aK WELL 
POLITINES 
~ MINTIES» 
ENCIKLOPEDIJA 


ALK 
Mintis 


BLACKWELL 


POLITINES 
MINTIES 
ENCIKLOPEDIJA 


Atsakingasis redaktorius 
DAVID MILLER 


UDK 32(031) 
Po-112 


ISSN 1392-1673 
ISBN 5-417-00854-0 


Versta iS: 

The Blackwell Encyclopaedia 

of Political Thought 

Edited by David Miller 

Advisory Editors 

J. Coleman, W. Connolly, A. Ryan. 
UK, 1998. 


Knygos leidimą iš dalies rėmė 
Atviros Lietuvos fondas 


This edition is published with the support 
from the Open Society Fund-Lithuania 


Vertė 
ALGIRDAS DEGUTIS ir 
ELENA MACEVIČIŪTĖ 


Mokslinė redaktorė 
JURGA VALANČIŪTĖ 


Viršelio dailininkas 
ROMAS DUBONIS 


O Vertimas į lietuvių kalbą, 

Algirdas Degutis ir Elena Macevičiūtė, 2005 
O „Minties“ leidykla, 2005 
© Blackwell Publishers Ltd, 1987, 1991, 1998 
© David Miller, 1987, 1991, 1998 


All rights reserved. Except for the quotation of short passages for the 
purposes of criticism and review, no part of this publication may be repro- 
duced, stored in a retrieval system, or transmitted, in any form or by any 
means, electronic, mechanical, photocopying, recording or otherwise, 
without the prior permission of the publisher. 


Turinys 


Prata me Lusini La couse 7 
AULOFIAL sk asas A sia es ce es 9 
Sudarytojų pastabos ............... 11 
Straipsniai nuo A iki Z............. 13 


ROAVKIĖ 150s. Sains sis a a a ais 634 


Pratarmė 


Politinės minties tyrėjui (ir profesionalui, ir mėgėjui) ši Enciklopedija bus patikimas 
vadovas po pagrindines idėjas ir doktrinas, darančias poveikį šiuolaikiniam pasauliui; 
joje aptariamos svarbiausių praeities ir dabarties politinių teoretikų idėjos, taip pat isto- 
rinė politinės minties raida. Daugiausia domėjomės Vakarų politinės minties tradicija, 
tačiau pateikėme apžvalginių straipsnių ir apie kinų, indų bei islamo politinę mintį; 
tikimės, kad jie padės skaitytojui susipažinti su šiomis nevakarietiškomis tradicijomis. 
Vis dėlto nesiekėme jų išsamiai aptarti. Aptarėme tik tas filosofų, istorikų, teisininkų, 
ekonomistų ir sociologų idėjas, kurios tiesiogiai prisidėjo prie politinių diskusijų rai- 
dos. Stengėmės pernelyg neišsiplėsti rašydami apie mąstytojus, be to, pateikėme daug 
apžvalginių straipsnių, kuriuose aptariami svarbiausi politinės minties laikotarpiai 
(pavyzdžiui, graikų, Renesanso) ir tradicijos (pavyzdžiui, liberalizmo, marksizmo); šiuose 
straipsniuose minimoms mažiau reikšmingoms asmenybėms skiriame po keletą eilučių 
ir pateikiame nuorodų į kitus straipsnius. Nebuvome užsimoję pateikti išsamią šiuo- 
laikinių politinių institucijų apžvalgą, nes tam yra skirta Blackwell politinių institucijų 
enciklopedija. 

Politinių idėjų aprašymas jau yra iš dalies politika. Mūsų politika buvo pasirinkti 
geriausią kiekvienos temos mokovą nepaisant akademinės ar politinės jo priklausomy- 
bės ir nenustatant jokių apribojimų metodologijai. Tikimės, kad rezultatas yra autorite- 
tingų, o ne nuobodžių ar stereotipinių straipsnių rinkinys. Tačiau atidus skaitojas ne- 
truks suvokti, kad tik nedaugelį politinių idėjų galima paprastai ir aiškiai apibrėžti, be 
to, kad nėra neginčijamų politinių mąstytojų veikalų interpretacijų. Politinės minties 
sritis nėra patogi tiems, kurie mano, kad kiekvienas klausimas turi turėti vienintelį tei- 
singą atsakymą. Jei, be informatyvumo, mums pavyko bent iš dalies atskleisti politinio 
mąstymo atvirumą, jausimės dvigubai patenkinti. 

Sudarytojų pastabos 


1. Svarbu naudotis kryžminių nuorodų sistema. Kiekviename straipsnyje didžiosiomis 
raidėmis spausdinti žodžiai nurodo kitus straipsnius, kuriuose galima rasti daugiau 
informacijos. Rodyklėje pateikiamos nuorodos į asmenį arba dalyką. 


2. Po kiekvieno straipsnio pateikiamas literatūros sąrašas, kuriame nurodomi straips- 
nyje aptariamų tekstų šiuolaikiniai angliški ir lietuviški vertimai (jeigu jie yra), taip 
pat antrinė literatūra. Tolesnėms studijoms labiausiai tinkantys tekstai žymimi žen- 
klu +. 


3. Kai straipsnyje aptariamas tam tikras tekstas, skliaustuose nurodoma pirmo jo lei- 
dimo data (kartais, kai tekstas ilgą laiką buvo nespausdintas, pateikiama jo pa- 
rašymo data). Tekstai, kurie nurodomi tik literatūros sąrašuose ir nėra minimi kitur, 
nurodomi su pirmo leidimo data (jeigu ji skiriasi nuo cituojamo leidimo datos) 
skliaustuose po pavadinimo. 


4. Citaty šaltiniai paprastai pateikiami nurodant autorių ir puslapio numerį; visa metri- 
ka pateikiama literatūros sąraše. Jei sąraše yra daugiau nei vienas to paties autoriaus 
darbas, nuorodose siekiant išvengti neaiškumų vartojamas sutrumpintas jo pavadi- 
nimas. 


A 


Absoliutizmas. Terminas kol kas nėra tiks- 
liai apibrėžtas. Juo apskritai apibūdinamas 
valdymas be atstovaujamųjų institucijų ar 
konstitucinių apribojimų. Nors šiuo metu 
terminas „absoliutizmas“ paprastai varto- 
jamas kaip tironijos ar despotijos sinonimas, 
dažniausiai jis taikomas ankstyvosioms mo- 
dernioms valstybėms apibūdinti. Terminas 
priskiriamas režimo tipą apibūdinančių žo- 
džių grupei, kurią XIX a. papildė bonapar- 
tizmo ir cezarizmo, o XX a. totalitarizmo ter- 
minai. Visi šios grupės režimų tipai sukėlė 
ginčų dėl to, ar absoliuti arba totali valdžia 
buvo kada nors realiai pasiekta, ar ji iš prin- 
cipo pasiekiama (Zr. taip pat DESPOTIZMAS 
ir TOTALITARIZMAS). 

Pirmą kartą terminas paminėtas pran- 
cūzų kalba 1796 m., o apie 1830 m. vartoja- 
mas anglų ir vokiečių kalbomis. Panašiai 
kaip „apšviestasis despotizmas”, tai buvo 
naujadaras, istorikų nukaltas išnykus 
reiškiniui, kurį jis turėjo žymėti. XIX a. jis 
dažniausiai buvo vartojamas menkinamą- 
ja prasme. Šį terminą tebevartoja politinių 
teorijų raidą tiriantys istorikai ir autoriai, 
tiriantys valstybių atsiradimą XVI-XVIII a. 
Absoliutizmas, viena vertus, minimas dis- 
kusijose apie suverenitetą, konstituciona- 
lizmą, teises, pasipriešinimą ir nuosavybę, 
antra vertus, istoriografiniuose istorikų ne- 
marksistų ir marksistų ginčuose dėl kadai- 
se absoliutizmo amžiumi vadinto laikotar- 
pio (1648-1789) datavimo, funkcijų bei 
klasinio arba socialinio pagrindo. Kai ku- 
rie istorikai nemarksistai absoliutizmą ver- 
tina kaip diskutuotiną sąvoką ir priimtines- 
ne laiko absoliutinės monarchijos sąvoką. 


Politinę ir teisinę mintį tiriantys istori- 
kai išmoko atsargiai vertinti ir ginčus dėl 
labiau centralizuotų bei veiksmingesnių 
monarchijų, ir jas pateisinančias ar puo- 
lančias teorijas. Problemų kyla dėl kalbos, 
kurią vartojo ankstyvieji naujųjų laikų teo- 
retikai, prasmės, taip pat dėl tikrojo jų api- 
būdinamų režimų pasiekto nevaržomos 
valdžios lygio. Žymiausi absoliutizmo šali- 
ninkai iš politinės teorijos atstovų buvo 
BODINas ir Bossuet Prancūzijoje, HOB- 
BESas ir FILMERis Anglijoje. Aptardamas 
ginčytinas sąvokas, kurias jie vartojo, Daly 
pasiūlė analitikams patikslinti žodžių „ab- 
soliutus“ ir „absoliutizmas“ vartoseną 
XVII a. politiniame žodyne pagal tokius 
klausimus: 


Ką vartotojas turi omenyje? Kuriame am- 
žiaus tarpsnyje jis kalba? Kuriai partijai 
ar frakcijai jis priklauso?.. [Ar jis teigia, 
kad] nėra viršesnio už karalių? Ar kad 
jis nerenkamas? Ar kad jam negalima 
priešintis? Ar terminas „absoliutus“ 
nurodo karaliaus galią užimti sostą ar 
galios apimtį, kurią jam suteikia sostas? 
Arjis Žymi ypatingą juridinę teisę, ar val- 
dymo formą? Ar jis nurodo monarcho 
teisę didinti mokesčius ir priimti įstaty- 
mą be pritarimo? (p. 249-250) 


Jeanas Bodinas buvo žymiausias SU- 
VERENITETO teoretikas. To meto neramu- 
mai Prancūzijoje leido jam tvirtinti, jog būti- 
na koncentruoti valdžią centralizuotoje 
valstybėje. Jis manė, kad politiniam ir 

socialiniam stabilumui reikia, jog kiekvie- 
noje valstybėje būtų aukščiausioji arba su- 
vereni valdžia, turinti neribotą jurisdikciją 
ir valdžią iki gyvos galvos. Bodinui suve- 
renitetas nereiškė neribotos galios asmenų 
ir jų nuosavybės atžvilgiu. Suverenas turėjo 
paklusti prigimtinės ir pagrindinės pa- 
protinės teisės (pvz., susitarimui dėl ap- 
mokestinimo) nustatytiems apribojimams. 
Tačiau bendruomenė negali priversti 
suvereno laikytis nei prigimtinės, nei pa- 
protinės teisės. Juridiškai negalima suve- 
renui pasipriešinti ar jį pašalinti. Suvere- 
nitetas yra absoliutus ir nedalomas. Arba 
nepriklausomos valstybės valdovas yra ab- 
soliutus, arba paklūsta kuriai nors kitai val- 
džiai, kaip antai luomų susirinkimui, ku- 
ris tuomet yra suverenas. 

Teologinę absoliutizmo teorijos versiją 
pateikė vyskupas Bossuet, Liudviko XIV 
amžininkas. Jis derino tradicines biblines 
ir metaforines sąvokas su naujesniais juri- 
diniais bei Hobbeso argumentais. Remda- 
masis jau seniai Prancūzijoje pripažinta idė- 
ja, Bossuet aiškino, kad Dievas karaliui 
suteikė tokią padėtį, kuri leidžia jam puo- 
selėti visuomenės interesus, taip pat ginti 
nuolankius valdinius nuo vietos tironų. To- 
kioms funkcijoms vykdyti reikia galingos 
centrinės valdžios. Toliau Bossuet teigė, 
kad karalius valstybėje turi tokią pat padė- 
tį kaip Dievas visatoje. Bossuet pasitelkė 
Hobbeso argumentą ir tvirtino, kad visi 
valstybėje tampa saugūs, perdavę suvere- 
nui visas individualias teises. Monarchija, 
kaip ir Dievas, yra ir esminė, ir nukreipianti 
jėga; ji vienintelė apsaugo Žmones nuo anar- 
chijos. Bossuet padidino moralinius reika- 
lavimus karaliui: šis turįs valdyti tokiais 
metodais, kurie būtų ir geradariški, ir neša- 
liški, privaląs laikytis priimtų įstatymų ir 
atsiminti, jog jį teis Dievas. 

Nors anglų kalboje žodis „absoliutiz- 
mas“ atsirado XIX a., terminas „absoliutus“ 
buvo karštai aptariamas politinėse bei tei- 
sinėse XVI ir XVII a. diskusijose dėl abso- 
liutinės monarchijos. Tudorų Anglijoje se- 
ras Thomas Smithas galėjo vartoti žodį 

„absoliutus“ ir menkinamąja, ir giriamąja 
reikšme. Jis kaltino Liudviką XI dėl to, kad 
šis pakeitė Prancūzijos „teise pagrįstą ir 
darnų karaliavimą absoliučia bei tironiška 
valdžia ir vyriausybe“. Tačiau Smithas iš- 
didžiai priskyrė Parlamentui „aukščiausią 
ir absoliučią valdžią Anglijos karalystėje“ 
(žr. Daly, p. 228-229). 

Dviprasmiškas žodžio „absoliutus“ 
vartojimas politiniame Tudorų laikų žody- 
ne sukėlė didžiulių nesutarimų XVII a. per 
pilietinį karą ir po jo. Autoriai, Parlamen- 
to šalininkai, absoliučią valdžią prilygi- 
no tironijai ir Rytų despotizmui. Jie atsi- 
sakė pripažinti, jog karaliui reikia 
besąlygiškai paklusti. Samuelis Rutherfor- 
das rašė, kad „absoliutinė neribota mo- 
narchija... yra blogiausia valdymo forma“ 
(zr. Daly, p. 273). 

Nors pilietinio karo autoriai rojalistai 
sutarė dėl karaliaus valdžios, bet ne visi 
vienodai aprašė šią valdžią kaip absoliučią. 
Kai kurie pripažino, kad Anglija yra įstaty- 
mo ribojama monarchija, ir neigė karaliaus 
despotišką įstatymų leidybos galią 
vykdomą „jo noru ir malone“. Net Henry 
Ferne'as, reikalaudamas visiško ir pasy- 
vaus paklusnumo, neigė, kad nesipriešini- 
mas reiškia absoliutinę monarchiją: „Ab- 
soliučiu valdovu monarchą daro ne 
pasipriešinimo neigimas, o neigimas įsta- 
tymo, varžančio jo valią“. Kiti rojalistų teo- 
retikai po restauracijos tvirtino, jog kara- 
liaus valdžia yra absoliuti ta prasme, kad 
jos negalima apriboti įstatymu. 

Hobbesas ir Filmeris buvo du Zinomiau- 
si teoretikai, įrodinėję, jog karaliaus valdžia 
yra ir absoliuti, ir despotiška. Jie abu Bodi- 
no suvereniteto teoriją taikė Anglijai. Hob- 
besas priskyrė išimtinę, neribotą ir nenu- 
galimą valdžią „absoliučiam suverenui“, 
kuriuo galėjo būti ir karalius, ir susirinki- 
mas. Jis taip pat bandė pašalinti skirtumą 
tarp ribotos ir absoliutinės monarchijos teig- 
damas, kad tironija tereiškia nemėgstamą 
monarchiją. 

Hobbeso suvereniteto teoriją palaikė 
seras Robertas Filmeris, kuris vos ne vie- 

nintelis iš rojalistų apibūdino monarchiją 
kaip despotišką ta prasme, kad karalius gali 
daryti, ką tik nori. Tai buvo gerokai dau- 
giau nei teisinio suvereno apribojimo nei- 
gimas ar teigimas, kad karalius gali nau- 
dotis jam priklausančiomis galiomis. 
Filmeris, kaip ir Hobbesas, neigė, jog tiro- 
nija yra reikšmingas terminas. Filmeris, be 
to, sutapatino karaliaus valdžią su tėvų val- 
džia kaip prigimtinę ir suteiktą Dievo. 

Ši pozicija suteikė vigams galimybių kri- 
tikuoti Filmerį. LOCKE'as puolė Filmerio 
absoliutinės ir despotinės monarchijos ta- 
patinimą kaip nesuderinamą su pilietine 
visuomene ir necivilizuotą valdymo formą. 
Rytuose, kaip antai Turkijoje, paplitusi to- 
kia valdymo forma buvo despotiška. An- 
glams nepriimtina buvo tai, ką gynė Filme- 
ris ir ką Locke'as apibrėžė kaip 


„dieviškąją nekintamą suvereno teisę, kai 
tėvas ar valdovas turi absoliučią, despo- 
tišką, neribotą ir neapribojamą valdžią vi- 
soms savo vaikų ar valdinių gyvybėms, 
laisvėms bei valdoms, kurias jis gali at- 
imti arba nusavinti, parduoti, kastruoti 
arba naudoti jų asmenybes kaip tinka- 
mas, nes tai jo vergai, o jis visa ko valdo- 
vas ar savininkas, ir nevaržoma jo valia 
yra jų įstatymas“ (Locke. $ 9. Pirmas trak- 
tatas). 


Po 1689 m. terminas „absoliuti valdžia“ 
Anglijoje neteko praktinės, politinės reikš- 
mės. To negalima pasakyti apie Šiaurės 
Ameriką, kurios Nepriklausomybės dekla- 
racijoje jis prilygintas absoliučiai tironijai 
ir absoliučiam despotizmui. 

Šiuo metu absoliutizmas dažniausiai 
yra istorikų ginčo objektas. Marksistai te- 
beieško klasinio absoliutinių valstybių pa- 
grindo. Tarp istorikų nemarksistų atsirado 
sutarimas, kad Europos absoliutinės mo- 
narchijos niekada negebėjo išsivaduoti iš 
tradicijų varžtų, socialinių jėgų išsidėsty- 
mo bei iš praeities paveldėtų įstatymų ir 
institucijų, trukdžiusių veiksmingai nau- 
dotis valdžia (žr. Durand ir Vierhaus). Nie- 

kur nebuvo visiškos veiksmų laisvės, netgi 
Prancūzijoje valdant Liudvikui XIV, kurio 
karaliavimas dažnai pateikiamas kaip ab- 
soliutizmo modelis ar įsikūnijimas. Tuo lai- 
ku, kai absoliučią suvereno valdžią kaip 
niekada anksčiau aukštino politiniai teore- 
tikai, senosioms socialinėms grupėms ir 
struktūroms, kurios jau ėmė netekti galios, 
vis dėlto pavyko užkirsti kelią absoliutiz- 
mo pergalei. Šį rezultatą reikėtų aiškinti at- 
sižvelgiant į indėlį tų teoretikų, kurie kriti- 
kavo arba siūlė politinės absoliutizmo 
teorijos alternatyvas. MR 

Acton John Emerich Dalberg, (pirmasis 
baronas; 1834-1902) - britų istorikas. Ac- 


tonas gimė Šropšyro katalikų bajorų šeimo- 


je, turėjusioje stiprių ryšių Bavarijoje ir 
Neapolyje. Būdamas trejų metų paveldėjo 
baroneto šeimos titulą. Dėl išpažįstamos re- 
ligijos nestojo į Anglijos universitetą, o stu- 
dijavo Miunchene pas istoriką Dūllingerį. 
Actonas sukiojosi aukštuose socialiniuose 
ir politiniuose sluoksniuose; jis buvo užsie- 
nio sekretoriaus lordo Granville'io posū- 
nis ir artimas Gladstone'o draugas, tapo 
karalienės Viktorijos dvariškiu. Karlau kaip 
vigas buvo išrinktas į Parlamentą (1859- 
1868), 1896 m. tapo peru. Jis dalyvavo Pir- 
majame Vatikano susirinkime Romoje, 
1870 m. buvo svarbiausias Popiežiaus ne- 
klaidingumo deklaracijos oponentas. Reda- 
gavo jam priklausantį katalikišką žurnalą 
The Rambler (vėliau The Home and Foreign 
Review). 1895 m. gavo karališkojo istorijos 
profesoriaus vietą Kembridže ir vadovavo 
katedrai iki mirties. Svarbiausias šio pas- 
kutinio gyvenimo laikotarpio darbas - tai 
jo įnašas rengiant Kembridžo naujųjų laikų 
istoriją (Cambridge Modern History). Būda- 
mas pasiturintis didžiąją gyvenimo dalį 
Actonas mokslinį darbą dirbo individua- 
liai ir buvo nepriklausomas nuo akademi- 
nių institucijų. Numatytos parašyti Lais- 
vės istorijos jis taip ir neparašė, o didžiąją 
dalį jo paskelbtų darbų sudarė paskaitos ir 
straipsniai. Kaip istorikas jis prisimenamas 
dėl istoriko kaip nešališko teisėjo ir morali- 
nio cenzoriaus vaidmens koncepcijos. 
Politines Actono pažiūras lėmė vigų tra- 
dicija, daugiausia BURKE’as, be to, jam įtakos 
turėjo TOCOUEVILLE'is, kurią jautė daugu- 
ma intelektualių jo kartos liberalų. Actonas 
buvo aršus oponentas neriboto tautos suve- 
reniteto koncepcijos, kurią jis kildino iš Rous- 
seau ir, jo manymu, absoliutinės ir tironiškos 
Prancūzijos revoliucijos. Kai kurie jį laikė 
TOTALITARIZMO pranašu ir kritiku. Jis pats 
buvo ištikimas nuomonei, kad laisvę užtik- 
rina jėgų išlyginimas, kuris iš esmės išplėtė 
Anglijos vigų konstitucinės pusiausvyros 
sampratą. Tačiau su anglų vigų tradicija jis 

buvo susijęs tik keliais išskirtiniais bruožais. 
Jis manė, kad praeityje laisvės sargas buvo 
Katalikų bažnyčia, nes ji skelbė dvasinių in- 
teresų pirmenybę. Actonas stengėsi tai suta- 
patinti su sąžinės viršenybe, o Bažnyčios 
funkcijas suprato kaip neribotos suverenios 
pasaulietinės valstybės galios slopintoją. 
Actonas taip pat garbino teisę į sąžinės 
laisvę, palaikomą puritonų tradicijos ir ypač 
skelbiamą Amerikos revoliucijos. Jis manė, 
kad naujaisiais laikais laisvei pavojų kelia 
tai, kąjis laikė konkuruojančia lygybės dok- 
trina, kuriai būdinga ardyti nepriklauso- 
mus valdžios centrus ir stiprinti valstybės 
valdžią. Kartu jis stipriai kritikavo nacio- 
nalistines autoritarines tendencijas, įsitvir- 
tinančias centralizuotoje nacionalinėje 
valstybėje. Daugiausia per savo mokinio 
J. N. Figgiso darbus Actonas darė įtaką po- 
litinio PLIURALIZMO doktrinoms, atsiradu- 
sioms XX a. pradžioje. Actono raštai padri- 
ki ir ne visada lengvai suprantami; jie 
įdomūs ir pilni užuominų, tačiau nepa- 
sižymi tikslumu ir nuoseklumu. JWB 

Adams John (1735-1826) - Amerikos vals- 
tybės veikėjas ir politinis filosofas, 1797- 
1801 m. Jungtinių Amerikos Valstijų prezi- 
dentas. Adamsas buvo federalistų judėji- 
mo lyderis (sukūrė ir įtvirtino 1787 metų 
Amerikos konstituciją), tačiau tai, kad jis 
pripažino iracionalų politinės psichologi- 
jos elementą, jį labai supriešino su daugiau 
ortodoksiniu HAMILTONo ir MADISONoO fe- 
deralizmu. Šie nesutarimai išryškėjo jau re- 

voliucinėje brošiūroje Mintys apie valdžią 
(Thoughts about Government), išleistoje 1776 m., 
bet akivaizdžiausi jie matėsi Jungtinių Vals- 
tijų valdžios konstitucijų gynime (Defence of 
the Constitutions of Government of the United 
States; 1787) ir Davilos pašnekesiuose (Dis- 
courses of Davila; 1791). Adamso amžinin- 
kų rūpinimasis, kaip politiškai spręsti sa- 
vanaudiškų ekonominių motyvų sukeltus 
konfliktus, jam atrodė kiek paviršutiniškas. 
Jis manė, kad esminis žmogaus motyvas — 
ne ekonominis savanaudiškumas, o 
„troškimas išgarsėti“. Šis troškimas daro 
žmones socialinėmis būtybėmis, nors ir ne- 
labai labdaringomis. Pagarbos siekimas ga- 
li įgyti šlovės troškimo formą (taip „atsi- 
randa patriotai ir herojai bei dauguma 
didžiųjų Žmonijos geradariu”), bet šis pa- 
garbos geismas gali pasireikšti ir kaip eko- 
nominės ambicijos (Works. VI, p. 232-263). 
Kad ir kokia forma reikštųsi aistra, ji yra 
nepasotinama ir iracionali. Todėl ja nega- 
lima pasikliauti kuriant gerą valdymą, 
grindžiamą atstovaujamosiomis struktūro- 
mis, kurias gynė Hamiltonas ir Madisonas 
laikraštyje The Federalist, arba Jeffersono 
„Natūraliąja aristokratija“, nes nėra jokių 
garantijų, kad žmonės gerbs talentinguo- 
sius ir dorybinguosius, o ne tiesiog turtin- 
guosius ar kilminguosius (Works. VI, p. 249- 
250; Adams-Jefferson. Letters. II, p. 397—402). 

Devintajame XVIII a. dešimtmetyje fede- 
ralistų mąstymas nutolo nuo respubliko- 
niškojo 1776 m. idealizmo. Adamsas revo- 
liuciniu respublikonizmu nusivylė labiau 
ir visapusiškiau nei kiti. Pasak jo politinės 
psichologijos, praradus tikėjimą respubli- 
koniškomis Amerikos liaudies dorybėmis, 
tenka grįžti prie mišraus režimo. Adamsas 
gynė atskirų valstijų konstitucijas tik tiek, 
kiek jos įkūnijo šią idėją. Valstijų dvejų rū- 
mų įstatymų leidžiamosios valdžios orga- 
nus jis vertino kaip įrankius, kurie išlaiko 
ir subalansuoja visuomeniškai klestinčią 
aristokratinę ir kylančią demokratinę kla- 
ses. Kadangi nė viena klasė nesiekė ginti 
visuomenės interesų, o pusiausvyra tarp jų 
savaime nenusistovi, geroje konstitucijoje 

turi būti numatytas vadovas (monarchas), 
kuris turėtų pakankamai galios tapti tarpi- 
ninku tarp aristokratijos ir demokratijos. 
Remdamasis tokiu požiūriu Adamsas ver- 
tino ir 1787 metų Konstituciją. Jis nesiūlė 
paveldimosios monarchijos ir aristokrati- 
jos (nors manė, kad ilgainiui Amerikoje jos 
tikriausiai atsiras), bet ne kartą aiškino, kad 
Amerikos valdžia turi būti sudaryta 
remiantis socialine hierarchija, atsiradusia 
iš iracionalios pagarbos. Dėl to jo politinė 
mintis buvo ypač nepopuliari. Amerikiečiai 
nebuvo pasirengę tapti tokiais realistais, jie 
tebebuvo tvirti respublikonai. Todėl Adam- 
sas buvo pavienis mąstytojas, dažnai 
vertinamas kaip visiška priešingybė įtakin- 
gesniems jo amžininkams. JZ 

Adorno Theodor (1903-1969) - vokiečių fi- 
losofas. Frankfurto mokyklos lyderis, la- 
biausiai domėjosi filosofija ir kultūros kri- 
tika. Žr. KRITINĖ TEORIJA. 


Alembert, Jean le Rond d' (1717-1783) - 
prancūzų filosofas D Alembert'as, anksti 

pagarsėjęs kaip matematikas ir geometras, 
buvo didžiausias racionalistas iš XVIII a. 
filosofų, visiškai pritariantis Decartes'o 
„aiškioms ir griežtoms idėjoms“. Jo požiū- 
ris į politiką ir visuomenę - tai visuotinės 
tvarkos reikalavimas. Jis sutiko su 
VOLTAIRE'u, kad karališkasis absoliutiz- 
mas pageidautinas ne dėl sentimentalaus 
prisirišimo prie monarchijos, o dėl to, kad, 
jo nuomone, jis žada geriausią nuoseklios 
valdžios perspektyvą. Be to, kaip ir PLATO- 
NAS, d'Alembert'as manė, jog racionalus 
valdymas būtų garantuotas, jei racionaliau- 
si žmonės, t. y. filosofai, tokie kaip jis pats, 
vadovautų karaliaus valdžiai. Jis kur kas 
mažiau negu kiti enciklopedistai teoriškai 
samprotavo apie politiką, bet daugiau vei- 
kė, kad jo idėjos būtų įgyvendintos, nes tu- 
rėjo privilegijuotą padėtį Prancūzijos moks- 
lo institucijose ir naudojosi tuo, norėdamas 
prastumti panašiai mąstančius intelektua- 
lus į svarbiausius postus karalystėje (Žr. 
PRANCŪZŲ ŠVIETIMO EPOCHA). 

D'Alembert'as buvo netvirto sudėjimo, 
pamestinukas. Jis buvo paliktas ant Sen Za- 
no le Ron bažnyčios laiptų Paryžiuje. Nors 
vėliau tikrasis tėvas jį pripažino ir gerai 
išmokslino, tačiau jis taip ir neįgijo pasiti- 
kėjimo savimi, todėl d’Alembert’o draugai 
DIDEROT ir ROUSSEAU manė, kad jis per- 
nelyg atsargus ir netgi silpnadvasis ben- 
draudamas su valdžia. Savo ruožtu 
d’Alembert’as nepasitikėjo vaizduote ir 
karšta širdimi, kurios įkvėpė drąsius Rou- 
sseau ir Diderot Zygius; jis nesuprato, ką 
galima laimėti nepaisant cenzūros. 

Vis dėlto d Alembert'as neatsiliepė kaip 
kai kurie kiti filosofai į galingų užsienio 
monarchų, pvz., Prūsijos Frydricho ar Ru- 
sijos Jekaterinos, palankumą. Šie abu siūlė 
jam tarnybą. Jis gerbė jų aukštą padėtį, bet 
neturėjo iliuzijų dėl jų proto. Maža to, 
d Alembert'as nuoširdžiai laikėsi laisvės 
principo ir negalėjo kartu su kitais tikėti, 
kad tokius apsišvietusius despotus kaip 
Frydrichas galima priversti tarnauti lais- 
vės interesams. 

Jis garsėjo lojalumu. Kol sulaukė vidu- 

tinio amžiaus, gyveno su savo įmote, pas- 
kui persikėlė pas platoniškai mylimą Julie 
d'Espinasse. Savo raštuose ragino visus 
prancūzų intelektualus burtis ir dirbti kartu, 
o ne menkinti savo įtaką tarpusavio kovo- 
mis. Jis puoselėjo egzaltuotą „mokytos res- 
publikos“ koncepciją, kuri keistai priešta- 
ravo šaltam požiūriui į bet kokią respubliką. 
Jis nekentė dvasininkų, bet troško pasau- 
lio, kuriame intelektualai dirbtų pasaulie- 
tiniais visuomenės dvasininkais ir valsty- 
bės administratoriais. MC 

Althusser Louis (1918-1990) — prancūzų 
filosofas, marksistas. Septintajame XX a. 
dešimtmetyje parašytų esė serija atkreipė 
įvairių šalių skaitytojų dėmesį į Althusserį 
ir tapo reikšminga ypač angliškai kal- 
bančių šalių marksistinės kultūros raidoje. 
Althusserio įtaka daugiausia aiškinama 
tuo, kad jis atkakliai įrodinėjo, jog brandžioji 
MARXo teorija yra mokslinio pobūdžio, 
nors tuo metu stiprėjo tendencija pabrėžti 
etinę ir humanistinę bei hėgeliškąją šio 
mąstytojo darbo puses (žr. MARKSIZMAS). 

Althusseris teigė, kad tarp ankstyvųjų 
Marxo raštų atvirai pripažįstamo humaniz- 
mo, kurio pagrindinė sąvoka — SUSVETI- 
MEJIMAS, ir istorinio materializmo sąvokų, 
tobulintų ir tikslintų nuo 1845 m., buvo 
„epistemologinis lūžis“, kitaip tariant, ra- 
dikalus, kokybiškas skirtumas, atskirian- 
tis kylantį materialistinį istorijos mokslą 
nuo prieš tai buvusios ideologijos. Nepai- 
sant akivaizdaus kai kurių smulkmenų pe- 
rimamumo, kiekviena dalis turi savo „pro- 
blematiką“ —taip Althusseris vadino vidinę 
teorinę struktūrą. Sakoma, kad diskusijoje 

vartojami terminai — „problematika“ ir 
giminingos sąvokos — kilo iš Marxo filo- 
sofijos, kurią jis iškilmingai įtvirtino kartu 
su moksline istorijos teorija. Ši filosofija 
apskritai yra pažinimo teorija. Ji yra anti- 
empirinė ir aiškina pažinimą ne kaip su- 
vokiančio subjekto ir išorinio objekto san- 
tykį, bet kaip tam tikrą gamybos tipą arba 
„praktiką“, kai teorinė medžiaga apdoro- 
jama teorinėmis pažinimo priemonėmis ir 
taip kuriamas teorinis produktas. Visas šis 
procesas vyksta, Althusserio žodžiais ta- 
riant, „tiktai mintyse“. Ši praktikos sampra- 
ta nepavaldi pažinimui ar mokslui. Visi so- 
cialinės realybės lygmenys - ekonominis, 
politinis, ideologinis — yra panašios struk- 
tūros, turi tik jiems būdingos medžiagos, 
gamybos priemonių ir produktų. Šių prak- 
tikų derinys sudaro socialinę visumą, su- 
dėtingą sluoksnių ir lygmenų struktūrą, 
„pernelyg sąlygotą“ dėl daugybės joje 
veikiančių priežasčių, o ekonomika yra le- 
miamas veiksnys „paskutinėje stadijoje“. 
Istorijoje veikia šios globalinės struktūros 
ir ją sudarančių regioninių struktūrų 
priežastingumas (priežastiniai ryšiai), ku- 
rie neigia žmogaus kaip subjekto siekius 
būti reikšminga šio proceso jėga. Althusse- 
ris teigė, kad marksizmas iš tikrųjų buvo 
„teorinis antihumanizmas”, ir neigė uni- 
versalios žmogaus prigimties bei esmės bu- 
vimą. 

Althusserio darbas gerokai pakoregavo 
to meto marksistų diskusijose vyravusias 
sąvokas. Marxo idėjų rimtumą ir ilgalaikę 
reikšmę lemia bent jau teorinis ar pažinti- 
nis jų turinys bei intelektinė vertė, kurią jos 
suteikė Žmonijos istorijai, nors ne tik tai. 
Tarp ankstyvųjų Marxo darbų temų ir su- 
brendusio istorinio materializmo, be abejo, 
yra nemaža reikšmingų permainų, pokyčių, 
naujovių. Siekdamas šių idėjų pripažini- 
mo, Althusseris buvo per daug pretenzin- 
gas ir nenatūralus. Kai kurios jo Marxui pri- 
skirtos mintys, atskleidžiančios naujausias 
prancūzų madas, šiam buvo svetimos; 
daug kas iš to, ką Althusseris atmetė, pa- 
vyzdžiui, žmogaus prigimtis, Marxo dar- 

buose buvo akivaizdu. Be to, nors labai pa- 
brėždamas materialistinį marksistinės teo- 
rijos pobūdį, ištobulintai praktikos filoso- 
fijai jis suteikė daug spekuliatyvios ir 
idealistinės metafizikos požymių. NG 

Altuzijus Johannes (Althussius; m. 1638) — 
vokiečių teisininkas ir politikos filosofas. 
Nuo aštuntojo XX a. dešimtmečio, kai Al- 
tuzijų vėl atrado Gierke’s, jis laikomas svar- 
biu sutikimo, sutarties, federalizmo ir kor- 
poratyvizmo teoretiku. Jis buvo kalvinistas, 
tapo civilinės ir bažnytinės teisės daktaru 
Bazelyje (1586), vedė 1595 m., studijavo teo- 
logiją Heidelberge. 1604 m. tapo Emdeno 
miesto, kuriame praleido visą likusį gyve- 
nimą, sindiku (teismo sekretoriumi). Šis 
mažas kalvinistų miestelis, remiamas kai- 
mynų olandų, konfliktavo su vietine liute- 
ronų apskritimi. Altuzijus kaip politikas 
simpatizavo pusiau nepriklausomiems 
miestams ir Generaliniams luomams. Jo Sis- 
temine politikos analizė (Politica Methodice Di- 
gesta) pirmą kartą išleista 1603 m., o išplės- 
tinis jos variantas 1610 m. 

Altuzijui būdingos pažiūros į visuo- 
mene ir politiką rėmėsi originalia Biblijos, 
neokalvinistų ir Aristotelio idėjų bei Vo- 
kietijos gildijų miestų etoso samplaika. 
Politika grindžiama consociatio (bendrija, 

sąjunga, ryšiais) ir susideda iš materiali- 
nių gėrybių, draugystės bei teisės communi- 
catio (mainų, bendro valdymo). Yra penki 
asociacijų tipai: šeima, korporacija arba gil- 
dija, miestas, provincija ir karalystė arba 
imperija (universalis consociatio). Kiekvienas 
išjų apibūdinamas tam tikrais prieraišumo 
ir susitarimo saitais. Tarp ekonomikos, vi- 
suomenės ir politikos nėra ribos, federacija 
arba valstybė (respublica) yra pagrįsta ben- 
dru poreikiu, kuris lemia savitarpio pagal- 
bą, darbo pasidalijimą, komercinius santy- 
kius, o šie savo ruožtu veda į draugystę ir 
visuotinį susitarimą. Daugybėje skyrių apie 
federaciją Altuzijus išsamiai aptaria teisę, 
jos įgyvendinimą, ekonominę politiką, 
„Žmonių prigimtį ir meilę“ (p. 203-205) bei 
moralinius saitus tarp žmonių ir valdovų. 
Šeima ir korporacija yra privačios bendri- 
jos, o miestas, provincija ir karalystė — vie- 
šos; tiktai šeima yra „natūrali“. Karalystė 
yra vienintelė, kuri turi suverenitetą (mai- 
estas), kitos bendrijos taip pat turi iš esmės 
neatimamų teisių, nes kiekviena is jy tenki- 
na tam tikrus žmogaus poreikius tam tikru 
būdu, o jų teisėtumo pagrindas yra sutiki- 
mas. Kaip ir Hegelio teorijoje, jos sudaro 
skirtingus sociopolitinės organizacijos lyg- 
menis tarp individų ir viską apimančios 
valstybės: miestus sudaro individai bei šei- 
mos, namų ūkiai ir korporacijos, o karalys- 
tes — miestai ir provincijos. 

Altuzijaus konstitucijos „receptai“ ka- 
ralystei apima konfederacinę ir kvazide- 
mokratinę Vokietijos imperijos interpreta- 
ciją, pripažįstančią nemažą miestų bei 
provincijų autonomiją ir parlamentiškai bei 
konstituciškai ribojančią vietos valdovo ga- 
lią. Suverenitetas bendrai priklauso mies- 
tams ir provincijoms bei „visai karalystės 
bendrijai“ (p. 91-92). Karaliaus valdžia 
grindžiama visuotinai priimta konstituci- 
ja (pvz., Aukso bule); „pagrindinis įstaty- 
mas yra ne kas kita, o tik tam tikros sutartys, 
pagal kurias susijungia keli miestai ir pro- 
vincijos... kurias sieja bendras darbas, ta- 
ryba ir pagalba“ (p. 169). Žmonės, t. y. kor- 
poracijos nariai, užmezga sutartinius 

santykius su „vyriausiuoju pareigūnu“ 
„dėl pavaldumo formų ir būdų“ (p. 160);jų 
galia yra didesnė negu vietos valdovo. Kiek- 
viena valstybė iš tikrųjų turi mišrią valdy- 
mo formą, kuri apima susirinkimus, tarpi- 
ninkaujančius pareigūnus ir vietos 
valdovą. „Eforai“, t. y. renkami vokiečių 
vietos valdovai, turi nepaprastuosius įga- 
liojimus, apimančius karaliaus rinkimus ir 
tirono nušalinimą. AB 

Anabaptistai — radikalūs protestantai, 

krikštiju“, nes jie tikėjo suaugusiųjų kriks- 
tu. Šiuo fundamentalistiniu požiūriu 
Bažnyčia yra savanoriška asociacija, ku- 

Anarchizmas. Anarchizmo esmė yra dok- 
trina, kad visuomenė gali ir turi būti tvar- 
koma be prievartinės valstybės valdžios. 

Nors anarchistinių tendencijų jau nuo 
antikos laikų galima rasti daugelio autorių 
idėjose, pirmasis politinis teoretikas, kuris 
1793 m. išleistoje knygoje neabejotinai pasi- 
sakė už visuomenę be valstybės, buvo 
GODWINas. Pirmasis filosofas, pasivadinęs 
anarchistu, buvo PROUDHON as. Anarchiz- 
mas kaip ideologija didžiausią įtaką darė 
XIX a. pabaigoje-XX a. pradžioje, kai dau- 
gelyje Vakarų šalių atsirado šios pakraipos 
revoliucinių judėjimų. Ne per seniausiai jo 
poveikis susilpnėjo, nors nemažai autorių 
vis dar laiko save anarchistais ir pavieniui 
įsiveržia į politinį gyvenimą. 

Mastytojai anarchistai jokiu būdu ne- 
sudaro vieningos grupės; kartais atrodo, 
kad juos vienija tik bendro priešo — valsty- 
bės — pripažinimas. Labiausiai jų nuomo- 
nės išsiskiria dėl ekonominės tvarkos, kuri 
turėtų vyrauti visuomenėje, neturinčioje 
valstybės. Šiuo klausimu anarchistų nuo- 
monės labai įvairios: nuo privačios nuosa- 
vybės ir laisvos konkurencijos rinkoje gy- 
nėjų iki visiškos bendros nuosavybės, 
kooperatinio darbo ir skirstymo pagal po- 
reikius šalininkų. Šie toliau nagrinėjami 
skirtumai rodo nuomonių nesutapimą 
svarbesniais, pvz., TEISINGUMO ir LAISVĖS 
reikšmės ar ŽMOGAUS PRIGIMTIES galimy- 
bių, klausimais. 

Tačiau visi anarchistai sutaria dėl būti- 
nybės panaikinti visas privalomas AUTO- 
RITETO formas, iš kurių valstybė, be abejo, 
labiausiai ištobulinta. Jie nebūtinai neigia 
kiekvieną autoritetą. Dauguma anarchistų 
pripažįsta specialistų — pvz., mokslininkų 
ar gydytojų, - autoritetą tam tikroje srityje, 
daugelis pripažįsta moralinį kolektyvinių 
sprendimų, priimtų tikrai demokratiniu bū- 
du, autoritetą. Jų kritika nukreipta prieš ta- 
riamą autoritetą Žmonių, neturinčių tam 
ypatingų teisių, prieš autoritetą, kuris 
peržengia tam tikras savo kompetencijos ri- 
bas ir nori apimti visą žmogaus būtį, o la- 
biausiai prieš autoritetą, kuris jėga verčia 

paklusti jo įsakymams. Valstybė aiškiai pa- 
kaltinama visais trimis atvejais; tačiau 
anarchistų kritika apima ir kitas hierarchi- 
nes autoriteto formas — bažnyčias, kariuo- 
menes, kapitalistų valdomas įmones, o vi- 
sai neseniai ir beasmenes biurokratijas. 
Visos šios institucijos kaltinamos savo 
aukų prievartavimu ir išnaudojimu 
grasinimais ar įtaiga iš jų išgaunant pini- 
gus ar paslaugas. 

Anarchistai atmeta populiarius valsty- 
bės pateisinimus: kad ji atlieka naudingas 
socialines funkcijas, ir kad jos autoritetas 
remiasi valdinių SUTIKIMU. Anarchistai 
mano, kad dauguma valstybės vykdomų 
užduočių reikalingos tik pačios valstybės 
labui: ji imasi nacionalinės gynybos, tačiau 
iš tikrųjų ji tik gina savo suverenitetą nuo 
kitų valstybių. Kitos funkcijos, kaip antai 
asmens apsauga, išnykus valstybei, būtų 
vykdomos privačiai arba vietos bendruo- 
menių. Ginčydami sutikimo idėją, anar- 
chistai klausia, kada jis buvo duotas ir kas 
atsitinka individams, kurie dabar jį nori at- 
siimti. Jie atmeta požiūrį, kad rinkimai yra 
geras būdas pareikšti sutikimą būti valdo- 
miems, ir mano, jog šitaip liaudis apgaule 
priverčiama palaikyti vieną ar kitą val- 
dančiosios klasės narį. 

Anarchistai svajoja apie visuomenę, ku- 
rioje asmeninė laisvė būtų maksimali, mate- 
rialinės vertybės dalijamos sąžiningai, o ben- 
dros užduotys atliekamos savanoriškai 
susitarus. Tačiau nuomonės, kaip pasiekti šių 
pageidaujamų tikslų, gerokai skiriasi. 
Anarchistų mąstyme galima išskirti keturias 
pagrindines sroves: individualizmą, savi- 
tarpiškumą, kolektyvizmą ir komunizmą. 


Individualizmas 

Individualistų išeities taškas yra suverenus 
individas. Kiekvienas asmuo turi ne- 
pažeidžiamą veiksmų sritį, į kurią niekas 
neturi teisės įsiveržti, o socialiniai santykiai 
formuojami pirmiausia remiantis mainais ir 
susitarimais. Vokiečių nihilistas Maxas Stir- 
neris (žr. JAUNAHEGELININKAI) dažnai 
vadinamas šios mokyklos pradininku, bet 

bekompromisis Stirnerio egoizmas (jis tikė- 
jo, kad individas visada turi elgtis taip, kaip 
jam patinka, nekreipdamas dėmesio į Die- 
vą, valstybę ar moralės taisykles) beveik 
nepaliko erdvės konstruktyviems pasiūly- 
mams. Tipiškesni individualistai buvo 
XIX a. Amerikos anarchistai Josiah Warre- 
nas, Lysanderis Spooneris ir Benjaminas 
Tuckeris. 

Warrenas buvo šalininkas „lygiateisės 
prekybos“, kuri pagrįsta tuo, kad kiekvie- 
nas gamintojas, dirbdamas vienas ar kartu 
su kitais, keičiasi gėrybėmis pagal joms pa- 
gaminti sugaištą darbo laiką, naudodamas 
darbo banknotų sistemą. Siekdamas įrody- 
ti šios sistemos veiksmingumą, jis įkūrė 
„Laiko parduotuves“ (Time Stores) ir subūrė 
kelias bandomąsias bendruomenes, 
grindžiamas individualia nuosavybe bei 
darbo mainais. Tuckeris išplėtojo indivi- 
dualizmo teoriją daugelyje straipsnių, ku- 
rie paskelbti Vietoje knygos (Instead of a Bo- 
ok; 1893). Svarbiausias jo principas - 
kiekvienas asmuo privalo turėti maksimalią 
laisvę, suderinamą su tokia pačia kitų 
indvidų laisve, ypač numatančia neribotas 
teises įgyti ir parduoti prekes rinkoje. Tuc- 
keris puolė visas valstybės sukurtas mono- 
polijas, ypač žemės ir pinigų srityje. Jis tei- 
gė, kad be valstybės kiekvienas asmuo 
galėtų įgyvendinti teisę ginti savo laisvę, 
jei reikia, naudodamasis privačios apsau- 
gos organizacijos paslaugomis. Spooneris 
labiau rėmėsi prigimtinės teisės tradicija. 
Jis pagarsėjo aršiu JAV konstitucijos puoli- 
mu, kurio dėka atskleidė visuomenės su- 
tarties teorijos trūkumus. 

Individualistų anarchizmas neseniai 
buvo atgaivintas ir dabar yra platesnio 
LIBERTARIZMO judėjimo dalis. Ankstyvieji 
individualistai manė, kad visuomenė, ku- 
rioje egzistuoja lygi laisvė, radikaliai pa- 
keis kapitalizmą (pavyzdžiui, Tuckeris 
laikė save socialistu), o šiuolaikiniai jų pa- 
likuonys garbina šią sistemą ir dažnai va- 
dina save „anarchistais kapitalistais“. Ši 
frazė sukelia kandų kitų pakraipų anar- 
chistų pasmerkimą. 

Savitarpiškumas 

Į savitarpiškumą galima žiūrėti kaip į tar- 
pinę individualaus ir kolektyvinio anar- 
chizmo atmainą. Šį terminą PROUDHONas 
bei jo sekėjai pritaikė savo ekonominei sis- 
temai, kuri, kaip manė Proudhonas, su- 
derino nuosavybę ir komunizmą, 
apibūdinti. Jo principas toks: kiekvienas as- 
muo gali turėti nuosavų arba kolektyvui 
priklausančių gamybos priemonių (įran- 
kių, Žemės ir t. t.), bet atlyginta jam turi būti 
tik už jo darbą, taip panaikinant pelną bei 
rentą ir garantuojant didelį lygybės laipsnį. 
Mainai turi vykti etiška derybų forma, kai 
kiekviena šalis siekia tik lygiaverčio atlygi- 
nimo už tai, ką ji siūlo pati. Sudėtinė šios 
schemos dalis — bendro kreditinio banko 
įkūrimas. Jis skolintų gamintojams lėšas už 
minimalius procentus, dengiančius tik ad- 
ministracines jų išlaidas. Nepaisant prak- 
tinių Proudhono eksperimentų nesėkmių 
šioje srityje, jo sekėjai prancūzai buvo įta- 
kingi ankstyvaisiais Pirmojo Internaciona- 
lo metais, kol juos pergudravo kolektyvis- 
tai. 


Kolektyvizmas 

Kolektyvizmas tapo dominuojančia anar- 
chistinio judėjimo srove dėl BAKUNINO 
įtakos. Atmesdami Proudhono palanku- 
mą smulkiam valstiečiui ir amatininkui, 
kolektyvistai tikėjosi, kad ateityje organi- 
zuota darbo jėga eksproprijuos kapitalą, o 
kiekviena darbininkų grupė valdys savo 
gamybos priemones. Įplaukos turėtų būti 
paskirstytos kolektyviniu sprendimu, bet 
visuotinai pripažįstama, kad atlygis turi 
būti proporcingas darbui, bent jau arti- 
miausioje ateityje. Kolektyvistai nepri- 
pažino autoritarinio MARXo ir jo sekėjų 
KOMUNIZMO. 


Komunizmas 

Prielaidą, kad komunizmą gali įvesti tik au- 
toritarinė valstybė, ginčijo kita anarchistų 
karta, ypač Malatesta, Elisėe Reclusas ir 
KROPOTKINAS. Jie teigė, kad natūralus 
žmonių solidarumas pasireikš visų nuosa- 

vybės skirtumų sunaikinimu. Anarchisti- 
nėje visuomenėje kiekvienas asmuo nau- 
dosis bendrais ištekliais pagal poreikius. 
Gamybinį darbą iš pasiūlos pusės organi- 
zuos savanoriškos darbininkų asociacijos, 
o iš pasiūlos pusės — vietos komunos, ku- 
rių užduotis bus nustatyti jų teritorijoje gy- 
venančių žmonių poreikius. Komunos su- 
darys federacijas jų sienas peržengentiems 
projektams, kaip antai kelių ir geležinkelių 
sistemos, koordinuoti. 

Komunistinis anarchizmas remiasi vi- 
siškai nuo Stirnerio egoizmo ir individua- 
lizmo skirtingu požiūriu į Žmogaus pri- 
gimtį. Jis numato, jog Žmonės dirbs be 
materialių paskatų, neturėdami nuosavy- 
bės; nusikalstamumo problema taip su- 
mažės, kad su pažeidėjais bus galima 
tvarkytis neformaliai, netaikant prievar- 
tinio teisės mechanizmo. Dėl to daugelis 
ji supranta kaip UTOPIZMO formą. Šios 
pakraipos anarchistai gindamiesi teigia, 
kad jokia Žmonių visuomenė neišgyven- 
tų, jei žmonės iki tam tikro laipsnio nebū- 
tų linkę bendradarbiauti ir nebūtų altruis- 
tai. 

Nuo devintojo XIX a. dešimtmečio dau- 
guma anarchistų laikė komunizmą 
aukščiausia socialinės organizacijos forma. 
Jie puolė privačią nuosavybę ir politinę 
valdžią kaip neatskiriamas nuo išnaudoji- 
mo praktikos. Tuo pat metu jie suvokė porei- 
kį suderinti bendruomeninę nuosavybę su 
esminiu anarchistų įsipareigojimu laisvei. 
Todėl jie pabrėžė, jog komunistinė sistema 
turi būti priimta savanoriškai, o ne primesta 
jėga. Daugelis pripažino kolektyvizmą kaip 
gyvybiškai reikalingą pereinamąją tvarką, 
kol žmonės pasijus pakankamai solidarūs, 
kad galėtų visiškai atsikratyti nuosavybės 
skirtumų. Antra vertus, individualistams 
laisvės klausimas buvo išeities taškas ko- 
munistų siūlymams pulti. 


Anarchizmas ir marksizmas 

Pagrindinė anarchistų ateities vizija labai 
primena Marxo ir MARKSIZMO vizijas, ta- 
čiau anarchistai ir marksistai socialisti- 

niuose judėjimuose kariauja nuo tos aki- 
mirkos, kai Marxas užsipuolė Proudhoną 
Skurdo filosofijoje (Poverty of Philosophy; 
1846). Šie nesutarimai pasiekė aukščiausią 
tašką trumpai gyvavusiame Pirmajame In- 
ternacionale, kai Marxo šalininkai kovojo 
su Bakuninu dėl šios organizacijos kontro- 
lės. Šis konfliktas baigėsi 1872 m. organi- 
zacijos iširimu. 

Svarbiausias klausimas buvo, ar į so- 
cializmą (o vėliau ir į komunizmą) eina- 
ma griaunant valstybę, kaip manė anar- 
chistai, ar kuriant darbininkų valstybę 
(proletariato diktatūrą), kaip tikėjo mark- 
sistai. Anarchistai teigė, kad bet kokia po- 
litinė sistema, net ir tokia, kurioje dirba tik 
proletarai, perims visuotinius valstybės 
bruožus ir neišvengiamai taps nauju pri- 
vilegijų bei priespaudos šaltiniu. Socialis- 
tinė valstybė, kurios galios išsiplės ir apims 
viso ekonominio gyvenimo organizavimą, 
tikriausiai taps labiausiai engiančia. Kaip 
sakė Bakuninas, „ją sudarys tik barakai: 
toks režimas, kai būriai dirbančių vyrų ir 
moterų miegos, kelsis, dirbs ir gyvens pa- 
gal būgno ritmą, kai gudrieji ir išsilavinu- 
sieji gaus valdžios privilegijų...“ (Bakunin 
on Anarchy, p. 24). 

Už šio politinio pasidalijimo slypi ben- 
dro požiūrio skirtumai. Marxo socialinio 
mokslo idėja, kad istorinės epochos keičia vie- 
na kitą pagal ekonomikos dėsnius, anarchis- 
tams atrodė per daug deterministinė. Ji neįver- 
tino revoliucinių idėjų galios ir „perversmo 
dvasios“. Negana to, nors anarchistai pri- 
pažino, kad vyraujanti ekonominė klasė vi- 
sada darys didelę įtaką valstybės veiklai, jie 
suprato politinę galią kaip turinčią savaran- 
kiškas šaknis ir savitą dinamiką. Pagaliau jie 
nepritarė marksistų įsitikinimui dėl revoliu- 
cinio miesto darbininkų klasės potencialo; 
šaukdamiesi „proletariato“ paramos, jie tu- 
rėjo galvoje įvairesnę masę, apimančią vals- 
tiečius, amatininkus, bedarbius ir benamius, 
taip pat ir miesto darbininkus. Pirmiausia jie 
pasitikėjo tais, kurie dėl revoliucinių perver- 
smų neturėjo ką prarasti. 

Revoliucinės permainos 

Dėl savo bendro požiūrio į valstybę anar- 
chistai natūraliai priešinosi visiems bandy- 
mams reformuoti visuomenę parlamentinė- 
mis priemonėmis, taip pat ir pastangoms 
nuversti egzistuojantį režimą bei pakeisti jį 
nauja politine organizacija. Jie visaip ven- 
gė dalyvauti rinkimuose ar bet kokioje įp- 
rastoje politinėje veikloje. Tačiau daugumas 
jų toliau mąstė apie revoliucinį visuome- 
nės pertvarkymą. Tokiems Žmonėms kaip 
Bakuninas, Malatesta ir Kropotkinas tai 
reiškė masių sukilimą prieš esamas val- 
džios formas ir ekonomines institucijas, ve- 
dantį prie spontaniško naujų organizaci- 
jos formų kūrimo vietiniu lygmeniu. Šioje 
teorijoje nekalbama apie politinį vadovavi- 
mą įprastine prasme. Anarchistų intelek- 
tualų vaidmuo buvo pirmiausia šviečiama- 
sis: nurodydami neteisybes jie turėjo 
sužadinti sukilimo dvasią ir įdiegti ma- 
sėms antiautoritarinius idealus. Tačiau 
švietimas raštu ir žodžiu pasirodė esąs be- 
viltiškai lėtas, todėl atsirado „propagandos 
darbais“ idėja. Pirmą kartą ją paaiškino (ir 
pabandė įgyvendinti) Malatesta. Ši idėja 
reiškė anarchizmo veikimo demonstravimą 
skatinant vietinius maištus, kurie būtų pa- 
vyzdys ir paskata masėms kitose vietose. 
Vėliau, devintajame ir paskutiniame XX a. 
dešimtmečiais, tai virto individualaus te- 
roro aktais, pavyzdžiui, politinių lyderių 
ar Žymių pramonininkų Zudymu. Kaip tik 
tuo metu visuomenėje įsigalėjo populiarus 
anarchistų, kaip negailestingų Žmonių su 
bombomis po skvernais, įvaizdis. „Propa- 
ganda darbais“ taip pat nedavė vaisių: vie- 
tos sukilimus visada numalšindavo poli- 
cija ar armija, o teroristinė veikla sukūrė 
tokią nepakantumo atmosferą ir visuome- 
nės nuomonę, kuri leido sodinti į kalėjimus 
visiškai nekaltus anarchistus. 

Daugiausia vilčių teikė revoliucinė stra- 
tegija, kilusi iš anarchizmo ir SINDIKA- 
LIZMO sąjungos. Anarchosindikalistai į 
tariato revoliucinio organizavimo prie- 
monę ir kaip į pagrindą, kuriuo remiantis 

galima kurti naują visuomenę. Anarchis- 
tai iki 1914 m. vaidino svarbų vaidmenį 
prancūzų sindikalistų organizacijoje — Ge- 
neralinėje darbo konfederacijoje (CGT — 
Confėdėration Générale du Travail), o po karo 
ispaniškame jos atitikmenyje — Nacionali- 
nėje darbo federacijoje (CNT - Confederación 
Nacional de Trabajo). Daugiausia galimybių 
anarchosindikalistų idėjos turėjo Ispanijos 
pilietinio karo pradžioje, 1936 m. Anarchis- 
tai įrodė esą veiksminga revoliucinė jėga, jie 
kolektyvizavo (dažnai sėkmingai) daug 
gamyklų ir kaimų. Tačiau to meto Ispani- 
joje buvo neįmanoma visiškai įgyvendinti 
libertarių komunistinių idealų. Pagaliau 
anarchistai pasidavė savo sąjungininkų 
respublikonų spaudimui ir atsisakė dau- 
gelio revoliucinių laimėjimų, kad laimėtų 
karą. 

Revoliucijos idėją palaikė ne visi anar- 
chistai. Individualistai įtariai žiūrėjo į re- 
voliucinių organizacijų grėsmę laisvei, o kiti 
teigė, kad anarchijai reikalinga žmonių san- 
tykių transformacija gali įvykti tik per ilgą 
švietimo laikotarpį; revoliucijos gali sunai- 
kinti, bet negali pačios sukurti ateities vi- 
suomenės. 


Anarchizmo reikšmė 

Anarchizmą galima vertinti dviem aspek- 
tais: kaip savarankišką ideologiją ir kaip 
dirvą kitoms politinėms tradicijoms. Pir- 
muoju atveju jį galima tik nurašyti kaip ne- 
sėkmę. Jis niekada nepatraukė daugybės se- 
kėjų, 0 jo poveikis pasaulio istorijos 
vyksmui dažniausiai buvo nereikšmingas. 
Nenuostabu. Anarchistų idėja apie visuo- 
menę be centrinės valdžios, atrodo, priešta- 
ravo patirčiai visų pažangių visuomenių, 
kuriose industrializacija vyko tuo pat me- 
tu plečiantis valstybės vaidmeniui. Anar- 
chizmui kaip visumai reikia galingo loja- 
lumo šuolio. 

Tačiau, kaip kitų ideologijų ir judėjimų 
kritikos šaltinis, jis turėjo didelį pasiseki- 
mą. Jis nuolat gyvavo socialistinėje tradici- 
joje ir buvo atsvara centristinėms ir valsty- 
binėms daugelio socialistų pažiūroms. Jis 

paskatino liberalus įveikti nenuoseklumą 
ir veidmainiavimą tokiais klausimais kaip 
kalbos laisvė. Jis padėjo augti FEMINIZMUI; 
anarchistinis žmonių santykių, kuriuose 
nėra prievartos ir išnaudojimo, idealas bu- 
vo pritaikytas vyrų ir moterų santykiams 
(pvz., Emos Goldman, rusų kilmės anarchis- 
tės, pagarsėjusios JAV XX a. pradžioje). 
Anarchistinės minties grandis (ypač kylan- 
ti is TOLSTOJAUS), iš principo prieštarau- 
janti smurtui, dažnai sudaro PACIFIZMO 
pagrindą. Neseniai radikalusis aplinkosau- 
gos judėjimo sparnas perėmė anarchistų 
idėjas; anarchistai pasižymėjo kampanijo- 
je dėl GYVŪNŲ TEISIŲ. Šias visiškai nepa- 
lyginamas įtakas sieja dvi pagrindinės idė- 
jos: opozicija visiems valdžios santykiams, 
net labiausiai užmaskuotiems, ir tikėjimas 
tiesioginiais veiksmais, o ne įprastiniais po- 
litiniais metodais kaip priemone nugalėti 
valdžios santykius. Tikėtina, kad šios idė- 
jos, o ne nuodugnūs socialinės rekonstruk- 
cijos eskizai, suformavo ilgalaikį anarchiz- 
mo įnašą į politinę mintį. DLM 

Anomija. Senovinė neteisėtumo samprata, 
DURKHEIMo įtraukta į šiuolaikinę sociolo- 
giją. Jis anomiją apibrėžė kaip neturėjimą 
varžančių taisyklių, pažabojančių ir nu- 
kreipiančių Žmonių troškimus, t. y. kaip 
psichologiškai žalojančią (blogiausiais at- 
vejais stumiančią į savižudybę) ir socialiai 
naikinančią socialinę būseną. Durkheimas 
manė, kad ji neišvengiama šiuolaikinėje 
visuomenėje - ir santuokoje (santuokos tai- 
syklių laužymas), ir ekonominiame gyve- 
nime, kuris prarado nustatytą ir priimtą 
normų sistemą. Robertas Mertonas pritai- 
kė šią sąvoką kitam tikslui, apibrėždamas 
ją kaip atotrūkį tarp kultūros normų ir so- 
cialiai struktūrizuotų Žmonių gebėjimų pa- 
galjas gyventi. SL 

Arendt Hannah (1906-1975) - politinė mas- 
tytoja ir totalitarizmo analitikė. Gimė Ke- 
nigsbergo žydų šeimoje. Jaunystėje Arendt 
studijavo filosofiją drauge su EGZISTEN- 
CIALIZMO mąstytojais Heideggeriu ir Jas- 
persu. Ji susidomėjo politika kylant naciz- 
mui, kuris privertė ją bėgti iš Vokietijos. Per 
Prancūziją ji pasiekė JAV, kur parašė svar- 
biausius savo darbus anglų kalba. 
Arendt darbų turinys bei pobūdis 
išskirtiniai, jiems netinka jokios žinomos 
klasifikacijos. Ji apibūdino savo požiūrį 
kaip „mąstymą be barjerų“, kai bandoma 

suprasti politinės patirties esmę, o ne kaupti 
žinias ar įrodinėti teorijas. Nors ji labai 
daug perėmė iš HEIDEGCGERio egzistencia- 
listinės fenomenologijos bei jo filosofijos ir 
poezijos sulyginimo, jos politiniai įsitiki- 
nimai bei nuomonė buvo labai saviti. Vie- 
nintelis nusistovėjęs politinis požiūris, su 
kuriuo ją galima drąsiai susieti, yra pusiau 
užmiršta RESPUBLIKONIZMO tradicija, įk- 
vėpusi Machiavellį, JAV Konstitucijos kū- 
rėjus ir Tocgueville'į. Jai atrodė, kad visos 
šiuolaikinės politinės minties mokyklos dėl 
socialinių vertybių nutolo nuo autentiškų 
politinių vertybių. 

Arendt pirmą kartą pagarsėjo 1951 m. 
išleidusi Totalitarizmo ištakas (The Origins 
of Totalitarianism), kurioje įrodinėjo, kad na- 
cizmas su stalinizmu sudaro naują ypatin- 
gą šiuolaikinę valdymo formą, kurios derė- 
tų nepainioti su tradicinėmis priespaudos 
formomis. TOTALITARIZMAS siekia visiškai 
viešpatauti žmogaus vidiniame pasaulyje 
ir užkariauti išorės pasaulį; ryškūs jo bruo- 
žai yra ideologija ir teroras (griežčiausia 
forma - nacių naikinimo stovyklos), ku- 
ris naudojamas ne siekiant susidoroti su 
priešininkais, o siekiant įtvirtinti ideologi- 
ją, skelbiančią istorijos „dėsnius“. Arendt 
bandė nustatyti nesenos Europos patirties 
elementus, kurie leido atsirasti totalitariz- 
mui: ypatingą politinę ir socialinę žydų pa- 
dėtį, kuri suteikė antisemitizmui naujų jė- 
gų; imperializmą, kuris sukėlė rasistinius 
judėjimus ir pasaulinę galios ekspansiją; 
Europos visuomenės susiskaidymą į ma- 
ses be šaknų, tokias vienišas ir sutrikusias, 
kad suvienyti jas galėjo tik ideologijos. 

Knyga išsiskiria tuo, kad joje vaizdin- 
gai perteikiamas totalitarizmo patyrimas. 
Tuoji skiriasi nuo daugiau akademinių te- 
mos nagrinėjimų. Tačiau Arendt buvo kri- 
tikuojama įvairiais aspektais, pradedant ly- 
gybės ženklu, kurį ji dėjo tarp nacizmo ir 
stalinizmo, baigiant jos pasitikėjimu litera- 
tūriniais įrodymais ieškant jų pirmtakų. 
Nuo pat knygos išleidimo ji buvo labai 
prieštaringai vertinama. Dar daugiau gin- 
čų, ypač žydų bendruomenėje, kilo, kai 

Arendt grįžo prie šios temos knygoje Eich- 
mannas Jeruzalėje (Eichmann in Jerusalem; 
1963), kurią įkvėpė Žymaus nacisto teismas. 
Knygoje, kurios paantraštė „Ataskaita apie 
blogio banaluma”, teigiama, kad Eichman- 
no nusikaltimai padaryti ne tiek iš tyčinio 
nedorumo, kiek iš paprasto biurokratinio 
kvailumo, negebėjimo suvokti savo veiks- 
mų reikšmės. 

Bandymas „mąstyti apie tai, ką daro- 
me“, susidurti su patirtimi be klaidingų 
išankstinių prielaidų buvo ambicingiausio 
ir išsamiausio filosofinio jos veikalo Žmo- 
gaus būsena (The Human Condition; 1958) tiks- 
las. Jame ji tiria žmogaus veiklos būdus ir 
jų vykdymo sąlygas, mesdama iššūkį šiuo- 
laikinėms išankstinėms prielaidoms, ir teig- 
dama, kad visos veiklos susietos vidinės 
hierarchijos saitais. Jos sistemoje Triūsas, 
kasdienis elgesys, kurio reikia materiali- 
niam Žmonijos gyvenimui ir patogumui, yra 
žemiausioje vietoje. Virš Triūso yra Darbas — 
tai veikla amatininko ar menininko, ku- 
riančio ilgalaikius objektus, kurie sudaro 
žmogaus pasaulį ir suteikia jam namus 
žemėje; o virš Darbo yra Veiksmas - vieša 
lygių Žmonių sąveika, kuri sudaro politi- 
kos esmę. 

Arendt svarstymai atkreipia dėmesį į 
žmonių „įvairovę“ ir į faktą, kad Veiksmas 
atsiduria tarp kitų dalyvių, kurie yra uni- 
kalūs ir skirtingai vertina mūsų pasaulį. Ji 
taip pat pabrėžia „gimstamumą“ (priešta- 
raudama standartiniam egzistencialistų 
susirupinimui mirtingumu) — nauji Zmo- 
nes nuolat ateina į šį mūsų pasaulį, kiek- 
vienas is jy gali pradėti ką nors nauja. Poli- 
tika turi ypatingą reikšmę, nes tik veiksmais 
žmonės gali atskleisti savo unikalumą: tik 
veikdami jie gali patirti laisvę ir suteikti 
žmogaus gyvenimui prasmę. Garbindama 
politiką Arendt vis dėlto atkreipia dėmesį į 
didelį jos nepastovumą: į galią, kurią gene- 
ruoja laisvi individai, viešai veikdami kar- 
tu, ir į tai, kaip sunku tokias veiksmo plot- 
mes institucionalizuoti ir padaryti 
pastovias. Priešpriešindama šiuolaikines 
valstybes su graikų poliu, kuriame piliečiai 

mėgavosi politine laisve, Arendt teigia, kad 
tikroji žmogaus veiklos vertė buvo užtem- 
dyta daugelio istorinių įvykių. Viešo ir 
privataus gyvenimo atskyrimas buvo nu- 
stelbtas atsirandančios „visuomenės“, t. y. 
organizuojant asmeninius individų intere- 
sus valstybės mastu. Ekonomikos ir moks- 
lo permainos bei introspektyvi filosofija atė- 
mė iš žmonių gyvenimo pastoviame 
pasaulyje patirtį, be to, šiuolaikiniai Zmo- 
nės vis dažniau pervertina paprasčiausią 
išlikimą. 

Kitame svarbiame veikale Apie revoliu- 
ciją (On Revolution; 1963) nagrinėjamos lais- 
vos politinės sistemos pagrindimo proble- 
mos. Ginčytinoje analizėje Arendt palygina 
Amerikos revoliuciją, kuriai pavyko įsteig- 
ti liberalią santvarką, ir Prancūzijos revo- 
liuciją, išsigimusią į smurtą ir tironiją. Ji tvir- 
tino, kad nuolatinės erdvės laisvam 
veiksmui kūrimo problemą Prancūzijoje į 
šalį nustūmė socialinė masinio skurdo pro- 
blema. Patys revoliucionieriai ėmėsi teroro 
iš „gailesčio“ vargšams (kurį Arendt skiria 
nuo „užuojautos“ jų kančioms ir „solida- 
rumo”). Tačiau netgi Amerikoje revoliuci- 
jos palikimas buvo dviprasmiškas. Konsti- 
tucija daugumą piliečių paliko už politikos 
ribų, dėl to jie greitai prarado visuome- 
niškumo dvasią ir pradėjo suprasti politi- 
ką kaip priemonę asmeninei gerovei siekti. 
Prieštaraudama tuo metu populiariai vi- 
suotinei prielaidai, kad politikos tikslas yra 
gyvenimo lygio pagerinimas, Arendt dar 
kartą pabrėžia tai, ką ji vadina revoliuci- 
nės tradicijos „prarastu turtu“, kurį paty- 
rė, bet vėliau užmiršo viena po kitos nuvil- 
nijusios revoliucijos, t. y. „viešą laimę“ 
įsitraukti į laisvą politinį veiksmą su savo 
draugais. Ji teigė, kad tikroji revoliucijos es- 
mė yra įsitraukti į tokį veiksmą ir padėti 
pamatus naujam politiniam organui. Pri- 
simindama spontanišką piliečių tarybų at- 
siradimą daugelio revoliucijų metu, ji ma- 
nė, kad tokių tarybų federacija pagrįsta 
sistema būtų tinkamesnė nei atstovauja- 
moji demokratija. 

Tačiau Arendt nesistengė išspręsti nu- 

rodytų problemų. Ji manė, kad naujaisiais 
laikais istorinis politinių sistemų pamatas 
išnyko susilpnėjus „Romos trejybei“ — re- 
ligijai, tradicijai ir autoritetui; dėl to mes vėl 
susiduriame su elementariomis žmonių 
bendrabūvio problemomis. Tam tikra pras- 
me tai reiškia, kad ateitis atvira, ir išties 
Arendt nuolat pabrėžia Žmogaus gebėjimą 
inicijuoti naujus dalykus. Tačiau jos pa- 
brėžiamą individų laisvę imtis politinių 
veiksmų gaubė stipri tokių veiksmų ir jų 
tendencijų nenuspėjamumo nuojauta, nes 
daugelio skirtingų individų sąveika gali su- 
kelti nenumatytų ir nekontroliuojamų pa- 
darinių. Todėl Arendt atmetė mintį, kad po- 
litinės filosofijos funkcija yra kurti planus, 
kuriuos įgyvendinti reikėtų ateityje. 

Nors Arendt idėjoms būdinga didžiulė 
vidinė darna, ji tyčia vengė kurti sistemą, 
pabrėždama laikiną parengtinį mąstymo 
pobūdį; jis (ne taip, kaip mokslinio tipo 
„pažinimas“) primena Penelopės audimą 
ir nuolatinį jau padaryto darbo ardymą. 
Paskutinio darbo, nebaigtos ir po mirties 
išleistos knygos Proto gyvenimas (Life of the 
Mind; 1978), dviejuose tomuose Mąstymas 
(Thinking) ir Norėjimas (Willing) bei dar tu- 
rėjusiame būti trečiame tome Sprendimas 
(Judging) Arendt pateikė savo apmąstymus 
apie dvasinio gyvenimo patirtį. 

Arendt negali būti priskirta nė vienai iš 
anksčiau egzistavusių grupių, be to, ji ne- 
sukūrė jokios naujos minties mokyklos ir 
kol kas dar per anksti spręsti apie jos 
reikšmę politinei filosofijai. Arendt kritikai 
nurodo neginčijamą jos teiginių katego- 
riškumą, dėl kurio apie ją negalima kalbėti 
rimtai. Jos gerbėjai mano, kad originalumu 
ir talentu, atsiskleidusiais tiriant ir ap- 
rašant pamirštą politinę patirtį, ji nusipel- 
no vietos tarp svarbiausių mūsų laikų mąs- 
tytojų. MEC 

Aristotelis (Aristoteles; 384-322 m. pr. Kr.) - 
graikų filosofas. Aristotelis gimė Stageiro- 
je, Šiaurės Graikijoje. Jo motina buvo tur- 
tinga, tėvas - Makedonijos karaliaus gydy- 
tojas. 367 m. Aristotelis išvyko į Atėnus ir 
susiejo savo gyvenimą su PLATONO mokyk- 
la (Akademija), kurioje išbuvo iki pat Pla- 
tono mirties 347 m. Po kelerių metų, pra- 
leistų rytinėje Egėjo jūros pakrantėje, 
Aristotelis buvo pakviestas į Makedonijos 
dvarą Peloje kaip Aleksandro Didžiojo mo- 
kytojas. Po aštuonerių metų, 335 m., jis grį- 
Zo į Atėnus ir įkūrė savo filosofijos mokyk- 
lą. 322 m. mirus Aleksandrui Atėnus apėmė 
antimakedoniškos nuotaikos. Aristotelis 
atsargumo sumetimais išvyko iš miesto. Po 
kelių mėnesių jis mirė. 

Aristotelis buvo visapusiškas genijus, 
o jo raštų įvairovė ir sąrašo ilgis tiesiog ste- 
bina. Jis daug rašė politikos mokslų temo- 
mis. Nuostabiausias iš šių darbų yra San- 

tvarkų rinkinys (daugiau kaip 150 graikų 
valstybių istorijos ir politinių institucijų ap- 
rašomoji analizė), iš kurio išliko tik Atėnų 
santvarka; garsiausias Aristotelio veikalas 
yra Politika. 

Politiką sudaro aštuonios knygos, kurias 
galima suskirstyti į tris grupes: I-III knygo- 
se santykinai abstrakčiais terminais apta- 
riama VALSTYBĖ - jos kilmė, prigimtis, pa- 
grindinės rūšys; IV-VI — smulkiai 
apibūdinamos įvairių rūšių „santvarkos“; 
VII-VIII knygos - pražuvusios arba nebaig- 
tos esė apie idealią valstybę pradinis frag- 
mentas. Šios trys dalys nesudaro (o ir netu- 
rėjo sudaryti) vieningos visumos. Nėra jos 
ir nepriekaištingos. Politika nėra tobulas po- 
litinės teorijos vadovėlis. 

Politikos mokslai nagrinėja valstybę, 
arba polį. Aristotelis temą tiria mišriu — teo- 
riniu, empiriniu ir normatyviniu — požiū- 
riu. Jis analizuoja ir nušlifuoja sąvokas, ku- 
rias turi vartoti politikos mokslai. Šias 
sąvokas jis taiko istoriniams faktams, su- 
kauptiems Santvarkose. Aristotelis smerkia 
vienas politines institucijas ir giria kitas. 
Politika yra analitinio, aprašomojo ir prak- 
tinio (bent jau toks buvo sumanymas) po- 
būdžio veikalas. 

Aristotelis pradeda teiginiu, kad vals- 
tybė yra natūralus darinys [I, i]. Gamtos 
įterpimas nėra atsitiktinis: ji persmelkia 
visą politinę Aristotelio mintį. Žmonės — 
kaip bitės ar drambliai — buriasi natūra- 
liai: individai jungiasi į ūkius, ūkiai su- 
daro kaimus, kaimai susilieja į valstybes. 
Valstybės atsiradimas yra natūralaus 
proceso kulminacija (Aristotelis aiškiai 
atmeta požiūrį, jog valstybės autoritetas 
grindžiamas „visuomenės sutartimi“ 
[1280a 25ff]). Valstybė yra tobula žmonių 
bendruomenės forma, nes mes esame iš 
prigimties tokie „politiniai (liet. vertime 
„pilietiniai“. - E. M.) gyvūnai“ [1253a2], 
kad negalime klestėti arba „gerai gyven- 
ti“, jei nesame valstybės piliečiai. Mes 
turime tam tikrų gebėjimų, kaip antai ge- 
bėjimą mąstyti apie teisingumą ir netei- 
singumą, kurie gali visiškai atsiskleisti tik 

valstybėje, ir kuriuos siekdami klestėti 
privalome pritaikyti. Aristoteliui žmonės, 
ne taip kaip bitės, yra politiniai (pilieti- 
niai), o ne socialiniai gyvūnai; sociali- 
niam bendradarbiavimui reikia politinės 
organizacijos. Anarchizmas yra nenatū- 
ralus. 

Valstybės yra sau pakankamos ta pras- 
me, kad piliečiai valstybėje ras viską, ko rei- 
kia geram gyvenimui. Ūkiai ir kaimai šia 
prasme akivaizdžiai negali būti sau 
pakankami. Gentis-valstybė yra sau pakan- 
kama, bet joje neįmanoma gerai gyventi 
[1326a27ff|: negali būti valstybės su 100 000 
piliečių, kaip negali būti penkių mylių il- 
gio laivo (visos šiuolaikinės valstybės, gal- 
būt išskyrus San Marina, yra nenatūralios). 

Valstybė yra piliečių bendruomenė, o pi- 
lietis yra žmogus, tinkamas politinėms pa- 
reigoms [III, i] (žr. PILIETYBE). (Aristotelis 
žodį „pareigos“ supranta labai plačiai: da- 
lyvauti teisme reiškia turėti pareigas.) Ta- 
čiau valstybės gali būti įvairių formų, skir- 
tumus lemia skirtingi „santvarkų“ (politeia) 
tipai arba pareigų skyrimas ir skirstymas. 
Aristotelis plačiai aptaria santvarkų klasi- 
fikaciją. Jis pradeda nuo paprastos siste- 
mos [III, iv]. Valstybę gali valdyti: 1) vienas 
valdovas, 2) nedidelė grupė, 3) didelė gru- 
pė. Valdovai gali valdyti: a) atsižvelgdami 
į visų interesus, b) atsižvelgdami į savo in- 
teresus. Taip atsiranda šešios pagrindinės 
santvarkos — trys „teisingos“ ir trys „klai- 
dingos”: la) karaliaus valdžia, 2a) aristok- 
ratija, 3a) konstitucinis valdymas (politė- 
ja), 1b) tironija, 2b) oligarchija, 3b) 
demokratija. Ši schema tiksli, bet supapras- 
tinta; vėliau [IV ir VI] Aristotelis įtraukia 
papildomų klasifikacijų, o pabaigoje dau- 
giausia apibūdina santvarkų bruožus kaip 
aristokratiškus, demokratiškus ir t. t., o ne 
pačias santvarkas [1317b17 ff]. Kadangi 
valstybėje yra daug pareigybių [VI, v], tai 
viena santvarka gali apimti ir, pvz., demo- 
kratijos bruožus (kai teisme gali dalyvauti 
visi piliečiai), ir karališkosios valdžios 
bruožus (kai karinės pajėgos yra vieno žmo- 
gaus rankose). 

Aristoteliui labai rūpėjo sąlygos, kurių 
reikia valstybei, teisingai arba klaidingai, 
kad ji būtų stabili. Jis mano, kad svarbiau- 
sia politinės nesantaikos (stasis), o dėl to ir 
revoliucijos, priežastis yra nelygybė 
[1301b26 ff]. Nors daugybė banalių daly- 
kų, kaip antai mylimųjų ginčas, gali pagrei- 
tinti stasis [V, ii], revoliucionieriai visada 
kovoja dėl LYGYBĖS ir teisingumo. Lygybė 
skirtingiems Žmonėms reiškia skirtingus 
dalykus [1301b29], ir tai nėra gryna ekono- 
minė sąvoka; tačiau pagrindinis stasis ele- 
mentas — pinigai: revoliucijos dažniausiai 
įvyksta, kai vargšai sukyla prieš turtuolius. 
Politikui, nepaisant jo politinės pakraipos, 
patariama, kaip sukurti lygybę ar jos regi- 
mybę ir kaip suvaržyti arba nukreipti nely- 
giųjų aistras. Aristotelis nemano, kad vi- 
sos politinės permainos yra blogos 
[1268b25 ff]; jis mano, kad svarbiausia po- 
litiko pareiga - išlaikyti savo valstybės san- 
tvarką. 

Šie svarstymai paaiškina Aristotelio pa- 
gyrimus „vidurio“ arba „mišrioms“ san- 
tvarkoms. Geriausios valstybės, pasirodo, 
yra tos, kurios turi konstitucinio valdymo 
formą, kurioje visi jų piliečiai gali gauti bent 
tam tikras pareigas, jie „valdo ir yra valdo- 
mi paeiliui“ [IV, ix]. Karaliaus valdžia yra 
geriausia tam tikromis įmanomomis sąly- 
gomis [III, ix]; tačiau praktiškai geriau rink- 
tis santvarką, kurioje susilieja demokratijos 
ir oligarchijos bruožai, o kontrolė priklau- 
so „vidurinei klasei“. Jei „vidurinė klasė“, 
kurią sudaro nei turtingi, nei vargšai, yra 
pakankamai gausi, kad išlaikytų valdžios 
pusiausvyrą, tai valstybė yra stabiliausia 
[1297a6 ff]. Be to, kolektyviniai sprendimai 
dažniausiai yra geri sprendimai [II], vi]: ly- 
giai kaip puota, į kurią kiekvienas atsineša 
savo ypatingą patiekalą, turbūt bus geres- 
nė už tą, kurioje maitins vienas šeiminin- 
kas, taip kolektyvinis sprendimas turbūt 
bus geresnis negu vieno individo priimtas 
sprendimas. Kiekvienas kolektyvo narys tu- 
rės savo specialybę, o kolektyvinis spren- 
dimas sujungs įvairių individų patirtį. Ver- 
tinimas atrodo optimistiškas: ar negali 

individuali patirtis paskęsti bendrame 
nežinojime? Iš tiesų Aristotelis pripažįsta, 
kad kolektyvinis sprendimas bus geriau- 
sias tik esant ypatingoms aplinkybėms 
[1218b15 ff]. 

Santvarka sukuria formalia sistema, ku- 
rioje valdo ir yra valdomas idealus pilietis. 
Kokia yra valstybės esmė? VII-VIII knygos 
liko nebaigtos, vadinasi, į šį klausimą ga- 
lima atsakyti tik iš dalies. Aristotelis šiek 
tiek kalba apie valstybės dydį [VII, iv], geo- 
grafiją [VII, v], fizinę išvaizdą [VII, x-xi], 
nacionalinį charakterį — piliečiai turi būti 
ir dvasingi, ir inteligentiški, kokie dažniau- 
siai būna graikai ir nebūna svetimšaliai [VII, 
vil. Jis taip pat aptaria tarptautinius santy- 
kius: valstybė privalo gebėti apsiginti ka- 
rinės agresijos atveju, bet neturi puoselėti 
imperinių ambicijų ir pradėti agresyvių ka- 
rų [VII, ii], nes tik esant taikai žmonės gyve- 
na gerai, o imperialistinė politika padidi- 
na ir kartu sunaikina valstybę. Būdama sau 
pakankama valstybė neturėtų imtis 
intensyvių prekybinių ar kultūrinių mai- 
nų [1327a27 ff). 

Piliečiai eis įvairias pareigas, o būdami 
jauni jie atliks karinę tarnybą. Jie taip pat 
bus vieninteliai privatūs žemės savininkai 
[1329b36 ff] (Aristotelis prieštarauja Plato- 
no rekomenduotai komunizmo atmainai [II, 
ii]: jis mano, kad nuosavybė turi būti priva- 
ti, bet naudojama bendrai — kitaip sakant, 
savininkai turi parodyti draugiško dosnu- 
mo dorybę [1330al]). Piliečiai yra vieninte- 
lės tikros valstybės dalys, tačiau tarp gy- 
ventojų yra daugybė nepiliečių — vaikų, 
moterų, vergų, reziduojančių svetimšalių ir 
pan., — nuo kurių priklauso piliečiai, nes 
patys piliečiai nedirba: žemės ūkis ir pra- 
monė yra vasalų arba (dar geriau) vergų 
rankose. 

Dalis Žmonių yra vergai „iš prigimties“ 
[I ii]. Kai kuriems žmonėms trūksta prota- 
vimo gebėjimo: jie gali vykdyti įsakymus ar 
net patarti, bet patys neįstengia nieko są- 
moningai apgalvoti, nes neturi „protingo- 
jo prado“ [1260a12]. Tokiems žmonėms ge- 
riau būti vergais, todėl natūralu ir teisinga, 

kad jie pavergiami [1255a1 ff]. Tais laikais 
Aristotelio vergovės apibūdinimas nebuvo 
neprieštaringas, o jo argumentacija šiuo 
klausimu stebėtinai silpna. Net jei kai ku- 
rie žmonės visiškai neturi „protingojo pra- 
do”, dar nereiškia, kad juos galima paverg- 
ti ar elgtis su jais kaip su „gyva nuosavybe“ 
[1253b32]. 

Moterys taip pat yra intelektiškai nevi- 
savertės: nors jos turi „protingąjį pradą“, 
šis nėra nepriklausomas, nes jį lengvai nu- 
gali aistra [1260a13]. Aristotelis sutinka, 
kad moterims, kurios sudaro pusę laisvųjų 
gyventojų, reikia duoti išsilavinimą 
[1260b13 ff], ojų padėtis ūkių ekonomikoje 
svarbi; bet jis net nesvarsto, ar jos gali būti 
piliečiais ir gauti kokių nors politinių tei- 
sių. 

Valstybė reguliuos vedybas ir gimimus 
[VII, xiv], o visų labiausiai ji darys poveikį 
kūdikių, vaikų ir jaunuolių mokymui bei 
lavinimui. Ji turi prižiūrėti visą švietimą 
[VIII, i], o visi piliečiai turi įgyti tokį patį 
išsilavinimą [VII, xiii]. Didelėje VIII knygos 
dalyje gvildenamas muzikinis išsilavini- 
mas: ar vaikai turi mokytis muzikos, o jei 
taip, tai kokiu būdu? Kokios rūšies muzi- 
kos jie turi mokytis? Ar jie turi tapti atlikė- 
jais, ar klausytojais? Jei atlikėjais, tai kokiais 
instrumentais turi išmokti groti? Ir t. t. 

Smulkus muzikinio išsilavinimo apta- 
rimas aiškiai parodo esminius politinės 
Aristotelio minties bruožus. Jis buvo autori- 
tarizmo šalininkas. Jo valstybė sprendžia, ar 
aš galiu ir kada galiu groti fleita [1341a17 ff). 
Ji įveda griežtą cenzūrą menui [1336b12 ff]. 
Valstybės pareigūnai sprendžia, kokias is- 
torijas skaityti vaikams [1336a28 ff]. Tai ne 
paviršutiniškas reiškinys, jis giliai įsišak- 
nijęs politinėje Aristotelio mintyje. 

Pirma, valstybė egzistuoja dėl gero gy- 
venimo, jos tikslas arba siekis (telos) yra pi- 
liečių gerovė. Iš to labai lengva daryti išva- 
dą, kad valdžia turi leisti įstatymus geram 
gyvenimui, o valstybės veiksmai turi garan- 
tuoti visų piliečių gerovę [1325a5 ff]. (To- 
kia išvada klaidinga. Tvirtinimas, kad vals- 
tybės tikslas yra geras gyvenimas, reiškia 

tik tai, jog žmonės gali labiausiai (arba tik- 
tai) klestėti valstybėje. Tai nereiškia nei 
valdžios prievolės garantuoti gerą gyveni- 
mą, nei tokios veiklos apimties.) Antra, 
žmonės kaip politiniai gyvūnai apibrėžia- 
mi valstybės terminais: taigi jie yra valsty- 
bės dalys [1253a19 ff] ir priklauso valsty- 
bei [1337a27 ff]. Asmeniniai piliečių 
interesai yra pajungti bendrajam gėriui. 
Vėlgi tai nereiškia, kad įstatymų leidėjas 
privalo apibrėžti kiekvieną piliečių veiklą. 
Antra vertus, lengva numanyti, kad būtent 
tai Aristotelis ir turėjo galvoje. 

Aristotelio piliečiai, žinoma, yra lais- 
vi žmonės, bet jų LAISVĖ nėra demokra- 
tinės laisvės „darau, ką noriu“ idealas 
[1317a40 ff]. Toks idealas Aristoteliui ne- 
patinka. Aristoteliška laisvė — tai tiesiog 
vergijos priešingybė: piliečiai nėra vergai, 
jie niekam nepriklauso (net valstybei), jie 
yra laisvi. Ar geras gyvenimas suderina- 
mas su tokia blankia laisve? Trumpi žmo- 
gaus laimės aprašymai Politikoje aiškiai 
remiasi platesniais apibūdinimais Aris- 
totelio Etikoje. Bet ir Eudemo etikoje, ir Niko- 
macho etikoje Aristotelis atkakliai tvirtina, 
kad geras žmogus turi būti autonomiškas, 
jis turi rinktis veiksmus ir elgtis pagal savo 
pasirinkimą. Neaišku, kiek ši kilni sąvoka 
suderinama su Politikos autoritarizmu. 

Vienos Aristotelio politinės filosofijos 
dalys atstumiančios, kitos keistos, o kai ku- 
rios tiesiog stebinančios. Jis gyveno dide- 
lių politinių permainų metu, kai maži tra- 
diciniai miestai-valstybės, pavydžiai 
saugantys savo autonomiją ir susijungian- 
tys tik krizei ištikus, palengva pasidavė au- 
gančiai Makedonijos imperijai. Aristotelio 
ryšiai su Makedonijos dvaru buvo stiprūs. 
Be to, jis iš tikrųjų buvo asmuo be valsty- 
bės: didžiąją gyvenimo dalį gyveno kaip re- 
ziduojantis svetimšalis, arba „metekas“, 
neturėjęs teisės įsitraukti į valstybės, kurio- 
je gyveno, politinį gyvenimą. Pats būdamas 
meteku, jis tvirtino, jog geriausia žmogui 
gyventi kaip piliečiui. Būdamas artimas ka- 
ralių draugas, jis laikė monarchiją nepa- 
geidautina. Būdamas Makedonijos galios 

augimo liudininkas, jis smerkė imperiją 
kaip degeneruojančią politinės asociacijos 
formą. Aristotelio politinę teoriją suforma- 
vo, taip pat ir ribojo istorinės jo amžiaus 
sąlygos, tačiau jo asmeninio gyvenimo ap- 
linkybės nebuvo lemiamos. 

Empirinės ir istorinės studijos, įtrauk- 
tos į Politiką, rodo, kad šioji tebėra svarbiau- 
sias tekstas senovės istorijos tyrėjams. Ana- 
litinis ir teorinis darbas, ypač susijęs su 
santvarkomis, daro Politiką politinės teori- 
jos klasika. Tačiau paradoksalu, kad kaip 
tik dėl svetimos mums Aristotelio minčių 
prigimties Politika yra užburiantis ir gyvas 
tekstas. JB 


Pastaba. 

Visos nuorodos laužtiniuose skliaustuo- 
se iš Aristotelio Politikos. Romėniški di- 
dieji ir mažieji skaitmenys rodo knygos 
ir skyriaus numerį (pvz., IV, iii nurodo 
Politikos ketvirtosios knygos trečią sky- 
rių), kai reikia tikslesnės nuorodos, nau- 
dojamasi standartine „Bekkerio sistema“ 
(dažniausiai galima rasti daugelio verti- 
mų ir tekstų paraštėse, vartojama visų 
mokslininkų). 

ATSISAKYMAS DĖL ĮSITIKINIMŲ 


Atsisakymas dėl įsitikinimų — atsisaky- 
mas eiti karinę prievolę paprastai (bet ne- 
būtinai) dėl religinių įsitikinimų. Šiuo at- 
veju gali būti pažeistas įstatymas (tuomet 
atsisakymo dėl įsitikinimų teisė nepri- 
pažįstama), todėl toks atsisakymas laikomas 
viena iš PILIETINIO NEPAKLUSNUMO 
apraiškų; vis dėlto asimiliacija yra ginčyti- 
na, nes pirminis atsisakymo dėl įsitikini- 
mų tikslas dažniausiai yra paties atsisa- 
kančiojo siekis išvengti karinės prievolės, 
o ne mėginimas sukelti visuomenės nepa- 
sitenkinimą tam tikru karu. Žr. PACIFIZ- 
MAS. DLM 


Atstovavimas — buvimas per tarpinius as- 
menis, grupes arba abstrakcijas realiai ne- 
sant. Politikoje atstovavimas reiškia tam 
tikrą būdą, kai vienas asmuo veikia kito as- 
mens vardu. Monarchas, diplomatas ar net 
vėliava šia prasme gali atstovauti. Tačiau 
šiuolaikinę atstovaujamąją valdžią pir- 
miausia apibūdina renkama įstatymų lei- 
džiamoji valdžia. Šiuolaikinis atstovavimas 
paprastai grindžiamas teritoriniu gyvento- 
jų suskirstymu. Rinkimų apygardos gali 
atitikti politinį pasiskirstymą arba gali bū- 
ti sudaromos susitarimo būdu; kiekvienas 
gali rinktis vieną atstovą (vienmandatė sis- 
tema) arba keletą atstovų; kai renkami keli 
atstovai arba kai nėra sudarytų apygardų, 
atstovai gali būti paskirstomi tarp politi- 
nių partijų proporcingai jų gautam balsų 
skaičiui (proporcinis atstovavimas); atsto- 
vavimas gali būti grindžiamas darbo ko- 
lektyvais ar kitokiomis funkcinėmis gru- 
pėmis (funkcinis atstovavimas); gali būti 
teikiamos privilegijos tam tikroms grupėms 
(paveldimoji aristokratija, išsilavinusieji ir 
t.t). 

Istoriškai atstovavimo sąvoka visada 
buvo teorinių nesutarimų ir prieštaringų 
apibrėžimų objektas. Kai kurie autoriai ski- 
ria atstovaujamąją valdžią nuo kitų valdy- 
mo formų; kiti įrodinėja, jog kiekviena val- 
džia yra atstovaujamoji; dar kiti — kad joks 
atstovavimas neįmanomas. 


32 


Thomas HOBBESas atstovavimą api- 
brėžė kaip veikimą kito vardu - veiksmą 
įgaliojusio asmens vardu, todėl atstovo 
veiksmas priskiriamas atstovaujamam as- 
meniui ir jį įpareigoja. Nors Hobbesas ma- 
nė, kad atstovavimas gali būti ribojamas lai- 
ku arba apimtimi, tačiau jei žmonės skiria 
suvereną VISUOMENĖS SUTARTIES būdu, 
padaro jį savo atstovu neribotam laikui. 
Kad ir ką suverenas darytų, jis tai daro įga- 
liotas ir jo veiksmai kitus įpareigoja, todėl 
kiekviena veikianti valdžia yra atstovauja- 
moji. Kiti teoretikai laikėsi visiškai priešin- 
go požiūrio: atstovas galiausiai atskaitingas 
atstovaujamajam. Ne pradinis įgaliojimas, 
o galutinė atskaitomybė apibrėžia atstova- 
vimą; atstovas turi ypatingas pareigas, O 
atstovaujamasis — ypatingas teises ir galias. 

Abu šie požiūriai yra formalūs, nes tel- 
kia dėmesį į tai, kaip atstovavimo santykis 
sukuriamas arba nutraukiamas. Kitiems 
teoretikams rūpi išsiaiškinti atstovavimo 
santykio turinį, t. y. kaip vyksta atstovavi- 
mas. Kai kurie išjų atstovavimą suvokia kaip 
nesamo daikto ar asmens „atvaizdą“, 
grindžiamą panašumo arba simbolinio ry- 
šio santykiais. Įstatymų leidėjai gali būti trak- 
tuojami kaip tautos kopija, veidrodis, žemė- 
lapis arba pavyzdys, o atskiras atstovas — 
kaip jo apygardos simbolis. Čia atstovavi- 
mas suvokiamas kaip reprezentatyvumas. 
Atstovas gali būti suvokiamas ir kaip akto- 
rius, vaidinantis bei vaizduojantis atstovau- 
jamąjį. Šia prasme atstovavimas kuriamas. 
Simbolinio atstovavimo atveju panašumas 
nėra būtinas; atstovas simbolizuoja atsto- 
vaujamąjį pagal susitarimą arba dėl to, kad 
tam tikros jo savybės daro jį patrauklų jo at- 
stovaujamai grupei arba auditorijai. 

Galiausiai atstovavimas gali būti suvo- 
kiamas kaip veikla „kitų labui“ dalykine 
prasme, kuri aprėpia daugiau nei formalų 
įgaliojimą ar atskaitomybę dėl konkrečios 
veiklos. Ši atstovo veikla apibūdinama la- 
bai įvairiai: atstovas veikia už atstovauja- 
muosius; vietoje jų; jų vardu; veikia taip, 
kaip veiktų jie patys būdami racionalūs; jų 
labui; vadovaudamasis jų norais, siekiais 

ir nuomonėmis; tenkindamas jų poreikius 
arba interesus. 

Kiekvienas apibrėžimas turi sąsajų su 
įprastąja termino „atstovauti“ reikšme, ta- 
čiau kiekvienas tėra dalinis ir nenurodo ki- 
tų jo reikšmės aspektų. Be apibrėžimo sun- 
kumų, atstovavimo teoriją kamuoja 
esminiai nesutarimai. Vienas is jų — tai va- 
dinamasis „mandato/nepriklausomybės 
ginčas“, kuris paprastai formuluojamas 
kaip dichotominis pasirinkimas: ar atsto- 
vas turi vadovautis rinkėjų norais, ar savo 
paties suvokimu, kas yra geriausia? Man- 
dato teoretikai pabrėžia atstovo įsipareigo- 
jimą savo rinkėjams ir įrodinėja, kad rinkė- 
jai iš tikrųjų nėra atstovaujami, jei atstovo 
veiksmai nepriklauso nuo jų poreikių ir no- 
rų. Nepriklausomybės teoretikai pabrėžia 
atstovo pareigą įstatymų leidyboje vado- 
stovas iš tikrųjų neatstovauja, jeigu jis tėra 
mechaninis kitų asmenų daromų sprendi- 
mų perdavėjas. Šį požiūrį įtaigiai gynė Ed- 
mundas BURKE’as. 

Kitas klausimas susijęs su atstovavimo 
verte ir pačia jo galimybe. Jean-Jacgues'as 
ROUSSEAU įrodinėjo, jog vadinamosios at- 
stovaujamosios institucijos tik primeta kai 
kurių žmonių valią visai visuomenei, bet 
nėra jokios garantijos ar net tikimybės, kad 
jų valia atitiks visuomenės valią. Jis darė 
išvadą, kad rinkėjai yra laisvi tik per rinki- 
mus; kai tik jų atstovas išrenkamas, jie pa- 
jungiami svetimai valiai. Nuo XVII a. atsto- 
vavimas laikomas tiesioginės 
DEMOKRATIJOS pakaitalu ten, kur dėl gy- 
ventojų gausos negalimas tiesioginis val- 
dymas. Tačiau ši idėja buvo nuolat puola- 
ma rusoistinės kritikos: kad dalyvavimas 
valdyme yra esminė ir vidinė, o ne instru- 
mentinė vertybė, kad tik politikoje dalyvau- 
jantys bei politiškai aktyvūs žmonės gali 
būti laisvi ir kad atstovaujamosios institu- 
cijos slopina aktyvų pilietiškumą. 

Taigi politinio atstovavimo idėja susi- 
duria su daugybe teorinių ir praktinių pro- 
blemų: kam atstovai yra įsipareigoję — savo 
šalininkams, visai apygardai, partijai, vie- 

šajam interesui? Ar atstovavimas turi būti 
grindžiamas tradiciniais pasidalijimais, 
partijomis, funkcinėmis grupėmis ar skai- 
čiais („vienas žmogus, vienas balsas”)? Jei- 
gu apygardos nustatomos susitarimo bū- 
du, kokie gali būti jų nešališko sudarymo 
kriterijai? Kas svarbiausia politiniam at- 
stovavimui: reprezentatyvumas (įstatymų 
leidėjų panašumas į tautą, proporcinis ma- 
žumų dalyvavimas), simbolinis išraišku- 
mas (gebėjimas suteikti žmonėms pojūtį, 
kad jų paisoma ir jais rūpinamasi), 
delegavimas (atstovų pavaldumas rinkė- 
jams ir rinkėjų priežiūra), sprendimo galia 
(nevaržoma atstovų svarstymo ir sprendi- 
mų priėmimo laisvė) ar ištikimybė lyderiui, 
politinei programai ar politinei partijai? 
HFP 

Augustinas Aurelijus (Augustinus 
Aurelius; 354430) - vyskupas ir teologas. 
Gimė dabartiniame Alžyre. Augustinas mo- 
kėsi klasikinės lotynų retorikos iš pradžių 
Šiaurės Afrikoje, o vėliau Romoje, kur tapo 
retorikos profesoriumi. Susipažinęs su kla- 
sikos žinovu Milano vyskupu Ambraziejum, 

Augustinas nutolo nuo anksčiau jį trauku- 
sios dualistinės religijos-manicheizmo, 
pradėjo studijuoti neoplatoniškosios filo- 
sofijos lotyniškus vertimus ir patyrė emoci- 
nį atsivertimą į krikščionybę (386 m.). 

IV a. pradžioje imperatorius Konstanti- 
nas tapo krikščionimi, o devintajame IV a. 
dešimtmetyje krikščionybė buvo pripažin- 
ta oficialia Romos religija. Baigėsi krikščio- 
nių persekiojimas. Be to, Romos imperijos 
atsivertimas į krikščionybę reiškė, kad die- 
viškoji valia valstybei remiant Bažnyčios 
institucijos plėtrą tapo valdžios sprendimų 
pilietine esme. Bažnyčia, ypač Šiaurės Af- 
rikoje (į kurią Augustinas grįžo ir tapo Hi- 
pono vyskupu), vis dažniau jsitraukdavo į 
teisinę ir politinę veiklą. Kadangi buvo pa- 
rašęs daug teologinių raštų, Augustinas 
tapo vienu iš svarbiausių lotynų krikščio- 
niškosios politinės teorijos kūrėjų žlun- 
gančioje Romos civilizacijoje. 410 m. 
amžinąjį miestą nusiaubė barbaras Alari- 
kas su gotais, o Augustinas pradėjo rašyti 
Apie Dievo valstybę (De civitate Dei; 413-425). 
Šiame veikale jis išplėtojo atsaką krikščio- 
nybės puolėjams, kurie Romos žlugimu 
kaltino krikščioniškąjį abejingumą valsty- 
bės išlikimui. Tam tikrose veikalo dalyse 
Augustinas išdėstė įtakingiausias savo 
doktrinas: istorijos, malonės ir predestina- 
cijos, laisvos valios, tikrosios respublikos, 
krikščioniškųjų priedermių valstybei, tei- 
singo karo, bažnytinių institucijų santykių 
su pasaulietine valdžia, santykių tarp 
krikščionių, kurie yra Dievo valstybės žemė- 
je nariai. Dviejų valstybių, Dievo ir zmo- 
nių, tema tapo politinio teorizavimo orien- 
tyru ateinantiems 800 viduramžių metų ir 
vėlesniems laikams (žr. BAŽNYČIA IR 
VALSTYBĖ). Būdamas produktyvus auto- 
rius ir puikus oratorius Augustinas paver- 
tė Apie Dievo valstybę sąvadu, kuriame visos 
jo politinės teorijos gijos enciklopediškai 
supinamos į visumą: neoplatonizmo filo- 
sofija, krikščioniškosios doktrinos, Biblijos 
istorija, to laiko atsakymai į Romos žlugi- 
mo išvakarėse kilusias Bažnyčios ir valsty- 
bės problemas. 

Augustinas teigė, kad tikrasis žmogaus 
tikslas yra už istorijos. Žmonijos istoriją jis 
vaizdavo kaip blogų ir gerų darbų sinusoi- 
dę, kurios aukščiausioji prasmė žmogui ne- 
suvokiama, bet yra nubrėžta Dievo. Kaip 
išorinių įvykių srautas, istorija slepia nuo- 
dėmės ir išpirkimo dramą, kurios atomaz- 
ga bus tik istorijai pasibaigus. Todėl jokia 
žemiška valstybė negali amžiams garan- 
tuoti saugumo nuo vidaus ir išorės antpuo- 
lių. Klasikinė politinė Graikijos ir Romos 
tradicija klaidingai ir arogantiškai teigė, 
kad žmogus gali išreikšti save turėdamas 
racionalios ir teisingos valstybės pilietybę. 
Tai neįmanoma. Vis dėlto Augustinas tikė- 
jo, kad valdžią iš anksto nustato Dievas, 
netjei žmonių istorija atrodo kaip pražūtin- 
gų karų, kuriais siekiama garantuoti trum- 
palaikę taiką, rinkinys. Klasikinės tradici- 
jos tikėjimas Žmogaus protingumu bei 
gebėjimu įvesti racionalią ir teisingą savi- 
valdą yra naivus. Dėl Adomo nuodėmės 
žmogus amžinai yra neprotingos savimei- 
lės, nepakankamos savivokos ir savikon- 
trolės auka. Valdžia kuriama dieviškuoju 
leidimu, kad būtų palaikoma santykinai že- 
miška taika, o ne kaip Žmogaus išraiškos 
priemonė. Iš tikrųjų valdžios gali gyvuoti 
be teisingumo, bet į jas reikia atsižvelgti ne 
daugiau kaip į didžiules plėšikų gaujas, 
užtikrinančias taiką sutartiniu viešpatavi- 
mu ir prievarta. Geroje krikščioniškoje vals- 
tybėje tikras rūpestis teisingumu turi pai- 
syti Dievo, bet net tokia valstybė niekada 
netaps tikrais žmogaus namais. 

Augustinas nesiūlė įvesti pasaulyje teo- 
kratijos, vietoje to aprašė šventą vaidmenį 
dvasininkų, dirbančių ranka rankon su ge- 
ra valdžia, kuri stengėsi neutralizuoti tai, 
ką jis vadino iškrypusia Žmogaus prigim- 
timi, iškrypusia taip, kad nėra jokios vilties 
protingai tobulėti. Augustinas tvirtino, kad 
per Adomą nusidėjo visa žmonių giminė, o 
nuodėmė perduodama dėl gašlaus lytinio 
impulso. Dėl to žmogus nepajėgia atlikti jo- 
kio gryno geros valios veiksmo. Nors žmo- 
nės iš prigimties socialūs, jie atsako uz ne- 
teisingus pasirinkimus; bet kai renkasi 

teisingai, tai daro tik su dieviška pagalba 
per neužtarnautą jo malonę. Griežtas tei- 
singumas visus Žmones nusiųstų į praga- 
rą. Bet tikėjimas Dievo gailestingumu leido 
Augustinui aiškinti Bibliją kaip ženklą, kad 
Dievas pasirinko nedaugelį sielų išganyti 
per nesuvokiamą lemties įstatymą, aukštes- 
nį negu nuopelnai ar koks istorinio Zmo- 
gaus atliktas veiksmas. Šią malonės dok- 
triną Augustinas sukūrė ginčydamasis su 
britų vienuoliu Pelagijum. Jo laisvos valios 
doktrina toliau tyrė šį klausimą. Nors Die- 
vas numatė Šėtono nuopuolį dėl puikybės 
ir Adomo nepaklusnumo nuodėmę, Dievo 
žinojimas nepažeidė jų individualių lais- 
vių rinktis šiuos blogio diktuojamus spren- 
dimus. Moralinis blogis pasaulyje — tai są- 
moningas sprendimas neteisingai naudotis 
laisva valia, bet žmonijos istorija ir visuo- 
menė visada vilioja nekontroliuojamus pui- 
kybės ir geidulingumo gaivalus. Iš čia kyla 
valdžios poreikis — netgi tironiškos neap- 
skundžiamos valdžios, nes visi vargai yra 
pelnyti. 

Dieviškoji galia įveda valdžią kaip prie- 
mone tvarkai ir pilietinei taikai palaikyti. 
Studijuodamas respublikonišką CICERO- 
NO valdymo teoriją, Augustinas tvirtino, 
kad teisingą federaciją turi sudaryti protin- 
ga dauguma, kurią sieja meilė Dievui, o ne 
bendras socialinės tvarkos suteikiamas ma- 
terialinės gerovės troškimas. Cicerono Ro- 
ma vienijo žmones materialiniu, o ne dva- 
siniu pagrindu. Augustinui tikroji valstybė 
yra tikroji Bažnyčia, tačiau ši vienybė bus 
įgyvendinta tik istorijai pasibaigus. Dabar- 
tinei Bažnyčios institucijai tenka ne tik grū- 
dai, bet ir pelai. Šiuo metu negali egzistuoti 
ir neegzistavo jokia tikrai gera valstybė ar 
Bažnyčia. Mes neturime klerikalinio vals- 
tybės apibrėžimo, nurodančio teologinę hie- 
rarchiją, kuri kontroliuotų moralines visuo- 
menės problemas. Tačiau Augustinas 
teigia, kad pasaulietinė valstybė yra mora- 
li esybė, kuri gali rinktis, ar veikti moraliai 
teisingai ar moraliai klaidingai; kadangi 
tikroje valstybėje visada esama blogio, sa- 
vimylos, tai valstybė turi įsikišti kaip vie- 

šas budelis. Krikščionys, pašaukti į pasau- 
lietinę valdžią, iš tiesų turi imtis atsakomy- 
bės palaikyti tvarką ir pilietinę taiką, tačiau 
turi žinoti, kad bet kuriuo atveju gali suklys- 
ti ir padaryti sprendimų pražūtingai netei- 
singai įvertinę padėtį. Augustinas neteigia 
krikščioniškojo pacifizmo, priešingai — 
krikščionys privalo atlikti pareigą valsty- 
bei, turėti valstybines pareigas; (jie turi 
užimti valstybinius postus) ir gali būti 
pašaukti į TEISINGĄ KARĄ. Kadangi pilieti- 
nės visuomenės gali būti ištvirkintos blogų 
netikinčių žmonių, valstybė gali teisingai 
nuspręsti skelbti karą suprasdama, kad ji 
žūtbūt privalo kovoti su didesne priešin- 
gos pusės neteisybe. Augustinas nesmer- 
kia gynybos, bet nereikia manyti, kad jis pa- 
laiko kerštą. Teisingu karu siekiama 
garantuoti teisingą taiką, bet nė viena Ze- 
miška valstybė nėra visiškai teisinga, todėl 
nėra jokios galimybės įgyvendinti krikščio- 
niškąją utopiją istorijoje. 

Apie Dievo valstybę pradedamas apolo- 
getišku krikščionybės gynimu svarstant, ar 
Alarikas nusiaubė Romą dėl to, kad ši už- 
miršo seną pagoniško gyvenimo būdą. To- 
liau kuriama visuomenės ir istorijos teorija 
pasakojant Dievo valstybės ir žmonių vals- 
tybės kilmės istoriją. XV-XVIII knygose Au- 
gustinas atkuria abiejų valstybių kilmę, o 
XIX-XXII — pasakoja apie jų tobulybę 
amžinybėje. Dauguma jo aiškinimų buvo 
susidūrimo su eretiška Šiaurės Afrikos do- 
natistų sekta rezultatas. 

Augustinas skiria žmogaus dieviškai 
sukurtą ir natūralų socialinį gyvenimą nuo 
romėnų socialinio gyvenimo vertybių, kur 
pasaulietiška garbė ir atkaklus patriotiz- 
mas išaukština meilę savajam „aš“ labiau 
negu visa kita. Romos žlugimas nebuvo 
didžiausia Žmonių istorijos krizė; tikrosios 
žmonijos krizės įvyko Rojuje ir Kalvarijoje. 
Nuo Nusidėjimo istorijoje visada buvo dvi 
valstybės, kurios skyrėsi tam tikru lojalu- 
mu: vienas — sau; kitas — Dievui. Viena 
valstybė tarnavo sukilusiems angelams, o 
kita išliko lojali Dievui. Šios valstybės isto- 
rijoje neišpainiojamai susipynusios. Taikos 


AUGUSTINAS 


ir socialinės gerovės siekimas organizuo- 
toje valstybėje Augustinui įkūnijo tipišką 
visų civilizacijų siekį. Tačiau įtampa tarp 
valstybės įkūrėjo Kaino ir pakeleivio Abe- 
lio, laukiančio pilietybės už istorijos ribų, 
visada jaučiama. Visi žmonės visada troš- 
ko gyventi taikiai, svajojo sumažinti įtam- 
pą ir kontroliuoti socialinio gyvenimo ne- 
sutarimus, bet žmonių valstybės piliečiai 
mano, kad pakanka žemiškosios politinės 
taikos ir materialaus turto. Tačiau tokia 
valstybė neturi ateities. Kai kurie žmonės 
žino, kad tikrieji jų namai yra Rojus ir kad 
jie tik piligrimai Žmonių valstybėje. Jie gy- 
vena pagal krašto papročius, imasi bendro 
verslo, pašaukti tarnauja valstybei, bet ga- 
liausiai jie yra šio pasaulio vartotojai, o ne 
šalininkai. Dievo įsteigta valdžia juos įpa- 
reigoja atlikti savo vaidmenį, bet jie supran- 
ta, kad svarbiausia jų pilietybė, kurią po 
istorijos gaus dovanų iš Dievo ir kurios ne- 
gali užsitarnauti jokiais žemiškais darbais, 
yra Dievo valstybėje. Kadangi žmonės nė- 
ra tikri dėl savo narystės miglotoje Dievo 
valstybėje, tai realioje žemės visuomenėje 
neįmanoma įsteigti tikrosios Bažnyčios. 
Abi valstybės padrikai juda pirmyn per is- 
toriją, ir tik Paskutiniame teisme paaiškės, 
kas yra amžinosios valstybės gyventojai. 
Karinga Bažnyčia istorijoje nė kiek ne la- 
biau apsaugota nuo pavojų negu pasaulie- 
tinė valstybė; ji atlieka sakramentalias funk- 
cijas teikdama malonę, be kurios žmonės 
negali nieko gera padaryti. Krikštas ir ko- 
munija negarantuoja išganymo, bet jie yra 
sine gua non (būtina sąlyga), taigi klaidati- 
kiai ir pagonys neturi transcendentinės vil- 
ties. 

Šventoji Bažnyčia, pasak Augustino, 
nors su trūkumais, turi būti universali, bet 
Dievo valstybė nėra matoma Bažnyčia. Tai 
nematoma, nesutelkta šventųjų bendrija, 
kuri susiburs kaip išrinktųjų visuma po is- 
torijos. Tačiau matomoji Bažnyčia turi tar- 
nauti nematomajai ir būti visuotinė, pasau- 
linė ir priešpriešinama atsiskyrimo, 
išskirtinumo ir nacionalizmo tendencijoms. 
Šią idėją viduramžiais noriai perėmė po- 

piežiaus teorijos, kuriose anapasaulius Au- 
gustino akcentus ketinta pritaikyti kon- 
krečiai institucijai (ir tarptautiniu mastu). 

Universalistinė Augustino kalba vėles- 
niais amžiais įkvėpė Bažnyčios, kaip to- 
bulos visuomenės, doktrinos atsiradimą. 
Bažnyčia turi galių, būtinų kiekvienai sa- 
varankiškai bendruomenei, susijusių su 
nuosavybe ir valdymu. Iš principo pri- 
pažindamas, kad be Bažnyčios nėra išga- 
nymo, Augustinas skatino plėtotis vidu- 
ramžių popiežiaus monarchiją. Kadangi 
lotyniškuose Vakaruose Bažnyčia barbarų 
užkariautojams tapo Romos kultūros ir or- 
ganizacijos simboliu bei šaltiniu, jau V a. 
atsirado visapusiškos valdžios siekis, ku- 
ris viduramžiais virto stiprios popiežiaus 
valdžios ideologija, tapusia pagrindiniu 
XIII ir XIV amžių politinių ginčų dėl Baž- 
nyčios ir valstybės dominium ir jurisdikci- 
jos objektu (žr. VIDURAMŽIŲ POLITINĖ 
MINTIS). Nors Augustinas nemanė, kad ci- 
vilinė ir bažnytinė valdžios yra skirtingos 
koordinuojančios jėgos, valdančios žmones, 
jo Žodžiai buvo aiškinami kaip pateisi- 
nantys dviejų pasaulį valdančių — po- 
piežiaus ir imperatoriaus kalavijų (dvasinio 
ir žemiškojo) — teoriją. Taip pat abejotina, 
ar jis ketino pajungti valstybę Bažnyčiai, 
nes valstybė, kaip jis ją suprato, nebuvo pa- 
saulietinė Bažnyčios ranka, o savarankiška 
institucija, kuriai Bažnyčia turėjo patarinėti. 
Viduramžiais tai buvo paversta teokratinės 
valstybės, kontroliuojančios teisę dvasiniais 
tikslais, teorija ir praktika. Popiežiaus val- 
džios teorijos esmė buvo Augustino tikrojo 
valdymo ir malone grįstos dominium teori- 
jos interpretacija. 

Augustino sukurtą žmogaus, kurio ge- 
bėjimas atlikti garbingus veiksmus visiškai 
priklauso nuo Dievo malonės, modelį bū- 
simos viduramžių kartos tai priimdavo, tai 
atmesdavo bandydamos sutaikyti neigia- 
mą jo požiūrį į valstybės būtinumą su po- 
zityvesniais ir optimistiškesniais ARISTO- 
TELIO įsitikinimais, kuriuos lotyniškuose 
krikščioniškuose Vakaruose XIII a. jau ki- 
taip aiškino Tomas Akvinietis. Augustiniz- 

mą vėliau atgaivino Liuteris ir XVI a. Re- 
formacija. JC 

Austin John (1790-1859) — anglų teisinin- 
kas ir teisės filosofas. Gimė pasiturinčioje 
vidurinės klasės atstovų šeimoje. Austinas 
tapo armijos karininku (1806-1812), advo- 
katu (1818-1826), Londono universiteto tei- 
sės mokslų profesoriumi (1826-1832) ir tei- 
sės dėstytoju Templyje (1834). Kurį laiką 
dirbo valstybės tarnyboje, o 1820 m. vedė 
Sarah Taylor, kuri buvo jo įkvėpimo šalti- 
nis; jiedu gyveno Prancūzijoje ir Vokietijoje 
iki 1848 metų revoliucijos, o paskui iki jo 
mirties Veibridže. 

Austinas yra pagrindinis ypatingo an- 
glų analitinio teisinio pozityvizmo varianto, 
žinomo (ir labai kritikuojamo) kaip „ko- 
mandinė teisės teorija“ (žr. TEISĖ / ĮSTATY- 
MAS / DĖSNIS), atstovas ir šalininkas. 
Svarbiausias ir įtakingiausias jo darbas 
Jurisprudencijos srities apibrėžimas (The Pro- 
vince of Jurisprudence Determined; 1832) bu- 
vo parašytas iš įvadinės paskaitų kurso da- 
lies. Šį kursą jis pateikė kaip pirmas teisės 
mokslų profesorius Londone. Kaip dėsty- 
tojas, Austinas nepajėgė suvaldyti audito- 
rijos, todėl 1832 m. atsistatydino iš pareigų. 

Dėstytojo darbas 1834 m. Templyje ne ką 
geriau sekėsi. Tačiau knygos likimas buvo 
kitoks. Ji tikrai yra skaitomiausias, daugiau- 
sia cituojamas ir kritikuojamas teisės teori- 
jos veikalas anglų kalba, toli pralenkiantis 
teisinius BENTHA MO raštus, kurie Austinui 
buvo pavyzdys, ir netgi vokiečių pandek- 
tistų mokyklos darbus, kuriuos jis 1826- 
1828 m. studijavo Vokietijoje, rengdamasis 
profesoriaus pareigoms. Žlugdomas litera- 
tūrinės tobulybės siekimas neleido Austi- 
nui išleisti jokio kito darbo, išskyrus kelias 
politines brošiūras, ir tiktai po jo mirties po- 
nia Austin galėjo atiduoti spausdinti visas 
Pozityviosios teisės filosofijos paskaitas (Lec- 
tures on the Philosophy of Positive Law; 1861), 
kuriose pateikta išsami visų pagrindinių 
teisės sąvokų ir institucijų analizė, remian- 
tis srities apibrėžimu. 

Tas apibrėžimas yra griežtai pozityvis- 
tinis, nes visiškai atskiria teisės egzistavi- 
mą nuo jos nuopelnų ar trūkumų. Jis yra 
voliuntaristinis, nes apriboja įstatymus iki 
komandų (valios aktų), vadovų išleistų val- 
diniams nepaklusnumo atveju. Komandos, 
kurios tampa įstatymais, turi būti bendros, 
jas turi leisti aukščiausias vadovas, arba 
suverenas (žr. SUVERENITETAS). Suverenas 
yra vadovas, kurio įsakymams paprastai 
paklūsta didžioji gyventojų dauguma, ku- 
ri savo ruožtu nėra įpratusi paklusti jokiam 
kitam individui ar grupei (suverenai gali 
būti arba individai, arba, kaip Britanijoje ir 
JAV, žmonių kolektyvai). 

Jo nuomone, valstybė yra tik kitas suve- 
reno pavadinimas; arba kita žodžio varto- 
sena reiškia nepriklausomą politinę visuo- 
menę, korporacinę esybę, apimančią kartu 
ir suvereną, ir valdinius. Jei suverenai yra 
kolektyviniai organai, jie, žinoma, turi būti 
apibrėžti konstitucinėmis nuostatomis. Ta- 
čiau tokios konstitucijos negali būti „įsta- 
tymai“ aukščiausia prasme, nes jos nėra 
suverenų įsakymai iš reikalo. Todėl kon- 
stitucinė teisė aukščiausiose pakopose yra 
perklasifikuojama tik kaip pozityvi mora- 
lės išraiška; taip pat yra perklasifikuojama 
teisė tarp suverenų ir valstybių teisė, t. y. 

tarptautinė viešoji teisė. Šios tezės ir iš jų 
daromos išvados apie teisinį suverenios 
valdžios neribotumą ir griežtų teisių prieš 
suverenus nebuvimą buvo smarkiai kriti- 
kuotos. Vėliau pozityvizmas (pvz., H. L. A. 
Hartas) atsisakė voliuntaristinės tezės apie 
įstatymus kaip komandas, įprastas socia- 
lines normas vėl įtraukė į įstatymų katego- 
riją ir sutelkė dėmesį į neprivalomus bei pri- 
valomus teisės aspektus. 

Austino politinė filosofija yra utilitari- 
nė, nors aiškiau priskiriama prie utilitaris- 
tinių taisyklių negu Benthamo (žr. UTILI- 
TARIZMAS). Kaip nuoširdus unitarizmo 
šalininkas, jis tikėjo dieviškuoju įstatymu, 
nustatytu utilitarios ir unitarinės dievybės. 
Nauda ir dieviškasis įstatymas yra aukš- 
čiausi pozityviosios teisės privalumų ir trū- 
kumų išbandymai, tačiau jie vis dėlto nėra 
jos egzistavimo kriterijai. NMacC 

Autonomija. Pažodžiui reiškia savivaldą. 
Populiarioje politinėje kalboje autonomija 
priskiriama savavaldžioms valstybėms ar- 
ba valstybės institucijoms ar grupėms, tu- 
rinčioms didelį savarankiškumo ir inicia- 
tyvos laipsnį. Dabar politinėje mintyje šis 
terminas dažnai vartojamas asmeninės 
LAISVĖS aspektui žymėti. Autonomiški in- 
dividai yra tie, kurie patys renkasi priemo- 
nes ir tikslus. Jie priešpriešinami tiems, ku- 
rie leidžiasi veikiami išorinių jėgų. Tačiau 
kaip ir bendra teigiama laisvės reikšmė, taip 
ir savarankiško pasirinkimo kriterijai gali 
būti apibūdinami skirtingai, todėl galima 

ginčytis, kurie asmenys priskirtini prie au- 
tonomiškų individų. 

Autoritetas. Šiuo metu politikoje ir teisėje 
autoritetas paprastai suprantamas kaip tei- 
sė atlikti kokį nors veiksmą, įskaitant teisę 
leisti įstatymus ir visas smulkesnes su val- 
dymu susijusias teises. Jį reikia skirti nuo 
GALIOS, kuri suprantama kaip galimybė 
priversti paklusti. Ši autoriteto koncepcija 
ilgai buvo intensyvių ir nesibaigiančių gin- 
čų tema, nes ji tuoj pat iškelia, pirma, 
POLITINĖS PAREIGOS, antra, individo lais- 
vės, teisių ir autonomijos problemas. Tačiau 
netgi politikoje tai ne vienintelė šios dau- 
gialypės sąvokos reikšmė, o siekiant ją išsa- 
miai paaiškinti, reikia nagrinėti su ja susi- 
jusių asmenų tarpusavio santykius. 

Iš pradžių reikia skirti du autoriteto san- 
tykių aiškinimo požiūrius. Pirmasis yra 
platus ir lankstus, vyraujantis šiuolaiki- 
niuose socialiniuose moksluose. Šiuo 
požiūriu autoritetas nurodo bet kokią val- 
džios ar socialinės kontrolės sistemą, ku- 
rią jos nariai laiko teisėta. Šiuo atveju toks 
susitarimas vadinamas autoritetingu ne 
norint pabrėžti būdingą valdymo būdą, o 
nurodyti konkretų žmonių požiūrį į pri- 
klausomybės formą, kuriai jie paklūsta, kad 
ir kokia ji būtų. Šiuo požiūriu autoritetą ga- 
lima aiškinti kaip universalų reiškinį, ku- 
ris atsiranda bei gyvuoja kartu su organi- 
zuota visuomene ir apima radikaliai 
skirtingus santykių tipus. Įtakingiausią to- 
kio aiškinimo variantą sukūrė Maxas 
WEBERis, pateikęs išsamią „dominavimo 
sistemų“ klasifikaciją. Tai plačiai vartoja- 
ma charizmatinio, tradicinio ir teisinio-ra- 
cionalaus autoritetų sistemų tipologija. 

Antrasis, priešingas pirmajam ir siaures- 
nis, autoriteto aiškinimo būdas padarė di- 
delį poveikį Vakarų teisei ir politinei filoso- 

fijai, ypač teorijoms apie modernios valsty- 
bės atsiradimą ir ypatingą pobūdį. Šiuo at- 
veju autoriteto sąvoka vartojama valdovo ir 
valdinių galbūt naujų santykių išskirtinei 
prigimčiai apibrėžti, atskirti juos nuo kitų 
santykių, su kuriais šie dažnai painiojami. 
Šį būdą glaustai nusako gerai žinomas Han- 
nah ARENDT teiginys: „Jei autoritetą išvis 
bandysime apibrėžti, turėsime jį griežtai 
priešpriešinti ir jėga paremtai prievartai, ir 
argumentais paremtam jtikinejimui”. 
Ypatingą tokio autoriteto aiškinimo po- 
būdį rodo autoriteto termino vartojimas kal- 
boje aptariant žmonių reikalus. Žodžio „au- 
toritetas“ ir jam giminiškų žodžių 
„autorius“, „autentiškas“, „autoritetin- 
gas“, „autorizuoti“ ir t. t. istorija Vakarų 
pasaulyje yra sudėtinga: nuo Senovės Ro- 
mos auctor ir auctoritas buvo vartojami ne 
tik politikoje ir teisėje, pamažu jie pradėti 
vartoti daugybėje veiklos ir reikalų tvarky- 
mo sričių, tarp jų religijoje, švietime, šeimo- 
je, o dabar jie vartojami ir versle; kur tik šie 
žodžiai prigijo, ten turėjo įrodyti arba pa- 
neigti būdingą reikalavimų kitų elgesiui 
arba įsitikinimams tipą. Sakoma, kad dau- 
gelis skirtingų išraiškos formų yra autori- 
tetingos: tikėjimai, doktrinos, nuomonės, 
testamentai ir knygos (tokios kaip Biblija), 
nes jos sukelia tokias reakcijas, kurios su- 
vokiamos kaip įsitikinimai, tikėjimas arba 
pasitikėjimas; kitos formos, tokios kaip įsta- 
tymai, konstitucijos, teismo sprendimai, įsa- 
kymai ir kiti nurodymai, vartojamos elgesiui 
reguliuoti. Savo ruožtu autoritetas buvo pri- 
skiriamas įvairiems persona: įstatymų leidė- 
jams ir kūrėjams, teisėjams ir valdininkams, 
tėvams ir mokytojams, ekspertams, intelek- 
tualams, dvasininkams, pranašams ir ki- 
tiems tarpininkams. Teigiama, jog autorite- 
tas šiems įvairiems veikėjams suteikiamas 
tam, kad jie jį turėtų ar naudotųsi, būtų 
valdžioje arba taptų kurio nors dalyko auto- 
ritetais, autoritetingai veiktų ar kalbėtų. Au- 
toritetas, kurį jie turi ar į kurį pretenduoja, 
gali būti pripažįstamas, suteikiamas, panei- 
giamas, tikrinamas; jam paklūstama, jo ven- 
giama, iš jo šaipomasi, jis prarandamas. 

Sio diskurso painumas akivaizdus, o 
norint išsamiai apibūdinti autoritetą, rei- 
kia išnagrinėti aibę reikšmingų skirtumų ir 
panašumų, pastebėtų šioje įvairovėje. Vis 
dėlto galima teigti, kad juos sieja pagrindi- 
nė tema, o vienas iš dėmesio sutelkimo į 
autoriteto kalbą privalumų yra priminimas, 
kad susiduriame su ypatingu komunikaci- 
jos santykiu tarp kalbėtojo, jo kalbėjimo bū- 
do bei klausytojo ir jo reakcijos. Išdrįsime 
pateikti tokį apytikrį apibrėžimą: klausyto- 
jas pripažįsta žodžius autoritetingais, jei 
supranta, kad jų reikia besąlygiškai paisy- 
ti ne dėl to, kad jis pats ištyrė ir įvertino 
priežastis bei argumentus, o dėl to, kad juos 
pasako ypatingas kalbėtojas, kuris pri- 
pažįstamas kaip žmogus dėl tam tikrų savo 
savybių, išskiriančių jį iš kitų, galintis duoti 
atsakymą. 

Taigi autoritetas yra santykinė sąvoka. 
„Šventojo Rašto autoriteto“, „Bažnyčios 
autoriteto“, „tėvų autoriteto“, „suvažiavi- 
mo autoriteto“ ir t. t. reikšmė atsiranda iš 
ypatingos sąsajos tarp keturių elementų: 
autoriaus, kalbėjimo, klausytojo, atsakymo. 
Be to, šis komunikacinis santykis skiriasi 
nuo kitų: jis kitoks nei visų rūšių prievarti- 
niai santykiai, nes ištikimybės reikalavimas 
priklauso nuo kalbėtojo aprioriškai patvir- 
tinto autentiškumo, o ne nuo vėlesnės jo ga- 
lios daryti nepageidautiną poveikį; jis ski- 
riasi nuo įtikinėjimo ir patarimo santykių, 
nes reikalavimas negrindžiamas argumen- 
tais, kuriais siekiama išgauti klausytojo pri- 
tarimą įrodinėjant, kad jis pats pageidauja 
to, ko išjo yra reikalaujama. 

Autoriteto sąvoka turi vidinę struktū- 
rą. Politinio autoriteto sistema gali egzis- 
tuoti tik jei esantieji jo jurisdikcijoje neban- 
do savo paklusimo autoritetui grįsti savo 
nuomone apie įstatymo tinkamumą. Kaip 
rašoma Josepho Razo išraiškingoje anali- 
zėje, autoritetingas valdžios veiksmas yra 
„išimtinė veiksmo priežastis“. Ten, kur 
valdymas įgyja autoritetingo kalbėjimo for- 
mą, įmanoma valdyti negavus pirminio 
pritarimo tam tikriems įstatymo privalu- 
mams. 

Apie autoriteta pateikiama literatura at- 
skleidžia nesuderinamas, dažnai iš esmės 
dviprasmiškas formuluotes apie tai, ką tiks- 
liai leidžia ar draudžia paklusnumo auto- 
ritetui elementas. Kai kuriems jis reiškia tie- 
siog teisės elgtis savo nuožiūra atsisakymą, 
todėl atitinka nepritarimą nurodymams; 
šiuo atveju autoritetas numato „pritarimą 
be pasitikėjimo“, ir SPINOZA vartojo tokią 
autoriteto sampratą, siekdamas suderinti 
politinę ištikimybę ir laisvę filosofuoti; apie 
tai rašoma jo Teologijos ir politikos traktate 
(Theologico-political Treatise; 1670). Kiti (pvz., 
COMTE’as) manė, kad autoritetas reikalau- 
ja atsisakyti „kritinės minties“ dėl tikėjimo 
arba susitapatinimo su autoriteto nuomo- 
ne, todėl reikalaujamas įsipareigojimas au- 
toritetui „neigiamos filosofijos“ egzistavi- 
mą visuomenėje paverčia nelegalia veikla. 
Iš tikrųjų daugelis darbų apie autoritetą ne- 
siūlo tokių griežtų alternatyvų, kaip atro- 
dytų iš ankstesnių pastabų. Ironiška, kad 
net toje literatūroje, kurioje daugiausia 
kalbama apie autoriteto ir autonomijos su- 
derinamumą, atrodo, pamirštama arba nu- 
tylima tai, kas svarbiausia politiniam įsi- 
pareigojimui. 

Autoritetingas susitarimas gali egzis- 
tuoti tik tuo atveju, jei yra viešas ir pripažin- 
tas autentiškumo patvirtinimo kriterijus ar- 
ba „pripažinimo taisyklė“, nustatanti, kaip 
pažinti asmenis, kurie turi teisę būti auto- 
ritetais. Tačiau dauguma jaučia, kad ka- 
binete sėdinčio asmens pagal nustatytas 
konstitucines procedūras padarytas spren- 
dimas yra nesvari išskirtinė priežastis veik- 
ti, jei tas asmuo nėra ir to dalyko autorite- 
tas arba jo sprendimu negalima pasitikėti 
kaip išreiškiančiu visos bendruomenės ver- 
tybes. Taip intelektinis autoritetas tampa 
politinio autoriteto prototipu, o rašytojai 
dažnai gina politinį autoritetą, remdamie- 
si „ekspertų autoriteto“ arba „episteminio 
autoriteto“ pavyzdžiais, taip įtikindami sa- 
ve, kad politinis autoritetas turi būti 
grindžiamas tobulesniu pažinimu, įžval- 
ga arba patirtimi, arba ribota prieiga prie 
tiesos apie tinkamus visuomenės organi- 

zavimo būdus. Šis aiškinimo būdas savo 
ruožtu privertė daugelį rašančių apie au- 
toritetą pasmerkti formalias teisines auto- 
riteto koncepcijas kaip „iškreiptas“; taip 
darė Gadameris, puldamas Spinozą ir 
„Švietimo epochą“ už tai, jog šie nepri- 
pažino, kad „asmenų autoritetas iš esmės 
remiasi pripažinimu ir žinojimu — būtent 
žinojimu, jog kito sprendimai ir įžvalga ge- 
resni negu savieji, ir dėl šios priežasties jo 
sprendimams atiduodama pirmenybė, t. y. 
prioritetas prieš savuosius.“ (Truth and met- 
hod, p. 248). Ta pati prielaida atpažįstama 
teiginyje, kad autoriteto idėja turi išnykti iš 
šiuolaikinio pasaulio, nes epistemologines 
prielaidas, galbūt reikalingas kiekvienai 
tikrai politinio autoriteto sistemai, diskre- 
ditavo šiuolaikinis skepticizmas. 
Daugiausia sunkumų kelia tai, kad au- 
toriteto sąvoka, nors turi esminių bruožų, 
nėra pastovi; jos kitimas priklauso konkre- 
čioje teorijoje arba ideologijoje, nagrinėjan- 
čioje platesnius žmogaus lemties ir prigim- 
tiems klausimus, jai skirtos svarbos. 
Pavyzdžiui, klausimas apie pobūdį įsipa- 
reigojimo, kurio iš tikrųjų gali reikėti politi- 
niam autoritetui, pateikia klausimą apie au- 
toriteto atsiradimo pagrindą, dėl kurio jis 
pripažįstamas teisėtu. Kai politinis autori- 
tetas grindžiamas tobulesniu pažinimu ar- 
ba ribota prieiga prie tiesos, asmuo negali 
paklusti autoritetui ir tuo pat metu suvokti 
save kaip galintį ar įgaliotą daryti sprendi- 
mus lygiais pagrindais su autoriteto turė- 
toju. Bet jei autoritetas atskiriamas nuo tie- 
sos reikalavimų ir grindžiamas įgaliojimais 
tų, kurie bus jam pavaldūs, nesuderinamu- 
mo tarp autoriteto pripažinimo ir nepri- 
klausomų sprendimų formulavimo iš esmės 
nelieka. Šiuo požiūriu autoriteto sampratą 
istorijoje iš esmės pakeitė tokie filosofai kaip 
HOBBESas ir SPINOZA, kurie aiškino auto- 
ritetą kaip Žmogaus išmonę, kurią turi pri- 
pažinti visi jos dalyviai, kai kyla politinė ir 
religinė krizė. Tačiau politinėje ir intelek- 
tinėje aplinkoje visada buvo jaučiamas di- 
delis nepasitenkinimas tokia politine filo- 
sofija, todėl autoriteto sąvoka pagaliau 

pasidavė įvairių doktrinų spaudimui ir ta- 
po lanksti, taip atverdama kelią Maxo We- 
berio mintims net „šiuolaikiniame“ pasau- 
lyje. RBF 

Babeuf Francois Noël (1760-1797) — pran- 
cūzų revoliucionierius. Babeufas išplėtojo 
radikalius revoliucijos principus, reikala- 
vo socialinės lygybės, gynė bendrą žemės 
ir turto valdymą. Žr. KOMUNIZMAS. 


Bacon Francis, Verulamo lordas (1561- 
1626) — britų valstybės veikėjas ir filoso- 
fas. Didžiąją gyvenimo dalį Baconas buvo 
politikas praktikas, o ne mąstytojas. Būda- 
mas lordo Bughley'o sūnėnas, jis buvo 
Esekso grafo patikėtinis, o galiausiai turė- 
jo parengti jam kaltinamąjį aktą dėl išda- 
vystės. Netgi Tudorų ir Jokūbo I laikų An- 
glijoje Bacono karjera buvo audringa - tai 
ir ilgalaikė kova su seru Edwardu COKE'u 
dėl lordo kanclerio posto, ir pašalinimas 
iš aukštų pareigų apkaltinus kyšininkavi- 
mu. Jis buvo žinomas kaip kandžių raši- 
nių apie aktualius to meto įvykius auto- 
rius, o istorijoje garsėjo mokslo filosofijos 
darbais ir nebaigtomis mokslinės utopijos 
apybraižomis. 

Aforistinj Bacono stilių geriausiai at- 
skleidžia Esė (Essays; 1625), rimčiausi yra 
darbai Mokymosi pažanga (Advancement of 
Learning; 1605) ir Naujoji Atlantida (New At- 
lantis; 1627). Baconas buvo priešiškas scho- 
lastikai ir teoretikams, kurie ieškojo tik jų 
išankstines koncepcijas patvirtinančių duo- 
menų; nedarantis kompromisų empirikas, 
žengęs pirmuosius žingsnius kurdamas in- 
dukcinę logiką. Indukcija - tai ne papras- 
tas patvirtinančių faktų kaupimas; api- 
bendrinimu galima pasikliauti tik tada, jei 


taip pat ieškome ir prieštaraujančių įrody- 
mų. Tačiau mokslo pažangai neužteko vien 
teisingo metodo, jai reikėjo politinės para- 
mos. Šešių dienų darbo koledžas, aprašytas 
Naujojoje Atlantidoje buvo Karališkosios 
draugijos, remiančios išradimus ir atradi- 
mus, užuomazga. Jos įkūrėjus iš tikrųjų pa- 
skatino Baconas. Politinis fonas yra tik nu- 
manomas, tačiau, atrodo, tai galėjo būti 
švietėjiška teokratija, nors Ese jis rašė kaip 
respublikono Machiavelli'o sekėjas. 

Baconas derino PLATONO ir ŠVIETIMO 
EPOCHOS temas; jis stovėjo krikščioniško- 
sios Europos bei ją pakeitusios pasaulieti- 
nio mokslo eros sandūroje. AR 

Bagehot Walter (1862-1877) — britų žurna- 
listas, politikos ir konstitucijos teoretikas. 
Bagehotas gimė unitaro bankininko Seimo- 
je Vakarų Anglijoje, studijavo Londono 
universitetiniame koledže. Paskui grįžo į 
Somersetą padėti tvarkyti šeimos banko. 
Vėliau jis pirmiausia tapo pirmojo National 

Review redaktoriumi, o paskui, nuo 1860 m. 
iki mirties redagavo The Economist. Jis daug 
rašė į periodinius to meto leidinius, o žino- 
miausi jo darbai yra Anglijos konstitucija 
(The English Constitution; 1865) bei Fizika ir 
politika (Physics and Politics; 1867), kurie iš 
pradžių pasirodė kaip straipsnių serijos. 
Turėdamas labai platų išsilavinimą, jis pa- 
sižymėjo pastabumu, rašė įdomiai nuošir- 
daus ir tolerantiško pokalbio stiliumi lite- 
ratūros, politikos, istorijos ir ekonomikos 
temomis; laikėsi pozicijos įžvalgaus, prag- 
matiško, plačių pažiūrų, verslą išmanan- 
čio, tvirto anglų nacionalinio charakterio 
žmogaus, kuris vis dėlto suvokė originalių 
idėjų svarbą. 

Bagehotas buvo iliuzijų neturintis kon- 
servatyvus liberalas, vertinantis protą ir ti- 
kintis pažanga, tačiau suprantantis, kad in- 
telektas neatsiejamas nuo realizmo bei 
gebėjimo dirbti su vidutinių žmonių prie- 
tarais ir ribotumu, kurie pažangą neišven- 
giamai lėtina. Šios pažiūros nesunkiai rado 
pagrindimą nuosaikios „socialinės evoliu- 
cijos“ nuostatose ir jų pagrindiniu 
šalininku jis tapo knygoje Fizika ir politika. 
Be to, Bagehotas labai tikėjo kitos populia- 
rios to meto sąvokos — „nacionalinio cha- 
rakterio“ — svarba politikoje; jis manė, kad 
anglai yra ypač vangūs ir jiems reikia idė- 
jų, gelbstinčių nuo sąstingio; prancūzai per 
daug lengvabūdiški ir neturintys pastovių 
įpročių, reikalingų savivaldai - jis tai iro- 
niškai vadino „kvailumu“. Ankstyvieji jo 
straipsniai buvo parašyti 1852 m. Paryžiuje 
apie perversmą, įkūrusį Antrąją imperiją. 
Bagehotas laikėsi tarp liberalų nepopulia- 
rios nuomonės, kad aplinkybės pateisina 
griežtas priemones, nors vėliau pradėjo kri- 
tikuoti Napoleono III režimą. 

Anglijos konstitucijoje Bagehotas puolė 
tai, ką įvardijo kaip ortodoksinį požiūrį į 
valdžios padalijimą į vykdomąją ir įstaty- 
mų leidžiamąją valdžią. Tiesą sakant, ši 
nuomonė jau buvo pasenusi, ir Bagehotas 
nebuvo toks originalus, kaip jis tvirtino, 
tačiau būtent jis suteikė naujajai ortodok- 
sijai galutinę formą. Jis teigė, kad vykdo- 

maja ir istatymy leidziamaja valdzia 
artimai susieja Ministry kabinetas, kuris 
iš esmės yra Bendruomenių rūmų komite- 
tas. Bagehotas siūlė naują interpretaciją — 
atskirti „veiksmingąją“ ir „kilniąją“ kons- 
titucijos dalis. Veiksmingoji dalis — tai 
Bendruomenių rūmai su Ministrų kabine- 
tu kaip vykdomoji instancija, o monarchi- 
ja ir Lordų rūmai daugiausia priskiriami 
„kilniajai“ daliai; pirmųjų funkcija buvo 
tvarkyti reikalus, o antrųjų — suteikti liau- 
džiai pastovumo įspūdį. 

Fizikoje ir politikoje Bagehotas bandė tai- 
kyti modernias biologijos teorijas, konkre- 
čiai Darwino kovos dėl būvio ir įgimto bei 
sąlyginio elgesio fiziologiniais aiškinimais 
jis bandė apibūdinti žmogaus istoriją. Idėjų 
jis sėmėsi daugiausia iš Henry'o MAINE’o, 
taip pat iš George'o Grote'o Graikijos istori- 
jos (Žr. SOCIALDARVINIZMAS). Bagehotas 
teigė, kad pažangai reikia ir stabilumo, ir 
naujovių. Stabilumą palaiko daugiausia 
galinga imitacijos ir įpročio įtaka, kuri 
derina socialinį elgesį kaip „papročių py- 
raga”, tačiau kova del būvio tarp visuome- 
nių taip pat suteikia privalumą kai ku- 
rioms naujovių rūšims. Idealas yra 
pusiausvyra tarp jų abiejų, o paskutinia- 
me žmonijos istorijos etape, „svarstymų 
amžiuje“, naujovės tampa ne atsitiktinu- 
mu, o racionalaus įžvalgumo reikalu. To- 
dėl liberalusis konstitucionalizmas patei- 
kiamas kaip naujausias istorinės raidos 
tarpsnis ir geriausia nuolatinės tvarkin- 
gos pažangos garantija. JWB 

Bayle Pierre (1647-1706) - filosofas ir lite- 
ratas. Bayle’is gimė Karloje, Prancūzijos Pi- 
rėnuose. Nors priklausė hugenotų mažu- 
mos bendruomenei ir buvo pastoriaus 
sūnus, jo išsilavinimui didelį poveikį darė 
klasikinės ir humanitarinės studijos, ir kal- 
vinizmo teologija. Baigęs studijas Ženevo- 
je, Bayle'is dėstė filosofiją Sedane, Protes- 
tantų akademijoje, kol 1682 m. ją uždarė 
prancūzų valdžia. Tada ieškojo prieglobs- 
čio Nyderlanduose, Roterdame jam buvo 
pasiūlyta filosofijos ir istorijos profesoriaus 
vieta. Išlaisvintas nuo cenzūros, varžiusios 
gimtinėje, Bayle'is tremtyje rado antrąjį pa- 
šaukimą — tapo žurnalistu ir apybraiži- 
ninku. 

1682 m. Bayle'is išleido Laišką iš kome- 
tos (Lettre sur la comėte) ir P. Maimbourgo 
kalvinizmo istorijos bendrąją kritiką (Critigue 
générale de l'histoire du calvinisme de 
M. Maimbourg). 1686 m. pasirodė dar du po- 
leminiai jo darbai: Kas tai yra visiškai katali- 
kiška Prancūzija, valdoma Liudviko Didžiojo 
(Ce que c'est que la France toute catholique sous 
le regne de Louis le Grand) ir Jėzaus Kristaus 
žodžių „Priversk juos ateiti” filosofinis ko- 
mentaras (Commentaire philosophigue sur ces 
paroles de Jesus Christ Contrain-les d'entrer). 
1684 m. Bayle'is pradėjo tarptautinę mėne- 
sinę knygų apžvalgą antrašte Literatūros res- 
publikos naujienos (Nouvelles de la Républi- 
gue des lettres), kuri skatino laisvą gamtos 
mokslų, medicinos ir teologijos idėjų pliti- 
mą valstybėse. Ji ėjo trejus metus, ko! 1692 m. 
Bayle'is gavo užsakymą parašyti Istorinį ir 
kritinį žodyną (Dictionnaire historigue et criti- 
que) ir jis galėjo pragyventi vien tik rašymo. 

Bayle'is politinei minčiai daugiausia 
nusipelnė tuo, kad atskleidė filosofų ir teo- 
logų polemiką, gynė jos laisvę, o klerikalinį 
dogmatizmą ragino pajungti švietėjiškai 
civilinei kontrolei. Jis pritarė absoliučiam 

civilinio valdovo suverenitetui, bet atmetė 
HOBBESo populiarinamą doktriną, kad vie- 
šajai tvarkai palaikyti būtina viena nacio- 
nalinė Bažnyčia. Tinkama valdovo prieder- 
mė yra religinis nešališkumas, o ne kokios 
nors religinio vientisumo doktrinos palai- 
kymas (žr. TOLERANCIJA). 

Bayle'io pažiūrų aiškintojai dažnai ne- 
teisingai jas supranta; daugelis XVIII a. re- 
formatų jose įžvelgė paprastą toleranciją, 
bet nebūtinai teisę laisvai individualiai 
mąstyti. Iš tiesų Bayle'io heterodoksija nu- 
matė daugelį šiuolaikinės liberaliosios teo- 
rijos principų: mokslinio tyrimo laisvę, ne- 
cenzūruojamą spaudą, laisvę mokyti naujų 
idėjų ir, svarbiausia, požiūrį, kad gera vi- 
suomenė yra ta, kuri neužgniaužia kon- 
struktyvios savo institucijų kritikos. SLJ 

Bakuninas Michailas (1814-1876) - rusų 
anarchistas. Jaunystėje Bakuninas pasida- 
vė HEGELio įtakai, bet apsilankęs Vokieti- 
joje 1839-1841 m. perėmė radikalesnes JAU- 

NAHEGELININKU idėjas. Vėliau du dešimt- 
mečius jis daugiausia propagavo slavų 
nacionalizmą. Nuo 1851 iki 1857 m. buvo 
caro uždarytas į kalėjimą. 1860 m. grįžo į 
Vakarų Europą ir iki gyvenimo pabaigos 
buvo ANARCHIZMO agitatorius bei propa- 
guotojas. Garsėjo intrigomis ir nuolat kuria- 
momis ir ardomomis slaptosiomis draugi- 
jomis. Bakuninas kovojo su MARXu dėl 
Pirmojo Internacionalo kontrolės 1869- 
1872 m. 

Brandi Bakunino mintis yra stipriai ir 
akivaizdžiai antipolitinė. Jis manė, kad vi- 
sų politikos teoretikų atramos taškas yra 
pirmapradė nuodėmė. Visi jie pradėjo ku- 
riuo nors teiginio, kad žmogus yra iš pri- 
gimties sugadintas egoizmo, variantu ir 
vieningai darė išvadą, jog dalį savo laisvės 
jis turi perduoti valstybei, vienintelei galin- 
čiai pažaboti ydingą prigimtį. Šiuo požiū- 
riu valstybės būtinumo sąvoka siejama su 
pagrindine visų religijų prielaida; Bakuni- 
nas irgi tvirtino, kad istoriškai valstybės ir 
religijos iškilimas bei plėtra sutampa. Pa- 
sak jo, jos abi koegzistuoja palaikydamos 
simbiotinius funkcinius santykius. Abi 
reikalavo ir suteikė viena kitai išimtinę ju- 
risdikciją tam tikrose srityse, abi tarpo ir 
susimokydavo palaikyti visuomenės ne- 
mokšiškumą bei prietaringumą, šitaip iš- 
laikydamos savo autoritetą ir įtikindamos 
žmogų, jog šis nėra pajėgus tvarkyti savo 
dvasinius bei socialinius reikalus. Visi au- 
toritetai turi religijos autoriteto bruožų, ka- 
dangi ji sukūrė paslaptingą ir nesupranta- 
mą pasaulį, suvokiamą tik privilegijuotiems 
aiškintojams, ir siekė išlaikyti žmogaus ne- 
dorumo nuostatą. Visą audringą gyvenimą 
Bakuninas buvo nenumaldomas ateistas ir 
antivalstybininkas. 

Bakunino nuomone, žmogus yra sociali 
būtybė, turinti laisvės instinktą, pasi- 
reiškiantį veikla lygiųjų bendruomenėje. 
Dievas ir valstybė, nemokšiškumas, prieta- 
rai bei bejėgiškumo nuostata buvo paskelbti 
žmogaus išsilaisvinimo priešininkais. Juos 
galima nugalėti liaudies masėms aiškinant 
pozityviojo mokslo atskleistus ir suprastus 

gamtos dėsnius. Mokslas ištirpdo religiją, 
o maištas naikina įprotį paklusti. „Šventasis 
maišto instinktas“, kaip jį vadino Bakuni- 
nas, yra esminė Žmogaus savybė, prislopi- 
nama, bet niekada visiškai nesunaikinama, 
palyginti su civilizacijos plėtra. Tie, kurie 
mažiausiai susidūrė su kapitalistinės civi- 
lizacijos raida arba buvo jos pakraščiuose, 
greičiausiai gali pradėti revoliucinį naiki- 
nimo procesą. Realiai susigrąžinti žmogaus 
galias ir potencialą (arba tikrąsias laisves) 
gali tik laisva individų asociacija, siekianti 
bendrų tikslų laisvų komunų federacijoje. 
Tačiau, Bakunino nuomone, joks žmogus 
negali būti laisvas, kol yra ekonomiškai pri- 
klausomas nuo kito. Priverstiniai uždarbia- 
vimo santykiai ir hierarchinio autoriteto mo- 
delis gamybos procese kartoja teisinių bei 
politinių struktūrų dominavimo ir paval- 
dumo modelį. Siekiant laisvės, visiems turi 
būti suteiktos materialinės ekonominės ne- 
priklausomybės galimybės. Vadinasi, nuo- 
savybės teisės priklauso bendruomenei. Ba- 
kunino nuoseklaus anarchizmo koncepcija, 
aišku, turėjo būti socialistinė. 

Bakunino mintis tobulėjo iš esmės opo- 
nuojant Marxui, liberalių pažiūrų socialis- 
tai vis dar vertina jį už galimų Marxo pro- 
letariato diktatūros padarinių pranašišką 
kritiką (zr. ANARCHIZMAS). Tačiau Baku- 
ninas niekada nebuvo nuoseklus mąstyto- 
jas nei jo raštų (nėra baigęs nė vieno svar- 
baus darbo), jo nei pažiūrų nuoseklumo ir 
darnumo atžvilgiu. Jis didžiavosi savo ek- 
lektiškumu, jo mąstyme keistai pynėsi 
materializmas ir romantizmas, himnai 
spontaniškumui ir nuolatinis rūpinimasis 
konspiracinėmis organizacijomis, interna- 
cionalizmas ir germanofobija. Kaip ir jo mo- 
kytojas PROUDHONas, jis įtariai Žiūrėjo į 
smulkmeniškus pedanty planus. Jo minčių 
dviprasmybe yra jvairiausiy Siuolaikiniy 
aiškintojų objektas, o tam tikros grupės ban- 
do savintis jį kaip pranašą. NH 

Barrès Maurice (1862-1923) — prancūzų 
rašytojas ir politikas. Barrėsas buvo 
svarbiausias radikalaus NACIONALIZMO 
teoretikas amžių sandūroje, nepaprastai 
įtakingas literatūriniuose ir politiniuose 
sluoksniuose. 1889 m. jis buvo išrinktas na- 
cionalistinės ir antisemitinės platformos 
bulanžistų deputatu, 1906 m. - Paryžiaus 
deputatu ir tapo Académie francaise nariu. 
Būdamas prancūzų politinio romano pra- 
dininkas, svarbiausiuose savo darbuose 
Tremtiniai (Les Dėracinės; 1897), Kareivio 
šauksmas (L Appel du soldat; 1900), Savyjų 
atvaizdai (Leurs Figures; 1902), Nacionalizmo 
veiksmai ir doktrinos (Scėnes et doctrines du 
nationalisme; 1902) išplėtojo nacionalizmo 
teoriją. 

Barrėso nacionalizmo atspirties taškas 
yra poreikis suteikti galimybę išsigelbėti 
šaliai, kuri suvokiama kaip „suskaldyta ir 
nebeturinti intelektinio potencialo“, kitaip 
sakant, kuriai gresia mirtis ir dezintegracija. 
Barrėso įsitikinimu, kad šalis išvengtų nuos- 
mukio, prancūzų bendrija turi atnaujinti sa- 
vo sielą, tapatybę bei troškimą gyventi ir ko- 
voti. Jis nuosekliai tobulino gentinio 
nacionalizmo teoriją. Remdamasis 
SOCIALDARVINIZMU, romantizmu ir bio- 
loginiu determinizmu, Barrėsas skelbė, kad 

Prancūzijos revoliucijos pašventintą seną- 
ją teoriją apie bendriją, sudarytą iš indivi- 
dų visumos, pakeitė organiškojo solidaru- 
mo teorija, kuri pasireiškia Žemės ir 
Mirusiųjų kultu, tolygiu vokiečių Kraujo ir 
Dirvos sampratai. Jis prilygino tautą sudva- 
sintai būtybei arba medžiui, o nacionaliz- 
mą — etikos sistemai, elgesio, kurį diktuoja 
bendri interesai, nepaisant individo valios, 
kriterijui. Barrėsas sugalvojo tam tikrą re- 
liatyvumą, kuris leido jam paneigti morali- 
nį absoliutų teisėtumą: tiesa, teisingumas 
ir teisės, jo manymu, egzistavo tik dėl bend- 
rijos poreikio. 

Barrėso psichologinis determinizmas, 
požiūris į žmogų kaip į mechanizmą, api- 
brėžiamą naryste kolektyve, buvo sudėti- 
niai jo uždaros visuomenės vizijos elemen- 
tai. Kovingasis antiracionalizmas ir 
tikėjimas pasąmonės pranašumu prieš 
protą tapo baigiamaisiais šios naujos na- 
cionalistinės ideologijos akcentais. Tačiau 
tautai išsigelbėti reikėjo ir didelės politinės 
reformos. Ji numatė nuolatinę kovą su 
LIBERALIZMU, DEMOKRATIJA ir MARKSIZ- 
MU bei stipraus autoritarinio režimo įvedi- 
mą. 

Iš šio paslaptingų ir stiprių jėgų kulto 
kaip logiška išvada neišvengiamai atsira- 
do kovingasis antiintelektualizmas. Barrė- 
sas plačiai pasmerkė kritinę dvasią ir jos 
rezultatus, priešpriešindamas juos instink- 
tui, intuityviems ir neracionaliems jaus- 
mams, emocijoms ir entuziazmui, vidinėms 
jėgoms, kurios lemia Žmogaus elgesį, su- 
daro daiktų esmę, formuoja tiesą bei grožį. 
Jis tvirtino, kad racionalizmas yra „prara- 
dusiųjų šaknis“ rezultatas: jis bukina jaut- 
rumą, užmuša instinktą ir gali paversti nie- 
kais nacionalinį aktyvumą skatinančias 
jėgas. Vadinasi, siekiant išsaugoti tautą, 
reikia kreiptis į Žmones. Barrėsas aukštino 
primityvias jėgas, energiją ir gyvybingumą, 
esantį žmonėse, kurie nebuvo užteršti ra- 
cionalizmo bei individualizmo nuodais. 

Kadangi tikrąją tautą sudaro masė, o 
pirminis politikos tikslas - įtvirtinti tautos 
vientisumą ir jėgą, tai, Barrėso manymu, na- 

cionalizmas negali palikti neišspręstų so- 
cialinių klausimų. Barrėsas buvo vienas iš 
pirmųjų nacionalsocialistų ir garsiausių 
šiuolaikinio antisemitizmo atstovų, vienas 
iš pirmųjų intelektinių FAŠIZMO pagrindų 
kūrėjų. ZS 

Bausmė. Politinėje visuomenėje bausmė 
paprastai apibrėžiama kaip valstybės val- 
džios tam tikrų nemaloniomis laikomų 
priemonių naudojimas individo arba re- 
čiau grupės atžvilgiu, atsakant į to individo 
ar grupės įvykdytus valstybės baudžiamo- 
sios teisės pažeidimus. Pagrindiniai šio api- 
brėžimo elementai nėra pernelyg prieštarin- 
gi, o svarbiausias ginčas kyla dėl valstybinės 
bausmės praktikos pateisinimo kilmės. 
Politinės minties istorijoje buvo pateik- 
tos dvi pagrindinės bausmės teorijos: retri- 
bucinė ir utilitarinė. Pasak retribucinės, ar- 
ba atpildo už nusižengimą, teorijos, kurią 
radikaliausiai gynė KANTas, savanoriškas 
pažeidimo aktas yra kartu ir būtina, ir pa- 
kankama teisingos bausmės už moralinį pa- 
žeidėjo nusižengimą sąlyga. Nusižengimą 
apibrėžia pažeidėjo kaltė, kylanti iš tokios 
sąmonės būsenos (tokios kaip intencija, ap- 
laidumas ar, labiau ginčytinu atveju, nerū- 

pestingumas), dėl kurios padaromas pažei- 
dimas, ir žala, kurią padarė pažeidimas. 
Šios teorijos šalininkams pažeidėjo nusi- 
žengimas rodo ne tik tai, kas ir dėl kokios 
priežasties turi būti nubaustas, bet ir tai, 
kokio dydžio bausmė bus pateisinama: ji 
turi būti proporcinga pažeidėjo kaltei. Pri- 
mityvų keršto įstatymą „akis už akį, dantis 
už dantį“ pakeitė subtilesnis ir nusižengi- 
mo principo, ir ekvivalentiško, arba propor- 
cingo, santykio tarp pažeidimo ir bausmės 
aiškinimas. Tokį požiūrį, matyt, geriausiai 
galima suprasti Žinant, kaip politinę visuo- 
menę vertina VISUOMENĖS SUTARTIS, ku- 
rioje teigiama, jog kai pažeidėjas savano- 
riškai pažeidžia baudžiamąją teisę, jis ar ji 
nesąžiningai įgyja pranašumą prieš kitus 
įstatymui paklūstančius piliečius. Taip at- 
siranda moralinė nelygybė, kurią turi atitai- 
syti bausmė, o jos sunkumą lemia būtinu- 
mas pašalinti nesąžiningai įgytą 
pranašumą, nesvarbu, ar jis būtų didelis, ar 
mažas. 

Priešingai, utilitarinė, arba konsekven- 
cialistinė, pozicija, geriausiai apibūdinta 
BENTHAMoO veikaluose, siekia pateisinti 
bausmę ne dėl to, kad ji yra teisingas atsa- 
kas į praeityje įvykusį savanorišką aktą, o 
dėl to, kad ji veiksmingai keičia malonu- 
mo ir kančios balansą, apskritai atgrasyda- 
ma nuo pažeidimų ateityje ir pažeidėjus, ir 
kitus visuomenės narius (žr. UTILITARIZ- 
MAS). Pateisindami valstybės bausmę uti- 
litarizmo autoriai išvardijo daugybę nau- 
dingų jos padarinių. Be individualaus ir 
bendrojo atgrasymo, kurį garantuoja ne- 
malonus bausmės pojūtis ir jos pritaikymo 
grėsmė, šie autoriai teigė, kad ji turi būti 
naudojama siekiant pataisyti ir reabilituo- 
ti pažeidėją, ugdant ir palaikant visuome- 
nės moralės normas, smerkiant nusikalti- 
mą, Mažinant nusikaltimo aukų skausmą 
ir tenkinant jų troškimus bei palaikant tei- 
sinę sistemą. Apžvelgus šią įvairovę, būtų 
klaidinga automatiškai visas utilitarines 
teorijas priskirti prie vienos kategorijos, 
nes skirtingi tikslai atskleidžia labai skir- 
tingas valstybės vaidmens, palaikant ir 

įgyvendinant baudžiamąją teisę, koncep- 
cijas. Vis dėlto visos utilitarinės teorijos 
turi bendrą bruožą, griežtai skiriantį jas 
nuo retribucinės teorijos, — jos iš principo 
gali būti empiriškai patikrintos. Todėl XX a. 
bausme labai susidomėjo tie sociologai, 
kurie ne vien kuria teorijas apie bausmės 
vaidmenį visuomenėje, bet ir stengiasi iš- 
bandyti baudžiamųjų programų, skirtų 
perauklėti, atgrasyti ar šviesti tikrus ar po- 
tencialius pažeidėjus veiksmingumą. 
Žinoma, kiekviena iš šių pagrindinių 
minties tradicijų rodo svarbius mūsų nu- 
sistovėjusios intuityvios nuomonės apie 
tinkamą bausmės pagrindą bruožus. Vis 
dėlto filosofai ir politiniai teoretikai tar- 
pusavy nelabai sutaria, išskyrus nebent 
požiūrį, kad turi būti koks nors pateisini- 
mas praktikai, kuri taip plačiai pripažįs- 
tama kaip gerai sutvarkytos visuomenės 
kertinis akmuo. Utilitaristai teigia, kad 
retribucinėje teorijoje pernelyg daug pa- 
slaptingumo bei painiavos ir kad atmetus 
metaforišką jos kalbėseną lieka papras- 
čiausia aksioma, jog nusikalstami praeities 
veiksmai yra pagrindas dabartiniam bau- 
džiamajam veiksmui, pagrįstam nusižen- 
gimu, — o šis teiginys labai panašus į tei- 
ginį, kad iš dviejų blogybių atsiranda 
gėris. Pasak retribucinės teorijos kritikų, 
teorija, skirianti bausmes net tais atvejais, 
kai neįmanoma pasiekti jokių socialinių 
ar individualių rezultatų, stengiasi tik pa- 
teisinti tai, kas apskritai yra beprasmiška 
ir iš tiesų neteisinga. Negana to, buvo su- 
abejota, ar retribucinė teorija yra adekvati, 
palyginti su daugmaž panašiomis į mūsų 
baudžiamosios teisės sistemomis: ar dėl 
kiekvieno pažeidimo atsiranda moralinė 
kaltė? Kaip retribucinė teorija gali paaiš- 
kinti mūsų nuomonę, jog ne visi moralę pa- 
žeidę veiksmai gali būti apibūdinami ir 
baudžiami remiantis baudžiamaja teise? 
Šie argumentai parodo ne tiek nusižengi- 
mo principo nepriimtinumą, kiek būtinu- 
mą jį papildyti įrodymais dėl prievolės pa- 
klusti įstatymui prigimties ir tikrųjų 
baudžiamosios teisės ribų; vis dėlto jie pa- 

deda kurti įvaizdį, kad retribucinė teorija 
negali aprėpti visų svarbių bausmės tai- 
kymo praktikos ypatybių. 

Lygiai taip pat utilitaristų pozicija gali 
susvyruoti nuo jai prieštaraujančių retri- 
bucinės teorijos šalininkų argumentų. Pas- 
tarieji teigia, kad utilitaristai bausmės sub- 
jektą laiko vien priemone siekiant socialinio 
tikslo, o ne tikslu pačiu savaime, o tai pa- 
žeidžia svarbiausią pagarbos asmenybėms 
kaip moraliniams veiksniams principą. Ne- 
gana to, siekiant tam tikrų utilitarinių tiks- 
lų tampa neaišku, ar bausmę apskritai reikia 
skirti, o jei ji turi būti skirta, gali pasidaryti 
nesvarbu, ar bus skirta pažeidėjui, ar atpir- 
kimo ožiui. Kad apskritai būtų išlaikytas 
atgrasomasis bausmės įspūdis, reikia, jog 
piliečiai tikėtų bausmės grėsme; jei būtų 
įmanoma sukurti tokią regimybe, tai gal- 
būt niekad neprireiktų ar net būtų nepatei- 
sinama apskritai ką nors bausti. Ir dar — jei 
visuomenė dėl konkretaus pažeidimo labai 
nerimautų, o pažeidėjo nebūtų įmanoma 
rasti, ar neabejotinai teisingas nekalto zmo- 
gaus pasmerkimas nebūtų potencialiai 
naudingas, neatsižvelgiant į nekaltos au- 
kos ir jos šeimos kančias? Šis argumentas 
prieš utilitaristines bausmės teorijas yra pa- 
našus į esminį prieštaravimą utilitarizmui 
kaip pagrindiniam moraliniam principui: 
jis atmeta adekvatų distributinį principą ir 
dėl to rimtai neatsižvelgia į individų skir- 
tingumą, kadangi kreipia dėmesį tik į tai, 
kaip kuo daugiau laimės suteikti visiems 
piliečiams, nepaisant, kaip ji bus paskirs- 
toma. Tad nors utilitaristinės teorijos, atro- 
do, atitinka mūsų požiūrį į tai, kodėl vals- 
tybė privalo bausti pažeidėjus, jos 
nesuderinamos su tokiomis pat stipriomis 
intuityviomis įžvalgomis, ką reikia bausti. 
Taip pat kyla abejonių, ar utilitaristinė teo- 
rija gali sukurti tinkamą principą, kuris ri- 
botų bausmės dydį, atsižvelgdama į naudą, 
kurią galima gauti iš atgrasymo, retkarčiais 
skiriant ypač griežtas bausmes, kai tam tik- 
ra nusižengimo forma ima vyrauti. 

Todėl nenuostabu, kad antroje XX a. pu- 
sėje atsirado trečioji bausmės teorijų kate- 

gorija. Jas galima pavadinti mišriomis teo- 
rijomis, nes siekia apimti ir savo retributi- 
nių, ir utilitarinių pirmtakų idėjas. Šioms 
teorijoms formuotis padėjo svarbus H. L. 
A. Harto straipsnis Bausmės principo prole- 
gomenai (Prolegomenon to the principles of pu- 
nishment; 1959), kuriame teigiama, kad sie- 
kiant labiau plėtoti bausmės teorijas reikia 
atskirti tris skirtingus klausimus. Pirmas 
klausimas — tai bausmės apibrėžimas; ant- 
ras klausimas yra apie bendrąjį pateisina- 
mąjį bausmės tikslą - kodėl visuomenėje 
apskritai yra bausmės institucija; trečias 
klausimas - apie galimybę būti nubaustam. 
Trečiasis turi du aspektus: paskirstymo, ar- 
ba kas gali būti nubaustas, ir dydžio, arba 
kokia bausmė gali būti skirta. Pasak Harto, 
atskyrus šiuos klausimus, tampa aišku, kad 
įmanoma į vienus iš jų duoti retribucinį, o į 
kitus utilitaristinį atsakymą. Todėl jo pa- 
ties pozicija, taikant standartinius apibrė- 
žimus, yra tokia — bendrasis bausmės tiks- 
las yra utilitarinis, o į paskirstymo klausimą 
galima atsakyti naudojantis retribucinėmis 
kategorijomis: gali būti nubaustas tik pa- 
žeidėjas ir tik už savanoriškai padarytą nu- 
sižengimą. Į klausimą apie bausmės dydį 
galima atsakyti iš dalies remiantis retribu- 
ciniu bausmės proporcingumo principu, o 
iš dalies — utilitaristiniais svarstymais. Tai- 
gi turime teoriją su stipria utilitaristine pa- 
kraipa, tačiau joje naudos siekimą riboja ne- 
priklausomas principas, pagrįstas 
teisingumo verte, kurią nelengva įtraukti į 
utilitaristinius skaičiavimus. Harto pra- 
mintu keliu pasuko ir daugelis kitų tyrėjų, 
kai kurie iš jų į klausimą apie bendrąjį pa- 
teisinamą tikslą atsako retribucinėmis kate- 
gorijomis, bet apriboja jį utilitariniu paskirs- 
tymo principu. Taigi nusižengimas 
laikomas būtina, bet nepakankama bausmės 
sąlyga: teisinga būtų bausti to nusipelniusį 
pažeidėją tik tuo atveju, jei tuo būtų pasie- 
kiama kompensuojamoji socialinė nauda. 
Tokių mišrių bausmės teorijų patrauk- 
lumas akivaizdus, bet kad ir kaip jos plėto- 
jamos, vis dėlto nesutariama dėl bausmės 
pateisinimo. Palikus nuošaly esminį ne- 

sutarimą, ar bendrasis pateisinantis tiks- 
las turėtų būti utilitarinis ar retribucinis, 
tebėra abejojama dėl hibridinio požiūrio į 
bausmės principus. Pavyzdžiui, Harto teo- 
rijoje sunkumų sukelia tai, kad dauguma 
žmonių nenori iš esmės pripažinti retribu- 
cinio principo skirstant bausmes absoliučiu 
apribojimu siekiant socialinių tikslų. Tai ge- 
rai matyti plačiai paplitusioje baudžiamo- 
joje atsakomybėje už nusižengimus „be kal- 
tės“, dažniausiai tose srityse, kur baudos 
nėra sunkios, o galima tikėtis, kad griežtos 
atsakomybės privalumai, siekiant socialiai 
žalingo elgesio prevencijos, bus dideli. Tai 
rodo, kad net palyginti įprastais atvejais 
mes iš tiesų esame linkę teisingumo ir nau- 
dos vertybes subalansuoti būtent tokiu bū- 
du, kurį neigia Hartas. Todėl kyla kitas 
klausimas, kaip reikia subalansuoti šias dvi 
vertybes, jei jos yra nevienamatės: kaip su- 
teikti teisingumui tą ypatingą svorį, kurį, 
regis, jaučiame, pernelyg netrukdant siekti 
didelės naudos, kurios protingas Žmogus 
gali tikėtis iš baudžiamosios teisės siste- 
mos, — iš nelaimių prevencijos ir kitų išlai- 
dų, susijusių su nusikalstamumu? 

Vis dėlto aišku, kad tik pliuralistinė teo- 
rija galės deramai apibendrinti mūsų idė- 
jas apie tai, kas bausmėje yra teisinga ir pri- 
imtina. Tai padaryti nelengva, nes reikia 
tiksliau nei ligi šiol suderinti konsekvenci- 
nes ir retribucines idėjas. Galbūt tai galima 
padaryti labiau įsisąmoninus bausmės vie- 
tą tarp kitų normų, kurias laikome būtino- 
mis teisingoje visuomenėje. Kokio pobū- 
džio įsipareigojimus individas prisiima 
laikydamasis savo šalies įstatymų? Kas 
sudaro teisingus įstatymus? Kiek gali būti 
pateisinamas valstybės kišimasis į indivi- 
do gyvenimą nusikalstamumo kontrolės 
priemonėmis? Tik kai bausmė bus apmąs- 
tyta, turint galvoje natūralų teorinį konteks- 
tą, bus pažengta į priekį kuriant vienu me- 
tu ir darnią, ir pliuralistinę teoriją. NML 

Bažnyčia ir valstybė. Į Bažnyčios ir vals- 
tybės santykius galima Žiūrėti kaip į insti- 
tucinį reiškinį, taip pat iš esmės kaip į žmo- 
nių giminės santykius tarp vidinio, arba 
dvasinio, gyvenimo ir socialinio bei kolek- 
tyvinio gyvenimo. Šiuolaikiniai teologai 
linkę sutikti, kad religija gali būti aiškina- 
ma ir mistiniu, ir moksliniu raiškos būdu. 
Mokslininkai, pvz., velionis Alastairas 
Hardy, bandė apibūdinti dvasinę žmonių 
dimensiją tokiais terminais, kurie ne- 
būtinai kirstųsi su tokiomis mokslinėmis 
hipotezėmis, tarkim, evoliucijos teorija. 
Tarp šiuolaikinių dvasingumo reiškinio ir 
jo atspindžio organizuotoje religijoje bei 
religijos poveikio teisei, moralei ir visuo- 
menei tyrimo pradininkų yra Williamas 
Jamesas su Religinės patirties įvairove (Va- 
rieties of Religious Experience; 1902), E. D. 
Starbuckas su Religijos psichologija (The 

Psychology of Religion; 1899) ir Emile’is 
DURKHEIMas su Elementariomis religinio 
gyvenimo formomis (1911). 

Primityvias tautas tiriantys antropolo- 
gai daro panašias neabejotinas išvadas, 
kad ten, kur yra žmonių bendruomenė, ko- 
kia nors forma pasireiškia įsitikinimas, jog 
egzistuoja vidinės ir aukštesnės patirties 
formos, kurios yra bendros ir sieja bendruo- 
menės narius socialiniais saitais. 

Hardy, rašydamas kaip biologas, nuro- 
do, kad sąmonę reikėtų susieti su kalbos 
raida. Augantis vaikas tam tikru metu pra- 
deda suvokti savąjį „aš“. Tai savo ruožtu 
sukelia intuityvų pojūtį „kito“, kuris jį ar 
ją suvokia ir gali patarti prireikus rinktis iš 
galimų alternatyvų. Viešojoje srityje pana- 
šus įstatymų leidėjo poreikis ieškoti išmin- 
tingesnio autoriteto patarimo atsispindi 
santykiuose tarp valdovo ir orakulo (pra- 
našo), karaliaus ir dvasininko, valstybės ir 
Bažnyčios. 

Naujaisiais laikais tokios ideologijos 
kaip fašizmas, komunizmas ir maoizmas, 
kurios tvirtina, jog mažai rūpinasi dvasi- 
niu „Aš“, gali būti nacionalinės religijos 
forma. Taigi reikia skirti religiją, tarnaujan- 
čią valstybei; religiją, tarnaujančią indivi- 
dui; ir religiją, tarnaujančią abiem. Kai ku- 
rios didžiosios religijos, tarp jų judaizmas, 
krikščionybė ir islamas, patenka į trečiąją 
kategoriją. Pasak antropologo Malinow- 
ski'o, religija „priverčia Žmogų atlikti to- 
kius didžius žygdarbius, kokius tik jis ge- 
ba atlikti“. Jis turėjo galvoje, jog religija, 
leisdama individams pajusti, kad jiems pri- 
einamas aukštesnis pagalbos, skatinimo ir 
jėgos šaltinis, taip pat padeda grupėms su- 
sivienyti ir dirbant siekti bendro tikslo. So- 
cialinis susitelkimas tvirtesnis grupėse, ku- 
rios turi ir perduoda bendrus įsitikinimus 
bei ritualus, o tai stiprina augantis religijos 
mokytojų korpusas, kuris retai išvengia ne- 
daręs poveikio socialinėms ir politinėms 
bendruomenės institucijoms. 

Praktiškai nuoroda į „Bažnyčią ir vals- 
tybę“ pabrėžia santykius tarp krikščionių 
religijos ir valdžios. Ši sąvoka turi ilgą isto- 

riją ir yra ypač svarbi politinei minčiai, 
išplėtotai krikščionybės veikiamame Vaka- 
rų pasaulyje. Skirtumas tarp Bažnyčios ir 
valstybės nebuvo ryškus ikikrikščioniškoje 
civilizacijoje. Priešingai, iki Romos imperi- 
jai IV a. priimant krikščionybę, pasaulieti- 
niams valdovams, tarp jų ir imperatoriams, 
buvo suteikiamos aukščiausios religinės 
funkcijos. Valdovas galėjo būti suvokiamas 
kaip Žmonių atstovas dievams, arba jis pats 
galėjo būti laikomas dievybe. Senosiose Ki- 
nijos, Egipto, Babilonijos, Asirijos, Persijos, 
Pietų ar Centrinės Amerikos civilizacijose 
žynio ir valdovo derinys buvo pastovus 
bruožas. 

Judaizmas yra pirmasis pavyzdys vi- 
suomenės, kuri, turėdama paklusti nuga- 
lėtojui (Jeruzalė žlugo 586 m. pr. Kr.), išsi- 
derėjo teisę išlaikyti kitokį nei jos valdovų 
religinį tapatumą. Krikščionybė, kaip ju- 
daizmo atšaka, taip pat pavaldi Romos im- 
perijai, nesunkiai pajuto savo religinės gi- 
minaitės panašumą. Evangelijos žodžiai, 
kurie išreiškė šį diferencijuotą lojalumą, bu- 
vo (Mato 22:21): „Atiduokite tad kas cieso- 
riaus — ciesoriui ir kas Dievo — Dievui“. 
Krikščionys buvo persekiojami kaip tik dėl 
to, kad imperijos valdžia bijojo Žmonių, at- 
sisakančių garbinti valstybės dievybę dėl 
nenacionalistinės ir aukštesnės dievybės, 
neturinčios geografinių (ir kultūrinių) ribų. 
Žodis ecclesia, kuriuo graikai vadino savo 
įstatymų leidžiamuosius susirinkimus, 
krikščionių buvo vartojamas religiniams 
susirinkimams apibūdinti. Krikščionims 
ecclesia buvo vertimas iš hebrajų gahal, ku- 
ris turėjo ypatingą religinę reikšmę, apibrė- 
žiančią dvasinę išrinktųjų draugystę. 

Romos imperijoje krikščionybė sparčiai 
plito. Jos vadovai siekė, kad būtų pripažin- 
tas teiginys, esą jų religija, keisdama žmo- 
nių vidų, jokiu būdu neveikia jų politinės 
ištikimybės, kurią jie gali įrodyti tapdami 
kankiniais, bet ne maištininkais. Netgi Kon- 
stantinui (306-337) priėmus krikščionių ti- 
kėjimą ir krikščionybę iš pradžių paskel- 
bus teisėta (313), o vėliau oficialia religija, 
Bažnyčios tėvai, tokie kaip AUGUSTINAS ir 

popiežius Gelazijus I (492-497), toliau tvir- 
tino pilietinės ir religinės valdžios dualu- 
mą. Teiginys, kad šios dvi valdžios valsty- 
bėje turi išlaikyti pusiausvyrą, buvo esminis 
krikščionių minties principas, nors ta tema 
įvairiai interpretuojama. 

Krikščioniškoje imperijoje iškilus Krikš- 
čionių bažnyčiai prasidėjo unikali politi- 
nės minties ir organizacijos era. Nors žlu- 
go Romos imperija, Romos Bažnyčios 
institucija išsilaikė nuo Nikėjos Tarybos, 
kuriai pirmininkavo imperatorius Konstan- 
tinas (325), iki Lutherio 1518 m. pakursty- 
tos protestantų Reformacijos, t. y. daugiau 
kaip 1000 metų. Daugelį šimtmečių ji apė- 
mė Rytų imperiją su centru Konstantino- 
polyje, iki Didžiojo skilimo 1054 m. 

Apgaulinga būtų tvirtinti, kad politinė 
teorija, kurią palaikė šios politinės sistemos 
apologetai, buvo Bažnyčios ir valstybės teo- 
rija. Krikščionių rašytojų manymu, Bažny- 
čios hierarchija ir imperijos, arba civilinė 
hierarchija, dalijasi valdžia bendro 
krikščioniško valdymo forma. Anglikonų is- 
torikas Johnas Neville'is Figgisas išaiškino 
šią potencialią XX a. tyrėjų klaidą ir pabrė- 
žė, kad viduramžiais „Bažnyčia nebuvo vals- 
tybė, ji buvo Valstybė; valstybė, tiksliau, ci- 
vilinė valdžia (nes atskira visuomenė nebuvo 
pripažįstama), buvo tik Bažnyčios policijos 
departamentas“ (Political Thought, p. 5). 

Politinę mintį tiriantys istorikai dažnai 
remiasi lotyniškuoju krikščionybės rašyto- 
jų Zodynu ir pabrėžia, kad vertimas gali 
klaidinti. Žodis sacerdotium reiškia ir Bažny- 
čios instituciją, ir jos aukštesniąją, ilgalaikę, 
moralinę atsakomybę. Imperium, arba reg- 
num (pagal tai, ar nurodoma imperija, ar 
karalystė), reiškia ir civilinės valdžios ins- 
tituciją, ir jos tam tikras funkcijas palaikyti 
tvarką visuomenėje bei drauge ginti ją nuo 
išorinių jėgų, galbūt grasinančių ją sunai- 
kinti. Dvi bendradarbiaujančios jėgos 
reiškia, kaip suvokė krikščionių teoretikai, 
geros valdžios prigimtį; kadangi šiuolaiki- 
nė politinė mintis nevartoja tų pačių vaiz- 
dinių, mes linkę klaidingai suprasti krikš- 
čionybės teoriją. Kartais jų vizijas nurodo 

„dviejų kalavijų“ metaforos vartojimas, jau 
494 m. išdėstytas popiežiaus Gelazijaus I. 
Tarp šio pasaulio būtinybių ir kito pasaulio 
imperatyvų reikėjo išlaikyti laikui ir vietai 
deramą pusiausvyrą. Teoriškai simbolizmas 
reiškė krikščionių rūpinimąsi vidiniu gyve- 
nimu ir jo pasiekimo paieškomis, rūpestį, ku- 
ris kvietė susieti visuomenės moralės reika- 
lus su jos fizinio įstatymų įvedimo veiksniu. 

IV a. pabaigoje Bažnyčia naudojosi 
pasaulietine imperium ranka, norėdama pa- 
gonis ir krikščionis sektantus atvesti į or- 
ganizuotą Bažnyčią. Augustinas, Hipono 
vyskupas, buvo ir tebėra krikščioniškos po- 
litinės minties milžinas. Gindamas krikš- 
čionybę veikale Apie Dievo valstybę (413- 
425) jis susiejo romėnų teisės mokslus, 
kuriuos pirmiausia studijavo, ir krikščio- 
nybės teologiją, kurią perėmė norėdamas 
pateikti apibrėžtą krikščioniškos respubli- 
kos pateisinimą. Augustinas skyrė pasau- 
lietinę valstybę ir Dievo valstybę; kai kurie 
interpretavo jo Dievo valstybę kaip tapačią 
Bažnyčiai. Todėl Bažnyčia buvo iškelta 
aukščiau visų žemės tautų. Vėlesniais am- 
žiais tai pripažino visi Vakarai. Dėl to vi- 
duramžiais Bažnyčia per savo hierarchiją 
ir ekumenines tarybas įsivaizdavo save 
kaip Dievo įkvėptą moralinį, intelektinį ir 
politinį autoritetą. 

Kai Romos imperija nusilpo ir jos galią 
susigrąžino jai buvusios pavaldžios tau- 
tos, Bažnyčia kiekvienoje visuomenės pa- 
kopoje buvo pagrindine išlavintos minties 
ir nuomonės saugykla (žr. VIDURAMŽIŲ 
POLITINĖ MINTIS). Dvasininkai neišvengia- 
mai prasiskverbė į karalysčių ir kitų feo- 
dalinių subjektų administraciją. Dažnai jie 
buvo vieninteliai kompetentingi administ- 
ratoriai, galintys atlikti pasaulietinės 
užduotis. Be to, prisijungimas prie Bažny- 
čios buvo svarbus socialinės pažangos bū- 
das. Lotynų kalbos, tokios kaip lingua fran- 
ca, vartojimas krikščionių pasaulyje ir 
lemiama Bažnyčios pozicija nustatant, kas 
gali jos išmokti, buvo tos galios, kurią vė- 
liau įgijo Bažnyčia, rodiklis ir paaiškinimas. 

Tačiau imperatorius Karolis Didysis 

(800-814) metė iššūkį sacerdotium autori- 
tetui. Jis pasiskelbė esąs tiesiogiai Dievo 
skirtas, todėl jam esą nereikia popiežiaus 
patvirtinimo. Jis savo, o ne popiežiaus, nuo- 
žiūra skyrė vyskupus ir reikalavo, kad šie 
atliktų pasaulietiniams vasalams priva- 
lomas pareigas. Bažnytininkai buvo pri- 
versti rinktis - arba palaikyti pasaulietinį 
valdovą, kurio geografinėse teritorijose bu- 
vo įsikūrę, arba dvasinės ištikimybės rei- 
kalaujančio Romos popiežiaus autoritetą. 

1073 m. Grigaliui VII tapus popiežiumi 
svarstyklės nusviro į kitą pusę. Grigalius 
uždraudė vyskupų pasaulietinę investitū- 
rą (žr. GINCAS DĖL INVESTITUROS). Jo įsa- 
kymui tuoj pat pasipriešino imperatorius 
Henrikas IV, kuris bandė nuversti popie- 
žių, kuris savo ruožtu atsakė ekskomunikuo- 
damas imperatorių ir atleisdamas jo vasa- 
lus nuo feodalinės ištikimybės priesaikos. 

Pažymėtina, kad nors varžovai ir poli- 
tiniai aiškintojai nesutarė dėl problemų ir 
dėl to, kiek abi šalys viršija savo įgalioji- 
mus, dviejų valdžių doktrina niekada ne- 
buvo abejojama. Kaip šiuolaikiniai kons- 
tituciniai įsitikinimai dėl STABDŽIŲ IR 
ATSVARŲ arba „švytuoklės“ principo dvie- 
jų partijų sistemoje, taip ir supratimas, kad 
turi būti du kalavijai, buvo pripažįstamas 
ir sudarė ginčų pagrindą. 

XI a. Europoje atsirado lėta tendencija 
stiprinti feodalines valstybes, 0 jose augo 
nepriklausoma diduomenė. Išmanydama 
civilinę ir kanonų teisę, ji įgavo pasitikėji- 
mo iš klasikinių ir humanistinių studijų 
siekdama užginčyti popiežiaus pretenzijas 
kištis į pasaulietinės jurisdikcijos sritis. 

Regnum ir sacerdotium galių susipynimas 
paprastiems valdiniams Europos visuome- 
nėse nepasikeitė. Tik, be to, susiklostė sudė- 
tingi vietos dvasininkų ir „centrinių“ Ro- 
mos popiežiaus pasiuntinių santykiai. Tai 
rodo inkvizicijos sukūrimas. Nukrypimai 
nuo dvasininkijos įteisintos ortodoksijos 
XII a., iškėlė mintį, kad turi būti vieningas 
požiūris į šių reikalų tvarkymą. 1233 m. po- 
piežius Grigalius IX įsakė elgetaujančių vie- 
nuolių ordinui keliauti iš vietos į vietą ir ap- 


53 


klausti tuos, kurie, kaip buvo manoma, nu- 
krypo nuo kelio ar tapo eretikais. Kaltę 
įrodžius, juos turėjo bausti vietos pasaulie- 
tinė valdžia. Siaubą, kurį inkvizicijos veikla 
kėlė to meto kritikams, atrodo, žadino ne tik 
jos politinė prigimtis, bet ir tai, kad inkvizi- 
torių veiklai vadovavo ne vietos organai. 

Palengva krikščionys valdiniai prara- 
do dvigubo paklusnumo jausmą, 0 pasau- 
liečiai valdovai suprato galį išlaikyti 
valdžią, nepaisydami popiežiaus autorite- 
to. Todėl 1534 m. Anglijos karalius Henri- 
kas VIII savo Aukščiausiosios valdžios įsta- 
tymu įkūrė valstybinę Bažnyčią ir taip 
formaliai įteisino pasikeitusią civilinio ir 
bažnytinio autoritetų pusiausvyrą, kuri 
praktiškai jau buvo nusistovėjusi. 

Sensacingi kai kurių ginčų tarp regnum 
ir sacerdotium objektai - ypač pasibaigiantys 
galingųjų žlugimu - labiau traukė dėmesį 
nei tiksli krikščioniškojo pasaulio valdžių 
pusiausvyra, dėl kurios kilo tie ginčai. 
Politinės teorijos požiūriu ši sudėtinga 
stabdžių ir atsvarų sistema pasižymėjo ste- 
bėtina energija bei gyvybingumu ir užtikri- 
no, kad valdžios pažeidimas - ką valdovai 
paprastai yra linkę daryti — taps nesmurti- 
tautiniu mastu. Kaip matysime, buvo gin- 
čijamos Bažnyčios pretenzijos į neklaidingus 
sprendimus, o ne į jos moralinio vadovavi- 
mo pareigą. Popiežiaus neklaidingumui 
metė iššūkį daugybė susivienijusių jėgų: 
teologiniai, moksliniai ir filosofiniai judėji- 
mai, ypač pasaulietinių valdovų, trokštan- 
čių įtvirtinti nacionalines autonomijas, po- 
litinės ambicijos. 

Protestantų Reformacija žymi laikotarpį, 
kai Dviejų kalavijų doktriną pakeitė suvere- 
nios valstybės doktrina (žr. REFORMACIJOS 
POLITINĖ MINTIS). Iš pradžių absoliutinio 
pasaulietinio valdovo suvereniteto pripaži- 
nimas buvo suprantamas kaip paranki prie- 
mone siaubingoms pjautynėms, netikėtai ki- 
lusioms per teologų ortodoksų ir jy aistringų 
kritikų susidūrimus, sustabdyti. 1520 m. pa- 
tyrusi, kad LUTHERis provokuojamai puola 
įprastinę teologiją — dėl malonės, dėl laisvos 

Šventojo Rašto interpretacijos, dėl dvasinin- 
kų celibato, prekybos indulgencijomis ir mo- 
kesčių mokėjimo, — popiežiaus valdžia, ti- 
kėdama savo galia pasitelkti į pagalbą 
pasaulietinę imperatoriaus valdžią, galin- 
čią atgabenti Lutherį į Romą, pajuto pasi- 
priešinimą. Lutheris sulaukė netikėtos para- 
mos, netgi savo kunigaikščio apsaugos. 
Kitose krikščioniškosios karalystės dalyse — 
Prancūzijoje, Anglijoje, Nyderlanduose, — 
sparčiai plito teologinės reformos reikala- 
vimai, o bandymai juos užgniaužti ne tik 
negrąžino ortodoksijos, bet ir sukėlė dar di- 
desnę pilietinę nesantaiką. 

Kadangi negalėjo įsivyrauti nė viena 
ginčo šalis, įvairios paliaubos rodė, kad 
trokštama taikos. Tačiau jokia aiški teorija 
praktiškai netiko. Lėtos mąstymo permai- 
nos, rodos, įvyko maždaug tarp 1555 m. 
Augsburgo taikos ir 1648 m. Vestfalijos tai- 
kos. Kompromisas, kuris niekada nežadė- 
jo tapti teorija, buvo išreikštas formule cui- 
us regio eius religio — kieno valdžia, to ir 
religija. Jo praktiniai padariniai buvo tokie: 
pirma, religinė doktrina ir organizacija kol 
kas turi sutapti su pasaulietinio valdovo re- 
ligija; antra, jokia suvereni valstybė negali 
kištis į kitos valstybės religijos reikalus. 

Šiose praktinėse taisyklėse glūdėjo ne- 
atsakyti klausimai apie Bažnyčią ir vals- 
tybę. Pirmasis — apie „suvereno“ prasmę ir 
taikymą (žr. SUVERENITETAS). Šį iš pažiū- 
ros teisinį klausimą nagrinėjo prancūzų tei- 
sininkas Jeanas BODINas. Kaip XVI a. Eu- 
ropoje civilinė valdžia galėtų atskirti 
suverenią valstybę nuo paprastos vasali- 
nės? Bodinas nusprendė, kad suverenią 
valstybę galima atskirti pagal tam tikrus po- 
žymius, apimančius inter alia įstatymų lei- 
dimo galią ir valstybės, kuri nėra kitų su- 
kurtų įstatymų objektas, galią skirti 
magistratus, prefektus ir karo vadus, skelbti 
karą ir būti aukščiausiu apeliaciniu orga- 
nu. Kiti suverenios valstybės požymiai su- 
siję su išimtine galia rinkti mokesčius, teise 
nustatyti, kokia kalba bus vartojama, galia 
gauti pelną iš laisvų vyskupysčių. Žodžiu, 
valstybės pripažinimas „suverenia“ turėjo 

svarbių padarinių fiziniam politinių bend- 
ruomenių saugumui, įskaitant ir teisę 
nebūti persekiojamiems už religiją. 

Antras klausimas — tai pasaulietinio 
suvereniteto moralinis pateisinimas. Ar 
krikščionis apskritai gali pateisinti vals- 
tybę, kurioje pasaulietinis, o ne religinis va- 
dovas sprendžia, kas yra gera ar bloga? Tas 
klausimas reformatams sukėlė daugiausia 
sunkumų. Lutheris ir Zwinglis į šį klausi- 
mą atsakė teigiamai iškeldami sąlygą, kad 
turi būti tariamasi su religiniais lyderiais, 
tokiais kaip Senojo Testamento pranašai. 
CALVINo požiūris buvo teokratiškesnis. Pa- 
sak jo, bažnytinės bendruomenės vadai 
sprendžia religinės doktrinos reikalus, 
įtvirtindami ją įtikinėjimais, o prireikus ir 
bausmėmis. Žodžiu, racionalistiniai ir hu- 
manistiniai ortodoksinės Bažnyčios kriti- 
kai daugiau švietėjiškumo galėjo tikėtis iš 
pasauliečių negu iš teologų ortodoksų ar 
reformatų. 

Thomas HOBBESas pasiūlė originalią ir 
nuoseklią pasaulietinės suverenios valsty- 
bės teoriją savo klasikiniame darbe Leviata- 
nas (Leviathan; 1651). Jis rašė ne tik kaip fi- 
losofas ir klasikos Žinovas, bet ir kaip 
protestantas, labai įsipareigojęs Anglijos 
Reformacijai. Jis aiškiai atskyrė religiją, tar- 
naujančią vidiniam gyvenimui, ir religiją, 
tarnaujančią valstybei, tikėdamas, kad iš 
esmės krikščionybė gali atlikti pirmąją 
funkciją, o reformuotoje krikščioniškoje fe- 
deracijoje — abi. Hobbesas aistringai prieši- 
nosi Romos kurijos autoritarizmui, nes ši, 
jo manymu, neteisingai, priešingai tiesai ir 
protui, apibrėžė krikščioniškąją doktriną, 
norėdama sustiprinti savo pasaulietinę 
valdžią. 

Hobbeso teorijoje visų valstybių pagrin- 
das — tai viešosios tvarkos palaikymas. Tik 
iš chaoso sukūrus tvarką yra įmanoma vie- 
ša moralė, leidžianti individui įsitraukti į 
kolektyvinę veiklą, taip pat ir į religinį gar- 
binimą. Iš to meto krikščionių kaip ikikrikš- 
čionybėje buvo reikalaujama „atiduoti, kas 
ciesoriaus — ciesoriui“; ciesorius buvo su- 
verenas, galintis palaikyti tvarką, o ne tas, 

kurį įšventino pranašas — tikras ar netik- 
ras, — kad šis įtvirtintų tam tikrą doktriną 
ar ritualą. Manantiems, jog popiežiaus po- 
litinės valdžios reikalavimai yra teisingi, 
Hobbesas aiškino, kad juos groteskiškai 
apgavo. Atskiri krikščionys turėtų aiškin- 
tis Šventąjį Raštą patys, o ne pasikliauti ki- 
tų aiškinimais. 

Tarp kitų veikalų apie Bažnyčią ir vals- 
tybę Leviatanas yra griežtas posūkis nuo vi- 
duramžių Augustino tradicijos. Hobbesas ne 
tik visiškai atmetė dviejų kalavijų metaforą, 
bet ir ją pakeitė galiūnu Leviatanu — pasau- 
lietiniu valdovu, kuris viena ranka kaip 
ginklą laiko pasaulietinę valstybę, o kita kaip 
pastoriaus lazdą — nacionalinę Bažnyčią. 

Taip suvereniteto doktrina patvirtino na- 
cionalinės valstybės nepriklausomybę nuo 
išorinio religinio autoriteto. Dar liko nusta- 
tyti organizuotos religijos vietą valstybėje. 
Galimų santykių buvo daugybė - nuo Baž- 
nyčios kaip konstitucinės nacionalinės 
administracijos šakos iki Bažnyčios kaip 
vienos iš tūkstančių bendrą religiją išpa- 
žįstančių grupių, susivienijusių, kad pasi- 
telkusios savo doktrinas siektų vidinio dva- 
singumo. 

Daugelio XVII ir XVIII a. šviesuolių 
požiūriu, įteisinta Bažnyčia atspindėjo tin- 
kamą santykį tarp postreformistinės Baž- 
nyčios ir valdžios. Jos uždavinys buvo kurti 
vieningas ceremonijas viešoms progoms ir 
mokyti ne dogmų ar iracionalių bei prieš- 
taringų doktrinų, o kaip naudotis Protu. 
Hobbesas teigė, kad pastorius turi mokyti 
ne Žmonių sąžinės „valdymo“ priemonė- 
mis, o išmintimi, nusizeminimu, doktrinos 
aiškumu, pokalbio nuoširdumu, nenustel- 
biant gamtos mokslų ir įgimto proto mora- 
lės. Nacionalinę piliečių Bažnyčią palai- 
kė kiti protestantai, tarp jų GROCIJUS, 
SPINOZA, daug vėliau COLERIDGE’as, ku- 
ris būtų pertvarkęs Bažnyčios instituciją į 
nacionalinę švietimo ir kultūros institu- 
ciją. 

Tie, kurie manė, kad krikščionybė pir- 
miausia ir labiausia susijusi su Žmogaus 
vidiniu šventumu — ypač puritonų sektos — 

priešingai, atskyrė krikščionybę nuo vals- 
tybės. Jie linko į voliuntarizmą, fundamen- 
talizmą ir laisvą Sventojo Rašto aiškinimą. 
Johnas LOCKF'as, kuris šiomis temomis pa- 
rašė, be kitų, veikalus Krikščionybės protin- 
gumas (The Reasonableness of Christianity; 
1696) ir Laiškus apie toleranciją (Letters on 
Toleration; 1689, 1690, 1692), tikėjosi su- 
derinti šiuos kraštutinius požiūrius. Jis 
palaikė Liberaliąją ir Tolerantiškąją Angli- 
konų bažnyčią, taip pat sektantų, kurie ne- 
gali būti įtraukti net į Tolerancijos formu- 
lę, teisinę toleranciją. 

Naujaisiais laikais atsirado pozityvus ir 
paprastai TOLERANCIJAI alternatyvus pliu- 
ralistinės ir įvairialypės valstybės modelis. 
Pierre'as BAYLE'is pasiūlė jį devintajame 
XVII a. dešimtmetyje, tačiau net prancūzų 
hugenotai, kurie tokiu atveju būtų išvengę 
persekiojimo, buvo linkę sutikti, kad nevie- 
ninga religija tautai yra neįmanoma. Jungti- 
nių Amerikos Valstijų Teisių bilis (1791), at- 
rodo, buvo pirmasis konstitucinis religinio 
pliuralizmo pripažinimas ir pateisinimas; 
jis įtvirtina, kad joks įstatymas „dėl religijos 
įsteigimo“ ar „draudžiantis jos laisvą išpa- 
žinimą“ negali būti priimtas Kongreso (žr. 
Brownlie, p. 11), taigi jis yra veikiantis pa- 
saulietinės administracijos vadovavimo re- 
liginei pliuralistinei visuomenei pavyzdys. 

Tai, kad Bažnyčios institucija toleravo 
sektas, kaip bijojo ir numatė teologai orto- 
doksai, ilgainiui atvedė prie Bažnyčios 
atskyrimo nuo valstybės, o daugelyje vals- 
tybių, kaip antai Prancūzijoje, prie seniai 
įtvirtintos Bažnyčios atskyrimo nuo vals- 
tybės. Kai kurios bažnyčios dabar suvokia 
esančios ne valdžios partnerės ar administ- 
racinės institucijos, o savanoriškos visuo- 
menės grupės, kurių politinis vaidmuo, jei 
toks apskritai yra, tai - moralinis švietimas 
arba interesų grupės. Kaip reikėtų vertinti 
šį pasikeitimą, priklauso nuo krikščiony- 
bės užmojų suvokimo - ar ji tarnauja vi- 
suomenei, ar individo vidiniam gyvenimui. 
Tarp šių polių yra įvairių tarpinių pozici- 
jų, kurios turi didžiulę reikšmę politinei 
analizei. SL] 

Beccaria Cesare Bonesana (1738-1794) — 
italy kriminologas, ekonomistas, literatas. 
Gime Milane pasiturinčių Pavijos aristok- 
ratų šeimoje. Tingaus ir atsainaus tem- 
peramento Beccarios susidomėjimą ŠVIE- 
TIMO EPOCHOS idėjomis paskatino Pietro 
ir Alessandro Verri'ai, pagrindiniai Lom- 
bardijos reformistų judėjimo įkūrėjai. Kar- 
tu jie įkūrė Accademia dei Pugni (Kumščių 
akademiją) ir bendradarbiavo su Milano 
apžvalga II Caffe (1764-1766). Skatinamas 

Alessandro, Milano kalėjimo tarnautojo, ir 
patariamas Pietro Verri'o, Beccaria ėmėsi 
rašyti svarbiausią grupės darbą Apie nusi- 
kaltimus ir bausmes (Dei delitti e delle pene; 
1764). Jis netruko tapti Švietimo epochos 
kultūros klasika. Buvo išverstas į prancū- 
zų (1766) bei anglų (1767) kalbas ir pelnė, 
be kitų, VOLTAIRE'o, DIDEROT, BLACKS- 
TONE’o, BENTHAMo, JEFFERSONo bei Jeka- 
terinos Didžiosios pagyrimus. Tad jis darė 
poveikį judėjimui dėl baudžiamosios refor- 
mos, ypač dėl mirties bausmės ir kankini- 
mų panaikinimo. 1768 m. Beccariai buvo 
patikėta „kameralistikos“ katedra Palatino 
mokykloje Milane. 1769-1770 m. jo skaity- 
tos paskaitos, po mirties išleistos knyga Po- 
litinės ekonomijos pagrindai (Elements of Poli- 
tical Economy; 1894), davė akstiną kai 
kuriems asmenims paskelbti jį itališkuoju 
Adamu Smithu dėl požiūrio į darbo pasida- 
lijimą ir darbo užmokesčio nustatymo pa- 
našumų. Tačiau dauguma ekonominių Bec- 
carios teorijų buvo artimesnės fiziokratų 
doktrinoms (žr. FIZIOKRATIJA). Jis buvo 
ROUSSEAU gerbėjas, jo laiškai kupini La 
Nouvelle Hėloise protoromantizmo. Dėl šios 
įtakos Beccaria išplėtojo utilitarizmo 
koncepciją ir įtraukė į ją individualaus jaus- 
mo stiprumo bei prigimties vertinimą. 
Svarbiausias Beccarios darbas, be abe- 
jo, yra Apie nusikaltimus ir bausmes. Jo pasi- 
sekimą lemia įvairių Švietimo epochos min- 
ties pakraipų sujungimas. Joms atstovauja 
jo mėgstami autoriai MONTESOUIEU, 
HELVECIJUS ir Rousseau. Garsioji įžanga 
tapo savotišku judėjimo manifestu, kuria- 
me buvo suderinti troškimas šviesti visuo- 
menę ir rūpestis kelti žmonijos gerovę. Bec- 
caria pradėjo nuo sutartinės visuomenės 
kilmės teorijos; jis teigė, kad „būtinumas 
privertė kiekvieną atiduoti dalį savo paties 
laisvės, savaime suprantama, kad ir čia 
kiekvienas panorėjo kuo mažiausią dalelę 
įdėti į bendrą įnašą, užtektiną priversti ki- 
tus jį ginti“ (p. 39). Toliau plėtodamas anks- 
tesnes Helvecijaus ir Pietro Verri'o formu- 
luotes, jis pagrindė šį tikslą utilitarizmo 
nuostatomis, garantuojančiomis „didžiau- 


56 


sią laimę didžiausiam žmonių skaičiui“ 
(p. 9) (Žr. UTILITARIZMAS). Vis dėlto visuo- 
menės sutarties pamatas suteikia individui 
teisę pačiam priešintis bet kokio metodo 
naudojimui siekiant sukurti didžiausią vi- 
sų laimę, taigi Beccaria negali būti laiko- 
mas utilitarizmo atstovu klasikine Bentha- 
mo prasme, nes „nėra laisvės, jei įstatymas 
leidžia, kad tam tikromis aplinkybėmis „as- 
muo” taptų „daiktu“ (p. 50). Jis apibendri- 
no šį reikalavimą bendroje teoremoje: „baus- 
mė neturi būti piliečio asmeniui vieno ar 
daugelio smurtu; bausmė būtinai turi būti 
vieša, greita, neišvengiama, švelni, kiek tai 
galima padaryti esamomis sąlygomis, pro- 
porcinga nusikaltimui ir tiksliai nusakyta 
įstatymais“ (p. 108). Dėl to Beccaria smerkė 
tuo metu paplitusius kankinimą, žalojimą 
bei mirties bausmę ir ragino kurti huma- 
niškesnę kalinimo sistemą. Tačiau jis ma- 
nė, kad bausmė negali pataisyti nusikaltė- 
lio, gali tik jį įbauginti. RPB 

Bellamy Edward (1850-1898) - Amerikos 
žurnalistas ir socialistas. Utopinio roma- 
no Žvilgsnis atgal (Looking Backwards; 1888) 
autorius. Žr. UTOPIZMAS. 


Bendroji valia. Šis terminas paprastai sie- 
jamas su Jean-Jacques ROUSSEAU, kurio po- 

litinėje ir moralinėje filosofijoje sąvoka vo- 
lontė gėnėrale buvo pagrindinė. Rousseau 
atkakliai tvirtina, kad „bendroji valia visa- 
da teisi“, kad „tai valia, kurią žmogus įgy- 
ja būdamas piliečiu“ - kai mąsto apie ben- 
drąjį gėrį, o ne apie savo kaip privataus 
asmens individualią valią (volontė particu- 
liére). Jis teigia, kad netgi dorybė yra ne kas 
kita, o tik asmeninės volontė particuliėre pri- 
taikymas prie viešosios volonté générale — 
priderinimas, kuris „išveda mus iš savęs“, 
už egoizmo ir savimylos, į „visuotinę lai- 
mę“. Maždaug tuo pat metu kaip Rousseau, 
DIDEROT vartojo sąvokas volonté générale ir 
particuliėre savo Enciklopedijos (Encyc- 
lopėdie) straipsnyje „Prigimtinė teisė“ 
(„Droit naturel”, 1755). Jis teigė, kad „indi- 
vidas turi atsiduoti bendrajai valiai, kad Zi- 
notų, kaip turi elgtis kaip žmogus, pilietis, 
valdinys, tėvas ar vaikas“; ir kad „niekada 
neklystanti“ volontė gėnėrale yra „visas vi- 
suomenes susaistantys saitai”. 

Nepaisant šių asociacijų, volontė gėnėra- 
le idėja buvo žinoma jau XVII a., nors iš pra- 
džių formavosi kaip teologinė, o ne politinė 
idėja. Tuo metu ši sąvoka nurodė tokią va- 
lią, kuria kaip manyta, naudojosi Dievas, 
spręsdamas, kam suteikti pakankamai ma- 
lonės ir leisti išsigelbėti, o ką siųsti į praga- 
rą. Buvo sprendžiamas toks klausimas: jei 
Dievo valia yra išgelbėti visus Žmones, kaip 
tvirtina šv. Paulius laiške Timotiejui, ar jis 
turi bendrąją valią, kuri teikia visuotinį 
išsigelbėjimą? O jei ne, tai kodėl jis reiškia 
norą, kad ne visi žmonės būtų išgelbėti? Pa- 
galiau ar teisinga gelbėti kai kuriuos, bet ne 
visus? Pirmas reikšmingas darbas, kuriame 
buvo gvildenamos šios temos, vartojant 
„bendrosios valios“ sąvoką, matyt, buvo An- 
toine'o Arnauld Pirmasis p. Jansenijaus garbi- 
nimas (Première apologie pour M. Jansėnius; 
1644), nors Arnauld, sekdamas Augustino 
De corruptione et gratia, tvirtino, kad pirminė 
Dievo bendroji valia gelbėti visus Žmones 
prieš Nuopuolį virto individualia valia pa- 
sitelkus gailestingumą gelbėti tik išrinktuo- 
sius. Maždaug tokio pat požiūrio laikosi 
PASCALis savo puikiame veikale Raštai apie 

malonę (Ecrits sur la grace; 1656-1658); ta- 
čiau svarbiausias Pascalio pasiekimas buvo 
grynai teologinės volontė générale sąvokos 
pavertimas socialine ir politine. Jis tvirtino, 
kad ne tik Dievas, bet ir žmonės turi linkti į 
tai, kas bendra, kad particularisme (atskiry- 
bė, partikuliarizmas) yra viso blogio, ypač 
savimeilės, šaltinis. Devintajame XVII a. 
dešimtmetyje Malebranche'as ir atgaivino, 
ir pakeitė kalbą apie bendrąją bei indivi- 
dualią valią, teigdamas, kad Dievo veiks- 
mai yra bendri ir paprasti (pasireiškia kaip 
visuotiniai dėsniai, įstatymai), todėl jis ne- 
gali atskirai išgelbėti kiekvieno atskiro 
žmogaus. 

Rousseau žinojo visas šias nuomones. 
Tai aišku iš pastabų Išpažintyje (Confes- 
sions; 1765-1770) ir iš teologinio pobūdžio 
šv. Preuxo ir Julijos de Wolmar susirašinė- 
jimo Naujosios Eloizos (La nouvelle Hėlėise) 
šeštojoje knygoje (1761). Ar tai reiškia, kad 
jis vartojo volontė gėnėrale ir volontė parti- 
culiėre sąvokas tik iš pagarbos istorijai? Jo- 
kiu būdu. Judith Shklar teigė, kad bendro- 
sios valios sąvoka „perteikia viską, ką jis 
labiausiai norėjo išreikšti“, tai yra „esmin- 
giausios individualios moralinės savybės 
[valios] perkėlimą į viešosios patirties sritį“ 
(1975, p. 184). Rousseau vartojo terminą vo- 
lontė gėnėrale iš esmės dėl filosofinių prie- 
žasčių, nors ir senoji teologinė sąvoka pui- 
kiai tiko jo tikslams. Pagaliau sąvoką volonté 
gėnėrale sudaro žodžiai „valia“ ir „bendru- 
mas“, kurie simbolizuoja dvi pagrindines 
Rousseau minties gijas. „Bendrumas“ pa- 
laiko įstatymo viršenybę, pilietinį švietimą, 
kuris atitraukia mus nuo savęs link bendrojo 
gėrio, neindividualizuotas Spartos ir res- 
publikoniškos Romos piliečių dorybes; „va- 
lios“ sąvoka palaiko jo įsitikinimą, kad „pi- 
lietinė sąjunga yra savanoriškiausias 
veiksmas pasaulyje“. 

Vis dėlto galima paklausti: kaip įmano- 
ma suderinti Rousseau reikalavimą turėti 
visa modeliuojantį, „apibendrinantį“ 
švietėjišką autoritetą su tokiu pat pasirinki- 
mo ir asmeninės autonomijos reikalavimu? 
Tai galima padaryti pasitelkus jo švietimo 

teoriją, kuri yra jo visos filosofijos šerdis. 
Pilietinių laikų pabaigoje, kai žmonės bus 
„Aenatūruoti“ ir paversti piliečiais, jie pa- 
galiau įgis pilietinių Žinių ir „bendrąją va- 
lia” — taip, kaip suaugusieji pagaliau įgyja 
moralinių žinių ir savarankiškumo, kurio 
jiems (tikrai) trūko vaikystėje. „Tautos, kaip 
ir vaikai, gyvena jaunystės arba, jei jums 
patinka, brendimo laikotarpį, kurio turime 
sulaukti, kol jie galės paklusti įstatymui“. 
Autonomija atsiranda proceso pabaigoje, o 
„bendroji valia“ pagaliau yra tokia pat 
„Švietėjiška“, kaip kad visada buvo „teisin- 
ga“. 
Galų gale Pascalio, Malebranche'o, Bay- 
le'io, Diderot ir Rousseau puoselėta „ben- 
drybė“ atsiduria viduryje tarp „individua- 
lizmo“ ir „visuotinumo“, ir ta généralité yra 
išskirtinai prancūziška. Tai tampa ypač aki- 
vaizdu lyginant jų mintis su KANTO, kuris 
žinomas kaip grynas vokiečių racionalisti- 
nio universalizmo atstovas („aš niekada ne- 
veiksiu kitaip, o tik taip, kad mano elgesio 
maksima taptų visuotiniu įstatymu <...> 
protas išgauna iš manęs tiesioginę pagarbą 
tokiai [universaliai| teisei“), arba su Wil- 
liamo Blake'o, tipiško anglų etinio „empi- 
rizmo“ atstovo, mintimis: 

Tas, kuris daro gera kitam, 

turi daryti jį mažytėmis dalelytėmis. 

Bendras gėris yra niekšo, 

veidmainio ir pataikūno pasiteisinimas. 

Etoso, kylančio virš „mažyčių dalely- 

čių“, judančio visuotinybės link, bet dėl tam 
tikrų priežasčių nesiremiančio protu ir pa- 
sitenkinančio kuklesne „bendrybe“, atra- 
dimas, tam tikros valios rūšies, kuri yra di- 
desnė už egoistišką ir savimylišką ar 
particuliėre, bet mažesnė negu kantiškoji, 
universali, „aukštesnės“ valios, gynimas — 
tai neabejotinai yra prancūzų įnašas į prak- 
tinę Mintį, kurio autorius yra Rousseau, so- 
cializavęs „bendrąją valią“, didžiųjų pran- 
cūzų pirmtakų palikimą. PR 

Bendruomene. Sakoma, kad Zodis ,,bend- 
ruomenė“ vartojamas labai dažnai, bet la- 
bai mažai tereiškia; jis tikrai yra vienas iš 
labiausiai paplitusių, bet neapibrėžtų poli- 
tinio diskurso terminų. Atrodo, kad jis iden- 
tifikuoja tam tikras socialinės sąveikos for- 
mas, nors ginčijamasi, kokias; antra vertus, 
jis vartojamas dažniausiai pozityvia, apibrė- 
žiamų socialinių santykių vertingumą nu- 
rodančia, prasme, nors nėra sutariama, kur 
slypi ši prasmė. Ir kairė, ir tradicinė ar ro- 
mantinė dešinė bendruomenei teikia 
didžiulę reikšmę, bet jos diegiamas sociali- 
nes sąlygas ir santykių kokybę kiekviena 
kryptis apibūdina labai skirtingai. Antra 
vertus, liberalai, pripažindami nenugalimą 
apeliavimo į bendruomenę jėgą, niekada ne- 
žinojo, kaip įtraukti vertingą bendruomenės 
sąvoką į liberalią teoriją, nes LIBERALIZMO 
įsipareigojimas individualiai laisvei, rodos, 
kertasi su bendruomeninėmis nuostatomis. 
Dėl tų keblumų bendruomenės sąvoka nėra 
rečiau vartojama, ypač kaip legitimuojan- 
čio mechanizmo socialinės politikos ir gero- 
vės kontekste, kuriame, regis, apeliavimo į 
bendruomenę emocinė jėga naudojama sie- 
kiant palankiai perteikti politikos priorite- 

tus įdedant mažiausiai empirinio turinio. 
Todėl vyksta ir empirinis, ir ideologinis gin- 
čas apie bendruomenę, ir, kaip pamatysime, 
abu jie tarpusavy susiję. 

Turint galvoje šį painumą, yra sudėtinga 
aiškiai pateikti tokius ginčus, bet yra ne- 
mažai modelių, kuriais galima pasinaudo- 
ti siekiant padaryti diskusiją aiškesne. Pir- 
mas modelis sieja bendruomenę su vieta, ir 
jis turi aiškų, stiprų istorinį pagrindą. Vo- 
kiečių kalba bendruomenė vadinama dviem 
žodžiais: Gemeinde ir Gemeinschaft; pirmas 
aiškiai nurodo vietos bendruomenę, o ant- 
ras turi platesnę prasmę. Abu žodžiai iš 
pradžių buvo glaudžiai susiję: viduram- 
žiais Gemeinde reiškė vienodas teises į Ze- 
mę turinčių piliečių visumą, todėl vietovė 
buvo „bendruomenės“ sinonimas. Gemeins- 
chaft turi platesnę prasmę, dabar ji rodo 
žmonių tarpusavio santykių tam tikroje vie- 
toje kokybę. Šia prasme „vietovė“ nėra vie- 
nintelė bendruomenės sąlyga, nes tinkamos 
santykių kokybės tam tikroje vietovėje gali 
ir nebūti. Didžioji dalis ginčų dėl bendruo- 
menės kyla dėl bendruomenę apibrėžiančių 
santykių specifinių savybių ir dėl to, ar šios 
savybės numato ar nenumato Žmonių, apie 
kuriuos kalbama, artumą fizinėje erdvėje. 

Vienas iš svarbiausių ir dažniausiai ci- 
tuojamų bandymų nustatyti bendruomenę 
apibūdinančias savybes pateikiamas Ferdi- 
nando Tėnnieso veikale Bendruomenė ir aso- 
ciacija (Gemeinschaft und Gesellschaft; 1887), 
kuriame jis teigia, kad empirinės bendruo- 
menę apibrėžiančios savybės priklauso nuo 
jos kilmės. Jei įvairios asociacijos gali būti 
sąmoningai sukurtos, įsteigtos ar dėljų susi- 
tarta, tai tikroji bendruomenė yra organiš- 
ka, pagrįsta krauju, giminyste, bendra gy- 
venamąja vieta ar vietove, bendrų 
įsitikinimų, patirties, jausmų ir nuostatų vi- 
suma. Bendruomenėje gimstama ir įją jau- 
gama, ji susijusi su giminyste ir būtinai su 
bendra vietove, todėl negali būti atgaivinta 
ar atkurta; jos išnykimą galima regėti ir dėl 
to gedėti, tačiau jos negalima susigrąžinti. 
Pabrėžtina, kad bendruomenė neatsiranda 
individams susibūrus siekti ypatingų tiks- 

lų; Tonnieso įsitikinimu, iš tikrųjų indivi- 
dai tiesiog sukuria idėją, atitinkančią jų in- 
teresus, nes jie gimė tam tikroje bendruo- 
menėje. Kitaip nei visuomenė ar asociacija, 
bendruomenė yra gimimo, padėties, įpro- 
čių bei nuostatų dalykas, ir tuo skiriasi nuo 
sutarčių bei interesų. Vietovė yra būtina są- 
lyga šioms savybėms atsirasti, bet to nepa- 
kanka, joms dar reikia ypatingos rūšies gy- 
venamosios vietos — akivaizdžiausias 
pavyzdys būtų priešindustrinė kaimo ben- 
druomenė. 

Alternatyvus bandymas apibrėžti ben- 
druomenės savybes pateikiamas Maclverio 
knygoje Bendruomenė (Community; 1917), 
kurioje dėmesys sutelkiamas į interesų 
bendrumą. Ši bendruomenės koncepcija 
išaugo iš ROUSSEAU nurodyto skirtumo 
tarp BENDROSIOS VALIOS ir visų valios. 
Maclverio manymu, interesų bendruome- 
nė yra ne privačių individų interesų san- 
kaupa, ji labiau priklauso nuo grupės eg- 
zistavimo, 0 grupė, jo nuomone, gali būti 
tokia didelė kaip tauta. Priešingai nei 
Tonniesas, Maclveris pripažįsta, kad ben- 
druomenė gali būti sukurta valios pastan- 
gomis, bet tai turi būti ypatinga valia, bū- 
tent siekianti bendrojo gėrio arba bendrų 
grupės interesų. Kadangi bendruomenė 
priklauso nuo empirinės bendrųjų intere- 
sų apimties, tai ir Gemeinschaft, ir asociaci- 
jos elementų tam tikru mastu galima rasti 
šiuolaikinėse visuomenėse. 

Trečiasis modelis yra ribotos apimties 
modelis ir, priešingai nei Tonniesas, pripa- 
zista dalines bendruomenes, pagrįstas 
ypatingu privačių interesų turinčių indi- 
vidų susivienijimu. Maclverio manymu, 
bendruomenė turi remtis bendrais intere- 
sais, tiesioginiu rūpesčiu dėl kitų gerovės ir 
padėties, o šiuolaikinis požiūris šiuos inte- 
resus laiko privačiais ir ribotais. Įprasta 
šiuos interesus sieti su darbo pasidalijimu — 
todėl gali būti bendruomenių, sudarytų pri- 
vačių interesų pagrindu ir nesusijusių su 
bendra vietove ar artumu fizinėje erdvėje, ta- 
čiau bendra patirtis, kuria grindžiami inte- 
resų saitai, yra būtina. Šiuo požiūriu 

profsąjungos, profesinės ir interesų grupės 
tam tikromis aplinkybėmis gali įkūnyti ben- 
druomenės esmę. Šis modelis pabrėždamas 
individualius interesus ir bendruomenę 
kaip ypatingą priemonę šiems interesams 
stiprinti ir plėsti, akivaizdžiai yra Maclverio 
modelia priešingybė. 

Visais šiais atvejais fizinės vietovės kaip 
bendruomenės egzistavimo sąlygos nepakan- 
ka. Maclveriui ir Tonniesui ji yra būtina sąly- 
ga, tačiau visi sutinka, kad socialinei grupei 
norint tapti bendruomene, santykių savybės 
turi būti kuo nors ypatingos. Nors dalinės 
bendruomenės teoretikai nemano, kad fizinė 
vietovė yra būtina, iš pateikiamų pavyzdžių, 
tarkim, interesų bendruomenės, aiškėja, jog 
plačiąja prasme bendra gyvenamoji teritorija 
būtina, kaip antai bendras darbo ir profesijos 
pagrindas, nors geografiškai ji gali būti labai 
plati ir peržengti valstybių sienas. 

Buvo teigiama, kad ginčų dėl bendruo- 
meninių santykių empirinių savybių gali- 
ma išvengti, jei bus bent jau nurodyta, kad 
jie turi diegti solidarumo jausmą, o indivi- 
dams suteikti reikšmingumo pojūtį. Vis 
dėlto nėra aišku, ar tai didelė pažanga. Net 
jei apibrėžimui būtų pritarta, o to gali ir ne- 
būti, nes pagal jį, pavyzdžiui, ir šeima gali 
tapti bendruomene, jis vis dėlto turi būti 
tikslesnis. Kokio pobūdžio santykiai suke- 
lia solidarumo ir reikšmingumo jausmus? 
Tonniesui tai tik vietovės lemiamų kraujo, 
giminystės, rasės, nuostatų tapatybių sa- 
sajos; Maclveriui — bendrų interesų susi- 
klostymas, dalinių bendruomenių teoreti- 
kams - privačių interesų tapatybė. Sia 
prasme solidarumas ir reikšmingumas ga- 
li apibrėžti bendruomenės koncepciją, tačiau 
interpretuodami šiuos bruožus gausime 
skirtingas bendruomenės koncepcijas. 

Žinant, kad kyla ginčų dėl bendruome- 
nę apibrėžiančių santykių savybių, nenuos- 
tabu, kad tai šiek tiek susiję su ideologiniais 
skirtumais. Tradicinis KONSERVATIZMAS 
apskritai bus palankus Tonnieso aprašytai 
bendruomenei — kurioje ypač pabrėžiama 
šaknys, įgimtos tapatybės ir natūralūs indi- 
vidų santykiai, - t. y. natūraliai susijusių as- 

menų bendruomenei, kuri yra prieš- 
priešinama instrumentinei asociacijai, 
grindžiamai susitartimu siekti savo intere- 
sų įgyvendinimo. Kraštutine forma ši ben- 
druomenės koncepcija gali tapti grėsmin- 
ga kaip nacistų Volksgemeinschaft idėja. 
Kitas pavyzdys — vienos rasės Žmonių 
bendruomenė, besiremianti kraujo ryšių ir 
įsitvirtinimo iš prigimties duotoje žemėje 
idėjomis. (Žr. RASIZMAS). Kita vertus, socia- 
listai dažniausiai palaikys Maclverio iš 
Rousseau paimtos bendruomenės idėją, bet 
manys, kad jai reikalinga interesų vienovė 
atsiras tik ateities socialistinėje visuomenė- 
je (žr. SOCIALIZMAS). Šiuo požiūriu kapi- 
talistinė visuomenė dėl konkurencinės pri- 
gimties ir privačios gamybos priemonių 
nuosavybės, sudarančios visa apimantį fo- 
ną, kuriame reiškiami interesai, neįstengs 
generuoti kitos pakraipos bendrų interesų, 
kurių reikia bendruomenei. Be to, tradiciš- 
kesnės bendruomenės, atitinkančios T6nnie- 
so modelį, dėl parapiškumo neleidžia siekti 
bendrų tikslų, kurie reikalauja klasinių san- 
tykių panaikinimo. Glaudūs Žmonių ryšiai 
tradicinėse bendruomenėse gali trukdyti 
klasinio sąmoningumo atsiradimui, o tai, 
pasak Marxo, yra būtina socialistinės 
revoliucijos ir beklasės visuomenės prielai- 
da. Be to, marksistams tradicinės bendruo- 
menės įkūnija labai klaidingą esminių savo 
santykių prigimties supratimą. Pagaliau li- 
beralai ar socialdemokratai, kuriems politi- 
niame ir socialiniame gyvenime svarbiau- 
sia individualizmas ir privatūs interesai, 
paprastai palaikys dalinių bendruomenių 
modelį. Tonniesas suprato individą kaip vie- 
šos bendruomenės, kurioje jis nugyvena vi- 
są savo gyvenimą, dalį, o liberalai žmogaus 
prigimtį supranta kaip per daug sudėtingą, 
kad jis galėtų tenkintis vienos rūšies sociali- 
ne tvarka, net ir esant labai ištobulintiems 
santykiams. Individai turi teisę rinktis, ku- 
rių bendruomenių dalimi jie norėtų būti, o 
gera visuomenė ne pati įkūnija bendruome- 
nėselementus, bet sukuria terpę, kurioje savo 
vietą gali rasti visos dalinių bendruomenių 
rūšys (žr. taip pat LIBERALIZMAS). RP 

Bentham Jeremy (1748-1832) — britų utili- 
tarizmo filosofas, teisininkas, reformato- 
rius. Benthamas buvo svarbus ir jtakingas 
asmuo, plėtojęs tuometinę politinę mintį. Jo 
raštai tapo filosofijos, valstybės valdymo, 
teisės, socialinio administravimo ir ekono- 
mikos klasikiniais tekstais, o vėlesni rašy- 
tojai negalėjo ignoruoti ilgą gyvenimą jo 
plėtotų teorijų bei argumentų. Jis sukūrė lo- 
ginės analizės sistemą kaip metodą ir pri- 
vertė kreipti dėmesį į smulkmenas, ko nie- 
kas nuo Aristotelio laikų nebandė daryti. 
Jis gebėjo pakeisti šių dalykų studijavimo 
būdus. Benthamas savo teorinius pamąs- 
tymus susiejo su savo praktiniais polin- 
kiais, kurie leido jam ne tik bandyti taikyti 
savo idėjas daugybei projektų, bet ir suvai- 
dinti svarbų vaidmenį ginant labai radika- 
lią reformą. Jo idėjos sudarė FILOSOFINIO 
RADIKALIZMO pagrindą, ir retas neigia jį 
darius reikšmingą poveikį didžiosioms Vik- 
torijos laikų reformoms. 

Be šios praktinės reformų srities, kuriai 
jis skyrė daug laiko, pvz., pavyzdinio kalė- 
jimo panoptikumo projektui, didžiausias 
Benthamo laimėjimas buvo filosofinių ir po- 
litinių idėjų suvokimo bei išraiškos būdų 

transformacija. Metodo ir turinio požiūriu 
atstumas nuo Montesguieu, Hume'o, Black- 
stone'o iki Benthamo buvo kur kas dides- 
nis negu tarp Benthamo ir XX amžiaus 
politinės minties. To didelio atotrūkio 
kaltininkas buvo pats Benthamas. Nors 
Benthamo idėjos buvo reikšmingos, dar ne- 
seniai jos buvo studijuojamos daugiausiai 
iš kitų darbų: pvz., jurisprudencija - iš Joh- 
no AUSTINo, demokratijos teorija — iš Jame- 
so MILLio, utilitarizmo filosofija - iš Johno 
Stuarto MILLio (žr. UTILITARIZMAS) darbų. 
Šią tendenciją iš dalies lėmė sunkus Bent- 
hamo stilius, atbaidęs visus, išskyrus at- 
kakliausius tyrėjus, ir tai, kad jis retai iki 
galo parengdavo darbus spaudai; didžiau- 
sias nuostolis, jog vienintelis gerai žinomas 
jo raštų leidimas Jeremy’o Benthamo darbai 
(Works of Jeremy Bentham; 1838-1843), re- 
daguotas jo literatūrinio testamento vykdy- 
tojo Johno Bowringo, neatitiko reikalavimų 
ir buvo nepilnas. Naujasis Rinktinių raštų 
(Collected works) (leidžiamų nuo 1968 m..), lei- 
dimas, kurį sudarys maždaug; 65 tomai svar- 
biausių Benthamo darbų ir susirašinėjimo, 
turėtų padėti įvertinti visus jo laimėjimus. 

Benthamo jaunystė, nors taip gerai ne- 
žinoma kaip Johno Stuarto Millio, turėjo 
būti tokia pat sunki. Nemažus jo gabumus 
anksti pastebėjo tėvas; į Vestminsterio mo- 
kyklą jis įstojo būdamas septynerių, o su- 
laukęs dvylikos metų perėjo į Karalienės 
koledžą Oksforde. Jam buvo numatyta tei- 
sininko karjera, bet nors buvo priimtas į ad- 
vokatūrą, sužlugdė tėvo ambicijas neprak- 
tikuodamas teisės. 

Maždaug aštuntojo XVIII a. dešimtmečio 
viduryje Benthamas dalyvavo dviejuose 
dideliuose projektuose. Pirmasis — baudžia- 
mosios teisės studija, ypač pažeidimų ir 
bausmių analizė. Vėliau iš šios medžiagos 
jis išleido Zinomiausia savo veikalą Mora- 
lės ir įstatymų leidybos principų įvadas (An In- 
troduction to the Principles of Morals and Le- 
gislation; išspausdintas 1780, o išleistas 
1789), kurio tikslas buvo pateikti išsamų 
baudžiamąjį kodeksą. Kaip Įvado tęsinius 
jis parašė du darbus: Apie įstatymus apskritai 

(On Laws in General; pirmą kartą išleistas 
1954 pavadinimu Apibrėžtosios jurispruden- 
cijos ribos (The Limits of Jurisprudence Defi- 
ned) ir Netiesioginė įstatymų leidyba (Indi- 
rect Legislation; pirmą kartą išspausdinta 
Dumont'o parengtoje knygoje Traktatas 
apie civilinius ir baudžiamuosius įstatymus 
(Traités de lėgislation, civile et pėnale; 1802) 
ir anglų k. Bowringo leidime). Šie trys dar- 
bai sudaro pagrindines ankstyvosios Bent- 
hamo jurisprudencijos dalis, ir nors tikroji 
baudžiamosios teisės studija nebuvo baig- 
ta, jos dalys buvo išleistos Dumont'o reda- 
guotuose leidiniuose Traitės ir Bausmių ir 
atlygio teorija (Théorie des peines et de recom- 
penses; 1811) (zr. BAUSME). 

Antrasis Benthamo projektas buvo išsa- 
mi BLACKSTONE’o Anglijos įstatymų komen- 
tarų (Commentaries on the Laws of England) 
kritika, kuri nebuvo baigta ir išleista iki 
1928 m.; tačiau iš šios medžiagos jis anoni- 
miškai išleido pirmą didelį darbą Fragmen- 
tas apie valdžią (A Fragment on Government; 
1776). Fragmente kritiškai ginčijama trum- 
pa Blackstone'o pastraipa, kurioje Locke'o 
terminais aptariama Anglijos konstitucija 
ir tiriamos tokios sąvokos kaip prigimtinė 
būklė, visuomenės sutartis, susitarimas, su- 
verenitetas ir mišri konstitucija (Zr. LOCKE). 
Benthamo tikslas iš esmės buvo kritika; nors 
jis nesukūrė alternatyvos Blackstone'o po- 
litinei teorijai, tačiau suabejojo Locke’o sąvo- 
komis, kurios tais laikais plačiai prigijo. Be 
šių darbų, jis pradėjo domėtis ekonomikos 
klausimais; pirmas jo darbas šia tema buvo 
Palūkanų gynimas (Defence of Usury; 1787) — 
Adamo SMITHo palūkanų aptarimo Tautų 
turte (Wealth of Nations) kritika. 

Prancūzijos revoliucijos išvakarėse 
Benthamas jau įgijo kuklią reputaciją. 
Draugaudamas su lordu Landsdowne'u, 
jis užmezgė ryšius su prancūzų filosofais, 
po kurio laiko susidraugavo su Etienne’u 
Dumont'u, Šveicarijos rašytoju ir reforma- 
toriumi, kuris išleido prancūziškus jo dar- 
bų variantus (ypač Traitės), išgarsinusius 
jį visame pasaulyje. Nors Anglijoje Bent- 
hamas nedalyvavo judėjime dėl reformų, 

bet parašė kelis rankraščius, remiančius 
Prancūzijos demokratines institucijas. UZ 
Prancūzijos teisminių įstaigų organizacijos 
naujojo plano projektą (Draught of a New Plan 
for the Organisation of the Judicial Establish- 
ment in France; 1790) - darbą apie Prancū- 
zijos teismų sistemos reformą jis tapo Pran- 
cūzijos garbės piliečiu. Kaip ir daugelis, 
iš pradžių pritarusių revoliucijai, Bentha- 
mas greitai pasipiktino jos kraštutinu- 
mais. Jis taip pat oponavo prancūzų revo- 
liucinei retorikai, ypač Teisių deklaracijoje 
(Declaration of rights) naudojamomis 
sąvokomis. Anarchistiniuose paklydimuose 
(Anarchical Fallacies) jis rašė, kad prigimti- 
nės TEISĖS yra „paprasčiausia nesąmonė“, 
o „prigimtinės neatimamos teisės“ yra 
„dviguba nesąmonė“ (Works, ed. Bowring, 
II, p. 50). Benthamas tikėjo, kad laisvė gali 
būti garantuota, tik jei teises nustato teisi- 
nė sistema. Po „atsivertimo“ į radikaliz- 
mą jis taip pat tvirtino, kad atstovaujamo- 
ji demokratija ir atvira valdžia yra būtinos 
šioms teisėtoms teisėms įtvirtinti. 
Benthamo „atsivertimas“ įvyko 1809- 
1810 m. Nors viešai jis nieko nerašė iki 
1817 m., kai buvo išleistas Parlamentinės re- 
formos planas (Plan of Parliamentary Reform), 
bet palaikė visuotinę balsavimo teisę, slaptą 
balsavimą ir metinius parlamentus. Iki 
1809 m., išskyrus Prancūzijos revoliucijos 
metais parašytas esė, Benthamas atrodė 
abejingas politikos ir konstitucijos klausi- 
mams, tačiau daugelis veiksnių, tokių kaip 
Jameso Hillio įtaka, panoptikumo žlugi- 
mas, nepaliaujamas tikėjimas reforma, ypač 
teisinės sistemos reforma, su įvairiais re- 
formatoriais užmegzti ryšiai bei liberalaus 
režimo įsigalėjimas Ispanijoje, atrodo, iš es- 
mės pakeitė politinę jo mintį. Šios permai- 
nos kulminacija buvo didžiulis nebaigtas 
Konstitucinis kodeksas (Constitutional Code; 
1822), kuriame jis išsamiai ir labai smul- 
kiai plėtojo utopinę konstitucinės demokra- 
tijos viziją ir smarkiai kritikavo egzistuo- 
jančias politines sistemas. Vis dėlto 
Benthamas nesusikoncentravo tik ties kon- 
stitucijos ar politikos problemoms. Tuo pat 

metu jis rašė apie nepaprastai daug dalykų: 
švietimą, logiką, kalbą, retoriką, religiją; taip 
pat pasirodė daug darbų teisine tematika, 
kaip antai įrodymų, teismų organizacijos, 
nuosavybės registracijos, viešosios ekono- 
mikos ir panašiomis temomis. 

Kai trečiajame XIX a. dešimtmetyje daug 
jo darbų buvo spausdinama, o Dumont'o 
redaguoti tomai plačiai paplito, Benthamo 
reputacija išaugo Europoje, Lotynų Ameri- 
koje, taip pat Britanijoje. Jis daug susiraši- 
nėjo, ir galybė politikų, nuotykių ieškotojų 
bei mokslininkų nuolat lankėsi jo namuo- 
se Londone, Karalienės aikštėje. Nemaža 
jo darbų redagavo kiti žmonės: Johnas Stu- 
artas Millis - Teisminio įrodymo pagrindimą 
(Rationale of Judicial Evidence; 1827); Pereg- 
rine'as Binghamas — Paklydimų knygą (Bo- 
ok of Fallacies; 1824); Francis Place’as — Ne 
Paulius, o Jėzus (Not Paul but Jesus; 1823); Ge- 
orge'as Grote'as — Natūralios religijos įtakos 
analizę (Analysis of the Influence of Natural 
Religion; 1822). Johno Bowringo redaguo- 
jamas ir Benthamo finansuojamas West- 
minster Review buvo įkurtas 1824 m. ir įtvir- 
tino filosofinį radikalizmą kaip alternatyvą 
vigų doktrinoms, palaikomoms Edinburgh 
Review. Tuo metu Benthamas, be to, vykdė 
kampaniją už teisinę ir parlamentinę An- 
glijos reformą. Vis dėlto maždaug trečiaja- 
me XIX a. dešimtmetyje, nors Benthamas 
jau ėjo septyniasdešimtuosius, svarbiausia 
intelektinė jo veikla buvo atnaujintos pa- 
stangos sudaryti Panomioną (Pannomion; 
išsamų teisės kodeksą), kuris apimtų civi- 
linių, baudžiamųjų procedūrų ir konstitu- 
cinį kodeksus. Ne taip, kaip bandant rengti 
ankstesnius kodeksus, dabar garbingiau- 
sia vieta buvo skiriama Konstituciniam ko- 
deksui, kuriame Benthamas išplėtojo bran- 
džią politinę teoriją. Darbas pagal formą 
buvo labiau teisinis negu filosofinis, tačiau 
tokių sąvokų kaip laisvė, lygybė, pareiga ir 
suverenitetas filosofinį nagrinėjimą galima 
rasti kituose tuo metu rašytuose darbuose. 
Konstitucinis kodeksas apėmė organizacijų ir 
struktūrų problemas, jame galima rasti 

puikių svarstymų, pavyzdžiui, apie tai, 
kaip organizuoti ginkluotąsias pajėgas, kad 
jos nekeltų grėsmės atstovaujamajai demo- 
kratijai; apie sąlygų atvirai valdžiai suda- 
rymą; apie priemones sumažinti valdinin- 
kų korupciją neatimant iš jų galių, kurių 
reikia pareigoms atlikti; kaip organizuoti 
teismus, kad visi visuomenės nariai galėtų 
lengvai ir nebrangiai naudotis teismų sis- 
tema. 

Benthamo politinės minties įnašas į 
LIBERALIZMĄ trejopas. Pirma, jis pasinau- 
dojo iš Locke'o, Hume'o, Montesguieu ir 
Helvecijaus paveldėtomis idėjomis, kad 
galėtų gerai pasirengęs pulti pripažintas 
Locke’o doktrinas. Po Benthamo gyvybin- 
giausia liberali mintis rėmėsi utilitarizmo 
principais. Antra, trečiajame XIX a. dešimt- 
metyje jis pasiūlė naują konstitucinės teori- 
jos traktavimą, kuris išplėtojo jos principus 
ir absorbavo didžiųjų Amerikos ir Prancū- 
zijos revoliucijų laikų konstitucinės min- 
ties bei praktikos kritiką. Benthamas ne tik 
suteikė egzistuojančiai teorijai naują pa- 
grindą, bet ir pabrėžė naują administraci- 
nę ir teisminę organizaciją bei atsakingą 
valdžios naudojimą. Pagaliau suvokda- 
mas, kad galutinis įstatymų leidybos tiks- 
las apima saugumą, pragyvenimo lėšas, 
gausą bei lygybę, ir numatydamas politi- 
nes struktūras šiam tikslui įgyvendinti, 
Benthamas apibūdino šiuolaikinės demo- 
kratinės valstybės siekius. Jis perdavė šį pa- 
likimą Johnui Stuartui Milliui, kuris, nors 
ir nebuvo toks karštas demokratijos šalinin- 
kas kaip Benthamas, bet pritaikė daugelį jo 
sąvokų ir kategorijų. FR 

Bernstein Edward (1850-1932) - vokiečių 
socializmo teoretikas. Berlyno geležinkelių 
inžinieriaus sūnus Bernsteinas 1872 m. įsto- 
jo į Vokietijos socialdemokratų partiją ir ne- 
trukus tapo vienu iš svarbiausių jos Zurna- 
listų. Antisocialistiniai įstatymai privertė 
jį emigruoti į Angliją, kur jam didelį povei- 
kį padarė fabianizmas. Grįžęs į Vokietiją 
Bernsteinas tapo vienu iš svarbiausių 
REVIZIONIZMO šalininkų, o tai sukėlė 
daug karštų ginčų, nes jis (kartu su 
KAUTSKIU) buvo laikomas MARXo ir 
ENGELSo įpėdiniu. Kaip Reichstago depu- 
tatas, Bernsteinas prieštaravo 1914-1918 m. 
karui ir išstojo iš socialdemokratų parti- 
jos. Nors vėliau jis grįžo ir į partiją, ir į 
Reichstagą, jo įtaka iki pat gyvenimo pa- 
baigos buvo gerokai sumažėjusi. 
Ankstyvuosiuose rašiniuose Bernstei- 
nas stengėsi atnaujinti MARXo idėjas atsi- 

žvelgdamas į šiuolaikinę socialinę plėtrą. 
Apibendrindamas jis rašė: „Valstiečiai ne- 
skęsta, vidurinė klasė nenyksta, krizės ne- 
auga dar labiau, skurdas ir baudžiava ne- 
siplecia”. Bernsteinas nuolat domėjosi 
naujausia statistika ir teigė, kad kapitaliz- 
mas stabilizuojasi kurdamas kartelius ir 
monopolijas, bet jei kontrolė koncentruoja- 
ma, tai tokios institucijos kaip jungtinės ak- 
cinės bendrovės dar plačiau paskleidžia 
nuosavybę. Tuo pačiu metu realusis darbo 
užmokestis kyla, o vidurinė klasė auga. Per- 
šasi logiškos politinės ir intelektinės išva- 
dos, kad socializmą galima suprasti kaip 
liberalizmo įpėdinį: kapitalizmas parodė, 
jog pakankamai prisitaiko, ir galima tikėtis 
lėtos jo transformacijos į socializmą, kuris 
yra daugiau ar mažiau taikus visiškai iš- 
plėtoto kapitalizmo paveldėtojas. Bernstei- 
no mintis pasižymėjo dideliu polinkiu į em- 
piriką — daugiausia dėl to, kad jis atmetė 
Hegelį ir dialektinį metodą. Jo pozityvisti- 
nio įsitikinimo nevaisingumas privertė ieš- 
koti savo socializmui moralinio pagrindo, 
kurį rado KANTo filosofijoje, tuo metu išgy- 
venusioje atgimimą. Bernsteino mėgstamas 
posakis buvo: judėjimas yra viskas, o tiks- 
las — niekas. Jo stiprybę lėmė atidus šiuo- 
laikinių tendencijų stebėjimas ir tvirtas mo- 
ralės jausmas. Bet kartu jis buvo labai 
eklektiškas mąstytojas ir negebėjo interpre- 
tuoti savo stebėjimų, taikydamas kokią nors 
nuoseklią teoriją. Žr. taip pat SOCIALDE- 
MOKRATIJA. DTMcL 

Biheviorizmas — požiūris, kad politinis el- 
gesys gali ir turi būti moksliškai tiriamas, 
ypač kiekybiniais metodais, siekiant sukurti 
empiriniais duomenimis paremtus politi- 

kos mokslus. Žr. POLITINĖ TEORIJA ir PO- 
LITIKOS MOKSLAI. 


Biurokratija. Šis terminas turi daug įvai- 
rių prasmių. Jis gali reikšti nuolatinę 
administravimo, vykdomo parengtų pro- 
fesionalų pagal nustatytas taisykles, sis- 
temą. Jis taip pat gali reikšti ir valdymo 
sistemą, kai pagrindines vykdomąsias 
funkcijas atlieka profesionalūs administ- 
ratoriai, o ne rinkti atstovai. Jis gali Žymėti 
profesionalių administratorių, kaip tam 
tikros socialinės grupės, korpusą; arba gali 
būti vartojamas niekinamąja prasme, nu- 
rodant tokiam administravimui būdingas 
ydas: beprasmiškas procedūras, abejingu- 
mą, vilkinimą ir t. t. 

Antra reikšmė buvo įprasta XIX a. au- 
toriams, kurie priešpriešino biurokratiją 
(biurų valdymą) atstovaujamosios valdžios 
sistemai. Maxui WEBERiui priskiriamas 
pirmosios reikšmės kaip standartinės įtvir- 
tinimo XX a. socialiniuose moksluose nuo- 
pelnas. Jis pažymėjo, kad profesionalių eks- 
pertų administravimas vis labiau įsigali 
visose politinėse įvairaus pobūdžio siste- 
mose, ir iš tikrųjų visose organizacijose, 
kurios imasi sudėtingų, plataus masto ad- 
ministracinių tikslų: verslo įmonėse, prof- 
sąjungose, politinėse partijose ir t. t. Jis api- 
brėžė biurokratiją kaip administracijos 
sistemą, turinčią šiuos bruožus: hierarchiją 
(kiekvieno valdininko kompetencija griež- 
tai apibrėžta ir jis atsakingas savo viršinin- 
kui); beasmeniškumą (darbas atliekamas 
pagal nustatytas taisykles be šališkumo ar 
palankumo, kiekvienas atliktas veiksmas 
raštiškai registruojamas); tęstinumą (parei- 
gas sudaro visos dienos atlyginamas dar- 
bas, darbo vietos saugumas garantuotas, 
nuolat suteikiama paaukštinimo perspek- 
tyva); kvalifikuotą ekspertizę (valdininkai 
atrenkami pagal nuopelnus, rengiami at- 
likti savo funkcijas ir kontroliuoja galimybę 
prieiti prie bylose sukauptų žinių). Webe- 
ris teigė, kad šie bruožai kartu didina admi- 
nistravimo veiksmingumą ir daro biuro- 

kratiją neišvengiamą sudėtingose industri- 
nėse visuomenėse. 

Nors ne visi sutiktų su Weberio išvada, 
jo biurokratijos apibrėžimas labai aiškus, 
ir dauguma vėlesnių rašytojų, tirdami biu- 
rokratijos keliamas problemas, rėmėsi jo 
analize. Šios problemos gali būti suskirsty- 
tos pagal disciplinas. Administracinės ir 
organizacinės teorijos srityje svarbiausias 
klausimas yra, ar Weberio nustatyti biuro- 
kratijai būdingi bruožai iš tikrųjų didina 
administracijos veiksmingumą. Griežta 
hierarchija gali sumažinti idėjų ir informa- 
cijos srautą aukštyn; taisyklių laikymasis 
gali skatinti nelankstumą; pastovi privile- 
gijuota padėtis — skatinti konservatyvumą. 
Be to, administracinių sistemų studijos ro- 
do, kad jos veikia per asmeninių santykių 
tinklus, kurie tik padeda joms, o ne trukdo. 
Apskritai kyla klausimas, ar vienas admi- 
nistracinis modelis tinka visoms organiza- 
cijoms — pramoninems ir valstybinėms; ar- 
ba visoms terpėms — pastovioms ar labai 
permainingoms; taip pat ar viena veiksmin- 
gumo sąvoka gali apimti labai skirtingus 
šiuolaikinių organizacijų tikslus. Pavyz- 
džiui, ekonominei įmonei, kurios veikla ver- 
tinama tik pagal bendriausius pelningumo 
kriterijus, gali būti reikalinga plati indivi- 
duali veiksmo laisvė. Kita vertus, valstybi- 
nė socialinio aprūpinimo įstaiga, kuri vie- 
šai atsako už tai, kad būtų vienodai 
elgiamasi su visais piliečiais, turi veikti pa- 
gal griežtas taisykles, o jos tarnautojams 
duota tik mažiausia veiksmo laisvė. 

Sociologinę teoriją biurokratija domina 
kaip socialinė kategorija, atstovaujanti nau- 
jajai vidurinei klasei, atskirai ir nuo kapi- 
talo, ir nuo darbo jėgos. Jos socialinės ga- 
lios, padėtis ir privilegijos kyla iš retų 
įgūdžių ir kvalifikacijos, taip pat iš autori- 
tetingos pozicijos organizacijos hierarchi- 
joje. Nesutariama dėl šios grupės santykių 
su pačiu kapitalu. „Vadybinės revoliuci- 
jos“ teoretikai ginčija, kad Žinios ir orga- 
nizacija vis labiau pakeičia kapitalą kaip 
pagrindinė pažangių pramoninių visuo- 
menių socialinė jėga ir kad Rytų bei Vakarų 

socialinės struktūros, nepaisant jų ekono- 
minių nuosavybės skirtumų, panašiai kon- 
verguoja. Šios pozicijos priešininkai tvirti- 
na, kad Vakarų visuomenėse ir valstybinė, 
ir ekonominė biurokratija lygiuojasi į vis 
dar vyraujančią kapitalo jėgą arba per as- 
meninę kilmę bei interesus, arba per socia- 
lines funkcijas ar struktūrų apibrėžtumą. 
Tačiau sutariama, kad sovietinio tipo vi- 
suomenėse biurokratija buvo vadovaujan- 
ti socialinė jėga, nors ginčijamasi, ar ji su- 
darė klasę, ar tik socialinį sluoksnį. 
Ankstesnei tezei prieštarauja valdininkų 
privačios nuosavybės įgijimo bei privilegi- 
jų perdavimo palikuonims apribojimai. Šiai 
prieštarauja jų kolektyvinė monopolija per 
centralizuotą partijos struktūrą paimti ir 
naudoti pridėtinę vertę. Šis ginčas ne abst- 
raktus, t. y. apie tai, kaip apibrėžti KLASĘ, o 
praktiškas — apie tai, kokio pobūdžio poli- 
tinio proceso reikia, kad biurokratija netek- 
tų socialinio pranašumo. 

Politinės ekonomijos srityje ortodoksi- 
nė ekonominė teorija išdėsto labai svarbų 
prieštaravimą tarp biurokratijos ir rinkos 
principų. Pastaroji atstovauja konkuren- 
cijos, dinamikos, pasirinkimo laisvės sri- 
čiai; o pirmoji — monopolijai, sąstingiui ir 
prievartai. Šiuo požiūriu visuomenė yra 
dinamiška tiek, kiek jos gamyba organi- 
zuota pagal rinkos principus, o biuro- 
kratijos socialinio aprūpinimo srityje rei- 
kia kuo mažiau. Marksistai, priešingai, 
aiškina milžinišką biurokratijos išsiplėti- 
mą kapitalizmo šalyse kaip rinkos rezul- 
tatą: rinkai būdingas polinkis į monopoli- 
ją; jos sukurtam nesaugumui ir skurdui 
įveikti reikia didelio valstybės finansavi- 
mo; ją lydintis klasių konfliktas gali būti 
sutramdytas tik išplėtojus prievartos apa- 
ratą. Marksistų nuomone, biurokratijai bū- 
dingi hierarchija, slaptumas bei socialinės 
privilegijos kyla iš klasinės prievartos 
funkcijos kapitalistinėse ir nekapitalisti- 
nėse visuomenėse, išgyvenančiose valsty- 
bės skatinamą primityvaus kaupimo pro- 
cesą. Marksistai ne taip tiksliai apibūdina 
alternatyvią administracijos formą, kuri 

pakeistų biurokratiją pažangioje socialis- 
tinėje visuomenėje. 

Politinėje teorijoje svarbiausia diskutuo- 
jama problema yra biurokratijos keliama 
grėsmė demokratiniams atviros ir atskai- 
tingos valdžios principams. Biurokratija 
kontroliuoja oficialias Žinias, kurių pasto- 
vumas įgalina profesionalius administra- 
torius sužlugdyti ir veikti politikus, kurie, 
kaip manoma, lemia politiką. DEMOKRA- 
TIJOS teorijas galima skirstyti pagal strategi- 
jas, kurias jos siūlo šios biurokratijos galios 
keliamos problemos įveikimui. Elito teorija 
pabrėžia politinės lyderystės vaidmenį ir gi- 
na priemones, numatytas, kad būtų garan- 
tuota biurokratijos politinė kontrolė, kaip 
antai politinis aukščiausių valstybės pa- 
reigūnų skyrimas ar ministrų politinių pa- 
tarėjų pareigybių kūrimas. Atviros valdžios 
teo-retikai gina galimybę viešai prieiti prie 
valstybinių dokumentų iš principo, nes mi- 
nistrai, kaip ir administratoriai, yra suinte- 
resuoti slaptumu. Dalyvavimo demokratiją 
ginantys teoretikai tikisi, kad žmonės 
įsitrauks į vietinės valdžios priežiūrą ir 
įtakos ją, nes politikos pobūdis negali būti 
atskirtas nuo jos įgyvendinimo būdo. Šios 
pozicijos viena kitos neneigia. Kartu jos nu- 
rodo, kad demokratinės sistemos keliami 
reikalavimai biurokratijai negali tiesiog at- 
sirasti iš bendro biurokratijos modelio. 

Daugelis rašytojų po Weberio suprato, 
kad būtina kurti šio griežto biurokratijos 
modelio variantus, atsižvelgiant į konteks- 
tą, kuriame veikia administracinė sistema, 
ir tikslus, kuriems ji tarnauja. Tačiau kyla 
pavojus pervertinti biurokratijos trūkumus 
ir suversti jai atsakomybę už blogybes, ku- 
rias ji ne tik sukelia, bet ir parodo. Be to, 
nuolatinis protegavimas, despotizmas ar 
valdžios nenuspėjamumas liudija, kad vi- 
suomenė kenčia tiek dėl per mažos, tiek ir 
dėl per didelės biurokratijos (tikrąja Webe- 
rio - beasmenės pagal taisykles veikiančios 
administracijos — prasme). Biurokratija yra 
dviprasmiškas, o ne visiškai blogas reiški- 
nys. DB 

Blackstone William (1723-1780) - anglų 
teisininkas ir teisėjas. Blackstone'as pag- 
rįstai garsėja savo puikiais instituciniais 
darbais apie Anglijos bendrąją teisę, labai 
įtakingą Anglijoje, visose jos imperijos teri- 
torijose, kuriose laikomasi bendrosios tei- 
sės, taip pat Jungtinėse Amerikos Valstijo- 
se, kurių nepriklausomybė nuo Didžiosios 
Britanijos nereiškė jokio bendrosios teisės 
panaikinimo, o tik poreikį suprantamai ir 
glaustai ją išreikšti. Blackstone'o Anglijos 
įstatymų komentarai (Commentaries on the 
Laws of England; 4 tomai, 1765-1769) atsi- 
rado iš paskaitų, kurias jis skaitė Oksfordo 
universitete, iš pradžių kaip Visų sielų ko- 
ledžo vyresnysis dėstytojas (Fellow of All 
Souls; išrinktas 1743 m., reziduojantis ir 
dėstantis nuo 1753), o vėliau kaip pirmasis 
Vinerio Anglijos teisės profesorius (1758— 
1766). Jis studijavo Caterhauze ir Pembro- 
ko koledže Oksforde (nuo 1738), buvo 
pakviestas į advokatūrą (1746); deja, jo prak- 
tika niekada neklestėjo. 

Baigęs dėstyti nuo 1781 m. jis atstovavo 
torių interesams Parlamente, gana nekritiš- 


BLACKSTONE 


kai pasisakydamas ir balsuodamas vyriau- 
sybei rūpimais klausimais (ironiška, kad 
jis prieštaravo Amerikos kolonistų reika- 
lavimams). 1770 m. jis tapo teisėju ir tar- 
navo Bendrųjų civilinių bylų teisme bei la- 
bai trumpai Karaliaus suolo teisme; tačiau 
jo sveikata šlubavo ir veikla teisme buvo 
gana prasta; jis mirė sulaukęs 57 metų, 
1780 m. 

XVIII a. pabaigoje Anglija buvo vienin- 
telė Vakarų Europos šalis (ir tuo labai sky- 
rėsi net nuo Škotijos, ką Blackstone'as tik- 
riausiai ir be lordo Mansfieldo pasakymo 
gerai žinojo), kuri neturėjo išsamaus ir riš- 
laus institucinio naujausių savo įstatymų 
apibendrinimo. Suprantamos, nors nelabai 
išraiškingos Blackstone’o paskaitos, o vė- 
liau išdailinti ir elegantiški Komentarai iš- 
taisė padėtį. Po įžangos, kurioje jis išdėstė 
racionalistinę prigimtinės teisės teoriją, pa- 
našią į Grocijaus, ir bandė šiuo požiūriu 
pagrįsti Anglijos teisę, toliau I knygoje jis 
aiškino asmenų teisę (arba „teises“ ); II kny- 
goje nuosavybės teisę (arba „daiktų teises“); 
III knygoje „asmenines skriaudas“ (teisės 
pažeidimus) ir jų atlyginimą; pagaliau IV 
knygoje „viešuosius pažeidimus“, arba 
baudžiamąją teisę, apibūdindamas huma- 
niškai ir nekritiškai vis dar barbariškai 
žiaurius Anglijos baudžiamuosius įstaty- 
mus. 

Teisinės ir politinės teorijos srityje Black- 
stone'as mažai papildo tradicijas, kuriomis 
remiasi. Tačiau politinės ir konstitucinės 
istorijos požiūriais jis labai aiškiai parodo, 
kaip senieji vigai suvokė 1688 m. revoliuci- 
jos pasiektą (ir 1707 Unijos konsoliduotą) 
XVIII a. konstitucinę tvarką. Jo Anglijos įsta- 
tymų teorinio sisteminimo reikšmė bei įta- 
ka taip pat buvo akivaizdi. 

Bendras pernelyg patenkintas Blacksto- 
ne’o požiūris į britų konstituciją ir anglų 
teisę bei teisinio natūralizmo filosofinio 
griežtumo trūkumas įsiutino mažiausiai 
vieną jo paskaitų klausytoją. Taigi Blacksto- 
ne'o jurisprudenciją triuškinamai sukriti- 
kavo Jeremy BENTHAMas Fragmente apie 
valdžią (A Fragment on Government; 1776) ir 

Komentarų pastabose (A Comment on the Com- 
mentaries; nebaigtas, išleistas 1928). Prigim- 
tinės teisės teorija ir konstruktyvus konsti- 
tucionalizmas skatino pozityvistinę 
jurisprudenciją ir radikalųjį utilitarizmą. 
Tačiau darant teisinę reformą reikia išma- 
nyti teisę, ir Blackstone'as siekdamas šio 
tikslo dirbo geriau, negu teikėsi pripažinti 
Benthamas. NMacC 

Blanc Louis (1811-1882) - prancūzų socia- 
listas. Darbo organizacijoje (The Organization 
of Labour; 1839) Blancas nubrėžė valstybės 
finansuojamų „nacionalinių dirbtuvių“, 
tvarkomų darbininkų asociacijų, schemą. 
Žr. SOCIALIZMAS. 


Blanqui Louis-Auguste (1805-1881) — 
prancūzų komunistas ir revoliucionierius. 
Nors Blangui visų pirma žinomas kaip ak- 
tyvus revoliucionierius, jis buvo ir revoliu- 
cinės strategijos teoretikas. Daugiausia ra- 
šė kalėjime (40 metų praleido už grotų), jo 
raštams trūksta nuoseklumo. Nemaža jų 
dalis pražuvo, todėl tyrėjams sunku suvok- 
ti bendras jo pažiūras. 

Svarbiausias Blangui įnašas, be abejo, 
buvo revoliucinio valdžios užgrobimo teo- 

rija, pabrėžianti greito perversmo, vykdomo 
nedidelio konspiratorių avangardo, vėliau 
diktatoriškais būdais konsoliduojančio 
valdžią, būtinumą. Revoliucinis buržuazi- 
nio liberalizmo nuvertimas suprantamas 
kaip artimiausia galimybė, kai tik suburia- 
mas avangardas. Šioje elito grupėje Blan- 
gui ypač vertino individualius agitatorius, 
parinktus iš pačios buržuazijos. Blangui ir 
jo sekėjams ši strategija jam dar esant 
gyvam neturėjo pasisekimo, bet buvo svar- 
bi grandis tarp jakobinų tiesioginių veiks- 
mų (1789 Prancūzijos revoliucijoje) tradi- 
cijos ir Lenino įkvėptos Rusijos bolševikų 
tradicijos. 

Į porevoliucinę visuomenę Blanqui žiū- 
rėjo utopiškai. Jis labai stipriai pabrėžė įsi- 
tikinimų ir idėjų svarbą formuojant socia- 
linę organizaciją ir, atrodo, manė, jog 
svarbiausias socialinės pertvarkos veiksnys 
yra švietimas. KOMUNIZMO sąlygomis 
valstybės valdžia nesumenkės, bet bus nau- 
dojama kurti darbininkų, gyvenančių lygy- 
bės sąlygomis, asociacijas. 

1871 m. Paryžiaus komunoje blankistai 
vaidino reikšmingą vaidmenį ir toliau iš- 
laikė įtaką prancūzų kairiesiems iki XX a. 
pradžios. KT 

Bloch Ernst (1885-1977) — vokiečių filo- 
sofas. Blochas, kritinis marksistas, pabréze 
utopinius marksistinés minties elementus 
(zr. UTOPIZMAS). Svarbiausias jo darbas 
yra Vilties principas (Das Prinzip Hoffnung; 
1954-1959). 

Bodin Jean (1529/30-1596) — prancūzų 
filosofas ir politinis rašytojas. Bodinas gi- 
mė Anžere, studijavo teisę gimtojo miesto 
universitete, kol išsikėlė į Tulūzą, kur susi- 
domėjo istorija, metafizika, matematika ir 
astronomija, be to, išmoko kelias kalbas. 
Teisinės karjeros planai užleido vietą susi- 
domėjimui politika, atvedusiam jį į rūmus. 
Ten jis tarnavo d’Alansono hercogui, jau- 
nesniajam būsimojo karaliaus Henriko III 
broliui. 1577 m. praradęs karaliaus palan- 
kumą dėl nesutikimo su hugenotų valdų nu- 
savinimu ir karu su jais, Bodinas išvyko į 
Laoną, kur, vedęs Francoise Trouilliart, kar- 
tu gavo procureur du roi (karaliaus prokuro- 
ro) pareigas. Senatvėje jis palaikė Katalikų 
lygos tikslus, kas buvo labai keista dėl anks- 
tesnių jo įsitikinimų ir vis labiau ryškėjan- 
čiojudaizmo. Matyt, Bodinas baiminosi pra- 
rasiąs pareigas. Šis epizodas primena, kad 
beveik visą gyvenimą jis praleido pilietinės 
ir religinės nesantaikos sumaištyje. 

Nenuostabu, kad daugybėje jo raštų 
reiškiamas troškimas atstatyti politinės vi- 
sumos vienovę ir religijos kaip asmeninio 
nusiraminimo būdo paieška. Bodinas atsi- 
skleidžia kaip mokslininkas humanistas, 
radęs įkvėpimą klasikiniuose, istoriniuose 
ir teisiniuose šaltiniuose, antra vertus, kny- 
gose matyti nuoširdus, kartais mistiškas jo 
domėjimasis įsivaizduojama visata, palai- 
koma tomizmo, judaizmo ir neoplatoniz- 
mo sąvokų sintezės. Pirmame dideliame jo 
darbe pateikiama ankstyva XVI a. nerimą 
keliančios kainų infliacijos priežasčių ana- 
lizė, o paskutinis išleistas darbas apie ke- 
rėjimą parodė, kaip tvirtai jis tikėjo pasau- 
lio, kuriame gyvena geros ir blogos dvasios, 
samprata. Netgi jo VALSTYBĖS ir PILIETINĖS 
VISUOMENĖS analizė Šešiose knygose apie 
respubliką (Les six livres de la rėpubligue; 1576), 
kuria remiasi Bodino kaip politikos teoreti- 
ko reputacija, negali būti visiškai supran- 
tama, jei bus išimta iš metafizinio pasau- 
lio, kuriame ji patalpinta, konteksto. 

Šis darbas garsėja SUVERENITETO, kaip 
nevaržomos ir nedalomos galios leisti ben- 
drus įstatymus, apibrėžimu. Be tokios ga- 

lios valstybė negali tinkamai egzistuoti, ir 
kaip tik šios aukščiausios galios padėtis le- 
mia, ar valstybė įgis monarchistinį, aristok- 
ratinį ar demokratinį pobūdį. Šis apibrėži- 
mas neapėmė mišrių aristoteliško tipo 
valstybių. Jis taip pat rodė reikšmingą nu- 
tolimą nuo tradicinio karaliaus kaip teisė- 
jo vaidmens apibrėžimo ir iš to kylančios 
idėjos, kad jo raison d'être (būties priežastis) 
yra teisingumo administravimas. Bodino 
nuomone, suverenitetas priklauso ne nuo 
įstatymų teisingumo ar neteisingumo, o 
nuo galios juos leisti. Be to, jis nesuteikė val- 
diniams jokios teisės sutikti ar priešintis su- 
verenios valdžios įstatymams; apskritai ma- 
noma, kad jis pateikė esminį ideologinį 
monarchistinio ABSOLIUTIZMO, pasiekusio 
viršūnę Liudviko XIV karaliavimo laikais, 
pagrindimą. Iš tiesų Bodinas suteikė aksti- 
ną formuluoti pasaulietinę ir utilitarinę su- 
vereniteto sąvoką, kuri žinoma ir šiandien. 

Pripažįstant, kad Bodino suvereniteto 
idėja tapo ilgalaikiškiausia ir svarbiausia 
jo idėja, negalima pamiršti, jog Šešios kny- 
gos — tai ne traktatas apie suverenitetą, O 
valstybės aprašymas ir gynimas. Bodinas 
iš pradžių apibrėžia ją kaip galingo suve- 
reno daugelio šeimų ir to, kas joms priklau- 
so „teisėtą valdymą“. Pabrėžiamas „teisė- 
tas valdymas“ turi savarankišką reikšmę 
ir negali būti suvokiamas tik kaip papras- 
tas diskusijos apie suverenitetą aspektas. 
Priešingai, Bodino analizės pagrindas yra 
aiškus ir esminis atskyrimas tarp valsty- 
bės formos, kurią lemia suvereno vieta, ir 
valdymo formos: monarchinė valstybė gali 
būti tironiškos, poniškos arba teisingos for- 
mos; aristokratija gali būti administruoja- 
ma demokratiniais metodais; o demokra- 
tinė valstybė gali naudotis aristokratiniais 
metodais. 

Bodinas jautė, kad geriausią valdymo 
modelį reprezentuoja prancūziškas tipas, 
kurį jis aprašo kaip „teisingą monarchiją“. 
Šioje sistemoje absoliuti monarcho valdžia 
buvo sušvelninta būtinybės pripažinti pri- 
gimtinę ir dieviškąją teisę. Kaip Dievas yra 
visagalis visatos valdovas, taip ir karalius — 


BODIN 


visagalis savo srities valdovas; tačiau, kaip 
ir iš Dievo, kurio atvaizdas jis yra, iš jo tiki- 
masi, kad savo valdžią sušvelnins teisin- 
gumu. Nors karalius turi teisę leisti įstaty- 
mus be sutikimo, neatsižvelgti į papročius, 
netgi ignoruoti esamus įstatymus, jis ne- 
turėtų, pabrėžia Bodinas, neatsargiai ir ne- 
galvodamas apie valdinių gerovę naudo- 
tis šiomis teisėmis. Jei permainos būtinos, 
jis turėtų „mėgdžioti ir stebėti didįjį gam- 
tos Dievą, kuris veikia lengvai ir po trupu- 
ti“. Praktiškai tai reiškė Žmonių ir institu- 
cijų, dalyvaujančių valdymo procese, 
vaidmens pripažinimą. Bodinas ne tik jau- 
tė, kad karalius turėtų tartis su patarėjais 
netgi nelabai svarbiais klausimais, jis taip 
pat primygtinai tvirtino, jog „teisinga mo- 
narchija neturi tvirtesnio pagrindo ar atra- 
mos negu žmonių Luomų susirinkimas, 
bendruomenės, korporacijos ir kolegijos“. 
„Visuomenė negali tvarkytis be Senato, kaip 
kūnas — be sielos ar žmogus be proto...“ Nors 
Bodinas niekino paprastų Žmonių savival- 
dos gebėjimus, jis lygiai taip pat suprato, kad 
tironai tik trikdo natūralią tvarką, žadinda- 
mi baimę, neapykantą ir pasipriešinimą. Iš 
tiesų „svarbiausias visų visuomenių tikslas 
yra klestėti būnant pamaldiems, teisingiems, 
narsiems, garbingiems ir dorovingiems”. 
Nors visuomenė negali egzistuoti be „to- 
kių paprastų veiksmų, kaip antai administ- 
ravimas ir teisingumo vykdymas, galimy- 
bės prasimaitinti suteikimas“ ir t. t., kurie 
svarbūs, norint apsaugoti žmonių gerovę, 
jie sudaro tik „visuomenės pradmenis“; kai 
žmogus patenkina savo esminius materia- 
linius poreikius jis gali gyventi dorovingiau 
ir pradėti svarstyti iš pradžių „visuomenės 
nepastovumą, pakilimus ir nuosmukius“, 
o vėliau prigimtinės tvarkos harmoniją bei 
grožį. Pagaliau išplėtojusi intelektines do- 
rybes — išmintį, pažinimą ir religiją, — vi- 
suomenė gali pasiekti aukščiausią tikslą: 
suteikti žmonėms „gražiausio ir puikiau- 
sio objekto, kokį tik galima sugalvoti ar įsi- 
vaizduoti, dieviškosios kontempliacijos“ 
galimybę. Bodino visuomenė iš tikrųjų yra 
labai tradicinės religinės teleologijos dalis; 

jos tikslas - padėti žmonėms harmoningai 
gyventi laikantis prigimtinių dėsnių ir su- 
vokiant dieviškąjį priežastingumą, kuris 
palaiko visą kosmosą. Kitaip sakant, šio 
dieviškumo supratimas suteikia Žmogui ga- 
limybę organizuoti visuomenę tokiu pa- 
grindu, kuris atskleidžia ir praturtina die- 
viškąją harmoniją, todėl leidžia jai 
išsilaikyti. Šią poziciją Bodinas parėmė 
įprastiniu būties grandinės vaizdiniu. Žmo- 
gus iš dalies mirtingas, iš dalies nemirtin- 
gas, natūrali jo vieta yra tarp Žvėrių ir au- 
galų. Pilietinę visuomenę sudaro trys 
tradiciniai luomai — dvasininkai, kariai ir 
paprasti žmonės, kiekvienas turi savo ypa- 
tingą funkciją ir savybes; šioje gerai sutvar- 
kytoje visuomenėje atsiskleidžia Žmogaus 
prigimtis — supratimas laikomas „svar- 
biausiu dalyku, protas — antru, piktoji ga- 
lia, trokštanti keršto, — trečiu; gyvuliškas 
gašlumas ir geismas — ketvirtu“. Tvarką iš- 
laiko tiksliai nustatyta priešingų jėgų pu- 
siausvyra, kurioje kiekvieno visuotinės bū- 
ties grandinės elemento kraštutinumai 
susijungę tarpusavyje tarpiniais laipsniais. 
Geriausia teisingumo forma yra ta, kuri su- 
derina natūralios žmonių nelygybės pripa- 
žinimą su nešališkumo sąvoka, šitaip su- 
siedama priešingus principus ir kaip 
muzikoje sukurdama harmoniją iš poten- 
cialaus disonanso. DP 

Bolingbroke Henry St John, pirmasis vi- 
kontas (1678-1751) - britų valstybės veikė- 
jas, istorikas, filosofas, politinis pamfleti- 
ninkas. Būdamas karalienės Anos torių 
valstybės sekretorius, Bolingbroke'as vedė 
Utrechto sutarties derybas ir sudarė taiką 
tarp Anglijos ir Liudviko XIV Prancūzijos. 
1714 m. jam nepavyko tapti ministru, to- 
dėljis pasitraukė iš politikos ir įsikūrė Pran- 
cūzijoje, kur gyveno 10 metų. Būdamas čia 
po trumpos tarnybos pretendentui Stuar- 
tui Bolingbroke’as pradėjo studijuoti isto- 
riją ir filosofiją. 1725 m. grįžęs į Angliją jis 
ėmėsi intelektualiai ir politiškai vadovauti 
torių opozicijai prieš ilgai ministro pareigas 
ėjusį Robertą Walpole'ą. Beveik 20 metų Bo- 
lingbroke'as puolė Walpole'o administraciją 
savo žurnale The Craftsman ir politinių bei 
istorinių traktatų serijoje, į kurią įėjo Pasta- 
bos apie Anglijos istoriją (Remarks upon the His- 
tory of England; 1730); Disertacija apie partijas 
(Dissertation upon Parties; 1734) ir Karaliaus 
patrioto idėja (The Idea of a Patriot King; 1739). 

Oponuodamas Walpole'ui ir jo „rūmų“ 
frakcijai, Bolingbroke'as sukūrė „šalies 
partijos ideologijos“ pagrindą XVIII a. 
būdinga forma. Jis susiejo korupciją su socia- 
linėmis bei politinėmis temomis ir iškėlė ją 
kaip svarbiausią sąvoką XVIII a. anglų ir 
amerikiečių politinėje kalboje. Korupcijos są- 
voka yra turtingesnė negu paprastas „parsi- 
davėliškumas“ ar „sukčiavimas“, ją gaubia 
makiaveliškas respublikoniškas istorinių per- 
mainų įvaizdis: korupcija yra pilietinės do- 
rybės nebuvimas (žr. RESPUBLIKONIZMAS). 

Korumpuotas žmogus rūpinasi tik savimi 
ir yra aklas bendrajam gėriui. Toks mora- 
lios asmenybės žlugimas, pasiaukojimo vie- 
šam gyvenimui išsigimimas greitina vals- 
tybės nuosmukį ir gali būti pataisytas tik 
nuolat atsinaujinant ir grįžtant prie pirmi- 
nio pasiaukojimo pilietinei dorybei. Tokio 
atsinaujinimo reikalavimas formuoja nepa- 
kantumą korupcijai, ką kaip tik siūlė Boling- 
broke'as kreipdamasis į karalių patriotą. 

Bolingbroke'o laimėjimas - tai, kad jis 
Augusto epochos Anglijoje pritaikė respub- 
likonišką ir makiavelišką kalbą kylančioms 
socialinėms ir ekonominėms įtampoms dėl 
valstybės skolinimosi augimo, valstybės 
skolos, centrinio banko, taip pat politinėms 
problemoms, kaip antai Walpole'o Parla- 
mento kontrolei per nuolatinės armijos glo- 
bą ir rūpinimąsi ja. Savarankiškumo ir pri- 
klausomybės temas, tokias svarbias 
respublikoniškajai tradicijai (anksčiau jos 
buvo esminės bet kokiam įsipareigojimui 
bendrajam gėriui), Bolingbroke'as pavertė 
nepriklausomų šalies savininkų, priešprie- 
šinamų valdininkams, socialine schema ir 
laisvo Parlamento, priešpriešinamo despo- 
tiškiems rūmams, politine schema. Be to, 
šią XVIII a. respublikoniškos šalies tradi- 
ciją Bolingbroke'as pažymėjo socialinio 
konservatizmo ir nostalgijos ženklu, prieš- 
taraujančiu ne tik prekybai, bet ir sociali- 
nei lygybei. IK 

BOLŠEVIZMAS 


Cambridge, Mass.: Harvard University 
Press, 1968. 


Bolševizmas - marksizmo variantas, sie- 
jamas su Bolševikų partija, įkurta 1903 m. 
skilus Rusijos socialdemokratinei darbo 
partijai, o ypač su LENINU. Bolševizmas 
pabrėžia glaudžios „priešakinės“ partijos, 
kaip revoliucinio sąmoningumo įdiegimo 
proletariatui veiksnio, vaidmenį. Žr. 
SOVIETŲ KOMUNIZMAS. 


Bonald Louis Gabriel de (1754-1840) - pran- 
cūzų konservatorius. Bonaldas priskiria- 
mas mažai rašytojų grupei, kurios opozici- 
ja revoliucijai pasireiškė svarbia ŠVIETIMO 
EPOCHOS idėjų kritika; Švietimo epochą jie 
kaltino ancien régime nuvertimu. Kadangi 
šie rašytojai manė, kad aristokratinės insti- 
tucijos unikaliai atitinka krikščioniškąjį ap- 
sireiškimą apie Dievą ir žmogų, o daugelį 
Švietimo epochos minties bruožų kildino 
iš jo materializmo ir priešiškumo teizmui, 
tai gavo nepatrauklų „teokratų“ vardą. Vis 
dėlto iškalbusis turtingos vaizduotės Josep- 
has de MAISTRE'as buvo kontrrevoliucijos 
šv. Augustinas, o Louis de Bonaldą galima 
vadinti jos Tomu Akviniečiu. 

Bonaldas gimė Mijo miestelyje provin- 
cijos bajoro šeimoje ir baigęs studijas Ora- 
torionų koledže Paryžiuje tapo karališko- 
sios gvardijos karininku. Visai netrukus jis 
grįžo į Mijo, vedė, tapo meru, todėl visą gy- 
venimą domėjosi komunos vaidmeniu tin- 
kamai organizuotoje visuomenėje. Atrodo, 
iš pradžių Bonaldas sveikino revoliuciją, 
bet 1791 m. įstojo į emigrantų armiją Vo- 
kietijoje. Kurį laiką intensyviai studijavęs, 
1796 m. Konstance Bonaldas anonimiškai 
išleido Pilietinės visuomenės politinės ir reli- 
ginės valdžios teoriją (Théorie dé pouvoir poli- 
tique et réligieux dans la sociéte civile...). Pas- 
kui jis slapta grįžo į Prancūziją, kur 
Napoleono palankumas leido jam pasilik- 
ti. Per kelerius metus Bonaldas išleido So- 
cialinės tvarkos prigimties dėsnių analitinę esė 

(Essai analytique sur les lois naturelles de l'or- 
dre social; 1800), Apie XIX a. apgalvotą ištuoką 
(Du divorce considére au XIX“ siécle; 1801), ir 
Primityviąją istatymy leidybą (Législation pri- 
mitive; 1802). Šie darbai patraukė Fontane- 
so ir Chateaubriand'o dėmesį, ir 1808 m. 
Bonaldui buvo pasiūlyta vieta universiteto 
taryboje. Po restauracijos jis buvo išrinktas 
Averono deputatu ir tapo chambre introu- 
vable (slaptųjų rūmų), kurie tarp kitų daly- 
kų uždraudė skyrybas, lyderiu. 1822 m. Bo- 
naldas tapo ministru, 1823 m. — peru; kol 
ultrarojalistai turėjo pranašumą, trumpai 
vadovavo cenzūrai. Ultras laikė jį pagrin- 
diniu savo kalbėtoju. Paskutinis Bonaldo 
darbas buvo išspausdintas 1827 m. 1830 m. 
Liepos revoliucija privertė jį pasitraukti iš 
viešojo gyvenimo, nors mirė tik 1840 m. 

Bonaldo raštai per daug simetriški, jų 
forma dedukcinė, 0 jo prozos stilius, nors 
dažnai laikomas nuobodžiu, turi archaiš- 
ko skaistumo. Dalyvaudamas XVIII a. dis- 
kusijose apie kalbos kilmę, į kurias įsitrau- 
kė Condillacas ir ROUSSEAU, Bonaldas 
tvirtino, kad kalba yra pirmesnė už mintį 
(l'homme pense sa parole avant de parler sa 
pensée - Žmogus galvoja apie žodžius, prieš 
sakydamas mintį), ir iš šios prielaidos darė 
išvadą apie dievišką kalbos kilmę. Kalbos 
ir, a fortiori, socialinių institucijų, kaip bū- 
tinų individualios minties ir veiksmo iš- 
ankstinių sąlygų, reikšmė suteikė Bonaldui 
progą pulti XVIII a. filosofijos ir politinės 
teorijos INDIVIDUALIZMA. Vaizdiniai, ku- 
riais jis piešė XVIII a. visuomenės koncep- 
ciją - smėlio krūva ir atomų sankaupa - pa- 
darė didelį poveikį XIX a. sociologiniams 
ginčams (ir konservatyviosios, ir liberalio- 
sios pakraipų). Bonaldas atkakliai tvirtino, 
kad svarbiausias socialinės atomizacijos 
šaltinis yra religinis susiskaldymas ir pro- 
testantizmas. Socialinis vieningumas gali 
būti atkurtas per bendrus, autoritetingus ti- 
kėjimus, palaikančius tarpines institucijas, 
kaip antai šeima, kaimo bendruomenė ir vie- 
tos diduomenė. 

Grėsmingą miesto gyvenimo poveikį 
šeimos struktūrai ir pažiūroms į autoritetą 

Bonaldas priešpriešino patriarchališkiems 
kiek idealizuotos kaimo bendruomenės 
įsitikinimams teigdamas, kad tik bend- 
ruomenės, kuriose bajorija atlieka savo 
vaidmenį, gali tinkamai apsaugoti teisėtą 
valdžią nuo išsigimimo ir virtimo despo- 
tizmu. Bonaldas derino XVIII a. aristokra- 
tų reakcijos į augančias karaliaus galias te- 
mą su nauju pusiau mistišku karališkojo 
autoriteto kultu (labiau pasikliaudamas 
„suvereniteto“ sąvoka negu Maistre'as). 
Tai buvo nedarnus derinys, kurio visiškai 
negalėjo paslėpti Bonaldo aistra logikai, 
ypač triados santykiams. Jo požiūrio esmė 
buvo įtartina sąlyga, kad savo vardo verta 
visuomenė yra galima tik tada, jei remiasi 
aristokratiniu modeliu. LAS 

Bosanquet Bernard (1848-1923) - anglų 
filosofas, politinis teoretikas ir filantropas. 
Bosanguetas mokėsi Oksforde Baliolio ko- 
ledže, kur jam padarė įtaką T. H. GREENo 
IDEALIZMAS. Jis dėstė Oksforde 1871- 
1881 m. Gavęs palikimą, galėjo mesti dar- 
bą ir imtis tyrimų bei socialinio darbo, jis 
tik trumpam grįžo į akademinę bendruo- 
mene kaip Šv. Andriaus universiteto mora- 
linės filosofijos profesorius (1903-1908). Jis 
rašė įvairiomis, daugiausia estetikos, logi- 
kos, metafizikos ir socialinės filosofijos te- 
momis, į visas jas žiūrėdamas iš idea- 
listinių pozicijų. Pastarąja jis ypač stipriai 

domėjosi. Jis tapo aktyviu Londono etikos 
draugijos nariu, 1897 m. įkūrė Etikos ir 
socialinės filosofijos mokyklą, kuri 1902 m. 
buvo prijungta prie Londono ekonomikos 
mokyklos. Su žmona Helen dirbo Labda- 
ros organizacijų draugijoje ir atstovavo jai 
1909 m. Karališkojoje komisijoje kalbėda- 
mas apie Skurdo įstatymą. 

Svarbiausias Bosangueto politinės teo- 
rijos darbas — Filosofinė valstybės teorija (The 
Philosophical Theory of State; 1899). Dėl 
L. T. HOBHOUSE’o kandžios kritikos kny- 
ga pagarsėjo kaip ginanti autoritarinę vals- 
tybę: ji buvo traktuojama kaip platonizuo- 
tas Hegelio variantas, kuris individą 
visiškai subordinuoja tariamai visuomenės 
bendrajai valiai. Tačiau toks apibūdinimas 
sukuria paradoksą, nes Bosanguetas laikė- 
si Labdaros organizacijų draugijos, kurios 
sekretoriui dedikuota knyga, požiūrio, tei- 
giančio, kad valstybės įsikišimas pakerta 
individo moralę ir laisvę. Šis akivaizdus 
prieštaravimas kyla iš Bosangueto dvipras- 
miško POLITINĖS PAREIGOS apibūdinimo. 
Papildydamas Greeno teoriją iš socialinės 
psichologijos paimtomis sąvokomis Bosan- 
guetas pareiškė, kad tikroji individo valia, 
kuri realizuoja jo galimybes, gali būti pa- 
siekta tik bendradarbiaujant su kitais vals- 
tybėje. Visi žmogaus geresnio gyvenimo sie- 
kiai susiję su išsilaisvinimu iš laikinumo 
pančių, grynai biologiškai nulemtų norų 
bei troškimų, ir išreiškia visiems mums 
bendrą gerą valią (p. 128-130, 139-144). 
Geros valios negali realizuoti vienas kuris 
nors individas, nes joks atskiras asmuo ne- 
gali pasiekti visos žmonijos laimėjimų ir net 
negali realizuoti savo gebėjimų be kitų pa- 
ramos ir pakantumo. Todėl moralinė ir po- 
litinė mūsų pareiga yra gerbti bei palaikyti 
gėrybių kompleksą, būtiną visų visuome- 
nės narių savirealizacijai (p. 190). Vis dėlto 
pirminis valstybės vaidmuo yra negatyvus: 
„neleisti atsirasti kliūtims“, trukdančioms 
individui įgyti moralinių vertybių (p. 178). 
Kadangi moralinis tobulėjimas kyla iš va- 
lios pastangų nugalėti materialines kliū- 
tis, pagalba sau turi būti skatinama kiek 

įmanoma. Kadangi Bosanguetas manė, 
kad skurdas pirmiausia kyla iš pačių varg- 
šų moralinės valios trūkumo, tai teigė, jog 
įkvėpimas tobulintis ir socialiai bendra- 
darbiauti yra geresnis vaistas negu vals- 
tybės subsidijos. Šį jo reikalavimą tenkino 
Skurdo įstatymo numatyta darbo namų 
sistema ir protinga labdara „nusipelniu- 
siems vargšams“. Priešingai, valstybinis 
švietimas padeda įtvirtinti išankstinį to- 
bulėjimo troškimą, todėl jis yra bendrasis 
gėris, būtinas Žmogaus saviraiškai (p. 185- 
186). Ši skirtinga socialinių procesų inter- 
pretacija lėmė, kad Bosanguetas iš idea- 
listinių prielaidų darė mažiau bendrų 
išvadų negu daugelis kitų Greeno sekėjų. 
RPB 

Bracton Henry de (m. 1268) - anglų juris- 
tas, tarnaves karaliaus Henriko III dvare. 
Bractonui tradiciškai priskiriama vieno iš 
anglų teisinės ir politinės tradicijos užuo- 
mazgos veikalų Apie anglų įstatymus ir pa- 
procius (De legibus et consuetudinibus angliae; 
1239?) autorystė. Galbūt jis drauge su ki- 
tais sudarė šį veikalą, tačiau jo vardą ne- 
dvejojant galima sieti su šio darbo planu ir 
struktūra. 

Apie įstatymus politinė teorija pagrįsta 

asmeninės monarcho valdžios doktrina. 
Karaliaus potestas (galia) sutampa su kara- 
liškąja voluntas (valia). Todėl jo autoritetą 
įtvirtina jam būdingas moralinis polinkis į 
dorybę ir teisingumą. 

Apie įstatymus aiškino, kad karališkajai 
voluntas visų pirma rūpi teisimas, o ne įsta- 
tymų leidyba. Įstatymai rengiami bendra- 
darbiaujant; karalius tiesiog pritaria tiems 
statutams, kuriuos priėmė karalystės mag- 
natai ir bendruomenė. Be to, Bractonas pri- 
pažįsta, kad vietos papročiai taip pat gali 
įgyti įstatymo galią. Vadinasi, krašto įsta- 
tymus diktuoja ne karaliaus malonė, iš 
tikrųjų jie yra „bendri“. Taigi karaliaus ju- 
risdikcijai visiškai priklauso įstatymo įgy- 
vendinimas per teismo sprendimus ir pri- 
verstines bausmes. Bractonas nurodo 
svarbiausią karališkosios galios bruožą — 
būti teisingumo vykdytoju („kiekvienam at- 
seikėti pagal nuopelnus“) ir sieja jį su nu- 
sižengusiųjų teisingumui baudimu „mate- 
rialiu kalaviju“. 

Šį vaidmenį atliekantį karalių Bractonas 
prilygina Dievui. Dieviškoji valia yra ir svar- 
biausias viso teisingumo šaltinis, ir galuti- 
nis keršytojas už visus nusidėjimus. Kadan- 
gi valdovo valiai priskiriamos panašios 
užduotys, karaliaus sostas mėgdžioja (nors 
žemiškai ir netobulai) Aukščiausiąją valią. 
Todėl Apie įstatymus dažnai vaizduoja kara- 
lių kaip Dievo „tarną“ ar „vietininką“. 

Nors Bractono supratimu karalius ne- 
turi sau lygių ar už save aukštesnių, pats 
vienas jis negali išklausyti visų bylų ir įgy- 
vendinti visų įstatymų. Kai kurias teises ir 
prerogatyvas karūna turi deleguoti žemes- 
nę padėtį užimantiems žmonėms. Tai įgy- 
vendinama dviem skirtingais oficialaus 
perdavimo būdais: vienus asmenis monar- 
chas kontroliuoja tiesiogiai, pavesdamas 
magistratams naudoti galias karaliaus var- 
du; o didikams, su kuriais karalius bendra- 
darbiauja valdydamas karalystę, suteikia- 
mos „privilegijos“. 

Apie įstatymus nurodo, kad karalius iš es- 
mės atsako už abiejų deleguotos valdžios 
formų reguliavimą ir apsaugą nuo jų 

pažeidimo. Kaip garantuojama, kad kara- 
lius laikysis įstatymo ir teis pagal jį? Lai- 
kydamasis teisinių ir filosofinių tų laikų 
normų, Bractonas mano, kad karaliaus v0- 
luntas būdinga moralinė orientacija į gera 
lemia pastovų polinkį paklusti visiems tei- 
singiems įstatymams. Šia prasme karalius 
paklūsta „Dievui ir įstatymui, bet ne žmo- 
nėms“, nes jis „pažaboja save“ savano- 
riškai pasiskirtais pančiais. 

Tačiau Bractonas galėjo manyti, kad že- 
mesnieji retkarčiais turi tramdyti savo ka- 
rališkąjį valdovą, bent jau, jei pripažinsime 
tikru šiuo metu ginčijamą Apie įstatymus 
teksto addicio (priedą), kuriame skelbiama, 
jog karaliaus curia (baronai ir grafai) turėtų 
„pažaboti“ monarchą, nes jie yra jo kara- 
lystės valdymo „partneriai“, o „tas, kas tu- 
ri partnerį, turi šeimininką“. Šitaip Apie 
įstatymus pateikia ankstyvąją ir įtakingą 
institucinio karališkosios prerogatyvos ap- 
ribojimo teoriją. Nors addicio tikriausiai yra 
nenuoseklus pagrindinių Apie įstatymus 
principų atžvilgiu, vėlyvųjų viduramžių ir 
naujųjų laikų pradžios Bractono gerbėjai pri- 
pažino jį sudėtine jo argumentų dalimi. CJN 

BRITŲ RADIKALAI 


Britų radikalai (1789-1815). Paskutinia- 
me XVIII a. dešimtmetyje Britanijos pam- 
fletistinėje literatūroje plačiai pasklido 
ginčai dėl politikos principų; kartu buvo 
keliami įvairūs politinių reformų reikala- 
vimai. Tuos ginčus dar labiau kaitino įvai- 
rių radikalių politinių asociacijų, susikū- 
rusių šiai literatūrai platinti ir agituoti už 
parlamentinės ir rinkiminės sistemos re- 
formą, susitikimai. Sąjūdis rėmėsi kelio- 
mis radikaliosios minties srovėmis, atsi- 
radusiomis prieš keletą dešimtmečių. 
Amerikos revoliucija suteikė pagrindą 
prieš valdžią nukreiptai kritikai, kurios 
pirmiausia griebėsi vigai, taip pat sektan- 
tai, pritariantys savo bendraminčiams pu- 
ritonams, ir visi tie, kurių prekybiniams ir 
verslo interesams ji darė poveikį. Dauge- 
liui toji revoliucija atrodė kaip naujos epo- 
chos pradžios ženklas, nes nuvertė monar- 
chinę sistemą bei sėkmingai įvedė 
respublikinę ir demokratinę tvarką. Ame- 
rikos revoliucija ir ankstesnė Wilkeso by- 
la, kai pavyko apginti piliečių teises nuo 
parlamento ir karaliaus galių, taip pat gai- 
vino senesnes „tikrųjų vigų“, „XVIII a. 
valstybininkų“ ir „šalies partijos“ (Coun- 
try Party) politinės minties tradicijas, ku- 
rios rėmėsi HARRINGTONo, LOCKE’o, 
MILTON 0 ir Sidney idėjomis apie tai, jog 
pilietinė laisvė reikalauja ir stipraus žem- 
valdžių sluoksnio, nepriklausančio nuo 
karaliaus malonės, ir mišrios konstituci- 
jos, kurioje būtų išlaikoma monarchijos, 
aristokratijos ir demokratijos pradų pu- 
siausvyra (žr. Robbins). Šios diskusijos 
skatino kurtis metropolijų ir provincijų po- 
litinius susivienijmus, kurie agitavo už 
parlamentinę reformą ir rūpinosi savo tra- 
dicijų kanoninių tekstų spausdinimu bei 
platinimu. Nors šie susivienijimai žlugo 
devintojo XVIII a. dešimtmečio pradžioje, 
tačiau po dešimtmečio tapo vertingu mo- 
deliu jų idėjų paveldėtojams. Jas ryžtingai 
palaikė ir sektantai, vis labiau įsitikinan- 
tys, kad religinės tolerancijos idealo įgy- 
vendinimas priklauso nuo politinės refor- 
mos (žr. Lincoln; Goodwin). 

Vis dėlto 1789 metų Prancūzijos įvykiai 
atgaivino Britanijoje šias ankstesnes tradi- 
cijas bei sukėlė daug ginčų ir parlamenti- 
niuose, ir neparlamentiniuose sluoksniuo- 
se dėl revoliucijos pobūdžio (ar ji yra 
prancūziškas anglų 1688 m. revoliucijos 
atitikmuo?), dėl jos teisėtumo (kokios teisės 
pagrindu veikė Estates?) ir dėl jos pamokų 
Britanijai (ar Prancūzija turi būti pamoka 
britų valdančiajai klasei ir pavyzdys jos 
Zmonems?). „Diskusiją dėl Prancūzijos“ 
pradėjo pats to nesiekdamas dr. Richardas 
Price'as, arijonų sektantų dvasininkas, sta- 
tistikas ir moralinis bei politinis teoretikas. 
Savo pamoksle per kasmetes apeigas, ku- 
rias rengė Londono revoliucijos draugija 
Šlovingajai 1688 m. revoliucijai paminėti, 
Price'as sveikino įvykius Prancūzijoje nau- 
joviškai pateikdamas 1688 metų principus: 
teisę į sąžinės laisvę; teisę priešintis savo 
galia piktnaudžiaujančiai valdžiai; teisę 
rinkti savo valdžią, traukti ją atsakomybėn 
už nusižengimus; teisę rinktis savąją val- 
dymo formą. Price'o pateiktoji 1688 m. įvy- 
kių interpretacija ir jo Zavéjimasis revoliu- 
cija išprovokavo Edmundą BURKE'ą 
Apmąstymuose apie Prancūzijos revoliuciją 
(Reflections on the Revolution in France; 1790) 
užsipulti „prancūzų eksperimentą“ ir bri- 
tų šalininkus. Savo ruožtu per dvejus me- 
tus Apmąstymai paskatino daugiau nei šim- 
to pamfletų apie „prancūzų principus“ 
atsiradimą, ir tai buvo „bene paskutinė reali 
diskusija dėl politikos pagrindų mūsų šaly- 
je“ (Cobban, p. 31). Diskusija pelnė šį apibū- 
dinimą dėl geros daugelio rašinių kokybės 
ir dėl to, kad ji apėmė labai plačią neparla- 
mentinę auditoriją. Kartais ji virsdavo mėgi- 
nimu patraukti savo pusėn tuos, kuriems ne- 
buvo atstovaujama parlamente ir kurie iki 
tol nebuvo įsitraukę į politinį procesą. 

Diskusijos aprėpė tris pagrindines sri- 
tis: autoriai diskutavo dėl konkuruojančių 
Price'o ir Burke'o 1688 m. revoliucijos įvy- 
kių bei principų interpretacijų, dėl Burke'o 
pateikto 1789 m. vasaros įvykių Prancūzi- 
joje vertinimo ir dėl principų, kuriais turi 
būti grindžiama politinė sistema. Svarbiau- 

sias individualus indėlis į šias diskusijas 
buvo Thomaso PAINE’o pamfletas Žmogaus 
teisės (Rights of Man; 1791 ir 1792), kuriame 
skelbiama Amerikos patirtimi grįsta radi- 
kali respublikinė ideologija ir kurio tiražas 
per dvejus metus nuo pasirodymo spaudo- 
je pasiekė 150 000 egz. (Thompson, p. 117). 
Tačiau, nepaisant Paine'o populiarumo, 
ypač tarp radikaliųjų susivienijimų, kurie 
platino jo darbus, politiniai jo principai ne- 
buvo būdingiausi šiai pamfletinei diskusi- 
jai. Radikalų rašiniuose tik retsykiais buvo 
vadovaujamasi Paine'o skelbiamomis pri- 
gimtinių teisių, tautos suvereniteto ir visuo- 
tinės rinkimų teisės idėjomis. Daugelis au- 
torių reikalavo atkurti britų SENOVĖS 
KONSTITUCIJĄ; žr. ypač Johno Cartwrigh- 
to daug leidimų sulaukiusį rašinį Atiduoki- 
te mums mūsų teises (Give us our Rights; 1782) 
ir Davido Williamso Seno valstybininko 
laiškus jaunam valdovui (Letters to a Young 
Prince from an Old Statesman; 1792). Kiti, tarp 
jų ir Price'as, paprasčiausiai apeliavo į vi- 
gų bei „šalies partijos“ mišriosios santvar- 
kos tradicijas pabrėždami, kad reformos rei- 
kia demokratiniam pradui sustiprinti prieš 
karūnos ambicijas ir didėjančią jos galią. 
Tačiau ginčai vyko ne tik šiomis temomis. 
Josephas Priestley, teologas, chemikas ir fi- 
losofas, savo Laiškuose Edmundui Burke'ui 
(Letters to the Right Hon. Edmund Burke; 1791) 
kritikavo Burke'o pateiktą Bažnyčios ir 
valstybės santykio sampratą, gynė visišką 
religinę toleranciją ir svajojo apie laikus, kai 
valdžia vadovausis tik bendruoju gėriu pa- 
likdama Žmonėms kuo daugiau laisvės 
naudotis savo prigimtinėmis teisėmis. Jis 
pranašavo, jog kartą įtvirtinus tokius tei- 
singus valdymo principus „išnyktų tauti- 
niai prietarai ir nesantaika, o tautų santykiuo- 
se įsivyrautų visuotinė taika ir gera valia“ 
(cituojama pagal Butler, p. 88). 

Tokios pažangos viltis reiškiama ir Ja- 
meso Mackintosho rašinyje Vindiciae Galli- 
cae (1791), kuriame pateikiama filosofiškai 
rafinuota 1688 ir 1789 m. įvykių apologija, 
o teisės grindžiamos taisyklių utilitariz- 
mo argumentais, šitaip susiejant ŠKOTŲ 

ŠVIETIMO EPOCHOS paveldą su naujes- 
niais „prancūzų principais“. Pasak Mac- 
kintosho, „visos teisės, pilietinės ir prigim- 
tinės, atsiranda praktiniais sumetimais. 
Tačiau kai tik moralės statinys pastatomas, 
jo pamatai amžiams dingsta iš akių ... Tada 
dorovei reikia kelti ne klausimą, ar veiks- 
mas naudingas, o klausimą, ar jis teisingas“ 
(p. 216-217). 

Tačiau Paine'as ir Mackintoshas, iš da- 
lies Priestley ir daugelis kitų apeliavo į in- 
dividų teises bei interesus, o alternatyvioji 
diskusijos srovė pabrėžė nesavanaudiško 
geravališkumo ir racionalių žmogaus pa- 
reigų idėjas. Mary WOLLSTONECRAFT 
rašinyje Žmogaus teisių apgynimas (Vindica- 
tion of the Rights of Man; 1790), Williamas 
GODWINAS savo Politiniame teisingume 
(Political Justice; 1793), Thomasas Holcrof- 
tas politiniame romane Anna St Ives, Price’- 
as savo Samprotavimuose apie meilę mūsų ša- 
liai (Discourse on the Love of our Country; 1789) 
ir kiti (pvz., George'as Rousas, Thomasas 
Christie'as, Johnas Adamsas ir Catherine 
Macauley) pabrėžė individo pareigas mo- 
ralinei ir politinei tiesai (pareigas, kurias 
daugelis autorių kildino iš mūsų pareigų 
Dievui). Jie įrodinėjo, kad vizija, pagal ku- 
rią visuomenę sudaro individai egoistai, 
siekiantys savo tikslų tam tikroje taisyklių 
sistemoje, kiekvienam suteikiančioje mak- 
simalią laisvę (kaip tai įsivaizdavo Paine'- 
as ir Mackintoshas), yra pernelyg siaura. 
Catherine Macauley reiškė viltį, jog „nebū- 
sime taip suklaidinti įtaigių vaizdinių, kad 
supainiotume siauras paskatas, kurios intere- 
so saitais sieja menkas sielas, su tuo libera- 
liu geravališkumu, kuris, išsižadėdamas sa- 
vanaudiškų gėrybių, kilniai aukoja asmeninį 
interesą bendruomenės gerovei“ (p. 38-39). 

Ši priešprieša galbūt taip pat rodė ško- 
tų ir prancūzų paveldo, kuris pabrėžia aist- 
rų bei interesų vaidmenį (HUME ir SMITH; 
HOLBACH, HELVECIJUS ir ROUSSEAU), skir- 
tumą nuo labiau racionalistines anglų sek- 
tantų tradicijos, o jos klasikinė išraiška bu- 
vo Price'o Principinių moralės klausimų 
apžvalga (Review of the Principal Ouestions of 

Morals; 1756, papildytas leidimas 1787) ir 
pirmasis Godwino Politinio teisingumo lei- 
dimas. Tačiau šios dvi tradicijos dažnai su- 
siliedavo (nors nevisiškai nuosekliai) raši- 
niuose tų liberaliai nusiteikusių vidurinių 
klasių humanitarų, kurie taip susižavėjo 
Amerikos ir Prancūzijos revoliucijomis, taip 
įtikėjo kylančia karaliaus Jurgio laikų An- 
glijos gerove ir savo pačių socialinės karje- 
ros sėkme, kad įsivaizdavo regį naujos eros 
saulėtekį. Šios įvairialypės įtakos reiškiasi 
vėlesniuose Godwino Politinio teisingumo 
leidimuose (1795, 1797), Godwino, Holcrof- 
to, Roberto Bage’o, Wollstonecraft ir kity ro- 
manuose, taip pat trumpame flirte su radi- 
kalizmu Williamo Wordswortho ir Samuelo 
Tayloro COLERIDGE’o poezijoje (dar labiau 
tūkstantmečio įtakos akivaizdžios Williamo 
Blake'o kūryboje). Kadangi skyrėsi pamati- 
nės šių autorių politinės ideologijos, skyrėsi 
ir jų tikslai. Kai kurie tikėjo netrukus susi- 
kursiant utopinę visiškai racionalių žmonių 
visuomenę, kiti reikalavo tautos susirin- 
kimo naujai konstitucijai priimti, skelbė tau- 
tos teisę į visuotinius rinkimus ir metų truk- 
mės parlamentus, dar kiti tenkinosi 
kuklesniais reikalavimais rinkimų teises su- 
teikti platesniems savininkų sluoksniams. 
Po 1792 m. diskusija vis labiau virto at- 
vira kova siekiant patraukti savo pusėn 
metropolijos ir provincijos amatininkus. 
Šiai kampanijai iš pradžių vadovavo Kon- 
stitucinės informacijos draugija (KID; So- 
ciety for Constitutional Information), tačiau 
vėliau jos misiją perėmė Londono korespon- 
dencijos draugija (LKD; London Correspon- 
ding Society), kurią sudarė „Žmonės, nusi- 
pelnę pagarbesnio požiūrio į juos tų, 
kuriuos jie maitina ir rengia, turtina savo 
darbu, verslumu arba išradingumu“ (cituo- 
jama pagal Thale, p. 8). Nors šioms draugi- 
joms priklausė daug nuosaikiųjų, jų retori- 
koje vyravo prigimtinių teisių ir tautos 
suvereniteto idėjos. Trokšdami reformų 
1794 m. jie suplanavo iš visos Britanijos 
rinktų delegatų suvažiavimą, kuris turėjo 
pasiūlyti parlamento reformos planą ir tap- 
ti forumu, kuriame galėtų būti pareikšti 

liaudies reikalavimai. Toks suvažiavimas 
implicitiškai kėlė grėsmę parlamento pre- 
tenzijoms į suverenitetą — bent jau taip aiš- 
kinosi valdžia suimdama ir traukdama į 
teismą tų draugijų vadus, kuriuos apkalti- 
no tėvynės išdavimu. 1794 m. pabaigoje jie 
buvo galiausiai išteisinti, tačiau kadangi 
ilgai buvo kalėję ir jų sekretoriatas dezerty- 
ravo, KID buvo palaužta; ji atsigavo tik po 
tam tikro laiko. LKD sulaukė paramos ant- 
plūdžio 1795 m., augant visuomenės ne- 
pasitenkinimui dėl karo su Prancūzija, dėl 
didėjančių maisto kainų ir dėl rekrūtavimą 
atliekančių pareigūnų savivalės, tačiau va- 
dovaujant Johnui Thelwallui, kaip ir jo 
pirmtakui Thomasui Hardy, draugija ten- 
kinosi tik platesnių politinių teisių ir karo 
su Prancūzija nutraukimo reikalavimais. 
Thelwallas skelbė: „Atsiminkite, aš nekal- 
bu apie turto lygybę. Tokia lygybė visiškai 
negalima dabartinėmis žmogaus proto ir 
verslo sąlygomis ... Lygybė, apie kurią kal- 
bu, yra teisių lygybė“ (p. 14). Ne draugijos, 
o Thomaso Spence'o, Williamo Godwino 
darbuose ir Paine’o jau gerokai pavėluota- 
me rašinyje Agrarinis teisingumas (Agrarian 
Justice; 1796) radikalai pradėjo kelti nuosa- 
vybės teoriją, kuri galėjo tapti alternatyva 
tradicinei, Locke'o idėjomis grįstai sampra- 
tai. Ypač Spence'as, izoliuota ir daugumos 
ignoruojama figūra, paskutiniame XVIII a. 
dešimtmetyje kėlė kolektyviai tvarkomo tur- 
to lygybės idėją, kuri padarė įtaką XIX a. 
radikalams. Spence'as skelbė idėją, jog tei- 
sė į žemę yra būtinoji politinių teisių ir po- 
litinio atstovavimo sąlyga, — idėją, kuri 
XVIII a. pradžios respublikonizmą susiejo 
su XIX a. socializmo tradicijomis. 
Radikaliųjų draugijų veiklą vis labiau trik- 
dė valdžios šnipai, priešiška propaganda, 
persekiojimai ir areštai (kuriuos lengvino tą 
dešimtmetį dažni habeas corpus suspen- 
davimai). Solidžiausi LKD nariai - tokie kaip 
Thelwallas ir Francis Place’as - pasitraukė 
išjos, tad galiausiai ją perėmė į savo rankas 
žmonės, kurie vadovavosi veikiau maišta- 
vimo ambicijomis, o ne politine ideologija. 
1799 m. LKD galiausiai buvo uždrausta. 

Nors populistinis radikalizmas ir refor- 
mistinė veikla atgimė XIX a. pradžioje, va- 
dovaujami sero Franciso Burdetto, Henry 
Hunto ir Williamo Cobbetto (du pastarieji 
prilygo Paine'ui gebėjimu bendrauti su dar- 
bo žmonėmis ir juos skatinti bendriems 
veiksmams), nei energija, nei grėsmingu- 
mu ar novatoriškumu jie toli gražu nepri- 
lygo tai radikalų veiklai, kuri buvo vykdoma 
paskutinį XVIII a. dešimtmetį. Nors Paine'o 
darbai vis dar buvo platinami, o Spence'as 
vis dar kėlė bendruomeninės nuosavybės 
reikalavimus, politikos diskusijose įsivyra- 
vo veikiau devintojo, o ne paskutinio de- 
šimtmečio autoriai, tad reikalavimai ir lū- 
kesčiai diskusijose tapo nuosaikesni. 

Kiek reali buvo paskutinio XVIII a. 
dešimtmečio radikalų ir jų principų kelia- 
ma grėsmė tuometinei aristokratinei kara- 
liaus Jurgio laikų Britanijos santvarkai, yra 
ginčijamas klausimas. Santvarka reagavo 
taip, tarsi toji grėsmė būtų rimta, ir, žino- 
ma, provokavo kai kuriuos radikalus 
svarstyti labiau smurtinių reformos būdų 
galimybę, tačiau sąjūdis turbūt buvo reikš- 
mingesnis tuo, kad sukūrė prigimtinių tei- 
sių ir tautos suvereniteto politinę teoriją, ku- 
ria XIX a. Britanijoje rėmėsi darbininkų 
sąjūdis keldamas demokratinius ir socia- 
listinius reikalavimus. Jis taip pat svarbus 
tuo, kad radikaliosios politinės minties tra- 
diciją paskleidė naujai auditorijai, kuri 
anksčiau nebuvo politinės veiklos arenoje. 
Šiais požiūriais britų radikalai atliko svar- 
bų vaidmenį Britanijos parlamentinės de- 
mokratijos teorijos ir praktikos raidoje. MP 

Brolybė. Kaip politinė idėja brolybe išreiš- 
kia santykius tarp piliečių ar tam tikros gru- 
pės, kuriuos kaip idealius brolių ir seserų 
santykius apibūdina prieraišumo ir ben- 
drumo jausmai, pasiaukojimas bendriems 
ar panašiems tikslams. 

Brolybė, kaip ir politika, nėra nei savai- 
mine, nei nekonfliktiška. Santykiams tarp 
brolių būdingas atkaklus rungtyniavimas 
taip pat, kaip ir stiprus prieraišumas. Bro- 
lybė reikalauja, kad brolžudiškos paskatos 
būtų pajungtos ir pavaldžios bendroms ver- 
tybėms bei teigiamiems poveikiams (Ge- 
nesis 4:7; 33:1-11; 50:19-20). Valios ele- 
mentas brolybėje yra lemiamas. Senovės ir 
šiuolaikiniuose brolybės ritualuose daro- 
ma prielaida, kad brolybė gali kilti iš gi- 
mimo ar auklėjimo atsitiktinumų, tačiau 
tikrovė priklauso nuo norimų ar pasirink- 
tų įsipareigojimų. 

Šiuo požiūriu brolybė panaši į draugys- 
tę. Negana to, brolybė ir draugystė sujungia 

tą patį vaidmenį atliekančius asmenis (kitaip 
negu ryšiai tarp tėvų ir vaikų). Tokiu mastu 
brolybė, kaip ir draugystė, remiasi lygybe. Ta- 
čiau, kitaip negu draugystė, brolybė remiasi 
tokiu pačiu santykiu su autoritetu ir išjo atsi- 
randa. Iš tikrųjų broliški santykiai gali grei- 
čiau atsirasti tarp hierarchinės visuomenės 
subjektų negu tarp griežtai egalitariniame re- 
zime gyvenančių piliečių. 

Senovės politinė teorija suprato broly- 
bę kaip santykius tarp tam tikrų asmenų, 
tarp kurių atsiranda stiprus prieraišumas 
ir įsipareigojimo jausmas. Šiuo požiūriu 
praktiškai, jei ne iš prigimties, brolybė yra 
santykinai išskirtinis ryšys. Taip kaip gen- 
tims ir šeimoms būdinga kraujo brolybė, 
taip polis yra natūrali politinės brolybės 
buveinė. Be to, adelphia (brolybė) maitina 
philia (draugystę): aukštesnės brolybės for- 
mos, kaip teorinis filosofų miestas, remiasi 
narystės įpročiais, susiformavusiais ma- 
žiau savanoriškose ir mažiau apimančio- 
se asociacijose (Aristotelis, Politika, 
1262b8-25; 1263a41-1263b7). 

Krikščionių mokymas skyrėsi tuo, kad 
skelbė, jog visi žmonės yra broliai iš pri- 
gimties (Galatians 3:28), bet ši dvasinė ir 
teorinė tiesa praktikoje buvo taikoma tik 
tiems atgimusiems asmenims, kuriems 
„Kristus buvo viskas ir visame“ (Colossians 
3:11). Klasikinėje krikščioniškoje doktrinoje 
daugumą žmonių apakina nuodėmės, ir jie 
nebegali pripažinti Dievo tėvystės bei pa- 
justi brolybės visai žmonijai. Laikinajame 
pasaulyje netgi krikščioniška brolybė, nors 
ir suvokianti Žmonių giminystės viziją, bus 
santykinai išskirtinė dėl ypatingo prisiri- 
šimo ir pareigų: „Gerbk visus žmones. My- 
lėk broliją“ (I Petras 2:17). 

ŠVIETIMO EPOCHOS teoretikai, priešin- 
gai, dažnai siekė įgyvendinti visuotinės 
brolybės idealą. Jie mokė, kad Žmonės turi 
„brolybės instinktą“ arba potraukį „tos pa- 
čios rūšies būtybėms“, kurį slopina gamtos 
ir papročių kliūtys. Žmonių brolybės siekis 
reikalauja, pirma, iš esmės per gamtos moks- 
lų pažangą įveikti gamtą ir, antra, sutrauky- 
ti psichologinius hierarchijos bei parapinės 

ištikimybės pančius atskleidžiant, kad sai- 
tai, kurie sieja Žmones su autoritetu ar tam 
tikrais asmenimis, yra tik vienas iš dauge- 
lio žmonių išradimų. Taigi brolybė nuver- 
tinama iki tam tikro šalutinio poveikio, nei- 
giama laisvės ir lygybės vardan, kurios, 
kaip manoma, bus priemonės, padarančios 
visuotinę brolybę įmanoma. 

Anksčiau racionalūs teoretikai pripa- 
žino, kad kosmopolitinė brolybė remsis iš- 
sklaidytais jausmais, pavyzdžiui, Hutche- 
sono „visuotiniu ramiu palankumu“, 
galbūt silpnesniais negu jausmai, vienijan- 
tys šeimą, gentį ar tautą. Vėliau romantiš- 
kesni mąstytojai, tarkim, Emersonas, pra- 
našavęs, kad pagaliau „visi žmonės bus 
mylimieji“, kartais neigė šį apribojimą. 
Abiem atvejais atsidavimas žmogaus bro- 
lybei asocijavosi su jtarumu ir priesiskumu 
mažiau apimančioms brolybės formoms. 

Šiuolaikinė politinė mintis ir praktika 
nepalanki brolybei tarp tam tikrų asmenų. 
Šiuolaikinis politinis mąstymas daro ben- 
drą prielaidą, kad visi, kurie nėra tyčia at- 
skirti, dalyvauja viešajame gyvenime. Bro- 
lybės santykių nepalaiko visi, kurių šie 
neapima. Šiuolaikiniai režimai skatina ne- 
pastovų, specializuotą ir ekstensyvų gyve- 
nimo būdą. Brolybę puoselėja pastovūs ir 
intensyvūs santykiai, kuriuos palaiko cha- 
rakterių ir likimo panašumas. Šiuolaikinė 
politinė mintis, pripažindama brolybės ir 
šiuolaikinės politikos nesuderinamumą, 
neišmintingai linkusi sumenkinti ir paneig- 
ti žmogaus broliškos paramos poreikį. Žr. 
taip pat BENDRUOMENĖ. WCMcW 

Bucharinas Nikolajus (1888-1938) — rusų 
marksistas ir ekonomistas, prisidėjęs ku- 
riant IMPERIALIZMO teoriją. Po revoliuci- 
jos, prieš patekdamas į Stalino nemalonę, 
padėjo plėtoti „socializmo vienoje šalyje“ 
teoriją. Žr. SOVIETŲ KOMUNIZMAS. 


Buber Martin (1878-1965) — vokiečių filo- 
sofas ir žydų teologas, nuo pat pradžių su- 
sijęs su sionistų judėjimu. Svarbiausias jo 
socialinės teorijos veikalas buvo Utopijos ta- 
kai (Paths of Utopia; 1949) — decentralizuo- 
tos komunos tradicijos socialistinėje min- 
tyje tyrimas. Zr. UTOPIZMAS. 


Burke Edmund (1729-1797) - britų valsty- 
bės veikėjas ir konservatorių politinis teore- 
tikas. Burke'as gimė Dubline, studijavo 
Dublino Švč. Trejybės koledže (1743-1748), 
paskui išvyko į Londoną dėstyti teisės. Ne- 
trukus metė šį darbą ir nusprendė daryti 
literatūrinę karjerą, pradėdamos bendrau- 
ti su Johnsono, Goldsmitho, Reynoldso ir 
Garricko menininkų būreliu bei tapdamas 
Annual Review redaktoriumi steigėju. Pir- 
mieji spausdinti jo darbai, priskiriami ši- 
tam laikotarpiui, buvo satyra Gamtinės vi- 
suomenės pateisinimas (Vindication of Natural 
Society; 1756), Filosofinis mūsų idėjų apie 
Taurumo ir Grožio ištakas tyrimas (A Philo- 
sophical Enguiry into the Origin of Our Ideas 
of the Sublime and the Beautiful; 1757). 

Netrukus Burke’as paliko literatūrą dėl 
politikos ir nuo 1761 iki 1764 m. tarnavo 
lordui Halifaxui, Airijos lordui leitenantui. 
Tvirtus ir reikšmingus politinius ryšius už- 
mezgė tik 1765 m., kai perimantis pareigas 
ministras pirmininkas lordas Rockingha- 
mas pakvietė jį dirbti asmeniniu sekreto- 
riumi. Burke'as greitai įsitvirtino kaip Roc- 
kinghamo vigų pagrindinis oratorius ir 
pamfletistas, daugelis jo raštų parašyta šios 
grupės vardu. Du svarbiausi šio laikotar- 
pio pamfletai yra Pastabos apie naują leidinį 
antrašte „Dabartinė tautos padetis (Observa- 
tions on a late publication Intituled [sic] ‘The 
present State of Nation'; 1796), o po metų pa- 
sirodė dar garsesnis Mintys apie dabartinio 
apmaudo priežastis (Thoughts on the Causes of 
the Present Discontents). Didžioji jų dalis ski- 
riama partijai pateisinti — XVIII a. tai vis dar 
buvo potencialiai nepatriotiškas ketinimas. 

Nuo 1770 m. iki Amerikos revoliucijos 
Burke’as ėjo Niujorko kolonijos atstovo pa- 
reigas Parlamente, daugelyje savo garsių 
kalbų ir laiškų jis bandė įtikinti Parlamen- 
tą irjo narius sušvelninti nuomones bei rei- 
kalavimus, tikėdamasis išgelbėti koloniji- 
nius santykius. 1774 m., iki tol atstovavęs 
Vendoverio miestui, kur rinkimus kontro- 
liavo vienas asmuo, Burke'as buvo išrink- 
tas Bristolio atstovu. Jo kalba, pasakyta bai- 
giantis rinkimams, garsi tuo, kad joje 
pareikšta nuomonė, jog tinkamas santykis 
tarp Parlamento nario ir jo rinkėjų yra 
ATSTOVAVIMAS, o ne delegavimas. Tačiau 
kituose rinkimuose Bristolis atsisakė Bur- 
ke’o — galima sakyti, pernelyg įdėmiai 
pensijos (1794) jis atstovavo Maltonui, 
miesteliui Rockinghamo valdose. 

1782-1783 m. Burke'as trumpai vienin- 
telį kartą tarnavo Generaliniu iždininku 
Rockinghamo ministerijoje, o vėliau Foks- 
Norto koalicijoje. Tuo metu jis ėmėsi dar 
dviejų dalykų: karūnos finansų reformos ir 
britų valdymo Indijoje, kuri tuo metu buvo 
Ost Indijos kompanijos rankose, reguliavi- 
mo. Devynerius metus trukusią nesėkmin- 
gą grįžusio Bengalijos gubernatoriaus War- 

reno Hastingso apkaltą daugelis laiko Bur- 
ke’o karjeros pabaiga. Tačiau pomirtinę re- 
putaciją jam sukūrė kritiška reakcija į Pran- 
cūzijos revoliuciją, išreikšta pamfletuose: iš 
mąstančio apie britų konstitucijos reikalus 
rašytojo jis virto pripažintu ir svarbiu kon- 
servatyvios reakcijos į Prancūzijos revoliu- 
ciją reiškėju. Mintys apie Prancūzijos revoliu- 
ciją (Reflection on the Revolution in France; 
1790) šokiravo daugelį kolegų vigų, kurie 
dar patys nežinojo, kaip reaguoti į įvykius 
Prancūzijoje, bet buvo nustebę, kad Burke’- 
as atvirai atsisakė visą gyvenimą paaukoti 
reformoms. Jis gynė savo poziciją Naujųjų 
vigų kreipimesi į senuosius (Appeal of the New 
to the Old Whigs; 1791), toliau plėtojo revo- 
liucijos kritiką Mintyse apie Prancūzijos rei- 
kalus (Thoughts on French Affairs; 1791) ir ke- 
turiuose Laiškuose apie karalžudišką taiką 
(Letters on a Regicide Peace; 1796-1797). 
Burke'o požiūriui į politiką būdinga is- 
torinė perspektyva. Jis matė valstybę kaip 
istorinio augimo proceso, kurį dažnai lygi- 
no su gyvo organizmo augimu, rezultatą. 
Panašiai kaip gyvas organizmas, valstybė 
negali ištverti skrodimo, ji taip pat yra di- 
desnė ir sudėtingesnė negu kuri nors ją su- 
daranti dalis. Jis manė, kad visuomenę 
sudarančių santykių visuma labiausiai pri- 
klauso nuo ją sudarančių individų įprasti- 
nių reakcijų. Šios reakcijos — tai elgsena, pa- 
pročiai, viešos ir neviešos taisyklės, kurios 
mus socializuoja. Burke'as, visų nuostabai, 
gynėjas kaip „prietarus“, kurie, jo nuomo- 
ne, yra patikimesni, kai tampa įpročiais, nei 
sąmoningos doktrinos ir moralinės taisyk- 
lės. Jis rašė: „Prietarai padaro žmogaus do- 
rovę įpročiu“. Burke'ui šios visumos dar- 
numas yra laipsniško praeities kartų 
derinimo, susijungiančio į visumą, rezul- 
tatas. Nors Burke'as manė, kad tai tinka vi- 
soms visuomenėms tik tiek, kiek jos pajė- 
gios išsilaikyti laikui bėgant, tačiau, jo 
nuomone, tai ypač tinka Anglijos santvar- 
kai daugiausia dėl precedento idėjos vy- 
ravimo bendrojoje teisėje. Kitaip nei anks- 
tesni ir istoriškai naivesni vigai, kurie 
pripažino iš esmės nekintamos SENOVĖS 

KONSTITUCIJOS mitą, pasak kurio retkar- 
čiais reikia įvykdyti reformas, panašias į 
atliktąsias 1688 m., Burke'as suprato sant- 
varką kaip laipsniškos ir atsitiktinės rai- 
dos laike rezultatą. Vienas iš svarbių jos 
padarinių yra tai, kad visuomenė nepasi- 
duoda racionaliam tyrimui, nes „atitiki- 
mas“ tarp institucijų, papročių ir praktikos 
nepaklūsta jokioms žinomoms bendroms 
taisyklėms. 

Ši nuomonė apie racionalaus individų 
gebėjimo analizuoti visuomenę ribas iliust- 
ruoja vieną iš garsiausių Burke'o analiza- 
vimo objektų: politinės minties abstrakciją 
arba racionalizmą. Ypač jis smerkė tiesio- 
ginį kritikos, išplaukiančios iš prigimtinės 
teisės ar prigimtinės būklės taikymą pilie- 
tinei visuomenei, kaip siūlė daugelis 
VISUOMENĖS SUTARTIES teoretikų. Jis nu- 
rodė, kaip neprotinga taikyti civilizuotai vi- 
suomenei „teises, kurios tik numano ją eg- 
zistuojant“. „Visuomenės sutartis“, jei 
sakysime, kad ji išvis egzistuoja, iš tikrųjų 
reiškia prigimtinių teisių atsisakymą; ta- 
čiau, užuot kaip HUME'as apsiejes be šios 
sąvokos, Burke'as, kaip jam būdinga, radi- 
kalų šios sąvokos įvaizdį pavertė stipriai 
konservatyviu įvaizdžiu. 


Visuomenė iš tiesų yra sutartis... tačiau ji 
nėra partnerystė... dėl laikinų, nykstan- 
čių dalykų. Tai partnerystė visame moks- 
le ir visame mene, tai partnerystė kiek- 
vienoje dorybėje ir visoje tobulybėje... 
Kadangi tokios partnerystės tikslų nega- 
li pasiekti daugybė kartų, ji tampa part- 
neryste tarp gyvųjų, mirusiųjų ir tų, ku- 
rie dar gims (Reflections, p. 194-195). 


Dažniausiai Burke’as tyčiojosi iš vyrau- 
jančios miglos, atsirandančios naudojant 
idealizuotą primityvią prigimtį kaip mora- 
linio ir politinio tobulumo kriterijų, jis vėl 
apvertė radikalius argumentus tvirtinda- 
mas, kad „menas yra žmogaus prigimtis“, 
o kita prigimtis turi būti tapatinama su pri- 
mityvia, chaotiška, neapsakomai baisia, ku- 
riai civilizacija sukūrė padorią, nors ir tra- 

pia, apdailą. Burke’o nuomone, šią tvarką 
palaikyti gali trukdyti abstrakti analizė ir ra- 
cionaliai sukurti reformų planai, netgi vien 
gero linkintys. Jis teigė, kad aplinkybės for- 
muoja taisyklių ir principų pobūdį, todėl 
abstrakčiai jų negalima priskirti geriems ar 
blogiems, jie vertinami tik pagal veikimą tam 
tikrose visuomenėse. Esamos santvarkos yra 
daugelio protų per ilgą laiką sukurtas pro- 
duktas, o valdymo teorijos, netgi tos, kurios 
tik bando aprašyti santvarkas, yra vieno ri- 
boto proto vaisius; Burke'as manė, kad „in- 
dividas yra kvailas, o giminė protinga“. 
Anot jo, toks pesimistiškas požiūris į mūsų 
gebėjimus racionaliai suprasti visuomenės 
veikimą veda prie išankstinės status guo pa- 
laikymo prielaidos ir verčia atmesti speku- 
liatyvius ir sistemingus reformų planus. 

Burke’o konservatizmas remiasi filoso- 
fiškai pagrįstu skepticizmu dėl istorinių vi- 
suomenės raidos procesų atskleidimo. Jam 
nerūpi, kaip kitoms KONSERVATIZMO for- 
moms nustatyti idealą, prie kurio reikėtų 
nuolat grįžti į praeitį ar net į dabartį. Jo ben- 
draamžiai vadino jį reformatoriumi. „Mes 
turime reformuoti, — tvirtino jis, - kad išsi- 
laikytume“, ir dar: „Visuomenė be reforma- 
vimo priemonių yra visuomenė be savisau- 
gos priemonių“. Tačiau Burke'o reforma turi 
tik sumažinti aiškų esamą blogį ir tuo baig- 
tis; jos tikslas neturi būti visuomenės pritai- 
kymas prie proto įkvėptų standartų. 

Šie argumentai aiškiausiai išdėstyti 
Burke'o veikaluose, parašytuose prieš Pran- 
cūzijos revoliuciją - įvykį, kurį, jo nuomone, 
įkvėpė kaip tik tos jo niekinamos abstrak- 
čios teorijos. Jis, nepalankiai juos vertinda- 
mas, lygino prancūzus su 1688 m. britais, 
kurie pakeitė personalą, bet išlaikė institu- 
cijas, o prancūzai, nors išlaikė karalių (tai 
dar buvo tiesa, kai jis rašė), sunaikino jį re- 
miančias institucijas. 

Burke'o jautrumas kultūros ir instituci- 
jų tarpusavio saitams leido jam, nepaisant 
ypač ryškaus skepticizmo, ginti išskirtinę 
institucinę paramą visuomenės įsitikini- 
mams ir praktikai, padedantiems vykdyti 
konservatyvią politiką. Nors ir būdamas 

religinės tolerancijos šalininkas, jis labai 
palaikė Bažnyčios instituciją, ir nors pats 
buvo nekilmingas, negalėjo įsivaizduoti vi- 
suomenės be žemvaldžių aristokratijos. 
Tik pakankamas turtas, galintis suteikti 
laisvalaikį, manė jis, gali garantuoti ir kul- 
tūros tęstinumą, nuo kurio priklauso vi- 
suomenė, tačiau tik pastovi paveldima že- 
mės nuosavybė gali paskatinti individus 
domėtis šiuo perimamumu. 

Vietiniu britų santvarkos lygmeniu Bur- 
ke'as žinomas kaip Parlamento nepriklau- 
somybės gynėjas. Tai sudaro svarbiausią 
vigų „apsauginės (custodial) politikos“ są- 
vokos dalį: gimusiųjų ir (rečiau) išrinktųjų 
atsakomybę naudotis bendruomenės pasi- 
tikėjimu. Jis gynė Parlamentą tik kai kuriais 
klausimais: palaikė partijų politiką, grįstą 
bendrais politiniais principais, ir nepripa- 
žino, kad rinkėjai deleguoja Parlamento na- 
rius. Pirmuoju atveju jis, galima sakyti, pa- 
laikė sutaikymo politiką, kartu gindamas 
Parlamento narių nepriklausomybę nuo 
vyriausybės protekcijos įtakos; tai jaudino 
XVIII a. opozicijos mąstytojus. Antruoju at- 
veju Parlamento nariai ginami nuo tiesio- 
ginės rinkėjų, kurie jau pradėjo politiškai 
suvokti savo meto nacionalines problemas, 
kontrolės. 

Partiją ginantys Burke'o darbai nuken- 
tėjo labiau negu kiti nuo sąjungos su Ro- 
ckinghamo vigais, kuriems tai atrodė pa- 
togi doktrina. Vargu ar Burke'as, kaip 
anksčiau manyta, numatė dviejų ar net trijų 
partijų sistemą su opozicija kaip nuolatine 
alternatyva vyriausybei, greičiau jis supra- 
to partiją kaip įrankį, vartojamą tada, kai 
konstitucijai gresia pavojus: „Kai blogi zmo- 
nės ima derintis, gerieji turi susiburti . 

Kartais stebimasi, kad Burke'as gynė 
Amerikos revoliuciją, nes vėliau puolė Pran- 
cūzijos revoliuciją. Tačiau Burke'as ameri- 
kiečių reikalavimus atsisakyti mokėti mokes- 
čius ir nebūti atstovaujamiems suprato kaip 
pagrįstus tradicinėmis ir pozityviomis an- 
glų teisėmis, o ne, kaip tai buvo Prancūzijo- 
je, išaugusius iš tokių abstrakcijų kaip „pri- 
gimtinės Žmogaus teisės“. Kai jis pamatė, 

kad amerikiečiai nuslydo į spekuliatyvius 
politinius ginčus, apskritai priskyrė juos blo- 
go valdymo rezultatams. 

Burke'o reputacija pasiekė aukščiausią 
tašką XIX a., bet jis ir toliau buvo konser- 
vatorių įkvėpimo šaltinis iki pat antros XX a. 
pusės. Daugybėje knygų, interpretuojančių 
Burke'o idėjas, jis apibūdinamas įvairiai: 
kaip intuityvus ir konservatyvus utilitaris- 
tas; kaip protoromantikas ir iš esmės lega- 
listinis (teisės) mąstytojas. Nuo Antrojo pa- 
saulinio karo legalistinė mokykla vyrauja, 
nors kai kurie istorikai toliau bando pateikti 
teoriškai patikimą „pragmatiškąjį“ Burke'ą. 

Burke'as mėgo teisinę terminologiją, bet 
ar jis norėtų būti vertinamas iš esmės lai- 
kantis bendrosios ir prigimtinės teisės tra- 
dicijų, neaišku dėl ypatingo teorinio posū- 
kio, kurį jis suteikė abiem šiems mąstymo 
būdams. Politinę mintį tiriančių istorikų at- 
eities darbai apie Burke'ą turėtų iš naujo įver- 
tinti jo santykius su ŠKOTŲ ŠVIETIMO 
EPOCHA, ypač su SMITHu ir Hume'u. Beje, 
apie pastarąjį neseniai buvo daug rašyta. Li- 
teratūros tyrėjus labiau domino Burke'o sti- 
lius negu jo vartojamų argumentų esmė. 
Žvelgiant į Burke'ą kaip į oratorių, kuris ek- 
lektiškai naudojosi visai auditorijai artimų 
argumentų įvairove, galima atlikti įdomią 
interpretacinę sintezę. IWH-M 


Literatūra 


Boulton, T. J.: The Language of Politics in 
the Age of Wilkes and Burke. London: Rout- 
ledge & Kegan Paul; Toronto: University 
of Toronto Press, 1963. 

Burke, E.: Reflections on the Revolution in 
France, ed. C. C. O’Brien. Harmond- 
sworth: Penguin, 1968. 

——: Edmund Burke on Government, Poli- 
tics and Society, selected and ed. B. W. Hill. 
London: Fontana, 1975. 

——: The Political Philosophy of Edmund 
Burke, selected and introd. I. Hampsher- 
Monk. London: Longman, 1986. 

——: Writings and Speeches of Edmund Bur- 
ke, ed. P. Langford. Oxford: Oxford Uni- 
versity Press, 1981-. 


BURŽUAZIJA 


+Cobban, A.: Edmund Burke and the Re- 
volt against the Eighteenth Century. Lon- 
don: Allen & Unwin, 1973. 

Dreyer, F. A.: Burke’s Politics: A Study in 
Whig Orthodoxy. Waterloo, Ont.: Laurier 
University Press, 1979. 

+Freeman, M.: Burke and the Critique of 
Political Radicalism. Oxford: Blackwell, 1980. 
+ Macpherson, C. B.: Burke. Oxford: Ox- 
ford University Press, 1982. 

Mahoney, T. H. D.: Edmund Burke and Ire- 
land. Cambridge, Mass.: Harvard Univer- 
sity Press, 1960. 

+ O'Gorman, F.: Edmund Burke: His Politi- 
cal Philosophy. London: Allen & Unwin, 1973. 


84 


Pocock, J. G. A.: Burke and the Ancient 
Constitution: a problem in the history of 
ideas. Historical Journal 3 (1960) 125-143. 


Stanlis, P. J.: Edmund Burke and the Natural 


Law. Ann Arbor: University of Michigan 
Press, 1965. 


Burzuazija. Marksistinis terminas kapita- 
listų klasei apibūdinti dažnai išplečiamas 
ir apima profesines bei vadybines grupes, 
susijusias su kapitalo savininkais tiesiogi- 
niu ekonominiu interesu ar socialiniais sai- 
tais. Žr. KLASĖ, MARKSIZMAS. 

Cabet Etienne (1788-1856) — prancūzų so- 
cialistas. Utopiniame romane Kelionė į Ika- 
riją (Voyage en Icarie; 1840) gynė karinį ko- 
munizmą ir bandė jį įdiegti (santykinai 
sėkmingai) Ikarijos kolonijoje Ilinojuje, JAV. 
Žr. KOMUNIZMAS. 


Calhoun John Caldwell (1782-1850) - 
Amerikos valstybės veikėjas. Calhounas 
buvo Pietų Karolinos atstovas (1810-1817) 
ir senatorius (1832-1844, 1845-1850), JAV 
gynybos sekretorius (1817-1825), valstybės 
sekretorius (1844-1845) ir viceprezidentas 
(1825-1832). Parašė knygas Valdžios nag- 
rinėjimas (A Disguisition on Government), Po- 
kalbis apie Jungtinių Amerikos Valstijų kon- 
stituciją ir valdžią (A Discourse on the 
Constitution and Government of the United Sta- 
tes); abi išleistos po jo mirties kartu su dau- 
gybe kalbų ir laiškų. 

Iš pradžių buvęs karingas nacionalistas, 
„Karo vanagas“, ypač per 1812 m. karą, Cal- 
hounas vis labiau suartėjo su Pietų valstijų 
vergovės bei valstijų teisių federacinėje są- 
jungoje gynėjais. 

Valdžios nagrinėjime Calhounas atmetė 
prigimtinių teisių doktriną tvirtindamas, 
kad žmonės negimsta laisvi ir lygūs, o atei- 
na į „socialinę ir politinę valstybę“, pajung- 
tą valdžiai. Tačiau Calhouno teorija re- 
miasi individualistinėmis prielaidomis: 
savisauga, „visur prasiskverbiantis esminis 
gyvosios visatos dėsnis“ ir „tiesioginis arba 
individualus prisirišimas yra stipresnis ne- 
gu <...> užuojauta arba socialiniai jausmai“. 


Iš tikrųjų socialumą Calhounas laikė pavo- 
jingu; jis gynė nelygybę kaip būtiną pastan- 
gų paskatą; tokiuose jo teiginiuose kaip 
tvirtinimas, jog konkurencija dėl rangų su- 
teikia „didžiausią akstiną“ Žmonijos pažan- 
gai,jaučiamas SOCIALDARVINIZMAS. Lais- 
vė yra natūralus žmonių tikslas, tačiau ji yra 
„premija, kurią reikia užsitarnauti“, o ne 
prigimtinė teisė. 

Šie argumentai aiškiai netaikomi vergo- 
vei: vergai nedalyvauja konkurencijoje ir 
negali „užsitarnauti“ laisvės. Pagrindinis 
Calhouno vergovės pateisinimas remiasi 
„moksliškais“ rasinės nelygybės įrody- 
mais. Tačiau jis taip pat tvirtino, kad ver- 
govė sušvelnina klasinį konfliktą (nes verg- 
valdžiai turi rūpintis savo „kapitalu“) ir 
todėl skatina socialinį stabilumą. 

Kaip dauguma pietiečių, Calhounas 
tvirtino, kad valstijos yra suverenios iš 
prigimties; jos sukūrė sąjungą, tačiau su- 
verenitetas yra nedalomas, todėl jos išlaikė 
suverenią atsiskyrimo teisę. Tačiau jis ne- 
sustojo ties šiais teisiniais argumentais, O 
išplėtojo aiškesnį teorinį pagrindą. Remda- 
masis MADISONo mintimis The Federalist 
žurnale (Nr. 10), Calhounas teigė, kad svar- 
biausią pavojų respublikoniškai valdžiai 
kelia tai, jog valdžia gali patekti į kokios 
nors siauros partijos ar frakcijos rankas. 
Viešumo dvasia nėra pakankama apsauga 
nuo šito, turint omenyje individualius jaus- 
mus ir privačius interesus. Būtina sukurti 
institucijas, kurių dėka valdžia negalėtų 
slopinti pagrindinių visuomenės interesų. 
Madisonas svarstė, kad interesų įvairovė 

federalinėje sąjungoje drauge su daugumos 
valdymu galėtų duoti tokį rezultatą. Cal- 
hounui šis argumentas, o kartu ir federali- 
nė santvarka, neatrodė ganėtinai pagrįsti. 

Sekdamas Timothy Fordo „dvigubos 
sutarties“ teorijos precedentu (1794), Cal- 
hounas užsispyręs tvirtino, kad „apibrė- 
žiant daugumą“ reikia atsižvelgti į „inte- 
resus taip pat, kaip ir į skaičių”. Dauguma 
turi būti „neatskiriama“, sudaryta iš kiek- 
vieno intereso atžvilgiu susidarančios 
daugumos taip, kad kiekvienas svarbes- 
nis interesas turėtų politikoje veto teisę. 
Tada joks interesas nebus toks išskirtinis 
arba pažeidžiamas, kad nepakęstų politi- 
nio bendradarbiavimo. Calhounas manė, 
jog išvien veikianti dauguma leis išsaugo- 
ti sąjungą. 

Vis dėlto vieningos daugumos valdy- 
mas skatina paralyžiuojantį konservatiz- 
mą, kuris tikriausiai įsiutintų didelę dalį 
daugumų ir sukurtų naują grėsmę politi- 
nei tvarkai. Mechaninis Calhouno spren- 
dimas taip pat ignoravo pagrindinių prin- 
cipų konfliktą Amerikos respublikoje. Kaip 
pripažino LINCOLNas, senoji sąjunga ne- 
gali gyvuoti kaip „pusiau vergovinė ir pu- 
siau laisva“. WCMcW 

Calvin Jean (1509-1564) — prancūzų teo- 
logas ir reformatas, nuo 1559 m. Zenevos 
pilietis. Kaip Ženevos bažnyčios reformato- 
rius, teologas, Šventojo Rašto komentato- 
rius ir polemistas, jis tapo didžiausiu 
Prancūzijos, Nyderlandų, Britanijos, Cen- 
trinės Europos reformuotų bažnyčių auto- 
ritetu. 

Pirmasis Calvino teologinio šedevro 
Krikščionių tikėjimo pamokymo variantas 
(1536) buvo liuteronų teologinės tematikos 
susisteminimas, kuriame esama tokių pačių 
politinių sunkumų. Jame dėmesys telkia- 
mas į pateisinimą tikėjimu, o ne darbais, į 
skirtumą tarp krikščionių laisvės ir Romos 
„tironijos“ bei į „nematomos“ Bažnyčios 
paradigminę padėtį. Kaip jau LUTHERis su- 
vokė, būtent šios doktrinos įtvirtino sektan- 
tines tendencijas Evangelikų bažnyčiose: 
radikaliam evangelikui tikrosios bažnyčios 
niekada nėra pakankamai laisvos ar refor- 
muotos. Be to, sektantai kėlė grėsmę ne tik 
Evangelikų bažnyčioms: „radikali Refor- 
macija“ taip pat neigė pasaulietinės 
valdžios autoritetą išrinktiesiems, o ana- 
baptistų bandymas įkurti tūkstantmetę 
„Kristaus karalystę“ Miunsteryje buvo 
neseniai sutriuškintas. Tokias ardomąsias 
evangelikų teologijos išvadas ir iš to kylan- 
tį nepasitikėjimą Reformacija kaip visuma 
Calvinas (kaip ir Lutheris) atrėmė ypač 
griežta paklusnumo doktrina: pasaulieti- 
nę valdžią Dievas įsteigė krikščionims, ma- 
gistratai yra jo viceregentai, o krikščionims 
kaip privatiems piliečiams net neleidžia- 
ma svarstyti, kokia geriausia valdymo for- 
ma. Tai vienintelė knygos dalis, skirta poli- 
tikai; bažnytinė politika vos paminėta. Bet 
ši doktrina tiktai įteisino „evangelinių“ val- 
dovų kontrolę bažnyčioms, kurią jau pir- 
moji reformatorių karta laikė neapginama, 
nors ir nepataisoma. Žr. REFORMACIJOS 
POLITINĖ MINTIS. 

Ketvirtajame XVI a. dešimtmetyje vo- 
kiečių protestantai dalyvavo ginkluotame 
pasipriešinime prieš imperatorių, savo 
teisėtą valdovą, o Calvinui reikėjo apsvars- 
tyti ir bendratikių poreikius Prancūzijoje, 

kurios monarchai paskelbė Reformaciją už 
įstatymo ribų. Taigi reikėjo daryti išlygas iš 
„pasyvaus paklusnumo“ doktrinos, pasak 
kurios pasipriešinimas valdovams negali 
būti ginkluotas ar organizuotas. Vėlgi, pa- 
našiai kaip Lutheris, Calvinas bandė apri- 
boti pasaulietinės valdžios jurisdikciją 
„Išorinės“ taikos palaikymu ir tiktai pi- 
lietiniu teisingumu; kitur ji neturinti jokių 
teisių reikalauti krikščionių paklusnumo. 
Ir nors krikščionys, kurie yra privatūs as- 
menys, niekada negali pasipriešinti „tiro- 
nijai“ smurtiniu ar neleistinu būdu, Calvi- 
nas, kaip ir Lutherio sekėjai, nusileido 
sakydami, kad kai kurių federacijų įstaty- 
mai numato, kad „liaudies (liuteronai va- 
dino „mažesniais“) magistratai“, gali 
„priešintis tironijai“, ir kaip pavyzdžius 
minėjo Spartos eforus, Romos tribūnus, net- 
gi Europos valstybių „pagrindinius susi- 
rinkimus“ (t. y. Generalinius luomus, par- 
lamentus ir t. t.). 

Šis Calvino politinės doktrinos varian- 
tas atsirado prieš jam įgyjant bažnytinės po- 
litikos patirties. Tuoj po pirmosios Pamo- 
kymo publikacijos jis pradėjo vadovauti 
Ženevos bažnyčiai, bet jos valdžios buvo 
pašalintas ir 1538 m. buvo ištremtas 
Strasbūrą (kur tapo prancūzų kongregaci- 
jos dvasininku ir Martino Bucerio, Stras- 
būro reformatoriaus, patarėju). 1541 m. 
grįžo į Ženevą, įgijo Reformacijos tarptau- 
tinės politikos patirties, brandžiau ėmė 
mąstyti apie Šventąjį Raštą — visa tai nu- 
kreipė Calvino mintis link „matomų“ 
bažnyčių poreikio, jis aiškiau kalbėjo apie 
tai, kokią grėsmę jų neliečiamybei kelia ta- 
riamai „dieviški“ valdovai. Jo nuostatos, 
pirmiausia suformuluotos Ženevos 
bažnyčios įstatų ir tikėjimo išpažinimo pro- 
jektuose, vėliau buvo įtrauktos į daugelį 
Šventojo Rašto komentarų ir kitus gerokai 
pataisyto, perdirbto ir išversto Pamokymo 
leidimus. Paskutinis leidimas (1559-1560) 
aiškiai nurodė „kunigaikščių pataikūnus“ 
bei sektantus kaip didžiausią grėsmę „dok- 
trinos grynumui . 

Vėlesnėse Calvino teologijos formu- 

luotėse numatyta „krikščioniška federaci- 
ja“ (ne liuteroniška koncepcija), kurioje ir 
dvasinė, ir civilinė valdžia yra esminiai ir 
lygūs komponentai, nepriklausomai įgalio- 
ti Dievo bendradarbiauti įtvirtinant „die- 
viškąją drausmę“. Paskutiniame Pamoky- 
mo leidime viena iš keturių knygų skiriama 
bendrai (matomajai) Bažnyčiai ir „civilinei 
administracijai“. „Dieviškoji disciplina“ 
pakeičia „krikščionių laisvę“ (į šią doktri- 
ną Calvinas pradėjo žiūrėti kaip į būtinai 
sukeliančią nesusipratima) — tai tarsi Cal- 
vino minčių leitmotyvas. „Dieviškoji dis- 
ciplina“ iš esmės suprantama kaip doro el- 
gesio mokymas: bausmė ir suvaldymas yra 
tik pagalbiniai aspektai. Tikroji dorybė yra 
vieno Dievo dovana, bet ji verčia siekti reli- 
ginio ir moralinio tobulumo gyvenime. Ir 
Dievas paskyrė dvigubą valdžią, kad pa- 
dėtų krikščionims jo siekti: jiems vienodai 
reikia abiejų valdžių. Calvino krikščionio 
gyvenimo koncepcijoje uolus ir karštas dva- 
sinių bei pilietinių pareigų vykdymas tam- 
pa svarbiausias; šių pareigų tikslas — „pa- 
statyti“ Bažnyčią, todėl tikrosios religijos 
aistra netenka sektantiškų konotacijų. 
Taigi dieviška valstybinė santvarka yra 
ir pilietinė, ir dvasinė bendrija. Šiomis ap- 
linkybėmis ankstesniems bandymams at- 
skirti dvigubos valdžios šakų jurisdikciją 
lieka mažai vietos, ne daugiau negu bažny- 
tinėje tvarkoje, kurią Calvinas sukūrė Žene- 
voje. Pamokymas iš tikrųjų visada pabrėžia 
tikrosios religijos gynimą ir palaikymą kaip 
vieną iš civilinės valdžios tikslų. Svarbiau- 
sia tai, jog; „dviguba valdžia“ dieviškoje vi- 
suomenės santvarkoje turi harmonizuoti re- 
liginius bei pilietinius įsipareigojimus ir (jei 
reikia) bausmes bei įbauginimo priemones 
už pareigos nevykdymą. Gyvybiskai būti- 
na, kad abiems valdžioms tarnaujantys 
žmonės ir naudojamos priemonės būtų 
atskirtos taip, kad kiekviena valdžia kon- 
troliuotų ir ragintų kitą. Pasaulietinis „ma- 
gistratas“ — Calvinui labiau patiko respub- 
likoniškas žodis negu Lutherio pasaulietinės 
valdžios prilyginimas „kunigaikščiams“ — 
naudojasi kalaviju; Bažnyčia naudojasi tik 

įtikinėjimu ir kaip paskutine priemone at- 
skyrimu nuo Bažnyčios (ekskomunikacija). 
Tačiau abi jos savaip prisideda prie geros 
tvarkos, kuri yra kartu ir religinė, ir civili- 
nė. Tam tikras darbo pasidalijimas, Zino- 
ma, reikalingas ir įžvalgus dalykas: bažny- 
tinė valdžia negali vykdyti užsienio 
politikos ar administruoti paprastus 
baudžiamosios ir civilinės teisės darbus, 
kaip ir magistratas negali pamokslauti, nors 
Ženevos magistratai buvo linkę į pamoky- 
mus. Žr. taip pat BAŽNYČIA IR VALSTYBĖ. 

Jei viena valdžia turi teisę būti viršesnė 
už kitą, tai turi būti dvasinė valdžia (pvz., 
dvasininkija). Kadangi Calvinas buvo išsi- 
lavinęs klasikos tyrėjas ir advokatas, jis vi- 
sad jautė pagarbą moralinei ir politinei 
(pagoniškųjų) senovės tautų išminčiai. 
Tačiau kai tik reikalas tapdavo prieštarin- 
gas, jis pasikliaudavo apsireiškimu, bet ne 
savarankišku protu, kaip priemone sužino- 
ti Dievo valią, o dvasininkais — kaip įgalio- 
tais jos aiškintojais. Tačiau Calvinas nesie- 
kė, kad dvasininkai vyrautų politinėje 
bendruomenėje: jo idealas - dviejų die- 
viškosios valios „administratorių“ bendra- 
darbiavimas daugmaž lygiomis sąlygomis. 
Jis negailėjo jokių teologinių ir praktinių 
pastangų sugrąžinti „evangelikų“ dvasi- 
ninkams prestižą ir taip garantuoti, kad jų 
bendradarbiavimas su pasaulietiniais „val- 
dytojais“ netaptų pataikavimu. 

Todėl tai nėra katalikų skirtumas tarp 
dvasininkų ir pasauliečių, kuris nesuderi- 
namas su Evangelija. Calvinas taip pat tvir- 
tino, kad dvasininkų uždavinys iš tikrųjų 
yra „valdyti“ pasauliečius, tačiau tokia kal- 
ba erzino evangelikus, išauklėtus antikleri- 
kalizmo dvasia. Calvino nuomone, tvarkin- 
gai reformuotai Bažnyčiai reikia gerai 
išsilavinusių, save kontroliuojančių ir įkve- 
piančių dvasinių vadovų elito. Apie Luthe- 
rio „visų tikinčiųjų kunigavimą“ jis negal- 
voja. Šventojo Rašto neatitinka ir 
netoleruotina yra tai, kad katalikai painioja 
prievartos ir dvasios jėgas su absoliutine po- 
piežiaus monarchija (pagaliau Calvinas 
priėjo išvadą, kad bet kokia absoliutinė mo- 

narchija yra nesuderinama su Dievo monar- 
chija). Calvinas aiškino, kad Šventasis 
Raštas įgalioja kolegialią dvasininkiją, ku- 
kongregacijos nariai. Jis visiškai pripažino 
panašumą Šventojo Rašto pagrindu siūlo- 
mos Bažnyčios formos ir „mišrios“ (arba 
ribotos) pasaulietinio valdymo formos, suda- 
rytos iš monarchijos, aristokratijos ir demo- 
kratijos elementų, kurios protingus privalu- 
mus patvirtino filosofai. Iš tiesų 1543 m. ir 
vėlesniuose Pamokymo leidimuose jis patei- 
kė civilinio valdymo formą, atsargiai, bet tvir- 
tai išreikšdamas palankumą grynai ar pa- 
keistai aristokratijos formai, nuosaikiai tai 
pagrįsdamas, o tai, matyt, irgi buvo svarbu 
bažnytiniams jo apmąstymams; būtent to- 
kia tvarka pančiojo savivalę ir nesaikingu- 
mą, į kurį natūraliai linksta kiekvienas indi- 
vidas, neuždrausdama tam tikros laisvės. 

Taigi apie politinės bendruomenės san- 
tvarką Calvinas galvojo kaip apie telokra- 
tiją — asociaciją, turinčią viską pranokstan- 
tį tikslą, kurio siekti privalo visi nariai. 
Todėl nenuostabu, kad „ereziją“ ir sektan- 
tiškumą jis laikė ypač pavojingais ir civili- 
nei, ir bažnytinei visuomenei ir, atvirkščiai, 
buvo atlaidus, kiek, jo nuomone, leido 
aplinkybės, tvarkai, kuri darė piliečių / 
Bažnyčios narių dalyvavimą savanorišką, 
atliekant jiems numatomus vaidmenis ren- 
kant dvasininkus ir magistratus. Įtampa tarp 
„dieviškosios disciplinos“ ir savanoriško pa- 
klusnumo bei dalyvavimo kalvinistų tradi- 
cijoje yra nuolatinė. HMH 

Campanella Tommaso (1568-1693) -italų fi- 
losofas ir mokslininkas. Saulės miesto (Civitas 
solis; 1602), utopinio veikalo, kuriame ap- 
rašoma ideali federacija be privačios nuosa- 
vybės, autorius. Žr. UTOPIZMAS. 


Camus Albert (1913-1960) - Alžyre gimęs 
prancūzų romanistas ir politinis mąstyto- 
jas. Kilęs iš darbininkų klasės; laimėjo 
stipendiją į Alžyro lycée (licėjų), buvo vei- 
kiamas savo mokytojo Jeano Grenier filo- 
sofijos - EGZISTENCIALIZMO, kuris nese- 
niai buvo tapęs madingas Prancūzijoje. 
Tuberkuliozė neleido Camus kaip Grenie- 
rui tapti dėstytoju, todėl jis ėmėsi literatū- 
rinės veiklos ir anksti pagarsėjo kaip „filo- 
sofas romanistas“. Prozoje ir kituose 
grožinės literatūros kūriniuose jis išplėto- 
jo egzistencializmą, kuris atmetė purito- 
niškus elementus, ryškius tokių teoretikų 
kaip Kierkegaard'as, HEIDEGGERis ir 
SARTRE’as darbuose, susiedamas egzisten- 
cializmą su hedonistiniais elementais, kil- 
dinamais iš helėniškojo pagoniškumo. Kar- 
tu su pagrindine l'absurdité, arba visatos be 
Dievo, ir absoliutaus moralės įstatymo ira- 
cionalumo doktrina Camus iškėlė, jo ma- 
nymu, pietinius, arba Viduržemio šilumos, 
ir laimės idealus, priešpriešindamas juos 
mirtinai šaltoms šiaurės ideologijoms. 
Jam būdinga egzistencinės etikos forma 
savo ruožtu paskatino atsirasti būdingą 
egzistencinės politikos formą. Vienoje iš 
ankstyvųjų esė Laiškas bičiuliui vokiečiui (Let- 
tre a un ami allemand; 1943) Camus prie- 
kaištavo draugui vokiečiui, kad nuo patei- 

sinamo pareiškimo apie visatos iraciona- 
lumą jis peršoka prie išvados, kad reikėtų 
palaikyti akivaizdžiai iracionalią Hitlerio 
politiką. Camus teigia, kad į visatos iracio- 
nalumą geriau reaguoti kuriant Žmonijai 
tvarką teisingumo forma. Kadangi egzisten- 
cializmo moralės autentiškumo kriterijus 
yra darbai, o ne žodžiai, Camus baigė ginčą 
ir tapo iš pradžių politiniu žurnalistu 
Alžyre, o Prancūzijai pralaimėjus 1940 m. 
ėmėsi ginklo Pasipriešinimo judėjime. 
Camus romaną Svetimas (L’Etranger; 
1942), pasirodžiusį okupacijos metais, 
triukšmingai pasveikino Sartre'as, o pats 
autorius po išvadavimo Paryžiuje buvo 
garbinamas ir kaip žymus romanistas, ir 
kaip Pasipriešinimo didvyris. Tačiau Camus 
greitai nutolo nuo „Šiaurės“ egzistencialis- 
tų, kurie vis labiau žavėjosi sovietinėmis ir 
marksistinėmis pažiūromis, nepaisydami 
plačios teorinės bedugnės, skyrusios eg- 
zistencializmą ir marksizmą. Camus kaltino 
Sartre'ą, MERLEAU-PONTY ir Simone de Beau- 
voir bei jų bendrininkus pasidavus emoci- 
niam smurto ir ideologinio ekstremizmo pa- 
trauklumui. Jis atrėmė jų argumentus, 
priešpriešindamas „Viduržemio“ saikingu- 
mą, arba la mesure, išmintį ir kantrybę. Esė 
Sizifo mitas (Le Mythe de Sisyphe; 1942) jis 
vaizduoja savo herojų Sizifą, darantį tą pa- 
tį vis iš naujo ir vis dėlto patiriantį laimę. 
Reikšmingiausias jo indėlis į politinę 
mintį yra Maištaujantis žmogus (L Homme 
révolté; 1951), kuriame skelbia, kad tikrasis 
maištininkas yra ne revoliucionierius, Zmo- 
gus, kuriam rūpi sugriauti esamą tvarką ir 
paskelbti naują pasaulį, o žmogus, kuris 
tikslingai priešinasi neteisingumui siekda- 
mas, kad gyvųjų gyvenimas būtų geresnis, 
o ne blogesnis. Ši knyga — tai nepertraukia- 
mas maldavimas ,,laipsnisko socialinio or- 
ganizavimo” arba tos liberaliosios socialde- 
mokratijos rūšies, kuri, reikia pripažinti, 
labiau pažįstama Didžiajai Britanijai ir Skan- 
dinavijai negu kuriai „Viduržemio“ šaliai. 
Iki 1960 m., kai Camus mirė sulaukęs 
46 metų, kairiojo sparno institucijos Pa- 
ryZiuje jo visiškai išsižadėjo ne tik del jo 

antikomunizmo, bet ir dėl to, kad jis kaip 
Alžyro prancūzas atsisakė palaikyti Alžyro 
išlaisvinimo fronto (FLN) tikslus. Camus to- 
liau pasisakė už rasių susitaikymą Alžyre 
jau gerokai po to, kai ekstremizmas sužlug- 
dė realias viltis, kad tokia politika gali būti 
sėkminga. Tuo pat metu jis atitrūko nuo 
dešiniųjų, nes pasitraukė iš UNESCO komi- 
teto, protestuodamas prieš Franco Ispa- 
nijos priėmimą į šią organizaciją. Jo gyve- 
namasis metas buvo ypač abejingas 
apeliavimui į la mesure. MC 

Carlyle Thomas (1795-1881) — britų istori- 
kas ir socialinis kritikas. Carlyle’is buvo 
Damfrisyro mūrininko ir ūkininko sūnus, 
mokėsi vietos gramatikos mokykloje ir 
Edinburgo universitete. Jis atsisakė pirmi- 
nės minties tapti Presbiterionų bažnyčios 
dvasininku ir vertėsi atsitiktiniais darbiais 
rašydamas straipsnius į Edinburgh Review 
bei kitus periodinius leidinius iki 1834 m., 
kai su žmona persikėlė į pietus, į Londoną, 
kur gyveno iki mirties. Pirmoji jo knyga Sar- 
tor Resartus (1833) — idiosinkraziškas dva- 
sines autobiografijos ir placiy filosofiniy 
svarstymų derinys — nepadarė didelio įs- 
pūdžio, bet savo reputaciją jis pelnė už 
Prancūzijos revoliuciją (The French Revolution; 
1837). Po jos išleista serija istorijos ir socia- 
linės kritikos darbų, svarbiausi iš jų buvo 

Herojai ir herojų garbinimas (Heroes and Hero- 
worship; 1840), Praeitis ir dabartis (Past and 
Present; 1843), Oliverio Cromwellio laiškai ir 
kalbos (Letters and speeches of Oliver Crom- 
well; 1845), Paskutinių dienų pamfletai (Lat- 
ter-Day Pamflets; 1850) ir Frydricho Didžiojo 
istorija (History of Frederick the Great; 1858- 
1865). 

Nors buvo be galo aršus socialinis kriti- 
kas, Carlyle'is nesidomėjo politine teorija, 
oto meto politines problemas niekino ir ne- 
kreipė įjas dėmesio. Tačiau jo darbuose nu- 
rodomos politinės nuomonės ir pateikiami 
politiniai vertinimai, plačiąja prasme iš jų 
galima išskirti tris pagrindinius dalykus: 
pabrėžiamas viską apimantis Dievo teisin- 
gumas kaip vienintelis ir svarbiausias žmo- 
gaus veiksmų sėkmę lemiantis veiksnys; 
instinktyvi moralinė visuomenės vienybė 
kaip Dievo teisingumo tarpininkas (liau- 
dies revoliucija tampa aukščiausia baus- 
me korumpuotai politinei vadovybei); ir tė- 
viško charizmatinio lyderio poreikis 
(„herojaus garbinimas“), kuris sutelktų 
daugelio instinktus į vieną tašką ir suteik- 
ty jiems praktinį postūmį. 

ios mintys iš esmės panašios į tradici- 
nę romantinę politinę mintį (žr. ROMAN- 
TIZMAS), bet Carlyle'io radikalizmas ski- 
ria jį nuo Burke'o konservatizmo, kuris 
dominavo britiškoje šios tradicijos atmai- 
noje. Carlyle'is visada apibūdindavo save 
kaip radikalą, — jo radikalizmas ypač aki- 
vaizdus ankstyvuosiuose rašiniuose, o 
ryškiausias Prancūzijos revoliucijos istorijoje, 
kurioje jo pritarimas revoliucijai niekuo ne- 
pridengiamas — bet jis niekada nebuvo ir 
demokratas. Jis manė, kad atstovaujamo- 
sios institucijos yra tik sterilios politinio 
mechanizmo struktūros, o būdamas bran- 
desnio amžiaus vis labiau žavėjosi auto- 
ritarinėmis valdymo formomis - „despotiz- 
mas yra svarbiausias sprendžiant 
daugumą reikalų“ (Praeitis ir dabartis), — 
kaip parodė Oliverio Cromwellio ir Frydri- 
cho Didžiojo pavyzdžiai. Visuomenės ver- 
tės kriterijumi vis dažniau laikomas jos 
gebėjimas pripažinti savo tikruosius „he- 

rojus“ ir paklusti jų įkvėptam vadovavimui, 
o „herojais“ vis labiau tampa absoliutinės 
ir vis mažiau charizmatinės asmenybės. 
Dėl Carlyle’io herojiškų lyderių, kaip sa- 
vo tautos atstovų, sampratos į jį kartais Žiūri- 
ma kaip į XX a. fašizmo pranašą, tačiau toks 
tapatinimas yra klaidingas, nes jo idėjos 
įspraustos į griežtus religinius rėmus, ku- 
riuose visiškai nėra totalitarinio elemento ir 
jis santykinai mažai domėjimosi nacionaliz- 
mu. Kaip nepriklausomas politinis romanti- 
kas jis sukūrė ganėtinai nuoseklią politinių 
idėjų visumą, kad pritrauktų sekėjų, bet dau- 
giausia įtakos padarė kitose srityse. ALLeO 

Chamberlain Houston Stewart (1855-1927) — 
Britanijoje gimęs ir Vokietijoje reiškęsis pro- 
pagandininkas. Pateikė rasistinę Europos 
istorijos analizę Devyniolikto amžiaus pa- 
grinduose (The Foundations of the Nineteenth 
Century; 1911), kuriuose įrodinėjo arijų pra- 
našumą. Žr. RASIZMAS. 

Ciceronas Markas Tulijus (106— 43 pr. Kr.) — 
romėnų oratorius ir rašytojas. Ciceronas gi- 
mė Italijos mieste Arpine, esančiame 100 km 
į pietryčius nuo Romos, pasiturinčioje šei- 
moje, kuri gavo Romos pilietybę II a. pr. Kr. 
pradžioje. Cicerono šeimos nariai ėjo pa- 
reigas Arpine, o tiesioginiai jo protėviai bu- 
vo glaudžiai susiję su Romos elitu. 
Anksčiau už Ciceroną kitas Arpino pilie- 
tis, Gajus Marijus, dalyvavo Romos politi- 
koje ir turėdamas ypatingų karvedžio ga- 
bumų per krizę unikaliai pagarsėjo septynis 
kartus tapdamas konsulu. 

Ciceronas gavo geriausią išsilavinimą, 
koks buvo įmanomas už pinigus, daugiau- 
sia iš mokytų graikų pasaulio žmonių. Ne- 
abejotina, kad nuo jaunystės jis buvo pasi- 
ryžęs siekti tarnybos Romoje. Nors kaip 
Romos kariuomenės jaunesnysis karinin- 
kas dalyvavo kare prieš Italijos sąjunginin- 
kus per 89 m. pr. Kr. maištą, Ciceronas nu- 
sprendė siekti valdžios pasinaudodamas 
savo kaip oratoriaus talentu. Ta kryptimi jį 
tikriausiai pastūmėjo dviejų didžių I a. ora- 
torių M. Antonijaus ir L. Licinijaus Kraso, 
kuriuos jis girdėjo kalbant daugeliu progų, 
sugebėjimai. 

Ciceronas pradėjo karjerą kaip advoka- 
tas teismuose devintojo dešimtmečio 
pabaigoje. Kiek ankstesniam laikotarpiui 
priskirtinas trumpas jo traktatas apie ora- 
torinį metodą. Kalbos ir traktatas at- 
skleidžia apskritai konservatyvų požiūrį į 
Romos valstybės organizaciją, bet visai ne- 
rodo teorinio domėjimosi analize ar aiški- 
nimu. Cicerono talentai sėkmingai at- 
siskleidė sakant ginamąsias kalbas. 70 m. 
pr. Kr. jis buvo kaltintoju G. Verio byloje — 
tai pritraukė jam draugų ir padarė įtakin- 
gą. Ciceronas sparčiai kopė tarnybos hie- 
rarchijos laiptais ir 63 m. pr. Kr. tapo kon- 
sulu, būdamas jaunesnio nei įstatymo 
leidžiama amžiaus, net nebuvęs armijos 
vadu ar provincijos gubernatoriumi. 

Kaip konsulas jis jautė pareigą be teis- 
mo nubausti mirtimi keletą į Katilinos są- 
mokslą įtrauktų žmonių ir 58 m. pr. Kr. trum- 
pam buvo ištremtas už šį nusižengimą. Jis 

niekada nebuvo toks svarbus, kokiu siekė 
būti, o tada atsidūrė Romos politikos kurso 
bei Romos revoliucinės pažangos nuošaly- 
je. Ši marginalinė pozicija leido, o gal pa- 
stūmėjo jį mąstyti apie Romos valstybės po- 
litinę organizaciją. 

Būdamas konsulu, o gal ir anksčiau, Ci- 
ceronas susidarė nuomonę, kad įvairių Ro- 
mos valstybės luomų santarvė buvo jos 
išsigelbėjimo ratas. Ši nuomonė, be abejo, 
buvo teisinga, bet vargu ar buvo politinių 
veiksmų programa. 

Kalboje, pasakytoje 56 m. pr. Kr. ginant 
P. Sestijų, Ciceronas bandė rasti būdą apei- 
ti padalijimą tarp optimates ir populares, 
egzistavusį Romos valstybėje. Pirmieji ma- 
nė, jog valstybę turėtų valdyti elitas, tik ri- 
botai kontroliuojamas suverenios liaudies, 
o antrieji — jog liaudis turi vaidinti aktyvų 
vaidmenį ir gauti didelę apčiuopiamą nau- 
dą iš to, kad Roma turi imperiją. Ciceronas 
įrodinėjo, kad visi, kuriems nuoširdžiai rū- 
pi valstybės gerovė, iš tikrųjų yra optimates. 
Vėlgi ši idėja nebuvo iš tų, kurios darytų 
rimtą poveikį Romos politikai. 

Iš tikrųjų Cicerono kaip politinio mąsty- 
tojo karjera nelabai susijusi su jo kaip politi- 
ko karjera. Nors, kaip matysime, jo patirtis 
buvo labai svarbi jo raštams, juose daugiau- 
sia bandoma ginti Romą, kuri, manoma, eg- 
zistavo II a. pr. Kr., ir pateiktas visiškai ki- 
toks metodas negu jo konsulystės ir Pro Sestio 
receptai, kuriais buvo bent jau bandoma tie- 
siogiai reaguoti į esamą situaciją. 

Traktatas Apie valstybę (De re publica) bu- 
vo pradėtas 54 ir baigtas 52 m. pr. Kr.; gal- 
būt tada Ciceronas pradėjo rašyti Apie 
įstatymus (De legibus), jau seniai brandintą 
mintyse. Nežinoma, kada traktatas Apie 
įstatymus buvo baigtas. Kitaip tariant, san- 
tykis tarp šių dviejų darbų yra visai kitoks 
negu tarp PLATONO Valstybės ir Įstatymų. 
Kitais atžvilgiais skola Platonui yra dide- 
lė. Traktate Apie valstybę yra bendras pa- 
grindinių Romos valstybės elementų ir jų 
tikrųjų tarpusavio santykių apibūdinimas. 
Jausdamas stoikų filosofijos įtaką Cicero- 
nas pateikia svarbų prigimtinės teisės api- 

brėžimą, kuris paveikė vėlesnę politinę 
mintį (žr. TEISĖ / ĮSTATYMAS / DĖSNIS). 
Didžiausia šio darbo keistenybė yra tai, kad 
Ciceronas pripažįsta tradicines Romos 
valstybės institucijas — susirinkimus, sena- 
tą, magistratus, - jis mano, jog šiai visumai 
tam tikru būdu turi vadovauti vienas žmo- 
gus. Kaip tiksliai turi veikti vadovaujama 
demokratija, Ciceronas nepaaiškina (ši teks- 
to dalis apie rector reipublicae neišliko). Dar 
įdomiau, jog nors Ciceronas laiko Romos 
santvarką mišria kaip ir rašiusieji iki jo (Žr. 
POLIBIJAS), jis nemano, kad ši yra svarbi 
analizuojant susirinkimų, senato ir magist- 
ratų santykius. Jį daug labiau domino, kaip 
išlaikyti pusiausvyrą tarp daugumos ir 
mažumos bei užtikrinti pastarųjų domina- 
vimą. Čia Platono įtaka neabejotina. 
Peršasi išvada, jog iš tų dienų politikos 
Ciceronas apskritai suprato, kad žmonės 
yra nekontroliuojami ir negali būti kontro- 
liuojami visiškai laisvų Romos institucijų. 
Vienintelis sprendimas buvo koks nors va- 
dovavimo būdas. Šis bendras požiūris, at- 
rodo, kur kas svarbesnis negu faktas, kad 
52 m. pr. Kr. Pompėjus trumpai buvo vie- 
nintelis konsulas ir Romos likimo lėmėjas. 
Traktatas Apie įstatymus pateikia daug 
taisyklių, kaip tvarkyti religinius ir pasau- 
lietinius reikalus, bei išsamius abiejų atve- 
jų komentarus. Nors Ciceronas sakosi re- 
komenduojąs Romos valstybę tokią, kokia, 
jo manymu, egzistavo II a. pr. Kr. viduryje, 
bet iš tikrųjų pateikia nemaža detalių prie- 
monių, kurios buvo būdingos tik vėlyvajai 
Romos respublikai, kaip antai automatinis 
buvusių kvestorių skyrimas į senatą. 
Galima manyti, kad Cicerono idealios 
valstybės su vienu vadovu ir mokytoju gy- 
nimas yra vienas iš principato pagrindų 
(žr. ROMĖNŲ POLITINĖ MINTIS). Tačiau jau 
iš pat pradžių Augustas siekė sukurti abso- 
liutinę (nors ir užslėptą) monarchiją, kuriai 
Ciceronas iš tiesų nesąmoningai suteikė 
konstitucinį instrumentą tų galių pavidalu, 
kurias priskyrė Brutui ir Kasijui 43 m. pr. Kr. 
Didžiajam vėlyvosios imperijos krikščio- 
nių rašytojui šv. AUGUSTINUI tereikėjo pa- 

daryti traktatą Apie valstybę pavyzdžiu, ro- 
dančiu tinkamą Dievo valstybės valdymą. 
MHC 

Coke, seras Edward (1552-1634) — Angli- 
jos teisininkas ir teisés veikaly autorius. 
Coke’as buvo generaliniu advokatu, gene- 
raliniu prokuroru ir vyriausiuoju teisėju, 
tačiau iš pastarųjų pareigų 1616 m. Jokū- 
bo I buvo pašalintas. Tokią karjerą 
neišvengiamai lydėjo ir varžybos tarp as- 
menybių, ir konstituciniai ginčai; būtent 
Francisas BACONas, pagrindinis Coke'o 
varžovas kovoje dėl pareigų ir karjeros, pa- 
rengė dokumentą, smulkiai aprašantį Co- 
ke’o „naujoves įstatymuose“, kuriuo Jokū- 
bas ir rėmėsi. 

Coke’as parengė du daugiatomius lei- 
dinius, kuriuose aptarė teisės prigimtį ir įs- 
tatymų interpretavimą. Anglijos įstatymų 
institucijos (The Institutes of the Laws of En- 
gland; 1628-1644) buvo keturiy tomy studi- 
ja, kurios pirmas tomas buvo skirtas ilgiems 
komentarams apie ankstesnių laikų teisinį 
traktatą — Littletono Nekilnojamosios nuosa- 
vybes teisės (Tenures). Antras tomas taip pat 
buvo susijęs su nuosavybe, arba „mano ir 
tavo“ (meum ir teum); trečiasis aiškino ka- 
rūnos kaltinimus, arba nusikaltimus; ket- 
virtasis aptarė teisinės sistemos organi- 

zavimą ir bandė paaiškinti skirtingas tei- 
sines sistemas. Tais laikais, kai buvo ginči- 
jamos privilegijuotos karaliaus galios, šie 
klausimai buvo esminiai politiniai klausi- 
mai. Antras rinkinys, kurį sudarė trylika 
tomų, du iš kurių išleisti po mirties, buvo 
Ataskaitos (Reports) apie bylas (1600-1659). 
Coke'o žodžiais, Ataskaitose „pateikiama 
kitų žmonių nuomonė ir sprendimai“, o 
Anglijos įstatymų institucijose — jo paties; 
tačiau dėl to buvo abejojama, ypač dėl Ata- 
skaitų tikslumo bei objektyvumo. 

Šie leidiniai ypač domina teisę tirian- 
čius istorikus; jie tapo pavyzdiniais teisi- 
niais tos srities veikalais, iš dalies dėl to, 
kad vėlesnių laikų autoriai nesiryžo karto- 
ti Coke’o darbo apie viduramžių preceden- 
tus. Politikos teoretikams ypač įdomūs bu- 
vo du Coke'o doktrinų aspektai, t. y. jo 
bendrosios teisės prigimties apžvalga ir ga- 
limybė, kad jis buvo nuosekliai šališkas ver- 
tindamas ar aprašydamas teismo bylas, 
kurios dėl aukščiau minėtos priežasties pa- 
darė įtaką teisės raidai. 

Coke'o bendrosios teisės prigimties 
apžvalgoje teigiama, kad jos šaltiniai yra 
tradicijos bei precedentai kartu su parla- 
mento aktais. Jis tarė egzistuojant pagrin- 
dinį įstatymą, kuriam negali prieštarauti 
joks teismo sprendimas ir kuris yra pateik- 
tas Didžiojoje laisvių chartijoje (Magna Car- 
ta). Be to, Coke’as teigė, kad teisė yra „dirb- 
tinis proto patobulinimas“, kurį per 
paveldą tobulina „rimtų ir išsimokslinusių 
žmonių“ kartos, patobulinimas, kurio ne- 
galėtų pasiekti jokio individo natūralus 
protas (Institutes, I t., šeštas leid., 1670). 
Šio argumento nepripažinęs Jamesas 
HOBBESas užsipuolė jį savo Dialoge apie ben- 
drąją teisę (Dialogue of the Common Laws; 
1681), konkrečiai atmesdamas teiginį, kad 
bendrosios teisės viršenybė riboja monar- 
cho galias. Keista, kad panašius argumen- 
tus apie santykį tarp proto, įprasminto ins- 
titucijoje, ir individo prigimtinio proto 
XVIII a. vartojo BURKE'as, o posakis, pri- 
skiriamas Coke’ui, kad mes turime gyven- 
ti „valdomi įstatymų, o ne žmonių“, buvo 

prisimintas 1977 m. Amerikoje per Voter- 
geito skandalą. 

Kadangi Coke'o veikalai vėliau buvo 
laikomi labai patikimais, bet koks netiks- 
lumas ar šališkumas jo vertinime, taip pat 
ir Ataskaitose, būtų labai pastebimas. Kai ku- 
rie istorikai rado jo šališkumo ekonominio 
liberalizmo ar nuosavybės savininkų nau- 
dai, įrodymų, tačiau šiuos įrodymus gali- 
ma ginčyti, o daugeliu atvejų Coke'o ata- 
skaitos yra labai maža su kuo arba apskritai 
su niekuo nepalyginamos. Be to, dar iki šiol 
diskutuojama, ar minimas šališkumas tu- 
rėtų būti priskiriamas pačiam Coke'ui, ar 
apskritai teisėjams. AWR 

Cole G. D. H. (1889-1959) — britų visuome- 
nės teoretikas. Zr. GILDIJŲ SOCIALIZMAS. 


Coleridge Samuel Taylor (1772-1834) - anglų 
poetas ir mąstytojas. Nors jis geriausiai 
žinomas kaip poetas ir literatūros kritikas, 
tačiau didžiąją savo gyvenimo dalį skyrė 

filosofijai, teologijai bei politikos apmąsty- 
mams. Jo išplėtotos politinės filosofijos šak- 
nys glūdi IDEALIZME, kuris kilo iš vokiečių 
filosofų — tokių kaip KANTas, FICHTE ir 
Schellingas, bet taip pat ir iš platonizmo 
bei krikščioniškosios teologijos. Galima bū- 
tų teigti, kad Coleridge'as yra pagrindinis 
anglų XIX a. konservatizmo mąstytojas. 

Jaunystėje Coleridge'as žavėjosi radika- 
lais. Jis sveikino Didžiąją Prancūzijos re- 
voliuciją, išjuokė Didžiosios Britanijos kon- 
stituciją ir smarkiai puolė Anglikonų 
bažnyčios doktrinas bei institucijas. Jis pa- 
laikė GODWINo tikėjimą, kad blogis yra so- 
cialinių institucijų, ypač privačios nuosa- 
vybės, produktas. Kurį laiką jis su Southey 
planavo įkurti „pantisokratiją“ Amerikoje: 
tai egalitarinė visuomenė, kurioje tobulos so- 
cialinės aplinkos rezultatas būtų tobulų in- 
dividų atsiradimas. Vis dėlto jis neryžtingai 
gynė prievartinę revoliuciją savo tėvynėje ir 
politinėse paskaitose (1795) bei savo Zurna- 
le The Watchman (1796), labiau pabrėžė mo- 
ralinio ir religinio švietimo, o ne instituci- 
nių pokyčių reikšmę siekiant reformų. 

Coleridge'as netrukus ėmė nepasitikėti 
Prancūzija ir vis labiau abejojo politinių re- 
formų galimybėmis. Jau 1798 m. jis pareiškė 
„nesąs nei vigas, nei reformatorius, nei res- 
publikonas“, ir straipsniai, kuriuos rašė 
1798-1803 m. rodo, kad jis susitaikė su esa- 
ma socialine bei politine tvarka. 

Brandieji Coleridge’o politiniai veikalai — 
Draugas (The Friend; 1809-1810), straipsniai 
Courier (1804-1818) bei du Pasaulietiški pa- 
mokslai (Lay Sermons; 1816 ir 1817) aprėpė 
daugybę temų nuo moralės ir politikos san- 
tykio iki HOBBESo bei ROUSSEAU kritikos ir 
įrodinėjimo, kad Biblija yra geriausias vals- 
tybės veikėjo vadovas. Tikriausiai šios esė 
yra labiausiai minėtinos dėl socialinės kriti- 
kos, galinčios būti romantiškosios reakcijos 
į industrinę revoliuciją pavyzdžiu. Colerid- 
ge'as smarkiai kritikavo nereikalingą komer- 
cinių vertybių įtaką, klasikinių ekonomistų 
idėjas, pramonininkų veiklos reguliavimo 
stygių ir neatsižvelgimą į vargšų kančias. 
Jis ypač smerkė komercinių vertybių perė- 

mimą žemės ūkyje ir aiškino, kad aukšte- 
snės klasės turėtų laikyti savo žemes ne eko- 
nominiais ištekliais siekdamos asmeninės 
naudos, bet pasitikėjimo vykdant visuome- 
nines pareigas ženklu. 

Svarbiausias ir įtakingiausias buvo pas- 
kutinis Coleridge'o politinis veikalas Apie 
Bažnyčios ir valstybės konstituciją remiantis 
kiekvienos iš jų idėja (On the Constitution of 
Church and State according to the Idea of Each, 
1830). Čia jis dėsto darnią politinę teoriją, 
grįstą savo idealistine filosofija. Šios filo- 
sofijos esmė buvo skirtumas tarp proto ir 
supratimo. Supratimas kaip žinojimo for- 
ma buvo susietas su pojūčiais — patirtimi. 
Antra vertus, protas buvo šaltinis mūsų 
pažinimo tų „ekstrajutiminių tiesų“, kurias 
Coleridge'as vadino idėjomis. Jo manymu, 
daugybė klaidingų filosofinių sistemų — 
tokių kaip empirizmas bei UTILITARIZMAS 
— atsirado iš bandymų per supratimą su- 
vokti dalykus, kurie iš tiesų gali būti vien 
protui prieinami. Ypač galutiniai žmogaus 
elgesio, ir moralinio, ir politinio, tikslai ga- 
li būti išprotauti kaip idėjos. Jis tikėjo, kad 
šios idėjos gyvena Žmonių protuose ir, nors 
dažnai nesąmoningai, veikia jų elgesį. Iš to 
atsirado jo tikėjimas, kad institucijos, tegu 
ir netobulai, dažnai įprasmina šias idėjas, 
pagal kurias apie institucijas ir turi būti 
sprendžiama. 

Anot Coleridge'o, politinė sistema ge- 
riausiu atveju turėtų būti sudaryta iš opo- 
nuojančių, bet tinkamai subalansuotų ir tar- 
pusavyje priklausomų jėgų. Valstybė turėtų 
įprasminti dvi jėgas — pastovumo ir pažan- 
gos; šią idėją realizuoja Didžiosios Britani- 
jos parlamentas, kurio Lordų rūmuose vy- 
rauja žemvaldžių klasės, o prekybininkų ir 
profesionalų klasės vyrauja Bendruomenių 
rūmuose. Visos jos turi būti pagrįstos mo- 
raline kultūra, kurią ugdo ir skleidžia 
nacionalinė Bažnyčia arba „inteligentija“. 
Coleridge'o nacionalinė Bažnyčia nebuvo 
Bažnyčia įprasta žodžio prasme, bet apė- 
mė visus tautos išsimokslinusius Žmones, 
kurie, kurdami ir skleisdami pažinimą, 
plėtoja gyventojų „humanizmą“ ir rengia 

juos būti piliečiais. Bažnyčia ir valstybė kar- 
tu sudaro „organizuotas“ visai tautai at- 
stovaujančios politines jėgas, kurios 
priešpriešinamos „laisvoms ir paplitu- 
sioms“ įtakoms, tokioms kaip spauda ir 
visuomenės nuomonė, o šios savo ruožtu 
būdamos „aktualiomis“ jėgomis buvo 
priešpriešinamos „potencialioms“ visai 
tautai atstovaujančios politinėms jėgoms. 
Politinis Coleridge'o idealizmas buvo 
atmestas kaip vien metafizinis jo laikų 
nusistovėjusių institucijų apdaras. Tokia 
kritika pagrįsta, tačiau nutylimi originalūs 
ir kūrybingi Coleridge'o politinės minties 
elementai. Jo pateikta inteligentijos ir jos 
socialinės reikšmės koncepcija padarė ypač 
didelę įtaką, pavyzdžiui, J. S. MILLiui. PJ 

Collingwood Robin George (1889-1943) — 
anglu filosofas idealistas ir istorikas. Gimes 
Konistone, Lankašyre, Collingwoodas nuo 
1912 m. dėstė Oksfordo Pembroko koledže, 

1935-1941 m. buvo Veinflito koledžo meta- 
fizinės filosofijos profesoriumi. Labiausiai 
jis Žinomas dėl įnašo į visuomenės mokslų 
filosofiją ir estetiką, taip pat kaip senosios 
Britanijos istorikas; čia bus kalbama tik apie 
pirmą jo veiklos sritį. 

Collingwoodo įsitikinimui, kad „visa is- 
torija yra minties istorija“ (žr. IDEALIZMAS) 
įtaką darė tų laikų Italijos idealistai CROCE 
ir ypač Gentile. Collingwoodas skiria žmo- 
gaus veiksmus, kuriuos galima pažinti iš 
veikiančiojo minčių „vidaus“, nuo natūra- 
lių įvykių, kurie suprantami tik jų „išorės“ 
arba išorinio pasireiškimo sąvokomis. 
Žmogaus veiksmai aiškintini individualaus 
veikėjo motyvais bei intencijomis. Priežas- 
tiniai ir į dėsnius panašūs aiškinimai tinka 
tik pasikartojantiems gamtos įvykiams, ku- 
riuos galima numatyti. Kadangi žmonės 
yra save apibrėžiantys gyvūnai, jų istorijai 
neįmanoma nustatyti pastovios atskaitos 
taškų ir prasmių sistemos, analogiškos 
gamtos mokslų koncepcijoms. Norint su- 
prasti kitų žmonių veiksmų prasmę, reikia 
„Vėl išgyventi“ jų minčių eigą. Tačiau iš šios 
tezės Collingwoodas nedaro subjektyvisti- 
nių ar reliatyvistinių išvadų. Pagrindinis jo 
argumentas yra istorizmo prielaida apie 
žmogaus minties tęstinumą ir tobulėjimą. 
Tam tikro mąstytojo savęs tobulinimas tu- 
ri atkartoti minties istorijos raidą, kad su- 
kurtų nuoseklią filosofiją, aprėpiančią visa, 
kas vyko iki šiol (žr. ISTORIZMAS). Civili- 
zacija — tai tapsmo procesas, siejantis pra- 
eities mintį su dabartimi. Taigi visa šiuo- 
laikinė mąstysena netiesiogiai tęsia ir 
kritikuoja praeities mąstyseną. 

Collingwoodas savo filosofijos metme- 
nis dėsto vieninteliame baigtame veikale 
Speculum Mentis (1924), kuriame aprašo 
penkias „patirties formas“ - meną, religiją, 
mokslą, istoriją ir filosofiją; jos sudaro 
aukštyn kylančią tiesos tvarką, kurios kiek- 
vienas tarpsnis plėtojasi, kol pradeda nea- 
titikti reikalavimų ir pagimdo savo įpėdi- 
nę. Vėlesniuose darbuose ši mintis buvo 
ištobulinta aiškinant, kad toks procesas 
dialektiškai apima skirtingus ir istorijos, ir 


96 


žmogaus pažinimo raidos tarpsnius. Šiuo- 
se veikaluose filosofija virsta istorija, nes 
jokia filosofija neapsieina be „absoliučių 
pirminių prielaidų“, kurios būdingos mąs- 
tymui kiekvienu tam tikru laiku (Essay on 
Metaphysics, p. 55). 

Atrodo, kad Antrasis pasaulinis karas 
tapo išbandymu Collingwoodo tikėjimui 
Vakarų civilizacijos pažanga. Naujasis 
Leviatanas (New Leviathan; 1942) yra ban- 
dymas Hobbeso „klasikinę politiką“ pa- 
daryti šiuolaikiškesne. Etika yra trijų rūšių, 
kurios augančia racionalumo tvarka išsi- 
dėsto šitaip: nauda, teisė ir pareiga. Pir- 
moji apima „tikslo-priemonių“ pateisini- 
mą, antroji reiškia, kad laikomasi taisyklių, 
o trečioji reiškia sąmoningą valios aktą. Po- 
litika yra dialektiška pažanga nuo prigim- 
tinės būklės (laukiniškumo) socialinės 
bendruomenės (civilizuotumo) link, kurio- 
je individo valia neatskiriama nuo socia- 
linės valios. Vakarų politinė tradicija at- 
stovauja šiam civilizuojančiam „artėjimo 
prie idealios valstybės procesui“, bet kart- 
kartėm patiria barbarybės protrūkius. Na- 
cizmas buvo vienas tokių barbarybės pa- 
kilimų, bandymas grįžti į ikivisuomeninę 
visų karo su visais (bellum omnium contra om- 
nes) būklę. Antra vertus, „būti civilizuotam 
reiškia gyventi, kiek tai įmanoma, dialektiškai, 
tai yra nuolat siekiant paversti kiekvieną ne- 
sutikimo atvejį sutikimo atveju“ (New Levia- 
than, 39.15). Istorija yra manichėjiška kova 
tarp šių dviejų tendencijų, nors civilizuotu- 
mas vis dėlto, nors niekad galutinai, laimi 
pergalę prieš barbarybę. RPB 

Comte Isidore Auguste Marie Francois Xa- 
vier (1798-1857) — prancūzų politinis fi- 
losofas ir vienas pirmųjų sociologų. Com- 
te'as kilo iš katalikiškos rojalistų aplinkos, 
kuriai iš pradžių priešinosi, nors vėliau su 
neslepiama nostalgija žvelgė atgal į vidu- 
ramžių „katalikišką-feodalinę“ sintezę. Vi- 
sam gyvenimui jam poveikį padarė studi- 
jos Aukštojoje politechnikos mokykloje (Ecole 
Polytechnigue), kur jis įgijo beribį pasitikėji- 
mą gamtos mokslų metodais ir persisėmė 
racionalistinės Enciklopedijos (Encyclopėdie) 
dvasios. Ironiška, kad išmestas iš mokyk- 
los už vadovavimą maištui prieš jos va- 
dovybę, Comte'as nuo 1832 m. nemažą sa- 
vo gyvenimo dalį joje dėstė matematiką. 
Didelę įtaką Comte'ui darė ir SAINT-SIMO- 
Nas, kurio sekretoriumi ir bendradarbiu jis 
buvo nuo 1817 iki 1824 m., kol ryšiai tarp 
jų nutrūko. Jų intelektinis bendravimas bu- 
vo toks glaudus, kad sunku atskirti, kurios 
mintys kuriam priskirtinos. Suteikdamas 
Saint-Simono moksliškumui nuoseklią išraiš- 
ką, Comte'as žengė daug toliau plėtodamas 
moksliškumo šaką, žinomą POZITYVIZMO 
vardu. Vis dėlto Saint-Simonas įdiegė Com- 
te ui tikėjimą, kad postrevoliucinė visuome- 
nės pertvarka negali būti patikėta vien 
mokslininkams ir grindžiama vien mokslo 
žiniomis (tuo, ką Comte'as vadino „dvasi- 
ne jėga“), prie to turi prisidėti ir pramoni- 
ninkai, skatinantys pramonės plėtrą 
(„laikinos jėgos“ funkcija). 

Trečiojo XIX a. dešimtmečio pradžioje 
Comte'as reikšmingose esė ypač įtikinamai 
pateikė idėjas, parodžiusias tai, ką jis 
kruopščiai plėtojo visą gyvenimą. Kartu su 
polinkiu maniakiškai persidirbti, suke- 
liančiu depresijos priepuolius, jo gyveni- 
me svarbų vaidmenį suvaidino dvi mote- 
rys. 1825 m. jis vedė buvusią prostitutę. 
1826 m. jį ištikęs nervų priepuolis aiškina- 
mas ir persidirbimu, ir tuo, kad jo žmona 
grįžo prie prostitucijos kaip šeimos paja- 
mų šaltinio (žr. Gouhier, La Vie d Auguste 
Comte, p. 116, 119, 151 ir sk. 7). 1844 m. jam 
baigus Pozityviosios filosofijos kursą (Cours 
de philosophie positive) ir prieš pradedant 
rašyti Pozityviosios politikos sistemą (Systėme 
de politigue positive) pažintis su Clotilde de 
Vaux sustiprino jo religinius polinkius. 
Jaunystėje de MAISTRE’o įdiegta pagarba 
dvasios jėgai dabar taip sustiprėjo, kad 
mokslininkai jau ne tiek pakeitė dvasinin- 
kus, kiek patys tapo dvasininkais. Tačiau 
visos esminės „pozityviosios politikos“ 
idėjos kartu su pavadinimu, jau buvo su- 
formuluotos prieš trisdešimt metų „viena- 
me iš pačių vaisingiausių XIX a. traktatų“, 
kaip jį pavadino Hayekas (p. 193). 

Moksliniai Comte'o bandymai išstumti 
politiką, tradiciškai suprantamą kaip 
palankią meritokratiniam ir techno- 
kratiniam visuomenės reikalų tvarkymui 
išryškėjo jo esė Trumpas šiuolaikinės istorijos 
vertinimas (1820). Vis dar jausdamas Saint- 
Simono įtaką, aiškino, kad mokslinė, in- 
dustrinė ir politinė revoliucijos grindė ke- 
lią naujai socialinei sistemai, kurioje 
„žmonių nebereikia valdyti, t. y. įsakinėti 
jiems. Tvarkai palaikyti užtenka reguliuoti 
reikalus, susijusius su bendrais interesais,“ 
(Early Essays, p. 102). Naujoji industrinė vi- 
suomenė turi būti organizuojama išvien tų, 
kurie turi mokslinių įgūdžių, taip pat ban- 
kininkų bei pramonininkų, kontro- 
liuojančių išteklius, būtinus turtui kurti. 
Comte'as lygino prievartinę ikipozityvią 
praeitį su socialine partneryste, būdinga at- 
eities tvarkai. „Kariuomenėje vadai ko- 
mandavo; pramoniniai lyderiai tik įsakinėjo. 

Pirmu atveju žmonės buvo pavaldūs, ant- 
ruoju jie buvo partneriai... nuo menkiausio 
darbininko iki turtingiausio pramoninin- 
ko ir gabiausio inžinieriaus“ (Early Essays, 
p. 104). Vis dėlto Comte'as aiškiai nurodė, 
kad demokratijos ten nebus; darant spren- 
dimus liaudis vaidins tik „pasyvų“ ir „pri- 
klausomą“ vaidmenį. Tiems, kurie bijojo, kad 
jis gina „mokslu grįstą despotizma”, Com- 
te'as atsakė, jog mokslo rezultatai iš prigim- 
ties yra negalutiniai ir patikrinami, todėl 
mokslas negali būti priespaudos pagrindu. 
Jis bandė išvengti kandumo kalbėdamas 
apie galią, kurią suteikė mokslininkams, jų 
sprendimus parodydamas ne kaip užgai- 
dos, o kaip būtinumo, kurį „diktuoja“ fak- 
tai, rezultatą. 

1822 m. rašinys, kurį Comte'as teisin- 
gai laikė savo „pagrindiniu kūrinėliu“, 
turėjusiu tris skirtingas antraštes — Pozity- 
viosios politikos sistema 1824 m. ir Mokslinių 
veiksmų, būtinų pertvarkant visuomenę, planas 
1854 m. — iš pradžių buvo sumanytas kaip 
papildomas straipsnis prie d’Alembert’o 
įžanginio aiškinamojo Enciklopedijos 
straipsnio. Ši išplėsta esė verta Hayeko 
tvirtinimo, jog tai, kas joje buvo numatoma, 
gali būti mokslo kontrrevoliucija. Comte'as 
teigė, kad laikrodžio neįmanoma pasukti 
atgal į monarchijos-militarizmo-teologijos 
praeitį, kuria rėmėsi feodalinė ikirevoliu- 
cinė tvarka. Taip pat ir nemokslinis suve- 
renitetas — ar atskiro proto su mąstymu su- 
sijusiuose reikaluose aiškinimas, ar 
liaudies politinių sprendimų - negali būti 
saugus pertvarkytos visuomenės pagrin- 
das. Nebuvo nieko juokingesnio kaip nuo- 
latiniai konstitucinės teisės specialistų ban- 
dymai sukurti stabilias institucijas 
vadovaujantis revoliuciniais principais, 
sugriovusiais senąją tvarką. Comte'as tei- 
gė, kad „mokslo žmogus mūsų dienomis 
turėtų pakylėti politiką iki stebėjimo moks- 
lo“ (Early Essays, p. 134). Jis stengėsi dar 
labiau pagrįsti tai, ką trečiojo XIX a. dešimt- 
mečio pradžioje buvo pavadinęs „politikos 
mokslais“ — vėliau pervadintais „socialine 
fizika“, o 1838 m. — „sociologija“, — istori- 

nės raidos dėsniu, istoristiniu „trijų pako- 
pų dėsniu“. Šis „nekintamas įstatymas, 
grįstas daiktų prigimtimi“ (Early Essays, p. 
141), -šiuo atžvilgiu jo pirmtakas buvo Tur- 
got, bet įkvėpėjas Condorcet, - tapo Com- 
te'o ilgalaikės šlovės garantu. Žmonijos 
pažanga vyksta nuo teologinės monarchi- 
nės valstybės per metafizinę demokratinę 
valstybę pozityvistinės moksliškumo ir in- 
dustrializmo valstybės link. Comte'as teigė, 
jog kartu su gebėjimu išvengti smurtinės re- 
voliucijos arba ją sušvelninti „pozityviai or- 
ganizuotos visuomenės pranašumą rodo... 
tas faktas, kad pozityvi sistema atranda, o 
kitos sistemos išranda“ (Early Essays, p. 153). 
Valdžia turi būti grindžiama ne jėga ar tur- 
tu, bet moksliškai stebimais faktais, o tam 
reikia atkurti „dvasinę jėgą“. 

Paskutinėje iš trijų pagrindinių esė, 
baigtoje rašyti vos prieš 1926 m. Comte'ą 
ištikusį nervų priepuolį, pateikiamas būdas, 
kuriuo, jo manymu, būtų galima valdyti po- 
revoliucinę nuomonę. Rūpindamasis atkurti 
visą Europą apimančią viduramžių mora- 
linę sandraugą, kurią įžvalgiausiai ir nuo- 
sekliausiai apibūdino de Maistre’as veika- 
le Apie popiežių (Du Pape), Comte'as vis dėlto 
aiškiai pabrėžė, kad nors didysis reakcio- 
nierius siūlė stiprų priešnuodį griaunan- 
čiajam liberalizmui, tačiau buvo nepajėgus 
atstatyti tai, ką istorijos procesas sugriovė 
visiems laikams. Tik politikos mokslai su 
Didžiosios Prancūzijos revoliucijos dina- 
mizmu ir Romos Katalikų bažnyčios auto- 
ritetu galėtų atkurti socialinį sutarimą, ne- 
siimdamas šiurkščios prievartos. Vienybė 
per šiuolaikišką doktrinos bendrumą —- 
Huxley vadinama „katalikybė minus 
krikščionybė“ — galėtų priešintis klasių 
kovos tendencijai, kurią gali sukelti ekono- 
minis darbo pasidalijimas tarp darbdavių 
ir darbininkų. Mokslinės dvasios jėgos 
užduotis būtų reguliuojant ekonomines jė- 
gas bendrų interesų labui išvengti turtin- 
giausiųjų despotizmo keičiant jį stipriau- 
siųjų despotizmu. Comte'as netikėjo — tai 
vėliau teigė DURKHEIMas, - kad sponta- 
niška industrinės visuomenės plėtra per so- 

cialinį darbo pasidalijimą atves prie socia- 
linio solidarumo. Comte'as buvo įsitikinęs, 
jog „interesų vienybė“ (Early Essays, p. 234) 
galima tik įvedus moralinės doktrinos ap- 
ribojimą, lygiai kaip Malthusas teigė, kad 
tai yra esminis dalykas siekiant sulaikyti 
nepaliaujamą gyventojų skaičiaus augimą. 
Comte'as netikėjo, kad visuotinis taikingas 
ekonominis ir politinis bendradarbiavimas 
įmanomas be valdžios vadovaujamos dva- 
sinės jėgos. Nuodugnioje Pozityviosios po- 
litikos sistemoje (1851-1854) Comte'as ne- 
dvejodamas paskelbė, kad tokios 
sociologijos, kokia yra, nepakanka; turi būti 
,sociokratija” arba „sociolatrija“! (t. I, p. 403). 

Nors Comte'as iki gyvenimo galo išlai- 
kė pagrindinius metodologinius ir ideolo- 
ginius trečiojo XIX a. dešimtmečio įsitikini- 
mus, tai, ką J. S. MILLis pavadino „Comte'o 
aistra reguliuoti“ ir sisteminti (Mill, p. 196, 
perkelta iš p. 141), vėliau įgavo pernelyg 
didelį mastą. Bandant suprasti, kaip jo po- 
linkis į matematinę megalomaniją išsiru- 
tuliojo į dogmatišką pseudomokslinę 
skaičių mistiką, tam tikrą atsakomybę gali- 
ma užkrauti „protinei higienai“, kurios 
Comte'as ėmėsi būdamas keturiasdešimt- 
metis. 1838 m., kuriais atsirado ir „sociolo- 
gijos“ terminas, Comte’as sąmoningai nu- 
sprendė nebeskaityti naujų knygų, tik rašyti 
ir skaityti keletą mėgstamų poetų; jis buvo 
toks įsitikinęs, jog Zino viską, ką verta Zino- 
ti, kad jau gali „įeigą“ paaukoti dėl „išei- 
gos“. Taip jis prarado sveikam protui būti- 
nq sąlytį su koreguojamomis kitų žmonių 
mintimis nusprendęs, kad šimtas rinktinių 
tomų turėtų sudaryti išsamią pozityvistinę 
biblioteką, o kitas knygas galima sunaikin- 
ti kaip perteklinės (Mill, p. 128-130, 179- 
181). Galiausiai savo Pozityviosios politikos 
sistemoje ir Atsišaukime į konservatorius 
(1855) jis ėmė atvirai ginti konservatyvią 
kapitalistinę diktatūrą, proletariato 
subordinacijos piliulę pasaldindamas vi- 
suomenės teikiamomis išsimokslinimo ir 
visų įdarbinimo bei minimalaus socialinio 
saugumo garantijomis. Turėjo būti įvesta 
dvidešimt vienerių metų trijų proletarų dik- 

tatūra, prieš perduodant laikinąją valdžią 
trijų pagrindinių bankininkų triumviratui, 
žmonijos vyriausiems žyniams, atstovau- 
jantiems išlyginamajai dvasinei jėgai. Ši at- 
sinaujinanti ir galinti būti begalinė išrink- 
tųjų oligarchų grupė taptų visuomenės 
pareigūnais, veikiančiais bendrų interesų 
labui, nes ji vienintelė gali juos perprasti. 
Nors visi Comte'o politinės sistemos pa- 
dariniai atbaidė nuo jo dalį karščiausių 
ankstyvųjų jo gerbėjų Britanijoje ir Prancū- 
Zijoje, jo idėjos pasireiškė keliomis kryptimis. 
Comte'o poveikis istorijos filosofijai, o dar 
labiau sociologijai, ypač per Durkheimą ir 
Lėvy-Bruhlį, neapsiribojo Prancūzija. Įtakos 
turėjo ir Comte’o mėginimas sukurti pasau- 
lietinę mokslinę moralę, pakeisiančią 
krikščionybę. Vis dėlto Comte'o sekuliariz- 
mas buvo priimtinas nesocialistiniams kai- 
riesiems, o jo autoritarizmas — nekrikščio- 
niškiems dešiniesiems, ypač Charlesui 
MAURRASui. Pozityvizmas taip pat turėjo 
stiprų poveikį XX a. visuomenės mokslams: 
per biheviorizmą jis praktiškai vyravo Ame- 
rikos politikos moksluose amžiaus viduryje 
ir iš dalies išlaikė šias pozicijas ligi šiol (Žr. 
POLITIKOS TEORIJA IR POLITIKOS MOKSLAI). 
Kaip „industrinės visuomenės teoretiko“ 
(Aron, p. 77), jo technokratinė politikos kon- 
cepcija išliko įtakinga, nors ir labiau išsklai- 
dyta bei nepripažinta, dėl įsitikinimo, kad 
demokratija gali sukelti nemokšiškumą ir ne- 
kompetentingumo viešpatavimą (Zr. 
INDUSTRINĖ VISUOMENĖ). Inžinieriai, 
pasitelkiantys mokslines Žinias pramonės 
problemoms spręsti, turėjo pažaboti žmonių 
mases taikingai ir produktyviai partnerys- 
tei siedami dvasines ir pasaulietines savy- 
bes. Tėvynėje Comte'o „mylimoji“ Aukštoji 
politechnikos mokykla tam tikra prasme įgy- 
vendino jo troškimus, rengdama reikšmin- 
gą dalį elitinio tarpusavyje susijusio direk- 
torių korpuso, kuris vadovauja Prancūzijos 
visuomenei. 1977 m. buvęs jos auklėtinis 
Giscard'as d'Estaing'as, būdamas Pran- 
cūzijos prezidentu, įsteigė Auguste'o 
Comte'o institutą buvusiuose Aukštosios 
politechnikos mokyklos pastatuose, 

pastarajai persikėlus į erdvesnes patalpas. 
Institutas turėjo būti baigiamieji technokratų, 
kurių beveik pusė — buvę Politechnikos 
mokyklos studentai, mokykla, tačiau ši įs- 
taiga neišsilaikė, kai d’Estaing’as pralai- 
mėjo 1981 m. prezidento rinkimus. Taigi, 
nepaisant piktos Comte'o kritikos, ši smar- 
kiai niekinama demokratinė priemonė, vi- 
suotiniai rinkimai, bent jau laikinai sutruk- 
dė simboliškai pažeminti mokslinę vadybą 
iki politinių ir ekonominių jėgų tarnaitės ly- 
gio. Vis dėlto Comte'o atskleista tendencija į 
technokratinį vadybiškumą tebesireiškia be- 
veik deterministine jėga pažangiausiose in- 
dustrinėse visuomenėse. JESH 

Condorcet Marie-Jean, markizas de (1743- 
1794) — prancūzų filosofas. Condorcet bu- 
vo jauniausias iš pagrindinių PRANCUZU 
ŠVIETIMO EPOCHOS filosofų ir vienintelis 
išgyvenęs iki Didžiosios Prancūzijos revo- 
liucijos, kurią stebėjo ir kurioje dalyvavo. Iš 
pradžių jis pagarsėjo kaip matematikas ir 
nors buvo aukštos kilmės, tačiau nepanoro 
kilti į ancien rėgime kultūros institucijų 
viršūnes. Kai TURGOT tapo Liudviko XVI 
finansų ministru, trisdešimtmetis Condor- 
cet buvo paskirtas Meno srities gubernato- 
riumi. Tuo metu jis laikėsi Turgot pažiūrų, 
kad reformas Prancūzijoje reikia vykdyti 
stiprinant karaliaus valdžią, kuriai turi pa- 
klusti įstatymų leidžiamieji susirinkimai 
(parlements) ir kitos tradicinės institucijos. 

Revoliuciniai įvykiai privertė Condor- 
cet pakeisti savo pažiūras iš rojalistinių į 
respublikoniškas. Jis teigė, kad elgiasi ne- 
nuosekliai, kadangi visada tikėjo tuo, ką va- 
dino „proto suverenitetu“. Jis pasistengė šią 
sąvoką atskirti nuo ROUSSEAU teorijos apie 
„bendrosios valios“ viršenybę ir reikalavo, 
kad viešpatautų „visuomenės protas“. An- 
cien rėgime kontekste protas reikalavo, kad 
valdžia būtų nuosekli ir vieninga, o tokia 
galėjo būti tik monarcho valdžia. Monar- 
chas įgaliojamas valdyti todėl, kad jis yra 
tikrasis tautos kaip visumos atstovas (0 par- 
lements juo nebuvo). 

Condorcet nuomone, Liudvikas XVI po 
1789 m. nebegalėjo būti laikomas tokiu at- 
stovu, todėl reikėjo naujų institucijų, kurios 
būtų visuomenės proto išraiška. Condor- 
cet atmetė demokratiją, nes dauguma žmo- 
nių buvo neapsišvietę, tačiau jis siūlė suteikti 
daugumai teisę pasirinkti išsilavinusio eli- 
to atstovus, kurie leistų įstatymus jų vardu. 
Jis sukūrė ypač sudėtingus rinkimų į laiki- 
nąjį ir nacionalinį susirinkimus metodus, ku- 
rie turėjo užtikrinti, kad tuose susirinki- 
muose būtų teisingai atstovaujama 
„Visuomenės protui“. Vis dėlto Condorcet su- 
sirinkimai buvo gana savotiški. Siekdamas 
apsaugoti protą, kad jo netemdytų aistros ir 
nusistatymas, jis siūlė ne rinktis į susirinki- 
mus vienoje vietoje, o dirbti susirašinėjant. 

Žodžiu, politika turėjo išnykti užleisdama 
vietą „mokslui“. 

Condorcet daug rašė gindamas savo 
požiūrį, jog valdžia turi būti tokia pat moks- 
liška, kaip ir fizika. Jis teigė, kad nei vienoje 
iš šių disciplinų negali būti visiško tikru- 
mo; abi remiasi tikimybėmis. Tikimybėms 
skaičiuoti politikos moksluose reikės eks- 
pertų. Condorcet numatė, kad atsiras biu- 
rokratų klasė, pasiaukojusi „visuomenės 
protui“, kurios užduotis — formuluoti ra- 
cionalius sprendimus tokių nacionalinių 
problemų kaip gynyba, sanitarija, mokesčiai, 
švietimas ir bendrasis gėris sprendimui, 
nes jo supratimas apie valstybinių reikalų 
apimtį kone atitiko XX a. pažiūras. 

Condorcet buvo išrinktas į keletą Revo- 
liucinių susirinkimų ir 1791 m. įstojo į jako- 
binų klubą; nors jis (kaip mirties bausmės 
priešininkas) nebalsavo už mirties nuosp- 
rendį karaliui, tačiau balsavo už respubli- 
kos įkūrimą. Vis dėlto jo argumentus už pro- 
to suverenitetą liaudies valdžios šalininkai 
laikė pastangomis perduoti valdžią „filoso- 
finei dvasininkijai“. Condorcet parengta kon- 
stitucija, siekianti įgyvendinti jo tikslus, bu- 
vo palankiai įvertinta žirondiečių, bet atstūmė 
buvusius draugus jakobinus, tad 1793 m. 
Condorcet buvo priverstas slapstytis. 

Slapstydamasis nuo teroro, jis parašė 
vieną iš optimistiškiausių žmonijos istori- 
jos apžvalgų - Žmogaus proto pažangos isto- 
rine apybraižą (Esquisse d'un tableau histori- 
que des progrès de l'esprit humaine; 1795). 
Šiame veikale jis dar kartą patvirtino savo 
įsitikinimą, kad mokslas ne tik gali išgel- 
bėti žmoniją, bet ir padarys tai. „Patriotai“ 
sugavo Condorcet išėjusį iš pogrindžio. Bū- 
damas penkiasdešimties jis mirė (galimas 
daiktas, nusižudė) kalėjime. MC 

Constant de Rebeque Henri Benjamin 
(1767-1830) — iš Šveicarijos kilęs prancū- 
zų liberalas. Šveicariška protestantiška 
Constant’o kilmė buvo labai svarbi jo gyve- 
nimui ir mąstysenai, nors daugiausia gy- 
veno ne Šveicarijoje. Jo tėvas, profesiona- 
lus karys, vadovavo olandų pulkui. Anksti 
subrendęs jaunasis Constant'as iš pradžių 
mokėsi namuose Briuselyje, vėliau studi- 
javo Erlangeno universitete ir galiausiai 
Edinburge, kur susipažino su ŠKOTŲ ŠVIE- 
TIMO EPOCHOS socialine teorija. Grįžęs į 
žemyną, Constant'as susižavėjo vyresne 
moterim, ponia de Charričre; taip prasidė- 
jo romantiški santykiai, trukę visą jo gyve- 
nimą. Jame viešpatavo vyresnės moterys, 
su kuriomis Constant'as galėjo dalytis sa- 
vo aistra idėjoms. Vedybos iš išskaičiavimo 
1789 m. (ir antrosios daug vėliau) nebuvo 
reikšmingos. Trumpa Constant'o, kaip 
Braunšveigo kunigaikščio rūmų valdytojo, 
karjera baigėsi 1794 m. dėl jo simpatijų 
Didžiajai Prancūzijos revoliucijai. Neilgai 
trukus jis susitiko ponią de Staél, kuri du 
dešimtmečius darė didžiulę įtaką jo gyve- 
nimui ir idėjoms. Constant’as įsitraukė į jos 
liberalų būrelį Paryžiuje ir 1796 m. paskelbė 
savo pirmas politines esė, kuriose gynė Di- 
rektoriją nuo „reakcingų“ judėjimų. 1799 m. 
jis buvo paskirtas į naująjį Tribūnatą, tačiau 
dėl liberalių pažiūrų ir santykių su ponia 
de Staël netrukus tapo Bonapartui persona 
non grata. 1803 m. Constant'as išvyko pas- 
kui ištremtą ponią de Staėl ir dažnai užsi- 
būdavojos Kopė pilyje netoli Ženevos. Cons- 
tant'as lankėsi Vokietijoje, kur susipažino 
su vokiečių romantine filosofija ir religine 
mintimi (žr. ROMANTIZMAS). 

Imperijos metai Constant’ui buvo patys 
kūrybingiausi, nors tuo laiku nedaug jo dar- 
bų buvo išspausdinta. Jis pradėjo rašyti 
išsamius veikalus ir apie politiką, ir apie 
„religinį jausmą“. Matydamas neišvengia- 
mą Napoleono imperijos griūtį 1813 m. jis 

išleido Apie nukariavimų ir uzurpacijos dva- 
sios santykį su Europos civilizacija... (De l'esp- 
rit de conquête et de Vusurpation dans leurs 
rapports avec la civilisation européenne...”), 
veikalą, kuriame teigė, kad ekspansionisti- 
niai Napoleono instinktai labai prieštarauja 
vis taikingesniam, prekybiniam europie- 
tiškos visuomenės pobūdžiui. Constant'o 
pateiktas ekonominių ir socialinių pokyčių 
modelis primena škotų Švietimo epochos 
idėjas, nors Constant’as ne visada jų laikė- 
si. Grįžęs į Paryžių, jis netruko tapti pagrin- 
diniu liberalų tribūnu konstitucinėje mo- 
narchijoje, sukurtoje pagal Liudviko XVIII 
„Chartiją“. Tačiau Napoleonui grįžus iš El- 
bės salos Constant'as leidosi įtikinamas (ne 
be jo naujosios Egerijos, ponios de Reca- 
mier, pastangų) Napoleono „liberalių keti- 
nimų“ ir parengė atkurtos imperijos Kon- 
stitucinę chartiją. Po Vaterlo mūšio pabėgęs 
į Angliją jis išleido romaną Adolfas (Adolp- 
he), introspekcijos šedevrą. Grįžęs į Paryžių 
Constant'as tęsė publicisto karjerą ypač uo- 
liai ir meistriškai gindamas spaudos lais- 
ve. Jis tapo deputatu 1819 m., pačiu laiku, 
kad galėtų kovoti su ultrarojalistine reakci- 
ja nužudžius sosto įpėdinį 1820 m. Vėliau 
trečiajame XIX a. dešimtmetyje silpnėjant 
sveikatai ir stiprėjant aistrai azartiniams 
lošimams Constant'o politinis aktyvumas 
sumažėjo. Parlamente jis niekada neturėjo 
tokios įtakos kaip Royer-Collard'as ar De 
Serre'as, nes nebuvo gabus improvizuoti. 
Jis labiau garsėjo kaip kandus Žurnalistas. 
Constant'as mirė netrukus po Liepos revo- 
liucijos, kurią sveikino ir rėmė. 

Kaip ir ponios de Staėl, Constant'o poli- 
tinę ir socialinę mintį galima laikyti neper- 
traukiamu ROUSSEAU raštų komentaru. 
Ženevietiška Rousseau kilmė ir teisingumo, 
arba BENDROSIOS VALIOS, koncepcija, be 
to, tokių revoliucijos veikėjų kaip Robes- 
pierre'as naudojimasis jo idėjomis neleido 
liberaliems protestantams jo ignoruoti po 
1795 m., pradėjus rimtai svarstyti, kodėl re- 
voliucija degeneravo iki teroro. Ar pilieti- 
nių dorybių koncepcija, įtraukta į bendro- 
sios valios sąvoką, iš tiesų rodo šiuolaikinių 

krikščionių siekių prigimtį? Ar nesuklydo 
Rousseau žavėdamasis senovės poliu ir 
gindamas politinį dalyvavimą veikale Apie 
visuomenės sutartį (Du contrat social)? At- 
sakydami į šiuos klausimus ponia de Sta- 
ėl ir Benjaminas Constant'as peržengė 
XVIII a. protoliberalios minties ribas (žr. 
LIBERALIZMAS). Tai darydami jie koncep- 
tualiu požiūriu kritikavo Rousseau laisvės 
sąvoką ir tyrė, kuo šiuolaikinė visuomenė 
skiriasi nuo senosios. 

Šitaip Constant'as sukūrė savo garsųjį 
apibrėžimą, kuo skiriasi senoji ir šiuolaiki- 
nė laisvės. Pažymėjęs, kad senovėje laisvė 
buvo suvokiama tik PILIETYBĖS kontekste, 
t. y. kaip teisė dalyvauti susirinkime, ku- 
riame aptariami ir sprendžiami visuome- 
nės reikalai, Constant'as nurodė, jog tokia 
teisė negarantuoja jokių individo ar pri- 
vačių teisių (kitų žmonių atžvilgiu), su ku- 
riomis šiuolaikiniai europiečiai visų pirma 
sieja laisvės idėją. Senovės graikams piliečio 
gyvenimas buvo vienintelis vertas gyventi 
daugiausia dėl to, kad tai buvo privilegi- 
juotos arba aristokratiškos klasės gyveni- 
mas vergvaldžių visuomenėje. Antra ver- 
tus, šiuolaikinėje Europoje lygybė prieš 
įstatymą ir jos suteikiama laisvė indivi- 
dams apibrėžti bei siekti savų interesų su- 
kūrė iš esmės kitokį socialinį bei moralinį 
kontekstą. Vietoj karingos valdančios kas- 
tos solidarumo didžiausiomis socialinėmis 
vertybėmis tapo individo nepriklausomy- 
bė ir laisvė nuo pažeminimo. Taigi ekono- 
minė šiuolaikinės visuomenės orientacija 
reiškia, kad „visuomenės gerovė“ apima 
privačių interesų apsaugą, o ne jų aukoji- 
mą sustabarėjusiai ir siaurai suprantamai 
visuomeninei pareigai. Iš tiesų perkelti į 
šiuolaikinės nacionalinės valstybės kon- 
tekstą taip suprantamą pilietinės pareigos 
sąvoką būtų pavojinga, nes ji siektų atiduo- 
ti valdžią oligarchijai, kuri slepia savo įta- 
ką prisidengdama apeliavimu į bendrąją 
valią. 

Taigi Constant'as gina šiuolaikinį ATS- 
TOVAVIMO „išradimą“ nuo Rousseau var- 
tojamo senovinio polio, kurį diskredituoja. 

Palyginti su grynai formalia individo lais- 
vės garantija, kurią Rousseau įtraukė į savo 
bendrosios valios koncepciją, Constant'as 
teigia, kad atstovavimo sistema yra geriau- 
sias būdas užtikrinti asmens nepriklauso- 
mybę. Apskritai Constant'as, stengdamasis 
apsaugoti asmens nepriklausomybę, su- 
menkino arba net ignoravo politinio daly- 
vavimo moralizuojantį potencialą, kurį pa- 
brėžė Rousseau — tiesa, kai Constant'as, 
1819 m. restauracijos liberalams kovojant 
savo argumentus, jis labiau pabrėžė daly- 
vavimo vaidmenį. Tačiau jo teiginiai išlie- 
ka dviprasmiški atsakant į klausimą, ar 
dalyvavimas pateisinamas kaip priemo- 
nė pilietinei laisvei apsaugoti, ar todėl, kad 
yra vertingas savaime. 

Constant'o apibrėžtas skirtumas tarp 
senosios ir šiuolaikinės laisvės, pateiktas 
keliuose rašiniuose, tačiau galutinai sufor- 
muluotas 1819 m. paskaitoje, traukė visų 
dėmesį, palikdamas šešėlyje kitus politinius 
jo rašinius. Jo Politikos principuose (Princi- 
pes de politigue; 1815) pateikiamos išties sub- 
tilios ir originalios pastabos daugeliu kitų 
klausimų. Constant'as vienas pirmųjų 
pradėjo kritikuoti SUVERENITETO koncep- 
ciją; šią kritiką tęsė ir tobulino jaunesni 
prancūzų liberalai, pvz., Guizot ir 
TOCOUEVILLE'is. Jų rodomas rūpestis dėl 
galių paskirstymo nacionalinėje valstybėje 
padėjo atskirti XIX a. pradžios prancūzų 
liberalizmą nuo XVIII a. švietėjų. Constant'o 
domėjimasis tuo, ką jis vadino „religiniu jaus- 
mu”, irgi skiria jį nuo ankstesnių philosophes. 
Jo veikale Apie religiją (De la religion; 1830) 
kovodamos dviem frontais — ir su XVIII a. 
materializmu, ir su klerikaliniu restauraci- 
jos laikų ultrarojalistų fanatizmu jis siekė 
išlaikyti religinio jausmo intymuma, kad juo 
nepiktnaudžiautų nei religinė dvasininki- 
ja, nei „paviršutiniška“ savanaudiškumo 
doktrina. Būdamas ištikimas savo protes- 
tantiškai kilmei Constant'as siekė suderinti 
liberalius principus su nuoširdžiu religiniu 
jausmu, taip gindamas liberalizmą nuo kal- 
tinimų, esą jis yra antireliginis. LAS 

Croce Benedetto (1866-1952) — italų filoso- 
fas idealistas ir istorikas. Croce gimė Peska- 
serolyje, Abrucuose. Pirmieji jo darbai buvo 
iš istorijos ir antikos srities, bet marksistas 
Antonio LABRIOLA paskatino Croce domėtis 
filosofija, ir šis parašė esė Karlo Marxo istori- 
nis materializmas ir ekonomika (1900). Nors pa- 
prastai jis laikomas hėgelininku, neokanti- 
ninkai, ypač Herbartas ir Windelbandas, bei 
literatūros kritikas Francesco de Sanctis ins- 
piravo Croce's „realistinį idealizmą“ irjo gar- 
sų kritinį veikalą Kas Hegelio filosofijoje gyva 
ir kas mirė (1906). Didžiausi Croce’s nuopel- 
nai yra estetikos filosofijai ir istorijai. Jo 
veikalas Estetika (1902) ir zurnalas La Critica 
(1903-1944) labai paveikė Italijos kultūrą. 
Bendradarbio Giovanni'o Gentile's veikia- 
mas Croce pasirinko „absoliutaus istorizmo“ 
doktriną. Tai buvo svarbiausia visų jo darbų, 
pasirodžiusių po 1909 m., tema, išplėtota ki- 
tuose trijuose jo Dvasios filosofijos tomuose: 
Logikoje (2 leid. 1909), Praktiškumo filosofijoje 
(1909) bei Istoriografijos teorijoje ir istorijoje 
(1915), taip pat studijoje Giambattista's Vico 
filosofija (1911). 1910 m. Croce tapo senato- 
riumi, 0 1920-1921 m. buvo švietimo minist- 
ras Giolitti'o vyriausybėje. Kitaip nei Gėntile, 
jis prieštaravo fašizmui ir parengė Protestą 
prieš „Fašistų intelektualų manifestą“ (1925). Sa- 
vo istorizmą jis pavertė „laisvės religija“ ir 
parašė nemažai istorinių veikalų, iš kurių 
pažymėtini Italijos istorija 1871-1915 m. (1927) 
ir Devyniolikto amžiaus Europos istorija 
(1932), atskleisdamas savo „etiškai politinę“ 

žmonijos civilizacijos interpretaciją, geriau- 
siai išreikštą knygoje Istorija kaip pasakojimas 
apie laisvę (1938). Pasibaigus karui, 1944 m., 
jis trumpai buvo ministru ir nepopuliarios 
liberalų partijos pirmininku. 

Croce's Dvasios filosofija buvo sumany- 
ta kaip pasaulietinė religija, galinti apimti 
visus žmogaus gyvenimo aspektus. Dva- 
sios veikla yra arba teorinė, arba praktinė; 
pirmoji dalijama į intuiciją ir mintį, antroji — 
į ekonomiką ir moralinę valią. Šie elementai 
taip susiję, kad antrasis ir ketvirtasis ap- 
ima pirmąjį ir trečiąjį, bet ne atvirkščiai. Šie 
keturi dvasios veiklos „atskiri momentai“ 
atitinka „grynąsias“ Grožio, Tiesos, Nau- 
dos ir Gėrio sąvokas. Kadangi šios sąvo- 
kos yra „grynos“, jos neturi apibrėžto turi- 
nio, išskyrus tą, kurį joms priskiria dvasios 
dialektinė raida per visą žmogaus veiklos 
istoriją. Grožis atsiranda iš meninės kūry- 
bos, Nauda - iš politinių ir ekonominių 
veiksmų, o kiekvienas jų savo ruožtu teikia 
medžiagos Tiesos ir Gėrio sąvokoms. Cro- 
ce priešinosi „transcendentinėms“ grožio, 
tiesos ir t. t. „objektyvių“ standartų sąvo- 
koms, išskyrus tas, kurias post facto patei- 
kia praeities veiksmų kultūrinė tradicija. Jis 
tapatino filosofiją su istorija, suprantama 
kaip pažangus procesas, kuriame ankstes- 
nės filosofijos sistemos įtraukiamos į da- 
bartines sistemas ir jų peržengiamos. Šį 
požiūrį jis bandė iliustruoti estetikos, logi- 
kos, etikos ir istoriografijos istorijomis, ku- 
rios buvo įtrauktos į jo keturių tomų rinkinį. 
Visos mintys yra „istoriniai vertinimai“ ir 
visa istorija yra šiuolaikinė istorija, nes pra- 
eitis „išgyvenama“ ir perdirbama Dvasio- 
je, ir iš to kyla dabartinė žmonijos patirtis. 

Nors Croce's filosofiją vienija istorijoje 
numanomas telos, jis manė, jog ką nors teigti 
apie tai neįmanoma. Iš to atsirado du skir- 
tingi praktiniai padariniai: pirma, subjek- 
tyvizmas, kuris vienodai stipriai apima vi- 
sus mūsų veiksmus ir mintis dabartyje; 
arba, antra, susitaikymas su „padėtimi ir 
pareigomis“, kurias mums skyrė Dvasia. Šią 
dilemą apibūdina Hegelio aforizmas: „Kas 
protinga, tas tikra; o kas tikra, tas protin- 

ga”, kuris yra Croce’s istorizmo kertinis ak- 
muo. Nors Gentile's „aktualizmas“ išplė- 
tojo pirmą aforizmo dalį, Croce labiau pa- 
brėžė antros jo dalies nuosaikų 
konservatizmą, išreikšdamas jį pusiau te- 
ologiniais terminais kaip tikėjimą nežino- 
mais Apvaizdos darbais. Tačiau per dvi- 
dešimt fašistinio valdymo metų jis palengva 
kale Studijos apie Hegelį (1952) grįžo prie 
savo jaunystės neokantinių pozicijų ir tei- 
gė, kad realybės ir racionalumo, Sein ir Sol- 
len, dualumas yra būtinas sąžiningam 
veiksmui dabartyje. Croce darė didelį po- 
veikį savo amžininkams Italijoje, pvz., 
GRAMSCT'ui, bet užsienyje vieninteliai 
minėtini jo sekėjai buvo Vossleris ir 
COLLINGWOODas. Žr. taip pat HEGELis, 
ISTORIZMAS, IDEALIZMAS. RPB 

Crosland Charles Anthony Raven (1918- 
1977) — britų socialistas. Vienas svarbiau- 
sių pokarinių britų SOCIALIZMO teoretikų, 
Croslandas buvo leiboristų partijos atsto- 
vas parlamente 1950-1955 ir 1959-1977 m., 
vienu svarbiausių leiboristų vyriausybių 
ministrų 1964-1970 ir 1974-1977 m. Jis yra 
knygų Britanijos ekonominė problema (Bri- 
tain's Economic Problem; 1953), Socializmo at- 
eitis (The Future of Socialism; 1956), Konser- 
vatyvi ekonomika (The Conservative Economy; 
1961) ir Socializmas dabar (Socialism Now; 
1974) autorius. Politinio teoretiko reputa- 
ciją jis pelnė knyga Socializmo ateitis. 

Pasak Croslando, jis pradėjo kaip antra- 
sis Edwardas BERNSTEINas, kurio Evoliu- 
cinis socializmas (Evoliutionary Socialism; 
1898) atmetė marksistines kapitalizmo Zlu- 
gimo ir socializmo neišvengiamumo teori- 
jas (Žr. MARKSIZMAS). Kaip ir Bernsteinas, 
jis atmetė marksistinę kapitalizmo analizę 
ir apibrėžė socializmą vertybių ir principų, 
kurių reikia siekti demokratiniais politiniais 
veiksmais, terminais (Zr. taip pat 
SOCIALDEMOKRATIJA). 

Croslandas teigė, jog šeštojo XX a. de- 
šimtmečio viduryje kapitalizmas buvo iš es- 
mės transformuotas ir labai skyrėsi nuo 
Marxo suprantamo kapitalizmo. Ši trans- 
formacija, demokratinio spaudimo rezul- 
tatas, vyko įvairiais būdais: profsąjungų 
augimas pakeitė jėgų pusiausvyrą derybo- 
se dėl pramonės; nuosavybė tapo ne tokia 
svarbi kaip vadyba; pramonėje daryti 
sprendimus pradėjo profesionalūs vadybi- 
ninkai, o šie nebūtinai pritarė tradicinių ka- 
pitalistų vertybėms; Britanijoje išsiplėtojo 
visa apimanti gerovės sistema; pasiektas vi- 
siškas užimtumas; panaikintas pirminis 
skurdas; pagrindinės pramonės šakos 

pradėtos viešai kontroliuoti; vyriausybės 
galėjo naudotis įvairiomis metodikomis, 
leidžiančiomis tvarkyti ekonomiką išlai- 
kant didelį užimtumą, žemą infliaciją ir 
pastovų ekonomikos augimą. Pasak Cros- 
lando, šių veiksnių derinys iš esmės pa- 
keitė kapitalizmą ir jėgų santykį. Klasiki- 
nis marksizmas negalėjo būti patikimas 
vadovas taip pasikeitusiame pasaulyje, to- 
dėl socializmo ateitį reikėjo iš naujo vertinti. 
Croslandas apibrėžė socializmo idealus 
ir principus, susijusius su LYGYBE. Pradi- 
nis socializmo tikslas buvo sukurti daugiau 
socialinės lygybės, kuri apimtų ne vien li- 
beralų ir konservatorių mėgstamas lygias 
galimybes ir kuriai rūpėtų ne tik bešališkas 
elitinių pareigų suteikimas, bet ir tolyges- 
nis atlygių, padėties bei lengvatų paskirs- 
tymas ir esamo klasinio susisluoksniavimo 
išardymas. Daugiau lygybės jis reikalavo 
pateikdamasis keturis argumentus: 


(1) ekonominio efektyvumo - esamoje 
atlygių struktūroje aukštas statusas ir atly- 
giai nėra akivaizdžiai susiję su ekonomine 
funkcija; 

(2) įsipareigojimo labiau bendruome- 
niškai visuomenei - esama nelygybė skati- 
no nepasitenkinimą, kuris savo ruožtu da- 
rė poveikį ekonominei pažangai; 

(3) neteisingumo atlyginant už talen- 
tus ir gebėjimus, už kuriuos individas tik 
iš dalies atsakingas, nes juos daugiausia le- 
mia prigimtis ir ugdymas; 

(4) gana neaiškiai apibrėžto socialinio 
teisingumo reikalavimo, kurį knygoje So- 
cializmas dabar jis susiejo su RAWLSo Tei- 
singumo teorija (A Theory of Justice). 


Šitaip apibrėžus socializmą, tokio ega- 
litarinio rezultato siekimo priemonės turi bū- 
ti gerai apgalvotos greičiau empiriškai, o ne 
dogmatiškai. Tradiciškai leiboristų partija 
pagal savo įstatų IV paragrafą buvo įsipa- 
reigojusi visuotinei nacionalizacijai. Tačiau 
Croslandas valstybinę nuosavybę suprato 
tik kaip didesnės lygybės siekimo priemo- 
nę, kuri vis mažiau tiko, atsižvelgiant į 

anksčiau išvardytas kapitalizmo permainas. 
Nors valstybės veiksmų gali prireikti mo- 
kesčių srityje tiesiogiai perskirstant turtą, 
Croslando manymu, yra kitos dvi esminės 
lygybės siekimo priemonės. Pirmoji - visuo- 
tinio švietimo įvedimas - turėjo padėti susi- 
maišyti klasėms ir neleisti atsirasti vadovų 
elitui, kurį, jo nuomone, ugdė ir talentin- 
giems vaikams skirtos valstybinės, ir pri- 
vačios mokyklos. Antroji priemonė -ekono- 
mikos augimas, kuris duos mokesčių 
dividendus; šiuos panaudojus socialinėms 
išlaidoms iš esmės pagerėtų santykinai 
skurdžiausių sluoksnių padėtis, o pasitu- 
rintiems būtų leista išlaikyti savo absoliutų 
gyvenimo lygio standartą. Tai būtų svarbu 
užtikrinant pasiturinčiųjų lojalumą lyges- 
nei visuomenei. Croslandas atsisakė pa- 
aiškinti, kada lygybės siekimo pastangos tu- 
rėtų liautis. Jis buvo ištikimas politinio, 

ekonominio ir kultūrinio pliuralizmo šali- 
ninkas, bet manė, kad didesnė lygybė gali- 
ma nekeliant grėsmės moralios pliuralisti- 
nės visuomenės vertybėms. RP 

Dante Alighieri (1265-1321) -italų poetas. Pa- 
sak Dante's, poetas — tai ir moralistas, ir filo- 
sofas, o Dieviškojoje komedijoje (La divina come- 
dia) — ir pranašas. Trumpa, bet skausminga 
politiko karjera gimtojoje Florencijoje įtikino 
jį, kad visuomenei reikia didžiulės moralinės 
reformos. Todėl per paskutinius 20 gyveni- 
mo metų Dante laipsniškai priartėjo prie idea- 
lios visuomenės vizijos. Jos nariai turėjo būti 
laisvi, eiti išganingu dorybės keliu, ir šiame 
iš esmės religiniame kontekste reikėtų ver- 
tinti politines Dante's mintis. 

Dante's laikų Florencija buvo turtingiau- 
sia ir labiausiai išpuikusi, tačiau kartu ir 
neramiausia iš visų savavaldžių Italijos 
miestų. Florencija pripažino nominalų pa- 
valdumą Šventajai Romos imperijai, tačiau 
praktiškai naudojosi imperatoriaus galių 
Italijoje neveiksmingumu, kad galėtų plės- 
tis savo kaimynų Toskanijoje sąskaita, ir 
visais būdais priešinosi jėgai, kuri siekė pa- 
keisti imperiją Italijoje, t. y. popiežiams. 
1301 m. lapkričio mėn., nuolaidžiaujant po- 
piežiui Bonifacui VIII, kuris tikėjosi padi- 
dinti savo įtaką miestui, valdančioji parti- 
ja, kuriai priklausė Dante, buvo nuversta. 
Dante, kuris tuo metu buvo siųstas amba- 
sados pas Bonifacą VIII į Romą, buvo tarp 
tų, kuriuos naujoji valdžia už akių pasmer- 
kė mirties bausmei, todėl jis į miestą nebe- 
grįžo. Dėl šių įvykių Dante labai nusivylė 
Florencija, ekonominėmis bei socialinėmis 
jos vertybėmis, taip pat politiškai agresy- 
viais popiežiais. Dėl to vėlesnė politinė jo 
mintis grįsta įsitikinimu, kad šios abi poli- 
tinės jėgos turi būti apribotos. 


Pirmųjų tremties metų veikaluose Dan- 
te nagrinėja šio įsitikinimo padarinius, ku- 
rie galiausiai perauga į išsamią socialinės 
ir moralinės tvarkos viziją Dieviškojoje ko- 
medijoje. Kitos trumpesnės poemos ir ne- 
baigti prozos veikalai — traktatai — at- 
skleidžia akivaizdžiai teikiamą pirmenybę 
pasaulietinėms institucijoms prieš bažny- 
tines ir didesnę, negu galima būtų laukti 
gvelfiškoje Florencijoje, paramą paskuti- 
niam Hohenstaufenui, siekusiam impera- 
toriaus titulo. Iki paskutinės knygos Puota 
(Convivio; apie 1307) Dante'i nebuvo bū- 
dinga Šventosios Romos kaip pasaulinės 
imperijos samprata, kuri tikriausiai atsira- 
do iš naujo skaitant Virgilijaus Eneidą ir ku- 
rią jis skelbė kaip tikėjimo postulatą vėles- 
niuose veikaluose. 

Dieviškoji komedija (pradėta rašyti apie 
1304) rodo platėjančius politinius Dante's 
interesus. Pragare (Inferno) iš kitų vaizdų 
išsiskiria Florencija ir jos problemos: ben- 
druomenė, kurioje priešpriešinama išti- 
kimybė šeimai ir visuomenei, kurios vy- 
raujanti filosofija yra materializmas, o 
klestėjimas remiasi socialiai steriliu lupi- 
kavimu. Florencija vaizduojama kaip iš es- 
mės nestabili ir korumpuota. Bažnyčia 
nepajėgi tinkamai atlikti savo dvasinės 
funkcijos dėl jos vadovų pasaulietiškumo, 
o KONSTANTINO DOVANA, kuria, kaip ma- 
nyta, pirmasis krikščioniškasis imperato- 
rius perdavė savo žemiškąją galią Vakaruo- 
se popiežiui, laikoma lemtinga klaida, 
kuri žymi Bažnyčios nusigręžimo nuo pir- 
mykščio tikėjimo pradžią. Skaistykloje 

(Purgatorio) Dante pereina prie platesnės 
politinės tvarkos, kuri leidžia vykti tokiems 
dalykams, analizės. Idealiu atveju turi būti 
dvi galios arba „saulės“, kurios valdo dva- 
sinius ir žemiškus Žmogaus troškimus; 
tačiau „viena šviesa užtemdė kitą“ (Skais- 
tykla, XVI, 232 ir kt.), Bažnyčia įsikišo į im- 
perijos kompetencijos sritį, o nominalūs im- 
peratoriai (nuo 1272 m. Habsburgai) buvo 
per daug užsiėmę valdžios įtvirtinimu Vo- 
kietijoje, siekdami atremti popiežių 
liau Rojuje (Paradiso) reiškiamos Dante's vil- 
tys, susijusios su Henriko iš Liuksemburgo, 
1308 m. išrinkto imperatoriumi Henriku VII, 
karjera. Tam tikrą laiką atrodė, kad jis įkū- 
nijo Dante's svajonę apie imperatorių, nusi- 
pelnantį karūnos ir įtvirtinantį savo valdžią 
Italijoje. Tačiau gvelfų pasipriešinimas, ku- 
riam vadovavo Florencijos ir Neapolio 
karalius Robertas, atskleidė Henriko trū- 
kumus, pastarasis mirė 1313 m. vadovau- 
damas savo armijos likučiams. Sėkmė nuo 
jo nusisuko, kai prancūzas popiežius Kle- 
mensas V, Prancūzijos karaliaus Pilypo IV 
spiriamas, nustojo jį remti. Dante's panieka 
tam, ka jis laikė išdavyste ir florentiečių kie- 
takaktiškumu, aistringai išreikšta Rojuje, ko- 
ne paskutinėje politinėje užuominoje (Rojus, 
XXX, 133 ir kt.), kurioje sostas rojuje Zada- 
mas Henrikui, o Klemensui — vieta pragare. 

Politinius vertinimus grindžiančios Ko- 
medijos idėjos išplėtotos prozos veikale Mo- 
narchija (De monarchia), kurios trys knygos 
be kompromisų gina tris tezes: tik visuoti- 
nai priimtinas monarchas gali bešališkai 
vykdyti teisingumą tarp žemesnio rango 
valdžių; ypatingi dieviškojo palankumo 
ženklai Romos imperiją išskyrė kaip insti- 
tuciją, skirtą šiam vaidmeniui atlikti; impe- 
ratoriaus valdžia kyla tiesiogiai iš Dievo, o 
ne, kaip ilgai įtikinėjo Bažnyčia ir tvirtino 
Bonifacas, iš tarpininkės Bažnyčios, kuriai 
jis ir yra tariamai pavaldus. BAŽNYČIA IR 
VALSTYBĖ yra atskiros ir autonomiškos 
institucijos, nors didelį ginčą sukėlusioje 
išvadoje Dante teigia, kad imperatorius vis 
dėlto privalo rodyti popiežiui „pagarbą 

kaip vyriausias sūnus tėvui“ (De monar- 
chija, III, XV), kadangi galiausiai dvasinė 
karalystė yra aukštesnė už pasaulietiškąją. 
Monarchijoje nėra aiškių nuorodų į Hen- 
riką VII, todėl ji greičiausiai buvo sukurta 
bent jau anksčiau už Rojų. Iš tiesų Henriko 
žlugimas ir Klemenso nepajėgumas jį pa- 
remti, persekiojant Neapolio karalių Rober- 
tą už didenybės įžeidimą, galų gale įrodė 
Dante's visuotinai priimtino monarcho są- 
vokos nepagrįstumą. Traktatas neprilygsta 
Dieviškojoje komedijoje apibrėžtai religinių 
ir politinių įsitikinimų sintezei taip pat ir 
kitu aspektu: paradoksalu, bet tas pats at- 
kaklus pasaulietinės valstybės autonomi- 
jos reikalavimas, išreikštas gamtos ir die- 
viškosios malonės karalysčių atskyrimu, 
skaitytojams visada atrodė esąs pats šiuo- 
laikiškiausias poemos bruožas. MD 

Darbinė vertės teorija. Pagal šią teoriją 
kiekviena prekė — kiekviena gėrybė, žmo- 
gaus darbu sukurta ir galinti būti iškeista į 
kitas gėrybes, - turi vertę, kurią apibrėžia 
jai pagaminti būtinas bendras darbo kie- 
kis; čia įskaitomas ir darbas, tiesiogiai skir- 
tas jai pagaminti, ir darbas tiekiant gamy- 
bai reikalingas žaliavas bei įrenginius. 

Ši tezė suvaidino reikšmingą vaidmenį 
socialinėje bei politinėje teorijoje, tačiau tas 
jos vaidmuo toli gražu nebuvo viena- 
reikšmis. Kai kurie teoretikai ja naudojosi 
privačiai NUOSAVYBEI ginti: pavyzdžiui, 
LOCKE'as teigė, kad devyni dešimtadaliai 
ar net devyniasdešimt devynios šimtosios 
bet kurio daikto vertės priklauso nuo dar- 
bo, kurio reikėjo jam sukurti, ir tuo jis grin- 
dė savo argumentą, jog asmuo, įdedantis į 
ką nors savo darbo, tampa teisėtu jo savi- 
ninku. KLASIKINĖJE POLITINEJE EKO- 
NOMIJOJE darbinė vertės teorija buvo nau- 
dojamasi pirmiausia keliant idėją, kad 
proporcijos, kuriomis visos prekės turi ten- 
denciją būti keičiamos tarpusavyje, dau- 
giausia priklauso nuo darbo sukurtos vertės. 
MARXas pateikė papildomą, kritiškesnę te- 
zę. Jis įrodinėjo, kad darbas, būdamas pre- 
ke, kaip ir visos kitos prekės, paprastai bus 
keičiamas į savo paties sukūrimo kaštus, 
kuriuos nusako priemonių minimumas, 
būtinas darbininko pragyvenimui ir repro- 
dukcijai. Tačiau parduodamą darbo jėgą 
kapitalistas naudoja pridėtinei vertei kur- 
ti, todėl darbininkų klasė yra IŠNAUDOJIMO 
auka. 

Darbinė vertės teorija buvo kritikuoja- 
ma dėl daugelio priežasčių: ji neatsižvel- 
gia į faktą, jog kapitalo kaupimui reikia 
vartojimo atidėjimų, todėl kapitalas 
neišvengiamai be įdėto darbo vertės nu- 
stato antkainį; ji klaidingai postuluoja, 
kad gamyboje naudojamas darbas yra 
vienodas; taip pat ji neatsižvelgia į pa- 
klausos poveikį santykinėms prekių kai- 
noms. Dėl visų šių priežasčių šiandien ją 
atmeta visi, išskyrus marksistus, o ir tarp 
jų vyksta ginčai, kokia darbinės vertės teo- 
rijos reikšmė marksistinėje kapitalizmo 
kritikoje. DML 

Dekretistai - viduramžių dekretų teisės ko- 
mentatoriai. Dekretai — popiežiaus atsaky- 
mai į klausimus apie Bažnyčios teisę. Jie 
surinkti daugelyje veikalų, iš kurių svar- 
biausi yra Decretum Gratiani ir Grigaliaus 
IX dekretai. Žr. KANONŲ TEISĖ, VIDURAM- 
ŽIŲ POLITINĖ MINTIS. 


Demokratija. Senas politinis terminas, 
reiškiantis liaudies valdžią; žodis kilęs iš 
klasikinių Atėnų, kur jis reiškė demoso val- 
džią. Dabartine vartosena jis gali reikšti liau- 
dies valdžią ar tautos suverenitetui atsto- 
vaujančią valdžią, taip pat tiesioginio 
dalyvavimo valdžią, netgi (ne visai teisin- 
gai) respublikos ar konstitucinę, tai yra įsta- 
tymo viršenybę pripažįstančią, valdžią. 

Ankstesniais laikais demokratija buvo 
sudėtinė valdymo formų klasifikacijos da- 
lis, skiriant vieno (monarchija), keleto (aris- 
tokratija) ir daugelio (demokratija) valdy- 
mą. Kartais ji apibrėžiama kaip įprastinė, o 
kartais kaip iškreipta liaudies valdymo for- 
ma šešių dalių klasifikacijoje, apimančioje 
tironiją kaip iškreiptą monarchijos formą, 
oligarchiją kaip iškreiptą aristokratijos for- 
mą ir ochlokratiją kaip iškreiptą demokra- 
tijos formą. 

Gryna demokratija kėlė nepasitikėjimą 
ir aristokratijos filosofams, tokiems kaip 
SOKRATAS, ir mišraus valdymo šalinin- 
kams, pavyzdžiui, ARISTOTELIUI, ir 
dažnai buvo priešpriešinama vadinamie- 
siems mišriems režimams (turintiems mo- 
narchijos, aristokratijos ir demokratijos 
elementų), kurie buvo tipiški klasikinei 
Graikijai ir respublikoniškajai Romai. Ka- 
dangi „dauguma“ iš būtinumo apima ir 
vargšus bei neturinčius nuosavybės, de- 
mokratija dažnai siejama ne tik su liaudies, 
bet ir su padugnių, atmatų, minios valdy- 
mu. PLATONAS lygino ją su proto pri- 
klausomybe nuo aistros ir nepalankiai 
priešpriešino ją savo filosofinio valdymo 
idealui Valstybėje. Aristotelis įspėjo dėl 
žalingo režimų, supriešinančių turtuolius 
ir skurdžius, poveikio, tapatino juos su 

nenuosaikumu ir Politikoje nagrinėjo (kar- 
tu su oligarchija) kaip politinio nestabilu- 
mo ir neatsargumo šaltinį. 

Iš tikrųjų valdymo modelis, kuris Plato- 
no, Aristotelio, Polibijo, Cicerono, Augusti- 
no veikaluose atsirado iš senųjų laikų, kilo 
iš mišrios santvarkos idealo, ojis reiškė, kad 
valdovai yra priklausomi nuo dorybės ar- 
ba įstatymo, arba faktiškai vienas nuo kito 
per abipusių stabdžių sistemą. Šis idealas 
suprantamas kaip dorybės ir įstatymo 
viešpatavimas virš žmonių valdžios. Mo- 
narchai, kurie save apriboja ir valdo pagal 
įstatymus, yra dorybingi; aristokratiniai ir 
demokratiniai susirinkimai, kurie nesilai- 
ko nuosaikumo ir išminties, gali virsti ko- 
rumpuotais. Todėl šiuolaikinės politinės 
tradicijos, atsiradusios Renesanso laikais, 
filosofai — tokie kaip MACHIAVELLI Sam- 
protavimuose ir MONTESOUIEU Apie įstaty- 
mų dvasią - demokratiją laikė gryna valdy- 
mo forma, kurią galima drąsiai įtraukti į 
valstybingumą kaip vieną iš mišrios res- 
publikoniškos konstitucijos dalių. Netgi 
ROUSSEAU, didžiausias ankstyvųjų naujų- 
jų laikų demokratijos teoretikas, skyrė de- 
mokratinį suvereną (atsakingą už pamati- 
nės teisės įgyvendinimą) ir demokratinį 
valdymą (atsakingą už kasdienį statutinės 
teisės įgyvendinimą); pirmą jis gynė, o antrą 
laikė nejmanomu - tai valdymo forma, ku- 
ri labiau tinka angelams, o ne žmonėms. 

Šioje ankstyvųjų naujųjų laikų VISUO- 
MENĖS SUTARTIES teorijoje demokratijos 
idealas metė iššūkį tradicinei diktatūrai ir 
dieviškajai karalių teisei. Klausimo esmė bu- 
vo politinio teisėtumo kilmė tokiomis sąly- 
gomis, kai valstybė vis labiau suprantama 
kaip dirbtinis ir mechaninis žmogaus kūri- 
nys, o ne organiškas ir istoriškas politinis 
kūnas. Teigdama, kad visos valstybinės 
valdžios pirmapradis šaltinis glūdi indivi- 
duose, kurie turi prigimtinę laisvę ir prigimti- 
nę teisę, visuomenės sutarties teorija sukūrė 
vėlesnio demokratinio valdymo pagrindus ir 
visiems laikams delegitimavo dieviškojo ar 
paveldėto karališkojo valdymo prigimtinės 
ir neginčytinos viršenybės idėją. 

Naujesniame tarpsnyje, prasidėjusiame 
XVIII a., demokratija tapo standartu, pagal 
kurį vertinami režimai, o ne šiaip viena iš 
daugelio valdymo formų. Tuo laikotarpiu 
demokratijos teorija ir praktika susikoncen- 
travo ties balsavimo teisės išplėtimu, suvo- 
kiant, kad visuotinė balsavimo teisė yra są- 
lyga prigimtinės Žmonių lygybės, kurią 
skelbia visuomenės sutarties tradicija. Tau- 
tos suverenitetas, kaip piliečių susivieniji- 
mo remiantis sutartimi padarinys, negaran- 
tavo visuotinių rinkimų; taip pat teorinė 
visų piliečių lygybė prieš įstatymą neužtik- 
rino nei narystės piliečių grupėje (XVIII a. 
Anglijoje neturintiems nuosavybės, indė- 
nams ir juodaodžiams Amerikoje, visur — 
moterims), nei teisės dalyvauti rinkimuose 
ar eiti valstybines pareigas tiems, kurie bu- 
vo laikomi piliečiais. 

XX a. pradžioje Vakaruose išsikovojus 
visuotinio balsavimo teisę, demokratijos 
teorija ir praktika pasuko prie demokra- 
tinės valstybės kūrimo klausimų. Valsty- 
bingumo klausimas iškeltas dėl buvusio 
kolonizuoto pasaulio šalių nepriklauso- 
mybės siekio. Nacionalinės nepriklauso- 
mybės įtvirtinimas buvo performuluotas 
demokratiniais terminais, demokratiją 
daugiau tapatinant su kolektyvinio apsi- 
sprendimo teise, nei su tikrąja savivalda. 
Rezultatas buvo toks, kad net ten, kur nau- 
jai suformuota valdžia buvo nedemokra- 
tiška, pavyzdžiui, buvusios kolonijos, iš 
metropolijų valdžios išsilaisvinusios vals- 
tybės dažnai pasiskelbdavo demokra- 
tinėmis arba liaudies respublikomis. 

Tuo pat metu ginčas dėl demokratijos 
nuo politinių klausimų perėjo prie sociali- 
nių ir ekonominių gamybos, paskirstymo, 
nuosavybės bei klasinių klausimų. Nuo to 
laiko santykiai tarp formalios, teisinės lygy- 
bės bei politinės lygybės ir tarp ekonominės 
gamybos bei paskirstymo ėmė vyrauti moks- 
linėse diskusijose ir ideologizuotoje politi- 
koje. Antrojo ir trečiojo pasaulio „liaudies 
demokratijos“ demokratiškąjį teisėtumą įt- 
virtina ekonomikos terminais, nurodyda- 
mos tariamai egalitarinius kapitalo nuosa- 

vybės, gamybos ir paskirstymo būdus, ap- 
rūpinimo darbu garantijas, atsidėjimą vals- 
tybiniam planavimui, tačiau pamiršdamos 
ar netgi neigdamos daugiapartinę rinkimų 
sistemą, politines bei pilietines teises ir par- 
lamentarizmą. Senesnės Vakarų demokra- 
tijos, pasikliaudamos tradiciniais politikos 
ir teisės terminais, pabrėžia rinkimų bei pi- 
lietines teises ir formalią politinės sistemos 
laisvę bei lygybę; jos sieja demokratiją su eko- 
nomika, bet tik tiek, kiek tikisi sutapatinti 
privačios rinkos laisvę su demokratinio po- 
litinio režimo laisve, kaip tai darė Miltonas 
Friedmanas ar Friedrichas HAYEKas. 

Ši trumpa istorinė apžvalga rodo, kokia 
prieštaringa buvo demokratijos idėja nuo 
tada, kai atsirado klasikiniuose Atėnuose, 
iki naujausių jos pasireiškimų ideologizuo- 
toje Rytų-Vakarų ir Šiaurės-Pietų politiko- 
je. Iš tiesų netgi Vakarų politiniame žody- 
ne, kuriuo smarkiai abejojama, demokratijos 
terminą gaubia neregėtas dviprasmišku- 
mas ir nesutarimas, o iš to kyla karščiausi 
filosofiniai ir ideologiniai ginčai. Šiuose 
ginčuose kilę klausimai išlieka esminiai 
šiuolaikinės demokratijos politikos ir filo- 
sofijos klausimai. 

Tarp šių esminių klausimų yra tokie 
klausimai: 


(1) Kas valdo? — tai konkuruojančių 
žmogaus prigimties ir pilietybės teorijų 
funkcija. 

(2) Kokios ribos ir koks mastas? — tai ribo- 
tos ir neribotos („totalitarinės“) valdžios ir 
tikrojo demokratinio valdymo masto pro- 
blemos aspektas. 

(3) Del kokių tikslų? - reiškiama priešta- 
ra tarp individo ir bendruomenės, arba, 
tiksliau, konfliktas tarp laisvės (asmeni- 
nių teisių) ir lygybės (socialinio teisingu- 
mo). 

(4) Tiesioginėmis ar netiesioginėmis prie- 
monemis? — kitaip sakant, ar liaudies val- 
dymas tiesioginis, ar per atstovaujamąsias 
institucijas? Ir kaip jis veikia „elito-masių“ 
santykių teorijas? 

(5) Kokiomis sąlygomis ir su kokiais apri- 

bojimais? — apibendrinama išankstinių so- 
cialinių, ekonominių bei kultūrinių demo- 
kratinės valdžios prielaidų problema, api- 
mant (bet neapsiribojant vien tik ja) klasine 
visuomenės struktūrą. 


Šie klausimai aptartini po vieną. 

Atsakydami į be galo svarbų klausimą, 
kas turi valdyti idealiai teisingoje bendruo- 
menėje, teoretikai seniai pažymėjo sąsają 
tarp prieštaringų nuomonių apie demo- 
kratiją ir skirtingų ŽMOGAUS PRIGIMTIES 
sampratų. Demokratai tiki, kad žmonės ge- 
ba mokytis ir gali būti išmokyti savival- 
dos meno; o jų kritikai yra įsitikinę, jog 
žmonės yra per daug ydingi arba kvaili, 
kad valdytų išmintingai. Todėl jie turi pa- 
klusti arba aukštesniems sluoksniams 
(aristokratijai), arba abstraktiems princi- 
pams — pavyzdžiui, protui, teisingumui, 
įstatymams arba teisėms. Netgi tokie mąs- 
tytojai kaip J. S. MILLis ar Johnas DEWEY 
pripažino, kad demokratija reikalauja, jog 
emociniai individo elementai būtų paval- 
dts racionaliesiems elementams (o tai ir 
yra pilietinio ugdymo tikslas). Taigi de- 
mokratai siekia atskirti savavaldžių pi- 
liečių valdymą nuo masių valdymo (žr. 
PILIETYBĖ). JEFFERSONo įsimintino atsa- 
kymo politiniams skeptikams žodžiais 
tariant, „jei mes manome, kad [liaudis] ne- 
pakankamai išprususi, kad galėtų kontro- 
liuoti remdamasi sveika nuovoka, tai ge- 
riausia priemonė yra ne atimti iš jos tą 
kontrolę, o veikti jos nuovoką“. 

Labiau nei pilietinė kompetencija da- 
bartinius demokratijos kritikus domina vi- 
dinė viešojo pasirinkimo logika, kuri kelia 
rimtų liaudies valdžios problemų. Šios pro- 
blemos apima liaudies pritarimo prigimties 
neapibrėžtumą (ar jis turi būti pliuralisti- 
nis, ar daugumos, ar vieningas?), jausmų 
intensyvumo matavimo egalitarinėse (vie- 
nas Žmogus — vienas balsas) rinkimų 
sistemose sunkumą, paradoksus, susijusius 
su bandymais nustatyti prioritetų, kurie ne- 
gali būti hierarchiškai sutvarkyti pagal tran- 
zityviąją logiką, eiliškumą. Tokių problemų 

sprendimo padariniai politikai yra lemia- 
mi. Liaudies valdžia dažniausiai reiškia 
paprastos daugumos valdymą, tačiau, kaip 
pažymėjo Rousseau, daugumos interesas 
gali būti didelės grupuotės, bet ne visumos 
interesas. Netgi gali būti atotrūkis tarp to, ką 
Rousseau vadina visų valia, ir BENDROSIOS 
VALIOS, arba bendrojo gėrio. Kalbant šiuo- 
laikiniais terminais, privačių interesų san- 
kaupa gali nesudaryti visuomenės intere- 
so (žr. INTERESAI). Antra vertus, daugelis 
pokario sociologų laikėsi Davido Truma- 
no nuomonės, kad bendrojo gėrio idėja tė- 
ra mitas, ypač atstovaujamojoje demokra- 
tijoje, kurioje grupių politika sukuria 
pliuralistinę poliarchinę visuomenę (žr. 
PLIURALIZMAS). 

Demokratija gali skirti aktyvių ir su- 
interesuotų piliečių valdžią (kaip siūlė 
Hannah ARENDT) ar valdžios troškimo 
užvaldytų žmonių — nekompetentingų ir 
apatiškų, lygiai kaip ir išsilavinusių bei 
pilietiškai mąstančių Žmonių valdžią. Ji 
gali bandyti atsižvelgti į prioritetų svarbą 
per institucijas, kurios stiprina aistringų 
įsitikinimų arba nuoširdžių interesų po- 
veikį (pvz., pirminiai rinkimai), arba vi- 
siškai atmesti jų svarbą (pvz., reikalau- 
dama absoliučios visų balsuojančių 
daugumos). Prioritetų nustatymo tranzi- 
tyvumo problemą Kennethas Arrow, 
Mancuras Olsonas ir kiti formalieji teore- 
tikai savo darbuose pakylėjo iki esminės 
šiuolaikinės demokratijos dilemos (Zr. 
POLITINĖ TEORIJA). 

Tokio pobūdžio sunkumai racionalu- 
mo teoretikams rodė tam tikrą vidinį de- 
mokratijos nenuoseklumą. Kai kurių ma- 
nymu, tokios problemos atskleidžia 
formalių racionalaus pasirinkimo paradig- 
mų silpnybes ir nebūtinai apibūdina vei- 
kiančių pilietinių bendruomenių politiką. 
Kalbėti reikia apie RACIONALUMO prigim- 
tį, kaip ją apibrėžia skirtingos Žmogaus 
prigimties teorijos. Tačiau abi besiginči- 
jančios šalys mato glaudų ryšį tarp demo- 
kratijos ir Žmogaus prigimties, proto, inte- 
resų bei motyvų teorijų. 

Antra demokratams svarbi problema 
kyla iš klausimo „kas valdo?”: tai klausi- 
mas apie tinkamą demokratinės valdžios 
įgaliojimų apimtį. Kadangi demokratijos 
šalininkai supranta valdžią kaip kompe- 
tentingų piliečių visumos instrumentą 
bendrajam gėriui pasiekti, jie yra pasiren- 
gę nukreipti valdžios veiklą į visas sritis, 
susijusias su gyventojų poreikiais, ir į 
bendrąjį gėrį, kurį atskleidžia šie poreikiai. 
Demokratijos kritikai vidinį nepasitikėji- 
mą liaudies valdžia paverčia argumentu 
už griežtą jos konstitucinių galių apribo- 
jimą. Jų tvirtinimu, apribojant valdžios įga- 
liojimus, išlaikoma plati privati sritis, ku- 
rioje gali gyvuoti laisvė, nuosavybė ir 
sąžinė. Ši demokratijos kritika sieja per- 
nelyg plačią viešojo reguliavimo sritį su 
TOTALITARIZMU - bet kokių ribų tarp 
valdžios ir visuomenės panaikinimu. 

Šios problemos susijusios su liberalų 
ir demokratų ginču dėl demokratinės 
valdžios tikslų; tai trečias šiuolaikiniuo- 
se demokratijos tyrimuose pateikiamas 
klausimas. Konstituciniams liberalams, 
kurie yra demokratai tik tiek, kad pri- 
pažįsta valdžią kilus iš liaudies sutiki- 
mo, suvereniteto tikslai gali būti tik jį su- 
darančių privačių individų interesai. Už 
šio kontraktarinio požiūrio slypi atskyri- 
mas valdžios, kaip laisvės ir nuosavybės 
— individo teisių užtikrinimo įrankio ir 
valdžios kaip lygybės ir socialinio teisin- 
gumo įrankio bendruomenėje, kuri api- 
brėžia savo narius, o kartu yra jų api- 
brėžiama. Demokratijos paradoksas yra 
tai, kad valdžia, bendruomenę sudarančių 
individų įrankis, pasirodė esanti indivi- 
do teisių priešu. Ir Johnas Stuartas Mil- 
lis, ir Alexis de TOCOUEVILLE'is įspėjo dėl 
nežabotos daugumos tironijos, košmaro, 
kuris gąsdino neribotos demokratijos libe- 
ralius kritikus pradedant Ortega y Gassetu 
baigiant Karlu Popperiu ir Isaiah Berlinu. 
„Totalitarinė demokratija“ kai kuriems iš šių 
kritikų atrodė artima paradoksui. 

Ši liberalams būdinga daugumos tiro- 
nijos baimė pagrįsta akivaizdžiais masinės 

politikos pavojais; vis dėlto demokratai su- 
tinka, kad išsilavinusi ir kompetentinga pi- 
liečių visuma, kuriai leidžiama labai ap- 
dairiai valdyti, gali apsisaugoti nuo tokių 
grėsmių. „Stipri demokratija“ (žr. Barberis), 
kurios šaknys tame, kad piliečiai energin- 
gai dalyvauja, skiriasi nuo „unitarinės“ ar 
totalios demokratijos, kai valstybei suteikia- 
mas abstraktus fasadas, apibūdinamas 
tokiomis sąvokomis kaip rasė, kraujo gry- 
numas, partija, nacija (Volk) ar kitais kolek- 
tyvizmo idealais. 

Iš tiesų skirtumas tarp tiesioginių ben- 
druomeninių valdymo formų ir atstovau- 
jamojo valdymo yra ketvirtoji šiuolaikinės 
demokratijos tyrimų sritis. Ankstesni isto- 
riniai demokratijos pasireiškimai apskritai 
suprantami kaip visuomeninės savivaldos 
forma, kuri įtraukia piliečių visumą į įsta- 
tymų leidybą, liaudies susirinkimus, rinki- 
mus loterijos būdu, piliečių-karių tarnybą 
ir kitas pilietines pareigybes. Šiuolaikinės 
visuomenės mastas ir sudėtingumas suda- 
ro didžiulių kliūčių klasikinei dalyvavimo 
demokratijos formai. Į atstovaujamųjų ins- 
titucijų išradimą galima žiūrėti kaip į reak- 
ciją jos akivaizdžiam nesuderinamumui su 
masine visuomene (žr. ATSTOVAVIMAS). 
Amerikoje naujosios santvarkos šerdimi ta- 
po tokie apsauginiai „filtrai“ kaip prezi- 
dento rinkikų kolegija, Senato rūmai, 
kuriuose atstovaujamos valstijos, o ne pi- 
liečiai, ir netiesiogiai skiriamų Federalinio 
teismo teisėjų sistema. Taip pat ir Europoje 
atstovavimas paskatino įvairius parla- 
mentinius valdžios stilius, daugiapartines 
politines sistemas ir pasyvius privačius 
elektoratus. Tai išgelbėjo demokratiją nuo 
masinės visuomenės masto, tačiau už tai 
reikėjo brangiai sumokėti. 

Įsisąmoninimas, kad atstovavimo įran- 
kis, įsiterpiantis tarp valdžios vykdymo ir 
tų, kuriems valdžia teoriškai turi atsiskaity- 
ti, didina atotrūkį tarp jų, kol pagaliau pa- 
kerta demokratiją, pagrindžia, nors silpnai, 
XIX a. ELITIZMO teorijas. PARETO, MOSCA 
ir MICHELSo nuomone, demokratija dažnai 
tampa tik priedanga oligarchinėms valdžios 

tendencijoms ir atstovavimas negarantuoja 
nieko kita kaip tik valdančio elito keitimąsi. 
Laikydamasis šios tradicijos Josephas 
SCHUMPETERis apibrėžė demokratinį valdy- 
mą kaip elitų konkurenciją, siekiant per rin- 
kimus įgyti teisę valdyti. Jam atsakydamas 
Peteris Bachrachas ir kiti išplėtojo vadina- 
maja ,neoelitine” demokratijos kritiką — 
draugiška „pažangi“ kritika jaudinosi, kad 
pinigai, nuosavybė ir jėga gali taip lengvai 
manipuliuoti atstovaujamosiomis instituci- 
jomis elitų naudai. Kai kurie šių svarstymų 
vėl paskatino domėtis dalyvavimu ir ben- 
druomene iš pradžių tokius nostalgiškus 
graikų polio gerbėjus kaip Hannah Arendt, 
o vėliau ir studijavusius Rousseau bei Millį 
(Carole Pateman), Naujosios Anglijos mies- 
tus (Jane Mansbridge), racionalaus diskur- 
so bendruomenes (Jürgen Habermas) ir nau- 
jas technologijas (Benjamin Barber), 
galinčias padėti piliečiams dalyvauti valdy- 
me. Varžybose tarp atstovaujamosios ir da- 
lyvavimo demokratijos tyrėjų pateikiami la- 
bai svarbūs klausimai apie demokratinių 
institucijų išlikimą; tai, kad šios varžybos 
vėl vyksta, rodo dabartinės demokratijos teo- 
rijos gyvybingumą. 

Paskutinis klausimas, pateikiamas de- 
mokratijos tyrėjų, yra vienas seniausių. Nuo 
Aristotelio iki šių dienų valdžios tyrėjai ban- 
dė nustatyti, kokios sąlygos demokratijai 
puoselėti yra geriausios. Rousseau tvirtino, 
kad tai priklauso nuo ypatingų sąlygų, tarp 
jų —- maža valstybė, kurioje piliečiai susitin- 
ka akis į akį, laisvos bendravimo formos, 
rangų bei turtų lygybė, gyvenimo ir papročių 
paprastumas; tokių sąlygų tikriausiai nera- 
si niekur, tik saujelėje mažų bendruomenių, 
tokių kaip miestai — valstybės ir pastoralinės 
bendruomenės, kurių buvo apstu ne tokia- 
me sudėtingame Senovės Graikijos ar anks- 
tyvojoje šiuolaikinėje Europoje. Tokiomis sa- 
lygomis demokratija atrodytų neišvengiama; 
jei tokių sąlygų nėra, tai demokratijos išlai- 
kyti negali jokia institucija, sutartis ar kon- 
stitucija. Pagal šiuos standartus šiuolaikinė 
masinė visuomenė yra ypač nepalanki ir ne- 
svetinga terpė demokratijai. 

Siuolaikiniai socialiniai mokslai tebeti- 
ria demokratijai palankias salygas. Gabrie- 
lis Almondas ir Sidney Verba iš konkrečios 
penkiy demokratijy patirties bande ekstra- 
poliuoti rinkinį rodiklių, kurie būtų palan- 
kesni negu griežtos Rousseau sąlygos šiuo- 
laikinei demokratijai išlikti. Seymouras 
Martinas Lipsetas pasiūlė žmogaus poli- 
tiko portretą, kuriame bandė pateikti demo- 
kratiškos asmenybės bruožus, - veidrodi- 
nį Theodoro Adorno autoritarinės 
asmenybės atvaizdą. Ši klasikinė ir šiuo- 
laikinė literatūra pateikia demokratijos kaip 
konsensuso, tolerancijos, santykinės taikos, 
evoliucinės istorijos ir santykinės nepri- 
klausomybės (jei ne autarkijos) sąlygas, ku- 
rioms atsirasti institucijos ir konstitucijos 
nėra pačios svarbiausios. 

Turbūt svarbiausia tarp šių sąlygų yra 
socialinė ekonominė terpė. Ir klasikiniai 
ekonomistai, ir vėlesni marksistai suvokė 
glaudų ryšį tarp klasių dominavimo ir val- 
dymo sistemų, tarp gamybos ir skirstymo 
bei valdymo būdų. Prieštaros centre buvo 
kapitalizmo, socializmo ir demokratijos 
santykiai. Liberalai demokratai nuo Locke'o 
iki Friedricho Hayeko ir Miltono Friedma- 
no sutelkė dėmesį į laisvės ir laisvo pasi- 
rinkimo vaidmenį demokratijoje, kapita- 
lizmo laisvosios rinkos sutartinius 
santykius šitaip padarydami ir demokra- 
tinio politinio gyvenimo modeliu, ir būti- 
na prielaida. Egalitaristai demokratai 
nuo Rousseau iki C. B. Macphersono tel- 
kė dėmesį į lygybės ir socialinio teisingu- 
mo vaidmenį demokratijoje, todėl palan- 
kiai vertino visuomeninę nuosavybę bei 
viešąsias gėrybes kaip politinės ir teisi- 
nės lygybės pamatą, ant kurio laikosi de- 
mokratija. 

Jei ši trumpa demokratijos istorijos ir 
praktikos apžvalga apskritai ką nors įro- 
do, tai tik tai, kad demokratinis idealas 
yra vienas iš brangintiniausių ir kartu 
ginčijamiausių politinių idealų. Nors 
praktiškai jis nepajėgė ryžtingai susido- 
roti su socialinio konflikto ir politinio tei- 
singumo problemomis, kam ir buvo rei- 


kalingas, tačiau kaip siekis tebežadina 
žmonijos viltis, nes jis tebėra, kaip sakė 
Abrahamas Lincolnas, „paskutinė viltis“ 
išplėsti bendros galios sritį, kurioje žmo- 
nių gerovė bus pasiekta nesiaurinant in- 
divido laisvės srities, o Žmogaus orumas 
bus išlaikytas. BRB 


Literatūra 


Almond, G. and Verba, S.: The Civic Cul- 
ture. Boston: Little, Brown, 1965. 
Arendt, H.: The Human Condition. Chica- 
go: University of Chicago Press, 1958. 
Arrow, K.: Social Choice and Individual Va- 
lues. New York: Wiley, 1951. 

Bachrach, P.: The Theory of Democratic Eli- 
tism. Boston: Little, Brown, 1967. 

+ Barber, B.: Strong Democracy. Berkeley 
and Los Angeles: University of Califor- 
nia Press, 1984. 

+ Dahl, R.: Preface to Democratic Theory. Chi- 
cago: University of Chicago Press, 1956. 
Dewey, J.: The Public and its Problems. New 
York: Holt, 1927. 


Habermas, J.: The Theory of Communicative 
Action. 2 vols. Boston: Beacon, 1984 ir 1986. 
Lipset, S. M.: Political Man. New York: 
Doubleday, 1960. 


+ Lively, J.: Democracy. Oxford: Blac- 
kwell, 1975. 


+ Macpherson, C. B.: Democratic Theory. 
Oxford: Clarendon Press, 1973. 


+ Pateman, C.: Participation and Democra- 
tic Theory. Cambridge: Cambridge Uni- 
versity Press, 1970. 


Schumpeter, J.: Kapitalizmas, socializmas ir 
demokratija, vertė A. Degutis. Vilnius: 
Mintis, 1998. 


Demokratinis centralizmas - doktrina, ku- 
rią sukūrė LENINAS ir kuri vėliau tapo 
SOVIETŲ KOMUNIZMO kanonu. Demokra- 
tinis centralizmas apima dvi tezes. Pirma, 
kiekvienos politinės hierarchijos (partijos 
ar valstybės) narius balsavimu turi išrinkti 
žemesnis organas. Antra, nors laisva dis- 
kusija politikos klausimais skatinama 

pirminėje stadijoje, aukštesniajam organui 
priėmus nutarimą, jis turi būti griežtai vyk- 
domas visais žemesniais hierarchijos ly- 
giais. Taigi demokratiniam centralizmui 
nepriimtina jokia politinio PLIURALIZMO 
idėja. DLM 


Despotizmas. Nuo XVIII a. pabaigos ter- 
minas despotizmas Vakarų kalbose buvo 
tironijos sinonimas. Kaip terminai, reiš- 
kiantys neribotą galią turinčią valdžią, jie 
buvo susieti ir pakeisti terminais ABSO- 
LIUTIZMAS, diktatūra (šiuolaikine bonapar- 
tistine prasme) ir TOTALITARIZMAS. Bet išti- 
sus du tūkstantmečius despotizmas ir 
tironija buvo savarankiški režimų tipai, nu- 
sakantys visuotinę politinę valdinių pri- 
klausomybę nuo vieno asmens. Šiandien 
abiejų terminų reikšmė sumenko iki miglo- 
tų sinonimų, turinčių savavališko ir prie- 
vartinio valdymo, nesuderinamo su politi- 
ne laisve, konstitucine valdžia ir ĮSTATYMO 
VIRSENYBE, prasmes. 

Kad sugrąžintume despotizmui jo ka- 
daise turėtą prasmę, turime studijuoti jo is- 
toriją atsižvelgdami į keturis svarbiausius 
jo tarpsnius: 


(1) klasikinė Graikijos teorija, apiben- 
drinta ARISTOTELIO; 

(2) XVI ir XVII amžių ankstyvoji šiuo- 
laikinė politinė mintis, ypač išplėtota 
BODINo, GROCIJAUS, PUFENDORFo, HOB- 
BESo ir LOCKE'o; 

(3) antroji XVIII a. pusė, kai dėl MON- 
TESOUIEU prestižo despotizmo terminą 
dažnai pakeisdavo tironijos kaip režimo ti- 
pą, nusakančiu nedoras ir blogas monarchi- 
jas, terminų; 

(4) XIX ir XX a., kai tokie teoretikai kaip 
TOCOUEVILLE'is, J. S. MILLis, HEGELIs, 
MARXas ir Wittfogelis despotizmui savo 
veikaluose suteikė naujų prasmių. 

Per visą istoriją despotizmas, išskyrus 
kelias išimtis, žadino menkinamąsias aso- 
ciacijas, kylančias iš termino vartotojų eu- 
ropocentristinių pažiūrų. Vienintelė, regis, 

išimtis — tam tikrų XVIII a. valdovų 
„apšviestasis despotizmas“ — pasirodė 
esantis išgalvotas XIX a. vokiečių istorikų, 
ieškojusių garbingos Prūsijos monarchijos 
genealogijos, dalykas. 


(1) Kaip politinė sąvoka despotizmas at- 
sirado V a. pr. Kr. per helėnų ir persų ka- 
rus Achaimenidų imperijoje. ARISTOTELIS 
išsamiausiai išplėtojo šią sąvoką ir prieš- 
priešino ją tironijai. Tai buvo dvi valdymo 
formos, kai su valdiniais elgiamasi kaip su 
vergais. Despotizmas — barbariška monar- 
chija — buvo būdingas Azijos barbarams, 
kurie, iš prigimties būdami vergai, noriai 
paklusdavo absoliučiam monarchui, kuris 
vienintelis buvo laisvas. Tokios Azijos im- 
perijos buvo apibūdinamos kaip didelės ir 
ilgaamžės. Jos buvo pastovios, nes priklau- 
sė nuo tylaus sutikimo, buvo valdomos įs- 
tatymų ir perduodant valdžią laikėsi pa- 
veldėjimo principo. Aristotelio sąvoka buvo 
išvesta iš trijų poliarizuotų priešybių: tarp 
helėnų ir barbarų; laisvų savininkų ir vergų 
iš prigimties; Europos ir Azijos. Reikšmin- 
giausia jo išvada buvo ta, kad dėl proto ir 
dvasios viršenybės helėnai turi vadovauti 
barbarams. Taigi despotizmas tapo pirmąja 
europiečių vartojama sąvoka priešiškoje 
antropologijoje, kuri visas Azijos valstybes 
priskyrė vienai menkinamai kategorijai. 
Priežastis buvo žodžio despotes reikšmės: 
a) namų šeimininkas; b) vergų šeimininkas; 
c) barbarų karalius, kuris su valdiniais el- 
giasi kaip su vergais. Despotizmas buvo 
įprastas reiškinys Azijoje, tironija buvo 
būdinga Graikijai. 

Tironija ir yra panaši į despotizmą, ir ski- 
riasi nuo jo. Aristotelis buvo linkęs tironija 
vadinti tik tuos atvejus, kai individas uzur- 
puoja valdžią polyje apgavystės būdu. Tai 
dažnai būdavo padaroma samdant moka- 
mus asmens sargybinius iš kitataučių. Bu- 
vo sakoma, kad tradiciškai tironai valdo tik 
savo naudai, tenkindami savo poreikius, ne- 
paisydami papročių ir įstatymų, grįsdami 
savo valdžią prievarta. Aristotelis manė, kad 
tironijos yra nepastovios dėl neapykantos, 

kurią prievartinis valdymas įkvepia nepa- 
tenkintiems buvusiems piliečiams, įpratu- 
siems valdyti save. 

Tironijos sąvoka Vakarų politinėje min- 
tyje nuo Romos laikų iki XVIII a. buvo kur 
kas svarbesnė negu despotizmo. Iš jos kilo 
pateisinamo pasipriešinimo ir netgi tirono 
nužudymo teorijos. Per visus viduramžius 
tironijos terminas buvo plačiausiai varto- 
jamas žymint vieno žmogaus neteisingą 
uzurpacinį valdymą. Tačiau dėl Aristote- 
lio veikalų vertimų ir despotizmo sąvoka 
visiškai neišnyko. 


(2) XVI a. sąlygos Europoje bei už jos 
ribų pakeitė despotizmo kaip politinės są- 
vokos prasmę ir svarbą. Europos viršeny- 
bės prielaida buvo naujoviškai pasinaudo- 
ta, kartais derinant ją su nuomone, jog 
krikščionybės misija civilizuojanti. Vėl at- 
gimusiu aristotelizmu Sepūlveda pasinau- 
dojo ginčuose su užkariautojais ispanais 
dėl indėnų pavergimo teisėtumo. Europos 
keliautojai į savo atradimų keliones dažnai 
leisdavosi vadovaudamiesi Aristotelio 
klasifikacija ir įvairiomis priešingybėmis. 
Suverenitetas, vergija, kolonijiniai užkaria- 
vimai buvo pateisinami despotizmo teori- 
jomis, įvairiai pritaikytomis Bodino, Groci- 
jaus, Pufendorfo, Hobbeso ir Locke'o. 
Bodinas pirmasis į politikos teoriją įtraukė 
naujas despotizmo reikšmes, naudodamasis 
ROMĖNŲ TEISĖS argumentais, pateisi- 
nančiais vergiją, užkariavimą, nuosavybės 
užgrobimą kaip nugalėtojo TEISINGAME 
KARE teisę. Grocijus ir Pufendorfas pri- 
pažino teisėtu pavergimą su tuo sutin- 
kančių nuolankių arba užkariautų žmonių. 
Hobbesas apibrėžė despotišką valdymą 
kaip galią, įgytą nugalėtiesiems pritarus; 
tai buvo alternatyva įgytai valstybei. Nu- 
galėtojams, nešantiems taiką ir ramybę, rei- 
kia paklusti. Locke'as atskyrė politinę ir 
despotišką valdžią, kurią apibrėžė kaip 
viešpaties valdžią tiems, iš kurių atimtos 
visos teisės, nes jie jas prarado neteisinga- 
me kare. Pagaliau pilietiniai humanistai, 
tokie kaip Algernonas Sidney, sekdami 

MACHIAVELLI'u tvirtino, kad Europos vals- 
tybės išugdo geresnius karius, pasižymin- 
čius didesnėmis dorybėmis, negu Azijos ir 
Afrikos valstybės. Vėlgi atrodė, kad laisvos 
valstybės turėtų valdyti tas nepripratusias 
prie laisvės mažesnes tautas. 


(3) XVII bei XVIII a. prancūzų aristok- 
ratai ir Liudviką XIV kritikuojantys hu- 
genotai pirmieji žengė reikšmingą žingsnį 
taikydami despotizmo sąvoką Europos 
valstybei. Tai nekliudė jos ankstesnę varto- 
seną niekinamąja prasme toliau taikyti 
Artimųjų, Vidurio ir Tolimųjų Rytų valsty- 
bėms. Greičiau nauja strategija apėmė vi- 
daus politikos, kaip tapačios praktikai, ku- 
ri ilgą laiką buvo priskiriama Rytų 
despotizmui, smerkimą. Montesquieu Iš 
persų laiškų (Lettres persanes; 1722) ištobuli- 
no šį užslėptą Liudviko XIV absoliutizmo, 
centralizacijos, biurokratijos ir religinio 
persekiojimo kritikos būdą. Taigi „despo- 
tizmas“, dabar suprantamas kaip azijie- 
tiško valdymo, svetimo senajai Prancūzi- 
jos valstybinei tradicijai, importavimas, 
tapo galingu opozicijos grupių, vadovau- 
jamų Fėnėlono, Saint-Simono ir Boulain- 
villiero, ginklu. Atšaukus Nanto ediktus 
hugenotai irgi ėmėsi kelti despotizmą, pa- 
vyzdžiui, Pavergtosios Prancūzijos atodūsiuo- 
se (Les Soupirs de la France esclave). 

Despotizmo kaip režimo tipo reikšmė 
įtvirtinta antroje XVIII a. pusėje daugiau- 
sia dėl Montesguieu įvestos naujovės. Sa- 
vo traktate Apie įstatymų dvasią (De l'esprit 
des lois; 1748) jis išskyrė despotizmą kaip 
vieną iš trijų pagrindinių valdymo tipų ir 
nustūmė tironiją į Žemesnę vietą, susiju- 
sią tik su Montesguieu antrojo tipo aris- 
tokratinėmis ir demokratinėmis respubli- 
komis. Montesguieu analizės esmė yra jo 
suformuluotas monarchijos apibrėžimas: 
konstitucinis valdymas, dalijantis valdžia 
su tarpinėmis grupėmis, pagrįstas valdžių 
padalijimu. Despotizmas, apibrėžtas kaip 
alternatyvus režimo tipas, kai valdo vie- 
nas asmuo, tapo kita dvinarės priešybės 
dalimi. 

Kaip ir kitus du tipus, Montesguieu api- 
brėžė despotizmą jo prigimties (arba struk- 
tūros) ir principo (arba veikiančiosios aist- 
ros) terminais. Despotizmo struktūrą 
sudaro despotas, valdantis per vizirius ar- 
ba ministrus, turintis praktiškai neribotą 
valdžią valdiniams, kurie yra lygūs, nes 
patys su savo nuosavybe priklauso despo- 
tui. Despotizmo principas reikalauja, kad 
visi valdiniai būtų apimti baimės, visiškai 
ir pasyviai paklustų. Montesquieu daro 


išvadą, kad despotizmas yra natūrali sis- 
tema Rytuose, bet svetima ir pavojinga Eu- 


ropos monarchijai — šiuolaikinėms komer- 
cializuotoms valstybėms geriausiai tinka 
teisinga ir laisva tvarka. Kitaip nei naujųjų 
laikų despotizmo teoretikai, Montesquieu 
abejojo visais vergijos, užkariavimų ir Euro- 
pos kolonijinio viešpatavimo pateisini- 
mais. 

Kartą pritaikyta Montesguieu despotiz- 
mo sąvoka Europos režimams ėmė kelti 
grėsmę visų absoliutinių monarchijų ar no- 
rinčių tokiomis tapti teisėtumui. Taigi 
didžiulio Montesguieu prestižo antroje 
XVIII a. pusėje dėka despotizmo sąvoka 
atsidūrė politinės minties centre. Beveik 
kiekvienas rašantis apie politiką jautėsi pri- 
verstas pulti arba ginti Montesguieu klasi- 
fikaciją ir įrodymus, kuriuos jis pateikė išva- 
dose apie Azijos valdžios despotizmą. 
Svarbiausias buvo despotizmo sąvokos tai- 
kymo Europos absoliutinėms monarchi- 
joms klausimas. Jų gynėjai, tokie kaip 
VOLTAIRE’as, galėjo ginčytis, kad Montes- 
guieu iškraipė faktus ir padarė dar bloges- 
nį dalyką - sukūrė režimo tipą, kurio pa- 
vyzdžių nėra nei Azijoje, nei kur kitur. Iš 
tikrųjų daugelį Azijos valdymo bruožų — 
kaip antai Kinijos imperijos — vertėtų per- 
imti. Tačiau despotizmo sąvoka, taikoma 
Montesguieu palaikoma reformistine pras- 
me ir revoliucine, kurią jis būtų atmetęs, 
prasme, buvo labai populiari prieš Didžią- 
ją Prancūzijos revoliuciją ir jos metu. 


(4) 1789-1815 m. pasikeitus politikai ir 
visuomenei kai kurie teoretikai, tokie kaip 


DESPOTIZMAS 


CONSTANT'as, suvokė, kad ir despotizmas, 
ir tironija yra pasenę režimų tipai, taikytini 
tik „senajam režimui“ (ancien régime). Toc- 
gueville'is, kaip ir Constant'as, apibūdino 
šias klasifikacijas kaip „senus žodžius“, ne- 
tinkamus naujoms egalitarinėms visuome- 
nėms, kurias jis vadino demokratinėmis. 
Tačiau numatydamas pavojus, kuriuos de- 
mokratija kelia laisvei, Tocgueville'is nuro- 
dė „demokratinį“ ir „įstatymų leidybos“ 
despotizmą, taip pat „daugumos tironiją“. 

Ir Hegelis, ir Marxas vartojo Rytų despo- 
tizmo sąvoką kaip bendrą terminą visuome- 
nėms, kurių civilizacija ir patirtis buvo skir- 
tinga. Abiem despotizmas kėlė neigiamas 
konotacijas, prie kurių jie pridūrė sąstingio, 
kaip priešingybės pažangiam vystymosi, są- 
voką. Hegelis aprašė istorijos judėjimą kaip 
kelionę iš Rytų į Vakarus. Despotizmas buvo 
pirmasis istorijos etapas, galutinis jos tiks- 
las — monarchija Europoje, o dar tiksliau — 
Prūsijoje. Nesikeičiantys Rytai žino, kad lais- 
vas yra tik vienas — despotas; pažangūs Va- 
karai žino, kad visi yra laisvi. Todėl Rytų ci- 
vilizacija neperžengė pirmojo pasaulio 
istorijos etapo. Marxas irgi manė, kad Rytų 
civilizacijos yra tapačios ir nekintančios. Tai 
jis aiškino jų bendru gamybos būdu ir iš jo 
kylančia politine organizacija. Pirmas zmo- 
gaus gamybos būdas, „azijietiškas“, anot 
Marxo, nebuvo susijęs su privačia žemės nuo- 
savybe. Santykinai despotiška centralizuota 
valstybės valdžia vykdė būtinus viešuosius 
darbus, pvz., irigaciją. Azijos visuomenės pa- 
grindas buvo save išlaikantys kaimai, kurie 
išlaikė nekintamą gamybos būdo prigimtį. Ry- 
tai galėjo susidurti su pažangiais pasaulio 
kapitalistinės ekonomikos konfliktais tik per 
Europos kolonijinę ekspansiją. „Anglija In- 
dijoje turi atlikti dvigubą misiją: vieną griau- 
namąją, kitą atkuriamąją — senosios Azijos 
visuomenės sunaikinimą ir vakarietiškos vi- 
suomenės Azijoje materialaus pagrindo su- 
kūrimą“ (Avineri, p. 132-133). Vartodami ki- 
tokios politinės ekonomijos ir laisvės 
sąvokas britų utilitaristai, tokie kaip Jame- 
sas ir J. S. Millis, pritarė daugeliui Hegelio ir 
Marxo prielaidų. 


DEWEY 


XX a. Karlas Wittfogelis sukūrė atnau- 
jintą Rytų despotizmo teoriją ir pritaikė ją 
Sovietų Sąjungai. Dviem jo darbo aspektais 
buvo labai susidomėta: pirma, bandymus 
nustatyti aiškią nevakarietiškos despo- 
tiškos valdžios sistemą, grįstą plačiais ty- 
rimais ir bendra teorija, gerokai besiski- 
riančia nuo jos marksistinių ištakų. Antra, 
Wittfogelis interpretavo „komunistinį to- 
talitarizmą kaip visiškai vadybišką ir kur 
kas despotiškesnį“ Rytų despotizmo va- 
riantą. 

Kitas naujas despotizmo sąvokos tai- 
kymas pateiktas Kolakowski'o Pagrindinė- 
se marksizmo srovėse (Main Currents of 
Marxism), kur jis kalba apie „despotiškų 
socializmo formų“ atsiradimą. Jis daro 
išvadą, kad jei reikia socialinę vienybę ku- 
riančios metodikos, tai „despotizmas yra 
natūralus problemos sprendimas, tuo la- 
biau kad tai vienintelė žinoma metodika 
šiam tikslui pasiekti“ (Kolakowski, t. 1, 
p. 419-420). Čia nėra nuorodos į rytietišką 
despotizmo kilmę. Tačiau daug dabarti- 
nių diskusijų yra susijusios su menkina- 
muoju Rytų įvaizdžiu, kuris ilgą laiką bu- 
vo siejamas su despotizmo sąvoka. 
Intensyvi prieštara gaubia „orientaliz- 
mą“, kaip ją apibūdino Edwardas Saidas, 
dėmesys telkiamas į XIX ir XX amžius, 
tačiau tai neistoriška, kadangi nepaisoma 
despotizmo kaip režimo tipo ir politinės 
sąvokos istorijos bei funkcijų. MR 

Dewey John (1859-1952) — amerikiečių fi- 
losofas ir švietėjas. Reformatorius ir kritikas, 
Dewey buvo Žymiausias savo laikų ameri- 
kiečių filosofas. Jis gimė Vermonte, baigė šios 
valstijos universitetą ir trumpai mokytoja- 
vęs vidurinėje mokykloje pradėjo studijuoti 
filosofiją Johnso Hopkinso universitete. Čia 
Dewey susidomėjęs skaitė HEGEL} ir, nors 
jautė, kaip ir Marxas, kad Hegelis per mažai 
vertina veiksmų ir praktikos pasaulį, pripa- 
žino, jog Hegelio vieningos žmonijos kultū- 
ros prigimties idėja vėliau visą gyvenimą 
skatino jį priešintis bandymams atskirti teo- 
riją nuo praktikos, arba žinojimą nuo veiks- 
mo. Įgijęs daktaro laipsnį Dewey išvyko į 
Mičigano universitetą, o vėliau į Čikagos 
universitetą, kai 1893 m. jis buvo atidarytas. 
Dirbdamas Čikagoje Dewey įsteigė univer- 
siteto pradžios mokyklą, labiau žinomą La- 
boratorijos arba Dewey mokyklos, vardu. 
Nuo 1905 iki 1929 m., iki pensijos, jis dirbo 
Niujorke, Kolumbijos universitete. 

Dewey daug rašė filosofijos ir visuome- 
nės klausimais, ketvirtajame XX a. dešimt- 
metyje aktyviai skatino steigti trečios parti- 
jos judėjimą, buvo gerbiamiausias Naujojo 
kurso kritikas ir nusipelnė „Amerikos liau- 
dies vadovo, auklėtojo ir sąžinės“ reputa- 
ciją (Commager, p. 100). Šią reputaciją jis 
daugiausia pelnė už tai, kad lengvai deri- 
no filosofo aistrą išsamiai, visapusiškai 
apibendrinti žmogaus patirtį ir reformato- 
riaus pasitenkinimą sprendžiant kon- 
krečias žmonių problemas, kas buvo būdin- 
giau XIX, o ne XX a. filosofijai. Dewey 
tvirtino, kad ši jo veikla nėra pagrindinė, 
tačiau jo rašiniai įvairuoja nuo formalių lo- 

gikos, etikos ir estetikos veikalų, taip pat 
daugybės knygų apie švietimą ir politiką 
iki begalės komentatoriaus skilčių tokiuo- 
se žurnaluose kaip The New Republic. 
Dewey kartu su Charlesu Peirce'u ir 
Williamu Jamesu laikomas pragmatizmo 
kūrėju ir daugiausia jo dėka pragmatizmas 
pelnė kasdienės patirties filosofijos repu- 
taciją. Dewey neigė, kad filosofija gali 
reikšti ypatingas pretenzijas į mokslą, ku- 
ris peržengia įprastą praktinės veiklos pa- 
saulį, ir siekė nustatyti naujus ir esminius 
ryšius tarp dviejų pasaulių - idėjų ir patir- 
ties. Jo instrumentalizmas, pragmatizmo 
variantas, teigia, kad teorijos ir sąvokos iš 
esmės yra įrankiai, nukreipiantys veiksmą; 
kad racionalumas iš esmės yra bandymų ir 
klaidų veiklos procesas ir kad šios labiau 
eksperimentinės bei praktinės išminties 
platinimas padės spręsti socialinius kon- 
fliktus. Tas pats pasitikėjimas eksperimen- 
talizmu pavertė jį natūralistu etikos srityje. 
Dewey teigė, kad moralinis pasirinkimas, 
kaip susidoroti su kokiu nors sudėtingu pa- 
tyrimu ir pakeisti ar pertvarkyti jį tinkamesniu 
būdu nesiskiria nuo praktinio sprendimo. 
Dewey'o pragmatizmui labai svarbus 
buvo žmonių, bandančių rasti gyvenimo ke- 
lią, supratimas. Pragmatizmas yra prak- 
tiškas, bet ne šiurkščiąja prasme, kai garbi- 
nama viskas, kas naudinga. Jis labiau reiškia 
poveikį, kurį protingas veiksmas arba švie- 
tėjiška veikla daro gyvenimo pasirinkimams 
ir laisvei. Dewey’o priešai buvo sustabarėję 
įpročiai, slegianti rutina, įkaltos idėjos, ne- 
lanksti drausmė: visi jie žaloja patyrimą ir 
išsunkia kūrybingumą bei pasitenkinimą, 
kurie praturtina gyvenimą. Dewey būdingas 
tikėjimas kūrybinio proto gyvybingumu pa- 
sireiškia jam įrodinėjant, kad žiniomis ir mo- 
rale grįsti sprendimai yra nepaliaujamas to- 
bulinimasis atliekant praktinius veiksmus. 


Jokios pastangos konkrečiu atveju numa- 
tant tikslą nėra galutinės; reikia atidžiai 
stebėti pasirinkimo padarinius, o tikslą lai- 
kyti tik darbine hipoteze, kol rezultatai 
patvirtins jos teisingumą. Klaidos <...> 


DEWEY 


duoda pamokas, kaip klaidingai buvo 
naudotasi protu ir mokymu, leidžiančias 
ateityje pasirinkti geresnius veiksmus. Jos 
nurodo būtinybę keistis, tobulėti, prisi- 
taikyti <...> Pabaiga jau nėra galas ar ri- 
ba, kurią reikia pasiekti. Tai aktyvus esa- 
mos situacijos transformavimo procesas. 
Ne tobulumas kaip galutinis tikslas, o 
nuolat vykstantis tobulinimo, brendimo, 
gerinimo procesas yra gyvenimo tikslas 
<...> Pats augimas yra vienintelis morali- 
nis „tikslas“ (Reconstruction in Philosophy, 


p. 177). 


Ši ištikimybė pažinimo ir etikos kaip 
socialinės inžinerijos menų koncepcijai 
vertė Dewey ypač smarkiai kritikuoti vi- 
są ankstesnę filosofiją. Tikrumo ieškojime 
(The Ouest for Certainty; 1929) jis filosofijos 
atotrūkį nuo „Žmogaus problemų“ aiški- 
na klaidingu amžinų tiesų ieškojimu. De- 
wey, priešingai, buvo rekonstravimo to- 
kios filosofijos, kuri idėją supranta kaip 
veiksmų vadovą, o įvykdyto veiksmo pa- 
darinius — kaip galutinį idėjos prasmės pa- 
tvirtinimą arba išbandymą, šalininkas. Šis 
pragmatinis tvirtinimas, kad reikia at- 
sižvelgti į padarinius matuojant idėjų ver- 
tę, dažnai kritikuojamas kaip pernelyg 
praktiškas ir netgi antiintelektualus. Bet 
platesne prasme tai buvo dalis Dewey pa- 
stangų pakeisti filosofijos kaip „tikrumo 
ieškojimo“ įvaizdį filosofijos kaip protin- 
gų metodų socialiniams konfliktams 
spręsti suformulavimo įvaizdžiu. 

Kaip švietėjas, Dewey nuosekliai prie- 
šinosi pažinimo ir veikimo, mąstymo ir 
problemų sprendimo atskyrimui. Jis nuo- 
lat prieštaravo „stebėtojiškai“ pažinimo 
teorijai, kuri pasmerkia mokinius klasėje 
pasyviam vaidmeniui. Nors Dewey dažnai 
buvo kritikuojamas už mokinių interesų 
iškėlimą aukščiau už formalią mokymo 
programą, niekada nesusvyravo jo tikėji- 
mas tuo, kad švietimas, o iš tiesų visi patir- 
ties būdai, turi teikti individui tokių gali- 
mybių ir supratimo, kurių būtinai reikia 
norint įveikti sunkumus. 


DIALEKTIKA 


Rašydamas apie politiką Dewey įspėjo 
amerikiečius, kad daugelis jų idėjų apie li- 
beralizmą, individualizmą ir ekonominę 
laisvę neatitinka šios dienos sąlygų. Dewey 
palankiai vertino socializmą, priešinosi 
įvairiausio pobūdžio kietakaktiškumui, 
kritikavo tai, kas dabar dažnai vadinama 
demokratiniu elitizmu, nekantravo dėl at- 
sargaus Naujojo kurso požiūrio į ekonomi- 
nius klausimus. Jis aukštino daug platesnį 
ir reiklesnį DEMOKRATIJOS kaip gyvenimo 
būdo supratimą. Laisvėje ir kultūroje (Free- 
dom and Culture; 1939) bei kituose politiniuo- 
se veikaluose jis dažnai lygino demokra- 
tine visuomenę su tyrėjų bendruomene, o 
demokratinį metodą su moksliniu metodu. 
Ir pragmatizmą, ir demokratiją šis labai 
praktiškas filosofas suprato kaip gyveni- 
mo būdą, leidžiantį atkurti bendradar- 
biavimo patirtį siekiant bendrų interesų. 
Dažnai kritikuojamas dėl to, kad labiau įsi- 
vaizduoja metodą nei gyvenimo tikslą, De- 
wey visada tvirtino, jog tarp protingų veiks- 
mų ir gerai nugyvento gyvenimo iš tiesų 
nėra jokio skirtumo. AJD 

Dialektika iš pradžių buvo suprantama 
kaip samprotavimo metodas, papildantis 
formaliąją logiką. Pavyzdžiui, SOKRATO 
dialoguose šį metodą sudaro pirmiausia 
įvairių tezių priešpriešinimas norint įrodyti, 
kad jos sukelia loginių prieštaravimų, kol 
pagaliau išbandymą atlaiko tik viena is jų. 
Kaip politinė idėja, dialektika svarbi pir- 
miausia dėl to, kad ją vartojo HEGELis ir 
MARXas. 

Hegelis naudodamasis dialektika siekia 
tiesos, pradėdamas nuo santykinai primi- 
tyvios sąvokos ir rodydamas, kad ji numa- 
to ir savo priešybę. Iš dviejų tokių idėjų 
priešpriešinimo atsiranda nauja tinkames- 
nė sąvoka. Šis procesas kartojamas tol, kol 
atsiranda visiškai priimtina idėja. Dėl He- 
gelio IDEALIZMO tokia minties struktūra 
buvo laikoma ir pačios realybės struktūra. 
Taip istorija parodė dialektinį raidos mode- 
lį, o valstybė galėjo būti paaiškinta tik kaip 
labai sudėtinga institucija, susiformavusi iš 
priešingų elementų daugelyje skirtingų so- 
cialinio gyvenimo lygmenų sintezės. 

Marxas skelbėsi perėmęs ir „apvertęs“ 
Hegelio dialektinį metodą, tačiau tai, kaip 
jis tai padarė, tebėra prieštaringa. Kaip ir 
jo mokytojas, Marxas paaiškino istorijos 
dialektinį pobūdį, bet Hegelis priešybių 
santykius ir sąvokų sintezę įprasmino 
žmogaus praktikoje, o Marxas atrado juos 
materialioje tikrovėje (taip jis nustatė 
„prieštaravimus“ tarp gamybinių jėgų ir 
gamybinių santykių tam tikrais istorijos lai- 
kotarpiais; žr. MARKSIZMAS). Marxas taip 
pat manė, kad šis analizės metodas yra 
dialektiškas, nes, be kita ko, reiškė, jog var- 
tojamos sąvokos yra pakankamai 
lanksčios, kad atitiktų realybės kintamumo 
savybę, kurią jos turėjo pavaizduoti. Tačiau 
Hegelio minčių turinį sunku atskirti nuo 
dialektinio jų dėstymo būdo, o pagrindinės 

Marxo tezės palyginti lengvai atskiriamos. 
Todėl abejotina, ar toks mąstymas iš esmės 
buvo dialektiškas. DLM 

Dialektinis materializmas — MARKSIZMO 
filosofija, išplėtota Marxo sekėjų, ypač Vo- 
kietijoje ir Sovietų Sąjungoje. Ji suformuo- 
ja dvi pagrindines prielaidas: pirma, mate- 
rijos pirmumą, kai visi mąstymo procesai 
galiausiai suprantami kaip išvestiniai iš 
materialių procesų; antra, visų gamtos ar 
žmogaus procesų dialektinį pobūdį 
išreiškia trys dėsniai: kiekybės peraugimas 
į kokybę, priešybių vienybė ir neigimo nei- 
gimas (Zr. DIALEKTIKA). 

Dialektinis materializmas reikalauja, 
kad tie patys pažinimo būdai būtų naudo- 
jami ir humanitariniuose, ir gamtos moks- 
luose. Ši tezė kyla iš ENGELSo veikalo apie 
gamtos dialektiką. Vėlesnieji marksistai, įs- 
kaitant LUKACSa ir Frankfurto mokyklos 
(žr. KRITINĖ TEORIJA) atstovus, atmetė šią 
doktriną kaip POZITYVIZMO formą ir teigė, 
kad tik žmonių kaip subjektų sąveika at- 
skleidžia dialektinį pobūdį. DLM 

Dicey Albert Venn (1835-1922) — britų teisi- 
ninkas. Dicey labiausiai išgarsino klasiki- 
nis traktatas apie konstitucinę teisę Konsti- 
tucinės teisės studijų įvadas (Introduction to the 
Study of the Law of the Constitution; 1885) ir 
Paskaitos apie teisės ir viešosios nuomonės san- 
tykį XIX a. Anglijoje (Lectures on the Relation 
between Law and Public Opinion in England 
during the Nineteenth Century; 1905). Būda- 
mas Baliolio koledžo Oksforde studentu jis 

skaitė klasikinius veikalus, 0 po stažuotės 
Trejybės koledže ir advokatų kolegijoje 
1882 m. buvo išrinktas Vinerio koledžo 
Anglijos teisės profesoriumi. Pirmas pa- 
skelbtas jo darbas buvo trumpa studija apie 
Slaptąją tarybą, bet jis taip pat rašė apie įs- 
tatymų prieštarą, o vėliau išleido nemažai 
darbų apie Airijos savivaldą (kuriai nepri- 
tarė). Tarp jų buvo Anglijos byla prieš savi- 
valdą (England's Case against Home Rule; 
1886), Šuolis tamsoje (A Leap in the Dark; 1893). 
1920 m. prieš mirtį jis drauge su R. S. Raitu 
išleido Mintys apie Anglijos ir Škotijos sąjun- 
gq (Thoughts on the Union between England 
and Scotland). 

Atrodo, kad Dicey’o profesinė karjera 
didelio pasitenkinimo jam neteikė; jis jau- 
tėsi prislėgtas, nes negebėjo pasiekti politi- 
nės ar advokato karjeros. Tačiau jo reputa- 
cija buvo gana gera dėl jo teisės paskaitų 
bei dviejų pagrindinių darbų, kurie, nors ir 
per ilgus metus daug kritikuoti, vertinami 
kaip kritinio nagrinėjimo šedevras. 

Konstitucinėje teisėje rašoma apie tai, ką 
autorius vadina dviem ar trim pagrindi- 
niais principais, vyraujančiais tuometinė- 
je Anglijos konstitucijoje: parlamento su- 
verenitetas, ĮSTATYMO VIRŠENYBĖ, teisės ir 
konstitucinės normos koegzistavimas. Di- 
cey redagavo aštuonis šio teksto leidimus 
1885-1923 m. Be pagrindinių temų, šiame 
veikale trumpai apžvelgtos ir kitos (pvz., 
viešų susirinkimų teisė, diskusijų laisvė, 
ministrų atsakomybė, referendumas, ypa- 
tingosios padėties teisė ir pilietinės armi- 
jos pareigos). 

XX a. Dicey kritikai puolė jį už vadina- 
muosius vigų įsitikinimus dėl vyriausybės 
nesikišimo ir už tariamą Prancūzijos admi- 
nistracinės teisės sistemos nesupratimą. 
Tačiau po ilgo konservatorių vyriausybės 
nesikišimo laikotarpio Dicey požiūris į įs- 
tatymo viršenybę gal vėl bus populiarus. 

Dicey parlamentinio suvereniteto ir 
konstitucinės normos nagrinėjimas sulau- 
kė mažiau kritikos, nors pastaruoju metu 
buvo daug diskutuojama dėl jo analizės 
pritaikymo naujomis aplinkybėmis, kurių 

Dicey negalėjo numatyti (pvz., Sandraugos 
konstitucijos). Ypač daug ginčijamasi, ar 
toks suverenus įstatymų leidybos organas, 
kaip Dicey aprašytasis Didžiojoje Britani- 
joje, yra teisiškai pajėgus apginti savo pri- 
imtus įstatymus nuo panaikinimo, ypač 
svarbiems įstatymams įvedant ypatingus 
būdus ir formas. 

Daugelis tų, kurie Dicey pažiūrose ran- 
da nemažai klaidų, vis dėlto negaili jam pa- 
lankių žodžių. Pasak Jameso Bryce'o, Di- 
cey moka pateikti tam tikrus dalykus 
nepaprastai aiškiai ir įtikinamai, o Harol- 
das Laski vadino jį „rimčiausia figūra An- 
glijos jurisprudencijoje po Maitlando”. GM 

Diderot Denis (1713-1784) — prancūzų filo- 
sofas. Diderot neparašė nuoseklaus politi- 
nės teorijos veikalo, o tie jo darbai, kuriuo- 
se aptariamos politikos problemos, dažnai 
sukurti dialogo forma, ir sunku nustatyti, 
kurią iš dėstomų nuomonių palaiko auto- 
rius. Tačiau remiantis paskelbtu Diderot 
susirašinėjimu ir įvairiais veikalais, kurie, 
kaip neseniai nustatyta, buvo jo rašyti, ga- 
lima išsiaiškinti tam tikrą jo politinio mąs- 
tymo evoliuciją asmeninės patirties ir gy- 
venamojo meto įvykių kontekste. 
Jaunystėje Diderot, atrodo, buvo Fran- 
ciso BACONo sekėjas ir politikoje, ir filo- 
sofijoje. Enciklopedija (Encyclopédie; 1751- 
1765) - didydis Diderot gyvenimo veikalas — 

buvo skirta išsigelbėjimo pasitelkiant moks- 
la idėjai. Pagal jo projektą žmogaus gyveni- 
mui Žemėje pagerinti buvo skirti planingi 
ir kolektyviniai empiriniai mokslo tiriamieji 
darbai, kurie padės nugalėti gamtą, o stip- 
rios centralizuotos vyriausybės užduotis — 
įgyvendinti šią programą. „Apšviestasis 
despotizmas” — įprastas šios politikos pa- 
vadinimas, nors jis ne visai tikslus, nes Di- 
derot dar labiau negu VOLTAIRE'as nuo- 
širdžiai tikėjo individualia laisve ir nemanė, 
kad ji turi išnykti išmintingo absoliutinio 
valdymo sąlygomis. Tačiau jis, be abejonės, 
vienu metu palaikė Mercier de la Rivičre'o 
reikalavimą įvesti visagalių ekspertų valdy- 
mą, kuriame neliktų vietos politikai. 

Diderot mąstymas buvo „dialektinis“ ta 
prasme, kad baigęs dėstyti vieną požiūrį, 
jis imdavo jį neigti. Kaip Voltaire'as ir dau- 
gelis enciklopedistų, jis svajojo tapti filo- 
sofu galingo monarcho pašonėje, valdyti 
suvereno protą ir turėti galią kontroliuoti 
visą karalystę. Tačiau kai Diderot iš tiesų 
buvo pasiūlytas toks vaidmuo, jis nedve- 
jodamas atsisakė. Jekaterina Didžioji, per- 
skaičiusi Diderot knygas, pakvietė jį į Sankt 
Peterburgą patarėju reformos klausimais. 
Vietoje savęs Diderot nusiuntė Mercier de 
la Riviére’a. Kai jai vis dėlto pavyko įkalbėti 
Diderot atvykti, šis padarė viską, kad įtikin- 
tų imperatorę atsisakyti savo absoliutaus su- 
vereniteto ir pasidalyti juo su parlamentu. 

Susidūręs su „apšviestąja despote“ Di- 
derot atsisakė senosios Bacono politikos ir 
esė bei memorandumuose, adresuotuose 
imperatorei Jekaterinai, išdėstė argumen- 
tus, atkartojančius MONTESOUIEU mintis. 
Diderot teigė, kad laisvė, brangiausia iš vi- 
sų vertybių, priklauso nuo valdžios pusiau- 
svyros, be monarcho, turi būti nuolatinė 
įstatymų leidybos institucija, kad nekontro- 
liuojama vykdomoji valdžia netaptų des- 
potiška. Jekaterina buvo palanki Diderot, 
bet jo patarimą atmetė. Paradoksalu, bet 
Diderot jai pasakė, kad jos imperija tokia 
atsilikusi, jog filosofai niekuo negali jai 
padėti; Rusija pirmiausia turi modernizuo- 
tis, o tada kalbėti su filosofais. 

Diderot grįžo į Prancūziją su gerokai kai- 
resniais įsitikinimais negu daugelis encik- 
lopedistų (žr. PRANCŪZŲ ŠVIETIMO 
EPOCHA). Jis niekada nepritarė VOLTAIRE’o 
idėjai apie prigimtinę teisę į nuosavybę. Di- 
derot buvo neturtingas Žmogus ir labai 
užjautė darbininkus. Jis nepritarė fiziokra- 
tinei laissez-faire ekonominei politikai, nes 
grūdų prekybos kontrolės panaikinimas pa- 
brangino žemesniųjų klasių maistą. Jis su kar- 
tėliu puolė imperialistine ir kolonijinę Euro- 
pos valdžios politiką iš dalies dėl to, kad 
„kilniųjų laukinių“ kultūrą laikė aukštesne 
už krikščioniškąją kultūrą, kurią imperialis- 
tai siekė propaguoti tarp jų, o iš dalies dėl to, 
jog manė, kad europiečiai yra neteisūs, pri- 
mesdami svetimą valdymą ir braudamiesi į 
bendruomenes, turinčias teisę į nepriklauso- 
mybę. Tokiais argumentais Diderot atsiribo- 
jo nuo madingos Švietimo epochos nuomo- 
nės, kad pažangios Europos civilizacijos 
skleidimas atsilikusiose pasaulio dalyse yra 
svarbus žingsnis galutinės mokslo pergalės 
link. Diderot mintys buvo neįprastos XVIII a. 
mąstytojams švietėjams, jo pažiūros į politi- 
ką bei kitus dalykus gerokai pranoko jo 
gyvenamojo meto pažiūras. MC 

Dieviškoji karalių teisė. Pirmosios dieviško- 
sios teisės teorijos atsirado XVI a. pabaigoje. 
Jos apima tris esmines tezes: monarchų 
valdžią įtvirtino Dievas Žmonijos naudai; jų 
suverenitetas yra neribotas ir nedalomas (nors 

moraliai jie privalo vadovautis dieviškuoju 
įstatymu); bet koks pasipriešinimas jų įsa- 
kymams yra neteisėtas. Žr. ABSOLIUTIZMAS 
ir PATRIARCHALIZMAS. DLM 

Digeriai. Žr. LEVELERIAI. 


Diskriminacija pačia bendriausia prasme 
-skirtumų suvokimas, išskyrimas arba skir- 
tingas aiškinimas. Šia neutraliausia pras- 
me tam tikromis aplinkybėmis diskrimina- 
cijos gali prireikti Aristotelio TEISINGUMO 
principo, kuris liepia panašiose bylose elg- 
tis panašiai, o skirtingose — skirtingai, 
taikymui. Pavyzdžiui, mokytojas, kuris ne- 
skiria gero mokinio nuo blogo, yra ne- 
sąžiningas su abiem. 

Tačiau įprasta socialinė šio termino var- 
tosena rodo, kad diskriminacija pažeidžia 
pirmąjį Aristotelio taisyklės teiginį, nes 
skirtingai elgiamasi su žmonėmis, kai tarp 
jų nėra jokių moraliai reikšmingų skirtu- 
mų. Sia prasme diskriminacijos esama, jei 
socialinės gėrybės ir našta skirstomos pa- 
gal kriterijus, nereikšmingus jokiam teisė- 
tam tikslui. Tokie kriterijai dažnai esti ne- 
sąžiningi, nes apima įgimtus bruožus, nors 
nebūtinai, nes kalbama ir apie skurdžių dis- 
kriminaciją. Ne bet kokia diferenciacija 
pagal įgimtus bruožus yra nesąžininga: pa- 
vyzdžiui, tėvas turėtų būti palankesnis sa- 
vo vaikams. Tačiau nesąžininga diskrimi- 
nacija tampa dar nesąžiningesnė, jeigu jos 
aukos negali savo pastangomis gauti skirs- 
tomų socialinių gėrybių. 

Dažniausiai diskriminacija nukreipiama 
prieš narius grupių, susibūrusių pagal rasę, 
lytį ar tautinę kilmę. Į individus žiūrima tik 
kaip į tokių grupių narius, jie nuolat išskiria- 
mi, nes su jais prasčiau elgiamasi ir mažina- 
mos jų galimybės. Kartais manoma, kad 

pozymiai, pagal kuriuos diskriminuojama, 
koreliuoja su kitais požymiais, susijusiais su 
tam tikra skirstoma gėrybe, tačiau šios prie- 
laidos visuomet būna neteisingos arba netai- 
kytinos tam tikru atveju. Šios rūšies diskrimi- 
nacija vyksta pagal skirtingus modelius 
švietimo, būsto, kilimo tarnyboje ir kitose sri- 
tyse. Ji gali būti atvira, legaliai sankcionuota 
arba vykdoma subtiliau ir tik de facto, pa- 
vyzdžiui, kai mokykloms priskiriami rajonai 
sudaromi pagal segreguotas teritorines ribas 
arba kai su būsimu darbu nesusiję testai ne- 
proporcingai eliminuoja pretenduojančius į 
darbą juodaodžius ar moteris. 

Tokie veiksmai sukelia daug blogybių. 
Pirma, kriterijai, pagal kuriuos skirstomos 
gėrybės ir našta, netinkami jokiam teisėtam 
tikslui ir gali prasilenkti su darbo vietų pa- 
skirstymo pagal kvalifikaciją tikslingumu. 
Antra, kaip minėta, rasė ir lytis yra biolo- 
giškai nulemti požymiai, todėl negali būti 
individo kontroliuojami. Tačiau tai ne vie- 
nintelės ir net ne svarbiausios blogybės: kri- 
terijai, nesusiję su darbu, gali būti diskri- 
minaciniai, jei tai veiklai kliudytų klientų 
ar pirkėjų prietarai. Analogiškai diskrimi- 
nuojamieji įstatymai gali būti iracionalūs 
arba neetiški siekiamo tikslo atžvilgiu, bet 
moralės požiūriu dar blogiau, jei jų tikslas 
yra diskriminacija. Rimčiausia blogybė yra 
ta, kad tam tikrų grupių nariams apskritai 
skiriama žemesnė padėtis visuomenėje ir 
kad nepripažįstamas jų kaip asmenybių mo- 
ralinis statusas bei visos kitiems asmenims 
priklausančios teisės. Diskriminuojamieji 
įsitikinimai dažnai būna giliai įsišakniję ir 
pasireiškia tarpusavyje susijusiais būdais, 
taip sukurdami pastovius visuomenės, ku- 
ri bus neteisinga, nepaisant to, pagal kokį 
požymį individai bus priskiriami žemes- 
nėms klasėms, sluoksnius (žr. Wasserstrom). 

Diskriminacijai įveikti siūlomos prie- 
mones apima pirmenybės teikimo progra- 
mas, arba atvirkštinę anksčiau skriaustų 
grupių diskriminaciją. Atvirkštinė diskri- 
minacija (dar vadinama pozityviąja diskri- 
minacija), siekdama pakeisti ankstesnius 
diskriminacijos modelius, laikosi kriterijų, 

kurie lygiai taip pat nesusiję su veikla. Ji 
gali būti taikoma visiems grupės nariams, 
kaip antai juodaodžiams arba moterims, ar- 
ba tik tam tikroms ankstesnės diskrimina- 
cijos aukoms. Jos skelbiamas pateisinimas 
gali apeliuoti į naudingumą ar socialinę 
harmoniją, lygesnių galimybių kūrimą ar 
kompensaciją už praeities skriaudas. 

Jei pateisinimas yra naudingumas, ne- 
pasitenkinimas tokia politika gali būti ne- 
prognozuojamas. Pavyzdžiui, visuomenės 
disharmonija, užuot sumažėjusi, gali pa- 
didėti. Jei tikslas yra kompensacija, turi bū- 
ti nustatoma, kam kompensacija priklauso, 
ir ar tiems, kuriems priklauso, bus atlyginta 
proporcingai praeityje patirtai žalai. Iš 
pradžių neaišku, ar kompensacija priklau- 
so tik tiesioginėms atviros diskriminacijos 
aukoms, ar visiems, kurie nukentėjo netie- 
siogiai (pvz., dėl motyvacijos stygiaus), ar 
dar platesnei grupei. Jei tikslas yra lygios 
galimybės, tai jį siūlantys turi apibrėžti, ka- 
da galimybės yra atitinkamai lygios, ko rei- 
kia, kad tokia lygybė būtų pasiekta, kaip 
teisės į lygias galimybes dera su kitomis 
teisėmis, kurioms jos gali ir prieštarauti, pa- 
vyzdžiui, aukščiausią kvalifikaciją šiuo 
metu turinčių asmenų teisėms gauti tam tik- 
ras pareigas. Įprasta manyti, kad lygios ga- 
limybės reiškia pareigų skyrimą kvalifi- 
kuočiausiems. Ši prielaida nepaiso lygių 
galimybių įgyti kvalifikaciją reikalavimo. 
Kartais reikia dėl šios rūšies lygesnių gali- 
mybių sukūrimo trumpam atsisakyti įpras- 
tų pareigų skyrimo kriterijų (žr. LYGYBĖ). 

Jungtinėse Amerikos Valstijose kai ku- 
rios programos, siekiančios ištaisyti praei- 
ties diskriminacinius šablonus, vadinamos 
„pozityviaisiais veiksmais“. Kai kurios iš 
jų priimtos teismo sprendimais po bylų, su- 
sijusių su diskriminacija, kitos buvo pra- 
dėtos savanoriškai; dar kitos - vykdomo- 
sios valdžios sprendimu. Kai kuriose 
programose numatyta teikti pirmenybę ar 
vykdyti atvirkštinę diskriminaciją, kitose to 
bentjau atvirai nėra numatyta. Prieštaravi- 
mai susiję su tuo, ar šios programos, nusta- 
tančios mažumų grupių narių įtraukimo 

tikslus ir terminus, laikytinos teikiančiomis 
pirmenybę. AHG 

Durkheim Émile (1858-1917) - prancūzų so- 
ciologas, šiuolaikinės sociologijos pradi- 
ninkas. Iš pradžių Durkheimas dėstytoja- 
vo Bordo, o vėliau Paryžiuje, įtvirtindamas 
sociologiją kaip filosofijos discipliną. Lei- 
diniui Année sociologique (1898-1912; išleis- 
ta 12 tomy) leisti jis subūrė produktyvia ir 
plačių interesų sociologijos mokyklą, kuri 
Prancūzijoje darė didelę kultūrinę ir politi- 
nę įtaką, ypač per pradinių mokyklų mo- 
kytojus, kurie studijavo pas jį bei jo moki- 
nius ir ištisomis kartomis skleidė jo idėjas. 
Durkheimas rašė drąsius, originalius ir no- 
vatoriškus veikalus įvairiomis temomis, ku- 
rie tebedaro įtaką sociologijos, socialinės 
antropologijos ir kitiems mokslams; juose 
atsiskleidžia išskirtinis Durkheimo meto- 
das ir pasaulėžiūra. 

Durkheimas manė, kad sociologija turi 
nepaprastą aiškinamąją galią ir yra svar- 
biausia tarp socialinių mokslų. Jos objektas 
yra konkreti tikrovė, kuri supa individus 
ir varžo juos, tačiau yra jų internalizuoja- 
ma (vėliau jis tai vis labiau pabrėždavo). Jo 
metodas buvo aiškiai apibrėžtas ir išdėsty- 
tas knygoje Sociologinio metodo taisyklės 
(1895). Joje Durkheimas išplėtojo socialinio 
mokslo, kuris yra visiškai objektyvus, turi 
savo ypatingą realybę ir yra autonomiškai 
atskirtas nuo nemokslinių įtakų pavyzdį. 
Ar jo sociologinė praktika atitiko šį apibū- 
dinimą - tai kitas klausimas. 

Norėdamas parodyti sociologijos gali- 
mybes, Durkheimas bandė ištirti socialinio 
apibrėžtumo ribas. Klasikinėje studijoje Sa- 
vižudybė (1897) jis stengėsi socialinių 
priežasčių terminais paaiškinti šio iš pažiū- 
ros asmeniškiausio ir individualiausio žmo- 
nių veiksmo dažnio svyravimus. Jis siūlė sa- 
vo visuomenės, apie kurią jis kalba kitur 
darbe, diagnozę: anot jo, visuomenėje sutri- 
kusi socialinė integracija ir reguliavimas, o 
tai leidžia atsirasti egoizmui ir ANOMIJAI, 
kurie ypatingais atvejais kai kuriuos žmo- 
nes skatina žudytis. Tai yra industrializavi- 
mo spartos ir senųjų normatyvinių sistemų 
irimo rezultatas, kuris veikia ekonomiką, 
pramonę ir šeimos gyvenimą. Tokį reiškinį 
Durkheimas laikė „nenormaliu“, turėdamas 
galvoje dabartinį visuomenių lygį ir jų „eg- 
zistencijos sąlygas“ - t. y. jų harmoningo 
funkcionavimo reikalavimus. 

Apie šiuos reikalavimus Durkheimas 
kalbėjo kaip apie „organišką solidarumą“; 
šią sąvoką jis išplėtojo knygoje Darbo pasi- 
dalijimas visuomenėje (1893, antras leidimas 
1902). Visuomenės, buvusios prieš šiuolai- 
kines (ir gentinės, ir tradicinės), laikėsi kar- 
tu dėl „mechaniško solidarumo“, kuriame 
vyrauja panašumo principas, su segmen- 
tuota struktūra, nedidele tarpusavio pri- 
klausomybe, mažu gyventojų skaičiumi ir 
tankumu, represyvia baudžiamąja teise ir 
stipriai išplėtota intensyvia kolektyvine 
sąmone, kuri bendruomenę kaip visumą bei 
jos interesus laikė pagrindine vertybe. 

Priešingai, šiuolaikinės visuomenės „nor- 
maliai“ formuojasi pagal darbo pasidaliji- 
ma, jos turi organizuotas socialines struktū- 
ras ir susiliejusias rinkas; jose auga miestai, 
o dėl to didėja tarpusavio priklausomybė; jų 
gyventojų skaičius ir tankumas didelis; jose 
vyrauja restitucinė teisė ir vis labiau įsigali 
humaniška pasaulietinė įsitikinimų siste- 
ma, didelę vertę priskirianti individui ir įt- 
virtinanti lygias galimybes, darbo etiką bei 
socialinį teisingumą. Pastarąjį Durkheimas 
vadino „individualizmo religija“ ir jį laikė 
šiuolaikinių visuomenių integracijos varo- 
maja jėga, kuriai vis dėlto gali kelti grėsmę 
atavistinės socialinės jėgos, panašios į tas, 
kurios pasireiškė Dreyfuso byloje (Durkhei- 
mas buvo Dreyfuso šalininkas) ar 1914 m. 
Vokietijoje (jis buvo karštas Prancūzijos pat- 
riotas). 

Taip viską įvertinęs jis darė įvairias 
išvadas. Atsižvelgiant į įvairovę ir dina- 
miškumą, tam tikras savižudybių ir nu- 
sikaltimų skaičius šiuolaikinėse visuo- 
menėse yra „normalus“ ir netgi „socialinio 
sveikatingumo veiksnys“. Kartu jis palan- 
kiai vertino steigimą „profesinių grupių“, 
kurios suteikia normatyvinę struktūrą, 
leidžiančią priešintis įsigalinčiai anomi- 
jai, „bekraščių troškimų ligai“. Pritar- 
damas ekonominio gyvenimo organizavi- 
mui jis buvo socialistas, o gindamas 
individualistines vertybes — liberalas. Jo 
ištikimybė socialinei integracijai ir mora- 
linei vienybei akivaizdžiai rodo polinkį į 
konservatyvumą, bet kai kurie autoriai 
pernelyg išpučia jo reikšmę. Vis dėlto Durk- 
heimas gerokai priešiškai žiūrėjo į klasių 
kovos politiką, MARKSIZMO doktriną ma- 
nė esant nemokslišką, o revoliucijas kaip 
kad stebuklus - neįmanomas. Jo manymu, 
socializmas yra „skausmo šūksnis“, o so- 
ciologas turi apskritai patarinėti valdžios 
vyrams ir visuomenės nuomonei, siūlyti 
moksliškai pagrįstus vaistus, gydančius 
nuo tą šūksnį sukėlusios visuomenės ligos. 

Apskritai Durkheimo dėmesys socialinei 
santvarkai ir individų integracijai reiškė, 
kad jis nesuprato GALIOS - visų jos asimet- 

rinių priklausomybės, išnaudojimo, domi- 
navimo santykių, kurie leidžia vieniems 
žmonėms daryti žalą kitų interesams arba 
pelnytis jų sąskaita. VALSTYBĘ jis buvo lin- 
kęs suprasti kaip komunikacijos sistemą, 
sąmoningos refleksijos apie visuomenę or- 
ganą, ne vien kaip kovos dėl valdžios are- 
ną ar dominavimo šaltinį. Jo teisės teorijoje 
visą laiką kalbama apie normatyvinio regu- 
liavimo formas, bet niekada — apie sociali- 
nių interesų tenkinimą ir jėgos naudojimą. 

Šios baltos dėmės yra svarbios, bet jos 
galbūt yra nepaprastai svarbių Durkheimo 
ir jo sekėjų įžvalgų apie vieną socialinio gy- 
venimo pusę atvirkščioji pusė arba net 
išankstinė sąlyga. Tai ypač matoma jų dar- 
buose apie primityviąją religiją. Durkhei- 
mo Elementariosios religinio gyvenimo formos 
(1912) buvo jo paskutinis socialinio sąlygo- 
tumo ribų tyrimas, šį kartą tai buvo religi- 
nių įsitikinimų ir religinės praktikos esmės 
tyrimas. Perskaitęs prieinamą literatūrą 
apie totemizmą, ypač apie Australijos abo- 
rigenų bendruomenes, jis pateikė įvairių 
drąsių hipotezių, kuriomis, jo manymu, ga- 
lima remtis darant apibendrintas išvadas 
apie socialiai integruojančias tikėjimo sis- 
temas, kurių centre yra šventi objektai (taip 
jis suprato religiją). Durkheimas ne tik ban- 
dė paaiškinti tikėjimus ir ritualus gilinda- 
masis į jų socialinę kilmę, jis apibūdino 
„tikrąją“ jų prasmę socialiniais terminais 
manydamas, kad religijoje atsispindi visi 
visuomenės aspektai; jis tyrė jų funkcijas 
formuojant individo psichologinį vientisu- 
mą ir visuomenės darną. Jis netgi bandė 
aiškinti svarbiausias mąstymo kategorijas 
(laiką, erdvę, priežastingumą ir t. t.) kilus iš 
ankstyvųjų religijų ir turint socialinę pri- 
gimtį. Nepaisant etnografinių duomenų 
trūkumų ir argumentacijos spragų, ši kny- 
ga yra šedevras, kurio vizijos bei teoriniai 
užmojai įtikinami ir kuris ryškiausiai iliust- 
ruoja Durkheimo socialinio pasaulio vizi- 
ją. SL 


127 


Literatūra 


Coser, L. A.: Durkheim. In Masters of So- 
ciological Thought. New York: Harcourt 
Brace Jovanovich, 1971. 


Durkheim, Ė: The Division of Labour in 
Society (1893), trans. W. D. Halls, intro. 
L. Coser. London: Macmillan, 1983. 


—: Sociologinio metodo taisyklės, vertė 
J. Karazijaitė. Vilnius: Vaga, [2001]. 
——: Savižudybė: sociologinis etiudas, vertė 
J. Skersytė. Vilnius: Pradai, 2002. 

—— Elementariosios religinio gyvenimo 


formos, vertė J. Karazijaitė, J. Ramunytė. 
Vilnius: Vaga, 1999. 


—: Socialism and Saint-Simon (1928), 
trans. C. Sattler, ed. A. W. Gouldner. 
Yellow Springs, Ohio: Antioch, 1958; Lon- 
don: Routledge & Kegan Paul, 1959. 


DURKHEIM 


——: Professional Ethics and Civic Morals 
(1950), trans. C. Brookfield. London: Rout- 
ledge & Kegan Paul, 1957. 


—: Durkheim and the Law, ed. S. Lukes 
and A. Scull. Oxford: Martin Robertson, 
1983. 


+ Giddens, A.: Durkheimas, verte N. 
Norkūnienė. Vilnius, Vaga, [2001]. 


+ Lukes, S.: Emile Durkheim: his Life and 
Work. London: Allen Lane, 1973; Stanford, 
Calif.: Stanford University Press, 1983. 
+Nisbet, R. A.: The Sociology of Emile Durk- 
heim. New York: Oxford University 
Press, 1974. 

Parsons, T.: Durkheim. In The Structure 


of Social Action. Glencoe, Ill.: Free Press of 
Glencoe, 1937. 


E 


Egalitarizmas. Žr. LYGYBĖ 


Egzistencializmas. Nors istorinės egzisten- 
cializmo šaknys glūdi Graikijoje, kaip filo- 
sofija jis susiklostė tiktai Švietimo epochoje. 
Išsami filosofija priklausė nuo etinio požiū- 
rio ir ypatingo metodo sąsajos. 

Etinis požiūris pirmiausiai buvo išreikš- 
tas Sereno Kierkegaard’o darbuose (1813- 
1855). Sis danų filosofas, iš dalies reaguo- 
damas į HEGELi, tvirtai atmetė universalius 
bei objektyvius dėsnius ir moksle, ir mora- 
lėje remdamasis tuo, kad jie neleidžia indi- 
vidui iš esmės pažinti daug svarbesnės 
realybės — jo subjektyvių jausmų realybės. 
Atsisakymą kreipti dėmesį į savo jausmus 
Kierkegaard'as pavadino „neatidumu“ ir 
pateikė įstabių traktatų apie baimę, kaltę ir 
nerimą, kuriuose aiškino, kaip ir kodėl jie 
atsiranda. Kierkegaard'as skatino indivi- 
dualaus subjektyvumo plėtotę, žmonių ti- 
kėjimo būdais rūpindamasis daug labiau 
negu tuo, kuojie tiki. Kaip žinoma, krikščio- 
nių tikėjimą jis manė esant priklausomą 
nuo „tikėjimo šuolio“, o ne nuo raciona- 
laus formalių įrodymų pateikimo. Friedri- 
chas NIETZSCHE (1844-1900) buvo dar ra- 
dikalesnis atmesdamas tariamai visuotines 
įvairaus pobūdžio taisykles. Tokius požiū- 
rius jis suprato kaip pretenzijas į valdžią 
tų, kurie juos propagavo. Todėl Nietzsche 
siūlė iš naujo įvertinti visas filosofijas, o jo 
individas, praradęs apibrėžtumą ir privers- 
tas iš naujo viską permąstyti, vaizduojamas 
kupinas didingo ir nuoširdaus patoso. Jis 


negalėjo palaikyti jokios krikščionybės for- 
mos ir suprato ją kaip vergų morale, o vie- 
toje to linko į tam tikrą darviniško natūra- 
lizmo rūšį. Tačiau jo pozityvi filosofija taip 
ir nebuvo išbaigta. 

Taigi egzistencialistinė pozicija etikoje 
išaugo iš ankstesnės filosofijos. Fenomeno- 
logijos siūloma metodologija, aiškiausiai 
suformuluota Edmundo Husserlio (1859— 
1938), priešingai, yra visiškai nauja. Meto- 
das svarbus tuo, kad pagrindžia subjekty- 
vistinę etiką. Žmogaus jausmai gali tapti 
išsamia filosofija. Metodas siekia „suskliaus- 
ti” įgytą supratimą taip, kad pasaulio vaiz- 
dą galima būtų kurti remiantis žmogaus 
suvokimu. Toks požiūris filosofijoje yra ga- 
na plačiai pripažįstamas, todėl svarbu 
išryškinti subtilesnius skirtumus. Jame nė- 
ra nei dekartiško įsitikinimo, kad gryniau- 
sios ir tvirčiausios yra matematinės idėjos, 
nei Hume'o požiūrio į individą kaip į pa- 
syvųjuslinės patirties receptorių. Individas 
vaizduojamas kaip sąmoningas veikėjas, 
kuris su pasauliu bendrauja remdamasis 
savo gyvenimo projektu. Tikrovė yra „gy- 
venamasis pasaulis“ (Lebenswelt) ir nesi- 
stengiama žengti už jos ribų. 

Didieji egzistencialistai buvo Martinas 
HEIDEGGERis (1889-1967) ir Jeanas-Paulis 
SARTRE'as (1905-1980). Remiantis svarbiau- 
siais jų darbais, Būtis ir laikas (1927) bei Bū- 
tis ir Niekas (1943), galima apibendrinti pa- 
grindines sudedamąsias egzistencializmo 
dalis. Egzistencija yra beformė ir neturi es- 
mės, o individas atranda save atsitiktinu- 
mų chaose. Nėra jokių objektyvių morali- 

nių taisyklių, kuriomis individas galėtų va- 
dovautis, taip pat nėra jokios prieSegzisten- 
cinės Žmogaus prigimties, suteikiančios 
kryptį gyvenimui. Šioje situacijoje filosofijos 
uždavinys yra nagrinėti, kaip mes 
suvokiame pasaulį. Didžiausių gelmių eg- 
zistencialistinė mintis pasiekė analizuoda- 
ma siaubą, nebūties jausmą, kitų baimę ir 
mirties nuojautą. Turbūt pagrindinis egzis- 
tencializmo paradoksas yra tai, kad jis 
jaučiasi galįs peržengti šią niūrią Žmogaus 
būties sampratą ir iš jos daryti teigiamus 
sprendimus. Šie priklauso nuo to, kad in- 
dividas yra visada laisvas, gali bei privalo 
rinktis ir taip tapti kuo nors kitu, nei buvo 
iki šiol. Tuo atžvilgiu moraliniai autorių 
sprendimai labai skiriasi. Heideggeris siū- 
lo pasyvesnį požiūrį, kuriuo pripažįstamas 
žmogaus baigtinumas leidžia būti klusniam 
gyvenant pasaulyje. Sartre'as, priešingai, vis 
labiau gynė aktyvų politinį įsipareigojimą. 

Egzistencializmo santykiai su politika 
yra sudėtingi. Iš pirmo žvilgsnio autentiško 
moralaus gyvenimo paieškos turėtų nu- 
stumti egzistencializmą į politinę kairę, kuri 
remia žmogaus laisvę ir išlaisvinimą. Dau- 
gelio egzistencialistų pažiūros dera su šia 
pozicija, o Sartre'as kartą pareiškė, kad eg- 
zistencializmas turi būti humanizmas. Ta- 
čiau reikalas yra sudėtingesnis. Kartkartė- 
mis egzistencializmą traukdavo veiklūs ir 
turintys valios žmonės, nes šie bando veik- 
ti autentiškai. Taigi įsipareigojimo etika au- 
tomatiškai neskatina racionalumo, ką jau 
kalbėti apie politinę kairę. Rimtai kalbant, 
nėra ir jokios garantijos, kad egzistencia- 
lizmas sudarys sąjungą su demokratine 
politika. Jei dauguma žmonių gyvena ne- 
autentiškus gyvenimus ir nepajėgia susi- 
taikyti su padėtimi, tai ar nederėtų atiduoti 
duoklės didžiam žmogui, kuris susidūrė 
su vienatve, siaubu bei nerimu ir atsilaikė, 
bei tarnauti jam kaip charizmatiniam 
lyderiui? Buvo teigiama, kad bendra at- 
mosfera, kurią pavaizdavo ir įtvirtino egzis- 
tencializmas, buvo šiek tiek susijusi su na- 
cizmo iškilimu. Žinoma, Heideggeris 
trumpai ir negarbingai buvo susijęs su 

nacistais; nors vėliau jis nutolo nuo jų, 
tačiau nemetė moralios politikos paieškų. 
Tokią politiką Šuns metuose (1963) įsiminti- 
nai kritikavo Gūnteris Grassas kaip tuščią 
ir metafizinę, nepaisant jos savireklamos. 
Vokiečių egzistencialistinė politika dau- 
giausia skolinga bendram kultūriniam 
Graikijos politinio gyvenimo garbinimui, 
kuris labai lengvai nuvedė į visa apimantį 
nepasitikėjimą modernia technologija. 
Priešingai, prancūzų egzistencializmas ga- 
na aiškiai krypsta į kairę dėl dominuo- 
jančios MARKSIZMO pozicijos intelektinia- 
me Prancūzijos gyvenime. MERLEAU- 
PONTY ir Sartre'as nuodugniai svarstė 
kraštutinai individualistinės etikos ir 
marksizmo kolektyvistinės dvasios santy- 
kius, o pastarojo veikalas Dialektinio proto 
kritika (1960) tapo didžiuoju suderinimo 
paminklu. Bandymas suvienyti du požiū- 
rius nepavyko, tačiau iš to sukurtos politi- 
nės teorijos buvo labai įdomios. Kritikoje vėl 
išniro stulbinamai autoritarinė politika 
„būties problemoms“ spręsti, t. y. žmogaus 
bailiam bandymui pabėgti nuo atsakomy- 
bės už laisvę. Kalbant apie tokias politines 
teorijas negalima pamiršti ROUSSEAU fra- 
zės „prievarta būti laisvam“. 

Didžiausias egzistencializmo laimė- 
jimas — tai žmogaus būklei būdingo skaus- 
mo apibūdinimas. Čia turėtume truputį 
suabejoti. Turimi įrodymai leidžia manyti, 
kad dauguma industrinės visuomenės na- 
rių normaliomis aplinkybėmis nesijaučia 
patiriantys tiek siaubo ir nerimo, kaip vaiz- 
dingai parodyta egzistencialistų literatūros 
šedevruose. Dauguma Žmonių randa gy- 
venimo prasmę ir paprastai nesijaučia 
gyvenantys tuštumoje. Galbūt egzistencia- 
lizmas daugiau pasako mums apie intelek- 
tualų susvetimėjimą šiuolaikiniame pasau- 
lyje nei apie paprastus žmones. Šią mintį 
sustiprina ta aplinkybė, kad didžiausio po- 
puliarumo egzistencializmas sulaukdavo 
pralaimėjus karus, t. y. tuomet, kai nevil- 
ties jausmas būdavo gana bendras. 

Egzistencializmas kaip filosofija turi 
du didelius trūkumus. Pirma, jo sąmonės 

filosofija yra paviršutiniška ir apgaulinga. 
Siūlomas toks argumentas: mes esame lais- 
vi tiesiog dėl to, kad jaučiamės laisvi. As- 
meniškai aš nejaučiu tokios laisvės, ir tuo 
pasakyta viskas apie bandymus aiškinti 
žmogaus elgesį, kaip teigė Naomas Choms- 
ky's, būdais, esančiais už Žmogaus są- 
monės. Antras trūkumas susijęs su pirmu. 
Egzistencializmas niekada nesidomėjo 
šiuolaikiniu mokslu, išskyrus tai, kad ne- 
pripažino jo svarbos. Negana to. Mokslas, 
kaip atkakliai teigė Maxas WEBERis, trans- 
formavo šiuolaikinę politiką garantuoda- 
mas gausą, bet už tai žmonėms teko 
užmokėti. Mokslinė pasaulėžiūra linkusi 
griauti pripažintas nuomones ir praktiką. 
Mes nebegalime pasitikėti savo Lebenswelt, 
ir mūsų veiksmai galbūt bus moksliškai pa- 
aiškinti. JAH 

Ekleziologija — Bažnyčios valdymo teorija 
ir praktika, kurią nuo XII a. plėtojo popiežiai 
ir viduramžių kanonų teisės žinovai. Ji apė- 
mė popiežiaus ir vyskupų administracijos 
pagrindus, kurie pabrėžė sutaikymo galias 
(žr. KONCILIARIZMAS). Ekleziologinės 
doktrinos esmę apskritai sudaro vidu- 
ramžių atstovaujamųjų institucijų istorija. 
Žr. VIDURAMŽIŲ POLITINĖ MINTIS. JC 

Elitizmas — politikos ir istorijos samprata, 
kurios griežčiausia forma teigia, kad visuo- 
menėse visada dominuoja mažuma (elitas), 
daranti svarbiausius sprendimus ir telkian- 
ti valdžią savo rankose. Platesne ir menki- 
namąja prasme terminas „elitinis“ kartais 
vartojamas apibūdinti politiką, kuri nepa- 
grįstai gina mažumos pranašumą ir atme- 
ta platesnių gyventojų sluoksnių interesus. 
Terminas „elitas“ iš pradžių reiškė „išrink- 
tuosius“ arba „geriausius“. Šia prasme jis 
vis dar vartojamas kasdienėje kalboje, kar- 
tais ginant „elitinę“ politiką, ypač švieti- 
mo srityje, kai turima galvoje, jog ketinama 
kurti geriausią arba skiriamą tik gabiau- 
siems sistemą. Politinėje mintyje elitizmas 
ypač remiasi tam tikrais aiškinimo būdais, 
kuriuos savo darbuose aprašo italų socio- 
logai MOSCA ir PARETO. 

Sie „elitizmo klasikai“ teigė, kad tradici- 
nė politinių sistemų klasifikacija į monarchi- 
jas, aristokratijas ir demokratijas neatsižvel- 
gėįsvarbiausią joms bendrą bruožą: jos visos 
buvo valdomos mažumos arba elito. Elitas 
užėmė dominuojančią padėtį, nes turėjo tam 
tikrų išteklių arba savybių, kurias vertino 
konkreti visuomenė. Šis elito dominavimo pa- 
grindas nebūtinai turėjo būti ekonominis, net 
tuo atveju, kai elitas iš tikrųjų naudojosi 
valdžia, siekdamas įgyti turto ir materialinį 
pranašumą. Daugelyje visuomenių autorite- 
tą turėjo Žyniai, nes religinių dogmų ir sim- 
bolių kontrolė suteikė jiems lemiamą galią 
tarp gyventojų. Karininkai irgi galėjo suda- 
ryti dominuojančią grupę, kurios valdymas 
buvo atviras arba užmaskuotas. Kitose siste- 
mose elitu, kontroliuojančiu politinius spren- 
dimus, galėjo būti aukštesnieji valstybės val- 
dininkai. Pasak Pareto, elitas buvo galingas, 
nes turėjo tam tikrų psichologinių, gudrumo 
ir apgaulės arba jėgos ir ryžtingumo, savy- 
bių. Gyventojų masė niekada nieko nekon- 
troliuoja net demokratijoje, kurioje liaudies 
valdžios idėja yra mitas, slepiantis tikrąją vi- 
dinės partijos lyderių grupės, kuri manipu- 
liuoja atstovavimo sistema, valdžią. 

Dauguma elitizmo šalininkų tvirtina, 
kad elitas išlaiko dominuojančią padėtį de- 

rindamas prievartą ir klastą. Santykinai 
glaudus elito būrelis leidžia jo nariams są- 
moningai ir vieningai veikti kartu. Elito ko- 
munikacijos procesai yra lengvesni ir jo na- 
rius galima greitai mobilizuoti, siekiant 
suformuoti politiką ir imtis iniciatyvos. Eli- 
tas turi aiškius organizacijos privalumus 
(ypač pabrėžiamus MICHELSo). Tai aiškiai 
skiria jį nuo gyventojų „masės“, kuri pa- 
prastai suprantama kaip suskaldyta bei 
nepajėgi greitai ir spontaniškai veikti, jei- 
gujai nevadovauja elitas arba elitui priešin- 
ga grupė („kontraelitas“). Dažniausiai eli- 
tas naudojasi padėtimi, siekdamas įamžinti 
savo viešpatavimą. Jis kontroliuoja priėmi- 
mą į svarbiausius postus ir gali bandyti su- 
teikti pranašumą savo šeimai, giminėms ar 
klientams. Nors elitas, siekdamas išsilai- 
kyti, gali vartoti prievartą, elitizmo atstovai 
dažnai pabrėžia IDEOLOGIJOS vaidmenį 
sau pateisinti ir įamžinti. Sėkminga ideo- 
logija padeda suvienyti elitą, bet svarbiau- 
sia, kad ji įtikina mases elito valdymo teisė- 
tumu, pagrįsdama jį universaliais moralės 
principais. Taip DIEVIŠKOSIOS KARALIŲ 
TEISĖS doktrina sudarė karalių bei jų rūmų 
valdymo moralinį pagrindą. 

Nors elito rankose yra daugybė galių, 
jis ne visada geba išlaikyti dominavimą. 
Elitizmui istorija yra elitų kaitos metraštis. 
Elito žlugimas dažniausiai aiškinamas po- 
litinių gebėjimų arba politinės valios trū- 
kumu. Įprasta manyti, kad elitas tapo per- 
nelyg uždaras ir negeba domėtis naujomis 
idėjomis bei asimiliuoti naujų narių. Elito 
vertybės ir jam svarbiausi dalykai susidu- 
ria su visos visuomenės vertybėmis ir svar- 
biausiais dalykais, dėl to atsiranda kontra- 
elitas, kuris pajėgia sutelkti mases, kad šios 
paremtų įsitvirtinusio elito pakeitimą nau- 
ja valdančia grupe kartais ir smurtinėmis 
priemonėmis. Priešingai, patyręs elitas 
išlaikys ryšius su visuomene ir bus pasi- 
rengęs absorbuoti naujus interesus, politi- 
ką bei personalą. Kitas „elito cirkuliacijos“, 
kaip ją vadino Pareto, aiškinimas susijęs 
su prielaida, kad elitui gali trūkti ne tik 
lankstumo, bet ir valios — taip pat pasiren- 

gimo vartoti šiurkščią jėgą, — siekiant išlai- 
kyti esamą padėtį. 

Elitizmo autoriai, pavyzdžiui, Mosca, 
Pareto ir Michelsas, užsispyrę tvirtino, kad 
jie kuria bešališką socialinį mokslą ir ne- 
siūlo jokių receptų elito valdymui. Jų atra- 
dimai remiasi nuolatiniu Žmonijos istori- 
jos bruožų stebėjimu. Vis dėlto išjų galima 
daryti tam tikras politines išvadas. Jei elito 
valdymas yra neišvengiamas Žmonijos or- 
ganizacijos bruožas, tai yra ypač nieko ver- 
ta yra socialistų egalitarinės visuomenės 
viltis. Klasikinis elitizmas iš esmės buvo 
atsakas MARKSIZMUI. Sutikdami su Mar- 
xu, kad praeities visuomenes valdė ma- 
žumos, elitizmo atstovai teigė: pirma, tokios 
mažumos nebūtinai buvo gamybos priemo- 
nių savininkės, o galėjo turėti rankose dau- 
gybę galios išteklių; antra, bet kuri atei- 
ties visuomenė taip pat paklus mažumos 
valdymui. Šios neišvengiamos nelygybės 
neigimas rodo, kad socializmas yra pseu- 
domokslas, po mokslinės terminologijos 
priedanga slepiantis ideologinius ketinimus. 
Elito valdymo pripažinimas neigia ir tik- 
ros demokratijos galimybę - ši nuomonė at- 
vedė Paretą, o ypač Michelsą, į FAŠIZMO 
rėmėjų gretas. 

Elitizmui ir elitiniams politikos moks- 
lams iššūkį metė marksizmas ir PLIU- 
RALIZMAS. Marksistai skelbė, kad elitizmo 
atstovai nepajėgia pagrįsti elito viešpata- 
vimo (karinio, religinio ar politinio) ekono- 
miniuose klasių santykiuose. Pliuralistai 
teigia, kad šiuolaikinėms ekonomiškai 
stiprioms ir liberalioms visuomenėms bū- 
dinga dėl valdžios ir įtakos konkuruo- 
jančių interesų įvairovė. Negausus viena- 
lytis elitas retai įsiviešpatauja. Vietoje to 
skirtingos, kintančios grupės daro įtaką 
įvairioms sprendimų priėmimo sritims. 
Pliuralistai dažnai tvirtina, kad elitizmas 
nepajėgia įvertinti liberalių visuomenių 
sprendimo priėmimo centrų gausumo, nes 
remiasi netinkama GALIOS tyrimo metodo- 
logija. 

Daugelis pliuralizmo kritikų savo ruožtu 
tvirtina, kad elitizmas teikia klaidingą 

liberaliosios demokratijos veikimo vaizdą 
(žr. DEMOKRATIJA). Pripažindamas, kad 
tarp grupių vyksta tikra konkurencija dėl 
įtakos, jis pabrėžia, jog šias grupes dažnai 
kontroliuoja nebūtinai grupės nariams at- 
sakingi lyderiai. Todėl konkurenciją tarp 
grupių reikia laikyti konkurencija tarp eli- 
tų. Iš to išplaukia, kad pliuralistinė de- 
mokratija skiriama prie „demokratinio eli- 
tizmo”, o tai aiškinama kaip elitizmo 
atstovų atsisakymas nuo ankstesnių pažiū- 
rųį dalyvavimo demokratiją. Demokratinis 
elitizmas teigia, kad demokratijos išlikimas 
priklauso nuo elito veiklos ir įsipareigoji- 
mų labiau negu nuo santykinai neveiklių 
piliečių. SCHUMPETERio veikalas Kapitaliz- 
mas, socializmas ir demokratija (Capitalism, So- 
cialism and Democracy; 1942) dažnai laiko- 
mas pagrindiniu demokratinio elitizmo 
teorijų intelektiniu šaltiniu. 

Palyginti nedaug tyrėjų dabar palaiko 
klasikinio elitizmo pozicijas, nors neseniai 
Fieldo, Higley'o ir Nordlingerio darbuose 
atgimė modifikuotas elitizmas. Šių autorių 
teigimu, politikos mokslai per daug su- 
reikšmina mastą, kuriuo valdžios sprendi- 
mai tenkina socialines jėgas net liberaliose 
demokratijose ir nepaiso fakto, kad politi- 
kos iniciatyvos kyla iš santykinai kitų gru- 
pių ar piliečių masės nevaržomo elito. Vis 
dėlto elitizmas įvairiausiais būdais darė 
įtaką šiuolaikinei politinei minčiai ir moks- 
lui. Politiškai įtakingo elito studijos buvo 
įtrauktos į politikos mokslų branduolį. 
Šiuos elitus gali sudaryti valstybės tarnau- 
tojai, profsąjungų veikėjai, verslininkai, ka- 
rininkai ar religiniai lyderiai. Elito tyrimuo- 
se dėmesys telkiamas į lyderių socialinę 
kilmę bei išsilavinimą, skyrimą į tam tikrus 
postus ir į asmenis, įtakojančius šiuos sky- 
rimus („atrinkėjai“). Tiriami elito įsitikini- 
mai ir tai, kaip jie veikia politiką. Jei nusta- 
toma, kad visuomenėje yra daug sektorinių 
elitų, tiriama, ar jie tarpusavyje susiję so- 
cialiai, ekonomiškai, organizuotai ar ideo- 
logiškai — ar sudaro vientisą elitą, ar yra 
nevieningi. Tada politinę sistemą galima 
priskirti prie tam tikros kategorijos pagal 

elito vienybės ar susiskaldymo mastą ir pri- 
gimtį. Elito analizei taip pat svarbi ryšių 
tarp elito ir neelito, arba masės, prigimtis — 
komunikacijos žemyn ir aukštyn procesai, 
tarpininkaujančių grupių vaidmuo, ryšiai 
tarp centro ir periferijos. Ryšio mechaniz- 
mų sėkme ar nesėkme kartais aiškinamas 
elito pakeitimo — revoliucijos, išorinės jė- 
gos, kolonijinio atsitraukimo ar laipsniško 
personalo keitimo būdas. Elito analizė 
plačiai taikoma tiriant komunistines siste- 
mas, karines vyriausybes arba autokratijas. 
Nors mažų ir santykinai autonomiškų 
sprendimų priėmėjų grupių egzistavimas 
plačiai pripažįstamos, marksistai ir pliu- 
ralistai abejoja elitizmu. GP 

Engels Friedrich (arba Frederick; 1820- 
1895) — vokiečių marksistas, ilgai gyvenęs 
Anglijoje. Engelsas gimė pasiturinčioje fab- 
riko savininkų šeimoje Vokietijos Reino 
žemėje. Šešiolikos metų jis paliko mokyklą 
ir pradėjo dirbti šeimos įmonėje, praleis- 
damas formalų priėmimą į universitetą. 
Ketvirtajame XIX a. dešimtmetyje konstitu- 
cinis liberalizmas ir maištingas literatūri- 
nis nacionalizmas, nepaisant šeimos ne- 
pritarimo, viliojo Engelsą, ir sulaukus 
septyniolikos jo poezija jau buvo spausdi- 
nama, o būdamas aštuoniolikos pradėjo 
garsėti kaip socialinis kritikas. Laiškuose iš 
Vupertalio (1839) jis puolė gimtosios ben- 
druomenės fabrikų savininkus už veidmai- 
ningą apsimetimą gerais krikščionimis, 
naudojant iš darbininkų išspaustą pelną. 
Jis vaizdingai aprašė jų vargingus būstus, 
silpną sveikatą ir žeminantį skurdą. 1839- 
1842 m. Engelsas išleido per 50 nedidelių 
darbelių, tarp jų liberalių-konservatyvių fi- 
losofinių, politinių ir religinių debatų, vyks- 
tančių Berlyno universitete ir užjo ribų, kur 
jis atliko karo prievolę, aprašymus. 

Kaip Berlyno liberalas, Engelsas nepa- 
tiko radikalesniam Karlui MARXui, kurį su- 
tiko 1842 m. pakeliui į Angliją, kur Engel- 
so šeima bendradarbiavo su Mančesterio 
medvilnės verpėjų įmone. Užsienyje Engel- 
sas rašė apie čartistų ir socialistų politiką, 
tyrė darbininkų klasės gyvenimo ir darbo 
vietų sąlygas, pradėjo rašyti Anglijos in- 
dustrializacijos istoriją ir išsiuntė Marxui 
kritinę apžvalgą Politinės ekonomijos metme- 
nys (kritikos apybraižą), kad šis ją išleistų 
Vokietijoje. Grįžęs 1844 m. į Vokietiją jis bu- 
vo palankiai sutiktas Marxo, ir jie susitarė 
bendradarbiauti rašydami politinę satyrą 
Šventoji šeima (1845). Tais metais jie kartu 
nuvyko į Angliją ir bendradarbiavo toliau 
rašydami politinį veikalą (1932 m. po mir- 
ties jų veikalas buvo išleistas pavadinimu 
Vokiečių ideologija). Tuo metu užsimezgė 
draugystė, kuri truko iki Marxo mirties 
1883 m., ir tam tikra prasme tęsėsi Engelsui 
vykdant Marxo literatūrinį testamentą. Nors 
Engelsas šioje draugėje visada prisistatyda- 

vo kaip jaunesnysis partneris, kaip tik jo 
darbai turi būti pripažinti kaip išplėtoję 
MARKSIZMA. 

Engelso šedevras buvo veikalas Darbinin- 
kų klasės padėtis Anglijoje, išleistas Vokietijo- 
je 1845 m., kuriame jis suderino savo akimis 
matyto pramoninio Mančesterio apžvalgą 
su iš spaudos atrinkta medžiaga. Darbas at- 
skleidė jo užuojautą industrializacijos au- 
koms, demokratinius politikos principus ir 
komunisto nuomonę, kad kolektyvinė gamy- 
bos priemonių nuosavybė panaikins alini- 
ma ir nelygybę, kurie jam asocijavosi su kon- 
kurencine kapitalizmo gamyba. Engelsas 
parengė du dokumentus Komunistų sąjun- 
gai, į kurią jis ir Marxas įstojo 1847 m., o 
1848 m. pradžioje, ką tik per Europą 
nuvilnijus liberalioms revoliucijoms, Mar- 
xo redaguotame laikraštyje pasirodė Komu- 
nistų partijos manifestas, pranašaujantis pro- 
letariato revoliuciją. Engelsas su Marxu 
leido radikalų laikraštį Kelne, jis, kaip ir Mar- 
xas, pabėgo į Angliją, kai buvo atkurti kon- 
servatyvūs režimai. Šeštojo XIX a. dešimt- 
mečio pradžioje Engelsas parašė veikalus 
Valstiečių karas Vokietijoje, vėlyvųjų vidu- 
ramžių radikalizmo įvertinimą su optimis- 
tiška išvada tik ką nugalėtiems amžinin- 
kams, bei Revoliucija ir kontrrevoliucija 
Vokietijoje (kurį laiką priskiriamą Marxui), 
kuriame neseniai įvykęs perversmas verti- 
namas iš komunistinės perspektyvos. 

Iki 1869 m. Engelsas dirbo Mančesteryje 
ir eidamas į pensiją jau buvo šeimos verslo 
partneris. Per tremties dešimtmečius jis rė- 
mė Marxo šeimą Londone, kol Karlas atliko 
tyrimus savo magnus opus Kapitalui, kurio 
pirmoji dalis, pavadinta [nasu į politinės eko- 
nomijos kritiką, buvo išleista 1859 m. Marxo 
pavedimu Engelsas anonimiškai recenza- 
vo darbą ir dviejų dalių straipsnyje išplėtojo 
intelektinės sistemos, kuria jis naudojosi vi- 
są likusį gyvenimą, metmenis. Recenzijoje 
Engelsas citavo „pagrindinės gijos“ pastrai- 
pą iš Marxo knygelės pratarmės ir pripažino 
ją ,materialistine istorijos koncepcija“. Aiš- 
kindamas, kaip šią materialistinę koncepci- 
ją galima iliustruoti istoriniais pavyzdžiais, 

Engelsas pasinaudojo trimis priešin- 
gybėmis, kurios pasirodė vėlesniuose, svar- 
besniuose jo darbuose: Hegelio logika (at- 
skirta nuo idealizmo) kaip priešingybe 
„pastovių kategorijų“ metafizikai; „Marxo 
dialektika“ kaip priešingybe Hegelio dia- 
lektikai; ir Marxo metodo istorizmu kaip 
priešingybe logiškumui. Engelsas teigė, kad 
istorijoje „veiksmas“ kyla iš „tiesioginio 
materialaus impulso“, ir siejo jį tiek su ju- 
dančia materija, tiek su žmogaus ekonomi- 
ne veikla tokiu būdu, kuris niekada nebu- 
vo patenkinamai išreikštas. 

Svarbiausias Engelso darbas buvo An- 
ti-Diūringas (Anti-Diihring), išleistas jo var- 
du Vokietijoje 1878 m. Originali jo antraštė 
buvo Pono Eugeno Diūringo revoliucija moksle. 
Diūringas pateikė socialistinę sistemą, ku- 
rią Marxo šalininkai Vokietijos socialistų 
partijoje laikė grėsme jų įtakai ir autorite- 
tui. Engelsas buvo paragintas duoti atkirtį 
įsibrovėliui. Marxas palaimino politinį vei- 
kalo pobūdį ir pateikė daug medžiagos eko- 
nominei jo daliai. Engelsas prieštaravo 
Dūhringo nuomonei remdamasis moksli- 
niu socializmu, išvestu iš „dialektikos“ ir 
apimančiu du „didžiuosius atradimus“, ta- 
riamai padarytus Marxo: „materialistinę 
istorijos koncepciją“ ir „kapitalistinės ga- 
mybos paslapties atskleidimą per pridėti- 
nę vertę“. 

Engelso DIALEKTIKA buvo tikslingai iš 
Hegelio logikos atsiradęs metodas, kuris 
veikė atskleisdamas tris universalius gam- 
tos, istorijos ir mąstymo dėsnius. Tai buvo 
priešingybių arba antitezių skverbimasis ar 
vienybė, kokybės transformacija į kiekybę 
ir atvirkščiai, neigimo neigimas. Engelsas 
skelbė, kad jo dėsniai tiksliai atskleidžia vi- 
sus visatos procesus, įskaitant jos evoliuci- 
ją, žmonijos, logikos ir žmogaus mąstymo 
procesų plėtrą. Jis suponavo visų reiškinių 
judėjimą ir kaitą, plėtrą bei prieštaravimus 
ir teigė, kad mūsų sąvokos turi tai apimti 
ir negali būti „pastovaus“ pobūdžio. Toliau 
Anti-Diūringe jis aptarė politinę ekonomiją 
ir socializmą, pateikdamas Marxo požiūrių 
(kaip teisingų) santrauką. 1880 m. Engelso 

knygos ištraukos buvo išleistos prancūzų 
kalba, 1883 m. išverstos į vokiečių ir 1892 m. 
į anglų kalbas antrašte Socializmas: utopija ir 
mokslas; jos pritraukė tūkstančius marksiz- 
mo šalininkų. Mirus Marxui Engelsas išlei- 
do kitas pratarmes darbams Anti-Diūringas 
ir Socializmas: utopija ir mokslas, pristatyda- 
mas juos kaip „daugmaž rišlų dialektinio 
metodo ir komunistinės pasaulėžiūros aiški- 
nimą, dėl kurio kovojome mudu su Marxu“, 
nors Marxui esant gyvam to nebuvo pa- 
reiškęs. 

Engelsas taikė šį materialistinį metodą 
antropologiniame darbe Šeimos, privatinės 
nuosavybės ir valstybės kilmė (1884). Šiame 
veikale jis panaudojo savaip suprastus 
Darwino natūralios atrankos elementus ir 
teigė, kad jie visiškai suderinami su jo is- 
toriniu materializmu. Jis taip pat tvirtino, 
kad moterų padėtis visuomenėje blogėjo 
irstant komunistiniams namų ūkiams ir 
po to įsigalint privačiai nuosavybei, šiuo- 
laikinei monogamijai ir patriarchalinei 
šeimai. Veikale Ludwigas Feuerbachas ir kla- 
sikinės vokiečių filosofijos pabaiga (1888) jis 
nuodugniai gilinosi į jo dialektikos ele- 
mentų pirmtakus Hegelio filosofijoje ir po- 
zityvistiniame moksle bei išplėtojo jų gali- 
mą įtaką mūsų logikos, epistemologijos ir 
visuomenės istorijos sampratai. Engelso 
aiškinimas, kaip mokslas patvirtina dia- 
lektiką ir kaip ši savo ruožtu pateikia 
aukščiausią mokslinio metodo kriterijų, 
įeina į po mirties išleistą Gamtos dialektiką 
(1927). 

Engelsui esant gyvam jo materialistinės 
istorijos koncepcijos formuluotės sulaukė 
rimtos kritikos, todėl kartą bandydamas pa- 
aiškinti doktriną jis pasakė, kad „galutinis 
lemiamas istorijos elementas yra tikrojo gy- 
venimo produkcija ir reprodukcija <...> 
[nors] įvairūs superstruktūros elementai — 
<...> politinės, teisinės, filosofinės teorijos, 
religinės pažiūros ir jų tolesnis išsirutulioji- 
mas į dogmų sistemas — taip pat turi įtakos“ 
(Marx and Engels, vol. 2, p. 488). Engelso in- 
terakcionizmas susilpnina jo istorinį mate- 
rializmą, gal netgi iki banalybės. 

Engelsas, be to, buvo Marxo Kapitalo II ir 
III tomų redaktorius, o Marxui mirus - dau- 
giau kaip dvidešimties pratarmių ir įvadų 
naujiems jo veikalų leidimams autorius. Jis 
visą gyvenimą susirašinėjo su Marxu, buvo 
jo panegirikas ir iš dalies pirmasis biogra- 
fas, pirmasis pateikęs skaitytojams jo anks- 
tyvuosius rankraštinius darbus, vis dar 
plačiai taikomų Marxo gyvenimo ir darbų 
kanoninių aiškinimų autorius. Engelsas su- 
kūrė tokias frazes kaip „materialistinis isto- 
rijos aiškinimas“, „istorinis materializmas“ 
ir „iškreipta sąmonė“, pastaroji susijusi su 
pastangomis apibrėžti IDEOLOGIJOS sąvo- 
ką. Engelso darbai sudaro sovietinėje filoso- 
fijoje ir moksle pripažinto DIALEKTINIO 
MATERIALIZMO pagrindą. Nors Engelsas nė 
kiek neabejojo, kad jo pažiūros tiksliai su- 
tampa su Marxo pažiūromis arba labai 
pateisinamai jas praplečia ir modifikuoja, 
kritikai nurodo Marxo ir Engelso darbų nea- 
titikimų. Tie aiškintojai, kurie pripažįsta En- 
gelso bendradarbiavimo versiją, vis labiau 
spaudžiami tai įrodyti. TC 

EUROKOMUNIZMAS 


———-: Rinktiniai raštai. 2 t. Vilnius: 
Valstybinė politinės ir mokslinės 
literatūros leidykla, 1949-1950. 


Eurokomunizmas - žodis, atsiradęs kon- 
taminacijos būdu, vartojamas šiuolaikinių 
komunistų partijų, veikiančių Vakarų Eu- 
ropai būdingose atvirose demokratinėse 
sistemose, evoliucijos procesui apibūdin- 
ti. Aštuntojo XX a. dešimtmečio pabaigo- 
jejis daugelį paskatino imtis rimtos anali- 
zės, kurios išvada buvo tokia: tai netikslus, 
o iš tikrųjų, matyt, nenaudingas terminas, 
kuris vis dėlto apibūdina labai svarbų 
reiškinį. „Reformų komunizmas“ negali jo 
pakeisti, nes turi per daug konotacijų su 
Rytų Europa. Jei eurokomunizmas turėjo 
kokį nors steigiamąjį manifestą, tai buvo 
1977 m. kovo mėn. Madride Prancūzijos, 
Italijos ir Ispanijos komunistų partijų pasi- 
rašyta deklaracija; tačiau vėliau kiekviena 
jų ėjo savo keliu, ir devintajame XX a. 
dešimtmetyje reiškinys atrodė mažiau svar- 
bus politiškai, tačiau, antra vertus, turintis 
platesnį pagrindą ir gilesnes istorines šak- 
nis negu atsitiktinė jį apibūdinančio termi- 
no kilmė. 

Eurokomunizmo pradžią galima įvai- 
riai datuoti: nuo Palmiro Togliatti’o speku- 
liacijų apie policentrizmą šeštajame XX a. 
dešimtmetyje Italijos partijoje; nuo Prancū- 
zijos partijos nuogąstavimų dėl Sovietų 5ą- 
jungos veiksmų Čekoslovakijoje 1968 m. ir 
per Portugalijos revoliuciją 1974 m.; nuo Is- 
panijos partijos skilimų septintojo XX a. 
dešimtmečio viduryje ir jos išėjimo iš po- 
grindžio po Franco mirties. Eurokomuniz- 
mą apibūdinantys bruožai — nepritarimas 
Maskvai, ypač užsienio politikos klausi- 
mais, kaip antai Prahos pavasaris, įsi- 
veržimas į Afganistaną, Solidarumo 
uždraudimas ideologinės heterodoksijos 
priemonėmis, vidinės partijos reformos 
buvo matomi visose Vakarų Europos ir Vi- 
duržemio jūros valstybių partijose. Britani- 
joje, Ispanijoje, Australijoje, Suomijoje ir Grai- 
kijoje šie pokyčiai arba suskaldė partijas, 
arba pabrėžė egzistuojančius pasidalijimus. 

Tiktai Portugalijoje ir Kipre jos išsilaikė ne- 
praradusios pernelyg daug narių bei rin- 
kėjų paramos. 

Neskaitant trumpo Santiago Carrillo pa- 
reiškimo 1976 m. nėra jokio klasikinio teks- 
to, kuriame būtų išdėstyti eurokomunizmo 
principai. Eurokomunizmą domina refor- 
ma, o ne reformizmas. Pagrindinis jo teigi- 
nys yra toks: monopolijos sąlygomis kapi- 
talizmo galia koncentruojama nedaugelio 
rankose, todėl šiuolaikinių Vakarų valsty- 
bių negalima apibūdinti leninizmo termi- 
nais. Daroma prielaida, kad šios valstybės 
patiria krizę, todėl ne tik darbininkų klasė, 
bet ir buržuazija, profesinės grupės ir net 
teisės bei tvarkos palaikytojai — visos šios 
grupės yra suinteresuotos reforma. 

Aljansai, kuriuose komunistų partijos 
vaidins pagrindinius vaidmenis, tačiau ne- 
bus vieninteliai darbininkų klasės atstovai, 
veiks demokratiškai ir nesmurtiniu būdu 
pagal GRAMSCI pozicinio karo nurody- 
mus. Numatomas ilgas pereinamasis lai- 
kotarpis, o ne revoliucija; demokratija bus 
plečiama nesigriebiant proletariato dikta- 
tūros. Tokie aljansai laipsniškai atims 
valdžią iš suirusios valdančiosios klasės. 

Nors komunistų partija išliks avangar- 
dinė, bent jau pereinamuoju laikotarpiu ji 
dalysis valdžia su socialdemokratais ir ki- 
tais. Eurokomunizmas numato didesnį 
partijos narių dalyvavimą ir mažesnį de- 
mokratinio centralizmo taikymą partijos 
viduje. Jungtiniai kairiųjų partijų veiks- 
mai, peržengiantys valstybių sienas, paska- 
tins nusiginkluoti visos Europos mastu, su- 
kurs laisvesnę erdvę tarp supervalstybių 
ir glaudesnius ryšius su trečiuoju pasau- 
liu. Eurokomunizmas taip pat sukurs nau- 
jo tipo tarptautinį komunistinį judėjimą, 
kuriam būdinga autonomija ir tarpusavio 
pagarba ir kuriame Sovietų Sąjunga jau ne- 
dominuos. 

Istoriškai eurokomunizmas apėmė na- 
cionalinių kelių į socializmą paieškas, ku- 
rių prireikė, kai komunistų partijos nuo 
šaltojo karo izoliacijos perėjo prie darbo 
egzistuojančioje politinėje sistemoje. Tačiau 

sektantizmas neišnyko, o didelės partijos 
narių grupės nenustojo ginti sovietinio mo- 
delio kaip pagrindinio veiksmų principo; 
reformatoriai dažniausiai vadovavo iš 
viršaus ir pamažu įgijo daugumos para- 
mą tiktai aštuntojo XX a. dešimtmečio 
pradžioje. Kai kuriose partijose, kaip antai 
Italijos ir Ispanijos, kilo smarkūs ginčai dėl 
jų ir sovietų istorijos; Prancūzijoje ir Portuga- 
lijoje ši tendencija neturėjo tokio poveikio, 
nors tam tikru metu Prancūzijos partija at- 
sisakė „proletariato diktatūros“ teorijos. Ap- 
skritai kiekviena iš jų teorinę tarptautinio 
komunistinio judėjimo analizę grindė prak- 
tiškais savo partijos santykiais su Maskva, 
Pekinu bei kitais centrais, tokiais kaip Belg- 
radas ir Hanojus. Kartkartėmis kritinė kal- 
ba pereidavo į smerkimą: Carrillo turbūt bu- 
vo atviriausias, tačiau sovietų vadovai 
atsakydavo taip pat energingai ir dažnai pa- 
drąsindavo ortodoksaliąsias mažumas 
priešintis vadinamajam reformizmui. 
Vidaus politikoje komunistų partijos vis 
labiau identifikavo save su valdymo proce- 
sais, nes besivaržydamos rinkimuose tapo 
kandidatėmis į parlamentinę valdžią. Taip 
jos įsitraukė į valdžios pakaitalo vaidmenį 
ir sąjungininkų arba bendros platformos su 
socialistinėmis partijomis paieškas, nors vi- 
saip stengėsi iš jų išsiskirti. Prancūzijoje po 
suktų derybų santykiai nutrūko dėl bendros 
programos sąlygų, o tai galėjo būti Kairiųjų 
sąjungos pralaimėjimo 1978 m. rinkimuose 
priežastis. Kai 1981 m. prezidentas Mitte- 
rand'as skyrė vyriausybę, komunistai gavo 
tik keturis postus, o vėliau pasitraukė pro- 
testuodami prieš griežtas priemones. Po 
dvejus metus trukusios sąjungos su val- 
dančiąja krikščionių demokratų dauguma 
patirties 1977 m. Italijos partija pagaliau bu- 
vo išstumta į opoziciją, kur ji nepatogiai la- 
viravo tarp bandymų rasti bendrą kalbą su 
socialistais ir jų pozicijų kritikos. Su panašia 
dilema susidūrė ir Portugalijos partija. 
Eurokomunizmo terminu apibūdinamas 
nuolatinis istorinis procesas, kuris nevieno- 
dai sparčiai vyko Europos komunistų parti- 
jose už buvusios sovietų įtakos srities. KM 

Fabianizmas. Šis terminas reiškia ir ben- 
drą SOCIALIZMO poziciją, ir Viktorijos lai- 
kotarpio pabaigos bei XX a. pradžios tam 
tikros britų socialistų grupės pažiūras. Abi 
sampratos tarpusavy susijusios. 

Kaip bendras terminas, „fabianizmas“ 
apibūdina socializmo kryptį, kuri išreiškia 
svarbiausius istorinės fabianininkų (Fabi- 
jaus socialistų) grupės teiginius. Pagrindi- 
niai jos bruožai: 


1) pabrėžiama meritokratija ir pareng- 
tų specialistų atsakomybė už valstybės rei- 
kalų tvarkymą; 

2) nepasitikėjimas radikalia ar pasi- 
priešinimo taktika ir įsitikinimas, kad pla- 
ninga bei apgalvota reforma, kaip proto 
pergalės ir faktų pateikimo rezultatas, pa- 
mažu, bet neišvengiamai, gali sukurti so- 
cialistinę visuomenę; 

3) tikėjimas protu kaip galima ir pagei- 
dautina motyvuojančia valdymo bei politi- 
kos ypatybe; 

4) efektyvumo siekimas valstybės rei- 
kalų srityje, jo patvirtinimas empiriškai įro- 
domais kriterijais; 

5) įgyvendinimas tokios demokratijos 
formos, kai individai atlieka įvairius vaid- 
menis: piliečių, darbuotojų ir pan., ojų pa- 
stangos skirtos bendrajam gėriui, iš kurio 
visi turi naudos; ir atitinkamai nenoras rem- 
ti tiesioginės liaudies valdžios formų šali- 
ninkus. 


Pastarąja, plačiąja, prasme daugybė so- 
cialistinių mąstytojų ir politikų nuo Hugho 


Daltono iki Anthony'o CROSLANDo buvo 
laikomi fabianininkais. 

Kaip ypatingas istorinis terminas „fabia- 
nizmas“ apibūdina Fabijaus draugijos ly- 
derių pažiūras nuo draugijos sukūrimo 
1844 m. iki ketvirtojo XX a. dešimtmečio pa- 
baigos. Nors žodis „fabianizmas“ apibūdi- 
na visos grupės pažiūras, draugija nebuvo 
vienalytė. Jos nariai buvo kartais pasaulie- 
tiška, o kartais teosofiška Annie Besant, bū- 
simasis Jamaikos gubernatorius Sydney's 
Olivier bei politologas Grahamas Wallasas. 
Fabianininkams vienybės suteikė tai, kad 
tarp jų buvo daug ambicingų, profesionalių 
ir intelektualių vyrų bei moterų, kurių 
įgūdžiai ir troškimai papildė draugijos me- 
ritokratinius siekius. Svarbiausi fabianisti- 
nių pažiūrų atstovai įkūnijo šį draugijos 
narių bruožą. Beatrice Webb buvo aukštes- 
niosios vidurinės klasės sociologijos tyrėja, 
jos vyras Sydney's Webbas - valstybės tar- 
nautojas, tapęs politiku ir sociologu; Geor- 
ge'as Bernardas Shaw — romanistas, dra- 
maturgas ir žurnalistas. Nepastoviausias 
draugijos narys H. G. Wellsas buvo turbūt 
ambicingiausias iš visų ir kaip asmenybė, ir 
kaip meritokratijos šalininkas, kurią kartais 
iškeldavo ligi samurajų kastos arba Crom- 
wellio raitininkų. Narių nuomonių įvairo- 
ve buvo tokia didelė, kad jos neįmanoma pa- 
teikti kaip vieningos, apibrėžtos pozicijos. 
Netgi žymiausių fabianininkų pažiūros 
skyrėsi; Webbo susižavėjimas administra- 
cija ir dalyvavimu skyrėsi nuo Shaw tikėji- 
mo lyderyste (kurią pripažino, kaip su jam 
būdingu kuklumu pareiškė pats Shaw, 

LENINAS bei kiti tikri toriai) ir nuo Wellso 
pasiaukojusio oligarchinio luomo apra- 
šymo. Vis dėlto galima sakyti, kad klasiki- 
niam Webbo ir Shaw fabianizmui būdingos 
tam tikros plačios pažiūros. 

Fabianininkai socializmą suprato kaip 
kolektyvinę visuomenės organizaciją ben- 
dram nacionaliniam ir vietiniam valstybės 
labui. Valstybės reguliuojančių, administ- 
racinių ir santykinių funkcijų išplėtimas 
žymėjo socializmo augimą iš liberalizmo ir 
kapitalizmo. 

Fabijaus draugija pasivadino Romos 
karvedžio, nugalėjusio Hanibalą, vardu. 
Fabijus laukė patogios akimirkos, išsekino 
priešininką, o tada kirto lemiamą smūgį. 
Tačiau tai nėra tikslus Fabijaus socialistų 
taktikos apibūdinimas ir netgi nerodo, kaip 
jie suprato savo taktiką. Būdingą jiems me- 
todą ir lūkesčius galima apibendrinti fraze 
„laipsniškumo neišvengiamumas“. Fabia- 
nizmo kritikai pasirinko antrąją frazės da- 
lį, tačiau fabianininkams vienodai svarbi 
buvo ir pirmoji. Sunkus darbas, įtikinėjimas 
ir tyrimai pamažu, bet neišvengiamai 
stums visuomenę socializmo link. Tokiam 
darbui, kaip ir pergalei prieš Hanibalą, 
reikėjo karvedžių, todėl Fabijaus socializ- 
mas visada daug tikėjosi iš išsilavinusių 
mokovų ir administratorių. Idealioje fabia- 
nininkų valstybėje pagrindinį vaidmenį 
turėtų vaidinti išsilavinusi inteligentija, jos 
pripažinimas ir naudojimasis ja būtų vie- 
nas iš bruožų, skiriančių socializmą nuo 
kapitalizmo. Kapitalizmo hierarchijos 
nebus pakeistos valdžios lygybe, jos bus 
išvalytos įvedant demokratiškai atskaitin- 
go elito, sudaryto iš talentingiausiųjų, o ne 
kaip buvo kapitalizme iš sėkmingiausiųjų, 
sistemą. Šiuo atveju dažnai pasigirsdavo 
moralizuojanti intonacija, girianti asketišką 
profesionalų pasiaukojimą ir paniekinamai 
atlaidžiai traktuojanti „vidutinišką geidu- 
lingą Žmogų“. Didelę išsilavinusios inteli- 
gentijos atsakomybę iš nacionalinės politi- 
kos srities fabianizmas perkėlė Vakarų 
Europos pažangių industrializuotų nacijų 
teisei bei pareigai administruoti mažiau 

išsivysčiusias pasaulio dalis ir iškelti jas į 
socializmo aukštumas, kurios turės būti pa- 
siektos savo šalyse, ginti. 

Fabianininkai pateikė savo teiginius 
kaip natūralią liberalizmo tąsą, perkeliančią 
demokratijos plėtrą iš politinės į socialinę 
sritį, o jų siūlymus apibendrino terminas 
SOCIALDEMOKRATIJ A. 

Fabianininkai buvo demokratai, nes 
norėjo išplėstos balsavimo teisės ir tikėjo- 
si, kad tokiu būdu bus išrinkti socialistai. 
Tačiau jie buvo prastos nuomonės apie ti- 
piškus rinkėjus (vidutinį elektoratą), o dau- 
gelis juos remiančių moterų jautė, kad jie 
menkai remia politinę moterų emancipaci- 
ją. Negana to, demokratiją jie suprato kaip 
visos liaudies, atliekančios vartotojų kolek- 
tyvinį vaidmenį, politinės funkcijos vykdy- 
mą ir prieštaravo tam, ką vadino daline ir 
potencialiai savanaudiška grupių savival- 
da, organizuojama įvairių formų darbinin- 
kų kontrolės gamybai pagrindu. 

Nors fabianininkai nesutiko su MARXo 
ekonomika, jų rentos teorija, išvesta iš Ri- 
cardo, turėjo panašų tikslą kaip DARBINĖ 
VERTĖS TEORIJA. Ji atskyrė tikrąjį ir idea- 
lųjį atlygio paskirstymą „rentos“ forma pa- 
gal įvairius gamybos veiksnius, kaip antai 
„gebėjimas“, „darbas“ ir „kapitalas“. Ta- 
čiau fabianizmo teorija skyrėsi tuo, jog vie- 
ną rentos dalį skyrė visai visuomenei, ki- 
taip sakant, valstybei kaip visuomenės 
atstovei, kad ji būtų arba padalyta, arba pa- 
naudota bendriems tikslams. RB 

Fanon Frantz (1925-1961) - psichiatras, ka- 
ringas politikas ir revoliucionierius. Fano- 
nas gimė Martinikoje ir dalyvaudamas 
Alžyro išsivadavimo kovoje (1954-1962) ta- 
po alžyriečiu, tačiau galingas ir aistringas 
jo pasipriešinimas išnaudojimui bei prie- 
spaudai nesitenkino veikla Alžyre. Jo kal- 
ba buvo universali, vizijos peržengė Šiau- 
rės Afrikos bei Afrikos pasaulio ribas ir 
apėmė visus žmones, kovojančius dėl išsi- 
laisvinimo iš vidaus ir užsienio priespau- 
dos. Jis iškilo kaip vienas iš iškalbingiau- 
sių ir išraiškingiausių XX a. išsivadavimo 
judėjimų teoretikų. 

1947 m. Fanonas išvyko iš Martinikos į 
Prancūziją studijuoti medicinos ir psichiat- 
rijos. Penkerius metus jis dalyvavo pokario 
Prancūzijai būdinguose literatūros, filoso- 
fijos ir politikos sąjūdžiuose. Persilaužimas 
įvyko 1953 m., kai Fanonas buvo paskirtas į 
Blida-Žuanvilio psichiatrijos ligoninę 
Alžyre. Dirbdamas psichoterapeutu Fano- 
nas tapo aktyviu Alžyro išsivadavimo fron- 
to (FLN) rėmėju ir kovotoju. 1957 m. išėjęs iš 
darbo ir kolonijinės valdžios priverstas pa- 
sitraukti Fanonas išvyko į Tunisą, kur pri- 
sidėjo prie politinio bei karinio FLN jungi- 
nio ir tapo vienu iš El Moudjahid bei Rėsistance 
algėrienne, FLN ir ALN (Nacionalinio išsiva- 
davimo armijos) spaudos priemonių, redak- 
torių. Po kurio laiko jis buvo paskirtas laiki- 
nosios vyriausybės, įkurtos 1958 m., 

informacijos ministru. Iki pat mirties (nuo 
leukemijos 1961 m. Vašingtono apygardoje) 
Fanonas išliko nenuilstantis kovotojas dėl 
Alžyro reikalų. 

Be svarbaus indėlio į Alžyro revoliuci- 
nę spaudą, Fanono rašytinį palikimą su- 
daro keturi svarbūs veikalai, straipsnių 
apie psichiatrijos teoriją ir praktiką rinki- 
nys, daugybė neskelbtų esė ir pjesių. Šiuo- 
se įvairiuose tekstuose Fanonas negailes- 
tingai atskleidė psichologinę, socialinę bei 
politinę priespaudos ir priklausomybės 
reikšmę. Tokiuose Fanono kūriniuose kaip 
Juoda oda, baltos kaukės (Peau noire, masgues 
blancs; 1952), Penktieji Alžyro revoliucijos 
metai (L'An V de la révolution algérienne; 
1959), Žemės prakeiktieji (Les Damnės de la 
terre; 1961) ir Už Afrikos revoliuciją (Pour la 
rėvolution africaine; 1964) matomas glaudus 
kalbos, asmenybės, seksualinių santykių 
ir politinės patirties santykis su socialiniu 
kontekstu. Nors ankstyvuose darbuose dė- 
mesys telkiamas į rasizmą, vėlesni raštai 
apima jo atliktą kolonijinės situacijos ana- 
lizę. Alžyras ir Afrika tapo, viena, kolonia- 
lizmo ir pasipriešinimo modeliais, antra, 
atskleidė postkolonijinio valstybingumo 
spąstus. 

Stipriausias ir prieštaringiausias Fano- 
no darbas buvo Žemės prakeiktieji. Šioje 
meistriškoje sintezėje jis išplėtojo mani- 
cheistinio pobūdžio kolonijinės visuome- 
nės, revoliucinių veiksmų organizavimo, as- 
meninių ir politinių smurto šaknų 
aiškinimus bei pokolonijinių valstybių biu- 
rokratizuotų partijų ir sukompromituotos 
nacionalinės buržuazijos kritiką. Fanonas 
teigė, kad liumpenproletariatas atstovauja 
radikalių partijų neįvertintam revoliuciniam 
potencialui; ir šias partijas jis toliau kriti- 
kuoja už atotrūkį nuo kaimo valstiečių ma- 
sės, kurios svarbą iš Alžyro patirties jis la- 
bai pabrėžė. Kaip decentralizuotos politikos 
šalininkas, Fanonas gynė politinių partijų 
ir institucijų demokratizaciją ir sekuliariza- 
ciją, nepriklausomybę atgavusių trečiojo pa- 
saulio šalių ekonomikų socializaciją pateik- 
damas pavyzdžių iš Alžyro ir Afrikos. 

Garbinamas už pranašiškas galias ir 
aistringą intelektą Fanonas sukėlė daug 
ginčų tarp revoliucijos, taip pat Alžyro vals- 
tybės ir visuomenės tyrėjų. Tačiau niekas 
neginčija jo ypatingo talento ar pasiaukoji- 
mo „žemės varguolių“ išlaisvinimui. ILG 

Fašizmas. Iš visų didžiųjų XX a. ideologi- 
jų tik fašizmas gimė kartu su XX a. amžiu- 
mi. Tai buvo natūralaus NACIONALIZMO 
ir antimarksistinio SOCIALIZMO sintezė, 
revoliucinis judėjimas, pagrįstas liberaliz- 
mo, demokratijos ir marksizmo atmetimu. 
Esminis fašizmo ideologijos bruožas buvo 
materializmo-liberalizmo, demokratijos ir 
marksizmo, į kuriuos žiūrima tiesiog kaip į 
skirtingus to paties materializmo blogio as- 
pektus, atsisakymas. Kaip tik šis maištas 
prieš materializmą XX a. amžiaus pradžioje 
leido sulieti antiliberalųjį ir antiburžuazi- 

nį nacionalizmą su tam tikra socializmo at- 
maina, kuri, nors ir atmetusi marksizmą, 
išliko revoliucinė. Ši socializmo forma pa- 
gal apibrėžimą taip pat buvo antiliberali ir 
antiburžuazinė, o opozicija istoriniam ma- 
terializmui darė ją natūralia radikalaus na- 
cionalizmo sąjungininke. Fašizmo sintezė 
simbolizavo iš XVIII a. ir Prancūzijos revo- 
liucijos paveldėtos politinės kultūros atsi- 
sakymą ir kėlė tikslą padėti naujos civili- 
zacijos pamatus. Manoma, kad tik nauja 
bendruomeninė ir antiindividualistinė ci- 
vilizacija gali garantuoti žmonių kolekty- 
vizmo, kuris tobulai integruos visas visuo- 
menės klases ir sluoksnius, pastovumą; 
tokio harmoningo, organiško kolektyvišku- 
mo natūrali sistema turi būti nacija — nacija, 
siejama moralinės vienybės, kurios nieka- 
da negalės suteikti liberalizmas ir marksiz- 
mas kaip karo ir nesantaikos veiksniai. 

Organiškas, gentinis, išskirtinis nacio- 
nalizmas, pagrįstas biologiniu determiniz- 
mu, XX a. pradžioje buvo perdirbtas į inte- 
lektinės revoliucijos politinius terminus. 
BARRĖS, MAURRASas ir Corradini's (sukū- 
ręs „proletariato nacijos“ idėją) pavertė na- 
cionalizmą nuoseklia politine teorija. Ji vi- 
sai natūraliai susiliejo su antruoju 
fašistinės lygties elementu - XX a. pradžio- 
je Georges’o SORELio ir Italijos revoliucinio 
SINDIKALIZMO teoretikų atlikta marksiz- 
mo peržiūra. Jei nesuvoksime šio iš pradžių 
socialistinio maišto prieš materializmą, tai 
sunku bus suprasti fašizmo ideologiją. In- 
telektualiai jai didelę įtaką darė 
SOCIALDARVINIZMAS, antikartesinė ir 
antikantinė Bergsono ir NIETZSCHE’s filo- 
sofija, Le Bono psichologija ir PARETO so- 
ciologija. Tiesioginį jos kontekstą sudarė 
didžiulės kapitalistinės ekonomikos, bur- 
žuazinės visuomenės ir darbininkų klasės 
gyvenimo permainos, kurios vyko priešin- 
gai, negu numatė marksistai. 

Sorelis pakeitė racionalistinius, hėge- 
liškuosius marksizmo pagrindus antimate- 
rialistiniais, voliuntaristiniais, gyvybiškai 
svarbiais elementais. Ši socializmo forma 
buvo veiksmo filosofija pagrįsta intuicija, 

filosofija ir energijos bei élan, aktyvizmo ir 
heroizmo, kultu. Sorelis mane, kad, norint 
sukelti mases, reikia ne proto, o mitų, vaiz- 
duotę apstulbinančią sistemos vaizdinių. 
Kai tapo akivaizdu, jog visuotinio streiko 
ir proletariato smurto mitas yra neveiksmin- 
gas, nes proletariatas nepajėgia atlikti re- 
voliucinio veiksnio vaidmens, Sorelio šali- 
ninkams neliko nieko kito kaip tik atsisakyti 
marksizmo ir pakeisti proletariatą didžią- 
ja kylančia jėga — nacija kaip visuma. Šitaip 
sukuriamas socializmas visiems, įprasmi- 
nantis naują nacionalinės, moralinės ir psi- 
chologinės revoliucijos, vienintelės revoliu- 
cijos rūšies, neturinčios klasių kovos 
požymių, idėją. Tai buvo tikrasis Sorelio ir 
Prancūzijos bei Italijos revoliucinių sindi- 
kalistų indėlis į fašizmą. 

Tarp jų buvo tokie revoliucinio sindika- 
lizmo teoretikai kaip Arturas Labriola, Ro- 
bertas MICHEL Sas, Sergio Panunzio ir Pao- 
lo Orano bei jų bendramintis Benito 
Mussolini. Jau 1902 m. ir iki Pirmojo pa- 
saulinio karo Benito Mussolini'o ir revo- 
liucinių sindikalistų ryšys buvo labai stip- 
rus, Mussolini augo jų šešėlyje. 1914 m. 
Mussolini ir revoliuciniai sindikalistai kar- 
tu su Corradini'o nacionalistais sudarė in- 
tervencionistų sąjūdžio priešakinį būrį. 
Taip radikalaus nacionalizmo ir naujo ti- 
po socializmo sintezė tapo politine realy- 
be. Per karą revoliucinis sindikalizmas vir- 
to nacionalsindikalizmu, o vėliau fašizmu. 

Politinėje teorijoje ši sintezė jau buvo 
aiškiai išreikšta apie 1910-1912 m. tokiuo- 
se leidiniuose kaip Proudhono būrelio sqsiu- 
viniai (Les Cahiers du Cercle Proudhon) Pran- 
cūzijoje ir visų pirma Vilkeje (La Lupa) 
Italijoje. Nacionalistai ir revoliuciniai sin- 
dikalistai troško pakeisti tų dienų vertel- 
gišką visuomenę vienuolių ir karžygių 
civilizacija, karinga, vyriška ir herojiška ci- 
vilizacija, kurioje pasiaukojimo jausmas 
pakeistų buržuazinį hedonizmą bei egoiz- 
mą. Šį naują pasaulį sukurtų savo parei- 
gas suvokiantis elitas, vienintelis geban- 
tis vesti mases, kurios savo ruožtu tėra 
banda, į mūšį. 

Šios sudedamosios fašizmo ideologijos 
dalys, sukurtos prieš 1914 m. rugpjūčio mė- 
nesį, beveik identiška forma pasirodė trečia- 
jame ir ketvirtajame XX a. dešimtmečiuose 
Italijoje ir kitur: tarp Prancūzijos fašistų, to- 
kių kaip Georges'as Valois, Robertas Brasil- 
lachas ir Pierre'as Drieu La Rochelle'is, ku- 
rie atėjo iš dešinės, buvusių Prancūzijos 
socialistų ir komunistų, pavyzdžiui, Mar- 
celis Deatas ar Jacques Doriot. Kiti pa- 
vyzdžiai: Jose Antonio Primo de Rivera Is- 
panijoje, Lėonas Degrelle'is Belgijoje ir 
Corneliu Zelia Codreanu Rumunijoje. 

Ši perspektyva aiškiai rodo, kad fašiz- 
mas buvo visos Europos reiškinys ir egzis- 
tavo trimis lygmenimis: kaip ideologija, 
kaip politinis sąjūdis ir kaip valdymo for- 
ma. Idėjų istorijos požiūriu Pirmasis pasau- 
linis karas nebuvo takoskyra, kuria jis, at- 
rodo, tapo daugelyje kitų sričių. Fašizmas 
priskirtinas ne tik tarpukario laikotarpiui, 
bet ir visam istorijos tarpsniui, kuris prasi- 
dėjo su Europos žemyno modernizacija 
XIX a. pabaigoje. XX a. pradžios intelekti- 
nė revoliucija, masių atėjimas į politiką su- 
kūrė fašizmą kaip minties sistemą, jautrią 
reakciją ir požiūrį į esmines civilizacijos 
problemas. Pirmasis pasaulinis karas ir ket- 
virtojo XX a. dešimtmečio ekonominė krizė 
sudarė fašistiniam sąjūdžiui iškilti būtinas 
sociologines ir psichologines sąlygas, bet 
nesukūrė fašizmo ideologijos. 

Tačiau karas padėjo fašizmo ideologi- 
jai visiškai susiformuoti ne tik todėl, kad 
įrodė nacionalizmo gebėjimą mobilizuoti 
mases, bet ir todėl, kad atskleidė didžiules 
modernios valstybės galias. Jis atskleidė 
visiškai naujas ekonominio planavimo ir 
nacionalinės ekonomikos bei privačios 
nuosavybės sutelkimo tarnauti valstybei 
galimybes. Valstybė suprantama kaip na- 
cionalinės vienybės išraiška, o jos galia pri- 
klauso nuo masių dvasinio vieningumo, 
tačiau tuo pačiu metu valstybė yra šios vie- 
nybės sergėtoja ir puoselėja ją visomis 
priemonėmis. Karas parodė, koks neaprė- 
piamas gali būti individo gebėjimas auko- 
tis, kokia paviršutiniška internacionalizmo 

idėja, kaip lengvai visi visuomenės sluoks- 
niai mobilizuojami tarnauti valstybei. Jis 
atskleidė kariuomenės, valdžios ir lyderių 
vienybės, moralinio susitelkimo, masių 
švietimo, propagandos kaip valdžios in- 
strumento svarbą. Jis, beje, parodė, kaip 
lengvai panaikinamos demokratinės lais- 
vės ir pripažįstama pusiau diktatūra. 

Fašistai jautė, kad daugeliu atvejų ka- 
ras patvirtino Sorelio, Michelso, Pareto ir 
Le Bono išsakytų idėjų teisingumą, t. y., kad 
masėms reikia mito, jos nori tik paklusti ir 
demokratija tėra miglos pūtimas. Pirmasis 
pasaulinis karas, pirmasis totalinis karas 
istorijoje, tapo laboratorija, kurioje prak- 
tiškai pasitvirtino pirmajame XX a. 
dešimtmetyje jų iškeltos idėjos. Todėl ketvir- 
tojo XX a. dešimtmečio fašizmą, kokį jį ma- 
tome Gentile's ir Mussolini'o, Jose Antonio 
ir Oswaldo Mosley'o, Lėono Degrelle'io ir 
Drieu La Rochelle'io darbuose, sudaro 
prieškario nacionalistų ir sindikalistų teo- 
riniai įnašai ir karo patirtis. 

Fašizmo politinės filosofijos pagrindas 
buvo individo kaip socialinio gyvūno kon- 
cepcija. Gentile'i individualus žmogus nė- 
ra atomas; visais atžvilgiais Žmogus yra po- 
litinis gyvūnas. Tiek, kiek žmogus susijęs 
su visuomenės organizacija su jos abipu- 
sių taisyklių ir įsipareigojimų visuma, jis 
neturi daug laisvės. Galiausiai Gentile'i ir 
Mussolini'ui Žmogus egzistuoja tik tiek, 
kiek jį palaiko ir apibrėžia bendruomenė. 

Tačiau fašistinė mintis čia nesustojo, bet 
toliau plėtojo laisvės koncepciją, kuri, 
Mussolini'o žodžiais, vadinama „valstybės 
ir individo valstybėje laisve“. Tai priežas- 
tis, dėl kurios, pasak Alfredo Rocco, Mus- 
solini'o teisingumo ministro, individualios 
teisės buvo pripažįstamos tik tiek, kiek jos 
numatomos valstybės teisėse. Tokių argu- 
mentų padedamas fašizmas sukūrė naujo 
žmogaus ir naujos visuomenės sąvokas, 
taip puikiai apibūdintas prancūzų fašisto 
Marcelio Deato: „totalus žmogus totalioje 
visuomenėje be konfliktų, be išsekimo, be 
anarchijos“. Fašizmas buvo bendros, suvie- 
nytos tautos vizija, dėl šios priežasties jis 

taip pabrėžė iškilmingus maršus, paradus 
ir uniformas, visą bendruomenės liturgiją, 
kurioje svarstymus ir diskusijas pakeitė 
dainos ir deglai, fizinės jėgos, smurto bei 
žiaurumo kultas. Tobuliausiai šią vienybę 
išreiškė pusiau švento vado figūra. Vado, 
įkūnijančio tautos dvasią, valią ir dorybes, 
tapatinamo su nacija, kultas tapo fašisti- 
nės liturgijos pagrindiniu principu. Genti- 
le buvo visiškai teisus, apibūdindamas 
fašizmą kaip maištą prieš POZITYVIZMĄ. 

Nacijos integralumo išlaikymas ir socia- 
linių klausimų sprendimas reiškia pinigų 
diktatūros panaikinimą. Laukinį kapita- 
lizmą turi pakeisti klasikiniai nacionalinio 
solidarumo įrankiai: kontroliuojama eko- 
nomika, korporacinė organizacija, vaini- 
kuojama stiprios valstybės, sprendimų 
priėmimo organas, įkūnijantis politikos 
pergalę prieš ekonomiką. Fašistinė valsty- 
bė — viso politinio ir socialinio gyvenimo, 
visų dvasinių vertybių kūrėja — Žinoma, 
tampa neginčijama ekonominių bei socia- 
linių santykių šeimininke. 

Valdžios santykių reforma tapo fašisti- 
nės revoliucijos kertiniu akmeniu. Ryškiau- 
sias šios moralinės ir politinės revoliucijos 
aspektas buvo TOTALITARIZMAS. „Mūsų 
valstybė bus totalitarinė ir tarnaus tėvynės 
integralumui” — sake José Antonio. Visoje 
faSistineje literaturoje galima rasti nesu- 
skaičiuojamą daugybę panašių pastraipų. 
Totalitarizmas yra fašizmo esmė, o fašiz- 
mas, be abejo, yra gryniausias totalitarinės 
ideologijos pavyzdys. Pasišovęs sukurti 
naują civilizaciją, naujo tipo Žmogų ir vi- 
siškai naują gyvenimo būdą, fašizmas ne- 
galėjo įsivaizduoti kokios nors Žmogaus 
veiklos srities, į kurią nesikištų valstybė. 
„Kitaip tariant, mes esame valstybė, kuri 
kontroliuoja visas gamtoje veikiančias jė- 
gas. Mes kontroliuojame politines jėgas, 
kontroliuojame moralines jėgas, kontro- 
liuojame ekonomines jėgas...“, — rašė 
Mussolini, — „ir viskas yra valstybėje, nieko 
nėra prieš valstybę, nieko nėra už valsty- 
bės“ (p. 40). Mussolini’ui ir Gentile'i fašis- 
tinė valstybė yra sąmoninga esybė ir turi 

savarankišką valią — dėl šios priežasties ją 
galima apibūdinti kaip „etišką“. Valstybės 
egzistavimas ne tik numato Žmogaus tei- 
sių subordinaciją, valstybė įtvirtina teisę 
„būti valstybe, kuri būtinai keičia žmones, 
net jų fizinę išvaizdą“ (p. 39). Už valstybės 
ribų „negali egzistuoti, o tuo labiau turėti 
vertę kokios nors žmogiškosios ar dvasi- 
nės vertybės“; „nėra jokių individų ar gru- 
pių (politinių partijų, kultūrinių draugijų, 
ekonominių sąjungų, socialinių klasių) už 
valstybės ribų“ (p. 11). 

Nesunku įsivaizduoti, kokius kon- 
krečius padarinius gali sukelti tokia poli- 
tinės valdžios ir fizinės bei moralinės rep- 
resijos koncepcija. Čia matome, kaip 
skiriasi komunistinis ir fašistinis totalita- 
rizmas: Stalino diktatūros niekada nega- 
lima buvo apibūdinti kaip marksistinės 
valstybės teorijos pritaikymo, fašistinis te- 
roras buvo labai metodiškai praktikoje igy- 
vendinta doktrina. Fašizmas teikia vieną 
geriausių minties ir veiksmo vienybės pa- 
vyzdžių. ZS 

Federalisty raštai. Aštuoniasdešimt pen- 
kių straipsnių, parašytų Alexanderio 
HAMILTONo (penkiasdešimt vieno 
straipsnio autorius), Jameso MADISONo (dvi- 
dešimt keturių) ir Johno Jay aus (penkių), rin- 
kinys. Pirmą kartą straipsniai išleisti Publi- 
jaus slapyvardžiu, siekiant paremti 
Jungtinių Amerikos Valstijų Konstitucijos 
ratifikavimo kampaniją 1787-1788 m. 
Apskritai jie pripažįstami kaip klasikinis 
Amerikos politinės sistemos pagrindinių 
principų ir institucijų (savivaldos, 
RESPUBLIKONIZMO, ATSTOVAVIMO, 
FEDERALIZMO, VALDŽIŲ PADALIJIMO ir 
dviejų rūmų parlamento sistemos) aiškini- 
mo ir gynimo pavyzdys. JZ 


Federalizmas. Konstitucinė valdymo sis- 
tema yra federacinė, jei įstatymų leidžiamoji 
valdžia yra padalyta tarp centrinio įstaty- 
mų leidybos organo ir valstijų arba federa- 
ciją sudarančių teritorinių vienetų įstaty- 
mų leidžiamosios valdžios. Taigi piliečiai 
dėl skirtingų tikslų yra pavaldūs dviem skir- 
tingiems įstatymų leidybos organams ir pa- 
prastai kiekvienas federacijos vienetas taip 
pat turi vykdomuosius bei teismo organus, 
tokius pat, kaip ir federaliniu lygiu. Valdžių 
padalijimą apibrėžia konstitucija ir jis ne- 
gali būti vienpusiškai keičiamas vienos iš 

įstatymų leidžiamosios valdžios sistemų. 
Tuo federalizmas skiriasi nuo unitarinės 
valdymo sistemos, kurioje tam tikrą nepri- 
klausomą įstatymų leidybos galią vietos 
įstatymų leidybos organams perduoda, ar- 
ba deleguoja, centriniai įstatymų leidybos 
organai. Federacinės valstybės yra šios: 
Jungtinės Amerikos Valstijos, Australija, 
Kanada, Vokietija, Rusija, Šveicarija, Indi- 
ja ir kitos. Visose jose įstatymų leidžiamo- 
sios valdžios padalijimą gina ir kontroliuo- 
ja teismai, galintys paskelbti negaliojančiais 
įstatymus, kurie pažeidžia konstitucijoje 
nustatytas ribas. Praktikoje federacinės sis- 
temos vienetų nepriklausomybės laipsnis 
daugiausia priklauso ne tik nuo teisinio 
valdžių padalijimo, bet ir nuo politinių bei 
ekonominių veiksnių. GM 

Feminizmas - tai sudėtingą fenomeną 
apibūdinantis bendras terminas. Iš dalies 
feminizmą apibrėžia dėl jo prasmės kylan- 
tys ginčai. Plačiąja prasme tai yra moterų 
socialinio vaidmens bei santykio su vyrais 
praeities ir dabarties visuomenėse aiškini- 
mas, įkvėptas įsitikinimo, kad moterys paty- 
rė ir patiria neteisybę dėl savo lyties. Šiuo- 
laikinio feminizmo politinė kalba ir tikslai 
kyla iš Prancūzijos revoliucijos ir ŠVIETIMO 

EPOCHOS. Istoriškai siejamas su opozici- 
nėmis jėgomis, kovojančiomis su ortodok- 
sija ir autokratija, feminizmas apibrėžiamas 
kaip kova dėl moterų teisių pripažinimo, 
lyčių lygybės, dėl naujo moteriškumo api- 
būdinimo. Feminizmas, kuris Vakarų Euro- 
poje ir Amerikoje remiasi liberaliomis, ra- 
cionalistinėmis, taip pat utopinėmis ir 
romantinėmis idėjomis, nėra lengvai api- 
brėžiamas. 

Nors akivaizdi polemika dėl moterų vi- 
suomeninio vaidmens kilo Švietimo 
epochoje, jos apraiškų būta ir anksčiau. Vi- 
duramžių ir Renesanso autoriai susidomė- 
jo moters socialinės tapatybės tema ir gynė 
moterų politinės galios bei įtakos plėtrą, 
kaip antai Christine’os de Pisan Moterų 
miesto knygoje (Book of the City of Ladies; 
1405). Tačiau šiuolaikinio feminizmo pra- 
džia dažniau laikoma Mary WOLLSTONE- 
CRAFT publikacija Moterų teisių apgynimas 
(Vindication of the Rights of Woman; 1792). 
Wollstonecraft nubrėžė gaires, kurios tapo 
neišvengiamais feminisčių rūpesčiais, ap- 
imančiais politinių ir prigimtinių teisių gy- 
nimą, bet neapsiribojančiais tuo. Ji metė 
iššūkį įsitvirtinusiai nuomonei dėl skirtin- 
gų abiejų lyčių dorybių; reikalavo keisti 
vyrų ir moterų švietimą, puolė karinius pi- 
lietybės įvaizdžius, garbino dvilytės racio- 
nalios asmenybės sampratą. 

Moterų emancipacijos ginklu tapo protas, 
sukilęs prieš išimtinį moterų tapatinimą su 
gamta ir jų lyties funkcija bei gebėjimais 
(seksualine funkcija ir produktyvumu). 
Tikėjimas protu buvo gretinamas su tikėji- 
mu pažanga. Šie įsitikinimai, ištobulinti jau 
giliai įsišaknijusioje liberaliojo kontrak- 
tarizmo tradicijoje ir per ištikimybę forma- 
liajai įstatymiškai lygybei, aiškiausiai 
išreiškiami Johno Stuarto MILLio klasikinia- 
me XIX a. veikale Moterų pavergimas (The 
Subjection of Women; 1869). Priešpriešinda- 
mas „Protą“ ir „Instinktą“, Millis matė at- 
eities visuomenę, grindžiamą racionaliais 
principais. Jis tvirtino, kad protas reikalau- 
ja panaikinti elgesio, pagrįsto lyčių moty- 
vais, kaip ir kitais „gimimo atsitiktinumais“, 

skirtumus. Pilietybės ir pilietinių laisvių ly- 
gybės viešojoje srityje suteikimas moterims 
padės įgyvendinti esminius socialinių 
lyčių santykių pokyčius. 

Feminizmo mąstytojai žavėjosi libera- 
lizmu. Teisių kalba yra galingas ginklas 
prieš tradicinius įpareigojimus, ypač šei- 
mos pareigas ar bet kokią socialinę padėtį, 
kuri pripažįstama „natūralia“ pagal pri- 
mestas ypatybes. Pagrindiniu feminizmo 
reformos tikslu tapo „laisvė“ ir „lygybė“ 
su vyrais. Iš šio vyraujančio feminizmo ky- 
la politinė įtraukimo strategija: moterys, 
kaip ir vyrai, yra racionalios būtybės. Vadi- 
nasi, moterims, kaip ir vyrams, priklauso 
neatimamos teisės. Taigi gua (kur) moteris, 
ten nėra pagrindo moterų diskriminacijai. 
Svarbiausi moterų balsavimo teisės šalinin- 
kai Britanijoje ir Jungtinėse Amerikos Vals- 
tijose pakirto argumentus, pateisinančius 
formalią įstatymišką nelygybę dėl lyčių 
skirtumų. Šie feministai pareiškė, jog nega- 
lima pateisinti asmenų grupės pagrindinių 
teisių neigimo dėl tariamų skirtumų, jei 
neįrodoma, kad skirtumai yra svarbūs tam 
tikru atveju. Šiuo požiūriu bet kokie egzis- 
tuojantys lyčių skirtumai negali pateisinti 
pilietybės teisių ir privilegijų neigimo (žr. 
LYGYBE). 

Nedaugelis ankstyvųjų feministų rem- 
damiesi liberaliuoju universalizmu darė 
radikaliausią išvadą, kad nėra pateisina- 
mų priežasčių atskirti suaugusius Zmo- 
nes nuo teisinės lygybės ir pilietybės. Mo- 
terų balsavimo teisės šalininkai irgi 
paveldėjo tradiciją, kuri pabrėžė sociali- 
nės tvarkos ir bendrų vertybių poreikį, pi- 
lietinį ugdymą ir nuosavybės dalies turė- 
jimo svarbą visuomenėje. Todėl moterų 
įtraukimo reikalavimai neapėmė visų mo- 
terų. Kai kurios moterys ir vyrai nušali- 
nami: dėl raštingumo, nuosavybės turėji- 
mo, negalios arba, kaip Jungtinėse 
Amerikos Valstijose, rasės. 

Kartais feminizmo diskursas apverčia 
liberalųjį egalitarizmą aukštyn kojom gin- 
damas moterų pilietinę lygybę dėl tokių 
priežasčių, kurios istoriškai garantavo mo- 

terų atskyrimą nuo politikos. Kartais pasi- 
taiko atvejų, kai reikalaujama, kad moterys 
labiau dalyvautų politikoje, nes jos mora- 
liai pranašesnės ar joms būdingos ypatin- 
gos dorybės. Tokie pareiškimai, nors galėjo 
būti strategiški, niekada nebuvo tik tokie. 
Jie buvo sakomi remiantis moterų kaip mo- 
tinų visuomenine padėtimi, naudojantis 
motinyste kaip reikalavimu pilietybei ir 
viešajam identitetui įtvirtinti. Visais laikais 
radikalūs, liberalūs, demokratiniai ar so- 
cialistiniai feministai atiduodavo duoklę 
moterims kaip tam tikrų socialinių dory- 
bių formų įsikūnijimui. 

Norint laikytis patogios teisėmis grin- 
džiamo feminizmo pozicijos, pilietinės res- 
publikinės motinystės pabrėžimas buvo 
spąstai. Tačiau motinystės dorybės įvaiz- 
džių sukeltas diskursas buvo viena iš fe- 
minizmo reakcijų į sudėtingą, greitai kin- 
tančią politinę kultūrą. Ši politinė Vakarų 
demokratijų kultūra buvo ištikima libera- 
lizmui, tačiau apėmė ir respublikinės so- 
cialinio solidarumo bei nacionalinio iden- 
titeto temas. Moterys su savo reikalais 
įsibrovė į vyrų dominuojamą politinę tvar- 
ką iš savo srities — pasaulio, kuriame vyra- 
vo moteriškas jautrumas ir priesakai, tu- 
rintys dvigubą reikšmę: viena vertus, 
atskiriantys jas nuo politikos, antra, rodan- 
tys jų kultūrinę jėgą bei svarbą. Mažiau 
pajėgios negu vyrai priimti visiškai auto- 
nomiško socialinio atomo identitetą, 
dažnai atmesdamos akivaizdžiai indivi- 
dualistinius idealus, daugelis feminisčių 
palaikė išplėstas šeimos vertybes, apvaly- 
tas nuo patriarchalinių privilegijų, kaip 
naujo bendruomeniškumo ir socialinio so- 
lidarumo pagrindą. 

Feministai įvairiai naudojosi SOCIA- 
LIZMU, utopiniais bei „moksliniais“ jo as- 
pektais, taip pat ROMANTIZMU. Klasių prie- 
spaudos sampratoje įžiūrėdami analogiją 
su moterų socialine padėtimi vis-a-vis ir vy- 
rų, socialistai feministai palaikė lyčių-kla- 
sių kovos ir maišto idėjas. Romantizmu 
susižavėję feministai susikūrė sveiką aist- 
ringos, jaučiančios, išsilaisvinančios iš vi- 

suomenės papročių pančių asmenybės 
įvaizdį. Įrodinėdami, kad moterys kenčia 
nuo represijos arba vidinio savo negebėji- 
mo suvokti taip pat kaip nuo priespaudos 
arba nuotat įtvirtinamų taisyklių ir pa- 
pročių, garantuojančių lyčių nelygybę, ro- 
mantiškieji feministai pabrėžė (amerikietės 
Margaret Fuller žodžiais tariant) moters 
„ypatingą genijų“ ir tikėjosi pamatyti to- 
kias visuomenės permainas, kurios leistų 
pasireikšti ir suklestėti moterų „išskirtinu- 
mui“. 

Įvairių feminizmo krypčių istorija su- 
daro šiuolaikinio feminizmo diskurso ir 
ginčų pagrindą. Yra daug liberalaus, so- 
cialistinio, marksistinio ir utopinio femi- 
nizmo atmainų, įskaitant ir tas, už kurias 
reikėtų būti dėkingiems psichoanalizei. 
Feministai ginčijasi dėl lygybės, apibūdi- 
namos formaliais teisiniais terminais, ar- 
ba dėl galimybių lygybės, arba dėl lygios 
pagarbos ir elgesio. Seksualumas ir lyčių 
tapatybė tapo labai svarbia politinio per- 
siorientavimo arena. Radikaliųjų feministų 
mažuma skatina moteris visiškai atsiskirti 
nuo visuomenės, kurioje dominuoja vyrai, 
tuo tarpu, kitų manymu, tai būtų tikra 
pražūtis. Vieni feministai pabrėžia vyrų ir 
moterų skirtumus, kiti nemano, jog tarp 
abiejų lyčių egzistuoja didžiuliai skirtu- 
mai. Taigi feminizmas tebėra iš esmės 
ginčytina sąvoka. JBE 

Feodalizmas. Feodalinė politinė santvarka 
rėmėsi abipusiais ryšiais tarp kariaujančio 
riterio ir jo vasalų riterių, kuriems už karinę 
tarnybą buvo atlyginama žeme, šie joje pa- 
mažu savarankiškai įsiviešpataudavo ir iš 
savo vasalų irgi reikalaudavo įvairių duok- 
lių bei paslaugų. Feodalizmas įprasmina 
griežtai asmeniškų ir hierarchinių įsiparei- 
gojimų bei lojalumo sampratą. Feodalizme 
neegzistuoja teisinė lygybė, o garbingi abi- 
pusiai ryšiai yra viskas. Baudžiauninkai ir 
feodaliniai valstiečiai yra greičiau kilnoja- 
masis turtas, o ne valdiniai. Paprastai feo- 
dalizmas traktuojamas kaip pažangus 
reiškinys po trumpalaikės Karolio Didžiojo 
imperijos, kai Europą žiauriai puldinėjo vi- 
kingai ir vengrai. Visas pareigas, įprastai 
priskiriamas viešajai valdžiai, kurią įpras- 
mina centralizuotos vyriausybės, perėmė 
vietos feodalai, kurie šias funkcijas laikė pri- 
vačiomis ir pelningomis teisėmis, priskirto- 
mis jų žemėms. Bažnytinės žemės ir tarny- 
bos taip pat buvo kontroliuojamos feodalinių 
valdovų, į kuriuos žiūrima kaip į gynėjus. 
Žr. VIDURAMŽIŲ POLITINE MINTIS. JC 

Ferguson Adam (1723-1816) - škotų filo- 
sofas ir socialinis teoretikas. Jo Esė apie pilie- 
tinés visuomenės istoriją (Essay on the History 
of Civil Society; 1767) aprašoma žmogaus 
minties evoliucija nuo barbarybės iki civi- 
lizacijos. Žr. ŠKOTŲ ŠVIETIMO EPOCHA. 


Feuerbach Ludwig (1804-1872) - vokiečių 
teologas ir filosofas. Radikalioje HEGELio 
kritikoje, Feuerbacho Krikščionybės esmėje 
(1841), krikščionybė vaizduojama kaip 
žmonių susvetimėjimo apraiška. Žr. 
JAUNAHEGELININKAI. 


Fichte Johann Gottlieb (1762-1814) — vo- 
kiečių idealizmo filosofas; šiuolaikinių va- 
lios ir pasąmoningų polinkių filosofijų 
tėvas. Fichte gimė Ramenau (Saksonija) ir 
buvo tikriausiai pirmasis didis vokiečių fi- 
losofas, kilęs iš neturtėlių. Ilgai ir sunkiai 
kovojęs, kad įsitvirtintų, jis gavo profesoriaus 
vietą Jenoje, vėliau Berlyne ir Erlangene, ta- 
po pirmuoju išrinktu Berlyno universiteto 
rektoriumi. Jo gyvenime buvo netikėtų per- 
traukų ir permainų, daugiausia dėl ugnin- 
gojo temperamento. Ankstyvuoju laikotar- 
piujam darė įtaką Lessingo, Rousseau, ypač 
Spinozos, kurio determinizmas labai jį slė- 
gė, raštai, todėl atradęs KANTa jis ūmai pa- 
sijuto išsigelbėjęs. 

„Mano sistema yra pirmoji laisvės sis- 
tema,“ - rašė jis Bendrosios mokslo teorijos pa- 
grinduose (Grundlage der gesamten Wissens- 
chaftslehre; 1794) — tam tikroje etinėje 
epistemologijoje, kuri vėliau buvo keičia- 
ma dešimtis kartų. Jos padedamas Fichte 
tikėjosi dvasinėje srityje pasiekti tai, ką 
Prancūzijos revoliucija įgyvendino politi- 
niame gyvenime. Panaikinęs Kanto daik- 
tus pačius savaime, Fichte realybę kildina 

tiktai iš save steigiančio absoliutaus Aš 
veiklos (žr. IDEALIZMAS). Jam pradinės 
visatos koordinatės yra begalinė tikslų kū- 
rimo ir siekimo veikla: pasaulį kuria žmo- 
nių schemos, o ne pasaulis - jų schemas. 
Gamta yra proto suprojektuota žaliava, ku- 
ri yra pajungta Žmogaus siekiams. Tokio 
mąstymo tendencija yra panaikinti nuo se- 
no gerbiamas ribas tarp teorijos ir prakti- 
kos, fakto ir vertės, atradimo ir kūrimo. Tai 
išties buvo revoliucinga. 

Fichte’s politinė mintis evoliucionavo 
kaip reakcija į jo sistemos imperatyvus bei 
Vokietijos tautų kitimą Napoleonui viešpa- 
taujant. Jo ankstyvieji veikalai, ginantys 
Prancūzijos revoliuciją, Reikalavimas Euro- 
pos valdovams grąžinti laisvą mintį (Die 
Zuriickforderung der Denkfreiheit von der 
Fiirsten Europas; 1793) ir [nasai (Beitrage; 
1793) stipriai kritikuoja priespauda ir pa- 
ternalizmą bei skelbia griežtą, beveik anar- 
chistinį individualizmą minimalios sutar- 
tinės valstybės sistemoje. „Niekas negali 
žmogaus apriboti, tik jis pats.“ 

Teisiniai ir doroviniai suvaržymai įgau- 
na grėsmingą pavidalą Prigimtinės teisės pa- 
grinduose (Grundlage des Naturrechts; 1796) 
ir Doroves teorijos sistemoje (Sittenlehre; 1798): 
dabar valstybė turi aktyviai skatinti piliečių 
gerovę, o laisvė tampa teise (ir pareiga) to- 
bulinti savo „aukštesnįjį“ racionalųjį Aš. 

Uždaroje komercinėje valstybėje (Der Ges- 
chlossene Handelsstaat; 1800) ir Dabartinio 
amžiaus apibūdinime (Die Grundziige des Ge- 
genwūrtigen Zeitalters; 1806) valstybės galia 
dar išplečiama ir jos siekiai sutapatinami 
su Zmogaus gyvenimu. Autarkija, griežtai 
centralizuota prekybos kontrolė, glaudžiai 
derinamas kolektyvinis veikimas, paverčia 
visuomenę žygiuojančia kariuomene. 

Išreikšdamas įžeistą vokiečių išdidumą 
pralaimėjus Napoleonui Fichte Kreipimesi į 
vokiečių tautą (Reden an die Deutsche Nation; 
1807/1808) išdėsto klasikinę moderniojo 
NACIONALIZMO doktriną. Vokiečių tauta, 
kurią apibrėžia kalba ir „organiškas“ ko- 
lektyvinis charakteris, sutelks neišbandy- 
tas dvasines jėgas ir imsis civilizuojančios 

misijos. Švietimas ir mokymas padės vo- 
kiečiui suprasti, kad jo tauta yra „jo paties 
išplėstinis aš“, kuriame realizuojama jo 
„aukštesnė“ laisvė ir kuriam jis turi būti 
nuolat pasirengęs paaukoti savo papras- 
tąjį empirinį Aš. 

Vėlyvieji Fichte's veikalai Machiavelli 
(1807), 1807 bei 1813 metų politiniai fragmen- 
tai (Politische Fragmente aus den Jahren 1807 
und 1813) aiškina pangermanizmo doktri- 
nas, nuogą Realpolitik ir prievartinį indivi- 
do paklusnumą aukštesnei lyderio intuici- 
jai. Santykiuose tarp valstybių nėra „nei 
įstatymo, nei teisės, o tiktai stipresniojo tei- 
sė“; tauta turi įgimtą polinkį „apimti visą 
žmonių rasę“; kad būtų suvienyti į veiklią 
tautą, vokiečiams reikia prievartinio nacio- 
nalinio pedagogo Zwingherr zur Deutschheit. 
„Prievarta savaime yra švietimo forma“, — 
sako Zwingherr. — „Vėliau jūs suprasite 
priežastis to, ką aš darau dabar“, demokra- 
tiniai kiekiai ir sveikas protas prieš jį išga- 
ruoja. „Niekas neturi teisės prieš Prota.” To- 
dėl tas, kuris turi „aukščiausiąjį supratimą, 
turi teisę priversti visus paklusti jo įžvalgu- 
mui”. 

Fichte stovejo ateities prieangyje. Dau- 
giau ar mažiau pateisinamai jis apibudina- 
mas kaip idealistas, liberalas, anarchistas, 
naujųjų laikų Machiavelli; krikščionis, pan- 
teistas, ateistas; antisemitas, nacionalistas, 
šovinistas, masių politikos pranašas, nacio- 
nalsocializmo pirmtakas; įkvėpto lyderio 
kaip menininko, kurio medžiaga - žmogus, 
doktrinos pirmasis aiškintojas, romantiz- 
mo filosofas ir nuodugnios psichologijos 
protėvis; socialistas, komunistas, mąstyto- 
jas, užsitikrinęs vietą marksistų-leninistų 
panteone; nihilistas, didysis egzistencializ- 
mo, voliuntarizmo ir pragmatizmo filosofi- 
jos pradininkas; agresyvus imperialistas ir 
taikingas kosmopolitas. Jis kalba daugybe 
balsų, o jo niūriuose veikaluose slypi dau- 
gybė sėklų to, kas buvo visiškai išrutuliota 
tik vėliau, XIX ir XX amžiuose. Jo idėjos mū- 
sų pasaulyje vis dar laikomos galinga jėga. 
RNH 

Filmer seras Robert (1588-1653) - anglų 
politinis teoretikas ir polemistas. Filmeris 
gynė dieviškosios teisės absoliutizmą, kri- 
tikavo „populistinę“ ir visuomenės sutar- 
ties teorijas, siejamas su „patriarchališka“ 
politine teorija. Iš esmės išliekamąją vertę 
turi jo veikalas Patriarcha (išleistas po mir- 
ties 1680), kurį veikale Du traktatai apie val- 
džią (Two treatises) puolė LOCKE'as. Filme- 
ris buvo vyriausias iš aštuoniolikos vaikų. 
1604 m. buvo priimtas į Kembridžo Trejy- 
bės koledžą (bet jo nebaigė), 1613 m. gavo 
advokato praktikos teisę. 1618-1619 m. 
Jokūbas I įšventino Filmerį į riterius, 1629 m. 
jis paveldėjo šeimos namus Ist Saton Par- 
ke (netoli Meidstouno), Kente, kur nugy- 
veno likusį gyvenimą. Jo žmona Ana, ku- 
rią vedė 1610 m., buvo velionio Martino 
Hetono, Elio vyskupo, bendraįpėdinė. Vi- 
są gyvenimą Filmeris sukiojosi aukšto ran- 
go bažnytininkų, antikvarų ir literatų 
sluoksniuose. 

Nors išleistas paskutinis, jo veikalas Pa- 
triarcha buvo pirmasis iš daugelio sero Ro- 
berto parašytų politinių veikalų; visi jie, 
išskyrus dar vieną, buvo anonimiškai išleis- 
ti jam esant gyvam. Tarp jų buvo teisinis 
istorinis monarchijos viršenybės prieš 

parlamentą gynimas; ARISTOTELIO ir kai 
kurių žymiausių Filmerio gyvenimo laiko- 
tarpio politinių rašytojų (tarp jų Hobbeso, 
Miltono, Grocijaus, Philipo Huntono ir 
Henry'o Parkerio) kritika; paklusnumo 
Cromwellio vyriausybei konstitucinis pa- 
grindimas; ištraukų iš BODINo veikalų, 
įrodančių, kad politinė galia visada buvo 
absoliuti, rinkinys. Visi šie rašiniai rėmėsi 
Patriarcha rankraščio tekste išdėstytais tei- 
giniais arba kartais kilo iš jų. Kiti spausdin- 
ti Filmerio darbai apėmė ginčą dėl ragana- 
vimo, augančios pinigų skolinimo už 
palūkanas praktikos gynimą ir Pokalbį apie 
galią ir bendrąją teisę (A Discourse concerning 
Power and Common Right; anonimiškai 
išleistas 1680 m.; anksčiau buvo priskiria- 
mas serui Johnui Monsonui). 

Filmerio teorijas sudarė biblinės istori- 
jos, išvadų apie socialinę struktūrą, pagrįs- 
tų namų ūkio tvarkymo prigimtimi, logiškų 
argumentų ir pareiškimų bei Anglijos kon- 
stitucinės praktikos aiškinimų mišinys. Jos 
iš esmės rėmėsi Bodino SUVERENITETO 
koncepcija. Jis kategoriškai tvirtino, kad vi- 
sa valdžia yra absoliuti ir nedaloma, jos pri- 
gimtis bei egzistencija priklauso nuo Die- 
vo, o kilmė išvedama iš dieviškosios 
„patriarcho“ Adomo galios institucijos, 
kuri perduodama šios pradinės dovanos 
paveldėtojams ir išliktų nepakitusi, jei Zino- 
tume, kas tie paveldėtojai (žr. PATRIAR- 
CHALIZMAS). Filmeris nurodo patriarchali- 
nės ir politinės galios tapatybę, o ne vartoja 
tėvystės metaforą ar analogiją. Padalijus pa- 
saulį tarp Nojaus sūnų, vėliau prie Babelio 
bokšto susikūrus atskiroms tautoms, paga- 
liau praradus tikrųjų šių titulų paveldėto- 
jų tapatybę, visa, net ir sėkmingai įsitvirti- 
nusių uzurpatorių galia, lieka iš prigimties 
patriarchališka. Tai nuolat patvirtina bib- 
linė hebrajų istorija, Graikijos ir Romos pa- 
saulietinė praktika ir filosofija bei politinė 
Anglijos istorija. 

Seras Robertas atkakliai teigė, kad ka- 
raliaus valdžia ir tėvystė visada buvo ab- 
soliučios, o valdžios turėtojas atskaitingas 
tik Dievui. Atmesti suvereną ar net juo abe- 

joti, vadinasi, neigti Dievo įsakymus. Fil- 
meris pateikė retą naujųjų laikų politinėje 
mintyje tikros „nesipriešinimo“ doktrinos 
pavyzdį: jis manė, kad valdiniai turi akty- 
viai paklusti valdovams net tuo atveju, jei 
jų įsakymai prieštarauja Dievo įstatymui. 
Iš to išplaukė, kad „tironija“ neegzistuoja, 
obet koks nepatogumas, patiriamas dėl ku- 
rio nors valdovo, patvirtinamas Dievo, ku- 
ris naudojasi Žmonių tarnyste savo paslap- 
tingai tvarkai įvesti. 

Filmerio teorijos yra XVII a. politinių 
mąstytojų susirūpinimo kilme svarbus pa- 
vyzdys: buvo manoma, kad jei vieną kartą 
pavyktų apibrėžti politinės galios (arba 
ypatingų institucijų) pradžią, tai jų prigim- 
tis ir funkcijos paaiškėtų. Tuo remdamasis 
Filmeris kritikavo VISUOMENĖS SUTARTIES 
teorijas, keisdamas prigimtinę būklę pri- 
gimtine tėvų galia. Įvairūs liaudies suvere- 
niteto teoretikai, SUAREZas, GROCIJUS, 
MILTONas ir HOBBESas, darė klaidingą ir 
šventvagišką prielaidą, jog Žmonės turėjo 
„prigimtinę laisvę“ ir jog kadaise tų ganėti- 
nai laisvų žmonių kolektyvas savanoriškai 
įvedė politinę valdžią. 

Tai paprasčiausiai netiesa, prieštaravo 
Filmeris, nes žmonės visada gimdavo šei- 
mose ir būdavo prigimtiniai ir teisėti savo 
tėvų valdiniai. Be to, tik vieningai priimta 
sutartis galėtų būti teisėta; bet kokia dau- 
gumos susitarimo forma baigtųsi nepatei- 
sinamu atskalūnų laisvės neigimu, o gauti 
vieningą pritarimą buvo neįmanoma. Tuo 
labiau, kad nuorodos į „pradinę sutartį“ iš 
esmės neigė jos principus ir patvirtino Fil- 
merio patriarchalizmą, nes leido vienai 
pirmųjų sutarties sudarytojų kartai apriboti 
paveldėtojų ir visų vėlesnių kartų laisvę. 
Privati žemės nuosavybė buvo ypač nepa- 
ranki prigimtinės būklės teoretikams, kurie, 
pasak Filmerio, leido žmogaus nuosavybės 
institucijai tapti viršesnei už tai, kas buvo 
nustatyta Dievo — bendrą valdymo teisę. 

Žinoma, prigimtinės ir pradinės laisvės 
reikalavimai ir teisė į asmeninę žemės nuo- 
savybę buvo bendrai naudojami politinės 
valdžios riboms pateisinti (Hobbesas šiuo 

atveju yra svarbi išimtis ir Filmeris, kriti- 
kuodamas Hobbesą, nurodo šį svarbų vi- 
dinį prieštaravimą). Seras Robertas tvirtino, 
kad pastangos apibrėžti ir įtvirtinti politi- 
nės valdžios suvaržymus atvestų į ribotą 
arba mišrią monarchiją, kuri padalija su- 
verenitetą ir dėl to pažeidžia pagrindinį 
struktūrinį valdymo principą, neigia au- 
toriteto galimybę, todėl valdymas yra anar- 
chistiškas ir nepraktiškas. Vienintelė įma- 
noma alternatyva buvo absoliutus, 
monarchinis, patriarchalinis Adomo au- 
toritetas; silpniausia šių argumentų gran- 
dis buvo senaties teise grindžiamo įteisi- 
nimo ir uzurpacijos doktrinos. 

Visai nesvarbu, rašė Filmeris, kaip 
žmonės įgyja galią — paveldėjimo, rinki- 
mų, dovanojimo ar pergalės būdu; lygiai 
taip pat neturi reikšmės, kokia forma - mo- 
narchijos, aristokratijos ar demokratijos — 
ta galia naudojama. Svarbu tik tai, kad val- 
džios turinys ir prigimtis būtų patriarcha- 
liški ir dieviškai nustatyti. Tuo remdama- 
sis jis išvengė konflikto, su kuriuo 
susidūrė rojalistai tarpuvaldžiu, ir gynė 
paklusnumą Cromwelliui, tuo pačiu metu 
likdamas ištikimas ištremtajam Karoliui 
Stuartui. Tačiau už tai teko sumokėti, kaip 
netruko pažymėti vėlesnieji kritikai, dok- 
trinų nuoseklumu, nes jas vainikavo die- 
viškosios teisės senaties teorija, kuriai 
Adomo patriarchalinė galia ir visa kita bu- 
vo nesvarbu. 

Filmerio politiniai veikalai buvo per- 
leisti 1679 ir 1680 m., kai pirmą kartą kaip 
rojalistų įnašas į prieštaravimų pašalini- 
mą pasirodė Patriarcha. Jų svarba tuoj pat 
buvo pripažinta, juos išskirtinai puolė Joh- 
nas Locke'as, Algernonas Sidney’is ir kiti. 
Pagrindinė kritika buvo sutelkta į politi- 
nio ir patriarchalinio (arba šeimos) auto- 
riteto atskyrimą (tai buvo vienas pirmųjų 
svarbių teiginių apie valstybės ir visuo- 
menės skirtingumą); turint tą tvirtesnį pa- 
grindą iš naujo patvirtinamos prigimtinės 
būklės ir sutikimo valdymo kilmės teori- 
jos, pereinama nuo statiško, griežtai gene- 
tiško istorijos supratimo bei ginčo būdo 

prie dinamiškesnės ir racionalistiškesnės 
politikos koncepcijos. Šiuo požiūriu būti- 
nybė suformuluoti atsakymus Filmeriui su- 
darė sąlygas akivaizdžiai „šiuolaikiniam“ 
politinio diskurso pobūdžiui formuotis. 
GJS 

Filosofinis radikalizmas — britų doktrina, 
kurią išpažino Jeremy BENTHAMo ir Jame- 
so MILLio mokiniai, iš kurių žinomiausias 
buvo J. S. MILLis. Ji apjungė Benthamo 
UTILITARIZMĄ, Adamo Smitho, Malthuso ir 
Ricardo KLASIKINĘ POLITINĘ EKONOMIJĄ, 

Benthamo bei Johno AUSTINo juris- 
prudenciją, siekusią racionalizuoti teisę ir 
Benthamo ir Jameso Millio DEMOKRATIJOS 
pagrindimo argumentus. Nors doktrina bu- 
vo keliama filosofinių bei ekonominių teo- 
rijų pavidalu, filosofiniam radikalizmui 
daugiausia rūpėjo praktika; jis pateisino ra- 
dikalias egzistuojančio režimo reformas, 
kurios vyko iki XIX a. pradžios ir buvo su- 
sijusios su sąjūdžiais, nukreiptais prieš 
žemvaldžių aristokratiją, ekonominius 
monopolius ir įsitvirtinusią Bažnyčią. Pa- 
grindinis doktrinos tikslas buvo paspartin- 
ti tradicinio aristokratinio režimo transfor- 
mavimąsi į moderniąją, pasaulietinę, 
demokratinę, liberalią rinkos visuomenę. 

Utilitarizmas buvo esminė filosofinio ra- 
dikalizmo sudedamoji dalis, teikusi pa- 
grindą visiems kitiems doktrinos vedi- 
niams. Utilitaristai vadovavosi aksioma, 
kad kiekvienas individas siekia didinti sa- 
vo laimę ir kad valdžia turi siekti, jog kuo 
daugiau laimės tektų kuo didesniam žmo- 
nių skaičiui. Utilitarizmas rėmėsi individua- 
lizmo principais bei psichologinėmis prie- 
laidomis, kurių ištakos siekia HOBBESa; jis 
neigė tradiciją ir prigimtinės teisės teorijas, 
be to, netiesiogiai buvo priešiškas religijai. 
Savo praktiniais padariniais utilitarizmas 
ne tik griovė esamo režimo teisėtumo regi- 
mybe, bet ir teikė pamatinius principus, ku- 
riais remiantis buvo konstruojamos ir teisi- 
namos jo alternatyvos. 

Filosofinis radikalizmas taip pat pri- 
pažino Benthamo jurisprudenciją, kuri itin 
neigiamai vertino bendrąją teisę kaltinda- 
ma ją tradicionalizmu, vidiniu prieštarin- 
gumu, savavališkumu ir miglotumu (žr. 
TEISĖ / ĮSTATYMAS / DĖSNIS). Labiausiai 
puolamas buvo BLACKSTONE’as, kaip 
žymiausias bendrosios teisės ir teisininkų 
profesijos, nuo kurios priklausė visuome- 
nės galimybė prieiti prie įstatymų ir teis- 
mų, gynėjas. Benthamo utilitarinė juris- 
prudencija atmetė visus samprotavimus 
apie „prigimtį“, tarpjų ir visas kalbas apie 
prigimtinį dėsnį, prigimtinį įstatymą ar pri- 
gimtines teises, dėl jų nepakenčiamo dvi- 

prasmiškumo ir laisvės, kurią jie teikia sa- 
vavališkiems sprendimams. Benthamas 
sukūrė alternatyvią jurisprudencijos siste- 
mą, turinčią, jo supratimu, racionalumo ir 
apibrėžtumo bruožų, kurie teisei suteikia- 
mi kodifikuojant. 

Trečia svarbiausia filosofinio radikaliz- 
mo sudedamoji dalis buvo politinė ekono- 
mija, kurios pabrėžtinis individualizmas ir 
malonumo didinimo principas buvo arti- 
mas utilitarizmui. Politinės ekonomijos 
principai buvo nesuderinami su monopo- 
lizmu ir protekcionizmu, netiesiogiai jie nei- 
gė aristokratinio valdymo ekonominius 
pagrindus; tai ją suartino su kitomis filo- 
sofinio radikalizmo sudedamosiomis da- 
limis. Filosofiniai radikalai nuosekliai 
palaikė agitacinę kampaniją prieš protek- 
cionistinius grūdų įstatymus. 

Ketvirta ir bene ryškiausia filosofinio 
radikalizmo sudedamoji dalis buvo demo- 
kratiją ginantys argumentai, dėstomi Bent- 
hamo Parlamentinės reformos plane (Plan of 
Parliamentary Reform; 1817) ir Jameso Millio 
Esė apie valdžią (Essay on Government; 1820), 
kurią jo sūnus J. S. Millis vadino filosofi- 
nių radikalų vadovėliu. Politikos tikslas — 
derinti valdančiųjų ir valdomųjų interesus. 
Tą padaryti kliudo savanaudiškumas as- 
menų, kurių interesai skiriasi nuo kitų as- 
menų ar visuomenės interesų; tiems, kurie 
vadovaujasi vien tokiais interesais, būti- 
na užkirsti kelią naudotis valdžios galia 
norint pasipelnyti. Aristokratinis režimas 
rodo raiškiausią pavyzdį, kaip valdovai 
naudojasi valdžios galia teikdami sinekū- 
ras bei pareigas valstybinės biurokratijos 
aparate, Bažnyčioje ir armijoje - tiems, ku- 
rie akivaizdžiai neatstovauja bendriems 
visų gyventojų interesams. Šį egoistinių in- 
teresų dominavimą turėjo pakeisti atsto- 
vaujamoji sistema, kurioje svarbūs visuo- 
tiniai arba bendri visos tautos interesai. 
Tai turėjo būti pasiekta nustatant valdan- 
čiųjų demokratinės kontrolės priemones ir 
garantuojant, kad pirmenybė bus teikia- 
ma visuotiniams gyventojų interesams. Sie- 
kiant šio tikslo reikėjo įvykdyti organine, t. y. 

esminę konstitucinę reformą, kuri suteiktų 
daug platesnę, pageidautina visuotinę, bal- 
savimo teisę, garantuotų dažnus rinkimus, 
slapto balsavimo teisę - žodžiu, demokra- 
tinę reformą. 

Tikėjimas tik kai kuriomis iš šių doktri- 
nų dar nereiškė priklausymo filosofiniams 
radikalams. Buvo daug tokių autorių, ku- 
rie palaikydami vieną ar keletą iš šių filo- 
sofinio radikalizmo aspektų atmetė kitus, 
taigi jie negali būti laikomi to sąjūdžio da- 
lyviais. Dauguma politinės ekonomijos at- 
stovų, pavyzdžiui, McCullochas ir Nassau 
Senioras, nebuvo nei utilitaristai, nei radi- 
kalūs demokratai, taigi jie nebuvo ir filoso- 
finiai radikalai. Buvo utilitaristų, atme- 
tančių demokratiją ir todėl pasiliekančių 
už filosofinio radikalizmo ribų, pavyzdžiui, 
Williamas Paley arba Johnas Austinas tuo 
metu, kai rašė Jurisprudencijos srities api- 
brėžimą (The Province of Jurisprudence Deter- 
mined; 1832). Kai kurie teisinés reformos 
šalininkai, tarp jų ir bendrosios teisės kriti- 
kai, pavyzdžiui, Mackintoshas ir Brougha- 
mas, nebuvo nei demokratai, nei utilitaris- 
tai, taigi nebuvo ir filosofiniai radikalai. Taip 
pat buvo radikalių demokratų, pavyzdžiui, 
Hetheringtonas ir čartistai, kurie atmetė uti- 
litarizmą bei politinės ekonomijos doktri- 
nas, taigi ir juos galima laikyti bet kuo, tik 
ne filosofiniais radikalais. Iš žymių intelek- 
tualų Benthamas, Jamesas Millis ir Johnas 
Stuartas Millis nuosekliausiai pripažino vi- 
sas sudedamąsias filosofinio radikalizmo 
doktrinos dalis. 

Nors Benthamas ir Jamesas Millis buvo 
intelektiniai filosofinio radikalizmo kūrėjai, 
jie nevartojo šio termino; jis buvo sugalvo- 
tas istorikų, mėginusių susieti su specifine 
intelektualų grupe idėjas, kurios skatino li- 
beralizmo įsivyravimą politikoje ir ekono- 
mikoje (Zr. toliau). Tačiau terminą „filoso- 
finiai radikalai“ sau taikė Johnas Stuartas 
Millis bei jo bendraminčiai, kuriems jis turė- 
jo tam tikrą prasmę ir neaprėpė kai kurių 
doktrinų, vėliau priskirtų filosofiniam ra- 
dikalizmui. Juo buvo įvardijama nedidelė 
radikalių žurnalistų ir politikų grupė, ku- 

ri, nors ir pripažindama Benthamo juris- 
prudenciją, politinės ekonomijos principus, 
Malthuso doktriną bei demokratijos idea- 
lus, išsiskyrė pirmiausia įsitikinimu, kad 
turi ir gali būti sukurta parlamentinė parti- 
ja, kurios pagrindinis tikslas būtų konsti- 
tucinės reformos siekimas demokratiniu 
keliu (be Johno Stuarto Millio, žymiausio 
šios grupės atstovo, jai priklausė George'as 
Grote'as, bankininkas ir parlamento narys, 
vėliau išgarsėjęs savo Graikijos istorija; Har- 
riet Grote, filosofinių radikalų salono šei- 
mininkė; seras Williamas Molesworthas, 
parlamento narys, filosofinių radikalų žur- 
nalų finansinis rėmėjas ir autorius, vėliau 
Hobbeso Raštų sudarytojas ir redaktorius; 
Francisas Place'as, organizatorius ir pub- 
licistas; ir Johnas Roebuckas, parlamento 
narys, kolonijų reformatorius, vėliau 
išgarsėjęs kaip Krymo karo politikos kriti- 
kas). 

Kaip ir filosofiniai radikalai, Millis bei 
jo bendražygiai kūrė parlamentinės demo- 
kratinės partijos, oponuojančios aristokra- 
tinėms partijoms, principus bei strategiją. 
Demokratijos ir aristokratijos priešprieša 
jiems buvo esminis klausimas; visi kiti klau- 
simai jiems buvo išvestiniai arba santyki- 
nai nereikšmingi. Tas klausimas buvo es- 
minis, nes rodė socialinę realybę, nulemtą 
aristokratijos ir kitos visuomenės dalies 
konflikto. Taigi buvo tikimasi partijų persi- 
grupavimo ir jis buvo siūlomas. Dvi įsitvir- 
tinusios partijos turėtų suvienyti jėgas, nes 
abiejose vyravo aristokratai ir abi reiškė 
aristokratijos interesus. Šis persigrupavi- 
mas leistų atsirasti radikaliai demokra- 
tinei partijai, išreiškiančiai plačiosios vi- 
suomenės interesus ir oponuojančiai 
vieningai aristokratinei partijai. Partinis 
konfliktas tada vyktų tarp tų, kurie gina aris- 
tokratinius principus — vadinamųjų filo- 
sofinių torių, ir tų, kurie principingai gina 
demokratiją - filosofinių radikalų. Sis per- 
sigrupavimas taip pat leistų partijoms ge- 
riau įsivaizduoti socialinę tikrovę bei išlai- 
kyti principų grynumą. Šiuo požiūriu 
doktrininės partijos, atstovaujančios 

kraštutinėms pozicijoms, daugiausia gali 
pretenduoti į teisėtumą. Tad nenuostabu, 
kad filosofiniai radikalai buvo irgi vadina- 
mi kraštutiniais ir doktrinieriais. Šiuo 
laikotarpiu (1824-1840) Johnas Stuartas 
Millis priešiškai traktavo centro partijas, 
kompromisų politiką kaltindamas neprin- 
cipingumu. 

Šia savo koncepcija filosofiniai radika- 
lai skyrėsi nuo kitokių radikalų, pa- 
vyzdžiui, nuo tokių kaip Thomas PAINE’as 
ir jo šalininkai, kurių radikalizmas buvo 
grindžiamas prigimtinių teisių doktrina; 
nuo tų, kurie siekdami konkrečių tikslų de- 
mokratizavimą laikė tik priemone; taip pat 
tokių kaip Cartwrightas ar Cobbettas, ku- 
rie konstitucinės reformos reikalavimus 
grindė argumentu, kad ji leistų atgaivinti 
demokratines institucijas, egzistavusias 
senovėje. Žr. BRITŲ RADIKALAI. 

Filosofiniai radikalai sudarė nedidelę 
frakciją Bendruomenių rūmuose ir ketvir- 
tajame XIX a. dešimtmetyje pradėjo ener- 
gingą kampaniją spaudoje; esant partijų 
pusiausvyrai Parlamente jie galėjo tikėtis 
sėkmės. Tačiau šios viltys žlugo, kai kilus 
čartizmui ir prasidėjus agitacijai prieš grū- 
dų įstatymą, taip pat dėl kitų politinių ap- 
linkybių jų nedidelė frakcija iširo. 

Tačiau pavadinimas pragyveno trum- 
palaikę filosofinių radikalų partiją. Termi- 
ną „filosofinis radikalizmas“ perėmė vėles- 
ni istorikai, pirmiausia Elie Halėvy, kurio 
Filosofinio radikalizmo plėtra (Formation du 
radicalisme philosophigue) buvo išleistas 
1904 m. ir 1928 m. išverstas į anglų kalbą. 
Prie to galėjo prisidėti Millio Autobiografija 
(1873), kurioje atkreipiamas dėmesys į 
ankstyvąją politinę jo veiklą. Nors Millio 
apibrėžimas buvo gana tikslus, standarti- 
niu tapo netikslus Halėvy'o termino api- 
brėžimas, aprėpiantis bentamizmą, utilita- 
rizmą, liberalizmą, laissez-faire doktriną ir 
nekonkretų radikalizmą. 

Ryškiausią filosofinių radikalų kritiką 
pateikė vigų partijai artimi centristai, kalti- 
nę juos doktrinieriškumu. Pasak Franciso 
Jeffrey’o, jie skatino pilietinę nesantaiką ir 

apsunkino klasių bei partijų sutaikymo 
pastangas. Daugybę priekaištų jiems pa- 
teikė MACAULAY'is dėl to, kad jie ėmėsi 
dedukcinių samprotavimų, kurie negalio- 
ja politikoje; kad priminė XVII a. purito- 
nus, taip pat jakobinus; kad jų parama ge- 
riems tikslams juos ir diskreditavo; kad jie 
buvo arogantiški ir netolerantiški; kad 
reformistinį sąjūdį jie pavertė perdaug re- 
voliuciniu. Mažiau rafinuotomis formu- 
luotėmis kai kuriuos iš šių priekaištų pa- 
kartojo Stephenas savo knygoje Anglų 
utilitaristai (English Utilitarians; 1900). Ki- 
tu požiūriu CARLYLE'is savo rūstybę nu- 
kreipė į filosofinių radikalų individualiz- 
mą, nejautrumą dvasiniams poreikiams ir 
talkinimą rinkos ekonomikai. MARXas fi- 
losofinį radikalizmą laikė buržuazine ideo- 
logija. JH 

Fiziokratija. Šis terminas, reiškiantis „gam- 
tos valdžią“, apibūdina pirmąją politinės 
ekonomijos teoriją, siekusią paaiškinti visą 
ekonominį ciklą ir pažvelgti į ekonomiką 
kaip į tolydų tarpusavio priklausomybių 
srautą. Fiziokratija atsirado pirmeiviškai 
François Quesnay (1694-1774) ekonominei 
analizei sąveikaujant su Victoro de Riqueti, 
markizo de Mirabeau (1715-1789), sociali- 
ne teorija. Ji buvo interpretuojama kaip 
KLASIKINĖS POLITINĖS EKONOMIJOS ir net 
kaip MARKSIZMO kapitalistinės gamybos 
bei pridėtinės vertės analizės prana- 
šavimas. Tačiau fiziokratai rėmėsi įsitiki- 
nimu, jog vienintelis turto šaltinis yra žemė. 
Norsjie išties analizavo kapitalistinę žemės 
ūkio gamybą, tačiau nepripažino, kad 
manufaktūra ir prekyba kuria naują vertę. 
Manufaktura, arba pramonė, kaip ir pre- 
kyba, pasak jų, tik perskirsto žemdirbystės 
sukuriamą vertę. Vien darbas nesukuria jo- 
kios vertės; net darbas žemės ūkyje vertę su- 
kuria tik todėl, kad jis susietas su žeme. 

Išskyrus šį argumentą — kad žemė yra 
vienintelis produktyvumo šaltinis, - fiziok- 
ratai beveik nesiskyrė nuo vėliau juos pa- 
keitusių politinės ekonomijos teoretikų, 
pabrėžiančių absoliučią privačios nuosavy- 
bės, ekonominio individualizmo ir rinkos 
svarbą kaip ekonominės gerovės pagrindą. 
Fiziokratai pirmieji teoriškai suvokė, kad 
ekonominės gerovės didėjimas yra organi- 
nis procesas, kuris vyksta ne kitus skurdi- 
nant. Jie net neigė konflikto tarp skirtingų 
ekonomikos sektorių galimybę. Didelė grū- 
dų kaina būtų naudinga ir vartotojams, ir 
gamintojams, nes turtingi žemdirbiai pirk- 
tų daugiau ne žemės ūkio gamintojų pre- 
kių bei paslaugų, taigi šie galėtų daugiau 
mokėti už grūdus lengviau pakeldami 
padidėjusios kainos naštą. 

Fiziokratų požiūriu, klestinčiai ekono- 
mikai būtina, kad žemė būtų valdoma ne- 
varžomos privačios nuosavybės teise, ne- 
apsunkinama mokesčiais ar prievolėmis; 
kad panašiai būtų išlaisvintas darbas; kad 
žemvaldžiai laisvai naudotųsi savo ište- 
kliais žemės ūkio gamybai plėtoti. Jie taip 

pat manė, kad ūkininkavimui realiai turi 
vadovauti „fermeriai“ — žemės ūkio ver- 
slininkai — ilgą laiką nuomojantys žemę iš 
žemvaldžių. Žemės ūkio gamyba turi 
prasidėti nuo būtinųjų investicijų, apsirū- 
pinimo ne tik sėkla, bet ir gyvuliais (arba 
darbo jėga ir trąšomis), sukultūrintais lau- 
kais bei ūkiniais pastatais. Tokios Žemės 
ūkio verslovės, jeigu jos veiktų esant vi- 
siškai laisvai rinkai, visada būtų pelnin- 
gos kurdamos grynąjį produktą, arba pri- 
dedamąją vertę, viršijančią gamybos 
išlaidas, tarp jų ir atlyginimus ūkininkams. 
Tas grynasis produktas yra vienintelis tei- 
sėto apmokestinimo šaltinis ir visi mokesčiai 
gali būti renkami tik jį apmokestinant. 

Bet koks mėginimas apmokestinti kito- 
kį žemės ūkio turtą, išskyrus šį grynąjį pro- 
duktą, sukeltų ekonomikos nuosmukį. Ap- 
mokestinus lėšas, kurias reikia investuoti, 
sumažėtų pradiniai įdėjimai, dėl to atitin- 
kamai sumažėtų derlius. Tokie pat pada- 
riniai būtų ir darant kitokias kliūtis vi- 
siškai laisvam žemės ūkio produktų 
cirkuliavimui. Dirbtinai mažinant kainas 
miestų darbininkams būtų apiplėšiami 
ūkininkai ir mažinamos investicijos į 
žemės ūkį. Trumpalaikė miesto sluoksnių 
nauda jiems sukeltų ilgalaikius nuosto- 
lius. Fiziokratai šias tezes teikė kaip abso- 
liučius ir nepajudinamus gamtos dėsnius. 
Quesnay sukūrė diagramą, garsiąją Table- 
au économique (1758-1759), siekdamas ma- 
tematiškai griežtai įrodyti savo atradimų 
patikimumą. 

Quesnay, Mirabeau ir kiti pirmieji fi- 
ziokratai, tarp jų Baudeau, Le Mercier de 
la Riviėre, Le Trosne, Roubaud ir Du Pont 
de Nemours, savo fiziokratinę politinę eko- 
nomiją glaudžiai siejo su politinėmis idė- 
jomis. Quesnay pabrėžė, kad valdžia turi 
nesikišti ir kartu būti absoliuti. Šiai idėjai 
išreikšti jis sukūrė terminą „teisinis despo- 
tizmas”; Kiniją jis laikė geriausiu iš esamų 
tokios tvarkos modelių. Šios politinės 
pažiūros fiziokratus ryškiai skyrė nuo bri- 
tų politinių ekonomistų, kurie manė, jog 
laisvai ekonomikos raidai ir privačios 

nuosavybės saugumui reikia atstovaujamo- 
sios politinės sistemos, atskleidžiančios ir 
ginančios rinkos laisvę. 

Fiziokratija, kaip politinės ekonomijos at- 
maina, išliko glaudžiai susijusi su ta ikire- 
voliucine Prancūzijos visuomene, kurioje ji 
atsirado. Septintajame XVIII a. dešimtmety- 
je fiziokratai energingai agitavo už grūdų 
prekybos išlaisvinimą ir visų kitų rinkos 
suvaržymų pašalinimą. Aštuntajame ir de- 
vintajame XVIII a. dešimtmečiuose doktri- 
na pamažu nutolo nuo doktrininio Quesnay 
formuluočių griežtumo ir įsiliejo į bendres- 
nes liberaliąsias programas, ginančias ab- 
soliučią nuosavybę, ekonominį individua- 
lizmą ir siekiančias politinių reformų. Tik 
labai nedaugelis tariamų fiziokratų Jungti- 
nėse Valstijose ir kitur išties pelnė šį pava- 
dinimą. Iš pirmykštės doktrinos jie perėmė 
tik žemės ūkio kaip svarbiausios ekonomi- 
nės veiklos srities garbinimą. EF-G 

Fortescue seras John (apie 1385/1395- 
apie 1476). Prieš 1420 m. Fortescue priim- 
tas į Lincolno juridinę korporaciją. 1442 m. 
jis tapo Karališkojo teismo lordu vyriau- 
siuoju teisėju. Buvo ištikimas Lankasterių 
rūmams, koljie visiškai pralaimėjo 1471 m., 
ir didžiąją septintojo XV a. dešimtmečio da- 
lį (kai buvo parašyti svarbiausi jo veikalai) 
praleido tremtyje. Pasidavęs Eduardui IV 
jis viešajame gyvenime daugiau nevaidino 
jokio vaidmens. 

Visi Fortescue veikalai atsirado iš jo 
išgyvento Anglijos politinio konflikto, ta- 
čiau politinės minties istorijai svarbios jo 
bendrosios idėjos ir kategorijos, vartojamos 
šališkam atvejui aiškinti. Jo argumentų, 
dėstomų De natura legis nature (1461-1463), 
De laudibus legum Anglie (1471) ir Anglijos 
valdyme (The Governance of England; 1471), 
pagrindai kilo iš tomistinės ir aristoteliškos 
gamtos dėsnių tradicijos. Žmonių visuome- 
nė atsiranda iš gamtos dėsnių; jos tvarka ir 
gerovė priklauso nuo valdžios, ypač nuo 
monarchinės. Taigi valdovų įgyvendina- 
mas viešpatavimas arba valdžia (dominium) 
suderinama su „prigimtiniu teisingumu“. 
Pažymėtina, kad Fortescue nelabai rūpi ti- 
ronijos klausimas, jam svarbiau atskirti vie- 
ną dominium formą nuo kitos. Pagrindinį 
skirtumą jis mato tarp „karališkojo“ (domi- 
nium regale) ir „politinio“ arba „konstituci- 
nio“ (naudojant vėlesnę terminologiją) 
viešpatavimo (dominium politicum). Skirtu- 
mas glūdi kiekvienos sistemos teisės šalti- 
niuose. Dominium regale atveju tas šaltinis 
yra valdovo valia; dominium politicum atve- 
ju įstatymus kuria „piliečiai“ (cives). 

Iš šių dviejų formų „karališkasis viešpa- 
tavimas“ tam tikra prasme įprasmino „ab- 
soliučią“ valdovo valdžią. Jo pavyzdžiu 
Fortescue laikė to meto Prancūzijos karalys- 
te. Antra vertus, dominium politicum jam bu- 
vo svarbus ne pats savaime, 0 kaip esminis 
treciosios formos — dominium politicum et re- 

gale — elementas, kurį, jo manymu, įgyvendi- 
no Anglijos monarchija. Ji suderino veiks- 
mingą ir būtiną paveldimą valdovo valdžią 
su karaliaus valdinių (nes civis šiuo atveju 
tampa subditi) esminiu dalyvavimu per jų 
atstovus Parlamente. Be visiško ir aktyvaus 
abiejų elementų pritarimo negalima nei su- 
kurti įstatymų, nei imti mokesčių; Fortescue 
primygtinai nurodo skirtumą su Prancūzi- 
jos dominium regale Anglijos sistemos nau- 
dai. Visa tai vėliau siejama su sudėtingu 
žmonijos visuomenės kilmės bendru apibū- 
dinimu, taip pat su tam tikrų politinių vi- 
suomenių kilmės „istoriniais“ variantais; 
kaip tik čia atsiranda problemiška giminys- 
tė su ankstyvosiomis teologinėmis dominium 
koncepcijomis. JHB 

Foucault Michel (1926-1984) - prancūzų 
filosofas, idėjas tyręs istorikas, postruktū- 
ralistas. Foucault mokėsi Ecole Normale 
Supérieure, 1948 m. gavo filosofijos licen- 
ciato, 1950 m. psichologijos licenciato 
laipsnius, o 1952 m. - psichopatologo di- 
plomą. Jis dėstė daugelyje Prancūzijos ir 
užsienio universitetų, kol 1970 m. ėmė 
vadovauti katedrai prestižiniame Collėge 
de France. Po mirties jis buvo plačiai pri- 

pažintas kaip vienas iš garsiausių ir origi- 
naliausių pokarinės Prancūzijos filosofų. 

Foucault pradėjo psichologo karjerą gy- 
dydamas psichinius ligonius ir ėmė kri- 
tiškai vertinti normalios psichinės būklės 
ir beprotybės, protingumo ir kvailystės są- 
vokų vartojimą psichinių ligų kategorijai 
apibrėžti. Jo darbą šioje srityje vainikavo 
Pamišimas ir beprotystė: klasikos amžiaus pa- 
mišimo istorija (Folie et dėraison: histoire de la 
folie à l'âge classique; 1961). Jo susidomėji- 
mą humanitarinių mokslų sąvokų ir prak- 
tikos kilme rodo klinikinės medicinos ir 
šiuolaikinės patologijos sąvokos kilmės 
(Klinikos gimimas; Naissance de la clinigue; 
1963) bei šiuolaikinių socialinių mokslų at- 
siradimo (Žodžiai ir daiktai; Les Mots et les 
choses; 1966) studijos. 1969 m. jis pabandė 
filosofiškai apibendrinti savo metodologi- 
nę praktiką ir veikimo būdus Žinojimo ar- 
cheologijoje (L'Archėologie du savoir). Rezul- 
tatas buvo nepaprastai sudėtinga analizė 
to, ką Foucault vadina „diskursais“ — tai 
yra teiginių, praktikos, klasifikacijos sche- 
mų ir analizės objektų rinkiniai, kurie, nors 
atrodo nesugretinami ir prieštaringi, pa- 
klūsta bendroms diskurso taisyklėms, val- 
dančioms jų vyksmą. 

Šiuose ankstyvuosiuose darbuose Fou- 
cault lygino humanitarinių bei socialinių 
mokslų Žinias ir praktiką su seisminiais in- 
telektiniais pokyčiais XVIII a. pabaigoje — 
pokyčiais, kurių negalima paaiškinti 
pažinimo pažangos ar tobulėjimo terminais, 
o reikia suprasti kaip vieno žmogaus elge- 
sio aiškinimo ir pritaikymo būdo pakeiti- 
mą kitu. Dažnai nurodoma analogija tarp 
Foucault ir Thomaso Kuhno darbų, ir neat- 
sitiktinai, išskyrus tuos atvejus, kai Kuh- 
nas kalba apie paradigmas, o Foucault — 
apie diskursus ir epistemas; Kuhnas telkia 
dėmesį į gamtos mokslus, tokius kaip fizi- 
ka, o Foucault nagrinėja specifines proble- 
mas tų mokslų, kurie pretenduoja į žmo- 
gaus prigimties ir padėties pažinimą, ypač 
medicinos, psichologijos, psichiatrijos, so- 
ciologijos ir socialinės administracijos. 
Negano to, kitaip nei Kuhnas, kuris šiuo 

požiūriu yra dviprasmiškas, Foucault at- 
kakliai tvirtina, kad diskursyvių pokyčių 
prigimtis yra sutartinė. Kitaip negu tie, ku- 
rie civilizacijos istoriją supranta kaip nuo- 
latinę pažangą, kurią valdo augantis žmo- 
nijos racionalumas bei gebėjimas suprasti 
žmogaus funkcionavimą, Foucault pa- 
brėžia mūsų savivokos nenuoseklumą, 
lūžius ir atsitiktinumą. Vienos diskursų 
plejados (epistemos) pakeitimas kita ir į ją 
įeinančių teiginių, praktikų bei sprendimų 
konfigūracijos sumaišymas negali būti 
aiškinamas kaip save pateisinanti ir savai- 
me suprantama racionalios pažangos for- 
ma arba suvedamas į determinuojančias 
materialines sąlygas (kaip MARKSIZMAS). 
Foucault manymu, sutartinumas, atsitikti- 
numas ir neracionalumas idėjų istorijoje 
vaidina esminį ir lemiamą vaidmenį. 

1970 m. inauguracinėje paskaitoje Dis- 
kurso tvarka (žr. Sheridan, p. 120-131) Col- 
lege de France jis pirmą kartą į savo darbus 
įtraukė GALIOS sąvoką. Kitame svarbiame 
darbe Disciplinuoti ir bausti (Surveiller et pu- 
nir; 1975) analizuojama šiuolaikinio kalė- 
jimo kilmė ir su ja susijusi drausminimo 
praktika. Šioje analizėje visiškai integruo- 
jamas jo domėjimasis galia bei jos santykiu 
su humanitarinių mokslų tiesomis; čia kalė- 
jimas suprantamas kaip galimas humani- 
tarinių mokslų ir jų normalizavimo meto- 
dų plėtros praktikos laukas, prieš 
perduodant jų priežiūrą likusiai visuome- 
nės daliai. Ankstesnės Foucault diskursų 
analizės dažnai atrodė kaip labai abst- 
rakčios idėjų studijos, o galios sąvoka lei- 
do jam kur kas labiau pabrėžti socialines ir 
materialines šių idėjų plėtotės ir kaitos są- 
lygas. Foucault nuomone, galia yra tiesos 
kūrimo sudedamoji dalis — tiesos ir galios 
funkcionavimas tarpusavyje susiję: „Tiesa 
yra pasaulinis dalykas: ji kuriama tik vei- 
kiant įvairioms suvaržymų formoms. Ir ji 
sukelia pastovius galios poveikius. Kiekvie- 
na visuomenė turi savo tiesos režimą, savo 
tiesos „bendrąją politiką“: tai yra diskurso 
tipą, kurį ji priima ir verčia funkcionuoti kaip 
tikrą <...>“ (Power/Knowledge, p. 131). 

Socialiniai mokslai ir jų praktika vis la- 
biau pradėjo kontroliuoti, drausminti ir 
„gydyti“ socialinio organizmo nukrypi- 
mus. ŠVIETIMO EPOCHOS palikimas - 
mokslai ir su jais susijusi praktika, kurios 
taisyklės ir normos pateikia normalaus 
funkcionavimo - fizinės ar psichinės svei- 
katos, socialinės elgsenos ar asmeninio ir 
seksualinio elgesio — kriterijus. Veikale apie 
kalėjimą, pirmame Seksualumo istorijos (His- 
toire de la sexualitė; 1976) tome ir daugybėje 
smulkių esė (Power/Knowledge; 1980) Fou- 
cault pateikia labai plačią šiuolaikinio in- 
divido arba subjekto kūrimo būdų analizę. 
Socialiniai mokslai apibrėžė kategorijas, 
kurios konceptualizuoja mūsų subjektyvu- 
mą ir numanomus normalumo bei patolo- 
gijos kriterijus. Tokiu būdu jie sukūrė draus- 
mingus šiuolaikinės valstybės valdinius, o 
netiesiogiai ir pačią valstybę. Šiuolaikinė 
valstybė valdo vartodama ne tiek jėgą, kiek 
socialinių mokslų Žinias ir praktiką kurda- 
ma valdinių subjektyvumą - t. y. naudoda- 
ma valdžios „mikrofiziką“. 

Mėnuo prieš Foucault mirtį buvo išleisti 
antras ir trečias Seksualumo istorijos tomai, 
o ketvirtasis, sakoma, buvo beveik pa- 
rengtas spaudai. Foucault tęsė bandymus 
ir norėjo nustatyti šiuolaikinių subjektyvu- 
mo ir moralės jėgos sąvokų kilmę, studijuo- 
damas seksualinę etiką. Tačiau ši analizė 
iš esmės pakeitė jo ankstesnius darbus 
dviem reikšmingais aspektais: jis kur kas 
mažiau pabrėžė galios veikimą ir dabar nu- 
rodė seksualinės etikos raidą ne nuo XVII 
ar XVIII a. racionalizmo, o nuo Vakarų są- 
monės kilmės iš graikų filosofavimo. Ir kla- 
sikinėje, ir krikščioniškoje mintyje, nors ir 
skirtingais būdais, lytis, asmenybė bei mo- 
ralės jėga buvo glaudžiai susijusios. Du nau- 
jieji tomai pateikia vėlesnių seksualumo ir 
jo subjektų transformacijų apibūdinimą bei 
parodo, kad mūsų dabartinė seksomanija to- 
li gražu nėra mūsų išsilaisvinimo ženklas, 
o rodo, jog trūksta neprievartinės sampra- 
tos apie tai, kaip turėtume gyventi. 

Nepaisant dažnų Foucault pozicijų 
permainų, visuose darbuose galima rasti 

dvi temas. Foucault analizių pobūdis yra 
„genealoginis“ - atskleidžia po tariamu ra- 
cionalumu slypintį iracionalumą ir netei- 
singuma — ir todėl joms didžiulį poveikį da- 
rė NIETZSCHE; jos nukreiptos prieš 
šiuolaikinio pasaulio „tiesas“ ir „Žinias“, 
siekia nuplėšti kaukę nuo valdžios veiki- 
mo šių tiesų įteisinamoje praktikoje ir taip 
suteikti galių nuo jos kenčiantiems priešin- 
tis. Jų tikslas parodyti, kad mes pavertėme 
save iškrypėliais, bepročiais, ligoniais ir 
nusikaltėliais paklusdami žinioms bei 
praktikai, kuri ieško iškrypimų, beprotybės, 
ligų ir nusikaltimų kituose. Už šio genealo- 
ginio tyrimo slypi tvirtas įsitikinimas, kad 
istorijoje nėra pastovaus Žmogaus veiksnio, 
pagrįstos filosofinės antropologijos, „tik- 
ros“ žmogaus padėties ir prigimties: „Žmo- 
guje niekas — net jo kūnas — nėra pakanka- 
mai pastovu, kad taptų savęs pažinimo 
arba kitų Žmonių supratimo pagrindu“ 
(Language, Counter-Memory, Practice, p. 153). 
Todėl istorija neturi prasmės ar tvarkos; ir 
nėra jokio išsigelbėjimo nuo galios ar atsi- 
tiktinumo funkcionavimo. Kova visada bū- 
tina siekiant išvengti viešpatavimo, tačiau 
ji negali garantuoti išsivadavimo, nes galia 
yra neatskiriamas socialinių santykių 
bruožas — mes negalime veikti nedarydami 
poveikio sąlygoms, kuriomis veikia kiti. 
Tačiau iš to neišplaukia, kad galia visada 
turės ypatingą formą, kurią jai suteiks jos 
sąjunga su humanitariniais mokslais. 
Bendriausia prieš Foucault nukreipta 
kritika kyla dėl šio išsivadavimo neigimo ir 
jo akivaizdaus reliatyvizmo. Atrodo, kad 
Foucault negali pasiūlyti jokios priežasties, 
dėl kurios reikėtų suteikti pirmenybę kito- 
kiai tvarkai negu toji, kuri yra dabar. Tačiau 
ši kritika iš dalies šauna pro šalį: Foucault 
tikslas yra sukelti neapibrėžtumą ir abejo- 
nių, priversti mus permąstyti mūsų gyveni- 
mo kategorijas ir praktiką — tai yra nors tru- 
puti išlaisvinti mus priverčiant suvokti, ka 
praradome tapdami tokie, kokie esame, ir 
šitaip atpalaiduoti gniaužtus, kuriais šiuo 
metu humanitariniai mokslai gniaužia šiuo- 
laikinės valstybės valdinių savimonę. MP 

Fourier Charles (1772-1837) — prancūzų 
utopinis socialistas. Fourier gimė Bezanso- 
ne, buvo smulkus prekiautojas ir daugiau- 
sia gyveno Paryžiuje. Per Prancūzijos revo- 
liuciją jis stebėjo ir smerkė komercines 
pirklių, sąmoningai slėpusių ar naikinusių 
grūdus machinacijas; jis taip pat prarado 
savo tėvoniją. Kitais atžvilgiais Fourier gy- 
venimas buvo nuobodus ir vienišas. Jis bu- 
vo savamokslis ir retai remdavosi kitais mąs- 
tytojais, nors Švietimo epochos idėjos apie 
PAŽANGĄ padarė poveikį jo istorijos apy- 
braižai. Daugybėje jo darbų kartojamos tos 
pačios pagrindinės idėjos; išsamiausiai jos 
išdėstytos Visuotinės vienybės teorijoje (Théorie 
de Vunitė universelle; 1822). 

Fourier utopizmas prasideda nuo „144 
civilizuotos visuomenės blogybių“, kurios 

apima prekybą, apgaulę bei svetimavimą, 
analizės. Jis sukūrė sudėtingą istorijos 
taksonomiją, pagrįstą numerologija, kuri 
rodė, kad Civilizacija (jo laikų visuomenė) 
yra žemesnė socialinė forma, tik šiek tiek 
nutolusi nuo barbarybės. Po Harmonijos, 
aukščiausios socialinės formos, bus nuos- 
mukis, o Žmonijos istorinis ciklas apims 
maždaug 80 000 metų. 

Fourier sakė, kad žmonės yra apdova- 
noti dvylika svarbiausių „aistrų“, kurias 
reikia patenkinti, - tai penkių pojūčių aist- 
ros; draugystės, meilės, šeimos ir garbėtroškos 
aistros; „kabalistinė“ aistra intrigoms; 
„Arugelio“ aistra įvairovei; ir „sudėtinė“ 
aistra derinti fizinius bei proto malonu- 
mus. Idealiomis sąlygomis visas jas vieni- 
ja tryliktoji - Harmonijos — aistra. Kiekvie- 
no individo temperamentą lemia skirtingi 
valdančių aistrų deriniai, tačiau Civiliza- 
cijoje aistroms trukdo ir jas iškreipia blo- 
gos institucijos, tokios kaip santuoka ir 
prekyba, todėl jos ir individui, ir kitiems 
tik vargo suteikia. 

Fourier utopinė bendruomenė, „falans- 
teris“, buvo socialinės organizacijos forma, 
kurioje kiekvieno aistros gali visiškai išsi- 
skleisti ir būti patenkintos. Falansteris, ku- 
rį sudaro 1610 skirtingo temperamento 
žmonių, grindžiamas patrauklaus darbo prin- 
cipu. Kiekvienas dirba tai, kas jam ar jai 
teikia didžiausią malonumą: rožių mėgė- 
jas augina rožes, o vaikai, kuriems patinka 
žaisti su purvu, tampa šiukšlininkais. Žmo- 
nės dirba grupėmis, vadinamosiomis seri- 
jomis: kiekvieną dieną jie daro dvylika skir- 
tingų darbų, kad patenkintų drugelio 
aistrą, ir valgo devynis kartus! Kadangi vi- 
sa visuomeninė veikla ir darbas grindžia- 
mi natūraliu potraukiu ir polinkiu, nerei- 
kia jokios formalios politinės organizacijos: 
visuomenė veikia spontaniškai. Atlygis 
skiriamas proporcingai įnašui, talentui ar 
investicijai, tačiau skirtumas tarp turtingų 
ir vargšų neturi reikšmės, nes visi gyvena 
bendrai. Vaikus taip pat augina bendrai tie, 
kurių aistra - vaikų priežiūra. Tuo pačiu 

metu rašytoje utopijoje Naujasis meilės pa- 
saulis (The New Amorous World; neišleista 
iki 1967) Fourier vaizduoja falansterio sek- 
sualinę organizaciją, grindžiamą aistringu 
potraukiu, laisva meile ir daugybe santy- 
kių. Visuomenės susitelkimas turėtų būti 
stiprus, nes žmonės prisirištų prie bendra- 
darbių įvairiose serijose ir prie skirtingų 
seksualinių partnerių. Fourier įsivaizdavo 
pasaulinę nepriklausomų falansterių fede- 
raciją ir klajojančias batsiuvių, konditerių, 
meilužių ir t. t. „armijas“, kurios lankysis 
bendruomenėse, kad dalyvautų rungtynė- 
se bei šventėse. 

Fourier restorane kasdien laukdavo tur- 
tingo kliento, kuris įgyvendintų jo idėjas. To- 
kio drąsuolio nerado, tačiau įkvėpė daugelį 
sekėjų. Fourier aprašyti eksperimentai buvo 
atliekami Rumunijoje, Šveicarijos Juros kan- 
tone, o vėliau Kalifornijoje. Nors MARXas ir 
ENGELSas apšaukė Fourier „utopiniu socia- 
listu“, neišmanančiu istorinės ir klasinės 
analizės, Engelsas gyrė jį už socialinių pro- 
blemų „dialektinę analizę“. Siurrealistas 
Bretonas Odėje Fourier (Ode to Fourier) iš- 
aukštino jo psichologinį įžvalgumą. Fourier 
idėjas triukšmingai sveikino daugelis Pran- 
cūzijos studentų per 1968 m. neramumus, 
nes jis gynė spontaniškumą ir asmeninį to- 
bulėjimą. Nepaisant daugybės idiosinkra- 
ziju, Fourier teorija ir šiandien yra įdomi dėl 
socialinės filosofijos ir psichologinio įžval- 
gumo derinio bei asmeninės laimės akcen- 
tavimo. Žr. taip pat UTOPIZMAS. BG 

Frankfurto mokykla. Žr. KRITINĖ TEORIJA. 


Franklin Benjamin (1706-1790) - Ameri- 
kos valstybės veikėjas, diplomatas, moks- 
lininkas ir eseistas. Franklinas, į kurį žiū- 
rima kaip į tėvą įkūrėją, buvo Kontinento 
kongreso ir Konstitucinio konvento dele- 
gatas. Prieš Revoliuciją jis buvo pašto vi- 
ceministras, Pensilvanijos susirinkimo na- 
rys, kolonijos diplomatinis agentas 
Anglijoje. Per karą atstovavo Amerikai 
Prancūzijoje. Dar prieš tai Franklinas 
išgarsėjo moksliniais eksperimentais, ypač 
tirdamas elektrą, ir naudingų įtaisų išra- 
dimais. Turtą susikrovė iš leidybos ir 
spaustuvių, jis buvo ir laikraščio Pennsyl- 
vania Gazette redaktoriumi. Parašė daugy- 
bę vedamųjų straipsnių, esė ir brošiūrų 
apie politiką, ekonomiką, mokslą, moralę 
ir savęs tobulinimą. Richardo Saunderso 
slapyvardžiu daugiau kaip dvidešimt me- 
tų jis rengė Vargso Ričardo almanachą (Poor 
Richard's Almanack), kuriame buvo infor- 
macijos apie mokslą ir techniką bei dau- 
gybė aforizmų apie dorovę, nors ne Fran- 
klino sukurtų, bet su juo susijusių. Plačiai 
skaitomoje Autobiografijoje (Autobiography; 
1788-1789) Franklinas pasakoja apie sa- 
vo gyvenimą intelektinio, visuomeninio ir 
moralinio tobulėjimo terminais. 

Įvairias Franklino idėjas ir rekomenda- 
cijas galima susieti į visumą kaip plačią po- 
litinę teoriją ir aptarti ją socialinės evoliu- 
cijos bei PAZANGOS, kurias jis nuolat rėmė, 
terminais. Franklinas atmetė formalią 
krikščionybės dogmą, bet visatoje matė tvar- 
ką. Protu ir patirtimi Žmogus pažįsta gam- 
tą, visuomenę bei save ir turi pasinaudoti 
tomis žiniomis, kad pagerintų savo padėtį. 
Tam tobulėjimui reikia religijos, kalbos ir 
spaudos laisvės, taip pat ekonominių gali- 
mybių, kurių suteikia teritorinė ekspansija 
ir laisva prekyba. Šiose sąvokose glūdi Fran- 
klino įsitikinimas, kad Žmonės yra lygūs. 
Jis kritikavo turtinguosius ir britų aristok- 
ratiją už intelektines ir politines pretenzi- 
jas. Pirmenybę jis teikė sveikam protui ir 


FRANKLIN 


praktinėms žinioms, kurias skleidė visiems 
žmonėms savo leidiniais. Kad paskatintų 
produktyvumą ir socialinę harmoniją, bū- 
tinus siekiant aukštesnio gyvenimo lygio, 
Franklinas ragino žmones puoselėti tryli- 
ka dorybių: saikingumą, tylą, tvarką, ryžtą, 
taupumą, darbštumą, nuoširdumą, teisin- 
gumą, susilaikymą, švarą, ramybę, skais- 
tybę ir nuolankumą. 

Valdžia galėtų palengvinti pažangą, jei 
būtų vieninga, gebėtų tikslingai planuoti ir 
veikti, rūpintųsi žmogaus laisve. Frankli- 
nas pasisakė prieš savininkų valdžią, ap- 
mokestinimą be atstovavimo ir vergovę. Po 
revoliucijos jis rėmė visuotinę vyrų balsa- 
vimo teisę ir vienų rūmų nacionalinį įsta- 
tymų leidybos organą. Be to, gindamas pa- 
prasto žmogaus interesus, Franklinas grindė 
savo politiką praktiniais sumetimais. Visuo- 
tinė balsavimo teisė skatino patriotizmą ir 
klusnumą; vienų rūmų įstatymų leidybos 
organas trukdė turtingiesiems ir garantavo 
vieningą, efektyvią valdžią. Tokia valdžia 
skatintų ekonomikos augimą įsigyjant 
žemių, prekybą, taip pat statydama tiltus, 
tiesdama kelius ir kanalus. 

Prieš Revoliuciją Franklinas manė, kad 
pažanga pasiekiama valdant geram monar- 
chui. Ši nuomonė kartu su nuolatine frak- 
cijų ir minios baime rodo šiek tiek skeptišką 
požiūrį į demokratinę politiką. Franklino 
reikalavimą vykdyti labdaringus valdžios 
projektus, pvz., statyti ligonines, atsvėrė so- 
cialinės gerovės programų, kurios gali ska- 
tinti tinginystę, kritika. Jis manė, kad tinka- 
mesnis būdas siekti pažangos yra 
įkvėpimas ir nukreipimas, kuriuos teikia jo 
pamokymai, dorybės ir aforizmai. Frankli- 
nas kartais buvo kritikuojamas už tai, kad 
žmonijos pažangą sutapatino su materia- 
line gerove, moralinę ir socialinę filosofiją 
su verslo etika, o demokratinės valdžios pa- 
teisinimą su politiniu pragmatizmu. DPR 

Freud Sigmund (1856-1939) — austrų psi- 
choanalitikas ir socialinis filosofas. Freu- 
das gimė 1856 m. gegužės 6 d. Freiburge, 
Moravijoje, dabartinės Čekijos teritorijoje. 
1859 m. šeima persikėlė į Leipcigą, o po me- 
tų į Vieną, kuri tapo Freudo namais iki pat 
nacių anšliuso 1938 m. Paskutinius gyve- 
nimo metus jis praleido Londone, kur mirė 
1939 m. rugsėjo 23 d. nuo įsisenėjusio vėžio. 
Freudas studijavo mediciną, praktikavo 
neurologiją ir tyrė hipnozę, ypač paskuti- 
niame XIX a. dešimtmetyje dirbdamas kar- 
tu su Breueriu. Jis buvo psichoanalitinio są- 
jūdžio įkūrėjas; turėjo daug sekėjų, tačiau 
atsirado ir atskalūnų mokyklų, pvz., Adle- 
rio ir Jungo. 

Psichoanalizę Freudas taikė, ypač vė- 
lesniais metais, platesnėms socialinėms 
problemoms. Socialinės ir politinės jo teori- 
jos pateikiamos pirmiausia veikale Civili- 
zacija ir ja nepatenkintieji (1930), Vienos iliu- 
zijos ateitis (1927) ir esė apie karą (1915 ir 
1932). Įprastas Freudo pasaulėžiūros - šal- 
tos, nepalenkiamos, atkaklios, nenuo- 
laidžios žydiškos vizijos — apibūdinimas 
teisingai nusako jos atšiaurumą, bekom- 
promisiškumą ir pesimistiškumą. Freudas 
buvo pasiryžęs žvelgti į pasaulį tiesiai, ne- 

siūlyti jokio išsigelbėjimo, paguodos ar pra- 
našystės. Jis nebuvo radikalių socialinių 
permainų šalininkas, kaip ir nebuvo kapi- 
talizmo kritikas, nebent netiesioginis. 

Freudas siekė moksliškai suvokti psichi- 
kos reiškinius, atskleisti jų priežastis ir dėl 
jų atsiradusios prasmingos tvarkos dėsnin- 
gą patvirtinimą. Jis išplėtojo struktūrinį 
proto apibūdinimą, pagal kurį yra trys psi- 
chikos sritys, regionai ar provincijos. Esmi- 
nės varomosios jėgos yra susijusios su id, 
kuri yra seniausia, tamsiausia ir sunkiau- 
siai suvokiama iš šių psichikos sričių. Ji yra 
visiškai nesąmoninga, iracionali ir amora- 
li, „katilas, kupinas kunkuliuojančių jaudu- 
lių“. Čia vyrauja seksualinės jėgos - lytinis 
seksualumas yra svarbiausia, bet ne išim- 
tinė jų forma, - kurios reikalauja nedelsiant 
jas tenkinti ir nepripažįsta tikrovės dikta- 
to. Paprastas ir vyraujantis impulsas yra 
siekti tenkinti šiuos vidinius organizmo po- 
reikius bei jėgas. 

Id negalima leisti tiesiog įgyvendinti ne- 
pastovių ir potencialiai griaunamųjų 
užmačių. Todėl iš jos kyla tarpininkas tarp 
jos ir išorinio pasaulio, kurio užduotis 
išsiaiškinti aplinkybes, leidžiančias įgyven- 
dinti id ketinimus. Ši proto sritis, žinoma 
kaip Aš (ego), atsiranda iš id vaikystėje kaip 
realistiškas atsakas į išorės reikalavimus ir 
sąlygas: ji išmoksta prisitaikyti. Didžioji jos 
dalis, bet ne visa, yra sąmoninga, todėl ji 
nėra ekvivalentiška sąmonei. Jos funkcija 
yra savisauga, todėl vyrauja tikrovės (rea- 
lybės) principas (kaip priešingybė malonu- 
mo principui). 

Trečioji sudedamoji proto dalis yra 
Aukščiau negu Aš (super ego), ten glau- 
džiasi susilaikymas, sąžinė ir kaltė. Tai yra 
„tradicijos įnagis“ bei draudimų, tabu ir 
cenzūros centras. Ji gali būti priešinga ir 
pasirengusi peržengti išgyvenimo porei- 
kius. Tačiau super ego pirmiausia dėl kal- 
tės, kurią jis įteigia, yra pagrindinis civili- 
zacijos instrumentas, transformuojantis 
vaiką į „moralią ir socialią būtybę“ bei 
laipsniškai leidžiantis atsisakyti išorinės 
prievartos formų. 

Freudo psichologinis modelis dina- 
miška ir sudėtinga forma padeda suprasti 
bendrą proto ir aistros konfliktą. Jo instink- 
tų apibūdinimas pakeitė, kaip jis pri- 
pažino, neerotinį agresyvumą bei griovi- 
mą, ir pagaliau teoriškai pagrindęs 
redukavo instinktus į erotinius ir agresy- 
vius arba griaunamuosius, parodė civili- 
zacijos evoliuciją kaip nesibaigiančią ko- 
vą tarp Eroto ir Mirties, Meilės ir 
Neapykantos, gyvenimo ir mirties instink- 
tų. Nors Freudas pareiškė, kad šie instink- 
tai beveik niekada neveikė izoliuotai, 
didžioji jo teorija paprastai teisingai vadi- 
nama mistiška. 

Freudas pateikė kelias spekuliatyvias 
antropologijas, vaizduojančias civilizacijos 
pripažinimą kaip tam tikros rūšies sociali- 
ne sutartį, racionalius mainus. „Civilizuo- 
tas žmogus išmainė dalį savo laimės gali- 
mybių į dalį saugumo“. Tačiau tai, ką laimi 
ir pralaimi kiekvienas individas, skiriasi. 
Psichinės energijos perskirstymas, kurio 
pareikalavo civilizacija, vyksta daugiausia 
tarp vyrų, kurie yra priversti „sublimuoti 
instinktus, ko moterys beveik negeba”. To- 
dėl moterys, saugančios šeimos ir lytinio 
gyvenimo interesus, lengvai tampa civili- 
zacijos priešais. Šis vaizdas kartu su tokio- 
mis ypatingomis teorijomis kaip penio pa- 
vydo teorija paaiškina stiprią feminizmo 
opoziciją Freudui. 

Žmonės įvairiai išgyvena suluošinimą 
erotiniame gyvenime. Tačiau svarbiausia 
civilizacijos kaip visumos procesui yra kal- 
tės jausmas, būtinas pažangai, bet per bran- 
gus laimei. Taigi civilizacija auga formuo- 
jantis nerimui, slopinimui, sublimacijoms 
ir reakcijoms, „todėl vaikas su visai kito- 
kiais įgimtais polinkiais išauga tuo, ką mes 
vadiname normaliu vyru, taip skausmingai 
įgytos civilizacijos skleidėju ir iš dalies jos 
auka“. Civilizacija taip pat siūlo tam tikrus 
uždraustų agresyvių jėgų išliejimo būdus, 
pvz., nusikaltėlių bausmes, kurios tampa 
pasitenkinimo pakaitalu, ir karą. 

Freudas aiškino mases kaip tingias, ne- 
protingas, nevaldomas, nelinkusias ins- 

tinktyviai aukotis ir reikalaujančias auto- 
riteto; tai skatino „nepriklausomo proto vy- 
rų“, „vyrų, kurie pajungia savo instinkty- 
vu gyvenimą proto diktatūrai“, aukštesnio 
sluoksnio viziją. Jis tikėjosi, nors ir 
priešokiais, kad jie galėtų veikti kaip 
žemesnių mirtingųjų mokytojai ir vadovai. 

Tačiau nuolatinis proto veržimasis į so- 
cialinį gyvenimą nesunaikino senojo agre- 
syvaus Adomo. Socialistai ir komunistai, — 
kuriuos Freudas parodijavo apibūdinda- 
mas kaip tikinčius tuo, „kad Žmogus yra 
visiškai geras ir geranoriškas kaimyno 
atžvilgiu, bet jo prigimtį sužalojo privačios 
nuosavybės institucija,“ — buvo atmesti dėl 
to, kad idealizavo Žmogaus prigimtį. Freu- 
dui privati nuosavybė buvo ne agresyvu- 
mo šaltinis, o rezultatas; jei nebūtų pri- 
vačios nuosavybės, agresyvumas reikštųsi 
kitomis formomis, pvz., seksualine konku- 
rencija. Agresyvumas, „nesunaikinamas 
žmogaus prigimties bruožas“, išliks. Ko- 
munizmas suabejojo esminėmis žmogaus 
varomosiomis jėgomis, todėl buvo pa- 
smerktas žlugti. 

Freudas buvo kritikuojamas dėl įvairių 
priežasčių. Jo klinikiniais aiškinimais buvo 
abejojama, nes dažnai tam tikrą elgesį gali- 
ma buvo aiškinti (tikrais) išoriniais, o ne 
neįrodomais vidiniais įvykiais. Karą suke- 
lia daugelis kitų, platesnių veiksnių, o ne 
įgimti agresyvūs polinkiai, kurie yra abejo- 
tini. Egzistuojantys ištekliai - kur kas dides- 
ni, negu įsivaizdavo Freudas, - leidžia ge- 
riau patenkinti instinktus, o esminius 
polinkius galima nukreipti į tokias atlygio 
formas, kurios sumažintų jų griaunamąjį po- 
veikį. 

Vis dėlto didžioji dalis Freudo apmąs- 
tymų, paremtų ankstesnėmis jo išvadomis 
apie Žmogaus psichiką, vis dar patrauk- 
lūs. GCD 

Gajus (veiklus 130-180) - romėnų teisinin- 
kas. Jo veikalas Institutai buvo Justiniano 
darbų pirmtakas. Zr. ROMĖNŲ TEISĖ. 


Galia. Galios sąvoka politiniame diskurse 
ir politinėje analizėje labai dažna. Vis dėl- 
to, kaip ir daugelis politinio diskurso sąvo- 
kų, „galia“ skirtingų analitikų yra api- 
brėžiama ir vartojama įvairiais būdais. Kai 
kurie šiuolaikiniai kritikai iš tiesų mano, 
kad galia yra „iš esmės ginčytina koncep- 
cija, kurios prasmė ir kriterijai visada bus 
diskusijų objektas“ (žr. Lukes. Power: a Ra- 
dical View; Connolly). Tačiau, nepaisant 
nesutarimų dėl to, kaip ši sąvoka turi būti 
apibrėžta, daugelis analitikų sutaria, kad 
„galia“ bent jau turi būti susijusi su veikė- 
ju ar institucija, veikiančia kitų požiūrį ir 
(arba) veiksmus. 

Anglų kalbos žodis „galia“ (power) ki- 
lęs iš prancūziškojo pouvoir, kuris savo 
ruožtu kildinamas iš lotyniškojo potestas ar- 
ba potentia, o šis reiškia „gebėjimą“ (abi 
reikšmės iš lotyniško veiksmažodžio pote- 
re, gebėti). Romėnams potentia reiškė vieno 
žmogaus ar daikto gebėjimą ar galimybę veik- 
ti kitą. Potestas, politiškai turintis daug siau- 
resnę reikšmę, žymėjo konkrečias savybes 
žmonių, gebančių komunikuoti ir veikti 
kartu; šiandien šią sąvoką mes galime šiek 
tiek paaiškinti sakydami, kad jėga slypi kie- 
kybėje. CICERONAS išskyrė šias sąvokas: 
„Potestas in populo, auctoritas in senatu” (ga- 
lios — liaudies, valdžia - senato), ir svar- 
biausia yra pažymėti, jog galia buvo 


griežtai skiriama nuo kitų sąvokų - tokių 
kaip AUTORITETAS, prievarta, jėga ir 
SMURTAS. 

Tačiau nuo XVII a. šie buvę skirtumai ir 
ribojimai ėmė blankti arba nykti. Gamtos 
mokslų revoliucijos pradžioje buvo mėgi- 
nama taip pat moksliškai ir griežtai tirti po- 
litiką. Vienas iš pirmųjų filosofų, išplėtusių 
naujojo mokslo kalbą politikos tyrimams, o 
ypač „galiai“, buvo Thomasas HOBBESas. 
Ištikimas mechaniniams naujojo mokslo 
įvaizdžiams, Hobbesas iš naujo apibrėžia 
galią kaip priežasties ir padarinio santykį, 
kaip santykį tarp aktyviojo stumiančiojo 
„Veikėjo“ ir pasyvaus „paciento“: 


Galia ir Priežastis yra tas pat. Priežastį ir 
padarinį atitinka galia ir veiksmas; nes ir 
viena, ir kita yra tas pat... Nes kai veikė- 
jas turi visas tas akcidencijas [t. y. derinį 
savybių], kurios yra būtina prielaida pa- 
daryti kokį nors poveikį pacientui, mes 
sakome, kad veikėjas turi galią daryti šį 
poveikį, jei šis bus daromas pacientui... 
Taigi veikėjo galia ir veiksminga priežastis 
yra tas pat (De corpore, 10 skyrius). 


Nors šio mechaninio priežastinio jėgos 
santykių vaizdavimo pranašumas buvo pa- 
prastumas, tačiau ir čia neišvengta sunku- 
mų. Pavyzdžiui, nors vylėsi žmonių veiks- 
mus apriboti mechaniniais postūmiais ir 
potraukiais, Hobbesas negalėjo nutolti nuo 
senojo Aristotelio požiūrio, kad visi daiktai 
siekia kokio nors tikslo ir žmonių veiksmai 

būtinai susiję su kokia nors nauda. Tai ypač 
akivaizdu, kai naudojamasi galia. Žmonių 
kaip būtybių galios įgijimas ir naudojima- 
sis ja neišvengiamai susijęs su kokia nors 
veikėjo turima gėrio samprata, kurią jis sie- 
kia įgyvendinti (nereikia nė sakyti, kad ati- 
tikmens šiam reiškiniui gamtos moksluo- 
se nėra). O dėl Hobbeso egoistų, nuolat 
jaučiančių nepriteklių, tai visi veikėjai 
stengsis įpiršti jiems kiekvieno savaip su- 
prantamą gėrį, kurių kiekvienas sutaps su 
jų pačių troškimų patenkinimu. Todėl Hob- 
besas į pirmą vietą iškelia „bendrą visų 
žmonių polinkį - amžiną ir nenutrūkstan- 
tį vis didesnės valdžios (galios) troškimą, 
pasibaigiantį tik su mirtimi“ (Leviatanas, 
d. 1, sk. 11, p. 113). Šį troškimą gali sutram- 
dyti tik aukščiausioji suvereno galia. 

Šių Hobbeso minčių variacijų galima 
rasti XX a. socialinių mokslininkų ir filo- 
sofų veikaluose. Pavyzdžiui, Maxas 
WEBERis apibrėžė galią kaip „tikimybę, 
kad vienas socialinių santykių veikėjas... 
įgyvendins savo valią“, nors kiti priešinsis 
(Economy and Society, t 1, p. 53). Taip pat ne- 
visiškai išnyko ir Hobbeso mechanistinio 
postūmių-potraukių vaizdo žavesys. Rober- 
tas Dahlis mano, kad „mūsų supratimas apie 
esminės [galios arba] įtakos laipsnį grindžia- 
mas intuityviomis sąvokomis, labai panašio- 
mis į tas, kuriomis mechanikoje grindžiamas 
jėgos supratimas“ (Modern Political Analysis, 
p. 41). Taip pat ir, pasak A. S. McFarlando, 
„galios idėja iš esmės remiasi priežastimi, 
kuri stumia; galios apibrėžimai, grindžiami 
jėgų skirtumu, rodo, kas vyksta, kai pirma- 
sis priežastinis veiksnys stumia viena kryp- 
timi (jėga), o antrasis — kita kryptimi (pasi- 
priešinimas). Stipresnis postūmis arba 
didesnė jėga yra „stipresnė“ priežastis, t. y. 
daugiau galios turintis veiksnys“ (Power and 
Leadership, p. 11). 

Politikos mokslų teoretikai „bihevio- 
ristai“, ypač „pliuralizmo“ šalininkai, 
teigia, kad galios naudojimas yra toks 
santykis, kai vienas veikėjas C aiškiai 
stengiasi priversti kitą veikėją R atlikti tai, 
ko siekia C, tačiau ko šiaip R nedarytų. 

Jei „galios išmėginimą“ laimi C, tuomet 
sakoma, jog C turi galią R atžvilgiu tam 
tikroje „probleminėje srityje“, kurioje jie 
atvirai vienas kitam prieštaravo (Zr. Si- 
mono, Dahlio, Polsby’o ir Rikerio esė Bel- 
lo bei kitų leidinyje). Dar visai neseniai 
toks požiūris į galią dominavo politikos 
moksluose, ypač JAV. 

Tačiau XX a. pabaigoje bihevioristinė- 
pliuralistinė galios sąvoka vis labiau kriti- 
kuojama, ne tiek dėl to, kad yra klaidinga, 
kiek dėl to, kad yra netiksli ir vienašališka, 
arba „vienmatė“ (žr. Lukes. Power: a Radi- 
cal View). „Dvimačiu“ vertinimu, kurį pa- 
teikė Peteris Bachrachas ir Mortonas Barat- 
zas (kn.: Bellas ir kt.), politinė galia yra 
dviveidis Janas. Šie autoriai mielai sutin- 
ka, kad pliuralistai yra teisūs dėl vieno iš 
politinės galios „veidų“,t. y. kai galia varto- 
jama atvirai ir tai galima stebėti. Bet galia 
turi ir kitą, paslėptą, veidą. Tam tikrais at- 
vejais galia gali būti naudojama slapta ar- 
ba tokiais būdais, kurių negalima matyti 
tiesiogiai. Pavyzdžiui, C gali vartoti galią 
kontroliuodamas darbotvarkę ir šitaip leis- 
damas rengti diskusijas, debatus ir daryti 
sprendimus tik „saugiais“ klausimais, ne- 
pažeidžiančiais C interesų. Arba C gali pa- 
sinaudoti tendencingumu, slypinčiu po- 
litinėje sistemoje, kai C interesus linkstama 
vertinti labiau už R interesus. Arba vėlgi 
R, numatydamas pralaimėjimą ir (arba) 
represijas, gali nesiryžti prieštarauti C tam 
tikru klausimu. Faktas, kad nėra atviro pa- 
sipriešinimo arba akivaizdžių pastangų 
naudoti galią, nereiškia, jog galia nėra 
naudojama. Priešingai, jis gali reikšti, kad 
galia naudojama daug veiksmingiau. 

Su vienmačiu ir dvimačiu požiūriu į ga- 
lią savo ruožtu ėmė konkuruoti alternaty- 
vus „trimatis“ požiūris. Anot Steveno Lu- 
keso (Power: a Radical View), dvimatė 
pliuralistinio vertinimo kritika nėra išsami. 
Nors visais trimis požiūriais sutinkama, 
kad C turi galios R atžvilgiu tuomet, kai 
„C veikia R būdu, prieštaraujančiu R inte- 
resams”, du pirmieji požiūriai daro dar vie- 
ną problemiškesnę prielaidą, jog galimi 

priešininkai žino savo tikruosius INTE- 
RESUS. Lukesas prieštarauja tam tvirtinda- 
mas, kad tokia prielaida yra neapibrėžta ir 
dažnai nepagrįsta, nes R gali turėti klai- 
dingų įsitikinimų dėl R interesų. Iš tiesų 
pats veiksmingiausias būdas, kuriuo C ga- 
li panaudoti galią R atžvilgiu, yra sufor- 
muoti paties R įsitikinimus apie tai, kas pa- 
deda, o kas trukdo R interesams. Jei C gali 
įteigti R netikrą arba klaidingą paties R in- 
teresų interpretaciją ir pasinaudoti ja, C ga- 
lia yra beveik visiška ir dar stipresnė dėl to, 
kad jos praktiškai nepastebi tie, prieš ku- 
riuos ji naudojama. 

Trimatis požiūris į galią, pabrėžiantis 
„objektyvius“ interesus, iš dalies panašus 
į Marxo „iškreiptos sąmonės“ sąvoką. Nuo 
iškreiptos sąmonės apkvaitęs žmogus dir- 
ba veikiamas iliuzijos, kad „subjektyvūs“, 
arba suvokti, jo interesai - įteigti valdančio- 
sios klasės, kastos ar grupės ir jai naudin- 
gi- yra tikrieji, arba „objektyvūs“ ,jo intere- 
sai. Tai gali būti individo, grupės arba 
klasės interesai. Tačiau Lukesas teigia - tuo 
jis artimesnis KANTui negu Marxui - kad 
yra interesų, kurių mes turime paprasčiau- 
siai dėl to, jog esame Žmonės. Suvokdami 
tai ar ne, žmonės turi objektyvų (arba, Kan- 
to žodžiais tariant, transcendentinį) auto- 
nomijos interesą. Taigi ir vergai, laikantys 
savo dalią natūralia ir neišvengiama, ir 
samdomi darbininkai, visiškai nekritiškai 
žiūrintys į kapitalistinę sistemą, ir Indijos 
„Neliečiamieji“, susitaikantys su induisti- 
ne kastų sistema, tikriausiai nežino savo 
objektyvių interesų. 

Nenuostabu, kad didžioji dalis trimačio 
požiūrio kritikos tenka jos tariamai kan- 
tiškai, neomarksiškai objektyvių interesų 
koncepcijai bei teiginiui, jog „galios“ kon- 
cepcija yra „iš esmės ginčytina“. Lukeso kri- 
tikai tvirtina, kad jis yra nenuoseklus teig- 
damas, jog galia yra iš esmės ginčytina, ir 
kartu, kad trimatis jo požiūris analitiškai yra 
pranašesnis už alternatyvias konceptuali- 
zacijas (žr. Oppenheim; Gray). Kitų kriti- 
kų nuomone, trimačio požiūrio negalima 
empiriškai pritaikyti ir patikrinti, o gynėjai 

(ypač pažymėtinas Gaventa) sako, kad ga- 
lima. Ši prieštara tebesitęsia. 

Dar viena šiuolaikinė prieštara susijusi 
su iš pažiūros nesuderinamomis „intencio- 
nalistine“ ir „struktūralistine“ galios sam- 
pratomis. Laikantis pirmos sampratos, 
kiekvieno galios naudojimo priežastis bū- 
tinai yra veikėjo, kurį galima identifikuoti, 
ketinimai. Tačiau, laikantis antrosios, ke- 
tinimai nėra analitiškai svarbūs, nes galia 
yra ne individualių veikėjų, turinčių tiks- 
lus ar troškimus, o beasmenių socialinių 
„Struktūrų“ savybė. Socioekonominės sis- 
temos yra save palaikančios struktūros, ku- 
riose individai yra tik besimainantys ir leng- 
vai pakeičiami „vaidmenų turėtojai“. Toks 
struktūralistinis požiūris į galią nesusijęs 
su konkrečiu politiniu ar ideologiniu 
požiūriu; įvairių jo variantų laikosi ir kon- 
servatyvūs sociologai (pvz., Talcottas Par- 
sonsas), ir kai kurie neomarksistai (pvz., 
Louis ALTHUSSERis ir Nicosas Poulantzas). 
Kai kurių socialinių teoretikų manymu, abu 
požiūriai galiausiai yra suderinami, nes 
juos vieną su kitu sieja „dialektinis“ sai- 
tas (žr. Lukes. Essays). Visai neseniai Mi- 
chelis FOUCAULT pasiūlė radikaliai keis- 
ti galios koncepciją (perkonceptualizuoti 
„galią“). Bandydamas išsiveržti iš nega- 
tyvaus arba konfliktinio Hobbeso ir We- 
berio apibūdinimo, Foucault pabrėžia ga- 
lios santykių atveriamas pozityvias „galių 
suteikimo“ perspektyvas. 

Nepaliaujamų ginčų dėl „galios“ nega- 
lima paaiškinti tuo, jog skirtingų požiūrių 
šalininkams trūksta lankstumo. Priešingai, 
galbūt dėl to, kad „galia“ yra tokia esminė 
politinio diskurso sąvoka, taip dažnai ir 
taip karštai ginčijamasi dėl jos prasmės. 
Tikrai nepakanka vien tik apsispręsti dėl 
apibrėžimo, kadangi tai reiškia ne koncep- 
tualios prieštaros vengimą, bet dalyvavimą 
joje. TB 

Gandis Mohandas Karamčandas (Gandhi 
Mohandas Karamchand; 1869-1948) - di- 
dysis Indijos lyderis ir įkvepiantis mąsty- 
tojas. Gandis Anglijoje baigė teisės moks- 
lus; nesusižavėjęs teisine praktika Indijoje, 
jis išvyko į Pietų Afriką. Šioje šalyje jis pra- 
leido per porą dešimtmečių, vadovavo 
daugeliui kampanijų prieš rasinę diskri- 
minaciją ir sukūrė savo garsųjį nesmurtinio 
priešinimosi metodą — satyagraha. 1915 m. 

grižęs į Indiją jis tapo neginčijamu Indijos 
nacionalinio judėjimo lyderiu. Gandis išplė- 
tojo naują politinio diskurso kalbą, kuri atro- 
dė archaiškas, bet istoriškai jaudinantis sim- 
bolių rinkinys, taip pat pasirinko paprastą ir 
asketišką gyvenimo būdą, kuris leido jam su- 
sitapatinti su vargingiausiais šalies gyven- 
tojais ir sutelkti juos vadovaujant radikaliai 
transformuotai Kongreso partijai. 1920 m. jis 
pradėjo Nebendradarbiavimo sąjūdį, 1930 m. 
Pilietinio nepaklusnumo sąjūdį, o 1942 m. 
sąjūdį Palik Indiją. 1947 m. Indijos nepriklau- 
somybė daugiausia priklausė nuo jo. Jo trium- 
fas sutapo su didžiausiu pralaimėjimu, nes 
nepriklausomybę ženklino didžiulės induis- 
tų ir musulmonų riaušės, kurių žiaurumas jį 
palaužė ir atėmė norą gyventi. Nors palūžęs 
ir nusilpęs, jis keliaudavo į tolimas neramias 
vietas ir vienas be kitų pagalbos grąžindavo 
taiką ir gerą valią. Kai jį nužudė induistų fa- 
natikas, Albertas Einsteinas manė, kad atei- 
nančios kartos „vargiai patikės, jog toks kaip 
jis iš kūno ir kraujo kada nors vaikščiojo šia 
žeme“. 

Moralinė ir politinė Gandžio mintis 
grindžiama santykinai paprasta metafizi- 
ka. Jis manė, kad visatą valdo Aukščiau- 
siasis Protas, arba principas, kurį jis noriau 
vadino satya (Tiesa) ir - nusileisdamas pa- 
pročiams — Dievu. Jis slypi visose gyvose 
būtybėse, pirmiausia žmonėse, save suvo- 
kiančios sielos ar dvasios forma. Ši dvasia 
sudaro Žmogaus esmę. Kūnas, kuris yra tik 
materiali konstrukcija, iš esmės yra nerea- 
lus ir neturi moralinių reikalavimų. Visi no- 
rai ir troškimai, kurie peržengia biologinį 
minimumą, yra jausminio nuolaidžiavimo 
ir dvasinio degradavimo formos. Šiuolai- 
kinės Vakarų civilizacijos centras Gandžiui 
yra kūnas. Tai matyti iš jos reikmių augi- 
mo, susilaikymo stygiaus ir moralinio bei 
dvasinio nuosmukio. Todėl ji (Vakarų ci- 
vilizacija) neturėtų ilgai išsilaikyti. 

Gandis teigia, kad visi žmonės dalijasi 
dieviškąja esme, todėl jie yra „iš esmės vie- 
nis“. Jie ne tik yra lygūs, jie tapatūs. Todėl 
meilė yra vienintelė tinkama santykių tarp jų 
forma; ji yra „mūsų būties“ ir „mūsų rūšies 

dėsnis“. Meilė išreiškia rūpinimąsi kitais ir 
globą, visišką pasiaukojimą, kad būtų 
nušluostyta „kiekviena ašara kiekvienoje aky- 
je“. Ji taip pat reiškia ahimsa neigimą — ne- 
smurtą. Visa socialinė ir politinė Gandžio 
mintis susijusi su meilės principo veikimo 
aiškinimu visose gyvenimo srityse. 

Gandžiui valstybė „simbolizuoja kon- 
centruotą smurtą“. Ji kalba prievartos ir 
vienodumo kalba, iščiulpia savo valdinių 
iniciatyvos ir savitarpio pagalbos dvasią, 
„Nužmogina“ juos. Kadangi žmonės dar nė- 
ra moraliai tobuli ir pajėgūs atsakingai veik- 
ti visuomenėje, valstybė yra būtina. Tačiau, 
kad netrukdytų žmonėms augti, ji turi būti 
organizuota taip, kad prievartos būtų nau- 
dojama kuo mažiau, o kuo daugiau vietos 
žmogaus gyvenime būtų palikta savano- 
riškoms pastangoms. 

Kaip įsivaizdavo Gandis, nesmurtinę 
valstybę iš tikrųjų sudaro mažos sava- 
valdžios, santykinai ekonomiškai nepri- 
klausomos kaimo bendruomenės, kurios 
pasikliauja moraliniu ir socialiniu spaudi- 
mu. Jos renka apylinkės atstovus, kurie sa- 
vo ruožtu renka provincijos ir valstybės 
atstovus. Policija nesmurtinėje valstybėje 
yra iš esmės socialiniai darbuotojai, ku- 
riuos palaiko ir kuriais pasitiki vietos ben- 
druomenė, įstatymą jie priverčia vykdyti 
remdamiesi įkalbinėjimu ar visuomenės 
nuomone. Su nusikaltimais dorojasi kaip 
su liga, kuriai reikia ne bausmės, o supra- 
timo ir pagalbos. Sprendimus priima dau- 
guma. Tačiau daugumos valdžia „dvelkia 
smurtu“ ir priklauso nuo dviejų esminių 
suvaržymų. Pirma, kai mažumai klausi- 
mas labai rūpi, dauguma negali to nepai- 
syti. Antra, kadangi Žmogus yra morali 
būtybė, negalima reikalauti, kad jis elgtų- 
si priešingai savo sąžinei. Todėl kiekvie- 
nas pilietis išlaiko teisę reikšti PILIETINĮ 
NEPAKLUSNUMĄ politikai, kurią jis 
nuoširdžiai laiko begėdiška. Gandžiui tai 
yra „prigimtinė teisė, kurios negalima at- 
sisakyti neprarandant savigarbos“. 

Nesmurtinė valstybė įsipareigoja vyk- 
dyti sarvodaya, t. y. rūpintis visų Žmonių 

augimu ir iškilimu. Todėl įstatyminės tur- 
tinės teisės joje neturi būti. Privati nuosa- 
vybė neigia visų žmonių „tapatumą“ ir 
„Vienį“, todėl yra amorali. Ji taip pat suke- 
lia tokias blogybes kaip išnaudojimas, gei- 
dulingumas ir jausmų palaidumas, panie- 
ka kitiems Žmonėms. Gandžio manymu, 
turėti perteklių, kai kiti negali patenkinti 
netgi svarbiausių poreikių, yra „nuodėmė 
prieš žmoniją“. Kadangi privačios nuosa- 
vybės institucija egzistuoja ir Žmonės prie 
jos pripratę, jis siūlo, kad turtingieji imtų 
tik tiek, kiek jiems reikia, o likusį turtą sau- 
gotų bendruomenei. Kuo toliau, tuo labiau 
jis įsitikino, kad tokios globos idėja yra per 
daug svarbi, kad ją galima būtų palikti tur- 
tingųjų geravališkumui, todėl skyrė vals- 
tybei svarbų vaidmenį ekonomikoje, matyt, 
nesuprasdamas, kad šitaip prieštarauja sa- 
vo minimalistinei valstybės sampratai. Jis 
gynė didelius mokesčius, paveldėjimo 
teisės apribojimus, valstybinę žemės ir sun- 
kiosios pramonės nuosavybę, netgi nacio- 
nalizaciją be kompensacijos. 

Gandžio įnašas, kuriant šiuolaikinę In- 
diją, buvo be galo didelis. Be kitų darbų, 
jis reformavo induizmą, pakenkė ne- 
liečiamiesiems, atkreipė indų dėmesį į 
socialinio teisingumo klausimus, tapo ste- 
binančios drąsos ir bebaimiškumo pa- 
vyzdžiu, sužadino stiprų indų kultūrinį 
pasididžiavimą, nepaprastai plataus už- 
mojo ir išsamų nacionalizmą. Platesniu 
mastu Gandžio įnašą sudarė SMURTO kri- 
tika, jo nesmurtinės visuomenės vizija ir 
naujas politinių veiksmų metodas. Jo 
pažiūrų ribotumas reiškėsi industrinės vi- 
suomenės svarbos nevertinimu, tuo, kad 
grupių santykius ir konfliktus vertino kaip 
tarpasmeninius, į politinį gyvenimą įnešė 
nepageidautinai daug subjektyvumo. Be 
to, jis nematė skirtumų tarp asmeninės ir 
politinės moralės, skatino nuomonę, kad 
politinis gyvenimas iš esmės tėra asmeni- 
nės moralės ir egzistencinių problemų 
sprendimo arena. BCP 

Gentile Giovanni (1875-1944) — italų filo- 
sofas. Jaunystėje buvo IDEALIZMO šalinin- 
kas ir CROCE's draugas, vėliau tapo FA- 
ŠIZMO šalininku. 


George Henry (1839-1897) - amerikiečių 
ekonomistas, žurnalistas ir filosofas. Gimęs 
Filadelfijoje, pamaldžioje, klestinčioje šei- 
moje, George'as beveik negavo formalaus 
išsilavinimo. 1858 m. jis atvyko į Kaliforni- 
ją, kur skurdžiai vertėsi dvidešimt metų 
kaip Žurnalistas ir redaktorius. 1879 m. jis 
baigė rašyti savo pagrindinį darbą Pažanga 
ir skurdas (Progress and poverty); netrukus 
persikėlė į Niujorką, kur įsipainiojo į vie- 
tos politiką. Kaip Jungtinės darbo partijos 
kandidatas, jis gavo įspūdingą skaičių 
rinkėjų balsų per pirmąjį iš dviejų nesėk- 
mingų bandymų laimėti mero rinkimus. De- 
vintajame XIX a. dešimtmetyje, savo 
didžiausios šlovės laikotarpiu, George'as 
toliau rašė knygas, tobulino savo „vieno 
mokesčio doktriną“, sulaukė didžiulės sėk- 
mės viešai apie ją kalbėdamas didžiulei 
auditorijai Britanijoje, Jungtinėse Amerikos 
Valstijose ir Australijoje. Paskutiniais Ge- 
orge'o gyvenimo metais vyko politiniai ir 
intelektiniai ginčai jo idėjomis besidomin- 
čiuose radikaliuose sluoksniuose, o tam tik- 

rame akademinių ekonomistų sluoksnyje 
jo buvo santykinai nepaisoma. 

George'o doktrina yra ir etinė, ir eko- 
nominė teorija. Ji apima Locke'o prigimti- 
nių teisių koncepciją, kuri priskiria išimti- 
nę neribotą darbo produktų nuosavybę 
darbo jėgos savininkams (žr. LOCKE), bet 
neapdorotų gamtos išteklių nuosavybę sie- 
ja su tam tikru egalitariniu padalijimu. So- 
cialinę neteisybę sudaro ir laisvo darbo jė- 
gos bei jos produktų naudojimo suvaržymų, 
ir netrukdomos privačios neapdorotų gam- 
tos išteklių nuosavybės padariniai. Ekono- 
minė teorija apibūdina, kokiu būdu tie 
suvaržymai ir nuosavybė sukelia tokius pa- 
darinius. 

Laikydamasis KLASIKINĖS POLITINĖS 
EKONOMIJOS teorinės struktūros, George'as 
bando paaiškinti aiškius paradoksus: nuo- 
latinis skurdas augant produktyvumui, ne- 
kintantys uždarbiai didėjant turtui. Jis 
išplėtoja Ricardo rentos teoriją, norėdamas 
parodyti, jog visais atvejais konkurencinė- 
je ekonomikoje visas šis prieaugis galiau- 
siai atitenka žemės savininkams, kurie kaip 
būtino, bet ribotos pasiūlos, gamybos 
veiksnio savininkai bet kurioje bendruome- 
nėje derybose laikosi unikalios monopolis- 
to pozicijos. Gamtos išteklių nuomos ir pre- 
kinės vertės prieaugis atsiranda tik dėl 
technikos pažangos ir gyventojų skaičiaus 
augimo, o šio „neuždirbto pelno“ išmokė- 
jimas sudaro išskaitymus ir iš darbo, ir iš 
kapitalo apyvartos. Todėl tikrasis intere- 
sų konfliktas kapitalistinėje visuomenėje 
atsiranda ne tarp darbininkų ir kapitalis- 
tų, bet tarp šių abiejų grupių ir žemės sa- 
vininkų. Didžiuliai turto padalijimo neto- 
lygumai labiausiai priklauso nuo šios 
žemės monopolijos, taip pat nuo kitų kon- 
kurencijos suvaržymų monopolistinio po- 
veikio. 

George'as siūlo „vieną mokestį“ kaip 
teisingą ir veiksmingą priemonę nuo šių so- 
cialinių blogybių. Nereikia įgyvendinti 
kiekvieno asmens lygių teisių į gamtos 
išteklius juos nacionalizuojant ir nuolat 
perskirstant. Vietoj to demokratinė valdžia 

turėtų apmokestinti 100 procentų mokesčiu 
žemės nuomos vertę. Tokia priemonė iškart 
taptų patenkinamu minimalių valstybės 
pajamų šaltiniu, nutrauktų spekuliaciją 
žeme (kuri suprantama kaip pradinė ver- 
slo ciklų priežastis) ir žemės rinkoje sukur- 
tų didesnę konkurenciją. Turto paskirsty- 
mas šiuo atveju būtų lygesnis ir atitiktų tai, 
ką kiekvienas asmuo uždirba ar sutaupo. 
HS 

Gercenas Aleksandras Ivanovičius (1812- 
1870) — rusų filosofas ir publicistas. Gerce- 
nas buvo neteisėtas, tačiau išpaikintas ru- 
sų aristokrato ir vokietės motinos vaikas. 
Kaip svarbiausia XIX a. rusų minties figū- 
ra, jis laikėsi tarpinės pozicijos tarp prova- 
karietiškų „zapadnikų“ ir slavofilų, tarp li- 
beralizmo ir socializmo. Iki 1847 m. jis buvo 
Žymiausias iš „zapadnikų“; vėliau svar- 
biausius savo darbus rašė būdamas emig- 
racijoje Vakarų Europoje, veikiamas 1848 m. 
revoliucijų nesėkmių bei asmeninės tra- 
gedijos - žmonos neištikimybės ir mirties 
1852 m. Jis įsteigė Laisvosios rusų spau- 
dos fondą. Gerceno leidiniai, ypač Kolo- 
kol ir Poliarnaja zvezda, veikė Rusijos 
visuomenės nuomonę iki Aleksandro II re- 
formu. Jis laikomas rusų POPULIZMO pra- 
dininku; Gerceno prisiminimai Mano pra- 
eitis ir mintys (1861-1867) yra reikšmingas 
indėlis į rusų literatūrą. 

Smarkiai veikiamas HEGELio Gercenas 
pripažino dialektiką kaip istorinės pažan- 
gos aiškinimo būdą, tačiau atmetė istorijos 
neišvengiamumą ar kokios nors racionalios 
istorinės jėgos egzistavimą. Ankstyvuose 
filosofiniuose jo darbuose istorija skirsto- 
ma į tris laikotarpius: prigimtinio betar- 
piškumo, mąstymo ir (dabartinį) veiksmo. 
Jis tvirtai tikėjo žmogaus pajėgumu kurti 
savo likimą. Jo socializmas, perimtas iš 
PROUDHON o ir FEUERBACH, visada išli- 
ko anarchistinis, utopinis, antimarksistinis 
ir gana sunkiai derinosi su jo idėjomis apie 
asmens individualumo skatinimą. 

Gindamas individualizmą jis priešino- 
si slavofilų aukštinamai stačiatikybei ir 
konciliarizmui, kuris buvo pavyzdys vals- 
tiečių bendruomenei ir Rusijos santvarkai 
iki Petro I laikų. Gindamas Petro I vykdytą 
vesternizacijos politiką, jis vis dėlto nutrau- 
kė ryšius su tais rusų liberalais, kurie Eu- 
ropą laikė politiniu Rusijos plėtros mode- 
liu. Gercenas atmetė parlamentinę 
demokratiją, nes ją vertino kaip ponų ir ver- 
gų sandėrį. Jis niekada nebuvo konstituci- 
nis demokratas, o 1848 metų patirtis tik pa- 
tvirtino jo nusivylimą buržuazine, 
kapitalistine visuomene. Moralistinis jo 
bodėjimasis buržuazine vidutinybe rodė 
aristokratinį jo išauklėjimą. 

Knyga Iš kito kranto, parašyta iškart po 
1848 metų Prancūzijos revoliucijos pralai- 
mėjimo, aistringai gina individo laisvę nuo 
ideologijų, kurios reikalauja aukų dabarty- 
je ateities utopijų vardan. Nors Gercenas 
buvo priešiškas visiems mitams, galiausiai 
atrado savąjį. Netekęs vilties, kad Europoje 
įvyks socialistinė revoliucija, jis pradėjo 
žvelgti į rusų valstiečių bendruomenę kaip 
į embrioninę socialistinę organizaciją, kuri 
jauną ir energingą Rusiją galėtų nuvesti iš 
feodalizmo tiesiai į socializmą, aplenkusi 
dekadentinius kapitalistinius Vakarus. Vis 
dėlto, nepaisant sąsajų su XIX a. progresy- 
vizmu, Gerceno niekada nesugundė 
neišvengiamo istorijos dėsningumo idėja ar 
Rusijos valstiečio idealizavimo mada. Jo 
idealas buvo intelektualaus individualizmo 

ir valstietiškojo kolektyvizmo sintezė; nors 
realistiškų savo nuotaikų tarpsniais jis su- 
vokė prarają, skiriančią inteligentiją nuo 
masių, ir baiminosi, kad Europos civiliza- 
ciją gali sunaikinti prievartinė (nors, jo 
požiūriu, ir pateisinama) komunistinė re- 
voliucija. 

Ekonominio mąstymo niekada nepa- 
veikta jo socializmo vizija išliko agrarinė 
ir kooperatinė. Gercenas ragino Rusijos 
elitą eiti į liaudį, mokyti ją ir iš jos moky- 
tis, ir tai buvo įkvėpimo šaltinis pagrin- 
dinei rusų populizmo srovei, kuri pavel- 
dėjo anarchistinį ir idealistinį jo idėjų 
pobūdį. BW 

Gerovės valstybė. Šis terminas bendrais 
bruožais apibūdina grupę socialinių po- 
litinių sistemų, kurios siekia teikti pagrin- 
dines paslaugas, tokias kaip sveikatos ap- 
sauga ir švietimas, pagal poreikius ir 
neatlyginamai valstybei finansuojant. Kar- 
tais ši sąvoka laisvai išplečiama į tokias 
sritis kaip socialinė apsauga, kur iš indi- 
vidų teisiškai reikalaujama mokėti 
nemažus įnašus siekiant gauti pašalpą. 
Šis terminas buvo pradėtas vartoti penk- 

tajame XX a. dešimtmetyje, kai (ypač Bri- 
tanijoje) valdžios vaidmuo šioje srityje 
smarkiai plėtėsi. 

Šiuo metu kokios nors gerovės valsty- 
bės formos būtinybę pripažįsta didžioji po- 
litinio spektro dalis ir radikaliai ją ginčija 
tik libertarai, kuriems ji reiškia žmonių, ap- 
mokestinamų, siekiant sukaupti pinigų 
gerovės valstybei finansuoti, teisių pažei- 
dimą (žr. LIBERTARIZMAS). Svarbiausias 
ginčų klausimas — ar gerovės valstybę rei- 
kėtų laikyti kokia apsaugos priemone, nu- 
statančia minimalų gerovės lygį, žemiau 
kurio nė vienam neleidžiama nukristi, ar ji 
yra perskirstymo iš pasiturinčiųjų 
vargšams tarnyba, puoselėjanti didesnę so- 
cialinę lygybę. Šios alternatyvos apskritai 
rodo skirtumą tarp tradicinio LIBERALIZMO 
ir SOCIALDEMOKRATIJOS. DLM 

Gerson Jean (1363-1429) - prancūzų teolo- 
gas. ParyZiaus universiteto kancleris, kon- 
ciliarizmo sąjūdžio vadovas. Žr. KONCI- 
LIARIZMAS. 


Gierke Otto von (1841-1921) - vokiečių tei- 
sės teoretikas. Jo laisvų asociacijų aiškini- 
mas dažnai traktuojamas kaip ankstyvoji 
pliuralistinės valstybės teorijos versija. Zr. 
PLIURALIZMAS. 


Gildijų socializmas. Per du pirmuosius 
XX a. dešimtmečius atsiradusi doktrina ir 
judėjimas; jo esmę sudarė nevalstybinis sa- 
vavaldis socializmas, kuris kilo iš pramoni- 
nių „gildijų“, susiformavusių iš profsąjun- 
gų, gamintojų demokratijos. 

Viduramžių idioma rodo vieną iš dok- 
trinos šaltinių. Tai pirmą kartą nurodė Ar- 
thuras Penty's (pasak Margaret Cole, „tas 
nuskuręs mikčiojantis architektas“) Gildi- 

jų sistemos atkūrime (The Restoration of the 
Guild System; 1906). Tačiau prie Penty’o be- 
kompromisio viduramžiškumo prisidėjo, o 
netrukus jį užgožė kiti to meto antivalsty- 
binių nuomonių šaltiniai, kaip antai SIN- 
DIKALIZMAS, PLIURALIZMAS ir distributy- 
vizmas. Kaip tik iš šių skirtingų šaltinių 
išsirutuliojo gildijų socializmo pažiūra. Jos 
ankstyvoji plėtra vyko daugiausia globoja- 
ma A. R. Orage'o; 1907 m. jo žurnalo The 
New Age pirmasis vedamasis bendrais ter- 
minais paskelbė, kad „socializmas, kaip 
žmogaus sustiprėjimo priemonė, yra netgi 
reikalingesnis negu socializmas, kaip eko- 
nominio skurdo sunaikinimo priemonė“. 

Apie 1912 m., kai New Age pasirodė se- 
rija S. G. Hobsono parašytų, bet nepasi- 
rašytų straipsnių, ėmė rutuliotis tam tikra 
teorija ir programa. Straipsniuose pradėjo 
ryškėti valstybės ir profsąjungų „partne- 
rystės“ schema, kurioje sąjungos tapo „pa- 
tikimais organais, dvasiškai artimais se- 
novės gildijoms“. Šie straipsniai, labai 
sudominę politikos intelektualus, 1914 m. 
buvo išleisti knyga Nacionalinės gildijos: 
darbo užmokesčio sistemos ir išeities tyrimas 
(National Guilds: an Inguiry into the Wage 
System and the Way Out). Kapitalizmo sis- 
temos „darbo užmokesčio sistema“ buvo 
vertinama kaip darbininkų priklausomu- 
mo ir pasyvumo priežastis, tačiau ją pa- 
keisti siūloma ne kuria nors Žinoma so- 
cialistine alternatyva kapitalizmui, 0 tuo, 
„ką galime vadinti nacionalinių gildijų 
sistema, pagal kurią valstybė tampa orga- 
nizuotų meistrų partnere ir kartu su jais 
valdo pramonę“ (Wright, p. 26). 1915 m. 
buvo įkurta Nacionalinių gildijų lyga pro- 
paguoti naujai doktrinai, tuo metu apiben- 
drintai manifestu, kuris žinomas kaip Sto- 
ringtono dokumentas. 

Gildijų socializmo pirmtakais pripažįs- 
tami Penty’is, Orage’as ir Hobsonas, o 
aiškią politinę jo teoriją sukūrė jaunas Oks- 
fordo dėstytojas G. D. H. Cole'as (1889- 
1959). Gausioje knygų serijoje, kuri prasi- 
deda Darbo pasauliu (The World of Labour; 
1913), o aukščiausią tašką pasiekia Atnau- 

jintu gildijų socializmu (Guild Socialism Re- 
stated; 1920), Cole'as ketino nustatyti teori- 
nius gildijų pozicijos įgaliojimus ir susieti 
juos su praktine programa. 

Ypač tai buvo susiję su pataisyta VALS- 
TYBĖS teorija ir ATSTOVAVIMO prigimti- 
mi. Cole'as pateikė politinio monizmo ir 
valstybės suvereniteto teorijų pliuralisti- 
nę kritiką (glaustai 1915 m. Aristotelio 
draugijoje skaitytame pranešime ,,Konflik- 
tuojančios socialinės pareigos“ (,,Conflic- 
ting Social Obligations“). Joje į valstybę 
žiūrima „tik kaip į kitų asociaciją“, kaip į 
geografinę grupuotę tam tikriems ben- 
driems tikslams siekti, tuo tarpu pagrin- 
dinis šiuolaikinio socialinio gyvenimo 
principas yra „funkcijų specializacija“, 
reikalaujanti pripažinti grupių autonomiją 
kartu su asociatyvaus bendradarbiavimo 
struktūros poreikiu. Ilgiau negalima, sa- 
koma, „skubotai tapatinti bendruomenę ir 
valstybę“, nors tikslas yra „ne apibendrinti 
susijungimą, o individualizuoti valstybę“. 
Cole'o gildijų socializmo sistemos kūri- 
mas daugiausia buvo pastangos suteikti 
jo bendrai socialinei teorijai struktūrinę 
formą. Ji teikė teorinį pramonės savival- 
dos pagrindą, taip pat apėmė poreikį 
išrasti struktūrą, kuri suderintų gaminto- 
jo ir vartotojo, taip pat atskirus ir bendrus 
bendruomenės interesus. Cole'as buvo ne- 
patenkintas iš pradžių valstybei priskirtu 
vartotojų atstovo vaidmeniu ir kūrė vis su- 
dėtingesnius asociatyvaus bendradarbia- 
vimo modelius (galutinis variantas pateik- 
tas knygoje Atnaujintas gildijų socializmas). 

Be pliuralistinės valstybės kritikos, Co- 
le'as pasiūlė patikslintą požiūrį į demokra- 
tinio atstovavimo prigimtį. Demokratinę 
idėją sunaikino klaidingas įsitikinimas, 
kad vienas asmuo apskritai gali „atstovau- 
ti“ kitam, kai tikrasis atstovavimas turi būti 
„Ypatingas ir funkcionalus“, o ne „bendras 
ir viską apimantis“. Tam reikėjo koordinuo- 
tos funkcinio atstovavimo sistemos visoje 
visuomenėje. Kaip sakė Cole'as, demokra- 
tinis principas taikomas „ne tik ar daugiau- 
sia tokiai ypatingai socialinės veiklos 

sričiai kaip „politika“, visoms socialinės 
veiklos sritims“ (Guild Socialism Re-stated, 
p. 12). Gildijų socialistai pirmiausia rūpi- 
nosi demokratijos plėtojimu pramonėje, nes 
manė, kad tai buvo raktas į platesnę „so- 
cialinę“ demokratiją. 

Iš tiesų gildijų socializmas iš esmės yra 
DEMOKRATIJOS teorija. Visoms skirtin- 
goms minties gijoms, kurios prisidėjo prie 
jo plėtros, būdingas įsitikinimas, kad XX a. 
kontekste reikia rasti aktyvaus pilietišku- 
mo pagrindą. Tai reiškė pasipriešinimą ka- 
pitalizmo bandymams traktuoti darbo jė- 
gą kaip prekę, taip pat bandymą išvengti 
centralizuotų, biurokratinių socialistinio 
kolektyvizmo tendencijų. Kurį laiką gildi- 
jų socializmas buvo labai įtakingas, tačiau 
trečiojo XX a. dešimtmečio pradžioje dingo 
iš akiračio ir gali būti nepaisomas kaip uto- 
pinis nukrypimas nuo rimtų parlamenti- 
nio bei revoliucinio socializmo reikalų. Vė- 
lesnei kartai Cole'o Socialistinės minties istorija 
(History of Socialist Thought; 1958) dar galė- 
jo įtikinamai pateikti gildijų socializmą 
kaip „reikšmingą įnašą į naujas nekomu- 
nistines socializmo teorijas per Pirmąjį pa- 
saulinį karą ir po jo” (p. 25); tuo tarpu XX a. 
pabaigoje dauguma jo interesų stebina šiuo- 
laikiškumu. AWW 

Ginčas del investitūros — kova, kilusi re- 
formistinio popiežiaus Grigaliaus VII (Hil- 
debrando; 1073-1085) laikais, kurioje da- 
lyvavo trys jėgos: sekuliarizuoti vyskupai, 
disponavę didžiuliais turtais ir galia, im- 
peratorius, siekęs tapti daugiau nei nomi- 
nalia feodalinių vasalų hierarchijos galva, 
ir reformistinis popiežius. Popiežius siekė 
atimti iš pasaulietinių valdovų teisę skirti 
Bažnyčios hierarchus. Grigalius taip pat 
teigė, kad popiežius turi teisę nušalinti Ze- 
miškąjį valdovą, tiksliau, kad „popiežius 
gali atleisti valdinius nuo ištikimybės ne- 
teisingų Žmonių valdžiai“ (Dictatus Papae). 
Konfliktas pasiekė kulminaciją 1077 m., kai 
Vokietijos imperatorius Henrikas IV buvo pri- 
verstas atgailauti už savo „blogus darbus“ 
Kanosos sniegynuose. Žr. VIDURAMŽIŲ 
POLITINĖ MINTIS. JC 

Gyvūnų teisės. Ši sąvoka reiškia susirūpi- 
nimą dėl žmogaus elgesio su gyvūnais. Mo- 
raliniai ir politiniai su gyvūnais susiję klau- 
simai buvo aptariami įvairių filosofinių 
prielaidų bei metafizinių tikėjimų terminais 
nuo pat rašytinės minties pradžios — grai- 
kų mituose, platoniškojoje ir neoplatoniško- 
joje filosofijoje, judėjiškoje krikščioniškojoje 
tradicijoje, taip pat Renesanso humanistų, 
daugelio Švietimo epochos filosofų, racio- 
nalistų (Kanto, Descartes’o), Jeremy Bent- 
hamo ir kitų XIX a. utilitaristų darbuose — 
iki šių dienų, kai gyvūnų išlaisvinimas, ge- 

rovė, teisės ir apsauga tapo bendru, o kartu 
ir konkuruojanciu antropologiniy bei eti- 
niy aiskinimy susirupinimo objektu. 

Besiginčijantys dėl gyvūnų ir moralinio 
požiūrio į juos užduoda šiuos esminius 
klausimus: kuo pateisinamas Žmogaus va- 
lios primetimas kitoms būtybėms? Kokiu 
pagrindu Žmonės pateisina nežmonių Zu- 
dymą, valgymą, skausmo suteikimą ir ju- 
dėjimo laisvės ribojimą? Jei manoma, kad 
gyvūnai neturi jokios moralinės vertės, bet 
laikomi Žmogaus tikslų siekimo priemone, 
tai ar nebūtų logiška moralės požiūriu 
mažiau vertinti įvairius protingumo ar sa- 
varankiškumo standartų neatitinkančius 
žmones, tarp jų protiškai neįgalius, visiškai 
suluošintus arba pasenusius? Kokiu mo- 
raliniu pagrindu mes giname nuomonę, 
kad gyvūnų gyvybė turi mažesnę tikrąją 
vertę negu žmonių? Ar galima suteikti gy- 
vūnams „teisių“? Jei taip, tai kokiu būdu? 
Ar gyvūnai sudaro engiamą ir išnaudoja- 
mą grupę ir kokiais įrodymais tokią prie- 
laidą galima paremti? 

Nors daugelis šiuolaikinių ginčų termi- 
nų („teisės“, „išlaisvinimas“, „engimas“), 
apibūdinančių, kaip Žmonės išnaudoja ir 
žaloja gyvūnus, senovėje nebuvo žinomi, 
pagrindiniai svarstomi klausimai, minėti 
anksčiau, kartojasi įvairiais amžiais. Isto- 
rikas Plutarchas ir neoplatonikas Porfiri- 
jas atkakliai tvirtino, kad žmogaus tobulu- 
mas, vertė, arete, arba „geras elgesys“ turi 
neleisti suteikti kitam Žmogui ar nežmogui 
nepelnytų kančių. Šiuo atžvilgiu Plutar- 
chas ir Porfirijas buvo filosofai vegetarai, 
kurių įsitikinimas dėl moralaus santykio 
su gyvūnais draudė žmonėms juos žudyti 
ir valgyti. Jie vegetarizmą suprato kaip svar- 
biausią pasaulėžiūros elementą, plačiai 
išdėstytą Plutarcho traktate „Apie mėsos 
valgymą“ veikale Moralia ir Porfirijo De abs- 
tinentia. 

Racionalistinė tradicija bei du svarbiau- 
si jos atstovai Descartes'as ir KANTas ne- 
pripažino moralinės gyvūnų vertės. Des- 
cartes’o pažiūros kraštutinės, jis manė, kad 
gyvūnai neturi jokios sąmonės ir yra tik 

judančios mašinos. Descartes'as postula- 
vo absoliutų proto ir materijos atotrūkį, o 
gyvūnus priskyrė tik materijos sričiai, todėl 
jie liko už moralinių ir racionalių interesų 
ribų. Kantas, laikęsis kitokių racionalisti- 
nių pažiūrų, teigė, kad gyvūnai nesuvo- 
kia savęs ir yra Žmogaus tikslų siekimo 
priemonė. Visas kančių, emocijų ir jaus- 
mų problemas atsieję nuo filosofijos intere- 
sų, racionalistai nesprendė klausimo, ar gy- 
vūnai jaučia skausmą ir turi kokių nors 
jausmų. Filosofinis abejingumas vis dėlto 
neužgožė visuotinių jausmų, ir pirmasis js- 
tatymas prieš Ziaury elgesį su gyvūnais bu- 
vo priimtas Masačusetso kolonijoje 1641 m. 
Jis draudė „tironišką ar žiaurų elgesį su bet 
kuriuo gyvūnu, kuris laikomas Žmogaus 
naudai“. 

Nepaisant galingo racionalistų neprita- 
rimo, daugelis Švietimo epochos humanistų 
rūpinosi gyvūnais. Nuo XVIII a. iki šių die- 
nų pavieniai filosofai ir suinteresuotų as- 
menų grupės burdavosi, siekdamos sušvel- 
ninti ypač Ziaury elgesį su gyvūnais. Kai 
kurie XVIII a. pabaigos ir XIX a. mąstytojai, 
laikydamiesi utilitaristinio požiūrio, vėl įt- 
raukė gyvūnų klausimą į etikos darbotvarkę 
(žr. UTILITARIZMAS). Ypač minėtinas Jere- 
my BENTHAMas: „Neklausiame nei ar jie gali 
mąstyti, nei arjie kalba, o tiktai arjie kenčia?“ 
(Etikos ir įstatymų leidybos principų įvadas (In- 
troduction to the Principles of Morals and Legis- 
lation), 1789). Taip pat minėtinas Henry Sal- 
tas, kurio veikalas Gyvūnų teisių sąsaja su 
socialine pažanga (Animals Rights considered 
in relation to Social Progress) pirmą kartą išleis- 
tas 1892 m. Salto argumentai gyvūnų nau- 
dai buvo tvirti. Jis puolė visą praktiką, kuri 
pasireiškia žiaurumu jaučiančioms būty- 
bėms. Ankstesnis Salto darbas Vegetarizmo 
gynybos žodis (A Plea for Vegetarianism) pa- 
darė didelį poveikį tokiems įtakingiems ve- 
getarizmo šalininkams kaip Bernardas 
Shaw ir GANDIS. Draugijos, kurios siekė su- 
stabdyti žiaurų elgesį su gyvūnais, atsirado 
XIX a. ir pritraukė tūkstančius narių, jos pa- 
darė poveikį socialinių permainų ir politi- 
nių įstatymų leidybos krypčiai. 

Šiuolaikinių gausių ir įvairių judėjimų 
prieš gyvūnų kančias atsiradimas bei 
grįžimas prie aršių filosofinių ginčų dėl 
jų turi tvirtas istorines šaknis. Dabartiniai 
filosofai, iš kurių garsiausi Peteris Singe- 
ris ir Tomas Reganas, racionaliai tvirtina, 
kad gyvūnai turi teisių ir yra engiami (Žr. 
Singer ir Regan). Su gyvūnų teisių ir gero- 
vės gynėjais ginčijamasi dėl gyvūnų nau- 
dojimo bandymams ir pramoninio ūki- 
ninkavimo. Nors antivivisekcinės lygos 
atsirado seniai, galybės įvairių rūšių gy- 
vūnų naudojimas eksperimentams (šiuo 
metu apskaičiuota, kad vien JAV per me- 
tus bandymai atliekami maždaug su 60- 
100 mln. gyvūnų) buvo mažai žinomas, 
kol apie tai paskelbė gyvūnų teisių gynė- 
jai. Panašiai atsitiko, kai palyginti nese- 
niai fermos buvo pertvarkytos į gerai or- 
ganizuotus finansinius koncernus, o tai 
reiškia, kad milijonams naminių gyvulių 
buvo atimta net elementari judėjimo erd- 
vėje laisvė, nors ypatingo šeimininkų Ziau- 
rumo su gyvūnais atvejai visada buvo 
opus klausimas. 

Minėtinas šiuolaikinio gyvūnų išlaisvi- 
nimo judėjimo bruožas yra filosofinių ar- 
gumentų ir praktinių veiksmų derinimo 
mastas. Turbūt labiau negu kuri kita šiuo- 
laikinė socialinė ir politinė jėga gyvūnų 
gynėjai savo veiksmus grindžia filosofija, 
kupina galingų etinių imperatyvų. JBE 


Literatūra 


Dombrowski, D. A.: The Philosophy of Ve- 
getarianism. Amherst, Mass.: University 
of Massachusetts Press, 1984. 

Frey, R. G.: Interests and Rights: the Case 
against Animals. Oxford: Oxford Univer- 
sity Press, 1980. 

Magel, C. R.: A Bibliography on Animal Ma- 
ters and Related Matters. Boston, Mass.: 
University Press of America, 1981. 
Mason, J. and Singer, P.: Animal Factories. 
New York: Crown, 1980. 

+Midgley, M.: Animals and Why They Mat- 
ter. New York: Penguin, 1983. 


Regan, T.: The Case for Animal Rights. Ber- 


176 


keley, Calif.: University of California 
Press, 1983. 

Rowan, A. N.: Of Mice, Models and Men: a 
Critical Evaluation of Animal Research. Al- 
bany, NY: SUNY Press, 1984. 

+Singer, P.: Animal Liberation: a New Ethics 
for our Treatment of Animals. New York: 
Avon, 1965. 

Turner, J.: Reckoning with the Beast: Ani- 
mals, Pain, and Humanity in the Victorian 
Mind. Baltimore: The Johns Hopkins Uni- 
versity Press, 1980. 


Gobineau Joseph-Arthur (1816-1882) - pran- 
cūzų diplomatas ir socialinis teoretikas. Jo 
Esė apie žmonių rasių nelygybę darė didelį 
poveikį RASIZMO raidai. 


Godwin William (1756-1836) — britų poli- 
tinis filosofas, romanistas ir samdomas 
literatas. Godwinas buvo vargingo prest- 
biterijonų dvasininko sūnus. Jį mokė sektan- 
tai. 1778 m. jis tapo presbiterijonų kongre- 
gacijos dvasininku. Neturint į tai polinkio, 
jo tikėjimas silpnėjo. 1783 m. Godwinas 
jau gyveno Londone ir vertėsi atsitiktiniais 
uždarbiais rašinėdamas niekuo nepa- 
sižyminčius rašinius. Vykstant „Ginčui 
apie prancūzų revoliuciją“ (žr. BRITŲ 
RADIKALAI) jis įtikino savo leidėją remti jį 
finansiškai, kol rašys naujausios politinės 
filosofijos raidos apibendrinimą. Taip bu- 
vo parašytas svarbiausias Godwino dar- 
bas Politinio teisingumo tyrimas (An Enguiry 
Concerning Political Justice), išleistas 1793 m. 
ir gerokai perdirbtas rengiant antrą ir trečią 
leidimus 1795 ir 1797 m. 1794 m. jis dar 
labiau pagarsėjo išleidęs sėkmingiausią sa- 
vo romaną Kalebas Viljamsas (Caleb Wil- 
liams). Godwinas darė ypač didelį poveikį 
jaunajai kylančių rašytojų kartai, kurios 
garsiausi atstovai yra Wordsworthas, 
COLERIDGE'as, Southey’us ir Hazlittas, o 
vėliau Shelley's. 1797 m. Godwinas vedė 
Mary WOLLSTONECRAFT, kuri po penkių 
mėnesių mirė gimdydama (duktė išgyveno 

ir žinoma kaip Mary Shelley, Frankenšteino 
autorė). Godwino atviri Atsiminimai (Me- 
moirs) apie savo žmoną, išleisti 1798 m., su- 
laukė nepadorių reakcingos spaudos atsi- 
liepimų, ir jis neteko dalies visuomenės 
paramos. Vėliau jis rašė esė, romanus, biog- 
rafijas, parašė kelias menkavertes pjeses, 
daug knygų vaikams, kelis politinius 
rašinius, iš kurių žinomiausi Atsakymas Pa- 
rui (Reply to Parr; 1801), Apie gyventojus (On 
Population; 1820; atsakymas Malthusui, ku- 
ris puolė jo Ese apie demografijos principą (Es- 
say on the Principle of Population), ir paskuti- 
nį darbą Mintys apie žmogų (Thoughts on 
Man; 1831). Tačiau, paskutiniame XVIII a. 
dešimtmetyje radikaliosios literatūros 
kultūra susilpnėjo, o Godwinas įgijo blogą 
vardą, todėl paskutinius trisdešimt metų 
gyveno paskendęs skolose ir beveik nežino- 
mas. 

Politinio teisingumo tyrime Godwinas 
savo anarchistines ir utopines išvadas 
grindžia keliomis paprastomis aksiomo- 
mis: sveikas protas ir tiesa visada nugalės 
klaidas, toks protas ir tiesa gali būti per- 
duodami, tiesa yra visagalė, žmogaus ydos 
yra klaidingų įsitikinimų rezultatas, o iš to 
išplaukia, kad Žmogus gali tobulėti. God- 
winas pradeda Thomaso PAINE’o nuomo- 
ne, kad visuomenė visada yra palaima, o 
valdžia — blogis. Iš valdžios negalima rei- 
kalauti, kad suvaldyty griaunamasias žmo- 
gaus prigimties jegas, nes ji pati jas suke- 
lia. Valdžios prievarta, apgavystės, 
išnaudojimas ir parsidavėliškumas ištvir- 
kina žmones, įžiebia prieštaringas ir nepa- 
sotinamas aistras, supriešina kiekvieną in- 
dividą su jo kaimynu. Siekdamos išlaikyti 
savo galią ir autoritetą, valdžios turi gramz- 
dinti savo piliečius į nemokšiškumą. 
Tačiau Žmogus iš prigimties yra raciona- 
lus ir galintis tobulėti, todėl visuomenė 
laipsniškai amžiams bėgant vis labiau la- 
vinasi, dėl to tam tikrų valdžios blogybių 
mažėja. Tobulėjant mūsų moralės ir politi- 
kos sampratai ir jai plintant visuomenėje, 
mes pradėsime nepaklusti despotiškai 
valdžiai. Kuo mažiau mes paklūstame, tuo 

labiau plėtojasi mūsų savivaldos gebėjimai, 
tuo protingiau ir teisingiau pradedame elg- 
tis. Valdžia taps bejėgiškesnė, jos įtakos sri- 
tis susiaurės ir galiausiai ji visai išnyks, pa- 
likdama natūralią vyrų ir moterų 
visuomenę, gebančią gyventi vadovaujan- 
tis tiesa ir teisingumu, kurie pasireikš 
tarpusavio supratimu ir sprendimais per 
visiškai laisvus viešus ginčus bei diskusi- 
jas. Kadangi protas geba įtikinti, tiesa turi 
smogiamąją jėgą, klaidos racionalias būty- 
bes neišvengiamai trikdo ir mes negalime 
elgtis sąmoningai neteisingai, taigi mes, jei 
suvokiame, kad tai neteisinga, galime gy- 
venti visiškai moralų gyvenimą. Godwinas 
pasirengęs pripažinti, kad pereinant prie 
šios anarchistinės visuomenės gali prireikti 
kokios nors atstovaujamojo susirinkimo 
formos, bet jis nesutinka pripažinti bet ko- 
kios tvarkos ar praktikos, kuri trukdytų in- 
divido teisei veikti remiantis tik savo visišku 
ir laisvu sprendimu. 

Pirmose keturiose Godwino Politinio tei- 
singumo tyrimo knygose pateikiami tobuli- 
nimo argumentai ir kritikuojamos kitos 
pažiūros į valdžią ir visuomenę. Šiose kny- 
gose Godwinas teigia, kad mes visada turi- 
me veikti laikydamiesi teisingumo princi- 
pų, pagal kuriuos darytume tai, kas iš 
esmės teikia Žmonijai daugiausiai naudos. 
Keturiose baigiamosiose knygose iš eilės 
puolama esama valdžios sistema, valdžios 
pastangos kištis į politinę ir religinę nuo- 
mone, teisinė bei baudžiamoji sistemos ir 
nuosavybės formos. Paskutinėje iš šių kny- 
gų Apie nuosavybę (On Property) Godwinas 
teigia, kad Žmonių supratimas taip ištobu- 
lės, kad jie visiškai kontroliuos savo fizio- 
loginius procesus -jie galės apsieiti be mie- 
go (kuris kyla iš neatidumo) ir jų gebėjimai 
nesilpnės. Žmonės taps nemirtingi. 

Šiuolaikiniai aiškintojai dažniausiai ne- 
kreipia dėmesio į Godwino utopinius įsiti- 
kinimus, o telkia dėmesį į jo neabejotiną 
UTILITARIZMĄ ir teigia, kad tai yra svar- 
bus įnašas į politinės minties istoriją. Tačiau, 
nors Godwinas mano, kad mes turime da- 
ryti tai, kas suteikia daugiausia laimės, jis 

suvaržo naudingumo principą dar esmin- 
gesniu principu. Jis aiškiausiai matomas 
iš to, kaip Godwinas vertina NUOSAVYBE. 
Jis teigia, kad nuosavybės paskirstymas yra 
teisingas, kai suteikia didžiausią įmanomą 
laimę. Be to, jo nuomone, mes turime teisę 
į nuosavybę, kurią mums suteikia šis opti- 
malus paskirstymas. Nors jis pripažįsta, 
kad dabartinis paskirstymas nėra optima- 
lus, vis dėlto tvirtina, jog turime teisę val- 
dyti nuosavybę, kuri šiuo metu mums pri- 
klauso. Jis nutolsta nuo utilitarizmo 
teigdamas, kad niekas neturi teisės pažeis- 
ti šių valdymo teisių, net jei tai daroma sie- 
kiant suteikti Žmonėms jiems teisėtai pri- 
klausančias teises. Mūsų teisė spręsti, kaip 
pasielgti su nuosavybe, kurios valdymo tei- 
ses turime, viršija mūsų teisę gauti savo dalį 
per naudingumą didinantį paskirstymą. 
Mūsų teisė spręsti yra svarbesnė už mūsų 
teises, kylančias iš naudingumo principo. 
Sveikas protas yra šventas, nes tik visiškai 
ir laisvai reiškiant asmeninę nuomonę, 
žinios, tiesa ir supratimas tobulėja. Tiesos 
raida priklauso nuo mūsų, nes tiktai mes 
galime tobulinti savo prigimtį, tapdami vi- 
siškai racionalūs. Palaikydamas šias pažiū- 
ras Godwinas nebelieka skolingas Racio- 
naliajam sektantiškumui ir nuomonei, kad 
tapdami visiškai racionalūs mes prideri- 
name savo prigimtį prie racionalaus gam- 
tos plano - arba Dievo apvaizdos. Godwi- 
no moralinės teorijos negalima atskirti nuo 
jo utopinių įsitikinimų - jie sudaro visu- 
mą. MP 

Goldman Emma (1896-1940) - rusų anar- 
chistė. 1890-1915 m. įtakinga tarp Amerikos 
anarchistų, į anarchistinę mintį įnešė femi- 
nistinių idėjų. Žr. ANARCHIZMAS. 


Gracianas (Gratian; apie 1100-apie 1150) — 
italų kanonų teisės atstovas. Decretum Gra- 
tiani, įtakingos kanonų teisės tekstų kom- 
piliacijos, autorius. Žr. KANONŲ TEISĖ. 


Graikų politinė mintis. Apie Graikijos poli- 
tinę mintį galima kalbėti tik nuo ankstyvo- 
sios graikų literatūros, „Iliados“ ir „Odisė- 
jos“ atsiradimo, Heziodo poemų, parašytų 
VIII a. pr. Kr. pabaigoje ar VII a. pr. Kr. 
pradžioje. Analizuoti ankstesniojo tūks- 
tantmečio mintį yra neįmanoma ne tik dėl 
to, kad nėra grožinės literatūros, bet nėra 
išlikusių ir tokių epigrafinių tekstų kaip ka- 
rališkieji įrašai ir metraščiai, žinomi to lai- 
kotarpio Egipte ar Vidurio Rytų karalystė- 
se. Neįmanoma perdėti graikų intelektinės 
minties pradžios analizės sunkumų: visi 
iki PLATONO (rašiusio pirmoje IV a. pr. Kr. 
pusėje) darbų išlikę šaltiniai tėra fragmen- 
tiški arba istoriografijos ir poezijos (ypač V a. 
Atėnų tragedijų) paraščių tekstai, kurių 
mintis sunkiai suvokiama, kaip aiškiai pa- 
rodo Aristofano ar Tukidido Peloponeso ka- 
ro istorija; arba jie išnyko kaip kad Protago- 
ro kūriniai; arba yra gerokai vėlesni ir 
klaidingai priskiriami ankstesniems lai- 
kams, kaip kad Romos imperatorių laiko- 
tarpio pitagoriečių darbai. 

Platonas ir ARISTOTELIS buvo pirmieji 
nuoseklūs politikos teoretikai tikrąja to 
žodžio prasme, nors prieš juos du pasku- 
tiniai sofistų atstovai Protagoras ir SOK- 
RATAS artėjo prie politinio elgesio, kurį 

išplėtojo Platonas, mokslo arba filosofijos. 
Kad Platonas ir Aristotelis paveldėjo tik 
fragmentišką tradiciją, rodo tai, kaip radi- 
kaliai Platonas keitė savo nuomonę tarp 
„Vidurinio laikotarpio“ veikalo Valstybė ir 
vėlesniųjų veikalų Politikas bei Įstatymai, o 
Aristotelis neįstengė užbaigti Politikos ar 
bent jau paversti jos visai nuosekliu dar- 
bu. Po Aristotelio plėtra staiga sustojo. Grai- 
kų politinė mintis, atrodo, sutapo su mažais 
autonominiais miestais-valstybėmis, poliu 
(iš kurio kildinami žodžiai „politika“ ir 
„politinis“ ); mąstymas apie politiką prasi- 
dėjo atsiradus miestui-valstybei ir baigėsi 
jam sunykus. Zenonas, stoikų filosofinės 
mokyklos įkūrėjas, gimęs trylika metų iki 
Aristotelio mirties, taip pat parašė veikalą 
Valstybė, tačiau su Platono knyga, be an- 
traštės, jos niekas daugiau nesiejo. Apie 
šią knygą Žinoma mažai, tačiau tai, kas 
žinoma, rodo, kad joje nebuvo nei sociali- 
nių, nei ekonominių, nei politinių institu- 
cijų, parodančių, kaip po Aleksandro 
Didžiojo visi moraliniai ir pilietiniai grai- 
kų rūpesčiai nukrypo nuo polio ir politi- 
kos į vidinę individo sielą. Tikrajame pa- 
saulyje vis labiau įsigalėjo monarchija, ir 
tai, kas buvo vadinama politiniais kūri- 
niais, netrukus sutelkė dėmesį į paviršuti- 
nišką „gero karaliaus“ analizę, įprasmin- 
tą Dio Chrizostomo (mirusio po 112 m.) 
keturiose oracijose Apie karaliaus valdžią. 
Vargu ar stebina tai, kad antikoje nebu- 
vo domimasi Aristotelio Politika, kurios pa- 
grindinė prielaida [1253a2-3], kad žmogus 
iš prigimties yra sukurtas gyventi polyje. 
Aristotelio Nikomacho etika baigėsi perspek- 
tyva į Politiką: „Kadangi ankstesnieji mąs- 
tytojai paliko neištirtus įstatymų leidimo 
klausimus, tai bus geriausia mums patiems 
juos išnagrinėt, kartu ir valstybės santvar- 
kos apskritai klausimą“ [1181b12-14]. To- 
liau keliose eilutėse išdėstytas apytikslis Po- 
litikos turinys (be I knygos) ir baigiamasis 
sakinys: „Tad pradėkime iš pradžių“. Ne- 
svarbu, ar pats Aristotelis, ar vėlesni seno- 
vės redaktoriai parašė šią išvadą, tačiau ji 
aiškiai rodo, kad, pirma, politikos studijos 

buvo etikos šaka, antra, kad ją buvo galima 
nagrinėti tik miesto-valstybės kontekste. Iš 
čia svarstymai apie gerą pilietį glaudžiai 
susipynė su gero žmogaus apibūdinimu. 
Po Aleksandro Didžiojo prasidėjęs polio 
merdėjimas neišvengiamai apėmė abiejų be 
galo svarbios prielaidos aspektų pabaigą. 
Tuo pačiu pagrindinę TEISINGUMO prigim- 
ties problemą pakeitė, jei apskritai galima 
kalbėti apie pakeitimą, kokybiškai visiškai 
kitoks gero valdovo prigimties klausimas. 

VI a. pr. Kr. labai svarbus postūmis gy- 
vybingai, nors nenuosekliai, politinei dis- 
kusijai buvo galybės daugiau ar mažiau 
nepriklausomų graikų pasaulio miestų- 
valstybių atsiradimas. Įsivaizduoti šią įvai- 
rovę galima iš to, kad Aristotelis ir jo mo- 
kykla sudarė 158 knygeles pavadinimu X 
santvarka, iš kurių išliko tik knygelė apie 
Atėnus, kuri papiruso ritinyje atrasta XIX a. 
pabaigoje ir pirmą kartą išleista 1891 m. 
Matyt, joms visoms buvo būdinga tai, jog 
juose buvo pateikta ir istorinių, ir tuo metu 
naujų aprašomųjų duomenų. 50 puslapių 
apimties išlikusioji knygelė turbūt buvo vie- 
na iš ilgiausių. 

Kai politika tapo teorinio mąstymo ir 
ginčų dalyku, tokiai stulbinamai įvairovei 
reikėjo palyginamojo vertybių įvertinimo. 
Kas buvo geriau, geriausia ir kodėl? Šiuos 
klausimus jau kėlė poetai Solonas ir Teog- 
nidas pirmojoje VI a. pr. Kr. pusėje, ir jie 
tapo viešos diskusijos objektu per Atėnų tra- 
gediją, įvykusią kitame amžiuje. Tačiau 
moralistams įrodinėjant savo prieštaringus 
įsitikinimus, atsakymai buvo trumpi, netgi 
aforistiški. Susižodžiavus Atėnų karaliui 
Tesėjui ir Tėbų pranašui pirmasis pa- 
reiškia: „Šio miesto nevaldo vienas žmo- 
gus. Kasmet pasikeisdami karaliauja demos 
(liaudis). Jie neatiduoda aukščiausios 
valdžios turtingiesiems; vargingiems Zmo- 
nėms priklauso lygi dalis“. Pranašas atsa- 
ko: „Tai minios valdžia. Demos negali būti 
teisingas teisėjas ginče, tai kaipgi jis gali 
teisingai vadovauti miestui?“ (Euripides, 
Suppliant Women, 399-419 eilutės). Tai tezė 
ir antitezė, ginčas be protingo judėjimo į 

priekį, kuriam atsirasti reikėjo daugybės 
nuoseklesnių diskusijų apie tiesos ir teisin- 
gumo prigimtį, dorybes irjų ribas, žmogaus 
prigimtį ir jos keitimo bei kontrolės galimy- 
bes. Šiame kontekste keliems dešimt- 
mečiams politinėje analizėje iškilo garsioji 
gamtos (physis) ir papročių (nomos) dicho- 
tomija. 

Žmonės, kurie antroje V a. pr. Kr. pusėje 
pradėjo šią pirmąją nuoseklią teorinę dis- 
kusiją apie etiką ir visuomenę, buvo profe- 
sionalūs klajojantys mokytojai, žinomi kaip 
sofistai. Tai nebuvo jokia mąstytojų mokyk- 
la; priešingai, jie dažnai smarkiai tarpusa- 
vyje nesutardavo, akivaizdžiausiai dėl po- 
litinės ištikimybės. Stiprią, bet klaidingą 
iliuziją, kad jie sudarė iš esmės nuoseklią 
grupę, sukūrė Platonas, ir ji vyrauja iki šių 
dienų. Platonas taip pat iš esmės uždraudė 
pritarti to meto požiūriui, kad Sokratas pri- 
skirtinas prie sofistų, nors, kaip teigė Kerfer- 
das, „pagal atliekamą funkciją į jį taip žiū- 
rėti teisinga“ (p. 57). Tai, kad Sokratas neėmė 
užmokesčio iš mokinių, iš esmės nėra svar- 
bu, nors įprasta įrodinėti, jog tuo Sokrato 
veikla iš esmės skiriasi nuo kitų sofistų. Toks 
greičiau atsitiktinis dalykas politinės min- 
ties istorijai jokios įtakos neturėjo, o juo la- 
biau nelėmė asmens vietos joje. 

Nors sofistai (ir kiti) tarpusavyje labai 
nesutarė dėl tokių esminių dalykų kaip 
teisingumo prigimtis ir santykinis demo- 
kratijos ar oligarchijos pranašumas, daug- 
maž visuotinai buvo sutariama dėl žmo- 
nių nelygybės, o dar vieningesnė nuomonė 
vyravo dėl socialinės ir politinės hierar- 
chijos būtinumo sklandžiai veikiančioje 
bendruomenėje. Netgi klasikinės Graikijos 
laikotarpio utopistinė mintis nepritarė ly- 
gybei. Grįžtant iš utopijos į ano meto Grai- 
kijos visuomenę, net tokia figūra kaip so- 
fistas Protagoras iš Abderos nepripažino 
lygybės, nors, kaip nurodė Kerferdas, jis 
„pirmą kartą istorijoje sukūrė dalyvavimo 
demokratijos teorinį pagrindą“ (p. 144). 
Protagoras manė, kad visi žmonės, tiksliau, 
visi laisvi suaugę vyrai, yra apdovanoti 
gebėjimu bendrai dalyvauti priimant poli- 

tinius sprendimus, bet nevienodu mastu. 
Iš čia kyla arba bent jau yra numanomas 
švietėjų, tokių kaip jis sofistų, galinčių va- 
dovauti politikai, poreikis. Galima manyti, 
kad tokiai nuomonei plačiai pritarė demo- 
kratiniai sluoksniai, tai yra jie praktiškai 
palaikė elito vadovus netgi Atėnuose. Pas- 
kutiniame Atėnų demokratijos amžiuje su- 
siklostė paradoksali padėtis: demokratija 
buvo faktiškai neginčijama darbinė politinė 
institucija tuo metu, kai nedidelė tam tikra 
inteligentijos dalis buvo antidemokratiška, 
o demokratijos šalininkai, tarkim, Demos- 
tenas, tenkinosi kartodami žinomus šū- 
kius, nėmaž nesistengdami tobulinti Pro- 
tagoro ar kurią nors kitą doktriną. 

Platonas, Aristotelis ir beveik visi kiti 
tikėjo, kad pagrindinė tikrojo polio, o kartu 
ir gero gyvenimo, sąlyga yra „įstatymų, o 
ne žmonių, valdžia“. Užtenka pacituoti vie- 
ną iš dažnų teiginių, vėl iš Euripido Prašyto- 
jų (312-313 eilutės): „Miestus ir žmones 
draugėje išlaiko kilnus įstatymų laikyma- 
sis“. Žinoma, lengva įrodyti, kad tokio ideo- 
loginio šūkio nepatvirtintų tiksli analizė, 
bet jis buvo neapsakomai praktiškas. Prak- 
tiškai jis reiškė miesto-valstybės stabilumą, 
saugojo jį nuo pilietinės nesantaikos. To- 
kio stabilumo negalima pasiekti be pasto- 
vių, viešai žinomų įstatymų, kurių reikėjo 
nuolat laikytis kaip viso socialinio elgesio 
pagrindo. Senovės laikais įstatymus kūrė 
ir skelbė šešėlinės figūros, graikams žino- 
mos kaip „įstatymų kūrėjai“ (n0mothetai), 
dažnai pradedantys veiklą dėl tiesioginės 
ar netiesioginės pilietinės nesantaikos. Nuo 
tada įstatymų valdžia graikų istorijoje bu- 
vo neginčijama daugiau dėl praktinių ne- 
gu dėl teorinių priežasčių, netgi tada, kai 
vis dažniau absoliučių monarchų valdžia 
tapdavo įprastu dalyku. 

Galiojančių įstatymų teorinio pateisini- 
mo ir sankcijų numatymo trūkumas yra ste- 
binantis. Nei TEISETUMAS, nei POLITINĖ 
PAREIGA nedomino graikų rašytojų ir poli- 
tikų. Šiuolaikiniai tyrėjai po žūtbūtinių 
paieškų tarp sofistų darbų gebėjo rasti ke- 
lias VISUOMENĖS SUTARTIES sąvokos užuo- 

mazgas, be to, Platono Kritone yra nepa- 
prasta ir unikali pastraipa, kurioje Sokra- 
tas įrodinėja savo moralinę pareigą sutikti 
su mirties bausme, kurią jam skyrė Atėnų 
teismas. Vis dėlto visa tai yra nereikšmin- 
gas indėlis, palyginti su šiuolaikine politi- 
ne mintimi, kuri plito nuo Viljamo Okamo 
ir Jeano Bodino. Žodžiu, įstatymų valdžia 
buvo palaikoma, kad būtų išvengta chao- 
so, o ne dėl to, kad kokį nors įstatymo turinį 
būtų galima pateisinti teoriškai. 

Ypač stebina tai, kad įstatymas negrin- 
džiamas jokiomis religinėmis nuostatomis. 
Žinoma, teisingumas kilo iš Dzeuso ir 
baudžiama buvo už pažeidimus, kaip an- 
tai burnojimas prieš dievus ar šventvagys- 
tė, tačiau ir įstatymo turinys, ir veikimo bū- 
das buvo supasaulietinti jau ankstyvuoju 
klasikiniu laikotarpiu. Visas mintis ir siū- 
lymus turi ginti, palaikyti ar ginčyti žmo- 
gaus protas. Kad ir kaip būtų, šiuo požiū- 
riu Sokratas, Platonas ir Aristotelis nebuvo 
maištininkai, bet atstovavo esminę graikų 
minties giją. MIF 

Gramsci Antonio (1891-1937) - italų socia- 
linis teoretikas. Gimė Sardinijoje smulkaus 
valstybės tarnautojo šeimoje. Gramsci daž- 
niausiai vertinamas kaip vienas žymiausių 
marksizmo mąstytojų po MARXo. Dėl fizi- 
nės negalios (jis buvo kuprius) ir šeimyni- 
nio skandalo (tėvas už kyšininkavimą pa- 
teko į kalėjimą) Gramsci vaikystė buvo 
nelaiminga, tačiau nelaimės skatino polin- 
kį į mokslą. 1911 m. jis laimėjo Turino uni- 
versiteto, kuriame studijavo kalbotyrą, sti- 
pendiją. 1913 m. jis įstojo į Italijos socialistų 
partiją (ISP) ir netrukus pradėjo rašyti į par- 
tijos laikraščius, taip pat į Avanti. Nors bu- 
vo revoliucionierius, jaunasis Gramsci su 
„Mokslinį“ determinizmą (žr. MARKSIZ- 
MAS). Priešingai, jis žavėjosi SORELio ro- 
mantiniu aktyvizmu ir CROCE's neohėge- 
listiniu „dvasingumu“ (spiritualizmu). 
Įkvėptas Rusijos revoliucijos ir valios jė- 
gos pergalės prieš ekonomines aplinkybes, 
Gramcsi pradėjo aktyviai veikti politinėje 
organizacijoje, tapo iškilia figūra plin- 
tančiame fabrikų tarybų judėjime. Jo teorija 
buvo nuodugniai išdėstyta partijos savait- 
raštyje Ordine Nuovo per 1919-1920 biennio 
rosso. 

Pirmasis pasaulinis karas Italijoje nua- 
lino žemės ūkį, sukėlė nesuvaldomą inflia- 
ciją ir masinį nedarbą. Neramumai pramo- 
nėje tapo įprasti, ypač šiaurės Italijoje, 
tačiau, užuot skatinusios šį revoliucinį pa- 
kilimą, ir ISP, ir profsąjungos, Gramsci liū- 
desiui, reikalavo elgtis atsargiai. Šią „išda- 
vystę“ jis aiškino tuo, kad tradicinės 
darbininkų klasės institucijos kilo iš kon- 
kurencinės kapitalizmo sistemos, todėl yra 
linkusios laikytis „žaidimo taisyklių“, ku- 
rias diktuoja savininkų klasės. Pavyzdžiui, 
ISP buvo linkusi įsitraukti į parlamentinę 
rinkimų kampaniją. Profsąjungos savo 
rią galima pirkti ir parduoti. Antra vertus, 
fabrikų tarybos galėjo peržengti kapitalizmo 
logikos ribas, nes jos įkūnijo ne buržuazi- 
nio teisėtumo imperatyvus, o kasdienę pro- 
letariato patirtį. Gramsci tvirtino, kad 
svarstymai tarybose ir jų veikla turėtų įgy- 
vendinti tris tikslus: jos padidintų darbi- 
ninkų sąmoningumą, plėtotų solidarumą 
ir iniciatyvą; sukurtų „dvigubos galios“ sis- 
temą darbo vietoje apribodamos savininkų 
galimybę daryti sprendimus; modeliuotų 
būsimą socialistinę valstybę, kurioje politi- 
nes administracines funkcijas, anksčiau 
vykdytas buržuazinės valstybės organų, 
perimtų tarybos. Ketinta ne aplenkti ISP ir 
profsąjungas, o jas pažeminti. Greitai besi- 
plečianti tarybų struktūra taptų revoliucinio 
proceso „pagrindiniu varikliu“. Permainos 
ateitų „iš apačios“. 

Gramsci nepavyko išspręsti svarbiau- 
sios problemos: sutaikyti spontaniškumą 
su drausme ir koordinacija, kurių reikia re- 
voliucijai. Po kelių pirmųjų pergalių tary- 
bų judėjimą įveikė protinga didžiausių Ita- 
lijos pramonininkų „pyrago ir lazdos“ 
politika, ir FAŠIZMUI šmėžuojant horizon- 
te Gramsci iš esmės atsisakė Ordine Nuovo 
teorijos ėmė laikytis ortodoksalesnio leni- 
nistų požiūrio (žr. LENINAS). 1921 m. sau- 
sio mėn. jis padėjo įkurti Italijos komunistų 
partiją, o 1924 m. tapo jos generaliniu sek- 
retoriumi (ir parlamento nariu). Po dvejų 

metų jis buvo suimtas ir kalėjo Mussolini'o 
režimo kalėjimuose iki pat mirties 1937 m. 
Kalėdamas jis sukūrė savo svarbiausią teo- 
rinį užrašų ir esė (daugiausia nebaigtų) rin- 
kinį, po mirties išleistą antrašte Kalėjimo 
sąsiuviniai (Prison Notebooks; 1929-1935). 
Su šiuo darbu Gramsci atsidūrė šalia 
LUKACSo kaip vienas didžiausių hége- 
liškojo marksizmo teoretikų ir Marxo min- 
ties, pabrėžiančios žmogų kaip mąstantį 
subjektą, aiškintojų. 

Sąsiuviniai telkia dėmesį į politiką ir fi- 
losofiją, tačiau apima stulbinamą temų įvai- 
rovę, tarp jų sociolingvistiką ir literatūros 
kritiką. Turbūt ryškiausias jų bruožas — 
žlugdantis beveik kiekvienos DIALEK- 
TINIO MATERIALIZMO aksiomos puoli- 
mas. Gramsci nuomone, Marxas nenorėjo 
pakeisti materijos Hegelio idėja, bet pirme- 
nybę teikė visuomenės produktyviajai or- 
ganizacijai — kuri, žinoma, apima sąmonin- 
gą Žmogaus veiksmą. Gramsci atsisakė 
aiškinti žmogų tik kaip materialų objektą, 
paklūstantį dialektikos dėsniams, kurie val- 
do išorinį gamtos pasaulį. „Subjektyvaus 
veiksnio“ iškėlimas irgi privertė Gramsci 
paneigti įprastą marksistų nuomonę, kad 
žinios yra tik pasyvi duotos visatos asimi- 
liacija. Turint galvoje, teigė Gramsci, akty- 
vų, esminį pažįstančio proto vaidmenį, klai- 
dinga būtų marksizmą suvokti kaip 
mokslišką „objektyvios realybės“ aprašy- 
mą, realybės, nepriklausomos nuo žmo- 
gaus tikslų ir interpretacijų. Marksizmo, 
kaip kiekvienos doktrinos, pagrįstumą api- 
brėžia „praktika“, jo atliekamos socialinės 
funkcijos. Kadangi tiesa priklauso nuo rea- 
lybės tarpininkavimo (ne atspindėjimo), tai 
teorija turi būti nuolat atkuriama, kad pa- 
aiškintų istoriškai kintančią gyvenimo pa- 
tirtį. Gramsci išjuokė tuos, kurie pavertė 
marksizmą uždara, neliečiama empirinių 
faktų sistema. 

Kadangi Gramsci pabrėžė „žmogų kū- 
rėją“, tai ryžtingai oponavo teleologinei ir 
fatalistinei marksizmo koncepcijai, kurios 
pagrindas — nekintami dėsniai, lemiantys 
visuomenės evoliuciją. Ypač ryžtingai jis 

atmetė nuomonę, kad žmonių išlaisvini- 
mas yra neišvengiamas vidinės kapitaliz- 
mo dinamikos padarinys. Jo nuomone, toks 
determinizmas ne tik klaidingas, jis, be to, 
yra smerktina savęs apgaudinėjimo forma, 
padedanti marksistams vengti istorinės at- 
sakomybės. Ekonominis determinizmas 
taip pat silpnina marksistų aiškinimą, ko- 
dėl, nepaisant prieštaravimų, kapitalizmas 
vis dar gyvuoja. Nuskurdindami „minties“ 
sąvoką iki produktyvaus proceso „reflek- 
so“, Marxo sekėjai nuvertino mitų ir idėjų 
galią. Šiuolaikinės buržuazinės visuomenės 
susitelkimas pirmiausia kyla iš valdančių- 
jų klasių „hegemonijos“, t. y. dvasinio ir 
kultūrinio pranašumo. Jos, manipuliuoda- 
mos „pilietine visuomene“ (tokiais sociali- 
zacijos mechanizmais kaip Žiniasklaida, 
Bažnyčia, profsąjungos), gebėjo įbrukti sa- 
vo vertybes ir įsitikinimus visiems kitiems 
gyventojams. Šitaip Gramsci iš esmės nu- 
tolo nuo klasikinio marksistinio kapitalis- 
tinės visuomenės „konflikto“ modelio. Šis 
pataisymas privertė jį pakeisti lenininę re- 
voliucijos strategiją, kuri buvo laikoma 
neginčijama kaip evangelija. Atsilikusiose 
šalyse, kurias valdė apatijos ir prievartos 
derinys, bolševikinio stiliaus perversmas 
dar buvo tinkamas, tačiau pažangiuose 
Vakaruose, kur darbininkai noriai sutiko 
su egzistuojančia tvarka, revoliucija numa- 
tė išankstinę masių sąmoningumo trans- 
formaciją, vykdomą „pilietinėje visuomenė- 
je“ ilgai trunkančio „idėjų mūšio“, arba 
„pozicinio karo“, būdu (Gramsci mėgo ka- 
rines metaforas). Kadangi jis niekino min- 
tį, kad socializmas neišvengiamai iškils iš 
pasmerkto kapitalizmo pelenų, ir manė, jog 
viską lemia ideologinė kova, tai prašė mark- 
sistų atsikratyti ekonomikos manijos ir dau- 
giau dėmesio kreipti į kultūros sritį - litera- 
tūrą, moralę, filosofinius ginčus ir t. t. 
Nors Gramsci niekada nesiūlė „parla- 
mentinio kelio“ į socializmą, EUROKO- 
MUNIZMO šalininkai ne be pagrindo laiko 
jį savo dvasiniu įkvėpėju. Iš tiesų Sąsiuvi- 
niai gina įtikinėjimą, susitarimą, doktrinos 
lankstumą - svarbiausius eurokomunizmo 


GREEN 


tikėjimo elementus. Tačiau politiniams mąs- 
tytojams visų įdomiausia, kaip Gramsci ap- 
taria kapitalizmo socialinę tvarką. Nors jis 
neteisingai ignoruoja ekonomines priežas- 
tis, dėl kurių darbininkų klasė pritaria kapi- 
talizmui, hegemonijos teorija yra naudingas 
priešnuodis įprastiems marksistų tvirtini- 
mams apie plintantį klasių karą. JVF 


Literatūra 


Adamson, W. L.: Hegemony and Revolu- 
tion. Berkeley and London: University of 
California Press, 1980. 


+Femia, J. V.: Gramsci's Political Thought. 
Oxford: Clarendon Press, 1981. 


Gramsci, A.: Selections from the Prison Note- 
books, trans. O. Hoare and G. Nowell 
Smith. London: Lawrence & Wishart; New 
York: International Publishers, 1971. 


—— Selections from Political Writings, 
1910-1920, trans. J. Mathews, ed. O. Hoa- 
re. London: Lawrence & Wishart; New 
York: International Publishers, 1977. 


Green Thomas Hill (1836-1882) - britų filo- 
sofas ir socialinis reformatorius. Didžiausias 
Greeno laimėjimas - naujos formos suteiki- 
mas LIBERALIZMUI, vartojant idealizmo ter- 
minus, bei jo pritaikymas to meto politinei 
praktikai ir religinei krizei. 1880-1920 m. jo 
politinė filosofija universitetų mokymą ir 
viešąją politiką Didžiojoje Britanijoje forma- 
vo labiau negu J.S. MILLio UTILITARIZMAS. 
Greenas nusipelnė dėmesio, nes puolė em- 
pirizmą, utilitarizmą ir ankstesniųjų libe- 
raly laissez-faire doktrinas. Greeno varian- 
to nereikety nuvertinti kaip pereinamojo 
liberalizmo tarpsnio. Greeno mokykla iški- 
liausia britų forma ištisoms dviem kartoms 
teikia pamokomų pavyzdžių, apskritai 
priešpriešinamų neistoriniams liberalizmo 
apibendrinimams. 

Greenas remiasi prielaida, kad libera- 
lai turi būti pasirengę ir filosofinei, ir poli- 
tinei krizei tuo pačiu metu. Filosofija turi 
energingai spręsti problemas, sukeltas 
ankstesnio britų empirizmo ir utilitarizmo 

žlugimo. Nė vienas moralės ir politikos 
principas nebuvo visuotinai priimtas; 
Greeną labiausiai jaudino tai, kad nėra jo- 
kios alternatyvos individo ir nacionalinio 
egoizmo apskaičiavimui, kaip atsitiko bri- 
tų paramos Konfederacijai per Amerikos 
pilietinį karą atveju. Bendri filosofiniai 
principai buvo pageidautini ne tik tarp- 
tautinėje, bet ir vidaus politikoje visuoti- 
nės rinkimų teisės, švietimo, socialinių įs- 
tatymų plėtrai remti. 

Greeno nuomone, empirizmo tradicija 
nepajėgė sukurti nei patenkinamos pažini- 
mo teorijos, nei tinkamo protingo žmogaus 
elgesio apibūdinimo. Pasitelkdamas filoso- 
finį IDEALIZMA, jis tvirtino, kad gamta, o 
panašiai ir mūsų sąmoningas gamtos su- 
vokimas, suponuoja amžiną, save išski- 
riantį ir sau tolygų dalyką, kuris ir sieja 
mintis, ir teikia joms medžiagos. Lygiai taip 
pat protingi, veiksmą lemiantys veiksniai 
yra valia ir pasirinkimas, o ne pasyvus 
nuolaidumas troškimų ir aistrų gundy- 
mams. Greenas teigė, kad toks požiūris tei- 
kia piliečiams ne tik pagrįstų pažinimo ir 
etikos teorijų, bet ir jų politinių tikslų sieki- 
mo gairių. Principų rinkinys yra nekinta- 
mas moralinėje, socialinėje ir politinėje vi- 
suomenės praktikoje. Kai šios praktikos 
prielaidos atkuriamos, jos teikia principus, 
padedančius piliečiams apibrėžti bendrų 
veiksmų tikslus ir normas. Turėdami tin- 
kamus veiksmų tikslus mes įgyjame ir prin- 
cipų, kurių turėtume laikytis dabartyje ir 
ateityje, orientyrą. Toks metodas asmenis 
traktuoja ne abstrakčiai kaip izoliuotus nuo 
tikrosios narystės grupėje, o konkrečiai 
kaip įpainiotus į visą sudėtingų socialinių 
ir politinių ryšių tinklą. Greenas tvirtino, 
kad idealistai gali išvengti netarpininkau- 
jamo, pasaulietinio ar religinio, individua- 
lizmo klaidų. 

Greeno moralinės ir politinės minties es- 
mę sudaro tikėjimas, kad asmenys tiesio- 
giai nesiekia malonumo. Greičiau jie siekia 
ugdyti savo asmenybės koncepciją. Kaip 
drovūs subjektai į šią koncepciją jie integ- 
ruoja gėrio idėją, bendrą ir kitiems asocia- 

cijos, kuriai jie priklauso, nariams. Dėl to- 
kių idėjų Žmonės pripažįsta pareigų, kai 
reikalaujama aukoti individualius polin- 
kius ir interesus, teisėtumą. Tokios bendros 
gėrio idėjos „buvo institucijų ir įpročių, so- 
cialinių vertinimų ir troškimų, dėl kurių iki 
šiol gerėjo Zmoniy gyvenimas, gimdytojos“ 
(Prolegomena to Ethics, 1883, p. 206). Indivi- 
dai neprieštarauja taip suformuluotoms 
pareigoms, nes gali ugdytis tik kaip dori 
vaikai ar tėvai, piliečiai ar valstybės tarnau- 
tojai. Idealus turi pripažinti visuomenė, ku- 
rios nariai jie yra. Visi kiti idealai, kalbant 
hėgeliškąja kalba, lieka „abstraktūs“. Gree- 
nas pripažino, kad ši samprata kelia grės- 
mę laisvei ir individo sąžinei. Kaip tik to- 
dėljis nesutiko, kad savo gebėjimus galima 
ugdyti kaip nors kitaip, o ne individualiai. 
Kas gi tada yra svarbesnis — individas 
ar visuomenė? Šį klausimą Greenas laikė 
beprasmišku: „Be visuomenės nėra asme- 
nų; tai taip pat tikra, kaip ir tai, kad be as- 
menų <...> nebūtų mums pažįstamos visuo- 
menės“ (Prolegomena, p. 218). Visuomenės 
pagrindas yra tai, kad visi jos nariai pri- 
pažįsta vienas kitą savitiksliais. O tikrasis 
ir etikos, ir politikos siekis, Greeno nuomo- 
ne, yra sukurti moralius individus. Tai yra 
kriterijus, pagal kurį reikėtų vertinti insti- 
tucijų ir įstatymų reikšmę, kurią lemia tas 
mastas, kuriuo suteikiant piliečiams veiki- 
mo erdvę ugdomi jų valios ir proto gebėji- 
mai. Jei esama tvarka trukdo kurios nors 
klasės piliečių moralinei pažangai, ją rei- 
kia reformuoti, kad šios kliūtys išnyktų. 
Kai nuo etikos Greenas perėjo prie poli- 
tikos Paskaitose apie politinės pareigos princi- 
pus (Lectures on the Principles of Political Ob- 
ligation; 1879-1880), jis toliau vadovavosi 
tuo pačiu kriterijum: tvarkos vertingumą 
reikia matuoti jos poveikiu individų cha- 
rakteriui. Šis kriterijus, taikomas siūlo- 
miems įstatymams, sukuria nepasitikėjimą 
valstybės veiksmu, tačiau nėra draudimas 
bet kokiomis aplinkybėmis. Įstatymas gali 
versti žmones atlikti tam tikrus veiksmus. 
Tačiau tokie veiksmai yra išoriški. Joks įs- 
tatymas negali padaryti jo subjektų mora- 

liais, nes moralė priklauso nuo laisva valia 
pasirinkto motyvo. Todėl įstatymu turi bū- 
ti naudojamasi tik būtinoms sąlygoms in- 
dividų valiai ir protui reikštis sudaryti. Įs- 
tatymas turi drausti tik tuos veiksmus, 
kurių „taip reikia gyvuoti visuomenei, ku- 
rioje galima įgyvendinti iškeltą moralinį 
tikslą, kad juos geriau atlikti ar jų neatlikti 
<...> iš baimės ar laukiant teisinių nuobau- 
dy negu visai neatlikti“ (Works, t. II, p. 344). 
Kuo mažiau tokių įstatymų, tuo geriau. 

Tačiau Greeno nuomonė apie tinkamą 
valstybės įstatymų leidybos apimtį ir funk- 
cijas smarkiai skyrėsi nuo Spencerio 
INDIVIDUALIZMO grynojo neigimo. Gree- 
no tikslas buvo suderinti individualybės ir 
BENDRUOMENĖS reikalavimus ir padaryti 
tai pasitelkus moralinę asmenybės psicho- 
logiją. Greenas pasišiaušdavo susidūręs su 
senesnėmis liberalizmo formomis, grindžia- 
momis individų į visuomenę atsineštų pri- 
gimtinių teisių teorijomis. Jo manymu, šios 
teorijos nuo LOCKE’o iki SPENCERio išve- 
damos iš nepatikrintų prielaidų, kad indi- 
vidai turi teises, o ne pareigas; kad bet koks 
valstybės valdžios veiksmas yra neteisėtas 
pirminės, asocialios laisvės suvaržymas. 
Tokia teorija „suteikia priežastį priešintis vi- 
soms pozityvioms reformoms <...> kurios 
apima valstybės veiksmus <...> skatinančius 
moraliam gyvenimui palankias sąlygas“ 
(Works, II, p. 345). Utilitarizmo atstovai 
teigė, kad Žmonės turėtų paklusti įstatymui, 
nes taip pasiekiama daugiau malonumo ir 
išvengiama skausmo. Tačiau jie jokiu būdu 
negalėjo vartoti tokių terminų kaip „priva- 
lėtų“ tais atvejais, kai dėl moralinės parei- 
gos reikia priešintis įsigalėjusiai valdžiai, 
arba dar dažnesniais atvejais, kai veikėjai 
privalo atlikti veiksmus, net jei patirs nema- 
lonių padarinių. 

Nesakome, kad Greenas visiškai atitrū- 
ko nuo ankstesnio liberalizmo pozicijų. Jis 
pageidavo, kad savanoriškos organizacijos, 
kaip antai sąjungos ir kooperatyvai, rūpin- 
tųsi senatvės ar nedarbo draudimu bei kito- 
mis paslaugomis. Ten, kur įmanoma, tai ten- 
kintų darbininkų poreikius, nesukuriant 

priklausomybės nuo valstybės. Jis buvo įsi- 
tikinęs, kad privati nuosavybė yra ne- 
pakeičiama priemonė plėtojant individo 
charakterį, ir neigė, kad kapitalistinė ekono- 
mika atsakinga už įsigalėjusį skurdą bei ne- 
darbą. 

Tačiau būtų klaidinga nekreipti dėme- 
sio į tai, kad Greenas atmetė griežtus lais- 
sez-faire principus. Jis gynė teigiamas, nors 
ir ribotas, valstybės funkcijas. Tam tikrose 
situacijose reikia, kad valstybė išlaisvintų 
piliečius nuo kliūčių ir negalių, kurios ne- 
leidžia ugdyti moralios asmenybės. Kokias 
įstatymų sritis Greenas turėjo galvoje? 
Viešoji sveikatos apsauga ir švietimas tur- 
būt yra reikšmingiausios, nors jis nedvejo- 
damas gynė alkoholio vartojimo ribojimus. 
Į klausimą, ar valstybės veiksmai nesu- 
mažins piliečių pasitikėjimo savo jėgomis, 
Greenas atsakė su jam būdingu pragma- 
tizmu paskaitoje Liberali įstatymų leidyba ir 
sutarties laisvė (Liberal Legislation and Free- 
dom of Contract; 1880). Be abejo, visų geriau- 
sia būtų visuomenė, kurioje būtiną Svieti- 
mą ir viešąją sveikatos apsaugą teiktų 
spontaniška veikla. Tačiau, padarė išvadą, 
kad kol šių dalykų negalima padaryti sa- 
vanoriškai, valstybė turi garantuoti, kad jie 
visiems bus lygiai prieinami. Be švietimo 
„Šiuolaikinės visuomenės individas yra 
rimtai suluošintas, taip kaip netekęs galū- 
nės“ (Works, III, p. 373-374). Sutarties lais- 
vė, laisvė savo nuožiūra tvarkyti privačią 
nuosavybę, absoliučios laisvės taip pat nė- 
ra savaime geros. Greeno požiūriu, tokios 
laisvės yra vertingos tik kaip priemonės 
siekti tikslo, pagal kurį turi būti matuoja- 
mos visos laisvės: „laisvės pozityviąja 
prasme: vienodas visų Žmonių galių išlais- 
vinimas, prisidedantis prie bendrojo gėrio“ 
(Works, III, p. 372). 

Dviprasmiškas Greeno požiūris į vals- 
tybės veiksmus paaiškina, kodėl jam mirus 
jo mokiniai tapo labai įvairių teorijų šalinin- 
kais. Tačiau tai buvo ir stiprybės šaltinis, 
įkvėpęs dvi kartas liberalų, kuriuos konkre- 
tesnė programa būtų atstūmusi. Greeno iš- 
plėtotas ir nuolat ieškantis liberalizmas 

rodo, kad ši kryptis gali būti kur kas išsames- 
nė, negu tai pasirengę pripažinti jo šiuolai- 
kiniai kritikai. Kad ir kokią filosofinę repu- 
taciją turėtų, idealistinė liberalizmo forma 
peržengė tiktai negatyvios laisvės ir siauro 
individualizmo ribas. Greeno liberalizmas, 
nenustodamas rūpintis individualiomis tei- 
sėmis ir laisvėmis, siekė suderinti laisvę su 
lygybe ir bendruomene. Politinį dalyvavimą 
Greenas pabrėžė kaip piliečio pareigą; jis at- 
kakliai teigė vyraujančią bendrų interesų 
vertę kaip esminį elementą individo morali- 
niam gyvenimui ir demokratinės valstybės 
tikslams nustatyti. MR 

Grocijus Hugo (Grotius Hugo; 1583- 
1645) — olandų juristas ir filosofas. Hugo 
Grocijus (lotynizuotas Huig de Groot var- 
das) 1583 m. balandžio 10 d. gimė Delfte, 
Jungtinėse Provincijose, profesionalaus 
advokato šeimoje. Jis pradėjo karjerą kaip 
nepaprastų gabumų humanitaras, rašė ne- 
apsakomai tobulus lotyniškus eilėraščius 
dar vaikystėje, vienuolikos metų įstojo į Lei- 
deno universitetą. Leidene jis studijavo me- 
ną, vėliau gyveno humanitarams įprastą gy- 
venimą — redagavo klasikinius tekstus, rašė 
poeziją ir istorijos veikalus, dirbo diploma- 

tu ir žymiausio Jungtinių Provincijų vals- 
tybės veikėjo Jano van Oldenbarnevelto po- 
litikos patarėju. Oldenbarneveltas rūpino- 
si, kad Grocijus gautų įvairių politinių 
pareigų, iš kurių svarbiausios buvo 1612 m. 
Roterdamo miesto vyriausiojo administra- 
toriaus (arba Pensionary) pareigos. 

1619 m. Grocijaus kaip politinio pata- 
rėjo ir politiko karjera dramatiškai pasi- 
baigė. Prieš tai buvusį dešimtmetį Grocijus 
ir Oldenbarneveltas Jungtinių Provincijų 
bažnyčioje bandė sustabdyti kovą tarp Ar- 
minijaus ir ortodoksinių kalvinistų frak- 
cijų, ir tai darė visų pirma stengdamiesi 
stiprinti valstybės valdžią Bažnyčios sąs- 
kaita (esant didžiulei opozicijai). 1619 m. 
Oldenbarneveltas nusprendė, kad vienin- 
telė jam likusi galimybė užbėgti už akių vi- 
siškam socialiniam ir politiniam žlugimui 
buvo užgrobti Olandijos provincijos armi- 
jos kontrolę, nušalinant statholderį (Ame- 
rikos valstijos gubernatoriaus atitikmuo). 
Ji ištiko nesėkmė. Abu su Grocijumi jie bu- 
vo teisiami už išdavystę; Oldenbarnevel- 
tui buvo įvykdyta mirties bausmė, o Gro- 
cijus (kuris per tardymą išdavė 
šeimininką) įkalintas iki gyvos galvos. Po 
dvejų metų Grocijus pabėgo ir likusį gyve- 
nimą praleido daugiausia Paryžiuje. Nuo 
1634 m. jis dirbo Švedijos karalienės Kris- 
tinos pasiuntiniu Prancūzijoje. 1645 m. 
plaukiant iš Švedijos jo laivas sudužo prie 
Rostoko, kur jis ir mirė rugpjūčio 28 d. 
Grocijaus kūnas su pagarba buvo per- 
vežtas į Delftą, į kurį jam gyvam grįžti ne- 
buvo leista. 

Dauguma Grocijaus idėjų sukurta jo po- 
litinio aktyvumo laikotarpiu iki 1619 m., 
nors konkrečios formos jos neįgavo iki 
1625 m., kai jis išleido savo garsųjį veikalą 
Apie karo ir taikos teisę (De iure belli ac pacis). 
Kai kuriose nespausdintose esė, rašytose 
1599-1610 m., ir 1610 m. išleistame veikale 
Apie Batavijos respublikos senovę (De antigui- 
tate Reipublicae Batavicae; 1610 m.)jis tvirtai 
gynė aristokratišką ir respublikonišką Ny- 
derlandų santvarkos pobūdį, puldamas 
(pavyzdžiui) mišrios santvarkos idėją ir 

prieštaraudamas minčiai, kad Nyderlandai 
kada nors buvo ribota monarchija, netgi 
valdant Burgundijos hercogams ar Ispani- 
jos karaliams. Tuo pačiu metu jis gynė olan- 
dų imperinės misijos įgyvendinimą ir tapo 
jos plėtotės metraštininku veikale Met- 
raščiai ir istorija (Annales et historiae; išleista 
po mirties 1657). Ši aristokratinio, imperia- 
listinio respublikonizmo teorija, kurią plė- 
tojo jis ir kiti Oldenbarnevelto aplinkos 
žmonės, tapo panašių XVII a. vidurio An- 
glijos bei Jungtinių Provincijų teorijų, re- 
miančių augančias anglų ir olandų impe- 
rijas, pirmtaku. 1605 m. Grocijus sukūrė 
didelės apimties veikalą (kurio didžioji da- 
lis liko neišspausdinta), teisinantį olandų 
agresiją prieš ispanus Rytų Indijoje (auto- 
riaus pavadintas Apie Indiją (De Indis), 
tačiau nuo 1864 m., kai buvo atrastas, jis 
žinomas pavadinimu Apie grobio teisę (De 
iure praedae); 1609 m. išleistas vienas jo sky- 
rius Laisvoji jūra (Mare liberum). Šiame rank- 
raštyje Grocijus sprendė pagrindinę XVII a. 
pradžios Europos problemą - kaip atlaiky- 
ti radikalų moralinį konfliktą ir iš jo ky- 
lančius ginkluotus karus (žr. TEISINGAS 
KARASir TARPTAUTINĖ TEISĖ). Jis pareiškė 
(prieštaraudamas to meto skeptikams, pvz., 
MONTAIGNE'iui), kad tarptautinio konflik- 
to klausimai gali būti sprendžiami pagal 
visuotinius moralinius standartus, bet taip 
pat tvirtino (prieštaraudamas to meto Aris- 
totelio sekėjams), jog ši visuotinė moralė 
turės galiausiai remtis dviem principais. 
Pirmas — savisauga visada turi būti teisėta; 
antras — neužtarnauta (t. y. ne dėl savisau- 
gos) skriauda kitam visada turi būti netei- 
sėta. Šiuo savisaugos pagrindu turėtų būti 
sudarytos konflikto sutaikymo (arba jo pa- 
greitinimo) taisyklės ir aiškinamas pilieti- 
nių visuomenių gyvavimas. NUOSAVYBĖS 
įsigijimą galima aiškinti ir šiais terminais: 
„tam tikra nuosavybė“ atsirado tada, kai 
žmonės iš niekam nepriklausančio gamtos 
pasaulio pasiėmė gyvenimui būtiniausius 
dalykus; tai, palengva vykstant ekonomi- 
kos ir technikos permainoms, išaugo į šiuo- 
laikinę privačios nuosavybės sistemą — 

tačiau su išlyga, kad in extremis žmonėms 
leidžiama grobti tai, ko jiems reikia. 

Veikale Apie karo ir taikos teisę Grocijus 
išplėtojo ir susistemino šias mintis. Be to, 
jis įtraukė jas į išsamesnę filosofinę siste- 
mą ir teigė, kad šie principai sudaro „vi- 
suomeniškumo“ pagrindą (t. y. negalima 
įsivaizduoti visuomenės, kuri galėtų juos 
paneigti), todėl jie yra „prigimtinių įstaty- 
mų“ pagrindas. Jeigu jie atrodo esą būtini 
socialiniam ir moraliniam gyvenimui, ga- 
lima manyti, kad jie įpareigoja žmones, ne- 
priklausomai nuo kitų sumetimų, net (kaip 
jis teigė garsioje savo frazėje) „jei sutiksi- 
me, kad Dievo nėra“. Jis taip pat susistemi- 
no mintis apie toleranciją, kurias plėtojo per 
Jungtinių Provincijų religinį konfliktą, tvir- 
tindamas, jog niekaip negalima pateisinti 
jokio religinio tikėjimo primetimo jėga bet 
kam, nebent tai būtų minimalus tvirtinimas, 
kad yra bent jau vienas Dievas, kuriam rū- 
pi žmogaus gerovė. Ši minimalistinė etika 
ir teologija derėjo prie nenoro pasmerkti bet 
kokį laisvai pasiektą šalių susitarimą, net- 
gi savanorišką vergiją ar pilietinės visuo- 
menės pasidavimą absoliučiam valdovui; 
nors Grocijus, būdamas atsargus, visada 
pabrėždavo, kad tokie susitarimai mažai 
tikėtini ir jais negalima pasitikėti be aiškių 
įrodymų. 

Ankstyvosios ŠVIETIMO EPOCHOS ra- 
šytojai sveikino Grocijų kaip šiuolaikinio 
moralės mokslo kūrėją ir sutelkė dėmesį į jo 
pateiktą naują atsaką moraliniam reliaty- 
vizmui. Dėl tos pačios priežasties pokanti- 
nio laikotarpio istorikai jį niekino kaip 
„apgailėtiną guodėją“, kuris nepajėgtų at- 
remti naujojo Hume'o skepticizmo. Dabar 
mes žinome, kad iš tikrųjų jis buvo XVII- 
XVIII a. Europos klasikinės „prigimtinių 
teisių“ teorijos pagrindėjas ir nenusipelnė 
nei paniekos, kurią užsitraukė jo iniciatyva 
KANTuiją sukritikavus, nei būti uždarytas 
tarptautinės teisės aptvare. RTF 

Guicciardini Francesco (1483-1540) - italų 
istorikas ir valstybės veikėjas. MACHIA- 
VELLI'o kritikas, tačiau pritarė daugeliui jo 
idėjų. Žr. RENESANSO POLITINĖ MINTIS; 
RESPUBLIKONIZMAS. 

Habermas Jurgen (g. 1929) - vokiečių filo- 
sofas ir socialinis teoretikas. Habermasas yra 
svarbiausias dabartinis Frankfurto mokyk- 
los KRITINĖS TEORIJOS atstovas. Kaip ir kiti 
šios mokyklos atstovai, jis atmeta ortodoksi- 
nę marksizmo idėją, kad radikali kapitalis- 
tinės visuomenės kritika normatyviai gali 
remtis tik išskirtine proletariato pozicija. Vi- 
są Habermaso kūrybą galima suvokti kaip 
pastangą atrasti „reikiamą pagrindą norma- 
tyvinei kritinei socialinei teorijai“. 

Habermaso dėmesys telkiamas į RACIO- 
NALUMO sąvoką ir socialinės racionalizaci- 
jos problemą. Jis kritikavo mėginimus racio- 
nalumą nuvertinti iki grynai instrumentinio 
naudos išskaičiavimo ir kartu stengėsi kurti 
»nuodugnesne” racionalumo koncepciją. Ji 
būtina, jei išties norime suprasti ir kritiškai 
įvertinti „vienpusišką“ socialinės racionali- 
zacijos procesą, kuris apibūdina kapitaliz- 
mo raidą. Šis vienpusiškumas pasireiškia 
tuo, kad techninis, instrumentinis požiūris į 
socialinį gyvenimą vis labiau nustumia į šo- 
ną daugiau refleksyvias, normatyvines, este- 
tines bei ekspresines orientacijas. 

Šis dvejopas Habermaso minties telki- 
mas į racionalumo ir racionalizacijos pro- 
blemas paaiškina, kodėl jo darbuose nag- 
rinėjamos labai abstrakčios epistemologijos 
bei kalbos filosofijos problemos ir kartu 
daug vietos skiriama konkretesniems so- 
cialinės teorijos klausimams, tokiems kaip 
valdžios legitimacija brandaus kapitalizmo 
sąlygomis arba naujų socialinių sąjūdžių 
(moterų, radikalių ekologinių, kontrakultū- 
rinių, homoseksualistinių ir kt.) svarba. 


Spręsdamas racionalumo ir racionaliza- 
cijos problemas Habermasas keitė strategi- 
ją. Savo pirmoje reikšmingoje knygoje Pažini- 
mas ir žmogaus interesai (1968) jis mėgino 
pateikti epistemologinę vyraujančio pozity- 
vistinio pažinimo modelio kritiką (žr. 
POZITYVIZMAS). Jis įrodinėjo, kad šis mo- 
delis rodo tik vieną, t. y. technologinės kon- 
trolės, žmogaus interesą. Šio modelio kelia- 
ma grėsmė - siekimas užimti kitų, ne 
mažiau svarbių pažinimo modelių, kurie re- 
miasi kitais dviem pažinimui reikšmingais 
interesais ir padeda suprasti socialinės ra- 
cionalizacijos problemas, erdvę. Herme- 
neutinis arba interpretacinis pažinimas ten- 
kina praktinį komunikacinės sąveikos 
interesą, o kritinis, emancipacinis pažinimas 
(toks, kurį teikia kritinė teorija) - vadavimosi 
iš dominuojančių galios struktūrų interesą. 

Aštuntojo XX a. dešimtmečio viduryje 
išryškėjo Habermaso nepasitenkinimas 
modeliu, kuris pažinimą ir racionalumą 
sieja su visuotiniais, „antropologiškai gi- 
liai įsišaknijusiais“ interesais. Jo domėjimą- 
si epistemologija pakeitė domėjimasis kal- 
ba. Jo manymu, tikrasis racionalumo 
supratimas atsiras ne mąstant apie esmi- 
nius pažinimo interesus, bet veikiau teo- 
riškai rekonstruojant gebėjimus, kurie bū- 
dingi lingvistinių sąveikų dalyviams. Kai 
jie imasi „komunikacinių veiksmų“, t. y. 
mėgina „pasiekti abipusį supratimą“, tai 
priskiria vienas kitam tam tikrą atsako- 
mybę už išsakytų tvirtinimų pagrįstumą. 
Pasak Habermaso, yra trys universalūs bet 
kokių tvirtinimų pagrįstumo matmenys: 

tiesa, normatyvinis teisėtumas ir nuoširdu- 
mas. Kiekvienas veikiantis subjektas intui- 
tyviai suvokia, kuo šie matmenys skiriasi 
ir kaip jie pagrindžiami. Kritinei teorijai 
svarbiausias yra normatyvinis TEISĖTUMO 
matmuo. Pasak Habermaso, normos teisė- 
tumas iš principo gali būti įvertintas pagal 
tai, ar ją galima pateisinti vadovaujantis 
„praktinio diskurso“ argumentacijos tai- 
syklėmis. Šių taisyklių visuma nusako 
„idealią kalbinę situaciją“, kurioje vienin- 
telė pripažįstama galia yra „geresnio argu- 
mento galia“. Formalios praktinio diskur- 
so taisyklės turi padėti pamatus minimaliai 
„komunikacinei“ etikai. 

Šis mėginimas normatyvinį pagrindą 
kildinti iš kalboje įkūnyto „universalaus 
pagrįstumo“ buvo kritikuojamas kaip va- 
karietiško etnocentrizmo apraiška. Atsa- 
kydamas į šią kritiką Habermasas pripa- 
žino, kad jo teikiama „komunikacinių 
gebėjimų“ analizė tinka tik „šiuolaikinių vi- 
suomenių nariams“. Jis turėjo omenyje, 
kad siekiant išlaikyti universalistinę po- 
ziciją praktinio proto atžvilgiu reikia pa- 
teikti nuodugnią „šiuolaikinių mąstymo 
struktūrų“ kritiką. Šia linkme jis dirbo de- 
vintajame XX a. dešimtmetyje, ypač Komu- 
nikacinio veiksmo teorijoje (1981) ir Filosofi- 
niame diskurse apie modernybę (1986). 

Šiuose darbuose ginamas diferencijuo- 
tos šiuolaikinio mąstymo struktūros „racio- 
nalumo potencialas“, kuris leidžia moky- 
mosi procesui vykti trijose „kultūros 
srityse“, atitinkančiose tris pagrįstumo rei- 
kalavimus: moksle ir technologijoje, šiuo- 
laikinėje teisėje ir pokonvencinėje etikoje, 
šiuolaikiniame mene ir meno kritikoje. Šio 
trejopo mokslumo potencialo, glūdinčio 
„Kultūrinėje modernybėje“, perspektyvoje 
Habermasas kritiškai analizuoja moderni- 
zacijos arba socialinės racionalizacijos pro- 
cesą, kuriame vienpusiškai naudojamasi 
šiuo potencialu. 

Socialinės teorijos lygmeniu ši perspek- 
tyva jam leidžia pateikti tezę apie „gyve- 
namojo pasaulio kolonizaciją“. Funkciona- 
listinis vis platesnių socialinio gyvenimo 

sričių racionalizavimas pagal ekonominių 
ir politinių-administracinių sistemų reika- 
lavimus reiškia, kad vis labiau ribojamos 
žmonių galimybės naudotis savo kritiniais, 
racionaliais gebėjimais tvarkant savo gyve- 
nimą. Ši analizė liudija reikšmingus poky- 
čius Habermaso požiūryje į vėlyvojo kapi- 
talizmo visuomenę. Teisėtumo krizėje, 
parašytoje aštuntojo XX a. dešimtmečio 
pradžioje, jis pateikė idėją, jog kapitaliz- 
mas susiduria su labai rimtomis, galbūt net 
neišsprendžiamomis savo teisėtumo pro- 
blemomis. Tačiau jis tik miglotai kalbėjo 
apie tai, kokios socialinės klasės ar grupės 
reikalautų emancipacinio šių problemų 
sprendimo. Kitaip sakant, jo kritinė anali- 
zė neturėjo socialinio „adresato“. 
Naujausiuose savo darbuose Haberma- 
sas vaizduoja brandųjį kapitalizmą kaip 
dar atsparesnę sistemą, o kolonizacijos 
problemą pateikia kaip dar grėsmingesnę. 
Tačiau juose paaiškėja, bent iš pradžių, kas 
yra jo kritinės teorijos adresatas — tai nauji 
socialiniai sąjūdžiai. Šias grupes sieja tai, 
kad jos paprastai veikia už įprasto politi- 
nio pasaulio ribų. „Žodžiu, naujus konflik- 
tus kelia ne paskirstymo problemos, bet rū- 
pinimasis gyvenimo formų gramatika“. Šių 
politinių kovų negalima suvokti tik kaip pa- 
stangų perimti į savo rankas valstybę, bet 
veikiau jos turi būti suvokiamos kaip „pari- 
bio konfliktai“ tuose visuomenės taškuose, 
kur racionalizacijos procesą (aiškinamą 
kaip gyvenamojo pasaulio kolonizacija) prie- 
kin stumia sisteminiai imperatyvai. SKW 

Hayek Friedrich August von (1899-1992) — 
austrų ekonomistas ir politinis filosofas. 
Hayekas gimė Vienoje, mokslininkų šeimo- 
je. Būdamas jaunas žavėjosi socializmu. 
Vienos universitete studijavo ekonomiką ir 
teisę. Be to, jis domėjosi filosofija ir teorine 
psichologija. 

Po Pirmojo pasaulinio karo Hayekas dir- 
bo kartu su Ludwigu von Misesu, iš pradžių 
valstybės tarnyboje, vėliau Ekonominių cik- 
lų tyrimo institute. Ekonominių ciklų pro- 
blemoms spręsti Hayekas pritaikė austrų 
ekonominės mokyklos kapitalo teoriją. 
Didžiulį poveikį jam padarė kritinis Miseso 
veikalas Socializmas (Socialism), nors su Mi- 
sesu sutarė ne visais ekonomikos ar politi- 
kos klausimais. 1931 m. Hayekas pradėjo 
dėstyti Londono ekonomikos mokykloje. 

Iki penktojo XX a. dešimtmečio vidurio 
Hayekas toliau dirbo ekonomikos teorijos 
srityje. Vėliau rašė daugiausia politinės fi- 
losofijos ir socialinių mokslų metodologi- 
jos temomis. Nuo 1950 iki 1962 m. jis buvo 
Čikagos, o vėliau Freiburgo ir Zalcburgo 
universitetų profesorius. 1974 m. gavo No- 
belio premiją už ekonomikos darbus. 

Straipsnių (vėliau spausdintų rinkinyje 
Individualizmas ir ekonominė tvarka (Indivi- 
dualism and Economic Order; 1948) serijoje 
Hayekas plėtojo Miseso iškeltą ekonominės 
apskaitos socializmo sąlygomis problemą. 
Jis įrodinėjo, kad centralizuotai valdomoje 
ekonomikoje negalima taip veiksmingai 
naudotis implicitinėmis individų žiniomis, 

kaip esant rinkos ekonomikai. Nuo tada Ha- 
yekas pabrėžė išsklaidytų ir implicitinių 
žinių svarbą bei tą vaidmenį, kurį atlieka 
rinka, padedanti mums šiomis žiniomis 
naudotis ir — einant bandymų bei klaidų 
keliu - įveikti savo neišmanymą. 

Šiomis idėjomis grindžiama Hayeko kny- 
ga Kelias į vergovę (Road to Serfdom; 1944), ku- 
rioje TOTALITARIZMAS apibūdinamas kaip 
nenumatytas mėginimų įteisinti ekonomikos 
planavimą padarinys. Joje taip pat ryžtingai 
ginamas klasikinis LIBERALIZMAS. Nors Ha- 
yekas toleruoja gana plačią valstybės veiklą, 
tačiau reikalauja, kad veiklos forma būtų de- 
rinama su ĮSTATYMO VIRŠENYBĖS (Rechtssta- 
at) principu. 

Daugelį naudingų socialinių instituci- 
jų Hayeko liberalizmas aiškina kaip žmo- 
gaus veiklos, bet ne žmogaus sumanymo, 
rezultatą. Ši idėja, plėtojama pabrėžiant jos 
sąsajas su Hume’u bei Škotų istorijos mo- 
kykla, ilgainiui tampa svarbiausia Hayeko 
tema. Gera visuomenė remiasi ne vien 
egoistine individų veikla teisinėje sistemo- 
je, bet ir sudėtinga teisės, moralinių tradi- 
cijų bei elgsenos normų visuma, kurios 
pobūdis daugumai jos narių yra ir gali būti 
tik numanomas. 

Visa tai Hayeko darbams suteikia ber- 
kišką atspalvį. Jis pradeda gilintis į sociali- 
nės evoliucijos bei grupių atrankos proble- 
mas ir susiduria su tam tikrais sunkumais. 
Jo nagrinėjamų atrankos mechanizmų san- 
tykis su liberalizmu ne visada aiškus. Be to, 
neracionalistinis jų pobūdis gerokai nedera 
prie Hayeko pateikiamų racionalistinių ir 
beveik utopinių naujos liberalios santvarkos 
schemų. Tačiau šios schemos savo ruožtu 
grindžiamos jo idėjomis apie „spontaninę 
tvarką“, kuri būdinga rinkai bei kitoms evo- 
liuciškai atsirandančioms institucijoms. 

Hayekas nebuvo toks dešinysis teore- 
tikas kaip, pavyzdžiui, Nozickas (žr. 
LIBERTARIZMAS). Hayeko liberalizmas iš 
esmės remiasi įsitikinimu, jog socialinė kla- 
sikinio liberalizmo tvarka individualiam 
piliečiui suteikia daugiausia galimybių 
įgyvendinti tai, kam jis teikia pirmenybę, ir 

išvengti kitų prievartos. Jo argumentacija yra 
pragmatinė ir plačiąja prasme utilitarinė. 
Tačiau jis ją papildo beveik kantišku reika- 
lavimu, kad įstatymai turi vienodai traktuo- 
ti kiekvieną pilietį. Antra vertus, kadangi 
Hayekas pabrėžia individo žinių ribotumą, 
taigi ir nepajėgumą numatyti ilgalaikius sa- 
vo veiksmų padarinius, jam nėra priimtinos 
įprastos UTILITARIZMO atmainos. 

Hayekas rašė ir socialinių mokslų me- 
todologijos temomis. Čia jis gina metodo- 
loginį INDIVIDUALIZMĄ. Anot Hayeko, 
socialinio pasaulio reiškiniai turi būti 
aiškinami kaip numatyti ir nenumatyti 
tikslingų Žmonių veiksmų padariniai. Be 
to, jis teigia, kad veiklos objektai pasiren- 
kami remiantis „subjektyviais“ Žmogaus 
kriterijais, o ne „objektyviomis“ jų savy- 
bėmis, kurias gali įžvelgti gamtotyrinin- 
kas. Kai susiduriame su sudėtingais reiški- 
niais tiek gamtos, tiek socialiniuose 
moksluose, žinios, kurių apie juos turime, 
gali teikti tik funkcionavimo „principo“ 
paaiškinimą ir tik „struktūrines“, o ne 
konkrečias, prognozes, kurios galimos kai 
kuriose gamtos mokslų srityse. 

Darbai šia tematika iš dalies buvo reakci- 
ja į Vienos būrelio (Neuratho, Carnapo) fizi- 
kalizma ir socialinių mokslų „moksliškumą““. 
Jie turi sąsajų ir su Hayeko kognityvinės su- 
vokimo psichologijos darbais bei politinėmis 
idėjomis. Hayeko įsitikinimu, ši klaidinga 
metodologija neleidžia suvokti rinkos bei ki- 
tokių „spontaniškai“ susiklostančių institu- 
cijų reikšmės ir Žinių, kurių apie tokias insti- 
tucijas galime turėti, pobūdžio. 

1960 m. išleistas svarbiausias Hayeko 
veikalas Laisvės konstitucija (The Constitution 
of Liberty). Jame aiškinama, kodėl klasiki- 
nė liberali socialinė tvarka mažina prievar- 
tą ir didina materialinę jos narių gerovę. 
Tame veikale jis taip pat nagrinėja prakti- 
nės politikos problemas ir atvirai pripažįs- 
ta, kad valstybė šalia rinkos gali kurti so- 
cialinės rūpybos tinklą. Vėliau išleistas 
tritomis Teisė, įstatymų leidyba ir laisvė (Law, 
Legislation and Liberty; 1973-1979), kuria- 
me siejamos klasikinio ir „evoliucinio“ li- 

beralizmo temos bei kritikuojamas teisinis 
pozityvizmas. Hayekas atmeta socialinio 
TEISINGUMO idealą, nes laiko jį neįgyven- 
dinama iliuzija esant rinkos ekonomikai, 
ir pabrėžia kenksmingus siekių jį realizuo- 
ti padarinius; be to, jis kritikuoja pliuralis- 
tinę interesų grupių politiką. Čia jis svars- 
to rinkos dėsnių stabilumo problemą ir 
siūlo radikaliai naują liberalios konstitu- 
cijos projektą, numatantį naują valdžios 
galių padalijimą. Jo manymu, jei piliečai 
priimtų tokią konstituciją, ši užkirstų ke- 
lią tokioms politinėms priemonėms, ku- 
rios galiausiai sužlugdo Žmonių laisvę ir 
gerovę. 

Vėliau Hayekas grįžo prie ekonomikos 
teorijos ir ekonominės politikos temų. Jis ke- 
lia „pinigų denacionalizavimo“ idėją ir 
remdamasis savo ankstesniais teorinės eko- 
nomikos darbais kritikuoja Keyneso idėjo- 
mis grindžiamą ekonominę politiką. 

Hayeko darbai išties sudėtingi, nes aprė- 
pia aibę istorinių bei teorinių temų, nors 
visas jas sieja tam tikri bendri motyvai. Gal- 
būt tikslingiausia juos priskirti politinės 
ekonomijos sričiai ir ypač tam jos sparnui, 
kuris dėmesį telkia į individo laisvės bei 
rinkos dėsnių funkcines prielaidas, ir ne- 
laikyti jų analitiniu filosofavimu, kaip kar- 
tais daro Hayekas. Nors dėl Hayeko darbų 
nuoseklumo ir vertinimo kyla daugybė pro- 
blemu, jie padarė didžiulę įtaką kai kuriems 
jauniausios kartos mokslininkams ir suvai- 
dino esminį vaidmenį atgaivinant britų po- 
litikos teoretikų domėjimąsi klasikiniu li- 
beralizmu. JS 

Hamilton Alexander (1755-1804) - Ame- 
rikos valstybės veikėjas, Konstitucinio 
konvento delegatas (1787), valstybės iž- 
do sekretorius (1789-1795). Hamiltonas 
kartu su Jamesu MADISONu ir Johnu Ja- 
y'um parašė Federalistą (The Federalist; 
1787-1788), seriją laikraštinių straipsnių, 
ginančių federalinės Konstitucijos ratifi- 
kavimą - tekstą, kuriame patikimiausiai 
išdėstytos Konstitucijos kūrėjų idėjos; be 
to,jis parašė daugybę politinių straipsnių, 
pamfletų, viešųjų kalbų ir laiškų. Reika- 
laudamas stiprios centrinės valdžios, ra- 
gindamas vykdyti industrializacijai pa- 
lankią ekonominę politiką ir kartu 
reikšdamas tam tikrą nepasitikėjimą tau- 
ta Hamiltonas tapo aršiu Thomaso 
JEFFERSON priešu. 

Hamiltonas vadovavosi prigimtinių tei- 
sių idėja, tačiau veikiamas HUME'o ir 
BLACKSTONE'o idėjų pabrėžė galią, reika- 
lingą šioms teisėms apsaugoti praktikoje. 
Hamiltono požiūriu, PRIGIMTINĖ BŪKLĖ 
yra karo būklė arba ja tampa, nes pripažįs- 
tama privataus asmens teisė vykdyti pri- 
gimtinį teisingumą. Pilietinę visuomenę 
apibrėžia susitarimas įsteigti viešąją vyk- 
domąją valdžią, kurios atstovai pasižada 

ginti valdomųjų teises. Tad „vykdomosios 
valdžios energija“ yra pilietinės valdžios 
šerdis. Be to, prigimtinių teisių gynimo bū- 
dai gali keistis pagal aplinkybes. Iš čia is- 
plaukia Hamiltono konstitucinė doktrina 
apie „numanomas galias“: valdžiai turi būti 
leidžiama naudotis bet kokiomis priemo- 
nėmis siekiant savo tikslų, jei įstatymas ne- 
draudžia. 

Hamiltono įsitikinimu, žmonių veiklą 
motyvuoja savimeilė ir savanaudiškumas. 
Tačiau ambicingumas ir švietimas gali iš- 
plėsti asmeninio intereso sritį, tada ji nesi- 
tenkina vien kūniško išlikimo interesais. 
Pavyzdžiui, turto siekis skatina rūpintis 
nuosavybės teise ir pilietinės tvarkos po- 
reikiu. Valdžios troškimas, mažiau susijęs 
su materialios gerovės siekiu, skatina įsi- 
traukti į viešąjį gyvenimą. Vis dėlto „kil- 
niausias sielas“ valdo garbėtroška, todėl to- 
kie žmonės geba vadovautis aukštesniais 
principais. Tie, kurie trokšta valdžios, ke- 
lia didžiausią pavojų laisvei; ypač tose de- 
mokratijose, kuriose paprasti piliečiai — 
neapsišvietę, trumparegiai ir provincialūs 
žmonės - gali lengvai susivilioti demago- 
go pažadais. Laisvos visuomenės val- 
dymui, Hamiltono įsitikinimu, reikalingi 
tie, kurie siekia garbės, o ne tie, kurie trokš- 
ta valdyti ir vadovauti. 

Kaip tik dėl to Hamiltonas žavėjosi bri- 
tų santvarka - „geriausia santvarka pasau- 
lyje“, kurioje išlieka aristokratinės valdžios 
elementų. Tačiau Jungtinėse Valstijose „at- 
stovaujamoji demokratija“ yra vienintelis 
praktiškai įgyvendinamas režimas, nes 
dauguma amerikiečių siekia veikiau asme- 
nines naudos, o ne pilietinių dorybių. Ko- 
mercinėje visuomenėje, pasak Hamiltono, 
dorybė dažniausiai tėra „grakštus turto 
priedas“, nors ji gali patraukti tuos, kurių 
turto troškimas jau yra bent iš dalies paten- 
kintas. Hamiltonas vylėsi, kad viešasis 
gyvenimas gali sužadinti turtuolių garbėt- 
rošką, tačiau šią viltį visada reiškė su pesi- 
mizmo gaida. 

Hamiltoną, kaip ir Madisoną, „politikos 
mokslai“ išmokė, kad didelėje įvairialypėje 

respublikoje mažėja pilietinių dorybių po- 
reikis, nes atskirų „frakcijų“ kaip visumos 
dalių vaidmuo joje silpnėja. Jis atmetė se- 
nąjį argumentą, ginantį mažą valstybę, 
remdamasis dar ir savo įsitikinimu, kad 
politinės bendruomenės natūraliai tarpu- 
savyje nesutaria. Kadangi komercinė dva- 
sia yra ne tik verslumo, bet ir „dominavi- 
mo“ dvasia, komercinis režimas pakeičia 
tik konflikto objektą, garbės siekį pavers- 
damas turto siekiu. Todėl Pranešime apie 
pramonę (Report on Manufactures) Hamilto- 
nas pateikė mintį, kad kiekviena valstybė 
turi stengtis apsirūpinti „esminiais ištek- 
liais“, — tikslą, kuris gali būti įgyvendin- 
tas tik didelėje ir įvairiapusėje ekonomi- 
koje. Tačiau nors komercinis režimas 
niekina „pelno neduodantį heroizmą“, 
savo užsienio politikoje jis turi remtis ka- 
rinėmis dorybėmis. Čia Hamiltonas vėl 
daro išvadą, kad praktiškai liberalius prin- 
cipus turi atsverti ir papildyti garbės bei 
moralinių dorybių elementai. 

Didėjanti demokratizacija, kurios ap- 
raiška buvo Jeffersono pergalė preziden- 
tiniuose rinkimuose, stūmė Hamiltoną į 
politinę neviltį. 1802 m. jis pavadino Kon- 
stituciją „trapiu ir beverčiu dariniu”, nors 
rodė savo pasiryžimą ginti ją iki galo. 
WCMcW 

Harrington James (1611-1677) - anglų 
politinis teoretikas. Kilęs iš senos aristok- 
ratų šeimos, Harringtonas studijavo Tre- 
jybės koledže Oksforde ir Midltemple, pas- 
kui daug keliavo po Europą, tarnavo 
anglų pulke Nyderlanduose, savo akimis 
pamatė, kaip veikia Venecijos politinė sis- 
tema. 1647-1649 m. suartėjęs su karaliu- 
mi Karoliu I, grįžo prie mokslų (galbūt no- 
rėdamas paaiškinti karaliaus kankinystę) 
ir 1656 m. paskelbė savo Okeanijos respub- 
liką (The Commonwealth of Oceania). 1656- 
1660 m. jis parašė daug trumpesnių poli- 
tinių darbų, kuriuose daugiausia aiškino 
ir gynė Okeanijos idėjas. Suimtas 1661 m. 
(dėl tariamo dalyvavimo sąmoksle) kalė- 
jime jis patyrė dvasinę krizę; paleistas į 
laisvę apsigyveno Vestminsteryje, tačiau 
daugiau darbų neskelbė. 

Harringtoną žavėjo „antikos išmintis“ 
(kurią jis priešpriešino savo amžininkų po- 
litinėms doktrinoms), todėl jo darbus kar- 
tais sunku skaityti dėl išpūsto klasikinio sti- 
liaus. Nors jis dažnai naudojosi 
klasikiniais respublikonizmo argumentais, 
tačiau buvo įsitikinęs, kad būtent jo teorijo- 
je pirmąkart tiksliai aiškintos problemos, 
kurios anksčiau buvo neteisingai supran- 
tamos - t. y. nuosavybės ir karinės galios 
vaidmuo, taip pat jų tarpusavio ryšys vals- 
tybėje. Harringtonui nuosavybė — visa ko 
pagrindas; pasak jo, galimi trys jos paskirs- 
tymo būdai: nuosavybė gali priklausyti vie- 
nam, nedaugeliui arba daugeliui. Nors ga- 
limos valdymo formos, kurios „trikdo 
pusiausvyrą“ (tironija, oligarchija, anar- 
chija), tačiau jos nepajėgios ilgai išsilaiky- 
ti, taigi egzistuoja tik trys stabilios valdymo 
formos. „Absoliuti monarchija“ yra siste- 
ma, kurioje nuosavybę monopolizuoja mo- 
narchas ir tvarką palaiko samdinių kariuo- 
menė. „Mišriąją monarchiją“ apibūdina 
didžiųjų magnatų žemės nuosavybė; ka- 
riuomenę sudaro aristokratija su savo va- 
salais. „Respublika“ sukuriama ten, kur že- 
mės nuosavybė yra gana plačiai 
paskirstoma tiems, kurie geba „patys išsi- 
laikyti“, taigi čia neatsiranda aristokrati- 

jos, o ginkluotąsias pajėgas sudaro pilie- 
čių milicija. 

Tačiau didžiojoje Okeanijos dalyje smul- 
kiai aprašoma barokinė konstitucinė san- 
tvarka, kurią turi įsteigti Olphausas Me- 
galetoras (beletrizuotas Cromwellis). 
Harringtono teorija nėra grynai istorinė, 
nesjis mano, jog deramai sukonstruota san- 
tvarka, garantuojanti proto ir interesų su- 
tapimą, gali tapti amžina užkirsdama ke- 
lią oligarchijai atsirasti ir reguliuodama 
nuosavybę taip, kad ji visada būtų plačiai 
paskirstoma. Savo nuopelnu Harringtonas 
laikė tai, kad tiksliai paaiškino problemas, 
kurios iki tol buvo nesuprantamos. Pripa- 
žindamas, jog remiasi mediko Williamo 
Harvey'aus pavyzdžiu, jis teigė, kad jo „po- 
litinė anatomija“ atskleidė buvusių sant- 
varkų mechanizmą taip pat tiksliai, kaip 
Harvey'us aprašė kraujotakos sistemą. 

Okeanijoje dėstomas santvarkos modelis 
akivaizdžiai remiasi ARISTOTELIO ir kitų 
mišriosios arba subalansuotos santvarkos 
teoretikų valstybės samprata. Numatomi 
dveji įstatymų leidybos rūmai, kurių narius 
netiesiogiai renka visi disponuojantys nuo- 
savybe: senatas, kurį sudaro turtingesnieji 
žemvaldžiai, turi teisę tik teikti įstatymus, o 
smulkesniųjų savininkų susirinkimas turi 
teisę tik priimti arba atmesti teikiamus įsta- 
tymus. Taip pat numatoma vykdomoji val- 
džia; kylant nuo parapijų aukštyn projek- 
tuojamos pilietinės, karinės ir religinės 
valdymo hierarchijos. Pareigūnų rotacija už- 
kerta kelią oligarchinėms tendencijoms, 0 Ze- 
mės valdų dydžio apribojimas remiantis 
„Žemės įstatymu“ trukdo grįžti feodalinei 
aristokratijai. 

Harringtonas mėgino savo bendrapilie- 
čius įtikinti, kad „šios valdžios žlugimas 
sukėlė [pilietinį] karą, o ne karas sužlugdė 
šią valdžią“. Karinė galia kartu su nuosa- 
vybės sistema, kuriomis rėmėsi monarchi- 
jos galia, Tudorų valdymo laikotarpiu pa- 
tyrė daug lemtingų smūgių: šiam pamatui 
sugriuvus valdžios „antstatinės struktū- 
ros“ negalėjo ilgai išsilaikyti. Taip susiklos- 
čius aplinkybėms senoji santvarka tapo jau 

neatkuriama atgyvena; taigi kurti naują 
santvarką buvo teisėta būtinybė. Kadangi 
ši pamatinė valdymo formų kaita buvo pa- 
saulietinis procesas, kurį patyrė „tauta“ 
kaip visuma, reikalavimai suteikti valdžią 
„šventiesiems“ buvo neutralizuoti, o iš- 
skirtinės pretenzijos į valdžią, reiškiamos 
„geros senos tvarkos“ šalininkų (arba 
„Rumpo“ parlamento oligarchų), buvo iš- 
tirpdytos, jei ne nuskandintos, Harringto- 
no populizme. Vainikuodamas savo teori- 
ją Harringtonas galėjo teigti ne tik tai, kad 
politinė tvarka, susiklosčiusi vykstant 
šiems procesams, buvo geriausia valdymo 
forma, įkūnijanti bendrus visų piliečių in- 
teresus, bet ir tai, kad pagaljo pateiktą isto- 
rijos interpretaciją ji garantuoja stabilią, 
nors galbūt neamžiną politinę tvarką. 
Ankstyvuosiuose Harringtono aiškini- 
muose istorinė analizė siejama su polemi- 
ka dėl džentrių įtakos kilimo (smukimo). 
Pastaruoju metu tyrėjai (pirmiausia Johnas 
Pocockas) pabrėžia Harringtono pirminę 
pastangą sulieti humanistinį ir klasikinį 
respublikonistinį įsitikinimą (kurį raiškiau- 
siai išdėstė MACHIAVELLI), jog ginklo ne- 
šiojimasis yra pilietiškumo pagrindas, su 
idėja, jog toks apsiginklavimas savo ruož- 
tu priklauso nuo to, ar piliečiai turi pakan- 
kamai žemės valdų, kad galėtų pragyventi 
savarankiškai ir nepriklausyti nuo aukš- 
tuomenės (žr. RESPUBLIKONIZMAS). Be to, 
jie sako, kad Harringtono autorystei pri- 
skirtini prieš ABSOLIUTIZMĄ nukreipti ar- 
gumentai, kurie išpopuliarėjo jo gyvenimo 
pabaigoje. Pocockas šią minties tradiciją 
įvardija kaip „neoharingtoninę“ — esą vė- 
lyvoje Stuartų valdymo eroje šalies san- 
tvarkai pavojų kėlė vykdomoji valdžia, 
kontroliavusi šalies iždą ir todėl pajėgi ko- 
rumpuoti parlamentą papirkinėdama jo 
narius, taip pat bauginti šalį savo regulia- 
riąja kariuomene. Gana ironiška, jog Har- 
ringtono teorija siejama su šia minties mo- 
kykla, nes nors jos abi vadovaujasi idėja, 
kad piliečių apsiginklavimas užkerta kelią 
absoliutizmui, neoharingtonizmas teikia ra- 
dikaliai revizionistinį istorijos aiškinimą. 

Harringtono supratimu, mišrioji monarchi- 
ja yra gana silpna sistema, kurioje nėra jo- 
kios tvirtos galios, pajėgiančios kontroliuoti 
kitas galias; tuo tarpu neoharingtonizmas 
ją traktuoja kaip subalansuotą santvarką, 
kurioje, nepaisant pavaldžių sluoksnių pri- 
klausomybės nuo didžiųjų magnatų, išlie- 
ka tam tikra laisvės erdvė, nes galia netel- 
kiama vienose rankose, o išskaidoma. JSC 


Literatūra 

‘Cotton, J.: James Harrington as Aristote- 
lian. Political Theory 7 (1979), 371-389. 

+ Greenleaf, W. H.: Order, Empricism and 
Politics. Oxford: Oxford University 
Press, 1964. 

Macpherson, C. B.: The Political Theory of 
Possessive Individualism. Oxford: Oxford 
University Press, 1962. 

Pocock, J. G. A.: The Machiavellian Mo- 
ment. Princeton, NJ: Princeton Universi- 
ty Press, 1975. 

+—\: The Political Works of James Har- 
rington. Cambridge: Cambridge Univer- 
sity Press, 1977. 

Raab, F.: The English Face of Machiavelli. 
London: Routledge & Kegan Paul, 1964. 
Russell Smith, H. F.: Harrington and His 
Oceana. Cambridge: Cambridge Univer- 
sity Press, 1914. 

+ Tawney, R. H.: Harrington's Interpreta- 
tion of His Age. Oxford: Oxford Universi- 
ty Press, 1942. 


Hegel Georg Wilhelm Friedrich (1770- 
1831) - vokiečių filosofas. Gimė Štutgarte, 
studijavo Tiubingeno universitete, vėliau 
privačiai mokytojavo Berne, buvo Jenos uni- 
versiteto privatdocentas (1801-1807), Bam- 
bergo frankofilų laikraščio redaktorius 
(1807-1808) ir Niurnbergo gimnazijos direk- 
torius (1808-1816). 1816 m. gavo filosofijos 
profesoriaus vietą Heidelberge, o 1818 m. ir 
Berlyno universitete, kur pakeitė Fichtę. Dirb- 
damas Jenoje kartu su Schellingu įsteigė lei- 
dinį Kritische Jahrbiicher der Philosophie. Svar- 
biausi darbai: Dvasios fenomenologija (1807), 

Logikos mokslas (1812), Filosofinių mokslų en- 
ciklopedija (1817; dvi redakcijos) ir Teisės fi- 
losofijos apmatai (1821). Po mirties buvo išleis- 
tos jo paskaitos — Istorijos filosofija, Filosofijos 
istorijos paskaitos ir Religijos filosofija. 

Hegelio politinės minties branduolys pa- 
teiktas jo veikale Teisės filosofijos apmatai. Anks- 
tesni jo raSiniai byloja apie pastangas sukur- 
ti bendrąją teoriją, galinčią susieti klasikinę 
filosofinę tradiciją ir KANTo bei FICHTE's pa- 
veldą su politinės realybės kaita, prasidėju- 
sia su Prancūzijos revoliucija. Neišspausdin- 
tas straipsnis Vokiečių santvarka (parašytas 
maždaug 1801) buvo pirmas jo mėginimas 
pateikti tokį valstybės apibrėžimą, kuris bū- 
tų atsvara radikaliam Prancūzijos revoliuci- 
nių karų poveikiui tradicinei politinei Vokie- 
tijos sistemai. O Dvasios fenomenologijoje, 
rašytoje Napoleono pergalių metais, jis mė- 
gina remtis istorine graikų polio, kaip politi- 
nės santarvės ir vienybės, paradigma ir kar- 
tu parodo, kodėl šiuolaikiniame pasaulyje, 
pagrįstame subjektyvumo principu, negali- 
ma realizuoti to pirmykščio bei tiesioginio as- 
mens ir visuomenės tapatumo, kuris buvo bū- 
dingas klasikinei visuomenei. Logikos moksle 
ir Enciklopedijoje jis nuosekliai dėsto dialekti- 
nį metodą, kuriuo naudojosi savo politinėje 
filosofijoje, pateiktoje Teisės filosofijos apmatuose 
(žr. DIALEKTIKA). 

Hegeliui VALSTYBĖ, arba politinė 
bendruomenė, nėra vien praktinio Žmogaus 
proto sukonstruotas instrumentas, pade- 
dantis individams lengviau siekti savo tiks- 
lų. Nors jis pripažįsta kai kuriuos „subjek- 
tyviosios laisvės“ elementus (kuriuos laiko 
svarbiausiu šiuolaikinės visuomenės lai- 
mėjimu), valstybę aiškina kaip etinę būty- 
bę, kurios tikslai, pasireiškiantys per tarp- 
asmeninius santykius, transcenduoja 
kiekvieno pavienio individo tikslus. 

Etinė socialinės egzistencijos prigimtis 
(Sittlichkeit) reiškiasi, anot Hegelio, trimis 
„momentais“, kurie visiškai aprėpia žmo- 
gaus gyvenimą. Tie „momentai“ — tai šei- 
ma, pilietinė visuomenė ir valstybė. Kiek- 
vienas iš jų nusako tarpasmeninių 
santykių sistemą, organizuojamą pagal 

skirtingus principus, o dialektinė visų jų 
sąsaja teikia prasmę Žmogaus gyvenimui. 
Be šių trejopų santykių individas negali būti 
visaverčiu žmogumi. 

Šeima yra partikuliaristiniu altruizmu 
grindžiama Žmonių santykių atmaina: in- 
dividas veikia ne dėl savo interesų, o dėl 
kitų šeimos narių — tėvų, sutuoktinių, vai- 
kų - gerovės. Rūpinantis savo vaikų maitini- 
mu ar lavinimu, globojant nusenusius tėvus, 
individo veiksmus lemia ne savanaudiš- 
kumas, o noras - socialinių papročių sank- 
cionuotas kaip pareiga — pagelbėti kitam 
žmogui. Tačiau tokie santykiai būdingi tik 
tam tikroms Žmonių grupėms, todėl šio po- 
būdžio altruizmas labai ribotas. 

Antrąjį tarpasmeninių santykių „mo- 
mentą“ Hegelis vadina „pilietine visuome- 
ne“ (biirgerliche Gesellschaft). Tai yra visuoti- 
nio egoizmo viešpatija: individas čia 
bendrauja su visais kitais žmonėmis (išsky- 
rus, žinoma, savo šeimą) tik dėl savo intere- 
sų; jis stengiasi sureikšminti šiuos interesus, 
o visų kitų žmonių interesus suvokia tik kaip 
priemones šiam tikslui pasiekti. Tad pilieti- 
nės visuomenės valdos yra specifinė ekono- 
minės veiklos sritis, nes žmogus, kuris, pa- 
vyzdžiui, verčiasi prekyba, ne rūpinasi kitų 
gerove, onaudojasi kitų poreikiais kaip prie- 
monėmis tenkindamas savo poreikius. Pri- 
vati nuosavybė yra išorinis visuomeninės 
individo padėties ženklas — nuosavybė yra 
asmens egzistencijos objektyvavimas ki- 
tiems; tad Hegelio politinė filosofija numato 
platų privačios nuosavybės pasiskirstymą: 
jis pripažįsta, kad šiuolaikinėje visuomenė- 
je plintant skurdui jo siūlomos struktūros 
veiksmingumas gali dingti. 

Kad rinka veiktų darniai, reikia bendrų 
taisyklių bei universalių principų (pa- 
vyzdžiui, universalios matų sistemos), o tai 
skatina kurti įstatymus bei teismus, ge- 
bančius tas taisykles įtvirtinti. Šį pilietinės 
visuomenės mechanizmą Hegelis vadina 
„išorine valstybe“ (Teisės filosofijos apmatai, 
S 184); jo įsitikinimu, šiuolaikinė politinė 
mintis, pradedant HOBBESu ir LOCKE'u, šią 
„išorinę valstybę“ tapatino su tikrąja vals- 

tybe ir šitaip politinę pareigą susiejo su ra- 
cionaliu individo savanaudiškumu. 

Tačiau trečiasis „momentas“, tikroji 
valstybė, negali, anot Hegelio, būti grindžia- 
ma vien individų savanaudiškumu: pa- 
vyzdžiui, kaip galima individualaus pi- 
liečio savanaudiškumu pagrįsti karinę 
tarnybą, kurią atliekant kyla grėsmė jo gy- 
vybei (Hegelis pažymi, jog būtent čia yra 
pažeidžiamas Hobbeso mėginimų kildinti 
politinę pareigą iš savanaudiškumo pag- 
rindas). Todėl Hegelis postuluoja, kad vals- 
tybė grindžiama visuotiniu altruizmu. Dia- 
lektinėje Hegelio minties sistemoje tai 
reiškia ir tai, jog valstybė yra esminių šei- 
mos ir pilietinės visuomenės elementų sin- 
tezė. Valstybė panaši į šeimą tuo, kad iš pi- 
liečių reikalaujama ne vien paisyti savo 
interesų, bet ir rūpintis kitų interesais: 
mokėti mokesčius, atlikti karinę prievolę ir 
pan. Tokie veiksmai gali būti aiškinami ir 
grindžiami solidarumu, telkiančiu indivi- 
dus į politinę bendruomenę. Antra vertus, 
valstybė įtraukia į savo struktūrą univer- 
salųjį pilietinės visuomenės elementą, ir ši 
sintezė sukuria universaliais kriterijais 
grindžiamą pilietiškumo sąmonę: „Kultū- 
rai, mąstymui kaip atskiro asmens sąmonei 
visuotinybės formoje būdinga suprasti Aš 
kaip visuotinį asmenį, kuriame Visi yra 
identiški. Žmogus reikšmingas, nes jis žmo- 
gus, one del to, kad jis yra žydas, katalikas, 
protestantas, vokietis, italas ir t. t.“ (Teisės 
filosofijos apmatai, $ 209). 

Hegelis pabrėžia viešąją valstybės pri- 
gimtį, tačiau privati ir viešoji sritys neat- 
skiriamos viena nuo kitos taip griežtai, kaip 
ARISTOTELIS atskiria oikos nuo polio: šiuo- 
laikinėje visuomenėje privačius Žmogaus 
santykius papildo jo veikla viešojoje srity- 
je; vienu metu jis yra ir bourgeois, ir citoyen. 
Politinė laisvė yra toji subtili pusiausvyra, 
kuri įsivyrauja tarp šių priešingų, tačiau 
galiausiai suderinamų orientacijų. Anot 
Hegelio, toks suderinamumas galimas tik 
šiuolaikinėje valstybėje, kuri įteisina sub- 
jektyvumo sritį: pilietinė visuomenė yra 
subjektyviosios valios autonomijos sritis. 

Antra vertus, klasikinis polis, kuriame tie- 
siogiai politizuojami privatūs reikalai (taip 
pat ir religija), tokiai autonomijai nepalie- 
ka vietos. Šiuolaikinė politinė filosofija, pra- 
dedant Hobbesu, priešingai, mėgina viešąją 
sritį kildinti iš savanaudiškų individo in- 
teresų, tad šiuo požiūriu, anot Hegelio, ji 
nepakyla aukščiau „pilietinės visuome- 
nės“. Šio nesaistomo egoistinio individua- 
lizmo kulminacija ir galiausiai savigriova 
Hegelis laiko Prancūzijos revoliucijos Te- 
roro režimą (Teisės filosofijos apmatai, $ 258). 

Šių jėgų sąveiką Hegelis formaliai įtvirti- 
na politinėje šiuolaikinės valstybės san- 
tvarkoje, kaip ją nusako Teisės filosofijos 
apmatai. Įvaimus pilietinės visuomenės inte- 
resus išreiškia savavaldės korporacijos, taip 
pat Luomų susirinkimas, atstovaujantis ben- 
driesiems įvairių pilietinės visuomenės na- 
rių interesams. Tačiau Hegelis atmeta respub- 
likinę parlamentinio suvereniteto idėją 
baimindamasis, kad toks suverenitetas gali 
tapti atskirų interesų grupių tironija. Luomų 
susirinkimo galias apriboja profesinės 
valstybės tarnybos (anot Hegelio, „universa- 
liosios klasės“) galia. Šiai klasei, panašiai 
kaip PLATONO sargybiniams, rūpi bendrieji 
interesai: ji turi būti atvira visiems piliečiams, 
atranka darytina pagal gebėjimus ir išsilavi- 
nimą, o fiksuotos algos turėtų apsaugoti jos 
narius nuo pilietinės visuomenės pagun- 
dų - trečiajame XX a. dešimtmetyje tai buvo 
novatoriškas pasiūlymas. 

Tačiau Platono sargybiniai turi abso- 
liučią galią nestruktūrizuotai visuomenei ki- 
tais požiūriais, o Hegelio „universalioji kla- 
sė“ veikia sistemoje, kurioje atskiri interesai 
gali teisėtai reikštis per savavaldes korpora- 
cijas ir Luomų susirinkimą. Be to, visai sis- 
temai vadovauja titulą paveldintis monar- 
chas, simbolizuojantis tai, kad valstybė 
grindžiama subjektyvia valia, nes monarcho 
pritarimu įstatymams suteikiama formali 
galia. Tačiau monarcho galios labai ribotos, 
jis tėra politinės bendruomenės vienybės 
simbolis ir jo funkcija tik tvirtinti susirinki- 
mo bei valstybės tarnautojų sprendimus (Tei- 
sės filosofijos apmatai, $ 280, papildymas). 

Istorinį Hegelio politinės filosofijos po- 
veikį labai sustiprino tai, kad jo šiuolaikinė 
valstybės teorija įtraukta į bendrą filosofi- 
nę jo sistemą, kuri istorijos raidą aiškina 
kaip „Dvasios“ objektyvaciją laiko ir erd- 
vės pasaulyje. Hegelio požiūris į pasaulio 
racionalumą ir pažinumą Žmogaus protui, 
artimas ARISTOTELIUI ir būdingas vokiečių 
IDEALIZMO tradicijai, išreiškia radikalią 
priešpriešą KANTui. Tačiau Hegelis, kitaip 
nei Aristotelis, mano, kad pasaulio racio- 
nalumas nėra apriorinė duotybė, o veikiau 
tai, kas ilgainiui plėtojasi kartu su kon- 
krečia žmonių sąmonės raida, jai palengva 
suvokiant tą racionalumą. Filosofija yra 
nuolat tobulėjanti žmogaus pasaulio suvo- 
kimo priemonė, ir jos raida vyksta pari pas- 
su su bendrąja istorine raida. Filosofija yra 
„Mintis apie pasaulį“, kuri „pasireiškia tik 
tada, kai tikrovė baigia savo formavimosi 
procesą“ (Teisės filosofijos apmatai, pratar- 
mė, p. 41). Istorija ir politika, kaip aki- 
vaizdžiausia istorijos apraiška, savaime tu- 
ri filosofinę reikšmę. Šiame kontekste 
Hegelis gynė tezę, kad „Kas protinga, tas 
tikra; o kas tikra, tas protinga“ (Pratarmė, 
p. 37). Nors kai kurie kritikai tai aiškina 
kaip gryną esamybės apologetiką, Hegelis 
šią tezę taip patikslino: visa tai, kas yra ra- 
cionalu, potencialiai gali būti realizuota, to- 
dėl istorijos raida yra ne diferencijuotas ne- 
suprantamų atsitiktinumų ir Žmogaus 
paklydimų rezultatas, o reiškinys, turintis 
tam tikrą racionalią struktūrą. Toji struktū- 
ra ne visada būna akivaizdi, tačiau filoso- 
paudusius proto hieroglifus. 

Kaip tik ši idėja apie proto galią susi- 
reikšminti istorijoje tapo pamatu kritiniams 
JAUNAHEGELININKU darbams, kuriuose 
visos institucijos buvo vertinamos pagal 
Hegelio politinės filosofijos standartus ir 
smerkiamos kaip neadekvačios. Galiausiai 
ši filosofijos, kaip socialinės kritikos in- 
strumento, idėja tapo filosofiniu MARK- 
SIZMO pagrindu. 

Anot Hegelio, istorinė proto raida yra 
sudėtingas dialektinis vyksmas, kuriame 

individai (ir tautos) tėra įrankiai, papras- 
tai nesuprantantys savo veiksmų esmės 
ir prasmės. Pokyčius dažnai sužadina „is- 
torinės asmenybės“, tokios kaip Aleksan- 
dras, Cezaris ar Napoleonas, tačiau He- 
gelis pabrėžia, jog šį jų vaidmenį lemia 
ne sąmoningi jų tikslai ar politinės plat- 
formos; veikiau jie vadovaujasi, kaip ir ki- 
ti Žmonės, žemesniais motyvais — ambi- 
cingumu, godumu ir garbės troškimu. 
Istorinį jų reikšmingumą nulemia objek- 
tyvūsjų veiksmų padariniai, o ne subjek- 
tyvios intencijos. 

„Didžiuosius istorijos vyrus“, nukėlęs 
nuo idealizuoto pjedestalo, ant kurio juos 
buvo užkėlusi romantinė tradicija, Hegelis 
paverčia nesąmoningais „proto gudrumo“ 
(List der Vernunft) įrankiais ir įteigia, jog rea- 
lizuodamas save protas gali naudotis nera- 
cionaliomis priemonėmis. Filosofo užduo- 
tis — nesitenkinant šia išorine regimybe 
mėginti įžvelgti racionalųjį branduolį, sly- 
pintį net už tariamai iracionalių reiškinių. 
Gebėjimas suvokti skirtumą tarp subjekty- 
vių intencijų ir objektyvių padarinių filoso- 
fą skiria nuo pedantiško moralisto. 

Tad istorija Hegeliui yra laisvės įsisą- 
moninimo raida politinėse, kultūrinėse ir 
religinėse bendruomenės institucijose. Šių 
bruožų visumą Hegelis, kaip ir MONTES- 
QUIEU bei HERDERis, vadina „tautos dvasia“ 
(Volksgeist). Išoriškai ją išreiškia objektyvių 
institucijų, t. y. valstybės, formavimasis. 
Hegelis skiria tris pagrindinius istorinės 
raidos tarpsnius, rodančius pažangią lais- 
vės įsisąmoninimo evoliuciją: 


(1) Rytų pasaulis, kuriame laisvas buvo vie- 
nas asmuo, O visi kiti — nelaisvi; taigi politinė 
jo struktūra buvo Rytų despotizmas; 

(2) Klasikos pasaulis, kuriame kai kurie 
žmonės buvo laisvi; taigi istorinė jo išraiška 
buvo polis, kuriame balsavimo teisę galėjo 
turėti didesnis ar mažesnis Žmonių 
skaičius, tačiau jos nebuvo visuotinės; 

(3) Germanų pasaulis, kuriame pagal uni- 
versalų krikščioniškąjį tikejimą visiems 
žmonėms pripažįstama teisė į laisvę. Sia- 

me pasaulyje, kuris apima tą dalį Vakarų 
Europos, kurioje ant Romos imperijos 
griuvėsių įsikūrė germanų kilmės tautos, 
politinių institucijų evoliucija vyko reali- 
zuojant visų laisvės potencialą. Tai yra nau- 
jųjų laikų Anglijos, Prancūzijos, Vokietijos 
ir Italijos pasaulis; Reformacija ir Prancū- 
zijos revoliucija pagal šią schemą buvo svar- 
biausios gairės kelyje į galutinį laisvės įsi- 
sąmoninimą. Taigi Hegelis supasaulietino 
ir politizavo krikščioniškojo išpirkimo uni- 
versalumo prasmę, tačiau jo mąstysenoje 
išliko sąsaja su protestantizmu, todėl jis 
vengė savo amžininkų išpažįstamo nacio- 
nalistinio ROMANTIZMO. 


Nors jokios konkrečios istorinės valsty- 
bės Hegelis niekada nelaikė tobulu laisvės 
realizavimo modeliu, jam atrodė, kad nau- 
jųjų laikų konstitucinė monarchija, susi- 
klosčiusi po Prancūzijos revoliucijos ir res- 
tauracijos, akivaizdžiai evoliucionuoja šia 
kryptimi. Tai aiškiai liudija.jo rašiniai apie 
politines sąlygas Vokietijoje ir Anglijoje. 

Nors Hegelio politinė filosofija buvo kri- 
tikuojama dėl konservatyvumo, iš esmės ji 
priskiriama ŠVIETIMO EPOCHOS pasaulė- 
vaizdžiui, perleistam per vokiečių idealiz- 
mo prizmę ir turinčiam skaudžią Prancū- 
zijos revoliucijos patirtį. Istorija išties juda 
pažangos kryptimi, tačiau, kaip rodo Pran- 
cūzijos revoliucija, tai judėjimas spirale. 
Šiuolaikinė valstybė grindžiama subjekty- 
via laisve, tačiau, norint sutrukdyti jai išsi- 
gimti į nežabotą visų karą su visais, reikia 
tarpinių, racionalių institucijų, kurios vie- 
nintelės gali garantuoti, kad bus išvengta 
savivalės ir tironijos pavojaus, kurį kelia 
tiek absoliutinė monarchija, tiek absoliutus 
mažoritarizmas. 

Ironiška, kad nors pamatinėmis Hege- 
lio filosofijos prielaidomis rėmėsi revoliu- 
cinė socialinė kritika, pasiekusi kulmina- 
ciją- marksizmą, tarpinių institucijų idėja 
galiausiai tapo — tiesa, nebūtinai dėl He- 
gelio įtakos — pamatiniu šiuolaikinės Va- 
karų valstybės elementu. Nepaisant aki- 
vaizdžių skirtumų, politinių partijų bei 

kitų vienijančių institucijų vaidmuo šiuo- 
laikinę demokratinę valstybę daro daug 
panašesnę į Hegelio valstybę negu į nedi- 
ferencijuotą ir tiesioginę ROUSSEAU demo- 
kratiją sujai būdingomis totalitaristinėmis 
tendencijomis. SA 

Hegemonija. Terminas, vartojamas dau- 
giausia GRAMSCI'o ir jo sekėjų nusakant 
neprievartinius klasinio viešpatavimo as- 
pektus, t. y. viešpataujančios klasės galią 

naudotis socializacijos institucijomis pri- 
metant savo vertybes bei įsitikinimus vi- 
siems kitiems gyventojams. DLM 


Heidegger Martin (1889-1976) - vokiečių fi- 
losofas. Iš pradžių studijavo teologiją, lo- 
giką, matematiką ir gamtos mokslus, o vė- 
liau filosofiją, dirbo Edmundo Husserlio, 
fenomenologijos pradininko, asistentu. La- 
biausiai Heideggerį išgarsino jo veikalas 
Būtis ir laikas (1927). Daugeliui filosofinį 
Heideggerio palikimą temdo liūdnai pa- 
garsėjęs jo bendradarbiavimo su naciais 
epizodas 1933 m., jam trumpai einant Frei- 
burgo universiteto rektoriaus pareigas; 
tačiau dėl šio epizodo reikšmės tebėra 
smarkiai ginčijamasi. 

Heideggerio įnašas į XX amžiaus Vaka- 
rų filosofiją — tai pamatinių ontologiniy Va- 
karų minties prielaidų peržiūra ir radika- 
lus visos metafizinės tradicijos tyrimas. 
Panašiai kaip NIETZSCHE, Vakarų mintį 
pradedant Platonu jis suvokia kaip laips- 
nišką, tačiau neišvengiamą raidą šiuolai- 
kinio nihilizmo linkme - raidą, kurios kul- 
minacija yra visiškai subjektyvistinis 
šiuolaikinio žmogaus santykis su būtimi. 
Tiksliau, Heideggeris mėgina pateikti pa- 
matinės subjekto-objekto dichotomijos, 
kuria remiasi Vakarų metafizikos tradici- 
ja, kritiką, taip pat atskleisti jos padarinius 
visai mūsų civilizacijai (Žr. taip pat EGZIS- 
TENCIALIZMAS). 

Tad Heideggerio tikslas — išsiaiškinti 
tradicinės ontologijos (bendrųjų būties kon- 
cepcijų) ydas, o tai neišvengiamai turi 
reikšmės ir mūsų požiūriui į politinės min- 
ties istoriją. Heideggerio metafizika verčia 
jį atmesti tris pagrindines politinės minties 
tradicijas, iš kurių kiekviena teikia skirtin- 
gas žmogaus ir jo vietos būtyje vizijas. Pir- 
moji, klasikinė, žmogų vaizduoja kaip bu- 
tybę, esančią gamtoje, tačiau gebančią 
racionaliai suvokti gamtą; politinė tvarka 
yra gamtos tvarkos mikrokosmas. Kita, 
kontraktarinė, vizija žmogų suvokia kaip 
būtybę, susiduriančią su gamtos priešišku- 

mu; žmonės turi vienytis, kad galėtų drauge 
atsispirti gamtinės būtinybės spaudimui. 
Trečioji, hėgeliškoji-marksistinė, vizija mė- 
gina suderinti laisvę ir gamtą, žmogaus ir 
gamtos vienybės atkūrimą laikydama galu- 
tiniu žmogaus laisvės tikslu. Tačiau Heideg- 
geriui šių vizijų skirtumai rūpi mažiau nei 
tai, kas jas visas vienija — būtent tam tikros 
metafizinės prielaidos apie žmogų kaip tam 
tikros rūšies būtybę, ypatingu būdu 
bendraujančią su visa kita būtimi. Šių meta- 
fizinių prielaidų aiškinimas ir jų neigimas 
griauna visą politinės filosofijos tradiciją. 
Pavyzdžiui, kaip galima politikos sam- 
pratą grįsti ŽMOGAUS PRIGIMTIES ir jo vie- 
tos gamtoje suvokimu, jei abejojama, kad 
gamta tėra objektų sritis, pasyviai laukian- 
ti, kol bus pažinta, o ne - kalbant Heide- 
ggerio kalba - istoriškai atrasta „atverties 
vieta“? Arba kaip galima suvereniteto teo- 
riją grįsti žmogaus kaip kontraktarinės bū- 
tybės koncepcija, jei tampa neaiškus Zmo- 
gaus kaip subjekto statusas (t. y. ar pats 
subjektas aiškiai suvokia savo subjektyvu- 
mą)? Galiausiai, kaip galima kalbėti apie 
laisvės ir gamtos suderinamumą, jei pama- 
tinės metafizinės šių sąvokų prielaidos tam- 
pa radikalios abejonės objektu? Esame 
verčiami peržiūrėti mūsų mąstymo apie 
žmogų ir politiką tradicijos ištakas. 
Politinė filosofija paprastai remiasi vie- 
nokiomis ar kitokiomis filosofinės antropo- 
logijos idėjomis, t. y. vienokia ar kitokia 
žmogaus prigimties samprata. Tačiau, Hei- 
deggerio įsitikinimu, vyraujančios filosofi- 
nės antropologijos doktrinos nėra reikia- 
mai pagrįstos ontologiniu lygmeniu ir 
pačios to nesuvokdamos yra ontologiškai 
šališkos. Laiške apie humanizmą (Basic Wri- 
tings, p. 193—242) jis rašo, jog tradicinė žmo- 
gaus kaip animal rationale samprata 
grindžiama ydinga metafizika ta prasme, 
kad mėginama rasti rūšinę savybę, api- 
brėžiančią tam tikrą būtybių klasę - gyvū- 
nus su „kažkokiais papildomais priedais“, 
būtent su siela arba protu (tad Žmogus su- 
vokiamas kaip animal ir ratio „sintezė“ ). 
Anot Heideggerio, žmogus neturi prigim- 

ties ta prasme, kuria, galima sakyti, turi 
gamtos objektai; tad visos politinės filoso- 
fijos, kurios remiasi Žmogaus prigimties 
apibrėžimu, turi atsakyti į Heideggerio me- 
tama kaltinimą, kad metafiziniai Žmogaus 
apibrėžimai neatskleidžia autentiškosios 
„žmogaus esmės“, o ši, pasak Heideggerio, 
yra ne objektinė sritis (kai smulkiai apibūdi- 
namos objektų savybės), o „atverties sritis“ 
(kaip tam tikras atsivėrimo būčiai būdas). 

Heideggerio įsitikinimu, mūsų civili- 
zacijos likimą negrįžtamai nulėmė tradici- 
nė — tiek klasikinė, tiek šiuolaikinė - filoso- 
finė Žmogaus ir būties samprata. Jis, 
pavyzdžiui, įrodinėja, kad šiuolaikiniai 
„planetinio dominavimo“ ir technologinio 
gamtos įvaldymo siekiai rodo tam tikrą 
žmogaus sampratą - žmogus kaip „subjek- 
tas“ supriešinamas su pasyviu ir nuolan- 
kiu objektų pasauliu. Anot Heideggerio, ši 
dichotominė būties samprata pirmąkart bu- 
vo pateikta PLATONO Valstybėje - olos ale- 
gorija, o vėliau per ARISTOTELIO subjekti- 
nę-predikatinę logiką įtvirtinta Vakarų 
metafizikoje. Ji pasiekia kulminaciją racio- 
nalizme bei empirizme ir, antra vertus, vo- 
kiečių IDEALIZME. Idealizmo požiūriu ob- 
jektą sudaro subjekto veikla: tad pasaulis 
yra žmogaus valios produktas, o gamta — 
pasyvus žmogaus kūrybos objektas. Kla- 
sikinės ir šiuolaikinės minties kritinę pa- 
matinių prielaidų analizę Heideggeris de- 
rina su istoriniu aiškinimu, kaip šios 
prielaidos formavo kasdienę patirtį šiuo- 
laikiniame pasaulyje. 

Nors daugelis tyrėjų Heideggerio dar- 
buose įžvelgia svarbių išvadų savo pažiū- 
roms į socialinį bei politinį gyvenimą susi- 
daryti, tikroji jų reikšmė dar nėra deramai 
ištirta. Jei nekalbėtume apie toli siekiančias 
išvadas, verčiančias iš naujo aiškinti visą 
Vakarų filosofiją, tiesioginę Heideggerio 
darbo reikšmę politinei teorijai turi kritiniai 
jo svarstymai vėlesniuose rašiniuose apie 
tai, ką jis vadina „technologijos esme“, bū- 
tent tą būties atvertį, kuri visą esamybe pa- 
verčia neribojamos Žmogaus kaip subjekto 
manipuliacijos objektu. Bene svarbiausia 


HELVECIJUS 


Heideggerio mintis yra, kad filosofija kaip 
tradicija nėra pajėgi atsispirti šiai atomaz- 
gai ir todėl turime griebtis kitokio pobūdžio 
meditacinio mąstymo (artimesnio poeti- 
niam negu sąvokiniam), kuris skatintų im- 
lesnį santykį su būtimi. RSB 

Helvecijus Klodas Adrianas (1715-1771) — 
vokiečių kilmės prancūzų filosofas. Helve- 
cijus į filosofiją atėjo susikrovęs turtus dirb- 
damas mokesčių rinkėju. Savo turtais tik 
menkai tenusileisdamas Holbachui, jis bu- 
vo didžiausias kairuolis, egalitaristas ir de- 
mokratas iš visų PRANCŪZŲ ŠVIETIMO 
EPOCHOS teoretikų. Kaip UTILITARIZMO at- 
stovas, Helvecijus buvo labai vertinamas Je- 
remy'io BENTHAMo ir anglų mokyklos filo- 
sofų radikalų; jis buvo artimas Jeffersono ir 
Franklino draugas, tačiau laikėsi kiek ato- 
kiau nuo prancūzų Encyclopėdistes, kurie 
dažnai vertino jį tik kaip pasiturintį mėgėją, 
stokojantį intelektinio rafinuotumo. 

Savo egalitarizmą jis grindė įsitikini- 
mu, — kurį tokie jo bendraamžiai kaip 
DIDEROT ir HOLBACHas laikė absurdiškai 
ekstravagantišku, - kad visi žmonės vieno- 
di arba iš esmės panašūs. Visi žmonių skir- 

tumai, jo manymu, priklauso nuo jų išsila- 
vinimo ir aplinkos. „Egzistuojanti protų ne- 
lygybė yra žinomos priežasties padarinys, 
ir toji priežastis — išsilavinimo nelygybė“ 
(A Treatise of Man I, p. 94). Išsilavinimo skir- 
tumai paaiškina, kodėl kai kurie žmonės 
yra doresni ar tobulesni už kitus. Helveci- 
jus neigė esant įgimtas savybes, taip pat 
įgimtą talentą ar gabumus. Šviečiamas ir 
lavinamas kiekvienas gali savo gebėjimais 
prilygti bet kuriam kitam. Visi gebėjimai 
įgyjami; nė vienas nėra gamtos dovana. 

Helvecijus kritikavo Rousseau požiūrį, 
esą žmonės nustojo būti lygūs tada, kai iš 
prigimtinės būklės perėjo į visuomeninę; jo 
manymu, žmonės prigimtimi išliko tokie 
pat lygūs, kokie buvo. Šiai lygybei įrodyti 
pakaktų tokios sistemos, kuri kiekvienam 
asmeniui suteiktų išsilavinimą, būtiną stan- 
dartiniam lygiui pasiekti. 

Helvecijaus demokratinės politikos 
idėja išplaukia išjo utilitarinės etikos. Api- 
brėžęs gerus veiksmus kaip teikiančius 
daugiausia laimės didžiausiam žmonių 
skaičiui, toliau Helvecijus teigia, kad ge- 
riausias įstatymų leidėjas yra tas, kuris su- 
teikia laimės visuomenės daugumai, o ne 
privilegijuotoms mažumoms. Nors laimę 
jis apibrėžė kaip visiems žmonėms būdin- 
gą mėgavimąsi laisve ir nuosavybe, šių da- 
lykų nelaikė prigimtinėmis individų tei- 
sėmis, kurioms turėtų būti teikiama 
pirmenybė prieš visų laimę. Kalbėdamas 
apie politiką, kuri labiausiai padėtų dau- 
giausia laimės suteikti didžiausiam žmo- 
nių skaičiui, Helvecijus tvirtino, kad ją ga- 
li nustatyti tik didžiausias skaičius — 
dauguma; šitaip jis pasisakė už demokra- 
tiją. 

Tačiau demokratines Helvecijaus nuo- 
statas modifikavo kita jo nuostata — būdin- 
gesnė Švietimo epochos mąstysenai - racio- 
nalesnės įstatymų leidybos siekis. Dauguma 
gali suprasti, kas jai teikia malonumą ir kas 
skausmą, tačiau neįstengia numatyti, kokio- 
mis priemonėmis galėtų padidinti malonu- 
mą ateityje. Todėl Helvecijus nesiūlė nedel- 
siant įvesti demokratiją, o reikalavo, kad 

įstatymų leidėjas sukurtų naują konstituci- 
ją. Jo siūlymu įstatymų leidėjas, panašiai 
kaip religinio ordino steigėjas, turėtų atmes- 
ti visus vyraujančius prietarus ir pasikliau- 
ti vien filosofijos skleidžiama šviesa. 

Nors jis veikiausiai tikėjosi, kad šį vaid- 
menį atliks apsišvietęs monarchas, tačiau 
numatė ateities santvarką, kai valstybė taps 
nedidelių tariamai savavaldžių provinci- 
jų, o iš tikrųjų respublikų, federacija. Jis net 
siūlė žemę padalyti į sklypus, kurių 
skaičius atitiktų šeimų skaičių. Jis ne pro- 
pagavo bendruomeninių valdų, arba socia- 
lizmo, idėją, o veikiau siekė savininkų de- 
mokratijos. Kadangi, pasak Helvecijaus, 
žmogaus motyvacijos teorija rėmėsi prielai- 
da, jog kiekvienam Žmogui iš prigimties bū- 
dinga siekti sau naudos, tai jis tvirtino, kad 
vienintelis būdas paskatinti kiekvieną dirb- 
ti visų gerovei — susieti asmeninius ir vi- 
suomeninius interesus. O tai, jo įsitikini- 
mu, įmanoma tik tuo atveju, jei kiekvienai 
šeimai priklausys valstybės turto dalis. MC 

Herder Johann Gottfried (1744-1803) - vo- 
kiečių filosofas ir kultūros istorijos studijų 
pradininkas. Herderis buvo pietisto, Mo- 
rungeno (atsilikusios Rytų Prūsijos pro- 
vincijos) mokytojo sūnus. Mokantis Kenigs- 
bergo universitete, poveikį jam darė 
KANTas, paskatinęs domėtis ROUSSEAU, 
HUME'o ir MONTESQUIEU darbais. Ten jis 
visam gyvenimui susidraugavo su filosofu 
iracionalistu J. G. Hamannu. 1764 m. gavo 
mokytojo vietą Rygoje, po metų buvo pa- 
skirtas liuteronų šventiku. 1769 m. prasi- 
dėjo Herderio kelionių laikotarpis, jis apsi- 

lankė daugybėje vietų, tarp jų Nante, Pa- 
ryZiuje ir Strasbūre, kur padarė įspūdį 
jaunajam Goethe'ei. 1776 m. Herderis at- 
važiavo į Veimarą eiti Didžiosios kuni- 
gaikštystės bažnytinio vadovo pareigų, ku- 
rias ėjo iki pat gyvenimo pabaigos. 

Nors Herderis pradėjo kaip PRANCU- 
ZU ŠVIETIMO EPOCHOS ir jos sekėjų vokiečių 
mokinys, originaliausi ir svarbiausi jo dar- 
bai iš esmės prieštaravo Švietimo epochos 
idėjoms. Iš originaliausių jo darbų minėtini 
Traktatas apie kalbos kilmę (Abhandlung über 
den Ursprung der Sprache; 1772), laimėjęs 
Berlyno akademijos prizą, jame reiškiamos 
tam tikros ankstyvosios antišvietėjiškos jo 
pažiūros į protą ir kalbą; Dar viena istorijos 
filosofija (Auch eine Philosophie der Geschich- 
te; 1774), joje dar vienu žingsniu nutolsta- 
ma nuo Švietimo epochos; ir žymiausias 
veikalas Idėjos žmonijos istorijos filosofijai 
(Ideen zur Philosophie der Geschichte der Mens- 
chheit; 1784-1791). 

Atmesdamas Švietimo epochos puoselė- 
tą amžinų, universalių, racionalių pažini- 
mo, praktikos bei estetikos standartų idealą, 
Herderis gynė specifinio laiko ir vietos uni- 
kalumo bei konkretumo idėją. Kiekvieną au- 
tentišką veiklą, pasaulėžiūrą, kultūrą reikia 
aiškintis iš vidaus, jos pačios specifinių tiks- 
lų bei siekių sąvokomis. Taigi Herderis at- 
metė švietėjišką vieningo mokslo apie visą 
tikrovę idealą ir buvo vienas iš pirmųjų mąs- 
tytojų (po VICO), nubrėžusių griežtą skiria- 
mąją liniją tarp metodų, naudotinų tiriant 
fizinį pasaulį, ir metodų, kurie naudotini 
aiškinant žmogaus dvasios raidą. 

Herderio dėmesys formuojamajam kal- 
bos ir poezijos vaidmeniui kolektyvinia- 
me žmonių gyvenime — „kalba išreiškia 
kolektyvinę grupės patirtį“, „poetas yra 
tautos kūrėjas“ ir „mes gyvename savo su- 
sikurtame pasaulyje“; jo idėja, kad tautos 
yra natūralūs vienetai ir žmogų apibrėžia 
jo priklausomybė tam tikrai grupei, kultū- 
rai, tautai, tik ten jis gali klestėti; įsitikini- 
mas, jog visi žmogaus kūriniai yra pirmiau- 
sia saviraiškos aktai, įkūnijantys bendrąją 
gyvenimo viziją; požiūris į kultūrą kaip į 

unikalią savaveiksmę visumą, kur kiekvie- 
na dalis byloja apie visumą; aistringos jo 
tezės apie tai, kad nesama „aukštesnių“ 
tautų - Favoritvolk, turinčių istorinę teisę 
primesti savo gyvenseną „Žemesnėms“ tau- 
toms; teiginys, kad jokia kultūra nėra vien 
parengiamoji aukštesnės kultūros pakopa, 
nes kultūros nėra bendramatės ir kiekvie- 
na gyvena savą gyvenimą; aistringas įvai- 
rovės propagavimas dėl įvairovės; ryžtin- 
gas priešinimasis vadinamajai gebėjimų 
psichologijai tokių mąstytojų kaip Kantas 
ir Descartes'as, kurie skaido gyvo asmens 
vientisumą į negyvus valios, proto, supra- 
timo bei kitus komponentus, - visos šios idė- 
jos paskatino revoliucinį europietiškosios 
savivokos poslinkį. 

Herderis padėjo intelektinius pamatus 
nacionalizmo doktrinos, kuri pirmiausia 
įleido šaknis Vokietijoje, vėliau paplito sla- 
vų pasaulyje, o šiandieną plinta Afrikoje ir 
Azijoje (zr. NACIONALIZMAS). Nors Her- 
deris visą gyvenimą aistringai priešinosi 
valstybei, kuri „atima iš mūsų savastį“, ir 
atmetė visas prievartos formas, jo doktri- 
nomis pasinaudojo vėlesnieji nacionalistai, 
tokie kaip FICHTE, Arndt, Gėrresas, Jah- 
nas ir Treitschke, iškraipydami jo idėjas ir 
galiausiai nužengdami į beprotiškus 
NACIONALINIO SOCIALIZMO kraštutinu- 
mus. Ir nors jis pats nelaikė kultūrų ypatin- 
gomis individualiomis esybėmis, kurioms 
gali būti aukojami realūs individai, jo iSkel- 
tąją Volksseele (tautos kolektyvinės dvasios) 
idėją būtent šitaip aiškino Fichte, HEGELis 
ir jų sekėjai. Taip pat ir Herderio iškeltoji 
nedalomos kūrybinės asmenybės, savo 
veikla išreiškiančios ne tik savo, bet ir savo 
grupės autentiškąją patirtį, idėja tapo įkvė- 
pimo šaltiniu ir meniniam XIX a. Rusijos 
rašytojų radikalizmui, ir tai der ganze 
Mensch vizijai, kurios vedinys - žmogaus 
prigimties susvetimėjimo idėja — tapo 
JAUNAHEGELININKŲ ir Marxo anksty- 
vuoju humanistiniu jo laikotarpiu dėme- 
sio objektu. Herderio poveikis Jakobui 
Grimmui, Schlegeliams, taip pat etnogra- 
finėms studijoms, lyginamajai filologijai, 

Savigny ir istorinei teisės mokyklai, 
ROMANTIZMUI bei vėlesnėms intelekti- 
nėms jo atšakoms buvo neišmatuojamai 
didžiulis. 

Nepaisant visų tų grėsmingų formų, 
kuriomis Herderio idėjos reiškėsi vėlesnių 
iracionalistinių mąstytojų tekstuose, auten- 
tiškos jo idėjos buvo (ir yra) išties emanci- 
puojamosios. Jis buvo pirmas didis visų 
žmonių — ir individų, ir jų grupių — teisių 
gynėjas, pripažįstantis jų siekį judėti savo 
pasirinkta kryptimi be centralizuotos 
valdžios, be primetamų svetimų gyvenimo 
formų ar siaurų, dogmatinių ir šališkų 
pažiūrų į tai, kas yra ir kuo turi būti zmo- 
gus, be priespaudos, be dirbtinių įvairaus 
pobūdžio suvaržymų. RNH 

Hobbes Thomas (1588-1679) - anglų fi- 
losofas. Hobbesas gimė 1588 m. ba- 
landžio 5 d. Malmsberyje, Viltšyro grafys- 
tėje. Sakoma, kad jo gimimą paankstino 
motinos išgirsta Žinia apie artėjančią Ispa- 
nijos armadą. Jis gimė „vidutiniokų“ šei- 
moje, motina - ūkininko duktė, o tėvas — 
žemo rango dvasininkas, kuris metė šeimą; 
Hobbesą užaugino dėdė. Nuo mažumės 
gabus klasikinėms kalboms, Hobbesas išvy- 
ko į Oksfordą ir ten buvo rekomenduotas 
Devonšyro grafui kaip mokytojas jo sūnui; 
Cavendishų šeimoje jis pasiliko iki pat sa- 
vo ilgo gyvenimo pabaigos. 1610-1615 m. 
Hobbesas lydėjo savo mokinį Williamą Ca- 
vendishą, keliaujantį po Europą, ypač svar- 

bi buvo viešnagė Venecijos respublikoje, kur 
jie sužinojo apie žymiausių Venecijos inte- 
lektualų kovą dėl respublikos jurisdikcijos 
viršenybės Bažnyčios atžvilgiu — šia tema 
Hobbesas vėliau labai domėjosi. Grįžęs iš 


eco we 


s.. we 


kididą. Cavendishas, Hobbeso globėjas ir 
mokinys, iki savo mirties 1629 m., gynė an- 
joje ir dažnai oponuodavo karaliui (kartais 
net buvo kaltinamas dėl simpatijų respub- 
likonizmui). Jo sūnus, taip pat išauklėtas 
Hobbeso, buvo veikiau rojalistas, o ketvir- 
tajame XVII a. dešimtmetyje ir pats Hobbe- 
sas, regis, stojo į karališkosios valdžios pu- 
sę prieš jos kritikus. 

Ketvirtajame XVII a. dešimtmetyje per ke- 
liones į Europos žemyną Hobbesas suartė- 
jo su filosofų grupe, kuri telkėsi aplink Ma- 
rina Mersenne'ą Paryžiuje. Bendras šių 
filosofų (tarp kurių buvo Descartes'as ir 
Gassendi) siekis buvo kuriant naują po- 
skepticistinį gamtos ir moralės mokslą 
įveikti skepticizmą, kurį išpažino, pa- 
vyzdžiui, tokie venecijiečiai kaip Paolo Sar- 
pi. Nors Hobbesas nuolat pabrėždavo, kad 
jo filosofinės įžvalgos ankstesnės nei Des- 
cartes’o, tai patvirtinančių patikimų duo- 
menų nėra; galbūt jis susidomėjo naująja 
filosofija skaitydamas Samprotavimą apie 
metodą (Discourse on Method). 1640 m. jis pa- 
rašė Teisės pagrindus (Elements of Law), savo 
pirmąją didelę esė šia tema. Ji buvo plati- 
nama tik rankraščio pavidalu, tačiau joje 
jau buvo visi esminiai vėlesnės politinės 
Hobbeso teorijos elementai. Pamėginęs 
(nesėkmingai) laimėti rinkimus į Parlamen- 
tą, Hobbesas vėl išvyko į Paryžių ir ten labai 
mažu tiražu išleido lotyniškąją Apie pilietį 
(De cive; 1642), kuri buvo sumanyta kaip pas- 
kutinė, trečioji, jo filosofijos rinkinio dalis. Ji 
buvo vėl išleista 1647 m. daug didesniu ti- 
ražu ir plačiai studijuojama, ypač Europos 
žemyne (kur daugeliui kartų buvo žino- 
miausias politinis Hobbeso veikalas). 

Knygoje dėstoma politinė teorija nela- 

bai skiriasi nuo tos, kuri pateikiama Teisės 
pagrinduose ar vėliau Leviatane (Leviathan); 
tačiau čia ginamas ypatingas Anglikonų 
bažnyčios statusas monarcho atžvilgiu. Su- 
verenui, anot Hobbeso, reglamentuojant 
bažnytinius reikalus, privalu konsultuotis 
su episkopatu. 1640 m. tremties metu Hob- 
besas prarado pasitikėjimą Anglikonų baž- 
nyčia ir ėmė puoselėti viltį, kad Bažnyčios 
galia jo gimtojoje šalyje bus pažabota. Le- 
viatanas parašytas per stebėtinai trumpą lai- 
ką 1649-1650 m. ir išspausdintas 1651 m. 
balandį. Didesnėje veikalo dalyje (dviejose 
paskutinėse dalyse) nuosekliai grindžiama 
nepriklausoma pasaulietinio valdovo val- 
džia visais religijos klausimais, taip pat 
doktrininiais. Hobbesas grįžo į Angliją 
1651 m. ir netrikdomas vyraujant naujai 
tvarkai gyveno iki pat restauracijos. 

Po 1660 m. atkūrus Anglikonų bažnyčią, 
Hobbesui iškilo tam tikras pavojus, tačiau 
jis gebėjo atsilaikyti. Daugybėje savo rašinių 
jis kritikavo Bažnyčią, bendrosios teisės tei- 
sininkus bei naujos Karališkosios draugi- 
jos mokslininkus, visus juos laikydamas 
profesionalų klikomis, siekiančiomis auto- 
nominės valdžios piliečių atžvilgiu, — 
valdžios, kurios suverenas neturėtų toleruo- 
ti. Turbūt paskutinis jo indėlis į politinę lite- 
ratūrą buvo rašinys, kuriame būsimajam De- 
vonšyro hercogui jis įrodinėjo Parlamento 
mėginimų užkirsti kelią karūnos paveldė- 
tojui į sostą teisėtumą (1679); Hobbesas mi- 
rė tų pačių metų gruodį. Be politinių veikalų 
bei įvairių rašinių literatūros temomis, jis pa- 
rašė ir reikšmingų darbų iš bendrosios filo- 
sofijos; iš jų bene svarbiausi yra Thomaso 
White’o kritika (Critique of Thomas White; pa- 
rašyta 1643, tačiau atrasta ir paskelbta tik 
šeštajame XX a. dešimtmetyje), De corpore (pa- 
skelbta 1655) ir De homine (paskelbta 1658), 
pastarieji du darbai užbaigia projektą, kurį 
jis pradėjo savo darbu Apie pilietį. 

Politinė Hobbeso teorija remiasi XVI a. 
pabaigos autorių, pavyzdžiui, MONTAIG- 
NE'io, pradėta radikalia tokių ortodoksi- 
nių doktrinų kaip aristotelizmas arba ci- 
ceroniškasis humanizmas kritika, tačiau 

jis mėgina išvengti skeptiškojo jų reliaty- 
vizmo. Visuose trijuose svarbiausiuose po- 
litiniuose savo veikaluose Hobbesas įro- 
dinėja, kad negali būti realių dorovinių 
savybių, panašiai kaip negali būti realių 
regimųjų fizinio objekto savybių. „Kiekvie- 
nas Žmogus ... gėriu vadina tai, kas jį ten- 
kina ir kas jam patinka, o blogiu - tai, kas 
jam nepatinka: panašiai kaip visi žmonės 
skiriasi vienas nuo kito kūno sandara, taip 
skiriasi ir gėrio bei blogio samprata. Ir nėra 
tokio daikto, kuris būtų ... gėris pats savai- 
me“ (Elements of Law, 1.7.3). Tačiau šį mora- 
linį nesutarimą galima įveikti, nes visi Zmo- 
nės vieningai pripažintų, kad kiekvienas jų 
turi teisę ginti save ir kad negalimas joks 
kitas bendras sutarimas, (pavyzdžiui) suta- 
rimas, jog žmogus gali padaryti žalos kitiems 
žmonėms kitokiais nei savigynos tikslais. 
Remdamasis šio bendro sutarimo gali- 
mybe, Hobbesas pateikia tezę, kad egzis- 
tuoja vienintelė pamatinė prigimtinė teisė 
ir toks pat vienintelis pamatinis įstatymas: 
toji teisė yra kiekvieno Žmogaus laisvė sa- 
vo nuožiūra naudotis savo jėgomis ginant 
savo būtį, o tame įstatyme sakoma, kad kiek- 
vienas Žmogus privalo siekti taikos, jei tik 
turi vilties ją pasiekti; ir jei negali jos pa- 
siekti ... turi teisę griebtis karo veiksmų nau- 
dodamasis visomis tam parankiomis prie- 
monėmis (Leviatanas, sk. 14). Toji „teisė“ 
nusako tai, ką visi žmonės laikytų pateisi- 
namu veiksmų; tas „įstatymas“ išreiškia jų 
pripažinimą, kad kitokiais motyvais daro- 
ma žala negali būti pateisinama. Ant šios 
idėjos (tam tikrais požiūriais sužadintos Hu- 
go GROCIJAUSir Johno SELDENo darbų) pa- 
mato Hobbesas tikėjosi pastatyti teorinį sta- 
tinį, kuris sulauktų visuotinio pripažinimo. 
Hobbesas teigė, kad negalime būti įsiti- 
kinę, kada mums gresia realus pavojus ir 
kada galime pasinaudoti savo savigynos 
teise, ir kad būtent dėl šio netikrumo - jei 
nėra viešosios valdžios - mes mėgintume 
apsidrausti griebdamiesi (pavyzdžiui) pre- 
vencinio puolimo. Todėl susiklostytų PRI- 
GIMTINĖ BŪKLĖ, kuriai esant žmogaus gy- 
venimas būtų „vienišas, skurdus, bjaurus, 

gyvuliškas ir trumpas“ (visiems žinomas Le- 
viatano apibūdinimas). Tačiau tikrumas ga- 
lėtų būti sukurtas sąmoningomis pastango- 
mis, jei žmonės sutiktų nesinaudoti savo 
prigimtine teise, - išskyrus tuos atvejus, kai 
neabejotinai akivaizdu, kad jie yra užpulti, - 
ir perleistų savigynos teisę tam tikram įga- 
liotam asmeniui — suverenui, kuris spręstų 
ginčytinus klausimus. Šis suverenas ir yra 
„Leviatanas“, tačiau jo galia dviprasmiška: 
suverenas turi ją tik tada, kai jam sekasi gin- 
ti individus, kurių patikėtinis jis yra, o jei 
nesusidoroja su šia užduotimi, turėtų grįžti 
prigimtinė būklė. Be to, kaip ir kiekvienas 
žmogus arba Žmonių grupė, jis turi tik teisę 
ginti save arba (tik jis vienintelis) ir kitus žmo- 
nes: jis neturi teisės sąmoningai imtis kokių 
nors veiksmų, kurie nepadeda atlikti šią vie- 
nintelę jo funkciją. Dėl monarchinio ar res- 
publikinio valdymo formų Hobbesas patei- 
kė tam tikrų empirinio lygmens argumentų 
monarchijos naudai, tačiau manė, kad jo teo- 
rija taikytina bet kuriai valdymo formai. 

Ši teorija sukėlė sumaištį tarp Hobbeso 
amžininkų. Iš tų Žmonių, kurie ketvirtaja- 
me XVII a. dešimtmetyje ir penktojo pra- 
džioje oponavo karališkajai valdžiai, Hob- 
besas atėmė svarbiausią argumentą - esą 
jie turi tokią pat teisę kaip ir karalius spręs- 
ti (pavyzdžiui), ar Anglijai kyla grėsmė ir 
ar todėl turi būti įvesti laivininkystės mo- 
kesčiai. Tačiau jis taip pat įrodinėjo, jog 
nuteistas nusikaltėlis turi teisę priešintis 
suverenui, nes jo gyvybei aiškiai ir neginčija- 
mai pavojų kelia suvereno veiksmai. Taigi 
Hobbesas visiškai sugriovė politines par- 
lamentinės valdžios prielaidas neduoda- 
mas jai to, ko iš jos tikėjosi monarcho die- 
viškosios teisės gynėjai. Tiesa, ypač Teisės 
pagrinduose ir Apie pilietį jis daugiau palan- 
kumo rodė karaliaus šalininkams nei jo 
oponentams, tačiau dėl kito esminio savo 
teorijos aspekto jis tapo jiems visiškai sveti- 
mas pasirodžius Leviatanui, nes šiame vei- 
kale numatomoje sistemoje Hobbesas ne- 
rado vietos nepriklausomai Anglikonų 
bažnyčiai. Išties vienas iš buvusių Hobbe- 
so bičiulių, anglikonų teologas Henry's 

Hammondas, Leviataną apibūdino kaip 
„krikščioniškojo ateizmo kratinj”. Jis turė- 
jo omeny tai, kad Hobbeso politinė teorija 
turėjo sąsajų su jo materialistine metafizi- 
ka, nors sunku spręsti, ar pastaroji ją pavei- 
kė. Hobbesas įrodinėjo, jog vienintelis moks- 
linis aiškinimo būdas yra laikytis hipotezės 
apie judančių materialių objektų sąveiką, 
ir jis tvirtino galįs šitaip paaiškinti visuoti- 
nį Žmonių savigynos instinktą. Tam jis pa- 
sitelkė idėją, kad kūno gyvybę palaiko „gy- 
vybiškai svarbios jėgos“, kad jos sukelia 
visas emocijas ir kad jas savo ruožtu veikia 
juslinis suvokimas. Šis jo filosofijos aspek- 
tas atrodė ,,ateistinis”, nes nepaliekama on- 
tologinės vietos nematerialioms būtybėms 
ar bekūniam protui. Svarbiausias Hobbeso 
tikslas pabrėžiant šį aspektą galėjo būti mė- 
ginimas patikslinti Descartes'o atsakymą 
skeptikams, kuriame remiamasi Dievo eg- 
zistavimo prielaida; Hobbeso manymu, net 
jei jokios konkrečios mokslinės teorijos ne- 
galime laikyti būtinąja tiesa, iš jos formos 
galime spręsti, kad ji priskirtina galimų tei- 
singų teorijų aibei ir kad moksliniai ginčai 
turi vykti vartojant materialistinius terminus. 

Teoriškai šis materializmas vis dėlto vi- 
sai neatmeta religijos. Hobbeso supratimu, 
tikinimais, jei šie neprieštarauja jo iškeltai 
politinei ir gamtos filosofijai, net nebūda- 
mi jos vediniai. Krikščioniui „visa, kas 
būtina išganymui, yra dvi dorybės - tikeji- 
mas Kristumi ir paklusnumas įstatymams“ (Le- 
viatanas, d. 3, sk. 43, p. 554). Krikščionys 
tiki Biblijoje pasakojama žmogaus nuopuo- 
lio ir išpirkimo istorija bei tuo vaidmeniu, 
kurį joje atliko Kristus; tačiau (anot Hobbe- 
so) jiems nebūtina tikėti tuo, kas nepaaiški- 
nama prigimtiniu protu vadovaujantis sa- 
vo principais; juk Dievas iš mūsų reikalauja 
tik klusnumo prigimties dėsniams. Be to, 
amžinojo gyvenimo rojuje atlygis ir praga- 
ro bausmė gali būti paaiškinti materialis- 
tiškai. Remdamiesi šiomis Hobbeso pasta- 
bomis apie Dievą, kai kurie mūsų amžiaus 
autoriai (visų pirma Žymiausias iš britų 
Hobbeso tyrėjas, velionis profesorius War- 

renderis) buvo linkę manyti, kad tam tik- 
riems teistiniams argumentams Hobbesas 
teikė kur kas daugiau reikšmės savo teori- 
joje, nei atrodė tokiems jo amžininkams 
kaip Hammondas. Tačiau, turint omeny tai, 
kad Hobbesas nevartojo šio pobūdžio ar- 
gumentų atsakydamas daugybei savo kri- 
tikų, ši hipotezė tebėra gana neįtikima. 

Hobbesas turbūt yra vienas iš dviejų 
žymiausių britų filosofų (kitas yra HU- 
ME’as; jis daug kuo artimas Hobbesui). Jo 
darbai ir iš politikos, ir iš metafizikos sri- 
ties visada atrodė esą tipiškiausia visos 
moderniosios minties išraiška. Taigi kol gy- 
vuos porenesansinė Europos valstybė, tol 
gyvuos jo teorija — kaip vienas iš svarbiau- 
sių valstybės pagrindimo būdų. RFT 


Literatūra 


Brown, K. C.: Hobbes Studies. Oxford: 
Blackwell, 1965. 


+ Goldsmith, M. M.: Hobbes’s Science of 
Politics. New York: Columbia University 
Press, 1966. 


Hobbes, T.: Elements of Law, ed. F. Tonnies, 
rev. M. M. Goldsmith. London: Cass, 1969. 
— : De cive, ed. R. Warrender. Oxford: 
Clarendon Press, 1983. 


— —-Leviatanas, vertė K. Rastenis. Vilnius: 
Pradai, 1999. 

Nagel, T.: Hobbes's concept of obligation. 
Philosophical Review 68 (1959), 68-83. 

+ Raphael, D.: Hobbes. London: Allen & 
Unwin, 1977. 


Skinner, O. R. D.: The ideological context 
of Hobbes's political thought. Historical 
Journal 9 (1966), 286-317. 


+ Warrender, H.: The Political Philosophy 
of Hobbes. Oxford: Clarendon Press, 1957. 
+ Watkins, J. W. N.: Hobbes's System of 
Ideas. London: Hutchinson, 1973. 


Hobhouse Leonard Trelawny (1864-1929) — 
socialinis ir politinis brity filosofas. Hob- 
house’o karjera — tai akademinė ir žurna- 
listinė veikla; tai rodo sintetinį jo darbo po- 
būdį. Baigęs Oksfordo universitetą, 

paskutiniame XIX a. dešimtmetyje jis dėstė 
filosofiją; 1896 m. parašė Pažinimo teoriją 
(The Theory of Knowledge). Nuo 1897 m. 
prasidėjo ilgametis vaisingas jo bendradar- 
biavimas su laikraščiu Manchester Guardian 
ir jo redaktoriumi C. P. Scottu; 1906-1907 m. 
Hobhouse'as buvo neilgai išsilaikiusio Tri- 
bune politikos skyriaus redaktoriumi. Žur- 
nalistinė veikla jį suartino su naujaisiais 
liberalais ir jis tapo Žymiausiu jų idėjų 
reiškėju: Hobhouse'as priešinosi Būrų ka- 
rui, kritikavo imperializmą knygoje Demo- 
kratija ir reakcija (Democracy and Reaction; 
1904), palaikė naują socialreformistinę Li- 
beralų partijos politiką. 1907 m. Londono 
universitete jis gavo Martino White'o so- 
ciologijos katedros vedėjo vietą, tačiau dėl 
to neatsisakė žurnalistinės veiklos ir akty- 
viai prisidėjo kuriant Prekybos tarybas. 
Hobhouse'o mąstymui didžiausią įtaką 
darė evoliucionizmas ir IDEALIZMAS, nors 
nuosekliuose savo darbuose jis atrankos bū- 
du rėmėsi abiem šiomis minties mokyklo- 
mis. Evoliuciją jis vertino kaip empiriškai 
įrodomą proto raidą harmoningo raciona- 
lizmo linkme. Jis rėmėsi psichologinėmis 
gyvūnų elgsenos studijomis, taip pat psi- 
chologinėmis teorijomis, aiškinančiomis 
instinktų, potraukių ir racionaliai socialios 
žmogaus elgsenos sąsajas. Ši evoliucionis- 
tinė perspektyva vertė jį imtis sociologinių, 
antropologinių bei lyginamųjų istorinių 
studijų, apibendrintų trilogijoje Proto evo- 
liucija (Mind in Evolution; 1901) ir knygose 
Moralės evoliucija (Morals in Evolution; 1906) 
bei Vystymasis ir tikslingumas (Development 
and Purpose; 1913). Ne taip, kaip kai kurie 
SOCIALDARVINIZMO atstovai, Hobhouse’- 
as žmogaus vystymąsi laikė procesu, ku- 
riame protas yra esminis evoliucijos veiks- 
nys. Ortogeninė proto raida skatina 
tarpusavio simpatijų ir harmoningų san- 
tykių plėtrą, taip pat verčia įsisąmoninti, 
kad proto galia daro įtaką žmonių gyveni- 
mui. Ši savaeigė racionalumo plėtra, 
leidžianti kontroliuoti išorines ir vidines 
gyvenimo sąlygas, išreiškia teleologinę 
aukščiausiosios Žmogaus etikos raidą. Kal- 

bant politiniais terminais, ji patvirtina, kad 
didėja šiuolaikinių visuomenių kolektyviz- 
mas, bendradarbiavimas ir bendruomeni- 
nė atsakomybė. 

Hobhouse’o požiūris į idealizmą nebu- 
vo vienareikšmis. Nors Hobhouse'as bu- 
vo Oksfordo idealizmo kūdikis, tačiau nei- 
giamai vertino jo neempiriškumą ir tą fak- 
tą, jog britų idealizmas dažnai būdavo 
įspraudžiamas į konservatyvius politinius 
rėmus. Ypač neigiamai jis vertino vokiškąjį 
hėgelizmą - ir dėl jo atotrūkio nuo įprasto 
indukcijos ir dedukcijos vyksmo, ir dėl 
neliberalaus jo poveikio britų politinei 
minčiai. Kita vertus, jam artimas T. H. GREENO 
idealizmas, kadangi jis bendrąjį gėrį api- 
brėžė kaip tai, prie ko artėjama raciona- 
liems individams laisvai bendradarbiau- 
jant, o ne atskiros socialinės būtybės va- 
lia. Šia prasme Hobhouse'as atmetė 
superindividualistinį organicizmą. Vis 
dėlto visiškas idealizmo organicizmas tei- 
kė peno jo holizmui ir polinkiui teikti pir- 
menybę bendroms sistemoms. Hobhouse’- 
as perima ir idealizmui būdingą raciona- 
listinį siekį rūpintis privačios bei viešosios 
srities harmonizavimu ir teleologinį jo 
požiūrį į socialinę raidą. Tačiau politinės 
jo išvados peržengė to meto idealizmą ir 
jėgų sėmėsi iš šimtmečių sandūroje papli- 
tusių naujojo liberalizmo argumentų (žr. 
LIBERALIZMAS). 

Kaip liberalizmo teoretikas, Hobhouse’as 
tęsė Greeno pradėtas skyrybas su XIX a. li- 
beralizmu ir reikšmingai prisidėjo derinant 
liberalizmo principus prie naujų atsiradu- 
sių socialinių teorijų bei didėjančio politi- 
nio spaudimo. Liberalizme (Liberalism; 1911) 
ir kituose kūriniuose individo laisvę jis 
įspraudžia į socialinius rėmus pabrėžda- 
mas, kad žmogaus asmenybei būdinga so- 
cialiai orientuotos savybės ir kad jai tobu- 
lėti turi padėti bendruomenė. Ši 
harmoningos individualių ir socialinių as- 
mens tikslų pusiausvyros idėja reiškė tai, 
kad individo teisės, nors ir laikomos esmi- 
ne asmens savikūros sąlyga, jam yra sutei- 
kiamos visuomenės. Ji taip pat suformavo 

specifinį požiūrį į nuosavybę; mėgindamas 
atskirti socialinius ir individualius turto 
kūrimo veiksnius, Hobhouse’as įrodinėjo, 
kad privati nuosavybė būtina asmens sa- 
viraiškai, tačiau bendra nuosavybė reika- 
linga visuomeninio gyvenimo raiškai. Kar- 
tu jis teigė, kad privatus turtas gali būti 
įgyjamas tik teikiant paslaugas visuomenei. 

Svarbiausias Hobhouse’o propaguoja- 
mo naujojo liberalizmo bruožas buvo tai, kad 
valstybei jis suteikė pagrindinį vaidmenį 
užtikrinant tiek individo, tiek visuomenės 
gerovę. Valstybė čia tampa dorovinių bei 
dvasinių jos narių interesų saugotoju ir ga- 
rantu. Tapusi etinės atsakomybės instituci- 
ja, ji turi teisę naudoti prievartą tais atvejais, 
kai individai nepaiso socialinio sąžiningu- 
mo reikalavimų, tačiau nevaržyti individų 
tobulėjimo galimybių. Valstybei skiriamas 
racionalaus žmonių elgsenos ir socioekono- 
minių jėgų valdymo vaidmuo, tikintis, kad 
pakildama virš paskirų individualių ir gru- 
pinių interesų ji atstovaus bendrajam inte- 
resui. Šis ketinimas paaiškina ir Hobhou- 
se'o dvilypumą kalbant apie tokias 
organizacijas kaip profesinės sąjungos; jos 
gina skriaudžiamųjų visuomenės narių in- 
teresus tenkindamos egalitarinį liberalizmo 
pradą, tačiau, kita vertus, siekia konkrečios 
naudos nepaisydamos bendresnių sociali- 
nių tikslų. Tai rodo ne vien Hobhouse'ui bū- 
dingą liberalizmo bruožą - klasinių proble- 
mų svarbos neįvertinimą. 

Senatvėje, po Pirmojo pasaulinio karo, 
Hobhouse’o politinės pažiūros smarkiai pa- 
sikeitė. Stiprėjantį jo pesimizmą dėl žmogaus 
prigimties ir pažangos galimybių sustipri- 
no pilietinių teisių apribojimai, kurie buvo 
primesti britų visuomenei. Baimindamasis, 
kad visagalė valstybė sunaikins moralinę in- 
divido autonomiją, jis reikalavo, jog būtų at- 
kurtos ekonominės bei politinės liberaliosios 
tradicijos laisvės, ir net pradėjo aukštinti sa- 
vo buvusį idėjinį oponentą Herbertą 
SPENCERį. Vis dėlto Hobhouse'as tebesilai- 
kė, tiesa, atsargiau, savo įsitikinimo, jog vals- 
tybė gali būti visuomeninio tikslo garantas, 
jei gerbia individo laisvę. Ši laisvės sampra- 

ta mėgino derinti individo pasirinkimo lais- 
vę su individų potencialo harmonizavimu 
siedama jį su tuomet madingomis „hormi- 
nėmis“ psichologinėmis teorijomis. 

Hobhouse'as pelnytai laikomas vienu iš 
svarbiausių XX a. socialliberalizmo atsto- 
vų. Norsjo įtaka buvo veikiau difuzinė ne- 
gu dramatinė, ji padėjo įtvirtinti kairiąsias 
liberalizmo tradicijas ir Britanijoje, ir Euro- 
pos žemyne. MSF 

Holbach Paul Henri Thiry, baronas d’ (1723— 
1789) - prancūzų filosofas. Gimęs Vokieti- 
joje ir išsilavinimą gavęs Leidene, Olandijo- 
je, Holbachas prisidėjo prie PRANCUZU 
ŠVIETIMO EPOCHOS kaip bekompromisio 
POZITYVIZMO ir biheviorizmo atstovas. 
Nors jis garsėjo nepaprastu tiksliųjų moks- 
lų išmanymu, savo darbuose politinės teo- 
rijos ir moralės temomis buvo utopiškiau- 
sias ir puritoniškiausias iš visų Encyclopėdistes. 

Jo Ethocratie, arba etikos valdžia, buvo są- 
moningai sumanyta kaip alternatyva 
žemiškesnėms politinėms MONTESOUIEU 
ir VOLTAIRE’o idėjoms. 

Atmesdamas Montesguieu tezę, jog do- 
ra gali būti veiksmingas principas tik res- 
publikoje, Holbachas pateikė karalystės vi- 
ziją, kurioje doros principo laikosi ir 
monarchas, ir jo valdiniai. Dar jis siūlė ins- 
titucinę sistemą, kuri galėtų tai užtikrinti. 
Pirmas būdas yra švietimas. Karališkuo- 
sius princus valstybė turi atimti iš tėvų ir 
nuo pat mažumės rengti filosofų-karalių 
pareigoms. Valdinių charakterį turi formuo- 
ti privalomo dorovinio visų vaikų auklėji- 
mo sistema. Antras Holbacho būdas yra 
kaip elgiasi suaugusieji. Išlaidų įstatymas 
tramdytų prabangų turtuolių gyvenimą. 
Lošimai, prostitucija, teatrai, pokyliai ir pa- 
našūs pasilinksminimai būtų draudžiami. 
Holbacho reformų programa stebėtinai ar- 
tima Savonarolos ir CALVINO programoms, 
nors Holbachas buvo labai turtingas žmo- 
gus ir gyveno prabangiai. 

Jis propagavo asketizmą. Atmesdamas li- 
beralųjį Voltaire'o hedonizma, Holbachas 
griežtai skiria laimę nuo malonumo. Pasau- 
lis, anot jo, sutvarkytas taip, kad žmogus, ku- 
ris tiesiogiai siekia malonumų, yra nu- 
baudžiamas, o aukštesnių tikslų siekiantis — 
atlyginamas. Holbachas negalėjo pripažinti 
DIDEROT tezės, kad Pietų jūrų salų čiabuviai, 
neturintys seksualinių tabu, yra laimingi, nes 
pagal jo įsivaizduojamą gamtos dėsnį malo- 
numų vaikymasis baigiasi liūdnai. Taigi vi- 
sus savo siūlomus asketinius įstatymus Hol- 
bachas laikė priemone tikrai laimei pasiekti. 

Jis nepripažino lygybės ir aistringai puo- 
lė egalitaristines savo bičiulio HEL- 
VECIJAUS idėjas, tačiau darbą laikė vienin- 
teliu teisėtos nuosavybės pagrindu ir siūlė, 
kad didelių dvarų savininkai būtų priversti 
užsidirbti būdami savo ūkių ūkvedžiais ar- 
ba dirbdami žemę. Aristokratijos dykinėji- 
mas esąs viena iš ydų paplitimo priežasčių. 

Kai 1774 m. sostą užėmė Liudvikas XVI, 
Holbachas jam pasiūlė pasinaudoti savo 

absoliučia valdžia ir įvesti doros tvarką. Pa- 
radoksalu, bet po metų ar dvejų Holbachas 
jau reikalavo, kad būtų atkurtos noblesse de 
robe galios įstatymų leidžiamiesiems susi- 
rinkimams - parlements, kad karalius ne- 
turėtų „absoliutaus suvereniteto“ bet kokią 
taisyklę paskelbti įstatymu. Holbachas, at- 
rodo, įsitikino, kad parlements yra vieninte- 
lė Prancūzijos institucija, galinti užkirsti 
kelią despotizmui. Nors Holbachas pritarė 
absoliutizmui ir reikalavo dorą įtvirtinti 
įstatymu, tačiau atmetė despotizmą, arba 
asmens laisvės panaikinimą. Jis manė, kad 
jo siūloma absoliutizmo atmaina suderi- 
nama su laisve, su tikrąja laisve, t. y. su 
laisve daryti kas mums privalu, o ne ko 
mes norime. 

Natūralu, kad Holbachas, stojęs ginti nob- 
lesse de robe prieš karalių, kritikų buvo apkal- 
tintas tuo, kad priklausydamas buržuazinei 
aukštuomenei savo klasės interesus iškėlė 
aukščiau už savo filosofijos principus; tačiau 
Holbachas bentjau niekada negalėjo būti ap- 
kaltintas kaip Montesquieu, Voltaire’as ir 
Rousseau tuo, kad formulavo tos klasės, ku- 
riai pats priklausė, ideologiją. MC 

Holizmas — INDIVIDUALIZMUI priešinga 
doktrina, teikianti privilegijuotą statusą so- 
cialinėms visumoms, kurios gali būti inter- 
pretuojamos kaip organinės, kultūrinės vi- 
sumos, kaip funkcinės sistemos arba 
deterministinės struktūros. Metodologijoje 
jis nusako požiūrį, kad tik socialiniai veiks- 

niai gali būti aiškinamieji. Ontologijoje ho- 
lizmas atmeta socialinių visumų redukavi- 
mą iki individų lygmens. Kaip moralinė ir 
politinė doktrina jis pajungia individo tiks- 
lus bendrajam gėriui. Nė vienas iš šių požiū- 
rių neimplikuoja kito; taip pat pažymėtina, 
kad holizmas ir individualizmas nėra vie- 
nintelės galimos alternatyvos. SL 


Hooker Richard (1554?-1600) - anglų poli- 
tinis filosofas ir teologas. Išsilavinimą gavo 
Ekseterio lotynų mokykloje ir Oksfordo Kor- 
pus Kristi koledže, kurio tarybos nariu tapo 
1577 m.; nuo 1585 iki 1591 m. Hookeris buvo 
Londono Templio bažnyčios klebonas (ten 
jis kivirčijosi su Walteriu Traversu, vienu iš 
presbiterijonų lyderių), nuo 1595 m. iki mir- 
ties — Bišopsberno, Kente, pastorius. Nors pa- 
rašė įvairių pamokslų bei pamfletų, dabar jis 
prisimenamas tik dėl vieno savo darbo - Baž- 
nyčios valdymo įstatymai (Of the Laws of Eccle- 
siastical Polity), įspūdingo aštuonių knygų 
traktato. Pirmos penkios knygos buvo išleis- 
tos 1593-1597 m., šešta ir aštunta pasirodė 
tik 1648 m., o septinta - 1662 m. Restauraci- 
jos rojalistai — jie priešinosi Hookerio idėjai, 
kad monarchų ir vyskupų autoritetas kildin- 
tinas iš bendruomenės pritarimo, o ne iš die- 
viškosios teisės, - sukūrė mitą, esą puritonai 
prikišo nagus prie pomirtinių jo knygų prieš 
jas spausdindami, tačiau dabar pripažįsta- 
ma, kad visas veikalas yra autentiškas. Hoo- 
keris gynė Anglikonų bažnyčios nuostatus 
ir praktiką nuo puritonų kaltinimų, esą ji ati- 
trūko nuo Šventojo Rašto ir tapo moraliai ne- 
pateisinama. Kurdamas teorinius pamatus 
karalienės Elžbietos Bažnyčiai jis svarstė ir 
tokias temas kaip teisės prigimtis, VALSTYBĖS 
IR BAŽNYČIOS santykis bei valdžios ištakos. 
Šis veikalas yra nuosekliausias politinis 
XVI a. Anglijos traktatas, taip pat ir klasiki- 
nis Anglikonų bažnyčios pozicijos dėstymas, 
ginantis jos vidurio kelią tarp Romos ir Cal- 
vino Ženevos. 

Hookeris rėmėsi viduramžių prigimti- 
nės teisės tradicija, kuri protą vertino kaip 
tikėjimo papildinį. Puritonų įsitikinimu, 

protas yra taip sugadintas nuodėmės, kad 
tik Biblija gali būti vadovu aiškinant Zmo- 
gaus elgseną. Atsikirsdamas Hookeris tei- 
gė, kad griežtas biblizmas iš esmės yra ar- 
dytojiška doktrina, pritarianti savivalei 
tvarkant viešuosius reikalus, nes kiekvie- 
nas nepritariantis pasaulietinei ar bažnyti- 
nei tvarkai gali vaizduotis esąs įkvėptas ap- 
reiškimo. Kritikuodamas biblizmą jis 
pabrėžė skirtumą tarp tų dalykų, kurie ti- 
kėjimui yra esminiai, ir tų, kurie „indife- 
rentiški“, tokie kaip tam tikros ceremoni- 
jos ar bažnytinio administravimo formos, 
pasirodžiusios esančios veiksmingos, nors 
nėra biblinės. Kaip TOMAS AKVINIETIS ir 
kiti scholastiniai autoriai, Hookeris įrodi- 
nėjo, jog įstatymai, kuriais reglamentuoja- 
mi „indiferentiški dalykai“, moraliai priim- 
tini, jeigu jie — išmintingai vadovaujantis 
prigimtinės teisės principais - kuriami tam 
tikriems vietos ir laiko poreikiams tenkinti. 
Tokius dalykus geriausia patikėti viešajai 
valdžiai, o ne individo sąžinei, nes indivi- 
das gali klysti, tačiau bendroji visuomenės 
patirtis yra svarbiausias kanalas, kuriuo 
dieviškoji išmintis pasiekia bažnytines bei 
valstybines institucijas. Bažnytinių insti- 
tucijų priešininkus veikiausiai suklaidino 
jų pačių dogmatizmas, „nes pagal visą tei- 
sę ir teisingumą viskas, ką Bažnyčia pa- 
veldėjo bei išsaugojo ir kas ratifikuota vi- 
suomenės pritarimu, turi būti pripažinta“ 
(t. 1, p. 286). 

Taigi Anglikonų bažnyčia yra ne tik ti- 
kinčiųjų bendrija, siekianti kartu su visais 
krikščionimis laikytis Biblijos priesakų, bet 
ir organizacija, turinti teisę reglamentuoti ti- 
kėjimo apeigas pagal savo tradicijas. Šiuo 
požiūriu ji panaši į bet kurią pasaulietinę 
asociaciją. Ši Bažnyčios kaip politinės - ne 
vien dvasinės — bendrijos interpretacija Hoo- 
keriui padėjo diskredituoti puritonų tenden- 
ciją nuginčyti karališkąją galią religijos klau- 
simais. Bažnyčia ir valstybė nėra atskiros 
bendruomenės, nes jas sieja tie patys nariai; 
Bažnyčia faktiškai yra visuomenė, suburta 
krikščionybei praktikuoti. Taigi logiška, kad 
joms abiem aukščiausioji valdžia turi būti 

vieno asmens rankose. Taip pat praktiniais 
sumetimais monarchas turėtų būti 
Bažnyčios galva, nes valdžios padalijimas 
provokuotų politinius konfliktus. 

Bažnyčia ir valstybė yra koekstensyvios 
ir ta prasme, kad vadovaujasi tuo pačiu 
„Anglijos Parlamento ir jį papildančio su- 
sirinkimo“ įstatymų leidybos būdu (t. 3, 
p. 401). Čia Hookeris valdžios kilmės teo- 
riją susieja su anglų bendrosios teisės tra- 
dicija. Jis atmeta Aristotelio prielaidą, kad 
tam tikrų individų pranašumas suteikia 
jiems prigimtinę teisę į valdžią. Teisėtą 
valdžią veikiau sukuria žmonių pritarimas — 
nebylus arba formaliai pareikštas, - kai jie 
suvokia gyvenimo politinėje bendruome- 
nėje naudą. Pasak Hookerio, anglai nuo se- 
no pripažįsta konstitucijų teoretikų tobula 
laikomą valdymo sistemą — monarchiją, ku- 
riai savavaliauti neleidžia įstatymo viršeny- 
bės principas ir kurioje tiek pilietiniai, tiek 
bažnytiniai statutai priimami ir keičiami 
Parlamento, atstovaujančio visai visuome- 
nei. Tad šalyje jau egzistuoja konstituciniai 
mechanizmai, leidžiantys Bažnyčios ir vals- 
tybės reikalus spręsti bei tvarkyti visos ben- 
druomenės pastangomis. Jei bendruome- 
nės pritarimas yra dieviškojo proto 
apraiškos viešajame gyvenime ženklas, tai 
negali būti jokio pagrindo atmesti Angli- 
konų bažnyčios nusistovėjusią tvarką. 

Kadaise buvo madinga Hookerį laikyti 
VISUOMENĖS SUTARTIES teorijų pirmtaku. Iš 
tiesų Johnas LOCKE'as jį dažnai cituoja savo 
Traktatuose apie valdžią (1689), kuriuose 
sutartinė politinės visuomenės koncepcija 
vartojama prieš restauracijos rojalistų abso- 
liutizmą. Tačiau Hookerio ir Locke'o teorijos 
taikomos skirtingiems ideologiniams tiks- 
lams. Locke’as teisėtą politinę valdžią pada- 
rė priklausomą nuo pirminės sutarties siek- 
damas įrodyti tezę, kad visuomenė gali 
nušalinti tironą, pažeidinėjantį prigimtines 
valdinių teises. Hookeris, priešingai, nepri- 
tarė maistavimui prieš valdžios savivalę, jis 
nepripažino ir prigimtinių individo teisių. 
Priešingai, Hookerio tikslas buvo išlaikyti re- 
liginę vienybę, o Locke'as įrodinėjo, kad pri- 

vataus sprendimo suverenitetas tikėjimo 
klausimais sankcionuoja tolerancijos politi- 
ką atskilusiųjų nuo Anglikonų bažnyčios 
atžvilgiu. Hookeris pabrėžė konsensusu 
grįstą valdžią siekdamas parodyti, kokia to- 
bula anglų politinė bendruomenė, ir šitaip 
savo skaitytojams priminti pareigą palaikyti 
Tudorų bažnyčią bei valstybę. Jam nebuvo 
būdingi liberalūs principai, kuriuos pabrėžė 
tokie autoriai kaip Locke’as, nes iš esmės jis 
buvo konservatyvus mąstytojas. RRE 

Horkheimer Max (1895-1973) - vokiečių 
filosofas. Frankfurte Horkheimeris buvo So- 
cialinių tyrimų instituto direktorius, dau- 
giausia prisidėjo kuriant filosofinius KRI- 
TINĖS TEORIJOS pagrindus. 


Humboldt Wilhelm von (1767-1835) - vo- 
kiečių mąstytojas, švietimo reformatorius ir 

Berlyno universiteto steigėjas (1809). Hum- 
boldtas gimė prūsų aristokratų šeimoje (jau- 
nesnis jo brolis Aleksandras išgarsėjo kaip 
gamtininkas ir Pietų Amerikos tyrėjas). Stu- 
dijuodamas pas Heyne Getingene (1788— 
1789), kur atsiskleidė stulbinantys jo gabu- 
mai kalboms bei filologijos išmanymas, jis 
susikūrė pagrindus jį visą gyvenimą domi- 
nusioms klasikinės antikos studijoms, (taip 
pat novatoriškiems kalbos filosofijos dar- 
bams, kuriais jis labiausiai domėjosi pas- 
kutiniame savo gyvenimo tarpsnyje). Winc- 
kelmanno Senovės Graikijos vizija, taip pat 
bičiuliai SCHILLERis ir Goethe darė įtaką 
jaunajam Humboldtui ir padėjo subrandin- 
ti Bildung idėją — originalios, visapusiškai 
išsivysčiusios ir harmoningos asmenybės 
idėją, tapusią svarbiausiu įkvėpimo Salti- 
niu filosofinėms bei estetinėms jo teorijoms 
ir praktinių reformų programoms. 

Svarbiausias jo kaip politinio mąstyto- 
jo veikalas - Idėjos apie tai, kaip apibrėžti vals- 
tybės veiklos ribas (Ideen zu einem Versuch die 
Grenzen der Wirksamkeit des Staats zu bestim- 
men) buvo parašytas 1792 m. (anglosaksų 
skaitytojai apie jį pirmiausia sužinojo iš 
J. S. Millio traktato Apie laisvę). Jame Hum- 
boldtas tvirtina, jog vyraujantis įsitikinimas, 
esą valstybė privalo rūpintis savo valdinių 
gerove, sukelia gryniausią despotizmą. Kad 
ir kokie gražūs būtų valstybės intervencijos 
tikslai, ji visada naikina asmens savarankisku- 
mo sąlygas ir paskatas. 

Charakterio individualumas, suvokia- 
mas kaip kūrybinio genijaus veikla, ir kuo 
didesnė žmogaus siekių bei gyvenimo bū- 
dy įvairovė - tai du pamatiniai Humbold- 
to estetinio liberalizmo siekiai. Jis ne tik at- 
meta teisinius individo elgesio suvaržymus 
(darydamas minimalias nuolaidas valsty- 
bei tik dėl saugumo funkcijų), bet ir įžvel- 
gia pavojų laisvei, kurį kelia tokie kolekty- 
vinės tapatybės dariniai kaip rangas, 
religija ar rasė (pavyzdžiui, be išlygų pa- 
laikydamas žydų emancipaciją Humbold- 
tas vadovavosi savo radikalaus individua- 
lizmo prielaidomis). Kitaip nei Millis, jis 
nesiejo individo saviraiškos su naudojimu- 

si politine laisve, nes baiminosi, kad aktyvi 
PILIETYBĖ, t. y. individo energijos telkimas 
bendriems tikslams, gali paskandinti indi- 
vidualumą suvienodėjimo ir vienpusišku- 
mo liūne. 

Šis Bildung idealas buvo pradėtas įgy- 
vendinti — paradoksalu, bet valstybės in- 
tervencijos priemonėmis, - tada, kai Hum- 
boldtas įsitraukė į Stein-Hardenbergo eros 
liberalių reformų sąjūdį (1809). Jis reorga- 
nizavo Prūsijos švietimo sistemą griežtai at- 
skirdamas bendrąjį humanistinį lavinimą 
(allgemeine Menschenbildung), nesaistomą jo- 
kių utilitarinių tikslų, nuo specialaus pro- 
fesinio lavinimo, teikiančio įgūdžių, reika- 
lingų vėliau gyvenime (bet ne mokykloje) 
atliekant socialines funkcijas. Kertinis šio 
statinio akmuo buvo humanitarinė gimna- 
zija, Gymnasium. Grindžiama klasikinių 
kalbų ir literatūrų, ypač graikų, studijomis, 
ji išliko vyraujančia Vokietijos švietimo ins- 
titucija iki pat antros XX a. pusės. Univer- 
sitetą Humboldtas įsivaizdavo kaip grynojo 
mokslo valdas, nei reguliuojamas valsty- 
bės, nei paisančias socialinio aktualumo 
reikalavimų. 

Humboldto idėjos, pirmiausia dėl po- 
veikio, kurį padarė vienai iš svarbiausių so- 
cialinio gyvenimo sričių, ilgai buvo svar- 
bios intelektinei bei politinei Vokietijos 
raidai. Humboldto apolitinei laisvės sam- 
pratai, apsiribojančiai privačia individua- 
lumo ugdymo sritimi, dažnai buvo prie- 
kaištaujama, esą Vokietija dėl jos negebėjo 
prisitaikyti prie sudėtingos nūdienos 
industrinės visuomenės realijų bei demo- 
kratinių pilietiškumo reikalavimų. Tačiau 
liberaliais Humboldto principais buvo 
naudojamasi — po 1918 m. ir dar kartą po 
1945 m. — kaip galinga atsvara autoritari- 
nei ir totalitarinei valstybei. O kalbant apie 
vėlesnius ginčus dėl teorinių šiuolaikinio 
LIBERALIZMO pagrindų, tai LAISVĖS susie- 
jimas su saviraiška teikia įdomų argumentą 
prieš negatyviosios ir pozityviosios laisvės 
sąvokų neatskiriamumą. Be to, pabrėžda- 
mas savanoriškų asociacijų bei spontaninio 
individų bendradarbiavimo reikšmę (to 

dažnai nepastebi kritikai), Humboldtas me- 
dividualistinės liberalaus mąstymo prielai- 
dos neišvengiamai prieštarauja socialumo 
ir bendruomeniškumo idėjoms. UV 


Literatūra 

+ Humboldt, W. von: The Limits of State 
Action, ed. J. W. Burrow. Cambridge: 
Cambridge University Press, 1969. 
Krieger, L.: The German Idea of Freedom. 
Chicago: Chicago University Press, 1957. 
Sweet, P. R.: Wilhelm von Humboldt: a biog- 
raphy. 2 vols. Columbus: Ohio State Uni- 
versity Press, 1978-1980. 

+ Vogel, U.: Liberty is beautiful: von 
Humboldt's gift to liberalism. History of 
Political Thought 3 (1982), 77-101. 


Hume David (1711-1776) - škotų filosofas 
ir istorikas. Hume'as buvo smulkaus škotų 
dvarininko antras sūnus. Išsilavinimą ga- 
vo Edinburgo universitete. Studijuodamas 
teisę susidomėjo filosofija. Gyvendamas 
Prancūzijoje parašė savo pirmą ir svarbiau- 
sią filosofinį veikalą — Traktatą apie žmogaus 
prigimtį (Treatise of Human Nature; 1739- 
1740). Deja, knyga nebuvo sėkminga finan- 
siškai ir nesusilaukė kritikų dėmesio. Tada 
jis ėmėsi lengvesniu ir populiaresniu sti- 
liumi rašyti įvairias esė — filosofines, litera- 
tūrines, politines, kurios buvo išleistos kaip 
Moralinės ir politinės esė (Essays Moral and 
Political; 1742) ir Politiniai samprotavimai (Po- 
litical Discourses; 1752). Kartu jis pamėgino 
akademinę Traktato filosofiją išdėstyti pri- 
einamiau ir parašė Žmogaus proto tyrinėjimą 
(An Enguiry Concerning Human Un- 
derstanding; kuris buvo išleistas kitokiu pa- 
vadinimu 1748) bei Moralės pagrindų tyri- 
nejimą (An Enquiry Concerning the Principles 
of Morals; 1751). 

Klerikalai trukdė Hume'ui gauti nuola- 
tinį akademinį darbą, tačiau 1751 m. jis ta- 
po Edinburgo juristų draugijos bibliotekos 
direktorium ir galėjo atsidėti savo garsia- 
jai Anglijos istorijai (History of England), ku- 

rios aštuoni tomai buvo išleisti 1754-1761 m. 
Vėliau jis ėjo valstybines pareigas Paryžiu- 
je ir Londone, senatvėje grižęs į Edinburgą 
paskutinius gyvenimo metus praleido sa- 
vo bičiulių draugijoje, kurioje buvo Adamas 
SMITHas ir Johnas Home'as. Hume'o Dia- 
logai apie prigimtinę religiją (Dialogues Con- 
cerning Natural Religion), parašyti daug 
anksčiau, tačiau nespausdinti, buvo pa- 
skelbti po jo mirties 1779 m. 

Hume’o filosofija remiasi empirine prie- 
laida, kad visos esminės Žinios galiausiai 
kildintinos iš jutiminio patyrimo. Tačiau jo 
pirmtakai ir sekėjai mėgino rasti racionalų 
daugumos mūsų įprastųjų įsitikinimų (pa- 
vyzdžiui, kad materialūs daiktai egzistuo- 
ja) pagrindimą, o Hume’o skeptiškoji išva- 
da buvo ta, kad daugelis tokių įsitikinimų 
pirmiausia dėl priežastinių ryšių egzista- 
vimo, negali būti racionaliai pagrindžiami. 
Jie veikiau aiškintini psichologiniais termi- 
nais kaip neracionalių (tačiau praktiškai 
neišvengiamų) psichologinių procesų pa- 
darinys. Konkrečiai jis atkreipė dėmesį į tą 
vaidmenį, kurį formuojant įsitikinimus at- 
lieka vaizduotė, remdamasi įprastomis idė- 
jų asociacijomis. 

Panašiai ir etikoje Hume'as siekė dis- 
kredituoti vyraujančią nuomonę, kad mo- 
raliniai vertinimai gali būti racionaliai 
grindžiami. Mūsų moralinius įsitikinimus 
lemia tai, kad patiriame specifinius - sim- 
patinius — jausmus stebėdami kitus zmo- 
nes ir jų elgesį. 

Bendroji filosofinių Hume'o tyrimų 
išdava yra nuosaikus skepticizmas. Žmo- 
gaus protas nėra pajėgus pagrįsti mums 
gyvybiškai svarbius įsitikinimus. Tačiau 
vykstant natūraliems psichologiniams pro- 
cesams - vaizduotės ir jutimiškumo - tų įsi- 
tikinimų praktiškai neįmanoma atsikraty- 
ti. Be to, šių Žmogaus proto funkcionavimo 
mechanizmų vienodumas liudija, kad žmo- 
nių įsitikinimai ir empiriniais, ir etiniais 
klausimais turi tendenciją susilieti sukur- 
dami bent jau objektyvumo regimybę. Filo- 
sofai dar gali skirti mažiau pagrįstus įsiti- 
kinimus nuo labiau pagrįstų, tačiau negali 

įrodyti, kad kuris nors iš tų įsitikinimų yra 
griežtai racionalus. 

Politinėje teorijoje ši doktrina reiškia, jog 
visos racionalistinėmis prielaidomis 
grindžiamos idėjos — tokios kaip tradicinė 
prigimtinio dėsnio samprata arba VISUO- 
MENĖS SUTARTIES koncepcija - turi būti at- 
mestos. Socialinės bei politinės institucijos 
veikiau turi būti aiškinamos kaip sponta- 
niniai dariniai, susiklostantys žmonėms 
sprendžiant savo konkrečios padėties pro- 
blemas. Anot Hume'o, žmonės yra riboti, 
geravališki, veikiantys aplinkoje, kuriai bū- 
dinga tai, jog stinga jų norus tenkinančių 
gėrybių. Nors žmogus iš prigimties socia- 
lus, tačiau pirmiausia rūpinasi savimi, sa- 
vo šeima ir draugais, todėl nesutaria su sve- 
timais dėl ribotų išteklių. Mums įprastos 
nuosavybės neliečiamumo bei susitarimų 
tesėjimo taisyklės susiklostė daugiau ar 
mažiau spontaniškai kaip būdas išsaugoti 
socialinę tvarką. Hume'as jas vadina „tei- 
singumo taisyklėmis“. Kiekvienam svarbu, 
kad jos būtų, tačiau sutarimas dėl konkre- 
taus jų pobūdžio priklauso nuo vaizduo- 
tės bendrumo - nuo to (pavyzdžiui), kaip 
žmonės paprastai įsivaizduoja, kas juos 
sieja su tam tikromis materialiomis gėrybė- 
mis. Tad teisingumas ir nuosavybė yra dirb- 
tiniai dalykai, nes priklauso nuo sutarimo, 
tačiau kartu jie kyla iš žmogaus prigimties. 

Valdžia reikalinga todėl, kad žmonės 
dažnai būna trumparegiai ir nesuvokia, 
kad laikytis teisingumo taisyklių naudin- 
ga jų ilgalaikiams interesams. Valdžia at- 
siranda ne kaip sąmoningo bendro spren- 
dimo rezultatas, o veikiau kaip padarinys 
proceso, kuriam vykstant žmonės suvokia, 
kad jiems verta palaikyti vienokį ar kitokį 
autoritetą, pavyzdžiui, karo vadą, pajėgian- 
tį įtvirtinti tas taisykles (taigi visuomenės su- 
tartis, kaip ją įsivaizdavo HOBBESas, LOC- 
KE'as ir kiti, yra istoriškai neįtikinama ir 
filosofiškai nereikalinga aiškinant lojalumo 
reiškinį). Spresdamas klausimą, kam turėtų 
būti suteikiama valdžia įtvirtintoje valdymo 
sistemoje, Hume'as vėl apeliuoja į vaizduo- 
tę kaip į visų įprastųjų taisyklių šaltinį. 

Hume'o valdžios teorija pirmiausia bu- 
vo valdžios funkcijų teorija; jam rūpėjo ne 
tiek klausimas, kas turi moralinę teisę val- 
dyti, kiek tai, kas valdytų geriausiai ir kas 
pelnytų Žmonių lojalumą. Kaip kartą jis 
rašė (New Letters, p. 81), „visus valdžios ga- 
lių padalijimus, pradedant Prancūzijos 
monarchija ir baigiant laisviausia kai ku- 
rių Šveicarijos kantonų demokratija, laikau 
vienodai teisėtais, jeigu jie atsiranda iš pa- 
pročių ir remiasi pripažįstamu autoritetu“. 
Tai nereiškia, kad Hume'as neturėjo prefe- 
rencijų dėl valdymo formų; tačiau forma 
gali būti ginama ne remiantis vien abst- 
rakčiais principais, o tik atsižvelgiant į vie- 
tos aplinkybes. 

Tos Hume'o preferencijos labiausiai 
išryškėja Anglijos istorijoje, kurioje jis piešia 
bendrą „teisingos“ valdžios - valdžios, ku- 
ri veikia pagal bendrus ir visiems vienodai 
galiojančius įstatymus, — atsiradimo vaiz- 
dinį pradėdamas nuo anglosaksų ir nor- 
manų laikų „barbarizmo“.- Tokia valdžia 
buvojo idealas. Spręsdamas klausimą, kam 
teiktina pirmenybė — prancūziškajam mo- 
narchijos modeliui ar „laisvajai“ (t. y. 
mišriai) britų santvarkai, Hume'as buvo la- 
bai atsargus. Savo esė jis aiškinasi šių dvie- 
jų sistemų padarinius: „laisvoji“ valdymo 
sistema skatina prekybą, tačiau jai gresia 
nesulaikomai didėjantis viešojo iždo įsisko- 
linimas; laisvoji sistema skatina mokslų 
plėtrą, o monarchijos — menus; laisvosios 
sistemos savo valdiniams suteikia daugiau 
laisvės, tačiau joms gresia didesnė rizika 
prarasti autoritetą, ir t. t. Bendroji Hume'o 
idėja yra ta, kad visur, kur egzistuoja tei- 
singa valdžia (kad ir kokios formos), jos for- 
mos pasirinkimo klausimas yra toks pai- 
nus, kad geriausias sprendimas - palaikyti 
egzistuojančią formą. 

Hume'as kartais buvo priskiriamas to- 
riams, tačiau tik todėl, kad kritikavo tokias 
vigų dogmas kaip pirminės sutarties idėja 
ir savo Anglijos istorijoje piešė santykinai 
patrauklų ankstyvųjų Stuartų portretą. 
Tačiau iš tikrųjų jis sąmoningai nesikišo į 
partijų konfliktus, ragino abi puses laikytis 

nuosaikumo, mėgino įtikinti tiek vigus, tiek 
torius atsikratyti savo atgyvenusių dogmų, 
neturinčių reikšmės esamai politinei tvar- 
kai, ir ypač siekė savo tautiečius škotus 
išgydyti nuo jiems dar būdingų jakobinis- 
tinių polinkių. Kaip matėme, politinės Hu- 
me'o nuostatos plačiąja prasme buvo kon- 
servatyvios, tačiau jo konservatizmas kilo 
iš skepticizmo, o ne iš kokio nors abstrak- 
taus principo. Jis gynė Britanijoje įsitvirti- 
nusį oligarchinį režimą todėl, kad šis val- 
dė veiksmingai, kad žmonės jį palaikė, kad 
tie racionalistiniai argumentai, kuriais bu- 
vo grindžiami reikalavimai jį pakeisti, ga- 
lėjo būti filosofiškai sutriuškinti, o ne todėl, 
kad manė, jog tas režimas vykdo dieviškuo- 
sius nurodymus arba yra nulemtas isto- 
riškai realios visuomenės sutarties. 
Hume'as daug rašė ekonomikos temo- 
mis, keliuose rašiniuose jis įžvelgė idėjas, ku- 
rias plačiau išrutuliojo Adamas SMITHas 
ir klasikiniai ekonomistai. Jis palankiai ver- 
tino prekybos plėtrą, gynė laisvą prekybą, 
pritarė jai besipriešinančių monopolių šali- 
nimo politikai. Tačiau Hume'o negalima 
laikyti nevaldomo kapitalizmo gynėju, nes 
jis gyveno visuomenėje, kurioje vis dar vy- 
ravo — socialiai ir politiškai — vien žem- 
valdžių interesai, ir šią padėtį jis visiškai 
pripažino kaip teisėtą. Jo vaizduotė matė 
visuomenę, kurioje harmoningai derinami 
žemvaldžių ir prekybos interesai - komer- 
cinė veikla atlieka dinamizmo ir ekonomi- 
nio augimo funkciją, o žemvaldystė garan- 
tuoja socialinį stabilumą bei valdymo 
nuosaikumą. Dorybės, kurias jis propaga- 
vo, buvo ne „protestantiškosios“ dorybės — 
sunkus darbas, susilaikymas nuo malonu- 
mų ir savidrausmė, - o veikiau tokie daly- 
kai kaip geros manieros, draugų ištikimy- 
bė, orumas, šmaikštumas ir iškalbingumas, 
t. y. tie bruožai, kurie padeda žmogui įgyti 
socialinio mobilumo galių, bet kartu išlikti 
Hume’o laikų aristokratinėje visuomenėje. 
Hume'o palikimas vėlesnei politinei 
minčiai buvo jo teorija, besiremianti vien 
pasaulietiniais principais ir teigianti, kad 

apie socialinių ir politinių institucijų ver- 
tę turi būti sprendžiama pagal jų padari- 
nius ir atitikimą natūralioms bei „prigim- 
tinėms“ Žmogaus nuostatoms ir Žmogaus 
jausmingumui. BENTHAMas rašė, kad 
skaitydamas Hume'ą „jaučiausi taip, tar- 
si akidangščiai buvo nuimti man nuo 
akių“; vis dėlto tikrieji Hume 'o įžvalgų tę- 
sėjai buvo ne racionalistiniai utilitaristai, 
o tokie žmogaus prigimties ir visuomenės 
istorinės raidos tyrėjai kaip Adamas Smit- 
has bei jam artimi ŠKOTŲ ŠVIETIMO 
EPOCHOS teoretikai. DLM 

Ibn Chaldunas Abu Zeidas Abdalrahma- 
nas Ibn Muhamedas (Ibn Chaldun; 1332- 
1406) — arabų dvariškis, samdomas karys, 
teisėjas, istorikas ir enciklopedistas. Gimęs 
Tunise Ibn Chaldūnas daugiau nei pusę 
savo audringo gyvenimo praleido siekda- 
mas ambicingos karjeros Fezo, Grenados, 
Tlemceno ir Buži dvaruose. Kaire, kuriame 
buvo stabilesnė padėtis ir į kurį jis persikėlė 
1378 m., padarė sėkmingą ir kontraversiska 
teisėjo ir mokytojo karjerą; 1401 m. prie Da- 
masko įvyko garsusis jo susitikimas su Ta- 
merlanu. Ibn Chaldūnas geriausiai žinomas 
kaip Mukadimos (1377), įvado į jo Visuotinę 
istoriją (1377-1382), autorius; be to, jis yra trak- 
tato apie misticizmą, teologinio komentaro bei 
kitų neišlikusių jaunystės darbų autorius. 
Ibn Chaldūno sumanymas buvo para- 
šyti teisingų ir tarpusavyje susijusių pasa- 
kojimų Visuotinę istoriją, todėl parašė Mu- 
kadimą. Joje žmonių kolektyvų (umran) 
atsiradimą jis aiškina kaip palankių ekolo- 
gijos bei klimato veiksnių, teikiančių sės- 
laus ir organizuoto gyvenimo galimybę, pa- 
darinį; savo ruožtu ši galimybė buvo 
realizuota tada, kai žmonės, iš prigimties 
agresyvūs ir nepatikimi, tačiau negalintys 
išgyventi vieni be kitų, susitarė gyventi vi- 
suomenėje. Siekdama išlaikyti savo vienti- 
sumą visuomenė sukuria valdžią, turinčią 
prievartos galią, panašiai kaip gyvo orga- 
nizmo vientisumą palaiko jam būdingas 
charakteris. Ši besiremianti prievarta val- 
džia, kuriai iš pradžių atstovauja vadas, 
atsiranda gentinio gyvenimo laikais; va- 
das, skatinamas animalinių psichikos jė- 


gų, siekia kuo didesnės garbės, jei jam pa- 
siseka, tampa karaliumi ir sukuria valstybę, 
daulą. Turėdama prievartos galią politinė 
valdžia bendruomenę suburia į vieningą 
politinį vienetą, asabiją. Tačiau kartą įkū- 
rus valstybę, ši vienybė, grindžiama rea- 
liais ar įsivaizduojamais giminystės ry- 
šiais, galiausiai suyra, nes suverenas 
atitolsta nuo savo pirminės bendruomenės 
ir pasuka absoliutizmo keliu. Juo žengda- 
mas susikrauna didelius turtus, tačiau dėl 
to ilgainiui susiklosto tironija, žlugdanti jo 
valdinių gerovę dėl steigiamų monopolių 
bei didinamų mokesčių, ir blogiausiu atve- 
ju valstybė žlunga, dėl ko dažnai prasideda 
maras bei kitokios negandos. Tad per trijų 
žmonių kartų gyvenimą valstybė pereina 
penketą raidos tarpsnių, kol pasiekia senat- 
vinio silpnėjimo ir tironijos tarpsnį; optima- 
liomis sąlygomis valstybės amžius yra maž- 
daug 120 metų —tiek trunka astrology Didieji 
Mėnulio metai. Mukadima pateikia unikalų 
vaizdą tų socialinių, kultūrinių, mokslinių 
bei ekonominių sąlygų, kurios vyrauja, kol 
klesti valstybė, prieš jai atrofuojantis ir ją pe- 
rimant naujam dinastiniam klanui. 

Ibn Chaldūno analizė išties profesiona- 
li, jai būdingas blaivus realizmas, kildinti- 
nas iš asmeninio politinės veiklos patyri- 
mo ir istorijos išmanymo. Tiesa, jo teiginiai 
dažnai interpretuojami taip, tarsi jis teiktų 
sociologinę ar kitokią modernią valstybės 
teoriją. Tačiau Mukadimos valstybė yra su- 
ręsta pagal schemą, tiesiogiai perimtą iš ara- 
by istorinių tekstų, o toji paradigma, kurią 
plėtojo Ibn Chaldūnas, turėjo padėti atskirti 

teisingus istorinius tekstus nuo klaidin- 
gų; Umran ir asabija neįsivaizduojami be 
konteksto, kuriame valstybė konstruoja- 
ma kaip abstraktus galios subjektas, at- 
sietas nuo politinės bendruomenės; kitaip 
sakant, valstybė suvokiama kaip dinasti- 
jų atstovų grandinė, kurios nesieja joks 
bendrumas, išskyrus laiko santykius. Ibn 
Chaldūno samprotavimai apie badava 
(primityvų kaimo gyvenimą) ir hadara 
(miesčioniškumą, civilizuotuma) yra sais- 
tomi istorinių tekstų apie valstybės esmę 
reikalavimų, tad „sociologinis“ jų turinys 
tėra įprasto retrospektyvaus realizmo įsi- 
vaizdavimas. Visais kitais požiūriais ga- 
lingosios grupės poslinkis nuo pirmykš- 
tės būklės prie miesto ar karalystės 
tvarkos yra aiškinamas Aristotelio teleo- 
loginės metafizikos terminais, esą vals- 
tybingumas suvienija vadiškumą bei asa- 
biją, kuri jį supa ir palaiko, o badava ir 
hadara sąveikauja kaip materija ir forma. 
AA 

Idealizmas. Nors daugelio filosofų darbai 
gali būti apibūdinami kaip idealistiniai, po- 
litinėje teorijoje svarbiausias idealistinės 
minties įžvalgas teikia KANTas, FICHTE ir 
HEGELis, taip pat vėlesni britų idealistai, 
tokie kaip T. H. GREENas, W. Wallace'as, 
E. Cairdas, H. Jonesas ir B. BOSANOUET'as. 
Svarbiausi iš šių autorių aptariami plačiau 
straipsniuose, tad čia mėginama apibūdinti 
bendriausius XVIII a. pabaigos vokiečių 
idealistinės minties bruožus, taip pat vė- 
lesnę jos įtaką Britanijoje, ypač Oksforde ir 
Glazge, XIX a. Visi idealistiniai filosofai 
įžvelgė labai glaudžią savo idealizmo ir po- 
litinės filosofijos sąsają. 

Viena iš svarbiausių temų, pasikartojan- 
čių visose idealistinėse koncepcijose, yra 
Subjekto ir Objekto santykio problema, arba 
klausimas, kaip pažįstantis protas sąveikau- 
ja su pasauliu — natūraliu fiziniu arba poli- 
tinių bei socialinių institucijų pasauliu, ku- 
rį jis tariasi pažįstąs ir kuriame mėgina 
veikti. Būtent pastangos pateikti adekvatų 
šio santykio aiškinimą yra skiriamasis idea- 
lizmo bruožas. Hegelis manė, kad Objekto 
atotrūkio nuo Subjekto pojūtis yra pačios fi- 
losofijos atsiradimo šaltinis ir kad Kantas 
pirmas pradėjo plėtoti adekvačią Subjekto- 
Objekto santykio teoriją, kuri, Hegelio įsitiki- 
nimu, pasiekė darnumo ir nuoseklumo kul- 
minaciją jo paties filosofiniuose darbuose. 

Kantas ginčijosi, ypač su Hume'u, jog 
žmogaus protas nėra vien pasyvus organas, 
registruojantis išorinio pasaulio įspūdžius 
ir formuluojantis objektų sąvokas asociaci- 
jos mechanizmo būdu. Kanto požiūriu, 
priešingai, mūsų suvokiami objektai yra 
žmogaus proto struktūrizuojami. Protas 
transformuoja ir transponuoja chaotišką ju- 
timinių įspūdžių įvairovę į objektyvaus ir 
suprantamo pasaulio vaizdinį naudodama- 
sis pamatinėmis intelektinėmis kategorijo- 
mis, tokiomis kaip priežastingumas, sub- 
stancionalumas, sąveika, kiekybė ir t. t., taip 
pat jutimiškumo formomis, tokiomis kaip 
erdvė ir laikas. Šia prasme visas patiriamas 
pasaulis yra Žmogaus kūrinys, proto veik- 
los produktas. Patiriamas pasaulis gali būti 

traktuojamas kaip Ego kūrybinės veiklos 
produktas, tačiau šis Ego, būdamas viso pa- 
tyrimo prielaida, bet ne jo objektas, yra trans- 
cendentinis -jis negali būti apibūdintas em- 
piriniais terminais, nes jo veikla yra bet 
kurio empirinio aprašymo ir patyrimo są- 
lyga. Tad Kanto sistemoje Žmogaus Ego, 
kaip kategorijų vartojimo subjektas, negali 
būti suvokiamas kaip empirinio, arba fe- 
nomenalaus, priežastingumo valdomo pa- 
saulio dalis. Kanto subjektas yra noume- 
nalus, racionalus ir autonominis, būtent jo 
veikla sukuria tvarkingąjį mūsų įprastos 
patirties pasaulį. Be to, šie transcendenti- 
niai subjekto bruožai Kantui reikalingi, kad 
būtų paaiškinta Žmogaus moralės, t. y. 
veiklos pagal principus, galimybė - toji mū- 
sų patirties sritis, kuri suponuoja Žmogaus 
veiksmo racionalumą ir autonomiškumą. 
Jeigu Žmogaus prigimtį lemtų vien priežas- 
tinis būtinumas, moralės galimybė būtų vi- 
siškai nesuprantama. Tuos pačius žmogaus 
prigimties aspektus Kantas pabrėžia ir kal- 
bėdamas apie Žmogaus orumą bei vertę ir 
tam tikrą pagarbą, kurios nusipelno visi 
žmonės. Šia subjekto samprata remiasi ir jo 
idėjos apie tikslų viešpatiją bei apie tai, ką 
reiškia pagarba asmeniui, kalbant apie tar- 
pusavio įsipareigojimus ir pareigas. 
Tačiau būtent transcendentinis ir sub- 
jekto, ir išorinio pasaulio daiktų pačių sa- 
vaime statusas lemia, anot Hegelio, esminį 
Kanto teorijos problemiškumą. Tam tikri 
jos elementai, turintys lemiamą reikšmę 
tiek Kanto metafizikai ir epistemologijai, 
tiek moralinei bei politinei jo filosofijai, nu- 
keliami už pažinimo ribų kaip transcenden- 
tiniai objektai — kaip būtinosios empirinio 
pažinimo sąlygos, kurios pačios negali tapti 
tokio pažinimo objektu. Siuo požiūriu esmi- 
niu žingsniu į priekį Hegelis laikė Fichte's 
filosofiją, nes Fichte kėlė sau aiškų uždavi- 
nį pašalinti transcendentinius objektus, tie- 
sa, negriaunant Kanto perspektyvos. Fich- 
te įrodinėjo, jog patyrimo pasaulis — tas, kurį 
pažįstame, — yra vienintelis pasaulis, jis nė- 
ra netiesioginis daiktų pačių savaime vaiz- 
dinys ir visiškai priklauso nuo Ego. Filoso- 

fijos uždavinys — detaliai paaiškinti, kaip 
Ego kuria ir gamtos, ir socialinį pasaulį, 
kartu įrodant išorinio pasaulio priklauso- 
mybę nuo Ego. Dėl akivaizdžių priežaščių 
teorija tapo Žinoma subjektyviojo idealiz- 
mo vardu. Tačiau Subjekto ir Objekto sutai- 
kymas, parodant visišką Objekto priklau- 
somybę nuo Subjekto, negali būti galutinis — 
anot Fichte's, gamtinio ir socialinio pasau- 
lio priklausomybė nuo subjekto turi būti 
tiksliai įrodyta, tačiau kol istorija tęsiasi, 
šis įrodinėjimas neturi pabaigos. Hegelis 
galiausiai atmetė Fichte's sistemą, nes ji ne- 
pateikė nuoseklios Subjekto ir Objekto san- 
tykio teorijos, todėl buvo tik Sollen, tik „pri- 
valomybe”, o ne baigta teorija. Be to, Hegelis 
priėjo išvadą, kad Fichte’s būdas pašalinti 
daiktus pačius savaime arba transcenden- 
tinius objektus Kanto teorijoje, tėra akių dū- 
mimas, nes tam tikra prasme Fichte papras- 
čiausiai atmetė pasaulio išoriškumą 
palikdamas neapibrėžtą Ego, nuo kurio tas 
pasaulis tariamai priklauso. 

Objektyvusis Schellingo idealizmas bu- 
vo tarsi Fichte’s koncepcijos atvirkštinė. Jis 
įrodinėjo, jog ir Ego, ir Gamta turi būti lai- 
komi realybe, ir aiškinant juos nė vienam 
neturi būti teikiama pirmenybė. Ego ir 
Gamta tėra aspektai tos pačios pamatinės 
substancijos, Absoliuto, arba, anot Schel- 
lingo, to „indiferentiškumo taško“, kuria- 
me Ego ir Gamta dar nėra diferencijuoti. 
Gamta ir Ego egzistuoja ne tarpusavio 
priešpriešos ar vienpusės priklausomybės 
forma; veikiau Ego mokslo bei filosofijos 
priemonėmis atskleidžia tariamai dvasines 
gamtos jėgas. Tačiau, anot Schellingo, po- 
zicija, kuri pagrįstų pamatinį Gamtos ir Ego 
tapatumą, gali būti suvokta tik intuityviai. 
Jos negalima įrodyti, ir ji suprastina tik iš 
jos rezultatų. Hegelis atmetė šią koncepciją 
ir įrodinėjo, kad Subjekto ir Objekto santy- 
kis turi būti nusakomas racionaliai, kad jis 
negali būti grindžiamas kieno nors priva- 
čiu intuityviu patyrimu. 

Hegelio idealizmą, paprastai vadinamą 
absoliučiu idealizmu, geriausia nagrinėti šia- 
me kontekste. Jis perima Kanto reikalavimą 

pateikti adekvatų Subjekto ir Objekto san- 
tykio vertinimą (objektu laikydamas ne tik 
gamtos reiškinius, bet ir socialines bei poli- 
tines formas). Jis pritaria Fichte's minčiai, 
kad iš idealizmo turi būti pašalinti trans- 
cendentiniai objektai, o iš Schellingo peri- 
ma idėją, jog į pasaulio objektyvumą reikia 
žiūrėti rimtai, tačiau atmeta jo intuicioniz- 
mą. Taigi Hegelio idealizmas mėgina pa- 
teikti tokį Žmogaus kaip subjekto santykio 
su pasauliu aiškinimą, kuris būtų visiškai 
skaidrus ir racionalus. Šis sumanymas pa- 
sižymi keliais specifiniais bruožais. 
Pirmiausia filosofija turi būti nuosekli, 
apimti visą Zmogaus minčių ir veiklos dia- 
pazoną, antraip liktų sričių, kuriose Sub- 
jekto ir Objekto sutaikomumas būtų ne- 
įrodomas. Filosofija turi būti istorinė ta 
prasme, kad negalime, kaip manė Kantas, 
paaiškinti santykio tarp pažįstančio subjek- 
to ir pasaulio, kurį jis pažįsta, amžinomis, 
universaliomis kategorijomis. Sąvokos, ku- 
riomis žmonės kaip būtybės naudojasi 
aiškindamos savo pasaulį, ilgainiui kinta 
ir tobulėja — vykstant dialektiniams prieš- 
taravimams ir juos sprendžiant teikiant vis 
tikslesnį objektyvaus pasaulio vaizdą. Tai- 
gi, kaip Hegelis įrodinėja Teisės filosofijos 
apmatuose (1821), „pavidalai, kuriuos sąvo- 
ka įgyja įgyvendinama, būtini sąvokai su- 
prasti“ (5 1): kitaip sakant, sąvokų ir kate- 
gorijų, kuriomis protas mėgina suvokti 
pasaulį, analizė negali būti atsieta nuo tų 
gyvenimo būdų, kur tos sąvokos buvo aiš- 
kiai išreikštos, istorinio supratimo. Hege- 
lio idealizmas suteikia filosofijai ir prakti- 
nį aspektą; jo įsitikinimu, Subjekto ir 
Objekto sutaikymo būdai, kuriuos siūlė 
Kantas ir Fichte, buvo pernelyg intelekti- 
niai, abu akivaizdžiai buvo grindžiami 
kantiškąja Ego kaip transcendentinio ob- 
jekto samprata, o Hegelio koncepcijoje Sub- 
jekto ir Objekto santykis įkūnijamas žmo- 
gaus veikloje — darbe, politikoje, mene. 
Negalime suprasti sąmonės ir pasaulio san- 
tykio vakuume: mūsų sąvokos atsiranda 
veikiant, darbu, mokslu bei įvairiais ama- 
tais bandant pertvarkyti pasaulį taip, kad 

jis padėtų įgyvendinti žmogaus sumany- 
mus bei siekius. Tad filosofija turi remtis 
praktinių būdų, kuriais žmonės kaip būty- 
bės savo veikla mėgina formuoti pasaulį, 
pažinimu. Be to, Subjekto ir Objekto santy- 
kio aiškinimas turi būti egzoterinis ir atvi- 
ras racionaliam vertinimui visų tų, kurie, 
Hegelio žodžiais, „dirba su sąvokomis“. Tai 
reiškia, kad filosofinis konkrečių socialinio 
gyvenimo formų bei jas atitinkančių sąvo- 
kų aiškinimas turi būti pateikiamas 
aiškiais bendrųjų sąvokų ir kategorijų ter- 
minais, ir tokių sąvokų vartojimo pagrindas 
turi būti paaiškintas nesitenkinant Schellin- 
go intuityvizmu. Taigi dviejų svarbiausių 
Hegelio darbų apie logiką tikslas - bandyti 
sukurti bendrą kategorijų schemą, padedan- 
čią racionaliai konceptualizuoti dialektinę 
konkrečios sąvokinės sistemos raidą paro- 
dant, kaip ji išplaukia iš elementariausios 
prielaidos, kurią turi pripažinti kiekviena 
kategorinė schema, būtent, kad Būtis egzis- 
tuoja (kitaip sakant, kad kažkas yra). 
Hegelio idealizmas vadinamas „abso- 
liučiu“ dėl kelių priežasčių. Jis yra absoliu- 
tus ta prasme, kad Hegelis tariasi pateikęs 
kategorijų sistemą kartu su tam tikra įvy- 
kių logikos schema, kuri gali paaiškinti vi- 
są Žmogaus patirtį praeityje ir dabartyje. 
Dar jis yra absoliutus ta prasme, kad He- 
gelis duoda metafizinę garantiją, jog nėra 
jokių alternatyvių aiškinamųjų schemų. 
Pasaulio ir žmonių istorijos bei žmonių ins- 
titucijų racionalumas nėra kantiškoji regu- 
liatyvinė idėja, kurios turime laikytis tirda- 
mi ir materialųjį, ir žmonių pasaulį; Hegelio 
manymu, jis gali būti metafiziškai pagrįs- 
tas dviem lygiagrečiais būdais: parodant, 
kaip jau buvo sakyta, kad jis būtinai kyla is 
elementariausių bet kurios kategorijų siste- 
mos prielaidų (Logikos mokslo argumentas), 
ir parodant, kad jis būtinai išplaukia iš ele- 
mentariausių ir būtinųjų sąmoningumo for- 
mų (Dvasios fenomenologijos argumentas). 
Tas požiūris į pasaulį ir istoriją, kurį pa- 
teikia filosofija, Hegelio įsitikinimu, dau- 
giau ar mažiau besąlygiškai išplitęs nefilo- 
sofinėse žmogaus veiklos srityse, ypač 

mene bei religijoje. Filosofijos ir religijos 
sąsaja svarbi Hegelio idealizmui ir tiesiog 
būtina norint suprasti vėlesnę britų idea- 
lizmo atmainų raidą. Tuo galima įsitikinti 
lig šiol nagrinėtą problematiką vertinant 
T. H. Greeno požiūriu, išdėstytu Etikos 
prolegomenuose (1883). Anot Greeno, svar- 
biausia filosofijos problema yra ta, ar ob- 
jektyvusis pasaulis, mums atsiskleidžian- 
tis per mokslą bei kasdienį patyrimą, 
numato principą ar principus, kurie nepri- 
skirtini šio pasaulio faktams. Spręsdamas 
šį klausimą, Greenas įdomiai derina Kantą 
su Hegeliu ir savo atsakymą sieja su religi- 
nėmis bei teologinėmis koncepcijomis. Pa- 
našiai kaip Kantas, jis įrodinėja, kad mūsų 
patyrimas teikia ne chaotišką stebinių įvai- 
rove, o veikiau tapataus subjekto suvokia- 
mą vieningą objektų pasaulį. Tačiau jis, ki- 
taip nei Kantas, įrodinėja, kad objektų 
„objektyvumas“ aiškintinas nurodant bū- 
tinus jų tarpusavio santykius. Tai leidžia 
Greenui teigti, jog patyrimo vieningumas 
negalimas, jei jis atsietas nuo sąmo- 
ningumo, nes tik sąmonė gali kurti santy- 
kius, o tai ir reiškia objektyvumą. Sąmonė 
būtina pasauliui kaip pažinimo objektui, 
tad pasaulio objektyvumas negali būti aiš- 
kinamas natūralistiškai. Šis požiūris į pa- 
saulį kaip į santykių visumą numato tam 
tikrą santykių tvarką, kuria remiasi visas 
intersubjektyvus pažinimas bei veiksmas 
ir kuri savo ruožtu numato dvasinį princi- 
pą: „amžinąjį protą, realizuojamą pasau- 
lio faktų sąsajose, arba susietų faktų siste- 
mą, kurią toks protas daro galimą“ ($ 36). 

Kantas suvokė Ego kaip transcendenti- 
nės mūsų patyrimo prielaidos vienijamąją 
bei kategorizuojamąją galią, tačiau nesuvo- 
kė, kad ją galima pagrįsti kaip nors kitaip 
nei kaip būtinąją patyrimo sąlygą, o Gree- 
nas, sekdamas Hegeliu, manė, jog ši inter- 
subjektyvioji Ego galia kiekviename indi- 
vide atsiskleidžia ir reprodukuojasi kaip 
vienijančio dvasinio principo, arba amži- 
nojo proto, kurį Greenas tapatina su Die- 
vu, galia. Taigi šia prasme filosofija sutei- 
kia racionalų pavidalą tam, kas simboline 

bei religine forma išreiškiama krikščio- 
niškoje religijoje. Tačiau Kantas, kitaip nei 
Hegelis, įrodinėja, jog amžinasis protas vi- 
siškai neatsiskleidžia jokioje Žmogaus sa- 
monėje, tad mūsų santykių bei objektyvu- 
mo pažinimas višada yra tik dalinis ir 
niekada negalutinis; o Hegelis teigė, kad 
jo filosofija visiškai atskleidžia tą amžinąjį 
principą, jo vadinamą Absoliučia idėja, kurį 
aiškiai išreiškus ir išplėtojus visoms su fi- 
losofija susijusioms patirties formoms, žmo- 
gaus protui atsiveria Geist, arba dvasia. 
Greeno ir Hegelio požiūriu, Idėjos, ar- 
ba amžinojo proto, pranokstančio pavienio 
individo proto galias, nors jame pasi- 
reiškiančio, vaidmuo yra esminis siekiant 
išvengti potencialaus solipsizmo, kuris gre- 
sia Kanto ir Fichte's sistemoms. Patyrimo 
objektyvumas yra proto produktas, o inter- 
subjektyvi realybė galima tik ta prasme, 
kad individualių protų veikla reprodukuo- 
ja mums bendro proto arba idėjos veiklą. 
Tad visi esame dalininkai dieviškojo gyve- 
nimo, kuris mumyse atsikartoja — anot He- 
gelio, galiausiai jam prilygdamas, o anot 
Greeno, prie jo artėdamas, bet niekada jam 
neprilygdamas, - todėl būtina paaiškinti in- 
tersubjektyvią patyrimo prigimtį. Tačiaujei 
patyrimo objektyvumas grindžiamas vei- 
kiau Subjekto veikla, o ne Objekto prigim- 
timi, o tai būdinga visam idealizmui, tai 
sunku išvengti klausimo, kas garantuoja tą 
intersubjektyvų sutarimą arba objektyvu- 
mą, kurį pateikia Hegelis ir Greenas. 
Dauguma britų idealistų šiuo požiūriu se- 
ka Hegeliu ir Greenu, nors nesutaria dėl 
Absoliuto prigimties - pavyzdžiui, ar jis tė- 
ra Dievo sinonimas, ir jeigu taip, tai ar jis 
turi asmens bruožų ir ar tokia Absoliuto bei 
jo vaidmens samprata suderinama su Zmo- 
nių kaip būtybių laisve bei individualumu. 
Taigi kas būdinga idealistiniam požiū- 
riui į politiką ir politinę filosofiją? Akivaiz- 
džiausias ir svarbiausias jo bruožas yra tas, 
kad politinio gyvenimo vertinimas turi būti 
įtrauktas į platesnę filosofinio aiškinimo 
struktūrą, kurioje politika kaip specifinė 
žmonių bendravimo ir veiksmo forma turi 

būti suvokiama kaip susijusi apskritai su 
žmonių gyvenimu ir patirtimi, t. y. siejant 
ją ne vien su tokiais dalykais kaip ekono- 
mika, bet ir su morale, istorija, menu bei 
religija. Antra, politinis gyvenimas turi 
būti suvokiamas istoriškai, tą istoriškumą 
vertinant kaip proto pažangos raidą. 
Žmonių kaip būtybių politiniai santykiai 
rodo ir istoriškai besivystančios Žmogaus 
prigimties poreikius, ir jų elgsenos struk- 
tūras kitose gyvenimo srityse. Taigi, bent 
jau Hegelio manymu, šiuolaikinė valsty- 
bė tenkina tuos Žmogaus prigimties porei- 
kius, kurie atsirado dėl esminių kultūri- 
nių pokyčių mene, literatūroje, religijoje, 
filosofijoje bei ekonomikoje. Iš čia išplau- 
kia, jog politinis gyvenimas turi būti inter- 
pretuojamas teleologiškai, o ne natūralis- 
tinių priežastinių dėsningumų sąvokomis. 
Politinės institucijos aiškintinos besi- 
rutuliojančio žmogaus subjektyvumo bei 
savimonės augimo poreikių terminais; bū- 
tent šią idėją Hegelis išdėsto Dvasios feno- 
menologijoje; jis sako: Ego pats savaime tė- 
ra formali tapatybė. ... Sąmonė ... reiškiasi 
skirtingais pavidalais pagal tai, kokie jos 
objektai, o laipsniškas sąmonės specifika- 
vimasis reiškiasi kaip jos objektų charak- 
teristikų variacija. Kadangi Žmogaus są- 
monė nepaaiškinama priežastiniais 
dėsningumais, politinė veikla kaip sąmo- 
nės produktas negali būti paaiškinta ape- 
liuojant į priežastinius dėsnius. 

Tam tikrą žmogaus kaip subjekto su- 
taikymo su objektyviomis institucijomis 
problemą šiuolaikiniame pasaulyje rodo 
faktas, kad stiprėjantis individo laisvės, 
nepriklausomybės ir orumo vertės pojūtis — 
skiriamasis Vakarų kultūros bruožas nuo 
Sokrato laikų - turi būti derinamas su ins- 
titucijų pasauliu, kuriame šis individo ver- 
tės pojūtis galėtų būti pripažįstamas kar- 
tu pripažįstant kitų individų vertę. 
Hegelio požiūriu, šį individualizmą stip- 
rėjant byloja visa Vakarų istorija: Sokrato 
abejonės moraliniais savo visuomenės įsi- 
tikinimais, romėnų teisė, protestantiškoji 
krikščionybė, pateikusi asmeninio santy- 

kio su Dievu idėją, subjektyvizmo įtakos 
didėjimas moralės teorijoje bei praktikoje, 
Prancūzijos revoliucijos patirtis, 
šiuolaikinės ekonomikos atsiradimas ir 
mokslo pateiktoji išorinio pasaulio kontro- 
lės idėja. Visi šie poslinkiai radikaliai pa- 
keitė asmens savivoką; tad atsiranda pro- 
blema, kokios objektyvios institucijos 
potencialiai yra suderinamos su subjektu, 
kuriam būdinga šio pobūdžio savivoka. 
Hegelis ir dauguma britų idealistų atmetė 
rusoistinį šios problemos sprendimą, nes 
tam reikėjo radikalių visuomeninės san- 
tvarkos bei politinės struktūros pokyčių. 
Jie laikėsi požiūrio, kad šiuolaikinės vals- 
tybės institucijos, susiklosčiusios pažan- 
giausiose Vakarų visuomenėse, potencia- 
liai yra pajėgios suderinti tokias gyvenimo 
sritis kaip privati moralė bei ekonominė 
veikla, kuriose gali laisvai reikštis indivi- 
dualizmas, su tam tikromis politinėmis 
institucijomis, kurios tramdydamos indi- 
vidualizmą gali garantuoti socialinę 
darną ir stabilumą. Hegeliui, Cairdui, Bo- 
sanguet'ui, Wallace'ui ir kiek mažiau Gree- 
nui politinio Subjekto ir Objekto sutaiky- 
mo viltį teikė ne sollen, kuris galėtų būti 
realizuotas tik visiškai kitokio pobūdžio po- 
litinėje santvarkoje (utopinio rusoizmo ar- 
ba reguliatyvios kantiškosios „tikslų vieš- 
patijos“), o tai, kas jau reiškėsi šiuolaikinio 
pasaulio institucijose. Kaip rašo Hegelis 
Teisės filosofijos apmatuose: „Didžiulė šiuo- 
laikinių valstybių principo jėga ir gylis yra 
subjektyvumo principui leisti pasiekti 
viršūnę savarankiškame asmenybės 
ypatingybės kraštutinume ir kartu jį grąžinti 
įsubstancialią vienybę ir taip ją jame pačiame 
išsaugoti“ (§ 260). Taigi teisingai supran- 
tamos šiuolaikinės valstybės institucijos 
leidžia istoriškai išaugusią asmens savivo- 
ką, kurią nusako individualizmas, derinti 
su institucijų pasauliu. Tačiau toks 
derinimas yra filosofijos uždavinys, nes šią 
galimybę dažnai slepia kasdienybės su- 
maištis bei prietarai. Kaip tik šią idėją kriti- 
kuoja, pavyzdžiui, MARXas savo Tezese apie 
Feuerbachą. Jo įsitikinimu, sutaikyti Subjek- 

tą ir Objektą nėra vien esamybės supratimo 
ar interpretavimo uždavinys; veikiau tai ga- 
lima padaryti tik kovojant, keičiant pasau- 
lj taip, kad jis atitiktų realius žmogaus pri- 
gimties poreikius. RP 

Ideologija. Ideologijos yra simboliškai ,,pa- 
krautų“ įsitikinimų bei jų raiškos priemo- 
nių sistemos, kurios vaizduoja, interpretuo- 
ja ir vertina pasaulį padėdamos kurti, telkti, 
orientuoti, organizuoti ir įteisinti tam tik- 
rus veiklos būdus arba kryptis, kartu visiš- 
kai atmesdamos kitokius veiklos būdus ar- 
ba kryptis. 

Terminas buvo sukurtas Destutto de 
Tracy 1796 m. kritinėms bei terapinėms ju- 
timinės idėjų kilmės studijoms apibūdinti 
(žr. Cox; Lichtheim). Tačiau šiuolaikinė ter- 
mino vartosena socialinėje bei politinėje teo- 

rijoje kildintina veikiau iš pašiepiamo me- 
toniminio šio termino vartojimo, kai juo 
apibūdinamos tos idėjų sistemos, kurios 
pervertina savo reikšmę konstruojant ar 
transformuojant tikrovę. Ji turi ryškią po- 
tekstę, kad ši realizmo stoka kildintina iš 
ideologo, kaip tam tikros egoistinės socia- 
linės grupės arba socialinio tipo atstovo, 
savimanos arba savanaudiškumo, taip pat 
kad tokios sistemos atlieka vien propagan- 
dinę funkciją, net jeigu jų skelbėjai sąmo- 
ningai to nesiekia. Šis retorinis termino var- 
tosenos poslinkis yra pradžios taškas 
marksistinei šios sąvokos interpretacijai, 
kurioje ji tampa marksizmo oponentų įsiti- 
kinimu, teorijų bei praktikų diskreditavimo 
įrankiu (žr. MARXas, MARKSIZMAS). Alter- 
natyvi ir mažiau tendencinga šios sąvokos 
raidos linija irgi prasideda nuo semiologi- 
nio poslinkio; idėjų teoriją paversdama idė- 
jų tipologija. 

Ten, kur nemarksistai aiškintojai išlai- 
kė dvejopai pejoratyvines konotacijas, sie- 
jamas su pirmykšte metaforine termino var- 
tosena, jie suteikė jam platesnę prasmę 
pateikdami aibę papildomų argumentų, 
aiškinančių, kaip tam tikrose politiškai 
orientuotose simbolinėse sistemose, kurias 
jie įvardija kaip ideologijas, nuolat iškrai- 
pomos žinios ir savanaudiškai manipuliuo- 
jama įsitikinimais (žr. Bell; Shils). 

Pirmine polemine vartosena terminas 
pašiepė spekuliatyvių, nuo tikrovės atitrū- 
kusių doktrinų politines pretenzijas; ir vi- 
saip interpretuojama ideologija vis dar su- 
vokiama pagal tai, kokį praktinį poveikį ji 
daro sritims, kuriose vyksta valdžios ir 
priešinimosi valdžiai sąveika, net jei tos sri- 
tys nėra visada akivaizdžiai politinės. Vis 
dėlto dažniausiai ideologijomis nemarksis- 
tine termino vartosena laikomos tam tik- 
ros politinės doktrinos, kurias skelbė pa- 
grindinės organizuotos politinės srovės, 
atsiradusios XIX a. bei XX a. pradžioje, ir 
dauguma ideologijų tipologizavimo sche- 
mų remiasi šia istorine medžiaga (žr. Mann- 
heim), dažnai pasinaudodamos ir įprastu 

politinių srovių išdėstymu kairės-dešinės 
skalėje. Taigi įprasta vartosena „ideologi- 
ja“ numato išliekamąją politinę reikšmę tų 
minties sistemų, kurios bendrais bruožais 
atitinka istorines liberalų, konservatorių ir 
socialistų partijų doktrinas; tiesa, ši prielai- 
da vis labiau atrodo problemiška kai ku- 
riems naujiems tyrėjams, tokiems kaip Con- 
verse'as, Marcuse ar Habermasas. 

Tačiau tų nemarksistinių autorių, ku- 
riems terminas turi stiprių pejoratyvinių 
konotacijų, tik aiškios, nuodugniai pareng- 
tos, savarankiškos, į tiesos monopolį pre- 
tenduojančios doktrinos laikomos paradig- 
miškai ideologinėmis. Taigi paradoksalaus 
poleminio apvertimo būdu marksizmas 
nuo Antrojo pasaulinio karo dažnai trak- 
tuojamas kaip ryškiausia ideologija šia 
prasme, nors ši kritinė ideologijos koncep- 
cija buvo pateikta analizuojant fašistinius 
sąjūdžius ir režimus. Šiuo požiūriu ideolo- 
gijos atskiriamos nuo vertybinių sistemų, 
pasaulėžiūrų ir tikėjimų (žr. Shils), taip pat 
nuo kitų aiškinamųjų sistemų, tariamai ne- 
turinčių ideologijoms būdingų savo išskir- 
tinumo ir nepakantumo kitoms bruožų. 
Skiriamasis ideologijos bruožas, ir anot 
marksistinių, ir anot nemarksistinių šios są- 
vokos (jos negatyvia prasme) gynėjų, yra 
tas, kad ideologija yra ne tik „nurodomoji 
doktrina, kuri nėra paremta racionaliais ar- 
gumentais“ (Raphael, p. 17), bet ir normi- 
namoji schema, kuri apskritai neigia racio- 
nalios argumentacijos galimybę. 

Kita raidos linija, kurią siūlė MANNHEI- 
Mo pažinimo sociologija ir kuri buvo išdės- 
tyta kai kuriuose vėlesniuose antropologi- 
jos darbuose, mėgina ideologijos sąvoką 
neutralizuoti funkcionaliai ją atskirdami 
nuo mokslinio pažinimo sistemų ir prakti- 
nės bei moralinės argumentacijos. Ideolo- 
gijos laikomos tokiomis sistemomis, ku- 
rioms nedera priekaištauti dėl stokos 
savybių, kuriomis pasižymi mokslinė teori- 
ja, praktinė strategija ar racionali moralinė 
filosofija. Jos išreiškia specifinę kultūros da- 
rinių grupę teikdamos išraiškingai suformu- 
luotą, vertybiškai angažuotą ir nukreipiantį 

pasaulio aiškinimą. Todėl jos negali būti ne- 
šališkos ir objektyvios (žr. Geertz, Seliger). 
Tačiau funkcionaliai jos yra neišvengiamos 
bet kurioje netradicinėje visuomenėje. 

Kiti tyrėjai prie panašios neutralizuo- 
tos sąvokos prieina kitokiais keliais; pavyz- 
dys gali būti, kai ideologija apibrėžiama 
operacionaliai, kaip kovariantinių įsitiki- 
nimų (arba nuostatų) svarbiausiais politi- 
niais klausimais atstojamoji (tie klausimai 
gali būti susiję su subjektyviais politinių 
įvykių, pagrindinių politinių prioritetų, 
norimos valdžios organizacijos, jos mastų 
bei tikslų vertinimais). Įmantresnės šios teo- 
rinės pozicijos versijos mėgina atsižvelgti 
ir į politinio mąstymo būdus neapsiribo- 
damos atsakymų į viešų apklausų klausi- 
mus klasifikacija. Visa ši literatūra susijusi 
su dabartinės akademinės psichologijos 
nuostatų bei nuomonių formavimo ir orga- 
nizavimo studijomis. Išskyrus tuos atve- 
jus, kai šiose empirinėse studijose imama- 
si nagrinėti nevakarietiškas visuomenes, 
jose išvis nesprendžiamas klausimas, ku- 
ris rūpi antropologams - ar ideologija tėra 
bet kokia simbolinė struktūra, galinti pa- 
gelbėti teikiant žmonėms politinę tapatybę 
ir orientuoti politines jų nuostatas, ar ji turi 
kokių nors specifinių skiriamųjų bruožų. 
Kur šį klausimą mėginama kelti, ten ideo- 
logijos sąvoka apima tik organizuotas įsiti- 
kinimų formavimo sistemas šiuolaikinėse 
(arba modernėjančiose) visuomenėse, kurio- 
se egzistuoja autonominė politikos sritis. 

Pažinimo sociologijos literatūroje pa- 
prastai skiriami du šios sąvokos plėtros bū- 
dai — vertinamasis ir nevertinamasis (Zr. 
Mannheim); tačiau iš tikrųjų abu yra verti- 
namieji, bent jau ta prasme, kad nė vienas 
nepripažįsta tiesos statuso idėjoms, kurias 
laiko ideologinėmis. Išimtis yra teoriškai 
neapgalvota šio termino vartosena, būdin- 
ga dabartiniams anglų akademiniams au- 
toriams, rašantiems politinėmis temomis; 
ideologijomis jie laiko populiarias, nefor- 
malias, nepakankamai argumentuotas so- 
cialines arba politines koncepcijas, kurios 
iš principo galėtų būti filosofiškai susiste- 

mintos ir apsvarstytos. Tačiau ši ideologi- 
jos koncepcija neatsižvelgia nei į retorinę- 
pažintinę tam tikro mąstymo arba diskur- 
so struktūrą, nei į jo ištakas ar funkcijas. 
Taigi ji neužčiuopia problemų, keliančių 
nesutarimų dėl šios sąvokos, pirmiausia ne- 
sutarimų dėl kritinio ir empirinio šios są- 
vokos aiškinimo. Šis skirtumas parodo, jog 
empirinio aiškinimo šalininkai tiesiogiai 
nekalba apie epistemologines ar etines ideo- 
logijų implikacijas ir pateikia sąlygą, kad 
šie dalykai nepriskirtini ideologijų studijų 
problematikai, o tokie autoriai kaip Mann- 
heimas ar Habermasas, kurie skleidžia kri- 
tinę šios sąvokos sampratą, aiškiai domisi 
pažinimo santykiu su politine bei sociali- 
ne praktika. 

Tačiau dėl išlikusių pejoratyvinių termi- 
no konotacijų net tose diskusijose, kuriose 
vartojama empirinė jo sąvoka, retai išven- 
giama paviršutiniškų kritinių nagrinėjamų 
ideologijų vertinimų. Be to, politinė anali- 
zė nuolat verčiama atsakinėti į klausimus 
apie jos nagrinėjamų struktūrų bei proce- 
sų racionalumą (arba verčiama vadovautis 
neargumentuotais atsakymais į tokius 
klausimus); tad tokiomis sąlygomis neša- 
liška ideologijų analizė faktiškai negali iš- 
vengti kritinių klausimų dėl jos santykio 
su tariamai racionaliomis politinio mąsty- 
mo struktūromis (žr. Connolly). 

Marksistinė socialinė teorija teikia išsa- 
miausią teorinį šio termino kritinės pras- 
mės aiškinimą, ypač tų autorių darbuose, 
kuriuose mėginama suvokti, kodėl darbi- 
ninkų klasė neišsiugdė revoliucinio sąmo- 
ningumo, Marxo pateikiamo kaip antitezė 
jo demaskuotoms vyraujančioms ideologi- 
joms (žr. ALTHUSSER, KRITINE TEORIJA, 
GRAMSCI, LENINAS ir LUKÁCS). Savo bran- 
džioje doktrinoje Marxas ir Engelsas ideo- 
logiją interpretavo „bazės“ ir „antstato“ ter- 
minais - bazė jiems buvo dinaminiai 
gamybos procesai, o anstatą, priklausomą 
nuo bazės plėtojimosi, sudarė idėjos bei ins- 
titucijos, rodančios klasinės nelygybės 
struktūras ir kartu įkūnijančios „iškreiptą 
sąmonę“. Revoliuciją prieš esamą tvarką tu- 

rėtų sukelti auganti gamybos dinamika, ta- 
čiau antstato struktūrose ji reikštųsi kla- 
sių kovos pavidalu - struktūriškai subor- 
dinuotai produktyviajai klasei tolydžio 
vis ryžtingiau ir sąmoningiau („klasinis 
sąmoningumas“) stojant prieš ideologi- 
jos užkoduotą klasinio viešpatavimo 
struktūrą. Ši abstrakti, tačiau elegantiška 
teorinė formuluotė XIX a. pabaigoje pra- 
rado empirinį įtaigumą. Marxas numatė 
didėjančią konfrontaciją tarp režimų, pa- 
laikančių kapitalistinius nuosavybės san- 
tykius, ir stiprėjančio darbininkų klasės 
judėjimo, keliančio vis radikalesnius po- 
litinius socialinės pertvarkos reikalavi- 
mus. Tačiau dažniausiai klostėsi sudėtinga 
klasių tarpusavio prisiderinimo struktū- 
ra, ir tik retsykiais konfrontacija įgydavo 
radikalių formų. 

Akivaizdžių nesutarimų tarp teoretikų, 
kurie paprastai skelbiasi besivadovaują 
Marxo ideologine samprata, atsiranda bū- 
tent dėl mėginimų atsakyti į šį jų bendram 
teoriniam bei politiniam paveldui mestą iš- 
šūkį. Oficialusis marksizmas ideologijos uz- 
duotį supaprastintai tapatina su bet kokiu 
interesų (paprastai ekonominių), priskiria- 
mų tam tikram socialiniam veiksniui, aiški- 
nimu. Šitaip interpretuojant nenurodomas 
aiškus skirtumas tarp tų atvejų, kai tuo aiški- 
nimu retoriškai naudojasi pats veikėjas kaip 
doktrininiu ginklu savo interesams, ir tų at- 
vejų, kai aiškinimai iškelia aikštėn paslėptą 
tikslą, kurio realiai siekiama tam tikra prak- 
tika, nors ji gali būti reiškiama kitokiomis 
simbolinėmis formomis. Kadangi terminas 
gali būti vartojamas, bent jau pirmąja iš šių 
prasmių, marksistinių režimų ar judėjimų 
doktrininei ginkluotei apibūdinti, papras- 
tai pridedamas tikslinamasis būdvardis 
(„buržuazinė“, „proletarinė“ ir t. t.), kad bū- 
tų aišku, apie kieno ideologiją kalbama. O 
tai reiškia, jog negatyvus ideologijos vertini- 
mas bei iškreiptos sąmonės teorija - dalykai, 
kurių beveik visada esama Marxo pateiktuo- 
se šios sąvokos aiškinimuose, - iš esmės at- 
metami arba jais naudojamasi grynai opor- 
tunistiškai. 

Dauguma kitų Marxo įkvėptų srovių, 
priešingai, remiasi būtent šiuo kritiniu jo 
koncepcijos aspektu. Joms būdinga tai, kad 
radikaliai modifikuojamas pirminis bazės 
ir antstato atskyrimo kriterijus, taip pat tai, 
kad mėginama įtraukti kai kurias naujas 
reikšmės ir retorikos teorijas, kurios atme- 
ta pačią prielaidą, jog idėjos yra veikėjų 
ketinimų išraiška ar praktinės jų argumen- 
tacijos pagrindas. Todėl kai kurie autoriai 
prie ideologinių, antstatinių visuomenės 
sudedamųjų dalių priskiria, pavyzdžiui, 
technologinę materialios gamybos organi- 
zaciją, be to, išplečia bazės sąvoką taip, 
kad į ją galima būtų įtraukti menininko 
kaip gamintojo veiklą. Panašiai koncepci- 
jos, kurios pabrėžia nukreipiančią verba- 
linių ir neverbalinių struktūrų, diskursų, 
kalbų bei implicitinių simbolinių logikų 
galią (žr. HABERMAS ir FOUCAULT), vis la- 
biau stumia į nuošalę sampratą, vertinan- 
čią ideologiją kaip atvirai reiškiamas arba 
faktinės komunikacijos priemonių anali- 
zės būdu nesunkiai rekonstruojamas idė- 
jų sistemas. 

Šioje teorinėje raidoje — kai išskiriami 
įvairūs kultūriniai dariniai ten, kur anks- 
tesnės kritinės ideologijos koncepcijos mė- 
gino demaskuoti juos vienijantį bendrą 
tikslą, - neišvengiamai turi kilti klausimas, 
ar apskritai verta šią sudėtingą kritinę teo- 
riją traktuoti kaip ideologijos kritiką. Ar to- 
kia plati sąvoka neatitraukia mūsų dėme- 
sio nuo būtinybės tiksliai išsiaiškinti tuos 
labai skirtingus būdus, kuriais gali būti ku- 
riamos simbolinės valdos? Skirtumo tarp 
materialių jėgų, formuojančių žmogaus pa- 
tirtį, ir iškreiptų šios realybės atspindžių 
idėjose — skirtumo, kuriuo remdamasis 
Marxas iškėlė savąją ideologijos sampratą, 
atrodo, jau nepripažįsta tie, kurie tęsia jo 
radikalią šiuolaikinės civilizacijos kritiką. 
Tad yra rimtas pagrindas siaurinti ideolo- 
gijos sąvoką, apribojant to pobūdžio reiš- 
kiniais, kuriuos išskiria empirinė ideologi- 
nių tyrimų kryptis. Tačiau tokie reiškiniai 
vis dar gali būti aiškinami kritinių teorijų 
terminais, — teorijų, kurių istorinė pradžia 

iš esmės sietina su pastangomis išsiaiškin- 
ti ir iki galo suvokti, kas yra ideologija pla- 
čiausia prasme. DK 

Imperializmas. Žodis „imperializmas“ var- 
tojamas labai įvairiomis prasmėmis. Jis gali 
reikšti pasaulinę politinio viešpatavimo ar 
ekonominio išnaudojimo sistemą, imperijos 
gynimo arba jos plėtimo politiką, ideologiją, 
kuria remiasi imperinės ambicijos (pirminė 
žodžio reikšmė), ar net tam tikrus agresyvu- 
mo aktus. Kiekvienu iš šių atvejų nusako- 
mas skirtingas aspektas to sudėtingo istori- 
nio proceso, kuris kulminaciją pasiekė XX a. 

pradžioje, kai keletas šalių tiesioginio užka- 
riavimo būdu arba taikydamos mažiau for- 
malų karinį bei ekonominį spaudimą pradė- 
jo dominuoti beveik visame pasaulyje 
(ikikapitalistinės imperijos yra visai kitas reiš- 
kinys, ir jos čia nebus aptariamos). 

Imperializmu daugiausia domėjosi 
marksistai (Zr. MARKSIZMAS), jie pateikė 
įvairių jo teorijų. Visi marksistai sutaria, 
kad kapitalizmas yra pagrindinė imperia- 
lizmo priežastis, tačiau nesutaria dėl dau- 
gumos kitų dalykų. Imperializmą jie pa- 
prastai aiškina privataus kapitalo interesų 
sąvokomis, bet dažnai nepateikia paaiški- 
nimo, kokiu būdu privatiems interesams 
pavyko gauti valstybės paramą. Kai kurie 
nemarksistai siūlo neekonominius aiškini- 
mus, dar kiti mano, jog negalima jokia ben- 
dra šį reiškinį paaiškinanti teorija. Iš tiesų 
abejotina, ar viena teorija gali aprėpti visą 
šiuolaikinio imperializmo istoriją. 

„Klasikiniai“ marksistiniai imperializ- 
mo teoretikai, rašę XX a. pradžioje, siekė 
paaiškinti jų laikais Europoje pasmarkėju- 
sias imperialistinių valstybių varžybas bei 
karingojo nacionalizmo atsiradimą. Tad jie 
nedaug ką turėjo pasakyti apie ankstesnius 
tarpsnius ar apie imperijų poveikį nuka- 
riautosioms šalims. Pagrindinė argumen- 
tacija, prasidedanti nuo Hilferdingo ir Bu- 
charino koncepcijų, — tai imperialistinės 
ekspansijos reiškinio kaip monopolių atsi- 
radimo padarinio aiškinimas. Atsirandan- 
tys nacionaliniai monopoliai drauge su 
bankais pirmiausia siekė užsitikrinti sau- 
gumą nuo užsienio konkurentų protekcio- 
nistiniais muitais, o paskui stengdamiesi 
išplėsti savo proteguojamas rinkas palaikė 
užkariavimų politiką. LENINAS - labiau- 
siai cituojamas, nors ne pats originaliau- 
sias šios mokyklos atstovas, - ,,imperialis- 
tinės stadijos“ pradžia laikė 1900 metus. 
Hilferdingo/ Bucharino argumentą jis pa- 
pildė Hobsono (nemarksistinio ekonomis- 
to) idėja, kad perteklinis kapitalas turi bū- 
ti investuojamas kolonijose, nes vidaus 
rinkų pajėgumą riboja masinis gyventojų 
skurdas. 

Šios teorijos geriausiu atveju paaiškina 
tik vieną epizodą iš visos imperializmo is- 
torijos. Sunku suprasti, kaip jos galėtų pa- 
aiškinti vėlesnį formalių imperijų žlugimą 
ir imperialistinių varžybų baigtį (nebent So- 
vietų Sąjunga būtų laikoma imperialistine). 
Kiekvienu atveju faktologinis jų pagrindas 
yra abejotinas, nes monopolizmas buvo kur 
kas mažiau paplitęs amžių sandūroje, nei 
teigia marksistai, o kolonijoms teko tik ne- 
žymi eksporto ir investicijų dalis. 

Daugelis šiuolaikinių autorių dėmesį 
pirmiausia telkia į istorines trečiojo pasau- 
lio technologinio bei ekonominio atsiliki- 
mo priežastis. „Priklausomybės“ teoretikai 
įrodinėja, kad XV a. kapitalizmas tapo pa- 
sauline sistema, kurioje „centras“ išnaudo- 
ja „periferiją“. Centras plėtojasi, o periferi- 
ja kenčia dėl „plintančio nesipletojimo”. 
Antai Frankas formalų imperialistinį do- 
minavimą laiko beveik neesminiu dalykų; 
centras visada gali rasti kolaborantų, kurie 
vykdys jam parankią politiką. Priklauso- 
mybės teorijų bėda yra ta, kad jos negali 
paaiškinti, kodėl vienos periferijoje esančios 
šalys sparčiai plėtojosi, o kitos ne. 

Trečioji marksistinių aiškinimų srovė 
kildintina iš tų MARXo idėjų, kurias jis pa- 
teikė savo straipsnyje apie Indiją (1853). 
Marxas įrodinėjo, kad nors tiesioginiai bri- 
tų viešpatavimo padariniai subkontinentui 
pražūtingi, galutinis jo rezultatas bus tai, 
kad ten prasidės kapitalistinė raida. Šią te- 
mą atgaivino Warrenas; jo manymu, impe- 
rializmas („kapitalizmo pirmeivis“) suku- 
ria pagrindus vėlesnei nepriklausomų 
šalių plėtrai. Ši teorija gali būti kritikuoja- 
ma ir dėl to, kad negali paaiškinti labai ne- 
vienodo skirtingų šalių likimo. 

Marksistiniai darbai apie „gamybos bū- 
dus“ (jų apžvalgą pateikia Foster-Carter) 
imperializmo poveikio skirtingoms šalims 
nevienodumą mėgina aiškinti sociopoliti- 
nių sistemų, su kuriomis susidūrė kapita- 
lizmo ekspansija, skirtingumu. Nemarksis- 
tiniai istorikai, pirmiausia Robinsonas ir 
Gallagheris, irgi pabrėžia sąlygų periferijo- 
je svarbą, ir įrodinėja, kad imperialistinės 

valstybės iš pradžių siekė neformalios kon- 
trolės, tačiau buvo įtrauktos į vietinius kon- 
fliktus, ir galiausiai, neturėdamos veiks- 
mingų alternatyvų, griebėsi tiesioginio 
imperinio valdymo. Šios teorijos atstovau- 
ja bene produktyviausiai imperializmo stu- 
dijų krypčiai, tačiau nepaaiškina veiksnių, 
kurie centro valstybes apskritai paskatino 
įsivelti į periferijos reikalus. Ši trūkstama 
aiškinimo grandis pateikiama Marxo (ir 
SCHUMPETERio) kapitalizmo ekonomikos 
analizėje: kapitalizmas skatina nepaliau- 
jamą ekonominę ir technologinę pažangą; 
pirmiausia jis įsitvirtino Europoje, tad ši iš- 
siveržė į priekį. Tuo pat metu naujų rinkų, 
egzotinių produktų bei pigių žaliavų po- 
reikis stūmė prekeivius, palaikomus savo 
valstybių, skverbtis į mažiau išsivysčiusį 
pasaulį. Imperialistinės ekspansijos struk- 
tūra priklausė nuo numatomos naudos bei 
galimų strategijų kainos kiekvienu konkre- 
čiu atveju. 

Tačiau (formalios) imperijos žlugimą 
dar reikia paaiškinti. Po 1945 m. tiesiogi- 
nis imperinis valdymas tapo nepakeliamai 
brangus dėl kolonijų gyventojų priešinimo- 
si, be to, toks valdymas įsitvirtinus kapita- 
lizmui tapo nereikalingas. Prekyba ir inves- 
tavimas galėjo vykti be tiesioginės politinės 
kontrolės. Dekolonizavimą paspartino ko- 
lonijinių Europos valstybių silpnumas. JAV 
iškilo kaip dominuojanti galia, o jos vykdė 
(santykinai) laisvos prekybos ir neforma- 
lios kontrolės politiką, subsidijuodamos 
draugiškas bei boikotuodamos nedraugis- 
kas valstybes. Vargu ar tai galima vadinti 
„imperializmu“. Kaip ir ankstesniais tarps- 
niais, periferijos ateitis daugiausia priklau- 
sys nuo raidos pačioje periferijoje. Kai ku- 
rios šalys sparčiai vystosi, ir pasieks realią 
politinę nepriklausomybę, o kai kurios ki- 
tos veikiausiai išliks silpnos ir priklauso- 
mos, bent jau artimoje ateityje. AAB 

Individualizmas. Individualizmo sąvoka 
aprėpia pačias įvairiausias idėjas, nuosta- 
tas bei doktrinas, kurių bendras vardiklis 
yra tai, kad „individui“ visad teikiamas pa- 
grindinis vaidmuo. Tačiau „individas“ gali 
būti suvokiamas labai įvairiai, lygiai taip 
pat įvairiai gali būti suvokiama „individo“ 
ir „kolektyvo“ antitezė. Daugelis individua- 
lizmo formų pagrįstos šia antiteze, bet kai 
kurios ją neigia. 

Įdomi termino istorija. Atsirades XIX a., 
skirtingose šalyse jis turėjo skirtingas reikš- 
mes, nors dabar jos jau susiliejo į vieną. At- 
siradęs Prancūzijoje kaip reakcija į Švieti- 
mo epochą ir Prancūzijos revoliuciją 
terminas beveik visada buvo vartojamas pe- 
joratyvine prasme ir reiškė anarchiją bei so- 
cialinę sumaištį. Ir toji prasmė nesikeitė ne- 
priklausomai nuo to, ar terminas buvo 
vartojamas reakcionierių, nacionalistų, so- 
cialistų ar liberalų, ir nepaisant didžiulių 
nesutarimų dėl socialinės tvarkos suirimo 
priežasčių ir dėl pageidautinos socialinės 
santvarkos pobūdžio. Vokiečiams terminas 
reiškė romantizmo puoselėtas individua- 
lumo, unikalumo, originalumo bei saviraiš- 
kos idėjas ir iš pradžių buvo taikomas kū- 

rybinio genijaus, pirmiausia menininko, 
kultui apibrėžti, kuris vėliau virto organi- 
ne bendruomenės, tautos arba valstybės 
teorija (Zr. ROMANTIZMAS). Anglijoje ter- 
minas paprastai buvo vartojamas religi- 
niam nekonformizmui, asmens, ypač 
priklausančio vidurinei klasei, savarankiš- 
kumui ir įvairių anglų LIBERALIZMO atmai- 
nų bendriesiems bruožams apibūdinti. 
Taip vartojamas jis pradėjo reikšti minima- 
lų valstybės kišimąsi, socializmo ir kolek- 
tyvizmo priešybę. Jungtinėse Valstijose jis 
anksti tapo šūkiu, išreiškiančiu verslo lais- 
vės, ribotos valdžios ar asmens laisvės idė- 
jas ir su jomis susijusias nuostatas, elgesio 
formas bei siekius. Vienas reikšmingas šios 
vartosenos variantas yra „šiurkštusis in- 
dividualizmas“ (rugged individualism), ku- 
rį išgarsino Herbertas Hooveris vienoje iš 
savo rinkimų kampanijos kalbų. 

Galimi įvairūs vartojimo būdų deriniai. 
Jacobas Burckhardtas, suplakdamas į vie- 
na prancūziškąją ir vokiškąją prasmes, 
Renesansą suvokė kaip individualizmo 
kilimo epochą, kurią ženklina asmens sa- 
vikliovos bei privatumo kultas ir „indivi- 
dualaus tobulumo siekis“. Johnas Stuartas 
MILLis šią vokiečių paveiktą individualu- 
mo sampratą įtraukė į klasikinę liberaliz- 
mo formuluotę savo esė Apie laisvę (1859). 
O Alexis de TOCOUEVILLE'is, stebėdamas 
demokratinės Amerikos individualizmą, 
baiminosi dėl pavojaus, kurį šis kelia vie- 
šajam gyvenimui silpnindamas visuome- 
ninės priklausomybės saitus. 

Tocgueville'io vartosena padarė šiuolai- 
kiniams autoriams turbūt didžiausią įtaką. 
Jo supratimu, „individualizmas“ kilo iš de- 
mokratijos ir ėmė grėsmingai plisti mažė- 
jant nelygybei: tai esąs „naujadaras, 
neseniai atsiradęs naujai sąvokai išreikšti... 
tai ramus, apgalvotas jausmas, nuteikiantis 
kiekvieną pilietį atsiskirti nuo kitų Žmonių 
masės ir pasitraukti į nuošalę kartu su 
šeima ir bičiuliais... Jis mieliau paliauja 
rūpinęsis didžiąja visuomene... 
individualizmas pirmiausiai išsekina tik 
visuomenės dorybių šaltinį, bet ilgainiui 

sunaikina ir visas kitas dorybes, o galiau- 
siai susilieja su egoizmu“ (Apie demokratiją 
Amerikoje, t. 2, d. 2, sk. 2, p. 559). Nors jį 
žavėjo šis amerikiečių charakterio bruožas, 
tuo pat metu jis nerimavo dėl jo padarinių, 
tarpjų ir dėl socialinio konformizmo pavo- 
jaus. Jo analizė kartu su visais jos paradok- 
sais buvo ne kartą atkartota, ypač ameri- 
kiečių socialinėje bei kultūrinėje kritikoje. 

Kita svarbi šiuolaikinė termino vartose- 
na — tai, kas socialinėje bei politinėje filoso- 
fijoje vadinama ,,atomizmu”, — tai idėja, kad 
visuomenė yra individų, siekiančių dau- 
giausia individualistinių tikslų, darinys, tad 
pirmenybė turi būti teikiama individui ir jo 
teisėms, tariamai egzistuojančioms iki tam 
tikros visuomeninio gyvenimo formos. Šis 
požiūris paprastai kildinamas iš Hobbeso 
ir Locke'o VISUOMENĖS SUTARTIES teorijų, 
kurias tęsė utilitarizmo tradicija (Zr. 
UTILITARIZMAS). Charlesas Tayloras ato- 
mizmo ištakas įžvelgia „toje filosofinėje tra- 
dicijoje ... kuri postuluoja nedalomą sub- 
jektą, epistemologiškai traktuojamą kaip tabula 
rasa ir politiškai įsivaizduojamą kaip prie- 
laidų neturintį teisių subjektą“ (,,Atomism”, 
p. 210). C. B. Macphersonas kalba apie „sa- 
vininkiškąjį individualizmą“, kurio ištakos 
taip pat siekia XVII a. ir kuris grindžiamas 
„idėja, kad individas yra savo asmens bei 
savo gebėjimų savininkas, nieko neskolin- 
gas visuomenei“ (The Political Theory of Pos- 
sessive Individualism, p. 3). 

Trečią termino prasmę nusako „meto- 
dologinis individualizmas“ - doktrina apie 
socialinio aiškinimo pobūdį, teigianti, kad 
jokia aiškinamoji socialinių mokslų ar is- 
torijos teorija negali būti galutinė arba „pa- 
matinė“, jei ji nėra formuluojama vien indi- 
vidualistiniais terminais, — tokiomis 
sąvokomis, kurios apibūdina individų sa- 
vybes, siekius, įsitikinimus bei veiksmus. 
Socialinės visumos ar bendros elgsenos 
struktūros visada turi būti aiškinamos ar- 
ba galiausiai aiškinamos individualizmo 
terminais. Esama įvairių šios doktrinos at- 
mainų, ir ji yra nepaliaujamų diskusijų ob- 
jektas. Kai kurie teoretikai, pavyzdžiui, 

POPPERis, ją laiko esminiu liberalios politi- 
kos pagrindu. Kai kurie kiti, pradedant 
DURKHEIMu, jos kritiką laiko pirmuoju 
žingsniu į sociologinį supratimą. Dar kiti 
visą šią diskusiją laiko nieko neverta ir ma- 
noją kylant tik dėl individo sampratų skir- 
tingumo. Kuo mažiau toji samprata abst- 
rakti (labiau socialinė), tuo mažiau 
ginčytinas tampa arba turi tapti metodolo- 
ginis individualizmas. 

Dar vienas individualizmo gynimo bū- 
das, įsivyraujantis šiuolaikinėje analitinėje 
politinėje filosofijoje, yra ŽMOGAUS TEISIŲ, 
ginančių pamatines individų laisves bei in- 
teresus, pabrėžimas remiantis individų atski- 
rumo arba jiems deramos vienodos pagarbos 
idėjomis. Pasak jų, utilitarizmas dabar suvo- 
kiamas kaip antiindividualistinė doktrina, 
kaupianti individų norus į bendrą norų sis- 
temą. Klausimas, ar šis individualizmas ap- 
ima savininkiškąjį ir metodologinį indivi- 
dualizmą, tebėra ginčų objektas, taip pat ir 
klausimas, ar jo pripažinimas apima liberta- 
rias, liberalias ar socialistines išvadas. SL 

Indų politinė mintis. Palyginti su turtin- 
ga, rafinuota ir sudėtinga indų filosofijos 
tradicija, kuri truko ištisus šimtmečius nuo 
Vedų laikotarpio maždaug II tūkstantme- 
tyje pr. Kr. iki musulmonų valdžios įsitvir- 
tinimo XIV a., indų politinės minties tradi- 
cija yra santykinai primityvi, homogeniška 
ir gana skurdi. Žinoma, ji kito atsiliepda- 
ma į teorines bei praktines problemas, ku- 
rios atsirado drauge su tokiais reiškiniais 
kaip naujos religijos, filosofiniai sąjūdžiai, 
naujos kastos, gildijos ir korporacijos, taip 
pat su užsienio invazijų bangomis. Tačiau 
visuose šiuose pokyčiuose pamatinės jos 
kategorijos, problemos bei jų sprendimo bū- 
dai išliko iš esmės nepakitę. 

Indų politinių mąstytojų supratimu, pa- 
saulį valdo Rta, nekintanti kosminė tvarka, 
kuri klostosi veikiama dėsnių, rodančių die- 
viškąjį protą. Dėsniai nėra Dievo primesti 
ar sukurti, veikiau jie ir yra Dievas. Tad iš 
esmės jie yra ne tik prigimtiniai, bet taip 
pat racionalūs ir doroviniai. Pasaulio tvar- 
ka palaikoma kiekvienai būtybei išlaikant 
jai skirtą vietą ir paklūstant tam tikriems 
dėsniams. Žmonių visuomenė yra sudeda- 
moji pasaulio dalis. Ji atkuria pasaulio tvar- 
ką ir „tiesą“, jei visi žmonės išlieka jiems 
skirtose vietose ir paklūsta savo dharmai. 
Dharma reiškia visa tai, kas teisinga, arba 
plačiau - pareigas. Kitaip nei gamtos ob- 
jektai, žmonės turi protą ir valią. Jie gali bū- 
ti suvilioti iliuzijų bei pagundų ir nukryp- 
ti nuo dharmos. Todėl, siekiant išlaikyti 
juos teisingumo kelyje, reikia dandos, arba 
prievartos ir bausmės. 

Dharma ir danda yra pagrindinės indų 
politinės minties sąvokos. Teritoriškai or- 
ganizuotos bendruomenės valdymas iš es- 
mės reiškia naudojimąsi danda palaikant 

dharmą. Ankstyvieji indų autoriai aptarė abi 
šias sąvokas, o vėliau pradėjo telkti dėmesį 
tik į vieną arba kitą su jomis susijusią klau- 
simų grupę. Vieni rašė dharmašastras, arba 
traktatus apie dharmą, o kiti - dandaniti, ar- 
ba arthašastras. Terminas artha reiškia, be 
visa kita, teritoriją ir gerovę, o arthašastra 
nusako tyrimą tų būdų, kuriais įgyjama ir 
išlaikoma teritorija bei kuriama jos gerovė. 
Taip ją apibrėžia Kautilja, Žymiausias in- 
dų politinis mąstytojas. Šios dvi autorių 
grupės iš esmės papildė viena kitą ir pa- 
čios tai aiškiai suvokė. Kartu jos sudaro in- 
dų politinę tradiciją. Tačiau laikui bėgant 
šis tarpusavio papildomumo supratimas 
išnyko, ir politinio mąstytojo vardas prigi- 
jo vien arthašastrų autoriams. 

Nors indų politikos autoriai pripažino, 
kad tam tikras pareigas žmonės turi tiesiog 
kaip žmonės, tačiau daugumą jų laikė kon- 
tekstinėmis. Dalį tų pareigų lemia priklau- 
somybė specifinėms socialinėms grupėms 
(varnadharma), o kitas — specifinei amžiaus 
grupei (ašramadharma). Indų autoriams vi- 
suomenė yra ne individų visuma, o ben- 
druomenių bendruomenė. Ją sudaro kastos, 
kurių kiekviena turi specifinę ekonominę 
funkciją ir jai deramą vietą socialinėje hie- 
rarchijoje. Individo dharmą apibrėžia jo kaip 
tam tikros kastos žmogaus gimimas. Jo gi- 
mimas konkrečioje kastoje yra ne atsitikti- 
numas, 0 jo veiksmų ankstesniame gyve- 
nime rezultatas, arba karma. Karma reiškia 
ir veiksmą, ir likimą. Indų mąstytojams 
kiekvienas veiksmas rodo ir kartu formuoja 
asmens charakterį išreikšdamas Žmogaus 
laisvės bei likimo sąveiką. Be priklausymo 
kastai individas užima ir kitokią socialinę 
padėtį — jis yra tėvas arba sūnus, vyras ar- 
ba žmona, brolis, kaimynas ir t. t., - ta pa- 
dėtis lemia kitas specifines pareigas. 

Jei kiekvienas individas laikosi savo 
dharmos, visuomenėje vyrauja tvarka ir ta- 
da, žinoma, nereikia dandos, arba valdžios. 
Daugelio indų mąstytojų įsitikinimu, ka- 
daise taip ir buvo. Tačiau dėl moralės nuo- 
puolio, atsiradus godumui, ahamkar (šis 
daugiareikšmis sanskrito kalbos žodis reiš- 

kia ir individualumo pojūtį, ir savimeilę, ir 
išpuikimą), žmonės sugedo, pradėjo nepai- 
syti savo dharmos. Dėl to prasidėjo varna- 
sankara — kastų maišymasis, aradžakata — 
įstatymų nesilaikymas ir matsjanjaja, arba 
tokia jūrų tvarka, kai didesnė žuvis praryja 
mažą. Šiai padėčiai nutraukti reikia val- 
džios. 

Nors beveik visi indų politiniai mąsty- 
tojai dėmesį telkė į monarchinę valdymo 
formą, Indijoje būta ir įvairių kitokių val- 
dymo formų, tarp jų oligarchijų ir respubli- 
kų. Daugelyje Indijos vietų klestėjo respub- 
likos. Jos turėjo atstovaujamuosius 
susirinkimus arba garbingiausių piliečių 
tarybas, veikiančias pagal sudėtingas vie- 
šųjų svarstymų taisykles, rinkimų proce- 
dūras, taip pat stiprias korporacines struk- 
tūras. Poetinės Rigvedos eilės nusako, kokio 
pobūdžio emocijos vyravo tuose susirinki- 
muose: „Tegul bendri būna jūsų ketinimai, 
tegul vieningai plaka jūsų širdys, tegul ben- 
dros būna jūsų mintys, tegul jus sieja ne- 
išardoma vienybė“. Gana keista, bet res- 
publikose neiškilo sisteminių politikos 
koncepcijų, ką jau kalbėti apie mąstytojus, 
galinčius prilygti Kautiljai, Zymiausiam 
Maurijų imperijos teoretikui. Dauguma dar- 
bų, kuriuos jie, atrodo, buvo sukūrę, yra 
prarasti arba išliko tik jų fragmentų epuo- 
se, Puranose ir literatūrinėse dramose. 

Indų politiniams mąstytojams svarbiau- 
sia karaliaus funkcija yra loksangraha — 
susiklosčiusios Žmonių bendruomenės 
koordinavimas ir palaikymas. Tai reiškia 
palaikyti ne tik vidaus tvarką ir teritorinį 
bendruomenės vientisumą, bet ir dharmą, 
teisingumo dvasią, ryšius, prekybą, gero- 
vę, menus ir t. t. Šiais ir kitokiais būdais 
karalius turi kurti aplinką, kurioje jo valdi- 
niai galėtų pasiekti keturis svarbiausius 
žmogaus gyvenimo tikslus, t. y. dharmą, ge- 
rovę, norų patenkinimą bei išsivadavimą iš 
gimimų ir mirčių ciklo. Kadangi karaliaus 
indėlis į dorovinį jų tobulėjimą yra didžiau- 
sias, jis vadinamas acharpreraka (dorovinio 
elgesio įkvėpėju) ir kalasja karanam (svar- 
biausiu bendruomenės etoso ir dorovinio 


INDŲ POLITINĖ MINTIS 


klimato veiksniu). Jo valdinių elgsena nėra 
tik jų pačių siekių, bet irjo veiksmų rezulta- 
tas. Todėl karalius iš dalies už ją atsako, ir 
jam tenka dorovinės bei religinės valdinių 
garbės arba negarbės dalis. 

Karaliaus pareiga palaikyti dharmą, to- 
dėl kyla klausimas dėl jos ištakų. Dauguma 
indų politinių mąstytojų Vedas, Smritis ir 
Vyavaharą (paprotį) laiko trimis pagrindi- 
niais dharmos šaltiniais. Vedos skelbia abst- 
rakčius moralės principus, tačiau jose be- 
veik nesvarstomos konkrečios pareigos. 
Smritis - tai daugiausia vyraujančios prak- 
tikos rinkiniai. Tad visiems teoriniams ir 
praktiniams tikslams paprotys, apibrėžia- 
mas kaip „tai, kas įprasta ir yra nuo seno“, 
yra svarbiausias dharmos šaltinis. 

Nors indų mąstytojai pripažino kai ku- 
rių moralinių principų visuotinumą, bet 
pabrėžė, jog reali socialinės grupės moralė 
daugiausia priklauso nuo vietos ir laiko. 
Kiekviena socialinė grupė gyvena specifi- 
nėje geografinėje aplinkoje, rodo tam tikrą 
moralinės bei kultūrinės raidos tarpsnį, jos 
nariams būdingas specifinis „temperamen- 
tas“, nuostatos ir pan., toje aplinkoje susi- 
klosto grupei būdingas gyvenimo būdas, 
prie kurio ji pripranta ir kuris turi būti ger- 
biamas. Indijos socialinė struktūra per šimt- 
mečius patyrė svarbių pokyčių, atsirado 
naujų kastų, užsieniečių gyvenviečių, gil- 
dijų, korporacijų, religinių organizacijų, 
eretikų ir ateistų. Indų autoriai išplėtė tra- 
dicinę dharmos koncepciją pripažindami jų 
teisę tvarkyti reikalus pagal savus papro- 
čius bei įpročius, o karaliui palikdami kiši- 
mosi teisę tik tais atvejais, kai šie dvipras- 
miški arba žeidžia viešuosius interesus. 
Tad karaliaus valdžioje buvo labai diferen- 
cijuota ir necentralizuota visuomenės san- 
tvarka, ojo galią griežtai apibrėžė santyki- 
nai nepažeidžiama įvairių korporaciniy 
struktūrų autonomija. „Rytų despotizmo“ 
sąvoka senovės Indijai netaikytina. 

Dėl valdymo struktūros bei valdžios 
veikimo būdų indų autoriai yra gana vie- 
ningi. Visų jų požiūriu, politinę bendruo- 
menę sudaro septynetas „organų“, arba 

elementų: karalius, ministrai, teritoriškai 
apibrėžta bendruomenė, gynybiniai įtvir- 
tinimai, iždas, kariuomenė ir sąjunginin- 
kai; ir jie gana išsamiai aprašė kiekvieno 
iš šių komponentų organizavimo princi- 
pus. Visų jų požiūriu, yra keturi būdai iš- 
silaikyti valdžioje: įtikinėjimas, papirkinė- 
jimas, pinklių rezgimas ir prievartos 
naudojimas. Beveik visi pabrėžė veiksmin- 
gos ir profesionalios valstybės tarnybos, 
taip pat plataus šnipų tinklo svarbą. Visi 
indų autoriai pripažįsta, kad karalius ga- 
li teisėtai griebtis prievartos, žiaurumų ir 
apgaulės, jei tai būtina ginant bendruo- 
mene, t. y. karaliui vykdant savo aukščiau- 
siąją dharmą. Mahabharatoje net pats Vieš- 
pats, Krišna, kartais griebiasi melo ir 
apgaulės, parodydamas, jog net Dievas ne- 
gali susidoroti su politinio gyvenimo rea- 
lybe bent retsykiais nesigriebdamas šiaip 
jau nedorų veiksmų. 

Indų autoriai laikėsi daugmaž vienodų 
pažiūrų tokiais klausimais kaip politinis 
klusnumas, bausmė ir mokesčiai. Karaliui 
reikia paklusti, nes jis kuria ir palaiko vi- 
suomeninę tvarką suteikdamas savo val- 
diniams galimybę gyventi drausmingai ir 
dorai. Daugelis indų autorių pripažino, 
kad karalius nėra visiškai teisėtas, jei nėra 
deramu būdu karūnuotas, tačiau manė, jog 
net uzurpatorius gali įgyti autoritetą ir pel- 
nyti pripažinimą, jei deramai atlieka kara- 
liškąsias pareigas. Jie nesutarė, kaip elgtis 
karaliui virtus tironu. Vieni siūlė ir šiuo at- 
veju laikytis klusnumo, kiti - valdiniams 
palikti jo karalystę, dar kiti - nušalinti arba 
net nužudyti karalių. 

Dauguma indų autorių siūlė funkcinę 
apmokestinimo teoriją. Mokesčiai yra toji 
„Saugumo kaina“, kurią žmonės moka no- 
rėdami užsitikrinti savo ir savo nuosavy- 
bės saugą. Kai kurie šią mintį plėtojo iki 
loginės jos baigties ir teigė, jog valdovas pri- 
valo atlyginti valdiniams žalą, patirtą dėl 
vagystės, ir netekti apmokestinimo teisės 
tuo atveju, jei neįstengia pastoviai garan- 
tuoti tokią saugą. 

Indų autorių požiūriu, bausmė gali tu- 

rėti penketą tikslų: sulaikyti individą, ku- 
riam ji taikoma, būti pamoka kitiems, pa- 
dėti palaikyti socialinę tvarką, liudyti ko- 
lektyvinį visuomenės pasiryžimą 
nesitaikstyti su blogiu ir ištaisyti nusikal- 
tėlį, priverčiant jį suvokti savo poelgį ir ši- 
taip jo sielą išvaduojant nuo padarinių naš- 
tos. Jų supratimu, bausmės pobūdis ir dydis 
turi priklausyti nuo individo socialinio sta- 
tuso. Aukštesniųjų kastų nariams turi būti 
taikomos lengvesnės bausmės ir neturi bū- 
ti taikomos kūniškos bausmės. 

Budizmas rodo svarbų indų politinės 
minties raidos tarpsnį. Budizmas buvo ate- 
istinė doktrina, atmetanti kastų sistemą, 
steigusi vienuolynus, Indijai pirmąkart su- 
teikusi organizuotos, tačiau neteologinės 
religijos patirtį, į savo gretas priimanti 
moteris, palaikoma tokių niekinamų ir so- 
cialiai pažemintų klasių kaip prekeiviai, 
amatininkai, pirkliai ir svetimšaliai. Jis pri- 
pažino indų požiūrį, kad karaliaus parei- 
ga yra palaikyti dhamą (budistinis dharmos 
atitikmuo), tačiau atmetė kastų sąvokomis 
grindžiamą jos apibrėžimą. Tai reiškė, kad 
dabar karalius pats turi nustatyti dhamos 
turinį. Pirmąkart Indijos minties istorijoje 
budizmas pateikė įstatymų leidybos idėją — 
įstatymai gali būti kuriami, jie išreiškia va- 
lios aktą ir jų galia kyla iš pasaulietinių šal- 
tinių. Jis taip pat pateikė kvazikontraktinę 
valdžios kilmės teoriją ir įrodinėjo, jog po- 
litinė valdžia kildintina iš visuomenės. 

Budizmo poveikis indų politinei min- 
čiai buvo gana ribotas. Revoliucinė buvo 
budizmo filosofija, bet ne politinė teorija. Ji 
pripažino tokius pamatinius indų įsitiki- 
nimus: gyvenimas yra kančių kelias, geis- 
mai smerktini, žmogaus karma ankstesnia- 
me jo gyvenime nulemia charakterį 
dabartiniame gyvenime, svarbiausia valdo- 
vo pareiga — palaikyti dharmą. Budizmas 
nepripažino lygių politinių teisių vargšams 
ir vadinamiesiems šudroms, politinę ga- 
lią palikdamas aukštesniųjų kastų ranko- 
se. Nors jis metė iššūkį brahmanų galiai 
bei autoritetui, bet palaikė kšatrijus, tik 
brahmanų ir kšatrijų sąjungą pakeitė kšat- 

rijų ir vaišijų sąjunga. Budizmas veikiau 
reformavo, negu atmetė tradicinę politinio 
valdymo formą. 

Prieš baigiant šią glaustą indų politi- 
nės minties apžvalgą, verta atkreipti dėme- 
sį į kai kuriuos svarbiausius jos bruožus. 
Pirma, indų tradicija buvo iš esmės apra- 
šomoji ir didaktinė, ji neturėjo analitinių, 
teorinių ar spekuliatyvių ambicijų, todėl ne- 
sukūrė politinės filosofijos veikalų, pri- 
lygstančių puikiems jos logikos, epistemo- 
logijos, moralės filosofijos ir metafizikos 
tekstams. Antra, ji buvo iš esmės konserva- 
tyvi ir apologetinė, tad jai stigo kritiSkumo. 
Išskyrus budistus, joks indų politinis mąs- 
tytojas neginčijo kastų sistema grindžiamos 
socialinės tvarkos. Trečia, į žmogų ji žvelgė 
pirmiausia kaip į įvairių socialinių grupių 
narį, kaip į tam tikrų vaidmenų atlikėją, to- 
dėl pabrėžė jo pareigas, o ne teises. Ketvir- 
ta, jos pažinimo teorija tiesą aiškino pliu- 
ralistiškai. Nors tai leido ne tik toleruoti, 
bet ir gerbti įsitikinimų bei papročių įvairo- 
vę, tačiau kliudė ieškoti bendrų principų, 
pagal kuriuos juos būtų galima vertinti ir 
kritikuoti. Galiausiai, kadangi papročiai 
turėjo lemiamą vaidmenį Indijos gyvenime, 
indų autoriai nesistengė plėtoti įstatymų lei- 
dybos idėjos ir politinę valdžią suvokė vei- 
kiau kaip teisminę, o ne kaip įstatymų lei- 
džiamąją. Kaip tik todėl jie nesuformulavo 
tokių idėjų kaip suverenitetas, politinė va- 
lia ir politinis racionalumas, vieninga tei- 
sinė sistema visai šaliai, o valdžios nelaikė 
socialinių pokyčių veiksniu — kitaip sakant, 
nekėlė tų idėjų, kurios atliko esminį vaid- 
menį šiuolaikinės Europos valstybės isto- 
rijoje. BCP 

Industrinė visuomenė. Vienas is svarbiau- 
sių XIX a. socialinės minties rūpesčių buvo 
siekis suprasti industrializacijos prigimtį ir 
nustatyti socialinius bei politinius jos pa- 
darinius. Industrinės visuomenės sąvoka 
buvo pagrindinė kai kuriems socialiniams 
teoretikams, pirmiausia SAINT-SIMONui ir 
Herbertui SPENCERiui, tačiau terminas bu- 
vo plačiai vartojamas, o bendroji idėja buvo 
formuojama ir autorių, pasitelkiančių kito- 
kią terminologiją modernybei nusakyti, — 
Adamo SMITHo, kuris kalbėjo apie komer- 
cine visuomenę, COMTE’o - apie pozityvis- 
tine visuomenę, MARXO, vartojusio kapita- 
listinės visuomenės terminą. 

Svarbiausiu industrinės visuomenės 
bruožu buvo laikoma jos orientacija į mate- 
rialiąją gamybą. ŠKOTŲ ŠVIETIMO EPOCHA 
iškėlė teoriją, kad visuomenės gali būti kla- 
sifikuojamos pagal joms būdingus gamybos 
bei ekonominio gyvenimo būdus. Tačiau bu- 
vo manoma, kad skiriamasis naujosios in- 
dustrinės visuomenės bruožas yra ne vien 
naujas gamybos būdas, bet ir naujas sociali- 
nis imperatyvas — materialios gamybos plėt- 
ra; ir kai buvo ieškoma kontrastų su anks- 
tesnėmis visuomenėmis, jie buvo randami 
ir nusakomi alternatyvių socialinių tikslų — 
hierarchinės politinės sistemos išlaikymo ar 
karinio viešpatavimo — sąvokomis. Ir šis 
naujas socialinis imperatyvas, ir jo įgyven- 
dinimo lūkesčiai buvo laikomi industriali- 
zacijos padariniu, o pastaroji buvo siejama 
su darbo pasidalijimo, rinkos, racionalumo 
ir mechanizacijos idėjomis. 

Adamas Smithas per socialinius deba- 
tus ypač pabrėžė darbo pasidalijimo idėją. 

Smitho manymu, darbo pasidalijimas (ga- 
mybinių pastangų pasidalijimo prasme) 
tarp miesto ir kaimo bei tarp skirtingų ama- 
tų yra būdingas visų pažangių ekonomikų 
bruožas. Tačiau jo laikais spartų gamybos 
augimą lėmė specifinė darbo pasidalijimo 
forma - produktų gamybos proceso išskai- 
dymas į paprastas mechanines užduotis, 
kurios gali būti paskirstytos įvairiems dar- 
bininkams. Ekonominio augimo aiškinimas 
nurodant šią darbo pasidalijimo atmainą 
tapo įprasta socioekonominio mąstymo 
prielaida, kurią pripažino ir Marxas. 

Rinkos sąvokos ir rinkos mechanizmų 
analizė buvo pagrindinis KLASIKINĖS 
POLITINĖS EKONOMIJOS tikslas bei laimė- 
jimas. Rinkos plėtra buvo suvokiama kaip 
viena iš svarbiausių industrializacijos 
ypatybių. Tiesą sakant, ji atrodė neišven- 
giamas darbo pasidalijimo padarinys; anot 
Smitho, prigimtinis polinkis mainyti yra 
mainų ekonomikos pagrindas, ir kuo dides- 
nė gamybos specializacija, tuo platesni ir 
sudėtingesni bus rinkos veikimo mecha- 
nizmai. Buvo laikomasi įsitikinimo, jog tai 
padės visuomeninei gerovei, nes rinka su- 
kuria tokias sąlygas, kuriomis savanaudžių 
žmonių veiksmai taip tarpusavyje dera, kad 
gaunama abipusė nauda. 

Trečias bendras industrializacijai pri- 
skiriamas bruožas buvo jos racionalistinė 
ir mokslinė nuostata. Iš Švietimo epochos 
paveldėtas tikėjimas mokslu kaip sociali- 
nės PAŽANGOS varikliu leido tarpti labai 
įvairiems lūkesčiams. Mokslo pažanga tu- 
rėjo atverti kelią technologinei pažangai, 
skatinti klostytis moralinį konsensusą, ga- 
lintį sutvirtinti arba pakeisti griūvančias 
krikščioniškojo tikėjimo tiesas, taip pat tu- 
rėjo padėti racionaliai organizuoti gamybą. 

Ilgainiui pirmasis iš šių lūkesčių — 
technologinė pažanga - imtas suvokti 
kaip svarbiausias mokslo indėlis; gamy- 
bos mechanizavimas, ypač naudojant 
naujus energetinius išteklius, buvo verti- 
namas kaip dar vienas bendras industria- 
lizacijos bruožas. Šiomis sąlygomis kapi- 
talas, kaip gamybos veiksnys, buvo 

suvokiamas veikiau kaip mechaninio ga- 
mybinio pajėgumo tiekimo šaltinis, o ne 
kaip darbo užmokesčio fondas. 

Kokie yra bendri socialiniai tokios in- 
dustrializacijos padariniai? Atsakymai į šį 
klausimą pasiskirstė į dvi grupes. Vieni, pa- 
brėžiantys socialistinę mąstyseną, teigė, 
kad lemiamą reikšmę turi ne industrinis vi- 
suomenės pobūdis, bet joje susiklostę 
nuosavybės santykiai. Jei kapitalo ir dar- 
bo interesai tarpusavyje nesuderinami, ski- 
riamasis kapitalistinės visuomenės bruo- 
žas turėtų būti klasių kova. Vis dėlto net 
Marxas galėjo matyti priešingą industria- 
lizacijos tendenciją; vienas iš ryškiausių 
kapitalizmo prieštaravimų kaip tik ir buvo 
visuomeninis gamybos pobūdis bei indivi- 
dualistiniai nuosavybės santykiai. Šią ten- 
denciją pabrėžė alternatyvūs atsakymai į 
klausimą, kurie naująją visuomenę pir- 
miausia traktavo kaip industrinę, pasižy- 
minčią polinkiu bendradarbiauti ir ieškoti 
konsensuso. Tiesa, industrinės visuomenės 
teoretikai numatė socialinį konfliktą kaip 
perėjimo nuo senos tvarkos prie naujos 
bruožą. Ricardo ekonominė teorija tiksliai 
nužymėjo kovos linijas, skiriančias žemval- 
džių interesus nuo kapitalistų ir darbinin- 
kų. Tačiau ji taip pat pabrėžė kapitalo ir 
darbo interesų bendrumą. O ir kiti indust- 
rializacijos aspektai skatino visuomeninį 
bendradarbiavimą ir socialinę darną. In- 
dustrinis darbo pasidalijimas didino eko- 
nominę individų, klasių, įmonių tarpusa- 
vio priklausomybę, o tai savo ruožtu turėjo 
ugdyti bendradarbiavimo dvasią. Rinkos 
ekonomika grindžiama konkurencija, ta- 
čiau ekonominė konkurencija, kitaip nei po- 
litinės varžybos, esanti iš esmės taikinga ir 
neprievartinė. Buvo pabrėžiamas rinkos 
kaip laisvų mainų sistemos, o ne kaip kon- 
kurencijos arenos, pobūdis; šiuo pobūdžiu 
rėmėsi ir nuolat pabrėžiama laisvos pre- 
kybos bei tarptautinių santykių suderini- 
mo sąsaja. 

Taikingąją naujosios tvarkos prigimtį pa- 
brėžia ir Saint-Simono, ir Spencerio vartoja- 
ma karinių ir industrinių visuomenių prieš- 

prieša. Karingumo dvasios silpnėjimas ky- 
lant civilizacijai buvo įprasta XVIII a. mąs- 
tytojų tema, tačiau tie, kurie ją atsidėję nag- 
rinėjo — Rousseau, Fergusonas ir Smithas, — 
šią raidą dažnai laikė nuosmukio ženklu. 
Industrinės visuomenės teoretikai, priešin- 
gai, ją sveikino kaip pažangos liudijimą. Jų 
įsitikinimu, praeities karingosios visuome- 
nės buvo tingios ir dekadentinės, o nauja 
atsirandanti visuomenė skatina darbštumą, 
racionalumą, našumą. Besiklostanti indust- 
rinės visuomenės vertybių sistema darys es- 
minį poveikį valstybei. Visuomenėje, kurios 
veikla produktyvi, valstybės vaidmuo bus 
minimalus. Produktyvios veiklos koordina- 
vimo uždavinys atiteks verslui, tad valsty- 
bės, bentjau kaip prievartos aparato, kišima- 
sis bus nereikalingas. 

Tačiau XX a. pradžioje, sustiprėjus kla- 
siniams konfliktams ir valstybės kišimosi 
sprendžiant ekonomines bei socialines pro- 
blemas tendencijai, ši industrinės visuome- 
nės vizija prarado buvusį intelektinį įtai- 
gumą. Koncepcija buvo iš naujo atgaivinta 
šeštajame ir septintajame XX a. dešimtme- 
čiuose kaip konvergencijos teorijos dalis: 
esą bendrų industrinės organizacijos po- 
reikių veikiamos Vakarų ir Rytų sistemos 
ilgainiui supanašės. Iš dalies konvergenci- 
ja vyks iš Vakarų pusės, nes didės valsty- 
bės vaidmuo ekonomikoje; tačiau dažniau- 
siai buvo keliama idėja, jog didėjant darbo 
jėgos technologiniams įgūdžiams bei iš- 
silavinimui, kylant gerovei ir atsirandant 
pliuralizmui ekonomikoje ilgainiui įvyks 
Sovietų sistemos liberalizacija ir demokra- 
tizacija. JL 

Interesai. Interesai, kai kalbama, jog tam 
tikra politika ar programa tarnauja indivi- 
do ar grupės „interesams“, ypatingą reikš- 
mę įgyja šiuolaikinėje visuomenėje, kur 
pasiekiamas aukštas individualizacijos lyg- 
muo, kartu silpnėjant tradicijai. Tokioje vi- 
suomenėje interesų sąvoka siejama su TEI- 
SIŲ, pareigų, atsakomybės bei racionalumo 
sąvokomis; šis sąvokų rinkinys šiuolaikinį 
individą apibrėžia kaip racionalų veikėją 
ir pilietį. Individai ir piliečiai yra paradig- 
miniai interesų subjektai; tvirtinti, kad in- 
dividas turi tam tikrą interesą, reiškia įteig- 
ti, jog tas interesas turi būti tenkinamas, nes 
vienas iš būdų, kuriais reiškiama pagarba 
asmeniui, yra atsižvelgti į jo interesus, lai- 
kyti juos vertais paramos, nes jis (veikėjas 
arba subjektas) yra tokia būtybė, kurios ge- 
rovė savaime yra vertybė. Žinoma, šią prie- 
laidą kartais gali neutralizuoti tam tikros 
kitos aplinkybės, pavyzdžiui, kai sakoma, 
jog „grupiniai interesai“ kelia grėsmę vie- 
šiesiems interesams, bendrajam gėriui ar- 
ba yra nesuderinami su teisingumu. Kiek- 
viena iš tokių aplinkybių siejama su kitais 
pagarbos asmeniui reiškimo būdais, kurie 
kartais nesiderina su pagarba jų intere- 
sams. 

Taigi nagrinėjant interesus galima su- 
prasti du dalykus. Pirma, politikoje varto- 
jama interesų sąvoka turi normatyvinį ele- 
mentą, ir šis elementas paaiškina, kodėl 
akademinės diskusijos dėl kriterijų, pagal 
kuriuos galėtų būti nustatomi interesai, yra 
tokios smarkios ir nesibaigiančios. Antra, 
interesų idėjos vaidmuo politiniame dis- 
kurse priklauso nuo jos sąsajos su žmogaus 
kaip asmens arba subjekto idėja. Jei ši svar- 
biausia idėja iš esmės pasikeistų, interesų 

vaidmuo ir jų prasmė taip pat pasikeistų. 

Politikoje interesas paprastai apibrėžia- 
mas kaip politika arba programa, kuriai tei- 
kia pirmenybę tam tikra grupė atmesdama 
kitų siūlomas alternatyvas. Šio apibrėžimo 
privalumas yra jo paprastumas, be to, jis, 
atrodo, pagarbiai traktuoja grupių vertini- 
mus bei sprendimus, nesuteikdamas stebė- 
tojui (tyrėjui, aktyvistui, pareigūnui) teisės 
pačiam spręsti, kas laikytina grupės intere- 
sais ar kaip turi būti su jais elgiamasi. Ta- 
čiau atidžiau nagrinėjant šį apibrėžimą jo 
paprastumas ir moralinis įtaigumas išblės- 
ta. Pirma, grupė X gali teikti pirmenybę vie- 
nai politikai prieš kitą ne todėl, kad ji tar- 
nauja X interesams, o todėl, kad ji teisinga 
arba tarnauja bendrajam gėriui, net Žeis- 
dama X interesus. Redukuojant visas pre- 
ferencijas į interesus visi politiniai reikala- 
vimai atsiduria viename moraliniame 
lygmenyje net nepradėjus jų vertinti. Antra, 
X gali, pavyzdžiui, nesuvokdama arba ne- 
gebėdama įvertinti ilgalaikių tam tikros po- 
litikos padarinių teikti pirmenybę politikai, 
kuri netarnauja X interesams. Trečia, viešai 
svarstomų alternatyvų aibė gali neaprėpti 
tam tikrų galimų alternatyvų, kurios, jei bū- 
tųįtrauktos į svarstymo darbotvarkę, sulauk- 
tų pritarimo. Toks alternatyvų apribojimas 
gali būti santykinai paprastas, pavyzdžiui, 
jei Žmonėms siūloma rinktis vieną iš dviejų 
sveikatos draudimo formu, tačiau - dėl įta- 
kingų medikų sluoksnių įtakos — nepasiū- 
loma trečia, t. y. iš anksto mokamos sveika- 
tos apsaugos sistemos, alternatyva. Viskas 
daug sudėtingiau, kai, pavyzdžiui, teigia- 
ma, jog darbininkų klasės interesams kon- 
kurencinė rinkos sistema parankesnė už to- 
kią sistemą, kai valstybė valdo gamybos 
priemones, arba kai tvirtinama, jog ateities 
kartų interesams reikia radikalios šiuolaiki- 
nės vartojimo struktūros pežiūros. 

Dėl visų šių priežasčių paprastasis in- 
teresų apibrėžimas turi būti atmestas, ta- 
čiau sunku rasti tinkamą pakaitalą. Intere- 
sų sąvoka turėtų numatyti tam tikras gaires 
sprendžiant klausimą, kas individui nau- 
dingiausia (tiksliau, ji susijusi su ištisa gru- 

pe terminų, kurie turėtų numatyti tokias gai- 
res), tačiau atrodo, jog kiekviena siūloma 
jų sąvoka siūlo savo pačios atsakymą. Be 
to, vyraujantis įsitikinimas, kad „interesai“ 
turi lemiamą reikšmę politikoje, numato, jog 
politiniame gyvenime pirmenybė turi būti 
teikiama individo gerovei. 

Taigi ginčai dėl interesų apibrėžimo 
virsta platesniais debatais dėl to, kaip poli- 
tikoje apibrėžtina asmens sąvoka ir koks 
joje yra bendrojo gėrio vaidmuo. Veikiau- 
siai kaip tik nenoras gilintis į šiuos plates- 
nius ir labiau teorinius klausimus paaiški- 
na, kodėl daugelis socialinių teoretikų 
tebesilaiko minėto paprastojo interesų api- 
brėžimo, nepaisydami visų jo trūkumų. Kad 
suvoktume šių platesnių klausimų sudė- 
tingumą, panagrinėkime vieną galimą in- 
teresų apibrėžimą, kuriuo siekiama išvengti 
paprastosios sampratos problemų: „Poli- 
tika y tarnauja X interesams, jeigu ją vyk- 
dant X poreikiai tenkinami kitokių artiku- 
liuotų ir galimų alternatyvų sąskaita“. Šis 
apibrėžimas ištaiso kai kuriuos paprastojo 
apibrėžimo trūkumus. Jis palieka loginės 
erdvės atvejui, kai politinės preferencijos 
prieštarauja politiniams interesams. Jis ga- 
li būti išplėtotas taip, kad moralinę para- 
mą tam tikrai politikai galima būtų atskirti 
nuo paramos, kuri grindžiama vien asme- 
niniais interesais. Vis dėlto ir šis apibrėži- 
mas nepaaiškina kebliausių dalykų, o tik 
nustumia juos tolyn. Taigi galiausiai rei- 
kia apibrėžti, kokie yra žmogaus poreikiai, 
kaip juos nustatyti, hierarchizuoti ir kaip 
vertinti skirtingus poreikių aiškinimus. Ar 
poreikiu laikytinas vien noras ar veikiau 
sprendimas, kurį individas padarytų nuo- 
dugniai apmąstęs situaciją? Jei teisinga 
pastaroji interpretacija, tai kas rodo, kad 
tam tikras individas yra „veiksnys“, geban- 
tis daryti racionalius sprendimus, ir kuo 
toks veiksnys skiriasi nuo psichopatinės, 
iracionalios, nebrandžios ar nemąstančios 
būtybės? HOBBESas, ROUSSEAU, MILLis, 
HEGELis ir HABERMASas - kiekvienas ki- 
taip atsakytų į šiuos klausimus. Mėginant 
ieškoti sąsajų, netrukus paaiškėja, kad „in- 

teresų“ neįmanoma tiksliau apibrėžti ne- 
turint platesnės teorijos ir kad vertinant al- 
ternatyvias intereso koncepcijas galiausiai 
prireikia alternatyvių politinių teorijų ver- 
tinimo. Tie, kurie mėgina išvengti šios pla- 
tesnės problematikos, galų gale savo teori- 
jose iš pat pradžių numato atsakymus, 
kuriuos siekia pagrįsti. 

Taigi suprantama, kodėl naujausia lite- 
ratūra neieško atsakymo į abstraktų inte- 
resų klausimą ir dėmesį telkia į individo 
interesų bei bendruomenės intereso santy- 
kj — mus grąžindama prie klausimų, kurie 
rūpi klasikinei politinės teorijos tradicijai. 
Kai kurie teoretikai įkandin Johno RAWLSo, 
Roberto Nozicko ir Ronaldo Dworkino tei- 
kia pirmenybę individų interesams; o kai 
kurie kiti Charleso Tayloro, Michaelo San- 
delo ir Alasdairo MacIntyre'o pavyzdžiu — 
bendrajam gėriui, kuriuo remdamiesi nu- 
stato ir vertina individų interesus. Pasta- 
rųjų poziciją galima apibūdinti taip: teikti 
pirmumą individui, vadinasi, vadovautis 
specifine ir abejotina bendrojo gėrio sam- 
prata; abejotina todėl, kad kiekviena api- 
brėžta interesų samprata turi priklausyti 
platesniam sąvokiniam kontekstui, kuris jai 
teikia tikslumo. Būti individu, turinčiu api- 
brėžtų idėjų, standartų, interesų bei princi- 
pų, reiškia priklausyti tam tikrai visuome- 
nei. Priklausomybė tam tikrai visuomenei 
teikia individui kriterijus (pirminį suprati- 
mą), kurie padeda jam suvokti savo intere- 
sus. Žodžiu, bendrasis gėris turi pirmeny- 
bę prieš individo interesus. 

Šia teze remiasi teoretikai, keliantys idė- 
ją (kiekvienas, žinoma, pabrėždamas tam 
tikrus jos aspektus), kad bendrojo gėrio 
sampratą, kuria vadovaujasi šiuolaikinės 
individualistinės, kapitalistinės, liberalio- 
sios visuomenės ir kuri individų interesus 
leidžia iškelti aukščiau bendruomenės in- 
teresų, dabarčiai teikti pirmenybę prieš at- 
eitį, ateities viltims stelbti praeities tradi- 
cijų išmintį, griauna savo egzistencijos 
pamatus. Bendrojo gėrio samprata, for- 
muojama vien individų interesų sąvoko- 
mis, apima savigriovos dialektiką. 


INTERESAI 


Atsizvelgdami j Sia kritika, daugiau de- 
mesio turime kreipti į tą bendrojo gėrio sam- 
pratą, kuri pabrėžia tai, kas mus vienija, 
parodo mūsų pareigas ateičiai, atskleidžia 
asmens tapatybės priklausomybę nuo as- 
mens pasirinkto visuomeninio gyvenimo 
būdo. Tik tada galime suvokti, kad mus vie- 
nijantis bendrojo gėrio supratimas teikia at- 
skaitos tašką, pagal kurį apibrėžiami ir ver- 
tinami interesai. Individualistinėje 
visuomenėje, kur ekonominis augimas yra 
ir gero gyvenimo sąlyga, ir sudedamoji jo 
dalis, asmuo suinteresuotas didinti savo 
pajamas net tada, kai tokių pastangų pobū- 
dis arba mastas neabejotinai turi būti ribo- 
jamas. Komunitarinėje visuomenėje, kur do- 
ros puoselėjimas yra svarbiausia bendrai 
išpažįstama vertybė, beatodairiškas turto 
siekis nepripažįstamas net kaip tvardyti- 
nas interesas; veikiau jis apibrėžiamas 
kaip yda arba pagedimas, su kuriais reikia 
dorotis. Panašiai individualistinėje visuo- 
menėje beatodairiškas pilietinės dorybės 
siekis nėra pripažįstamas kaip interesas; 
būdamas visiškai svetimas institucionali- 
zuotai galimų siekių sistemai, jis suvokia- 
mas veikiau kaip kvailystė, svaičiojimas ar 
utopija. Suprantama, beviltiška būtų mėginti 
jį įterpti į sistemą, kurios esmė — individo 
rūpinimasis vien savo interesais. Taigi vie- 
nokia ar kitokia nusistovėjusi bendrojo gė- 
rio samprata įtvirtina tam tikrus siekius 
kaip interesus (kurie vėliau gali būti laiko- 
mi pagrįstais arba nepagrįstais) nustum- 
dama į šalį kitus siekius. Todėl kritikuo- 
jant bendrojo gėrio idėją, kuria tiesiogiai ar 
netiesiogiai remiasi tam tikras gyvenimo 
būdas, kritikos objektu tampa visi jo pripa- 
žįstami ir nepripažįstami interesai. 

Ginčai dėl interesų gali reikštis įvairiais 
pavidalais. Dėmesys gali būti telkiamas į 
tai, ar teisėms turi būti skiriama pirmeny- 
bė prieš interesus; ar pirmenybė teiktina 
realiems, o ne vien suvokiamiems intere- 
sams; ar tam tikra bendrojo gėrio sampra- 
ta turi, palyginti su kitomis, geresnių bū- 
dų įvairiems interesams apibrėžti bei 
vertinti. Gali būti aiškinamasi, kokia as- 

mens samprata laikytina tinkamiausia 
svarstant interesų apibrėžimo ir vertinimo 
klausimus. Komunitarai ir individualistai 
skirtingai aiškina asmens sąvoką, ir šis jų 
nesutarimas matomas jų teikiamose inte- 
resų koncepcijose. Tačiau, kokia svarbi as- 
mens sąvoka, geriausiai atsiskleidžia nag- 
rinėjant tai, kokiu būdu genealogas, toks 
kaip FOUCAULT, mestų iššūkį abiem šioms 
asmens ir interesų koncepcijoms. Jo požiū- 
riu, kiekviena asmens ar bendrojo gėrio 
samprata yra socialinis artefaktas, prime- 
tamas medžiagai, kuri bent tam tikrais as- 
pektais jam priešinasi. Žmogų formuojant 
kaip individualių interesų subjektą (kaip 
asmenį, arba veikėją), reikia tam tikro bū- 
do. Reikia tokios politikos, kuri jį formuo- 
tų kaip tokių interesų subjektą ir sudarytų 
sąlygas jo interesams būti tenkinamiems 
ir tramdomiems. Šiuolaikinės individua- 
lizacijos ir kolektyvizacijos politikos ana- 
lizė turi pabrėžti tuos metodus, kuriais 
žmogus padaromas teisių, interesų ir do- 
rybių subjektu, kartu mėginant paaiškin- 
ti, kokių praradimų kaina tai buvo pada- 
ryta. 

Be abejo, Foucault pozicija yra labai gin- 
čytina, tačiau toji problematika, kurios vie- 
ną iš aspektų jis atvėrė, jau yra pribrendusi 
analizei. Diskusijas dėl to, ar teisėms turi 
būti teikiama pirmenybė prieš interesus, ar 
individams - prieš visuomenę, dabar papil- 
do svarstymai, atskleidžiantys, kas vienija 
oponentus ir kokias politines problemas 
nustumia į šalį vyraujanti šių diskusijų 
tematika. Tai sveikintinas reiškinys, nes 
nusistovėjusios diskusijos jau tapo bergž- 
džios. WEC 

Islamo politinė mintis. Koranas neturi sa- 
vo politinės teorijos. Kaip ir kiti šventraš- 
čiai, tai veikiau tekstas visoms gyvenimo 
progoms, kuriuo remiamasi, į kurį apeliuo- 
jama ir kuris cituojamas be galo interpre- 
tuojant. Tačiau Korane esama bendrų prin- 
cipų bei nurodymų, kuriems musulmonų 
autorių kartos suteikė ypatingą prasmę. 
Trys islamo politinio teoretizavimo žanrai — 
religinis bei teisinis, filosofinis ir tas, kurį 
išreiškia „Veidrodžiai valdovui“, — remia- 
si Koranu ir gina griežtai hierarchizuotą 
(bet ne žiaurų) autoritarizmą. 


Religinė ir teisinė mintis 

Religinis ir teisinis žanras yra dviejų atmai- 
nų, kurios atitinka islamo denominacinį su- 
siskirstymą į sunitus ir šiitus. Sunitai įsiti- 
kinę, jog politinė ir religinė valdžia turi būti 
suteikiama imamui-kalifui, priklausančiam 
kuraišų kilmei, iš kurios kilo pats Maho- 
metas; o šiitai teisėta linija laiko Mahometo 
giminaičio Alijaus liniją, be to, jie siauriau 
apibrėžia imamą. Šiitai savo poziciją grin- 
džia tuo, kad Mahomedas savo įpėdiniu 
skyrė Alijų, todėl Alijaus linijos imamatą 
laiko dogmos dalyku, o sunitai savo pozi- 
ciją paprastai grindžia tradiciniu sutarimu — 
laikydami sutarimą svarbiu įstatymų šalti- 
niu. Abiejų denominacijų autoriai grįsda- 
mi imamo būtinybę kartais naudojasi ir ki- 
tokiu argumentu — politinė valdžia 

apskritai būtina dėl prigimtinio Žmonių 
silpnumo, taigi vienydamiesi į bendruome- 
nę jie skiria valdžią, galinčią įvesti tvarką, 
ir teisingumą. 

Kadangi sunizmas buvo tvarkos ir val- 
džios partija, tobulo kalifato idealą nukėlė 
į utopijos sritį; tik pirmieji keturi kalifai, iš 
kurių paskutinis buvo Alijus (m. 661), 
daugmaž prilygo idealui. Tikrasis kalifa- 
tas buvo susitepęs ryšiu su karalyste (mulk), 
tačiau eschatologiniai padariniai šios im- 
plicitinės prielaidos, teikusios peno šiitams, 
buvo nutylimi ir perkeliami iš politinės į 
religinę gyvenimo sritį. Sunizmo ankstyvoji 
istorija ir priešistorė, taip pat ir kalifato teo- 
rija dar turi būti nuodugniai ištirtos; tačiau 
nuo pat didžiojo tradicionalisto ir neabejo- 
tino sunito Achmedo ibn Hanbalo laikų (m. 
851) sunitų kalifato samprata tapo konkre- 
čia įstatymų leidyba, o ne spekuliatyvia te- 
orija. Ibn Hanbalas pripažino, kad kalifo 
pareigas nebūtinai turi eiti „tobuliausieji“ 
(al-afdal), jas gali eiti ir „mažiau tobuli“ (al- 
mafdūl). 

Nuosekliausią sunitų kalifato teoriją pa- 
teikė Mavardis (m. 1058). Pagal tradiciją, 
kuriai jis atstovavo ir kurią įformino viešo- 
sios teisės statutais, kalifatas priklauso ben- 
druomenei ir yra pavaldus viešajai teisei 
(mu ūmalūt). Islamas skiria Dievui priklau- 
sančią teisę (ibūdūt, maldos) ir žmonių tei- 
se (privačią ir viešąją, mu ūmalūt). Kalifas 
yra pranašo Mahometo vietininkas, tikėji- 
mo sergėtojas, taip pat pasaulietinių rei- 
ruomenės, kuriai atstovauja elitas, arba 
valdančiojo kalifo. Vėliau Ghazalis (m. 1111) 
pateikė mintį, kad kalifas gali būti teisėtai 
skiriamas galingiausio pasaulietinio, 
dažniausiai karinio, autoriteto, taigi kali- 
fatas ir sultonatas gali bendradarbiauti pa- 
laikydami tvarką bei sergėdami islamo tei- 
sę. Tą pačią pasauliečių ir dvasininkų 
bendradarbiavimo mintį, įtraukiančią po- 
litinių bei karinių kalifato funkcijų apriboji- 
mą, įteigė Mavardis, skelbęs, jog karinei 
galiai leistina uzurpuoti politines kalifa- 
to prerogatyvas, jei sultonas gina kalifatą, 

laikosi islamo įstatymų ir surenka kanoni- 
nius mokesčius. 

Šiame ribotos pasaulietinės galios kali- 
fate kalifui buvo keliama įvairių reikalavi- 
mų, pavyzdžiui, teisinis išsilavinimas, be 
to, juridiškai turėjo būti paliudijamas jo do- 
rumas, kilmė iš kuraišų. Nors Ghazalis 
sumažino dalį šių reikalavimų ir kai kurie 
juristai pripažino teisėta daugiau nei vie- 
no kalifo koegzistencija, kanoninė teorija 
niekada nebuvo nustumta į šalį, tačiau jos 
nebuvo griežtai laikomasi. Svarbiausių 
koncepcijų, apibrėžiančių tokias valstybės 
institucijas kaip viziratas, pinigų kalykla, 
karinės pajėgos ir tokius kalifato instituci- 
jos vedinius kaip teisminės bei religinės hie- 
rarchijos, niekada nebuvo taisoma. 

Tačiau būta ir alternatyvių teorijų, išky- 
lančių dėl laikino kalifato bejėgiškumo. Ibn 
Džama'a (m. 1333) bet kurią valdžią laikė 
teisėta perleisdamas sultonatui konstituci- 
nes galias, apibrėžtas sunitų teisinėje tra- 
dicijoje. Radikalusis jo amžininkas Ibn Tai- 
myja (m. 1328) teigė, kad visa pasaulietinė 
valdžia netobula, ir atvirai neigė kalifato 
būtinybę. Musulmonų bendruomenei ne- 
būtina turėti kalifą, nors tai numato klasi- 
kinė teorija. Pasak Ibn Taimyjos ir kitų šios 
apsišvietusios klasės narių, pranašo pavel- 
dėtojai yra ulama, religijos ir teisės žinovai. 
Valstybę ir religiją sieja glaudus ryšys, nes 
be valstybės religinis autoritetas ir religi- 
nės pareigos negali būti reikiamai įtvirtinti, 
o be religijos valstybė virstų gryna tironija. 
Ibn Taimyja siūlė teisės statutus tvarkai pa- 
laikyti remiantis šariatu, islamo teise, ku- 
rią suverenas privalėtų saugoti ir ginti. 

Visos šios teorijos ir jų atmainos remia- 
si tvarkos idėja. Gera pasaulio tvarka susi- 
jusi su absoliučia valdžia, ir privalu paklus- 
ti tiek kalifui, tiek suverenui. Standartinėje 
sunitų teorijoje nepripažįstamas priešini- 
masis valdovui, kad ir koks tironas ir be- 
dievis jis būtų. Kalifui netaikytina apkalta, 
nors jis gali prarasti savo įgaliojimus tapęs 
silpnapročiu arba patekęs į nelaisvę; nau- 
jos kalifatinės tvarkos kūrimas turi prisi- 
dėti prie tų pačių apvaizdos tikslų: palai- 

kyti gerą esamo pasaulio tvarką, garantuo- 
ti religijos išpažinimą ir taip visus rengti 
gerai būsimojo pasaulio tvarkai. 

Šiitai sukūrė nuosekliausių teorijų, aiš- 
kinančių, kokio pobūdžio viešoji tvarka 
tinkamiausia dieviškiesiems tikslams. Ne- 
tobulame pasaulyje, kurio nesujaukia po- 
litinė painiava, tokia kaip priklausymas 
nuo sunitų legistų, šiitų imamato koncep- 
cija siekė garantuoti, kad bus griežtai lai- 
komasi religinių tikslų bei bendruomeni- 
nės tvarkos. Kalifatą galiausiai užgrobus ir 
680 m. transformavus į mulk, mūšio lauke 
žuvus Huseinui, Alijaus sūnui ir trečiajam 
imamui, realizuoti pasaulyje dieviškąjį tiks- 
lą galėjo padėti klusnumas nesusitepu- 
siems charizminės linijos imamams. Sunitų 
tradicinė konsensusu pagrįstos legitimaci- 
jos idėja atmetama, vietoje jos keliama Die- 
vo legitimizuotos valdžios idėja. Imamas 
yra ne tik nesusitepęs, bet ir neklystantis 
dėl ezoterinės visažinystės, kuri perduoda- 
ma per imamų kartas ir kurią iš pradžių 
pasauliui dovanojo pats Dievas; imamas 
skiriasi nuo pranašo tuo, kad neperduoda 
pasauliui Dievo rašto, kaip tai padarė Ma- 
hometas dovanodamas Koraną. 

Su šiuo grynu autoritarizmu buvo sie- 
jamas įsitikinimas, kad gera pasaulio tvar- 
ka negali išlikti, jei nėra imamo. Kai 873 m. 
dvyliktasis imamas dingo oloje, buvo tiki- 
ma, kad prasidėjo Sutemų metas ir kad jis 
sugrįš kaip Mahdis (Mesijas), grąžins pasau- 
liui teisingumą bei dorą ir pradės rengimosi 
apokalipsei laikotarpį. Tad Mahdžio atėji- 
mas baigia istorijos ciklą ir viską grąžina 
prie pirminės Adomo tvarkos. 

Tikslesnė yra ciklų teorija, pateikta iz- 
mailitų, kurie taip vadinami dėl to, kad tei- 
sėto imamato teisę pripažino Mahometui, 
antrajam Izmail ibn Džafaro sūnui ir, jų 
skaičiavimu, septintos kartos Alijaus pali- 
kuoniui. Panašiai kaip dvyliktininkai (taip 
vadinami dėl to, kad tiki dvyliktojo Alijaus 
palikuonio grįžimu), izmailitai tiki savojo 
MahdZio grįžimu, nors jų istorijos sampra- 
ta sudėtingesnė - numatomi septyni didie- 
ji pranašysčių ir nuopuolių ciklai, iš kurių 

priešpaskutinį pradėjo Pranašas Mahome- 
tas, o paskutinį ženklins Mahometo ibn Iz- 
mailo sugrįžimas. Ši doktrina buvo įvairiai 
taisoma atsižvelgiant į pasaulietinę painia- 
vą, susijusią su galingos pačių izmailitų 
valstybės, Fatimidų kalifato (909-1171), at- 
siradimu ir suklestėjimu. Be to, drūzų re- 
liginė doktrina kilo iš tikėjimo, kad Fati- 
midų kalifas Alhakimas, dingęs 1021 m., 
buvo įsikūnijęs Dievas. Neabejotina, kad iz- 
mailitai paskatino atsirasti daugelį mesia- 
nistinių sunitinių politinių sąjūdžių, ypač 
Šiaurės Afrikoje ir Ispanijoje, kurie rėmėsi 
tikėjimu pusdieviška taumaturgų ir stebuk- 
ladarių galia, taip pat cikline istorijos sam- 
prata, numatančia kalifato transformaciją į 
karalystę. Vienas iš šių sąjūdžių, vadovau- 
jamas mistinio šventojo Ibn Kazi (m. 1151) 
trumpam buvo sukūręs savo valstybę Al- 
garvėje. 


Filosofija 

Prie mistinių ir izmailistinių imamato sam- 
pratų šliejosi rafinuotos kosmologinės bei 
kosmogoninės sampratos, ieškančios ana- 
logijų bei atitikmenų tarp kosminių ir pa- 
saulietinių principų. Ne tokias tiesiogines 
kosminės ir pasaulietinės tvarkos analogi- 
jas pateikė filosofas Farabis (m. 950). Lai- 
kydamasis islamo filsofijoje vyravusio neo- 
platoninio aristotelizmo, Farabis kūrimą 
vaizdavo kaip hierarchiškai besileidžiančią 
emanaciją. Gera pasaulio tvarka yra tokia, 
kai kiekvienai būtybei nustatoma jai dera- 
ma vieta. Tik taip žemiškasis mikrokosmas 
gali atitikti dangiškąjį makrokosmą. Pasau- 
lyje esama daug netobulų miestų, kuriuo- 
se vyrauja oligarchinės ir į jas panašios sis- 
temos. Tikras „doras miestas“ (al-madīna 
al-fadila) yra tas, kuriame tvarką palaiko su- 
verenas, pasižymintis visomis etiškumo, iš- 
mintingumo ir praktiškumo dorybėmis. Šią 
platoniškąją sampratą Farabis mėgino de- 
rinti su islamistinėmis pranašo bei imama- 
to koncepcijomis. Kartais savo filosofą-ka- 
ralių jis vadina „imamu“, priskirdamas 
jam savybes, kurios paprastai siejamos su 
kalifu. Farabis pripažįsta islamo reikalavi- 

mą, kad pranašas turi būti įstatymų kūrė- 
jas, tačiau jį pateikia filosofiškai, esą pra- 
našo dvasia susivienijanti su Aktyviuoju 
intelektu. Vis dėlto Farabio darbuose nemė- 
ginama nuodugniai sintezuoti islamo dog- 
mas ir metafiziką. 

Didysis neoplatonininkas aristotelinin- 
kas Ibn Sina (Avicena, m. 1037), visiška 
priešingybė šiai knyginei utopijai, žmonių 
bendruomenės būtinybę nustatė remdama- 
sis įprastais argumentais ir vienareikšmiš- 
kai patvirtino, kad šariatas vaidina lemia- 
mą vaidmenį palaikant gerą pasaulio 
tvarką. Jis nemėgino filosofo tapatinti su 
pranašu, pastarąjį kėlė ant aukštesnių kos- 
minės hierarchijos pakopų nei pirmąjį. Pra- 
našas, Ibn Sinos supratimu, pajėgus intui- 
tyviai ir tiesiogiai suvokti inteligibilijas, 
panašiai kaip tai vyksta mistinio gnosio at- 
veju. Būtent pranašas, o ne filosofas, yra 
įstatymų kūrėjas, o valdžia šiame pasauly- 
je priklauso imamui, kuris apibrėžiamas są- 
vokomis, panašiomis į tas, kurios vartoja- 
mos klasikinėje kalifato teorijoje. Taigi 
filosofija nedaro tiesioginio poveikio pasau- 
liui, ji veikiau yra bendravimo su inteligi- 
bilijomis — intelektinėmis bei gnostinėmis — 
forma, kuri prieinama tik nedaugeliui. 

Šią koncepciją nuosekliausiai išrutulio- 
jo Ibn Rušdas (Averojus - m. 1198). Jo po- 
žiūriu, filosofija yra toks ZemiSkojo ir 
dangiškojo pasaulio suvokimas, kuris pri- 
einamas tik labai nedaugeliui žmonių. 
Žmonių daugumai pakanka dialektinių bei 
sofistinių tikrovės suvokimo būdų. Dogmu. 
raštai, kurie tenkina mases, nėra būtinai 
klaidingi, tačiau juose slypi papildoma ly- 
giagreti prasmė, kuri atsivėria filosofijai. Ta- 
čiau filosofija neatmeta dogmos, nes „tiesa 
neprieštarauja tiesai“. Taigi filosofija neda- 
ro tiesioginės įtakos viešajai teisei, nes ka- 
lifato tvarka remdamasi šariatu garantuo- 
ja geriausią valdymo formą. Ibn Rušdas 
daug dirbo tikslindamas šariatą teisinio 
„tikslingumo“ teorijos, magūsid al-shari a, 
kontekste, kuris yra artimas prigimtinės tei- 
sės teorijų kontekstui. 

Veidrodžiai valdovams 

Tuo pačiu praktiniu tikslu vadovaujasi 
Veidrodžiai valdovams. Tai daugybė kny- 
gų, kuriose teikiamos valdymo rekomen- 
dacijos, iš kurių minėtinos valstybės rašti- 
ninko Ibn al Mukafos (m. 759), teologo ir 
rašytojo Džahizo (m. 868), garsaus vizirio 
Nizam al Mulko (m. 1092), juristo Turtuši 
(m. 1126) ir Abu Hamu, Tlemceno kara- 
liaus, knygos. Karalystės jose paprastai 
skirstomos į tris kategorijas: tas, kurios re- 
miasi religija ir yra neabejotinai geriausios, 
tas, kurios grindžiamos protu ir padeda pa- 
saulyje palaikyti gerą tvarką, ir tas, kurio- 
se valdo aistros bei įnoriai ir kurios veda į 
pragaištį šiame bei kitame pasaulyje. Kny- 
gose valdovams pateikiami etiniai bei 
praktiniai principai, patarimai, taip pat gau- 
sybė istorinių gero ir blogo valdymo pavyz- 
džių - pamokomuju ir įspėjamųjų. Tačiau 
jose nėra tiksliai formuluojamos politinės 
teorijos, tik pabrėžiamas suvereno pirmu- 
mas, beveik transcendentalumas bendrau- 
jant su valdiniais, kurie sudaro veikiau be- 
forme masę, o ne politinę bendruomenę, ir 
kurių sambūvį garantuoja tik hierarchija. 
Suverenas yra Dievo šešėlis Žemėje ir su sa- 
vo valdiniais bendrauja taip, kaip Dievas 
su savo kūriniais. 

Taigi Veidrodžiai valdovams nagrinėja te- 
mas, susijusias su hierarchinės tvarkos pa- 
laikymu - tvarkos, kuriai esant valstybė gina 
religiją, o pastaroji, kai kurių autorių poziu- 
riu, suteikia valstybei jos etoso pagrindą. Į 
teisingumo idėją kreipiama bene daugiausia 
dėmesio. Teisingumas suvokiamas kaip bū- 
tybių išlaikymas joms deramose vietose ir 
praktinio gyvenimo tvarkymas pagal stabi- 
lumo reikalavimus. Abu Hamu tai tiksliai su- 
formulavo teze, jog negali būti „valdžios be 
kariuomenės, kariuomenės be pinigų, pini- 
gų be mokesčių, mokesčių be pasiturėjimo, 
pasiturėjimo be teisingumo“. Taigi teisingu- 
mas palaiko religingą ir protingą valdymą. 
Įnoringumas sukelia neteisingumą. 

Tą pačią istorinę medžiagą bei analogi- 
nį naudojimąsi pavyzdžiais IBN CHALDU- 
NAS pakėlė į nuoseklaus mokslo statusą. 

Jis rėmėsi visomis trimis islamo tradicijo- 
mis savo veikaluose jas susiedamas, ir nors 
turėjo nedaug sekėjų, vėlesnių kartų buvo 
laikomas vienu iš įžvalgiausių Veidrodžių 
valdovams tradicijos atstovu. Otomanų 
„Chaldūnizmas“ rėmėsi jo idėjomis. 


Šiuolaikinis islamas 

Šiuolaikinė islamo politinė mintis pranoks- 
ta jau apibūdintas tradicijas, nors teisinių 
bei eschatologinių srovių jame dar išlieka. 
Turbūt pirmas žymus islamo reformatorius 
buvo Mahometas Ibn Abd al Wahabas (m. 
1792), kurio doktriną oficialiai išpažįsta 
Saudo Arabija. Jis mėgino atgaivinti politi- 
nes bei socialines Ibn Taimyjos idėjas ir kar- 
tu su Saudo dvaro valdovu įkurti režimą, 
grindžiamą šariatu ir šariato legitimizuo- 
jamą; nors suvereniteto galią (hakimija) pri- 
pažino tik Dievui. 

Vahabizmas, nors įtakingas, nedaug ką 
galėjo pasiūlyti sudėtingesnėms naujoms 
visuomenėms. XIX a. islamo politinę mintį 
plėtojo Džamal al Din Asadabadis (Afgha- 
ni - m. 1897) ir jo mokinys Mahometas Ab- 
du (m. 1905). Pirmasis daugiausia savo jė- 
gų padėjo vienydamas musulmonų 
valstybes kovai su kolonijine ekspansija; 
Abdu prisidėjo prie jo agitacijos, vėliau ta- 
po vyriausiuoju Egipto muftijum, ten prisi- 
dėjo prie šariato reformavimo. Jų abiejų įsi- 
tikinimu, musulmonai susilpnėjo, nes 
išsižadėjo autentiškojo islamo ir susitepė 
neislamiškais prietarais bei idėjomis. Šią 
padėtį galėjo ištaisyti tik grįžimas prie išta- 
kų (Asadabadis buvo karštas Liuterio ger- 
bėjas); visiems fundamentalams būdingu 
stiliumi jie mėgino atmesti įprastąją islamo 
sampratą, siekdami įdiegti modernistines 
idėjas, kurias grindė apeliacijomis į kano- 
ninius tekstus. Reformistiniuose jų bandy- 
muose, ypač Abdu, galima rasti konstitu- 
cionalizmo idėjų bei pozityvistinių motyvų. 

Mahometas Rašid Rida (m. 1935) yra 
kulminacinė islamiškojo modernizmo figū- 
ra. Per savo politinę, teisinę ir literatūrinę 
karjerą, prasidėjusią nuo mokslo pas Ab- 
du, jis nuodugniai suformulavo visą galy- 

bę svarbių idėjų. Tradicinis kalifatas, pa- 
sak jo, neįmanomas šiuolaikiniame pasau- 
lyje; geriausiu atveju jis gali išlikti tik kaip 
apaštališkos priežiūros institucija. Būtina 
atlikti šariato modernizavimo reformą, pri- 
pažinti nuo šariato nepriklausomą įstaty- 
mų leidybą, nes ją jau numato ir toleruoja 
pagalbinės, nekanoninės nuostatos bei tei- 
siniai metodai, kurie buvo žinomi klasiki- 
nei islamo jurisprudencijai. Ypač reikš- 
minga jo pateikta liaudies suvereniteto 
samprata, kuri formuluojama islamiško- 
sios šuros (tarimosi) terminais. Panašiomis 
modernistinėmis ypatybėmis pasižymi tam 
tikros arabų nacionalizmo srovės, o kai ku- 
rie šiuolaikiniai islamo aktyvistai, tokie 
kaip Mustafa Sibaji (m. 1956), islamo ter- 
minais propagavo socialistinius ekonomi- 
nės bei socialinės organizacijos principus. 
Šiandien dėmesį traukia ne tiek islamiš- 
kasis modernizmas, kiek radikalusis isla- 
mizmas, kuris neina į jokius kompromisus 
su pagedusia dabartimi. Bendrinis jo api- 
būdinimas, salafija, reiškia vadovavimąsi 
dievobaimingais protėviais, kurių prieša- 
kyje stovi Mahometas. Salafijos teoriją dau- 
giausia plėtojo Abul Ala Mavdudis (m. 
1979), turėjęs aistringų sekėjų radikaliose 
Egipto islamo grupėse, kurioms taip pat tu- 
rėjo įtakos Saydas Kvutbas (m. 1965). Pa- 
grindiniai šios minties srovės bruožai - tai 
hakimijos (sąvokos, vartojamos Ibn Abd al 
Wahabo) ir hidžros pabrėžimas. Pastarasis 
terminas, kuris nusako Mahometo pabėgi- 
mą iš Mekos į Mediną 622 m., šiuolaiki- 
niams jo ekspertams simbolizuoja būtiny- 
bę trauktis iš sugedusios visuomenės ir 
žengti salafi keliu griežtai laikantis dievo- 
baimingų protėvių gyvenimo būdo. Visuo- 
menė už hidzros yra ne tik sugedusi, bet ir 
bedieviška, taigi vienintelis būdas su ja 
dorotis - imtis tiesioginių politinių bei ka- 
rinių veiksmų mėginant sukurti politinės 
sistemos pagrindą, visais požiūriais atitin- 
kantį dievobaimingumo paradigmas. 
Idėja, kad hakimija priklauso tik Dievui, 
buvo ir šiitų politinėje teorijoje. Priešingai 
nei šiitų konstitucionalizmo bei moderniz- 


ISLAMO POLITINĖ MINTIS 


mo srovėse, Ruhola Chomeinis (1902-1989) 
iš Dievo išimtinio suvereniteto prielaidos 
daro išvadą (šiitams neortodoksinę, tačiau 
ne be precedentų), kad Dievo vietininkų že- 
mėje vaidmuo priklauso šiitų dvasininki- 
jai (velayat-e fagih). Jį gali atlikti vienas as- 
muo - šiuo metu pats Chomeinis — arba 
dvasininkų taryba. Šios institucijos paskir- 
tis — rūpintis, kad būtų kuriama tvarka pa- 
gal tai, ką galima pavadinti šiitų salafija. 
Radikaliai modernistinė šiitų mintis, kuriai 
poveikį padarė tokie modernizavimo idėjų 
atstovai kaip Abolhasanas Bani Sadras 
(g. 1933), mėgino priešintis despotiniams 
šios sampratos padariniams keldami visuo- 
tinio imamato teoriją, pagal kurią kiekvie- 
nas asmuo bus taip islamo valstybės sufor- 
muotas, kad gebės mąstyti bei veikti taip, 
kaip galima tikėtis iš dievobaimingo dva- 
sininko. Kaip ir sunizmą, šiitų fundamen- 
talizmo utopiją galima interpretuoti ir mo- 
dernistiniu, ir tradicionalistiniu būdu. AA 

Įstatymo viršenybė. Terminas „įstatymo 
viršenybė“ (rule of law) Anglijoje siejamas 
su A. V. Dicey pateiktu klasikiniu Anglijos 
santvarkos apibūdinimu. Dicey jį siejo su 
senąja teisine Metinių knygų frazeologija: 
„La ley est le plus haute inhėritance gue le 
roy ad; car par la ley, il mėme et toutes ses 
sujets sont rulės.“ 

Savo Konstitucinės teisės studijų įvade (In- 
troduction to the Study of the Law of the Cons- 
titution; 1885) Dicey skiria tris šio termino 
prasmes. Pirmiausia terminas išreiškia 
idėją, jog teisė užkerta kelią valdžios savi- 
valei. Anglijos piliečiai gali būti baudžia- 
mi tik už teisės pažeidimus ir už nieką ki- 
ta. Savavališkos bausmės, taikomos 
valdžios prerogatyva arba biurokratine 
nuožiūra, yra nesuderinamos su įstatymo 
viršenybe. 

Antra, įstatymo viršenybė išreiškia visų 
žmonių lygybę prieš įstatymą, lygų ir valdi- 
nių, ir pareigūnų pavaldumą įstatymams, 
vykdomiems įprastų teismų. Ji nedaro 
išimčių valdžios veiksmams ir nepripažįsta 
ypatingųjų tribunolų, kurie spręstų bylas, 
susijusias su valstybės pareigūnais. 

Trečia, Anglijoje įstatymo viršenybė iš- 
reiškė idėją, kad konstitucija nėra piliečių tei- 
sių šaltinis; ji veikiau yra teisių ir laisvių sau- 
gos, kurią teikia įprastoji šalies teisė, vedinys. 

Dicey idėjos buvo įvairiai kritikuoja- 
mos. Jo tezė, kad anglai gali būti (teisėtai) 
baudžiami tik už teisės pažeidimą, buvo 
kritikuojama kaip gryna tautologija. Taip 
pat buvo įrodinėjama, kad lygus privačių 
piliečių ir valstybės pareigūnų pavaldu- 
mas tiems patiems teismams negarantuo- 

ja lygių teisių ar laisvių. Įprastoji teisė gali 
teikti privilegijas valstybės pareigūnams 
arba neteisingai nustatyti atlygintiną 
žalą. Žinant realią Anglijos suverenų įs- 
tatymų leidybos galią galima būtų saky- 
ti, kad Dicey idėja yra formali ir tuščia. 
Procedūros reguliarumas ir įprastųjų teis- 
mų vyravimas gali būti suderinamas su 
teisine tironija. 

Dicey taip pat įrodinėjo, tiesa, ne itin 
įtikinamai, kad parlamento suverenitetas 
stiprina įstatymo viršenybę, kadangi juo 
gali būti naudojamasi (Karaliaus, Lordų 
ir Bendruomenių rūmų) tik tuo būdu, kurį 
nustato teisė, ir kadangi pats Parlamentas 
niekada nedisponavo tiesiogine vykdomą- 
ja valdžia. Tačiau, atrodo, nei vienas iš šių 
argumentų negali paneigti galimybės, kad 
suverenas, veikdamas jam nustatytu būdu, 
vis vien turi neribotą galią sunaikinti visų, 
kurie yra jam pavaldūs, laisves. 

Vis dėlto bendras požiūris į Dicey’o teo- 
riją, kurio XX a. laikėsi jo kritikai, nėra pa- 
grįstas, jei atidžiau pažvelgiame į Konstitu- 
cinės teisės argumentaciją. Dicey apibrėžimas 
iš tikrųjų nėra grynai formalus ar procedū- 
rinis. Nepriklausomos vykdomosios val- 
džios atskyrimas yra esminis įstatymų lei- 
džiamosios valdžios apribojimas. Be to, 
reikia pažymėti, jog iškart po svarstymų apie 
„įstatymo viršenybę“ Dicey veikale yra šeši 
skyriai, kuriuose nagrinėjami įvairūs pilie- 
tinės laisvės aspektai. Šį svarstymą jis bai- 
gia pažymėdamas, kad šio principo reikšmė 
gali būti suprasta tik kruopščiai išsiaiški- 
nus, kaip Anglijos teisė traktuoja asmens, 
žodžio, viešų susirinkimų laisves, karo teisę, 
kariuomenės teises ir pareigas, viešųjų lėšų 
rinkimą bei naudojimą, taip pat ministrų at- 
sakomybę. Taigi įstatymo viršenybės idėja 
eina išvien su idėja, kad individo teisės turi 
būti teisiškai apgintos. Jos nėra garantuotos 
teisės, kadangi Anglijos parlamentas turi ne- 
riboto suvereniteto galią; tačiau parlamento 
suverenitetą kontroliuoja konstitucinės tai- 
syklės, kurios jį daro atskaitingą politiniam 
suverenui, arba elektoratui. 

Žvelgdami plačiau galime pamatyti, jog 

įstatymo viršenybė dažnai nusako visas tas 
valdžios galių apribojimo priemones, ku- 
rių imamasi mėginant konstituciškai ap- 
ginti piliečių TEISES. Už Jungtinės Karalys- 
tės ribų, kur jos paprastai kodifikuojamos 
konstituciniais instrumentais, terminas 
„konstitucinės teisės“ arba „konstituciona- 
lizmas“ daugmaž atitinka Dicey „įstatymo 
viršenybę“ plačiąja prasme. Tipiškas tokių 
konstitucinių teisių sąrašas apima žodžio, 
judėjimo, religijos laisves, vienodos apsau- 
gos bei nediskriminacines garantijas. Są- 
rašui taip pat priskirtinos tinkamo teisės 
proceso, nešališkų teisinių procedūrų, 
nešališko teismo, prigimtinio teisingumo, 
teismų nepriklausomybės ir prieinamumo 
ginant įstatymais numatytas asmens teises 
nuostatos. Šia plačiąja prasme (kuri nėra 
visuotinai pripažįstama: žr. Raz) įstatymo 
viršenybė, arba konstitucionalizmas, taip 
pat implikuoja įvairias tezes apie įstatymų 
leidybos pobūdį ir formą - pavyzdžiui, kad 
įstatymai turi būti tiksliai formuluojami, 
kad jie neturėtų veikti atgaline data (bent 
jau baudžiamosios teisės srityje), kad juose 
nebūtų numatomos bausmės įvardytiems 
individams, kad nebūtų taikomos žiaurios 
ar neįprastos bausmės arba suteikiama per 
daug neapibrėžtos nuožiūros galios. 

Tarptautinių santykių srityje terminas 
„Įstatymo viršenybė“ vartojamas nuo seno 
ir rodo siekį pajungti nacionalinių valsty- 
bių elgesį bendrai pripažįstamoms taisyk- 
lėms, kurias taiko tarptautiniai teismai ar- 
ba arbitrai ir kurių sprendimams paprastai 
paklūsta jų jurisdikcijai priklausantys sub- 
jektai (žr. TARPTAUTINĖ TEISĖ). GM 

Istorinis materializmas — MARXo ir jo se- 
kėjų skelbiama koncepcija, kad žmonijos is- 
torijos ir ypač politinės kaitos bei idėjų rai- 
dos istoriją galiausiai nulemia tai, kokiu 
būdu Žmonės apsirūpina pragyvenimo 
priemonėmis ir organizuoja savo ekonomi- 
nius santykius. Žr. MARKSIZMAS. 


Istorizmas - įsitikinimas, kad filosofinis 
istorijos pažinimo aiškinimas suteikia lo- 
ginį pagrindą visam veiksmingam žmonių 
veiklos ir jos rezultatų pažinimui. Jis nu- 
mato radikalią socialinių ir humanitarinių 
mokslų peržiūrą tuo atveju, jei Sie grindžia- 
mi prielaidomis bei metodais, nesuderina- 
mais su tokiu principu. 

Kadangi esama esminių nesutarimų dėl 
filosofinio istorinio pažinimo aiškinimo ir 
socialinėje bei politinėje teorijoje neįmano- 
ma griežtai atskirti retorinį ir analitinį są- 
vokų turinį, reikia svarstyti du labai nesu- 
derinamus termino vartojimo būdus. Antra 
prasme „istorizmas“ yra poleminė etiketė 
ištisai aibei pozicijų, kurių atstovai laiko 
jas tarpusavyje nesuderinamomis. Pirma 
prasme istorizmas nusako filosofinę dok- 
triną, kildintiną iš epistemologinių kritinės 
istoriografijos prielaidų; antra prasme jis 
apibūdina teorijas, kurios remiasi tokiomis 
esminėmis istorijos filosofijos doktrinomis, 
prieš kurias sukilo kritinė istoriografija. Be 
to, pirma istorizmo atmaina dėmesį telkia 
daugiausia į mokslinio pažinimo ribotumą 
ir atmeta jo pretenzijas būti ateities įvykių 

kontrolės priemone, o antra atmaina susi- 
jusi su ambicijomis racionaliai kontroliuo- 
ti visus žmonijos įvykius. Vis dėlto ši dve- 
jopa termino vartosena pateisinama: abiem 
atvejais atmetamos teorijos, kurių prielai- 
dose arba struktūroje postuluojama univer- 
sali žmogaus prigimtis, teikiant pirmeny- 
bę koncepcijoms, grindžiamoms istoriškai 
lokalizuotu istoriškai kintančio pasaulio 
pažinimu (žr. Cumming, Strauss). 

Originalus vokiškas terminas Historis- 
mus buvo sukurtas XIX a. pabaigoje apibū- 
dinti įvairaus pobūdžio iššūkiams vyrau- 
jančiam mokslo idealui (iškeltam tuo metu 
paplitusios fizikos mokslų filosofijos) tokių 
mokslų kaip ekonomika, teisė, estetika ir 
politikos studijos, taip pat įvairių filosofi- 
jos atšakų. Maištas prieš pozityvizmą ir jo 
taikymą istoriografijai, kurio kulminacija 
XIX a. viduryje buvo Wilhelmo Dilthey'aus 
darbai (žr. Makkreel, 1975), sužadino pa- 
stangas humanitarinių mokslų Žinias grįsti 
jų specifinio objekto savybėmis, kurias, kaip 
buvo manoma, atskleidžia žmonių istori- 
jos studijos. Iš pradžių buvo ginčijamasi 
metodologijos klausimais, susijusiais su 
konkrečiomis studijomis, kaip liudija „is- 
torinės mokyklos“ pradininkų ekonomikos 
arba teisės darbai, tačiau vėlesniuose dar- 
buose bei ginčuose jau mėginama parengti 
bendrąją „istorizmo“ filosofinę doktriną bei 
kultūrinę programą. 

Nepaisant svarbių skirtumų, visos to- 
kios doktrinos kūrimo pastangos turėjo tris 
bendrus bruožus: pabrėžiamas kokybinis 
tam tikrų įvykių variantiškumas (unikalu- 
mas); keliama kumuliatyvios ir negrįžta- 
mos, nors iš anksto nenulemtos, platesnių 
kontekstų raidos kaip šių variacijų šaltinio 
idėja (plėtra); pabrėžiamas istoriškai indi- 
vidualizuotų įvykių dalyvių subjektyvu- 
mas kaip svarbiausias variantiškumo bei 
plėtros šaltinis (subjektyvizmas). Tokios 
realybės pažinimas turi būti konkretus, ap- 
rašomasis, hermeneutinio, o ne abstraktaus, 
aiškinamojo ir visuotinio pobūdžio. Turi 
būti vengiama pretenzijų į visuotinumą pri- 
pažįstant istorinį įvykių konkretumą ir ne- 

laikant jų nekintančio proto apraiškomis. 
Galiausiai socialiniai ir humanitariniai 
mokslai, pradėję vadovautis šia schema, tu- 
ri pripažinti grynai kontempliatyvų savo 
vaidmenį išsižadėdami bekoniškojo paži- 
nimo kaip jėgos šaltinio siekio (žr. Colling- 
wood, Croce, Mannheim (Konservatizmas), 
Meinecke, Ortega y Gasset; Zr. taip pat 
straipsnius COLLINGWOOD, CROCE IR 
MANNHEIM). 

Poleminė istorizmo prasmė išryškėjo 
Anglijoje per Antrąjį pasaulinį karą argu- 
mentuose prieš kai kurias populiarias po- 
litines koncepcijas, ypač tas, kurios propa- 
gavo viešojo planavimo ir koordinavimo 
idėjas, paprastai grindžiamas marksisti- 
niais arba panašiais objektyvių naujos is- 
torinės epochos reikalavimų apibūdini- 
mais (žr. Hayek, taip pat straipsnį HAYEK). 
Serijoje reikšmingų straipsnių, paskelbtų 
didžiausio nusivylimo sovietiniu marksiz- 
mu ir politinio mobilizavimosi prieš jį me- 
tais, tokie autoriai kaip POPPERis, Aronas 
ir ARENDT teigė, jog bet kuris argumentas, 
postuluojantis istorinės raidos kaip visu- 
mos logiškumą bei nuoseklumą ir preten- 
duojantis tuo remdamasis planuoti ateities 
raidą bei teikti siūlymus dėl dabarties 
veiksmų, filosofiškai yra nepagrindžiamas 
ir turi būti aiškinamas vien kaip valdžios 
siekio ideologija, o ne kaip rimta socialinė 
teorija. Šia prasme istorizmas tada tapo 
svarbiausiu struktūrinės IDEOLOGIJOS ana- 
lizės bruožu, ši sąvoka vartojama neigia- 
ma prasme mąstymo būdui, nesuderinamam 
su mąstymo racionalumu, nusakyti. Net jei 
ši reakcija į kai kuriuos primityvius politi- 
nius argumentus buvo teisėta, istorizmo 
kritika beveik neužkabina šiuolaikinių neo- 
ficialaus marksizmo srovių, atsikračiusių 
to stereotipinio moksliškumo, kurį kritikai 
puola kaip „istorizmą“. Faktą, kad ši sąvo- 
ka tebėra vartojama, reikėtų vertinti vien 
kaip retorinį arba ideologinį manevrą. 

Istorizmas pirmykšte prasme priartėja 
prie marksizmo ar panašių teorinių istori- 
jos raidos interpretacijų tais atvejais, kai mė- 
gina įveikti potencialiai savigriovišką re- 

liatyvizmą ir absoliutų pasyvumą, kurį, 
atrodo, numato jo filosofinės prielaidos. 
Tačiau, kaip pažymi Troeltschas ir Mann- 
heimas („Historicism“), tai reiškia grįžimą 
prie problemų, iš kurių kilo Hegelio dialek- 
tikos koncepcija bei panašios teorinės stra- 
tegijos ir kurias jau nėra prasmės priskirti 
istorizmui. Daugiau vilčių teikianti šios są- 
vokos išplėtimo strategija be ideologinių ste- 
reotipų grindžiama bendru skirtumu tarp 
tų pažinimo struktūrų, kurios remiasi uni- 
versaliomis žmogaus prigimties teorijomis, 
ir tų, kurios tirdamos svarbias intelekto isto- 
rijos fazes bei formuluodamos pagrindines 
filosofijos problemas remiasi konkrečia is- 
torine patirtimi (žr. Cumming). DK 

Iškreipta sąmonė. Terminas, kurį pirmieji 
pavartojo marksistai teigdami, kad IDEO- 
LOGIJA įprasmina sistemingai iškreiptą pa- 
saulio vaizdą. Ji remiasi prielaida, kad yra 
skirtumas tarp to, kaip daiktai atrodo, ir ko- 
kie iš tikrųjų yra, ir apibūdina mintį, kuri 
priima tai, kas atrodo, už gryną pinigą ir tuo 
remdamasi kuria apgaulingas teorijas. DLM 


Išnaudojimas. Išnaudojimo sąvoka gali bū- 
ti vartojama neutralia („naudojami Šiaurės 
jūros mineraliniai ištekliai“) arba kritiška 
prasme („Pietų Afrikos juodųjų gyventojų 
išnaudojimas“). Politinėje mintyje terminas 
beveik visada vartojamas kritiška prasme: 
ką nors išnaudoti — tai nesąžiningai kuo 
nors pasinaudoti. Ši sąvoka ypač asocijuo- 
jasi su Marxo darbu, nors ją gali taikyti ne- 
marksistai nemarksistiniams tikslams. 
„Išnaudojimo teorija“ plačiausia prasme 
yra apibūdinimas to, kaip asmuo ar grupė 
išnaudoja kitą asmenį ar grupę, gaudami 
iš jų prekių ar paslaugų, į kurias išnaudo- 
tojas neturi teisių. Todėl pagal bet kurį tei- 
singumo apibūdinimą vergai yra išnaudo- 
jami, nes jų darbo vaisius pasisavina 
šeimininkai be tam tikro atlyginimo 
vergams. Tačiau daugelyje politinių teori- 
jų išnaudojimui ypatingo dėmesio nereikia 
ir jis jam neteikiamas, nes viskas, ką apie jį 
galima pasakyti, tiesiogiai išplaukia iš aki- 
vaizdžios arba paslėptos šiose teorijose 
TEISINGUMO koncepcijos. Taigi Tomas 
PAINE’as traktavo ancien régime (senovės 
santvarką) kaip išnaudotojišką, nes, jo 
manymu, žemės aristokratijos nuosavybės 
teisės laikėsi brutalia jėga, kurią palaikė 
prietarai, o tie, kurie monopolizavo žemės 
nuosavybę, išnaudojo tuos, kurie dirbo Ze- 
mę, atimdami viską, ką tik galėjo. 


IŠNAUDOJIMAS 


MARXo išnaudojimo teorija įdomi tuo, 
kad jos autorius pareiškė visai nesidomįs 
teisingumu, ir tuo, kad ši teorija yra sudėti- 
nė jo pelno kapitalizmo sąlygomis teorijos 
dalis. Išnaudojimo teorija, taip sakant, yra 
kita pridėtinės vertės teorijos pusė. Marxas, 
kaip ir kiti prieš jį, manė, kad DARBINĖJE 
VERTĖS TEORIJOJE glūdi kapitalizmo pel- 
nų problema. Idealios konkurencijos sąly- 
gomis kapitalistas visas sudedamąsias da- 
lis perka už jų visą vertę; jis gali jas 
parduoti ne brangiau kaip už visą jų vertę; 
todėl atrodo paslaptinga, kaip sudėjus tas 
dalis kartu, tai, kas atsiranda, turi didesnę 
vertę. Kokia alchemija apibūdina pelną? 
Neteisinga sakyti, kad vertės šaltinis yra 
kapitalisto sukčiavimo pastangos, nes to- 
kiu atveju kapitalistas tampa dar vienu už- 
darbiautoju, o jis toks akivaizdžiai nėra, 
nes jo pelno dydis priklauso nuo naudoja- 
mo kapitalo kiekio, o ne nuo pastangų, ski- 
riamų verslui. Tokie atsakymai kaip 
J. S. Millio, esą pelnas yra atpildas kapita- 
listui už jo „susilaikymą“ — tai vėliau tapo 
palūkanų ir pelno „laukimo“ teorija, - bu- 
vo atmesti kaip neverti nė paniekos. Buvo 
visiškai aišku, kad kapitalistai nuo nieko 
»mesusilaiko”, o jei kapitalas reiškė kapita- 
linius įrengimus ir panašius dalykus, tai su- 
prantama, jog bet kokiu atveju nesiūloma 
vartojimo ar investavimo alternatyvos. 

Marxas padarė išvadą, kurios neįžvelgė 
jo pirmtakai, kad kapitalistas iš darbininko 
perka ne darbą, o darbo jėgą, gebėjimą dirbti 
sutartyje numatytą laiką. Tai perkama ir par- 
duodama už visą vertę, konkrečiai prasimai- 
tinimo atlyginimą - kuris rodo darbo, reika- 
lingo parengti darbininką dirbti, kiekį. 
Tačiau kapitalistas gauna tikrąjį darbinin- 
ko darbą, o kartu ir vertę, kurią prideda tas 
tikrasis darbas. Pelnas buvo skirtumas tarp 
to, ko reikia darbininkui parengti, ir to, ką 
prideda darbininko pastangos. Darbininkai 
išnaudojami tokiu mastu, koks yra santykis 
tarp papildomos arba „pridėtinės“ vertės ir 
darbo jėgos vertės. 

Daug rašalo išlieta rašant apie tai, koks 
buvo Marxo požiūris į išnaudojimo netei- 
singumą. Rodos, aišku, kad Marxas ener- 
gingai ginčijo, jog skirtumas tarp „privers- 
tinio“ baudžiauninkų ar vergų darbo bei 
„laisvo darbininko“ darbo kapitalizmo są- 
lygomis — kurį atkakliai pabrėžė kapitaliz- 
mo gynėjai - nuodugniau nagrinėti tampa 
iliuziniu. Kapitalistas išnaudoja savo dar- 
bininkus lygiai taip pat, kaip ir feodalinis 
žemvaldys išnaudoja baudžiauninkus, sa- 
vindamasis neapmokamą jų darbą. Sun- 
kiau pasakyti, ar Marxas manė, jog tai ne- 
teisinga. Jo tvirtinimu, kapitalistas turi 
visišką teisę į nusipirktą darbo jėgą; visus 
socialistus, kurie skundėsi kapitalizmo ne- 
teisingumu, apkaltino utopizmu. Marxas 
dažnai kartojo, kad nė vienas amžius ne- 
gali nustatyti aukštesnių teisingumo stan- 
dartų, negu leidžia jo gamybiniai santykiai. 
Vis dėlto sunku suprasti, ar Marxas būtų 
tvirtinęs, kad darbininkas įtraukiamas į pri- 
verstinį darbą, kurio vaisiai iš jo pavagia- 
mi, jei nebūtų norėjęs pasipriešinti tokio 
reiškinio neteisingumui. Galbūt paaiškinti 
sunku dėl to, kad Marxas įsivaizdavo ko- 
munizmą kaip visuomenę už teisių ir tei- 
singumo ir bijojo padrąsinti tuos, kurie, jo 
manymu, vaikėsi teisingos kapitalistinės 
visuomenės chimeros. AR 


Literatūra 


+ Elster, J.: Making Sense of Marx, ch. 4. 
Cambridge: Cambridge University 
Press, 1985. 


+Lukes, S.: Marxism and Morality. Oxford: 
Clarendon Press, 1985. 


Marx, K.: Kapitalas. Vilnius: Valstybinė 
politinės ir mokslinės literatūros leidyk- 
la, 1957-1975. 

+: Gotos programos kritika. Vilnius, 1990. 


Roemer, J.: Property relations vs. surplus 
value in Marxian exploitation. Philosophy 
and Public Affairs 11 (1982) 281-313. 


Steiner, H.: A liberal theory of exploita- 
tion. Ethics 94 (1984) 225-241. 


J 


Jakobinizmas. Terminas, kilęs iš jakobinų, 
revoliucinės grupės, kuri vadovaujama Ro- 
bespierre'o 1793-1794 m. Prancūzijoje įve- 
dė teroro režimą. Vartojamas platesne pras- 
me, jis nusako įsitikinimą, kad visuomenės 
valiai gali atstovauti nedidelė elitinė gru- 
pė, veikianti visuomenės vardu, tačiau for- 
maliai jai neatskaitinga. Šia prasme termi- 
nas buvo vartojamas paprastai kritikos 
kontekste, apibūdinant vėlesnių grupių bei 
individų, tokių kaip BLANQUI ir LENINAS, 
teoriją bei praktiką. DLM 


Jaunahėgelininkai - vokiečių filosofo 
G. W. F. HEGELio mokiniai, kuriuos apibū- 
dina ir vienija pabrėžiamos radikalios teo- 
loginės ir politinės Hegelio idėjų išvados. 
Jų manymu, šios atskleidžia „prieštaravi- 
mus“ ir mistifikacijas, ant kurių laikosi 
valstybinė religija bei Prūsijos monarchija 
(kaip ir visos kitos). Tai sukėlė konflikta tarp 
jaunųjų ir senųjų, arba dešiniųjų, hėgeli- 
ninkų, kurie laikėsi savo mokytojo požiū- 
rio, kad tai, kas realu, yra racionalu; kad 
protestantiškoji krikščionybė vaizdžia for- 
ma įkūnija filosofijos tiesas; kad Prūsijos 
monarchija ir valstybės tarnyba yra beveik 
racionali valstybė, kurioje neskaidoma su- 
vereno valia ir biurokratija veikia nešališkai 
dėl viešųjų interesų. Jaunahėgelininkai, 
tapdami vis labiau antiteologiški, respub- 
likoniški, demokratiški ir netgi revoliucin- 
gi, pasisakė už Žmonių emancipaciją, He- 
gelio objektyviąją dvasią pakeisdami 
individualia sąmone arba universalia Zmo- 


nių kaip rūšies sąmone. Jie skelbė 
apsisprendimo teisę ir būtinybę visuome- 
niniame gyvenime įveikti susvetimėjimą 
kartu su susiskaldymu bei susmulkėjimu. 
Taigi jie akivaizdžiai pabrėžė KANTo ir 
FICHTE's motyvus Hegelio veikaluose, 
ypač Kanto išaukštintą autonomiją ir uni- 
versalumą, nepajungiant jų nuoseklioms 
bei „išorinėms“ struktūroms, kurios, Hege- 
lio manymu, būtinos, kad laisvė taptų ra- 
cionali. | 

Pagrindiniai šios grupės nariai buvo 
Davidas Friedrichas Straussas (1808- 
1874), Ludwigas FEUERBACHas (1804- 
1872), Bruno Baueris (1809-1882) ir jo bro- 
lis Edgaras (1820-1886), Arnoldas Ruge 
(1803-1880), Maxas STIRNERis (tikrasis 
vardas Johannas Casparas Schmidtas, 
1806-1856) ir Moses Hessas (1812-1875). 
Nuo 1839 iki 1842 m. jaunas Karlas MARXas 
ir atskirai Friedrichas ENGELSas buvo su- 
siję su šios grupės nariais ir patyrė stiprų 
jų poveikį. Betjau 1844 m. Marxasir Engel- 
sas ėmė smarkiai kritikuoti jaunahėgelinin- 
kus už tai, kad jie aukština teorinę kritiką 
bei sąmonę, nepaisydami socialinės ir ma- 
terialinės realybės, o 1845-1846 m. pasmer- 
kė juos Vokiečių ideologijoje. 1848 m. žlugus 
revoliucijai ir smukus Hegelio filosofijos įta- 
kai Vokietijoje šeštajame ir septintajame 
XIX a. dešimtmečiuose atėjo galas ir jauna- 
hėgelininkams kaip judėjimui. Jų keliai 
išsiskyrė, ir dabar jais domimasi daugiau- 
sia dėl vaidmens intelektinėje MARK- 
SIZMO evoliucijoje. Ludwigas Feuerbachas, 
kurio autoritetas ilgą laiką pranoko kitus 


JAUNAHEGELININKAI 


jaunahėgelininkus, penktajame XIX a. 
dešimtmetyje vis labiau tolo nuo hėgelinin- 
kų; tačiau religijos kritikoje ir teologijos is- 
torijoje jis buvo žymi asmenybė. Moses Hes- 
su ypač domimasi kaip pirmuoju Vokietijos 
komunistu, Marxo pirmtaku šiuo atžvilgiu, 
ir kaip veikalo Roma ir Jeruzalė (1862), svar- 
baus šiuolaikinio sionizmo susiformavi- 
mui, autoriumi. Kitas autorius, šiek tiek 
susijęs su grupe, buvo lenkų bajoras Au- 
gustas von Cieszkowski (1814-1894), į Ber- 
lyną atvykęs 1832 m., kurio Istoriosofijos 
prolegomenai (Prolegomena zur Historiosop- 
hie; 1838) patraukė dėmesį tuo metu ir an- 
trą kartą šiais laikais dėl to, kad jaunahė- 
gelininkų pažiūras iš filosofijos perkėlė į 
reikalavimą, kad praktiniai veiksmai, 
„Spontaniški, valingi ir laisvi“, būtų tai- 
komi pasauliui keisti. 

Apie skandalą, kurį sukels jaunahėge- 
lininkai, ir apie potencialiai radikalius He- 
gelio metodo padarinius, pirmą kartą bu- 
vo užsiminta 1830 m. anonimiškai išleistoje 
Ludwigo Feuerbacho knygoje Mintys apie 
mirtį ir nemirtingumą. Joje Feuerbachas, rem- 
damasis Hegeliu, neigė asmenybės išliki- 
mo po mirties galimybę. Jis teigė, kad ši dok- 
trina miglotai leidžia suprasti, jog Žmonių 
rūšis yra begalinė ir nemirtinga, nes tik to- 
kiai sampratai priimtinas požiūris į bega- 
linę dvasią. Skandalas augo, ir skilimas 
tarp Hegelio mokinių iškilo viešumon, 
1835-1836 m. pasirodžius D. F. Strausso 
knygai Jėzaus gyvenimas. Joje griežtai atme- 
tamas antgamčių veiksmų ir savybių, pri- 
skiriamų Jėzui Naujajame Testamente, is- 
toriškumas. Jėzaus istorija — žmogaus 
gyvenimo istorija, apie kurią ankstyvoji 
Bažnyčia rezga galybę mitų - Žmonių 
troškimų ir patirčių projekcijas, kurių tiesa 
yra dvasinė, o ne pažodinė, - tokį požiūrį 
Straussas priskyrė ir Hegeliui. Įsikūnijimo 
koncepcija teisingai pripažįsta, kad zmo- 
gus — humanizmo, vadovaujančio visiems 
žmonėms kaip būtybėms, prasme - turi die- 
viškųjų bruožų. Knyga sukėlė prieštara- 
vimų, kurie suskaldė hėgelininkų mokyklą 
į aiškias frakcijas. Straussas, laikydamasis 

Prancūzijos parlamento modelio, jas api- 
brėžė kaip kairiąsias, dešiniąsias ir centro, 
save priskirdamas prie kairiųjų. 

Berlyne Bruno Baueris teigė, kad Evan- 
gelijos atspindėjo istorines ankstyvosios 
Bažnyčios sąlygas Romos imperijoje, o iš 
esmės negalėjimą išlaikyti individualios 
žmogaus savimonės sąvokos tomis salygo- 
mis kitaip, negu suvokiant ją kaip dievišką- 
ją jėgą, atskirą nuo Žmogaus. Taigi religija 
buvo SUSVETIMĖJIMO forma, ypač savęs 
atribojimo, kai universali savastis galėjo bū- 
ti įsivaizduojama tik atskirta nuo žmogaus, 
forma. Ši minties kryptis pasiekė kulmina- 
ciją ir padarė didžiausią visuomeninį po- 
veikį, kai Ludwigas Feuerbachas išleido 
veikalą Krikščionybės esme (1841), kuriame 
nuosekliai ištyręs paskelbė tikrąjį religijos 
turinį: šlovinimas dieviškųjų galimybių 
bei savybių Žmogaus kaip rūšies, ge- 
bančios mylėti, protauti ir turinčios valią, 
kuri tačiau pateko į vergiją, susvetimėda- 
ma nuo šių savybių ir primesdama jas ki- 
tai, dieviškajai, būtybei. Kas skirta Dievui, 
pavogta iš žmogaus - tai, ką garbina religi- 
ja, teologija atima ir atiduoda kitam. 

Nors ketvirtajame XIX a. dešimtmetyje 
jaunahėgelininkų samprotavimai daugiau- 
sia virsdavo diskusijomis apie religiją, vis 
labiau ryškėjo tai, kad jie atmeta bet kokį 
hėgelišką susitaikymą su išorinėmis siste- 
momis ir būtinybėmis, bei jų atkaklumas 
tvirtinant, jog Žmogaus lemtis yra susi- 
grąžinti visus savo gebėjimus ir galias, jog, 
kiekvienas Žmogus geba aktyviai dalyvau- 
ti pilietiniame gyvenime. Vokietijoje jau- 
nahėgelininkai save laikė PRANCŪZŲ ŠVIE- 
TIMO EPOCHOS ir Prancūzijos revoliucijos 
herojų įpėdiniais, reikalaudami laisvos ir 
demokratinės Europos - pasaulietinės ir 
išsimokslinusios. Jie demaskavo prietarus 
ir heteronomijas, įrodinėdami, kad racio- 
nalumas - tai reikalavimas, jog mokslas ir 
švietimas, gamtinių ir socialinių sąlygų 
įvaldymas pakeistų religiją, politinę priklau- 
somybę bei susvetimėjimą. Nenuostabu, kad 
tų laikų cenzūros ir policijos kontrolės 
sąlygomis dauguma jaunahėgelininkų bu- 

vo Žurnalistai ir laisvi intelektualai, o se- 
nieji hėgelininkai — nors dažnai liberalūs — 
prisitaikydavo prie sistemos ir eidavo joje 
reikšmingas akademines pareigas. 

Vis dėlto skiriamoji riba tarp senųjų ir 
jaunųjų hėgelininkų ne visada buvo tokia 
ryški, kaip galima tikėtis. Bruno Baueris 
buvo paskirtas Berlyno universiteto teolo- 
gijos dėstytoju kaip dešiniųjų hėgelinin- 
kų religijos filosofas ir atleistas, kai tapo 
ateistu. Arnoldas Ruge, kuris sudarinėjo 
periodinį hėgelininkų leidinį Vokiečių 
mokslo ir meno Halės almanachas (Hallische 
Jahrbücher fiir deutsche Wissenschaft und 
Kunst) 1838 m. zurnale leido reikStis vi- 
soms hėgeliškoms kryptims, nors pats 
greitai persimetė į kairįjį sparną. 1842 m. 
žurnalas turėjo nemalonumų su cenzūra; 
paskui tapo griežtesnės kairiosios hėgeli- 
ninkų pakraipos leidiniu Vokiečių almana- 
chas (Deutsches Jahrbiicher). Bet susilpnėjus 
(trumpam) cenzūrai 1840 m., kai buvo ka- 
rūnuotas prieš Hegelį nusiteikęs krikščio- 
niškasis romantiškasis Frydrichas Vilhel- 
mas IV, jaunahegelininkai ir Halės almanachas, 
jau tapes jų leidiniu, atviriau atsigręžė į po- 
litiką, iškeldami kritinės kritikos motyvus 
ir atskleisdami susvetimėjimą ne tik reli- 
gijoje, bet ir monarcho asmenyje, krikščio- 
niškoje valstybėje ir, kaip ėmė teigti Moses 
Hessas, piniguose. 

Cieszkowskis savo Prolegomenuose tei- 
gė,jog istorijos pabaiga yra racionalioji lais- 
vė ir galutinis žmonijos dieviškumas; Mo- 
ses Hessas veikale Europos triarchija (The 
European Triarchy; 1841) ragino sudaryti 
Prancūzijos, Prūsijos ir Anglijos sąjungą, 
kad būtų nuversti reakciniai Austrijos bei 
Rusijos režimai ir Europa galėtų būti vi- 
siškai laisva. Ruge ėmė kritikuoti Hegelio 
politinę filosofiją. Bruno ir Edgaras Baue- 
riai atsidėjo Didžiosios Prancūzijos revo- 
liucijos tyrimams, žmonijos išlaisvinimui 
nuo teologinio mąstymo ir politikoje, ir re- 
ligijoje, žydų emancipacijai bei masių „su- 
dvasinimui“. Tik Maxas Stirneris išliko 
nepriklausomas ekstremistas, užsipuolan- 
tis visas pastangas apibrėžti „žmogų“ ir 

skelbiantis, kad amoralus egoizmas yra 
tikrasis išsilaisvinimas. Jo Ego ir jo savastis 
(1844) - pagrindinis Marxo ir Engelso Vo- 
kiečių ideologijos taikinys — turėjo daugiau 
įtakos Europos dešiniesiems ir fašistams 
negu kairiesiems, nors juo žavėjosi, iš da- 
lies dėl rašinių apie švietimą, radikalūs 
anarchistai libertarai. 

Vėl prasidėjęs valdžios spaudimas ra- 
dikaliai spaudai išsklaidė jaunahėgelinin- 
kus Vokietijoje ir už jos ribų bei sustiprino 
jų nepasitikėjimą praktinėmis priemonė- 
mis. Kai kurie išliko radikalūs demokratai, 
o kiti, pvz., Hessas, Marxas ir Engelsas, ta- 
po aktyviais ir pasiaukojančiais komunis- 
tais. 1848-1849 metai visiems jiems buvo 
nesėkmingi, daugelis perėjo į dešinę. Poli- 
tikos požiūriu šiandien jaunahėgelininkai 
žadina tiktai istorinį susidomėjimą; filoso- 
fijos požiūriu jie padėjo iškelti ir įtvirtinti 
vėlesnėje literatūroje prieštarą tarp Hege- 
lio sistemos bei jo kritinio dialektinio me- 
todo. EK | 

Jefferson Thomas (1743-1826) - Amerikos 
valstybės veikėjas ir politinis filosofas. Jis bu- 
vo Virdžinijos gubernatorius, Kontinentinio 

kongreso delegatas ir trečiasis JAV prezi- 
dentas 1801-1809 m. Jeffersonas parašė 
JAV Nepriklausomybės deklaraciją, Virdži- 
nijos statutą dėl tikėjimo laisvės, Užrašus 
apie Virdžinijos valstiją (Notes on the State of 
Virginia), daugybę kreipimųsi bei laiškų. 
Gyvenimo pabaigoje Jeffersonas įkūrė 
Virdžinijos universitetą. 

Ankstyvieji politiniai Jeffersono darbai 
daugiausia apie revoliucinį Šiaurės Ameri- 
kos kolonijų išsivadavimą iš Britų imperijos 
priklausomybės. Remdamasis anglų laisvių 
teorija, kurios ištakos SENOVĖS KONSTI- 
TUCIJOJE ir Johno LOCKE'o politinėje teori- 
joje, Jeffersonas pateikė federacinės Britų 
imperijos teoriją. Pasak jos, visos imperijos 
įstatymų leidybos institucijos (pavyzdžiui, 
Britų parlamentas ir Virdžinijos žemesnieji 
rūmai) yra „lygios, laisvos ir nepriklauso- 
mos“, o sostas tėra nešališkas šių institucijų 
arbitras, ginantis kiekvienos teises. Šiuo 
požiūriu tai, kad Britų parlamentas 1770 ir 
1780 m. reguliavo Amerikos kolonijų gy- 
venimą, atrodė kaip kolonijų įstatymų lei- 
dybos užgrobimas, o sosto parama Parla- 
mentui — kaip tironijos apraiška. To meto 
Jeffersono pažiūros geriausiai išdėstytos 
Britų Amerikos teisių apžvalgoje (Summary 
View of the Rights of British America) ir Ne- 
priklausomybės deklaracijoje. 

Po Amerikos nepriklausomybės karo 
Jeffersonas daugiausia rašė apie naujos res- 
publikos Amerikoje formavimą. Sekdamas 
ARISTOTELIU jis laiko Žmogų iš prigimties 
visuomenine būtybe, tačiau mano, jog šis 
turi prisidėti prie nedidelių demokratinių 
bendruomenių, kad būtų ugdomi visuome- 
ninio bei politinio gyvenimo įgūdžiai. Jef- 
fersonas siūlė Virdžinijos valstiją suskirs- 
tyti į 5-6 kvadratinių mylių apylinkes, 
turinčias po 100 gyventojų, šitaip imituo- 
damas klasikinį graikų polį. Jis tikėjo, kad 
tiesioginė DEMOKRATIJA leidžia piliečiams 
pažinti geriausius iš savo tarpo — „išmin- 
tinguosius ir doruosius“, kuriuos jis vadi- 
no „prigimtine aristokratija“. Paskui ši „pri- 
gimtinė aristokratija“ galėtų būti renkama 
į politinių vadovų postus labiau centrali- 

zuotose valdžios institucijose (apygardų, 
valstijų ir nacionaliniu lygiu) ir taip atsto- 
vauti visą Amerikos respubliką. Siekdamas 
įgyvendinti šį vietos tiesioginės demokra- 
tijos idealą Jeffersonas propagavo visuoti- 
nį viešąjį švietimą, o siekdamas didesnės 
ekonominės lygybės siūlė, kad valstija su- 
teiktų 50 akrų žemės kiekvienam žemės ne- 
turinčiam piliečiui. Jeffersonas atmetė ver- 
govės instituciją siūlydamas laipsnišką 
juodaodžių vergų išlaisvinimą ir jų iškėli- 
mą atgal į Afriką. Jis pasisakė prieš tai, kad 
moterys dalyvautų politikoje. 

Religiniai Jeffersono įsitikinimai atitiko 
jo politinę teoriją. Būdamas konservatyvus 
unitaristas, krikščioniškąją etiką jis laikė es- 
mine žmogaus kaip visuomeninės būtybės 
dorybe, taip pat būtinąja teisingos ir har- 
moningos valstybės sąlyga. Priešindama- 
sis Anglikonų bažnyčiai jis skelbė „religi- 
jos laisvę“, kurią suprato kaip nevaržomą 
visų religinių įsitikinimų (ir netikėjimo) 
raišką vildamasis, kad esant tokiai įvairo- 
vei piliečiai lengviau suvoks pamatinės 
Kristaus etinės doktrinos tiesas (Zr. taip pat 
BAZNYCIA IR VALSTYBĖ). 

Jeffersonas laikomas idealistu, per sa- 
vo gyvenimą patyrusiu daugumos savo 
idealų žlugimą. Matydamas Amerikos po- 
litikos tendenciją centralizuoti valdžią ir 
didėjančią industrinės, kapitalistinės eti- 
kos įtaką Jeffersonas stojo ginti valstijų tei- 
ses bei agrarines dorybes. Šiuo požiūriu 
vėlyvieji politiniai jo rašiniai stebėtinai pa- 
našūs į ankstyvuosius revoliucinius ra- 
šinius: panašiai kaip tada puolė Britų 
parlamentą ir sostą dėl kolonijų teisių 
užgrobimo, dabar jis kritikavo nacionali- 
nį Kongresą ir teismus dėl valstijų galių 
užgrobimo. 

Dėl politinių idėjų radikalumo ir įvai- 
rumo Jeffersonu iki šiol remiasi labai įvai- 
rūs politiniai sąjūdžiai, tarp jų trečiojo pa- 
saulio revoliucionieriai, konservatyvieji 
demokratai bei radikalūs socialistai. GS 

Jonas Paryzietis (John Quidort; apie 
1250/4-1304) - dominikonų publicistas. 
Amžių sandūroje įsitraukęs į ginčą tarp 
Prancūzijos karaliaus Pilypo Gražiojo ir 
popiežiaus Bonifaco VIII, Jonas parašė 
traktatą De potestate regia et papali. Jame 
jis gynė politikos atskyrimą nuo teologi- 
jos pabrėždamas, kad žemiškos nuosavy- 
bės tvarkymo srityje civilinė valdžia yra 
autonominė ir suvereni Bažnyčios atžvil- 
giu. Valstybės atsiradimą jis aiškino na- 
tūralistiškai, o nuosavybę laikė pirmesne 
už valstybę. Valdžios autoritetas galiau- 
siai remiasi bendruomene. Bažnytinės ir 
pasaulietinės jurisdikcijos sritis jis skyrė 
remdamasis BAŽNYČIOS IR VALSTYBĖS 
vidaus struktūrų, santykių su nuosavy- 
be bei moralinio poveikio skirtingumu. 
Kitaip nei MARSILIJUS PADUVIETIS, Jonas 
Paryžietis nelaikė Bažnyčios visagalės vals- 
tybės organu. Jis pripažino, kad Bažnyčia 
gali bendrai turėti dominium (valdas, turto 
nuosavybę) ir kad šią bendrai valdomą nuo- 
savybę gali kuruoti popiežius. Bendra 
Bažnyčios dominium arba atskirų kunigų 
žemiškoji nuosavybė jiems priklauso ne to- 
dėl, kad jie yra Kristaus vietininkai ar 
apaštalų palikuonys, o todėl kad jiems ją 
suteikia dievobaimingi valdovai arba do- 
vanoja dievobaimingi pasauliečiai. 

Visi Jono Paryžiečio argumentai dėl 
Bažnyčios ir valstybės jurisdikcijos ribų 
išplaukia iš jo siaurai suvokiamos domi- 
nium in rebus (NUOSAVYBĖS teisių) sąvokos. 
Jis įrodinėja, kad tradicinė monarcho ir sa- 
vininkų de facto nepriklausomybė gali būti 
pagrįsta de jure, nes visi Žmonės turi neat- 
imamas nuosavybės teises, chronologiškai 
pirmesnes už pasaulietinės ar bažnytines 
institucijas. Žmonės įgyja nuosavybės tei- 
ses į daiktus savo darbu ir darbštumu. Nei 
valdovas, nei popiežius negali valdyti pa- 
saulietinį pasaulį dominium teise. Iš tikrųjų 
valstybės steigiamos, kad spręstų ginčus 
dėl privačios nuosavybės. Nors Dievas iš 
pradžių žemę davė visai žmonijai, vėliau 
žmonės dirbdami ją paskirstė į privačias 
valdas. Valdžia buvo sukurta, kad arbitrai 
nesielgtų šališkai tais atvejais, kai nuosa- 
vybė užgrobiama tų, kurie neturi teisės į do- 
minium. Valdovas turi jurisdikcijos galią sa- 
vo valdinių nuosavybės atžvilgiu, tačiau 
tai nereiškia, kad valdiniai jam perleidžia 
savo nuosavybės teises. Valdovo valdžia 
remiasi visuomenės sutikimu ir pritarimu. 
Valdovo nušalinimas ne tik galimas, bet ir 
būtinas, jei suardomas valdinių pasitikėji- 
mas valdovu, šiam pradėjus rūpintis ne vi- 
su, O tik savo gerove. Jonas Paryžietis taip 
pat aiškino aplinkybes, kuriomis gali būti 
nušalintas popiežius, ir gynė idėją, kad ta- 
rybos valia yra suvereni, jei ją sudaro visos 
Bažnyčios nariai. 

Šis radikalus traktatas, ne tik apribojęs 
popiežiaus galias tvarkant žemiškus reika- 
lus, bet ir nubrėžęs monarchų galios ribas, 
buvo dažnai cituojamas vėlesniais amžiais; 
manoma, kad LOCKE’as buvo su juo susi- 
pažinęs. JC 

Jonas Solsberietis (Johannes Sares- 
beriensis; apie 1115/20-1180) - vidu- 
ramžių politinis teoretikas, kuriam padarė 
įtakos Cicerono respublikonizmas. Labai 
įvairiapusiški kosmopolitiniai — moksli- 
niai, bažnytiniai bei politiniai — Jono Sols- 
beriečio interesai atvėrė jam kelią į daugu- 
mą XII a. viešojo gyvenimo sričių. Paprastai 
jis laikomas vienu iš XII a. humanistų, lin- 
kusių į antikos autoritetus bei aukštąją lo- 
tynų retoriką. Jis buvo savo amžiaus veid- 
rodis. Gimęs Senajame Sarume, mokęsis 
prancūzų mokyklose apie 1130-1140 m., 
vėliau jis studijavo pas didžiausias savo 
amžiaus įžymybes — Abelarą, Vilhelmą 
Konšietį ir Teodoriką Šartrietį. Dirbo Ken- 
terberio arkivyskupo Theobaldo bažnytiniu 
administratoriumi ir teisėju bažnytiniuose 
teismuose, paskui pas arkivyskupą Tomą Be- 
ketą, kurio tragiškame gyvenime suvaidino 
tam tikrą vaidmenį. Gyvenimo pabaigoje Jo- 
nas Solsberietis buvo Šartro vyskupas. 
Politinė Jono Solsberiečio teorija išdės- 
tyta jo magnum opus — Policraticus, taip pat 
Historia Pontificalis, filosofiniame traktate 
Metalogikon bei laiškuose. Jis daug keliavo 
po Prancūziją bei Italiją ir yra svarbiausias, 
dažnai net vienintelis, žinių apie šį laiko- 
tarpį šaltinis, stebėjęs popiežiškos monar- 
chijos transformaciją, vykusią dėl tolydžio 
didėjančio kurijos vaidmens. Jonas Solsbe- 
rietis gerai išmanė ROMĖNŲ TEISĘ ir KA- 
NONŲ TEISĘ, nors, atrodo, nebuvo gavęs for- 
malaus išsilavinimo šiose srityse. 
Policraticus (1156-1159) — tai daugialy- 
pis politinės teorijos veikalas, jis ir valdy- 
mo vadovėlis, ir veidrodis valdovams, ir 
moralistinė dvaro gyvenimo kritika, ir di- 
daktinis filosofinis traktatas, ir literatūros 
bei Žinių enciklopedija. Bene geriausiai jis 

žinomas dėl veikale pateiktos tironijos ana- 
lizės ir pavyzdžių, iliustruojančių, kaip bai- 
sūs tironai, Dievui įsikišus, sulaukia liūd- 
no galo. Dažnai teigiama, kad Jonas 
Solsberietis viduramžiais buvo pirmasis ti- 
ronocido teorijos gynėjas, tačiau iš tikrųjų 
jo požiūris, matyt, buvo toks: su tironais 
susidoroja Dievas. Taigi jis pataria nesiim- 
ti šios užduoties patiems žmonėms, nes 
smurtinis priešinimasis, revoliucija, pilie- 
tinis karas valstybei ir Bažnyčiai turi pra- 
gaištingų padarinių; geriau kentėti, pakęs- 
ti ir melstis, nes galiausiai tironas neturi 
jokio saugumo ir ramybės. Jonas norėjo 
perspėti tironą, jis nesistengė patarinėti jo 
žudikams; jo teorija yra ne tironocido, 0 vei- 
kiau radikalios gero valdovo priešybės teo- 
rija. 

Pasak Jono Solsberiečio, teisė yra Die- 
vo dovana; pasaulietinius valdovus jos 
išmoko kunigai. Tačiau egzistuoja ir pri- 
gimtinis moralinis dėsnis, kuris kiekvie- 
nam žmogui protu suvokiamas. Šį prigim- 
tinį dėsnį jis aiškina remdamasis Ciceronu. 
Jonas Solsberietis jį vadina aequitas, gebėji- 
mu siekti tiesos ir teisingumo vadovaujan- 
tis protu. Tad Žmogus gali atsakyti į mora- 
lės klausimus net tada, kai dieviškasis 
įstatymas, atrodo, nieko nesako. Tikroji vi- 
suomenė — tai kartu ir gamtos, ir dvasios 
darinys, tam tikras vidurys, kur žmonės yra 
kartu ir gyvuliai, ir šventieji; klasikiniame 
pasaulyje ji buvo suvokiama kaip polis ar- 
ba respublica. Žmonių visuomenė yra kartu 
ir žmonių konfederacija, ir krikščionių kon- 
gregacija — vieta, kur vienu metu veikia ir 
gamtinės, ir dieviškosios jėgos, todėl val- 
dovo įstatymai turi atitikti kanonų teisę. Ge- 
ras valdovas turi atstovauti valstybei, fizi- 
nei teisės apraiškai, ir kaip Dievo 
vietininkas rodyti teisingumo pavyzdį. 
Respubliką Jonas Solsberietis lygina su gy- 
vu organizmu, turinčiu galvą ir kūno da- 
lis; valdovas yra galva. Jo užduotis - valdi- 
nių veiksmus kreipti dieviškojo aequitas link 
siekiant, kad pasaulietinė teisė (lex) taptų 
forma, kuria aequitas reiškiasi žemėje. Ka- 
dangi valdovas, kaip dieviškojo teisingu- 

mo tarnas, palaiko tvarką vadovaudama- 
sis tik savo sąžinės balsu, jis yra laisvas 
nuo išorinių teisinių įpareigojimų. Kaip 
Dievo atstovas, valdovas yra viešasis as- 
muo ir bet koks priešinimasis jo galiai yra 
maištavimas prieš Dievą. Valdovas iškelia- 
mas aukščiau to, kas yra Žžemiška, tačiau 
nėra autonominis, nes privalo savo sąžinėje 
laikytis aequitas. Policraticus, kaip ideali po- 
litinė būtybė, privalo suvienyti gyvuliškąją 
ir dieviškąją polio, kurį valdo, prigimtį. Jo- 
no Solsberiečio įsitikinimu, Henrikas II el- 
gėsi kaip žvėris puldamas Bažnyčios tei- 
ses, ardydamas gamtinio ir dvasinio 
karališkosios valdžios pradų pusiausvyrą. 
Kad toji pusiausvyra būtų atkurta, 
Bažnyčia ir bendruomenė turi susivienyti 
ir pašalinti tironą, kuris valdo gyvuliškai 
nepaisydamas aequitas. 

Policraticus padarė didelę įtaką XIV a. 
italų juristams ir prancūzų humanistams. 
Jono Solsberiečio darbai vertinami ir dėl 
juose pateikiamų antikinių pasakojimų, 
atveriančių duris į klasikinės senovės pa- 
saulį. JC 

Justinianas | (482-565) — Bizantijos impe- 
ratorius. Gimęs Taureziumo kaime, netoli 
Niso (dabartinėje Jugoslavijoje), jaunasis Jus- 
tinianas buvo nugabentas į Konstantino- 
polį savo dėdės, kariškio, kuris jį ten įsisū- 
nijo ir suteikė išsilavinimą. Dėdė tapo 
imperatoriumi Justinu I, o Justinianas pa- 
veldėjo imperatoriaus sostą 527 m. Jis iškart 

pradėjo rengti plačią programą, kurios tiks- 
las buvo visais požiūriais atgaivinti Romos 
didybę. Kaip Napoleonas, jis mažai miego- 
jo, pasižymėjo nepaprastai veikliu protu ir 
puikia atmintimi. Didelę įtaką jam darė žmo- 
na Teodora, buvusi aktorė, po kurios mirties 
548 m. jo kaip valdovo aktyvumas sumažėjo. 

Justinianas įstengė išlaikyti nepažeis- 
tas rytines sienas su Persija, o savo gene- 
rolų Belisariuso ir Narseso pastangomis 
atsikovojo iš vandalų Šiaurės Afriką bei 
atkūrė imperatoriškąją valdžią Italijos ost- 
gotų karalystėje. Kartu jis sustiprino im- 
perijos administravimą ir sugriežtino mo- 
kesčių rinkimo sistemą. Šios reformos buvo 
tokios nepopuliarios, kad dėl jy 532 m. ki- 
lo maištas Nikoje, kuris vos nekainavo Jus- 
tinianui sosto. 

Naudodamasis puikaus savo ministro 
Triboniano talentais Justinianas 528 m. įsa- 
kė iš naujo suformuluoti visą Romos teisę 
siekdamas jai sugrąžinti tą šlovę, kuri ją 
gaubė prieš trejetą šimtmečių. Trys pagrin- 
dinės sudedamosios jos dalys, Digestai, Ko- 
deksas ir Institutai, buvo baigtos 534 m. (žr. 
ROMĖNŲ TEISĖ). Justinianas valstybės ge- 
rovę siejo su Bažnyčios gerove ir save laikė 
ir aukščiausiu Bažnyčios, ir valstybės val- 
dovu. Jo politika kartais vadinama „ceza- 
ropopiežyste“ (Bažnyčios pajungimas vals- 
tybei), tačiau jis pats nepripažino jokio 
skirtumo tarp BAŽNYČIOS IR VALSTYBĖS. 
Justinianas leido įstatymus, stiprinančius 
bažnytinę discipliną ir įtvirtinančius orto- 
doksijos doktriną, ypač Chalcedono tary- 
bos požiūrį, jog Kristuje koegzistuoja žmo- 
giškoji ir dieviškoji prigimtis, — požiūrį, 
kuris buvo nukreiptas prieš monofizitus, 
kurie Kristų laikė iš esmės dieviškąja būty- 
be, ir prieš nestoriečius, kurie teigė, jog 
įsikūnijęs Kristus yra du skirtingi asmenys, 
žemiškasis ir dieviškasis. Pastatęs savo 
didžiąją Sofijos katedrą Konstantinopoly- 
je, kuri buvo pašventinta 537 m., Justinia- 
nas skelbėsi pranokęs Saliamoną. 

554 m. Justinianas pragmatine sankcija 
įvedė savo įstatymų jurisdikciją Italijai, ir 
veikiausiai tada čia pasirodė jo kodeksų 

kopijos. Nors tiesioginio poveikio jie nepa- Literatūra 

Justinianą vaizduoja garsi mozaika Ra- 
venos Sv. Vitalio bažnyčioje. PGS 

Kanonų teisė - formalios Krikščionių 
bažnyčios taisyklės. Kanonų teisė ypač da- 
rė poveikį politinei minčiai maždaug nuo 
1000 iki 1500 m. Bažnyčios kanonai api- 
brėžia asmeninę moralę, bažnytinę drausmę, 
sakramentų suteikimą, dvasininkijos padė- 
tį ir galias. Rytų ir Protestantų bažnyčiose 
kanonų teisė neįgijo tos reikšmės, kurią jai 
viduramžiais suteikė Romos Katalikų 
bažnyčia Europoje. Taip atsitiko dėl dvasi- 
ninkijos valdžios pasauliečiams, įskaitant 
pasaulietinius valdovus, išplėtimo, centra- 
lizavimo ir nuodugnaus įtvirtinimo. Vidu- 
ramžių lotyniškąją kanonų teisę sudarė 
ankstesniųjų Bažnyčios susirinkimų nuta- 
rimai, svarbūs popiežiaus dekretai ir rinkti- 
niai Bažnyčios tėvų dicta (posakiai). Jie bu- 
vo Graciano surūšiuoti, paaiškinti, 
sutvarkyti ir susisteminti į Dekretus (Decre- 
tum; apie 1140), kuriuose bandyta pašalin- 
ti prieštaravimus. Vakarų kanonų teisė bu- 
vo suvokiama kaip visuotinis, nuoseklus 
kodeksas, veikiantis kartu su Senovės Ro- 
mos civiline teise (nors, kaip pažymėjo Mait- 
landas, jo jurisprudencija buvo daug 
žemesnio lygio). Tuo metu hiperaktyvi 
popiežystė (pontifikatas) leido vieną po ki- 
to nutarimus bei dekretus ir daugelis iš jų 
buvo laikomi vertais įtraukti į vėlesnius au- 
toritetingus rinkinius — Dekretalijų knygas 
(nuo 1234 ir vėliau). Jos buvo taikomos 
bažnytiniuose teismuose, 0 jy principai da- 
rė reikšmingą poveikį pasaulietiniams ko- 
deksams, kaip ir mokyti dvasininkai teisi- 
ninkai, kurie naudojosi bibliniais, 
Bažnyčios tėvų ir kanonų nurodymais, kad 


suteiktų aukštesnio ir dažnai naujoviško 
teisingumo reikšmę tradicinei juridinei 
praktikai, pavyzdžiui, XII a. Anglijos refor- 
moms. Iš kanonų teisės daug kas pasisko- 
linta apie nuoseklų visuotinių moralinių 
įstatymų taikymą teisei ir teismų proce- 
sams, pokyčius įstatymų leidyboje bei ra- 
cionalizavimą (žr. Berman). 

Kanonų teisė tapo įtakinga iš dalies ne 
tik dėl to, ką iš tikrųjų kalbėjo apie politi- 
ką, bet ir dėl to, kad per bažnytinę santvar- 
ką pateikė pasaulietinės politinės 
bendruomenės plėtros modelį. Jo reikšmę 
politinei minčiai įtvirtino žymūs kanonų 
aiškintojų darbai: Huguccio (mirė 1210), 
Inocento IV (mirė 1254), Hostiensiso (mirė 
1271), Zabarellos (apie 1335-1417) ir Tu- 
deschi'o (Panormitanus: 1368-1445). Gero- 
kai anksčiau nei bendraamžiai civiliai ir 
publicistai jie prabilo apie monarchijos 
prielaidas ir konstitucines smulkmenas, 
rinkimus, korporacinę asmenybę bei suti- 
kimą. Nors pirmiausia jie kalbėjo apie 
Bažnyčią, tačiau rėmėsi prigimtinės teisės 
ir dar labiau romėnų civilinės teisės teigi- 
niais bei pasaulietine praktika, todėl daug 
kas iš to, ka jie teigė, turėjo bendrą prasmę 
ir dėl to buvo reikšminga pasaulietinei po- 
litinei bendruomenei. Jų teiginiai buvo 
masiškai įtraukti į pasaulietinę politinę 
mintį (žr. VIDURAMŽIŲ POLITINĖ MINTIS). 

Kanonistai tvirtino, kad dvasininkija 
yra viršesnė už pasaulietinę valdžią, o po- 
piežius už imperatorių: pirmasis, remda- 
masis religija ir morale, gali diktuoti, baus- 
ti ir pašalinti pastarąjį. Pasaulietinę valdžią 

pateisina tikslas ir matomas jo siekimas (žr. 
Ullmann, Medieval Papalism). Tai skatino 
anksti suformuluoti racionalistinius pa- 
saulietinės valstybės pagrindus. Antra, ka- 
nonistai išdėstė popiežiaus suvereniteto 
(suprema potestas) reikšmę: popiežystė yra 
paskutinės malonės teismas, įstatymų lei- 
dybos šaltinis, bažnytinės valdžios prižiū- 
rėtoja, tačiau popiežius kaip individas gali 
klysti ir Bažnyčios susirinkimas jį gali 
nušalinti. BODINas prisipažino perėmęs ka- 
nonistų suvereniteto sampratą. Kanonistai 
ypač garsūs dėl korporacijų doktrinos (žr. 
Gierke, p. 238-351); korporacijoms papras- 
tai priskiriami miestai ir „kolegijos“ (t. y. 
amatininkų gildijos, savanoriški religiniai 
organai, bičiulių draugijos), bet kanonis- 
tams labiausiai rūpėjo vietiniai kolegiatai, 
vyskupijų kapitulos bei vienuolių bendruo- 
menės. Jie teigė, kad šios korporacijos buvo 
kitokios kategorijos socialiniai ir teisiniai 
dariniai, nes nebūdamos valstybės ar poli- 
tinės bendruomenės jos turėjo korporacines 
teises, pareigas ir nuosavybę, kurios pri- 
klausė grupei kaip visumai, o ne individua- 
liems jos nariams. Todėl jos turėjo daryti 
kolektyvinius sprendimus. Tokių organų 
vadovai buvo visų renkami ir kaip reika- 
lauja korporacijos prigimtis kai kuriuos da- 
lykus galėjo daryti tik gave bendrą sutiki- 
mą. Civiliniai teisininkai piršo daugumos 
valdžią, o kanonistai rodė palankumą 
„didžiajai blaiviai galvojančiai daliai“ (mai- 
or et sanior pars), suteikdami mažumai pa- 
grindą apeliacijai (žr. Tierney, Foundations, 
p. 223). 

Inocentas IV, pasisakydamas prieš 
žiaurias kolektyvines bausmes, atkakliai 
tvirtino, kad korporacijos egzistuoja tik 
kaip „teisės fikcija“; antra vertus, jis sutei- 
kė carte blanche savarankiškai besiformuo- 
jančioms amatininkų gildijoms. Matyt, del 
to būtų neteisinga sakyti (kaip darė Ullma- 
nas ir Gierke), kad ši „fikcijos teorija“ bu- 
vo monarchinio ar valstybės suvereniteto 
įrankis. Kai kurie XIV a. kanonistai teigė, 
kad popiežius yra iš esmės absoliutus mo- 
narchas; tačiau Didysis Bažnyčios skili- 

mas (1378) privertė juos nubrėžti po- 
piežiaus galios ribas. Zabarella ir Tudes- 
chi naudojosi korporacijos teorija įrodinė- 
dami, kad popiežius turi valdyti gavęs 
sutikimą ir turi mažesnę valdžią negu „vi- 
sa Bažnyčios korporacija“, kuri gali pasi- 
sakyti per visuotinį Bažnyčios susirinkimą. 
Kanonistai tapo pagrindiniu KONCILIA- 
RIZMO (žr. Tierney, Foundations, p. 220-237) 
ir netiesiogiai parlamentinio konstituciona- 
lizmo šaltiniu (žr. Tierney, Religion). AB 

Kant Immanuel (1724-1804) — vokiečių fi- 
losofas. Kantas gimė ir mirė Karaliaučiuje, 
Rytų Prūsijoje. Filosofinę šlovę jam pelnė 
trys Kritikos: Grynojo proto kritika (1781), 
Praktinio proto kritika (1788) ir Sprendimo ga- 
lios kritika (1790). 1785 m. jis išleido Doro- 
vės metafizikos pagrindus, kuriuose pirmą- 
kart buvo išdėstytas garsusis kategorinis 
imperatyvas - visada vadovautis „gera va- 
lia“ ir traktuoti žmones kaip tikslus pačius 
savaime, ne vien kaip priemones kokiems 
nors tikslams pasiekti. Savo politinę filoso- 
fiją Kantas išplėtojo po Prancūzijos revo- 
liucijos rašiniuose Į amžinąją taiką (1795), 
Teisės metafizikos pagrindai (1797) ir Fakulte- 

tų ginčas (1798); esminė jų idėja yra ta, kad 
politika turi „priklaupti“ prieš moralę. 

Išties pagrindinis politinis Kanto įsitiki- 
nimas buvo toks: moralė ir politika neišven- 
giamai susijusios, nes „tikroji politika nega- 
li žengti nė vieno žingsnio neparodžiusi 
pagarbos moralei“. Tačiau kartu Kantas la- 
bai griežtai skiria moralinius motyvus (kai 
veikiama gera valia ir gerbiant moralės dės- 
nį) nuo teisinių motyvų, jis pabrėžia, kad 
moralinės ir teisinės paskatos jokiu būdu ne- 
turi būti tapatinamos; štai kodėl jis įrodinė- 
jo (Fakultetų ginče), jog net „švietimui“ ir „res- 
publikonizmui“ plintant pasaulyje daugėja 
ne moralių, o tik teisinių veiksmų - veiks- 
mų, kurie yra daugmaž tas pat, ką pasiektų 
grynoji moralė, jei būtų realizuota (galima 
tvirtai teigti, kad net istorijos pabaigoje gry- 
nai moralinė „tikslų viešpatija“ Žemėje ne- 
bus realizuota — nors turėtų būti, - tačiau 
galima visai pagrįstai tikėtis geresnės teisi- 
nės tvarkos, artimesnės moralei nei esama 
tvarka). Moralė ir viešoji teisė turi būti sieja- 
mos tarpusavyje taip, kad moralė formuotų 
politiką — drausdama karą, reikalaudama 
„amžinosios taikos“ ir pagarbos „Žmogaus 
teisėms“,- netapdama politikos motyvu (nes 
politika negali kliautis tuo, kad žmonės veiks 
vadovaudamiesi „gera valia“). 

Regint šią įtampą tarp moralės ir teisės — 
būdamos susietos jos vis dėlto turi išlikti 
atskiros, — peršasi idėja, kad tiltu tarp jų 
galėtų būti „tikslų“ sąvoka: juk viešoji tei- 
sė neabejotinai siekia tam tikrų tikslų (pa- 
vyzdžiui, draudžia žudyti), netjeigu ji pri- 
versta tenkintis vien teisiniu motyvu. 

Mėginimas teleologiškai susieti moralės 
sritį su politine-teisine sritimi nėra radikali 
naujovė, nes pats Kantas naudojosi „tiks- 
lais“ Sprendimo galios kritikoje siekdamas su- 
vienyti visą savo filosofiją. Jis tai darė įrodi- 
nėdamas, kad gamta gali būti aiškinama 
(nors niekada negali būti pažinta) remiantis 
tikslais ir funkcijomis, kurių neįmanoma 
paaiškinti mechaniniu priežastingumu, kad 
asmenys kaip laisvų veiksmų subjektai va- 
dovaujasi tikslais, kuriuos siekia realizuoti, 
ir patys save traktuoja kaip galutinį kūrimo 

tikslą, kad mene pasireiškia „tikslingumas 
be tikslo“, kuris meną padaro ne tiesiogiai 
moralų, bet moralės simboliu. Taigi jei tiks- 
lai gali susieti — arba manoma, kad jie susie- 
ja - gamtą, žmogaus laisvę ir mena, tai jie 
gali susieti moralės srityje ir dvi žmogaus 
laisvės puses, t. y. moralės ir teisės sritis. 

Taigi jei „gera valia“ moralės srityje 
reikštų nusistatymą niekada neuniversali- 
zuoti veiksmo maksimų, kurios asmenų ne- 
traktuoja kaip tikslų pačių savaime, tada 
moralė ir politika galėtų būti suvienytos 
Kanto teleologijos priemonėmis. Jei visi 
žmonės vadovautųsi gera valia, jie visus 
kitus laikytų tikslais — „tikslų viešpatijos“ 
nariais; tačiau nors taip turėtų būti, nieka- 
da nebūna dėl patologinio fakto, jog žmo- 
gus yra iš esmės blogas. Žodžiu, jei gera 
valia reiškia pagarbą asmenims kaip tiks- 
lams patiems savaime ir jei teisė pasirūpi- 
na tuo, kad tam tikrų moralės tikslų (tokių 
kaip nežudymas) būtų paisoma, net jų ne- 
gerbiant, tada teisė Kanto gali būti traktuo- 
jama kaip dalinė realizacija to, kas būtų, jei 
visi vadovautųsi gera valia. Be to, Kantas 
dažnai kelia mintį, jog teisė sukuria sąlygas 
gerai valiai pasireikšti — Salindama politi- 
nio nusidėjimo dingstis (tokias kaip kitų ag- 
resyvumo baimė), kurios žmones gali gun- 
dyti (nors ne priversti) elgtis neteisingai. 

Bendrąjį Kanto požiūrį į politiką kaip į 
teisinį moralinių tikslų realizavimo būdą 
bene geriausiai apibendrina dvi ištraukos; 
pirmoji iš Dorovės metafikos pagrindų (1797), 
p. 61: 


Žmogus ir kiekviena protinga būtybė 
apskritai egzistuoja kaip tikslas pats savai- 
me, ne vien kaip priemonė, kurią viena ar 
kita valia galėtų naudoti savo nuožiūra; 
visuose jos poelgiuose, ar jie būtų susiję 
su ja pačia, ar su kitomis protingomis bū- 
tybėmis, ji visada turi būti traktuojama ir 
kaip tikslas. 


Fakultetų ginče Kantas tą pačią - arba 
beveik tą pačią — ištrauką išverčia į politi- 
kos kalbą: 

Gamtos visagalybės arba veikiau mums 
nesuvokiamos pirmosios jos priežasties 
akivaizdoje žmogus tėra mažmožis. 
Tačiau suverenams, esantiems tos pačios 
žmonių giminės, jį taip traktuoti — užde- 
dant jam jungą tarsi gyvuliui, laikant jį 
vien savo sumanymų įrankiu arba dėl tar- 
pusavio nesutarimų paverčiant jį Zudy- 
nių auka -jau nėra mažmožis, bet paties 
kūrimo galutinio tikslo griovimas. (Žr. 
Political Writings, p. 185.) 


Šiuo teleologiniu požiūriu, suverenai 
neigia Žmogaus teises (arba, tiksliau, as- 
mens teises) žiūrėdami į žmones vien kaip 
į priemones savo tikslams (pavyzdžiui, te- 
ritorinės ekspansijos siekiams); Kanto 
požiūriu, karas, kuris žmones neišvengia- 
mai padaro vien priemonėmis amoraliam 
tikslui, verčia valstybę pulti bei griauti mo- 
ralę, nors valstybė ir teisinė tvarka privalo 
sudaryti tas stabilias taikos ir saugumo sa- 
lygas žmonėms netrikdomai realizuoti vie- 
nintelę besąlygišką gerybe — veikti vado- 
vaujantis „gera valia“. Taigi idėja, kad 
asmenys yra tikslai patys savaime, kurie 
niekada neturi būti naudojami vien kaip 
priemonės savavališkiems tikslams, sutei- 
kia „gerai valiai“ objektyvų tikslą, kuris yra 
kategorinio imperatyvo šaltinis ir kuris nu- 
brėžia politikai jos teisėtų veiksmų ribas. 
Taigi, kad ir ką sakytų HEGELis, kantizmas 
nėra tik formali doktrina, kuri (Hegelio 
žodžiais) „skrandyje galiausiai palieka ne- 
suvirškintą šaltos pareigos gumula”. 

Be to, Kantui akivaizdu, kad piliečiai (ne 
valdiniai) respublikoje priešintųsi karui dėl 
teisėto savimeilės motyvo. Todėl respubli- 
konizmas (šalies viduje) ir amžinoji taika 
(tarp šalių) yra susiję, visiškai neatskiriami 
dalykai. Štai kodėl Kantas sako, kad galio- 
jant „konstitucijai, kurioje valdinys nėra pi- 
lietis ir kuri dėl to nėra respublikinė, pra- 
dėti karą yra pats lengviausias dalykas 
pasaulyje“ — nors „protas kaip aukščiau- 
sioji moralinė įstatymų leidžiamoji galia vi- 
siškai smerkia karą kaip teisumo įrodymo 
būdą“. Todėl respublikinė pilietybė pade- 

da esminiam moraliniam tikslui, kuris bū- 
tų nepasiekiamas vien gera valia dėl žmo- 
gaus patologiškumo. Kanto įsitikinimu, 
valstybių išorės santykius formuoja vi- 
daus santykiai; kaip tik todėl jis teigia, kad 
pirmutinė amžinosios taikos sąlyga yra 
„respublikinė kiekvienos valstybės 
santvarka“. 

Visa tai Kantas pateikia įsimintinuose 
paskutiniuose Teisės metafizikos pagrindų 
puslapiuose: 


Mūsų moralinis praktinis protas skelbia 
šį neatšaukiamą veto: neturi būti jokio 
karo - nei tarp paskirų pirmykščių žmo- 
nių, nei tarp valstybių, kurios, kad ir 
saistomos teisės viduje, tebėra beteisės 
tarpusavio santykių atžvilgiu; karas nė- 
ra tas būdas, kuriuo kam nors leistina 
siekti savo teisių... Galima sakyti, jog ši 
visuotinės ir tvarios taikos kūrimo 
užduotis yra ne tik teisės grynojo proto 
ribose teorijos dalis, bet ir visas galuti- 
nis jos tikslas (Endzweck). (Žr. Political 
Writings, p. 174.) 


Tai patvirtina ir susieja visa, kas buvo 
sakyta anksčiau: moralė vetuoja karą (nes 
kare tikslai savaime traktuojami vien kaip 
priemonės, o žmonės - kaip daiktai); tai- 
kos kaip moralinio tikslo galima siekti ei- 
nant teisiniu keliu, įtvirtinant tokią sant- 
varką (būtent „respublikonizmą visose 
valstybėse imant jas skyrium ir kaip visu- 
mą“), kuri skatintų piliečius, vadovaujan- 
tis savimeilės motyvu, vetuoti karą; many- 
ti, jog karą draudžiantis moralės dėsnis gali 
būti klaidingas, reiškia išsižadėti proto ir 
nusiristi atgal į „gamtos mechanizmą“; tei- 
sės, kuri juridiškai pasiekia tam tikrų mo- 
ralinių tikslų (net be geros valios), „galuti- 
nis tikslas“ (Endzweck) yra visuotinė ir tvari 
taika. Kažin ar kituose Kanto raštuose yra 
raiškiau ir įtaigiau apibrėžta jo politinės 
koncepcijos sąvoka, kurioje politika nu- 
silenkia moralės tikslams. Svajingas, tačiau 
kartu ir gaiviai blaivus jos patosas išperka 
sausesnes Teisės metafizikos pagrindų teks- 

to vietas. Ir ji patvirtina tai, kuo niekada 
neturi būti abejojama - Kantas yra 
aukščiausio rango politinis filosofas, ku- 
rio evoliuciniai politiniai tikslai, jeigu jie 
būtų pasiekti, taptų vertinga revoliucija is- 
torijoje. PR 

Kapitalizmas — ekonominė sistema, kurią 
pirmiausia sudaro laisvoje rinkoje konku- 
ruojančios privačios nuosavybės įmonės. 
Politiniai mąstytojai gynė kapitalizmą dėl 
įvairių priežasčių: ekonomiškai jis veiks- 
mingas; suteikia laisvę ir tiesiogiai skatin- 
damas ekonominę iniciatyvą, ir netiesiogiai 
per nusistovėjusią sąjungą su liberaliomis 
politinėmis institucijomis; priverčia indivi- 
dus atsakyti už savo likimą ir taip didina 


KAUTSKY 


pasitikėjimą savimi; suteikia galimybę išlie- 
ti asmenines ambicijas, kurios kitaip taptų 
politiškai žalingos. Tokios gynybos pa- 
vyzdžių žr. KLASIKINĖ POLITINĖ 
EKONOMIJA, LIBERTARIZMAS, SMITHas ir 
HYEKas. Kapitalizmą įnirtingai puolė 
SOCIALIZMO šalininkai, ypač MARXas ir 
jo sekėjai (Žr. MARKSIZMAS), pastarieji 
manė, kad kapitalizmui būdingas SUSVE- 
TIMĖJIMAS ir darbininkų klasės IŠNAU- 
DOJIMAS, o sistema toli gražu nėra veiks- 
minga ir taps vis didėjančių ekonominių 
krizių auka. Svelnesne reakciją randame 
SOCIALDEMOKRATIJOJE, kuri siekia su- 
mažinti neriboto kapitalizmo blogybes at- 
rankinio valstybės koregavimo būdu. 

Kapitalizmo nederėtų painioti su rinkos 
ekonomika. Jis numato įmonių darbuotojų 
ir įmonių savininkų atskyrimą, ir tuo ski- 
riasi nuo valstietiškų ekonomikų ir nuo so- 
cializmo, pagrįsto kooperatine nuosavybe, 
formų. Sudėtingesnė problema yra nusta- 
tyti leistiną valstybės įsikišimo į ekonomi- 
ką laipsnį ir ribą, kai jos jau nebus galima 
apibrėžti kaip kapitalistinės. Šiai problemai 
spręsti buvo sugalvota tokių naujadarų 
kaip, pvz., VALSTYBINIS KAPITALIZMAS. 
DLM 

Kautsky Karl (1854-1938) - vokiečių socia- 
listinis teoretikas. Būdamas Die Neue Zeit, 
Vokietijos socialdemokratų partijos pagrin- 
dinio teorinio žurnalo redaktoriumi, Kaut- 
sky suvaidino svarbų vaidmenį ir vokiečių 
socialdemokratijoje, ir Antrajame interna- 
cionale. Tačiau jo kaip svarbiausio 
MARKSIZMO aiskintojo įtaka labai sumažėjo 
paskutiniais jo gyvenimo dešimtmečiais. 

Kautsky marksizmas buvo evoliucinis 
ir deterministinis. Kautsky buvo darvinis- 
tas prieš tapdamas marksistu ir visą gyve- 
nimą iš dalies toks išliko, savo socialinės 
evoliucijos teoriją visada siedamas su gam- 
tos evoliucijos sąvokomis; iš čia kildintinas 
ir jo pabrėžtinis dėmesys gamybinėms jė- 
goms bei objektyviam būtinumui. Kautsky 
padėjo daug pastangų gindamas tai, ką 
laikė tradicine marksizmo ortodoksija. Jo 
įsitikinimu, monopolijų bei kartelių atsira- 
dimas rodo galutinę kapitalizmo degene- 
raciją: tolydžio sunkėjančios ekonominės 
krizės, kylančios dėl mažėjančio vartojimo, 
ir proletarizuojančios net vidurinę klasę, 
netrukus turėjo sužlugdyti visą sistemą. 
Tačiau dviejose srityse Kautsky iškėlė išties 
naujoviškų idėjų. Pirma, knygoje Agrarinis 
klausimas (Die Agrarfrage; 1899) jis mėgino 
įrodyti, kad vokiečių valstietijos interesai — 
ypač protekciniai muitai ir privati žemės 
nuosavybė - tiesiogiai prieštaravo prole- 
tariato interesams; kita vertus, valstietija 
proletarizavosi taip pat dėl didėjančios 
priklausomybės nuo kapitalo investicijų. 
Antra, jis iškėlė „ultraimperializmo“ kon- 
cepciją. Ankstyvuose savo darbuose laiky- 
damasis vartojimo nepakankamumo idėjos 
Kautsky teigė, kad kapitalo eksportas buvo 
mėginimas riboti gamybą ir tokiu būdu sta- 
bilizuoti sistemą. Vėliau jis atkreipė dėme- 
sj į kapitalizmo pajėgumą šį tikslą pasiekti — 
bent laikinai - organizuojant tarptautinius 
kartelius, kurie, be to, užkirstų kelią gin- 
klavimosi varžyboms ir karui. 

Kautsky visada pabrėžė klasių kovos 
realumą ir klasinių kompromisų negalimy- 
be. Tačiau ši deterministinė nuostata verte 
jį laikytis gana pasyvios politinės pozici- 
jos. Jis numatė kai ką iš LENINO doktrinos 
apie socialistinio sąmoningumo atsiradimą 
už darbininkų klasės ribų, nes buvo įsitiki- 
nęs, kad mokslinis socializmas yra teorija, 
kuriama iš stebėjimų ir vėliau mokslininkų 
vartojama kaip socialinė technologija. Teik- 
damas valstybės radikalios transformacijos 
idėją jis turėjo omeny tai, kad būsimosios 
proletarinės revoliucijos ir proletariato dik- 

tatūros uždavinys — padaryti Vokietiją vi- 
siškai demokratinę. O tai reiškė tik proleta- 
riato daugumos valdžią išliekant demokra- 
tinėms — ir parlamentinems - institucijoms. 
Tačiau šio minties aspekto Kautsky nieka- 
da reikiamai neišplėtojo, nes visada tvirčiau 
jautėsi sociologinėse bei istorinėse marksiz- 
mo srityse. DTMcL 

Keynes John Maynard (1883-1946) - britų 
ekonomistas. Išugdytas Sidgwicko, Mars- 
hallo ir G. E. Moore’o laiky Kembridze Key- 
nesas padarė revoliuciją ekonomikoje savo 
Bendrąja užimtumo, palūkanų ir pinigų teori- 
ja (General Theory of Employment, Interest and 
Money; 1936), kuri įteisino deficitinį finan- 
savimą kaip užimtumo skatinimo būdą. 
1919 m. jis ragino sudaryti kilniadvasišką 
taikos sutartį su Vokietija. Keynesas buvo 
vienas iš Tarptautinio valiutos fondo stei- 
gėjų. 

Keyneso įsitikinimu, tokie reiškiniai 
kaip skurdas bei „ekonominė klasių ir tau- 
tų kova“ (gresianti karu) gali būti įveikti 
socialinės reorganizacijos priemonėmis. Jis 
atmetė „valstybinį socializmą“ ir tvirtino, 
kad kapitalizmas padeda išsaugoti as- 
mens laisvę ir skatina veiksmingumą — nes 
remiasi decentralizuotais sprendimais bei 
asmeniniu suinteresuotumu. Tačiau laissez- 
faire kapitalizmo „ekonominė anarchija“ 

negarantuoja visiško užimtumo ar pakan- 
kamos pajamų ir turto lygybės. Šiems tiks- 
lams pasiekti reikalingi bendri veiksmai. 
Valstybės funkcijų gausinimas (ypač stei- 
giant pusiau autonomines agentūras) ir di- 
desnė valstybinė privačių išlaidų bei inves- 
ticijų valdymo galia (mažinant palūkanų 
normas bei kuriant viešųjų darbų progra- 
mas) yra tos priemonės, kuriomis galima 
sukurti „socialinį teisingumą ir socialinį sta- 
biluma”. Jos gali padėti išlaikyti modifikuo- 
tą kapitalizmą, kuriame, kaip vylėsi Keyne- 
sas, sumažės „piniginio motyvo“ reikšmė. 

Nors ekonomistai tebesiginčija dėl Key- 
neso doktrinų reikšmės, „keinsiškoji“ eko- 
nominė politika dabar visuotinai kriti- 
kuojama kaip infliacijos didėjimo bei 
biurokratinės ekspansijos šaltinis. Tačiau 
kai kurie mano, jog spartus ekonominis po- 
kario augimas ir aukštas užimtumo lygis 
(bent iki aštuntojo XX a. dešimtmečio) bu- 
vo tų doktrinų nuopelnas. DJM 

Kelsen Hans (1881-1973) — austrų teisės 
teoretikas, „grynosios“ teisės teorijos kūrė- 
jas. Gimęs žydų šeimoje Galicijoje, Kelse- 
nas studijavo teisę Vienoje, buvo teisės pro- 
fesorius Vienoje (1911-1930) ir Kelne 
(1930-1933). Į valdžią atėjus Hitleriui, per- 
sikėlė į Prahą (1933-1938), paskui į Zene- 
vą; galiausiai išvyko į JAV ir ten Berklyje 
praleido likusius tris savo ilgo gyvenimo 
dešimtmečius, visiškai atsidėjęs teisės stu- 
dijoms. Šių studijų rezultatas buvo įtaigiau- 
sia ir išsamiausia doktrina iš visų ligšioli- 
nių teisinio pozityvizmo doktrinų. 

Svarbiausia Kelseno gvildenama proble- 
ma yra epistemologinė: kaip galimas moks- 
liškas (wissenschaftlich) ir objektyvus tokio 
normatyvinio dalyko kaip teisė pažinimas? 
Žinant neokantizmo dvasią, šimtmečių san- 
dūroje vyravusią Vienoje, ši problema virs- 
ta transcendentalių prielaidų, darančių tokį 
pažinimą galimą, paieška. Panašiai kaip 
suponuotas priežastingumo principas 
grindžia tam tikrų įvykių ryšius (priežasti- 
nius ryšius), kurių pažinimas ir aiškinimas 
yra gamtos mokslų užduotis „esamybės“ 
srityje, taip turi egzistuoti ir koks nors su- 
ponuotas principas, padedantis mums su- 
prasti būdingą normatyvinį ryšį („jeigu yra 
A, tai B privalo būti“), kurio pažinimas ir 
aiškinimas, arba racionalioji rekonstrukcija, 
yra normatyvinio mokslo, tiriančio „priva- 
lomybės“ sritį, užduotis. Kelsenui šis prin- 
cipas yra ,,imputacijos”, arba „priskyrimo“, 
principas (Zurechnung). 

Norint pažinti kurią nors realią teisinę 
tvarką, būtina iš anksto numatyti, kad ga- 
lioja „istoriškai pirmasis“ konstitucinis ak- 
tas: jis reglamentuoja, kokiu būdu visuo- 
menėje, kurią apibrėžia atitinkama 
konstitucinė tvarka, privalo būti vartojama 
jėga; visos jam pavaldžios teisinės normos 
galioja, nes sukuriamos naudojantis kon- 
stitucinėmis galiomis. Ši suponuota - bet 
ne pozityviai nustatyta — norma, arba 
Grundnorm („pamatinė norma“), yra tai, kas 
mūsų supratimą apie realius ir potencialius 
priežastinius žmonių veiksmų padarinius 
kitiems Žmonėms transformuoja, ir tada jie 
suprantami kaip tokie, kurie kitus asmenis 
įpareigoja laikytis tam tikrų elgesio stan- 
dartų ir kuriuos šie savo ruožtu gali suvokti 
kaip įpareigojančius. Grundnorm, pamati- 
nė norma, yra labiausiai išgarsėjęs ir plačiai 
žinomas, nors ne visiems suprantamas, Kel- 
seno intelektinis darinys. 

Koncepcija reiškia dinaminį požiūrį į 
teisinę tvarką, ir Kelsenas išties jo laikosi. 
Žvelgiant diachroniškai, pozityviosios tei- 
sės tvarka yra tokia tvarka, kuri reglamen- 
tuoja savo pačios kūrimąsi. Konstitucija, įt- 
virtinta Žmonių aktais arba papročiais, 

suteikia juridinės galios įstatymų leidybos 
aktams, jeigu jie atliekami kvalifikuotų įs- 
tatymų leidėjų; pirminė įstatymų leidyba 
savo ruožtu gali sankcionuoti antrinę įsta- 
tymų leidybą; visos bendros įstatymų lei- 
dybos formos leidžia juridines sankcijas ir 
tokiu būdu įteisina jų vartojimą, jei įrodo- 
ma, kad įstatymas pažeistas; o juridinis 
sankcijų skyrimas leidžia sankcinius pa- 
reigūnų bei piliečių veiksmus. Teisinė sis- 
tema yra toks procesas, kai normos tolydžio 
tikslinamos, kol galiausiai sukuriamos in- 
dividams skirtos direktyvos. Tikslinimas 
taip pat reiškia dviprasmiškumo šalinimą: 
bendros normos visada palieka tam tikrą 
nuožiūros laisvę ir interpretacijos galimy- 
bę. Bendroji norma, teikianti schemą veiks- 
mams vertinti (juos vertinant kaip „teisė- 
tus“ arba „neteisėtus“ ir t. t.), negali 
išsamiai apibūdinti konkretų atvejį - ga- 
liausiai tai padaro tik individualizuotos 
normos. Todėl visose dinaminės hierarchi- 
jos pakopose turi būti paliekama vietos 
laisvai nuožiūrai, kad būtų užpildomos 
spragos ir mažinamas neapibrėžtumas — 
nes tik individualizuotos normos gali bū- 
ti visiškai apibrėžtos. Procesas nėra de- 
duktyvus; specifinės normos negali būti 
dedukuotos iš bendrųjų, jos tik gali būti 
sukurtos asmenų, kuriems bendrosios nor- 
mos suteikia jų kūrimo galią. 

Tokie normų kūrimo aktai leidžia su- 
prasti „privalėjimą“, tad ir normatyvumo 
kategoriją. Kiekvienas valios aktas, nu- 
kreiptas į kitą asmenį, savo subjektyviu ke- 
tinimu verčia kitą ką nors daryti. Tačiau 
šis „subjektyvus ketinimas“, šis subjekty- 
vus „tu privalai“, nebūtinai turi objektyvią 
ar net intersubjektyvią prasmę. Kelseno te- 
zėje sakoma, kad tik deramai autorizuota- 
me valios akte subjektyvios ir objektyvios 
prasmės sutampa. Tik remiantis raciona- 
lia Grundnorm prielaida galimas objektyvus 
(intersubjektyvus) normatyvinis sprendi- 
mas. O Grundnorm prielaidos racionalumo 
sąlyga yra tai, kad konstitucinė tvarka, ku- 
rią ji apibrėžia, yra daugiau ar mažiau 
veiksminga. 

Žvelgiant diachroniškai, teisė atsi- 
skleidžia kaip dinaminė tvarka, reglamen- 
tuojanti savo pačios kūrimą; tačiau į ją visa- 
da galima žvelgti ir sinchroniškai, statiniu 
aspektu. Šis perspektyvinis požiūris at- 
skleidžia kitą būdingą teisinės tvarkos 
bruožą - prievartinį jos pobūdį. Statinėje tei- 
sės interpretacijoje kiekvienas teisės elemen- 
tas — neišskiriant Grundnorm ir konstituci- 
jos — tampa vienokios ar kitokios sankcijos 
leidimo šaltiniu: galiojant konstitucijai, su- 
tarties teisei, tai pat tam tikrai sutarčiai, vie- 
nai šaliai ją pažeidus ir kitai pareiškus teisė- 
tas pretenzijas, įrodžius pažeidimo faktą bei 
padarytą žalą, teismas privalo reikalauti iš 
šalies, pažeidusios sutartį, atlyginti kitai 
šaliai padarytą žalą ir taip toliau. Ir at- 
virkščiai, kiekvienas asmens prievartos ak- 
tas prieš kitą asmenį yra arba pažeidimas 
(deliktas), arba sankcija. Taigi numatydama 
visuotinę prievartos reglamentaciją teisė gali 
būti traktuojama kaip taikos tvarka; būtent 
taip ją traktuoja Kelsenas. 

Turėdamas galvoje visas šias idėjas Kel- 
senas įtaigiai aiškina valstybę kaip vienin- 
gos teisinės tvarkos personifikaciją. Jei tei- 
sinė tvarka, aprėpianti tam tikrą teritoriją, 
yra veiksminga ir santykinai centralizuota, 
mes priskiriame teisinės tvarkos organų 
veiksmus (jiems veikiant pagal savo oficia- 
lų statusą) vienai personifikuotai būtybei — 
„Valstybei“. Taigi kalbėdami apie valstybę 
kalbame apie teisę vienu iš jos aspektų, ir 
atvirkščiai; negalimas joks teisės ir valsty- 
bės dualizmas, todėl teorijos, kurios teisę lai- 
ko valstybės kūriniu, yra tuščios. 

Valstybės ir jų teisinės sistemos yra pa- 
valdžios TARPTAUTINEI TEISEI, kurios 
veiksmingumo principas garantuoja galio- 
jančių aktų statusą visiems teisėtai įgalio- 
tų valstybės pareigūnų veiksmams. Tu- 
rėdamas visa tai galvoje, Kelsenas iškelia 
labai ginčytiną (ir veikiausiai klaidingą) 
tarptautinės ir valstybinės teisės vienin- 
gumo teoriją. Visos valstybinės teisinės 
sistemos, jo nuomone, iš esmės tampa 
tarptautinės teisinės tvarkos posistemėmis. 
Viešpatauja normatyvinis monizmas. 

Kaip tik šis monistinis požiūris Kelse- 
ną skatina formuluoti tezę, kad negalimas 
galiojančių normų konfliktas. Iškilus dvie- 
jų teisinių ar moralinių normų kolizijai, vie- 
na is jy arba abi turi būti visiškai negalio- 
jančios. Metaetikoje būdamas subjektyvistas 
Kelsenas daro išvadą, jog vienintelis objek- 
tyvios ir visuomeniškai veiksmingos nor- 
matyvinės tvarkos šaltinis gali būti tik tei- 
sė, nepaisant visų jos trūkumų. Idėja, kad 
teisės galiojimas gali priklausyti nuo ob- 
jektyvių moralinių vertybių, jam atrodo ab- 
surdiška. 

Neišvengiamas bendrų teisinių normų 
neapibrėžtumas vis dėlto nereiškia, kad tei- 
sinių normų įgyvendinimas ar teisės taiky- 
mas konkrečiais atvejais būtinai susijęs su 
ideologiniu veiksniu. Ideologija neišvengia- 
ma teisinėje veikloje, tačiau ji neturi būti pai- 
niojama nei su teisės mokslu, nei su grynaja 
teisės teorija. Šiais klausimais Kelsenas il- 
gai polemizavo su marksistiniais juristais; 
Kelseno poziciją šioje polemikoje rodo jo Ko- 
munistinė teisės teorija (1955). NMacC 

KINŲ POLITINE MINTIS 


Kinų politinė mintis. Nors Konfucijaus or- 
todoksija viešpatavo ilgai, kinų politinė 
mintis išsamumu ir įvairove gali konkuruo- 
ti su Europa. Ją galima periodizuoti prade- 
dant Šango ir Džou dinastijomis (maždaug 
nuo 1766 iki 1122 m. pr. Kr. ir nuo 1122 m. 
pr. Kr.), kurios valdė žemutinį Geltonosios 
upės baseiną. Tuo metu ten dar nebuvo po- 
litinės minties, bet plėtojosi aiški politinė 
tradicija. Nuo tada, kai Džou dinastija sui- 
ro ir virto saujele kariaujančių valstybių (po 
770 m. pr. Kr.), iki tada, kai Ciny dinastija 
suvienijo sritis, lig tol sudarančias etninės 
Kinijos šerdį (221 m. pr. Kr.), suklestėjo teo- 
rijos apie valdymą. Tai buvo „šimto mokyk- 
lų“ laikotarpis, kurį šiuolaikiniai kinai vis 
dar apibūdina kaip laisvo diskurso modelį 
(iš čia atsirado Mao posakis: „Leiskite 
žydėti šimtui gėlių, leiskite ginčytis šimtui 
mokyklų“). Svarbiausios iš šių mokyklų bu- 
vo konfucianizmas, legalizmas ir daoiz- 
mas. Po trumpalaikės Ciny dinastijos vie- 
na po kitos Kiniją valdė daug dinastijų (nuo 
206 m. pr. Kr.), daugiau ar mažiau ištiki- 
mų konfucianizmui, nors su tam tikromis 
pertraukomis, kai daoizmas ar budizmas 
tapdavo rūmų mada. Šį laikotarpį galima 
vadinti oficialiojo konfucianizmo laikotar- 
piu, nors tai buvo sinkretiška ir besiplė- 
tojanti doktrina, gerokai nutolusi nuo jos 
kūrėjo įsitikinimų. XI ir XII a. patyręs filo- 
sofinių pagrindų atsinaujinimą (neokonfu- 
cianizmo atgimimas) konfucianizmas išli- 
ko imperijos pažiūra, kol buvo sunaikinta 
paskutinė dinastija (1911), nors jo įtaka iki 
šiol juntama Kinijoje, taip pat ir Rytų Azi- 
jos kultūroje. 

Pirmieji kinų politinės minties tekstai il- 
gai buvo siejami su Džou dinastija, nors 
vėliau atliktais tyrimais nustatyta, jog kai 
kurios jų dalys yra vėlesnės klastotės. Ši 
„klasika“ — tai eilėraščių, istorinių ir rūmų 
įrašų, pranašysčių rinkiniai; tradiciškai bu- 
vo tikima, kad tai raštiški aukso amžiaus 
likučiai. Paslaptingiausiems ir migločiau- 
siems posakiams buvo priskiriama didi 
prasmė, todėl jie turėjo tam tikrus ilgus ko- 
mentarus. Ypač reikšmingos dvi politinės 

tradicijos, kurias nurodė jų komentatoriai. 
Pirma yra „rojaus mandato“ tradicija, kuri 
reiškia, jog valdovo rūmams patikima val- 
dyti imperiją, jei valdoma dorovingai ir 
mielaširdingai, tačiau teisė valdyti atima- 
ma, jei valdovas iškrypsta arba gyventojus 
užpuola nelaimės. Antra tradicija kalba 
apie pavyzdinį moralų tam tikrų anksty- 
vųjų išmintingų valdovų elgesį; vienas iš 
jų vietoje sūnaus įpėdiniu pasirinko nepa- 
prastai dorybingą prastuolį. 

Pirmasis politinis mąstytojas (jei ne- 
kalbėsime apie legalistą Kuan Dzi, miru- 
sį 645 m. pr. Kr.; žinoma, kad jo raštai 
iškraipyti) buvo Konfucijus (Kong Fu Dzi, 
551-479 m. pr. Kr.). Nors senovėje jam bu- 
vo priskiriama kitų tekstų autorystė ir 
perdavimas, jo pažiūras geriausia aiškin- 
tis iš Pašnekesių. Vėlesnė tradicija Konfu- 
cijui priskyrė svarbaus valdininko statu- 
są ir netgi antgamtines galias, tačiau iš to 
laikotarpio liudijimų aišku, kad jis buvo 
keliaujantis mokslininkas ir mokytojas, 
kurio ištekliai buvo labai kuklūs ir kuriam 
niekada nesisekė atkreipti į save galingų- 
jų dėmesį, nors kurį laiką ėjo antraeiles pa- 
reigas savo valstybėje. Konfucijus pareiškė 
ketinąs atgaivinti nusilpusius Džou di- 
nastijos ritualus, ceremonijas ir įpročius, 
tačiau jo siūlymai, kaip susidoroti su to 
meto netvarka ir blogybėmis, buvo iš tiesų 
novatoriški. Konfucijaus idealas yra val- 
dymas, grindžiamas moraliniu pa- 
vyzdžiu, o ne kariniu pranašumu ar pa- 
veldimos įpėdinystės tvarka. Valdovas turi 
taip elgtis ir tvarkyti savo šeimynykščius, 
kad visi žmonės norėtų būti jo valdiniais 
ir jų elgesiui kontroliuoti nereikėtų jokių 
įstatymų. Valdovo valdžios patarėjai ir 
valdininkai turi būti nusipelnę žmonės 
(„džentelmenai“), tai rodytų jų išsimoks- 
linimas ir mokslo gebėjimai. Konfucijaus 
manymu, „kilnumas“ (pagrindinė konfu- 
cianizmo dorybė) taps mokslo menų mo- 
kovų elgesio standartu ir jie darbuosis pa- 
prastų Žmonių gerovei, nes pastarųjų 
darbas yra vienintelis tikrojo turto šalti- 
nis. Konfucijus neskiria šeimos ir politi- 

nio autoriteto, visuomenę supranta kaip 
valdovo namų ūkio tęsinį, o gerai tvarko- 
mą šeimą laiko valstybės pagrindu. 

Daugelį aristokratinių Džou civilizaci- 
jos tradicijų ir vertybių Konfucijus tęsė ir 
gerokai transformavo. Jis neabejodamas 
pritarė, kad socialinė hierarchija ir darbo 
pasidalijimas (tarp valstiečių ir mokslinin- 
kų) būtini, bet manė, jog dauguma žmonių 
geba tobulėti mokydamiesi, ir pats moky- 
davo tuos, kurie siūlydavo nors menkiau- 
sią dovaną ir pasirodydavo esą stropūs. Jis 
pabrėžė daugybę valdovo pareigų valdi- 
niams bei mokytų Žmonių pareigą tarnau- 
ti valstybei, įsipareigojimą duoti patarimų, 
pagrįstųjų kilnumo reikalavimų suvokimu, 
netjei šie būtų nepageidautini. Be kelių (ne- 
antropomorfinio) „rojaus“ kaip dorybės 
šaltinio ir likimo lėmėjo paminėjimų, Kon- 
fucijaus teorijos pagrindas yra pasaulie- 
tiškas, o ne dvasinis, tiksliam politinių 
ritualų ir ceremonijų laikymuisi joje sutei- 
kiama tam tikra religinė reikšmė. 

Vėliau konfucianistai stebėtinai skirtin- 
gai išplėtojo šią teoriją. Mencijus (Meng 
Dzi, apie 372-289 m. pr. Kr.), anuomet la- 
bai įtakingas mąstytojas, kurio darbai vė- 
liau tapo antruoju autoritetu po jo moky- 
tojo, svarstymams pasirinko Konfucijaus 
apmąstymus apie dorybės šaltinius. Teori- 
joje, panašioje į vakarietišką moralinį insti- 
tucionalizmą, Mencijus teigė, kad kiekvie- 
no žmogaus (kuris pats yra kosminės 
tvarkos atspindys) „originalioje širdyje“ 
yra keturių gemalų užuomazgos, kurių 
vystymasis priklauso nuo palankios aplin- 
kos, o ypač nuo tinkamo išsilavinimo. Jis 
smarkiai kritikavo to laikotarpio didikų 
pasitikėjimą jėga ir reikalavo karaliaus 
valdymo žmonių labui, netgi pateisinda- 
mas tironų žudymą. Siun Dzi (apie 298- 
238 m. pr. Kr.), kuris buvo valdininkas ir 
mokytojas, priešingai aiškino Konfucijaus 
palikimą. Jo manymu, troškimas yra ryš- 
kiausias žmogaus prigimties bruožas („ne- 
daug daiktų, daug troškimų“), nors jis pri- 
pažino ir universalų žmogaus gebėjimą 
mokytis bei suvokti kultūrą. Jo mąstymas 

buvo panašus į Hobbeso (jis irgi reikalavo 
viską aiškiai ir nuosekliai įvardyti, nes tai 
esąs vienintelis tinkamo mąstymo pagrin- 
das), be to, jis rašė beveik nepaliaujamai 
vykstant karui, o į civilizaciją, jos ritualus 
ir ceremonijas žiūrėjo kaip į vienintelį tai- 
kos šaltinį. Iš jų Žmonės turi mokytis dory- 
bių, kiekvienos kartos žmones būtina atkak- 
liai drausminti, antraip jie bus tik troškimų 
vergai. Tokios užduoties priežiūra kara- 
liškajai valdžiai, kurioje vyrauja konfucia- 
nizmo patarėjai, buvo svarbiausias daly- 
kas. Mencijus buvo mistikas, o Siun Dzi — 
racionalistas. „Rojų“ jis nužemino iki gam- 
tos veiklos ir paskelbė, kad gamta yra abe- 
jinga Žmogaus pastangoms, todėl žmonių 
likimas priklauso nuo jų pačių. 
Pagrindinis konfucianizmo varžovas 
legalizmas (arba „metodo mokykla“) nesu- 
siformavo iš vieno teoretiko raštų, o yra įvai- 
rių elementų mišinys, kurį filosofiškai nu- 
dailino paskutinis didis legalistų teoretikas 
Han Fei Dzi (apie 280—233 m. pr. Kr.). Anks- 
tyvieji legalistai (nekalbant apie Kuan Dzi, 
kuris miré 645 m. pr. Kr.) buvo Sang Jangas 
(mirė 338 m. pr. Kr.) ir Sen Pu-hai (apie 400- 
337 m. pr. Kr.). Pirmajam politikoje pavyko 
iškelti vakarinę kariaujančią Cinų valsty- 
be į efektyvumo bei galios viršūnę ir sukur- 
ti Kinijos vienybės su Ciny ženklu kitame 
šimtmetyje pagrindą. Šang Jangas ketino or- 
ganizuoti valstybę kaip veiksmingą karo 
instrumentą. Valdininkų postų paveldėto- 
jus turėjo pakeisti gabūs administratoriai, 
kuriems valdovo noras - įsakymas; žemės 
ūkis ir amatai turėjo būti skatinami daug 
labiau negu prekyba ir nepagrįstas vartoji- 
mas. Konkuruojančios doktrinos turėjo bū- 
ti sunaikintos vardan paprastų žmonių, ku- 
rių mokytojais taptų magistratai, labui, o 
gyventojai organizuotųsi taip, kad kiekvie- 
na grupė atsakytų uz savo narių elgesį. 
Šang Jango bendraamžis Šen Pu-hai kele- 
rius metus tarnavo mažos Hano valstybės 
kancleriu. Nors išliko tik jo raštų fragmen- 
tai, aišku, kad daug dėmesio jis kreipė į ad- 
ministravimo būdus ir valdymo metodus. 
Jo patarimuose valdovui sakoma, kad į pa- 

reigas reikia žiūrėti taip, kaip būdinga dao- 
istiniam neprisirišimo kaip kelio į išmintį 
puoselėjimui. Valdovas yra nejudrus kaip 
rato ašis, o ministrai ir valdininkai nesu- 
stodami sukasi kaip stipinai. Jo valia yra 
lemiama, jei valdymas įmanomas, tačiau 
jis valdo situaciją, vengdamas reikšti savo 
pirmumą prieš priimdamas sprendimą ir 
įsitraukti formuojant tikrąją politiką. 

Šie ir kiti elementai buvo surinkti Han 
Fei Dzi raštuose. Kartu su Siun Dzi jis yra 
turbūt tinkamiausias kinų politinis teore- 
tikas Vakarų skaitytojui. Han Fei Dzi jau- 
nystėje mokėsi iš Siun Dzi, šį tą perėmė iš 
pastarojo žmogaus prigimties ir jos lanks- 
tumo vertinimų, nors atskyrė juos nuo kon- 
fuciškojo tikėjimo kilnumu. Jis pateikia 
nuomonę, kad asmeniniai žmogaus ir vals- 
tybės standartai skiriasi ir kad valdovas turi 
turėti visišką laisvę naudoti „du svertus“ 
(atlyginimą ir bausmę), kurie leistų vyrau- 
ti valstybės standartams, nes tik jie padeda 
įtvirtinti tvarką. Subtiliai ir filosofiškai plė- 
todamas legalistų mintį, jog valstybė turi 
būti organizuota taip, kad valdovo noras 
taptų įstatymu, Han Fei Dzi imasi gvilden- 
ti problemą, kuri vakarietiškam mąstymui 
kilo daug vėliau. Valstybės administracija 
turi būti tvarkinga, nuspėjama ir laisva 
nuo asmeniškų įgeidžių kiek tai įmanoma — 
„įstatymas daro aukštos padėties žmonėms 
ne daugiau išimčių, negu vandentiekio 
vamzdis išlinksta, kad prisitaikytų prie 
medžio linkių“,- tokiu būdu nustatomi val- 
dovui taikomi suvaržymai. 

Daoizmo politinė teorija (kurios nerei- 
kia painioti su vėliau atsiradusia to paties 
pavadinimo religija) yra sunkiausiai 
paaiškinama. Pirmieji Džuang Dzi priski- 
riamo veikalo (parašyto apie 4 a. pr. Kr.) 
skyriai pataria tobulėjančiam išminčiui pa- 
sitraukti iš gyvenimo. Visos Žmogaus pa- 
stangos yra tuščios indiferentiškame pa- 
saulyje; todėl išminčius puoselėja 
paprastumą ir nenaudingumą, tai padeda 
jam suprasti žmogaus egzistencijos absur- 
diškumą. Lao Dzi priskiriamuose raštuose 
(parašytuose maždaug III a. pr. Kr. viduryje) 

taip pat galima rasti šį patarimą, kaip ir 
poetišką, subtilų jo metafizinio pagrindo 
plėtojimą. Dao arba „kelias“ (terminas, var- 
totas konfucianistų, bet kita prasme) yra vis- 
ką apimantis, neturintis ribų, todėl žmogui 
nesuvokiamas. Be to, jis „Žiaurus“, nes jo 
judėjimas Žmogaus nekontroliuojamas, jis 
net nepastebi žmogaus veiklos. Todėl 
išminčius šviečiasi nieko neveikdamas. 
Tačiau teiginiuose, panašiuose į legalistų 
rašytojų patarimus valdovui (pažymėtina, 
kad vėlesni apžvalgininkai randa filoso- 
finį dao ir legalizmo bendrumą), Lao Dzi 
taip pat sako, kad dao išminčius, pa- 
sižymintis proto rimtimi, kylančia iš ne- 
prisirišimo prie laikinų Žmonių pasaulio 
daiktų, būtų idealus valdovas. Toliau jis 
plėtoja kaimiško paprastumo viziją, kurio- 
je laikomasi nusistovėjusios tvarkos, o pro- 
tingiesiems neleidžiama atlikti jokio vaid- 
mens, nes neveiklumas yra aukščiausia 
politinė išmintis. 

Be šių trijų mokyklų, verta paminėti ir 
kitas. Mo Dzi (apie 479-390 m. pr. Kr.) bu- 
vo rimčiausias Konfucijaus konkurentas ir 
įkūrė karinį ordiną, turintį padėti priešin- 
tis agresyviam karui. Jis teigė, kad konfu- 
cianistai, skatindami sūnišką klusnumą, sa- 
vo politinę filosofiją grindė šališkumu, 
kuris buvo visų konfliktų priežastis, ir su- 
kūrė teoriją, kurios esmė - visuotinis ir ly- 
gus dėmesys (arba meilė) visiems žmo- 
nėms. Jis, be to, kritikavo Konfucijų dėl laiko 
ir išteklių švaistymo prabangioms ceremo- 
nijoms ir gedulo ritualams, tvirtino, kad 
valstybės priimta politika turi tenkinti pa- 
prastų Žmonių poreikius. Iš išlikusių Mo 
Dzi raštų neaišku, kaip jis tikėjosi nustaty- 
ti ir vykdyti tokią politiką. Viena, jis iškėlė 
populiarią epistemologiją — kas yra tikra, 
iš dalies galime matyti žmonių įsitikini- 
muose, — bet, antra vertus, jis buvo griežtas 
„Susitapatinimo su aukštesniuoju“ sąvo- 
kos šalininkas, nes tai gali garantuoti, kad 
visa valstybė paklus vienai krypčiai. Vėlesni 
Mo Dzi sekėjai, kurie sudarė pusiau religi- 
nę sektą, sukūrė logikos sistemą, nė kiek ne 
blogesnę negu graikų, bet vėliau Mo Dzi 

įtaka sumažėjo, o jo raštais nesidomėta ligi 
nesenų laikų. To meto Kinijoje gyvavo „var- 
dų mokykla“, gana margas sofistų ir logi- 
kų susibūrimas, kuriame buvo ginčijamasi 
egzistencijos, reliatyvumo, priežastingumo 
ir kitais panašiais filosofijos klausimais 
(Hui Sin (apie 380-305 m. pr. Kr.) sufor- 
mulavo Zenono judėjimo paradoksą, o 
Kung Sun Lung tuo pat metu rašė apie at- 
skirybės ir visuotinumo problemą). Nors jie 
iš dalies darė poveikį politinei minčiai, o 
kai kurie ėjo oficialias politines pareigas, 
jų įtakos negalima lyginti su sofistų įtaka 
klasikinėje Graikijoje. Taip pat reikia pa- 
minėti kinų rašytojų išmanymą apie karo, 
kuris tuo metu buvo endemiškas, politiką 
ir strategiją. Traktatas, tradiciškai priskiria- 
mas Siun Dzi (kurį galbūt galima sutapa- 
tinti su Siu Siun Pinu, gyvenusiu IV a. pr. 
Kr., arbajo tariamu protėviu Siun Vu, gyve- 
nusiu šimtmečiu anksčiau), yra ne tik stra- 
tegijos šedevras, jame išsamiai plėtojama 
ryšių tarp politikos ir karo tema, yra sky- 
rius apie naikinamąją techniką, vertą XX 
amžiaus. Be to, klestėjo daugybė metafizi- 
nių mokyklų (tarp jų in ir jang bei penkių 
elementų mokyklos), kurių poveikis nebu- 
vo tiesioginis. 

Kai Cinas 221 m. pr. Kr. suvienijo etni- 
nę Kiniją, jos valdovai iškėlė legalizmo vė- 
liavą. Trumpas ir engėjiškas Ciny dinasti- 
jos karaliavimas (imperatoriui, be kitų, 
patarinėjo Li Ssu, kartu su Han Fei Dzi mo- 
kęsis pas Siun Dzi) sudarė to neigiamo le- 
galizmo spaudimo, kuris tada tapo įpras- 
tas Kinijoje, pagrindą, nors ne taip seniai 
Mao Dzedunas siekė pagerinti šios mokyk- 
los reputaciją, lygindamas imperatoriaus 
Cino žygius su savo laimėjimais. Kai Hano 
dinastija (vardas, tapęs kinų tautos sinoni- 
mu) sumanė skelbti vieną mokyklą (141 m. 
pr. Kr.) tokia, su kuria galėtų būti tapatina- 
ma imperija, jie pasirinko konfucianizmą; 
tačiau tai buvo mokyklos šalininkų, nau- 
dojusių sinkretinį metodą, ir plačios, gau- 
siai gyvenamos srities valdymo praktinių 
poreikių beveik neatpažįstamai pakeistas 
konfucianizmas. 

Hano konfucianistai, iš kurių įtakin- 
giausias buvo Tung Chung-shu, bandė su- 
sieti Konfucijaus politinę ir moralinę filo- 
sofiją su in ir jang bei penkių elementų 
mokyklų metafizinėmis bei kosmologinė- 
mis spekuliacijomis, su dieviškų sąvokų 
pavyzdžiais iš Permainų knygos (Yijing). 
Tung Chung-shu suvokė visatą kaip orga- 
nišką esybę, kurioje in (simbolizuojantis vi- 
sa, kas tamsu, paklusnu, moteriška) ir jang 
(simbolizuojantis tai, kas šviesu, agresyvu, 
vyriška) bei išjų kilę penki elementai (van- 
duo, ugnis, medis, metalas, žemė) nuolat 
juda paklusdami nustatytai tvarkai. Šis ju- 
dėjimas sukuria metų laikus, gyvenimą ir 
žmogų. Žmogus yra kilniausias iš gyvų bū- 
tybių ir kartu visatos mikrokosmas; jo pri- 
gimtis (visų dorybių, tarp jų ir kilnumo, šal- 
tinis) sumišusi su jausmais ir emocijomis 
taip, kaip visatoje jang susipina su in. Kad 
ištobulintų prigimtį (nes tik nedaugelis ga- 
li tai padaryti be pagalbos) ir taip leistų pa- 
sireikšti kilnumui bei suvaldytų emocijas, 
žmogui reikia kultūros, o ją suteikti yra ka- 
rališkojo valdovo priedermė. Taigi Tung 
Chung-shu įdiegė tam tikras konfucianiz- 
mo praktikos ir etikos sąvokas į visiškai ne- 
panašią metafiziką. Jo teorija apima kitus 
elementus, tarp jų istorijos filosofiją. Anot 
jos, dinastijos keičia viena kitą pagal die- 
viškąjį mandatą ir nustatytus spalvų bei le- 
miamų padėčių ciklus; jis, be to, išdėstė 
nuomonę, kad nelaimės ir gamtos katast- 
rofos yra rodiklis, kad valdovas turėjo elg- 
tis taip, nes buvo pažeista teisinga tvarka 
ir planas, o tai yra nusižengimas, kuris rei- 
kalauja aukų, taip pat atlyginti nuostolius. 
Hano konfucianizmas buvo eklektiškas, nes 
apėmė daug ką iš legalistų imperijos admi- 
nistravimo praktikos. Dažnai tai būna atvi- 
rai pripažįstama, kaip antai Pokalbiuose apie 
druską ir geležį (81 m. pr. Kr.), kuriuos suda- 
ro aprašymas dialogo tarp į legalizmą lin- 
kusių valstybės ataskaitų, ypač susijusių 
su karinėmis ir administracinėmis išlaido- 
mis, gynėjų ir jų kritikų, kurie nuolat ape- 
liuoja į Konfucijaus taupumo vertybę ir eti- 
kos standartų, o ne brangaus biurokratinės 

prievartos mechanizmo, svarbą valstybei. 
Šis gyvas ir lengvai skaitomas veikalas pri- 
mena šiuolaikinius socialistų ir laisvosios 
rinkos šalininkų ginčus. Verta paminėti, 
kad apie 145-90 m. pr. Kr. pasirodė pirma 
didžioji Kinijos istorija, parašyta Suma 
Cieno. 

Pirmaisiais mūsų eros amžiais intelek- 
tualų dėmesį kurį laiką traukė daoizmas, 
bet vėliau kinai susidomėjo budizmu ir pa- 
siekė aukščiausios filosofinės, religinės ir 
politinės įtakos aukštumas Tangų dinasti- 
jos laikotarpiu (618-906). Mokslininkų gru- 
pė, siekianti priešpriešos užsienietiškam 
mokymui bei filosofinėms budistų metafi- 
zikos keliamoms problemoms, pradėjo tai, 
kas tapo žinoma kaip neokonfucianizmo 
atgimimas. Pradedant Sungų dinastija 
(960-1279) neokonfucianizmo įtaka plito, 
nepaisant mongolų įsiveržimo, o Mingų di- 
nastijos pradžioje (1368-1644) tapo orto- 
doksalia filosofija. Tuo metu kinų valdy- 
mo sistema rėmėsi reguliaria biurokratijos 
atranka per konfucianizmo menų ir rašto 
egzaminą, o paplitus spausdinimui Konfu- 
cijaus ir jo vėlesnių aiškintojų darbai pa- 
sklido po visą imperiją (taip pat Korėją, Ja- 
poniją, Vietnamą). Neokonfucianistai ir jų 
mokiniai buvo ne tik administratoriai, ver- 
slininkai, bet ir mokslininkai; jų teiginiai 
dažnai turėjo praktinių padarinių valdžios 
politikai, o kartais skausmingai atsiliepda- 
vojiems patiems. 

Nors neokonfucianizmas buvo platus 
judėjimas, apimantis įvairius ginčytinus da- 
lykus, Džu Si (1130-1200) XIV a. buvo pri- 
pažintas svarbiausiu jo atstovu. Džu Si po- 
litinės filosofijos metafizinis pagrindas 
panašus į vakarietišką neoplatonizmą. 
Kiekvienas egzistuojantis daiktas yra ypa- 
tingo ir nekintamo principo ar standarto 
materialios akimirkos realizavimas, todėl 
visatą sudaro tai, kas „turi formas“, arba 
materija (ki), ir tai, kas yra virš formų, arba 
principas (li). Visų visatos principų suma 
yra Aukščiausiasis principas (tai ki), o kaip 
Džu Si filosofija yra (pasak Hano konfu- 
cianizmo) organizmo filosofija, taip 

Aukščiausiasis principas yra pastovus kiek- 
viename daikte. Daikto principas, kaip ir 
neoplatonistų požiūriu, yra tobulas, bet ap- 
vilkus jį materialia forma atsiranda neto- 
bulumo, o kartu ir blogio galimybė. Norė- 
dami išvengti blogio ir judėti tobulumo link, 
kuris yra vienintelis principas, žmonės 
(ypač mokslininkai) turi stengtis lavinti pro- 
tą, bandyti suprasti principus ir sumuoti 
juos „tirdami daiktus“. Čia Džu Si turi gal- 
voje ne tiek empirinį materialaus pasaulio 
tyrimą, kiek intuityvios įžvalgos šuolį, pa- 
našų į dzenbudizmo „staigų nušvitimą“, 
išskyrus tai, kad reikia suprasti, kas yra 
egzistuojančios kosmoso tvarkos modelis, 
o ne jj pagrindžianti nerealybė. Naują ga- 
lią įgavo Konfucijaus nurodymas „pasi- 
taisyti ir grįžti prie ritualų“. Pasiekęs 
Aukščiausiąjį principą savyje mokslinin- 
kas turi svarbiausią pareigą reformuoti 
žmonių pasaulį pagal principus, kuriuos 
jau pažįsta. Taigi konfucianizmas toli 
gražu nėra, kaip manė Maxas Weberis, pa- 
togus ir konformistinis mokymas. Savo 
skelbėjams jis uždėjo dvigubą naštą arba 
sukėlė keblumo pojūtį. 

Džu Si idėjos buvo ganėtinai paplitu- 
sios, kad jas galima būtų priskirti ortodok- 
sinėms, tačiau kiti mokslininkai, ypač Vang 
Jangminas (1472-1529), kuris palaikė pro- 
to tapatumą ir daiktų principą (li), išplėto- 
jo visai kitokias Konfucijaus tradicijos in- 
terpretacijas. Vėliau atsirado 
konfucianizmo kritikų, o filologiniai tyri- 
mai suardė tam tikras tradicines nuomo- 
nes apie ankstyvųjų tekstų kompoziciją, bet 
jo jėga išliko gyva iki XIX a. pabaigos. Di- 
dysis radikalas ir 1898 m. reformų judėji- 
mo siela Kang Juvei (1858-1927) grindė sa- 
vo politiką (kuri, jei būtų paplitusi, būtų 
sugriovusi didžiumą tradicinių imperijos 
struktūrų) sava Konfucijaus kaip reforma- 
toriaus interpretacija, o išsamus Konfuci- 
jaus įvertinimas iš naujo buvo inicijuotas 
intelektinio sambrūzdžio, vykusio kartu su 
1919 m. gegužės ketvirtosios judėjimu. 

Šiuolaikinė kinų politinė mintis paty- 
rė poveikį beveik visų Vakarų politinės 

minties variantų, kurie buvo išversti. Na- 
cionalizmo doktrinos, tam tikrais aspek- 
tais patvirtinančios kinų pažiūras į savo 
tapatybę, turėjo daug sekėjų, įskaitant Sun 
Jatseną (1866-1925). Tačiau net kinų 
marksistai (žr. MAO DZEDUNAS) toliau 
naudojosi daugeliu konfucianizmo 
minčių. JSC 

Klasė. Socialinė klasė yra sąvoka, apibūdi- 
nanti visuomenės pasiskirstymą. Galima 
skirti tris socialinio gyvenimo „lygius“: 


(1) tai, ką galime vadinti ekonomine 
struktūra, kurią sudaro gamybos ir prekių 
bei paslaugų mainų srityje nusistovėjusių 
santykių visuma, - socialiniai santykiai, ku- 
rie nepriklauso nuo individų valios ir yra 
anapus jų; jie apibrėžia „tuščias“ pozicijas, 
kurias užima individai; 

(2) socialinės sąmonės tarpsubjektinis 
arba prasminis lygis, gyvosios patirties „iš 
vidaus matomas pasaulis“, kuris apima tai, 
kaip individai suvokia save ir aplinkinius; 

(3) veiksmų įvairiose gyvenimo srityse, 
individualių ir kolektyvinių, lygis, kuris ap- 
ima individų, kaip privačių asmenų, var- 
totojų, darbininkų, piliečių, elgesį, jų gy- 
venimo būdą bei pasirinkimą balsuojant ir 
tai, kaip jie gamybos bei politikos srityse 
yra organizuoti. 


Žodžiu, klasės tam tikroje visuomenėje 
egzistuoja tiek, kiek jos svarbios formuo- 
jant ryšius tarp šių trijų socialinio gyveni- 
mo lygių: jei ekonomiškai nulemta padėtis 
yra reikšmingai susijusi su žmonių gyve- 
nimo patirtimi bei sąmone ir jei abu šie 
veiksniai pastebimai veikia jų kaip varto- 
tojų, darbininkų ar piliečių elgesį — kaip jie 
gyvena, į kokias organizacijas stoja, kokias 
partijas palaiko ir taip toliau. 

Kad tai suprastume, galime mintyse at- 
likti tokį bandymą. Įsivaizduokite visuome- 
nę, kurioje tokių ryšių nėra. Žmonių profe- 
sija ar padėtis rinkoje, tarkim, neturi jokios 
įtakos jų savivokai ar socialinės aplinkos 
interpretacijai (kuri apibrėžiama visai ki- 
tais būdais — gal giminystės ryšiais, gal re- 

ligija) ir nė vienas iš šių veiksnių nedaro 
poveikio jų asmeniniams ar kolektyviniams 
veiksmams, kurie visiškai nenuspėjami pa- 
gal tuos kriterijus. Ar iš tiesų galima sakyti, 
kad klasės tokioje visuomenėje egzistuoja? 

Klasių teorijas galima tvarkingai išdės- 
tyti palei kontinuumo ašį, kurios viename 
poliuje būtų MARXo, o kitame WEBERio 
teorija. Pirmajame poliuje vaizdas piešia- 
mas labai skurdžiai ir ribotai. Skurdžiai api- 
brėžti ne vien ryšiai tarp lygių, jie, be to, 
yra vienos krypties: priežastinis srautas te- 
ka nuo ekonominės struktūros per sąmo- 
nę veiksmo link. Laikui bėgant „dvi didžiu- 
lės klasės, tiesiogiai stovinčios viena prieš 
kitą, buržuazija ir proletariatas“ (Komunis- 
tų partijos manifestas, $1), kurių padėtį api- 
brėžia gamybiniai santykiai, laipsniškai su- 
tvirtėja kapitalizmo sąlygomis jtraukdamos 
į save kitas klases, išplėtoja klasinį sąmo- 
ningumą bei pramonines ir politines orga- 
nizacijas ir neišvengiamai įsivelia į revo- 
liucinį konfliktą, kuris galiausiai turi 
nuversti kapitalizmą. Bet šis paveikslas yra 
ir skurdus, ir ribotas. Kiekvienu lygiu dė- 
mesys telkiamas į ribotą aspektą: pirmu - į 
gamybinius santykius (tiksliau, į santykį 
su gamybos priemonėmis), antru - į darbo 
ir politikos pasaulius; trečiu — į veiksmus 
pramonėje ir politikoje. 

Weberio piešiamas vaizdas, priešingai, 
yra daug platesnis. Ryšiai tarp lygių yra pa- 
slankesni ir priežastinis srautas teka įvai- 
riomis kryptimis: nuo ekonominės padėties 
sąmonės link, bet taip pat, pavyzdžiui, nuo 
bendro statuso ir religinių įsitikinimų eko- 
nominės padėties (suteikdamas pagrindą 
užtikrinti ekonominį pranašumą) ar poli- 
tinių organizacijų link. Maža to, galiausiai 
nelieka nei apibendrinančios raidos isto- 
rijos nuo klasinės struktūros per klasinį są- 
moningumą prie klasinių veiksmų, nei jo- 
kios pagrindžiančios „klasinių interesų“ 
teorijos, kuri galėtų paaiškinti tokią raidą: is- 
torinės galimybės išlieka daug atviresnės ir 
neapibrėžtesnės. Kiekvienu lygiu domimasi 
daugeliu dalykų: struktūriniu lygiu - ne vien 
gamybiniais santykiais, bet ir „apyvartos“ 

bei „padėties rinkoje“ sritimi (nors Webe- 
ris, kaip ir Marxas, manė, kad nuosavybės 
turėjimas ar neturėjimas yra svarbiausias 
dalykas visose priklausymo klasei situaci- 
jose); o sąmonės ir veiksmo lygiais — tau- 
tiskumu, religija, statusu ir kitais dalykais, 
vartojimu ir paskirstymu, taip pat darbo bei 
politikos sritimis. 

Kuri teorinė pozicija geresnė, priklauso 
nuo to, kas laikoma gera teorija. Kaip vien- 
tisa teorinė schema, kuri yra rizikinga, bet, 
jei pasirodytų teisinga, turėtų nemažą aiški- 
namąją ir nuspėjamąją galią, Marxo teorija 
lengvai nugali. Kaip schema, leidžianti tir- 
ti šiuolaikines teorijas, nelabai rizikinga, 
nes palieka daugiau atvirų sąsajų ir plėt- 
ros galimybių, Weberio teorija dėl ap- 
rašymo tikslumo laikytina vertesne. Šiuo- 
laikinės klasių teorijos vis dar susijusios 
su vienu ar kitu iš šių polių arba su tikslu 
juos suartinti, - neomarksistai bando at- 
sižvelgti į sąmonės ir politikos „santykinę 
autonomiją“, o neoveberininkai ieško esmi- 
nių principų, galinčių paaiškinti įvairias 
pavaldumo ir nelygybės formas. 

Klasinių santykių pagrindu marksis- 
tai laiko IŠNAUDOJIMĄ (valdantysis eks- 
proprijuoja pavaldinio pridėtinę darbo 
vertę), o vėberininkai — GALIA („socialinių 
uztvaru” varžomą prieigą prie išteklių ir 
galimybių). Tačiau abi pusės santykius 
tarp klasių laiko asimetriškais ir antago- 
nistiškais, nes susiduria prieštaringi inte- 
resai: vieni laimi, o kiti pralaimi. Kiti sklan- 
desni klasių apibūdinimai - nuo Adamo 
SMITHo iki šiuolaikinių Amerikos funk- 
cionalistinių stratifikacijos teorijų - buvo 
istoriškai reikšmingi. Tačiau šiandien jos 
nera vyraujantys požiūriai. Neomarksistai 
ginčijosi dėl ribos tarp klasių, dėl to, kaip 
elgtis su „tarpinėmis“ klasėmis, o pas- 
taruoju metu — kaip paprasčiau suvokti 
išnaudojimą ir sukurti skirtingas klasines 
sistemas iš skirtingų gamybos išteklių 
rūšių. Neovėberininkai apibrėždami kla- 
sę (trečiu lygiu) bandė parodyti, kaip tei- 
sės į gamybinius išteklius, kredencialai, 
priklausymas partijai, kilmė ir pan. gali 


būti skirtingu pagrindu socialinei užtva- 
rai kovoje dėl paskirstymo privilegijų. 
Tačiau Marxo-Weberio kontinuumas iki 
šiol vyrauja diskusijose. SL 

Klasikinė politinė ekonomija - ekonomi- 
nės analizės tradicija, ypač klestėjusi 
Anglijoje nuo XVIII a. iki XIX a. vidurio, 
industrinės revoliucijos laikotarpiu. Nors 
prie šios krypties labai prisidėjo Richardas 
Cantillonas ir Davidas HUME'as ankstyvai- 
siais savo darbais, jos pradžia įprasta laiky- 

ti Adamo SMITHo Tautų turto kilmės ir 
priežasčių tyrimą (An Inquiry into the Nature 
and Causes of the Wealth of the Nations; 1776). 
Tarp ryškiausių klasikinės politinės eko- 
nomijos atstovų buvo Malthusas, Ricardo, 
Senioras, McCullochas, Jamesas MILLis, 
J. S. MILLis ir prancūzų ekonomistas Say. 
Ypač jos idėjas skleisti padėjo Politinės eko- 
nomijos klubas, įkurtas 1821 m., ir laikraštis 
Edinburgh Review. Karlo MARXo ekonomi- 
nės idėjos taip pat gali būti suprantamos 
kaip klasikinės tradicijos dalis. 

Klasikinės politinės ekonomijos pradžia 
sietina su Smitho MERKANTILIZMO puo- 
limu ir jo argumentais už „natūralios lais- 
vės sistemą“. Smithas kritikavo merkantilinį 
reguliavimą, nes dėl jo užsidarė užsienio 
rinkos, nebuvo įmanoma pasinaudoti dar- 
bo pasidalijimo pranašumais, ir tai stabdė 
ekonomikos augimą. Šis, be to, priklausė nuo 
produktyvios ir neproduktyvios darbojėgos 
proporcijų, taip Smithas atskyrė darbo jėgą, 
gaminančią prekes, nuo darbo jėgos, nau- 
dojamos asmeninėms paslaugoms teikti. 
Taupumas mažino pinigų, išleidžiamų as- 
meninėms paslaugoms, kiekį ir didino ka- 
pitalą, skiriamą žmonių samdai darbo pa- 
sidalijimo srityje. Smitho manymu, kaupiant 
kapitalą augančioje ekonomikoje darbo 
užmokestis pakils, o šiam procesui pritarė 
ir jis, ir kiti klasikiniai ekonomistai, nes ma- 
nė, kad dideli uždarbiai yra darbštumo pa- 
skata. 

Smithas ir visa klasikinė mokykla eko- 
nominę problemą tapatino su siekiu kurti 
turtą iš gamtos. Šioje kovoje lemiamas kin- 
tamasis dydis buvo darbo jėgos efekty- 
vumas. Todėl darbinė vertės teorija, numa- 
tanti, kad tik darbas sukuria prekės vertę 
ir (daugiausia) paaiškina santykines kai- 
nas, buvo pagrindinė klasikinių ekono- 
mistų intelektinė priemonė. 

Klasikinę politinę ekonomiją reikia skir- 
ti nuo neoklasikinės ekonomikos, arba tos 
neesminės revoliucijos, kuri siejama su Je- 
vonso darbais aštuntajame XIX a. dešimt- 
metyje. Neoklasikams rūpėjo kuo efektyviau 
duotus skurdžius išteklius paskirstyti tarp 


konkuruojančių vartotojų prioritetų, o 
klasikinius ekonomistus domino išteklių 
didinimas ir dalijimas, skatinant tolesnį 
augimą. Klasikinės ir neoklasikinės ekono- 
minės minties lyginimas išryškina bendrą 
empirinę ir politinę klasicistų orientaciją. 
Klasikinė politinė ekonomija netrukus bu- 
vo pavadinta „ekonominio augimo vado- 
vu valstybės veikėjui“ (O’Brien, p. 34). 

Šie ekonomistai valstybės veikėjams 
dažniausiai patardavo nutraukti valstybinį 
reguliavimą. Smitho kritikuojamas pa- 
meistrystės reguliavimas, monopolijos, 
muitų ir kiti apribojimai formavo klasikinę 
politinę ekonomiją valdžios nesikišimo — 
laissez-faire - kryptimi. Teoriniai klasikinės 
politinės ekonomijos argumentai turėjo 
svarbių politinių padarinių, pasireiškusių 
1834 m. priimtame naujajame Skurdo įsta- 
tyme, 1845 m. biudžete, kuriame buvo pa- 
naikinti muitai daugiau nei 400 pavadini- 
mų prekių, ir 1846 m. atšaukiant Grūdų 
įstatymus. Bendrą antipaternalistinį šių 
ekonomistų požiūrį rodo Ricardo religinės 
tolerancijos, spaudos laisvės ir parlamen- 
tinės reformos gynimas parlamente. Taigi 
klasikinės politinės ekonomijos vertybės 
glaudžiai susijusios su vakarietiška libe- 
ralia tradicija — individualizmu, toleran- 
cija, ribota valdžia (žr. LIBERALIZMAS). 

Bet klasikinė politinė ekonomija nepiršo 
laissez-faire dogmatiškai. Šie ekonomistai 
pirmiausiai buvo utilitaristai, o ne prigimti- 
nių teisių gynėjai, ir buvo pasirengę prirei- 
kus visuomenės gerovei naudoti valstybės 
valdžią. Kaip rašė McCullochas, „Iaissez-fai- 
re principu galima pasikliauti tam tikrais 
atvejais, bet dar dažniau jis visai netaikyti- 
nas, laikytis jo visais atvejais būtų panašiau 
į papūgos, o ne į valstybės veikėjo ar filoso- 
fo politiką“ (žr. O'Brien, p. 272). Valstybės 
veikla, kuriai pritarė vienas ar kitas iš šių 
ekonomistų, apėmė naujų pramonės šakų 
apsaugą, vaikų darbo įstatymus, pagalbą 
neįgaliems ir pagyvenusiems darbinin- 
kams, valstybinį švietimą, viešosios svei- 
katos apsaugos gerinimo priemones. Net- 
gi garsusis Malthuso Skurdo įstatymo 

puolimas ir Ricardo kampanija prieš Grū- 
dų įstatymus buvo suprantamas taip, kad 
siekiant sumažinti kančias naikinti reikia 
laipsniškai. Žvelgiant į ilgą (dažnai priešta- 
ringą) politinių rekomendacijų sąrašą, 
aiškėja, kodėl kai kurie aiškintojai šiuos 
ekonomistus apibūdina pirmiausia kaip 
reformatorius. 

Ekonominis augimas ir po Smitho bu- 
vo svarbiausias klasikinės politinės eko- 
nomijos rūpestis, nors buvo pasistūmėta 
nuo nuosaikaus Smitho optimizmo prie 
sunkiau įveikiamų augimo kliuvinių. 
Žymiausias tarp šių pesimistų vertintojų 
yra Thomasas Malthusas (1766-1834), ku- 
ris 1804 m. buvo pirmasis pasaulyje gaves 
universiteto politinės ekonomijos kated- 
rą. Malthusas parašė Gyventojų skaičiaus 
dėsnio tyrimą (Essay on the Principles of Po- 
pulation; 1798), kurioje prieštaravo 
minčiai, kad žmonių skurdas - tai institu- 
cijų, ypač privačios nuosavybės, rezulta- 
tas. Malthusas bandė įrodyti, kad vyrau- 
janti gyventojų skaičiaus tendencija yra 
augimas geometrine progresija, o tai ska- 
tina naudoti žemės ūkio išteklius, kurie ga- 
li augti tik aritmetine progresija. Dėl tokios 
disproporcijos gyventojų skaičiaus augi- 
mą stabdo veiksniai, darantys poveikį ar- 
ba gimimams (tokie kaip gimimų kontro- 
lė, vadinamasis profilaktinis saugiklis), 
arba mirtingumui (kaip antai vaikų mir- 
tingumas — pozityvus saugiklis). Priešta- 
raudamas optimistų teiginiams, šiuos 
neišvengiamus saugiklius jis apibūdino 
kaip ydų arba skurdo rezultatą. Antrame 
leidime (1803) Malthusas sušvelnino šią 
žiaurią išvadą prie profilaktinių saugik- 
lių pridurdamas moralinį susilaikymą 
(reiškiantį vėlyvas vedybas), kuris, kaip jis 
pripažino, nepriklauso nei nuo ydų, nei nuo 
skurdo. 

Pasak Malthuso teorijos, darbininkų 
klasės sąlygos turi polinkį nesikeisti, ka- 
dangi didesnio užmokesčio poveikį tuoj pat 
panaikina gyventojų skaičiaus augimas, o 
priemonės, kurių imasi valdžia, daro žalą 
joms pačioms. Skurdo įstatymai, jo žodžiais, 


„didina gyventojų skaičių negausindami 
maisto jiems išlaikyti“ (p. 97). Malthusas 
nepakankamai įvertino žmonių gebėjimą 
apriboti šeimas, kad pagerėtų jų gyveni- 
mo lygis, ir žemės ūkio tobulinimo gali- 
mybes didinant maisto gamybą. Abu šiuos 
trūkumus jam prikišo Senioras ir 
McCullochas. Bet Malthusas niekada ne- 
atmetė galimybės daryti reformas darbo 
žmonių klasės labui. Jis siūlė skatinti že- 
mės ūkį labiau negu pramonę, kad būtų 
gaminama daugiau maisto, o valstybinį 
švietimą padaryti prieinamą, kad padi- 
dėtų neturtingųjų moralinio susilaikymo 
gebėjimai. 

Malthusui kilo dar viena abejonė dėl ne- 
nutrūkstamo augimo galimybės, dėl kurios 
jis įsipainiojo į „pertekliaus prieštarą“. Iš 
pradžių Politinės ekonomijos principuose 
(Principles of Political Economy; 1820) jis su- 
abejojo nuomone, kad santaupos ir inves- 
ticijos visada yra naudingos. Malthusas 
teigė, kad santaupų kaupimo rezultatas 
gali būti daugiau prekių, negu galima su- 
vartoti pagaminimas, ir kad toks pertek- 
lius sukels depresiją. Jis abejojo, ar darbi- 
ninkų klasės perkamoji galia automatiškai 
augs taip greitai kaip visuomenės pajėgu- 
mas investuoti ir gaminti. Tiesą sakant, 
Malthusas manė, kad investicijų lygio, ku- 
ris garantuotų visišką užimtumą, negali- 
ma išlaikyti, o to lygio, kurį galima išlai- 
kyti, rezultatas bus nevisiškas užimtumas. 
Supratimas, kad pusiausvyra tarp inves- 
ticijų ir vartojimo arba paklausos būtina, 
vertė Malthusą pasisakyti už viešųjų dar- 
by projektus ir palankiai Žiūrėti į išlaidas 
prabangai bei tarnų samdymą, ypač žemės 
savininkų. 

Po Smitho svarbiausias klasikinis poli- 
tinis ekonomistas buvo Davidas Ricardo 
(1772-1823). Ricardo susikrovė turtą ver- 
tybinių popierių rinkoje, pasitraukė iš ver- 
slo, tapo kaimo džentelmenu ir 1819 m. 
buvo išrinktas į parlamentą. Svarbiausias 
jo veikalas Politinės ekonomijos ir apmo- 
kestinimo principai (The Principles of Political 
Economy and Taxation; 1817) padidino eko- 

nominės analizės galimybes ir padarė ją 
sudėtingą įvesdamas dedukcinio mąstymo 
iš kaip galima mažesnio prielaidų 
skaičiaus metodą. 

To laikotarpio ekonomistai paprastai 
darė prielaidą, kad po tam tikro laiko pel- 
nas iš investicijų sumažės tiek, kad bus per 
mažas palaikyti nuolatinį augimą. Tokį re- 
zultatą jie vadino stacionaria būsena. Šios 
būsenos šmėkla pasinaudojo Ricardo gar- 
siojoje Grūdų įstatymų kritikoje. Tie įstaty- 
mai darė kliūčių pigių grūdų importui ir 
garantavo aukštas britų grūdų kainas. Ri- 
cardo bandė įrodyti, kad jei į Angliją ne- 
bus įvežami pigūs žemės ūkio produktai, 
tai greitai įsivyraus stacionari būsena. No- 
rėdamas tai įrodyti, Ricardo pasikliovė 
mažėjančio pelno iš žemės principu. Kad 
būtų pamaitintas didėjantis gyventojų 
skaičius, reikės pradėti dirbti vis nederlin- 
gesnę žemę. To padarinys — vis mažėjanti 
produkcija tam pačiam į žemę investuoto 
kapitalo ir darbo kiekiui. Ricardo tikslas bu- 
vo aptarti šio reiškinio padarinius rentų, 
nuomos mokesčių, pelnų ir uždarbio pa- 
skirstymui tarp trijų visuomenės klasių — 
žemės savininkų, gamintojų ir dirbančių 
žmonių. Kadangi grįžtama prie mažiau 
derlingos žemės, kyla derlingesnių žemės 
ūkio naudmenų vertė; ūkininkai nuominin- 
kai, konkuruodami tarpusavyje dėl geriau- 
sių žemių, padidina nuomos mokestį, ku- 
ris atitenka žemės savininkams. Dirbant 
mažiau derlingas žemes didėja žemės ūkio 
produktų kainos, o to rezultatas yra dides- 
ni atlyginimai, nes darbininkai turi uždirbti 
tiek, kad prasimaitintų. Kadangi atlygini- 
mas mokamas ir pelnas gaunamas iš lėšų, 
likusių atėmus nuomos mokesčius, dides- 
ni atlyginimai reiškia mažesnius žemės 
ūkio pelnus. O konkurencinėje ekonomikoje 
gali būti tik vienoda pelno norma, todėl 
mažesnis pelnas žemės ūkyje reiškia, kad 
visose kitose srityse pelnas mažėja. Pigių 
grūdų importo į Angliją ribojimas reiškia, 
kad Anglija turi daugiau auginti pati, įdirb- 
ti mažesnio derlingumo žemę ir todėl ken- 
tėti nuo pelno normos mažėjimo. 


Kadangi Ricardo domėjosi tarptautine 
prekyba, galėjo suformuluoti lyginamojo 
pranašumo teoriją. Jis aiškiau nei Smithas 
parodė laisvos prekybos naudą ir taip pa- 
brėžė Anglijos, telkiančios dėmesį į pramo- 
ninę gamybą privalumus. Ricardo teorija 
taip pat puolė žemės savininkus (jis juos 
laikė neproduktyvia klase), kurie pelnosi 
iš didelių britų grūdų kainų. Ricardo išva- 
da, kad žemės savininkų interesai visada 
yra priešingi visų kitų visuomenės klasių 
interesams šalyje, kurioje visada buvo ma- 
noma, kad žemės savininkai atstovauja pa- 
stoviems nacijos interesams, buvo ypatin- 
gas pareiškimas. Nenuostabu, kad Ricardo 
atmetė Malthuso pertekliaus teoriją, ginan- 
čią žemės savininkų išlaidas prabangai. 
Norėdamas įrodyti, kad „perteklius“ ne- 
įmanomas, jis rėmėsi Say’aus dėsniu — idė- 
ja, jog poreikis prekėms auga taip pat spar- 
čiai kaip jų gamyba. Visiškas užimtumas, 
Ricardo nuomone, yra normali konkuren- 
cinės ekonomikos pusiausvyra. 

Paskutinis didis klasikinės politinės 
ekonomijos veikalas buvo J. S. MILLio Poli- 
tinės ekonomijos principai (Principles of Poli- 
tical Economy; 1848), „neginčijama ekono- 
mistų biblija“ visą antrąją XIX a. pusę. Joje 
buvo gerokai pažengta į priekį gvildenant 
tokias temas kaip tarptautinė prekyba, pa- 
lūkanos ir masinės gamybos ekonominiai 
privalumai, tačiau Millio Principai pagarsė- 
jo ypač dėl to, kad juose autorius atskleidė 
skirtumą tarp gamybos, kurią, jo nuomo- 
ne, lemia gamtos dėsniai, ir paskirstymo, 
kuris priklauso nuo institucijų, iš dalies 
kontroliuojamų žmogaus. Nustatęs šį skir- 
tumą, Millis klasikiniame politinės ekono- 
mijos moksle atrado erdvės ekonomikai re- 
organizuoti ir moralinėms reformoms, 
kurios buvo svarbiausias jo rūpestis. 

Svarbiausia tarp jo ginamų reformų bu- 
vo darbininkų klasės švietimas ir šeimos 
planavimo poreikis. Millis numatė ir pro- 
fesinių sąjungų vaidmenį gerinant darbi- 
ninkų sąlygas. Iš pradžių jis gynė profesi- 
nes sąjungas tradiciniais argumentais, 
kad jos neleidžia darbdaviams susitarti 

tarpusavyje mokėti mažiau nei rinkos atly- 
ginimas. Vėliau Millis permąstė šį klausi- 
mą ir atsisakė uždarbio fondo teorijos, t. y. 
idėjos, kad visų uždarbių suma, kuri gali 
būti išmokėta darbininkams, yra fiksuoja- 
ma pagal ankstesnius visos ekonomikos lai- 
mėjimus. Populiariuose ginčuose šia idėja 
buvo naudojamasi įrodinėjant, kad vienos 
darbininkų grupės darbo užmokesčio pa- 
didėjimas galimas tik kitos darbininkų gru- 
pės sąskaita. Millio darbo užmokesčio 
fondo teorijos atsisakymas reiškė, kad pro- 
fesinės sąjungos gali būti vertinamos kaip 
organizacijos, reikalaujančios didinti dar- 
bo užmokestį ir priverčiančios darbdavius 
perduoti darbininkams kapitalą, kurį savi- 
ninkai galėjo sutaupyti arba sunaudoti. 
Rūpindamasis darbo jėga jis teigė, kad jei 
diegiant naujus mechanizmus žeidžiami 
darbininkų klasės interesai, valdžia turi 
rasti būdų pristabdyti mechanizacijos pro- 
cesus. Milliui ypač būdingas siūlymas pa- 
remti valstiečius savininkus ir darbinin- 
kams priklausančias įmones, taip pat 
naujas stacionarios būklės vertinimas. Ši 
būklė reiškė, kad „kai nėra skurdžių, nie- 
kas netrokšta būti turtingesnis“, o tai, Mil- 
lio manymu, rodė, jog žmogaus kova su 
gamta baigta ir atsiveria didžiojo morali- 
nio tobulėjimo galimybė. Millio nepasiti- 
kėjimas valdžia kartu pripažįstant išimtis, 
pateisinančias jos veiklą, jo rūpinimasis 
darbininkų gerove kartu reikalaujant, kad 
reformos vyktų pagal ekonomikos mokslą, 
puikiai atskleidžia klasikinės politinės eko- 
nomijos esmę. TAH 

Kolektyvizmas - tikslų siekimas veikiant 
drauge, dažniausiai, bet nebūtinai, tautos 
kaip didžiausio kolektyvo mastu ir tarpi- 
ninkaujant valstybei. Šis terminas kartais 
vartojamas kaip SOCIALIZMO sinonimas. 
Jis dažniausiai nėra save nusakantis ter- 
minas ir todėl nevartojamas analitine ar 
normatyvine prasme siejant su INDIVIDUA- 
LIZMO terminu, kuriam paprastai buvo 
priešpriešinamas. RB 


Kolontaj Aleksandra (1872-1952) - rusų so- 
cialistė ir feministė. Ji mėgino feministinę 
šeimos ir „buržuazinių“ seksualinių pa- 
pročių kritiką įtraukti į MARKSIZMĄ. Žr. 
FEMINIZMAS. 


Komunizmas. Komunizmo savoka atsira- 
do daugiau kaip 2000 mety iki MARXo. 
PLATONO Valstybeje sargybiniams drau- 
džiama turėti privačią nuosavybę. Platonas 
draudžia nuosavybę ir netgi nuosavybės 
ryšiais grindžiamą santuoką, nes valdovai 
negali priimti nesavanaudiškų sprendimų 
turėdami materialinių interesų. Ankstyvieji 
krikščionys praktikavo bendruomeninę 
nuosavybę („primityvioji krikščionybė“) ne 
vien dėl to, kad gyveno slėptuvėse nuola- 

tiniame pavojuje, bet ir dėl to, kad Kristaus 
mokymas skatino juos atsisakyti nuosavy- 
bės. Nors šis krikščionybės etapas truko ne- 
ilgai, bendruomeninės nuosavybės idėja vėl 
atgimė viduramžių vienuolynuose, kuriuo- 
se duodamas asmeninio neturto įžadas. 
Priežastys buvo panašios į Platono: vienuo- 
liai ir vienuolės negali deramai tarnauti 
Dievui, jei juos slegia pasaulietiškos gėry- 
bės ir rūpesčiai. Be to, daiktai ir kiti ištek- 
liai priklausė vienuolynui, o tai garantavo 
glaudesnę individų priklausomybę nuo 
bendruomenės ir neleido plėtotis asmeni- 
nei nepriklausomybei bei konkurencijai 
(skaistybės įžadas saugojo nuo sekso ir 
konkurencijos). Privačios nuosavybės drau- 
dimas turi dvi priežastis: individai atsikrato 
materialinių rūpesčių ir didėja bendruome- 
nės socialinis vientisumas, kurį labiausiai 
skatina ekonominės priklausomybės ir 
konfliktų šalinimas. 

Bendruomeninės nuosavybės reikalais 
vėl susidomėta XVI a. MORE’o Utopijoje 
(1516) ir XVII a. vadinamųjų LEVELERIŲ, 
kurie cituodami Bibliją pabrėžė Dievo norą, 
kad žmonės drauge džiaugtųsi pasauliu. 
XVIII a. abatas Mably, manęs, kad privati 
nuosavybė atsirado kartu su pirmaprade 
nuodėme, siūlė asketišką komunizmą kaip 
vaistą nuo prabangaus gyvenimo ir agre- 
sijos; jis puolė verslininkus, o ypač ban- 
kininkus. Švietimo epochos mąstytojas 
Morelly irgi gynė agrarinį komunizmą, 
grindžiamą mažomis bendruomenėmis, 
kuriose lygiavos įstatymai draustų netgi 
skirtingus rūbus, taip pat nelygybės atsi- 
radimą (panašių siūlymų pateikė ir 
ROUSSEAU). Privačios nuosavybės neturė- 
jo būti, išskyrus kasdienio būtinumo daik- 
tus ir amato įrankius. Visus išlaikyti ir įdar- 
binti turėjo bendruomenė, galiojo griežta 
pareiga dirbti. Prancūzų revoliucionierius 
Babeufas sekdamas Morelly'u ir Rousseau 
Lygiųjų manifeste (1796) pabrėžė esminę in- 
dividų lygybę: „Kadangi visų poreikiai ir 
gebėjimai tokie patys, todėl visi gauna tą 
patį išsilavinimą ir laikosi tos pačios die- 
tos“ (p. 79). Nuosavybė ir nelygybė yra vi- 

so blogio visuomenėje šaltinis. Babeufas 
taip pat buvo revoliucijos būdu įvedamo 
agrarinio komunizmo šalininkas. Nuosa- 
vybė priklauso bendruomenei, visi įparei- 
gojami dirbti. Darbo tikslas - gausybė, bet 
gyvenama kukliai ir taupiai. 

Prancūzų sociologas DURKHEIMas 
teigė, kad šie komunistai, prie kurių jis 
priskyrė ir Rousseau, ieškojo moralinio 
sprendimo egoizmui, išlepimui ir kitoms 
ydoms - iš čia atsiranda asketizmo reika- 
lavimas. Jie labiau abejojo moraliniu nuo- 
savybės leistinumu negu jos socialiniu 
vaidmeniu. Durkheimas lygino ankstyvuo- 
sius komunistus, kurie gręžėsi atgal į 
priešindustrinę visuomenę, o politikoje 
dažniausiai į klasikinę respubliką, su socia- 
listais, kurie buvo ateitin zvelgiantys rea- 
listai, tokie kaip SAINT-SIMONas (žr. Durk- 
heim, sk. 2, 3). Žinoma, XVIII a. Prancūzijos 
komunistai dar nebuvo patyrę industriali- 
zacijos, todėl nenuostabu, kad gynė agrari- 
nį komunizmą. Tačiau agrarinės visuome- 
nės iš prigimties labiau atitinka absoliučios 
lygybės principą negu industrinė visuome- 
nė, kurioje darbo pasidalijimas neišven- 
giamai sukuria padėties, funkcijų ir pa- 
jamų skirtumus. Ankstyvieji komunistai, 
tarp jų ir MARXas, manė, kad nepriteklius 
galima įveikti sunkiai dirbant: ši paprasta 
lygtis labiau tinka agrariniam ūkiui negu 
industrinei visuomenei. 

XIX a. komunistai pritaikė doktriną in- 
dustrinei erai. Cabet, skelbdamas lygybę ir 
„broliškąjį komunizmą“, siūlė statyti dide- 
lius fabrikus ir plačiai naudoti mašinas, 
taip pat bendruomeninti žemes. Komuniz- 
mas turi aprėpti naujas nacionalines vals- 
tybes, o ne vien mažas bendruomenes. Ca- 
bet suprato krikščionybę kaip doktriną, 
nukreiptą prieš nuosavybę, o jo komunistinė 
utopija, Ikarija, pagrįsta „tikra“ krikščio- 
nybe. Subtiliausią ir įtakingiausią komu- 
nizmo teoriją sukūrė MARXas. Jis atmetė 
„Šiurkštų ir nemąstantį komunizmą“, to- 
kį kaip Cabet, kurio nuosavybės principas 
tiesiog perkeliamas visiems („bendra pri- 
vati nuosavybė“). Priešingai, tikrasis 

komunizmas yra pozityvus nuosavybės 
principo uždraudimas, kuriuo baigsis 
žmonių susvetimėjimas ir susiklostys rea- 
lūs, moralūs santykiai tarp individų, tarp 
žmonių ir gamtos. Nuosavybės institucija 
neleidžia mums džiaugtis daiktu, kol jis 
mums nepriklauso ir žadina mūsų troški- 
mą. Tikrame komunizme bus įmanomas 
bendras džiaugsmas (žr. „Privati nuosavy- 
bė ir komunizmas“, p. 145-157). Komunis- 
tinė gamyba yra bendra veikla ir joje nėra 
skirtumo tarp fizinio ir protinio darbo: in- 
dividai gali mėgautis abiem be perdėtos 
specializacijos. Abejotina, ar savęs realiza- 
vimas ir darbo pasidalijimo panaikinimas, 
Marxo aprašomi ankstyvuosiuose darbuo- 
se, įmanomi komunistinėje visuomenėje, 
kurią visur kitur jis aprašo kaip industri- 
nę, atsižvelgdamas į industrializacijos ten- 
denciją kurti biurokratiją ir specializaciją. 
Daugelis Marxo bendraamžių anarchistų 
irgi gynė bendrą nuosavybę (KROPOT- 
KINAS vadino šią sistemą anarchokomu- 
nizmu), tačiau bijojo centralizacijos, kuri at- 
rodė būtina Marxo komunizmui, nes ji 
galėjo kelti grėsmę individualiai laisvei. Jų 
baimė dėl valstybinio komunizmo iš tikrų- 
jų pasiteisino (Žr. ANARCHIZMAS). 
Komunizmas apima ir „bendro“, ir 
„bendruomenės“ konotacijas. Idealus ko- 
munizmas ne tik skelbia privataus turto ir 
privačios gamybinių priemonių nuosavy- 
bės galą — kaip bijo kritikai kapitalistai, — 
bet ir kitokį gyvenimo būdą, grindžiamą 
bendradarbiavimu ir bendruomenės soli- 
darumu. Visa tai nepaprastai panašu į 
krikščioniškąjį idealą, kurį pabrėžė dau- 
gelis komunistų iki Marxo. Komunizmą 
apibūdina tokie reikšminiai žodžiai kaip 
„lygybė“ ir „brolybė“. Tačiau komunizmui 
svarbus yra ir laisvės idealas. Jis skiriasi 
nuo individualistinės sąvokos, vyrau- 
jančios liberaliuose Vakaruose. Anot komu- 
nizmo logikos, laisvę — laisvę nebūti engia- 
mam, neskursti ir nebūti išnaudojamam - 
visi turi gauti tuo pačiu metu, sunaikinus 
struktūras, kurios kovoja su daugumos lais- 
ve, gindamos mažumos privilegijas. Lais- 

vę komunizme apibūdina ir bendruomenė, 
ir jos individualūs nariai. Kaip sakė 
BAKUNINAS: „visų laisvė yra būtina mano 
laisvei“. Iš esmės komunizmas reiškia, kad 
viskas, beje, ir laisvė, yra bendra. Principas 
taikomas ne tiek lygiam paskirstymui, kiek 
lygiai materialinių ir kitų išteklių bendrai 
nuosavybei. Asmeninė nuosavybė nebūti- 
nai smerkiama; praeities mąstytojai gynė 
asketizmą ir mažiausią vartojimą, tačiau 
šiandienos komunistai tikrai pritaria mė- 
gavimuisi vartojimo prekėmis. Vis dėlto 
tebėra neišspręsta dilema: ar nuosavybė 
turi būti visiškai uždrausta, kad baigtųsi 
konfliktai, engimas ir suklestėtų brolybė, 
interesų vienalytiškumas ir tarpusavio pri- 
klausomybė, ar komunizmas reiškia nuo- 
savybės teisių ir gėrybių platinimą vienodai 
visiems, tuo pačiu įteisinantį nuosavybės 
poreikį? Komunistinis idealas visada bu- 
vo teikiamas kaip priešnuodis egoizmui, 
ypač nuosavybėje įkūnytam egoizmui, 
tačiau idealaus egzistuojančio komunizmo 
pavyzdžiai reti. Galbūt jį pavyko įgyven- 
dinti religinėms bendruomenėms, kai ku- 
rioms pasaulietinėms komunoms, gal jį ga- 
lima rasti kai kuriose pasaulyje išlikusiose 
„primityviose“ tautose, kur bendrumas yra 
gyvenimo būdas. Nepanašu, kad jį igyven- 
dino komunistinės šalys. Žr. taip pat 
SOVIETŲ KOMUNIZMAS. BG 

Konciliarizmas. Atstovaujamasis Baž- 
nyčios susirinkimas vėlyvaisiais vidu- 
ramžiais tapo reikšmingas politinėje teori- 
joje ir praktikoje daugiausia dėl to, kad 
ekleziastai, ieškantys išeities iš XIV-XV a. 
Didžiojo Bažnyčios skilimo, plėtojo ben- 
druomenės idėjas. Konciliarizmas pasi- 
reiškė Konstancos (1414-1418) ir Bazelio 
(1431-1449) Bažnyčios susirinkimuose, ku- 
riuose buvo pateikta konstitucinio holizmo 
teorija, pagal kurią susirinkimą reikėtų lai- 
kyti nematomos Bažnyčios esmės matoma 
išraiška. Bažnyčia kaip visuma yra viršes- 
nė už jos hierarchiškai organizuotas sude- 
damąsias dalis, todėl susirinkimo teisinės 
galios didesnės už popiežiaus. Visas susi- 
rinkimas, susibūręs ir balsuodamas, dau- 
guma balsų organiškai atlieka veiksmus, ku- 
rių negali atlikti joks pavienis narys. 
Kanonų teisės mokslininkai konciliariz- 
mą plėtojo jau XII a., tačiau radikaliausią 
šių idėjų raidą galima rasti MARSILIJAUS 
PADUVIEČIO, Henry'o Langensteino, Hei- 
mericho van de Velde's, Conrado iš Geln- 
hauzeno, Pierre’o d’Ailly, Jeano Gersono, 
Juano de Segovios, Dietricho iš Niemo, 
Francesco Zabarellos, Mikalojaus Kuziecio 
ir Niccolo de Tudeschi’o bei kitų raštuose. 
Konciliarizmo teorija, nors ir pagrista 
ankstyvąja KANONŲ TEISE, taip pat apėmė 
svarbius teologinius elementus, nes buvo 
atnaujinti Šventojo Rašto tyrimai vietoj ci- 
vilinės jurisprudencijos. Konciliarizmas 
daug perėmė ir iš pasaulietinių anuometi- 
nių korporatyvių institucijų, tokių kaip gil- 
dijų įstatai. Organiškos bendruomenės ir 
bendruomeninio sprendimų priėmimo idė- 
jos buvo ypač svarbios tuo metu, kai trys 
popiežiai, remiami skirtingų valstybių, 
varžėsi dėl valdžios. Iš ankstyvosios 
Bažnyčios praktikos, kai sinodai priimda- 

vosprendimus doktrinos ir disciplinos klau- 
simais, kilusį konciliarizmą, brandžiaisiais 
viduramžiais užtemdė popiežiaus viršeny- 
bės doktrina (žr. VIDURAMŽIŲ POLITINĖ 
MINTIS). Tačiau kanonistai nustatė teisin- 
gą santykį tarp vadovo ir narių mažesnėse 
bažnytinėse korporacijose, kuriose „korpo- 
racijos valdžia nebuvo sutelkta vien vado- 
vo rankose, bet išsklaidyta tarp atskirų na- 
rių“. Vėlyvaisiais viduramžiais didėjant 
gildijų valdomų miestų skaičiui, steigian- 
tis daugybei naujų universitetų ir dau- 
gėjant tiek pasauliečių, tiek dvasininkų re- 
liginių asociacijų, konciliarizmas ir 
komunitarizmas buvo gyva tradicija, pa- 
traukli europiečių, taip pat politinių pub- 
licistų organizaciniams polinkiams. Kon- 
ciliarizmo laikotarpis užgniaužė išlikusias 
popiežių pretenzijas nustatyti normas ar 
vadovauti Europos valstybių politikai, nes 
XV a. Bažnyčios susirinkimai iš tiesų bu- 
vo ir pasaulietinių, ir Bažnyčios vadovų 
susirinkimai, kuriais buvo siekiama refor- 
muoti Bažnyčią. 

Konciliaristai numatė daugybę vėlesnių 
KONSTITUCIONALIZMO, ATSTOVAVIMO 
ir SUTIKIMO teorijų, o XV a. susirinkimai 
laikomi viena iš pagrindinių grandžių per- 
einant nuo vidurinių amžių prie naujųjų 
laikų konstitucionalizmo. Tačiau koncilia- 
ristai daugiausia domėjosi teologiniais ti- 
kėjimo klausimais ir ekleziologine reforma. 
Kaip plataus masto reformų judėjimas kon- 
ciliarizmas baigėsi su Bazelio susirinkimo 
nesėkme, kurį sužlugdė konkordatai tarp 
popiežių ir monarchų. Jam žlugus buvo vie- 
nintelis kelias į protestantiškąją Reforma- 
ciją (žr. REFORMACIJOS POLITINĖ MINTIS). 

Manoma, kad Antrasis Vatikano visuo- 
tinis susirinkimas (1962-1965) perėmė tam 
tikrą XV a. konciliarizmo patirtį; tarp šiuo- 
laikinių katalikų teologų Hansas Kingas 
laikomas artimiausiu konciliarizmui. JC 

Konservatizmas. Konservatizmo kritikai 
dažnai atmeta jį kaip daugiau ar mažiau 
tamsuolišką „turtingųjų“ bandymą apgin- 
ti savo vyraujančią privilegijuotą padėtį 
prieš „beturčius“. Maža to, kartais mano- 
ma, kad konservatizmas susijęs su ekstre- 
mistiniais judėjimais, tokiais kaip naciz- 
mas ar Nacionalinis frontas. Tačiau mes, 
priešingai, teigsime, kad konservatizmas 
yra žmogaus būties filosofija, kuri ne tik nu- 
sipelno rimtų svarstymų, bet yra visiškai 
priešinga minėtiems ekstremistiniams ju- 
dėjimams. Šios filosofijos esmė yra įsitiki- 
nimas, kad žmogui būdingi įtempti santy- 
kiai, kuriuos gali sušvelninti, bet niekada 
visiškai nepašalins politinis veiksmas. 

Nepanaikinamos įtampos idėjos kon- 
servatyvioje būties filosofijoje reikšmė tam- 
pa akivaizdi, jei ją palyginame su priešin- 
ga radikalia doktrina, pasak kurios visų 
blogybių ir kančių pirminės priežastys nė- 
ra įsišaknijusios žmogaus būties prigimty- 
je, o kyla iš visuomenės struktūros. Todėl 
bent jau galima galvoti apie žmonių išlais- 
vinimą, visiškai panaikinant šias priežas- 
tis esminėmis permainomis tam tikroje 
visuomeninės santvarkos dalyje. Šiuolai- 
kiniame pasaulyje geriausias tokio radika- 
lizmo pavyzdys yra MARKSIZMAS, kuris 
tvirtina, kad pagrindinius Žmonių nelai- 
mių šaltinius galima pašalinti nuvertus ka- 
pitalizmą revoliucijos būdu. Konservatiz- 
mui, priešingai, blogis ir kančia yra 
neatskiriami nuo būties, todėl išmintis glū- 
di ne įspūdinguose jų išnaikinimo utopi- 
jų planuose, o kukliuose siūlymuose, kaip 
apriboti ir sumažinti jų poveikį. Taigi dėl 
savo prigimties šios įtampos labai riboja 
politinę veiklą. 

Jei bendrą būties kaip nepanaikinamų 
įtampų būsenos vaizdą suderinsime su 
politikos kaip ribotos veiklos koncepcija, tai 
konservatizmą galėsime apibrėžti kaip po- 
litinio kompromiso, pusiausvyros ir nuo- 
saikumo meną siekiant išlaikyti ribotą po- 
litikos aktyvumą. 

Edmundo BURKE’o, šiuolaikinio kon- 
servatizmo tėvo, laimėjimas buvo tas, kad 
jis iškart pripažino, jog laisvės siekimas 
revoliuciniais būdais ne plėtos ir tobulins 
ribotą politiką, kaip tikėjosi prancūzų de- 
mokratai, o sunaikins jai gyvuoti būtinas 
sąlygas. Pirma esminė sąlyga yra ĮSTA- 
TYMO VIRŠENYBĖ; antra - nepriklausoma 
teisminė valdžia; trečia — atstovaujamo- 
sios valdžios sistema; ketvirta — privačios 
nuosavybės institucija; penkta - užsienio 
politika, turinti apsaugoti politinę nepri- 
klausomybę išlaikant jėgų pusiausvyrą, 
kuri konservatoriams yra vienintelis pa- 
stovus ir realus principas tarptautinei 
taikai įgyvendinti. 

Kaip tik šiuo pavidalu - t. y. ginantis 
ribotą politiką - konservatizmas yra įtiki- 

namiausias. Galima prieštarauti, kad ribo- 
ta politika yra ir liberalios tradicijos savy- 
bė, todėl sunku aiškiai skirti konservatiz- 
mą, kaip jis čia apibrėžtas, nuo 
LIBERALIZMO. Į tai galima atsakyti, kad ir 
liberalizmo, ir konservatizmo bendras pa- 
grindas yra LOCKE'o liberalūs principai, 
perkelti į vigų reformos tradiciją, su kuria 
sutiko ir Burke'as, tačiau konservatizmas 
gina šiuos principus visiškai kitais būdais 
ir su rimtomis išlygomis. Kaip tvirtino Bur- 
ke'as, konservatizmas nepripažįsta abst- 
rakčių sąvokų, pavyzdžiui, individo, žmo- 
gaus teisių, VISUOMENĖS SUTARTIES, 
kurios siejamos su vigų tradicija. Konser- 
vatizmas taip pat atmeta UTILITARIZMĄ ir 
tikėjimą PAŽANGA, kurie buvo būdingi li- 
beralių principų performulavimui XIX a. 

Iš tos patogios padėties, kurią suteikia 
ribotos politikos idealas, galime žengti 
žingsnį toliau ir išskirti tris konservatyvio- 
sios minties tradicijas. Nors nė viena iš jų 
nėra išimtinė kurios nors tautos nuosavy- 
bė, tačiau yra akivaizdus skirtumas tarp to, 
kuo ypač domintis ir ką pabrėžiant kiek- 
viena iš jų buvo priimta atitinkamai Pran- 
cūzijos, Vokietijos ir Didžiosios Britanijos 
konservatyvių mąstytojų. Trijų tradicijų 
skirtumą lengviausia atskleisti, aptariant, 
kokiu požiūriu kiekviena jų bando plėtoti 
įtampos idėjos teoriją. 

Seniausias požiūris yra teologinis, įgy- 
jantis krikščioniškojo pesimizmo apie 
žmogaus prigimtį formą ir išreikštas nuo- 
puolio ir prigimtinės nuodėmės mite. Šis 
pesimizmas, ginantis monarchiją ir 
Bažnyčią, vaidino pagrindinį vaidmenį 
prancūzų konservatyviojoje mintyje ir su- 
darė reakcinės tradicijos, XIX a. sukurtos 
Josepho de MAISTRE’o, pagrindą, o XX a. 
jai geriausiai atstovavo (pakeista pasau- 
lietine forma) Charles MAURRAS ir Action 
Frangaise. Nors krikščionybė buvo svarbi 
ir tokiems mąstytojams kaip Burke'as, 
tačiau reakcinę filosofiją apibūdina kon- 
servatyvios utopijos, kuri, manoma egzis- 
tavo ikirevoliuciniame pasaulyje, iš kurio 
buvo pašalintos visos pagrindinės būties 

įtampos, ieškojimas. Taigi reakcionieriai 
pirmiausia skelbia ištikimybę ribotos po- 
litikos idealui, o jų bergždžias utopijos 
ieškojimas neišvengiamai baigiasi jos su- 
naikinimu, nes ribota politika suteikia ne- 
ribotą veikimo galią toms pačioms įtam- 
poms, kurių jie bijo. 

Vokietijos konservatyvioje mintyje, 
priešingai, teologinę Žmogaus būsenos in- 
terpretaciją pakeitė pasaulietinė istorijos fi- 
losofija, kuri sutapatina organišką valstybę 
su tobulu Žmogaus emancipacijos įrankiu. 
Tačiau organiškas idealas greičiau susilpni- 
no negu sustiprino ribotą politiką, nes vo- 
kiečių tradicijoje laisvė glaudžiai siejama su 
tokia nacionalistinės doktrinos forma, kuri 
viską susieja su kultūrinės vienybės reika- 
lavimu arba (nacizmo atveju) rasinio grynu- 
mo reikalavimu (žr. NACIONALIZMAS). 

Pagaliau Britanijoje skiriamasis kon- 
servatyviosios minties bruožas buvo skep- 
tiškas ir lankstus požiūris, visų pirma ma- 
tomas mišrios santvarkos ideale. Nuo 
Antrojo pasaulinio karo domėjimąsi šiuo 
idealu vis labiau užtemdo karšti konserva- 
torių ginčai tarp intervencionistinio „vidu- 
rio kelio“ gynėjų ir nereguliuojamo kapita- 
lizmo santvarkos gynėjų. Prieš smulkiau 
aptariant šį šiuolaikinį ginčą, reikia nusta- 
tyti šiuolaikinio konservatizmo vietą pla- 
tesniame kontekste, atsižvelgiant į užduo- 
tį, kurią jam pateikė mūsų amžius. Tai yra 
revoliucinio stiliaus politikos, kurią įteisino 
Didžioji Prancūzijos revoliucija, kritika. 
Kritikos pobūdis geriausiai išryškėja iš ei- 
lės aptariant keturis revoliucinės politikos 
bruožus, kuriuos konservatorių mąstytojai 
laikė kenksmingiausiais. 

Pirmasis — tai fanatizmas, panašus į 
religinį, paverčiantis politiką iš ribotos 
veiklos, skirtos interesams ir konfliktams 
sutaikyti, į visa apimantį ideologinį 
kryžiaus žygį prieš blogį. Toks fanatiz- 
mas neišvengiamai atsiranda iš įsitikini- 
mo, kurį šiuolaikine forma pirmą kartą 
išreiškė ROUSSEAU, — Žmogus iš prigim- 
ties yra geras, jį sugadino tik blogos so- 
cialinės ir politinės institucijos. Tai net 

pernelyg įprasta mūsų amžiaus ideolo- 
giniams konfliktams. 

Antras revoliucinės politikos bruožas 
yra racionalizmas, kuris reiškia įsitikinimą, 
kad patenkinamos Žmonių institucijos gali 
būti sukurtos ir įteisintos tik žmogaus pro- 
tu. Šiuo požiūriu visos egzistuojančios ins- 
titucijos atmetamos iš principo ne todėl, 
kad netenkina tų, kurie su jomis gyvena, 
bet todėl, kad racionalistas reformatorius 
jas savavališkai sutapatina su iracionalių 
papročių ir tradicijų produktais. Vietoj jų 
racionalistas siekia įvesti naujas instituci- 
jas manydamas, kad jos atitinka reikalavi- 
mus visiškai abstrakčių idealų, pavyzdžiui: 
žmogaus teisės, didžiausia laimė didžiau- 
siam žmonių skaičiui, socialinis teisingu- 
mas, arba Didžioji visuomenė. Nuo Ed- 
mundo Burke’o iki Michaelo OAKESHOTTO 
konservatyvus mastytojai atkakliai tvirtino, 
kad ši principų politika yra ne Žmonių 
emancipacijos raktas, o tik dogmatizmo ir 
nelankstumo formulė. Taip patjie teigė, kad 
protas negeba sukurti utopijos siekimo sche- 
mų, jis gali tik siūlyti esamos politinės tra- 
dicijos „distiliuotus“ variantus (arba „san- 
trumpas“, pasak Oakeshotto). Apskritai jie 
tvirtina, kad ideologinei politikai įgimta pa- 
nieka papročiams ir tradicijoms sunaikina 
jos kuriamus savanoriškus socialinius 
ryšius, dėl to vienintelė visuomenės išlai- 
kymo priemonė yra prievarta. Laikantis šio 
požiūrio, neatsitiktinai visos revoliucijos 
nuo 1789 m. baigėsi despotizmu. 

Trečias bruožas yra nežabotas optimiz- 
mas dėl stipraus žmogaus noro formuoti ir 
keisti likimą bet kokiu trokštamu būdu. Šis 
optimizmas vaizdingiausią ir baisiausią 
išraišką įgavo kaip fašistų permanentinės 
revoliucijos idealas, tai reiškė, kad nacijos 
gyvenimo prasmę sudaro nuolatinis jos ta- 
patumo apibrėžimo kaitaliojimas, jos teisės 
į tęstinę istorinę būtį įtvirtinimas besąly- 
giškai paklūstant vadui, kuris nuves ją į 
pergalę per karus, o kariauti reikia norint 
įsitvirtinti (žr. FAŠIZMAS). Šis valios kultas 
irjį lydintis politinis ekstremizmas visiškai 
svetimas konservatizmui, kuris pabrėžia 

neišvengiamų būties įtampų sukeliamus 
valios apribojimus, o ne beprasmę titanišką 
kovą siekiant juos panaikinti. 

Galiausiai konservatoriai kritikavo nai- 
vų tikėjimą tautos suverenitetu kaip pilie- 
tinės ir tarptautinės harmonijos garantu, 
kuris yra svarbiausias naujojo stiliaus 
bruožas. Pasak tautos suvereniteto doktri- 
nos, demokratija savaime garantuoja ir ge- 
rą valdžią, ir pasaulinę taiką, nes ji reiškia 
savivaldą, o savavaldžios tautos (tariamai) 
jokiu būdu nesuinteresuotos blogai save 
valdyti ar pulti viena kitą. Pasisakydami 
prieš šią nuomonę konservatoriai įspėjo, 
kad demokratija negali būti tapatinama su 
laisve ir gera valdžia, bet ja galima lengvai 
pasinaudoti per plebiscitą įteisinant dikta- 
tūrą. 

Nuo 1789 iki 1945 m. šis naujas revoliu- 
cinės politikos stilius, patyręs dramatišką 
pakilimą, pavyzdžiui, 1848 ir 1917 m., taip 
pat per fašizmo iškilimą tarpukariu, bau- 
gino konservatyvius protus. Per visą šį ne- 
ramų šimtmetį su puse galima būtų išskirti 
įvairius jų atsakus. Vienas kraštutinumas — 
konservatorių mąstytojai paprasčiausiai nu- 
sivilia, atsisako ribotos politikos idealo ir 
griebiasi gryno ir paprasto vado kulto. To- 
kia buvo, pavyzdžiui, Thomaso CARLY- 
LE'io, o vėliau Oswaldo SPENGLERio Vokie- 
tijoje idėjų kaita. Tarpukariu tokie veikalai 
kaip T. S. Elioto Dykyne (1922), o Ispanijoje 
Ortega y Gasseto Masių sukilimas (1929) 
išreiškė konservatorių nevilties nuotaikas. 
Tačiau už tokią reakciją į šiuolaikinį pa- 
saulį konservatoriai buvo pasmerkti, apkal- 
tinti kartėlio atmiešta negalia. Kitame 
kraštutiniame sparne tokie konservatyvūs 
mąstytojai kaip lordas Hughas Cecilis 
knygoje Konservatizmas (Conservatism; 
1912) pasirodė kone be galo pasitikintis 
masių konservatizmu. Tarp šių dviejų 
kraštutinumų yra daug galimų atmainų; 
praktiškai įtakingiausios iš jų buvo dau- 
giau ar mažiau ambicingų kompromisinių 
sprendimų virtinės — pradedant Dizraeli'o 
„Vienos nacijos“ idealu ir baigiant kulmi- 
nacija — po 1945 m. paplitusia vidurio kelio 

ideologija, kurią 1938 m. tokio pat pavadi- 
nimo knygoje gynė Haroldas Macmillanas. 

Per tris dešimtmečius po Antrojo pasau- 
linio karo vidurio kelio idealas padarė es- 
mine pažangą - iš dalies dėl to, kad kon- 
servatoriai, neatsispyrę pagundai atremti 

darus; iš dalies dėl to, kad pokario ekono- 
mikoje įvesta kontrolė, regis, praktiškai 
parodė valstybinio planavimo galimybes 
dorotis su panašia į ketvirtojo XX a. dešimt- 
mečio pradžios bedarbyste; ir iš dalies dėl 
to, kad visuotinis gerovės valstybės pri- 
pažinimas vertė kiekvieną vyriausybę jaut- 
riai reaguoti į vartotojų paklausą, siekiant 
išlaikyti visišką užimtumą. Visa tai baigėsi 
poslinkiu į kolektyvizmą, kuris aštuntojo 
XX a. dešimtmečio viduryje tapo toks ga- 
lingas, kad daugeliui atrodė, jog konser- 
vatizmas neteko aiškios tapatybės. Kalbant 
apie tai, reikėtų paaiškinti dabartinę „libera- 
lią-konservatyvią“ (arba neokonservatyvia) 
reakciją į vidurio kelio kolektyvizmą, kuris 
įvairiu lygiu reiškėsi devintojo XX a. dešimt- 
mečio Europos ir Amerikos politikose. 

Liberalią-konservatyvią reakciją sukė- 
lė aiškus supratimas penkių svarbiausių ri- 
botumų, neatskiriamų nuo vidurio kelio 
idealo. Pirmiausia vidurio kelio šalininkai 
naiviai tikėjosi, kad augant ekonomikai sa- 
vaime didės bendra socialinė gerovė. Min- 
tis, kad praturtėjimas gali sukelti naujų 
bėdų, niekad nebuvo aptarta. Jungtinėse 
Amerikos Valstijose tai buvo ypač svarbi 
Didžiosios visuomenės neokonservatyvių 
kritikų tema. Tokie kritikai kaip Danielis 
Bellas, Patrickas Moynihanas ir Irvingas 
Kristolas tvirtino, kad dabar iš vyriausy- 
bių reikalaujama vykdyti neįmanomas eko- 
nominio augimo ir užimtumo programas, 
todėl jos neišvengiamai vertinamos pagal 
nerealius kriterijus, dėl to šiuolaikinė de- 
mokratinė valstybė pasmerkta vis didė- 
jančiam nestabilumui. 

Antra kritikos kryptis buvo nukreipta į 
nekritišką vidurio kelio šalininkų tikėjimą 
planavimu kaip svarbiausiu vaistu nuo vi- 

su žmogaus negalių. Kelyje į vergovę (The 
Road to Serfdom), veikale, kuris vos pasiro- 
dęs 1944 m. ėmė daryti tolydžio didėjančią 
įtaką, F. A. HAYEKas tvirtino, kad planavi- 
mas laisvai visuomenei primeta kelią, ku- 
ris neišvengiamai veda tiesiai į totalitarinį 
valdymą. Hayekas iš karto atmeta idėją, 
kad vidurio kelias yra stabilus kompromi- 
sinis variantas, kuriame kiekvienas gali su- 
sirasti geriausią iš visų įmanomų pasaulių 
derindamas planavimo naudą ir laisvės 
pranašumą. 

Trečia puolimo kryptis - pokarinių vy- 
riausybių įsipareigojimas išlaikyti aukštą 
užimtumo lygį ir ekonomikos augimą tie- 
siogiai kaltas dėl didėjančios infliacijos, ku- 
ri atsirado Vakarų demokratijose aštunta- 
jame XX a. dešimtmetyje. Išeitis, kurią siūlė 
pagrindiniai liberalių konservatorių eko- 
nomistai, tokie kaip Hayekas ir Miltonas 
Friedmanas, buvo atimti iš vyriausybių pi- 
nigų pasiūlos kontrolę. Kaip tai padaryti, 
deja, dar reikia nuspręsti, nes kol kas pasi- 
rodė tik keisti siūlymai, kaip antai Hayeko 
reikalavimas panaikinti valstybės mono- 
poliją valiutos klausimais. Dar įtikinamiau 
kitas liberalių konservatorių mąstytojas 
W. Röpke knygoje Žmogiškoji ekonomika 
(1958) rašo, kad tikroji infliacijos priežas- 
tis yra ne pinigų pasiūla, o tai, kad demo- 
kratinės vyriausybės teikia pirmenybę 
„švelniems“, o ne „kietiems“ finansams, 
t. y. skolinasi norėdamos įvykdyti ekstra- 
vagantiškus pažadus rinkėjams, o ne sten- 
giasi subalansuoti biudžetą su visais iš to 
išplaukiančiais suvaržymais. Todėl inflia- 
cija tampa moraliniu ir politiniu, ne vien 
ekonominiu reiškiniu, tad ironiška, kad 
ieškodami vaisto nuo jos liberalūs konser- 
vatoriai, atrodo, krypsta autoritarizmo link, 
nes infliacija jau nesuprantama kaip tech- 
ninis ekonominis reikalas, o pradedama 
kaltinti pati demokratinė sistema. 

Ketvirta svarbi kritikos kryptis prime- 
na TOCOUEVILLE'io pranašystę, esą šiuo- 
laikinė demokratija baigsis auklėjamojo 
despotizmo forma, kurią sukels ne valsty- 
bės engimas, o priešingai — gerų ketinimų 

perteklius, reikalaujantis, kad valstybės to- 
kiu mastu reguliuotų savo (tariamai) ne- 
kompetentingų pavaldinių gyvenimus, jog 
neliktų nieko kito, tik „išvaduoti juos nuo 
minčių, kvaršinančių galvą, ir gyvenimo, 
kurį taip sunku nugyventi.“ (Apie demokra- 
tiją Amerikoje, d. 2, kn. 4, sk. 6, p. 772). Libe- 
ralūs konservatoriai teigia, kad būtent ši 
nesveika paternalizmo forma buvo skati- 
nama pertvarkant senesnį ribotos gerovės 
idealą (pavyzdžiui, Beveridge'o, kuris bu- 
vo grindžiamas dviguba socialinio drau- 
dimo ir ypatingo poreikio sąvoka) į visa 
apimančios, nuo lopšio iki karsto tarnau- 
jančios valstybės versiją. 

Galiausiai reikšminga vidurio kelio kri- 
tika pabrėžė iš jo išplaukiančios vadybinės 
politikos nesuderinamumą su pačios 
mišrios santvarkos išlikimu. Lordas Hails- 
hamas 1976 m. savo paskaitoje perspėjo, kad 
dabar vykdomoji valdžia skelbiasi esanti 
vienintelė tikrai atstovaujama santvarkos 
dalis, bet ji taip sparčiai auga kitų dalių sąs- 
kaita, kad parlamentinis valdymas virsta 
renkamos diktatūros sistema. The Times 
(1976 m. spalio 15 d.) atlaidžiame vedama- 
jame atsakė, kad Hailshamas ignoruoja nau- 
jų nekonstitucinių stabdžių ir atsvarų (pvz., 
politinių partijų ar interesų grupių) sistemos 
augimą, kuris garantuoja, jog didelė valdžia 
nebūtinai yra stipri valdžia. Tačiau The Ti- 
mes nesuprato, kad naujoje jėgų pusiausvy- 
roje nėra būtinos tendencijos skatinti įstaty- 
mo viršenybę ar, tiesą sakant, kokį nors kitą 
konstitucinio valdymo reikalavimą. 

Liberalus konservatizmas pateikia tam 
tikrų sveikintinų įspėjimų, bet, galima sa- 
kyti, tai retai būna konservatyvios minties 
išraiška. Svarbiausias jo teiginys yra šis: 
laisvė yra nedaloma, o tai reiškia, kad pi- 
lietinė ir politinė laisvė gali gyvuoti tik 
kapitalistinės ekonomikos santvarkoje. 
Tačiau, vos ėmus nagrinėti šį teiginį, susi- 
duriama su trimis rimtomis kliūtimis. 

Pirmiausia tapatindami konservatizmą 
su kapitalizmo gynimu, liberalūs konser- 
vatoriai rizikuoja supainioti ribotą politi- 
ką su materialinių ir vartotojiškų vertybių 

skatinimu, kuris gali būti nesuderinamas 
su moralinėmis, socialinėmis ir politinėmis 
vertybėmis, o jas konservatizmas bando 
ginti. Antra, netgi pasirinktoje srityje — gi- 
nant laisvos rinkos mechanizmus - libera- 
liai konservatyvi ekonomikos teorija gali 
būti apkaltinta dogmatizmu. Pagaliau įti- 
kinamiausia liberalaus konservatizmo kri- 
tika yra ne ta, kuri teigia, kad jis yra klai- 
dingas, o ta, kuri pažymi, kad jis nebėra 
svarbus šiuolaikinėms tendencijoms. Ne- 
bėra svarbus todėl, kad prieštarauja pagrin- 
dinei pažangių Vakarų visuomenių ten- 
dencijai, kuri linksta į „postindustrinę“ 
socialinę santvarką, kur kapitalistinės pa- 
žiūros ir vertybės beveik išnyko, o todėl ne- 
beliko nė vienos reikšmingesnės gyventojų 
dalies, kuri trokštų laisvos rinkos. 

Konservatizmo ateitis atrodo miglota. 
Viena, jis gali laimėti balsų nuolaidžiauda- 
mas kolektyvizmo etosui, ką tiksliai numatė 
Tocqueville’is, bet šiuo atveju jo tapatumas 
liks neryškus. Antra vertus, jis gali nuspręs- 
ti ginti ribotos politikos idealą, su kuriuo yra 
tradiciškai susijęs. Tačiau šiuo atveju kon- 
servatoriams gali būti sunku išsilaikyti 
valdžioje, nes nė viena su ribota politika su- 
sijusi institucija - pavyzdžiui, įstatymo 
viršenybė, parlamento atskaitomybė ar ne- 
priklausomi teismai — neturi tiesioginio ryšio 
su epocha, kurioje viskas susiję daugiausia 
su klestėjimo politika. NO'S 

Konstantino dovana. Tikriausiai Romos 
kurijos VIII a. pabaigoje suklastotas doku- 
mentas, skirtas, be abejonių, pagrįsti po- 
piežiaus reikalavimo atiduoti jam vidurio 
Italiją ir vakarines Romos provincijas 
teisėtumą. Jame teigiama, kad priimdamas 
krikščionybę IV a. pradžioje Konstantinas 
perdavė popiežiui valdyti imperiją, pri- 
pažindamas Bažnyčios dvasinį viešpata- 
vimą, kurį netiesiogiai jau pripažino savo 
atsivertimu. Vėliau Konstantinas išvyko į 
Bizantiją (Konstantinopolį). Istorija pagrįs- 
ta ankstesne legenda, pasakojančia, kaip 
popiežius Silvestras ne tik apkrikštijo Kon- 
stantiną, bet ir išgydė jį nuo raupsų, o atsi- 
dėkodamas Konstantinas perdavė Romos 
valdymą popiežiui. Kadangi popiežiaus 
miestas buvo senosios Romos imperijos sos- 
tinė, tie, kurie perėmė jos valdymą, galėjo 
reikalauti visuotinės pasaulietinės ceza- 
riams priklausiusios valdžios. XIV a. šis 
dokumentas buvo pripažintas klastote, o 
XV a. tai patvirtino Valle. Žr. VIDURAMŽIŲ 
POLITINĖ MINTIS. JC 


Konstitucionalizmas. Kaip ir ĮSTATYMO 
VIRŠENYBĖ, kuriai šis terminas vargu ar yra 


KONSTITUCIONALIZMAS 


sinonimas, konstitucionalizmas gali būti 
vartojamas mažiausiai dviem prasmėmis, 
kurių viena yra gana formali, o kita — išsa- 
mesnė. Pirma prasme tai yra konstitucijos 
apibrėžimas, kurį, pavyzdžiui, pateikia se- 
ras Kennethas Wheare'as Šiuolaikinėse kon- 
sHitucijose (Modern Constitutions): „taisyklės, 
nustatančios ir reguliuojančios valdžią“. Jis 
pažymėjo, kad Didžiojoje Britanijoje tai pa- 
prasčiausiai reiškia teisinių ir neteisinių 
taisyklių rinkinį, kuriuo grindžiama 
valdymo sistema. Tačiau beveik visose ki- 
tose šalyse šis terminas siejamas su grynai 
teisinių taisyklių rinkiniu, kuris pateikia- 
mas viename ar keliuose glaudžiai susiju- 
siuose dokumentuose. Šia prasme konsti- 


tucionalizmas paprasčiausiai būtų 
konstitucijų sudarymo praktika, kad ir koks 
būtų jų turinys. 


Vis dėlto kai kurie autoriai — tikriau- 
siai dėl laikui bėgant nusistovėjusio su- 
tartinio vartojimo — konstitucionalizmą 
laiko tam tikros rūšies politinių sistemų, 
kuriose vyrauja ribotos valdžios filosofi- 
ja, steigimo ir veikimo praktika. Tokios sis- 
temos paprastai apima kodeksus ar char- 
tijas, deklaruojančias politines arba 
ekonomines teises ir laisves kartu su ki- 
tais struktūros ypatumais, skirtais indivi- 
dų teisėms nuo valstybės kišimosi apsau- 
goti. GM 

Korporatyvizmas. Korporatyvizmo idėja, 
ilgai sieta su tarpukario fašistiniais režimais, 
per pastaruosius dešimt metų politinėje 
teorijoje buvo reabilituota ir dabar plačiai 
taikoma organizuotų interesų studijoms ir 
demokratijos, ir autoritarizmo sąlygomis. 
Ji yra svarbi analizuojant interesų grupes, 
kiek jos įsitraukia į viešosios politikos for- 
mulavimo procesus, kitaip interpretuoda- 
mos skirtumą tarp viešosios ir privačiosios 
srities, būdingą liberaliai teorijai. 

Ankstesnė prasmė buvo stipriai susiju- 
si su katalikiškąja socialine doktrina ir or- 
ganiškos visuomenės teorijomis. Korpo- 
ratyvizmas tarė esant galimą neklasinę 
struktūrą visuomenės, suskirstytos į įvai- 
rias korporacijas pagal funkciją, kurią kiek- 
viena atlieka esant visuomeniniam darbo 
pasidalijimui. Organizacijas, atstovau- 
jančias kiekvienos kategorijos interesams, 
bet tuo pačiu metu vykdančias griežtą gy- 
ventojų socialinę kontrolę, kuria ir jų veiklą 
licencijuoja valstybė. Nė viena visuomenė 
niekada nėra buvusi visiškai organizuota 
pagal korporacinį principą, bet Italijoje 
Mussolini'o laikais šios sistemos projektas 
labiausiai priartėjo prie idealo. 

Labiausiai paplitusiame šiuolaikiniame 
termino apibrėžime dėmesys kreipiamas į 
interesų organizacijų, esančių tarp valsty- 
bės ir pilietinės visuomenės vaidmenį. 
Kaip ir Schmitteris, dauguma autorių pa- 
brėžia skirtumą tarp korporatyvizmo ir 
PLIURALIZMO. Pliuralistinėje sistemoje 
daugybė savanoriškų interesų asociacijų 
siekdamos įtakoti viešosios politikos kryptį 
konkuruoja viena su kita dėl narių, išteklių 
ir galimybių patekti į valdžią, o korporaty- 
vioje sistemoje yra ribotas skaičius organi- 
zacijų su privaloma arba pusiau privalo- 
ma naryste. Šių organizacijų padėtis 
valdžios atžvilgiu yra privilegijuota, nes jos 
dalyvauja nustatant viešąją politiką ir atsa- 
ko uz jos įgyvendinimą, nurodydamos savo 

nariams pritarti susiderėtiems susitari- 
mams. 

Trys esminiai bruožai skiria korporaty- 
vizmą nuo pliuralistinės interesų grupių 
politikos. Pirmas — tai monopolistinis kor- 
poratyvių institucijų vaidmuo; antras — 
atstovaujamojo ir vykdomojo vaidmens 
sutapatinimas; trečias — valstybės dalyva- 
vimas ir licencijuojant monopolinį atstova- 
vimą, ir nustatant politiką. Pliuralistinėje 
teorijoje manoma, kad interesai egzistuoja 
iki organizacijos ar politinės mobilizacijos, 
o korporatyviojoje teorijoje valstybė apibrė- 
žiama kaip esminis veiksnys, formuojantis 
interesus ir darantis poveikį grupėse vyks- 
tančių procesų rezultatams (žr. Cawson). 

Priešingai nei liberalioji teorija, brėžianti 
ryškią liniją tarp viešo ir privataus bei api- 
būdinanti visuomenę kaip individų sankau- 
pą, korporatyvioji teorija telkia dėmesį į or- 
ganizacijas ir socialines grupes, pirmiausia 
ji apibūdina viešųjų užduočių, kurias turi 
atlikti formaliai privačios institucijos, mas- 
tą. Korporatyviąją sistemą sudarančios or- 
ganizacijos parenkamos iš tų, kurios savo 
tapatumą nustato pagal funkciją socialinia- 
me darbo pasidalijime. Abipusės priklau- 
somybės santykiai tarp valstybės ir tam 
tikrų organizacijų atsiranda tiek, kiek pas- 
tarosios gali mobilizuoti ir pristatyti jas su- 
darančių narių mainais už palankius 
viešosios politikos sprendimus. 

Takoskyra tarp pažangių kapitalistinių 
visuomenių, kuriose korporatyvizmas plė- 
tojasi laipsniškai kaip augančios interesus 
atstovaujančių organizacijų monopolinės 
jėgos rezultatas, ir tarp visuomenių, kurioms 
korporatyvią schemą primeta valstybė, nu- 
statoma pagal visuomeninio (arba libera- 
laus) korporatyvizmo ir valstybinio kor- 
poratyvizmo (žr. Schmitter) skirtumus. 
Visuomeninis korporatyvizmas labiausiai 
įsitvirtinęs tokiose šalyse kaip Austrija ar 
Švedija, kur galingas leiboristinis judėjimas 
tapo aukščiausios darbdavių asociacijos ir 
valstybės „socialiniu partneriu“ derybose 
dėl ekonominės ir socialinės politikos. Vals- 
tybinis korporatyvizmas labiau siejamas su 

periferiniais ar priklausomais kapitalisti- 
niais režimais, pavyzdžiui, Lotynų Ameri- 
koje (žr. Malloy). 

Šiuolaikinė vartosena taip glaustai api- 
brėžia šią sąvoką: 


Korporatyvizmas yra ypatingas sociopo- 
litinis procesas, kai ribotas monopolisti- 
nių organizacijų, atstovaujančių funkci- 
niams interesams, skaičius dalyvauja 
derybose su valstybės tarnybomis dėl 
viešosios politikos rezultatų. Mainais už 
palankią politiką interesų grupių va- 
dovai sutinka imtis įgyvendinti politiką 
bendradarbiaujant savo organizacijų 
nariams. 


Tačiau tebėra nesutarimų dėl to, koks 
turi būti korporatyvios teorijos taikinys. 
Apibendrintai pagrindiniai požiūriai į kor- 
poratyvizmą yra šie: 


(1) Korporatyvizmas yra nauja politinės 
ekonomijos sistema, kitokia nei kapita- 
lizmas ir socializmas; ją sudaro valstybės 
vadovavimas dažniausiai privačiai pra- 
monei pagal vienybės, tvarkos, nacionaliz- 
mo ir sėkmės ideologinius principus (Žr. 
Winkler). 

(2) Korporatyvizmas yra valstybės for- 
ma, kuri plėtojasi šalia parlamentarizmo 
kapitalistinėje visuomenėje. Parlamentariz- 
mas grįstas teritoriniu-individualiu atsto- 
vavimu, o korporatyvizmas susieja funkcinį 
atstovavimą ir intervencionistinę valstybę 
(Zr. Jessop). 

(3) Korporatyvizmas nėra nei tobula po- 
litinė sistema, nei valstybės forma, bet kito- 
kia nei pliuralizmas interesų tarpinin- 
kavimo forma. Jame ribotas hierarchiškai 
sutvarkytų monopolistinių organizacijų 
skaičius atstovauja savo narių interesams 
derybose su valstybe ir įgyvendinant 
viešąją politiką (žr. Schmitter). 


Ten, kur korporatyvizmas stipriai įsi- 
tvirtino makrolygiu, ekonominę ir sociali- 
nę politiką lemia trišalės derybos. Teigia- 

ma, jog kai kurių šalių gebėjimas atsilai- 
kyti prasidėjus ekonomikos nuosmukiui, 
neieškant išeities defliacijoje ar sukuriant 
nedarbą, gali būti paaiškintas tuo, kad kor- 
poratyvizmas palengvina derybas dėl so- 
cialinio produkto paskirstymo tarp kapi- 
talo ir darbo jėgos (žr. Goldthorpe). Šiais 
atvejais korporatyvieji procesai apima kla- 
sių bendradarbiavimą ir dėl šios priežas- 
ties daugelis marksistinių kritikų (pvz., Pa- 
nitch) teigia, kad korporatyvizmą galima 
suprasti kaip kapitalistinių valstybių stra- 
tegiją, kuria siekiama išlaikyti darbininkų 
klasės priklausomybę. 

Daug knygų skirta lyginamajai naciona- 
linių valstybių analizei, keliose iš jų bando- 
ma surikiuoti šalis pagal tai, kiek jos atitin- 
ka korporatyvizmo idealą. Dauguma 
autorių, atrodo, sutaria, kad daugiausia ba- 
lų surenka Austrija, o Jungtinės Amerikos 
Valstijos yra mažiausiai korporatyvi šalis, 
Didžiojoje Britanijoje korporatyvizmas yra 
santykinai silpnas. Buvo bandymų (aptar- 
tų Cawsono) korporatyvizmą matuoti ir jo 
apraiškas koreliuoti su kitais nacionalinės 
politinės sistemos bruožais. Rezultatai duo- 
da peno greičiau apmąstymams negu išva- 
doms daryti, tačiau yra požymių, kad kor- 
poratyvizmas susijęs su aukštu mokesčių 
lygiu ir didelių valstybinių išlaidų toleravi- 
mu. Kiti tyrimai leidžia manyti, kad labiau 
linkusios būti valdomos šalys yra labai kor- 
poratyvios, nedarbo lygis jose žemesnis. 

Interesams atstovaujančios organiza- 
cijos, dažniausiai įgyjančios monopolinę 
padėtį ir tampančios valstybės tarnybų 
korporatyvių mainų partneriu, yra tos, ku- 
rios atstovauja gamintojams, o ne vartoto- 
jams, ir kurios valdo informacijos išteklius 
bei paklusnumo svertus, reikalingus vals- 
tybės politikai diegti. Empiriniai tyrimai 
rodo, kad dažniausiai dialogo partneriais 
tampa darbdavių bei prekybos asociaci- 
jos, profsąjungos ir profesionalų organiza- 
cijos. Korporatyvizmas įgyja derybų formą, 
kur didelė viešosios valdžios kompetenci- 
jos dalis deleguojama nominaliai pri- 
vačioms institucijoms. Kaip politikos būdą 

korporatyvizmą galima priešpriešinti ju- 
ridinei biurokratinei arba rinkos regulia- 
vimo formai. Jis apibūdina visiškai kito- 
kią santykių tarp valstybės ir interesų 
organizacijų formą. 

Korporatyvizmą galima nustatyti ir 
viduriniu lygiu, kalbant apie santykius 
tarp valstybės tarnybų ir organizacijų, ku- 
rios pasiekė monopolinį tam tikro sekto- 
riaus interesų atstovavimą. Net tokiose 
šalyse kaip JAV ar Kanada, kurios yra 
silpnai korporatyvios pagal rodiklius na- 
cionaliniu lygiu, stipriai įsigalėjusių kor- 
poratyvaus tarpininkavimo formų esama 
tam tikrose politikos srityse, pavyzdžiui, 
žemės ūkyje. 
pliuralizmui kaip interesų grupių politikos 
modeliui, tačiau sukauptais empiriniams 
duomenimis laipsniškai tobulinant teoriją 
aiškėja, kad korporatyvizmą ir pliuralizmą 
derėtų suprasti ne kaip viena kitą neigiančias 
alternatyvas, o kaip kraštutinius kontinuu- 
mo taškus kreivės, rodančios mastą, kuriuo 
monopolistiniai ir tarpusavio priklausomy- 
bės santykiai yra įsigalėję tarp interesams 
atstovaujančių organizacijų bei valstybės 
(žr. Cawson). AC 


Literatūra 


+ Berger, S. ed.: Organizing Interests in 
Western Europe: Pluralism, Corporatism and 
the Transformation of Politics. Cambridge 
and New York: Cambridge University 
Press, 1981. 


+ Cawson, A.: Corporatism and Political 
Theory. Oxford: Blackwell, 1986. 


Goldthorpe. J. ed.: Order and Conflict in 
Contemporary Capitalism: Studies in the Po- 
litical Economy of Western European Nations. 
Oxford and New York: Oxford Universi- 
ty Press, 1984. 

Jessop, B.: Corporatism, parliamentarism 
and social democracy. In Schmitter and 
Lehmbruch eds. 

+ Lehmbruch, G. and Schmitter, P.C. eds: 


Patterns of Corporatist Policy-Making. Be- 
verly Hills and London: Sage, 1982. 


288 


Linz, J. J.: Totalitarian and authoritarian 
regimes. In Handbook of Political Theory, vol. 
3: Macropolitical Theory, ed. F. J. Greens- 
ten and N. W. Polsby. Reading: Addison- 
Wesley, 1975. 

Malloy, J. ed.: Authoritarianism and Corpo- 
ratism in Latin America. Pittsburgh: Pit- 
tsburgh University Press, 1977. 

Panitch, L.: The development of corpora- 
tism in liberal democracies. Comparative 
Political Studies 10 (1977) 61-90. 
+Schmitter, P. C.: Still the century of 
corporatism? Review of Politics 36 (1974) 
85-131. 

— and Lehmbruch, G. eds: Trends to- 
ward Corporatist Intermediation. Beverly 
Hills and London: Sage, 1979. 

Winkler, J. T.: Corporatism. European Jour- 
nal of Sociology 17 (1976) 100-136. 


Kritinė teorija - neomarksistinės socialinės 
teorijos, atsiradusios Frankfurto socialinių 
tyrimų institute, pagrindas (iš čia kilo vė- 
lesnis pavadinimas Frankfurto mokykla). 
Institutas buvo įkurtas 1923 m. kaip 
tarpdisciplininių marksistinių tyrimų cent- 
ras, o skiriamasis jo bruožas ėmė ryškėti 
1930 m., kai jo direktoriumi tapo Maxas 
Horkheimeris (1895-1973). Horkheimeris ir 
Theodoras Adorno (1903-1969) sudarė 
instituto branduolį, tačiau tam tikrais lai- 
kotarpiais su juo buvo susiję daugelis iški- 
liausių Vokietijos intelektualų. Turbūt žino- 
miausi išjų yra literatūros kritikas Walteris 
Benjaminas, filosofas Herbertas MARCUSE 
ir psichologas Erichas Frommas; tarp kitų 
minėtini Otto Kirchheimeris ir Franzas 
Neumannas (politika ir teisė), Henrykas 
Grossmanas ir Arkady'us Gurlandas (po- 
litinė ekonomija), Leo L6wenthalis (litera- 
tūra) ir Bruno Bettelheimas, Nathanas Ac- 
kermanas ir Marie Jahoda (psichologija). 
1933 m. institutas buvo priverstas išsi- 
kelti iš Frankfurto ir 1935 m. įsikūrė JAV. 
1950 m. Horkheimerio ir Adorno vadovau- 
jamas jis buvo atkurtas Frankfurte, bet Mar- 
cuse ir kiti liko JAV. Tai buvo centras su 
aiškia visuomenės ir kultūros koncepcija. 

Daugiau ar mažiau šiai koncepcijai buvo 
atstovaujama visų individualių ir kolekty- 
vinių jo autorių darbuose. 

Pirmiausia į kritinę teoriją galima Žiū- 
rėti kaip į atšaką bendresnės vakarietiško 
MARKSIZMO krypties, atsiradusios apie 
1930 m., kurią apibūdina glaudesni santy- 
kiai su nemarksistinėmis idėjomis, didesnis 
dėmesys kultūrai ir ideologijai, o ne politi- 
nei ekonomijai; jos auditoriją sudaro dau- 
giau mokslininkai, o ne proletariatas (Zr. 
Anderson). Be to, kritinę teoriją reikia su- 
vokti turint galvoje ketvirtojo XX a. dešimt- 
mečio Vakarų Europos marksistų intelekti- 
nę situaciją, jiems susidūrus su nešventąja 
trejybe: liberaliu kapitalizmu, stalinizmu ir 
FAŠIZMU. Su institutu susiję autoriai, 
priešingai nei ortodoksinai marksistai, ne- 
pasitenkino nei fašizmo, kaip mutavusios 
monopolistinio kapitalizmo formos, ana- 
lize, nei, kaip pokariniai TOTALITARIZMO 
teoretikai, stalinizmo prilyginimu fašiz- 
mui, juos abu priešpriešinant idealizuo- 
tam liberaliosios demokratijos įvaizdžiui. 
Juos stebino visų šių visuomenės formų 
organizacijos, technologijos, kultūros ir 
asmenybių struktūros panašumai, todėl į 
šiuos reiškinius jie savo analizėje kreipė 
daugiau dėmesio negu dauguma nemark- 
sistinių autorių. 

Iš pat pradžių kritinė teorija buvo su- 
prantama kaip viską apimanti teorija, ku- 
rios požiūriu visuomenę būtina keisti. Teo- 
rija turėjo būti refleksyvi savo statuso bei 
savo interpretacinių kategorijų atžvilgiu: 
„kritiškas kategorijų, kurios valdo socialinį 
gyvenimą, pripažinimas kartu reiškia ir jų 
pasmerkimą“ (Horkheimer, Critical Theory, 
p. 208). Pavyzdžiui, fašizmo negalima su- 
prasti Vakarų liberalizmo kategorijomis, 
nes fašizmą sukūrė socialinės santvarkos 
ideologija. „Tas, kuris nenori kalbėti apie 
kapitalizmą, turi tylėti ir apie fašizmą“ 
(Horkheimer, cituota Jay kn.: The Dialectical 
Imagination, p. 156). Kritinė teorija buvo 
priešiška tradicinėms riboms tarp discipli- 
nų: ankstyvoji Autoriteto ir šeimos studija 
(Studien über Autorität und Familie; 1936) 

apėmė išsamų socialinės ir politinės min- 
ties aptarimą, taip pat ir sociopsichologinę 
medžiagą, o Autoritarinė asmenybe (The Aut- 
horitarian Personality; 1950) turi būti supras- 
ta labiau sociokultūrinės analizės, atliktos 
Švietimo dialektikoje (Dialectic of Enlighten- 
ment; 1947), kontekste. Pastarojoje knygoje 
antisemitizmas aptariamas Švietimo 
epochoje atsiradusio racionalaus domina- 
vimo kontekste. Fašizmas „siekia sukelti 
nuslopintos prigimties maištą prieš domi- 
navimą, tiesiogiai naudingą pačiam domi- 
navimui“ (Horkheimer and Adorno, p. 185). 

Dominavimo ir AUTORITETO sąvokų 
instituto darbuose gausu. Dominavimas, 
nors ryškiausiai išreikštas fašizme, taip pat 
yra pagrindinis liberalių visuomenių prin- 
cipas, galbūt daug svarbesnis negu mark- 
sistinės politinės ekonomijos kategorijos. 
Kaip viename iš vėlyvųjų straipsnių rašė 
Adorno, „už žmogaus pažeminimo iki mai- 
nų vertės veiksnio ir nešėjo slypi Žmogaus 
dominavimas virš kito žmogaus“. Marcu- 
se's perviršinės represijos sąvoka, išplėto- 
ta FREUDo knygos Civilizacija ir jos nerimas 
(1930) kritikoje, apibrėžiama kaip „sociali- 
nio dominavimo primesti apribojimai“, 
viršijantys tuos, kurie, pasak Freudo, būti- 
ni kiekvienai sutvarkytai visuomenei; šiuos 
apribojimus Marcuse vadina „racionaliu 
valdžios įgyvendinimu“ (Eros and Civiliza- 
tion; 1955, p. 45). 

Šis skirtumas kritinėje teorijoje yra es- 
minis apibūdinant proto ir dominavimo 
santykį. Kritinės teorijos atstovai kritikavo 
egzistuojančią socialinę santvarką proto ir 
racionalesnės alternatyvios visuomenės var- 
dan, jie buvo įsitikinę, kad „socialinė laisvė 
yra neatskiriama nuo švietimo minties“ 
(Horkheimer ir Adorno, p. xiii). Tačiau tuo 
pačiu metu jie vis aiškiau suprato, kad in- 
strumentinis ir technologinis racionalumas 
yra „patogios, tolygios, protingos, demokra- 
tinės nelaisvės, [kuri] vyrauja išsivysčiusio- 
je industrinėje civilizacijoje“ pagrindas 
(Marcuse, One-Dimensional Man; 1964, p. 19). 
Nors Marcuse’s kritika buvo stipriai pagrįs- 
ta jo amerikietiška patirtimi, anot jo, ji vis 

labiau taikytina valstybinio socializmo vi- 
suomenėms: „ne Vakarai, bet Rytai socia- 
lizmo vardu išplėtojo šiuolaikinį vakarie- 
tišką racionalumą iki kraštutinumo“ (p. 201). 

Marcuse's industrinės visuomenės kri- 
tika, išsakyta knygose Erosas ir civilizacija 
(Eros and Civilization) bei Vienmačiame žmo- 
guje (One-Dimensional Man) ir kai kuriuose 
vėlesniuose jo rašiniuose, spekuliatyvesne 
forma jau anksčiau buvo pateikta Horkhei- 
merio ir Adorno Švietimo dialektikoje. Čia pri- 
gimties dominavimas proto priemonėmis 
neišvengiamai veda į Žmogaus dominavi- 
mą kito žmogaus atžvilgiu. Pagal 6 pusla- 
pyje pateiktą trumpą formulę, „švietimas yra 
totalitarinis“. 

Švietimo dialektikoje taip pat pateikiama 
masinės kultūros, arba, kaip Horkheimeris 
ir Adorno buvo linkę ją vadinti, „kultūros 
pramonės“, kritika; jie suprato ją kaip vie- 
nalytę pramogų sistemą, iš kurios paša- 
lintas aukštosios kultūros kadaise turėtas 
kritikos potencialas ir kuri skiriama tik do- 
minavimo sistemai stabilizuoti. Čia vėl pa- 
brėžiama, kad susipina politika, sociologi- 
jair psichologija: „industrinės visuomenės 
galybė įsikūrusi žmonių protuose“ (p. 127). 
Tikriausiai kultūros teorijoje šie autoriai 
bus labiausiai įsimintini, ypač Adorno, ku- 
ris sukūrė esminių veikalų estetikos ir ypač 
muzikos klausimais. Jų įnašą į filosofiją 
daugiausia sudaro kritika ir komentarai: 
Horkheimerio istorijos filosofijos darbai; 
Adorno pateikta Husserlio ir Heideggerio 
kritika; Marcuse's knyga apie Hegelį Protas 
ir revoliucija (Reason and Revolution; 1941). 
Tačiau svarbiausias Adorno veikalas Ne- 
gatyvioji dialektika (1966), be abejonės, išliks 
vienu iš klasikinių XX a. filosofijos tekstų. 

Atkurtasis institutas Frankfurte, „Frank- 
furto mokykla“, kaip jis tada buvo vadi- 
namas, turėjo didžiulę įtaką ir kitais at- 
žvilgiais gana konservatyviai Vakarų 
Vokietijai. Svarbus intelektinis įvykis šeš- 
tajame ir septintojo XX a. dešimtmečio pra- 
džioje buvo POZITYVIZMO ir empirizmo so- 
cialiniuose moksluose, Positivismusstreit, 
puolimas, kurį surengė institutas; pagrindi- 

nis politinis įvykis, žinoma, buvo studentų 
parlamentine opozicija, su kuria Frankfurto 
mokyklos santykiai buvo sudėtingi, o galiau- 
siai ir priešiški. 1969 m. mirus Adorno, kriti- 
nę teoriją labiau išsklaidytu pavidalu savo 
darbuose plėtojo Jiirgenas HABERMASas, 
Karlas-Otto Apelis, Clausas Offe'as, Alfredas 
Schmidtas, Albrechtas Wellmeris ir kiti. 
Tuo metu kritinė teorija siekė peržengti 
sutartinius sociologijos ir filosofijos, psicho- 
logijos ir politinės minties skirtumus. Ypač 
minėti autoriai iš esmės puolė idėją, kad 
egzistuoja skirtumas tarp normatyvinės po- 
litinės teorijos ir empirinių politikos moks- 
lų. Bent jau šiuo požiūriu jie tvirtai laikėsi 
marksizmo sampratos, kuri sieja sociali- 
nius mokslus ir socialinę kritiką. Tačiau tuo 
pačiu metu ortodoksalesni marksistai ma- 
tė, kad kritinė teorija atsisako proletarinės 
revoliucijos sąvokos, o jos atstovai „eklek- 
tiškai“ skolinasi iš nemarksistinių šaltinių, 
o tai išbraukia juos iš marksistinės tradici- 
jos. Tačiau ši marksistinė ortodoksija, kaip 
ir pozityvistinė, reikalaujanti skirti faktus ir 
vertybes, šiuolaikinėje Vakarų socialinėje ir 
politinėje mintyje jau peržengta. Šiuo aspek- 
tu kritinė teorija, nepaisant, ar išliks kaip 
atskiras intelektinis judėjimas, ar ne, buvo 
svarbus įkvėpimo šaltinis vėlesniems mąsty- 
tojams, net jei jie netapatino savęs su jais. 
Nors, kaip jau sakyta, kritinės teorijos 
mąstytojai atmetė skirtumą tarp norma- 
tyvinės ir empirinės teorijos, jų įnašą į šiuo- 
laikinę politinę mintį galima klasifikuoti 
atsižvelgiant į šį neformalų požymį. Politi- 
nėje filosofijoje jie tapatina save su klasiki- 
nės liberaliosios ir demokratinės teorijos 
idealais, bet kartu plėtoja marksistinę libe- 
raliosios demokratijos kritiką. Iš esmės jie 
skelbia, kad liberalizmas nepajėgia išlaikyti 
savo idealų, kol susisaistęs su kapitalizmu, 
o dėl to ir su instrumentiškai racionaliu do- 
minavimu bei apmokamos darbo jėgos 
išnaudojimu. Tai aiškėja iš Marcuse's esė 
Kova su liberalizmu totalitarinėje valstybės 
sampratoje (The Struggle against Liberalism in 
the Totalitarian Conception of the State; 1934). 

Apibendrinta ir radikalesne forma ši tema 
svarbiausia ir Horkheimerio bei Adorno 
Švietimo dialektikoje. Habermasas tą pačią te- 
mą toliau plėtojo savo jaunystėje parašyto- 
je knygoje Struktūriniai viešosios srities po- 
kyčiai (Strukturwandel der Offentlichkeit; 
1962). Čia jis teigė, kad liberali visuomenės 
nuomonės sąvoka, nepaisant jos klasinio 
(galima pridurti — ir lyties) ribotumo, turi 
kritinį užtaisą valstybės politikai, 0 jo šiuo- 
laikiniam pasauliui trūksta, nes visuome- 
nės nuomonė tapo paprasčiausia kiekybe, 
kuria manipuliuoja politikai, rinkos tyrėjai 
ir jų samdomos reklamos agentūros. 

Taigi klasikinė DEMOKRATIJOS kaip ra- 
cionalaus ir atviro konsensuso formavimo 
bei sprendimų priėmimo srities samprata 
derinama su moksliško pozityvizmo ir tech- 
nokratinės politikos faktų kritika. Šią temą 
išsamiausiai išplėtojo Habermasas, bet ji jau 
buvo ankstyvojoje kritinės teorijos mąstyto- 
jų atliktoje fašizmo, stalinizmo ir monopo- 
listinio kapitalizmo analizėje, o filosofijos 
terminais išreikšta Horkheimerio diskusijo- 
se apie buržuazinę istorijos filosofiją (1930) 
ir Marcuse's hėgeliškoje /marksistinėje po- 
zityvizmo kritikoje, pateiktoje knygoje Pro- 
tas ir revoliucija (Reason and Revolution). 
„Frankfurto“ politikos samprata turi pa- 
našumų su Hannah ARENDT samprata, bet 
yra pagrįsta platesne ir labiau argumentuo- 
ta išsivysčiusios industrinės visuomenės 
kritika, kuri pokariniuose Vakaruose, gali- 
ma sakyti, buvo vyraujantis kontrkultūrinis 
judėjimas. Ten, kur ši kontrakultūra pabrėžė 
asmeninių politinių įsitikinimų, seksualinio 
išsilaisvinimo temas bei autoritarinių šeimos 
ir švietimo struktūrų kritiką, ji daugiausia 
laikėsi ankstyvojoje instituto studijoje Auto- 
ritetas ir šeima (1936) nurodytų krypčių. Sa- 
vo ruožtu šios permainos padėjo feministi- 
niam judėjimui peraugti į masinį reiškinį. O 
akademinėje plotmėje atsiradusi politinės 
psichologijos atšaka, jei pabėga iš moks- 
liškojo empirizmo pančių, semiasi minčių 
iš Autoritarinės asmenybės ir Ericho Frommo 
veikalų, ypač iš Laisvės baimės (The Fear of 
Freedom; 1942). 

Septintojo XX a. dešimtmečio kontrkul- 
tūros negebėjimą sukurti išliekamųjų pla- 
taus masto politinių struktūrų tam tikra 
prasme irgi nulėmė kritinės teorijos mąsty- 
tojų nutolimas nuo „praktinės“ politikos 
(jau vien žodis „praktinis“ būtų sukėlęs 
jiems įtarimą, jei žymėtų prisitaikymą prie 
egzistuojančių institucinių struktūrų). Šį 
priešiškumą įprastinei politikos mašinai 
galima matyti neparlamentinėje Vakarų Vo- 
kietijos ir kitų šalių opozicijoje, studentų 
judėjimuose ir ne taip seniai atsiradusioje 
įtampoje tarp „žaliųjų“ partijų Vakarų Vo- 
kietijoje ir tarp radikalių aktyvistų social- 
demokratinėse partijose, pavyzdžiui, 
Didžiosios Britanijos leiboristų partijoje. 

Kad ir kaip ten būtų, kritinė teorija pa- 
darė svarbų formuojamąjį poveikį šian- 
dienei politinei sąmonei. Tai, kad toks be- 
kompromisiškai griežtas intelektinis 
stilius gebėjo patraukti daug sekėjų sep- 
tintajame ir aštuntajame XX a. dešimt- 
mečiuose, galima paaiškinti tik tuo, kad 
jis užgavo jautrią Vakarų politinės savi- 
monės stygą. Marxas rašė, kad „kaip filo- 
sofija atranda materialy ginklą proletaria- 
te, taip proletariatas atranda intelektinį 
ginklą filosofijoje“. Kritinė teorija nieka- 
da nesitikėjo rasti materialaus ginklo pro- 
letariate. Jai labiau reikėjo plačios para- 
mos bazės ir tikriausiai, savo pačios 
nuostabai, rado ją šiuolaikinių alterna- 
tyvių judėjimų arba kontrkultūros politi- 
niuose „fragmentuose“, kurių intelekti- 
niai ginklai — ar jie tai žinojo, ar ne - buvo 
nukalti „Frankfurte“. WO 

Kropotkinas Piotras (1842-1921) - rusų 
anarchistas. Kropotkinas gimė aristokra- 
tų šeimoje ir anksti pradėjo eiti pareigas 
caro Aleksandro II dvare. Tačiau libera- 
lios jo pažiūros ir, svarbiausia, mokslinis 
domėjimasis geografija atitraukė jį nuo 
dvaro reikalų ir paskatino vykti į Sibirą, 
kur galėdamas iš arti stebėti valstietiškąjį 
žemės ūkį jis ėmė mąstyti apie centralizuo- 
to valdymo trūkumus. 1872 m. jis pirmą 
kartą apsilankė Vakarų Europoje, kur Ju- 
ros kaimuose pirmąkart susidūrė su anar- 
chistinėmis idėjomis. Grįžęs į Rusiją ir su- 
sidėjęs su radikalų grupe, Čaikovskio 

būreliu, 1874 m. pateko į kalėjimą. Po dve- 
jų metų dramatinėmis aplinkybėmis ištrū- 
ko iš kalėjimo ir pabėgo į Vakarų Europą, 
kur greit tapo ryškia anarchistinio są- 
jūdžio asmenybe. Jis įsteigė leidinį Le 
Révolté ir paskelbė jame seriją straipsnių, 
kuriuose išdėstė pagrindinius anarchoko- 
munizmo principus (kai kurie iš jų vėliau 
buvo išleisti atskiru rinkiniu Duonos užka- 
riavimas, 1906). 1883 m. buvo sučiuptas 
anarchistų sueigoje Lione ir dar kartą įka- 
lintas. Paleistas iš kalėjimo emigravo į An- 
glija, kur gyveno daugiau nei trisdešimt 
metų ir parašė įvairių anarchizmą gi- 
nančių teorinių veikalų, iš kurių žinomiau- 
sias Tarpusavio parama (1897). | Rusiją Kro- 
potkinas grįžo prieš pat Spalio revoliuciją 
ir dar gyveno ganėtinai ilgai, kad galėtų 
pareikšti savo nusivylimą bolševikų 
režimu. Jo laidotuvės buvo paskutinė pro- 
ga, kai libertariems režimo priešininkams 
buvo leista surengti viešą demonstraciją. 

Kropotkinas išpažino bendrus ANAR- 
CHIZMO principus. Ypatingas jo indėlis 
buvo anarchokomunizmo koncepcija, ku- 
rią jis mėgino pagrįsti tariamai moksline 
socialinės evoliucijos teorija. Jo projek- 
tuojamą visuomenę sudarė daugiausia sa- 
varankiškos komunos, kuriose laisvai susi- 
būrę gamintojai teikia gėrybes, tenkinančias 
visus esminius poreikius. Jis mėgino įro- 
dyti (ypač knygoje Laukai, fabrikai ir dirbtu- 
vės, 1901), kad pramonė gali būti veiks- 
mingai decentralizuota, o tobulesni 
žemdirbystės metodai leistų net dideliems 
miestams užsiauginti netoliese maisto. Jis 
neigė, kad žmonės galėtų ar turėtų būti 
atlyginami pagal jų individualų darbinį 
įnašą. Gamybos priemonės laikytinos ben- 
dru žmonių giminės produktu; esant dar- 
bo pasidalijimui, neįmanoma nesavava- 
liškai išskirti žmonių, kuriems turėtų būti 
individualiai atlyginama; tokie mėginimai 
sukeltų tik visuomenės susiskaidymą. 
Žmonių prigimtinis solidarumas garan- 
tuoja, kad jie noriai dirbtų bendram tiks- 
lui, jei būtų pašalinta nuosavybės sukurta 
nelygybė. 

Siekdamas sukurti tokią visuomenę 
Kropotkinas agitavo už revoliucinę per- 
tvarką; tačiau, palyginti, pavyzdžiui, su 
BAKUNINU, jis nedaug kalbėjo apie tai, ko- 
kia organizacine forma turėtų veikti revo- 
liucionieriai. Anarchistinių intelektualų 
vaidmenį jis suvokė kaip ardomųjų idėjų 
platinimą — idėjų, kurios vieną dieną susi- 
liedamos su revoliuciniais masių instink- 
tais sunaikins kapitalizmą kartu su valsty- 
be. Jis aistringai neigė idėją, kad socialinei 
transformacijai reikia centralizuoto politi- 
nio organo. Toks organas ne tik sukurtų 
naują valdančiųjų klasę, bet ir trukdytų vi- 
suomenės pertvarkai, kuriai reikia papras- 
tų vietos Žmonių. 

Kaip mokslininką Kropotkiną visada 
žavėjo darviniškoji evoliucijos teorija; 
Tarpusavio paramoje jis mėgino parodyti, 
jog darvinizmo idėjomis, gerai suvoktomis, 
gali būti grindžiamas libertarinis komu- 
nizmas (ir kartu paneigiamos įprastosios 
SOCIALDARVINIZMO reikšmės). Pasitelk- 
damas pavyzdžių nuo gyvūnų iki žmo- 
nių bendruomenės gyvenimo, jis įrodinė- 
jo, kad grupėse, kurios evoliucionavo 
sėkmingiausiai, buvo įsivyravusi tarpu- 
savio paramos praktika — praktika, kai 
kiekvienas grupės narys prireikus ateina 
į pagalbą kitam. Žmonių evoliuciją Kro- 
potkinas nagrinėjo pradėdamas klanu, 
toliau eidamas prie kaimo bendruomenės 
ir baigdamas viduramžių miestu, kurį jis 
laikė tobuliausia iš visų ligtolinių zmo- 
gaus solidarumo forma. Viduramžių 
miesto nuopuolis, kurį sukėlė centrali- 
zuota valdžia, liudijo priešingo impulso 
triumfą — individualistinės savimanos ir 
viešpatavimo instinkto triumfą. Tarpusa- 
vio paramos praktikos elementų išliko, 
tačiau tik šiuolaikinės visuomenės 
plyšiuose - profesinėse sąjungose ir, pir- 
miausia, tokiose savanoriškose asociaci- 
jose kaip Raudonasis Kryžius ir Gelbėji- 
mo darbų jūrose asociacija. 

Iš tikrųjų Kropotkino koncepcija nėra 

evoliucijos teorija. Nors jis pateikia daugy- 
bę įtaigių pavyzdžių, tiek iš gyvūnijos pa- 
saulio, tiek iš žmonių visuomenių, kurie 
prieštarauja požiūriui, jog gyvenimas tė- 
ra nepaliaujama kova tarp tos pačios rūšies 
atstovų, tačiau niekur netvirtina, kad tar- 
pusavio paramos mastas didėja mums 
judant aukštyn evoliucijos trajektorija. O 
pripažindamas, kad šalia žmogaus solida- 
rumo polinkių egzistuoja egoistiniai ins- 
tinktai, Kropotkinas netenka argumentų, 
kuriais remdamasis galėtų numatyti bū- 
simą pirmųjų triumfą, taigi turi tenkintis 
vien viltimi. 

Vis dėlto Kropotkino nuopelnas buvo 
tas, kad jis suteikė anarchizmui šiokį tokį 
empirinį pagrindą. Net jei neįrodė anar- 
chokomunizmo neišvengiamumo, jis ge- 
bėjo remdamasis empiriniais pavyzdžiais 
parodyti, kad decentralizuota visuomenė, 
neturinti formalaus prievartos aparato, nė- 
ra tik utopija. Nors gyvenimo pabaigoje 
kai kurie bendražygiai anarchistai kritika- 
vo Kropotkiną dėl pasitraukimo iš akty- 
vios politikos ir pasinėrimo į mokslines 
studijas, jis nuveikė daugiau nei kuris 
nors kitas pateikdamas anarchizmą mąs- 
tančiai visuomenei kaip doktriną, į kurią 
dera žiūrėti rimtai. 

Labriola Antonio (1843-1904) - italų mark- 
sistinis filosofas. Labriola gimė pietų Itali- 
joje, studijavo Neapolio universitete pas hė- 
gelininką Bertrando Spaventa. Jis išgarsėjo 
daugiausia kaip pirmas hėgeliškasis mark- 
sistas, nors jo intelektinei raidai tokią pat 
įtaką darė VICO, SPINOZOS ir Herbarto psi- 
chologija. Labriola pirmasis prieš tris 
dešimtis metų iki pasirodant Marxo Anks- 
tyviesiems raštams pabrėžė sąmonės ir pra- 
xis vaidmenį MARKSIZME bei kritikavo sa- 
vo bendražygio italų marksisto Achille'o 
Loria evoliucinį materializmą. Svarbiausi 
Labriolos veikalai yra Komunistų partijos 
manifesto atminimui (1895), Apie istorinį ma- 
terializmą (1896) bei Pokalbiai apie socializmą 
ir filosofiją (laiškai Soreliui, 1897). Nė vie- 
nas iš šių darbų nėra nuoseklus traktatas; 
visi jie buvo teikiami kaip „parengiamieji“ 
materialistinės istorijos koncepcijos aiški- 
nimai. Pirmieji du, išleisti prancūzų kalba 
SORELio ir italų kalba CROCE’s, tapo 
mažąja marksistinės literatūros klasika, 
juos gyrė ENGELSas, Plechanovas ir LE- 
NINAS (todėl kyla abejonių, ar jie išties su- 
prato tuos Labriolos darbus). 
Svarbiausias Labriolos indėlis į mark- 
sizmą buvo visų tiesmukiškai determinis- 
tinių Marxo aiškinimų kritika. Ypač kritiškai 
jis vertino darvinizmo paveiktą požiūrį, ku- 
rio laikėsi Loria ir Enrico Ferri ir kuris ga- 
mybos priemonių tobulėjimo raidą tapati- 
no su gamtos evoliucijos dinamika. Vico 
pavyzdžiu jis skyrė gamtos pasaulio tyri- 
mą nuo to, kaip aiškintinas žmogaus pa- 
saulis, nes pastarasis yra sąmoningų žmo- 


gaus darbo pastangų formuojant dirbtinę 
aplinką rezultatas. Labriola atmetė vulga- 
riąją marksistinę tezę, kad ekonominė ba- 
zė lemia institucijas ir sąmonę. Jis dažnai 
cituoja Engelso pastabą, kad ekonomika yra 
determinuojantis veiksnys tik „galutinėje 
sąskaitoje“, tačiau jo kritika žengė toliau, 
apskritai kvestionuodama bazės ir antsta- 
to modelį. Labriolos supratimu, marksiz- 
mas yra iš esmės praktinė filosofija. Praxis 
išreiškia sąmoningą Žmogaus pastangą 
protiniu ir fiziniu darbu pertvarkyti gamtą 
ir kurti savo istoriją. Revoliucija nėra vien 
ekonominės bazės pažangios kaitos rezul- 
tatas, ji įvyksta tik tada, kai proletariatas 
sąmoningai sukuria jai būtinas materialias 
sąlygas ir pats organizuojasi taip, kad ga- 
lėtų prasidėti perėjimas prie naujo sociali- 
zuoto gamybos būdo. 

Nors buvo laipsniškos kaitos šalininkas, 
Labriola kritikavo tiek Turati ir Jaurėso refor- 
mizmą, tiek Bernsteino REVIZIONIZMA, ku- 
rie, jo įsitikinimu, siekė tik pataisyti buržuazi- 
nį kapitalizmą, o ne diegti ateičiai būtiną 
proletarinį sąmoningumą. Jis taip pat atmetė 
Sorelio ir Croce’s voliuntarizmą, kuriame 
įžvelgė socializmo politinių idealų atotrūkį 
nuo materialistinės istorijos sampratos, ir sa- 
vo paskutiniuose rašiniuose aistringai su jais 
polemizavo. Jo darbai padarė didžiulį povei- 
kį GRAMSCI pasaulėžiūrai. RPB 

Laissez-faire — doktrina, pagal kurią vals- 
tybė į ekonomiką turi kištis kiek įmanoma 
mažiau, o jos funkcijos turi būti apribotos 
asmens ir nuosavybės apsauga, nacionali- 
ne gynyba bei rūpinimusi tam tikromis 
viešosiomis gėrybėmis, tokiomis kaip plen- 
tai ir uostai. Ji paprastai remiasi prielaida, 
kad ekonominė žmonių veikla, jeigu jai ne- 
trukdoma, natūraliai sukuria visiems nau- 
dingą tvarką. Doktrina buvo pirmąkart 
iškelta prancūzų fiziokratų (žr. FIZIO- 
KRATIJA). Ją palaikė svarbiausi KLASI- 
KINĖS POLITINĖS EKONOMIJOS atstovai, tie- 
sa, su tam tikromis išlygomis, kurias 
reziumuoja J. S. MILLio pastaba: „Žodžiu, 
laissez-faire turi galioti kaip bendras prin- 
cipas: kiekvienas nukrypimas nuo šio 
principo, jeigu juo nesiekiama kokio nors 
ypač svarbaus tikslo, turi būti laikomas ne- 
ginčijama blogybe“. Dabartiniai doktrinos 
šalininkai buriasi LIBERTARIZMO stovyk- 
loje. DLM 

LAISVĖ 


Laisvė. „O laisve, kokių tik nusikaltimų 
neįvykdyta dėl tavęs!“ — sakė ponia Ro- 
land, kai prancūzų revoliucinis teroras pa- 
siekė aukščiausią lygį. Ponios Roland 
pažiūros į laisvės siekimo pavojus plačiai 
paplitusios; tačiau jokia jos prigimties ar 
vertės analizė nepatvirtina nieko panašaus 
į visuotinį pritarimą. Kartais teigiama, kad 
laisvė priešinasi analizei, nes tai, kaip tei- 
singumas ar demokratija, yra „iš esmės dis- 
kutuotina sąvoka“: niekas negali paneigti, 
kad laisvė yra gera, bet vyksta begalinis 
mūšis be jokių rezultatų tarp visų, kurie 
bando įtikinti mus pripažinti jiems priim- 
tiną laisvės prigimties apibūdinimą. 

Tačiau tai yra perdėta, nes dauguma 
rašytojų manė, kad nors yra gana aišku, kas 
yra laisvė, žmonijai reikia tvarkos, vadova- 
vimo ir švietimo, o ne laisvės. Tokias pa- 
žiūras pirmasis „filosofiškai“ gynė PLATO- 
NAS Valstybėje; jo nuomone, politinė laisvė 
yra demokratijų tikslas ir ji yra maždaug 
tolygi visiškam individų veiklos ar liaudies 
kaip visumos nekontroliavimui. Ji atveda į 
valdžią demagogus, kurie skubiai jsitvirti- 
na kaip tironai, turintys absoliučią ir su- 
tartinę valdžią savo valdiniams. Platono, 
kaip Vakarų filosofijos ištakų kūrėjo, vaid- 
menį įtvirtina tai, kaip jis suderina prie- 
šiškumą politinei laisvei su pažiūrų, kad 
tik dorovingas veiksmas yra visiškai sava- 
noriškas, gynimu, - argumentas, kuris per 
amžius žavėjo vidinės, arba moralinės, lais- 
vės teoretikus. 

HOBBESas nepalaikė Platono tikėjimo 
„filosofų karalių“ valdymu, tačiau sutiko, 
jog Žmonėms reikia tvarkos, o kad ją pa- 
siektų, jie turi atsisakyti nenaudingos pri- 
gimtinės būklės laisvės. Tokia laisvė daryti 
bet ką, netgi sužeisti ar žudyti kitą, jei to 
atrodo reikia, turi būti nenaudinga, nes kiek- 
vieno laisvės įgyvendinimas nesuderinamas 
su visų kitų laisve. Hobbeso pažiūros tapo 
įprastos vėlesniuose konservatyviuose vals- 
tybės apmąstymuose. Jos buvo perdėtai 
išreikštos de MAISTRE'ui puolant prancū- 
zų filosofus, kurie išleido tigrą, siekdami 
laisvės paprastam Žmogui; de Maistre'o 

tvarkos ir drausmės filosofija yra įprasti- 
nis Europos dešiniųjų nenumaldomo prie- 
šiškumo Prancūzijos revoliucijai argumen- 
tas. Į Rousseau šūksnį „Žmogus gimsta 
laisvas ir visais požiūriais sukaustomas 
grandinėmis“ šis skeptiškasis konservatiz- 
mas visada atsakydavo: „Ne,jis gimsta pri- 
klausomas, todėl būtų beprotiška ir pavo- 
jinga, jei jį išlaisvintume iš paklusnumo 
įstatyminei valdžiai“. 

Tai nereiškia, kad tokiems rašytojams 
laisvė neturi vertės. Hobbesas labai stengė- 
si atskirti dvi nuomones apie laisvę. Viena 
buvo (klaidinga) klasikinė nuomonė, kad 
laisvė yra politinės savivaldos reikalas ir tik 
liaudies respublika gali būti laisva. Tai bu- 
vo MACHIAVELLI'o, o kartais ir MILTONo 
nuomonė. Hobbesas atkakliai tvirtino, kad, 
sukūrus valdžią, laisvė tampa „įstatymų ty- 
los“ reikalu ir ją sudaro „atleidimas nuo tar- 
navimo valstybei“. Ar valdymo forma yra 
monarchija, aristokratija ar demokratija — 
visiškai nesvarbu; kuo dažniau mus palie- 
ka ramybėje, tuo laisvesni mes esame. Taip 
iš dalies nujaučiamas CONSTANT'o skirtu- 
mas tarp „laisvės senovėje“ ir „šiuolaikinės 
laisvės“. Hobbeso laisvės kaip „nesikišimo“ 
apibūdinimas iš tikrųjų yra šiuolaikinės lais- 
vės apibūdinimas; tačiau ten, kur Constan- 
tas sutiko su tuo, kad savivalda yra laisvės 
forma, nors ir netinkama šiuolaikiniam pa- 
sauliui, Hobbesas neigė, jog tai apskritai yra 
laisvės forma. 

Hobbeso nuomonė apie laisvę, sutapa- 
tinanti ją su netrukdymu, dažnai aprašoma 
kaip „negatyvi“ laisvė ir priešpriešinama 
teorijoms, kurios laisvę tapatina su kokia 
nors pozityvios savivaldos arba savitvar- 
dos forma. Šio skirtumo locus classicus 
(klasikinis teiginys) yra 1957 m. Berlino Dvi 
laisvės sąvokos (Two Concepts of Liberty). 
„Negatyvią“ laisvės teoriją nesudėtinga ap- 
rašyti — mano laisvė priklauso nuo to, kiek 
aš galiu veikti nestabdomas ir nebaudžia- 
mas kitų; lygiai toks pats paprastas pozity- 
vios laisvės apibūdinimas - aš esu laisvas, 
kol esu pats sau šeimininkas, - tik laikinai 
paslepia jame glūdintį painumą. 

Jį atskleidžia trys gerai Žinomos teori- 
jos. Stoikų laisvės teorija teigia, kad ver- 
gas gali būti toks pat laisvas kaip impera- 
torius soste. Tai akivaizdus paradoksas, 
nes teisinė vergo padėtis apibūdinama ne- 
laisvės paradigma, ir vergas turi šeiminin- 
ką tiesiogine prasme. Stoikai atsikerta, kad 
nesvarbu, ko šeimininkas reikalauja iš ver- 
go, tik nuo vergo priklauso, sutikti ar ne. 
Pasirinkimas priklauso tik nuo jo, net jei 
tai pasirinkimas tarp paklusnumo ir mir- 
tino plakimo. Apatheia — idėjos, kad gali- 
ma išsiugdyti gebėjimą nieko nejausti — 
doktrina tinka šiai teorijai ne tiek bandy- 
mu sutaikyti vergą su jo bejėgiškumu, kiek 
priminimu mums, kad jei mes nieko nebi- 
jome, tai esame atsparūs grasinimams bei 
bauginimui, galime nepasiduoti prievar- 
tai ir nebendradarbiauti, jei patys nepasi- 
rinksime šio būdo. 

Stoikų teorija tyčiojasi iš sveiko proto: 
vargu ar galima vadinti „laisve“ pasirinki- 
mą tarp žeminamo klusnumo ir skausmin- 
gos mirties. Tačiau tik tokį pasirinkimą tu- 
ri vergas; atkakliai tvirtinti, kad netgi šiuo 
atveju tik jis sprendžia, paklusti ar ne, va- 
dinasi, nekreipti dėmesio į tai, jog jo pasi- 
rinkimų galimybė yra taip susiaurinta, kad 
iš tikrųjų tai yra „laisvės“ neigimas. 

Antra pozityvi teorija atėjo iš Platono 
laikų, vėliau ją palaikė KANTas ir daugelis 
vėlesnių idealistų. Šiuo požiūriu mes vei- 
kiame savanoriškai tik tada, kai veikiame 
teisingai. Visi žmonės siekia daryti gera, kai 
jie to nedaro, tai yra klaidos arba nekontro- 
liuojamos aistros rezultatas; todėl tiktai do- 
rybingas veiksmas yra visiškai savano- 
riškas. Platono veikaluose šis teiginys 
grindžiamas teleologine kosmoso sampra- 
ta, kuri numato, jog kiekvienas iš mūsų 
turi tam tikrą tikslą ir baigtį, kurios mes 
siektume, jei būtume visiškai racionalūs ir 
tinkamai suvoktume visatą; Kantas tai 
grindžia įsitikinimu apie tai, ką mus įkvėp- 
tų daryti visiškai nuosekli moralė. Jis, be 
to, teigia, kad mes esame laisvi tik tada, kai 
mūsų „noumenali“ asmenybė kontroliuo- 
ja mūsų „fenomenalią“ asmenybę. 

Įsitikinimas, kad laisvę sudaro aukšte- 
sniųjų elementų viešpatavimas Zemesnie- 
siems, siekia mažiausiai Platono laikus. Jo 
atgarsius girdime šv. Povilo, šv. Augusti- 
no ir kitų krikščionių rašytojų darbuose. 
Kritikai teigia, kad tai neliberali ir pavojin- 
ga laisvės samprata, nes leidžia tiems, ku- 
rie mano esą labiau išsilavinę negu mes, 
viešpatauti mums dėl aukštesniųjų savy- 
bių. Tai mums gali atrodyti kaip vergovė, 
tačiau „iš tikrųjų“ tai yra laisvė. Reikia pa- 
sakyti, kad Kantas bent jau buvo neprie- 
kaištingas liberalas. Jis labai aiškiai atsky- 
rė šią „vidinę“ laisvę, kurios siekimas sau 
buvo kiekvieno individo reikalas, ir politinę 
laisvę, kuri buvo teisės apribojimo ir truk- 
dymo kliūtims reikalas. Platonas, priešingai, 
nejautė jokio sąžinės graužimo, leisdamas 
įstatymams diktuoti individo moralinius 
įsitikinimus: „laisvei“ — net šia iškreipta 
prasme — pavojus negrėsė, nes jis niekada 
nemanė, kad tik neprievartinė dorybė yra 
vienintelė prasminga dorybė. 

Trečia, su ankstesne susijusi nuomonė 
yra ROUSSEAU laisvės sutapatinimas su 
klusnumu savo nustatytiems įstatymams, 
o kartu ir klusnumas BENDRAJAI VALIAI. 
Rousseau manė, kad politinio gyvenimo 
pagrindas yra visuomenės sutartis, kurią 
sudaro vieningas susitarimas paklusti įs- 
tatymui, kaip priešingybė klausyti savo po- 
linkių. Įstatymas galioja, kai siekiama ben- 
dro intereso; kiekvienas iš mūsų yra laisvas 
tik paklusdamas įstatymui. Jei mes ketina- 
me pažeisti įstatymus, kuriuos padėjome 
kurti, mus privers paklusti valstybės vyk- 
domoji valdžia, šiame procese mes būsime 
„priversti tapti laisvi“. Kaip tik šis teiginys 
kelia nerimą pozityviųjų laisvės teorijų kri- 
tikams. Tačiau Rousseau nepaaiškina, ką 
jis turi galvoje, todėl gali būti, kad jis tik 
pasirinko klaidingą būdą išsakyti minčiai, 
jog negalime tikėtis būti laisvi — t. y. laisvi 
nuo sutartinio kitų žmonių įsikišimo, - jei 
visi nepaklusime įstatymui. 

Rousseau aistros „senovės“ laisvei ke- 
liamus pavojus aiškiai matė keli porevoliu- 
ciniai rašytojai. Constant’o diskusija dėl 

skirtumų tarp senovės laisvės ir šiuolai- 
kinės laisvės akivaizdžiai priešpriešino 
Graikijos demokratinių miestų-valstybių ir 
XIX a. Prancūzijos sąlygas bei nurodė, kad 
Graikijos piliečių laisvė rėmėsi, viena, 
vergove, o kita, daugiau ar mažiau pasto- 
viais karo reikalavimais. TOCOUEVILLE'is 
ir J. S. MILLis ne taip aiškiai išdėstė nuomo- 
nę apie senovės ir naujųjų laikų sąlygas, 
tačiau labai stengėsi apginti laisvę nuo de- 
mokratijos išsišokimų. Sąvoka, kad indivi- 
dai turi teisę į privačią sritį, kurioje gali elg- 
tis ir mąstyti kaip tinkami, buvo ypač svarbi 
visagalės visuomenės nuomonės amžiuje. 
Nors abu buvo susižavėję graikų atsakin- 
go piliečio idealu, abiem labiau rūpėjo ap- 
ginti negatyviąją laisvę nuo nuomonės des- 
potiškumo ir daugumos tironijos. 

Šiuolaikinių rašytojų didžiuma priima 
kurį nors šiuolaikinį arba „negatyvųjį“ lais- 
vės apibūdinimo variantą. Daugelis jų pa- 
brėžia skirtumą tarp laisvės ir mūsų lais- 
vės vertės. Atsakymas į seną klausimą, ar 
nuskurdęs ir neturintis nuosavybės darbi- 
ninkas kapitalistinėje visuomenėje gali būti 
laisvas, nėra paprastas „taip“ arba „ne“ — 
greičiau nurodoma, kad nei įstatymas, nei 
šiurkšti jėga neverčia darbininko dirbti ar 
nedirbti, bet jo laisvės vertė yra maža, nes 
jis gali arba dirbti, arba badauti. Taigi Joh- 
nas RAWLSas teigia, kad vienas teisingu- 
mo elementas yra principas, pagal kurį 
kiekvienas turi mėgautis plačiausia laisve, 
suderinama su visų laisve, ir toliau aiški- 
na šį principą kaip siekimą padidinti lais- 
vės lygybę taip, kad laisvė įgytų kiekvie- 
nam teisingą vertę. Iš esmės tai reikštų, jog 
mes turėtume visiems, net nepalankiausio- 
mis sąlygomis gyvenantiems, garantuoti, 
kad jie galės užtektinai pasinaudoti turi- 
ma laisve ir kad tą laisvę verta turėti. 

Šios nuomonės, numatančios kažką pa- 
našaus į gerovės valstybės pastangas ga- 
rantuoti lygias galimybes, nepripažįsta, 
viena, karščiausi libertarizmo šalininkai, 
antra, smarkiausi kapitalizmo kritikai. Gry- 
nojo libertarizmo atstovai tapatina laisvę su 
visų Žmonių ir jų nuosavybės gynimu nuo 

prigimtinės teisės pažeidimų (Zr. LIBERTA- 
RIZMAS). Mokami darbininkai yra laisvi, jei 
parduoda darbo jėgą mainais už kapitalis- 
tų pinigus, arba nelaisvi, jei juos privertė 
dirbti darbdaviui, kurio jie nepasirinko iš 
tų, kurie nori rinktis darbininkus. Teisėtos 
laisvės ribas nustato mūsų prigimtinės tei- 
sės, O jos geriausiai suprantamos nuosavy- 
bės prasme. Teisė į laisvę yra vienas aspek- 
tas tiesos, kad aš priklausau pats sau, o 
nesu kieno nors kito vergas bent iš dalies. 
Priešingai, viena marksizmo minties srovė 
teigė, kad kapitalizmo sąlygomis mes visi 
esame kapitalo vergai; mąstymas nuosavy- 
bės terminais išduoda šį faktą (Zr. MARK- 
SIZMAS). Darbininkai kolektyviai verčiami 
dirbti arba badauti, o kapitalo savininkai 
yra verčiami konkuruoti ir atsinaujinti ar- 
ba prarasti savo turtą. Kasdienio gyveni- 
mo nelaisvė galų gale aiškinama didesne 
nelaisve visuomenės, kurią tironizuoja jos 
pačios institucijos. Tokius pareiškimus 
vargu ar galima trumpai išdėstyti, juolab 
analizuoti. Tačiau verta pažymėti, kad jų 
negalima kritikuoti tiktai konceptualiai, t. y. 
tvirtinant, kad tai, ką marksizmas vadina 
laisve — kitaip sakant, racionali visuome- 
nės kontrolė savo gamybinei veiklai, - nėra 
laisvė. 

Bendriausias pamokymas, kurį galime 
rasti konceptualioje laisvės analizėje, būtų 
toks: kadangi laisvė paraidžiui „reiškia“ ne 
ką daugiau negu „nekliudoma, nekontro- 
liuojama, nevieSpataujama”, laisvės teori- 
jos paprastai apibūdina kliūtis, jėgas ar as- 
menis, kurie labiausiai mus valdo. Tai 
teisinga net kalbant apie egzistencialistų 
žmogaus būklės apibūdinimą (žr. EGZIS- 
TENCIALIZMAS). Nerimastingas egzisten- 
cialistų laisvės siekimas, aiškinimas, kad 
laisvė yra prakeiksmas, apibūdina mus 
kontroliuojančių ir iš šio nerimo darant 
sprendimus išvaduojančių jėgų ar asmenų 
nebuvimą. Kritikuoti tokias teorijas reikia 
ne tik remiantis konceptualia laisvės ana- 
lize; jas reikia suprasti ir kritikuoti kaip rim- 
tas psichologines, socialines bei politines 
teorijas. AR 

Lassalle Ferdinand (1825-1864) - vokiečių 
socialistų lyderis. Pasiturinčio žydų versli- 
ninko sūnus, Lassalle'is studijavo Hegelio 
filosofiją Berlyne ir aktyviai dalyvavo 
1848 metų revoliucijoje. Po dešimties me- 
tų, per kuriuos rašė storas knygas filosofi- 
jos ir teisės temomis, grįžo į aktyvią politi- 
ką ir per dvejus paskutinius savo maištingo 
ir audringo gyvenimo metus sukūrė Ben- 
drąją Vokietijos darbininkų sąjungą - pir- 
mąją socialistinę Vokietijos partiją. Žuvo 
dvikovoje dėl meilės. 

Svarbiausias Lassalle'o indėlis į socializ- 
mo teoriją buvo ekonominė analizė ir iš jos 
padarytos politinės išvados. Savo ekonomi- 
nėje analizėje jis siekė rikardiškuosius eko- 
nominės teorijos principus pakreipti socia- 
lizmo linkme. Jis pateikė įtaigią schemą, 
paaiškinančią, kokiu būdu valstybės 

biudžeto pajamos daugiausia įgyjamos iš 
netiesioginių mokesčių, kurių našta nepro- 
porcingai sunkiai gula ant nepasiturinčių- 
jų pečių, o politinę galią turi mokantys tie- 
sioginius turto mokesčius, nors jų realus 
indėlis yra labai menkas. Lassalle'is pabrėžė 
išnaudotojišką gamybinių santykių prigimtį 
ir būtent jis sukūrė „geležinio atlyginimų 
dėsnio“ frazę, išreiškiančią idėją, kad vidu- 
tiniai darbo atlyginimai būtinai išlieka to- 
kio lygmens, kokio reikia darbininkui ir jo 
šeimai išlaikyti. Jo įsitikinimu, šiuolaikinio 
kapitalizmo sąlygomis gamyba atsiskiria 
nuo nuosavybės, o paskirstymo srityje 
viešpatauja anarchija. Siekdamas įveikti šias 
blogybes Lassalle'is siūlė, kaip ir Louis Blan- 
cas, kurti gamintojų kooperatyvus, kuriuo- 
se nuosavybės ir valdymo teises turėtų pa- 
tys darbininkai, tada jiems liktų visa jų 
darbo vertė. Politinėje srityje Lassalle'is siū- 
lė pirmiausia įvesti visuotinių, lygių ir tie- 
sioginių rinkimų sistemą, kuri valstybę pa- 
darytų jautresnę darbininkų interesams, 
antra, pasak jo, valstybė kaip potenciali dar- 
bininkų klasės organizacija turėtų parūpin- 
ti būtinąjį kapitalą gamintojų kooperatyvams 
steigti. Taigi Lassalle'is atmetė valstybės 
kaip „naktinio sargo“ (jo frazė) idėją. Jis su- 
vokė vokiečių buržuazijos politinį silpnu- 
ma ir buvo pasirengęs dėl šių siūlymų derė- 
tis su pačiu Bismarcku. Ši tendencija 
SOCIALIZMO įvedimą susieti su aktyvios ir 
geravalės valstybės įsikišimu sulaukė įnir- 
tingos marksistų kritikos (Žr. MARKSIZMAS). 
Nors Lassalle'is nepasižymėjo nei nuosek- 
lumu, nei blaiviu racionalumu, tačiau buvo 
labai energingas, todėl jo karštai propaguo- 
jamas Ricardo ir Hegelio idėjų derinys darė 
esminį poveikį vokiečių socializmui beveik 
iki pat šimtmečio pabaigos. DTMcL 

Leninas Vladimiras Iljičius (V. I. Uljanovo 
slapyvardis; 1870-1924) - MARKSIZMO 
teoretikas, partinis organizatorius ir pirma- 
sis sovietų valstybės vadovas. Leninas - pa- 
grindinė figūra XX a. marksizmo raidoje. 
Marksizmą jis papildė savita revoliucinės 
politikos samprata, kuri ilgai buvo aktua- 
li. Leniną ypač išgarsino iškeltoji revoliu- 
cinės partijos organizavimo, santykio su 
klasine sistema ir vaidmens politiškai mo- 
bilizuojant mases koncepcija, taip pat pas- 
kutinės kapitalizmo stadijos, sukūrusios 
tinkamas sąlygas socialistinei viso pasau- 
lio pertvarkai, teorija. Prieš pat bolševiki- 
nę 1917 m. Spalio revoliuciją, kurią labiau- 
sia pats ir inspiravo, Leninas papildė 
MARxXo valstybės doktriną, Marxo žavėji- 
mąsi Paryžiaus komuna susiedamas su 
savo tikėjimu sovietų galia. Valdymo pa- 
tirtis įveikiant galybę krizių, ištikusių nau- 
jąjį režimą, paskatino jį iš esmės keisti šią 
pirminę koncepciją plėtojant proletariato 
diktatūros teoriją, kuri ilgai darė poveikį 
sovietų valstybei. Būnant Komunistų in- 
ternacionalo vadovu Leninui pavyko 
bolševikų partijos organizacinius principus 
bei rusų revoliucinės praktikos sampratą 
primesti kitoms partijoms nutraukiant są- 
jungą su gradualistine ir konstitucine 
SOCIALDEMOKRATIJA. Visą savo gyveni- 
mą jis provokavo nesibaigiantį polemikos 
ir ginčų srautą, beveik kiekvienas jo min- 
ties ir veiklos aspektas tebėra tyrėjų ginčų 
objektas. Tačiau nešališkos akademinės jo 
tekstų studijos dar nėra išplėtotos. 
Ankstyvoji Lenino veikla, kurią vaini- 
kavo solidi studija Kapitalizmo raida Rusi- 
joje (1899), kai kuriais aspektais gali būti 
laikoma originaliausiu jo įnašu į mark- 
sizmo teoriją. Naudodamasis tuometine 

Rusijos statistika jis mėgino nustatyti ka- 
pitalizmo evoliucijos tarpsnių nuo pat na- 
tūrinio ūkio, taip pat įvairių ekonomikos 
šakų bei socialinių sluoksnių vietą šioje su- 
dėtingoje raidoje. Jis padarė išvadą, kad 
samdomasis darbas (taigi ir kapitalistinis 
išnaudojimas) vyravo visuose Rusijos vi- 
suomenės lygmenyse, tačiau tik pramoni- 
nis proletariatas buvo pajėgus tiksliai 
reikšti savo nuoskriaudas. Jis taip pat įro- 
dinėjo, jog klasinis sąmoningumas, minčių 
reiškimas bei organizaciniai gebėjimai 
pereina tam tikrus raidos tarpsnius. Tik 
tada, kai proletariatas pakilo aukščiau 
ekonominių nuoskaudų raiškos lokališku- 
mo bei partikuliarumo ir sukūrė naciona- 
linę politinę organizaciją, gebančią reikšti 
visos Rusijos darbininkų interesus, Leni- 
nas galėjo pagrįstai teigti, kad proletaria- 
tas egzistuoja kaip KLASĖ. Siekdamas šio 
tikslo nelegaliai jis turėjo sukurti tam tik- 
rą organizacinę struktūrą, kurioje pagrin- 
dinį vaidmenį atlieka „kadrai“, arba pro- 
fesionalūs revoliucionieriai, griežtai 
kontroliuojami partijos centro. Avangar- 
dines partijos paskirtis - vadovauti pažan- 
giausiam darbininkų klasės būriui, o tada 
išjudinti visų išnaudojamų masių politinį 
aktyvumą, kuris padėtų išryškinti klasi- 
nių interesų nesutaikomumą ir tokiu bū- 
du spartintų klasinį sąmoningumą. Šias 
idėjas Leninas išdėstė veikale Ką daryti? 
(1902). Lenino įsitikinimu, klasių kova tie- 
siogine šio žodžio prasme išreiškia pačią 
marksizmo esmę, ir šią kovą turi organi- 
zuoti partija. Politika, kaip ekonominių 
grupių bendrų ekonominių interesų or- 
ganizavimas bei reiškimas, laikytina tik 
viena šio karo faze ir nunyksta šiai fazei 
pasibaigus. Politika negali išspręsti kla- 
sinės visuomenės problemų, o 
KOMUNIZMO sąlygomis ją turės pakeisti 
neprievartinis valstybės valdymas. 
Tačiau iki 1914 m. Leninas pabrėžda- 
vo, kad tuometinėje kapitalizmo raidos 
Rusijoje fazėje partija turi siekti demokra- 
tinės revoliucijos, nukreiptos prieš dvari- 
ninkiją ir autokratiją. Sėkmę šioje kovoje 

galėjo užtikrinti tik proletariato gebėjimas 
patraukti į savo pusę samdomąją valstie- 
tiją. Ji, o ne radikalioji buržuazija, buvo na- 
tūrali proletariato sąjungininkė. Šia stra- 
tegija buvo grindžiama Lenino taktika per 
1905 metų revoliuciją, ir būtent dėl jos 
išryškėjo nesutarimai tarp bolševikų ir 
menševikų. 

Kilus Pirmajam pasauliniam karui Le- 
ninas ėmėsi kurti naują kapitalizmo teori- 
ją, kurią išdėstė veikale Imperializmas — 
aukščiausioji kapitalizmo stadija (1916) (Žr. 
IMPERIALIZMAS). Jame įrodinėjama, kad 
naujovišką ir pažangų kapitalizmo vaid- 
menį plėtojant gamybines jėgas lėmė kon- 
kurencinė rinka, tačiau jis nustojo atlikti 
šį vaidmenį šimtmečių sandūroje kapita- 
lizmui tapus monopoliniu kapitalizmu. 
Tada kapitalizmas tapo reakcingas, pradė- 
jo parazituoti išnaudodamas kolonijas — 
globalizuodamas vidinius savo prieštara- 
vimus ir šitaip ruošdamas dirvą socialis- 
tinei revoliucijai Europoje bei kolonijų ko- 
vai dėl nacionalinės nepriklausomybės 
susilieti. Netolygi kapitalizmo plėtra 
neišvengiamai sukelia karus dėl pasaulio 
ekonominės erdvės pasidalijimo ir perda- 
lijimo. Įmonių konkurenciją šalių viduje 
keičia pasaulinė konfrontacija tarp mili- 
taristinių valstybinio kapitalizmo trestų, 
kurių valstybinės struktūros vis labiau 
pučiasi ir tampa engėjiškos. Taigi kapita- 
lizmas, anot Lenino, jau atliko savo istori- 
nę misiją. Tačiau monopolinis kapitaliz- 
mas, kaupdamas kapitalą bankuose, 
racionalizuodamas gamybos ir paskirsty- 
mo procesus trestuose bei karteliuose, tei- 
kia mechanizmus, kuriais gali pasinaudoti 
liaudies valdžia organizuodama visuome- 
ninę gamybą ir teisingą produkto paskirs- 
tymą. Imperialistinėje kapitalizmo stadi- 
joje sukuriamos objektyvios sąlygos 
socialistinei pasaulio transformacijai. 

1916 ir 1917 m. Leninas atgaivino 
užmirštą Marxo idėją apie komuną kaip so- 
cializmui tinkamiausią administracinę 
struktūrą. Sovietai, pagrįsti tiesiogine de- 
mokratija su atšaukiamais atstovais, telkė į 

vienas rankas įstatymų leidybos, vykdomą- 
sias, teismines bei policines galias, kurio- 
mis anksčiau disponavo skirtingos insti- 
tucijos, menkai priklausančios nuo 
liaudies valios. Sovietai realizavo liaudies 
savivaldos idealą, o iš finansinio kapita- 
lizmo paveldėtos supaprastintos struktū- 
ros, ypač stambieji bankai, pagaliau atvėrė 
ekonomikos visuomeninio valdymo gali- 
mybę. Leninas nuolat pabrėžė būtinybę 
išardyti senąsias viešpatavimo struktūras 
grąžinant liaudies valdžios organams cen- 
tralizuotos valstybės pasisavintas galias. 

Tačiau šie optimistiniai projektai neat- 
silaikė prieš prasidėjusias krizes, kurios 
režimą ištiko pirmaisiais metais. Centralis- 
tiniai, militaristiniai bei administraciniai 
metodai bandant įveikti tas krizes aki- 
vaizdžiai rodė teorijos atotrūkį nuo prakti- 
kos. Leninas kartu su Bucharinu ir 
TROCKIU pradėjo rengti teorinę valstybės 
vaidmens reviziją, kurią iš esmės baigė 
1920 m. (žr. SOVIETŲ KOMUNIZMAS). Su- 
sidurdama su tarptautine izoliacija ir dra- 
matišku režimo socialinės bazės siaurėji- 
mu proletariato diktatūra dėmesį pradėjo 
telkti veikiau į vykdomos politikos turinį, o 
ne į demokratines valdymo bei atskaitomy- 
bės formas; į nuosavybės santykių trans- 
formavimą, o ne į viešpatavimo santykių 
gamybos procese bei visuomenės gyveni- 
me panaikinimą. Dabar Leninas pripažino, 
kad socialistinių dorybių atsargos senka, 
jos išlieka tik partijoje, todėl ji turi prisiimti 
visas valdymo funkcijas ir savo agentūras 
tvarkyti pagal demokratinio centralizmo 
principus — galiojant griežtai žemesniųjų 
organų atskaitomybei aukštesniesiems 
naujosios hierarchinės tvarkos organams. 
Paskutiniuose 1922 ir 1923 m. savo rašiniuo- 
se sunerimęs dėl išpūsto valstybinio parti- 
nio aparato savivalės ir nekompetentingu- 
mo faktų Leninas siūlė radikalią partijos ir 
valstybės reorganizacija, tačiau tuo metu jo 
jėgas jau sekino liga, jis jau buvo atsikratęs 
galinčių tapti jo sąjungininkais, tad buvo 
nustumtas į šalį kolegų, kuriuos baimino 
jo siūlymų padariniai. NH 

Leninizmas - LENINO pateiktas MARK- 
SIZMO aiškinimas, pabrėžiantis vadovau- 
jamąjį partijos vaidmenį formuojant revo- 
liucinę darbininkų klasę. Kalbant apie 
socializmą, terminas dažnai vartojamas pla- 
tesne prasme, apibūdinant elitizma politi- 
nėje praktikoje (plg. JAKOBINIZMAS). DLM 


Leveleriai. Terminas „leveleriai“ (lygin- 
tojai) iš pradžių buvo pejoratyvinis epi- 
tetas, taikomas reformatoriams, kurių pro- 
jektai buvo suvokiami kaip mėginimai 
įvesti nepriimtiną lygiavą, ypač nuosa- 
vybės. Šia prasme jis buvo vartojamas nuo 
XVII iki XIX a. Siauresne prasme jis žymi 
radikalų sąjūdį, kilusį Anglijoje per pi- 
lietinį karą. Aktyviausiai reiškęsis 1646- 
1649 m., šis sąjūdis trumpam, jau silpniau, 
buvo atgijęs protektorato pabaigoje ir vė- 
liau iširo. 

Pilietinio karo laikų leveleriai pateikė 
teisinės lygybės, atstovavimo reformos, 
religinės tolerancijos ir įvairių socialinių bei 
ekonominių priespaudos atmainų šalinimo 
reikalavimus. Tačiau jų programa keitėsi 
priklausomai nuo aljansų, kuriuos jie su- 
darydavo su kitomis jėgomis nestabiliame 
pilietinio karo politikos kontekste. 
Levelerų rėmėjai daugiausia buvo londo- 
niečiai ir „Naujojo modelio kariuomenės“ 

kariai, tačiau esama duomenų, kad jiems 
pritariančių buvo ir provincijoje. Nors są- 
jūdžio vadovai buvo šiek tiek išsilavinę ir 
santykinai pasiturintys žmonės, dauguma 
narių buvo smulkūs prekeiviai, amatinin- 
kai bei pameistriai, nepriklausantys pa- 
grindinėms to meto politinėms klasėms. Per 
levelerių sąjūdį „liaudis“ Britanijoje pirmą- 
kart iškilo kaip rimta politinė jėga, o pamfle- 
tinė jo literatūra buvo pirmasis radikalisti- 
nio pasaulietinio politinio teoretizavimo 
mėginimas, kuris buvo įmanomas, nes per 
pilietinį karą susilpnėjo cenzūra. Iš levele- 
rių ginčų su karininkais Kariuomenės ta- 
rybos susitikimuose Putnyje (Putney) ir ki- 
tur matyti, kokių unikalių, dramatiškų 
politinių nesutarimų būta anuomet. 
Aktyviausi leveleriai buvo Johnas Lil- 
burne'as (apie1614-1657), Williamas Wal- 
wynas (1600-?), Johnas Wildmanas (apie 
1621-1693) ir Richardas Overtonas 
(veiklus 1646). Lilburne'as gimė Darame 
smulkių dvarininkų šeimoje, dirbo audinių 
pirklio padėjėju Londone. Viešai nuplak- 
tas ir pastatytas prie gėdos stulpo už tai, 
kad ketvirtojo XVII a. dešimtmečio pabai- 
goje išleido nelicencijuotų knygų, kritikuo- 
jančių Anglikonų bažnyčią, Lilburne'as 
nugyveno audringą gyvenimą priešinda- 
masis viskam, kas priminė tironiją. Walwy- 
nas gimė Vusteršyre (Worcestershire), bu- 
vo Herefordo vyskupo vaikaitis. Mokėsi pas 
Silko pirklį, vėliau pats tapo šilko pirklių; 
jis išgarsėjo kaip sąžinės laisvės gynėjas 
dar iki levelerių sąjūdžio. Wildmanas, vė- 
liau seras Johnas Wildmanas, mokėsi Kemb- 
ridže ir savo politinę karjerą dar ilgai tęsė 
sąjūdžiui suirus; palaikė ryšius su respub- 
likonu Algernonu Sidney, grafu Monmout- 
hu, buvo prisidėjęs prie 1683 metų sąmoks- 
lo. Po 1688 metų revoliucijos jis buvo 
Konvento Parlamento narys ir trumpam ėjo 
šalies vyriausiojo paštininko pareigas. Ne- 
daug Žinoma apie Overtoną, tačiau atrodo, 
kad daugiausia jis gyveno Olandijoje, bu- 
vo garsus kaip antiklerikalas, 1643 m. pa- 
skelbė garsųjį pamfletą Žmogaus mirtingu- 
mas. Prie šių vardų turbūt derėtų pridurti 

pulkininko Thomaso Rainsborough’o, pro- 
fesionalaus kario ir levelerių atstovo Put- 
nyje, vardą. 

Sunku kalbėti apie nuoseklią politinę 
levelerių teoriją, netgi nesutariama dėl or- 
ganizacinės jų vienybės. Be to, politinė jų 
linija buvo nuolat modifikuojama. Norė- 
dami patraukti savo pusėn politiškai 
neišprususią auditoriją, jie turėjo pateikti 
labai įvairių argumentų, daugelis kurių 
buvo veikiau dramaturginiai nei teoriniai. 
Tų argumentų leveleriai sėmėsi iš krikščio- 
nybės ir antikos, iš bendrosios ir prigimti- 
nės teisės, iš Anglijos istorijos ir asmeni- 
nės patirties; tyrėjai skirtingai vertina 
šiuos jų minties šaltinius. Tačiau dvejetas 
argumentų nusipelno dėmesio. Pirmasis — 
tai stebėtinai radikalus apeliavimas į liber- 
tarines prigimtines teises, ypač Overtono 
atveju, numatęs minties liniją, kurią vėliau 
plėtojo LOCKE'as daug nuosaikiau gin- 
damas pilietinio pasipriešinimo teisę. Ant- 
rasis — tai radikalus levelerių požiūris į 
Anglijos istoriją, artimas tai „SENOVĖS 
KONSTITUCIJOS“ idėjai, kurios laikėsi par- 
lamentaristai, o vėliau vigai. Levelerių įsi- 
tikinimu, anglų laisves užgniaužė norma- 
nai, todėl jų sunku rasti vėlesniuose teisės 
istorijos metraščiuose. Santvarką, susikū- 
rusią po užkariavimo, jų manymu, slėgė 
„normanų jungas“. Šį argumentą radika- 
lai vartojo iki pat XIX a. pabaigos. 

Pagrindinis levelerių reikalavimas bu- 
vo panaikinti valdžios savivalę, nesvarbu, 
ar ji būtų karaliaus, lordų ar, kaip jie tvirti- 
no vėliau, ir pačių Bendruomenių rūmų, 
savivalė. Nepaisant „normanų jungo“ idė- 
jos, šie reikalavimai dažnai buvo grindžia- 
mi apeliacijomis į bendrąją arba konstitu- 
cinę teisę, nors psichologijos požiūriu 
įtaigesnė, atrodo, buvo radikaliai protestan- 
tiškoji jų idėja, esą individas turi pareigą 
(Dievui), taigi ir prigimtinę teisę pats atsa- 
kyti uz savo gyvenimą, todėl ne tik nepro- 
tinga, bet ir nedora pasiduoti politinei ly- 
derių kontrolei bei patikėti jiems savo 
likimą. Šia pamatine nuostata pagrįsta 
didžiuma kitų levelerių reikalavimų. 

Politinė valdžia, jų įsitikinimu, gali kil- 
ti tik iš visuomenės. Tačiau, kitaip nei par- 
lamentaristai, tokie kaip Parkeris, leveleriai 
priekabiai aiškinosi to kildinimo mechaniz- 
mo detales. Žinomiausias jų pastangų re- 
zultatas buvo Liaudies susitarimai - konsti- 
tucijos projektų serija, kuri buvo platinama 
prenumeratos būdu, - tiesiogine prasme 
mėginimas sudaryti VISUOMENĖS SUTARTĮ. 
Leveleriai įrodinėjo, kad dėl tradicinės 
valdžios savivalės moraliai buvo diskredi- 
tuota visa Anglijos politika ir kad teisėta 
valdžia gali būti atkurta tik savanorišku po- 
tencialių piliečių sutarimu — prenumeruo- 
jant Susitarimus. Prenumerata buvo 
draudžiama karaliaus šalininkams ir tiems, 
kurie moraliai nusikalto taikstydamiesi su 
valdžios savivale. Leveleriai ne kartą svars- 
tė, ar ši balsavimo teisė neturėtų būti atim- 
ta iš įvairių kitų grupių, tokių kaip elgetos, 
pameistriai ar namų tarnai, nes šie žmonės 
nėra moraliai savarankiški. Vis dėlto net 
jei ši teisė būtų siaurai aiškinama, jų siūly- 
toji sistema būtų padvigubinusi balsuoto- 
jų skaičių, o platesne prasme tas skaičius 
būtų buvęs penkeriopai didesnis už tuo- 
metinį faktinį. Šie atstovavimo sistemos re- 
formos reikalavimai pelnė jiems „levelerių“ 
(lygintojų) pravardę, nes, kaip aiškino Ire- 
tonas, karininkų atstovas Putnyje, jei netur- 
tėliai savo balsais gali nusverti pasiturinčių- 
jų balsus, tai „kodėl jiems nenubalsavus 
prieš visą nuosavybę?“ 

Levelerių nuostatų dėl balsavimo tei- 
sių aiškinimo problema dalies tyrėjų dė- 
mesj atitraukė nuo platesnių socialinių bei 
religinių jų užmojų. Leveleriai reiškė ti- 
piškai populistinį siekį apriboti profesinių 
grupių, tokių kaip teisininkai, galias. Jie 
pasisakė prieš prekybos monopolius, su- 
kurtus karališkųjų chartijų bei patentų, rei- 
kalavo panaikinti išlikusias servitutines 
prievoles, kėlė mintį, kad tam tikros ele- 
mentarios socialinės paslaugos būtų tei- 
kiamos visiems. Be to, jie mėgino apriboti 
valdžios savivalę siūlydami pagrindinį 
konstitucinį įstatymą (žr. KONSTITU- 
CIONALIZMAS); reikalavo nutraukti pri- 

valomą Bažnyčios finansavimą dešimti- 
nės mokesčiais ir pripažinti santykinai 
plačią religinę toleranciją. 

Radikalesnė agrarinių bendruomeni- 
ninkų grupė, „tikrieji leveleriai“, arba di- 
geriai, vadovaujami Williamo Everardo ir 
Gerrardo Winstanley'o, 1649 m. savo ko- 
munoje St George Hille (Sario grafystėje) 
išties skelbė savotišką KOMUNIZMA. Sem- 
damasis įkvėpimo iš radikaliųjų krikščio- 
niškosios tradicijos srovių jų pamfletinin- 
kas Winstanley privačią nuosavybę 
tapatino su pirmąja nuodėme ir vylėsi, kad 
agrarinio komunizmo idėjų sklaida atvers 
duris egalitarizmo aukso amžiui. 

Suvokus levelerių kaip pirmųjų radika- 
lų ir protodemokratų reikšmę, prasidėjo 
įnirtingi ginčai dėl tikrosios jų pozicijos ir 
vaidmens. Tačiau tuos ginčus smarkiai vei- 
kė tyrėjų nuostatos dėl tų šiuolaikinės vi- 
suomenės bruožų, kuriuos leveleriai esą 
numatė. Ankstyvieji socialistai levelerių 
judėjime įžvelgė darbininkų klasės judėji- 
mo pradmenis. Marksistinis politinis teore- 
tikas C. B. Macphersonas, priešingai, įro- 
dinėjo, jog levelerių mąstysena buvo iš 
esmės smulkiaburžuazinė, nes rėmėsi prie- 
laida, kad tik savininkai (net ir smulkūs) 
gali turėti politines teises. Liberalūs vigų 
tradicijos istorikai paprastai juos traktuoja 
kaip konstitucinės demokratijos pradi- 
ninkus ir net kaip pirmąją neparlamenti- 
nę partinę organizaciją. Pasirodė, kad le- 
velerius nelengva įsprausti į šiuolaikines 
politines kategorijas, nors jie parašė daug 
pamfletu. IWH-M 

Liberalizmas - visuomenės ir politikos 
samprata, per pastaruosius keturis šimtus 
metų teikusi įkvėpimo keletui politinių są- 
jūdžių Europoje bei šalyse, kurioms įtaką 
darė Europos kultūra. Dėl ilgo liberalizmo 
viešpatavimo vakarietiškoje politikoje kar- 
tais atrodo, jog neįmanoma jo apibrėžti ne- 
sutapatinus su visa Vakarų civilizacija nuo 
pat ikisokratinių filosofų laikų. Apibrėžti 
sunku ir dėl to, kad dauguma radikaliųjų 
ir konservatyviųjų liberalizmo oponentų 
prie neliberalių savo išvadų dažnai priei- 
na pradėdami nuo liberalių prielaidų: kon- 
servatoriai konservuoja liberalizmą, o ra- 
dikalai jį radikalizuoja. Taip išsitrina 
pozicijų skirtumai ir tampa sunku spręsti, 
ar tam tikri mąstytojai (pavyzdžiui, tokie 
kaip Thomas HOBBESas, Immanuelis 
KANTas, G. W. F. HEGELis, Edmundas 
BURKE'as) buvo liberalai. Be to, pats libera- 
lizmas reiškėsi labai įvairiais pavidalais, 
jie priklausė nuo laiko, vietos ir priešinin- 
kų, su kuriais jis susidurdavo. Antai pa- 
saulietinių laikotarpių liberalizmas skiria- 

si nuo liberalizmo religiniais laikais; kata- 
likiškų šalių liberalai skiriasi nuo protes- 
tantiškų šalių liberalų. Galiausiai, kaip ir 
kitose minties srovėse, liberalizme esama 
vidinių nesutarimų, taigi jis nesileidžia 
griežtai apibrėžiamas. 

Vis dėlto galima padaryti tam tikrų 
svarbių palyginimų. Pirmiausia esama aki- 
vaizdžių skirtumų tarp klasikinio ir šiuo- 
laikinio Vakarų liberalizmo. Tokių filosofų 
kaip Demokritas ar Lukrecijus „liberaliz- 
mas“ nebuvo liberalus dabartine šio žodžio 
prasme. Šie antikos „liberalai“ oponavo 
sokratiškiesiems filosofams neigdami, kad 
politika yra natūrali ar vertinga veikla, ir 
šiuo požiūriu jie tarsi numatė šiuolaiki- 
niam liberalizmui būdingą privataus gy- 
venimo aukštinimą ir įtarumą bendruome- 
nės arba valstybės reikalavimų atžvilgiu. 
Tačiau šie klasikiniai „liberalai“ skiriasi 
nuo daugumos šiuolaikinių liberalų tuo, 
kad laikėsi sokratiškosios filosofijos įsiti- 
kinimo, jog Žmogaus protas pajėgus rasti 
jo prigimčiai deramiausią gyvenimo būdą. 
Šiuolaikinio liberalizmo moralinė toleran- 
cija nėra būdinga antikinei filosofijai, kuri 
politines teises pripažįsta ne visiems, o tik 
geriausiems individams. Be to, klasikiniai 
„liberalai“ skiriasi nuo šiuolaikinių tuo, 
kad politinę veiklą laiko nenatūralia ir ne- 
pageidautina. O šiuolaikinis liberalizmas 
paprastai būdavo politiškai aktyvus, nors 
kartais jį apnikdavo pasyvumo nuotaikos. 
Šiuolaikinis liberalizmas kvestionuoja po- 
litinę valdžią, tačiau paprastai mėgina ją 
veikiau reformuoti, o ne ignoruoti. 

Šis politinis politikos kvestionavimas 
yra esminis šiuolaikinio liberalizmo 
bruožas (šios nuostatos prieštaringumas 
kaip tik ir paaiškina tam tikras liberalizmo 
komplikacijas bei problemas). Pagrindinis 
šiuolaikinio liberalizmo principas — politi- 
kos dirbtinumo idėja. Valdžia reikalinga, 
tačiau ji nėra prigimtinis dalykas. Prigim- 
tinė žmogaus būklė yra laisvė. Politinė 
valdžia tėra susitarimo dalykas. Politikai 
gali vadovauti protas, tačiau prigimtis pro- 
tui neteikia jokių pozityvių politinio susi- 

tarimo tikslų, o tik negatyvius reikalavi- 
mus, tokius kaip saugą nuo mirties, ligų ir 
skurdo. Nėra pranašių gyvenimo būdų, 
tad nėra ir tokių žmonių, kurie turėtų 
žemiškąją ar dieviškąją teisę valdyti kitus 
žmones. Teisėti gali būti tik tokie valdžios 
tikslai, kurie sudaro sąlygas egzistuoti vi- 
siems gyvenimo būdams, taigi čia vyrauja 
tokie pasaulietiniai tikslai kaip taika ir ge- 
rovė. 

Pirmas formuojamasis šiuolaikinio libe- 
ralizmo mūšis buvo kova su religijų įtaka 
politikai. Kai kurie politiniai mąstytojai ir 
praktikai pateikė „vienos šalies — vienos re- 
ligijos“ idėją siekdami sumažinti konflik- 
tus tarp alternatyvių politinių sielovados 
pretenzijų; liberalioji strategija žengė toliau 
iš naujo apibrėždama ir susiaurindama 
politikos sritį taip, kad principas „viena 
šalis — daug religijų“ jau nebūtų pilietinio 
karo receptas. Išpažindami šią religinės to- 
lerancijos politiką liberalai kartu palankiai 
traktavo prekybą kaip sritį, kurioje gali bū- 
ti pelningai naudojamasi piliečių energija. 
Svarbiausi liberalaus mąstymo elementai, 
išlikę vėlesnėse jo atmainose ir teikę pagrin- 
dą tiek konservatyviems, tiek radikaliems 
nukrypimams, yra šie: pozityvių prigimti- 
nių moralinių orientyrų nepripažinimas, 
laisvės pirmenybė prieš valdžią, politikos 
sekuliarizavimas ir konstituciniai bei teisi- 
niai principai, apribojantys valdžios galias 
ir numatantys piliečių teises jos atžvilgiu. 

Liberalioji mąstysena buvo siejama su 
įvairiomis politinėmis partijomis. Nors ter- 
minas „liberalai“ pirmąkart buvo pavarto- 
tas 1810 m. apibūdinant vieną iš Ispanijos 
politinių partijų, tos partijos programa 
sąmoningai imitavo anglų konstituciona- 
lizmą. Šiuolaikinio liberalizmo ištakas, ne- 
paisant jo pradmenų tolerantiškuose ir pre- 
kybiniuose Venecijos bei Olandijos 
respublikų režimuose, aiškiausiai at- 
skleidžia su 1688 metų anglų Slovingaja 
revoliucija susijusios mąstysena bei politi- 
ka. Konstitucionalizmas, religinė toleran- 
cija ir prekybinė veikla — dalykai, kuriems 
kelią atvėrė ši revoliucija, tapo XVIII a. Eu- 

ropos ir Amerikos liberalų standartu. Pran- 
cūzų filosofo MONTESQUIEU šiek tiek idea- 
lizuotas Anglijos vaizdas tapo modeliu, pa- 
gal kurį buvo įsivaizduojamas 
šiuolaikiniams žmonėms tinkamiausias 
režimas. Amerikos revoliucionieriai žavė- 
josi respublikonizmo idealais ir nors jie, 
žinoma, kovojo su Britanija, jų sukurtoji res- 
publika daugeliu požiūrių rėmėsi LOCKE’o 
politine filosofija, kuri laikoma klasikiniu 
1688 m. Šlovingosios revoliucijos pateisi- 
nimu. Prancūzų 1789 metų revoliucijos mo- 
tyvai bei rezultatai buvo mažiau viena- 
reikšmiai ir ne taip akivaizdžiai liberalūs; 
šioje daug audringesnėje revoliucijoje libe- 
ralizmo varžovais tapo demokratija, nacio- 
nalizmas ir socializmas. Vis dėlto ištisą 
šimtmetį iki Pirmojo pasaulinio karo per vi- 
są Europos žemyną vilnijo liberalių revo- 
liucijų bei reformų banga, tiesa, dažnai 
drauge su nacionalistiniais bei demokra- 
tiniais sąjūdžiais. Liberaliems mąstytojams, 
tokiems kaip Alexis de TOCOUEVILLE's, 
J.S. MILLis ir lordas ACTONas, pradėjo rū- 
pėti, kaip demokratija suderinama su laisve, 
ypač kaip nacionalinis (etninis) lojalumas de- 
rinamas su universaliomis žmogaus teisėmis. 

Dažnai pažymima, jog daugelis Euro- 
pos liberalų, rūpindamiesi nacionalinio su- 
sivienijimo problemomis — ypač Vokietijo- 
je, Italijoje ir Vidurio Europoje, — pasidarė 
mažiau priešiški vienijančiai ir centralizuo- 
jančiai valstybei, palyginti su dauguma bri- 
tų bei amerikiečių liberalų, kurie XIX a. 
laikėsi veikiau antietatistinių laissez-faire 
doktrinų. Tačiau reikia taip pat pažymėti, 
kad iš pradžių britų ir amerikiečių libera- 
lizmas nebuvo toks antietatistinis; pa- 
vyzdžiui, Locke'as ir Jamesas MADISONas 
siekė apriboti valdžios veiklos apimtis (tiks- 
lus), bet ne jos galias (priemones). Nors tai, 
jog valdžios veiksmus „kišimusi“ vadina 
net tie liberalai, kurie jiems pritaria, rodo 
įsitikinimą, kad valdžia nėra natūralus da- 
lykas ir kad ją reikia pateisinti. Argumen- 
tai prieš ekonominę bei socialinę valstybės 
veiklą, pateikti tokių liberalų kaip Herber- 
tas SPENCERis ir Williamas Grahamas 

Sumneris, aiškiai priskiriami vienpusėms 
liberalizmo atmainoms. 

Tai liudija tos argumentų pataisos (kai 
kam — iškraipymai), kurias padarė XX a. li- 
beralai. XIX a. pabaigoje ir XX a. pradžioje 
buvo iš naujo pateiktas liberalus valstybės 
įsikišimo pateisinimas. Britanijoje jį formu- 
lavo naujojo socialinio liberalizmo teoretikai 
T. H. GREENas ir L. T. HOBHOUSE’as, taip pat 
J. M. KEYNESo politinės ekonomikos šalinin- 
kai; Jungtinėse Valstijose jį skelbė „pažan- 
gieji“ reformatoriai, kurių nuostatas teoriškai 
išreiškė tokie autoriai kaip Herbertas Cro- 
ly's ir Johnas DEWEY. Šie autoriai išsižadėjo 
radikalaus XIX a. liberalų INDIVIDUALIZMO 
ir mėgino pagarbą individo laisvei derinti 
su idėja, jog visuomenė bei valstybė, ne tik 
patys individai, atsako už žmogaus gerovę, 
ypač už neturtingųjų materialų aprūpini- 
mą bei lavinimą. Panašūs liberalaus mąs- 
tymo pokyčiai įvyko kontinentinėje Euro- 
poje, kur „socialiniai“ liberalai galėjo save 
kildinti iš tokių penktojo XIX a. dešimtmečio 
Reino pramonininkų kaip Friedrichas Har- 
kortas. 
tuo metu atrodė, kaip ir dabar kai kuriems, 
tarsi liberalizmo išdavystė; daugelis libe- 
ralų atsisakė jį palaikyti nepasitikėdami 
valstybės diktuojama ekonomikos strategi- 
ja ir naujais globėjiškais socialinio libera- 
lizmo tikslais, kurie atrodė artimesni 
SOCIALIZMUI, o ne liberalizmui. Vis dėlto 
socialinio liberalizmo idėja plačiai paplito. 
Net daugelis konservatyviųjų liberalų pri- 
pažino, kad reikia gerovės valstybės, nors 
jiems kėlė nerimą visiško kliovimosi valsty- 
be idėja. Tiek Britanijoje, tiek Europos žemy- 
ne naujasis liberalizmas nebuvo (bent iš 
pradžių) be išlygų pripažintas oficialiųjų li- 
beralių partijų, tačiau jį mielai pripažino so- 
cialdemokratinės partijos; Jungtinėse Vals- 
tijose naujojo liberalizmo pripažinimą rodė 
tai, kad nuo Didžiosios depresijos laikų pro- 
gresyvistai pasisavino „liberalų“ vardą, ir 
dabar senesnieji liberalai dažnai vadinami 
konservatoriais (žr. SOCIALDEMOKRATIJA 
ir KONSERVATIZMAS). 

Naujasis liberalizmas iš dalies buvo re- 
akcija į socialistinių partijų atsiradimą, 
taigi kilo klausimas, ar senųjų ir naujųjų 
liberalų priešprieša iš esmės buvo tikrų ir 
tariamų liberalų priešprieša. Konservato- 
rių įsitikinimu, naujieji liberalai darė per 
daug nuolaidų socializmui. Naujieji libe- 
ralai kaltino konservatorius, kad tie atkak- 
liai laikosi atgyvenusios liberalios politi- 
kos, kuri nustojo tarnauti liberalizmui. Tai 
buvo vienas iš svarbiausių XX a. Vakarų 
politikos ginčų. Per Antrąjį pasaulinį karą 
ir pojo konservatyvusis liberalizmas atga- 
vo dalį savo pozicijų, ypač tada, kai atrodė, 
jog didesnę grėsmę liberaliems režimams 
kelia kairiųjų, o ne dešiniųjų tironija. Trum- 
pai, šeštajame XX a. dešimtmetyje, kai ku- 
rie liberalūs intelektualai net teikė mintį, jog 
idėjos nebeturi reikšmės — liberalizmas 
esąs pranašesnis už totalitarines alterna- 
tyvas todėl, kad nėra ideologizuotas ir kad 
sveika, liberali politika išreiškia tik inte- 
resų grupių konfliktus, o ne ideologijų 
priešiškumą (žr. IDEOLOGIJA). Šią idėją pa- 
neigė ideologinės poliarizacijos atgimimas 
septintajame-aštuntajame XX a. dešimt- 
mečiuose. Paskutinio XX a. ketvirčio, 
naujojo liberalizmo ekonominio valdymo 
nesėkmė mėginant išlaikyti pokario eko- 
nomikos bumą padėjo atgaivinti konser- 
vatyvųjį liberalizmą ir privertė socialinį li- 
beralizmą užimti gynybines pozicijas. 
Tačiau ginčas tęsiasi. 

Ką reiškia liberalizmo skilimas į social- 
demokratiją ir šiuolaikinį konservatizma - 
liberalizmo triumfą ar nuosmukį? Veikiau- 
siai tai reiškia, kad liberalizmas yra gyvas 
praktikoje, tačiau turi spragų teorijoje. Šios 
teorinės spragos turi praktinių padarinių. 
Ir konservatoriai, ir socialdemokratai pa- 
prastai laikosi dogmatinio požiūrio į vals- 
tybės įsikišimą, priešingai nei senesnieji li- 
beralai, tokie kaip Montesquieu, kurie ragino 
laikytis pragmatiškesnės nuostatos. Šiuo 
požiūriu ginčas tarp senojo ir naujojo libe- 
ralizmo veikiau gniuždo, o ne skatina nau- 
jas idėjas. Be to, liberalioji mąstysena prara- 
do buvusį pasitikėjimą savimi ir dažnai 

pasitraukia iš politinių kovų arenos į santy- 
kinai ramią privačią meno, ypač šiuolaiki- 
nės liberalios romanistikos, erdvę, kur tik as- 
meniniai — ne politiniai — santykiai leidžia 
atskleisti liberalaus humanizmo galimybes. 

Pagrindinė XX a. liberalaus mąstymo 
problema atsiranda ne dėl socializmo 
beralai turi aibę svarių argumentų prieš so- 
cializmą: materialiąją gerovę socializmas 
traktuoja kaip duotybę, nesuvokdamas, 
kadjos sąlyga yra ekonominė individų lais- 
vė ir nevienodų pajamų lūkesčiai; jis paver- 
čia politiką ekonomika ir šitaip tik skatina, 
o ne saisto klasių savanaudiškumą bei 
konfliktus; visuomenę jis padaro viskuo, 
o individą niekuo, todėl skatina individo 
neatsakingumą; liberalios darbininkų orga- 
nizacijos bei partijos gali įveikti tas išnau- 
dojimo praktikos liekanas, kurios „leido ne- 
skrupulingiems darbdaviams dangstyti 
vergovinę politiką liberalizmo apdarais“ 
(Ruggiero, p. 394). Liberalai turi pripažin- 
ti, kad atsisakydami griauti šeimos institu- 
ciją bei su ja susijusią privačios nuosavy- 
bės instituciją jie išsižada savo teiktos 
absoliutistinės lygių ekonominių galimy- 
bių tezės, tačiau jie atsako, kad tas netobu- 
las teisingumas, kurio jie siekia, padeda 
žmonijai labiau nei utopiniai mėginimai pa- 
naikinti šiuos privatumo elementus ir kad 
daug kas gali būti ir buvo padaryta kuriant 
galimybių lygybę, tačiau nežengiant taip 
toli, kaip to reikalauja socialistai. 

Dar grėsmingesnį iššūkį liberaliai mąs- 
tysenai metė tie jos kritikai, kurie nesiten- 
kindami priekaištais liberalų ekonominėms 
nuostatoms abejojo moraliniu liberalizmo 
pagrįstumu. Ir dešinieji, ir kairieji kritikai 
protestavo prieš liberalizmo tendenciją lai- 
kytis dviprasmiškos, - arba moralinio indi- 
ferentiškumo, pozicijos, moralę laikydami 
grynai privačiu dalyku, neturinčiu politi- 
nės reikšmės, arba tos pozicijos, kurią gali- 
ma įvardyti kaip moralinį miesčioniškumą, 
kai ginamos siauros, savanaudiškos, vidu- 
rinių klasių pripažįstamos vertybės, palie- 
kant nuošalėje kilnesnes, labiau socialiai 

orientuotas vertybes. Kritikų įsitikinimu, 
toks moralinis neapibrėžtumas arba 
šališkumas griauna politinę bendruomenę, 
nes naikina senąsias ekonomines bei so- 
cialines priklausomybes, negebėdamas pa- 
siūlyti vietoj jų nieko kito, išskyrus des- 
truktyvų izoliacionistinį ir atomistinį 
individualizmą. Dažnai nurodoma tarpu- 
kario Veimaro respublikos Vokietijoje pa- 
tirtis mėginant įrodyti liberalios politikos 
trapumą be tų saitų, kuriuos teikia protes- 
tantiškoji ar dar senesnė moralė, praeityje 
palaikiusi liberalius režimus. 
Atsakydami į šią kritiką liberalai pa- 
brėžia, kad nė vienas iš geriausių liberalių 
mąstytojų neatmetė socialinių dorybių 
vaidmens liberaliuose režimuose. Tai ypač 
akivaizdu kalbant apie prancūzų liberalius 
autorius, tokius kaip Tocgueville'is ir 
Francois Guizot, kurie teikė ypatingą poli- 
tinę reikšmę moralei, papročiams (moeurs) 
bei asociacijoms. Tai susiję ir su tokiais kla- 
sikiniais anglų liberalais kaip Johnas Loc- 
ke'as, kuris tam tikras moralines dorybes 
bei socialines institucijas suprato ir teisino 
kaip paties individualizmo (teisingai, t. y. 
neatomistiškai, suprasto) vedinį. Liberalai 
paprastai įtariai žvelgia į valstybinės galios 
ir lavinamosios socialinių institucijų galios 
samplaiką, tačiau jų siekis socialumą ir mo- 
ralę perleisti nevalstybinės kompetencijos 
sritims nereiškia nei socialinio atomizmo, 
nei moralinio indiferentiškumo. Individus, 
o ne šeimas ar kitokias grupes, laikyti poli- 
tinės visuomenės vienetais nereiškia many- 
ti, kad politika gali nepaisyti tokių gru- 
pių interesų. O nepripažinti egzistuojant 
aukščiausiąją prigimtinę Žmonių gyveni- 
mo prasmę, nereiškia pripažinti visus gy- 
venimo būdus esant vienodai vertingus. 
Šis atsakymas atremia kai kuriuos, 
tačiau ne visus, liberalizmui metamus prie- 
kaištus. Išlieka neatremtas kaltinimas, kad 
liberalizmas, nors gal ir nėra moraliai indi- 
ferentiškas, vis dėlto laikosi nedvipras- 
miškos moralinės pozicijos ir kad libera- 
lios dorybės, tokios kaip darbštumas, 
sąžiningumas, mandagumas ir tolerancija, 


LIBERALIZMAS 


nors ir nėra destruktyviai individualistinės, 
nepadeda atskleisti geriausių Žmogaus pri- 
gimties bruožų. Plėtojami saugūs, naudin- 
gi ir paviršutiniškai socialūs žmogiškumo 
aspektai, nustumiant į šalį drąsesnius ir kū- 
rybiškesnius aspektus. 

Daugelis liberalų (labiau intelektualai 
negu ekonomistai ar verslininkai) atremda- 
mi šiuos priekaištus pabrėžia ambicinges- 
nę liberalizmo pusę. Faktiškai nuo pat 
pradžios liberalizmas buvo dviprasmiškas. 
Griežtas Hobbeso, Locke'o, Adamo SMITHo 
ir jų sekėjų liberalizmas tenkinasi siekiu la- 
biau padėti atsiskleisti Žmogaus norams 
keisdamas institucijas bei konvencijas, 
trukdančias taikai ir gerovei, tokiomis, ku- 
rios joms talkina. Ambicingesnė liberaliz- 
mo srovė siekia proto priemonėmis sukur- 
ti tokią laisvės erdvę, kurioje pašalinama 
kur kas daugiau tokių kliūčių. Šiam libera- 
lizmui žmogaus laisvė reiškia laisvę kūry- 
biškai ugdyti savo asmenybę, o ne vien lais- 
vę nuo materialaus nesaugumo ir skurdo. 
Jis remiasi Benedikto SPINOZOS įžvalga, 
kad Žmogaus gyvenimas yra ne tik įgimtų 
aistrų tenkinimas, bet ir laisva, racionali 
veikla. Žmogiškumo ir prigimties 
priešpriešą, kurią liudija griežtesnio, bet 
mažiau ambicingo liberalizmo tezė, kad 
prigimtis nenustato žmogui pozityvių tiks- 
lų, dar labiau pagilina šis ne toks griežtas, 
tačiau ambicingesnis liberalizmas, kuris įsi- 
vaizduoja, jog natūralios žmonių projektų 
bei sumanymų kliūtys gali būti jei ne vi- 
sos, tai bent didžioji jų dalis pašalinta. Pa- 
brėždamas proto arba dvasios, kuri leidžia 
žmonėms įveikti prigimtį, intersubjektyvu- 
mą, jis taip pat gali adekvačiau aiškinti ir 
ginti žmogaus socialumą. 

Tačiau šis pabrėžtinis prigimties igno- 
ravimas, leidžiantis liberalams pakilti 
aukščiau įprastosios moralės ir kartu 
išvengti nesaistomo individualizmo pavo- 
jų, kartu gali paskatinti moralinį nihiliz- 
mą. Mažiau ambicingas Hobbeso ir Locke’o 
liberalizmas — nepaisant jų epistemologi- 
jos nulemtų teorinių abejonių dėl gamtos 
pažinumo - siūlė prigimtinius tikslus bent 

jau negatyviąja prasme; ambicingesnis li- 
beralizmas, išsižadėdamas ir šių prigimti- 
nių tikslų, turėjo kliautis viltimi (kaip rodo 
Kanto ir Hegelio filosofija), kad racionaliai 
realizuojama laisvė pažangioje Žmonijos 
raidoje savaime teiks deramus moralinius 
bei politinius tikslus. Kai XIX a. pabaigos- 
XX a. pradžios istorijos racionalumo ir 
pažangos idėja prarado įtaigumą, auten- 
tiškos, realiai laisvos asmenybės pradėjo 
vis labiau trauktis iš politikos į poeziją, ro- 
manistiką ir psichiatrijos klinikas. Locke'o 
liberalizmas, šias ambicingesnes paieškas 
iš pat pradžių nustūmęs į nepolitines sri- 
tis, leidžia joms reikštis, bet nedaryti įtakos 
politikai, ir šitaip sulaiko jas nuo pernelyg 
didelių vilčių, o kartu užkerta kelią politi- 
niam nusivylimui joms žlugus. 

Liberalios politinės teorijos atgimimas 
akademiniuose anglosaksų sluoksniuose 
aštuntajame ir devintajame XX a. dešimt- 
mečiuose nesiėmė šios radikalios liberaliz- 
mo problemos. Vietoj to buvo aiškinamasi, 
kokio pobūdžio argumentais — utilitariniais 
ar deontologiniais (grindžiamais teisėmis) — 
lengviausia pateisinti tos rūšies politines 
institucijas bei politinę praktiką, kuriai tei- 
kiama pirmenybė šiuose sluoksniuose (zr. 
UTILITARIZMAS ir TEISĖS). Dėl liberalų pa- 
sidalijimo į utilitaristus ir deontologus da- 
bartinė liberalioji teorija tampa mažiau pa- 
jėgi spręsti šią radikalią problemą nei 
senasis Locke'o liberalizmas, kuris bent jau 
parengė bendrą frontą utilitarinius argu- 
mentus derindamas su deontologiniais. Da- 
bartiniai deontologinės alternatyvos kritikai 
taikliai pabrėžia, kad ji remiasi kantiškąja 
asmens sąvoka, tačiau kritikams nepatinka 
ne tiek jos pabrėžiamas žmogiškumo ir na- 
tūralumo skirtumas (kurį jie pripažįsta), kiek 
jos universalizmas. Šių kritikų įsitikinimu, 
būtina labiau atsižvelgti į tą moralinį mat- 
menj, kurį nusako faktas, jog žmogus visa- 
da priklauso tam tikrai bendruomenei, tad 
jis nėra laisvas kantiškasis subjektas (Zr. 
Sandel, p. 125-163). Anglosaksų liberaliz- 
mo teoretikai, regis, atkartoja — pavėluotai ir 
mažiau įtaigiai — kontinentinio liberalizmo 

evoliuciją — pradedant utilitarizmu, perei- 
nant Kanto deontologijos etapą ir baigiant 
Hegelio istorizmu. Nei deontologai, nei jų 
kritikai nesiryžta ginti tezės, kad Žmogaus 
teisės yra natūralios, „kad teisės pasižymi 
ypatingais metafiziniais bruožais“ (Dwor- 
kin, p. xi). Tačiau abejotina, ar liberalizmas 
gali išsisukti nuo šios užduoties nepavirs- 
damas Burke'o atmainos konservatizmu, ku- 
ris liberalias tradicijas grindžia istorija ne- 
siremdamas liberalų tikėjimu teisių 
visuotinumu arba nežengdamas radikalaus 
žingsnio atmesdamas patį liberalizmą kaip 
kadaise vertingą, bet dabar jau išsekusį mąs- 
tymo būdą. JZ 

LIBERTARIZMAS 


Libertarizmas. Kokios funkcijos teisėtai pri- 
skiriamos valdžiai? Libertarizmas, XX a. po- 
litinis sąjūdis, pasireiškiantis daugiausia 
Jungtinėse Valstijose ir Britanijoje, į šį pama- 
tinį politinės teorijos klausimą duoda radi- 
kalų atsakymą. Kalbant tiksliau, yra dvi pa- 
grindinės libertarizmo atšakos, iš kurių 
kiekviena turi šį radikalų atsakymą. Viena 
grupė, anarchistai (žr. ANARCHIZMAS), bet 
kokią valdžią laiko neteisėta. Kita grupė, va- 
dinamieji „minarchistai“, mano, kad valdžia 
gali teikti apsaugą, sutarčių saugą, taip pat 
nacionalinę gynybą, bet nieko daugiau. 
Dviem pirmosioms teisėtoms funkcijoms pri- 
skiriama baudžiamoji ir civilinė teisėtvarka. 
Tačiau, daugumos minarchistų požiūriu, 
valdžiai nepriklauso apmokestinimo galia, 
net finansuojant ką tik minėtas funkcijas. 
Anarchistams nepriimtinas net valstybės 
kaip „naktinio sargo“ modelis; jų įsitikini- 
mu, net tas valdžios funkcijas, kurias pri- 
pažįsta minarchistai, turėtų atlikti privačios 
saugos agentūros. Keletas libertarų anarchis- 
tų Zengia dar toliau ir apskritai atmeta jėgos 
naudojimo teisėtumą, net savigynai. 

Iš karto galima teikti klausimą, kodėl 
libertarai kelia idėjas, tokias priešingas 
įprastai politinei teorijai? Yra du svarbūs 
paaiškinimai. Pirma, libertarai laikosi la- 
bai griežtos individo TEISIŲ, ypač 
NUOSAVYBĖS teisių, doktrinos. Jų pripažįs- 
tama nuosavybės teisių ir sutarties laisvės 
koncepcija nesuderinama su teisėmis į so- 
cialinį aprūpinimą, nes tokios teisės, liber- 
tarų požiūriu, reiškia, kad vieni būtų verčia- 
mi dirbti kitų naudai. Antra, libertarų 
įsitikinimu, nevaržoma laissez-faire kapita- 
lizmo sistema yra optimaliausia socialinė 
sistema. Žmonės, kurių nevaržytų valstybės 
prievarta, veikiausiai susikurtų šio po- 
būdžio ekonominę sistemą, ir kaip tik ta sis- 
tema jiems būtų naudingiausia. 

Po Antrojo pasaulinio karo šį požiūrį į 
ekonomiką daugybėje savo knygų bei 
straipsnių propaguoja amerikiečių ekono- 
mistas Murrey N. Rothbardas - aktyviau- 
sias intelektinis libertarinio sąjūdžio šali- 
ninkas. Austrų ekonomisto Ludwigo von 

Miseso mokinys Rothbardas savo mokyto- 
jo skelbtą laissez-faire ekonominę teoriją su- 
siejo su absoliutistine individo teisių dok- 
trina ir valstybės neigimo nuostata, kurią 
perėmė iš XIX a. Amerikos individualisti- 
nių anarchistų, tokių kaip Lysanderis Spoo- 
neris ir Benjaminas Tuckeris (Rothbardas 
priskirtinas anarchistiniam sąjūdžio spar- 
nui). Teoriniai Rothbardo darbai ir asme- 
ninė jo įtaka yra svarbiausias dabartinio 
libertarizmo įkvėpimo šaltinis. 
Libertarizmo sąjūdis sulaukė plataus 
akademinės visuomenės dėmesio 1974 m. — 
išėjus Harvardo universiteto filosofo Rober- 
to Nozicko knygai Anarchija, valstybė ir uto- 
pija (Anarchy, State, and Utopia). Knyga 
išgarsėjo dėl puikios argumentacijos ir kar- 
tu su RAWLSo Teisingumo teorija (A Theory 
of Justice; 1971) dažnai traktuojama kaip 
normatyvinės politinės filosofijos atgimimo 
akademiniame pasaulyje liudijimas. Pirmo- 
je savo knygos dalyje Nozickas įrodinėja, 
kad individams, veikiantiems prigimtinės 
būklės sąlygomis (jas aiškinant veikiau 
Locke'o, one Hobbeso terminais), būtų pa- 
ranku leisti atsirasti „dominuojančiai gy- 
nybinei agentūrai“, kuri de facto turėtų jė- 
gos vartojimo monopolį tam tikroje 
teritorijoje ir šia prasme būtų „kvazivalsty- 
bė“. Toks darinys, jei jis atsirastų deramu 
būdu, nežeistų jokio individo teisių. Ant- 
roje savo knygos dalyje Nozickas įrodinė- 
ja, kad valstybė negali turėti jokių kitų tei- 
sėtų galių, išskyrus tas saugumo, 
teisingumo palaikymo ir gynybos funkci- 
jas, kurias jis jai pripažino pirmoje knygos 
dalyje. Prieš tai, ką vadina „struktūrine“ 
teisingumo teorija, t. y. prieš teoriją, kuri tei- 
gia, jog turtas arba pajamos turi būti skirs- 
toma atsižvelgiant į tam tikras bendras zmo- 
nių charakteristikas, jis pateikia savo 
garsųjį „Wilto Chamberlaino“ pavyzdį. 
Šiuo pavyzdžiu parodo, kad paskirstymo 
struktūras lengvai suardo patys nekalčiau- 
si veiksmai. Tarkime, sako jis, tam tikroje 
egalitarinėje visuomenėje kiekvienas pasiū- 
lo Wiltui Chamberlainui (žinomam Ameri- 
kos atletui) sumokėti po dolerį už tai, kad 

jis sutiktų parodyti savo meistriškumą 
krepšinio aikštelėje. Jei Chamberlainas 
sutiktų, žinoma, daug uždirbtų. Taigi, 
siekiant išlaikyti nustatytą paskirstymo 
struktūrą, individo laisvė turės būti nuolat 
pažeidinėjama. 

Nozickas atsikrato struktūrinės teisin- 
gumo teorijos problemų ir ją keičia savo 
„istorine“ teisingumo teorija. Pagal šią teo- 
riją, kuri remiasi LOCKE’o idėjomis, indivi- 
dams nebūtina moraliai užsitarnauti nuo- 
savybę. Pakanka įgyti į ją teisę. Individas 
įgyja teisę į nuosavybę arba pirmas pasisa- 
vindamas niekam nepriklausantį turtą, ar- 
ba gaudamas nuosavybę iš to, kuris ją įsi- 
gijo pirmojo pasisavintojo teise. Teorijos 
detales geriausia aiškintis skaitant pačią 
knygą, kurioje taip pat pateikiama nuodug- 
ni Rawlso koncepcijos kritika. Trečioje kny- 
gos dalyje mėginama parodyti, kad liberta- 
ri visuomenė tenkina patraukliausią 
utopinės socialinės tvarkos apibrėžimą, nes 
jos kiekvienas asmuo ar grupė turi teisę gy- 
venti taip, kaip asmeniui ar grupei atrodo 
patraukliausia. 

Nozicko libertarūs argumentai galiau- 
siai apeliuoja į mūsų moralinę intuiciją. 
Priešindamasi šiai koncepcijai viena liber- 
tarų grupė mėgina libertarias išvadas kil- 
dinti iš Aristotelio filosofinės sistemos. Šiai 
grupei didžiausią poveikį darė amerikiečių 
romanistė Ayn Rand, kuri etikos pagrindu 
laiko racionalaus egoizmo maksimą - kiek- 
vieno individo aukščiausias tikslas yra jo 
paties kaip racionalios būtybės klestėjimas. 
Tuo remdamiesi minėtosios grupės atsto- 
vai mėgina dedukuoti libertarių teisių vi- 
sumą. Žinomiausi šios mokyklos atstovai 
yra amerikiečių filosofai Johnas Hospersas, 
Ericas Mackas ir Tiboras Machanas. 

Dauguma libertarų savo koncepcijas 
grindžia individo teisių idėja. Tačiau kai 
kurie iš jų, pavyzdžiui, Davidas Friedma- 
nas, nevaržomos rinkos ekonomikos idėją 
grindžia grynai ekonomikos bei visuome- 
nės sprendimų teorijos argumentais. Šiuo 
požiūriu juos sunku atskirti nuo klasikinių 
liberalų ir tokių kapitalizmo sistemos gy- 

nėjų kaip Miltonas Friedmanas ir Friedri- 
chas von HAYEKas, kurie nelaikomi liber- 
tarais griežtąja šio termino prasme. Tačiau 
Hayeko pateiktoji įstatymo viršenybės prin- 
cipo interpretacija darė didžiulę įtaką liber- 
tarams. DG 

Lygybė. Politinėje mintyje lygybės sąvoka 
vartojama dvejopai. Pirma reikšmė yra pa- 
grindinė: žmonės apibūdinami kaip lygios 
būtybės. Antra yra skirstomoji: pateisina ly- 
gesnį ekonominių gėrybių, socialinių gali- 
mybių ir (arba) politinės galios paskirsty- 
mą tarp žmonių. Lygybės (egalitarinės) 
teorijos apskritai pagrindine lygybės 
reikšme pagrindžia paskirstymo lygybę. 


Pagrindinė lygybė 

Pareiškimas, kad „visi žmonės sukurti ly- 
gūs“, konstatuoja Žmogaus padėties faktą. 
Tačiau kokį faktą nurodo šis pareiškimas? 
Be abejo, ne lygybę kokia nors matuojama, 
kaip antai ūgio ar svorio, prasme. Taip pat 
ne lygybę svarbesne socialine prasme, pa- 
vyzdžiui, lygūs fiziniai, protiniai ar mora- 
liniai gabumai. Kiek mums žinoma, nė vie- 

nu iš šių aspektų žmonės nėra lygūs. La- 
biau tikėtinas, bet, kai kurių manymu, 
tuščias, yra pareiškimas, kad visi žmonės 
yra lygūs dėl to, kad yra žmonės, 0 ne au- 
galai ar žemesnės rūšies gyvūnai. Tačiau 
šis pareiškimas nėra tuščias, jei jis reiškia, 
kad žmonių panašumas yra svarbus poli- 
tikai. Prigimtinių teisių teoretikų pareiški- 
mas, jog žmonės yra apdovanoti gebėjimu 
suprasti savo teises ir pareigas, sukuria pa- 
grindą nepasitikėti paternalistine valdžia. 
Utilitarinis teiginys, jog visi žmonės vieno- 
dai jaučia malonumą ar skausmą, pa- 
grindžia taisyklę, kad visi žmonės turi būti 
laikomi kaip vienas ir nė vienas neturi būti 
laikomas daugiau negu vienas. Kanto tei- 
ginys, jog Žmonės vienodai turi orumo ar- 
ba yra vienodi moralės veiksniai, galintys 
vadovautis savo protu kurdami moralės įs- 
tatymus ir jy laikydamiesi, pagrindžia mak- 
sima, kad zmones turi buti laikomi tikslais 
savaime, bet niekada — vien tiktai priemo- 
nėmis. 

Lygybės kritikai nurodo, esą problema 
yra ta, jog neįmanoma iš fakto, kad visi žmo- 
nės yra lygūs, daryti išvadą apie vertingumą 
teiginio, jog su jais turetų būti elgiamasi vie- 
nodai. Tačiau pagrindiniai teiginiai apie 
žmonių lygybę nėra tikri jokia tiesiogine 
prasme. Teigimas, kad žmonės yra lygūs — 
protu, aistromis ar orumu -jau savaime ap- 
ima vertinimą, kad ši bendroji žmonių ypa- 
tybė yra politiškai reikšmingesnė negu kiti 
akivaizdūs skirtumai. R. H. TAWNEY sakė: 
„kadangi žmonės yra Žmonės, socialinės 
institucijos <...> kiek įmanoma turėtų būti 
planuojamos taip, kad pabrėžtų ir stiprintų 
ne <...> skirtumus, kurie skaldo, o bendrą 
žmogiškumą, kuris juos vienija“ (Eguality, 
p. 49). Panašūs į Tawney’o lygybės reikala- 
vimai labiau suprantami kaip nuomonės, o 
ne kaip empiriniai faktai apie žmonių pa- 
dėtį. Jei lygybės reikalavimai iš dalies jau yra 
normatyviniai, tai lygybės šalininkai gali 
išvengti „yra-privalo būti“ problemos. Bet 
jie negali išvengti teorinės sistemos, kurioje 
pagrindinė lygybė įgyja politinę reikšmę, taip 

pat pasirinkimo ir gynimo. Žemiau trumpai 
aptariamos kelios istorijai ir filosofijai 
svarbesnės sistemos. 


Tinkamos priežastys 

Pasak ARISTOTELIO, teisingumas yra lygy- 
bės forma: „teisingumas yra tam tikras da- 
lykas tam tikriems asmenims ir [...] lygiems 
jis turi būti lygus. Tačiau reikia atsižvelgti 
ir į tai, kokių dalykų atžvilgiu lygybė ir 
kokių - nelygybė.“ (Politika, 1282b). Aristo- 
telis išskyrė tinkamas ir netinkamas pa- 
skirstymo priežastis, nustatydamas žmo- 
gaus dorybę, kuri prilygsta tam tikrai 
gėrybei. Talentingi fleitininkai, neaukštos 
kilmės ir negražūs Žmonės, nusipelno flei- 
tų. Šiuolaikiniai lygybės šalininkai išplečia 
tinkamų priežasčių logiką nuo dorybės iki 
poreikių srities. Bernardo Williamso teigi- 
mu, „tinkamas medicinos apsaugos pa- 
skirstymo pagrindas yra bloga sveikata“; 
vienodai ligotiems Žmonėms suteikti ne- 
vienodą medicininį gydymą „yra iracio- 
nali būklė“ (p. 128). Tačiau skirstyti svei- 
katos apsaugą pagal dorybes, o ne pagal 
poreikius PLATONO Valstybėje nėra nei ira- 
cionalu, nei neteisinga. Platonas pasiūlė, 
kad galima teisingai nesuteikti medicinos 
pagalbos sergančiam dailidei, jei tai nesu- 
teiks jam galių toliau atlikti socialinę funk- 
ciją (406c-7a). Tinkamų priežasčių logika 
palaiko daugiau ar mažiau egalitarinį pa- 
skirstymą, kuris priklauso nuo pagrindi- 
nių prielaidų apie žmonių lygybę. Žr. taip 
pat TEISINGUMAS. 


Galimybių lygybė 

Galimybių lygybė pirmą kartą tiksliai teo- 
riškai ginama Platono Valstybėje, kurios 
švietimo sistema sutvarkyta taip, kad vie- 
nodai talentingiems ir dorovingiems vaikams 
suteikiama vienodai galimybių siekti nely- 
gios socialinės padėties. Lygios galimybės 
dažnai prilyginamos neegalitariniam idea- 
lui, nes jos lemia, kas gaus nedaug sociali- 
nių gėrybių, o ne numato, kaip - lygiai ar 
nelygiai - šios gėrybės bus padalytos. Dau- 
gelis matomų žmonių nelygybių atsiranda 

dėl auklėjimo, bet ne iš prigimties, tai gali- 
mybių lygybės idealas turi radikalių egali- 
tarinių reikšmių socialiniam paskirstymui. 
Talentas ir pastangos suprantami kaip kin- 
tama vaikų aplinkos, bet ne jų tapatybių, 
dalis, o galimybių lygybė reiškia radikalų 
rezultatų sulyginimą, kurį apriboja tik prak- 
tinės mūsų Žinios apie genetinę inžineriją. 


Liberalioji lygybė 

Logiškai galutinė galimybių lygybė paker- 
ta žmogaus laisvę, neleisdama laisvai nau- 
doti aplinkos nulemtų išteklių, talentų ir 
dorybių, kad pasiektų nelygių rezultatų. Li- 
beralesnė lygybės koncepcija leidžia žmo- 
nėms laisvai siekti savo tikslų, net jeigu jų 
siekimas prieštarauja radikaliam galimy- 
bių sulyginimui. Žodžiu, liberalioji lygybė 
yra tokia būklė, kai žmonės gali vienodai 
laisvai įgyvendinti pasirinktus gyvenimo 
planus. 

Filosofai, kurie paprastai įvardijami kaip 
liberalūs, nesutaria, kas sudaro lygią LAISVĘ. 
Libertarizmo atstovai sutapatina lygią lais- 
vę su beveik absoliučia teise turėti nuosavy- 
bę ir sudaryti sutartis, nepaisant išteklių pa- 
skirstymo, kuris išplauktų iš tokios teisės (žr. 
LIBERTARIZMAS). Robertas Nozickas nema- 
no, kad lygios laisvės sąlygos yra priežastis 
medicininės priežiūros ar pelno dalijimo pa- 
gal poreikius, nuopelnus, pastangas ar kokį 
kitą „nusistovėjusį“ principą, iš tikrųjų prak- 
tiškai greičiau užkerta tam kelią. Gerovės 
valstybės liberalai remiasi Anatole'io Fran- 
ce'o „didingos teisės lygybės, kuri vienodai 
draudžia ir turtingiems, ir vargšams vogti 
duoną ir miegoti po tiltais,“ kritika. Pasak Joh- 
no RAWLSo, socialinio teisingumo pabaiga 
turi kuo labiau padidinti laisvės vertę labiau- 
siai nuskriaustiems visuomenės nariams, jei 
to reikia perskirstant pelną ir turtą iš turtin- 
gujy ir turinčių nuosavybę jos neturintiems 
piliečiams. 


Demokratinė lygybė 

Demokratiniai gerovės valstybės kritikai 
telkia dėmesį į kitą lygybės matmenį: pi- 
liečių galimybę dalyvauti visuomenės val- 

dyme kaip politiškai lygiems veikėjams. 
ROUSSEAU, klasikinis demokratinės lygy- 
bės reiškėjas, rūpinosi ekonominių išteklių 
perskirstymu kaip priemone perskirstyti 
tarp piliečių politinę galią, panaikinant at- 
stovaujamąją valdžią ir sumažinant visuo- 
menę, kad piliečiai galėtų rūpintis savo 
bendrapiliečiais kaip šeima. Dabartiniai jo 
sekėjai susitaikė su faktu, kad šiuolaiki- 
nės visuomenės negali būti tokios mažos 
kaip Rousseau Ženeva. Tačiau kai kurie 
vis dar gina politinių institucijų decentra- 
lizavimą kaip priemonę suteikti visiems 
piliečiams galimybę tiesiogiai dalyvauti vi- 
suomenės valdyme. Kiti demokratinės ly- 
gybės gynėjai pripažįsta atstovaujamąją 
valdžią, tačiau ieško institucinių priemo- 
nių, kad valstybės tarnautojai labiau pai- 
sytų savo rinkėjų. Kritikai pažymi, kad de- 
mokratinė lygybė gali nesutarti su 
liberaliąja lygybe: demokratinės daugu- 
mos gali nuspręsti atimti iš mažumų joms 
priklausančią nuosavybės arba gerovės 
dalį. Demokratai atsako, kad centralizuo- 
ta valstybė, nors ir labai egalitarinė, skirs- 
tant ekonomines gėrybes bei paslaugas, 
atima iš daugelio piliečių politinio daly- 
vavimo ir bendruomenės gėrybes. Žr. taip 
pat DEMOKRATIJA. 


Socialistinė lygybė 

Socialistinė lygybė praplečia demokratinę 
gerovės valstybės kritiką iš politinės į eko- 
nominę sritį: kaip keli valstybės tarnauto- 
jai neturėtų turėti galios spręsti politinio vi- 
sų piliečių likimo, taip keli savininkai 
neturėtų turėti galios spręsti ekonominio 
visų darbininkų likimo. „Kas susiję su vi- 
sais, turi būti visų sprendžiama“, - tai pa- 
prasta pozityvi socialistinės lygybės 
išraiška. Bet, kaip dauguma lygybės kon- 
cepcijų, socialistinis idealas dažniausiai 
išreiškiamas neigiamai, kaip egzistuo- 
jančios nelygybės kritika. Privati pramonės 
nuosavybė tiek pažeidžia socialistinę lygy- 
bę, kiek leidžia keliems žmonės plačiai kon- 
troliuoti daugelio kitų žmonių gyvenimą. 
Kapitalizmo socialinė kritika remiasi mark- 

sistine žmogaus kaip rūšinės būtybės, kuri 
gali pasireikšti kūrybiniame, visuomenei 
vertingame darbe, koncepcija. Socialistinės 
lygybės šalininkai kritikuoja kapitalizmą 
už nelygybės kūrimą ne tik skirstant turtą, 
bet ir teikiant žmogui kūrybinį pasitenki- 
nimą. Pramoninė demokratija ginama kaip 
priemonė lygiau paskirstyti produktyvaus 
darbo galią. Socialistinės lygybės kritikai 
dažnai nurodo biurokratijos, kuri įprasmi- 
na atitolimą nuo darbo ir visuomeninės bei 
privačios nuosavybės pramonėje, proble- 
mą. Demokratiniai socialistai atsako derin- 
dami demokratinės ir socialistinės lygybės 
idealus, reikalaudami ekonomikos, o kar- 
tu ir politinės valdžios, decentralizacijos. 


Lyčių lygybė 

Politiniai filosofai dažnai taikė pagrindi- 
nės ir skirstomosios lygybės reikalavimus 
tiktai vyriškajai žmonių giminės daliai. 
Nors LOCKE’as teigė, kad „visa Žmonija“ 
yra „lygi ir nepriklausoma“, tačiau manė, 
jog visuomenės sutarties dalyviai buvo tik 
vyrai. Rousseau, kaip ir Aristotelis, manė, 
kad moterys iš prigimties netinkamos de- 
mokratinei pilietybei. Platonas ir Johnas 
Stuartas MILLis yra dvi svarbios išimtys. 
Platonas teikia lyčių lygybės idėją ir teigia, 
kad vyrai ir moterys yra vienodai apdova- 
noti valdymui reikalingomis dorybėmis. 
Lyčių lygybės kaip galimybių lygybės kai- 
na Platono filosofijoje yra šeimos panaiki- 
nimas. Millio teorijoje lyčių lygybė yra deri- 
nama su laisve kurti šeimą. Millio manymu, 
net jei moterys vaidina svarbesnį vaidmenį 
auklėjant vaikus, jos turi būti traktuojamos 
kaip politiškai, ekonomiškai ir socialiai ly- 
gios vyrams. Kai kurie šiuolaikiniai feminiz- 
mo teoretikai abejoja, ar lyčių lygybė viešaja- 
me gyvenime yra suderinama su lyčių 
nelygybe šeimoje. Kiti tebesilaiko liberalių 
Millio teiginių logikos: net jei individualios 
laisvės pirmenybė neleidžia valstybei spręsti 
lygaus darbo pasidalijimo šeimoje, valstybė 
turi garantuoti, kad moterys bus traktuoja- 
mos kaip lygios visose viešose srityse, tarp 
ju ir ekonomikoje (Zr. taip pat FEMINIZMAS). 

Rasių lygybė 

Rasių, kaip ir lyčių, lygybės reikalavimai 
dažnai gali būti priskirti bendresnėms ega- 
litarinėms sistemoms. Pavyzdžiui, Ameri- 
kos judėjimas už pilietines teises tvirtino, 
kad veidmainiška skelbti tikėjimą žmonių 
lygybe ir nesuteikti juodiesiems teisės bal- 
patogumais kaip baltiesiems. Dauguma 
egalitarinių sistemų aiškiai pasisako prieš 
tokią diskriminaciją. Tačiau naujesniame — 
pozityvios juodųjų diskriminacijos - reika- 
lavime keliama aiški teorinė egalitarinio tei- 
singumo problema. „Pirmenybės teikimas“ 
arba „atvirkštinė diskriminacija“ kartais gi- 
nama vadovaujantis grupių proporcingo 
atstovavimo principu: pajamos, valdžia ir 
prestižas turi būti paskirstomi tarp atski- 
rų visuomenės grupių proporcingai jų 
dydžiui. Kritikai nurodo, kad dažnai gru- 
pių proporcingas atstovavimas prieštarau- 
ja lygiam elgesiui tarp visų šių grupių in- 
dividų. Tačiau atvirkštinė diskriminacija 
taip pat ginama dėl individualistinių prie- 
žasčių kaip priemonė atlyginti skriaudžia- 
mų grupių nariams, nukentėjusiems nuo 
praeities diskriminacijos (žr. taip pat DIS- 
KRIMINACIJA). 


Už ir prieš lygybę 

Lygybės kaip paskirstymo idealo kritika 
pasireiškia trimis kategorijomis: pirma, 
idealas yra tuščias ir atgyvenęs; antra, šis 
idealas prieštarauja kitiems, vertinges- 
niems idealams; trečia, skirtingi lygybės 
idealai tarpusavyje nesuderinami. Lygybės 
kritikas pirmąją kritiką plėtoja taip: „Saky- 
ti, kad visi Žmonės, kadangi jie žmonės, yra 
lygūs <...> tai įtraukti melagingą egalita- 
rizmo gaidą į gerai skambantj ir rimtą ar- 
gumentą. Jei norime, galime vadinti jį argu- 
mentu iš Pagarbos lygybės, tačiau šioje 
frazėje logiškai svarbus žodis „Pagarba“ 
<...> o žodis „Lygybė“ argumentui nieko 
neprideda ir yra visiškai nenaudingas“ 
(Lucas, p. 141). Egalitarizmo šalininkas at- 
sako, kad lygios pagarbos principas nėra 
nei tuščias, nei nenaudingas: „Nes vi- 

siškai įmanoma apsvarstyti visų, kurie su- 
siję su sprendimu, interesus, neskiriant jiems 
dėmesio po lygiai. Elito moralė <...> atsižvelg- 
tų, kad paprasti žmonės turi interesus, ku- 
rių reikia iš dalies paisyti, [bet] supermenų, 
superklasės ar superrasės interesams visa- 
da bus teikiama pirmenybė“ (Benn, p. 158). 

Antroji kritika telkia dėmesį į faktą, kad 
už didesnę pasiektą lygybę reikia mokėti. 
Lygesnio pelno paskirstymo kaina gali bū- 
ti mažesnis skatinimas ir mažiau efektyvi 
gamyba. Didesnės galimybių lygybės kai- 
na gali būti mažesnė šeimos autonomija, 
konkurentiškesnė, mažiau bendruome- 
niška visuomenė. Kai lygybė prieštarauja 
kitoms socialinėms vertybėms, turi būti da- 
romi sunkūs moraliniai sprendimai, o „tai 
yra nepatogi aplinkybė, tačiau tai yra tik- 
tai tikros politinės minties nepatogumas. 
Lygybės atžvilgiu jis ne didesnis negu lais- 
vės ar bet kurio kito kilnaus ir esminio po- 
litinio idealo atžvilgiu“ (Williams, p. 137). 
Panašią analizę galima taikyti trečiajai kri- 
tikai, kad lygybė yra ne vienas, o daug tar- 
pusavyje nesuderinamų idealų. Galimybių 
lygybė logiškai galutiniu atveju pažeidžia 
liberaliąją lygybę. Egalitarizmo šalininkai 
gali arba paaukoti vieną lygybės idealą, kad 
pasiektų kitą, arba ginti dalinį kiekvieno iš 
jų įgyvendinimą. Šiuolaikiniai egalitarizmo 
atstovai gina pastarąją alternatyvą, dažnai 
pasitelkdami pagrindinį lygios pagarbos 
asmenims idealą kaip priežastį visiškai ne- 
aukoti kurio nors intuityviai patrauklaus 
lygybės idealo kitam. AGu 

Lilburne John (apie 1614-1657) - radika- 
lus brity pamfletistas. Per Anglijos pilieti- 
nj kara agitavo uz religijos laisve ir buvo 
vienas iš LEVELERIŲ vadų. 


Lincoln Abraham (1809-1865) - Amerikos 
valstybės veikėjas ir politinis filosofas; 
1861-1865 m. - Jungtinių Valstijų prezi- 
dentas. Lincolnas įtaigiai ir veiksmingai gy- 
nė prigimtinės teisės filosofiją tais laikais, 
kai prieš ją jau telkėsi galingos intelektinės 
ir politinės jėgos. Johno Caldwello CAL- 
HOUN 0 teoriją, kuri teisino vergovę ir at- 
metė prigimtinės žmonių laisvės bei lygy- 
bės doktriną, papildė Stepheno Douglaso 
„tautos suvereniteto“ politika (kurią 1854 m. 


LINCOLN 


patvirtino Jungtinių Valstijų Kongresas). Ši 
politika skelbė, kad oficialiai neturi būti 
reaguojama į vergvaldystės plėtrą teritori- 
jose, kurios tuo metu buvo sudaromos kaip 
naujos valstijos, paliekant kiekvienos tokios 
teritorijos gyventojams teisę patiems spręs- 
ti, ar pripažinti vergovę, ar ne. 

Lincolnui nepavyko laimėti prieš Doug- 
lasą rinkimuose į Jungtinių Valstijų Senatą 
1858 m. (nors per rinkimų kampaniją įvy- 
ko dauguma garsiųjų Lincolno ir Dougla- 
so debatų). Tačiau jam pavyko sumenkinti 
Douglaso galimybes tapti prezidentu ir 
pačiam patekti į šį postą atkakliai keliant 
viešumon vergovės problemą, kurią Doug- 
lasas mėgino nutylėti. Lincolnas kaltino jį 
tuo, kad oficialus indiferentiškumas ver- 
govės atžvilgiu veikia Amerikos visuomenės 
nuomonę ir todėl kelia grėsmę savivaldos 
perspektyvoms visur kitur. Skelbiamas 
indiferentiškumas vergovės plėtros atžvil- 
giu ne tik „menkina teigiamą mūsų respub- 
likos poveikį pasauliui — jis leidžia laisvės 
institucijų priešams pagrįstai mus kaltinti 
veidmainyste“, be to, jis „verčia daugelį do- 
rų Žmonių iš mūsų skelbti atvirą karą pa- 
matiniams pilietinės laisvės principams 
neigiant Nepriklausomybės deklaraciją ir 
teigiant, kad nėra jokių principų, išskyrus 
savanaudiškumo“. „Didžiosios Žmonijos 
daugumos“ įsitikinimas, kad vergovė yra 
„moralinis blogis“, kuris gali būti pakenčia- 
mas tik kaip neišvengiamas laikinas blo- 
gis, „remiasi pamatiniu teisingumo jaus- 
mu...“ (Collected Works. II, p. 255, 281-282). 
Griauti tą įsitikinimą — tai griauti santvar- 
kų, kurios remiasi visuomenės nuomone 
teisingumą. Lincolnas įrodinėjo, kad demo- 
kratinėse visuomenėse yra tam tikros ribos 
visuomenės nuomonei ir kad būtų pragaištin- 
ga „pripažinti Douglaso „nesirūpinimo po- 
litiką“ tuo klausimu, kuris rūpi visiems do- 
riems žmonėms...“ (Collected Works. III, p. 550). 

"Lincolno įsitikinimu, kai kurie prieta- 
rai, dėl kurių nepripažįstama visų žmonių 
lygybė, visada išliks, o ir jis pats nedrįso 
mesti iššūkio daugeliui rasinių prietarų, 
kuriais rėmėsi vergovė Amerikoje. Tačiau 

jis įrodinėjo, kad leidžiant visuomenės 
nuomonei neigti prigimtinę žmonių lygy- 
bę išsižadama galimybės tą nuomonę pa- 
stūmėti mažesnio prietaringumo ir dides- 
nio teisingumo link. Ta pati prigimtinė 
lygybė, kuri skelbia, kad valdžia turi būti 
grindžiama Žmonių sutikimu (ir kartu įtei- 
sina visuomenės nuomonės galią), taip pat 
teigia, kad valdžia turi ginti lygias prigim- 
tines teises. XIX a. intelektinė raida, kai bu- 
vo tolstama nuo prigimtinėmis teisėmis 
grindžiamos TEISĖS sampratos ir artėjama 
prie teisinio pozityvizmo bei kliovimosi 
neišvengiama istorijos pažanga, suabsoliu- 
tino pirmą reikalavimą nustumdama į šalį 
antrąjį. 

Kaip ir kiti XIX a. liberalai, Lincolnas 
nuo PRIGIMTINĖS BŪKLĖS teorijų, kurias 
XVII ir XVIII a. liberalai kūrė kaip užkardą 
valdžios tironijai, žengė dar vieną žingsnį 
ir pripažino, kad įsitvirtinus atstovaujama- 
jai valdymo sistemai tironijos pavojus gre- 
sia ne (kaip anksčiau) dėl to, kad valdžia 
pažeidinėja tautos teises, o dėl to, kad 
pažeidinėja ŽMOGAUS TEISES, ir ji taip da- 
ro atsiliepdama į masių spaudimą (žr. 
LIBERALIZMAS). Tačiau, priešingai nei 
dauguma XIX ir XX a. liberalų, Lincolnas 
neišsižadėjo prigimties sąvokos. Prigimti- 
nę lygybę kaip ikipolitinės prigimtinės būk- 
lės požymį teorijoje, kurioje kalbama apie 
tai, kokia politinė visuomenė neturi būti, 
jis pavertė tikslu ir apibūdino, kokia poli- 
tinė visuomenė turi būti. Nepriklausomy- 
bės Deklaracijoje išvardytas lygias prigim- 
tines teises jis laikė „pamatine laisvos 
visuomenės maksima, kuri turi būti visiems 
žinoma ir visų pripažįstama; būtina nuolat 
į ją atsižvelgti, net jei apskritai neįmanoma 
tobulai prilygti jos reikalavimams, būtina 
nuolat to siekti plečiant bei stiprinant jos 
įtaką ir šitaip kuriant visų spalvų žmonių 
visame pasaulyje gerovę bei gyvenimo ver- 
te” (Collected Works. II, p. 406). JZ 

Locke John (1632-1704) - anglų filosofas ir 
politikas. Svarbiausi Locke’o darbai — 
Laiškas apie toleranciją (A Letter Concerning 
Tolerantion; 1689), Du traktatai apie valdžią 
(Two Treatises of Government; 1689), Esė apie 
žmogaus intelektą (An Essay Concerning Hu- 
man Understanding; 1690), Mintys apie švie- 
timą (Thoughts on Education; 1693) ir Apie 
krikščionybės pagrįstumą (On the Reasonable- 
ness of Christianity; 1695) buvo paskelbti per 
dešimtmetį po 1688 metų Šlovingosios re- 
voliucijos. Locke'as gimė kilmingųjų šeimo- 
je Somersete, studijavo mediciną Oksfordo 
Kristaus bažnyčios koledže, tapo vigų po- 
litiko ir „ekskliuzionistų“ agitatoriaus Ant- 
hony Ashley Cooperio, pirmojo grafo Shaf- 
tsbury’o, asmeniniu gydytoju, įsivėlė į 
ardomąją veiklą, dėl kurios Jokūbo II val- 
dymo metais turėjo skubiai pasitraukti į 
Olandiją. Nors yra žinomi keli ankstyvieji 
Locke'o darbai iš Oksfordo laikų — Esė apie 
prigimtinę teisę (Essays on the Law of Nature; 
1660) ir Esė apie toleranciją (Essay on Tolera- 
tion; 1667) — brandi politinė jo teorija buvo 
sukurta bendravimo su Shaftesbury’u me- 
tais. Istoriniai tyrimai rodo, kad įtakingiau- 
sias jo veikalas, Du traktatai apie valdžią, ga- 
lėjo būti parašytas dešimčia metų anksčiau 
nei buvo paskelbtas — tada, kai Locke'as 
nusprendė, kad nepavojinga jį skelbti, taigi 
pozicija, kurios jis šiame veikale laikosi, nė- 
ra, kaip gali atrodyti, įvykusios revoliuci- 
jos apologija, bet veikiau kvietimas revoliu- 

cijai, kuris autoriui galėjo kainuoti gyvybę, 
jei būtų paskelbtas devintojo XVII a. dešimt- 
mečio pradžioje. 1688 metai Locke'ui buvo 
lemiami: nors kai kurie jo darbai buvo pa- 
skelbti anonimiškai, netrukus pelnė jam 
didžiulę šlovę, taigi paskutinius penkiolika 
savo gyvenimo metų jis mėgavosi didele po- 
litine įtaka, taip pat ėjo aukštas politines pa- 
reigas. Naujausi istoriniai tyrimai, atlikti Pe- 
terio Lasletto ir kitų, nagrinėjusių Locke'o 
darbų rašymo bei skelbimo aplinkybes, jo 
pažintį su kitais šios srities darbais bei poli- 
tinį jo teorinės veiklos kontekstą, sustiprino 
poziciją tų tyrėjų, kurie pabrėžia, jog politi- 
nės minties studijos neturi būti paliekamos 
vien filosofams, nežinantiems istorinio jos 
konteksto. 

Iš Locke'o Dviejų traktatų apie valdžią ant- 
rasis buvo daug svarbesnis ir įtakingesnis. 
Pirmasis traktatas (kuris nėra baigtas) nuo- 
dugniai kritikuoja Roberto FILMERio pa- 
triarchijos koncepciją — vieną iš dieviško- 
sios karalių teisės doktrinos versijų. Traktate 
stengiamasi įrodyti, kad Senojo Testamento 
tekstai nepatvirtina, jog Adomas ir jo pa- 
veldėtojai yra Dievo skirtieji pasaulio val- 
dovai; tad jis menkai domina tuos, kurie 
nėra kaip Locke'as įsitikinę, jog biblinis ap- 
reiškimas šiuo atžvilgiu gali sukliudyti ar- 
gumentams. Tačiau pagrindinė Locke'o 
argumentų šiame traktate mintis yra ta, 
kad niekas nėra pažymėtas dieviškojo 
išskirtinumo ženklu, suteikiančiu teisę 
valdyti kitus. 

Ši mintis yra Antrojo traktato argumentų 
pagrindas. Locke’o politinės filosofijos prie- 
laida — žmonės yra iš prigimties lygūs ir 
todėl niekas neturi teisės valdyti kitą, jei šis 
nesutinka. Locke'as stengiasi atskirti poli- 
tinį valdymą nuo daugybės kitokių paval- 
dumo santykių: šeimininko ir tarno, vyro ir 
žmonos, tėvo ir vaiko, teisaus nugalėtojo ir 
pralaimėjusio agresoriaus, taip pat - vėly- 
vuosiuose savo darbuose apie toleranciją — 
nuo ganytojo ir ganomųjų santykio. Loc- 
ke'as pabrėžia, jog kiekvieną iš šių santy- 
kių apriboja tam tikra funkcija arba tam 
tikros aplinkybės ir kad jų analogai politi- 

kos srityje gali sukelti tik painiavą bei įtei- 
sinti priespaudą (pavyzdys gali būti 
PATRIARCHALIZMAS). 

Locke’as tvirtai susijes su ankstyvosios 
liberalios politinės minties prigimtinės tei- 
sės tradicija. Jis naudojasi PRIGIMTINĖS 
BŪKLĖS sąvoka, t. y. idėja, kad žmonės ga- 
li sugyventi be bendros žemiškos valdžios, 
vadovaudamiesi vien prigimtinės teisės 
dėsniais, kol savo noru susivienija į politi- 
nę bendruomenę. Anot Locke'o, prigimti- 
nė teisė apibrėžia ir gina TEISĖS į gyvybę, 
laisvę ir nuosavybę; ji skelbia, kad žmonės 
turi laikytis susitarimų ir savo veiksmais 
nekenkti kitų gerovei; ji taip pat leidžia 
bausti teisės pažeidėjus. Kaip ir kiti šios tra- 
dicijos atstovai, prigimtinę teisę Locke'as 
kildino iš dieviškojo įstatymo, bet, antra 
vertus, iš proto reikalavimų. Tačiaujam ne- 
pavyko įrodyti prigimtinės teisės raciona- 
lumo, nors daugeliu požiūrių ši pastanga 
buvo svarbiausias jo gyvenimo tikslas. Esė 
apie žmogaus intelektą atmeta prigimtinio 
moralinio pažinimo galimybę, o Locke'o 
empirizmas grasina pakirsti etinio racio- 
nalumo galimybės idėją. Jei Esė epistemolo- 
gija jo autoriaus buvo kuriama siekiant pa- 
grįsti etinį pažinimą, tai ji nepateisina 
vilčių; juk Locke 'o politinė teorija prigimti- 
nės teisės postulatus traktuoja kaip daly- 
ką, kuris gali būti nuodugniai pagrįstas kur 
nors kitur. 

Vienintelis išsamiau dėstomas prigim- 
tinės teisės aspektas yra NUOSAVYBĖS teo- 
rija. Nors Locke'as perėmė savo pirmtakų 
GROCIJAUS ir PUFENDORFo įsitikinimą, jog 
žemė ir jos vaisiai Dievo yra duoti visai 
žmonijai kaip visumai, jis atmetė jų tezę, 
kad šis bendras paveldas turi būti paskirs- 
tytas individams jų susitarimu (žr. Tully). 
Jis veikiau įrodinėja, kad pakanka gamtos 
išteklius įdirbti, apdoroti, ir jie bus pasisa- 
vinti individo nuosavybės teisėmis, kurios 
nepriklauso nuo kitų žmonių sutikimo. Pa- 
teikiama keletas šio argumento versijų. 
Kartais Locke'as įrodinėja, kad tik nuosa- 
vybės teisių sistema gali išpildyti Dievo 
norą patenkinti žmonių poreikius (tačiau 

Pirmajame traktate jis kalba apie tai, kad po- 
reikis gali suteikti teises net į tą nuosavybę, 
kurią tuo metu valdo kiti). Kartais Locke'as 
naudojasi darbinės vertės teorijos versija 
norėdamas įrodyti, kad darbas, kuriuo įgy- 
jamos nuosavybės teisės, sukuria beveik vi- 
są nuosavybės vertę. O kartais jis naudoja- 
si pirmumo argumentu: objektas, į kurį buvo 
įdėtas darbas, susiejamas tiesiogine šio 
žodžio prasme su tą darbą atlikusiu asme- 
niu ir taip išskiriamas kaip jo nuosavybė. 
Kiekvienu atveju nuosavybės įgijimą Loc- 
ke'as apriboja išlyga, kad savininkui ne- 
leistina be naudos laikyti turtą, esantį jo val- 
dose. Šios išlygos pakaktų apylygiam turto 
pasiskirstymui garantuoti, jei nebūtų išrasti 
pinigai — susitarimo sankcionuota stabili 
mainų priemonė, leidžianti žmonėms tu- 
rėti ir naudoti kur kas daugiau Žemės, nei 
jie gali suvartoti jos produkto. Dėl šios ne- 
lygybės pripažinimo ir privataus pasisavi- 
nimo įteisinimo Locke’o teorijoje daugelis 
autorių traktuoja jį kaip ankstyvojo šiuolai- 
kinio kapitalizmo ideologą (žr. Macpher- 
son). 

Perėjimas nuo prigimtinės būklės prie 
politinės visuomenės suvokiamas kaip at- 
sakas į pavydo, konflikto bei moralinio ne- 
tikrumo problemas, kurios iškyla atsiradus 
pinigams ir didėjant nelygybei. Nors Loc- 
ke'as teikia palaipsnį realiųjų politinių ins- 
titucijų atsiradimo aiškinimą, abstrakčiai 
procesas apibūdinamas VISUOMENĖS 
SUTARTIES terminais. Susitariama trimis 
pakopomis: pirma, žmonės turi visuotinai 
sutikti vienytis į bendruomenę ir sutelkti 
savo prigimtines galias taip, kad sutelktąja 
galia pajėgtų apginti vienas kito teises; an- 
tra, šios bendruomenės nariai turi sutikti, 
vadovaudamiesi daugumos balsų princi- 
pu, steigti įstatymų leidybos bei kitokias 
institucijas; trečia, turto savininkai turi su- 
tarti, asmeniškai arba per savo atstovus, ko- 
kio dydžio mokesčius mokės. Tuo remda- 
masis Locke'as plėtoja savo normatyvinę 
politinę teoriją. ABSOLIUTIZMAS, kurį gynė 
Thomas HOBBESas, atmetamas, nes žmo- 
nių prigimtinės teisės į gyvybę ir nuosavy- 

be jiems patikėtos paties Dievo, taigi jie ne- 
gali savavališkai perleisti jų kam nors ki- 
tam. Kadangi valdžia kuriama nuosavybei 
bei kitoms teisėms ginti, o ne Zeisti, ji negali 
nusavinti ar perskirstyti turto be savinin- 
kų sutikimo. Įstatymų leidyba turi ne keisti 
prigimtinę teisę, o tik suteikti jai griežtumo, 
aiškumo ir jos įtvirtinimo nešališkumo 
bruožų, kurių ji neturi prigimtinės būklės 
sąlygomis. Prigimtinių teisių galiojimas 
išlieka, ir jis apriboja „įstatymų leidėjų bei 
visų kitų“ galias. 

Locke'as kartais laikomas ankstyvuoju 
DEMOKRATIJOS, VALDŽIŲ PADALIJIMO ir 
ĮSTATYMO VIRŠENYBĖS teoretiku, tačiau 
dvi pirmosios temos jo politiniuose darbuo- 
se dėstomos labai paviršutiniškai. Vienoje 
vietoje jis pažymi, kad pageidautina įvai- 
rias valdžios šakas turėti skirtingose ran- 
kose, tačiau tos minties neplėtoja; kitur jis 
mėgina įrodyti, jog įstatymų leidybos šaka 
turi būti viršesnė už kitas valdžios šakas. 
Vykdomosios valdžios atsakomybė už re- 
guliarų parlamento sušaukimą aptariama 
kiek plačiau, tačiau tik taikomuoju aspek- 
tu tuometinės Anglijos kontekste kalbant 
apie principą, kad vykdomosios valdžios 
institucijos neturi teisės griauti įstatymų lei- 
dybos institucijas, įsteigtas antroje visuo- 
menės sutarties pakopoje. Locke’o teorijoje 
nėra jokio pagrindo specifinei rinkimų ir 
atstovavimo teorijai: mokesčių mokėtojai, 
žinoma, turi būti atstovaujami, tačiau tai, 
kad Anglijoje mokesčių mokėtojų atstovai 
yra ir įstatymų leidžiamosios valdžios na- 
riai, laikoma tik atsitiktiniu dalyku. Įs- 
tatymo viršenybės vaidmuo pabrėžiamas 
daug stipriau ir nuosekliau. Anot Locke'o, 
jei valdžios pareigūnai nepaiso teisės, tai 
žmonės jų atžvilgiu yra prigimtinėje būk- 
lėje; jis teigia, kad absoliutinė monarchija 
yra karo atmaina, o ne valdymo forma. Kar- 
tais pareigūnams leistina pasinaudoti pre- 
rogatyvos galia, tačiau tik bendrajam gė- 
riui ir tik ten, kur įstatymas tyli. Locke'as 
visiškai atmeta mintį, kad tokia prerogaty- 
va laikytina ypatingu autoriteto šaltiniu ar 
sritimi, į kurią įstatymui neleistina kištis. 

O kaip piliečių pareigos? Tik nedauge- 
lis mūsų turi galimybę prisidėti steigiant 
politinę visuomenę, tačiau, Locke'o supra- 
timu, kiekvieno mūsų POLITINĖ PAREIGA 
vis dėlto grindžiama mūsų SUTIKIMU. 
Kiekvienas gimsta laisvas; niekas iš prigim- 
ties nėra kam nors pavaldus. Mūsų pareiga 
paklusti šalies, kurioje gyvename, įstaty- 
mams kildintina arba iš pareikšto ištikimy- 
bės pasižadėjimo, arba iš to, ką Locke'as va- 
dina „tyliu sutikimu“. Tariama, kad šis 
sutikimas duodamas visuomenei tada, kai 
asmuo naudojasi kokia nors nuosavybe, 
priklausančia tai visuomenei, ir tai gali bū- 
ti žemės nuosavybė ar net, kaip sako Loc- 
ke'as, „vien laisvė žingsniuoti vieškeliu“. 
Ši doktrina sulaukė įvairiausios kritikos. 
Tačiau reikia pažymėti, kad minėtasis įpa- 
reigojimas yra ribotas, neužkertantis kelio 
teisėtam neklusnumui, priešinimuisi ar su- 
kilimui, jei prigimtinės teisės Žeidžiamos 
arba jei vyriausybė arba įstatymų leidėjai 
peržengia jiems nustatytų galių ribas. 

Locke'o teorija pirmiausia yra priešini- 
mosi teorija. Valstybės pareigūnus, kurie 
viršija savo įgaliojimus, ir įstatymų leidė- 
jus, kurie pažeidžia prigimtines teises, ji 
traktuoja ne kitaip kaip vagis ir plėšikus; 
kadangi šie faktiškai skelbia karą tiems, ku- 
rie nominaliai yra jiems pavaldūs, tai jiems 
gali būti priešinamasi, o prireikus net jėga. 
Priekaištą, kad tai gali baigtis anarchija ir 
chaosu, Locke'as atremia dviem argumen- 
tais: pirma, tironams faktiškai priešinamasi 
tik tada, kai jų piktnaudžiavimą valdžia pa- 
junta daugybė žmonių; antra, jei prasideda 
pasipriešinimas, tai kaltė dėl chaoso tenka 
tironui, kuris jį sukėlė, o ne valdiniams, ku- 
rie veikė gindami savo gyvybę ir laisvę. 
Nors pateisinamo neklusnumo ar priešini- 
mosi kriterijus nėra vien valdinio įsitikini- 
mas, bet ir objektyvus faktas, kad jo teisės 
buvo pažeistos, nėra jokio žemiškojo auto- 
riteto, kuris galėtų objektyviai išspręsti šį 
klausimą. Todėl tie, kurie sukyla prieš tiro- 
niją, turi apeliuoti į dangiškąją galią ir at- 
sakyti Dievui už savo sprendimo teisėtu- 
mą. Locke’o manymu, priešinimasis tampa 

REVOLIUCIJA, jei įstatymų leidėjai neten- 
ka jiems pareikšto pasitikėjimo naikindami 
ar nusavindami žmonių nuosavybę, arba 
jei pareigūnai neleidžia įstatymų leidėjams 
susirinkti ar mėgina įstatymų leidybos 
galią perleisti kitiems. Tokiais atvejais ins- 
titucijos bei pareigūnai apskritai netenka 
politinės valdžios ir valdžia grįžta ben- 
druomenei, sudarytai pirmoje visuomenės 
sutarties pakopoje; šitaip žmonės atgauna 
savo pirmykštę laisvę ir gali steigti tokias 
naujas politines institucijas, kokių nori. 

Locke’o požiūris į TOLERANCIJĄ 
grindžiamas pirmiausia jo paties krikščio- 
niškaisiais įsitikinimais ir, antra, jo pri- 
pažįstama teisėtų valdžios funkcijų sam- 
prata. Tad pirmasis argumentas remiasi 
idėja, kad persekiojimas ir nepakantumas 
prieštarauja Evangelijos dvasiai. Antrasis 
remiasi idėja, kad valdžiai nedera įstaty- 
mais tvarkyti religijos dalykų. Religinė 
praktika yra asmeninis reikalas: kiekvienas 
individas šiuo požiūriu atsako tik Dievui, 
ir jokio Žmogaus erezija nėra kliūtis kitų 
išganymui. Kadangi valstybės pareigūnai 
neturi ypatingų teisių tvarkyti religijos rei- 
kalus, niekas negali rizikuoti savo išgany- 
mo galimybe kliaudamasis jų sprendimais, 
jei sąžinė sako ką kita. Galiausiai, kadangi 
tikrosios religijos esmė yra nuoširdus tikė- 
jimas, pareigūnas elgtųsi neprotingai mė- 
gindamas jam prieinamomis priemonėmis 
primesti religinį tikėjimą. 

Locke'o politinė teorija turėjo didžiu- 
lę įtaką. Jo darbai suteikė naują pamatą 
prigimtinių teisių teorijai, KONSTITU- 
CIONALIZMUI bei tolerancijos idėjai. Jų 
poveikis akivaizdžiai matomas Amerikos 
Konstitucijoje, Prancūzijos revoliucijos 
manifestuose, taip pat vėlesnėje LIBE- 
RALIZMO raidoje. Jo pateiktoji nuosavybės 
teorija yra natūralus atspirties taškas vi- 
soms šiuolaikinėms diskusijoms šiuo klau- 
simu, ojo idėja, kad darbas yra ir vertės, ir 
nuosavybės teisės pagrindas, paruošia dir- 
va vėlesnėms Adamo SMITHo ir Karlo 
MARXoO teorijoms. JJW 


LUKACS 


Literatūra 

+ Coleman, J.: John Locke s Moral Philosop- 
hy. Edinburgh: Edinburgh University 
Press, 1983. 

+ Cox, R. H.: Locke on War and Peace. Ox- 
ford: Clarendon Press, 1960. 

+ Cranston, M.: John Locke: a Biography. 
London: Longman, 1957. 

tDunn, J.: The Political Thought of John Loc- 
ke. Cambridge: Cambridge University 
Press, 1969. 

+Gough, J. W.: John Locke's Political Philo- 
sophy. Oxford: Clarendon Press, 1973. 
Locke, J.: A Letter Concerning Toleration, 
ed. A. Montuori. The Hague: Martinus 
Nijhoff, 1963. 

——: Two Treatises of Government, ed. P. 
Laslett. New York: Mentor, 1965; Camb- 
ridge: Cambridge University Press, 1970. 
—— Esé apie tikrąją pilietinės valdžios kilmę 
ir tikslą: antrasis traktatas apie valdžią. 
Vilnius: Mintis, 1992. 

——: Esé apie žmogaus intelektą, vertė R. Ry- 
belienė. Vilnius: Pradai, 2000. 

——: The Educational Writings, ed. J. Ax- 
tell. Cambridge: Cambridge University 
Press, 1968. 

Macpherson, C. B.: The Political Theory of 
Possessive Individualism. Oxford: Oxford 
University Press, 1962. 

+ Parry, G.: John Locke. London: Allen & 
Unwin, 1978. 

Ryan, A.: Property and Political Theory. Ox- 
ford: Blackwell, 1984. 

Tully, J.: A Discourse on Property: John Loc- 
ke and his Adversaries. Cambridge: Camb- 
ridge University Press, 1982. 

+ Yolton, J. W.: John Locke: Problems and 
Perspectives. Cambridge: Cambridge Uni- 
versity Press, 1969. 


Lukacs Georg (1885-1971) - vengrų filoso- 
fas ir literatūros kritikas. Lukacsas gimė 
Budapešte, turtingo bankininko šeimoje. 
1906 m. jis baigė Budapešto universitetą, to- 
liau studijavo vadovaujamas Georgo Sim- 
melio Berlyno universitete (1909-1910) ir 

dirbo su Maxu WEBERiu Heidelbergo uni- 
versitete (1913-1914). Nuo pat jaunystės jį 
žavėjo neoromantinė, antipozityvistinė pa- 
saulėjauta, vyravusi šimtmečių sandūroje. 
tūrą, tačiau vengė to „vulgaraus“ materia- 
lizmo, kuris buvo būdingas ortodoksiniam 
MARKSIZMUI; vis dėlto po Rusijos revoliu- 
cijos jis netikėtai įstojo į Vengrijos komunis- 
tų partiją ir 1919 m. buvo trumpai gyvavu- 
sios Vengrijos Sovietų Respublikos švietimo 
komisaru. Jai žlugus, Lukacsas emigravo į 
Vieną, kur parašė teorinių esė, 1923 m. išleis- 
tų knyga Istorija ir klasinis sąmoningumas (Ges- 
chichte und Klassenbewusstsein). 

Šis darbas, kuris laikomas Lukacso mag- 
num opus, padėjo pamatus marksizmo filo- 
sofijos atgimimui, kuris įvyko pastaraisiais 
metais. Parodydamas ankstesnį etinį 
Lukacso idealizmą, veikalas Istorija ir klasi- 
nis sąmoningumas mėgina „rehėgelizuoti“ 
marksistinę mintį, iš naujo atrasti vei- 
kiančiojo subjekto galią ir sukritikuoti tuos, 
kurie susiedami marksizmą su gamtos 
mokslu pavertė doktriną evoliucinio 
POZITYVIZMO atmaina. Nenuostabu, kad 
knyga sukėlė bolševikų įtūžį ir 1924 m. 
oficialiai buvo pasmerkta penktajame 
Kominterno kongrese. Tačiau šis pasmer- 
kimas nesugriovė Lukacso komunistinių įsi- 
tikinimų; pabėgęs į stalininę Rusiją 1933 m. 
jis išsižadėjo kai kurių esminių savo teorijos 
nuostatų, atlikdamas savikritikos aktą, kurį 
pakartojo dar keliomis progomis. Postalini- 
nėje epochoje Lukacsas vis atsisakydavo kai 
kurių ankstesnės savikritikos elementų, to- 
dėl kildavo neaiškumų dėl jo įsitikinimų. 
Kad ir kaip būtų, Istorija ir klasinis sąmonin- 
gumas išlieka svarbiausiu ir įtakingiausiu 
filosofiniu jo darbu, išreiškiančiu Lukacso 
koncepcijos esmę. 

Lukacso pateiktoji ortodoksinio mark- 
sizmo kritika kilo iš jo hėgeliškojo įsitiki- 
nimo dėl kūrybinio Žmogaus sąmonės 
vaidmens (žr. HEGELis). Jis niekino natū- 
ralistinį materializmą bei „atspindžio“ idė- 
ja grindžiamą pažinimo teoriją, pagal ku- 
rią Mintis „atspindi“ gatavą empirinę 

realybę, visiškai nepriklausomą nuo sąmo- 
nės veiklos. Lygiai taip pat jam buvo nepri- 
imtina ENGELSo doktrina, kad žmogaus 
elgseną, kaip ir gamtą, valdo amžini dia- 
lektikos dėsniai. Tiesą sakant, Lukacsas 
išjuokė pačią „gamtos dialektikos“ idėją, 
nes gamtos pasaulyje nėra esminės dialek- 
tikos determinantės — subjekto ir objekto 
santykio. 

Jei žmogaus veikla yra laisva (nėra de- 
terminuojama išorinių dirgiklių), tai, 
priešingai, nei mano „vulgarieji marksistai“ 
(p. 68), socialistinė revoliucija negali būti 
laikoma neišvengiamu kapitalizmo priešta- 
ravimų stiprėjimo padariniu. Nors Lukac- 
sas pripažino, jog šie prieštaravimai galiau- 
siai lems „kapitalizmo žlugimą“ (p. 196), 
tačiau pabrėžė, kad jokie objektyvūs eko- 
nominiai procesai negali patys savaime 
transformuoti masių sąmonės - tam reikia 
intensyvios ideologinės kovos. Vis dėlto jis 
nemanė, kad ateitis visiškai nenumatoma, 
nes, kaip ir Hegelis, buvo įsitikinęs, jog is- 
torijoje reiškiasi „vidinė logika“ (p. 15), kuri 
žmoniją stumia į jos „esmiškąją“, iš anksto 
apibrėžtą paskirtį. Hegelis istorijos demiur- 
ga atrado „absoliučioje dvasioje“, o Lukac- 
sas atmeta ją kaip mitologinę beprasmybę 
ir pakeičia konkrečia istorine jėga — prole- 
tariatu, kuris atstovauja aukščiausiems 
žmonijos siekiams. Jo įsitikinimu, „galiau- 
siai proletariatas laimės“ ir sukurs komu- 
nizmą (p. 43). Tačiau „laisvės viešpatija“ 
nėra tai, ką galime numatyti nekintamų 
ekonominių dėsnių pagrindu; ji yra veikiau 
Istorijos prasmė, imanentiškai glūdinti 
žmogaus prigimtyje, ir ją realizuoja sąmo- 
ninga Žmogaus (proletarinė) veikla. 

Anot Lukacso, darbininkų klasė gali 
pažinti pasaulį tik jį pertvarkydama. 
Priešingai moksliškai ortodoksinio mark- 
sizmo dogmai, pažinimas ir veiksmas, teo- 
rija ir praktika sutampa. Teigdami, kad eg- 
zistuoja objektyvūs, Žmogaus valiai 
nepavaldūs istoriniai procesai ir kad mes 
juos tik stebime arba „kontempliuojame“ 
tarsi gamtotyrininkai rinkdami empirinius 
duomenis, šie marksistai, Lukacso įsitiki- 

nimu, daro būdingąją buržuazinio mąsty- 
mo klaidą - „reifikacijos“ klaidą. Reifika- 
cijos sąvoka kildinama iš MARXo „preki- 
nio fetišizmo“ analizės ir nusako procesą, 
kuriam vykstant žmogaus darbo produk- 
tai tampa autonominiais „daiktais“, „tam 
tikrais“ reiškiniais, kurių tariamai neper- 
maldaujamam dėsningumui žmonės turi 
paklusti. Tiek subjektyviai, tiek objektyviai 
žmonės tampa pasyviais stebėtojais, o ne 
aktyviais subjektais — jie perleidžia savo es- 
minį kūrybiškumą svetimoms, beasme- 
nėms jėgoms. Šis nužmoginimas ypač aki- 
vaizdus kapitalistinės gamybos sistemoje, 
kur žmogaus darbo jėga paverčiama rin- 
kos preke ir apribojama siauromis, nuo- 
bodžiomis užduotimis, kurioms galiausiai, 
racionalizacijai bei specializacijai pamažu 
persmelkiant visas gyvenimo sritis mąsty- 
mo nereikia. Įmonės vidaus organizacija 
tampa visos kapitalistinės visuomenės 
struktūros mikrokosmu. Klostosi suskaidy- 
tas pasaulis, kuriame dvasiškai nuskurdin- 
ti Žmonės jau negali suvokti nei visuome- 
nės, nei istorijos prasmės. 

Čia susiduriame su „totalumo“ sąvoka. 
Lukacso supratimu, marksistinis analizės 
metodas socialinį /istorinį pasaulį reikalau- 
ja traktuoti kaip vieningą dinaminę visu- 
mą arba kaip „totalumą“, kuris apibrėžia 
visas savo sudedamąsias dalis ir teikia joms 
prasmę. Deja, Lukacsas nepaaiškina, kaip 
suvoktinas šis „totalumas“. Globaliniam 
supratimui netinka faktų analizės būdas, 
nes izoliuotų faktų prasmė atsiskleidžia tik 
drauge su (logiškai pirmesne) „visuma“. 
Jis paprasčiausiai tenkinasi prielaida, kad 
proletariatas dėl išskirtinės socialinės savo 
padėties turi ypatingą reiškinių esmės 
įžvalgos galią. Siekiant visiškos tiesos, rei- 
kia laikytis klasinės proletariato pozicijos. 
Taigi atrodo, jog Lukacso teorijoje esama 
vidinio prieštaravimo: proletariatas yra 
dvasiškai sugniuždytas kapitalistinės rei- 
fikacijos, tačiau tik proletariato perspek- 
tyva gali atskleisti (ir atskleidžia) istorijos 
totalumą. Šis tariamas paradoksas įveikia- 
mas, jei atidžiau pažvelgiama į pateiktą 

darbininkų klasinio sąmoningumo kon- 
cepciją. Šis sąmoningumas „nėra nei su- 
ma, nei vidurkis to, ką mąsto ar jaučia pa- 
vieniai šią klasę sudarantys individai“; 
priešingai, jis yra „idealus tipas“, toji ra- 
cionali jų „tikrųjų“ interesų išraiška, kurią 
nustato Komunistų partija (p. 51). 

Lukacso politinę ortodoksiją rodo ir jo 
literatūros kritika, grindžiama rafinuota 
„Socialistinio realizmo“ koncepcija. Šis rea- 
lizmas jam reiškė ne plokščią, fotografinį 
socialistinio gyvenimo kasdienybės repro- 
dukavimą. Pažangus menininkas privalo 
transformuoti savo herojų asmeninę patirtį 
į visuotinai reikšmingus vaizdinius. 
Lukacsas taip pat giria vadinamuosius 
„buržuazinius“ arba „kritinius realistus“ 
(pavyzdžiui, Balzacą, Scottą), kurie at- 
skleidė — patys aiškiai nesuvokdami - 
struktūrinius savo meto prieštaravimus 
vaizduodami pavienių individų likimus. 
Realizmo priešybė yra visa modernistinė 
avant-garde literatura — natūralizmas, eks- 
presionizmas, siurrealizmas ir t. t. Visas 
šias „dekadentines“ meno formas vienija 
pragaištingas „subjektyvizmas“, kuris 
nebando asmeninę patirtį sieti su objekty- 
viu tikrovės vaizdiniu. 

Kritikai atkreipia dėmesį į tai, kad este- 
tiniuose Lukacso vertinimuose rafinuota 
forma pateikiamas racionalus stalinistinio 
kultūrinio despotizmo aiškinimas, o jo idė- 
ja apie partijos neklystamumą pateisino 
kitamanių naikinimą. Išties nekintanti jo 
ištikimybė prievartinei politinei sistemai 
sunkiai suderinama su humanistine jo 
nuostata, kad „žmogus yra visų daiktų ma- 
tas“ (p. 190). JVF 

Luther Martin (1482-1546) - vokiečių teo- 
logas, reformatorius ir Biblijos vertéjas. 
Nuo 1512 m. budamas teologijos profeso- 
riumi Vitenberge, Saksonijoje, Lutheris 
skelbė pateisinimo teologiją remdamasis 
daugiausia šv. Pauliumi ir šv. Augustinu 
(pats jis buvo augustiniečių vienuolis). 
Praktinės šios teologijos išvados su- 
priešino jį su popiežiumi ir jo sąjunginin- 
kais vokiečiais. Kaip dvasininką ir pole- 
mininką jį labiausiai domino praktiniai 
„evangelinių“, „liuteroniškųjų“ arba „pro- 
testantiškųjų“ kongregacijų rūpesčiai bei 
poreikiai. Teologiniais jo argumentais 
grindžiami samprotavimai apie politinę 
bendruomenę ne visada atitiko ganyto- 
jiškus jo argumentus. 

Abstrakčiausiai formuluojamas (žr. 
ypač Apie pasaulietinę valdžią (On Secular 
Authority; 1523) Lutherio požiūris į politi- 
nę bendruomenę grindžiamas Dievo 
viešpatavimo pasauliui koncepcija. Po pir- 
mosios nuodėmės Žmonija nėra pajėgi nei 
suvokti Dievo valią, nei juo labiau ja vado- 
vautis, todėl sudievina savo pačios valią bei 
protą ir šitaip sukuria Šėtono Reich (kara- 
lystę, imperiją). Dievas yra įsteigęs dvi 
„valdžias“ (Regimente, Obrigkeiten) — dva- 
sine ir laikinąją, — kartu sudarančias Jo 
Reich, kurio paskirtis - kovoti su Šėtono 
Reich ir pasaulio pabaigoje (anot Lutherio, 
greit įvyksiančioje) galiausiai jį įveikti. 

Dvasinei valdžiai pavaldūs tik tikrieji 
krikščionys, toji bendruomenė (Gemeinde), 
kurios vienintelė galva yra Kristus. Tai yra 
meilės ir tarpusavio paramos bendruome- 
nė; joje neleistina jokia prievarta, ir vienin- 
telis „autoritetas“, kuriuo vienas krikščio- 
nis disponuoja kito krikščionies atžvilgiu, 
yra žodžio ir įtikinimo autoritetas. Pole- 
miškai pasisakydamas prieš „tironiškąją“ 
dvasinių luomų hierarchiją Romos 

bažnyčioje, Lutheris skelbė lygią „visų ti- 
kinčiųjų kunigystę”. Jis taip pat skelbė vi- 
sų krikščionių „krikščioniškąją laisvę“ ta 
prasme, kad joks žemiškasis asmuo, postas 
ar įstatymas, nesvarbu, pilietinis ar bažny- 
tinis, nėra autoritetas tikrųjų krikščionių 
sąžinei. Net Dievo įsakai nėra tikriesiems 
krikščionims primesta išorinė valia; veikiau 
jie tampa jų pačių valia, kuria laisvai vado- 
vaujamasi. Kaip ir šv. Augustino „Dievo 
valstybė“, ši „tikroji Bažnyčia“ nėra tapati 
kokiai nors „išorinei“ pasaulio Bažnyčiai, o 
juo labiau „Romos tironijai“. 

Laikinoji, žemiškoji arba pasaulietinė, 
valdžia (weltliches Regiment, weltliche Obrig- 
keit) yra visiška priešybė tai laisvei ir lygy- 
bei, kuri būdinga Dievo dvasinei valdžiai 
Bažnyčios atžvilgiu. Ji steigiama Dievo, kad 
būtų užkirstas kelias Šėtonui įsiviešpatau- 
ti, žmonių „tarpusavio pjautynems”, tad 
negali ir neturi valdyti taip, kaip valdo 
Bažnyčia. Lutheris simboliškai ją įvardija 
kaip „kalaviją“. Jos paskirtis — jėgos prie- 
monėmis įtvirtinti „išorinį teisingumą“, el- 
gesį, neprieštaraujantį įstatymams bei įsa- 
kams, kuriais siekiama apginti žmonių 
saugumą, gerą vardą ir nuosavybę. Valdo- 
vui nerūpi, kokie valdinių tikslai verčia 
juos paisyti išorinio teisingumo reikalavi- 
mų; jis negali priversti jų laikytis tikrojo, 
arba vidinio, teisingumo, nes tai yra Dievo 
dovana tikriems krikščionims. Tikriesiems 
krikščionims nebūtina pasaulietinė valdžia 
(net jei teikia jiems naudos) ir jiems neleis- 
tina ja naudotis savanaudiškais tikslais. 
Tačiau dėl meilės artimajam jie laisvai 
pripažįsta šią dieviškąją instituciją, imasi 
valstybinių pareigų ir daro daugiau, nei rei- 
kia pagal civilinę teisę (Lutheris čia rėmėsi 
įprastąja prielaida, kad pozityvūs įstatymai 
tik skelbia ir įtvirtina moralės normas). 
Taigi išorinis krikščionies elgesys nesiski- 
ria nuo (tik „išoriškai“) gerų piliečių elge- 
sio. Žinoma, jei valdovų įstatymai bei įsakai 
žeidžia Šventajame Rašte išdėstytus Dievo 
įsakus, krikščionys neturi jiems paklusti. 
Tačiau dvasinis krikščionies statusas ne- 
suteikia jam teisės naudoti prievartą prieš 

kitą, juo labiau prieš tuos, kurie turi Dievo 
įsteigtąją valdovo vietą. „Kalavijas“ pri- 
klauso tik valdovams, taigi „Žemesniųjų“ 
priešinimasis jėga „aukštesniesiems“ ne- 
leistinas. Be teologinių svarstymų, įvykiai 
patvirtino Lutherio įsitikinimą, kad politinės 
subordinacijos neigimas yra bergždžias, o 
jo padariniai net pragaištingi. 

Ši teologinė dviejų Reich ir dviejų „val- 
džių“ koncepcija neapibrėžia jų žemiškųjų 
atitikmenų tarpusavio santykio. Pasisaky- 
damas prieš romanistus Lutheris pabrėžė, 
kad „išorinės“ arba „kūniškos“ Bažnyčios 
turi rodyti tikrąją, nematomą Bažnyčią ir 
vengti prievartos (net savigynai ar kovai su 
erezijomis), taip pat atsisakyti visų preten- 
zijų į žemiškąjį pranašumą ar privilegijuo- 
tumą (plg. REFORMACIJOS POLITINĖ 
MINTIS). Vienintelė jų teisė - pamokslauti, 
teikti sakramentus, raginti ir kritiniais at- 
vejais ekskomunikuoti. Savo rašiniuose 
trečiojo XVI a. dešimtmečio pradžioje teisę 
daryti sprendimus dėl doktrinos, bažnyti- 
nės organizacijos bei jos personalo atran- 
kos Lutheris paliko kongregacijoms, nes to, 
kaip atrodo, reikalavo „krikščioniškoji lais- 
vė“ ir „visų tikinčiųjų dvasininkiskumas”. 
Šią kongregacionizmo tendenciją suZlug- 
dė karai, suirutė ir sektantizmas, dėl kurių 
buvo kaltinama Reformacija, taip pat evan- 
gelikų silpnumas „romanistinių“ valdovų 
atžvilgiu. Tad geravalių pasaulietinių 
valdovų parama tapo būtina. Lutherio teo- 
logija jiems neskiria jokios specifiškai 
bažnytinės funkcijos. Tačiau savo Kreipime- 
si į krikščioniškąją vokiečių tautos bajoriją del 
krikščioniškojo luomo reformos (1520) jis jau 
ragino krikščionis, esančius valdžioje, nau- 
dotis ja baudžiant blogus žmones (roma- 
nistus), ginant geruosius (Reformacijos šali- 
ninkus) ir kovojant su piktnaudžiavimais 
Bažnyčioje, be to, pridūrė, jog tai gali daryti 
kiekvienas krikščionis, jei naudojasi tik tai- 
kiomis priemonėmis. Trečiojo XVI a. dešimt- 
mečio pabaigoje ir ketvirtajame dešimtme- 
tyje Lutheris išplėtė šią pasaulietinei 
valdžiai palankesnę koncepciją pripažin- 
damas pasaulietinių valdovų teisę kovoti 

su erezijomis ir bedievyste, taip pat remti 
Evangelijos tarnus, ypač atsižvelgiant į 
„Silpnesniųjų brolių“ poreikius. Susidūręs 
su priešiškais valdovais (tada, kai rašė Apie 
pasaulietinę valdžią), jis grįžo prie siaures- 
nio valdovų funkcijos apibrėžimo apskri- 
tai atmesdamas jų teisę kištis į „dvasinius“ 
reikalus (žr. taip pat BAŽNYČIA IR 
VALSTYBĖ). 

Be to, jo argumentas prieš politinį 
priešinimąsi nenumatė ginčų tarp pačių 
„aukštesniųjų“, nes Lutheris paprastai va- 
dovavosi prielaida, kad visi politinių ben- 
druomenių nariai yra arba valdiniai, arba 
valdantieji (Herren, Oberen), kurie patys 
yra hierarchiškai subordinuoti vienam 
aukščiausiajam valdovui, pavyzdžiui, im- 
peratoriui, kaip Šventojoje Romos imperi- 
joje. Kai pasirodė, jog protestantai valdo- 
vai karuose gali susigrumti ne tik su sau 
lygiais katalikų valdovais (kas Lutheriui 
buvo neabejotina), bet ir su imperatoriumi, 
Lutheris sutiko su protestantų juristų nuo- 
mone, kad Šventosios Romos imperijos įs- 
tatymai bei papročiai leidžia „mažesniems 
valdininkams“ (rangu Zemesniems už im- 
peratorių) priešintis tironiškam imperato- 
riui, laikydamas tai juridiniu klausimu, 
kurį spręsti teologija buvo (tuo metu) 
nekompetentinga. Taip jis išlaikė savo pra- 
dinę doktriną, kad priešinimasis jėga nie- 
kada neleistinas privatiems asmenims, tačiau 
nepaaiškino, kodėl žemiški šalies įstatymai 
turi tokį autoritetą krikščionims. Jis taip pat 
nepaaiškino, kaip galima pateisinti 
„krikščioniškąją valstybę“, kurios valdovai 
de facto kontroliavo doktriną bei savo valdi- 
nių religinę praktiką, skyrė Bažnyčios tar- 
nus ir mokėjo jiems algas; būtent šią kainą 
liuteronai mokėjo už savo saugumą. HMH 

Luxemburg Rosa (1871-1919) - lenkų 
marksistė ir revoliucionierė. Ryški trijų so- 
cialistinių Vokietijos, Lenkijos ir Rusijos 
sąjūdžių veikėja, Rosa Luxemburg rašė be- 
veik visomis svarbiomis teorijos bei takti- 
kos temomis, kurios rūpėjo Europos socia- 
listams iki Pirmojo pasaulinio karo. Kilusi 
iš vidurinei klasei priklausančios žydų šei- 
mos, dėl ankstyvos revoliucinės veiklos 
1889 m. ji buvo priversta bėgti iš Lenkijos; 
studijavo politinę ekonomiją Ciuriche, ten 
parašė daktaro disertaciją apie Lenkijos 
pramonės raidą, 1898 m. persikėlė į Vokieti- 
ją, kur gyveno iki pat mirties. Nuo 1894 m. ji 
buvo viena pagrindinių Lenkijos Karalys- 
tės socialdemokratijos steigėjų ir lyderių, 
taip pat svarbiausia jos teoretikė; ji priešino- 
si Lenkijos nacionalinio apsisprendimo ir 
nepriklausomybės idėjai siekdama sukelti 
vieningą darbininkų klasės sąjūdį visoje 
Rusijos imperijoje. Vokietijoje ji tapo 
ryškiausia Vokietijos socialdemokratų par- 
tijos (SPD) kairiojo sparno veikėja. Ji ryžtin- 
gai atmetė revizionistinius Edwardo 
BERNSTEINo argumentus; 1905 m. griauda- 
ma „seną gerąją“ SPD taktiką, pradėjo pa- 
laikyti radikalesnę masinių streikų alterna- 
tyvą; smerkė partijos paramą Vokietijos 
karinėms pastangoms 1914-1918 m. Būda- 
ma LENINO ir bolševikų bičiulė bei kritikė — 
draugiška kritikė - 1905 m. ir 1917 m. ji iš 
esmės pritarė bolševikų strategijai per Ru- 

sijos revoliuciją, nors anksčiau polemiza- 
vo su Leninu dėl partinės organizacijos 
principų, o bolševikams atėjus į valdžią po 
kelių mėnesių pareiškė rimtai abejojanti dėl 
jų vykdomos politikos. Beveik visą Pirmąjį 
pasaulinį karą Luxemburg praleido kalėji- 
me už savo ankstesnę antikarinę veiklą. Iš- 
leista iš kalėjimo 1918 m. pabaigoje, per Vo- 
kietijos revoliuciją, ji buvo žiauriai 
nužudyta kontrrevoliucinių karininkų. 

Pirmas reikšmingas Luxemburg veika- 
las, antirevizionistinis traktatas Socialinė re- 
forma ir revoliucija (1899), metė iššūkį tezei, 
kad socializmas gali būti kuriamas laips- 
niškai kapitalizmo viduje, pamažu kau- 
piantis daugelio dalinių socialinių reformų 
padariniams. Jos įsitikinimu, kad ir kokios 
reikalingos ar geidžiamos atrodytų tokios 
reformos, būtinas revoliucinis politinės 
valdžios perėjimas į proletariato rankas. 
Kapitalistinės ekonomikos prieštaravimai 
bei krizės negali būti įveiktos reformomis, 
nes ekonominis sistemos žlugimas neišven- 
giamas. Šios idėjos buvo plėtojamos vėles- 
niuose jos darbuose. Pagrindiniame savo 
veikale Kapitalo kaupimas (1913) ji mėgino 
teoriškai pagrįsti kapitalizmo ekonominio 
žlugimo tezę. Kapitalistinė rinka, jos ma- 
nymu, nėra pajėgi užvaldyti visą pridėtinę 
vertę, kurią sukuria gamyba; IMPERIA- 
LIZMAS teikia tik laikiną — tolydžio vis la- 
biau smurtinį, militaristinį — šios problemos 
sprendimą: teikdamas daugiau nekapita- 
listinių atodangų kapitalizmui ir atverda- 
mas naujas rinkas jis kartu jas užvaldo, tad 
galiausiai visiškai įsiviešpatauja ir tada jau 
neturėdamas tokių atodangų kapitalizmas 
žlunga. 

Knygoje Masinis streikas, partija ir prof- 
sąjungos (1906), bene įdomiausiame ir ori- 
ginaliausiame iš visų politinių jos veikalų, 
Luxemburg dėsto savąją proletarinės revo- 
liucijos idėją. Didžiulė streikų ir demonst- 
racijų banga, mitingai ir eisenos; sponta- 
ninės darbininkų klasės iniciatyvos, jų 
pastangos ir patirtis, mėginimai ir klaidos; 
noras, kad įtaką darytų, vadovautų, bet ne 
varžytų, dominuotų, revoliucinės socialis- 

tinės partijos; ekonominių, politinių bei kas- 
dienių rūpesčių siejimas su plačiais revo- 
liuciniais tikslais — štai kur socialdemokra- 
tijos mokykla, jos esmė. Turėdama tokią 
viziją Knygoje Organizaciniai Rusijos social- 
demokratijos klausimai (1904) Luxemburg 
kritikavo Leniną dėl to, kad jis norėjo su- 
kurti siaurą, griežtai centralizuotą avangar- 
dinę partiją, ir vėliau Rusijos revoliucijoje 
(1918) dėl to, kad apribojo sovietų demo- 
kratiją, tiesa, pripažindama, kad tai buvo 
padaryta bolševikams patyrus didžiausių 
sunkumų ir spaudimą. 

Gindama tarptautinio socializmo reika- 
lą Rosa Luxemburg visada kalbėjo labai 
civilizuota kalba - aiškiai, dinamiškai ir tie- 
siai, vengdama vulgarumo bei užgaulio- 
jimo, derindama drąsą ir karingumą su 
didžiu, tikru humanizmu, visada stodama 
išnaudojamųjų pusėn; ir ji nuolat kėlė idė- 
ja, kad socialistinė revoliucija — nors ir kas 
ji galėtų būti — yra ir turi būti lavinimosi, 
darbininkų klasės savivokos, procesas. Jos 
rašinius labiau nei kitų marksistų įkvepia 
būtent ši idėja. Ji ryški dviejose klasikinėse 
marksizmo temose, kuriomis Luxemburg 
ypač domėjosi: kad darbininkų klasės 
emancipacija turi būti išsikovota pačios 
darbininkų klasės ir kad proletarinė revo- 
liucija, kaip rašė Marxas Luji Bonaparto 
Briumero aštuonioliktoje, yra iš esmės savikri- 
tine - skausminga, sunki, jai reikia ilgalai- 
kių pastangų. Plėtodama šias temas Luxem- 
burg išrutuliojo kai kurias tik jai būdingas 
temas bei potemes. Socializmas negali būti 
paprasčiausiai paskelbtas, įvestas valdžios 
dekretu. Jis kurtinas daugialypėmis pačių 
proletariato masių pastangomis. Proletaria- 
to kova dėl valdžios visada buvo ir bus iš 
esmės per ankstyva ir nebrandi, nes socia- 
lizmo mokykla negalima be šios kovos ir 
patirties, kurią ji teikia. Politinė darbinin- 
kų klasės patirtis — štai vienintelis būdas, 
padedantis jai organizuotis, įgyti galios bei 
žinių. Laimėjimai, triumfai, pergalės bus 
tik dalis šios patirties. Be to, bus nesėk- 
mių, klaidų ir pralaimėjimų. Kaip Luxem- 
burg rašė paskutiniame savo straipsnyje: 

„Revoliucija yra vienintelė „karo“ atmai- Literatūra 

jai barbarizmo alternatyva, tad socialistų 
vadovai irgi turi stengtis išvengti šio pa- 
vojaus. NG 

Macaulay Thomas Babington (1800-1859) — 
britų istorikas, politikas ir eseistas. Macau- 
lay'is, sąjūdžio prieš prekybą vergais va- 
dovo sūnus, užaugo evangelikų aplinkoje. 
Mokėsi Kembridžo Trejybės koledže, vė- 
liau tapo advokatu. Puikios jo esė literatū- 
ros, istorijos bei politikos temomis leidiny- 
je Edinburgh Review pelnė jam publicisto 
šlovę, ir tai jam kaip vigų atstovui padėjo 
laimėti rinkimus į Bendruomenių rūmus 
(1830-1834, 1839-1847, 1852-1856); jo kal- 
bos parlamente padarė jį žymiausiu as- 
meniu, ypač per Reformų bilio debatus 
(1831-1832). Macaulay buvo Indijos gene- 
ralinio gubernatoriaus tarybos teisės pada- 
linio narys (1834-1838); Indijai jis sukūrė 
baudžiamąjį kodeksą. Ilgalaikę šlovę jam 
pelnė Anglijos istorija (History of England; 
1848-1861). 

Savo kalbose bei rašiniuose Macaulay 
aptaria daugelį autorių bei problemų, pri- 
skiriamų politinės filosofijos sričiai. Jo esė 
apie MACHIAVELLI nagrinėjama politinės 
moralės problema. Savo kalboje apie žydų 
pilietinių teisių varžymą Macaulay 'is nau- 
dojosi argumentais, panašiais į tuos, ku- 
riuos kėlė LOCKE'as savo Laiške apie tole- 
ranciją (Letter Concerning Toleration). 
Straipsniuose apie utilitarinę valdymo teo- 
riją jis gynė BENTHAM6o teisės reformą, 
tačiau kritikavo Jameso MILLio dedukty- 
vųjį metodą remdamasis argumentais, ku- 
rių ištakos siekia BURKE'ą. Rašinyje apie 
MILTONa jis aiškino žodžio laisvės svarbą. 
Kalbose, palaikančiose parlamentinę refor- 
mą, Macaulay analizavo revoliucijos 


priežastis ir gynė laipsnišką bei kompro- 
misinę konstitucinę kaitą kaip būdą išveng- 
ti revoliucijų. 

Macaulay'o pozicija visais šiais klausi- 
mais leidžia tradiciškai manyti, kad jis yra 
liberalusis vigas arba nuosaikusis liberalas 
(žr. LIBERALIZMAS). Tačiau šis požiūris ne- 
atsižvelgia į faktą, jog tiek darydamas po- 
litinę karjerą, tiek savo rašiniuose jis pro- 
pagavo „genėjimo“ (trimming) politiką. 
„Genėjimas“ kaip specifinė ir sisteminė po- 
litikos teorija siejama su George'o Savile'o, 
Halifakso markizo, veikalu Genėjimo būdas 
(The Character of a Trimmer; 1688). Anot šios 
teorijos, visiems valdymo režimams gresia 
išcentrinės jėgos, kurių veikiami skirtingų 
pažiūrų žmonės verčiami laikytis krastuti- 
nių pozicijų — todėl kai kurie pernelyg kri- 
tiškai vertinantys režimą kelia anarchijos 
pavojų, o kiti, pernelyg uoliai gindami esa- 
mą tvarką, griebiasi represijų ir todėl kelia 
despotijos grėsmę. Politiko uždavinys - pa- 
dėti išvengti tokių kraštutinumų, derinant 
laisvę, kuri nesibaigia anarchija, su tvarka, 
kuri nesibaigia despotija. Šio tikslo, pasak 
Macaulay'o, turi būti siekiama tramdant 
ekstremistus bei fanatikus, atstovaujančius 
ekstremistinėms sektoms bei grupuotėms, 
ir skatinant laipsnišką kaitą, tarpusavio tai- 
kymąsi, stabilumą bei centristinę politiką. 
Tiems, kurie šį tikslą pripažino, pirmiau- 
sia karalius Vilhelmas III, Halifaxas ir is da- 
lies Burke'as, jis teikė didvyrių vardą; tie, 
kurių ekstremizmas buvo kliūtis „genėji- 
mo“ politikai, pavyzdžiui, Jokūbas II, Ti- 
tus Oatesas, Paine'as, ultrakonservatyvūs 

toriai, filosofiniai radikalai, doktrinieriai, 
buvo smerkiami kaip nedorėliai. Pats bū- 
damas politikas Macaulay’is suvokė, ko- 
kio pobūdžio nepasitenkinimas gali su- 
kelti revoliuciją, kas gali išprovokuoti 
represijas. Jis mėgino laikytis vidurio tarp 
radikalizmo ir ultratorizmo kraštutinu- 
mų, pritardamas nuosaikiesiems toriams, 
ypač Canningui, ir pats tapdamas nuo- 
saikiųjų vigų atstovu (žr. FILOSOFINIS 
RADIKALIZMAS). 

Macaulay’o „genėjimo“ idėja ypač ryški 
Anglijos istorijoje, kur aiškinama, kad tokie 
ekstremizmo pavojai kaip anarchija, des- 
potizmas ar net pilietinis karas liudija, jog 
politikams derėtų pripažinti išmintingą 
„genėjimo“ strategiją kaip būdą išsaugoti 
konstitucinį režimą, derinantį laisvę su tvar- 
ka. Istorikas, aiškinantis praeitį, jtraukda- 
mas šią koncepciją, anot Macaulay'o, daro 
įtaką ateities politikai ir tampa „filosofiniu“ 
istoriku. JH 

Machiavelli Niccolo (1469-1527) - Floren- 
cijos respublikos sekretorius ir politinis 
teoretikas. Gimęs Florencijoje juristo šeimo- 
je Machiavelli netiko politinėms respubli- 
kinio režimo, susikūrusio po 1494 m. po- 

litinėms pareigoms, todėl patirties, iš ku- 
rios jis sukūrė garsųjį naują politinį meto- 
dą, turėjo semtis dirbdamas valstybės kan- 
celiarijoje. Jo gyvenimą galima suskirstyti į 
tris pagrindinius laikotarpius: 


(1) 1469-1498: jaunystės metai Floren- 
cijoje Lorenzo de'Medici pakilimo laikais 
ir po jo sūnaus Piero de' Medici ištrėmimo 
1494 m. - ketveri audringi respublikinio 
valdymo metai viešpataujant dominikonų 
vienuoliui Girolamui Savonarolai; 

(2) 1498-1512: aktyvus įsitraukimas į 
politiką einant antrosios kanceliarijos va- 
dovo pareigas ir 1502 m. tapus naujojo 
valstybės vadovo Piero Soderini patikėti- 
niu; per šį laikotarpį Machiavelli taip pat 
buvo Dešimties tarybos karo magistra- 
tūros sekretorius, naujosios milicijos, įs- 
teigtos 1506 m. daugiausia jo paties pa- 
stangomis, sekretorius, atliko maždaug 
trisdešimt penkias diplomatines misijas, 
tarp jų keturias Prancūzijoje (1500-1511) 
ir Sienoje (1501-1510), dvi pas Cesare Bor- 
gia (1502) ir Popiežiaus Teisme (1503 ir 
1506), o kartą pas Vokietijos imperatorių 
(1507-1508); 

(3) 1512-1527: pareigų netekimas ir 
trumpas įkalinimas grįžus į valdžią Medi- 
ci šeimai; literatūrinės karjeros pradžia, nes 
„fortūna taip nusprendė: jei negebu kalbė- 
ti apie šilko ar vilnos verslo subtilybes ir 
nemoku vesti pelno ir nuostolių apskaitos, 
privalau kalbėti apie politiką (lo stato)”. 
Pamėginęs savo Valdovu įgyti Medici pa- 
lankumą 1520 m. sulaukė kardinolo Giulio 
de’Medici užsakymo rašyti Florencijos is- 
toriją, taip pat Florencijos valdymo siste- 
mos projektą. Po daugelio smulkių misijų 
į užsienį 1526 m. gegužę, likus metams iki 
Romos nusiaubimo ir Medici režimo Flo- 
rencijoje žlugimo, jis buvo paskirtas Sie- 
nų priežiūros tarybos pirmuoju sekreto- 
riumi. Machiavelli mirė 1527 m. birželio 
21 d., praėjus vienuolikai dienų po nesėk- 
mingo mėginimo atgauti ankstesnę padė- 
tį kanceliarijoje atsikūrus respublikinei 
valdžiai. 

Machiavelli labiausiai išgarsino du jo 
veikalai — Valdovas, parašytas 1513 m., skir- 
tas Lorenzo de Medici, paskelbtas 1531 m., 
ir Samprotavimai apie pirmąją Tito Livijaus 
dekadą (toliau — Samprotavimai), parašyti 
apie 1513-1517, skirti dviem respublikos 
šalininkams, Zanobi'ui Buondelmonti ir 
Cosimo'ui Rucellai 1519 m., ir išspausdin- 
ti 1531 m. Nagrinėjant jo politinę teoriją taip 
pat svarbūs yra Arte della guerra, parašytas 
apie 1520, išspausdintas 1521 m., bei įvai- 
rūs kiti politiniai rašiniai, tarp jų Discursus 
(1520), legacijos, laiškai, Istorie Fiorentine bei 
įvairūs teatro rašiniai. Visi Machiavelli'o 
veikalai nuo 1557 iki 1850 m. buvo įtraukti 
į Popiežiaus Indeksą. 

Machiavelli'o kaip politinio teoretiko re- 
putaciją pirmiausia sukūrė jo naujas „moks- 
linis metodas“, teikiantis tokias pat maksi- 
mas, kurias Davidas HUME'as rašinyje 
„Apie politiką kaip mokslą“ apibūdina 
kaip „amžinąsias politines tiesas, o jų ne- 
gali pakeisti nei laikas, nei aplinkybės“; an- 
tra, moralinio pragmatizmo ir neprincipin- 
gumo doktrina, pagal kurią buvo sukurtas 
veiksmažodis „makiavelizuoti“, reiškęs 
„Vykdyti makiavelistinę, t. y. klastingą ir 
suktą, politiką“; trečia, politinio RESPUB- 
LIKONIZMO teorija, kuri, kaip teigia J. G. A. 
Pocockas, darė didelę įtaką anglų ir ameri- 
kiečių politinei minčiai XVII ir XVIII a. Nė 
viena iš šių interpretacijų nėra neginčijama. 
XX a. viduryje būta daugiau nei dvidešim- 
ties Machiavelli'o politinių veikalų inter- 
pretacijų, kurių bibliografija - daugiau nei 
trys tūkstančiai pozicijų. 


Naujas politinis metodas 

Machiavelli savo metodą laikė naujovišku 
ir jį apibrėžė kaip istorija bei patirtimi grįs- 
tą sėkmingo politinio elgesio maksimų ar- 
ba taisyklių paieškos būdą siekiant parašyti 
„darbą, pravartų tiems, kurie mane skai- 
tys“ (Valdovas, 15 sk., Samprotavimai, I, pra- 
tarmė; plg. su pratarme Giuntine'o reda- 
guoto Samprotavimų leidimo (1543), 
kuriame teigiama, jog Machiavelli „pirma- 
sis mėgino valstybinę bei pilietinę veiklą 

aiškinti taisyklėmis, jo atrastomis naudin- 
giausioje istorijos srityje“). Metodas iliust- 
ruojamas Valdovo 3 skyriuje, o jame „ben- 
droji taisyklė“ (regola generale), kad tas, 
„kuris leidžia kitiems įgyti galios, pražudo 
pats save”, grindžiama Machiavelli'o prak- 
tine patirtimi stebint, kaip Liudviko XII 
kampanija Italijoje sustiprino popiežių 
Aleksandro VI ir Julijaus II galią jo paties 
sąskaita; taip pat Samprotavimuose, III, 43, 
kur Senovės Romos ir tuometinės Florenci- 
jos patirtis kenčiant dėl prancūzų godumo 
bei klastingumo teikė pagrindą maksimai 
„nepasitikėk prancūzais“, nes pasaulio rei- 
kalus „tvarko žmonės, kurie vadovaujasi 
ir visada vadovavosi tomis pačiomis aist- 
romis, neišvengiamai sukuriančiomis tuos 
pačius padarinius“ (plg. Samprotavimai, I, 
39). Machiavelli’o metodas buvo vadina- 
mas indukciniu arba moksliniu, nes re- 
miantis praktine ir istorine patirtimi mėgi- 
nama daryti išvadas apie Žmogaus 
prigimtį, kuri nekinta esant įvairiausiems 
politiniams režimams, patiriantiems natū- 
ralų kilimo ir smukimo ciklą. Nors taiky- 
damas šį metodą Machiavelli kartais daro 
loginių klaidų (jas aptaria Anglo, 9 sk. ir 
Hulliungas, 5 sk.), metodo novatoriškumą 
lemia tai, kad jis išreiškia Renesansui bū- 
dingą didėjantį dėmesį žmonių elgsenos 
struktūroms, vis labiau paliekant nuošalėje 
krikščioniškąsias moralines politikos mak- 
simas (žr. RENESANSO POLITINĖ MINTIS). 
Machiavelli o metodas grindžiamas 
pragmatiniu ir utilitaristiniu požiūriu į po- 
litiką, jis siekia būti naudingas (utile) gilin- 
damasis į realias priežastis (verita effettuale), 
o ne spekuliuodamas įsivaizduojamomis 
situacijomis. Kitaip sakant, politika suvo- 
kiama realistiniais galios ir valdymo ter- 
minais („visose respublikose vadovų vie- 
tas turi ne daugiau kaip keturios ar penkios 
dešimtys Žmonių; juos galima suvaldyti 
vienus apdovanojant, kitus šalinant; dau- 
guma kitų geidžia tik ramybės“, Samprota- 
vimai, I, 16; „valdymas yra ne kas kita kaip 
mokėjimas valdinius tvarkyti taip, kad jie 
negalėtų arba nenorėtų daryti tau žalos“). 

Žmogaus prigimtis aiškinama kaip Zmo- 
giškų aistrų bei gyvuliškų potraukių deri- 
nys, kurį kontroliuodamas valdovas turi 
būti tarsi kentauras, pusiau Žmogus, pu- 
siau gyvulys, jis privalo derinti lapės gud- 
rumą su liūto jėga, „reikalo prispirtas” bū- 
ti žiaurus ir negailestingas (Valdovas, 18 sk.). 
Machiavelli yra originalus ir Samprotavi- 
muose, I, 4—6, kuriuose - atmesdamas suta- 
rimą arba „vidurio kelią“ - konfliktiškumą 
traktuoja kaip pozityvų veiksnį politikoje, 
jei jis institucionalizuojamas kaip kadaise 
Romoje. Nors ribojamas humanistams bū- 
dingo tikėjimo istorijos cikliškumu, savo vė- 
lyvame veikale Istorie Fiorentine Machiavel- 
li pateikia gana rafinuotą ekonominę ir 
socialinę konflikto problemos analizę. 

Su Machiavelli'o realizmu bei natūra- 
listiniu determinizmu glaudžiai susijęs ir 
požiūris į VALSTYBĘ kaip į organinę struk- 
tūrą, turinčią savo specifinius raidos dės- 
nius, taip pat įteisinimo kriterijus, api- 
brėžiamus sėkmės terminais. Tai 1924 m. 
paskatino Meinecke'ą paskelbti jį „pirmuo- 
ju gebėjusiu atrasti tikrąją raison d'état es- 
me”. Tačiau, kaip vėliau argumentavo Gai- 
nesas Postas, visuomeninės būtinybės bei 
ratio publicae utilitatis sąvokos buvo gerai 
žinomos vėlyvaisiais viduramžiais; be to, 
Machiavelli, kitaip nei jo amžininkas Guic- 
ciardini (1483-1540), nevartojo termino ra- 
gione di stato (valstybės interesas) ir netei- 
gė, kad tas tikslas pateisina priemones; jis 
veikiau teigė, kad apie valdovo sėkmę spręs 
visuomenės nuomonė ir kad priemonės, ku- 
riomis jis naudosis, bus pateisintos, jeigu jos 
garantuos sėkmę, nes tokioje politikoje, kai 
valdovų į teismą nepašauksi, vertinama pa- 
gal jų rezultatus (Valdovas, 18 sk., Sampro- 
tavimai, I, 9). Vis dėlto, net jei Machiavelli 
nėra toks originalus, kaip teigia Meinec- 
ke'as, jo dažnai vartojamas žodis stato ir 
pabrėžiama sėkmingos politikos bei tradi- 
cinės moralės dichotomija rodo, kad jis jau 
suvokė problemas, kurias kėlė auganti pa- 
saulietinės valstybės galia. 

Moralė ir religija 

Kaip jau buvo sakyta, Machiavelli morali- 
nius standartus nemano esant priklauso- 
mus nuo politinių ir pripažįsta, kad „girti- 
nas yra valdovas, tęsintis savo žodį ir 
gyvenantis sąžiningai“ ir kad neteisinga 
„ne tik krikščionio, bet ir apskritai žmogaus 
gyvenimui“ elgtis su žmonėmis taip nežmo- 
niškai, kaip tai darė Pilypas Makedonietis, 
trėmęs juos iš vienos vietos į kitą (Valdovas, 
18 sk., Samprotavimai, I, 26). Jis taip pat ne- 
neigia religijos reikšmės valstybėje ugdant 
gerus ir klusnius piliečius (Samprotavimai, 
I, 11-12). Vis dėlto versdamas politinį vei- 
kėją spręsti pasirinkimo tarp valstybės sėk- 
mės ir privačios dorybės dilemą Machia- 
velli kelia grėsmę tradicinei moralei. Juk 
nors sąžiningumas yra pagirtinas, Žmogus 
iš prigimties yra toks, kad „išmintingas val- 
dovas ...negali ir neturi laikytis savo žodžio, 
jei šitai gali jam pakenkti“ (Valdovas, 18 sk.). 
Jis nuolat kritikuoja krikščionybę už tai, kad 
ši stipriai, klestinčiai valstybei siūlo neti- 
kusias dorybes, pati rodydama blogą mo- 
ralinį pavyzdį (Samprotavimai, I, 12; II, 2); 
jo deterministinis požiūris į žmones, „kad 
žmonės gerai elgiasi tik reikalo verčiami", 
ir „elgiasi taip, kaip jiems liepia jų prigim- 
tis“ (Samprotavimai, I, 3; III, 9), irgi apriboja 
krikščioniškosios laisvos valios vaidmenį 
ir skatina moralinį neprincipingumą bei re- 
liatyvizmą. Reformacijos laikų Europoje 
Valdovas buvo smerkiamas kaip knyga, 
„parašyta Šėtono ranka“ (apie 1539), kaip 
„prancūzų dvariškių Koranas ir prancūzų 
politikų brevijorius“ (1576). Nors Berlinas 
įrodinėja, jog pačiam Machiavelli'ui dvi jo 
išpažįstamos vertybinės sistemos, krikščio- 
niškoji ir pagoniškoji, neatrodo prieštarau- 
jančios viena kitai, klausimas, kokiu mas- 
tu politinė sėkmė pateisina amoralų elgesį, 
tebėra toks pat ginčytinas kaip ir Machia- 
velli'o laikais. 

Machiavelli'o įsitikinimas, kad pusę žmo- 
gaus gyvenimo valdo likimas (Valdovas, 25 
sk.), taip pat turi svarbių moralinių ir politi- 
nių padarinių. Dėl būtinybės būti pasiren- 
gusiam „pasisukti taip, kaip to reikalauja 

permainingas likimo vėjas ir aplinkybių 
kaita“, valdovas „dažnai esti priverstas 
sulaužyti savo žodį, nepaisyti artimo mei- 
lės, žmoniškumo ir religijos“ (Valdovas, 18 
sk.). Taip pat iškyla politinės dorybės pro- 
blema ir klausimas, kas turi valdyti. Žmo- 
nėms sunku pakeisti savo elgesio įpročius 
taikantis prie likimo vingių, jie, be to, nega- 
li tiksliai Žinoti, kokio pobūdžio elgesys 
jiems gali garantuoti sėkmę: Ziaurusis Ha- 
nibalas ir dievobaimingasis Scipionas su- 
laukė panašios sėkmės naudodamiesi skir- 
tingomis priemonėmis (Valdovas, 17 sk., 
Samprotavimai, II, 21). Tad Machiavelli’o 
politinė virtu neturi nieko bendra su mo- 
ralinėmis dorybėmis ar tradicine prudentia, 
ji veikiau reiškia ryZtinguma, drąsą ir lanks- 
tumą. Kadangi šias visas savybes retai tu- 
ri vienas asmuo, Machiavelli daro išvadą, 
kad respublikinė santvarka yra geresnė už 
vienvaldę, nes teikia daugiau charakterių 
atrankos galimybių taikantis prie besi- 
keičiančių aplinkybių (Samprotavimai, II, 2). 


Respublikonizmas 

Būtinybė būti lanksčiam Machiavelli'ui ne- 
leidžia pateikti tam tikro valdžios proble- 
mos sprendimo. Vienvaldystė reikalinga 
įkuriant ir pertvarkant valstybes, tačiau 
kartą įkurtoms joms palaikyti labiau tinka 
respublikinė valdžia (Samprotavimai, I, 58). 
Nors esama sunkumų (pritraukusių daug 
dėmesio) mėginant suderinti Samprotavimų 
respublikonizmą su Valdovu, vis dėlto, kaip 
parodė Pocockas ir Skinneris, Machiavelli'o 
nuostata yra nuosekliai respublikonistinė 
ir praktiniu, ir ideologiniu požiūriu. Res- 
publikos ne tik lengviau prisitaiko prie kin- 
tančių aplinkybių, bet ir teikdamos pi- 
liečiams daugiau galimybių dalyvauti 
sprendžiant politikos bei karo reikalus tei- 
kia žmonėms daugiau saviraiškos galių 
(Samprotavimai, II, 2; apie piliečių milicijas, 
o tai yra svarbi Machiavelli'o politinių 
rašinių tema, žr. Valdovas, 12 sk., Samprota- 
vimai, I, 4 ir Arte della guerra). Machiavelli 
buvo vienas pirmųjų suvokęs liaudies, ar- 
ba masių (moltitudine), galią, kurią iš da- 

lies lemia tai, kad jos galiausiai skelbia 
nuosprendžius visai politinei veiklai: ,,pa- 
saulį sudaro daugiausia prasčiokai“ (Val- 
dovas, 18 sk., plg. 9 ir 19 sk.). Machiavel- 
li'o modelis buvo Romos respublika, ir 
nors jis buvo kaltinamas realizmo stoka 
dėl tokio nekritiško Romos garbinimo, pi- 
lietinė milicija, kurią jis įkūrė 1506 m., ir 
Florencijos valdymo projektas, jo pateiktas 
1520 m., liudija praktinę to modelio svar- 
bą. Machiavelli ir jo amžininkai prisidėjo 
prie to, kad klasikiniu respublikonizmu 
buvo pasinaudota ir įteisinant augančią 
valstybės galią, nes, kaip Machiavelli 
1520 m. rašė Samprotavimuose, „tikiu, jog 
didžiausias gėris, kuris gali būti padarytas 
ir kuris būtų maloniausias Dievui, yra tas, 
kuris padaromas tarnaujant savo šaliai“. 
Neseniai Hulliungas iškėlė idėją, kad Ma- 
chiavelli'o respublikonizmas teikia griežtą 
jėgos politikos teoriją, kuri visiškai suderi- 
nama su Valdovo politiniais argumentais. 

Dabartinėse idėjų istorijos studijose 
svarbų vaidmenį įgijus sąvokinei analizei 
Skinneris padėjo spręsti Machiavelli'o 
respublikonizmo problemą traktuodamas 
Valdovą ir Samprotavimus kaip dalį origi- 
nalių literatūros tradicijų, turinčių ori- 
ginalių sąvokų. Machiavelli'o vartojamų 
sąvokų gloria, virtū, fortuna ir t. t. analizė 
padeda suprasti jo politinę kalbą, o „so- 
cialinėse“ bei feministinėse studijose jo po- 
litinę mintį dabar mėginama interpretuo- 
ti žvelgiant plačiau. ABr 

Mackintosh James (1765-1832) - libera- 
lus brity politikas ir filosofas. Savo veikale 
Vindiciae Gallicae (1791) pateikė subtilų 
Prancūzijos revoliucijos principų pateisi- 
nimą. Žr. BRITŲ RADIKALAI. 


Madison James (1751-1836) - Amerikos 
valstybės veikėjas ir politinis filosofas. Ja- 
mesas Madisonas užaugo ir subrendo 
Virdžinijos valstijoje prieš pat Amerikos 
revoliuciją. 1780 m. jis tapo vienu iš 
Virdžinijos delegatų į Kontinentinį kon- 
gresą, kuriame pasireiškė kaip vienas įta- 
kingiausių Amerikos nepriklausomybės 

šalininkų ir pelnė pagarbą dėl ramaus ir 
įtaigaus diskusijų stiliaus. Nuo 1784 iki 
1786 m. jis buvo Virdžinijos įstatymų lei- 
dybos susirinkimo narys ir čia sėkmin- 
gai priešinosi tiems konservatoriams, ku- 
rie mėgino pakeisti liberalią religinę 
valstijos politiką. Madisono asmenybė 
buvo viena svarbiausių 1787 m. Jungti- 
nių Valstijų Konstituciniame konvente bei 
vėliau vykusiuose ginčuose dėl konstitu- 
cijos ratifikavimo. Jis buvo išrinktas į nau- 
jus Jungtinių Valstijų Atstovų rūmus 1788- 
1797 m. kadencijai. Čia savo veikla jis 
nustebino daugelį atstovų tapdamas opo- 
zicijos Alexanderio HAMILTONO centra- 
lizavimo bei industrializavimo politikai 
lyderiu, nors iki tol bendradarbiavo su 
Hamiltonu ir propaguodamas panašią 
politiką devintojo XVIII a. dešimtmečio 
pradžioje, ir palaikydamas nepriklauso- 
mybės šalininkus ratifikavimo kovose. 
Priešindamasis Hamiltonui bei kitiems 
federalistams jis padėjo kurti Respubli- 
konų partiją — pirmą modernią politinę 
partiją - kurios kandidatas Thomas 
JEFFERSONas 1800 m. laimėjo prezidento 
rinkimus. Madisonas ėjo valstybės sekre- 
toriaus pareigas nuo 1801 iki 1809 m., vė- 
liau pakeitė Jeffersoną prezidento poste. 
Per tuos šešiolika metų, kai buvo vykdo- 
mojoje valdžioje, jis, atrodo, vėl pakeitė 
savo nuostatą ir liovėsi priešintis centri- 
nės valdžios iniciatyvoms. Madisonas 
nebeoponavo centrinės valdžios vykdo- 
mam gamintojų protekcionizmui, valsty- 
binio banko steigimui ir buvo priverstas 
griebtis karo (su Britanija, 1812-1815 m.) 
išsižadėdamas respublikonų siūlytos 
ankstesnės pasyvesnės ir taikingesnės 
ekonominių sankcijų politikos. Baigęs 
prezidento kadenciją 1817 m.,jis daugiau 
neturėjo valstybinių pareigų (tik 1829 m. 
trumpai pasirodė Virdžinijos Konstituci- 
niame konvente), tačiau jo kalbos politi- 
kos klausimais turėjo įtakos. 

Kaip daugelio kitų Amerikos politinių 
mąstytojų (ir tokių Europos mąstytojų kaip 
BURKE'as), Madisono politinė mintis buvo 

formuluojama ne sisteminiuose traktatuo- 
se, bet poleminiuose pamfletuose, straips- 
niuose, valstybės ataskaitose, kalbose bei 
laiškuose. Kai kurie iš šių laiškų yra gry- 
nai teoriniai; jie liudija, jog Madisonas ne- 
blogai pažinojo Vakarų politinės minties 
klasikus, ypač tuos, kurie atstovavo libe- 
raliajai ir respublikinei tradicijai. Tačiau 
Madisonas neapsiribojo politine teorija, o 
išsamiai studijavo senųjų ir naujųjų konfe- 
deracijų istoriją 1787 m. rengdamas Ame- 
rikos konfederacijos reformą. Jo politinė 
nuostata išsiskiria atkakliu, tačiau argu- 
mentuotu lojalumu liberaliam RESPUBLI- 
KONIZMUI, blaiviai pripažįstančiam visų 
realiųjų institucijų netobulumą ir visų teo- 
rijų klystamumą. 

Ši skeptinė nuostata Madisono nesulai- 
kė nuo politinio teorizavimo, nors jis atme- 
tė kaip neįgyvendinamas tokias teorijas 
kaip socializmas ir utilitarizmas. Madiso- 
no politikos principai - tai teoriniai Locke’o 
prigimtinių teisių doktrinos postulatai, pri- 
taikyti respublikiniam anglų ir amerikiečių 
kolonijų pasauliui, kuris labiau nei Locke'o 
liberalizmas buvo nusistatęs prieš neat- 
stovaujamąsias valdžios institucijas. Madi- 
sonas perėmė LOCKE'o argumentą, kad re- 
liginė laisvė yra pamatinė prigimtinė teisė, 
nes įsitikinimų neįmanoma įdiegti Žmogui 
jėga, ir kad teisėta valdžia steigiama sutar- 
timi ne dangiškojo išganymo, o žemiškos 
naudos sumetimais. Ši sutartis turi būti 
suvokiama kaip vieningas sutarimas, ir 
bent jau numanomas suaugusių individų 
pritarimas egzistuojančiai valdžiai turi būti 
postuluojamas siekiant išlaikyti santvarkos 
teisėtumą. Mažiausiai trūkumų turi respub- 
likinė santvarka, įtvirtinanti daugumos 
valdžią tam tikra atstovavimo sistema. Per 
vieną iš dramatiškiausių intervencijų į po- 
litinius ginčus Madisonas, jau pasitraukęs 
iš aktyvios veiklos, kritikavo Johno Cald- 
wello CALHOUNo doktriną, pasak kurios 
paskiros valstijos turi teisę anuliuoti Jung- 
tinių Valstijų centrinės valdžios aktus, 
įrodinėdamas, kad ši doktrina, mėginda- 
ma prigimtinę priešinimosi tironijai teisę 

paversti konstitucine nuostata, faktiškai 
įteisintų mažumos valdžią. 

Žinomiausi Madisono rašiniai — tai jo 
straipsniai Federaliste (The Federalist), rinki- 
nyje, kuris pirmąkart buvo paskelbtas 
1787-1788 m. Federalistas (kiti du jo auto- 
riai buvo Hamiltonas ir Johnas Jay) patei- 
kė klasikinę Amerikos Konstitucijos inter- 
pretaciją ir pagrindimą. Pirmas ir 
geriausias Madisono rašinys šiame rinki- 
nyje (Nr. 10) aiškiai atskleidžia argumen- 
tus, kuriais remdamasis jis palaikė daugu- 
mos valdžią tik kaip mažiausiai trūkumų 
turinčią valdymo sistemą, ir nurodo pagrin- 
dinius Amerikos respublikos privalumus 
prieš ankstesnes demokratinės valdžios 
sistemas. Būdingosios demokratinės 
valdžios ydos yra daugumos, - kuri čia ga- 
liausiai įsiviešpatauja, — paikumas (trum- 
paregiškumas ir nestabilumas) bei daugu- 
mos tironija (mažumos atžvilgiu vykdomas 
neteisingumas). Madisonas įrodinėja, kad 
šiuos trūkumus gali ištaisyti ne (kaip manė 
tradicinis respublikonizmas) respublikinių 
visuomenių smulkinimas ir paprastinimas 
(kad bendrasis gėris būtų suvokiamesnis ir 
būtų mažiau galimybių atsirasti izoliuotoms 
mažumoms), o jų stambinimas bei įvairini- 
mas. Atstovaujamoji sistema gali susidoroti 
su paikumo problema, jei bus renkami išmin- 
tingi atstovai, o kadangi didesnės respubli- 
kos didesnėse rinkimų apygardose bus di- 
desnis vertų kandidatų pasirinkimas ir 
kadangi rinkimų korupcija turi mažiau ga- 
limybių reikštis ten, kur susiduria daugiau 
interesų, tokie kandidatai turės daugiau ga- 
limybių per rinkimus. Daugumos tironijos 
problema irgi lengviau sprendžiama: „di- 
desnė partijų bei interesų įvairovė“ didelėje 
respublikoje „mažina tikimybę, kad daugu- 
ma ... turės bendrą motyvą žeisti kitų piliečių 
teises; arba jei toks motyvas atsirastų, tiems, 
kurie juo vadovaujasi, būtų sunkiau suvok- 
ti savo galią ir pradėti veikti išvien“ (The Fe- 
deralist, Nr. 10, p. 83). 

Madisonas priduria, kad valdžios pada- 
lijimas į tris šakas, o įstatymų leidybos šakos 
į dvejus rūmus teikia būtinąjį „papildomą 

saugiklį“ nuo respublikonizmo pavojų. 
Kiekviena valdžios šaka gali užkirsti kelią 
kitoms vykdyti neteisingumą; be to, pasto- 
vesnės šakos (vykdomoji ir teisminė) bei 
aukštesnieji įstatymų leidybos rūmai gali su- 
teikti pastovumo ir naudingo stabdymo 
elementą, kad „šaltas ir apgalvotas viešojo 
intereso suvokimas“ įveiktų bet kokias „lai- 
kinas klaidas bei iliuzijas“, kuriomis užsik- 
rečia visuomenės nuomonė (The Federalist, 
Nr. 63, p. 384). 

Madisono pliuralistinės visuomenės bei 
valdžios padalijimo sistema XX a. sulaukė 
kritikos už perdėtą negatyvizmą. Pasak 
kritikų, dėl Madisono siūlytosios sudėtin- 
gos saugos nuo neprotingos ar neteisingos 
valdžios sistemos valdyti darosi daug sun- 
kiau. Madisono idėjų (ir Amerikos politi- 
nės sistemos, kuri jas įkūnija) gynėjai į tai 
atsako taip: Madisonas nesiekė, kad įsta- 
tymų leidybos proceso stabdžiai jį apskri- 
tai sustabdytų; juk pats Madisonas buvo 
vienas iš pagrindinių valdžios stiprinimo 
šalininkų, ir jo sistema buvo sumanyta ne 
norint neutralizuoti šias jos stiprinimo pa- 
stangas, o siekiant įtikinti abejojančius, kad 
ji nebus pavojinga. 

Kaip Hamiltono kritikas, Madisonas ta- 
po vienu geriausių savo paties kritikų. Dau- 
gelis jo straipsnių, parašytų paskutiniame 
XVIII a. dešimtmetyje, prieštarauja jo argu- 
mentams iš Federalisto laikų: juose reiškia- 
ma daugiau pasitikėjimo daugumų kompe- 
tencija ir skatinamas veikiau socialinis 
solidarumas, o ne įvairovė. Madisono res- 
publikanisto siūlytoji partijų sistema teikia 
būdų įveikti tam tikrus padalijimus bei 
stabdžius Madisono federalisto konstituci- 
nėje sistemoje. Kai kurie, atkreipę dėmesį į 
šią antrąją Madisono sistemą, padarė išva- 
dą, jog Madisonas buvo ne toks gabus mąs- 
tytojas, palyginti su nuoseklesniu Hamilto- 
nu ar Jeffersonu. Ginant Madisoną nuo šios 
kritikos galima pažymėti, kad šio filosofo 
pranašumas yra skeptiškas jo požiūris į abi 
savo iškeltas teorines sistemas. JZ 


334 


Literatūra 

Brant, I.: James Madison. 6 vols. Indiana- 
polis: Bobbs-Merrill, 1941-1961. 
+Epstein, D. F.: The Political Theory of ,, The 
Federalist”. Chicago: University of Chi- 
cago Press, 1984. 

+ Hamilton, A., Jay, J., and Madison, J.: 
The Federalist Papers, ed. C. Rossiter. New 
York: New American Library, 1961. 


+ Madison, J.: The Mind of the Founder, 
ed. and intro. M. Meyers. Hanover, NH 
and London: University Press of New 
England, 1981. 


— The Papers of James Madison, ed. T. 
Hutchinson, W. M. E Rachal, R. A. Rut- 
land et al. Chicago: University of Chica- 
go Press; Charlottesville: University 
Press of Virginia, 1962-1984. 


——: The Writings of James Madison, ed. 
G. Hunt. 9 vols. New York: Putnam, 
1900-1910. 

+ Zvesper, J.: The Madisonian systems. 
Western Political Quarterly 37 (1984), 
236-256. 


Maine Henry Sumner (1822-1888) - britų 
juristas, teisės istorikas ir politinis mąsty- 
tojas. Gimęs mediko šeimoje Kelse, Škoti- 
joje, Maine'as mokėsi Kristaus prieglau- 
dos ir Pembroko koledžuose, Kembridže. 
1847 m. tapo Kembridžo civilinės teisės 
profesoriumi, vėliau, 1852 m., dėstė ro- 
mėnų teisę ir jurisprudenciją juridinėje kor- 
poracijoje, rengiančioje advokatus. Jis įsit- 
virtino Londono literatūriniame gyvenime 
skelbdamas anonimiškai daugybę straips- 
nių savaitraštyje Saturday Review. Pirmoji 
jo knyga Senoji teisė: jos ryšys su ankstyvąja 
visuomenės istorija ir santykis su šiuolaikinė- 
mis idėjomis (Ancient Lau: its Connection with 
the Early History of Society and its Relation 
to Modern Ideas; 1861), dėl kurios jis pir- 
miausia prisimenamas ir šiandien, iškart 
pelnė jam ne tik akademinę šlovę, bet ir 
paskyrimą 1862 m. į Indijos reikalų tary- 
bą. Grįžęs į Angliją tapo Oksfordo univer- 
siteto jurisprudencijos profesoriumi 

(1869) ir galiausiai Kembridžo Šv. Trejy- 
bės holo direktoriumi (1877). 

Svarbiausias akademinis Maine'o nuo- 
pelnas buvo tai, kad jis supažindino britus 
su vokiečių istorinės jurisprudencijos mo- 
kyklos, pirmiausia Savigny ir Jheringo, me- 
todais bei idėjomis. Tačiau ir pats Maine'as 
buvo originalus socialinis teoretikas, pali- 
kęs ryškų pėdsaką ne tik jurisprudencijoje, 
bet ir tokiose srityse kaip istoriografija, po- 
litikos mokslai ir toje srityje, kuri vėliau bu- 
vo pavadinta antropologija. Senojoje teisėje 
Maine'as, remdamasis Romos juris- 
prudencijos raida, mėgino rekonstruoti 
ankstyvąją Europos teisės ir teisingumo są- 
vokų istoriją. Vėlesniuose darbuose, Kaimo 
bendruomenės Rytuose ir Vakaruose (Village 
Communities in East and West; 1871), Anks- 
tyvoji institucijų istorija (The Early History of 
Institutions; 1875), Indijos stebėjimo poveikis 
šiuolaikinei Europos minčiai (The Effects of Ob- 
servation of India on Modern European 
Thought; 1875) ir Ankstyvoji teisė ir papročiai 
(Early Law and Custom; 1883), jis propaga- 
vo savąjį specifiškai lyginamąjį požiūrį į tei- 
sinės bei socialinės istorijos problemas. Jis, 
pavyzdžiui, naudojosi analogijomis su 
šiuolaikine Indija rekonstruodamas ir in- 
terpretuodamas turimus duomenis apie 
ankstyvąją gentinę Europos tradiciją, ypač 
nuosavybės institucijos atžvilgiu. Šį meto- 
dą Maine'as grindė įsitikinimu, kurį įgijo 
tikriausiai veikiamas filologo F. Maxo 
Mūllerio, kad egzistuoja tam tikras pir- 
mykštis „arijų“ institucijų pagrindas, bū- 
dingas visoms indoeuropiečių kalbų tau- 
toms. Taigi, nors kartais Maine'as neigdavo 
užsimojęs kalbėti apie visos Žmonijos isto- 
rijos pradžią, vis dėlto tapo vienu iš pagrin- 
dinių XIX a. iškilusios „socialinės evoliuci- 
jos“ idėjos atstovų. Tiksliau, jo vardas buvo 
siejamas su patriarchalinės pirmykštės so- 
cialinės organizacijos teorija, kuriai 
priešinosi J. F. McLennanas ir F. Bachofe- 
nas, pabrėžiantys matriarchalinių pavel- 
do linijų vyravimą pirmykštėse visuome- 
nėse. 

Iš esmės Žmonių visuomenės raidą Mai- 


MAINE 


ne’as suvokė kaip judėjimą nuo korporaty- 
vios socialinio bendrabūvio formos, kai vi- 
si santykiai grindžiami statusu gentinėje 
grupėje, prie šiuolaikinio individualizmo, 
grindžiamo asmens teise laisvai naudotis 
savo nuosavybe; visuomeninės pažangos 
judėjimas, kurį jis nusakė garsia tapusia for- 
mule, esąs judėjimas „nuo statuso prie 
sutarties“. Daugelis Maine'o rašinių buvo 
netiesiogiai arba atvirai poleminiai, nors tik 
Demokratinėje valdžioje (Popular Government; 
1885) jis tiesiogiai kalbėjo apie aktualias po- 
litines problemas. Gyvenimo pabaigoje Mai- 
ne'as buvo laikomas „konservatoriumi“, 
nors faktiškai buvo veikiau laissez-faire li- 
beralas, kaip ir jo kolega Alfredas DICEY, 
smerkęs „socialistines“ tendencijas kaip 
pažangos proceso posūkį atgal. Savo pole- 
miką jis nukreipė į du pagrindinius taiki- 
nius. Jis buvo pagarbus BENTHAMoO ir Joh- 
no AUSTINo teorijų kritikas, priekaištavęs 
jiems dėl to, kad supaprastina teisę ir socia- 
linę elgseną neatsižvelgdami į istorines jų 
ištakas. Kitas Maine’o taikinys buvo rusois- 
tinė prigimtinių Žmogaus teisių idėja, kurią 
siejo su jo smerkiamais visuotinės rinkimų 
teisės reikalavimais. Tokių prigimtinių tei- 
sių teoretikus jis visada kritikavo už tai, kad 
jie rėmėsi (faktiškai) klaidinga prielaida, esą 
prigimtinė būklė buvusi individualizmo ir 
lygybės būklė, ir siekė šią prielaidą paneigti 
remdamasis istorijos duomenimis. JWB 

Maistre Joseph de (1753-1821) - Savojos 
politinis teoretikas. Maistre’as gimė Savo- 
joje kilmingo viešosios teisės pareigūno šei- 
moje. Užaugęs labai dievobaimingoje ap- 
linkoje jis buvo ištikimas katalikybei, nors 
brandos metais žavėjosi laisvųjų masonų 
mistika. Kaip ir tėvas, ėmęsis teisės iki pat 
Prancūzijos revoliucijos jis gyveno ramų 
provincialo gyvenimą. Pradinis susižavė- 
jimas revoliucija greit išblėso, kai naujoji 
Prancūzijos respublika 1792 m. įvykdė in- 
vaziją į Savoją. Nuo tada jis laikėsi griežtos 
kontrrevoliucinės nuostatos. Iš Savojos 
Maistre'as pasitraukė į Lozaną, kur atsto- 
vavo Sardinijos karalystei ir kur prasidėjo 
jo kaip politikos apžvalgininko karjera. 
Daugelis ten parašytų jo darbų buvo 
išspausdinti prabėgus beveik šimtui metų, 
tačiau jo Samprotavimai apie Prancūziją 
(Considėrations sur la France) buvo paskelbti 
1796 m. ir darė didelį poveikį formuojantis 
kontrrevoliucijos credo. Trumpai grįžęs į Ita- 
liją vėl kaip Sardinijos karūnos atstovas, jis 
netrukus išvyko į Sankt Peterburgą, iš kur 
1817 m. grįžo į tėvynę. Per šiuos Rusijoje 
gyventus metus jis parašė darbų, kurie jam 
pelnė šlovę Europoje, pirmiausia Peterburgo 
vakarai (Soirées de Saint-Pėtersbourg), Apie 
popiežių (Du Pape), Esė apie bendruosius poli- 
tinių konstitucijų principus (Essai sur les prin- 
cipes gėnėrateur des constitutions politigues) ir 
Bacono filosofijos apsvarstymas (Examen de la 
philosophie de Bacon). 

Šiuose piktuose, aštriuose ir polemi- 
niuose rašiniuose Maistre'as išreiškė visas 
emigrės nuoskaudas savo skriaudikams. 
Puldamas revoliucines nuostatas ir 
ŠVIETIMO EPOCHOS idėjas, kurios, Maist- 
re'o manymu, suteikė joms peno, jis vis dėl- 
to nesukūrė tokios nuoseklios reakcinės 
minties sistemos, kurią nuolat žadintų 
priešinimasis revoliucinei esamybei ir siū- 

lomoji alternatyva teiktų idealizuotą, gal- 
būt iškreiptą praeities viziją. 

Neabejotina, kad Maistre'as juto didžiulį 
moralinį bjaurėjimąsi Švietimo epochos idė- 
jomis. Ir jis puolė tam tikrus mąstytojus ne 
tiek dėljų intelektinių trūkumų, kiek dėl mo- 
ralinių nusižengimų, pirmiausia dėl savima- 
nos, didžiausios nuodėmės, kuri, jo many- 
mu, būdinga visai Švietimo epochos 
filosofijai. Ji reiškė visų autoritetų griovimą. 
Atmesdama tradicinę politinę tvarką ji kartu 
atmetė krikščionybę. Taigi Maistre'as skelbė, 
kad Švietimo epocha yra „maištas prieš Die- 
vą“. Prancūzijos revoliuciją jis suvokė kaip 
grynai šėtonišką siautėjimą, kurio atitikmuo 
yra biblinis sukilimas prieš Dievą. 

Maištingąją revoliucionierių bei jų pirm- 
takų savimaną aiškiausiai byloja jų tikėji- 
mas, kad tobulybė pasiekiama, kad politi- 
niais veiksmais ir socialine pertvarka galima 
pasiekti moralinę nirvaną. Šioms, jo požiū- 
riu, paikoms ir bedieviškoms viltims jis 
priešpriešino dualistinę Žmogaus prigimtį 
bei pirmąją nuodėmę. Žmogus buvo sukur- 
tas pagal Dievo atvaizdą, tačiau prarado jo 
malonę; jis turi dieviškąją laisvos valios sa- 
vybę, tačiau yra linkęs naudotis ja piktam; 
jis gali turėti visuomeninių dorybių, tačiau 
yra dažnai kamuojamas valdžios troškimo. 
Ši žmogaus prigimtis yra ne politinio pasi- 
rinkimo objektas, o jo egzistencijos sąlyga, 
tad revoliucinis geismas ją reformuoti liudi- 
ja Zmogaus polinkį į nuodėmę. 

Nors Maistre'as, panašiai kaip BUR- 
KE'as, revoliuciją laikė blogio įsikūnijimu, 
vis dėlto tikėjo Apvaizdos galia žmonijos 
istorijoje. Bloga žmonių valia daro poveikį 
įvykių eigai, tačiau galiausiai Dievo tikslai 
žemėje bus pasiekti pačių žmonių nepla- 
nuotais ir nenumatomais būdais. Revoliu- 
cija tai paliudijo, nes šiuo atveju žmogaus 
pagedimas buvo ir Dievo vykdomo teisin- 
gumo įrankis. Tačiau, Maistre'ą kaip ir ki- 
tus Švietimo epochos mąstytojus, kamavo 
teodicėjos problema - būtinybė paaiškinti, 
kodėl Dievo sukurtame pasaulyje egzistuo- 
ja blogis ir, kas buvo ypač aktualu visiems 
emigrės, kodėl kenčia nekaltieji, o kaltinin- 

kai klesti. Jo atsakymas nebuvo guodžia- 
mas: moralinis ir fizinis blogis yra Dievo 
teisėtos rūstybės įrankiai, o toji rūstybė nu- 
kreipta į visiems žmonėms bendrą nuodė- 
mingąją jų prigimtį. Tad nuo jos, kaip nuo 
kulkų mūšio lauke, vienodai gali nukentėti 
ir šventieji, ir nusidėjėliai. 

Žmonės gali maištauti prieš nustatytą 
tvarką, tačiau tas jų maištas bus neišven- 
giamai bergždžias ir jie todėl sulauks baus- 
mės. Vis dėlto Dievas rodo tam tikrus savo 
dieviškų ketinimų ženklus. Įdomu, kad 
Maistre'as retai mini biblinį apreiškimą ar 
net, išskyrus savo veikalą Apie popiežių, 
Bažnyčios ir popiežiaus vaidmenį. Apskri- 
tai jis labiau pabrėžia nacionalines tradi- 
cijas, širdies balsą ir genijų darbus kaip 
būdą, kuriuo Dievas atskleidžia savo va- 
lią. Tradiciniai įsitikinimai — tai kolektyvi- 
niame prote išlikusios pabiros to pir- 
mykščio, intuityvaus pirmųjų priežasčių 
žinojimo, kuris žmonėms buvo skirtas iki 
Nuopuolio. Šis pirmykštis žinojimas 
reiškiasi ir kaip doros, nesugadintos, 
naivios širdies balsas. Palyginti su šiomis 
Dievo skirtomis tradicijomis bei intuicijo- 
mis, protas ir empirinis mokslas yra niekis. 
Pabrėždamas šiuos įsitikinimus Maistre'as 
atvėrė kelią antiracionalistiniam, populis- 
tiniam NACIONALIZMUI. Tačiau kaip ir 
kiti nacionalistai, POPULIZMĄ jis siejo su 
„Istorijos didvyrių“ kultu. Didieji minties, 
meno, veiksmo Žmonės taip pat yra Dievo 
balsas žemėje. „Genijus yra Dievo dova- 
na“ irjis veikia Dievo įkvėptas. 

Laikydamiesi tradicijų ir prietarų, įsik- 
lausydami į vidinį sąžinės balsą, mokyda- 
miesi iš genijų žmonės gali suvokti Dievo 
valią irjai paklusti. Tačiau, nei socialinė vie- 
nybė, nei politinė valdžia nesiremia ir nie- 
kada negalėjo remtis visų sutarimu. Maist- 
re'as atmetė VISUOMENĖS SUTARTIES ir 
tautos suvereniteto idėjas. Visuomenė nėra 
konstruktas, o „tauta“ tampa tauta ne sa- 
vikūros būdu, o dėl Dievo nulemto istori- 
nių aplinkybių susiklostymo. Lygiai taip 
pat tauta negali būti suvereno šaltinis, nes 
suvereno paskirtis - palaikyti tautos draus- 

me, taigi jo galiy negali saistyti kokie nors 
teoriniai apribojimai. Kartu Maistre’as gy- 
ne atstovaujamasias institucijas, Saknis tu- 
rinčias tautos istorijoje ir neapibrėžtas 
„dirbtinių“ rašytinių nuostatų, tariamai 
išreiškiančių tautos valią, kurią iš tikrųjų 
gali atskleisti tik bendros mąstymo tradici- 
jos bei papročiai. 

Atmesdamas revoliucijos idėjas Maist- 
re'as vis dėlto iš dalies prie kai kurių iš jų 
artėjo pirmiausia savo populizmu ir nacio- 
nalizmu. JL 

Malthus Thomas (1766-1834) - britų ekono- 
mistas. Savo Gyventojų skaičiaus dėsnio tyrime 
(An Essay on the Principles of Population; 
1798) pateikė idėją, kad gyventojų skaičiaus 
augimas paprastai nusmukdo pragyveni- 
mo lygį iki minimalaus lygmens; šią idėją 
jis modifikavo vėlesniuose savo darbuose. 
Žr. KLASIKINĖ POLITINĖ EKONOMIJA. 


Mandeville Bernard (1670-1733) ~ britų 
satyrikas ir socialinis teoretikas. Gimes Ro- 
terdame Mandeville’is studijavo Leideno 
universitete, kuriame 1691 m. gavo medici- 
nos daktaro laipsnj. Paskutinio XVII a. 

dešimtmečio viduryje jis persikėlė į Angli- 
ją, ten vedė ir gyveno Londone kaip pasitu- 
rintis gydytojas iki pat mirties. 
Žinomiausias Mandeville'io darbas — 
Pasakėčia apie bites, arba apie privačias ydas 
kaip viešąsias gėrybes (The Fable of the Bees: or 
Private Vices, Public Benefits; 1714). Pasakėčia 
buvo grindžiama satyrine poema „Maištau- 
jantis avilys: arba nenaudėliai doruoliai“ 
(1705), tačiau skandalingą šlovę jai pelnė 
tik 1723 m. leidimas, į kurį buvo įtraukta 
„Esė apie labdarą ir labdaros mokyklas“. 
Iš kitų svarbių Mandeville'io darbų minė- 
tini: Aprengtasis Ezopas (Aesop Dress d; 1704), 
Nekaltoji mergelė be kaukės (The Virgin Un- 
mask d; 1709), Pasakėčia apie bites, II dalis (The 
Fable of the Bees, Part II; 1729); Laisvi sampro- 
tavimai apie religiją, Bažnyčią ir tautos laimę 
(Free Thoughts on Religion, the Church, and 
National Happiness; 1720) bei Apie garbės kil- 
me ir krikščionybės naudą kare (An Enquiry 
into the Origin of Honour, and the Usefulness 
of Christianity in War; 1732). 
„Maištaujančiame avilyje“ Mandevil- 
le'is kalba apie bites, kurių maldavimai, 
kad visos ydos būtų išnaikintos, kartą bu- 
vo išklausyti. Tačiau, užuot sulaukusios ge- 
resnės visuomenės, kurios tikėjosi, bitės pa- 
tyrė katastrofą, nes jų gerovė labiausia 
priklausė nuo jų ydų — „prabanga suteikė 
darbo milijonui neturtėlių, o bjaurusis 
išpuikimas — dar vienam jų milijonui“ (t. I, 
p. 25). Mandeville'is daro išvadą, kad bi- 
tėms derėtų liautis „reikšti skundus“ ir 
pradėti mėgautis realiais privataus gyve- 
nimo malonumais. Akivaizdi politinė šios 
poemos potekstė buvo tokia: žmonės turi 
būti pripažįstami tokie, kokie jie yra, visuo- 
tinių reformų reikia vengti. Šiomis nuo- 
statomis buvo grindžiama Mandeville'io 
ištikimybė vigų politikai 1703 m. ginant 
Vilhelmą III ir vėliau Hanoverių dinastiją. 
Kaip ir XVII a. pabaigos prancūzų mo- 
ralistai, kuriais Mandeville’is žavėjosi, Zmo- 
gaus prigimties varomosiomis jėgomis jis 
laikė aistras ir egoistinius interesus, o ne 
racionalius bei visuomeniškai orientuotus 
motyvus. Tačiau, užuot raginęs savo skai- 

tytojus tvardyti savo aistras, jis mėgino su- 
prasti, kokiu būdu aistros, ypač tokios kaip 
išdidumas, pavydas bei gobšumas, pade- 
da susiklostyti ir toliau veikti visuomenei. 
Garsioji paantraštė „privačios ydos kaip 
viešosios gėrybės“ nusako šią jo mintį. Vi- 
suotinis pasipiktinimas, kurio sulaukė Pa- 
sakėčia, buvo grindžiama įsitikinimu, kad 
Mandeville’is teisina amoralų elgesį; ir tam 
tikra prasme šis įsitikinimas buvo pagrįs- 
tas, nes kritikuodamas krikščioniškąjį sa- 
vęs išsižadėjimo reikalavimą, aristokratinį 
garbės supratimą ir piliečių pareigos visuo- 
menei idėją jis griovė savo visuomenėje vy- 
raujančius moralinius idealus. Be to, Man- 
deville'is ne tik kritikavo šiuos idealus, bet 
ir siekė įteisinti individo, besivadovau- 
jančio savo paties naudos siekiais, gyveni- 
mo būdą. 

Mandeville’io argumentai ginant sava- 
naudiškumą, prabangą, tarptautinės preky- 
bos suvaržymų mažinimą bei darbo pasi- 
dalijimo naudą yra reikšmingas indėlis į 
ekonominės minties istoriją. Tačiau nuola- 
tiniai jo priminimai, kad savanaudžius 
žmones būtina tvardyti „sumaniais gabaus 
politiko veiksmais“, turi atšaldyti visas aist- 
ringas pastangas jį vaizduoti kaip anksty- 
vąjį laissez-faire filosofijos šalininką. Mora- 
lės filosofijoje jam dažnai teikiamas svarbus 
vaidmuo plėtojantis UTILITARIZMUĮ; socia- 
linei teorijai turėjo reikšmės jo pabrėžiamas 
ilgalaikis ir laipsniškas žmogaus gebėjimų 
bei institucijų klostymosi pobūdis, taip pat 
jo pateiktoji nenumatomų socializacijos pa- 
darinių analizė. TAH 

Mannheim Karl (1893-1947) — vengrų kil- 
mės sociologas, pažinimo sociologijos no- 
vatorius, iki 1933 m. dirbęs Vokietijoje ir 
vėliau Anglijoje. Mannheimas buvo du- 
kart ištremtas — pirmąkart 1919 m. kontr- 
revoliucijos iš jo gimtojo Budapešto ir 
1933 m. nacionalsocialistų, kurie ėmėsi 
priemonių išgyvendinant „svetimą“ pro- 
fesūrą. Dešimtį metų jis dirbo kaip privatus 
mokslininkas ir privatdozent, arba neetatinis 
universiteto dėstytojas, Heidelberge; 1930 m. 
gavo sociologijos profesoriaus vietą Frank- 
furto universitete, kai jau buvo išgarsėjęs 
savo publikacijomis apie politinį pažini- 
mo aspektą ir socialinius pažinimo pagrin- 
dus. Po priverstinės emigracijos 1933 m. 
Mannheimas dėstė sociologiją Londono 
ekonomikos mokykloje, prieš pat mirtį tapo 
Londono universiteto Švietimo instituto pro- 
fesoriumi. Anglijoje jis atkreipė į save dėme- 
sį tuo, kad propagavo visuotinį planavimą 
ir socialinį švietimą kaip priemones įveikti 
visuotinę krizę, kurios požymių įžvelgė Vo- 
kietijoje (žr. Žmogus ir visuomenė). 

Savo studijas pradėjęs nuo kultūros fi- 
losofijos ir sociologijos, patyręs Georgo 
Simmelio, Georgo LUKACSo ir Alfredo 
Weberio (žr. Structures of Thinking) įtaką, 
Mannheimas sutelkė dėmesį į visų idėjų so- 
cialinio matmens problematiką. Jis pri- 
pažino marksistų tezę, kad visos šiuolaiki- 
nės minties srovės remiasi tam tikru 
formuojamuoju principu, kuris yra savava- 
liškas ir politinis, tad jas interpretuojant ge- 
riausia sieti su kolektyviniais socialiniais 
veiksniais, kurių interesams jos gali padė- 
ti. Tačiau kartu jis manė, jog tobulinant ir 
apibendrinant Marxo idėją apie „ideologi- 
nį“ viso mąstymo pobūdį, galima sukurti 
politiškai neutralią „pažinimo sociologiją“, 
kuri taptų „politikos mokslų“ pagrindu (žr. 
Kettler et al.). Visas konfliktuojančias gru- 
pes galima įtikinti, kad jos pripažintų savo 
ir savo oponentų perspektyvų šališkumą — 
šitaip atveriant kelią „sintetiniam“ esamos 
istorinės situacijos supratimui bei realisti- 
niam esamų galimybių įvertinimui (žr. Ideo- 
logija ir utopija). 

Be šių plačių temų, Mannheimas nag- 
rinėja ir įvairias specifines problemas, su- 
sijusias su sociologine intelektinės kūrybos 
interpretacija: konservatyvaus mąstymo 
socialinės raiškos būdus bei funkcijas 
(knygoje Konservatizmas), ekonomines 
ambicijas (Esė), utopinių siekių reikšmę 
(Ideologija ir utopija), kartų skirtumus bei in- 
telektinės konkurencijos reikšmę kuriant 
mąstymo struktūras (Esė). Ypač ginčytini 
buvo jo mėginimai nusakyti intelektualų 
funkciją bei misiją, taip pat nubrėžti ribą 
tarp ideologinio ir utopinio mąstymo (Zr. 
Ideologija ir utopija; Meja and Stehr). 

Mannheimas rašė tik esė ir sąmoningai 
eksperimentavo teikdamas tarpusavyje ne- 
suderinamas teorines variacijas savo pagrin- 
dine tema, niekada nesistemindamas savo 
idėjų. Tai glumindavo ir supriešindavo dau- 
gybęjo interpretatorių: profesionalūs socio- 
logai rėmėsi jo naujovėmis sociologiškai 
analizuodami įsitikinimų sistemas, tačiau at- 
metė filosofines jo spekuliacijas apie pažini- 
mo sąsają su socialiai įtvirtinta politika; o 
socialinius teoretikus intrigavo jo idėjos apie 
aktyvistinį ir istoriškai sąlygotą pažinimo 
pobūdį konkrečioje visuomenėje. Kai kurie 
sociologai kritikavo būdą, kuriuo Mannhei- 
mas apibrėžia sociologinės interpretacijos 
objektus, taip pat sąvokinius bei metodolo- 
ginius tos interpretacijos netikslumus (žr. 
Merton). Socialiniai teoretikai nuolat kelia 
abejonių dėl Mannheimo istorizmo, kuriuo 
jis vadovaujasi grįsdamas savo tezes apie 
kognityvinį ideologijų statusą arba apie jų 
„sintezę“ (Zr. ISTORIZMAS). Mannheimas 
dažnai kaltinamas tuo, kad jo koncepcijos 
sukasi specifiniame ydingame reliatyvizmo 
rate („Mannheimo paradoksas“; žr. Meja 
and Stehr). Tačiau žvelgiant į Mannheimo 
darbus iš šiuolaikinio hermeneutinio meto- 
do perspektyvos (Zr. Simonds), taip pat at- 
sižvelgiant į pastarųjų metų „funkcionalis- 
tinių“ tiesos teorijų tyrimus (žr. Ludz), jo 
„eksperimentalizmas“ atrodo daug vaisin- 
gesnis nei tos pozicijos, kuriomis rėmėsi 
žinomiausi jo kritikai. DK 

Mao Dzedunas (Mao Tse-tungas; 1893- 
1976) — Kinijos politikos lyderis ir marksiz- 
mo teoretikas. Gimęs pasiturinčioje vals- 
tiečių šeimoje Šaošane, Hunano provincijoje, 
Mao gavo eklektinį išsilavinimą, iš dalies 
klasikinį, iš dalies šiuolaikinį. Per 1911 me- 
tų revoliuciją atliko tarnybą provincijos ka- 
riuomenėje, studijavo provincijos sostinėje, 
Čangšoje (kur jam įtaką darė jo mokytojas, 
kantininkas Jang Čangdži), vėliau persikė- 
lė į Pekiną, kur Li Dažao (iškiliausias inte- 
lektinis radikalas ir ankstyvasis marksizmo 
atstovas) padėjo jam įsidarbinti universite- 
to bibliotekoje. Grįžęs į Čangšą ir pradėjęs 
mokytojauti, Mao įsitraukė į politinę veiklą; 
to meto jo rašiniai byloja apie MARXo ir ru- 
sų anarchistų įtaką. Tapęs vienu iš dvylikos 

Kinijos komunistų partijos narių steigėjų, 
ėmėsi organizuoti Anjuano šachtininkus. 
1921-1925 m. daug keliavo vykdydamas 
Komunistų partijos užduotis Šanchajuje, 
Guandžou bei savo gimtoje provincijoje. Ko- 
munistų ir Gomindano (nacionalistų parti- 
jos) bendradarbiavimo laikotarpiu Mao su- 
sidomėjo valstietijos problema. Kai 
Gomindanas nutraukė ryšius su komunis- 
tais (1927), Mao gavo užduotį organizuoti 
valstiečių sukilimą Hunane ir Džiangsi. Sa- 
vo tuometiniuose rašiniuose klasinę valstie- 
tijos kovą jis tapatina su proletariato kova ir 
kelia idėją, kad revoliucinis Kinijos valstie- 
tijos potencialas yra didesnis nei bet kurios 
kitos klasės. 

Pralaimėjus „Rudens derliaus“ vals- 
tiečių sukilimui Mao su savo valstiečių 
bendražygių likučiais pasitraukė į Džin- 
gangšaną. Taip prasidėjo partizaninis Ki- 
nijos komunistų partijos (KKP) veiklos 
tarpsnis, kai partija kūrė daugybę sovietų 
principais valdomų teritorijų pietryčių Ki- 
nijoje. Iki 1934 m. partijoje dominavo rusų 
parengti kadrai, mėginę vadovautis tuo- 
metine revoliucine Kominterno strategija, 
kuria buvo siekiama pasinaudoti komu- 
nistais valstiečiais partizanais miestams 
užgrobti. Šiai strategijai žlugus ir Gomin- 
dano kariuomenei apsupus sovietinės te- 
ritorijas, KKP buvo priversta atlikti Ilgąjį 
Žygį į šiaurės vakarus. 1935 m. sausį Zun- 
ji konferencijoje Mao iškilo kaip neginči- 
jamas KKP lyderis ir šį statusą išlaikė iki 
pat mirties. 

Metai, praleisti Janane, šiaurės vakaruo- 
se, buvo Mao ir KKP formavimosi tarpsnis. 
Mao pradėjo rimtai studijuoti marksistinę 
filosofiją ir rašyti jos temomis. Jam pavyko 
savo įsitikinimus įtvirtinti partinėje orga- 
nizacijoje 1942-1943 m. surengus „klaidų 
taisymo“ kampaniją, per kurią visi galimi 
jo konkurentai turėjo savikritiškai įvertinti 
savo ankstesnį elgesį, o iš visų partijos na- 
rių buvo pareikalauta studijuoti jo darbus. 
Jis taip pat organizavo savo kontroliuoja- 
mos teritorijos gynybinę „masių liniją“ 
rengdamasis ilgalaikei nacionalistinei ko- 

vai su japonais, parašė teorinių darbų par- 
tizaninio karo klausimais. 

Viltys, kad Gomindanas ir komunistai 
bendradarbiaus kaip karo metais, greitai 
išblėso, ir Mao 1949 m. tapo naujosios Liau- 
dies respublikos valstybės vadovu (šias pa- 
reigas jis ėjo iki 1958 m.). Po Sovietų Sajun- 
gos politikos mėgdžiojimo laikotarpio Mao 
pradėjo socialinius bei ekonominius ekspe- 
rimentus, kurie radikaliai skyrėsi nuo anks- 
tesnių marksistinių modelių. Komuny sa- 
jūdis (1958) ir Didysis šuolis (1958-1959) 
siekė masių entuziazmu mobilizuoti eko- 
nominį išteklių, kurio Kinija turėjo su kau- 
pu, — darbą - sparčiam žygiui į komuniz- 
mą. Nė vienas iš šių eksperimentų nebuvo 
sėkmingas, o Didysis šuolis baigėsi beveik 
katastrofa - suirus pramonei ir masiškai 
stingant maisto. Taigi Mao buvo privers- 
tas atsisakyti kai kurių savo galių ekono- 
minės bei politinės sistemos tvarkymo sri- 
tyje. Po trumpo susitaikymo su esama 
padėtimi Mao pradėjo puolimą ideologijos 
fronte. Kadangi vis ryžtingesnės ir kri- 
tiškesnės jo pastabos nesukėlė KKP vado- 
vybės entuziazmo, ji nusprendė atsikratyti 
vadovybe 1966 m. pradėdamas Kultūrinę 
revoliuciją. Pasiekęs šį pirminį tikslą Mao 
vėliau buvo priverstas kreiptis į kariuome- 
nę — šalyje prasidėjus suirutei ir pjauty- 
nėms. Nuo tada iki pat jo mirties Kinijos 
politika rėmėsi netvirta Kultūrinės revoliu- 
cijos radikalų, kariuomenės atstovų ir rea- 
bilituotų valstybės bei partinių veikėjų koa- 
licija. Nuo 1976 m., nors Mao tebebuvo 
garbinamas kaip režimo steigėjas, jo įpėdi- 
niai tolydžio vis kritiškiau jį vertino, galiau- 
siai iškėlė tezę, kad Kultūrinė revoliucija 
buvo visiškai negatyvus epizodas ir kad ra- 
dikaliojoje 1958-1959 m. politikoje buvo 
rimtų klaidų. 

Savo MARKSIZME Mao keistai sulydė 
stalinistinę ortodoksiją su novatoriškumu. 
Jo rašiniai penktajame XX a. dešimtmetyje 
remiasi Kominterno nacionalinių revoliu- 
cijų neokolinijiniame pasaulyje interpre- 
tacija, o pirmieji filosofiniai jo bandymai 
tik mėgdžioja sovietinius dialektinio ma- 

terializmo originalus. Mao buvo vienas iš 
pirmųjų marksistų, rimtai traktavusių ka- 
ro problematiką, ir jo teorinė partizaninio 
karo koncepcija vėliau padėjo daugelyje to- 
kių karų. Didžiausias praktinis KKP lai- 
mėjimas po 1928 m. buvo sėkmingas vals- 
tietijos organizavimas. Taigi nors Mao 
apdairiai skelbė, kad proletariatas (vado- 
vaujamas partijos) yra klasių kovos hege- 
monas, iš esmės jis buvo valstiečių revo- 
liucijos teoretikas. Užtrukusi kova dėl 
valdžios partijoje, ypač Janano laikotarpio 
patirtis, paaiškina daugelį Mao teorijos 
ypatybių. Siekdama užsitikrinti valstieti- 
jos paramą tam, kas iš esmės buvo nacio- 
nalinė, o ne klasių kova, KKP išrado „ma- 
sių linijos“ strategiją, kurios atšvaitus 
galima buvo matyti vėliau, kai Mao sten- 
gėsi mobilizuoti mases ekonominės bei po- 
litinės sistemos pertvarkai. 1942-1943 m. 
„Klaidų taisymo“ kampanija neabejotinai 
padarė poveikį vėlesnei Mao sampratai, 
kaip geriausia dorotis su paklydėliais: rei- 
kalaudamas nuodugnios jų savikritikos 
»mugalesi ligą išgelbėdamas ligonį“. 

Po 1958 ir ypač po 1962 m. Mao mark- 
sizmas įgijo naują bruožą. Jis kritiškiau ver- 
tino tas priemones, kuriomis organizuoja- 
mas perėjimas prie socializmo (biurokratinis 
valdymas, atlyginimas pagal darbą arba pa- 
gal „buržuazines teises“), ir priėjo prie 
išvados, kad Kinija pasuko tuo pačiu klyst- 
keliu, kuriuo nuėjo Sovietų Sąjunga. Kultū- 
rinės revoliucijos tarpsnio darbuose, kurie 
Kinijoje buvo plačiai skleidžiami, nors ofi- 
cialiai nespausdinami, jis atmetė Stalino 
1936 m. formulę, pagal kurią klasės (išsky- 
rus senojo režimo likučius) negali egzistuo- 
ti ar atsirasti socializmo sąlygomis. Šią išva- 
dą jis grindė nauja marksistinės dialektikos 
universalumo interpretacija, kuri pripažino 
prieštaravimų ir kovos galimybę net socia- 
lizmo fazėje. Mao kėlė mintį, kad naująją 
buržuaziją arba privilegijuotąją klasę gali su- 
kurti tie, kuriems buvo palankiausias perei- 
namasis laikotarpis, ir šią klasę galiausiai 
sutapatino su pačia KKP vadovybe. Nors tai 
buvo patogus būdas atsikratyti seniausių 

partinių kadrų, Mao nuspaudė stabdžius, 
kai susidūrė su anarchistiniais (1967 m. or- 
ganizuotos „Šanchajaus komunos“ pavida- 
lu) savo naujosios teorijos padariniais, taigi 
nuo 1969 m. laipsniškai buvo grįžta prie įp- 
rastinės komunistinės sistemos. 

Reikšminga tai, kad Mao, bene vienin- 
telis iš visų komunistinių vadų, buvo nesi- 
lankęs užsienyje ir nemokėjęs užsienio kal- 
bų. Todėl jo darbuose vyrauja kinų įtaka, ir 
kai kurie aiškintojai randa jo minties sąsa- 
jų su neokonfucionizmu (teisingo mąsty- 
mo ir valios reikšmės revoliucijoje pa- 
brėžimas), kiti atkreipia dėmesį į politikos, 
vykdytos po 1949 m., panašumą į legalistų 
įkvėpto pirmojo Kinijos imperatoriaus Cin 
Ši Hvango absoliutizmą (žr. KINŲ POLI- 
TINĖ MINTIS). Tačiau neabejotina, kad or- 
todoksinis marksizmas-leninizmas Mao 
mąstysenai padarė didžiulį poveikį, ypač 
tada, kai Janane pirmąkart turėjo galimybę 
studijuoti kai kuriuos išverstus marksisti- 
nio ir sovietinio kanono autorius. JSC 

Marcuse Herbert (1898-1979) — vokiečių 
neomarksistinis socialinis teoretikas, kar- 
tu su Maxu Horkheimeriu ir Theodoru W. 
Adorno - Frankfurto mokyklos KRITINĖS 
TEORIJOS kūrėjas. 1922 m. Marcuse gavo 
Frankfurto universiteto daktaro laipsnį už 
disertaciją Vokiečių romanas, kurioje buvo 
nagrinėjamas meno ir visuomenės santy- 
kis. Marcuse įrodinėjo, kad stipriai integ- 
ruotose visuomenėse klostosi menas, ati- 
tinkantis vieningas įsitikinimų sistemas. 
Fragmentuotose visuomenėse atsiranda 
meno kūrinių, kurie ne atspindi vyrau- 
jančią ideologiją, bet su ja konfliktuoja. 
Esant tokiam konfliktui, menas klesti. 
Naujomis meninėmis formomis meninin- 
kas kuria racionalios visuomenės viziją — 
visuomenės, kuri geba savo konfliktus 
spręsti kūrybiškai artėdama prie žmogaus 
laisvės idealo. 

Marcuse's dėmesys menui buvo ne vien 
teorinis, bet ir labai politinis. Jo įsitikini- 
mu, buržuazinių menininkų, tokių kaip 
Thomas Mannas, pastangos kurti estetinį 
racionalios visuomenės vaizdinį simboli- 
zuoja realią istorinę Vokietijos kovą dėl so- 
cializmo. Tačiau trečiajame XX a. dešimt- 
metyje, socialistinės politikos bangai 
Vakarų Europoje nuslūgus, Marcuse pra- 
dėjo svarstyti klausimą, ar MARXo istori- 
nio materializmo teorija ganėtinai paaiški- 
na tas sąlygas, kurios lemia klasinio 
sąmoningumo atsiradimą. Jo abejonės 
MARKSIZMU buvo pareikštos rašinyje 
„Apie dialektikos problemą“ (1930). Jame 
teigiama, kad „teisingo klasinio sąmonin- 
gumo” sąvoka, ypač tuo jos pavidalu, ku- 

riuo ją formulavo Georgas LUKACSas kny- 
goje Istorija ir klasinis sąmoningumas, yra per- 
nelyg abstrakti, kad leistų suvokti sudėtin- 
gą socialinę individo būtį bei jos 
apibrėžiamas veiklos galimybes. Istorinio 
(klasinio) veiksnio sąvokos abstraktumas 
marksistams užgožė radikalios politikos 
potencialą, kurį turi individas, taip pat 
klausimą, kaip tas potencialas galėtų būti 
plėtojamas. Tad marksizmo teorija atrodo, 
sukūrė neįveikiamą atotrūkį tarp teorijos ir 
praktikos, tarp teorinių istorinės kaitos lū- 
kesčių ir praktinių tų lūkesčių realizavimo 
galimybių. 

Šis Marcuse's argumentas buvo jo pla- 
tesnio filosofinio projekto dalis, jis mėgino 
marksistinę istorinės kaitos teoriją sieti vei- 
kiau su kasdiene praktine individo veikla, 
o ne su abstrakčia istorine klasinio veiksnio 
praktika. Prie šio projekto jis dirbo 1928- 
1932 m., kai studijavo Freiburgo universite- 
te pas filosofą Martina HEIDEGGERĮ, po to, 
kai 1927 m. jau buvo pasirodęs Heideggerio 
veikalas Būtis ir laikas. Marcuse’s įsitikini- 
mu, fundamentalioji Būties ir laiko ontologi- 
ja galėjo marksizmą perorientuoti atkreip- 
dama jo dėmesį į tas veiklos formas, kurios 
sudaro kiekvieno individo būties esmę ir ku- 
rių kapitalizmas negali visiškai nuslopinti. 
Heidegeriškasis marksizmo pagrindas ga- 
lėtų tapti nauju išeities tašku radikaliems 
socialiniams veiksmams tuo metu, kai kla- 
sių kova silpnėja. 

Vis dėlto Marxo ir Heideggerio integ- 
ravimas neišsprendė problemos, kurią kė- 
lė istorinis materializmas. Savo pirmame 
stambiame spausdintame darbe Hegelio 
ontologija ir istoriškumo teorijos pagrindai 
(1932) Marcuse pateikia tokią HEGELio Lo- 
gikos ir Dvasios fenomenologijos interpreta- 
ciją, kuri leidžia Heideggerio ontologiją 
kildinti iš Hegelio dialektikos. Taigi Mar- 
cuse galėjo žvelgti į individą kaip į savo 
socialinės būties determinantų autorių, 
palengva pradedantį teoriškai suprasti tos 
būties struktūrą ir savo vaidmenį ją for- 
muojant. Individas jau nėra, kaip teigė 
Heideggeris, nemąstantis iš anksto pateik- 

tų ontologinių determinantų produktas. 
Kita vertus, nors Hegelio individas yra re- 
fleksyviai kūrybiškas, hėgeliškieji teorijos 
ir praktikos (praxis) postulatai vis dar re- 
miasi iš anksto pateiktais ontologiniais in- 
divido mąstymo bei veiksmo determi- 
nantais ir todėl nėra visiškai adekvatūs 
siekiant istorinį materializmą išlaisvinti 
nuo polinkio į abstraktumą. 

Problema buvo išspręsta — ir tai paten- 
kino Marcuse - tik tada, kai buvo atrasti ir 
1932 m. paskelbti Karlo Marxo Ekonominiai 
ir filosofiniai rankraščiai. Šios nebaigtos jau- 
nojo Marxo esė Marcuse'i suteikė filosofi- 
nių argumentų, leidusių baigti istorinio ma- 
terializmo reviziją ir išlaisvinti praktikos 
sąvoką nuo deterministinės ontologijos, pa- 
gal kurią buvo aiškinama žmogaus veiklos 
struktūra ir jos tikslai. Ankstyvojo Marxo 
poveikis Marcuse's projektui kristalizavo- 
si „Istorinio materializmo pagrinduose“ 
(1932) ir „Darbo sąvokoje“ (1933). Ran- 
kraščiai turėjo didžiulę reikšmę Marcuse'i. 
Paradoksalu, kad tą marksizmo teorijos 
problemą, kurią Marcuse mėgino spręsti 
pasitelkdamas Heideggerio ir Hegelio filo- 
sofiją, jam išsprendė pats Marxas. 

Žlugus Veimaro respublikai ir 1933 m. 
naciams atėjus į valdžią Marcuse su kitais 
Vokietijos žydais pirmiausia pasitraukė į 
Ženevą, vėliau rado prieglobstį Amerikoje. 
Jis atidėjo į šalį savo projektą sukurti istori- 
nį materializmą ant tokių pamatų, kurie leis- 
tų teoriškai pripažinti praktinę individo 
reikšmę. Projektas jau neatrodė aktualus tuo 
metu, kai praktiškai nebuvo priešinamasi 
fašistiniam totalitarizmui. Atrodė, kad visi 
individai ir visos klasės įsitraukė į masių 
politikos sūkurį. Marcuse suartėjo su vadi- 
namaja Frankfurto mokykla ir trejetą dešimt- 
mečių praleido aiškindamas istorinio mate- 
rializmo žlugimo priežastis bei mėgindamas 
rekonstruoti marksizmo pagrindus. 

Pirmas reikšmingas to laikotarpio dar- 
bas buvo Protas ir revoliucija (1941). Jame 
Marcuse grįžta prie Hegelio, tačiau visai 
prie kitokio, nei buvo ankstesniame jo darbe 
Hegelio ontologija. Dabar hėgeliškajai proto 

idėjai jis paveda aiškiai įvardyti standar- 
tus, pagal kuriuos turėtų būti vertinamos 
visuomenės. Teorija, anot Marcuse’s, 
neišvengiamai turi grįžti į tokį abstrakcijos 
lygį tada, kai nesama istorinio veiksnio, 
galinčio pasipriešinti viešpatavimo santy- 
kiams. Kur nėra politinio sąjūdžio, kritikuo- 
jančio represinį režimą, ten gali būti tik kri- 
tinė teorija. 

Kaip ir kiti Frankfurto mokyklos atsto- 
vai, FAŠIZMO atsiradimą Marcuse siejo su 
kapitalizmu. Telkdamas dėmesį į technolo- 
gijos vaidmenį represinėje fašizmo sistemoje 
ir remdamasis Maxo WEBERio darbais jis su- 
kūrė bendrą technologinio viešpatavimo teo- 
riją. Marcuse's įsitikinimu, pasigavusios 
mokslo bei technologijos pažangos idėjų, vi- 
sos išsivysčiusios industrinės visuomenės, 
nors jų politinės institucijos bei vyraujantys 
įsitikinimai skiriasi, vis labiau pasiduoda 
technologinio racionalumo logikai. Techno- 
loginis racionalumas vienija visus kultūri- 
nius, politinius, socialinius bei ekonominius 
visuomenės sektorius pamatiniam ideologi- 
niam materialaus produktyvumo principui. 
Socialiniai santykiai modeliuojami klostan- 
tis totaliai administruojamai, visiškai integ- 
ruotai, vieningai ir patogiai sistemai, kuriai 
neįmanoma nei pasipriešinti, nei iš jos 
ištrūkti. Šia technologinio viešpatavimo teo- 
rija Marcuse remiasi knygoje Sovietinis mark- 
sizmas (1958) ir savo garsiausiame veikale 
Vienmatis žmogus (1964). 

Nors technologinio proto viešpatavimas 
visą žmogaus patirtį redukuoja į vieną uni- 
fikuota matmenį, vis dėlto, anot Marcuse’s, 
racionali technologijos reorganizacija gali 
paversti atgyvena daugelį darbo formų ir 
taip sukurti prielaidas visai naujoms Zmo- 
gaus laisvės raiškos bei plėtros formoms. 
Mėgindamas pagrįsti šių radikaliai skirtin- 
gų Žmogaus raiškos formų galimybę jis 
rėmėsi Sigmundo FREUDo metapsicholo- 
gija. Nerepresyvios visuomenės vizija dės- 
toma jo knygose Erotas ir civilizacija (1955) 
ir Ese apie švietimą (1969). 

Priešinimosi Vietnamo karui laikais, 
1968-1974 m., politinę reikšmę įgyjant 

NAUJOSIOS KAIRĖS bei studentijos są- 
jūdžiams, Marcuse šias grupes traktavo 
kaip potencialius priešinimosi technolo- 
ginei visuomenei gaivalus ir socialinės 
kaitos veiksnius. Tuo laikotarpiu jis, at- 
rodo, nukrypo nuo ankstesnės savo tezės, 
esą technologinis racionalumas užkerta 
kelią įsitvirtinusios visuomeninės tvar- 
kos politinei kritikai. Savo viltis, kad šios 
naujos politinės jėgos taps radikalių is- 
torinių permainų avangardu, jis reiškė 
knygose Esė apie išsivadavimą bei Kontrre- 
voliucija ir maištas (1972). Kai Vietnamo 
erai pasibaigus Naujosios kairės ir stu- 
dentijos sąjūdžiai nuslūgo, Marcuse grįžo 
prie to pesimizmo, kurį reiškė Vienmačia- 
me žmoguje. 

Paskutiniais savo gyvenimo metais vis 
daugiau dėmesio jis kreipė į meno vaidme- 
nį šiuolaikiniame pasaulyje, pradėdamas ki- 
taip reikšti savo seną įsitikinimą: vienmatė- 
je visuomenėje tik abstrakčiausios išraiškos 
formos gali teikti viziją, kuri mums leistų ra- 
cionaliai naudotis mus pavergusia techno- 
loginio racionalumo pažanga. Savo pasku- 
tiniame darbe Estetinis matmuo (1977) 
Marcuse, tarsi uždarydamas ratą, grįžo prie 
savo daktaro disertacijos argumentų, gyve- 
nimo darbus baigdamas tema, nuo kurios 
prieš pusšimtį metų pradėjo. MS 

Marksizmas - ekonominė, socialinė ir po- 
litinė teorija bei praktika, iškelta Karlo 
MARXo bei Friedricho ENGELSo veikaluo- 
se ir vėliau išplėtota įvairių jų sekėjų. Kas 
yra ir kas nėra marksizmas, yra gana 
ginčytinas klausimas, iš dalies dėl šiuo 
terminu apibūdinamų teorijų įvairumo, iš 
dalies dėl to, kad terminas dažnai varto- 
jamas politinio pritarimo arba nepritari- 
mo prasme. 

Vis dėlto paprastai sutariama, kad 
daugumą marksizmo atmainų sudaro trys 
pagrindinės gijos. Pirma ir svarbiausia yra 
tai, kad jose pateikiamas tam tikras dabar- 
ties ir praeities visuomenių paaiškinimas 
bei kritinis įvertinimas. To paaiškinimo 

ypatumas yra tai, kad aiškinant socialinę 
kaitą bei raidą svarbiausias vaidmuo ski- 
riamas ekonominiam veiksniui. Tiksliau, 
manoma, jog politines ir kultūrines bet ku- 
rios visuomenės institucijas formuoja ga- 
mybinės jėgos (kurias apibrėžia įrankiai 
bei įrenginiai, kuriuos tam tikru istoriniu 
metu turi žmonės) ir gamybiniai santykiai 
(būdai, kuriais žmonės organizuojasi tas 
jėgas naudoti). Šis požiūris, vadinamasis 
„Istorinis materializmas“, dažnai formu- 
luojamas nuvalkiota teze, kad ekonominė 
bazė determinuoja politinį ir ideologinį 
antstatą. Nors pripažįstama, kad politiniai 
bei ideologiniai veiksniai gali turėti įtakos 
ekonominei struktūrai, būtent pastarosios 
raida lemia socialinę kaitą. Tam tikrame 
savo evoliucijos taške gamybinės jėgos 
naudoja savo pažangios raidos galimybes 
esamos ekonominės ir socialinės visuome- 
nės organizacijos sąlygomis ir tada toji 
organizacija tampa kliūtimi tolesnei jos 
raidai; prasideda socialinės revoliucijos 
laikotarpis, kurio metu įtvirtinami nauji 
ekonominiai bei politiniai santykiai, ati- 
tinkantys įvykusią gamybinių jėgų eks- 
pansiją. Vadovaujantis šia schema gali- 
ma skirti azijinį, antikinį, feodalinį ir 
modernųjį buržuazinį gamybos būdus, 
kiekvienas iš kurių apibrėžia tam tikras 
epochas ekonominės visuomenių raidos 
procese. 

Kritinį šios pirmosios gijos aspektą 
nusako idėja, kad vykstant šiai gamybos 
būdų kaitai pamatinį visuomenės elemen- 
tą - gamybines jėgas — kontroliuoja 
mažuma, kuri naudodamasi savo ekono- 
mine galia išnaudoja gyventojų mases pa- 
sisavindama jų sukuriamą pridėtinę vertę. 
Ši radikaliai konfliktinė situacija sukelia 
KLASIŲ kovą dėl gamybos priemonių 
valdymo ir kontrolės. Visas politines insti- 
tucijas bei kultūros darinius formuoja vy- 
raujanti ekonominė sąranga ir tie, kurie tu- 
rėdami ekonominę galią — valdančioji 
klasė — siekia įtvirtinti išteklių paskirsty- 
mo nelygybę. Iš čia išplaukia marksistinė 
IDEOLOGIJOS sąvoka, apibūdinanti tas 

idėjas bei institucijas, kurios padeda pa- 
laikyti asimetrinį ekonominių ir politinių 
galių paskirstymą. 

Antroji marksistinės minties gija — al- 
ternatyvios tvarkos siūlymas visuome- 
nėms, grindžiamoms išnaudotojiškais bei 
klasinio antagonizmo santykiais. Tą tvar- 
ką gali sukurti tik visuomenė, grindžiama 
visuomenine gamybos priemonių nuosa- 
vybe, kuriai esant Žmogaus potencialas, 
lig tol slopinamas klasinei visuomenei bū- 
dingo darbo pasidalijimo, laisvai atsiskleis 
visais savo įvairialypiais aspektais. Tokio- 
je visuomenėje nebus klasių, tad nereikės 
valstybinės prievartos aparato kaip klasi- 
nio viešpatavimo įrankio. Pirmame jos rai- 
dos tarpsnyje, socializmo sąlygomis, gė- 
rybės bus skirstomos pagal individo 
indėlį; vėliau bus galima pereiti prie ko- 
munistinės visuomenės organizavimo 
formos, kai bus įgyvendintas garsusis 
principas „iš kiekvieno pagal gebėjimus, 
kiekvienam pagal poreikius“. Tikslesnis 
tokios visuomenės apibūdinimas, mark- 
sistų požiūriu, būtų grynai spekuliaty- 
vus. 

Trečioji marksistinės minties gija — tai 
vienokia ar kitokia perėjimo prie komunis- 
tinės visuomenės koncepcija. Akivaizdu, 
kad materialistinė istorijos samprata 
reiškia, jog kapitalistinis gamybos būdas, 
kaip ir visi ankstesnieji, tėra pereinamasis. 
Marksistai sutaria, jog kapitalistinė siste- 
ma dėl vidinio nestabilumo ir neišvengia- 
mų krizių yra pasmerkta žlugti, nors jie 
nesutaria dėl konkretaus to žlugimo me- 
chanizmo - ar žlugimą lems, pavyzdžiui, 
pelno normos mažėjimo tendencija, ar ne- 
pakankamai auganti vartotojų paklausa. 
Tačiau, kad socializmas ateitų, reikia revo- 
liucinio aktyvumo ir tų, kuriuos kapitalis- 
tine sistema sukuria kaip savo duobkasius — 
darbininkų klasės, kurios gausėjimas ir 
didėjantis santykinis skurdas pastūmės ją 
sukilti. Po revoliucinio perversmo iki susi- 
kuriant komunistinei visuomenei turės būti 
pereinamasis laikotarpis, vadinamoji pro- 
letariato diktatūra. Marksistinės partijos 

santykio su jos atstovaujama klase klausi- 
mas yra bene labiausiai ginčijamas mark- 
sizmo aspektas. Kadangi masinių partijų 
era prasidėjo tik Marxui mirus, jam pačiam 
neteko susidurti su šia problema, taigi kiek- 
vienas — pradedant leninistais su griežtai 
centralizuota „avangardine“ partija, ve- 
dančia paskui save darbininkų mases 
(kurios priešingu atveju būtų politiškai 
nebrandžios), ir baigiant libertariais socia- 
listais, kurių įsitikinimu, politinė galia turi 
būti suteikiama tiesiogiai darbininkų susi- 
rinkimams, - galėjo skelbtis be baimės būti 
sukritikuotas, kad laikysis tikrojo marksiz- 
mo tradicijos. 

Iš šių trijų marksizmo gijų antroji - kur 
sprendžiamas alternatyvios socialistinės 
visuomenės eksplikavimo uždavinys, — 
nepasižymėjo ryškesne pažanga nuo Mar- 
xo laikų. Trečiosios gijos tikslas — perėji- 
mas nuo kapitalizmo į socializmą — pasi- 
rodė daug sudėtingesnis ir painesnis, bent 
jau Vakaruose, nei buvo iš pradžių many- 
ta. Todėl marksistinių teoretikų pastangos 
buvo susijusios daugiausia su pirmąja te- 
ma - praeities ir dabarties visuomenių kri- 
tine analize. 

Vis dėlto per savo „aukso amžių“, nuo 
Marxo mirties 1883 m. iki Pirmojo pasau- 
linio karo, marksizmas iš pažiūros atro- 
dė gana vieninga ir darni doktrina. Šią 
darną daugiausia lėmė Vokietijos social- 
demokratų partijos galia ir prestižas; jos 
1891 m. Erfurto programoje išdėstyta tai, 
kas tapo tradicinėmis doktrinomis: mono- 
polistinių tendencijų kapitalizme stiprė- 
jimas; vidurinės klasės nykimas; proleta- 
riato skurdinimas; gamybos priemonių 
socializacijos beklasėje visuomenėje bū- 
tinumas. Kartu buvo keliami tiesioginės 
visuotinės balsavimo teisės, žodžio lais- 
vės, nemokamo švietimo ir progresyvinių 
mokesčių reikalavimai. 

XIX ir XX amžių sandūroje iškilo du 
nauji elementai. Sisteminė metafizinė pa- 
saulio interpretacija buvo pateikta doktri- 
noje, vėliau pavadintoje DIALEKTINIU 
MATERIALIZMU. Suformuluotas Engelso, 

vėliau perimtas sovietų ortodoksijos, dia- 
lektinis materializmas dialektiką atranda 
ne tik žmonijos istorijoje, bet ir gamtoje — tei- 
giama, kad materiją valdo kiekybės perėji- 
mo į kokybę, neigimo neigimo ir panašūs 
dėsniai. Kolonijinė XIX a. pabaigos ekspan- 
sija marksistus paskatino iškelti įvairių 
IMPERIALIZMO teorijų, iš kurių įtakingiau- 
sia buvo Hilferdingo koncepcija, atkreipusi 
dėmesį į vis didesnį kreditinių institucijų 
įsiviešpatavimą pramonėje ir korporacinių 
nuosavybės formų plitimą. Nacionalinių 
kartelių galios didėjimas, jų siekis mono- 
polizuoti rinkas bei žaliavų šaltinius di- 
dina tarptautinę įtampą. Plinta dempin- 
go praktika, kai prekės, kurių neimanoma 
realizuoti monopolistiškai aukštomis kaino- 
mis vidaus rinkoje, pusvelčiui parduoda- 
mos užsienyje; stiprėja kapitalo eksporto 
tendencija steigiant įmones užsienyje. Dėl 
to kyla tarptautiniai ekonominiai karai 
bei karinė ekspansija į mažiau išsivysčiu- 
sius regionus, ir pirmomis viso šio proce- 
so aukomis tampa laisvė, demokratija, ly- 
gybė. 

Šis Antrojo internacionalo marksizmas — 
taip jis vėliau buvo pavadintas - kurio 
žymiausias atstovas buvo Karlas KAUT- 
SKY, pabrėžė deterministinius Marxo ma- 
terialistinės istorijos koncepcijos aspektus 
ir apeliavo veikiau į Darwiną, o ne į Hege- 
lį. Įsitikinimas kapitalizmo žlugimo ir so- 
cializmo jėgų stiprėjimo neišvengiamumu 
skatino tam tikrą politinį pasyvumą, nes to- 
kiu atveju visada prasmingiau palaukti, kol 
situacija subręs, negu rizikuoti ne laiku 
imantis revoliucinių veiksmų. Ši kaut- 
skiškoji ortodoksija buvo puolama iš 
dešinės Edwardo BERNSTEINO, raginusio 
peržiūrėti tas Marxo doktrinas, kurios, jo 
požiūriu, paseno ir jau netiko aiškinant eko- 
nomiškai išsivysčiusias industrines visuo- 
menes. Iš kairės ją puolė Rosa LUXEM- 
BURG, kuriai kėlė nerimą revizionistinis 
žavėjimasis rinkimų politika ir atšalimas 
tokioms išties revoliucinėms akcijoms kaip 
visuotinis streikas. Vis dėlto įspūdinga or- 
ganizacinė bei rinkiminė Vokietijos social- 

demokratų partijos sėkmė lėmė, kad jos 
propaguojamas trapus revoliucinės doktri- 
nos ir pasyvios politinės praktikos derinys 
iki pat Pirmojo pasaulinio karo išliko vy- 
raujančia pozicija marksizmo sąjūdyje. 
Vokiečių socialdemokratijos peripetijos 
per karą ir iškart po jo turėjo lemiamą 
reikšmę marksizmo evoliucijai. Iki tol 
marksistai mažai dėmesio kreipė į NA- 
CIONALIZMO reiškinį (darbininkų klasė 
neturėjo tėvynės), tad jie buvo užklupti ne- 
pasirengę smurtiniam jo proveržiui pasau- 
liniame kare. Vokiečių partijos skilimas dėl 
karo klausimo ir kairiojo jos sparno su- 
gniuždymas po nesėkmingo 1918-1919 m. 
sukilimo sugriovė hegemoninį jos vaidme- 
nį, kurį perėmė LENINAS bei sėkmingai vei- 
kę bolševikai. Nors didelę įtaką turėjo Leni- 
no imperializmo koncepcija, suformuluota 
remiantis daugiausia Hilferdingo ir Bucha- 
rino idėjomis, svarbiausias jo indėlis į mark- 
sizmo doktriną buvo avangardinės parti- 
jos teorija. Jos novatoriškumą lėmė ne tiek 
idėja, kad partija reikalinga ugdant socia- 
listinį darbininkų sąmoningumą (Kautsky 
su tuo būtų sutikęs), kiek tai, jog partinę 
organizaciją turi sudaryti išimtinai revoliu- 
cionieriai profesionalai, parengti partiniam 
darbui ir tik jį dirbantys. Lenino progno- 
zes apie Rusijoje įvyksiančią buržuazinę de- 
mokratinę revoliuciją, kurioje proletariatas 
atliks vadovaujamąjį vaidmenį, bei jo kuria- 
mą libertarią socialistinę visuomenę Vals- 
tybėje ir revoliucijoje (1917) pralenkė 1917 m. 
revoliucija ir po jos prasidėjęs pilietinis ka- 
ras; taigi tomis sąlygomis parankesnė pa- 
sirodė TROCKIO „permanentinės“ revoliu- 
cijos teorija. Likę vieni pasaulinėje arenoje, 
žlugus Vokietijos revoliucijai, rusų marksis- 
tai susidūrė su ištisa aibe socialistinės eko- 
nomikos organizavimo ir plėtojimo prob- 
lemų, kurias spręsti marksistinė tradicija 
paprasčiausiai nebuvo pasirengusi. Šios 
problemos buvo karštai svarstomos iki 
trečiojo XX a. dešimtmečio vidurio, kai 
triumfavo Stalino „socializmo vienoje at- 
skiroje šalyje“ versija primesdama Sovie- 
tų Sąjungai sterilią ortodoksiją, nuo kurios 

ji ilgai neišsivadavo (žr. SOVIETŲ KOMU- 
NIZMAS). 

Rusų marksistų sėkmė 1917 m. išpro- 
vokavo marksistinio judėjimo už Rusijos ri- 
bų skilimą: vienoje pusėje atsidūrė naujos 
susiformavusios komunistų partijos, perė- 
musios bolševikinį partijos vidaus organi- 
zavimo būdą ir pripažinusios Trečiojo in- 
ternacionalo kontekste sovietų požiūrio į 
pasaulio politiką dominavimą; kitoje pusėje 
liko visi tie, kurie siekė išlaikyti nesovieti- 
nio tipo marksistinę teoriją ir praktiką, nors 
jos perspektyvos buvo gana niūrios. Pas- 
tarųjų padėtį sunkino dar dvi susijusios 
problemos. Pirmoji buvo stalinizmo paliki- 
mas. Daugumos Vakarų Europos marksis- 
tų bolševizavimasis reiškė ne tik tai, kad 
praktinė, jei ne intelektinė, daugelio mark- 
sistų energija buvo pajungta Maskvos dik- 
tatui, bet ir tai, jog tie, kurie šiam diktatui 
nepakluso, susidūrė su nemaloniu faktu, 
kad vienintelėje šalyje, kurioje, kaip atro- 
dė, marksizmas triumfavo, susikūrė tas 
biurokratinis kolektyvizmas, kuriam jie — 
ir juo labiau jų bendrapiliečiai — visai ne- 
pritarė. Antra problema, su kuria susidū- 
rė Vakarų marksistai, buvo akivaizdžiai 
nerevoliucinė darbininkų klasės — pagrin- 
dinio revoliucinio veiksnio marksistinėje 
tradicijoje — laikysena. 

Vieną šių problemų sprendimą teikė ne- 
didelės trockistinės partijos, mėginusios sa- 
vo išlikusį tikėjimą darbininkų klasės re- 
voliucingumu derinti su negailestinga 
Sovietų Sąjungos kritika. Tačiau reikšmin- 
gesnis padarinys buvo tas, kad dauguma 
marksizmo teoretikų atitolo nuo aktyvios 
politikos (GRAMSCI buvo paskutinis 
žymus marksizmo teoretikas, derinęs abu 
šiuos vaidmenis) ir ėmė daugiau dėmesio 
kreipti į intelekto bei kultūros problemas, 
ieškoti sau naudingų sąsajų su kitomis 
filosofijomis. Dauguma žymiausių Vakarų 
Europos ir JAV marksistų per pastarąjį 
pusšimtį metų buvo akademikai, o ne akty- 
vistai; nenuostabu, kad darbininkų judėji- 
mo nuosmukio laikais jų rašiniuose filoso- 
fijos, epistemologijos, metodologijos ir net 

estetikos klausimams atsirado daugiau vie- 
tos nei politikos ar ekonomikos proble- 
moms, o jų pažiūros tapo daug pesimis- 
tiškesnės nei jų ankstesniosios kartos. 

Vis dėlto per dvejetą dešimtmečių po 
1917 m. iškilo du reikšmingi teoretikai, 
LUKACSas ir Gramsci, kiekvienas iš kurių 
kartkartėmis įsitraukdavo į aktyvią politi- 
nę veiklą ir kurių įtaka šiandien tebejaučia- 
ma. Sąmonės vaidmens pabrėžimas anks- 
tyvojo Lukacso darbuose gali būti suvoktas 
kaip teorinis bolševikų revoliucijos atspin- 
dys. Lukacso pateiktoji buržuazinės pa- 
saulėžiūros kritika, pabrėžianti reifikacinį, 
t. y. statinį, fragmentinį ir objektyvistinį jos 
pobūdį, taip pat jo tikėjimas pranašesniu 
proletariato sąmoningumu - kurį, tiesa, 
įkūnija dar ne pats proletariatas, bet revo- 
liucinių intelektualų elitas, - žymėjo 
aukščiausią marksistinio optimizmo paki- 
limo Vakaruose tašką. Tačiau Lukacso nu- 
pieštas vaizdas atitrūko nuo tikrovės žlu- 
gus revoliuciniams sąjūdžiams Vokietijoje, 
Austrijoje bei jo tėvynėje Vengrijoje, tad ga- 
liausiai kaip teoretikas jis atsidūrė sociopo- 
litiniame vakuume. 

Gramsci yra bene svarbiausia figūra vi- 
soje vakarietiškoje marksizmo tradicijoje. 
Jis yra originaliausias iš visų pastarojo 
pusšimčio metų marksistinių teoretikų, ir 
jo įtaka aiškiai matoma visame marksisti- 
nės politikos spektre dešimtmetį po Spalio 
revoliucijos. Bendriausias jo tikslas buvo 
perinterpretuoti antstato vaidmenį mark- 
sistinėje istorinės kaitos teorijoje. Jis mėgi- 
no tai padaryti, pirma, pabrėždamas inte- 
lektualų vaidmenį politikoje ir keldamas 
darbininkų klasei uždavinį kurti savąją 
inteligentiją, antra, atkreipdamas dėmesį į 
hegemonijos įtvirtinimo proceso svarbą — 
proceso, kuriam vykstant proletariatas įgyja 
vadovaujamąjį vaidmenį visų kapitalizmui 
besipriešinančių jėgų atžvilgiu 
vienydamas jas į naują politinį bloką, pajė- 
giantį pasipriešinti buržuazijos hegemoni- 
jai ir galiausiai ją įveikti. Analizuodamas 
šį procesą jis iškėlė pilietinės visuomenės 
ir valstybės santykio problemą pabrėžda- 

mas skirtumą tarp Rusijos, kur revoliucija 
galėjo tiesiogiai pulti valstybę, ir Vakarų, 
kur revoliucijos sėkmė priklauso nuo to, 
kaip įveikiama buržuazijos ideologinė bei 
institucinė hegemonija. 

Marksizmo raidą po Antrojo pasaulinio 
karo nusako dvi priešingos srovės, kiekvie- 
na iš kurių liudija jo atsinaujinimo pastan- 
gas ieškant sąsajų su kai kuriomis naujo- 
mis filosofijos srovėmis. Pirmoji srovė, kurią 
įkūnijo pirmiausia Frankfurto mokykla ir 
vėlyvasis SARTRE'as, pabrėžė subjektyvia- 
ją marksizmo pusę. Sartre'as mėgino mark- 
sizmą sieti su savąja EGZISTENCIALIZMO 
versija; Frankfurto mokyklą labiau veikė 
psichoanalizė, ir jos atstovų darbai pa- 
mažu nutolo nuo tradicinės marksistinės 
politinės bei ekonominės kritikos, juose vis 
labiau buvo pabrėžiami bendresni 
buržuazinės kultūros kritikos aspektai (Zr. 
KRITINĖ TEORIJA). Antrajai srovei, kurios 
atstovai marksizmą mėgino traktuoti kaip 
mokslinę teoriją, daugiausia įtakos turėjo 
struktūralizmo idėjos. Žymiausias šios sro- 
vės atstovas Louisas ALTHUSSERis, savo 
darbuose iškeldamas specifinę „problema- 
tikos“ koncepciją ir pabrėždamas santyki- 
nę mokslų autonomiją, tapo rimta atsvara 
įvairių tipų redukcionizmui, taip pat 
kraštutinėms hėgelistinio marksizmo at- 
mainoms. Vis dėlto ir neostruktūralistinis 
marksizmas, abstrahuodamasis nuo so- 
cialinės gamybos konteksto, galiausiai tapo 
prieglobsčiu intelektiniam elitui, atitrūku- 
siam nuo revoliucinės darbininkų klasės 
veiklos. Struktūralizmo įtakai silpnėjant 
pastaraisiais metais, ypač anglosaksų pa- 
saulyje, radosi įdomių mėginimų peržiūrėti 
marksizmo sąvokas pasitelkiant lingvistinės 
analizės metodus bei lošimų teoriją. 

Taigi iš pateiktos analizės aišku, kad 
XX a. marksizmas darėsi tolydžio vis labiau 
difūzinis. XX a. buvo galima išskirti ketu- 
rias labai skirtingas marksizmo atmainas. 
Pirma, griežtai ortodoksinis marksizmas išli- 
ko tokiose šalyse kaip buvusi Sovietų Są- 
junga ir Kinija, kuriose jis apibrėžė ideologi- 
nius bet kokios socialinės bei politinės 

diskusijos rėmus; antra, egzistavo pragma- 
tiškesnis Vakarų Europos komunistų parti- 
jų marksizmas, savo susitaikymą su vyrau- 
jančiu parlamentarizmo etosu dažnai 
teisinantis supaprastinta Gramsci formule 
(žr. EUROKOMUNIZMAS); trečia, daugelyje 
Afrikos, Centrinės ir Lotynų Amerikos, Piet- 
ryčių Azijos šalių marksizmu buvo nau- 
dojamasi kaip protesto įrankiu prieš eko- 
nominį išnaudojimą ir, dažnai kartu su 
nacionalizmu, kaip masių įsitraukimo į mo- 
dernizacijos procesą ideologija. Galiausiai 
Vakaruose daugelio marksistų dėmesys nu- 
krypo | filosofiją, beveik kaip į savitikslę, taip 
pat į dalykus - tokius kaip literatūros kriti- 
ka, - visiškai nutolusius nuo politikos. 
Kaip politinė doktrina, marksizmas 
susidūrė su labai rimtais sunkumais: kapi- 
talizmo tvirtumas Vakaruose ir realių socia- 
listinių visuomenių Rytuose nepatrauklu- 
mas sužlugdė daugelio marksistų viltis. 
Kaip socialinė ir politinė teorija, marksiz- 
mas susiduria daugmaž su tomis pačiomis 
problemomis kaip ir kiekviena bendra teo- 
rija: griežtai formuluojamos jo tezės būna 
pažeidžiamos, aptakiau formuluojamos jos 
būna neapibrėžtos ir beveik tuščios. Vėlgi, 
kaip ir kitoms tokioms teorijoms, marksis- 
tinei rūpėjo įrodyti, į kokius elementus pir- 
miausia turi būti išskaidoma socialinės tik- 
rovės visuma, kad paskui būtų apibrėžiami 
tokių elementų tarpusavio santykiai. Nors 
primityvios inžinerinės — bazės ir antsta- 
to — metaforos dauguma marksistų seniai 
atsisakė, marksistinei perspektyvai būtina 
ekonominį socialinio gyvenimo aspektą 
vienaip ar kitaip atskirti nuo politinio ir 
ideologinio, tačiau šis uždavinys darėsi to- 
lydžio vis sunkesnis. Dar sunkesnis pasi- 
rodė uždavinys pateikti įtikinamą poli- 
tikos ir ideologijos sąsajų su ekonomika 
vaizdą. Dauguma ankstyvųjų marksistų 
kalbėjo apie šių sąsajų priežastinį pobūdį, 
o vėliau buvo labiau įprasta kalbėti tik apie 
atitikimus ar net atvirai analizuoti tą san- 
tykį funkcionalizmui būdingu būdu. 
Turint omeny, kad marksizmas pra- 
dėjo taip daug skolintis iš kitų socialinių 

teorijų, galbūt jau neverta stengtis atrasti 
specifinę jo esmę. Veikiau jį reikėtų traktuo- 
ti kaip tam tikrą bendrą nuostatą, perspek- 
tyvą, labai plačią sąvokinę sistemą, kurios 
įtaka vis dar juntama. Šiuo požiūriu aki- 
vaizdu, jog daugelis puikių darbų tokiomis 
temomis kaip kapitalistinės valstybės pri- 
gimtis ir funkcijos, atsilikimo ekonomika ir 
politika, taip pat kai kurios šiuolaikinės es- 
tetikos ir ideologijos teorijos daug kuo yra 
skolingos marksizmui. Galima teigti, kad 
teikdamas išliekančios ekonominės nely- 
gybės ir šalių viduje, ir tarp šalių paaiški- 
nimą, taip pat su ja susijusią galios bei do- 
minavimo sistemų analizę ir kartu tokios 
tvarkos kritiką marksizmas tapo įtakin- 
giausia XX a. amžiaus paradigma. DTMcL 


Literatūra 


Anderson, P.: Considerations on Western 
Marxism. London: New Left, 1976. 


Boggs, C. and Plotke, D.: The Politics of Eu- 
rocommunism. London: Macmillan, 1980. 


Carr, E. H.: A History of Soviet Russia. Lon- 
don: Macmillan, 1950- . 


Diggens, J.: The American Left in the Twen- 
tieth Century. New York: Harcourt, Bra- 
ce, Jovanovich, 1973. 


Gay, P.: The Dilemma of Democratic Socia- 
lism: Edward Bernstein’s Challenge to Marx. 
New York: Schocken, 1962. 


Howard, D. and Klare, K. eds: The Un- 
known Dimension: Post-Leninist Marxism. 
New York: Basic, 1972. 


Jay, M.: Marxism and Totality. Berkeley: 
University of California Press, 1984. 


+ Kolakowski, L.: Main Currents of Mar- 
xism. 3 vols. Oxford: Oxford University 
Press, 1978. 


Leninas, V. I.: Valstybė ir revoliucija. Vil- 
nius, 1975. 

Lichtheim, G.: Marxism. London: Rout- 
ledge & Kegan Paul; New York: Pra- 
eger, 1961. 

+ McLellan, D.: Marxism after Marx. Lon- 
don: Macmillan, 1980. 

Salvadori, M.: Kautsky and the Socialist Re- 
volution. London: New Left, 1979. 


350 


Schorske, C.: German Social Democracy, 
1905-1917. Cambridge, Mass.: Harvard 
University Press, 1955. 


Marksizmas-leninizmas - oficialioji Sovie- 
tų Sąjungos ir jos įtakos zonoje esančių Ry- 
tų Europos šalių ideologija. Žr. SOVIETŲ 
KOMUNIZMAS. 


Marsilijus Paduvietis (Marsilio dei Mainar- 
dini; 1275/80-1342) — italų politikos teore- 
tikas. Marsilijus veikiausiai studijavo medi- 
ciną Paduvos universitete. 1313 m. buvo 
išrinktas Paryžiaus universiteto rektoriumi; 
Paryžiuje bendravo su tokiais žinomais ave- 
roistais kaip Petras Abanietis ir Jonas Žan- 
dunietis. Marsilijus išgarsėjo antipopiežišku 
traktatu Taikos gynėjas (Defensor pacis; 1324), 
tapusiu gaire politinės filosofijos istorijoje. 
Kai 1326 m. paaiškėjo veikalo autorystė, 
Marsilijus buvo priverstas bėgti į Bavarijos 
kunigaikščio Liudviko (Louis) dvarą Niu- 
rmberge; popiežius Jonas XXII paskelbė jį ere- 
tiku. Vėliau Marsilijus talkino Liudvikui jo 
karinėse avantiūrose Italijoje. Jis parašė ir 
smulkesnių politinių darbų. Nesutariama, 
ar jam priskirtina kai kurių Aristotelio ko- 
mentarų autorystė. 

Svarbiausias Taikos gynėjo tikslas buvo 
duoti atkirtį popiežystės pretenzijoms į „ab- 
soliučią valdžią“, kurias XIII ir XIV a. skel- 
bė popiežius Inocentas IV, Egidijus iš Ro- 
mos ir kiti (žr. VIDURAMŽIŲ POLITINĖ 
MINTIS). Atkirtis buvo toks svarbus, jog vi- 
siškai sugriovė popiežiaus šalininkų pozici- 
ją, pagal kurią buvo reikalaujama, kad pa- 
saulietiniai valdovai būtų pavaldūs 
popiežiui net tvarkydami „žemiškus“ reika- 
lus, kad jie būtų tik popiežiaus skiriami, tei- 
siami ir prireikus nušalinami. Marsilijus 
ryžosi įrodyti, kad, priešingai, popiežius ir 
visi dvasininkai turi būti pavaldūs - ir ne tik 
tvarkant žemiškus, bet ir „dvasinius“ reika- 
lus, — visai tautai bei pasaulietiniam valdo- 
vui, veikiančiam tautos vardu. Dvasininki- 
jos galia turi apsiriboti sakramentų teikimo 

ir dieviškojo įstatymo dėstymo uždaviniais, 
tačiau net atlikdami šią funkciją dvasinin- 
kai turi būti reguliuojami ir kontroliuojami 
tautos bei jos rinktos valdžios. Tad supran- 
tama, kodėl Marsilijus buvo vadinamas mo- 
derniojo pasaulio pranašu. Jo traktatas pa- 
darė žymų poveikį konciliarizmo sąjūdžiui 
(žr. KONCILIARIZMAS) ir buvo įtakingas 
Reformacijos metais. 

Ne mažiau svarbios ir tos prielaidos, iš 
kurių Marsilijus kildino savo revoliucines 
išvadas. Tos prielaidos priskiriamos jo 
bendrai valstybės teorijai, siejančiai tris 
skirtingas temas. Pirmoji tema — tai ARIS- 
TOTELIO teleologinis požiūris į valstybę 
kaip į priemonę, padedančią sukurti gerą 
gyvenimą. Įvairios valstybės dalys, tarp jų 
ir valdžia, apibrėžiamos pagal tai, kokiu bū- 
du prisideda racionaliai tenkinant žmogaus 
prigimtinį „gero gyvenimo“ siekį. Taigi čia 
pabrėžiamas pozityvus maksimalistinis 
utilitarizmas — nusakant priemones, kurios 
reikalingos siekiant gero gyvenimo, visuo- 
meninės gerovės ir teisingumo tikslų. 

Antroji Marsilijaus politinės teorijos te- 
ma, priešingai, yra negatyvus ir minima- 
listinis utilitarizmas. Čia pabrėžiama žmo- 
nių tarpusavio konfliktų neišvengiamybė 
ir formalių prievartinių įstatymo bei 
valdžios priemonių naudojimo būtinybė 
norint susidoroti su tais konfliktais. Ne- 
naudojant tokių priemonių, pakartotinai 
pabrėžia Marsilijus, Žmonių visuomenė 
susinaikintų. Plėtodamas šią temą jis tei- 
kia pozityvistinį teisės aiškinimą, kuris 
prieštarauja jo nepozityvistinei teisingu- 
mo sampratai (šio skirtumo dažnai nepa- 
stebi jo idėjų aiškintojai). Kitaip nei dau- 
guma viduramžių politinių filosofų, 
Marsilijus mano, kad teisingumas nėra 
būtinoji teisės sąlyga. Būtina tik tai, kad 
teisės taisykles palaikytų prievartos ga- 
lia, t. y. kad jų būtų laikomasi dėl „įsaky- 
mo, paskirstančio bausmes ir malones 
šiame pasaulyje“. Šios taisyklės ir 
valdžia, kurijas įtvirtina, turi būti vienin- 
ga visuma ta prasme, kad visuomenė ne- 
gali išlikti, kai tarpusavyje varžosi dvi ar 

daugiau skirtingu prievartines teises ir 
valdžios institucijų. 

Trečioji Marsilijaus politinės teorijos te- 
ma tokia - vienintelis teisėtas visos politi- 
nės valdžios šaltinis yra tauta. Būtent tau- 
ta, piliečių visuma arba „didžioji jos dalis“ 
turi teisę kurti įstatymus — pati arba per 
išrinktus atstovus — ir būtent tauta turi rink- 
ti, „taisyti“ ir prireikus šalinti valdžią. Mar- 
silijus pateikia daugybę argumentų ginda- 
mas šią respublikonizmo nuostatą. 

Nors visomis trimis Marsilijaus politi- 
nės teorijos temomis rašė ir ankstesni vi- 
duramžių politiniai filosofai, joks kitas fi- 
losofas nekreipė tiek daug dėmesio į antrą 
ir trečią temą. Visi šios emfazės padariniai 
atsiskleidžia tada, kai savo bendrąją politi- 
nę teoriją jis pritaiko bažnytinės politikos 
problemų analizei. 

Pradėdamas pirmąja tema Marsilijus 
krikščioniškąją dvasininkiją traktuoja kaip 
vieną iš sudedamųjų valstybės dalių, ku- 
rių paskirtis — kurti „gerą gyvenimą“ vi- 
siems tikintiesiems. Tačiau, kitaip nei kitos 
valstybės dalys, dvasininkija pirmiausia 
tarnauja tam „geram gyvenimui“, kuris yra 
„būsimo pasaulio“, o ne esamo, siekis. Kaip 
ir kiti averoistai, Marsilijus reiškia abejo- 
nių dėl tokio būsimo gyvenimo įrodomu- 
mo; vis dėlto oficialiai jis pripažįsta 
krikščioniškosios doktrinos tezę, kad būsi- 
mas gyvenimas bus geresnis uz esamą. 
Tačiaujis taip pat laikosi nuostatos, jog pa- 
saulietinės ir religinės vertybės yra iš es- 
mės nesuderinamos; matyt, čia praktikos 
sričiai jis taiko averoistų teorinę doktriną 
apie proto ir tikėjimo nesuderinamumą. 

Tuo požiūriu atsiskleidžia antrosios ir 
trečiosios Marsilijaus temos padariniai. Ka- 
dangi politinę valdžią iš esmės apibrėžia 
prievartinė jos galia, kuri yra būtina siekiant 
minimalaus visuomenės išlikimo tikslo, iš 
čia išplaukia, kad tas aukščiausias tikslas, 
kuriam tarnauja dvasininkija, nesuteikia jai 
aukščiausios politinės galios. Politinės val- 
džios hierarchiją formuoja ne didesnis tam 
tikro tikslo vertingumas, palyginti su ki- 
tais tikslais, bet veikiau specifiškai politinė 

būtinybė turėti vieningą prievartos galią, 
kad neišsprendžiami skirtingų tikslų kon- 
fliktai nesunaikintų visuomenės. Taigi pa- 
saulietinė valdžia, turinti šią prievartos ga- 
lią, politiniu požiūriu yra aukštesnė už 
dvasininkiją. 

Be šio politinio argumento prieš prie- 
vartinės galios skaidymą, Marsilijus, rem- 
damasis religine tradicija, pabrėžia, kad re- 
liginis tikėjimas vertas pagyrimo tik tada, 
kai jis visiškai laisvas. Taigi siekdama at- 
likti savo misiją dieviškoji teisė ir dvasinin- 


kija, kuri jos moko ir ją taiko, negali vartoti 


prievartos šiame pasaulyje. 

Trečioji Marsilijaus tema, RESPUBLI- 
KONIZMAS, taip pat atlieka svarbų vaid- 
menį politiškai subordinuojant dvasininki- 
ją ir popiežių. Taisyklės ir asmenys gali 
turėti įstatymų ir pareigūnų statusą tik ta- 
da, kai juos pasirenka tauta, todėl dieviško- 
sios teisės bei dvasininkijos pretenzijos būti 
atskira, Dievo sankcionuota politine val- 
džia neturi jokio pagrindo. Šis respubliko- 
nizmas nusako ne tik dvasininkijos santy- 
kį su pasaulietine valstybe, bet ir su religijos 
sritimi. Kadangi tauta kaip visuma yra svar- 
besnė už atskiras jos dalis ir kadangi lais- 
vei reikia visų Žmonių sutikimo arba pasi- 
rinkimo, dvasininkai turi būti renkami 
kiekvienos bendruomenės žmonių, bet ne 
skiriami oligarchiškai renkamo popiežiaus, 
o ir pats popiežius turi būti renkamas viso 
krikščioniškojo pasaulio. Taip pat visuoti- 
nai rinktinos tarybos, teikiančios autorite- 
tingą dieviškojo įstatymo interpretaciją. Tai- 
gi Marsilijaus bendra politinė teorija atmeta 
tradicinę monarchinę Bažnyčios struktūrą 
ir reikalauja ją keisti respublikine. AG 

Martovas Julijus Osipovičius (1873-1923) — 
rusų marksistas. Žymiausias MENŠEVIZ- 
MO teoretikas ir LENINO oponentas. Žr. 
SOVIETŲ KOMUNIZMAS. 


Marx Karl (1818-1883) — vokiečių socialinis 
teoretikas, istorikas ir revoliucionierius, ku- 
rio kritinė kapitalistinės visuomenės analizė 
padėjo teorinius pamatus jo vardu apibūdi- 
namam politiniam sąjūdžiui. Pagrindinis 
Marxo įnašas į socialinę ir politinę teoriją bu- 
vo jo materialistinė istorijos koncepcija, pa- 
brėžianti ekonominių veiksnių - sąlygų, ku- 
riomis Zmones gamina ir atgamina savo 
pragyvenimo priemones, - reikšmę formuo- 
jantis kitoms socialinės veiklos sritims. Tad 
politika siaurąja prasme negali būti pa- 
aiškinta neatsižvelgiant į platesnį istorinį ir 
ekonominį kontekstą, kuris lemia jos formas; 
Marxo iškeltos valstybės, revoliucijos bei ki- 
tos teorijos suvoktinos šios bendros kon- 
cepcijos kontekste — koncepcijos, kuri per 
XX šimtmetį padarė didžiulę įtaką visiems 
socialiniams mokslams. 

Ankstyvuoju savo gyvenimo laikotarpiu 
Marxas nuėjo kelią nuo studentiško idealis- 
tinio hėgelizmo iki humanistinio komuniz- 
mo, kurį skelbė gyvendamas Paryžiuje 
1844 m. Gimęs Tryre pasiturinčioje advoka- 
to šeimoje Marxas anksti perėmė ir raciona- 
liai švietėjiškas tėvo pažiūras, ir entuzias- 
tingą barono von Westphaleno (kurio dukrą 
Jenny vėliau vedė) Zavéjimasi romantizmu 
bei utopiniu socializmu. Tačiau studijuoda- 
mas Berlyno universitete Marxas patyrė ten 
vyraujančią hėgelizmo filosofijos įtaką. Dėl 
tolydžio reakcingesnės Prūsijos valdžios po- 
litikos Marxui buvo neprieinama geidžia- 
ma universitetinė karjera, todėl jis ėmėsi žur- 
nalistinės veiklos ir tapo įtakingo Reino 

laikraščio redaktoriumi. Žurnalistinis dar- 
bas suteikė Marxui galimybę iš arčiau susi- 
pažinti su tuometiniais teisiniais bei ekono- 
miniais ginčais ir skatino į HEGELio politinę 
filosofiją pažvelgti iš materialistinės pozi- 
cijos, juo labiau kad laikraščio veikla buvo 
sustabdyta, todėl jis turėjo neplanuoto lais- 
valaikio. Būdamas įsitikinęs, kad vienokios 
ar kitokios atmainos socializmas netrukus 
pateks į politinę darbotvarkę Vokietijoje (ir 
kitur), 1843 m. pabaigoje Marxas persikėlė į 
Paryžių, socializmo teorijos lopšį. Čia jis ne- 
trukus tapo įsitikinusiu komunistu, o Eko- 
nominiuose ir filosofiniuose rankraščiuose (1844) 
išdėstė pirmąją sisteminę savo idėjų versiją. 
Ludwigo Feuerbacho (žr. JAUNAHE- 
GELININKAI) filosofijos veikiamas savąją 
KOMUNIZMO sampratą jis grindė pa- 
brėždamas skirtumą tarp darbo SUSVE- 
TIMĖJIMO kapitalizmo sąlygomis ir komu- 
nistinės visuomenės, kurioje žmonės 
kooperuodami gamyboje galėtų laisvai plė- 
toti savo prigimtinius gebėjimus. Visuome- 
nėje, kurią aprašo klasikinė politinė ekono- 
mika, darbininkai kenčia nuo susvetimėjimo, 
nes jiems nepriklauso jų (jiems primetamo) 
darbo produktai, taigi jie atskiriami ir nuo 
kitų Žmonių, ir nuo gamtos pasaulio. 

Istorinį ir materialistinį šių gana utopi- 
nių idėjų pagrindimą Marxas pateikė po 
dvejų metų Vokiečių ideologijoje (1846), ku- 
rios pagrindinė tezė skelbė, kad „tai, kas 
yra individai, priklauso nuo materialinių jų 
gamybos sąlygų“ (Vokiečių ideologija, p. 16). 
Šioje materialistinėje istorijos koncepcijoje 
gamybos santykių visuma — būdas, kuriuo 
žmonės organizuoja savo socialinę gamy- 
ba, bei įrankiai, kuriais jie naudojasi, — su- 
daro realų visuomenės pagrindą, ant kurio 
iškyla teisinis bei politinis antstatas ir kurį 
atitinka apibrėžtos socialinės sąmonės for- 
mos. Taigi būdas, kuriuo žmonės apsirū- 
pina pragyvenimo priemonėmis — ypač pri- 
klausomybė klasėms, atsirandančioms dėl 
skirtingo socialinių grupių santykio su ga- 
mybos priemonėmis, - lemia visą intelekti- 
nį, politinį ir socialinį gyvenimą. 

Marxas tik kartą buvo rimtai įsitraukęs 

į praktinę politiką revoliuciniais 1848- 
1849 m., irjam buvo nelengva derinti radi- 
kalumą, kurio iš jo buvo reikalaujama kaip 
iš emigrantinės vokiečių darbininkų orga- 
nizacijos, žinomos Komunistų sąjungos 
vardu, lyderio, su nuosaikesniu tonu, ku- 
rio reikalavo kairiųjų liberalų laikraščio 
Neue Rheinische Zeitung redaktoriaus parei- 
gos. Vėlesnės Marxo pažiūros į politiką, po 
to, kai 1849 m. persikėlė į Londoną, turi būti 
aiškinamos turint galvoje jo materialistinės 
istorijos koncepciją. Antai VALSTYBĘ Mar- 
xas suvokė kaip klasinio viešpatavimo įran- 
kį gamybos būdų kaitos procese. Savo 
ankstesniuose darbuose liberalios valstybės 
skelbiamas laisvės bei lygybės teises Mar- 
xas traktavo kaip kompensaciją už kapita- 
lizmo ekonominio gyvenimo ydingumą, 
kaip susvetimėjusią visuomeninę galią; vė- 
liau jis sutelkė dėmesį į valstybės funkcijų 
visuomenėje analizę. Labiausiai supapras- 
tinta jo formuluotė: „iš tikrųjų valstybė yra 
ne kas kita kaip organizacijos forma, būtina 
buržuazijai savitarpiškai užtikrinti savo 
nuosavybę ir savo interesus“ (Vokiečių ideo- 
logija, p. 63). Subtilesnė analizė, pripažįs- 
tanti santykinę valstybės autonomiją, pa- 
teikiama Marxo rašiniuose apie tuometinę 
Prancūzijos (ir Britanijos) politiką, ypač Lu- 
ji Bonaparto Briumero aštuonioliktojoje (1852), 
kurioje jis nagrinėja skirtingų klasinių gru- 
puočių vaidmenį atvedant į valdžią Luji 
Bonapartą. Kitur jis pripažįsta, kad valsty- 
bė gali tarnauti ne visai klasei, o tik klasės 
daliai (pavyzdžiui, finansininkams Luji Pi- 
lypo valdymo laikais); arba kad viena kla- 
sė gali kontroliuoti valstybę tarnaudama ki- 
tos klasės tikslams (pavyzdžiui, vigai, kurie 
tenkino vidurinės klasės interesus Angli- 
joje). Santykinai atsilikusiose šalyse, ku- 
riose klasės nėra aiškiai diferencijuotos, 
valstybė, Marxo manymu, gali atlikti au- 
tonominį vaidmenį, kaip ir absoliutinėse 
Europos monarchijose, perėjimo nuo feo- 
dalinės prie buržuazinės santvarkos lai- 
kotarpiu. 

Materialistinei istorijos koncepcijai 
priskiriama ir idėja, kad tam tikrame savo 

evoliucijos tarpsnyje gamybinės jėgos per- 
auga gamybinius santykius, kurie tampa 
pančiais ir provokuoja socialinę revoliuci- 
ją. Revoliuciją Marxas apibrėžia kaip „va- 
romąją istorijos jėgą“, ir visos jo studijos ki- 
tose srityse buvo skirtos šios varomosios 
jėgos šaltinių paieškai. Pavyzdžiui, savo 
didžiuliame Kapitale (1867-), kuris buvo pa- 
grindinis ilgalaikės tremties Londone re- 
zultatas, jis mėgina atskleisti kapitalistinio 
IŠNAUDOJIMO ištakas ir istorinę jo lemtį. 
Analizuodamas pridėtinės vertės pobūdį 
kapitalizmo sąlygomis, didėjantį ekonomi- 
nių krizių intensyvumą, pelno normos 
mažėjimo tendenciją Marxas priėjo prie 
išvados, kad kapitalizmas negali ilgai 
išsilaikyti. Jo baigtį ženklinanti proletarinė 
revoliucija, kuri paprastai bus prievartinė 
(nors Marxas numatė ir taikaus perėjimo į 
socializmą galimybę kai kuriose šalyse), 
pirmiausia įvyks pramoniniu požiūriu la- 
biausiai išsivysčiusiose šalyse (nors jis nu- 
matė ir jos galimybę Rusijoje), o vėliau 
apims visą pasaulį. 

Porevoliucinės politikos tema Marxas 
pateikia tik padrikų pastabų. Paryžiaus ko- 
munos patirtis Marxui parodė, kaip gali- 
ma įveikti atotrūkį tarp valstybės ir pilieti- 
nės visuomenės. Jis sveikino Komunos 
siūlymus, kad visi pareigūnai, įskaitant 
teisėjus, būtų renkami visuotiniu balsavi- 
mu ir galėtų būti atšaukiami bet kuriuo me- 
tu; kad pareigūnams būtų mokamos algos, 
neviršijančios fizinio darbo darbininkų at- 
lyginimo dydį; kad reguliarioji kariuome- 
nė būtų pakeista liaudies milicija; kad iš po- 
licijos ir Bažnyčios būtų atimta politinės 
įtakos galia. Marxas taip pat svarstė klau- 
simą, ar Komunos iniciatyva negalėtų tap- 
ti provaizdziu decentralizuotai, federacinei 
politinei struktūrai, taip pat kooperatyvų 
veikla grindžiamai ekonomikai, vienijamai 
bendro plano, - taip nutoldamas nuo labiau 
centristinių ir autoritaristinių Komunistų 
manifesto (1848) siūlymų. Gotos programos 
kritikoje (1875) Marxas kalbėjo apie revoliu- 
cinę proletariato diktatūrą, kuri valstybę 
pertvarkytų taip, kad „iš organo, stovinčio 

virš visuomenės, ji virstų organu, visiškai 
pajungtu visuomenei“. Nors Marxas ne- 
daug kalba apie komunistinę visuomenę, 
paprastai jis leidžia suprasti, kad politika 
joje bus nereikalinga. 

Kitaip nei dauguma ankstesnių politi- 
kos teoretikų, Marxas nepateikė sisteminės 
šio dalyko analizės. Tai paaiškinama kelio- 
mis aplinkybėmis. Jo teorijos struktūroje 
politika kildinama iš ekonomikos. Būtent 
ekonomika labiausiai traukė Marxo dėmesį, 
o jo numatytas išsamus veikalas, kuriame 
turėjo būti išdėstyta politinių formų pri- 
klausomybė nuo ekonominių, liko nebaig- 
tas; taigi Marxo pažiūras galima rekonst- 
ruoti daugiausia is jo ad hoc komentarų apie 
tuometinę politiką. Praeityje tokiai re- 
konstrukcijai trukdė faktas, kad Marxo 
idėjoms tapus jo vardu pasivadinusio ju- 
dėjimo oficialiąja doktrina, jo idėjos kartu 
tapo smarkios politinės polemikos ar net 
iškraipymų objektu. Be to, faktas, kad Mar- 
xo idėjos gerokai keitėsi, skatino abejones 
dėl jo minties nuoseklumo ir spėliones, kad 
realiai būta dviejų Marxų - jaunojo huma- 
nistinio filosofo penktojo XIX a. dešimt- 
mečio pradžioje ir vėlesniojo griežtesnio, 
deterministiškai nusistačiusio socialinio ir 
ekonominio teoretiko. Turint omeny dar ir 
tai, jog Marxas paveldėjo hėgeliškąjį sąvo- 
kų lankstumą bei atvirumą, nenuostabu, 
kad jo dialektika tapo pačių įvairiausių in- 
terpretacijų objektu. 

Marxo požiūrio į politiką stiprybė yra 
tai, kad jis ją įterpia į socialinio ir ekono- 
minio pasaulio kontekstą ir remdamasis 
IDEOLOCGIJOS doktrina politinių veiksnių 
savivoką kildina iš socialinių grupių kon- 
flikto kuriant bei skirstant ekonominius 
išteklius. Šioje schemoje Marxo analizė yra 
įtikinamiausia ten, kur ji mažiausiai reduk- 
cionistinė, - pavyzdžiui, aiškinant Luji Bo- 
naparto įsitvirtinimą valdžioje. Silpnesnis 
yra prognostinis bei preskriptyvusis Mar- 
xo idėjų aspektas. Jo paties teorija draudė 
siūlyti tai, ką jis vadino „virtuviniais atei- 
ties receptais“, tačiau tvirtas jo tikėjimas 
greita proletarinės revoliucijos pergale Va- 

karuose nepasitvirtino, 0 jo piešiamas atei- 
ties komunistinės visuomenės vaizdas, 
daugelio įsitikinimu, pagrįstas naivia ir 
vienpusiška Žmogaus prigimties sampra- 
ta. Vis dėlto žvelgiant į visą socialinių 
mokslų sritį, Marxas buvo bene įtakingiau- 
sia XX a. figūra. DTMcL 

Masinė visuomenė. Šiais laikais šiuo ter- 
minu paprastai vadinama gyventojų 
skaičiaus požiūriu didelė visuomenė, ku- 
riai kartu būdingas socialinės, politinės ir 
ekonominės struktūros amorfiškumas. 
Idealaus tipo masinės visuomenės moralė- 
je viešpatauja nesaistomas individualiz- 
mas, jos vartotojiškai elgsenai būdingas he- 
donizmas, o santykius šeimose, tarp 
kaimynų, Bažnyčioje ar mokykloje nusako 
visuotinis palaidumas. Tam masinės visuo- 
menės stereotipui, kurį kūrė SPENGLERis, 
Hannah ARENDT ir per praeitą pusamžį 
daugelis kitų autorių, būdingiausia, kad 
masės vaizduojamos kaip palanki dirva 
despotizmui atsirasti. Manoma, kad masi- 
nės visuomenės palaidumas, atomistinis, 
neorganinis jos pobūdis skatina tolydžio 


MASINĖ VISUOMENĖ 


vis labiau centralizuotą valdžią, — iš dalies 
dėl natūralaus politinio bendrumo siekio, — 
negana to, tokia visuomenė idealiai tinka to- 
talitarinių vadų ambicijoms realizuoti, taigi 
šie ją skatina. Visų šių autorių masinė visuo- 
menė suvokiama kaip labai tikėtinas indust- 
rializacijos ir demokratizacijos padarinys. 

Masinės visuomenės idėja pirmąkart iški- 
lo kaip baiminga reakcija į Prancūzijos re- 
voliuciją, taip pat ir į industrinę revoliuciją. 
Tokie mąstytojai kaip BURKE’as, BONALDas, 
HEGELis, COLERIDGE’as ir TOCOUEVILLE'is 
abi šias revoliucijas suvokė kaip griauna- 
mąją jėgą, naikinančią senąsias priklauso- 
mybes, kurios žmones siejo į giminę, kastą, 
Bažnyčią, gildiją, kaimą ar miestą. Savo įta- 
kingąjį veikalą Apmąstymai apie Prancūzijos 
revoliuciją (Reflections on the Revolution in Fran- 
ce) Burke’as parašė plėtodamas daugiausia 
tokią temą: tradicijos dezintegracija vyksta 
kylant naujai demokratinei valdžiai ir atsi- 
randant masei, t. y. „nevisuomeniškų, neci- 
vilizuotų, netvarkingų pirmykščių gaivalų 
chaosui“ (p. 195). Konservatyvioji ir iš da- 
lies liberalioji Europos mintis buvo smarkiai 
veikiama Burke'o pateikto masių ir jas ku- 
riančių jėgų vaizdinio. 

Indrustinė revoliucija, kaip tradicijų 
šalininkų baimių dėl socialinės tvarkos 
žlugimo priežastis, ypač raiškiai matoma 
prancūzų ir vokiečių konservatorių dar- 
buose, tačiau negalima pamiršti ir tokių 
visuomenės nuomonės formuotojų Angli- 
joje kaip Coleridge'as, Southey ir Matthew 
Arnoldas, kurie ekonominės revoliucijos 
„komercializmą“, „mechanicizmą“ ir „fi- 
listinizmą“ laikė visuomeninės drausmės 
ir tikrosios kultūros pagrindų griuvimo 
veiksniu. Tocgueville'io įsitikinimu, pramo- 
ninės gamybos atsiradimas skatina klasių 
kovą ir tradicinių bendruomenių irimą. 

Visą XIX a. buvo baiminamasi artėjančio 
„masių amžiaus“. Tocgueville'is, Kierke- 
gaard'as, Burckhardtas ir NIETZSCHE buvo 
vieni iš tų, kurie tiksliai apibūdino šias bai- 
mes. Šį „amžių“ jie įsivaizdavo kaip beveik 
tiesioginį demokratijos ir mažoritarizmo 
padarinį, talkinamą sekuliarizmo bei jo 

sukeltos šventumo erozijos, unifikuojančių 
įsitikinimų, bendruomenę skaidančio indi- 
vidualizmo, taip pat to visur plintančio 
reiškinio, kurį Tonniesas vadino Gesell- 
schaft, o Maxas Weberis „racionalizacija“. 
Galutinis ir visuotinis šios raidos padari- 
nys, beveik visų masinės visuomenės teore- 
tikų įsitikinimu, bus naujos, precedento ne- 
turinčios absoliučios valdymo galios, kuri 
vienu metu yra ir masinės visuomenės pa- 
darinys, ir vienintelė tų masių valdymo 
priemonė, atsiradimas. 

Masinės visuomenės idėja plačiai pa- 
plito XX a. Spengleris, rašęs prieš Pirmąjį 
pasaulinį karą, mases ir cezarizmą įsivaiZ- 
davo kaip vakarietiškųjų visuomenių atei- 
ti. Ispanų filosofas Ortega y Gassetas 
1929 m. paskelbė knygą Masių sukilimas, 
kurioje aprašė ne tik masinę visuomenę, bet 
ir „masinį žmogų“ - žmogų, kurį pagimdo 
kultūrinė dezintegracija bei socialinė ato- 
mizacija ir kuris tampa natūralia totalitari- 
nių despotų auka. Peteris Druckeris, Her- 
manas Rauschningas ir Emilis Ledereris 
buvo vieni pirmųjų, masinę visuomenę su- 
vokusių kaip totalitarizmo irštvą — šią po- 
ziciją po Antrojo pasaulinio karo išgarsino 
Hannah Arendt savo didžiulėje rusų ir vo- 
kiečių TOTALITARIZMO studijoje. 

Nors terminas „masinė visuomenė“ šiuo- 
laikinėje literatūroje plačiai vartojamas, jis 
turi ir savo kritikų, tokių kaip Edwardas Shil- 
sas, Joyce’as Cary ir Danielas Bellas. Jie nei- 
gia ne tiek pačią juo reiškiamą idėją, kiek 
termino tinkamumą apibūdinant šiuolaiki- 
nes demokratines industrines visuomenes. 
Jie įrodinėja, kad senųjų, ikimasinių, visuo- 
menių organiškumo tezė nepakankamai pa- 
grįsta ir kad negatyvistinių epitetų „masinė 
visuomenė“, „masinė kultūra“ ar „masių 
amžius“ taikymas šiuolaikinės demokra- 
tinės ir pramoninės plėtros amžiui, kuris 
žmonėms teikia tolydžio daugiau laisvės, 
mobilumo ir atvirumo galimybių, tėra kai 
kurių teoretikų nesusivokimo padarinys. 
Tačiau, nepaisant šios kritikos, terminas 
„Masinė visuomenė“ vargiai ar praras nei- 
giamą reikšmės atspalvį. RN 

Maurras Charles (1868-1952) — prancūzų 
rašytojas, žurnalistas ir politikas. Maurra- 
sas buvo „integralinio nacionalizmo“ teo- 
retikas ir 1899 m. įsteigto nacionalistinio 
sąjūdžio Action Française lyderis. 

Action Française sąjūdis niekada nebu- 
vo labai skaitlingas, tačiau padarė didžiulį 
politinį ir literatūrinį poveikį ne tik Prancū- 
Zijoje, bet ir Italijoje, Ispanijoje, Belgijoje bei 
Rytų Europoje. Tai lėmė pirmiausia Maur- 
raso rašiniai bei jo žurnalas L Action Francai- 
se, tapęs dienraščiu 1908 m. Monarchijos 
tyrimas (L Enguėte sur la monarchie), išleistas 
1900 m., buvo garsiausias Maurraso darbas. 
Iš daugelio vėlesnių darbų svarbiausios jo 
minties raidos gairės buvo Athinea (1901), 
Religinga politika (La Politigue religieuse; 
1912), Romantizmas ir revoliucija (Romantis- 
me et rėvolution; 1922), Mano politinės idėjos 
(Mes Idées politiques; 1937) ir Vieninga Prancū- 
zija (La Seule France; 1941). Tapęs Acadėmie 
Frangaise nariu 1939 m. Maurrasas mėgino 
atlikti Viši režimo teoretiko vaidmenį. Nuo 
1940 iki 1944 m. jis organizavo smurtinę an- 
tisemitinę kampaniją ir gyrė Viši rasinius 
įstatymus, labai panašius į analogiškus na- 
cių įstatymus; kovojo su pasipriešinimo ju- 
dėjimu, golizmu ir apskritai su Sąjunginin- 
kų karo pastangomis. Išlaisvinus Prancūziją 
jis buvo nuteistas kalėti iki gyvos galvos dėl 
bendradarbiavimo su priešais. 

Visų Maurraso idėjų pagrindas yra tai, 

kad tautai kaip visumai teikiama absoliuti 
reikšmė. Maurrasas priėjo prie išvados, kad 
siekiant sustabdyti tautos dekadansą ir ga- 
rantuoti to harmoningo, unikalaus darinio, 
jo vadinamo „dievaite Prancūzija“, tvaru- 
mą būtina atmesti filosofines prielaidas, ku- 
riomis rėmėsi Respublika ir Prancūzijos re- 
voliucija, tarp jų ir prigimtinės teisės teoriją, 
ir pakeisti jas monarchijos principu. Ši nuo- 
stata, jo įsitikinimu, yra būtina bet kokio 
nacionalistinio mąstymo išvada, išreiškian- 
ti „integralinį nacionalizmą“. 

NACIONALIZMAS Maurrasui buvo vi- 
sų pirma estetinė koncepcija: jis buvo įsiti- 
kinęs, kad Prancūzija yra stebuklas, kuriam 
neprilygsta jokia pasaulio šalis. Tačiau jis 
taip pat manė, kad nacionalizmas turi ir 
metafizinę esmę, kad tauta laikytina tikslu 
savaime absoliučia prasme: Prancūzija tu- 
ri kūną, dvasią ir prigimtinį grožį. Tačiau 
ši dievaitė gali pražūti: ji reikalauja, kad ja 
būtų nepaliaujamai rūpinamasi. Šiam ab- 
soliučiam nacionalizmui reikia, kad būtų 
šalinama visa, kas silpnina tautos organiz- 
mą, pirmiausia, kad būtų atsikratyta bet ko- 
kios demokratijos. Jo įsitikinimu, pri- 
pažinus demokratiją šalis gali tik žlugti, 
taigi patriotizmui reikia stipraus, stabilaus, 
pastovaus režimo, kuris nepriklausytų nuo 
kintančios daugumos ar atskirų interesų, ki- 
taip sakant, būtinas monarchinis režimas. 
Karalius, tautos tarnas, rodo jos vienybę, 
suverenitetą, tęstinumą. 

Norint garantuoti, kad tauta išliks, rei- 
kia ją ginti ne tik nuo užsienio agresijos, bet 
ir nuo vidaus priešų. Jo įsitikinimu, Respub- 
lika išsižadėjo tautinio katalikiškojo pavel- 
do ir atsidavė „keturiems susivienijusiems 
luomams“ — žydams, užsieniečiams, maso- 
nams ir protestantams. Tik paveldimoji mo- 
narchija gali tautą išvaduoti nuo šio jungo 
ir išspręsti socialinį klausimą integruoda- 
ma proletariatą į tautinę bendruomenę. Siek- 
dami šios proletariato ir tautos santaikos 
Maurrasas su bendraminčiais atmetė kapi- 
talizmą bei liberalizmą ir propagavo savąją 
KORPORATYVIZMO versiją bei vienijimąsi 
su revoliuciniu SINDIKALIZMU. ZS 

Mensevizmas - idėjos, kurias skelbė men- 
ševikai, Rusijos socialdemokratinės darbo 
partijos frakcija, susiformavusi 1903 m. po 
bolševikų atskilimo (žr. BOLŠEVIZMAS). 
Menševikai siekė didesnio partijos atviru- 
mo ir, atrodo, buvo ištikimesni klasikiniam 
MARKSIZMUI laikydamiesi įsitikinimo, kad 
socialistinė revoliucija turi palaukti toles- 
nės Rusijos industrializacijos. Žr. SOVIE- 
TU KOMUNIZMAS. 


Merkantilizmas - idėjos bei jomis grin- 
džiamos politinės priemonės, kurios rėmė- 
si XVII-XVIII a. Europoje įsivyravusia eko- 
nomine prekybos balanso doktrina. 
Thomasas Munas (1571-1641) šią doktri- 
nos esmę suformulavo savo veikale Anglijos 
praturtėjimas iš užsienio prekybos (England's 
Treasure by Foreign Trade; 1664): „Visai pa- 
prastas mūsų turtėjimo ir aukso atsargų di- 
dinimo būdas yra prekyba su užsieniu, kur 
dera laikytis šios taisyklės: užsieniečiams 
turime kasmet parduoti prekių už dides- 
nę vertę nei vertos mūsų suvartojamos jų 
prekės“. Kadangi turto ištekliai pasaulyje 

riboti, ekonominė veikla neišvengiamai su- 
sijusi su konfliktu — viena šalis praranda 
tai, ką laimi kita. Panašiai kaip nesutaiko- 
mais buvo laikomi skirtingų šalių nacio- 
naliniai interesai, merkantilistai potencia- 
liai nesutaikomais laikė tam tikros šalies 
nacionalinius ir privačius interesus šalies 
viduje. Valstybių ir individų savanau- 
diškumo bei ekonominio gyvenimo regla- 
mentavimo būtinybės pabrėžimas yra bū- 
dingosios merkantilistinės minties 
nuostatos. Du tarpusavyje susijusius mer- 
kantilizmo tikslus — šalies galios stiprini- 
mą ir jos turtinimą — reikėtų aiškinti nepa- 
mirštant intensyvių tarptautinių varžybų, 
kurios buvo būdingos XVII amžiui. 

Siekdami teigiamo prekybos balanso 
merkantilistai reikalavo, kad valstybė įvai- 
riomis nuolaidomis skatintų prekių 
išvežimą ir muitais stabdytų jų įvežimą. 
Jiems atrodė, kad ribodama pigių žaliavų 
įvežimą ir skatindama galutinių produktų 
išvežimą valstybė gali pasiekti teigiamą 
prekybos balansą. Su šia politika sietinos 
pastangos įsigyti kolonijų, šalies pramonės 
protegavimo priemonės, monopolinių tei- 
sių teikimas prekybos bendrovėms, laivi- 
ninkystės kontrolės priemonės (pvz., Na- 
vigacijos įstatymas Anglijoje). Siekiant 
išlaikyti konkurencingą šalies prekių kai- 
ną pasaulinėje rinkoje dažnai buvo reko- 
menduojama mažinti atlyginimą už darbą. 
Merkantilizmo teoretikai taip pat propaga- 
vo gyventojų gausinimo priemones. Be Mu- 
no, svarbūs šios tradicijos atstovai buvo se- 
ras Williamas Petty (1623-1687), Josiah 
Childas (1630-1699) ir Jean-Baptiste Col- 
bertas (1619-1683), Liudviko XIV valdymo 
laikų finansų ministras. 

Terminą „merkantilizmas“ arba „mer- 
kantilistinė sistema“ pirmąkart pavartojo 
prancūzų fiziokratas Mirabeau 1763 m., vė- 
liau jį išpopuliarino Adamas SMITHas sa- 
vo Tautų turte (The Wealth of Nations; 1776). 
Abu smerkė ankstesnių ekonominių teore- 
tikų protekcionizmą ir gynė laisvą preky- 
bą. Smithas įrodinėjo, kad merkantilistai 
painioja turtą su pinigais arba auksu ir kad 

pirkliai bei gamintojai, naudodamiesi šiuo 
paklydimu, išsireikalauja valstybinės reg- 
lamentacijos priemonių, kurios juos apsau- 
go nuo konkurencijos. Dėl šios Smitho kri- 
tikos merkantilizmas buvo smerkiamas 
beveik visą XIX a. 

Merkantilizmą iš naujo ėmėsi ginti vo- 
kiečių istorikai, pirmiausia, 1884 m., Gus- 
tavas Schmolleris, kuris matė akivaizdų jo 
ryšį su nacionalizmu. Anot Schmollerio, 
merkantilizmas yra pirmiausia valstybės 
stiprinimo priemonė šalinant prekybos bar- 
jerus šalies viduje ir įtvirtinant jos poziciją 
pasaulio ekonomikoje. Merkantilizmą gy- 
nė ir J. M. KEYNESas savo Bendrojoje teorijo- 
je (The General Theory; 1936). Jis teigiamai 
vertino merkantilistines valstybinės regla- 
mentacijos priemones kaupiant šalies vidu- 
je pinigų atsargas ir palaikant žemas palū- 
kanų normas. Dabartinius tyrėjus labiau 
domina ne merkantilizmo kritika, 0 jo ap- 
raiškos įvairiose šalyse bei konkrečios 
XVII a. aplinkybės, sudariusios sąlygas jam 
atsirasti. TAH 

Merleau-Ponty Maurice (1908-1961) — 
prancūzų filosofas. Merleau-Ponty įnašas 
į politinės minties raidą yra jo mėginimas 
suderinti MARKSIZMĄ su fenomenologija. 
Per Antrąjį pasaulinį karą jis buvo įsitrau- 
kęs į Pasipriešinimo judėjimą, susibičiuliavo 
su daugeliu radikalių intelektualų, tarp jų su 
Jean-Paulu SARTRE'u, su kuriuo 1945 m. js- 
teigė žurnalą Les Temps Modernes. Iki 1950 m. 
jis buvo žurnalo politinis redaktorius, pri- 
sidėjęs prie egzistencialistinės pasaulio įvy- 
kių analizės. Jis prijautė Komunistų parti- 
jai, tačiau nemėgo stalinizmo, todėl vengė 

tapti jos nariu. 1952 m. jis išėjo iš žurnalo 
redakcijos protestuodamas prieš jos taiks- 
tymąsi su tuo, ką laikė imperialistine So- 
vietų Sąjungos politika Korėjoje. Susipykęs 
su Sartre'u jis suartėjo su komunistais, 
tačiau 1955 m. pasiskelbė apskritai nusivy- 
lęs marksizmu. Nuo tada jis mažai rašė po- 
litikos temomis, nors parėmė trumpalaikę 
socialistinę Mendės-France'o vyriausybę. Iš 
esmės Merleau-Ponty buvo veikiau rašyto- 
jas ir akademikas, o ne aktyvus politikas. 
1952 m. jis buvo paskirtas vadovauti pres- 
tižinei Collėge de France filosofijos kated- 
rai. Prieš pat mirtį jis buvo grįžęs prie po- 
litikos filosofinių pagrindų analizės, nors 
daugiausia domėjosi kalbos ir estetikos 
problemomis. 

Svarbiausi politiniai Merleau-Ponty dar- 
bai yra Humanizmas ir teroras (1947) bei Dia- 
lektikos nuotykiai (1955). Pirmame ginama re- 
voliucinės prievartos idėja, o antrame gerokai 
atsargiau analizuojamos dialektikos peripe- 
tijos tose pomarksistinės filosofijos atmaino- 
se, kurios propagavo tokią prievartą. Kitos 
jo esė politinėmis temomis pasirodė knygo- 
se Suvokimo primatas (1947), Prasmė ir bepras- 
mybė (1948) ir Ženklai (1960). Raktas į Mer- 
leau-Ponty politinius rašinius — pamatinės 
filosofinės jo nuostatos. Jos išdėstytos Suvo- 
kimo fenomenologijoje (1945), kurios pratarmėje 
pateikiama Merleau-Ponty egzistencinės fe- 
nomenologijos santrauka. Tiesa, po mirties 
išleistas nebaigtas darbas Matoma ir nemato- 
ma (1964) jau liudija, jog ši nuostata buvo iš 
esmės peržiūrėta. 

Merleau-Ponty politinėje filosofijoje mė- 
gina suderinti tris pagrindinius požiūrius — 
fenomenologiją, EGZISTENCIALIZMĄ ir 
marksizmą. Fenomenologija jam teikia są- 
vokų aiškinant, kokiu būdu pasaulyje atsi- 
randa prasmės, ir nuolat kvestionuojant vi- 
sas tas prasmes, kurias kasdieniame 
gyvenime traktuojame kaip savaime supran- 
tamas. Anot Merleau-Ponty, savo aplinką 
pirmiausia formuojame per suvokimo aktus, 
kurie išreiškia kompleksinę mūsų kūnų ir 
pasaulio sąveiką. Taip įgyjame kintančių ir 
nevienareikšmių, tačiau vis dėlto prasmin- 

gų formų suvokimą. Iš chaoso kurdami dar- 
nųjį pasaulį nesiremiame samoningumu, nes 
mūsų protas jau yra įkūnytas prasmingumo 
situacijose iki jų refleksijos. Merleau-Ponty 
įsitikinimu, visos teorijos bei jų išraiška, 
kurias galiausiai primetame šiam „gyvajam 
pasauliui“, tėra išvestinės, antrojo lygmens, 
sąvokos, randančios, bet niekada adekvačiai 
neišreiškiančios, pirminę turtingesnę patir- 
tį. Jos yra tokios pat fragmentinės, perspek- 
tyvistinės, atviros ir nevienareikšmės kaip 
ir pirminis juslinis suvokimas. Taigi Mer- 
leau-Ponty prieina prie radikaliai antide- 
kartiškos išvados, kuri jam leidžia atmesti 
subjekto—objekto dichotomiją tiek idealisti- 
niu, tiek empiriniu pavidalu. 

Iš čia išplaukia ir Merleau-Ponty egzis- 
tencializmo tezė, kad būtis (egzistencija) vi- 
sada yra pirmesnė už esmę: niekada nega- 
lime pakilti virš savo padėties mėgindami 
ją apibrėžti ar pasiekti absoliučių Žinių; vei- 
kiau pasauliui suteikiame prasmes savo 
veiksmais. Jei įžvelgiame kokią nors pras- 
mę istorijoje, tai tik todėl, kad įvykių logi- 
ką suvokiame iš savo pačių, kaip veikiančių 
būtybių, perspektyvos. Ir jei bandome 
aiškinti tą prasmę, tai turime pripažinti, kad 
tai padaryti galime tik iš dalies ir išlieka 
galimybių ją interpretuoti. 

Šia egzistencine fenomenologija remia- 
si Merleau-Ponty marksizmas ir politinė 
teorija. Ji numato visas tas doktrinas ar ju- 
dėjimus, kuriems reikia visiško išmanymo 
ir galutinių istorinių sprendimų. Tokius 
įsitikinimus jis tapatina su tuo racionaliz- 
mu, pasak kurio pasaulis gali būti visiškai 
pažinus, tad ir valdomas. Šia chimera va- 
dovaujasi LIBERALIZMAS, kuris kliaunasi 
individo gebėjimu daryti racionalius spren- 
dimus, taip pat ortodoksinis marksizmas, 
kai skelbiasi pažinęs istorijos dėsnius. Kai 
marksizmas tariamai atranda tikrąją istori- 
nės raidos kryptį ir proletariatą sutapatina 
su tais, kurie ta kryptimi Zengia, jis tampa 
racionalistine, o ne dialektine teorija. 
Režimai, pagrįsti tokiomis idėjomis, 
neišvengiamai tampa inertiški, uždari ir 
prievartiniai, nes nėra pajėgūs prisitaikyti 


MICHELS 


prie pokyčių bei atsitiktinių veiksnių, kurie 
neišvengiamai veikia visus sprendimus. 

Merleau-Ponty siūlo vadovautis verčiau 
tokia politine nuostata, kuri pripažįsta, kad 
istorija yra atsitiktinumų virtinė ir politika 
yra rizikinga Žmonių prievartavimo prak- 
tika. Iš pradžių šią koncepciją jis vadino fe- 
nomenologiniu marksizmu, tačiau vėliau 
ją įvardijo kaip naująjį liberalizmą. Tokia 
politika nemėgina įvykių rikiuoti pagal ko- 
kį nors išankstinį planą. Ji pripažįsta, kad 
negalime įvaldyti istorijos, nes jos institu- 
cijos klostosi intersubjektyvumo pasauly- 
je, kuriame individų veiksmai nukreipia- 
mi į bendrąjį padarinį, už kurį niekas 
atskirai nėra atsakingas. Tačiau kadangi is- 
torija yra intersubjektyvumo padarinys, joje 
regimi Žmogaus tikslai. Kaip ir jutiminio 
suvokimo, jos prasmė yra atvira, nors ne 
savavališka; ji palieka laisvės įvairioms ga- 
limybėms, tad ir tam tikrą laisvę siekiant 
nukreipti įvykius geidžiama linkme, jei 
mums pavyksta išsiaiškinti esamas alter- 
natyvas ir pasirūpinti parama vienai iš tų 
alternatyvų. 

Taigi fenomenologinis marksizmas tei- 
gia, kad protas pasaulyje pasireiškia tik kaip 
konkretus ir niekada nebaigiamas projektas. 
Jis turi skausmingai gimti siejant skirtingas 
perspektyvas žmonėms tarpusavy bendrau- 
jant ir kovojant. Jis neteikia jokių garantijų; 
jis nėra iš anksto egzistuojanti idėja, kurią 
elitas turėtų teisę mums primesti tariamam 
mūsų pačių labui. Taigi jo politika įvykius 
vertina vykstant konkrečiai jų raidai. Ji mė- 
gina daryti įtaką masių sąmoningumui, plės- 
ti jj suvokdama, kad būtent masinio lygmens 
veiksmai istorijoje prasmingi. Tai yra politi- 
ka be iliuzijų. Ji išlieka revoliucinė, nes ne- 
apsiriboja kokiais nors galutiniais tikslais; 
tačiau ji taip pat išpažįsta humanistinę ben- 
drabūvio galimybių plėtojimo vertybę. Ji su- 
vokia, kad laisvė reiškia mūsų gebėjimą 
transcenduoti esamybę atveriant naujas 
galimybes ir kartu išsaugant sukauptas tra- 
dicines tiesas. Taigi ji turi mesti iššūkį vi- 
soms materializuotoms struktūroms, kurios 
gniuždo mūsų kūrybines galias. Raciona- 

lizmas šiuo požiūriu ypač pavojingas, nes 
siūlo sprendimus be jokių alternatyvų. 

Merleau-Ponty galiausiai priėjo prie 
išvados, kad marksistinis įsitikinimas 
išskirtine istorine proletariato misija 
prieštarauja šiai dialektinės ir atviros po- 
litikos vizijai. Jis pradėjo reikšti simpati- 
jas nekomunistiniams kairiesiems, tiesa, 
kartu skelbdamas visos šeštojo XX a. 
dešimtmečio politikos betiksliškumą. Kri- 
tikai jį kaltino negebėjimu pateikti realis- 
tinę politinės valdžios analizę ir pasida- 
vimu idealizmui, kurį jis pats kadaise 
kritikavo. Tačiau Merleau-Ponty niekada 
nepretendavo į išsamią savo gyvenamojo 
meto analizę ir niekada nesiūlė jo proble- 
mų sprendimo programos. Užtat jis siūlė 
nuolat tirti mūsų kasdienio gyvenimo 
prasmes teikdamas filosofinių ir politinių 
argumentų, kodėl turime nenutraukti šių 
savo pastangų. DHC 

Michels Robert (1876-1936) - vokiečių so- 
ciologas. Michelsas dėstė Turino, Bazelio 
ir Perudžijos universitetuose. Tokių auto- 
rių kaip MOSCA, PARETO ir WEBERis įtaka 
padėjo jam tapti ELITIZMO teoretiku ir jis 
gerokai prisidėjo prie politinių partijų so- 


361 


ciologijos. Michelsas išgarsėjo kaip „ge- 
ležinio oligarchijos dėsnio“ atradėjas. 

Savo intelektinį gyvenimą Michelsas 
pradėjo kaip marksistas. Jis kritiškai verti- 
no tas parlamentines socialistines partijas, 
kurios pripažinusios buržuazinį konstitu- 
cionalizmą išsižadėjo tiesioginių revoliuci- 
nių veiksmų, o rūpinimąsi savo išlikimu 
iškėlė aukščiau socializmo principo. Savo 
garsiausioje knygoje Politinės partijos (1911) 
jis pateikė tezę, kad visose organizacijose 
ir visuomenėje apskritai veikia oligarchinio 
dominavimo principas, „geležinis oligar- 
chijos dėsnis“: „Ką sako organizacija, sako 
oligarchija“. Šią bendrą koncepciją Michel- 
sas pritaikė socialistinių partijų analizei 
siekdamas įrodyti, kad tas dėsnis veikia net 
tose partijose, kurios laikosi vidinės demo- 
kratijos principo. 

Pagal partijų statutus socialistinių par- 
tijų lyderiai renkami partijos narių, yra 
jiems atskaitingi ir privalo vykdyti partijos 
politiką. Michelsas įrodinėja, kad vadovy- 
bė apeina šiuos reikalavimus ir veikia au- 
tonomiškai. Šią tezę jis grindžia dviem pa- 
grindiniais argumentais. Pirma, bent kiek 
didesnei ir sudėtingesnei organizacijai rei- 
kia funkcinės bei ekspertinės specializaci- 
jos. Eiliniai jos nariai tampa nepajėgūs kon- 
troliuoti specialistų, kurie priima partijos 
sprendimus savo pačių iniciatyva. Vado- 
vavimo patirtis stiprina vadovybės pozici- 
ją. Vadovybė pradeda daryti vis didesnę 
įtaką organizacijai, taip pat ir rinkimams į 
atsakingus postus. Vadovybės stabilumo 
poreikis vykstant partijų parlamentinei bei 
rinkimų konkurencijai irgi stiprina vado- 
vybės pozicijas, leidžia jai eiti į kompromi- 
sus išsižadant socializmo principų. Antra, 
Michelso įsitikinimu, lyderio poreikis žmo- 
nių masėms yra psichologinė būtinybė. Va- 
dovaudamasis elitizmo teorija mases jis 
traktuoja kaip atomizuotą, dezorganizuo- 
tą visumą, nepajėgiančią imtis kolektyvi- 
nių veiksmų, jeigu joms nevadovauja akty- 
vi mažuma. Masės yra ne tik apatiškos, bet 
ir linkusios į stipraus vado kultą. 

Oligarchija tampa beveik neįveikiama. 

Vadovybės kaita vyksta ne tiek keičiant eli- 
tą, kiek absorbuojant naujus narius į egzis- 
tuojančią oligarchiją. Demokratija griežtąja 
prasme negalima. Geriausiu atveju ji reiškia 
tik skirtingų oligarchijų konkurenciją. 

Vėlesniuose savo darbuose elito pra- 
našumo bei masių psichologinės priklau- 
somybės idėjas Michelsas toliau plėtojo an- 
tidemokratiška linkme ir galiausiai tapo 
atviru FAŠIZMO šalininku. 

Nepaisant įtaigios formos, Michelso pa- 
teiktoje partinės oligarchijos analizėje esa- 
ma neaiškių vietų. Jis ne visada skiria eks- 
pertinę galią nuo politinio vadovavimo. 
Kartais jis painioja partiją veikiančias vidi- 
nes ir išorines jėgas. Michelsas reikiamai 
neįvertina fakto, jog sudėtingose organiza- 
cijoje susiklosto konkuruojančių lyderių 
grupės. Vis dėlto „geležinis oligarchijos 
dėsnis“ buvo labai svarbus partijų, sąjun- 
gų, interesų grupių ir kitų svarbių organi- 
zacijų studijoms. GP 

Mill James (1773-1836) - britų filosofas, 
ekonomistas ir radikalus pamflelistas. Mil- 
lis mokesi Edinburge ir buvo rengiamas 
presbiterijonų dvasininko profesijai, tačiau 
ją metė dėl savo agnosticizmo. Jis tapo lais- 
vu žurnalistu Londone ir gana sunkiai 

vertėsi, kol pasirodžius jo knygai Britų In- 
dijos istorija (History of British India; 1817) 
gavo darbą Rytų Indijos bendrovėje. Jis 
glaudžiai bendravo su BENTHAMu akty- 
viai propaguodamas jo idėjas apie naudos 
principą, teisę, valdymą, švietimą ir psicho- 
logiją. Jis buvo veikiau populiarintojas nei 
originalus mąstytojas, tačiau atliko svarbų 
tarpininko vaidmenį tarp teoretikų, tokių 
kaip Benthamas bei politiniai ekonomistai, 
ir tų, kurių politinei veiklai įtaką darė jo 
teikiamos politinės bei ekonominės teorijos 
interpretacijos. Jis katalizavo Ricardo, Gro- 
te'o, Parkeso, daugelio filosofinių radikalų 
(žr. FILOSOFINIS RADIKALIZMAS) ir, žino- 
ma, pirmiausia savo sūnaus, Johno Stuarto 
MILLio, intelektinę raidą bei politinę veiklą. 

Millis propagavo Benthamo UTILI- 
TARIZMA, Hobbeso individualizma, aso- 
ciacionizmą psichologijoje, Malthuso teori- 
ją, taip pat Adamo SMITHo plėtojamos 
KLASIKINĖS POLITINĖS EKONOMIJOS 
principus. Millis skelbėsi siekiąs „didžiau- 
sios laimės didžiausiam žmonių skaičiui“ 
ir įkandin Benthamo kritiškai analizavo įsit- 
virtinusias institucijas, ypač aristokratinę 
valdymo sistemą, Blackstone'o išaukštin- 
tąją teisės sistemą, mokyklos, Bažnyčios ir 
merkantilistinės ekonomikos sistemas 
mėgindamas įrodyti, kad jos yra kliuviniai 
siekiant didžiausios laimės ir kartu siūly- 
damas naujas institucines sistemas, prisi- 
dedančias prie didžiausios laimės. Žino- 
miausia iš šių jo sistemų — politinė - buvo 
išdėstyta jo lemiamą įtaką turėjusioje Esė 
apie valdžią (Essay on Government). Anot 
Millio, demokratinės institucijos padeda 
klostytis gero valdymo - valdymo, kuris tar- 
nauja valdomųjų interesams, — sistemai. Po- 
litinės sistemos ydos, ypač korupcija, kyla 
iš skirtingų kiekvieno individo ydingų in- 
teresų. Šiuo požiūriu daugiausia pelnosi 
aristokratija, nes nėra kliūčių tiems ydin- 
giems interesams, ir ji gali išnaudoti žmo- 
nių mases. Šiai ydai įveikti būtina atstovau- 
jamoji valdžia, beveik visuotinė balsavimo 
teisė, dažni rinkimai ir slaptas balsavimas. 
Nesiimant šių demokratinių priemonių, 

politika bus aristokratijos ir visuomenės ko- 
vos arena; įgyvendinus šias priemones, val- 
dančiųjų interesai sutaptų su visuomenės 
interesais. 

Kadangi Millis nepaprastai aukštino vi- 
durinį sluoksnį, kai kurie tyrėjai darė išva- 
dą, esą jis norėjo balsavimo teisę suteikti 
tik vidurinei klasei. Tačiau prie šio viduri- 
nio sluoksnio aukštinimo prisidėjo jo tikė- 
jimas, kad žemesnių sluoksnių Žmonės 
seks vidurinių pavyzdžiu, taigi ši jo nuo- 
stata neprieštaravo jo propaguojamai de- 
mokratinių rinkimų idėjai. 

Millio politines koncepcijas negailestin- 
gai kritikavo MACAULAY, kuris atmetė jo 
argumentus už „grynąją demokratiją“ ir 
išjuokė pastangas griebtis dedukcinių sam- 
protavimų sprendžiant politikos klausi- 
mus. Johnas Stuartas Millis, Macaulay'o 
kritikos veikiamas, pradėjo abejoti, ar tėvo 
vartojama mokslinė forma tinka tam, kas iš 
tikrųjų yra politinė pamfletistika, ir kritika- 
vo jį už tai, kad demokratiniuose projek- 
tuose nenumatė vadovaujančio vaidmens 
apsišvietusiai visuomenės daliai. JH 

Mill John Stuart (1806-1873) — britų filoso- 
fas, ekonomistas ir valstybės veikėjas. Mil- 
lis buvo pirmas iš šešių Jameso Millio ir 

Harriet Burrows vaikų. Tėvo išmokslintas, 
Jeremy BENTHAM6o ir Franciso Place’o pa- 
dedamas, Millis tapo filosofinių radikalų 
lyderiu (žr. FILOSOFINIS RADIKALIZMAS). 
Nors jis nevisiškai pateisino jų viltis, nes pra- 
rado tikėjimą savo tėvo ir Benthamo radi- 
kalizmu, kurį jie skelbė trečiajame ir ket- 
virtajame XX a. dešimtmečiuose, tarp savo 
amžininkų jis įgijo didžiulį intelektinį au- 
toritetą. Kai Millis sulaukė penkiasdešim- 
ties metų, jo Logikos sistema (System of Lo- 
gic; 1843) ir Politinės ekonomijos principai 
(Principles of Political Economy; 1848) jau bu- 
vo tapę pagrindiniais senųjų universitetų 
tekstais; knyga Apie laisvę (On Liberty; 1859), 
sukėlusi skaitytojams nerimo ir vilčių ban- 
gą, buvo beveik visuotinai pripažinta kaip 
šedevras, o Samprotavimai apie atstovaujamą- 
ją valdžią (Considerations on Representative Go- 
vernment; 1861) davė toną dvejetą dešimt- 
mečių po to vykusioms diskusijoms dėl 
demokratijos vertės ir pavojų. Nedidelis jo 
rašinėlis Utilitarizmas (Utilitarianism; 1861), 
anuomet sulaukęs mažiau dėmesio, nuo ta- 
da buvo stiprėjančios polemikos objektas. 

Tai nereiškia, kad Millis buvo nepriešta- 
ringa figūra — daugelyje sričių jis buvo „di- 
sidentas”: būdamas tik šešiolikos metų pa- 
rą sėdėjo areštinėje už tai, kad Londono 
darbininkų kvartale platino gimstamumo 
kontrolės literatūrą; savo esė Moterų paver- 
gimas (The Subjection of Women; 1869) jis 
išgąsdino daugumą savo skaitytojų; jis ra- 
gino pripažinti Airijos nepriklausomybę, 
taip pat siūlė airių valstietijos problemą 
spręsti išperkant privaloma tvarka žemes 
iš tų žemvaldžių, kurie jose negyvena; jis 
išliko neatgailaujančiu Prancūzijos 1848 me- 
tų revoliucijos gynėju ir garsėjo tuo, kad ge- 
riausiu atveju buvo agnostikas. Tačiau bu- 
vo pripažįstama, jog intelektiniu požiūriu 
Milliui neprilygo beveik jokia kita viešajame 
gyvenime žinoma asmenybė. 

Millio Autobiografija (Autobiography; 
1873) pateikia įtaigų jo karjeros ir įsitikini- 
mų raidos vaizdą. Vis dėlto šis veikalas ga- 
na nepatikimas: jame yra vidinės chrono- 
logijos prieštaravimų, labai tendencingai 


MILL 


parinkti faktai, ir apskritai tai yra veikiau 
propagandinis darbas. Millis jį apibūdina 
kaip savo intelektinės istorijos apybraižą, 
ir išties ši tema čia plačiai nušviečiama; 
tačiau veikalo turinys tuo neapsiriboja. Tai, 
ką Millis kalba apie švietimo trūkumus, del 
kurių būdamas dvidešimties metų patyrė 
dvasinę krizę, arba tai, kaip nušviečia savo 
ilgą draugystę su Harriet Taylor ir galiau- 
siai jųdviejų vedybas, rodo veikiau jo 
požiūrį į XIX a. politiką, o ne jo karjeros 
faktus. Millio lavinimas, jo įsitikinimu, bu- 
vo pernelyg analitinis: jis ugdė intelektą, 
bet ne emocijas, jis išmokė jį abstrakčiai 
mąstyti apie žmonių gerovę, bet neišugdė 
noro jais rūpintis. Čia atsiskleidė jo tėvo ir 
Benthamo radikalizmo trūkumai; abu jie 
buvo XVIII a. atstovai, gebantys atskleisti 
senosios tvarkos trūkumus, tačiau nege- 
bantys susikurtajam abstrakčiam geresnio 
pasaulio vaizdui suteikti emocinės šilumos 
ir gyvumo. Harrietai Taylor, Millio many- 
mu, nestigo to poetinio jautrumo ir vaizduo- 
tės lakumo, kurio trūko jam pačiam; taigi 
savo santykį su ja jis vertino kaip širdies ir 
proto, emocijų ir intelekto sąjungą. Taylor 
aistringai kovojo su tuo, ką laikė Viktorijos 
laikų respektabilumo atgyvenomis, ir Mil- 
lio tonui knygoje Apie laisvę nemažą įtaką 
padarė būtent ji. Tačiau nėra taip aišku, ar ji 
darė poveikį pačiai argumentacijai. 
Faktiškai daugumą pamokų, kurias Mil- 
lis išmoko pats ir kurių stengėsi išmokyti 
kitus, jis gavo ne iš jos, bet iš įvairių kitų 
šaltinių. Kaip įtakinga asmenybė trečiaja- 
me XIX a. dešimtmetyje, jis buvo apsuptas 
sensimonininkų „misionierių“, vėliau su 
juo bičiuliavosi Auguste'as COMTE'as; dėl 
maištavimo prieš Benthamą jis buvo klaidin- 
gai suvoktas kaip CARLYLE'io šalininkas. 
Veikiamas šių įtakų jis galiausiai įsitikino, 
kad valdymo teorija turi būti grindžiama 
istorijos teorija ir pažangos filosofija; kad 
bergždžias darbas nagrinėti institucines 
problemas nesiejant jų su platesniu kultū- 
ros kontekstu; jis taip pat pradėjo svarstyti 
socializmo galimybę. Tuo pat metu pragy- 
venimą jam teko užsidirbti Ost Indijos 

bendrovėje, kurioje praktiškumas buvo vie- 
nintelis idėjų vertės kriterijus. 

Taigi Millis laviruoja tarp savo pirmųjų 
mokytojų ir jų kritikų. Logikos sistema gam- 
tos ir socialiniuose moksluose be išlygų gi- 
na „indukcinę mokyklą“; siekiama apginti 
dvi tezes — pirma, kad socialinis mokslas 
galimas, kad politika, ekonomika ir socio- 
logija gali būti mokslinio pažinimo objek- 
tas, ir antra, kad mokslas gali atrasti tik tai, 
koks pasaulis yra, o ne tai, koks jis turi būti. 
Antrosios tezės taikinys yra etinis „intui- 
tyvizmas“ — doktrina, kad moralės tiesos 
yra būtinųjų tiesų atmaina ir kad jas gali 
atskleisti intuicija. Utilitarizme pateikiama 
intuityvizmo kritika ir kartu ginamas 
UTILITARIZMAS. Millis visad laikėsi įsiti- 
kinimo, jog konservatyvioji politika remia- 
si žmonėmis, kurie savo prietarus laiko 
pamatinėmis tiesomis apie pasaulį; Logi- 
kos sistema ir Utilitarizmas puola šį netikusį 
įprotį vienu lygmeniu; Apie laisvę ir Moterų 
pavergimas atskleidžia negatyvius prakti- 
nius padarinius, kuriuos sukelia mūsų ne- 
gebėjimas suvokti, jog tai, kas mums atrodo 
akivaizdu, vis dėlto gali būti klaidinga. 

Tačiau konservatizmas buvo vienas 
priešas, o kitas masinantis kritikos taikinys 
buvo naivios „filosofinio radikalizmo“ te- 
zės. Į gyvenimo pabaigą Benthamas visuo- 
tinę rinkimų teisę ir mažoritarizmo princi- 
pą pradėjo laikyti beveik absoliučia geros 
valdžios garantija. Tuo tarpu Millis vis skep- 
tiškiau vertino šias idėjas. Nėra pagrindo 
manyti, kad paprasta gyventojų dauguma 
bus dažniau teisi nei neteisi: vidurinės kla- 
sės dauguma yra paprasčiausiai buka ir jai 
rūpi tik pinigai; darbininkų klasės daugu- 
ma yra tamsūs, neapsišvietę ir, nors ne dėl 
savo kaltės, dažniausiai nesąžiningi Zmo- 
nės. Šis Millio argumentas buvo nukreiptas 
ne tiek prieš pačią demokratinę reformą, nes 
demokratiškai nekontroliuojama valdančioji 
klasė neišvengiamai tampa savavališka ir 
korumpuota, kiek prieš senuosius supap- 
rastinimus. 

TOCOUEVILLE'io veikiamas Millis priė- 
jo išvadą, jog pirmiausia būtina išsaugoti 

„Nuomonių antagonizmq”; kita esminė 
reikme - garantuoti, kad visur, kur gali bū- 
ti taikomos ekspertinės Žinios, jos būtų tai- 
komos. Savo Samprotavimuose apie atsto- 
vaujamąją valdžią Millis siūlė kai kuriuos 
sudėtingus sudėtingų problemų sprendi- 
mus. Siekdamas apginti mažumą nuo 
daugumos savivalės jis siūlė proporcinio 
atstovavimo sistemą, o siekdamas, kad 
išmanančių balsai nebūtų skandinami 
neišmanėlių balsų daugumos, siūlė balsa- 
vimo sistemą, kurioje išsilavinusieji turėtų 
teisę daugiau nei į vieną balsą. Visiems, 
išskyrus beraščius, nusikaltėlius ir tuos, ku- 
rie nepajėgia patys savęs išlaikyti, turi būti 
suteikiamas bent vienas balsas; Millis 
neįrodinėja, jog moterys turi būti įtrauktos į 
elektoratą, tik pažymi, kad jų neįtraukimas 
yra toks pat iracionalus, koks būtų raudon- 
plaukių vyrų neįtraukimas į elektoratą. Vi- 
si privalo turėti balsą, nes visi turi būti ska- 
tinami dalyvauti politiniame procese ir 
reikšti savo nuomone; tačiau tai nereiškia, 
kad visi vienodai gali turėti tik vieną bal- 
są. Siekdamas garantuoti, kad net ši pato- 
bulinta rinkimų sistema generuotų racio- 
nalius sprendimus, jis siūlė sistemą, kurioje 
parlamentas pats nekurtų ir netaisytų įsta- 
tymų, o tik nurodinėtų įstatymų leidybos 
komisijoms rengti tai, ką reikia; jis taip pat 
siūlė suteikti didesnę autonomiją valstybės 
tarnautojams. 

Iš esmės Millis siekė rasti pusiausvyrą 
tarp dviejų dalykų - labiau atstovauja- 
mosios ir pažangesnės valdymo sistemos 
ir, kita vertus, intelektinio bei moralinio eli- 
to įtakos. Tokia pusiausvyra buvo nestabi- 
li; ir ją sugriovė partinio organizavimosi 
plėtra paskutiniame XIX a. ketvirtyje - Mil- 
lis buvo iš principo nusistatęs prieš politi- 
nes partijas, nors pats atstovavo partijai tre- 
jetą metų (1865-1868), kai buvo parlamento 
narys. 

Millio nuogąstavimai dėl grynai 
mažoritarinės sistemos pavojų vertė jį ženg- 
ti šiek tiek konservatyvesne kryptimi. 
Tačiau Zavejimasis SOCIALIZMU stūmė jį 
radikalesne kryptimi. Jis skeptiškai trak- 

tavo sensimonininkų bei ovenistų, su ku- 
riais bendravo trečiajame XIX a. dešimtme- 
tyje, siekius, tačiau reaguodamas į 1848 m. 
Prancūzijos revoliucijos pralaimėjimą ir 
Harriet Taylor raginimų veikiamas pradė- 


jo ginti nuosaikaus socializmo idėją. Atei- - 


ties visuomenę jis įsivaizdavo kaip gamin- 
tojų kooperatyvų visuomenę, kurioje būtų 
naudojamasi privačios nuosavybės pra- 
našumais ir išvengiama jos trūkumų. Jis at- 
metė kapitalizmą todėl, kad jo sąlygomis 
darbininkai nėra savavaldūs ir savininkų 
bei samdomų darbuotojų takoskyra nėra 
politinės demokratijos pagrindas. Centra- 
lizuotas komunizmas jam buvo visiškai ne- 
priimtinas, tačiau konkurencinė ekonomi- 
ka su darbininkų valdomomis įmonėmis 
buvo visokeriopai siektinas tikslas. Tais 
pačiais sumetimais Millis siūlė, kad iki so- 
cializmo daug kas gali būti nuveikta sie- 
kiant privačią nuosavybę padaryti labiau 
teisėtą — pavyzdžiui, įvedant paveldėjimo 
mokesčius arba uždraudžiant žem- 
valdžiams turėti naudos iš savo nuominin- 
kų darbo. 

Visa tai liudija, jog Millis buvo aistrin- 
gas LAISVĖS demokratinėje visuomenėje 
gynėjas. Vienas šios laisvės gynimo aspek- 
tas buvo tai, kad jis kitaip interpretavo uti- 
litarizmo reikalavimus: jo pirmtakai laisvei 
suteikė didelį, bet ne pagrindinį vaidmenį, 
o Millis įrodinėjo, jog svarbiausias laimės 
šaltinis yra asmenybės saviraiška, o būti- 
noji tokios saviraiškos sąlyga yra laisvė: 
laisvė yra ir laimės dalis, ir nepakeičiama 
naujų laimės galimybių paieškos sąlyga. 
Vėlesni autoriai, labai domėjęsi tokiais da- 
lykais kaip Millio pateiktas Naudos prin- 
cipo „įrodymas“, neatsižvelgia į faktą, jog 
tas įrodymas Milliui nebuvo itin reikšmin- 
gas, jam labiau rūpėjo suderinti asmens 
laisvės reikalavimus su bendros gerovės rei- 
kalavimais. 

Laisvės idealą Millis iškalbingiausiai gi- 
na knygose Apie laisvę ir Moterų pavergimas. 
Pirmoje jis įrodinėja „vieną labai paprastą 
principą“ — visuomenė negali vartoti prie- 
vartos prieš individus jokiais tikslais, išsky- 

rus savigyną. PATERNALIZMAS visiškai 
nepriimtinas; „moralinė“ įstatymų leidyba 
neleistina — nors Millis kalbėjo ne šiais ter- 
minais. Ar tokią absoliučią poziciją įmano- 
ma pagrįsti remiantis utilitarinėmis prielai- 
domis, galima daug ginčytis; tačiau 
neginčijama tai, kad pats Millis atmetė vi- 
sus mėginimus ją ginti remiantis „prigim- 
tine teise į laisvę“. Žodžiu, negatyvusis jo 
argumentas buvo toks: teisinga moralės ir 
socialinio gyvenimo samprata rodo, jog 
draudimai pateisinami tik kaip gynybinė 
priemonė; pozityvusis jo argumentas — vi- 
soms didžiosioms gyvenimo vertybėms rei- 
kia „gyvenimiškojo eksperimento“ , taigi ir 
individo laisvės. Esė Moterų pavergimas for- 
maliai buvo skirta moterų teisinio pažemi- 
nimo Viktorijos laikų Anglijoje kritikai, 
tačiau jos pabaigoje aiškinama absoliuti 
laisvės vertė: jokia šalis neišsižadėtų savo 
nepriklausomybės mainais net į aukščiau- 
sią gerovės lygį, ir joks Žmogus, paragavęs 
laisvės, jokia kaina jos neišsižadėtų. Ar dar 
bereikia geresnio laisvės — tiek moterų, tiek 
vyrų — aukščiausiosios vertės įrodymo? AR 

Milton John (1608-1674) — anglų poetas ir 
polemistas. Miltonas, gimęs Londone, 
rengėsi tapti poetu, tačiau 1641 m. įsitrau- 
kė į politinę ir religinę polemiką. Iš dalies 
tai lėmė jo šeimyninės aplinkybės - ne- 
vykusios vedybos paskatino jį parašyti 
keturis pamfletus, kuriuose teisinamos 
skyrybos dėl intelekto ir temperamento ne- 
suderinamumo (1643-1645). Tačiau pir- 
miausia didieji vieši religiniai ir politiniai 
debatai, pranašavę ir lydėję Anglijos pilie- 
tinius karus bei tarpuvaldį, įtraukė Milto- 
nq į visuomeninį gyvenimą 1641 m. ir išlai- 
kė iki 1660 m. 1641-1642 m. jis parašė 
keturis niekuo neišsiskiriančius pamfletus, 
kritikuojančius prelato instituciją, 0 1644 m. 
išleido savo garsiąją — nors turinio požiū- 
riu pervertintą — Areopagitiką (Areopagitica), 
ginančią spaudos laisvę. 

1649 m. Miltonas pradėjo rašyti temo- 
mis, kurios šiandieną būtų laikomos arti- 
momis „politinėms“ temoms, nors nedera 
užmiršti, kad jo rašiniai prieš prelato insti- 
tuciją turėjo svarbių politinių implikacijų. 
Rašinyje Karalių ir valdovų pareigybė (The 
Tenure of Kings and Magistrates) jis teisino 
Karolio I apkaltą, teismą ir nukirsdinimą. 
Tais pačiais metais jis paskelbė Ikonoklastą 
(Eikonoklastes), kuriame išjuokiama ir nie- 
kinama garsioji Eikon basilike, - knyga, ku- 
rios autorystė tais laikais buvo klaidingai 
priskiriama pačiam Karoliui I ir kurioje, jei 
jos autorystė būtų tikra, būtų aprašomi 
graudūs religiniai ir politiniai karaliaus 
kankinio apmąstymai. 

Tų pačių metų kovą Miltonas buvo pa- 
skirtas Valstybės tarybos, kurią įkūrė revo- 
liucinis Ilgasis parlamentas, užsienio kal- 
bų sekretoriumi. Tas paskyrimas reiškė 
įpareigojimą ginti ir teisinti Anglijos revo- 
liuciją žemyninėje Europoje, ir jis išties šiuo 
požiūriu tapo pagrindiniu savo šalies gy- 
nėju. Pirmą lotynišką Anglijos revoliucijos 
apologiją — Pro populo anglicano defensio — 
jis parašė 1651 m., o 1654 m. išleido antrą 
veikalą lotynų kalba, Defensio secunda, ku- 
riame teisino Oliverio Cromwellio pirmąjį 
Protektoratą. Paskutinis šio laikotarpio po- 

litinis jo pamfletas Paprastas ir lengvas bū- 
das įsteigti laisvą bendruomenę (The Readie and 
Easie Way to Establish a Free Commonwealth; 
1660) buvo rašomas jau neišvengiamos res- 
tauracijos sutemose. 

Nors užsienyje Miltonas garsėjo kaip 
polemininkas, jis buvo menkai žinomas 
Anglijoje. Jo rašiniai apie skyrybas šiek 
tiek visus išjudino, tačiau šiaip jau savo 
amžininkų jis buvo laikomas periferine fi- 
gūra. Tik sulaukęs šlovės kaip poetas, jis 
buvo vigų ir libertarų kanonizuotas. Jo 
prozos darbai, šiandien dera pripažinti, 
buvo pernelyg atsitiktiniai, ne itin origi- 
nalūs, per mažai jautrūs socialinei bei po- 
litinei realybei, nepakankamai nuoseklūs 
ir išsamūs, kad galėtų sudominti daugiau 
skaitytojų. Vis dėlto jis pateikė daug įtai- 
gių savo įsitikinimų formuluočių; politinių 
ir religinių idėjų, retorikos istorijos tyrė- 
jai atranda daug įdomybių jo manieringoje 
prozoje ir poemose. Miltono interesų su- 
tapimą su bendrais jo gyvenamojo meto in- 
teresais rodo tai, kad Jeilio universiteto 
išleistame jo prozos darbų rinkinyje patei- 
kiamas geriausias iš visų parašytų chro- 
nologinis įvadas į to amžiaus polemiką. 

Miltono aistringai ginamas idealas bu- 
vo krikščioniškoji dorų žmonių, pasikliau- 
nančių tik savo protu ir Biblijos tiesomis, 
laisvė. Niekas neturi jai stoti skersai kelio. 
Gindamas šį idealą jis priešinosi vyskupų, 
vėliau presbiterių institucijai, o galiausiai 
kiekvienai bažnytinio valdymo formai. Bū- 
tent dėl Karolio I kėsinimosi į krikščionišką- 
ją laisvę Miltonas, 1640 m. pradžioje buvęs 
monarchistas, 1649 m. tapo respublikos 
šalininku. „Siekdami gyventi saugiai ir lais- 
vai, nevarginami prievartos ir neteisybės, 
žmonės buriasi į valstybę; siekdami gyventi 
pamaldžiai ir religingai jie buriasi į 
Bažnyčią“, -rašė jis 1651 m. Tačiau abi šios 
organizacijos turi atitikti prigimtinį dėsnį 
ir Dievo valią. Miltono siūlymai dėl jų re- 
formų kito priklausomai nuo to, kaip jis įsi- 
vaizdavo šio migloto idealo įgyvendinimo 
būdus. Nukrypes į antinominį individua- 
lizmą religijoje, savo politinėje doktrinoje 

nuo 1660 m. jis pradėjo propaguoti die- 
viškosios oligarchijos tvarką, atsiribojusią 
nuo pasileidusių ir korumpuotų Žmonių. 
Nepaisant beveik dvidešimtį metų truku- 
sios opozicijos Stuartų Bažnyčiai ir valsty- 
bei, Miltonas nebuvo persekiojamas 1660 m. 
atkūrus Stuartų monarchiją; pasitraukęs iš 
viešojo gyvenimo jis pelnė ilgaamžę šlovę 
poemomis Prarastasis rojus (Paradise Lost; 
1667), vėliau Sugrąžintasis rojus (Paradise Re- 
gained; 1671) ir Samsonas kovotojas (Samson 
Agonistes). Christopheris Hillas ir kiti nese- 
niai iškėlė idėją, kad šie Miltono veikalai yra 
ne kas kita kaip jo apmąstymai apie siektos 
libertarinės religinės revoliucijos pralaimė- 
jimą. Tačiau galima teigti, kad jis 1674 m. 
mirė taip pat ramiai, kaip ir gyveno po res- 
tauracijos. RAS 

Montaigne Michel de (1533-1592) - pran- 
cūzų filosofas ir eseistas. Montaigne’is 
garsėja kaip viena svarbiausių asmenybių 
savo šalies literatūros istorijoje, ir ypač kaip 
esė žanro išradėjas. Tačiau didžiausią is- 
torinę reikšmę galbūt turėjo jo pirmapradis 
vaidmuo filosofiškai pagrindžiant ir propa- 
guojant moderniąją liberalizmo doktriną bei 
liberalųjį režimą (žr. LIBERALIZMAS). 
Gimęs pasiturinčioje pirklio šeimoje, 
Montaigne'is didžiąją savo gyvenimo dalį 
praleido Bordo mieste. 1571 m. jis pasitrau- 

kė iš pareigų miesto magistratūroje ir pra- 
dėjo rašyti vienintelę knygą, kurią ketino 
paskelbti — Esė (Essays). Tačiau jis ir toliau 
vaidino aktyvų, nors daugiausia neforma- 
lų politinį vaidmenį taikydamas priešingas 
religinių karų šalis ir patarinėdamas būsi- 
majam Henrikui IV, kurio pastangomis tie 
karai galiausiai buvo nutraukti. Nuo 1581 
iki 1585 m. Montaigne'is ėjo Bordo mero 
pareigas. 

Išoriškai padrikos ir nesusistemintos Esė 
buvo išleistos dviem knygomis 1580 m., 
trečioji knyga pasirodė su penktu leidimu 
(1588); vėliau Montaigne'is tekstą gerokai 
pataisė bei papildė. Dvi akivaizdžiai vyrau- 
jančios knygos temos yra autoriaus asme- 
ninis „išpažinimas“ ir jo „skepticizmas“. 
Tema rutuliojama daugmaž „evoliuciškai“ 
pradedant nuo „stoiško“ ir beasmenio 
didžiumos pirmųjų skyrių stiliaus — ku- 
riuos dažnai sudaro vos ne klasikinių au- 
torių citatų išklotinės — einant prie nuodug- 
nesnės „skeptinės“ religijos ir filosofijos 
kritikos skyriuje „Raymondo Sebondo apo- 
logija“ (ilgiausiame iš visų skyrių) ir bai- 
giant „asmeniškiausiais“ ir neformaliais 
trečios knygos skyriais, kuriuose autorius 
dėsto savo „epikūriškąją“ hedonizmo ir 
tolerancijos poziciją. Nors kai kurie tyrėjai 
šią evoliuciją interpretavo kaip autoriaus 
įsitikinimų bei nuotaikų kaitos atspindį, 
tekstas toli gražu nėra visiškai suderinamas 
su šia interpretacija. Turint omeny paties 
Montaigne'io tikinimus, kad knyga nuo- 
sekli, šią tariamąją jo evoliuciją veikiau 
reikėtų laikyti retorikos priemone, kuria jis 
mėgino pakeisti savo skaitytojus. 

Pradėdamas nuo įprastų apeliacijų į se- 
novės mąstytojų išmintį Montaigne'is pa- 
mažu atskleidė tos išminties spragas — 
ypačjos negebėjimą palengvinti kūniškus 
žmogaus vargus. Tačiau tikrasis Montaig- 
ne'io „skeptinio“ puolimo objektas buvo 
krikščionybė, kuri remiasi nepamatuotu 
žmogaus padėties pasaulyje bei jo pajėgu- 
mo įminti pasaulio prasmės mįslę „aiški- 
nimu“ ir kuri yra tironijos, persekiojimų 
bei nereikalingų kančių priežastis. Kaip 


MONTESOUIEU 


alternatyvą klasikinėms bei krikščio- 
niškoms doktrinoms Montaigne 'is siūlė 
skaitytojui savo išpažįstamą gyvenimo bū- 
da —- „neambicingai“ siekti asmeninio ma- 
lonumo, nedarant niekam žalos ir labai 
tolerantiškai traktuojant kitus. Nors for- 
maliai skelbė priešiškumą visoms politi- 
nėms permainoms, Montaigne'is įrodinė- 
jo esamos politinės tvarkos iracionalumą 
ir siekė ją pakeisti tokia valdymo forma, 
kurios vienintelis tikslas būtų ginti žmo- 
gaus laisvę gyventi taip, kaip jam patin- 
ka. Jis, be to, siekė filosofiją transformuoti 
į „Medicinos“ mokslą plačiąja prasme, ku- 
ris padėtų gamtą pajungti žmogaus tiks- 
lams ir palengvintų gyvenimą. Žmogaus 
laimė pasiekiama tik tramdant bergždžias 
dvasines ambicijas ir kartu plečiant 
žemiškų malonumų erdvę. DLS 

Montesquieu, Charles-Louis de Secondat 
(1689-1755) — prancūzų politinis filosofas. 
Montesguieu yra trijų labai reikšmingų kū- 
rinių autorius. Pirmas, kurį jis išleido būda- 

mas trisdešimt dvejų metų, buvo epistolinis 
romanas Iš persų laiškų (Les Lettres persian). Ši 
skandalingai juslinga, tačiau taip pat 
grakščiai humaniška knyga, pasiekianti jeu 
d'esprit viršūnę, kupina įtaigių meilės, mo- 
ralės, politikos ir religijos alegorijų, greitai 
išgarsino nežinomą autorių. Iki šiol neturi- 
me šiam patraukliai mistiškam kūriniui pri- 
lygstančios interpretacijos. Hipotetiškai jį 
galima traktuoti kaip negatyviąją, apsivalo- 
mąją Montesguieu filosofijos dalį, kaip vy- 
raujančių žydų krikščionių religinių tradi- 
cijų bei Aristotelio prigimtinės teisės kritiką, 
kuriai poveikį darė BAYLE'io, LOCKE'o ir 
SPINOZOS idėjos. 

Ištremto grafo Berwicko tarpininkavimu 
Montesguieu buvo pristatytas karaliaus 
dvarui, o 1728 m. išrinktas (nepaisant stip- 
rios opozicijos) į Prancūzijos akademiją, ket- 
vertą metų po tojis praleido pažintinėse ke- 
lionėse po kontinentinę Europą ir Angliją. 
Grįžęs į Prancūziją dvejus metus atsiskyręs 
nuo visų savo pilyje rašė Mintis apie romėnų 
didybės ir žlugimo priežastis (1734). 

Šį veikalą turbūt geriausia traktuoti 
kaip mėginimą duoti atsakymą MACHIA- 
VELLI'ui, kurio „naujasis niekieno ne- 
vaikščiotas kelias“ (Samprotavimai, I kn., 
įvadas) vedė į radikaliai devalvuotą ver- 
tybių koncepciją, priešingą ne tik krikščio- 
niškosioms geradarystės idėjoms, bet ir 
ARISTOTELIO „moralinėms“ bei „kontem- 
pliatyvioms“ dorybėms. Tikrąją „dorybę“, 
atitinkančią Žmogaus savanaudišką pri- 
gimtį, parodė grobuoniškos Romos res- 
publikos istorija, kur visi piliečių jausmai 
ir visas jų protas buvo nukreipti į nuožmią 
kovą dėl saugumo, viešpatavimo ir — 
rečiausiai pasiekiamo, bet geidžiamiausio 
tikslo ~ amžinos šlovės. 

Montesguieu negina nei biblinės, nei 
klasikinės tradicijos nuo Machiavelli'o kri- 
tikos. Jis tik pateikia abejonių dėl Ma- 
chiavelli'o tezės apie esminį žmogaus aist- 
rų savanaudiškumą. Romos istoriją, anot 
Montesguieu, lėmė tokia daugybė atsitik- 
tinių veiksnių, kad ja negalima remtis kal- 
bant apie tai, kas vyktų išlaisvinus zmo- 

gaus prigimtį arba leidus jai reikštis ego- 
centriniu būdu. Roma veikiau parodo 
žmogaus prigimties iškrypimą - patologi- 
ją, į kurią faktiškai linksta visos respubli- 
kos. Šiuo argumentu Montesguieu ruošia 
dirvą savo naujai, pomakiavelinei politi- 
nei teorijai. 

Tačiau prieš aptardami tą teoriją, patei- 
ktą jo Žymiausiame veikale Apie įstatymų 
dvasią (De I esprit des lois; 1748), turime pir- 
miausia pakalbėti apie sunkumus, susiju- 
sius su Montesguieu rašymo maniera. Nuo 
pačios pirmosios Voltaire'o recenzijos dau- 
guma šio veikalo skaitytojų ir aiškintojų ne- 
randa jame tvarkos, plano ar logikos. Tačiau 
Montesguieu ir veikalo įvade, ir pačiame 
tekste, ir savo atsakymuose kritikams pa- 
brėžia, kad knyga parašyta pagal griežtą, 
bet paslėptą planą ir kad jo doktriną gali 
suprasti tik tie, kurie suvoks tą planą. 
D’ALEMBERT’as, ilgai studijavęs veikalą 
Apie įstatymų dvasią, su tuo visiškai sutiko. 
Be to, Montesquieu teigimu, toks įslaptinto 
rašymo būdas nebuvo svetimas ankstesnei 
politinio filosofavimo tradicijai; savo ap- 
mąstymuose apie įvairius tekstus bei auto- 
rius jis mini Platoną, pagrindinius stoiciz- 
mo autorius, Descartes'ą ir Spinoza kaip 
tuos filosofus, kurių rašymo manierai bu- 
vo būdinga slėpti pagrindines savo dok- 
trinų idėjas. Akivaizdus, bet vis dėlto ne 
pats svarbiausias tokio rašymo būdo 
aiškinimas buvo cenzūros ir persekiojimo 
baimė (Montesguieu jautė, kad visi trys 
svarbiausi jo veikalai turi būti spausdina- 
mi anonimiškai ir užsienyje). Dar svarbiau 
buvo tai, kad, Montesguieu įsitikinimu, at- 
virai skelbiama filosofija griauna dauge- 
lio padorių visuomenių pagrindus, nes 
neišvengiamai kelia ardomuosius arba ne- 
patogius klausimus. Tačiau pats svarbiau- 
sias tokio netiesioginio bendravimo tiks- 
las, anot Montesguieu, yra šviečiamasis. 
Filosofijos mokymas sėkmingiausias ne ta- 
da, kai mokytojas pateikia pagrindinę min- 
ti, o tada, kai skatina mokinius nueiti tą 
abejonių kupiną klausimų ir mįslių kelią, 
kurį jis pats nuėjo. 

Veikalas Apie įstatymų dvasią pradeda- 
mas nuo glaustos „įstatymų apskritai“, 
nuo „būtinųjų santykių, kuriuos lemia 
daiktų prigimtis“, aptarties. Remiantis Plu- 
tarcho teologiniu autoritetu skaitytojas ti- 
kinamas, kad net pats kūrėjas Dievas pri- 
valąs vadovautis „būtinomis taisyklėmis, 
kurios nesiskiria nuo ateistų pripažįstamo 
likimo“. Žmogaus elgesio „prigimtinis dės- 
nis“ tiesiogiai rutuliojasi iš galingiausių ir 
beveik neįveikiamų Žmogaus reikmių (išli- 
kimo ir dauginimosi poreikių); šia prasme 
jis nusako pamatinius mūsų egzistencijos 
tikslus, ribas, taigi ir jos normas. Žmonija 
skiriasi ir nuo gyvūnijos, ir nuo dieviškųjų 
būtybių tuo, kad jos išlikimo galimybes le- 
mia daugiausia ne instinktas, o labai nepa- 
tikimas „protas“, kurio galios lieka neat- 
skleistos, jeigu jo neišjudina koks nors 
išorinis postūmis. Žmonės dažnai nėra 
pajėgūs atrasti geriausius ar bent patenki- 
namus prigimtinio dėsnio diktuojamų 
poreikių tenkinimo būdus. Prigimtinis dės- 
nis turi būti skiriamas ir nuo „teisingumo 
santykių, egzistavusių iki pozityviosios 
teisės“, nes teisingumas suponuoja visuo- 
mene ir „intelektą“, kurių stokoja prigimti- 
nės būklės Žmonija. Mūsų visuomeninės 
santvarkos ištakose tūno radikaliai asocia- 
lus, subracionalus individas, draskomas bai- 
mės bei nerimo ir desperatiškai siekiantis tai- 
kos bei saugumo. Nuspėdamas būsimas 
ROUSSEAU mintis Montesguieu atmetė 
Hobbeso prigimtinės būklės idėją, manyda- 
mas, kad jos keliami karinės garbės ir viešpa- 
tavimo siekiai tėra socialumo apraiška. 
Tačiau, kitaip nei Rousseau ir panašiai kaip 
Hobbesas, Montesguieu teigia, kad prigim- 
tinė būklė — tai smurto ir skurdo būklė. 

Iš dalies kaip tik dėl to prigimtinė būklė 
nėra tvari. Žmonės greitai susivokia, kokius 
malonumus ir kokią naudą jiems teikia so- 
cialumas. Deja, pradinis ir natūralus šio so- 
cialumo siekis yra destruktyvus: vaduoda- 
mas žmoniją iš prigimtinės būklės jis 
iklampina ją į „karo būklę“. Kai mes galiau- 
siai nustojame baimintis kitų žmonių, sa- 
vanaudiški mūsų saugumo bei materialios 

gerovės siekiai skatina mus išnaudoti ki- 
tus arba gintis, prevenciškai puolant, nuo 
tokių pat jų išnaudotojiškų siekių. 

Reaguodamas į karo baisumus protas 
atranda tam tikrų daugmaž visuotinių abi- 
pusiškumo taisyklių, kurios įtvirtintos po- 
zityvaus įstatymo padeda išsaugoti taiką, 
palaikyti saugumą bei tam tikrą laipsnį tei- 
singumo kiekvienoje pilietinėje visuomenė- 
je beveik visais atvejais, išskyrus kraštuti- 
nius. Tad teisėtos politinės tvarkos esmę 
sudaro proto taisyklė arba taisyklės, sukur- 
tos saugumui, svarbiausiam prigimtinio 
dėsnio imperatyvui, garantuoti. Tačiau tas 
nedaugelis tariamai universalių taisyklių, 
kurias protas pajėgia atrasti, teikia tik la- 
bai minimalius standartus. Jos mums pa- 
rodo, kad DESPOTIZMAS, arba teroru 
grindžiamas valdymas, prieštarauja pri- 
gimčiai, tačiau jos neparodo, kuri nedes- 
potinė (arba „nuosaikioji“) valdymo for- 
ma iš prigimties labiausiai tinka visiems 
laikams bei visoms vietoms ir ar apskritai 
tokia forma egzistuoja. Protas mums netei- 
kia net tokių visuotinių teisėtumo principų 
kaip visuomenės sutartis arba valdomųjų 
sutikimas pagrįstumo. Tai paaiškinama 
tuo, kad žmonija, kokią mes ją pažįstame 
susibūrusią į visuomenes, yra ne tik gam- 
tos produktas, bet ir labai skirtingų istori- 
nių bei geografinių aplinkybių darinys. 
Šalies „bendroji dvasia“ jos žmonėms su- 
teikia antrąjį, tariamai gamtinį poreikių 
klodą arba unikalų raiškos būdą tiems po- 
reikiams, kurie bendri visiems žmonėms. 
Proto tikslų bei normų pakeitimas ir pri- 
taikymas prie „kiekvienos tautos bendro- 
sios dvasios“ yra tai, ką Montesguieu turi 
omeny kalbėdamas apie „įstatymų dva- 
sios“ mokslą. 

Kadangi Montesguieu ypač pabrėžė to- 
kius subpolitinius visuomenę formuojan- 
čius veiksnius kaip klimatas, jis dažnai bu- 
vo laikomas sociologijos ir socialinės 
istorijos pradininku arba pirmtaku. Tačiau 
vargu ar šią idėją galima pagrįsti. Lemia- 
mais veiksniais bet kurioje visuomenėje 
Montesguieu laiko politiką, teisę, įstatymus 

ir pirmiausia tuos pamatinius įstatymus, 
kurie apibrėžia „valdymo formą“. 

Klasifikuodamas valdymo formas Mon- 
tesquieu pirmiausia kalba apie valdymo 
„esmę“ (institucinį „suverenios galios“ pa- 
skirstymą), o tada apie jos „principą“ (spe- 
cifinius gyventojų jausmus, „dvasios mo- 
difikaciją“, kuri tarsi „spyruoklė“ išjudina 
kiekvieną institucinį mechanizmą). Nedes- 
potinės valdymo formos, grindžiamos ki- 
tais principais nei baimė, klestėjo tik Vaka- 
rų Europoje ir jų būta dviejų labai skirtingų 
atmainų. Pirmoji - pilietinė respublika, ku- 
rią simbolizuoja antikinis polis bei keletas 
tokių šiuolaikinių respublikų kaip Veneci- 
ja; antroji - feodalinė monarchija su trapia 
ir nepastovia pusiausvyra tarp karaliaus, 
aukštuomenės ir dvasininkijos. Monarchi- 
jos principas yra garbė - deramos pagarbos 
jausmas rangui ir padėčiai. Respublikos 
principas — „dorybė“, kurią Montesquieu 
supranta (ir tai pabrėžia) ne kaip moralinę 
ar religinę dorybę, o kaip aistringą, neref- 
lektuotą patriotizmą, kuris prireikus gali 
paskatinti piliečius savo savanaudišką 
energiją pajungti asketiškai ir egalitarinei 
brolybės dvasiai. Montesguieu lenkia gal- 
vą šios „dorybės“ didybei ir tai laisvei, 
saugumui bei lygybei, kuriuos ji garantuo- 
ja — ypač ją lygindamas su dekadentiška, 
ganėtinai vergiška ir savotiškai įmantria 
garbės sistema, kurią jis regėjo XVII a. 
Prancūzijoje. Tačiau toliau analizuodamas 
jis vis labiau atkreipia mūsų dėmesį į šios 
„dorybės“ iracionalumą ir nežmoniškumą. 
Dorybei reikia konformizmo, įtvirtinamo 
griežtos ir įtarios priežiūros, kuri slopina 
kai kuriuos stipriausius prigimtinius 
žmogaus impulsus: įsimenančioje pa- 
straipoje (4 kn., 2 sk.) dorybingą respubli- 
kinį miestą Montesguieu prilygina geriau- 
siu atveju vienuolynui. 

Pamažu nusivildamas šia dorybe 
skaitytojas pradeda suprasti, kodėl Mon- 
tesguieu kartkartėmis ir, regis, paradoksa- 
liai giria komercinę dvasią, kuria užsikrečia 
kai kurios respublikos. Ši dvasia ardo ir švel- 
nina dorybės griežtumą (plg. III, 3 su V, 6). 

Kartu palankesnė nuomonė susiklosto apie 
monarchinę garbę arba tuštybę. Šitaip Mon- 
tesguieu skaitytojo jausmus pamažu krei- 
pia į savo garsiąją anglų santvarkos bei 
komercinio gyvenimo būdo apologiją. Ang- 
lija — bent jau jos siekiai arba šiek tiek idea- 
lizuotas jos vaizdinys — yra pirmoji ir kol 
kas vienintelė tauta visoje istorijoje, atsida- 
vusi laisvei ir tą laisvę teisingai suprantan- 
ti ne kaip galią ar dalyvavimą politinėje 
valdžioje, o kaip kiekvieno individo gyvy- 
bės, šeimos ir taikaus naudojimosi savo 
nuosavybe saugumą. Senasis monarchinis, 
garbės principu grindžiamas Anglijos 
režimas buvo integruotas į platesnę ir 
veiksmingesnę valdžios galių stabdžių bei 
atsvarų sistemą (garsusis VALDŽIŲ PA- 
DALIJIMAS) - sistemą, kuri išlaisvina ir 
kartu veiksmingai panaudoja kiekvieno in- 
divido prigimtinį nuosavybės siekį nepa- 
liaujamai keldama visų gerovę. 

Anglų tauta, kaip ją vaizduoja Mon- 
tesquieu, teikia racionalų modelį, kuriuo 
turėtų vadovautis visų kitų tautų refor- 
mos. Kai kurie jos institucijų bruožai (pvz., 
teismų nepriklausomybė) gali būti tiesio- 
giai perimami, jei tai bus daroma apdairiai. 
Tačiau taikant anglų modelį reikia nuo- 
dugniai ištirti šalies, kuriai jis taikomas, is- 
toriją: šiai istorinei analizei, turėdamas gal- 
voje savo tautą, Montesguieu skiria 
paskutinę didžiojo veikalo dalį — iš dalies 
patriotinės visuomeniškumo dvasios ska- 
tinamas, iš dalies mėgindamas parodyti pa- 
vyzdį kitiems „įstatymų leidybos“ filoso- 
fams bei valstybininkams. 

Tai, kas gali būti visuotinai skleidžiama 
ir platinama ir kas tikrai gali padėti žmo- 
gaus būtį transformuoti taip, kad visi žmo- 
nės būtų vienodai saugūs, yra „prekybos 
dvasia“ ir naujasis finansų arba ekonomi- 
kos mokslas. Knygose, skirtose prekybai, jos 
praeičiai bei pasaulinėms jos ateities im- 
plikacijoms, atsiskleidžia išties revoliuci- 
nis Montesguieu filosofinės „įstatymų lei- 
dybos“ pobūdis. Jose įrodinėjama, kad 
komercializmas išvaduoja žmones nuo 
prietarų, kurie užgožia tikrąsias jų reikmes. 

Pripažindama šias bendras, žmogaus pri- 
gimčiai būdingas reikmes Žmonija įgyja 
naują „žmoniškumo“ pojūtį, kuris nustu- 
mia į šalį ankstesnį religinį, etninį ir tauti- 
nį sektantizmą. Kartą patyrę taikios preky- 
bos naudą Žmonės pradeda vis labiau 
bodėtis karo žygdarbiais ir karo pavojais. 
Jie išmoksta suvokti tautų įvairovės bei in- 
dividų skirtingumo žavesį; net jei prekyba 
kartais kelia menų vulgarizavimo ar trivia- 
lizavimo pavojų, ji išlaisvina net menus, 
kaip ir visa kita, nuo provincializmo bei mo- 
ralinės cenzūros griaužtų. Be to, komercija 
pateikia savų dorybių: „apdairumą, taupu- 
mą, nuosaikumą, darbštumą, išmintingu- 
mą, ramybę ir tvarką“ (V, 6) arba, tiksliau, 
komercijos dvasia „Žmones moko griežto 
teisingumo, kuris atmeta savavaliavimą, 
bet, antra vertus, ir tas moralines dorybes, 
kurios trukdo ryžtingai ginti savo intere- 
sus bei reikalauja savo interesus aukoti ki- 
tų interesams“ (XX, 2). Montesguieu taip 
apibendrina savo požiūrį į didžiąją alter- 
natyvą: „Graikų politiniai mąstytojai ne- 
pažino jokio kito demokratinės (popular) 
valdžios ramsčio, išskyrus dorybę, o 
šiandieną girdime kalbas tik apie manu- 
faktūras, prekybą, finansus ir net prabangą“ 
(III, 3). Puikiai suvokdamas šios alternaty- 
vos sprendimo padarinius Montesguieu 
stojo už savo amžininkus, o ne už grai- 
kus. Žr. taip pat PRANCŪZŲ ŠVIETIMO 
EPOCHA. TLP 

More Thomas (1478-1535) - anglų valsty- 
bės veikėjas ir rašytojas, Romos Katalikų 
bažnyčios šventasis. More'as šiandien Zino- 
mas pirmiausia kaip Utopijos (Utopia; 1516) 
autorius ir kaip Henriko VIII įvykdyto nu- 
kirsdinimo auka. More'as buvo teisininkas, 
politikas ir diplomatas, garsėjo kaip vienas 
pagrindinių Šiaurės Europos Renesanso vei- 
kėjų, o vėliau ir kaip tikėjimo gynėjas. 
Gimęs teisininko Johno More’o šeimoje, 
jaunasis More'as buvo Johno Mortono, 
Kenterberio arkivyskupo, pažas. Išsilavini- 
mą gavo Londone ir Oksforde, 1496 m. bu- 
vo priimtas į Lordo kanclerio teismo teisėjų 
rengimo korporaciją ir 1502 m. gavo advo- 
kato praktikos teises. Jo karjeros viršūnė bu- 
vo paskyrimas kanclerio pareigoms. Stip- 
rėjant protestantizmui jis daug jėgų skyrė 
kovai su erezijomis Bažnyčioje. Vis dėlto 
More'ui nepavyko suderinti savo kaip ti- 
kėjimo gynėjo vaidmens su parama Suve- 
renumo įstatymui (Act of Supremacy), kurio 
dėka karalius Henrikas tapo Anglikonų 

bažnyčios galva; jis buvo nukirsdintas už 
išdavystę. 1886 m. More'as buvo beatifikuo- 
tas ir 1935 m. kanonizuotas. 

Politinės minties istorijoje More 'as pa- 
prastai prisimenamas tik kaip Utopijos au- 
torius — nedidelės knygelės, kuri davė 
pradžią literatūros žanrui ir suteikė vardą 
tam tikram teoretizavimo būdui (žr. UTO- 
PIZMAS). Jau ketvertą šimtmečių Utopija 
yra galvosūkis kritikams; iki šiol nesutaria- 
ma dėl jos prasmės. Nors nesiginčijama, 
kad Utopijoje piešiama erdvėje ir laike ne- 
egzistuojanti visuomenė ir kad joje esama 
esminių satyros elementų, tačiau nesuta- 
riama, ką toji satyra reiškia ir kokį vaid- 
menį atlieka. 

Satyrą aiškiausiai rodo žodžių žaismas. 
„Utopija“ reiškia „ne vietą“, tačiau tai Zais- 
mas su žodžiu eutopija, kuris reiškia „gerą 
vietą“. Taip ir Hythlodaeus (pagrindinio 
herojaus pavardė) reiškia „kalbantį nesą- 
mones“, o Raphaelis (jo vardas) — „dieviškąjį 
gydytoją“. Tačiau šis žodžių žaismas mums 
nieko nesako apie More’o intencijas. 

Utopijoje More'as bando gvildenti dau- 
gybę problemų. Jo vaizduojama visuomenė 
(kiekviena šeima ir visa šalis kaip visuma) 
yra autoritarinė, patriarchalinė ir hierarchi- 
nė, gyvenanti visiškos ekonominės lygybės 
sąlygomis (gyventojai reguliariai keičiasi 
net savo namais). Pagarba ir autoritetas tei- 
kiamas senoliams, taip pat šeimų vyrams. 
Nuosavybė yra tik bendra, nėra konkuren- 
cijos, kiekvienas dirba bendrajam gėriui (žr. 
KOMUNIZMAS). 

Visuomenę valdo politinė ir religinė hie- 
rarchija pagal teisės kodeksą, įvestą šalies 
įkūrėjo ir smulkmeniškai reglamentuojantį 
visus gyvenimo aspektus. Pagrindinis ad- 
ministratorių tikslas yra Žiūrėti, kad visi tu- 
rėtų darbo. Prireikus jie turi teisę perkelti 
žmones iš vienos vietos į kitą (net iš šeimos 
į šeimą arba iš vienos kolonijos į kitą). 
Tačiau ekonominė lygybė garantuoja, kad 
niekas nebus verčiamas labai sunkiai dirb- 
ti, kiekvienas turės ganėtinai maisto, kiek- 
vienam bus parūpinta kuklus, bet tinkamas 
būstas, taip pat aprangos. 

Utopijos gyventojai vadovaujasi protu, 
tačiau kartu jie pripažįsta, jog kartais 
verčiau kliautis apreiškimu. Jų racionalioji 
religija šiuolaikiniams aiškintojams patei- 
kia rimtą problemą. Aiškintojai teigia, kad 
reikia surasti kažkokį būdą suderinti 
nuoširdų katalikiškąjį More'o tikėjimą su 
Utopijoje vaizduojamomis religinės toleran- 
cijos ir savanoriškos eutanazijos instituci- 
jomis (bendrosios nuosavybės institucija 
aiškintojams kadaise taip pat buvo keblus 
dalykas, tačiau dabar ji retai traktuojama 
kaip problemiška). Buvo sukurta įmantrių 
interpretacijų siekiant įrodyti, kad More'as 
iš tikrųjų nepalaikė tokių institucijų, tačiau 
nei viena iš jų nėra įtikinama. Paversda- 
mos Utopiją painiu galvosūkiu tokios in- 
terpretacijos tik atbaido nuo knygos poten- 
cialius skaitytojus. 

Nors mes nežinome, ko More'as siekė 
rašydamas Utopiją, galime spėti, kad bent 
iš dalies knyga buvo minties eksperimen- 
tas, kurio More'as ėmėsi mėgindamas 
išsiaiškinti, kur gali nuvesti proto impera- 
tyvai. Vėliau More'as atmetė Utopiją ir ne- 
leido jos išversti į anglų kalbą iš lotyniško- 
jo originalo, baimindamasis, kad ji gali tapti 
užkratu neišsilavinusiems. Kai More'as ta- 
po iš visų pusių puolamos religinės doktri- 
nos gynėju, jį jau mažai tedomino jo jau- 
natviškas jeu d'esprit. 

More'o Utopija buvo Renesanso ir atra- 
dimų amžiaus, kai daugelis žmonių Vaka- 
rų Europoje buvo linkę peržiūrėti savo 
santykius su Bažnyčia, valstybe ir kitais 
žmonėmis, produktas (žr. RENESANSO 
POLITINĖ MINTIS). Utopijoje More'as patei- 
kė labai svarbių problemų, susijusių su vi- 
sais šiais santykiais. Savo amžininkų jis 
klausė, ar skurdas ir žmonių pažeminimas 
išties yra neišvengiami dalykai. Vaizduo- 
damas visuomenę, kurios ekonomiškai ly- 
gūs nariai kolektyviai dirba bendrajam gė- 
riui, jis darė užuominą, kad atsakymas gali 
būti neigiamas. Tą visuomenę apibūdinda- 
mas kaip autoritarinę, hierarchinę ir pa- 
triarchalinę jis teigė, kad Žmonės turi būti 
kontroliuojami — proto nepakanka tvarkai 

visuomenėje palaikyti. Protu turi būti pa- 
grįstos aiškios taisyklės, o žmonės turi būti 
skatinami ir verčiami joms paklusti. 

Neabejotina, kad More'o modelis buvo 
vienuolynas. Visa sistema yra tarsi dide- 
lis vienuolynas; modelis atpažįstamas net 
iš tokių smulkmenų kaip valgymas prie 
bendro stalo prieš tai išklausius pamoko- 
mąją kalbą. More'as naudojosi šia vidu- 
ramžių institucija kaip modeliu, bet jį pa- 
pildė Renesanso ir atradimų amžiaus 
įžvalgomis bei savo sukauptomis Zinio- 
mis iš antikos sukurdamas kažką nauja ir 
savita. LTS 

Morris William (1834-1896) — britų rašyto- 
jas, menininkas, socialistas ir komunistas. 
Trumpą ir energingą viešąjį savo gyveni- 
mą Morrisas pradėjo kaip rašytojas, poetas 
ir dizaineris. Jam rūpėjo darbo kokybė ir 
tai devintajame XIX a. dešimtmetyje pastū- 
mėjo jį į politiką. Trumpai buvo prisišlie- 
jęs prie H. M. Hyndmano Socialdemokratų 

federacijos, o iš jos išėjęs kartu su Eleanor 
Marx ir E. Belfortu Baxu įkūrė Socialistų 
lygą. Svarbiausi politiniai jo darbai buvo 
serija esė apie darbo prigimtį ir dvi socia- 
listinės utopijos - Johno Ballo sapnas (A Dre- 
am of John Ball; 1888) ir Žinios iš niekur 
(News from Nowhere; 1891). 

Svarbiausia, ką Morrisas davė socializ- 
mo teorijai, buvo darbo koncepcija. Darbą 
jis laikė tipiška Žmogaus veikla ir dėljo „ne- 
malonumo“ ir „beprasmiškumo“ kaltino 
šiuolaikinę industrinę visuomenę, taip pat 
BROLYBĖS stygių. Darbas, jo įsitikinimu, ga- 
li būti maloni ir kūrybiška veikla, kuria dar- 
bininkai save išreiškia ir realizuoja. Taip iš 
menininko kūrėjo perspektyvos jis pažvel- 
gėįtą problemą, kurią kitokiu požiūriu gvil- 
deno Marxas savo SUSVETIMĖJIMO koncep- 
cijoje. Morriso politinės idėjos iš dalies buvo 
taktinė priemonė realizuojant estetinius bei 
moralinius jo siekius, ir geriausi politiniai 
jo tekstai pateikti veikaluose, kurie tiesio- 
giai nėra susiję su politikos problemomis. 

Morrisas netikėjo įprastosios politinės 
taktikos veiksmingumu ir manė, kad įtiki- 
nėjimas ir propaganda padės priartėti prie 
visuomenės transformacijos. Jis pranašavo, 
kad egzistuojanti santvarka, kurią jis smer- 
kė kaip „komercinę vergovę“ ir „patriar- 
chiją“, bus nuversta sukilusių masių ir kad 
susikursianti komunistinė visuomenė savo 
bendruomeninius reikalus tvarkys per ad 
hoc vietines tarybas. Joje nebus jokių cen- 
tralizuotų prievartinių funkcijų, būdingų 
šiuolaikinei valstybei, kurią jis laikė instru- 
mentu, padedančiu ginti „turtinguosius 
nuo neturtėlių, stipriuosius nuo silpnųjų“. 

Morrisas ilgai buvo traktuojamas kaip 
romantinis ekscentrikas, tačiau jis buvo 
„atrastas“ antroje XX a. pusėje to idėjinio 
bei politinio sąjūdžio, kuris buvo pavadin- 
tas NAUJĄJA KAIRE. Dabar Morrisas laiko- 
mas svarbia asmenybe, bet nesutariama, ar 
jo pažiūras geriausia apibūdinti kaip „so- 
cialistines”, „anarchistines“ ar kaip „komu- 
nistines . RB 

Mosca Gaetano (1858-1941) - italų politi- 
nis sociologas. Mosca Turine nuo 1895 iki 
1923 m. buvo konstitucinės teisės profe- 
sorius, vėliau, iki 1933 m., Romoje - 
viešosios teisės profesorius. Jis taip pat ak- 
tyviai dalyvavo politikoje: nuo 1908 iki 
1918 m. buvo Atstovų rūmų narys, paskui 
tapo senatoriumi. Kartu su PARETO yra 
laikomas ELITIZMO teorijų pradininku. 

Glausčiausią elitizmo idėjų formuluotę 
Mosca pateikė savo knygoje Valdančioji klasė 
(1896): „Visose visuomenėse <...> susiklos- 
to dvi klasės — valdančiųjų ir valdomujy”. 
Valdančioji klasė monopolizuoja politinę 
galią ir naudojasi tokios galios privilegijo- 
mis. Siekdama išlaikyti savo dominavimą 
ji naudoja ir teisines, ir neteisines priemo- 
nes. Mosca buvo įsitikinęs, kad politikos 
mokslai, remdamiesi istorijos studijomis, 
gali atrasti tam tikrų dėsningumų, tam tik- 
rų pastovių tendencijų. Tačiau jis atmetė 
bendrąsias teorijas, iškeltas marksistų, evo- 
liucionistų bei rasistų. 

Valdančiosios arba politinės klasės (ar- 
ba „elito“, kaip ši mažuma dabar įvardija- 
ma politinėje teorijoje) dominavimas - tai 
dėsnis, kurį patvirtina visų istorijos laiko- 
tarpių ir visų pasaulio šalių faktai. Kiek- 
viena valdančioji grupė disponuoja tam tik- 
rais ištekliais arba pasižymi tam tikra 
savybe, kuri yra vertinama tam tikros vi- 
suomenės ir kuria ši naudodamasi stipri- 
na savo galią bei mėgaujasi tos galios pri- 
vilegijomis. Viena iš tokių savybių gali būti 
gamybos priemonių nuosavybė, kurią pa- 
brėžė MARXas, tačiau Mosca atmeta tokį 
vienmatį socialinės ir politinės galios 
aiškinimą. Karinė galia, religinė įtaka ar- 
ba administracinė kompetencija lygiai taip 

pat gali tapti politinio dominavimo pagrin- 
du. Kiekvienu atveju elitas mėgina pada- 
ryti save paveldimąja valdžia ir naudoda- 
masis turima galia mėgina ją įamžinti. 
Būdamas nedidele mažuma jis yra pajė- 
gus veikti darniai, tikslingai ir nuosekliai. 
Net liberaliosios demokratijos gali būti ma- 
nipuliacijų objektu ta prasme, kad laisvus 
rinkimus kontroliuoja partinis elitas, o 
valstybės pareigūnų atrankos principai 
paprastai yra palankūs valdžioje įsitvirti- 
nusiai klasei. Valdančiosios klasės valdo 
ne tik prievartos ir manipuliavimo prie- 
monėmis, bet ir naudojasi ideologija, arba 
„politinėmis formulėmis“, kuriomis 
plačiajai visuomenei įteigiamas elito 
viešpatavimo teisėtumas. Visuomenę 
vienija tokios visuotinės „iliuzijos“ kaip 
religiniai arba nacionalistiniai jausmai. 
Daugumos valios idėja - vyraujanti demo- 
kratijos formulė - yra apgaulės įrankis. 
Politinei ir socialinei kaitai sąlygas su- 
daro konfliktas tarp valdančiųjų klasių, 
mėginančių išlaikyti savo valdžią, ir nau- 
jų jėgų, taip pat vadovaujamų elitinės 
mažumos ir siekiančių jas išstumti. Elitas 
dažnai praranda valdžią dėl to, kad negeba 
asimiliuoti naujų socialinių jėgų atverda- 
mas joms kelius patekti į valdžią arba ne- 
geba atitinkamai modifikuoti savo idėjų bei 

vykdomos politikos. Mosca pateike elitinio 
valdymo formų klasifikaciją pagal ideolo- 
gijų, kuriomis naudojamasi joms įteisinti, 
pobūdį ir pagal procedūrų, kuriomis nau- 
dojamasi atrenkant ir šalinant elito narius, 
ypatybes. Visuomenėse visada viešpataus 
elitas. Mosca, pavyzdžiui, numatė, kad ko- 
munistines šalis perims į savo rankas pa- 
reigūnai, kontroliuojantys politinį ir eko- 
nominį gyvenimą. Politinė kaita niekada 
nesibaigs politine lygybe. GP 

Mussolini Benito (1883-1945) — italų dikta- 
torius. Zr. FASIZMAS. 

Nacionalinis socializmas - ideologija, ku- 
rią skelbė Nacionalsocialistinė vokiečių 
darbininkų partija (NSDAP), geriau Žino- 
ma Nacių partijos vardu. Partija susiforma- 
vo 1919 m. ir vadovaujama Hitlerio valdė 
Vokietiją nuo 1933 iki 1945 m. Nacionali- 
nis socializmas susiejo dvi doktrinas: fašis- 
tų įsitikinimą, kad nacionalinę vienybę ga- 
li garantuoti tik visagalė valstybė, valdoma 
partijos, kurios lyderis reiškia tautos valią, 
ir rasistinį tikėjimą arijų tautų pranašumu, 
o tai reiškia, jog visos kitos rasės gali būti 
pajungiamos arijų interesams arba apskri- 
tai naikinamos. Nors nacionalinis socializ- 
mas buvo įspūdingiausias ir kai kuriais 
atžvilgiais sėkmingiausias iš visų fašizmo 
atmainų, intelektiniu požiūriu jis buvo kur 
kas mažiau rafinuotas ir įdomus už pran- 
cūzų ar italų fašizmą. 

Politinę jo sėkmę lėmė gebėjimas sieti 
dažnai priešingus elementus į doktriną, 
patrauklią įvairiems visuomenės sluoks- 
niams — „socializmą“ darbininkų klasei, 
antibolševizmą darbdaviams, nacionaliz- 
mą tradiciniams konservatoriams ir anti- 
semitizmą visiems tiems, kurie ieško at- 
pirkimo ožio, kuriam galima būtų suversti 
kaltę dėl pralaimėjimo Pirmajame pasau- 
liniame kare ir trečiojo XX a. dešimtmečio 
ekonominių katastrofų. Šalyje šis būdas 
sulaukė didelės sėkmės, tačiau tarptauti- 
niu lygmeniu jis susilpnino vadinamąją 
ašį, karo laikų aljansą tarp Italijos, Vokie- 
tijos ir Japonijos. Italija pagrįstai baimino- 
si vokiečių nacionalizmo, gresiančio atgai- 
vinti separatistines tendencijas buvusiame 


Pietų Tirolyje ir keliančio pavojų Italijos 
interesams Afrikoje; Japonija turėjo suvok- 
ti, jog Hitlerio skelbiamos arijų pretenzi- 
jos užgožė jos pretenzijas, ir ji negalėjo pa- 
miršti, kad „Geltonasis pavojus“ dažnai 
skambėjo ikikarinėse Hitlerio kalbose. 

Nacizmas turėjo tam tikrų intelektinių 
tuziazmo kupinas brutalios jėgos ir vado 
kultas. Liberalai dažnai kaltino Hegelį (Zr. 
Popper, t. II) padėjus pagrindus naciz-mui; 
patys naciai pabrėždavo savo intelektinę 
giminystę su Nietzsche. Iš tikrųjų kon- 
servatyvusis Hegelio liberalizmas blogiau- 
siu atveju tik su pertrūkiais buvo autorita- 
rinis; ojo pabrėžiamas įstatymo viršenybės 
principas bei konstitucinių garantijų, gi- 
nančių individo teises, vaidmuo buvo vi- 
siškai svetimas nacizmui; tuo tarpu Niet- 
zsche's panieka Vokietijos imperinėms 
pretenzijoms rodo, kokie tolimi buvojo ide- 
alai nacionalinio socializmo siekiams. Ita- 
lų fašizmas galėjo pasigirti Gentile, pran- 
cūzų fašizmas tokiomis figūromis kaip 
BARRĖSas ir MAURRASas, 0 nacizmas inte- 
lektiniu požiūriu buvo bevaisis. Alfredas 
Rosenbergas (g. 1893 ir pakartas kaip karo 
nusikaltėlis 1946) buvo vienintelis jo „fi- 
losofas“, kurio žinomiausias veikalas 
XX amžiaus mitas (The Myth of the Twentieth 
Century; 1930) yra prieštaringas rasistinių 
ir volkisch idėjų kratinys, nestipriai susie- 
tas su keista Europos kultūros istorijos in- 
terpretacija, kurioje mėginama įrodyti, kad 
visa, kas Europos istorijoje vertinga, kilę iš 
Šiaurės Europos. 

Nacionalinis socializmas įdomus vei- 
kiau kaip sociologinis, o ne kaip intelekti- 
nis reiškinys. Geriausiai jį paaiškina tie au- 
toriai, kurie jį traktavo kaip intelektinę 
patologiją, interpretavo arba kaip masinės 
visuomenės raidos epizodą (žr. Arendt), ar- 
ba kaip transcendentalumo ilgesio išraišką 
(žr. Nolte). Nacionalsocializmo „socializ- 
mas“ reiškė tik tai, kad valstybės teisės bu- 
vo iškeltos aukščiau nei privačių savinin- 
kų teisės; jo apeliavimas į Volk iš esmės buvo 
tik dingstis naikinti liberaliosios visuome- 
nės organizacijas, pirmiausia profesines 
sąjungas, ir būdas mobilizuoti gyventojus 
karui. Įdomiausias nacistinės ideologijos 
bruožas buvo jos dvilypis požiūris į revo- 
liuciją; nors Barrėsas ir Maurrasas buvo ap- 
siskelbę Prancūzijos revoliucijos ir po jos 
iškilusio liberalizmo priešais, Mussolini vi- 
sada žavėjosi ir kartu bodėjosi marksizmu. 
Nacizmas, prisistatydamas kaip kontrrevo- 
liucinis ir kartu revoliucinis sąjūdis, buvo 
šio dvilypiškumo apoteozė. Psichologinis 
jo patrauklumas akivaizdžiai susijęs su vi- 
sų rūšių revoliuciniu utopizmu (plg. Cohn), 
ir nors formaliai jis pripažino statinį kor- 
poracinės valstybės idealą, būdingesnis 
nacionalinio socializmo bruožas jo retori- 
koje ir praktikoje buvo veikiau savotiškas 
permanentinis revoliucingumas. Visos ins- 
titucijos turėjo vertę tik tiek, kiek išreiškė 
Volk dvasią ir artino arijų rasės triumfo die- 
ną, tad visos jos prireikus galėjo būti griau- 
namos. Tai tėra vienas iš daugelio nacio- 
nalinio socializmo bruožų, kurie neleidžia 
jo gretinti su ankstesnėmis konservatizmo 
ar autoritarizmo atmainomis ir kurie na- 
cistinę fašizmo versiją daro daug platesnę 
nei visuma reakcijų į problemas, kurias tar- 
pukario ekonominė suirutė sukėlė beveik 
visose šalyse. 

Taigi šia prasme nacionalinio socializ- 
mo įsikūnijimas isteriškame Hitlerio geni- 
juje nebuvo grynas atsitiktinumas. Kaip tik 
jo politinis oportunizmas ir uždeganti ener- 
gija leido naciams patraukti savo pusėn 
mases žadant tiek nacionalizaciją, tiek pri- 
vačios nuosavybės saugumą, pabrėžiant 

tiek pramoninę galią, tiek unikalias vals- 
tiečio dorybes ir skelbiant ir radikalių, ir 
konservatyvių priemonių būtinybę. Vienin- 
telės konstantos buvo nacionalinis ekspan- 
sionizmas, rasinio grynumo siekis ir vado 
kultas. Karas buvo neišvengiamas šių sie- 
kių padarinys, juo labiau todėl, kad tarp- 
tautinėje politikoje naciai atvirai skelbė stip- 
resniojo teisę; tad totalinis pralaimėjimas 
1945 m. buvo tas nuosprendis, kurio ne- 
galėjo apskųsti nei vienas nacionalsocialis- 
tas. Žr. FAŠIZMAS, NACIONALIZMAS, 
RASIZMAS. AR 

Nacionalizmas. IDEOLOGIJA apskritai 
reiškia bendrą pasaulėžiūrą, turinčią poli- 
tikai normatyvinių reikšmių, o nacionaliz- 
mas yra bene įtakingiausia ideologija pa- 
saulyje. Kaip pasaulio suvokimo būdas jis 
pabrėžia tautų svarbą aiškinant istorijos rai- 
dą ir analizuojant šiuolaikinę politiką, 
dažniausiai jis, be to, kelia tezę, kad „na- 
cionalinis charakteris“ yra visuotinis Zmo- 
gaus diferenciacijos veiksnys. Normatyvi- 
niu požiūriu nacionalizmas teigia, kad visi 

žmonės turi priklausyti tik vienai tautai, ku- 
ri turi būti esminis jų tapatybės pagrindas 
ir ištikimybės objektas. Tai reiškia, kad žmo- 
nės privalo save suvokti pirmiausia kaip 
tam tikros tautos ir tik tada kaip kokių nors 
kitų siauresnių ar platesnių arba tarpkul- 
tūrinių grupių narius ir kad jie turi būti pa- 
siryžę aukotis gindami savo tautos intere- 
sus, nepaisyti visų kitų interesų. 

Nacionalizmui būdingas reikalavimas, 
kad kiekviena tauta turi būti organizuoja- 
ma į valstybę. Dauguma tyrėjų jį net tapa- 
tina su šiuo reikalavimu. Antai Gellneris 
rašo: „Nacionalizmas - tai visų pirma poli- 
tinis principas, reikalaujantis politinio ir 
tautinio vieneto tapatybės. <...> Naciona- 
listiniai jausmai — tai pasipiktinimo jausmai, 
kuriuos kelia šio principo pažeidimas, ar- 
ba pasitenkinimo jausmai, kurie kyla jį pa- 
tenkinus. Nacionalistinis sąjūdis — tai sąjū- 
dis, kuris remiasi šio pobūdžio jausmais“ 
(p. 1). Iš čia išplaukia (ir Gellneris tai pri- 
pažįsta), jog kiekvienas nacionalistinis są- 
jūdis turi būti separatistinis tuo atveju, kai 
tam tikra tauta visa gyvena didesnės vals- 
tybės teritorijoje, arba jis turi siekti sudė- 
tingesnio valstybinių sienų keitimo, jei tau- 
ta gyvena daugiau nei vienos valstybės 
susisiekiančiose teritorijose. 

Nepaisant šių autoritetingų nuomonių, 
čia ginsime tezę, kad valstybinės nepriklau- 
somybės siekį laikant skiriamuoju naciona- 
listinių judėjimų bruožu priežastis supai- 
niojama su padariniu. Nacionalistiniams 
judėjimams būdingiausia tai, kad jie pre- 
tenduoja atstovauti tam tikros tautos na- 
riams ir reikšti jų bendrus materialinius bei 
kultūrinius interesus. Toks judėjimas ragi- 
na savo šalininkus bendrus interesus, ku- 
riuos jie (kaip klasės, religijos ar partijos na- 
riai) turi kartu su kitais piliečiais, pajungti 
tiems interesams, kurie juos vienija kaip tos 
pačios tautinės grupės narius. Štai kodėl 
XIX a. Airijoje regime airių nacionalistus, 
kurie laikosi visai kitokios pozicijos nei li- 
beralai ir konservatoriai Jungtinėje Kara- 
lystėje ir siekia tokiu būdu labiau prisidėti 
prie airių interesų, susijusių su Žemės re- 

forma, baudžiamosios teisės reforma ir Airi- 
jos savivalda. Panašiai po 1945 m. Kvebeko, 
Flandrijos, Škotijos ir Velso nacionalistinės 
partijos ragino savo tautinių grupių narius 
pasitraukti iš bendranacionalinių partijų 
ir jungtis į bendrataučių sąjungas ginant 
bendrus tautinius interesus. 

Dauguma, nors ir ne visi, šio pobūdžio 
nacionalistiniai sąjūdžiai į savo programas 
įtraukia nepriklausomo valstybingumo rei- 
kalavimą, tačiau būtų nerimta neigti nacio- 
nalistinių sąjūdžių statusą tiems judėji- 
mams, kurie tokio reikalavimo nekelia. Be 
to, dažnai nelengva nustatyti, kokiu mas- 
tu tokį reikalavimą nacionalinių sąjūdžių 
lyderiai kelia tik kaip blefavimo priemonę 
siekdami kitokių nuolaidų, tarp jų ir di- 
desnės politinės autonomijos, net jeigu ji 
neprilygsta valstybingumui. Priešingai, na- 
cionalistinių sąjūdžių oficialūs reikalavi- 
mai gali neįtraukti valstybingumo reika- 
lavimo, nes jų lyderiai paskaičiuoja, kad 
geriausias būdas galutiniam tikslui pasiek- 
ti yra siekti didesnės politinės autonomijos 
viduriniuoju laikotarpiu. Taigi, nors oficia- 
liai Airijos nacionalistų partija kėlė tik sa- 
vivaldos idėją, jos lyderis Charlesas Stewar- 
tas Parnellas 1885 m. skelbė: „Joks žmogus 
neturi teisės nubrėžti ribos, kai tauta žen- 
gia į priekį; joks Žmogus neturi teisės pa- 
reikšti savo šaliai — gali žengti štai iki šios 
ribos, bet ne toliau“. Tiesą sakant, toks 
klausimas gali būti apskritai neišsprendžia- 
mas — net siekdamas sakyti tiesą naciona- 
listinis lyderis gali būti nepajėgus pasaky- 
ti, kas yra jo tikslas ir kas tėra strateginė 
priemonė. 

Šioje nacionalizmo analizėje dėmesį 
sutelkdami į išskirtinę nacionalizmo tei- 
kiamą reikšmę tautiškumui, politinės auto- 
nomijos ar nepriklausomybės reikalavimus 
galime suvokti kaip priemones, kuriomis 
naudojamasi ginant kultūrinius bei mate- 
rialinius bendros tautybės vienijamų grupių 
interesus. Nepriklausoma valstybė natūra- 
liai suvokiama kaip tokia priemonė, nes ji 
didina tautos atstovų galią; tačiau nepri- 
klausomybės vertę gali atsverti jos ekonomi- 

nės išlaidos. Nacionalistinis sąjūdis, pasi- 
tenkinantis didele politine (taip pat švieti- 
mo bei kultūrine) autonomija mainais už 
ekonomines nuolaidas jo regionui, vis vien 
laikytinas nacionalistiniu. 

Įsitikinimas, kad nacionalistinis sąjūdis 
turi siekti nepriklausomo valstybingumo, kyla 
iš savavališkos tyrėjo prielaidos, esą aksio- 
miškai tikra, jog „vienintelė politinio išliki- 
mo garantija šiuolaikinėmis sąlygomis yra 
apsauga nuo svetimųjų agresyvaus kišimo- 
si, O ją gali parūpinti tik tam tikra politinė 
organizacija, arba Valstybė“ (Smith, p. 217). 
Ši prielaida neįvertina valstybių gebėjimo mo- 
difikuoti savo formas prisiderinant prie na- 
cionalistinių siekių. Ryškiausias pavyzdys 
yra per pastarąjį ketvirtį amžiaus įvykusi Bel- 
gijos transformacija, kuri centralizuotą pran- 
cūziškojo modelio valstybę pavertė tuo, ką ga- 
lima laikyti dviejų tautinių subvalstybių 
konfigūracija. Separatistinių siekių susilpnė- 
jimas Kvebeke tuo pačiu laikotarpiu yra 
mažiau ryškus tik todėl, kad Kanada iš pat 
pradžių buvo federacinė valstybė. 

Nacionalizmas kaip universali doktri- 
na teigia, kad aukščiausioji kiekvieno žmo- 
gaus pareiga yra ištikimybė savo tautai. 
Taigi priklausomybė tautai laikoma esmi- 
niu kiekvieno Žmogaus gėriu. Tačiau esa- 
ma ir partikuliaristinių nacionalizmo for- 
mų. Nacionalizmas tokiu atveju reiškia, jog 
nacionaliniai interesai tenkinami Zeidziant 
kitų tautų interesus arba nepaisant tokių 
vertybių kaip susilaikymas nuo kraujo pra- 
liejimo, tarptautinės teisės paisymas arba 
tarptautinio bendradarbiavimo palaiky- 
mas gerbiant dvišalius ar daugiašalius su- 
sitarimus. Šio partikuliaristinio nacionaliz- 
mo santykis su universaliu nacionalizmu 
yra toks kaip savanaudiškumo su indivi- 
dualizmu: savanaudiškumas reiškia beato- 
dairišką savo interesų tenkinimą neat- 
sižvelgiant į kitų interesus, tuo tarpu 
individualizmo tezė sako, kad kiekvienas 
turi teisę vadovautis savo interesais tokio- 
mis pat sąlygomis, kokiomis kiti gali vado- 
vautis savais. Įvardytas kaip ideologija, jis 
reiškiasi IMPERIALIZMO pavidalu ir sank- 

cionuoja kitų šalių teritorijų (net kur nesa- 
ma bendrataučių gyventojų) aneksavimą jų 
kolonizavimo tikslais ar kitokios naciona- 
linės naudos (paprastai karinės arba eko- 
nominės) sumetimais. 

Nacionalizmas kaip ideologija teikia 
specifinį atsakymą į klausimą, kas yra de- 
ramas žmonių bendruomenių pagrindas. 
Todėl jis neišvengiamai konfliktuoja su bet 
kuria ideologija, teikiančia kitokį atsaky- 
mą. Akivaizdus pavyzdys yra klasikinis 
MARKSIZMAS su šūkiu „proletariatas ne- 
turi tėvynės“ (tiesa, MARXo istorijos teorija 
intelektiniu požiūriu skolinga naciona- 
lizmui, nes perima iš HEGELio kolektyvi- 
nių veiksnių kaip pažangių istorinių jėgų 
idėją, tačiau ją perinterpretuoja teikdama 
tokių veiksnių vaidmenį ne tautoms, bet 
klasėms). Nacionalizmas taip pat nesuta- 
ria su tuo, ką galima pavadinti „personaliz- 
mu“,- su pozicija, kurią iliustruoja E. M. 
Forsterio teiginys, kad jeigu jis būtų privers- 
tas rinktis tarp savo šalies išdavystės ir sa- 
vo draugų išdavystės, tai jam neabejotinai 
nepristigtų drąsos pasirinkti savo šalies 
išdavystę. Šią poziciją — asmeninių santy- 
kių pirmumo poziciją — neseniai iš naujo 
iškėlė keletas Amerikos feminizmo atstovų 
(žr., pvz., Noddings). Priešprieša persona- 
lizmui, kuris teikia didžiausią vertę asme- 
niniams santykiams ir atmeta visas bend- 
rąsias pareigas, yra „kosmopolitizmas“. 
Pasak šios doktrinos, mums iš principo 
privalu rūpintis visų Žmonių interesais (Zr., 
pvz., Beitz). Akivaizdu, kad kosmopolitiz- 
mas lygiai taip pat prieštarauja naciona- 
lizmui kaip ir personalizmas. 

Vis dėlto praktiškai nacionalizmas ga- 
li sudaryti derinius su LIBERALIZMU, SO- 
CIALIZMU ir KOMUNIZMU, nepaisydamas 
abstrakčiai kosmopolitinių pastarųjų dok- 
trinų prasmių. Visur pasaulyje pirmiau- 
sia iškyla nacionalizmas, o kitoms ideolo- 
gijoms tenka šalutiniai vaidmenys, iš 
dalies apibrėžiantys nacionalinio idealo 
turinį. Stalino šūkis „socializmas (t. y. 
komunizmas) vienoje atskirai paimtoje 
šalyje“ priimtinas visoms ideologijoms, 

propaguojančioms tas socialinės organi- 
zacijos formas, kurios tinka nacionalizmo 
matricai. Net didžioji intelektualų daugu- 
ma dėl šios erezijos nejaučia intelektinio 
diskomforto. 

Didžiumą literatūros apie nacionaliz- 
mą sudaro mėginimai kategorizuoti tuos 
kriterijus, kuriais remiantis įvairioms gru- 
pėms istoriškai buvo priskiriamas tautos 
arba tautiškumo požymis. Pagrindinė ta- 
koskyra yra tarp tų, kurie išpažįsta „objek- 
tyvias“ tautiškumo idėjas, pagal kurias tau- 
tiškumas yra natūralus žmonių bruožas, 
toks kaip gimtoji kalba, etninė kilmė ir t. t. 
(zr. Ergang), ir tų, kurie laikosi „subjekty- 
vaus“ požiūrio, tautiškumą traktuodami 
kaip psichologinį reiškinį (žr. Mill, sk. 16). 
Šiuo požiūriu „tauta“ <...> išreiškia veikiau 
bendrus jausmus ir organizuotus siekius, 
o ne kokius nors specifinius bruožus, ku- 
rie galėtų būti griežtai apibrėžiami“ (Encyc- 
lopaedia Britannica). 

Įvairias pirmosios koncepcijos versijas 
gaubia ją papildantys istoriniai mitai bei 
pseudobiologinės idėjos (Zr. taip pat RA- 
SIZMAS). Antroji koncepcija leidžia leng- 
viau paaiškinti tautinio tapatumo idėjų fak- 
tinį lankstumą (nežinomo autoriaus buvo 
gana taikliai pažymėta, jog kalba yra tas 
dialektas, kuriuo kalba kariuomenė ir lai- 
vynas). Kaitus nacionalizmo prigimties po- 
būdis neabejotinai prisideda prie jo popu- 
liarumo. Tačiau kartu jis kelia abejonių, ar 
šį populiarumo reiškinį gali paaiškinti ko- 
kia nors viena nuosekli teorija. BMB 

Naujoji dešinė — gana abstrakčiai varto- 
jamas terminas, apibūdinantis grupę 
mąstytojų, kurie aštuntajame ir devintajame 
XX a. dešimtmečiuose kritikavo Vakaruose 
įsitvirtinusias SOCIALDEMOKRATIJOS ir 
Rytų Europos SOCIALIZMO atmainas. Nors 
ideologiniai jų pagrindai labai skyrėsi, ap- 
rėpdami LIBERTARIZMĄ ir KONSERVA- 
TIZMĄ, visi jie reikalavo valstybės galių ap- 
ribojimo daugelyje ar net visose srityse. Jų 
naujumą lėmė ne tiek idėjų turinys (daugiau- 
sia pasiskolintas iš XIX a. liberalizmo), kiek 
politinis kontekstas, kuriame jos buvo kelia- 
mos. DLM 

Naujoji kairė — plačiausia prasme tai gru- 
pe teoretikų, kurie nuo šeštojo XX a. dešimt- 
mečio pabaigos iki aštuntojo dešimtmečio 
pradžios mėgino atgaivinti socialistinę 
mintį. Naujosios kairės atstovai kritiškai 
vertino Rytų Europos „realųjį socializmą“ 

ir atsiribojo nuo komunistinių partijų Va- 
karuose. Jie taip pat abejojo ortodoksinio 
marksizmo tikėjimu, kad kapitalizmas grei- 
tai žlugs, ir telkė dėmesį labiau į ideologi- 
nius bei kultūrinius veiksnius, kurie ne- 
leidžia kapitalizmo aukoms suvokti savo 
tikrųjų poreikių. Naujoji kairė nesukūrė 
apibrėžtos konkrečios politinės programos: 
anarchistinė jų mąstymo nuostata skatino 
juos nepasitikėti įprastąja partine politika, 
taigi juos geriausia traktuoti kaip sociali- 
nius kritikus. Vis dėlto jiems pavyko gero- 
kai pakeisti socialistinės minties darbo- 
tvarkę įtraukiant į ją klausimus apie 
tarpasmeninius (ypač lyčių) santykius, 
kultūrinę kaitą ir materialinės pažangos 
verte. Zr. SOCIALIZMAS. DLM 

Niebuhr Reinhold (1892-1971) - amerikiečių 
teologas, socialinis kritikas ir politinis teo- 
retikas. Gimes Misuryje, JAV, Niebuhras 
baigė Elmhersto koledžą, paskui Edeno ir 
Jeilio teologijos mokyklas. 1915 m. jis buvo 
priimtas į Evangelinį Šiaurės Amerikos si- 
nodą, dirbo pastoriumi darbininkiškame 
Detroito kvartale iki 1928 m., kai buvo pri- 
imtas į Unionistų teologijos seminariją Niu- 
jorke, kur iki išėjimo į pensiją 1960 m. va- 
dovavo Krikščioniškosios etikos katedrai. 
Niebuhras buvo daugybės knygų ir straips- 
nių autorius, turėjo įvairių akademinių gar- 
bės vardų; 1939 m. buvo pakviestas į Edin- 
burgo universitetą skaityti Giffordo 
paskaitų ciklą, iš kurio buvo sukurtas jo 
magnum opus - Žmogaus prigimtis ir lemtis 
(Human Nature and Destiny; 1942). Tačiau 
svarbiausios visą gyvenimą jį dominusios 
politinės temos jau buvo apibrėžtos pirmo- 
je jo knygoje Moralus žmogus ir amorali vi- 
suomenė (Moral Man and Immoral Society; 
1932). 

Visos šios temos sukasi aplink nuodė- 
mės ir malonės jėgų apraiškas pasaulietinė- 

je visuomenėje ir politikoje. Nors, Niebuh- 
ro įsitikinimu, Žmogaus sąmonei malonėta 
galia suvokti transcendentalumą ir jo siek- 
ti, Žmonių institucijose — net tokiose kaip 
kalba - dėl nuodėmės jėgų poveikio negali 
būti realizuotas galutinis pasaulietinio gy- 
venimo tikslas. Todėl jo socialinė kritika bu- 
vo grindžiama visų pasaulietinių ambicijų 
įgyvendinti visuotinį teisingumą nepa- 
grįstumo idėja. Dėl to Niebuhras buvo lai- 
komas - ir pats save laikė — augustiniečiu 
(žr. AUGUSTINAS). Pats būdamas itin savi- 
kritiškas — ir savikritiką laikydamas savo 
metodu, -jis nuosekliai vadovavosi realiz- 
mo prielaida, pasak kurios pasaulietinės 
institucijos neišvengiamai pačios save 
griauna, kai ima tvirtinti esą įsitikinusios 
savo teisumu, juolab kai šie tvirtinimai pa- 
sigirsta nūdien prisidengiant visuotiniu 
skepticizmu. 

Demokratiją, kaip visų totalitarizmo at- 
mainų priešybę, Niebuhras gynė remda- 
masis tokiu argumentu — tik demokratinė 
praktika padeda atsikratyti iliuzijų; šiuo įsi- 
tikinimu grįstas jo garsusis demokratinės 
politikos kaip „laikino neišsprendžiamų 
problemų sprendimo“ apibrėžimas, taip 
pat Žinomiausia jo malda: 


Dievė, būk maloningas ir suteik mums 
jėgų pripažinti dalykus, kurių negalime 
pakeisti, duok mums drąsos pakeisti da- 
lykus, kuriuos galime pakeisti, ir suteik 
mums išminties, kad galėtume šiuos da- 
lykus atskirti nuo kitų. 


Niebuhro teologinis mokytojas buvo 
Jonathanas Edwardsas; jo politinis did- 
vyris buvo Abrahamas LINCOLNas. Pa- 
našiai kaip pirmasis skelbė susitaikymą su 
pasaulio paslaptimis ir negandomis, su 
Ziaurumais ir kančiomis, antrasis kėlė tam 
tikros politinės nuostatos būtinybę - „mo- 
ralinio ryžto konkrečiomis aplinkybėmis 
derinį su religiniu kitokios įvykių prasmės 
ir kitokio jų vertinimo galimybės suvoki- 
mu“, pripažįstant „Dievo ir Žmogaus tiks- 
lų priešpriešos neišvengiamybę net esant 

kilniausiems Žmogaus siekiams“ (The Iro- 
ny of American History, p. 72). Tik šia nuo- 
stata, anot Niebuhro, gali būti grindžia- 
mas žmogiškumas, kylantis iš „nuolankios 
dvasios ir atgailaujančios širdies“. Net jei 
politika turi būti suprantama kaip interesų 
konflikto sprendimas jėga ir net jei kiekvie- 
na bendruomenė, ypač nacionalinė, savo 
interesus gina jėga, galutinis jėgos naudo- 
jimo pateisinimas niekada negali būti vien 
pragmatinis. 

Todėl Niebuhras visada pabrėždavo 
politinio ryžto priklausomybę nuo biblinių 
įsakų bei pranašysčių. Principinis jo tiks- 
las, kurį suformulavo knygoje Žmogaus 
prigimtis ir jo bendruomenės (Man's Nature 
and His Communities), buvo susieti religinę 
atsakomybę su politika taip, kad „realisti- 
nis žmogaus prigimties suvokimas taptų 
laipsniško teisingumo įtvirtinimo priemo- 
ne <...>, one tvirtove <...> konservatizmo, 
ginančio neteisėtas privilegijas“. JBK 

Nietzsche Friedrich Wilhelm (1844-1900) -vo- 
kiečių filosofas. Nietzsche atkreipė į save 
akademinės visuomenės dėmesį, kai jam 
1869 m. buvo suteikta klasikinės filologi- 
jos katedra Bazelio universitete. Tačiau, 

daugelio akademikų nuomone, jis nepatei- 
sino lūkesčių, kai prabėgus trims metams 
būdamas dvidešimt septynerių metų pa- 
skelbė savo pirmąjį reikšmingą darbą Tra- 
gedijos gimimas (1872). Ši knyga, dedikuota 
tuomet abejotinos reputacijos kompozito- 
riui Richardui Wagneriui, leido suabejoti 
dauguma XIX a. prielaidų apie antikinę 
Graikiją ir apie tragedijos ištakas bei pras- 
mę. Knyga sulaukė negailestingos Niet- 
zsche's filologinių oponentų kritikos. Vis la- 
biau šlyjant sveikatai Nietzsche prarado 
anksčiau puoselėtas viltis atgaivinti kultū- 
rą švietimo institucijomis bei Wagnerio 
muzikinėmis dramomis, nutraukė ryšius 
su pastaruoju ir 1879 m. išėjo iš universite- 
to. Kitą savo gyvenimo dešimtmetį jis pra- 
leido pietų Šveicarijoje ir šiaurės Italijoje. 
Šio laikotarpio kūriniai, ypač Štai taip Za- 
ratustra kalbėjo (1883-1884), Anapus gėrio 
ir blogio (1886), Apie moralės geneologiją 
(1887), Stabų saulelydis (1889), Antikristas 
(1895), taip pat autobiografija bei po mir- 
ties išėjęs paskutinis jo darbas Ecce Homo 
(1908) išreiškia jo idėjų branduolį. Be šių 
darbų, buvo dar išleista Nietzsche's 
užrašų kompiliacija, kurią jo autorinių tei- 
sių perėmėjai paskelbė pavadinimu Galios 
siekis (Wille zur Mach; 1901), tačiau, kaip 
neseniai buvo nustatyta, šį veikalą suda- 
ro daugiausia Nietzsche's atmesti tekstai, 
taigi jį derėtų vertinti atsargiai. 

1889 m. Nietzsche neteko proto; likusius 
vienuolika gyvenimo metų jis praleido mo- 
tinos ir sesers globojamas. Keletą metų 
prieš tai jo darbai buvo pradėję traukti svar- 
bių intelektinių Europos asmenybių dėme- 
sj; tuo metu, kai mirė, Nietzsche jau buvo 
pripažįstamas kaip vienas reikšmingiausių 
Europos mąstytojų. Nuo tada jo reputacija 
tai gerėjo, tai blogėjo, iš dalies dėl to, kad 
jo darbais (nepagrįstai) naudojosi naciai; 
vis dėlto Nietzsche teisėtai gali būti laiko- 
mas daugelio XX a. idėjų šaltiniu. 

Nietzsche's veikalų forma akivaizdžiai 
rodo, kad jo intelektiniai siekiai peržengia 
akademinės filosofijos ribas. Vietoje blaiviai 
argumentuotų esė susiduriame su poezija, 

nepadailinta kalba, mįslėmis, aforizmais, 
išpažintimis, ir visa tai įpinama taip, kad 
atrodo kaip įprasta argumentacija. Ši keis- 
ta žanrų maišatis paaiškinama Nietzsche's 
įsitikinimu, kad jo doktrina skaitytoją turi 
veikti taip stipriai, būti daugiau nei verti- 
nimas, taip, kad pakeistų pačią vertinimo 
prigimtį. Nietzsche ne tik interpretuoja pa- 
saulį, jis siekia jį pakeisti. Tad jis negali mū- 
sų įtikinti vien tomis sąvokomis, kurios pa- 
rodo tik pasaulio, kaip jį dabar suvokiame, 
struktūrą bei galimybes. Jis siekia, kad jo 
idėjos mus veiktų taip, jog būtų trans- 
formuotas mūsų būties-pasaulyje būdas. 
Beveik neperdedant galima sakyti, jog kiek- 
vienas Nietzsche's skaitytojas randa vie- 
nokj ar kitokį savo paties atspindį jo tekste. 

Tokios rašymo formos sunkumai ir pa- 
vojai pasireiškia jau ankstyvuose Nietz- 
sche's darbuose. Tragedijos gimime jis sie- 
kia atskleisti tragedijos vaidmenį kuriant 
ir palaikant polio kultūrą. Jį domina ne tik 
individas, bet ir bendruomenė - tiksliau, 
toji struktūra, kuri sukuria specifinę tam 
tikros bendruomenės kultūrą. Anot Nietz- 
sche's, graikai išsprendė tai, ką mes vadin- 
tume AUTORITETO problema. Jie suprato, 
kad būti graikais reiškia kliautis tik savo 
pačių veiksmais. Nietzsche įrodinėja, kad 
tragedija buvo be galo svarbi palaikant ir 
kūrybiškai atnaujinant šią savikliovos nuo- 
statą. Žvelgdamas į šiuolaikinį pasaulį jis 
atrado tą pačią problemą. Kuo gali remtis 
kultūra, kai nėra autoriteto? 

Nietzsche's įsitikinimu, šiuolaikinis 
pasaulis yra krizės akivaizdoje. Ji brendo 
nuo seno, jos ištakos siekė Sokrato aporiją 
ir krikščionybės pradžią. Akivaizdžiausia 
šios krizės apraiška yra tai, ką jis vadina 
„Dievo mirtimi“, arba tas visuotinis reiški- 
nys, kurį vadina „nihilizmu“. Šiais termi- 
nais jis nusako padėtį, kai Žmogus vis dar 
siekia vadovautis autoriteto principu, 
tačiau veikia tokiu būdu, kad tas siekis ne- 
gali būti įgyvendintas. Ši padėtis, jo įsiti- 
kinimu, vyraus dar dvejetą šimtmečių. 

Nietzsche analizuoja ir tas neištirtas 
savigynos prielaidas, kuriomis žmonės 

mėgina atsitverti nuo savo padėties rea- 
lybės. Šiuo požiūriu Nietzsche tęsia ideo- 
logijos kritikos tradiciją, kurios ištakos 
siekia KANTą ir kuri įsivyravo XIX a. so- 
cialiniuose moksluose. „Stabai“, kurių 
„Sutemas“ pranašavo Nietzsche, giminin- 
gi „fetišams“, kuriuos MARXas įžvelgė tū- 
nant po prekių regimybe, taip pat „tote- 
mams“, kuriais, anot FREUDo, žmonės 
ginasi nuo tiesioginės konfrontacijos su 
civilizacijos pagrindais. 

Tačiau Nietzsche savo kritiką plėtoja 
ryžtingiau nei Kantas, Marxas ar Freudas. 
Moralės genealogijoje jis įrodinėja, kad bet kuri 
praktika ir bet kuri pasaulio samprata turi 
būti aiškinama „genealogiškai“, priskiriant 
ją tam tikrai bendrai šeimai, kurios ištakos 
kildintinos iš tam tikrų aktų, rodančių ga- 
lios ir asmens tapsmo santykius. Argumen- 
tas keliamas kaip sąmoninga HEGELio pa- 
rodija ir kritika. Kaip žinome, Hegelis teikia 
„pono“ ir „vergo“ vardus poliams to santy- 
kio, kai pavergtoji šalis savo priespaudos 
padėtyje atranda išsilaisvinimo šaltinį. Pa- 
našiai ir Nietzsche skiria „ponų“ ir „vergų“ 
moralę kaip dvi bendriausias moralės for- 
mas, jis, kaip ir Hegelis, įrodinėja, kad ver- 
gų moralės logika neišvengiamai griauna 
epistemologinius ponų moralės pagrindus. 
Tačiau, Nietzsche's požiūriu, vergų mo- 
ralės triumfas nėra pakilimas į naują, 
aukštesnę sąmonės formą. Jis veikiau reiškia 
įsivyravimą tokio tipo asmenybės, kurios sa- 
vivokai būtina priespauda. Priespauda ve- 
da ne į išsilaisvinimą, kaip mano Hegelis, o 
tik į rafinuotesnes ir internalizuotas jos for- 
mas. Nietzsche jas nagrinėja dviejose pas- 
kutinėse Moralės geneologijos knygose. Kuo 
labiau vergų moralė įsivyrauja kaip būties- 
pasaulyje būdas — Nietzsche's įsitikinimu, 
tai vyksta tolydžio vis sparčiau, — tuo labiau 
žmogaus gyvenimas tampa vienmačiu, be- 
prasmišku tų pačių veiksmų kartojimu. 
Viešpataujant vergų moralei visa, ką žmo- 
nės daro, tėra jų įkalinimo sąlygų atgami- 
nimas. Kitaip nei Marxas ar liberalai, Nie- 
tzsche nemano, kad mūsų dabartinė padėtis 
teikia savitranscendencijos galimybių. 

„Galios siekiu“ Nietzsche vadino tą 
neišvengiamą visų veiksmų savybę repro- 
dukuoti prielaidas bei sąlygas, kurios juos 
pačius daro galimus. Taigi „galios siekis“ 
būdingas visiems veiksmams, tarp ju ir „ver- 
giškiausiai moraliems“. Priešingai nei ma- 
no daugelis aiškintojų, galios siekio Niet- 
zsche nelaikė pozityvia vertybe, veikiau jį 
traktavo kaip bet kurio žmogaus veiksmo es- 
mę (vokiečių kalba galia yra Macht, vedinys 
iš machen, daryti; lietuvių kalba neįmanoma 
šio sąskambio išreikšti). 

Nietzsche's darbuose gausu padrikų pa- 
stabų apie politiką. Moderniosios politikos 
atžvilgiu beveik visos jos yra negatyvios; 
tačiau dauguma aiškintojų nepastebi, kad 
jos yra negatyvios kaip tik moderniosios 
politikos atžvilgiu. „Ateis laikas, - rašo 
Nietzsche pastaboje 1886 m., — kai mums 
teks pakeisti požiūrį į politiką“. Jam ypač 
kelia nerimą moderniosios valstybės ir Eu- 
ropos nacionalizmo plėtra, „ši mažų Euro- 
pos valstybių partikuliarizmo, mažosios po- 
litikos tąsa, [kuri] iš Europos atėmė pačią 
jos prasmę, jos protą, <...> [ir] nuvedė ją 
į akligatvį“ (Ecce Homo, „The Case of Wag- 
ner”, § 2). Jis atmeta nacionalizmą, traktuo- 
jajį kaip reakcingą priešinimąsi modernio- 
sios valstybės dezintegracijai. Jis 
pranašauja tokį „karą, kokio žemėje dar nie- 
kas neregėjo“. Šie karai „dėl žemės užval- 
dymo“ bus būdingi ateinančiam amžiui. 
Nietzsche nori pasakyti, kad XX a. karai 
vyks ne dėl pasipelnymo, apibrėžiamo esa- 
momis pasiturėjimo kategorijomis, bet vei- 
kiau dėl teisės nustatyti, kas laikytina tur- 
tu. Ateinančiame amžiuje, — rašo jis, — 
„politikos sąvoka visiškai ištirps protų ko- 
vos dėl protų sąvokoje“ (Ecce Homo, „Why 
I am a Destiny”, § 1). Nietzsche's suprati- 
mu, XX amžiuje politika ir epistemologija 
susilydė į viena: politika jau nesprendžia 
klausimo, kas, ką, kur ir kada gauna, ji vei- 
kiau tampa sąvokų, kuriomis pasaulis 
aiškintinas, pasirinkimo klausimu. 

Gyvenimo pabaigoje knygoje Ecce Homo 
Nietzsche kritikuoja ankstesnius savo dar- 
bus dėl jų apolitiškumo. Stovėdamas ant 

beprotybės slenksčio jis jau neturėjo nei lai- 
ko, nei galbūt ir galių plėtoti nuoseklią po- 
litinę teoriją. Jis rašo, jog modernybė Zlug- 
do senąją statuso bei privilegijų tvarką, kuri 
Europą laikė dekadanso spąstuose; tačiau 
kartu jis Žino, jog esamos valdžios struktū- 
ros ir toliau palaiko senąją tvarką. Taigi ap- 
imtas nevilties ir persekiojamas manijos pas- 
kutiniuose savo laiškuose jis keliskart 
pareiškia, kad visi senosios tvarkos atstovai 
turi būti sušaudyti. Šitaip jis tikisi atverti ke- 
lią tiems, kurie „turi teisę įsakinėti“. Niet- 
zsche nepaaiškino šio naujo autoriteto 
principo esmės. Politiką, kurią jis pranašavo 
XX amžiui, simboliškai nusako tai, kad at- 
viriausias praktinis politinis jo pareiškimas 
ir išprotėjimas buvo vienalaikiai. TBS 

Nuosavybė. Teisės ir pareigos, susijusios su 
nuosavybe, paskirsto individams ir kolekty- 
vams įvairiausias galias ir įsipareigojimus, 
nustatančius, kas atsitiks „daiktams“, kurie 
yra nuosavybė. Šie daiktai gali būti daugiau 
ar mažiau materialūs arba abstraktūs: namas 
yra materialus objektas, o autorinės teisės — 
ne. „Daiktų“, kurie gali būti nuosavybė, ne- 
apibrėžtumas atsiranda iš dvigubos nuosa- 
vybės reikšmės. Daugelyje kontekstų šis ter- 
minas nusako daiktą - namą ar autorines 
teises. Tačiau jis vartojamas ir apibūdinant 
teisinį santykį tarp asmens bei daikto, kuris, 
žinoma, visuomet yra abstrakcija. Šį skirtu- 
mą galima paaiškinti nagrinėjant pamestų 
daiktų tarnybos pavyzdį. Ši tarnyba saugo 
daiktus, pamestus savininko arba asmens, 
kuris jais naudojosi ar juos turėjo. „Daiktas“, 
pavyzdžiui, portfelis, gali būti pamestas, ne- 
tyčia užmirštas traukinyje, bet nuosavybė 
kaip teisinis santykis nesibaigia ir nepranyks- 
ta, nebent asmuo, kuriam ši nuosavybė pri- 
klauso, nesikreipia jos per nustatytą laiką. 

Nuosavybė kaip socialinė institucija pa- 
sireiškė didele tiek daiktų rūšių, kurias ji 
aprėpia, tiek santykių tarp asmens ir objek- 
to suvokimo būdų įvairove. Dėl to neišven- 
giamai atsiranda sunkumų norint išsamiai 
aprašyti teisinius susitarimus, kurie lemia 
nuosavybės valdymą kiekvienoje konkrečio- 
je visuomenėje. Kaip pažymėjo XIX a. encik- 
lopedijos straipsnio autorius: 

Išsamus požiūris į nuosavybę, pripažįs- 
tamas tam tikroje teisinėje sistemoje, turi 
aprėpti klausimus, kurie nuodugniai 
aiškintini, kad požiūris būtų išsamus. Rei- 
kia išvardyti visas rūšis ir kategorijas 
daiktų, kurie yra nuosavybės objektai; 
nurodyti didžiausias galias, kurias žmo- 
gus teisėtai gali turėti tiems daiktams — 
su tuo susiję skirtingi interesai, kuriuos 
asmenys gali turėti daikto - nuosavybės 
objekto atžvilgių; nurodyti būdus, kuriais 
nuosavybė teisiškai pereina iš vieno as- 
mens kitam, įsigyjama arba praranda- 
ma; išvardyti konkrečias kategorijas as- 
menų, galinčių anksčiau minėtomis 
sąlygomis įsigyti ar perduoti nuosavy- 
bę arba, antra vertus, išvardyti asmenų 
kategorijas, kurioms taikomi teisiniai ap- 
ribojimai įsigyjant arba prarandant nuo- 
savybę (National Cyclopaedia of Useful 
Knowledge, t. 9, p. 871). 


Peršasi išvada, kad toks teisinės nuosa- 
vybės sistemos apibūdinimas pagal encik- 
lopedijos autoriaus pateiktą temų sąrašą 
galėtų patenkinti tyrėją. Bet kyla dar du 
klausimai. Pirma, nuosavybę veikia ne vien 
teisė, bet ir socialiniai susitarimai bei 
visuomenės nuomonė. Pavyzdžiui, dauge- 
lis krikščioniškųjų autorių manė, kad pri- 
vačios nuosavybės turėtojas ar valdytojas 
turi jausti labdarybės pareigą, jis privalo 
būti pasirengęs palengvinti kitų Žmonių 
skurdą. Tačiau šios pareigos negalima 
užkrauti teisinėmis nuostatomis. Dėl šios 
priežasties net išsamiausiame teisinės nuo- 
savybės sistemos aprašyme nerasime visko, 
ką norėtume žinoti apie socialinius jos pa- 
darinius. Antra, nuosavybė yra akivaizdžiai 
susijusi su turejimu; didžiausia galia daik- 
tams, kurią žmogus gali teisėtai panaudoti, 
paprastai suteikiama asmeniui, kuris laiko- 
mas jos savininku. Aprašydamas „liberalų 
turėjimą“, A. M. Honorė išvardija teises ir 
įsipareigojimus (apibendrintai vadinamus 
,incidentais”), kurie kaip visuma sudaro šią 
„didžiausią“ galią. Taip suprastas turėjimas 

gali būti skaidomas arba dalijamas, nes tam 
tikri incidentai gali būti priskiriami keletui 
skirtingų asmenų, kurių kiekvienas turi 
kokį nors nuosavybės interesą, ir todėl sun- 
ku identifikuoti kokį nors vieną savininką. 
Taip pat neįmanoma tvirtai pasakyti, kuri 
teisė yra visų svarbiausia, nes tai priklau- 
sys nuo tyrimo tikslo. Honorė atkreipia dė- 
mesj į teisę turėti, teisę naudoti, teisę valdy- 
ti, teisę į pajamas, teisę į kapitalą ir saugumą. 
Panašiai, nors „visuomeninė nuosavybė“ 
paprastai vartojama žymint privačios nuo- 
savybės priešingybę, ji neapibrėžtai vartoja- 
ma apibūdinant įvairiausius nuosavybės 
susitarimus, susijusius ir su nacionalizaci- 
ja, ir su municipaline nuosavybe. Ir privati, 
ir visuomeninė nuosavybė suderinama su 
nuosavybės interesų išsklaidymu, todėl 
praktiniai padariniai gali būti labai panašūs. 

Skirtumas tarp teisinės nuosavybės siste- 
mos aprašymo ir ginčų dėl moralinio nuosa- 
vybės statuso atkreipia dėmesį į faktą, kad 
nuosavybei kaip institucijai reikia pateisini- 
mo. Anksčiau matėme, jog, aprašant nuosa- 
vybę, reikia apibūdinti ir mechanizmus, ku- 
riais galima perduoti teisę į nuosavybės 
objektus. Bet pažinę šiuos mechanizmus nie- 
ko nesužinome apie nuosavybės teisių kil- 
mę. Be abejo, nuosavybės teisių kilmės aiški- 
nimasis būtų istorinis tyrimas, kaip 
nuosavybė plėtojosi ir kaip faktiškai atsirado 
dabartinis nuosavybės pasiskirstymas. Pa- 
vyzdžiui, MARXo kapitalizmo analizės dalis 
buvo skirta istoriniam tyrimui, kaip atsirado 
pasidalijimas tarp tų, kurie turi kapitalo, ir 
tų, kurie pardavinėja savo darbo jėgą. Tačiau 
nuosavybės kilmės tyrimas taip pat gali ap- 
imti ir tas sąlygas, kurioms esant tam tikra 
nuosavybės sistema galėtų būti teisėta. 

Šį teisėtumą galima būtų tikrinti nau- 
dojantis įvairiais argumentais — darnos su 
Dievo tikslais, atitikimo prigimtinei teisei 
ar galimybės įgyvendinti daugybę verty- 
bių, tokių kaip laisvė ir teisingumas. Law- 
rence'as C. Beckeris suklasifikavo tą gau- 
sybę argumentų už privačią nuosavybę ir 
ištyrė jų suderinamumą veikale Nuosavy- 
bės teisės — filosofiniai pagrindai (Property 

Rights — Philosophic Foundations). Žinoma, 
kad ir kokią nuosavybės sistemą (privačią, 
bendrą ar valstybinę) gintų žmogus, jis turi 
pateikti argumentų, kodėl ji vertintina la- 
biausiai. Kadangi gamybinei veiklai vi- 
suomenėje tenka svarbiausias vaidmuo, ga- 
mybos išteklių nuosavybė yra ypač 
kruopščiai nagrinėjama vertinant ryšį tarp 
nuosavybės ir tokių vertybių kaip laisvė bei 
teisingumas. Be to, konkrečių autorių pa- 
teikiama darbo jėgos ir darbo prigimties 
koncepcija (Žinoma, dažnai kildinama iš 
kokios nors žmogaus prigimties koncepci- 
jos) informuoja apie jų ginamas nuosavy- 
bės teorijas. Alanas Ryanas mano, kad teo- 
retikus būtų pravartu skirstyti į tuos, kurie 
laikosi „instrumentinio“ požiūrio į nuosa- 
vybę, ir tuos, kurie laikosi „vidinės raidos“ 
požiūrio. Instrumentiniu požiūriu „darbas 
laikomas kaina, mokama žmonių, norinčių 
vartoti gėrybes, kurios jiems šiuo būdu pa- 
sidaro prieinamos“ (p. 7). Vidinės raidos 
požiūriu darbas „yra arba gali būti ir, Zino- 
ma, turi būti vidinio pasitenkinimo Salti- 
nis“ bei „santykis tarp žmogaus ir to, ką jis 
turi, yra iš esmės svarbus; egzistuoja esmi- 
nis ryšys tarp Žmogaus ir jo nuosavybės, 
ryšys, vertas filosofinės analizės“ (p. 11). 
Tačiau kartu Ryanas aiškiai sako, kad laiky- 
masis vieno iš šių požiūrių nerodo praktinės 
pozicijos, kurios autorius laikosi nuosavybės 
klausimais. Panašiai galima kalbėti apie 
požiūrį į tokias vertybes kaip laisvė ir teisin- 
gumas: bendra pradinė pozicija nereiškia, 
kad bus padarytos vienodos išvados apie 
nuosavybės sistemų teisėtumą. Taip gali at- 
sitikti dėl skirtumų interpretuojant šias ver- 
tybes. Bet dažniau taip atsitinka skirtingai 
analizuojant ekonominių sistemų veikimą. 
Kitas skirtumo tarp teisinės praktikos 
aprašymo ir nuosavybės sistemų pateisini- 
mo aspektas kyla iš ginčų, ar nuosavybė 
yra teisinė institucija, galinti egzistuoti tik 
esant politinei galiai, ar ji yra ikipolitinė. 
Nors utilitaristai, pvz., BENTHAMas, teigė, 
kad nuosavybė yra teisės padarinys, 
neįmanomas be prievartos aparato, pade- 
dančio įgyvendinti sankcijas, kiti autoriai 

mano, jog nuosavybė gali būti ikiteisinė ar- 
ba nepolitinė. Pasak jų, nuosavybę lemia 
susitarimai arba (o kartais ir papildomai) 
prigimtiniai dėsniai, o individai turi teisių, 
kurios gali būti suvokiamos kaip nuosa- 
vybė (pavyzdžiui, į nuosavą kūną arba į 
savo darbo jėgą), egzistuojanti nepriklau- 
somai nuo teisinio jos pripažinimo (Zr. 
ŽMOGAUS TEISĖS). Todėl tokios teisės ga- 
lėtų būti visuomenei primestos nuosavy- 
bės sistemos teisėtumo vertinimo pagrin- 
du. Toks požiūris pateikia dvi problemas. 
Pirmoji susijusi su visuotinių neteisinių 
arba prigimtinių teisių, kurias kai kurie au- 
toriai atmeta kaip neturinčias pagrindo, 
statusu. Antra problema yra platesnė, ji su- 
sijusi su tuo, kurios iš teisių laikytinos 
nuosavybės teisėmis. 

Privačios nuosavybės sistemose į šį 
klausimą atsakoma dviem populiariais 
būdais. Pirmu būdu aiškinant asmens tei- 
sių kilmę, remiamasi skirtumu tarp nuosa- 
vybės ir susitarimo. Teigiama, kad nuosa- 
vybės teisę galima įtvirtinti bet kieno 
atžvilgiu, o sutartinė teisė gali būti įtvirti- 
nama tik kitos susitarimo šalies atžvilgiu. 
Pirmuoju atveju įtvirtinimas grindžiamas 
nuosavybės pavadinimu, antruoju — susi- 
tarimo turiniu. Tačiau šis skirtumas nėra 
labai griežtas. Pavyzdžiui, HOBBESas ma- 
nymu, „santuokos saitai“ sudaro dalį 
žmogaus nuosavybės (p. 383). Negana to, 
kiekviena bendroji, kitų sutikimo nereika- 
laujanti teisė gali būti vertinama kaip nuo- 
savybės teisė; ji taip ir buvo vertinama to- 
kių autorių kaip LOCKE'as. Antrasis 
atsakymas pabrėžia kitą nuosavybės teisių 
savybę - galimybę jas perduoti. Šio požiū- 
rio laikosi kai kurie ekonomistai, jie pa- 
brėžia, jog nuosavybės teisių struktūra gali 
būti taip taikoma, kad individai kiek įma- 
noma mažiau turėtų nuostolių ir gautų kuo 
daugiau pelno iš savo veiklos, šitaip pa- 
didėtų jų veiklos veiksmingumas. Taigi 
šiuo atveju nuosavybės teisėmis laikomos 
tos, kurias galima perleisti rinkoje. 

Nors nė vienas atsakymas nėra visiškai 
patenkinamas, abu naudojasi pagrindine 

privačios nuosavybės ypatybe, būtent, at- 
ribojimo galia, kuri dažniausiai susijusi su 
privačia nuosavybe. Asmuo, kuris turi pri- 
vačią nuosavybę, gali nušalinti kitus nuo 
galimybės naudotis ja ar gauti iš jos nau- 
dos - ir tuomet, kai savininkas privalo pa- 
klusti nuosavybės naudojimo taisyklėms, 
ir net tuomet, kai toks nušalinimas negali 
būti visiškas. Anot C. B. Macphersono, 
pateikusio šiuolaikinę liberalios teorijos 
interpretaciją, kurioje atkreipė dėmesį į 
„Savininkiško individualizmo“ prielaidas, 
skirtumo tarp privačios ir bendros nuosa- 
vybės esmė yra ta, kad pirmoji gali būti su- 
prantama kaip teisė nušalinti kitus (nuojos 
naudojimo), o antroji — kaip teisė nebūti 
nušalintam (p. 124). Žinoma, turintys 
bendros nuosavybės teises gali nušalinti 
bendruomenei nepriklausančius asmenis. 
Analogiškai naudotis visuomenine nuosa- 
vybe leidžiama visiems, kurie gali būti pri- 
pažinti tam tikros visuomenės nariais. 
Privati nuosavybė susijusi su nušalini- 
mo teise taip, kad, pavyzdžiui, teisę ja nau- 
dotis gali suteikti jos savininkas arba vel- 
tui, arba atsižvelgdamas į vertę, kurią gali 
nustatyti rinka, tačiau ir bendrajai nuosa- 
vybei gali prireikti ribojamujy procedūrų, 
nors jos nebūtinai turi būti rinkos. Teisė ne- 
būti nušalintam negarantuoja, jog gali nau- 
dotis privačia nuosavybe, kaip kad teisė 
nušalinti nebūtinai tai draudžia. Kiekvie- 
nas turi teisę sėdėti ant suolelio viešajame 
parke, bet ne visi gali naudotis ja tuo pačiu 
metu. Dėl šios priežasties tie, kurie teigia, 
jog privati nuosavybė yra nepageidautina, 
turi nurodyti galimus alternatyvius daiktų, 
ypač gamybos išteklių, paskirstymo me- 
todus ir įrodyti, kad šie metodai neleis vėl 
pasireikšti į rinką orientuotos privačios nuo- 
savybės požymiams, kuriems jie prieštarau- 
ja. Daugybė prieštarų dėl nuosavybės kyla 
iš konkuruojančių teiginių apie rinką ir al- 
ternatyvius paskirstymo būdus. AWR 

Oakeshott Michael Joseph (1901-1990) - 
brity politinis filosofas. 1923 m. Oakeshot- 
tas baigė Kembridžo universitetą, po dve- 
jų metų tapo Gonvilio ir Kajaus koledžų 
bendradarbiu. 1951 m. pradėjo vadovauti 
Londono ekonomikos mokyklos politinių 
mokslų katedrai, kur dirbo iki 1968 m., iki 
pat pensijos. 

Savo pirmame svarbiame filosofijos dar- 
be Patirtis ir jos modusai (Experience and its 
Modes; 1933) Oakeshottas mėgino aptarti 
esmines skirtingų Žmogaus patirties aiški- 
nimo būdų ypatybes. Patirtį jis traktavo 
kaip vieningą visumą, kurios atžvilgiu pro- 
tas ir išorinis pasaulis, subjektas ir objek- 
tas, tėra vienpusės abstrakcijos. Visas pa- 
stangas suprasti patirtį galima priskirti prie 
vienos iš dviejų kategorijų: arba patirtį ban- 
doma suprasti žvelgiant iš konkrečių pozi- 
cijų, arba ją traktuojant „kaip visumą“ ir 
„Kaip pačią savaime“. 

Kiekviena pozicija neišvengiamai grin- 
džiama tam tikromis prielaidomis, kurių 
pati nekvestionuoja ir negali to daryti. Ji 
abstrahuoja tam tikrus patirties visumos as- 
pektus ir teikia vienalytį, nepriklausomą ir 
savarankišką jų paaiškinimą. Oakeshottas 
skiria tris tokias pozicijas, arba „modusus“ — 
praktiką, mokslą ir istoriją, prie kurių vė- 
liau pridūrė poeziją. Praktinis modusas 
patirtį traktuoja sub specie voluntatis (valios 
aspektu). Jis numato atskirus, unikalius ir 
savarankiškus individus, siekiančius ten- 
kinti įvairius savo norus, o patirties visu- 
mą aiškina tokiomis sąvokomis kaip aš, ki- 
tas, kaita, noras, gėris, blogis, privalomybė, 


malonumas ir skausmas. Istorija į patirties 
visumą žvelgia sub specie praeteritorum (pra- 
eities aspektu), mokslas — sub specie quanti- 
tatis (kiekybės aspektu). 

Kitaip nei modusus, filosofiją domina 
besąlygiška ir neabstrahuota patirtis. Todėl 
ji vengia visų dalinių pozicijų ir prielaidų. 
Pasak Oakeshotto, filosofija išsiskiria iš vi- 
sų intelektinių disciplinų radikalumu, re- 
fleksyvumu ir griežtu savikritiškumu. 
Nuolatinė ir negailestinga savo ir modusų 
prielaidų kritika yra jos skiriamasis bruožas. 

Knygoje Patirtis ir jos modusai Oakeshot- 
tas nedaug kalba apie politiką ar politinę 
filosofiją. Šia tema jis pradėjo rašyti po ke- 
lerių metų, pavyzdžiui, savo įvade į Hob- 
beso Leviataną (1946), straipsniuose Zurna- 
lams Politica ir Cambridge Journal, taip pat 
savo inauguracinėje paskatoje (1951). Kai 
kurios iš šių esė vėliau buvo įtrauktos į rin- 
kinį Racionalizmas politikoje ir kitos esė (Ra- 
tionalism in Politics and other essays; 1962). 
Per šį laikotarpį Oakeshottas pateikė kele- 
tą skirtingų požiūrių į politinės filosofijos 
esmę ir jos uždavinius: kaip į „Žmogaus pri- 
gimties ir jo žemiškojo likimo“ tyrimą, kaip 
į šiuolaikinės civilizacijos kritiką ir kaip į 
sąvokinę analizę. POLITIKĄ jis suvokė kaip 
pastangas dorotis su prieštaravimais, kart- 
kartėmis iškylančiais „vieningoje, bet kar- 
tu ir nedarnioje“ institucinėje bet kurios 
bendruomenės sistemoje. Politika nesiima 
ir negali imtis kasdienių reikalų, kaip įsi- 
vaizduoja empirikai, tačiau ji nėra ir kokių 
nors abstrakčių principų, idėjų ar doktrinų 
įgyvendinimo priemonė, kaip įsivaizduoja 

racionalistai — ji yra veikiau atsakas į reik- 
mes, kylančias iš egzistuojančių elgesio tra- 
dicijų. Oakeshotto nuomone, empirikai ir 
racionalistai visiškai nesupranta dviejų 
esminių politinio gyvenimo matmenų - 
laiko ir pažinimo — prigimties. Empirikui 
laikas tėra nesusietų akimirkų serija, racio- 
nalistui jis paprasčiausia nėra realus; em- 
pirikui pažinimas tėra informacijos šūsnis, 
racionalistui jis reiškia amžinųjų bendrų tie- 
sų suvokimą. Nė vienas neįvertina esmi- 
nio TRADICIJOS vaidmens apibrėžiant ben- 
druomeninį laiko ar istorinio tęstinumo 
suvokimo būdą ir suteikiant bendruomenei 
tas praktines arba konkrečias Žinias, kurios 
būtinos jai sprendžiant savo problemas. 

Oakeshotto knygoje Apie žmogaus elgse- 
nq (On Human Conduct; 1975) pateikiama 
išsamiausia jo politinės filosofijos koncep- 
cija. Jo knygoje Apie istoriją ir kitos esė (On 
history and other essays; 1983) politikos te- 
mai skiriama tik viena teorinė esė ir ji ne- 
pradeda naujos teorinės linijos. Knyga Apie 
žmogaus elgseną yra sudėtingas veikalas, pa- 
rašytas skirtingais „modusais“ bei idiomo- 
mis, vartojant senuosius lotyniškus termi- 
nus naujoms idėjoms reikšti. Oakeshottas 
čia įrodinėja, jog politinė filosofija arba tai, 
ką dabar jis vadina pilietine filosofija, nag- 
rinėja Žmogaus elgesio apskritai ir kon- 
krečiai pilietinių asociacijų pobūdį bei jų 
prielaidas. Jo nuomone, kiekvieną žmonių 
asociacijos struktūrą lemia praktika. Toji 
praktika būna arba pragmatinė, arba mora- 
linė. Pragmatinė praktika padeda konkre- 
tiems bendriesiems tikslams; moralinė prak- 
tika yra iš esmės neinstrumentinė. Tad 
egzistuoja du „kategoriškai skirtingi“ žmo- 
nių bendruomenių klostymosi „modusai“. 
Pragmatines, arba „verslo“, asociacijas vie- 
nija konkretus bendras tikslas; moralines 
asociacijas — bendros tradicinės praktikos 
pripažinimas. 

Oakeshotto manymu, pilietinė asociaci- 
ja yra ne verslo, o veikiau moralinė bendruo- 
menė, kurią jis vadina respublica ir kuri klos- 
tosi turėdama visai kitokią praktiką, 
apibrėžiamą visai kitokio pobūdžio taisyk- 

lėmis. Pasak jo, „tai, kas cives (piliečius) sie- 
ja vieną su kitu ir sukuria pilietinę bendruo- 
menę, yra respublikos valdžios ir pareigos 
priimti jos sąlygas pripažinimas“ (p. 149). 
Iš visų taisyklių, apibrėžiančių respublica, 
lex (įstatymas) yra unikalus pilietinės ben- 
druomenės pagrindas ir jis nustato elgse- 
nos normas, kurių cives privalo laikytis. Lex 
yra moraliai privalomas, nes kuriamas tam 
įgaliotų Žmonių pagal nustatytas procedū- 
ras. Kad jo būtų laikomasi, pilietinei ben- 
druomenei reikia valdžios, sprendžiančios 
teisėsaugos bei administravimo užduotis, 
bei atitinkamo „valdymo aparato“. 

Nors „respubliką“ apibrėžiančios tai- 
syklės yra privalomos, jos gali būti verti- 
namos jų pageidaujamumo požiūriu, ir 
kaip tik šią veiklą Oakeshottas vadina po- 
litika. Politika reiškia bendrosios „respub- 
likos“ valdžios pripažinimą ir tam tikrų jos 
taisyklių kritiką. Politinis mąstymas vado- 
vaujasi bonum civile tikslais - tuo, kas būtų 
pilietiškai teisinga arba tikslinga ir kas ga- 
lėtų tapti privaloma visiems cives, neklus- 
numo atveju gresiant pilietinei bausmei. 
Atmetami tokie tikslai kaip tobulos visuo- 
menės kūrimas ar žmogaus likimo lengvi- 
nimas, nes pilietinė bendruomenė nėra 
verslo bendrovė; atmetamas paskirstoma- 
sis teisingumas, nes pilietinė valdžia ne- 
turi savo nuosavybės, taigi „neturi nieko, 
ką galėtų skirstyti“. Oakeshottas, rodos, 
nemano, kad formalus teisių ir pareigų pa- 
skirstymas faktiškai susijęs su nevienodu 
galių, galimybių bei nuosavybės paskirs- 
tymu. 

Pasak Oakeshotto, nors pilietinė asocia- 
cija gali būti tik moralinė, o ne verslo aso- 
ciacija, beveik nuo pat atsiradimo visos 
šiuolaikinės Europos valstybės pasižymė- 
jo abiejų krypčių raidos tendencijomis. Tam 
tikrose valstybėse arba tam tikrais istorijos 
tarpsniais sustiprėdavo viena iš jų, tačiau 
ir kita niekada visiškai neišnykdavo. Oakes- 
hotto požiūriu, šių tendencijų konfliktas 
leidžia geriau suprasti šiuolaikinę vals- 
tybę nei standartinė dešinės ir kairės arba 
verslo laisvės ir kolektyvizmo priešprieša. 

Tačiaujis reikiamai nepaaiškina, kaip iškilo 
tokios radikaliai priešingos tendencijos, 
kaip jos gali koegzistuoti ar net pasiekti 
kompromisą. BCP 

Okamas Viljamas (Ockham; apie 1280/5- 
1349). Gimęs Saryje, Okamas įstojo į Pran- 
ciškonų ordiną, vėliau studijavo Oksfor- 
de, kur kaip teologijos bakalauras parašė 
komentarus (apie 1317-1319) Petro Lom- 
bardo Sentencijoms, kad apsigintų daktaro 
laipsnį. Tačiau šito jam niekada nepasi- 
sekė padaryti, nes 1323 m. tuometinis 
naujas paskirtas Oksfordo universiteto 
rektorius Johnas Lutterellis perėmė pen- 
kiasdešimt šešias jo raštų ištraukas ir per- 
davė popiežiaus, kuris tuo metu gyveno 
Avinjone, cenzūrai. Okamas buvo kvies- 
tas apginti savo pažiūrų; jis buvo pa- 
smerktas, bet neekskomunikuotas. 1328 m. 
jis drauge su Pranciškonų ordino vyres- 
niuoju Mykolu iš Cezenos paspruko į 
Šventosios Romos imperatoriaus Liudvi- 
ko Bavariečio dvarą. Likusį gyvenimą 
Okamas praleido rašydamas politinius 
pamfletus prieš popiežiaus pretenzijas 
gauti absoliučią galią tvarkyti dvasinius 
ir pasaulietinius reikalus. 

Okamo karjerą galima padalyti į du lai- 
kotarpius: filosofinį, loginį bei teorinį Oks- 
forde ir į laikotarpį po 1328 m., kai jis tapo 
politiniu publicistu, kurio rašiniai turėjo 

apginti ordiną ir imperatoriškąjį jo globėją 
nuo popiežių. 

Okamo požiūriu, logikos koncepcija 
svarbi kaip priemonė, leidžianti sutvarkyti 
pažinimą ir nustatyti tikrumo, kurį žmo- 
nės gali gauti, lygį. Okamas teigė, kad rei- 
kia skirti, viena, individualią visų būtybių 
prigimtį ir universalią mūsų koncepcijų 
prigimtį, o antra, terminus, kuriuos mes var- 
tojame formuodami tikrąjį pažinimą. Todėl 
jis buvo priskirtas prie nominalistų, nors dėl 
to dar daug ginčijamasi. Okamą domino, 
kaip paaiškinti universalijas individų pa- 
saulyje. Jis sutapatino Dievo prigimtį ir Jo, 
kaip kūrėjo, laisvę su Dieviškąja teise, /ex 
evangelica, kurią vėliau vadino lex libertatis, 
laisvės teise. 

Okamas teigė, kad pasaulietinių valdo- 
vų funkcija yra bausti ir smerkti blogio da- 
rytojus ir ginti nuo jų Bažnyčią. Bažnyčia 
turi išimtinę dvasinę galią ir yra pasaulie- 
tiškojo valdovo valdinė, kai kalbama apie 
Bažnyčios valdas bei pelnus. Pasaulietinės 
ir dvasinės galios neatitinka dviejų skirtin- 
gų prigimties ir malonės santvarkų; grei- 
čiau jau pasaulietinės ir dvasinės galių 
realybė egzistuoja dėl individų, kurie atitin- 
kamai sudaro pasaulietinės ir dvasines san- 
tvarkas. Kiekvienoje jų, kaip ir visame, kas 
sukurta, realus yra tik individas. Krikščio- 
niškoje visuomenėje dvasinės ir pasaulieti- 
nės galios apima tuos individus, kurie tuo 
pačiu metu yra krikštyti Bažnyčios nariai ir 
kaip piliečiai — laikinųjų valdovų valdiniai. 
Dieviškoji teisė valdo Bažnyčią, o žmonių 
teisė tvarko karalystes. 

Anot Okamo, Kristus, kaip ir šv. Pran- 
ciškus bei jo sekėjai, naudojosi tik tuo, kas 
būtina gyvybei palaikyti, ir toks naudoji- 
masis, o ne nuosavybė ar būtinų daiktų 
turėjimas, buvo prigimtinė teisė, suteikta vi- 
siems žmonėms, kad išgyventų. Ši prigim- 
tinė teisė yra pirmesnė nei nuosavybės tei- 
sės. Okamas ne vien tik gina pranciškonų 
skurdą; bandydamas paaiškinti, kokiu bū- 
du nuosavybė ir turėjimas atsirado kaip pir- 
mapradės nuodėmės padarinys, jis pasisa- 
ko ir prieš popiežiaus kėsinimąsi į imperijos 

autonomijos sritį. Jis pripažino, kad puo- 
lusi prigimtis yra de facto netobula, ir tai 
vėliau išreiškė pozityviojoje žmonių teisė- 
je. Tam priešpriešinamas dvasinės tobuly- 
bės idealas, kurio pavyzdys — prigimtinė 
(dieviškoji) teisė. Savo veikale Dialogas Oka- 
mas išsamiau rašo apie popiežiaus galias, 
kurias apibrėžia evangelinė teisė, Kristaus 
perduota šv. Petrui: Bažnyčia tvarko sak- 
ramentus, šventina kunigus, moko tikin- 
čiuosius ir panašiai. Teisinga išmintis ir pri- 
gimtinė teisė valdo Bažnyčią; panašiai 
teisinga išmintis ir prigimtinė teisė leidžia 
egzistuoti gerokai netobuloms pasaulieti- 
nėms karalystėms. Taigi idealas apibūdi- 
na Bažnyčios veiklą, o valstybei paliekama 
valdžia ir autonomija jos srityje. Pasaulie- 
tiniame gyvenime teisėtumas garantuoja- 
mas gavus valdomųjų sutikimą ir siekiant 
bendrojo gėrio. 

Suverenitetas kyla iš žmonių, kurie turi 
prigimtinę galią kurti įstatymus ir nustaty- 
ti normas. Bet kadangi laikinybės sritis ne- 
tobula, pasaulietinis suverenitetas gali bū- 
ti teisėtas net ir tada, kai jis tironiškas. Kartą 
laisva valia žmonių perduota valdžia gali 
būti atšaukta tik blogiausiu atveju — kai val- 
dovas daro negirdėtas nuodėmes ar nusi- 
kaltimus. Politinę sriti Okamas paprastai 
laiko negebančia pasiekti savo idealų; to- 
dėl jis pripažįsta teisėtą galią suvereniai 
pasaulietinei valdžiai, net jei Žmonių ga- 
lios buvo atimtos padarius neteisybę, per- 
duodant, įsigyjant, dovanojant, paveldint, 
po teisingo karo, t.y. kai teisėtumas perduo- 
damas ius fori būdu - sutartimi ar žmonių 
sutarimu, tokiu kaip paprotys. Pasak Oka- 
mo, kartą pozityviosios teisės įkurta, vals- 
tybė turi būti pripažinta tų, kurių atžvilgiu 
ji naudoja savo galias. Politikos srityje jis 
beveik nuliui prilygino žmonių galią su- 
teikti išankstinį sutikimą suverenui. Jo 
žodžiais, sykį atėjęs, valdovas prisiima vi- 
sas galias, kol jo jurisdikcija yra naudinga 
ir palanki bendrajam gėriui. Nėra visuome- 
nės sutarties, grindžiamos atšaukiamu su- 
tikimu atstovauti liaudžiai, išskyrus pačius 
blogiausius, skandalingus ar nusikalsta- 


392 


mus, atvejus, kai žmonių ištikimybė gali būti 
atšaukta. 

Šis požiūris kyla iš Okamo teologinio 
teiginio, kad visas žmogaus suverenitetas 
žmogui ir daiktams yra pirmapradės 
nuodėmės rezultatas. Dominium nebuvo 
amžinai suteiktas visiems Žmonėms pa- 
gal teisingą išmintį, nes galia turėti ir val- 
dyti priklauso nuo atsitiktinės Adomo nuo- 
dėmės, be kurios ji nebūtų atsiradusi. Prieš 
nuopuolį Adomas ir Ieva turėjo tobulą, ste- 
buklingą, nesavininkišką galią visiems 
daiktams ir valdė daiktus protu, o ne prie- 
varta. Jie paprasčiausiai naudojosi daik- 
tais, kai jiems jų reikėjo. Bendros nuosa- 
vybės nebuvo nei prieš nuopuolį, nei po 
jo. Po nuodėmės jie įgavo galią turėti ir da- 
lytis daiktus. Nuo to laiko pozityvioji teisė 
tvarko turėjimą ir padalijimą. Pirmapra- 
dis dominium, kuriuo naudojosi Adomas 
ir Ieva, atėjo iš Dievo: valdymas ir turėji- 
mas buvo Žmonių institucijų ir valios 
išraiška. Laikinoji valdžia lydėjo nuosa- 
vybės turėjimą ir buvo nuopuolio padari- 
nys, ir todėl pasaulietinis suverenitetas pa- 
klūsta ne prigimtinei, o pozityviajai teisei. 
Būtent dėl to pasaulietinės valdžios yra 
nepriklausomos nuo bažnytinės sankcijos. 
Pasaulietinės galios teisėtumo raida buvo 
bendra visiems Žmonėms, klaidatikiams 
ir krikščionims, ją leido Dievas, ir jis netu- 
ri nieko bendra nei su institucionalizuota 
Bažnyčia, nei su antgamte dovana. 

Okamo logika, teologija ir politiniai 
raštai XIV ir XV a. turėjo didžiulę įtaką. Jo 
popiežiaus galių vertinimas buvo plačiai 
skaitomas Didžiojo Bažnyčios skilimo lai- 
kotarpiu ir XV a. per bažnyčių reformos 
susirinkimus. Žr. taip pat VIDURAMŽIŲ PO- 
LITINĖ MINTIS. JC 

Ortega y Gasset Jose (1883-1955) — ispa- 
nų filosofas. Geriausiai žinomas kaip socia- 
linis kritikas, ypač dėl Masių sukilime (1929) 
pateiktos MASINĖS VISUOMENĖS analizės. 


Owen Robert (1771-1858) - britų socialis- 
tas. Owenas nelaikė savęs reikšmingu mąs- 
tytoju. Jis buvo daugiausia savamokslis ir 
dažnai girdavosi neskaitąs mokslo knygų. 
Tačiau ankstyva praktinė jo patirtis vado- 
vaujant medvilnės fabrikams, ypač tiems, 
kuriuos 1800 m. įsigijo Niu Lanarke, 
paskatino domėtis socialiniais klausimais. 
Įtikėjęs, jog žmonių charakterį formuoja ap- 
linka, kurioje jie gyvena ir dirba, jis atsidė- 
jo tos idėjos propagandai, taip pat ėmėsi 
praktinių eksperimentų, kuriais mėgino 
įrodyti, kad jo mintys gali tapti pažangių 
socialinių reformų pagrindu. Šią misiją 
pradėjęs nuo savo pavyzdinio kaimo Niu 
Lanarke, vėliau jis įsteigė Naujosios harmo- 
nijos komuną Amerikoje, Indianos valsti- 
joje, gyvavusią 1824-1829 m. Grįžęs į Ang- 
liją ketvirtajame XIX a. dešimtmetyje jis 
įsitraukė į besikuriančius kooperacijų bei 
profsąjungų sąjūdžius. Nuo ketvirtojo XIX a. 
dešimtmečio vidurio Owenas laikėsi 
griežto etinio sektantizmo pozicijos, įsitvir- 
tinusios milenaristiniuose būsimo „Nau- 
jojo doros pasaulio“ lūkesčiuose, ir pradė- 
jo skelbti „SOCIALIZMO“ (tuomet tai buvo 
naujas terminas) idėjas. 

Žinomiausias Oweno veikalas yra Nau- 
jasis požiūris į visuomenę (A New View of So- 
ciety; 1812-1813). Nors čia dar neatsi- 
skleidžia jo socializmas, tačiau pateikiama 
teorijų, esą charakterį formuoja aplinka, 
pradinė formuluotė. Ši idėja atrodė šoki- 

ruojamai originali, nes neigė vyraujančią 
ortodoksiją - kad dykinėjimas, tamsumas, 
nusikalstamumas, skurdas bei kitos socia- 
linės blogybės yra neišvengiamas ydingo 
gyvenimo būdo, kurį išpažįsta žemesnieji 
visuomenės sluoksniai, padarinys. Owenas 
skelbė, kad šios blogybės tėra visuomeni- 
nių sąlygų, kurios gali būti pakeistos, pa- 
darinys, ir mėgino tai įrodyti vykdydamas 
pramoninių santykių bei švietimo reformas 
Niu Lanarke. Šių reformų rezultatus Owe- 
nas pateikė kaip pakankamą įrodymą, jog 
galima pakeisti visos bendruomenės pobū- 
dį racionaliai ją reorganizuojant. 

Šį materialistinį požiūrį Owenas gynė 
kaip „racionalią visuomenės sistemą“, ir 
vienas svarbiausių jo gyvenimo tikslų bu- 
vo kova su tuo, ka jis laikė pagrindiniu ira- 
cionalumo šaltiniu visuomenėje, — su reli- 
gija. Kartu su šeima ir nuosavybe religija 
jam buvo vienas iš trijų pažangos stabdžių. 
Tiksliau, jis atmetė tas specifines formas, 
kuriomis religija ir šeima reiškėsi XIX a. vi- 
suomenėje ir kurios rėmėsi tamsiu tikėji- 
mu antgamtinėmis jėgomis bei atgyvenu- 
siomis moralinėmis vertybėmis. Tačiau jo 
priešiškumas privačiai nuosavybei — jis ją 
laikė tikrąja nelygybės ir skurdo priežasti- 
mi — buvo absoliutus. 

Nors Owenas nepaliaujamai puolė Baz- 
nyčią ir dvasininkiją, religinį gyvenimą jis 
visada traktavo kaip natūralų ir nepa- 
keičiamą svarbiausių Žmogaus siekių bei 
jausmų išraišką. Pirmame The New Moral 
World numeryje (1834 m. lapkritis) jis api- 
būdina naują ateities visuomenę kaip indi- 
vidualistinės tvarkos alternatyvą, kaip „ant- 
rąjį Kristaus atėjimą“ ir drąsiai skelbia 
tūkstantmečio pradžią. Socializmą jis suvo- 
kė kaip visa apimančią pasaulėžiūrą, kuri 
turi būti skleidžiama kaip apreikštoji evan- 
gelija. Tad nenuostabu, kad tada jau prasi- 
dėjęs ovenistinis sąjūdis buvo grynai sek- 
tantiško pobūdžio. Jis toli gražu neprilygo 
Naujojo požiūrio į visuomenę ar ankstyvųjų 
komunų eksperimentų lūkesčiams, nors 
Owenas visada pabrėždavo, kad socia- 
listinė transformacija turi vykti smulkių 

bendradarbiavimo vienetų plėtros pagrin- 
du demokratinės savivaldos principais. Sa- 
vo Raporte Lanarko grafystei (Report to the 
Country of Lanark; 1820) tokių vienetų dydį 
jis apribojo 300-2000 asmenimis, pačiu ge- 
riausiu laikydamas 800-1200 asmenų ko- 
lektyvą, kuriam turėtų priklausyti 800- 
1800 akrų žemės. Vėlesniuose darbuose 
viršutinė riba buvo pakelta iki 3000 gyven- 
tojų, o geriausiu skaičiumi laikoma 2000. 
Buvo plačiai diskutuojama, ar tokie maži 
vienetai, kurie neišvengiamai daugiausia 
būtų agrariniai, gali būti tokios šalies kaip 
Britanija ekonominės plėtros pagrindu, juo 
labiau kad pats Owenas, rodos, sveikino 
mechanizaciją kaip pažangos ir gerovės di- 
dinimo priemonę. 

Owenas daug rašė apie darbo kaip es- 
miškai kūrybinės žmogaus veiklos svarbą 
atkreipdamas amžininkų dėmesį į pavojų, 
kad mašinos gali veikiau pavergti žmones 
negu išlaisvinti juos kūrybiniam gyvenimui. 
Jis tikėjo, jog smulkaus kooperavimosi sis- 
tema, kurią propagavo, neleistų žmogaus 
pajungti mašinai, nes ji būtų grindžiama 
bendruomenine nuosavybe bei bendruo- 
meniniu svarbiausių gamybos priemonių 
valdymu ir joje būtų panaikinti pinigai kaip 
mainų priemonė - juos pakeistų nemoka- 
mas esminių gėrybių paskirstymas pagal 
poreikius ir pelno pasidalijimas pagal nau- 
jas „darbo pažymas“ (popierinius pinigus, 
išreiškiančius atlikto darbo trukmę). 

Pažymėtina, kad Owenas savo siūlymais 
skelbė tam tikrą KOMUNIZMO atmainą, nors 
taikydami šį terminą Oweno idėjoms turė- 
tume jį skirti nuo tokių jo amžininkų kaip 
Blangui, Cabet'as, Weitlingas ir, žinoma, 

MARXas ir ENGELSas - teoretikų, kurie pro- 
pagavo revoliucinį komunizmą ir siekė per- 
imti į savo rankas centralizuotą valstybės 
aparatą. Oweno vietos lygmens komunų 
projektai buvo daug artimesni FOURIER 
idėjoms, nors pastarojo koncepcijose visa- 
da buvo paliekamas tam tikras vaidmuo 
privačiai nuosavybei. 

Owenas siūlė laipsnišką ir taikią socia- 
linės kaitos strategiją — ir tai buvo viena iš 
priežasčių, kodėl jis kartu su Saint-Simonu 
ir Fourier buvo Marxo ir Engelso smer- 
kiamas kaip „utopinis“ svajotojas. Tačiau 
Owenas paliko didelį praktiškai reikšmin- 
gą paveldą. Jo sukurtos komunarinės ben- 
druomenės buvo alternatyvių visuomenių 
miniatiūriniai modeliai; kalbant plačiau jis 
labai prisidėjo plėtojant kooperacijų bei 
profsąjungų judėjimą. Žr. taip pat UTO- 
PIZMAS. KT 

Pacifizmas - įsitikinimas, kad visi karai 
neteisingi, nors ir teisinami pačiais geriau- 
siais tikslais ar grėsmėmis savo šaliai. Šis 
įsitikinimas dažnai grindžiamas religi- 
niais įsitikinimais, tačiau turi ir huma- 
nistiniy bei politinių šaknų. Nors pacifiz- 
mas glaudžiai susijęs su priešinimusi 
karui, jis negali būti su juo tapatinamas, 
nes kai kurie sąjūdžiai priešinosi karui, 
tačiau neturėdami pacifistinių tikslų ir 
nepacifistinėmis priemonėmis. 

Vakarų pacifizmas kildintinas iš anks- 
tyvosios krikščionybės, kuri pažodžiui 
aiškino Naujojo Testamento „nesipriešini- 
mo blogiui“ ir „atsukto kito skruosto“ dok- 
triną. Krikščionys atsisakydavo tarnauti 
imperinės Romos kariuomenėje. Ilgainiui 
Krikščionių bažnyčia suformavo TEISINGO 
KARO teoriją, kuri mėgino apriboti kare nau- 
dojamų priemonių arsenalą apibrėždama 
teisėtas karo dingstis bei teisėtas karo prie- 
mones, tačiau leido krikščionims dalyvau- 
ti savo valstybių vykdomuose karuose. Vis 
dėlto utopinė krikščionybės srovė retsykiais 
iškildavo į paviršių reikalaudama gryno 
pacifizmo. Pacifistinės nuostatos laikosi to- 
kios sektos kaip kvakeriai, menonitai, du- 
choborai ir Jehovos liudytojai. Taigi kai ku- 
rie krikščionys pacifizmą traktuoja veikiau 
kaip religinę, o ne politinę nuostatą, nors 
kvakeriai visada aktyviai reikšdavo šią sa- 
vo nuostatą politikoje. 

Renesanso laikais politiniai autoriai 
pateikdavo pasaulietinių argumentų prieš 
karą. Erazmas, XVI a. olandų filosofas, 
šaipėsi iš karžygių kulto ir atmetė karo 


garbinimą pabrėždamas barbariškąją jo es- 
me. Du vėlesnius šimtmečius visa virtinė 
teoretikų sprendė klausimą, kaip pasiekti 
tarptautinę taiką, o 1814 m. pasibaigus Na- 
poleono karams kilo masiniai taikos sa- 
jūdžiai Europoje ir Jungtinėse Valstijose. Šie 
sąjūdžiai rėmėsi daugiausia liberaliąja idėja, 
kad ekonominė pažanga, prekybinis bendra- 
darbiavimas, taip pat švietimo plėtra atskleis 
karo brutalumą ir destruktyvumą. 

Dauguma pacifistų visada buvo libera- 
lūs demokratai, taigi marksistai jų veiklą 
paprastai atmesdavo kaip „buržuazinį“ 
reiškinį. Tačiau tarptautiniai socialistų kon- 
gresai nuo pat šio šimtmečio pradžios skel- 
bė darbininkų klasės priešiškumą kapita- 
listiniams ir imperialistiniams karams, o 
nedidelė socialistų mažuma priešinosi vi- 
siems karams. Priešinimasis karui, nau- 
dojant tokias priemones kaip streikai, 
dezertyravimas ir maištas, visada buvo pri- 
skiriami anarchistinei tradicijai ir anarchis- 
tinio priešinimosi valstybei arsenalui (zr. 
ANARCHIZMAS). Dauguma anarchistų pri- 
pažino prievartinių metodų būtinybę po- 
litinėje kovoje prieš valstybę, tačiau tarp 
anarchistų būta ir grynų pacifistų. Žino- 
miausias pavyzdys — Levas TOLSTOJUS, 
kurio rašiniai turėjo įtakos GANDŽIO 
eksperimentams naudojant nesmurtinio 
priešinimosi metodus. 

Per Pirmąjį pasaulinį karą Britanijoje ir 
Jungtinėse Valstijose įvedus karo prievolę 
paplito priešinimosi karo tarnybai prak- 
tika, grindžiama religiniais arba morali- 
niais argumentais. Nuo tada pacifizmas 

apibrėžiamas siauriau — kaip asmens prin- 
cipinis nusistatymas netarnauti ginkluoto- 
siose pajėgose. Šia prasme jis labiausiai pa- 
plito šalyse su protestantiškąja ir liberalia 
tradicija, kuri individus skatina laikytis to- 
kios principinės priešinimosi nuostatos ir 
taip pat verčia valstybes tolerantiškiau trak- 
tuoti religiniais įsitikinimais grindžiamą 
priešinimąsi karui. 

Daugelis pacifistų pradėjo vis plačiau 
naudoti nebendradarbiavimo arba nesmur- 
tinio pasipriešinimo metodus kovoje su ra- 
sizmu ir kitokiomis neteisingumo formomis, 
taip pat priešindamiesi karui ir ginklavimui- 
si. Šiuolaikinei pacifistinei minčiai padarė 
įtakos Gandžio neprievartinės kovos me- 
todai, naudoti prieš britus Indijoje. Ieško- 
dami alternatyvos karui, pacifistai pateikė 
siūlymų organizuotą neprievartinį 
priešinimąsi padaryti gynybinės politikos 
pagrindu. Susidomėjimas šiomis idėjomis 
padidėjo atsiradus branduoliniam ginklui. 

Pacifizmo stovykloje esama tam tikrų 
skirtumų, pavyzdžiui, tarp tų, kurie pa- 
brėžia tarptautinių susitarimų bei susitai- 
kymo tarp valstybių būtinybę, ir tų, kurie 
labiau pabrėžia masinio neprievartinio 
priešinimosi militarizmui reikšmę. Kartais 
nubrėžiamas skirtumas tarp grynųjų paci- 
fistų, kurie laikosi asmeninės nuostatos ne- 
dalyvauti kare ir priešinasi bet kokiam gin- 
kluotos jėgos naudojimui, ir tų pacifistų, 
kurie palaiko politines karų prevencijos 
priemones, tačiau kartu gali palaikyti ir ka- 
rines operacijas, jeigu jos vykdomos tokių 
tarptautinių organizacijų kaip Tautų Lyga 
arba Jungtinės Tautos. Daugelis taikos są- 
jūdžių narių yra pacifistai, bet ne grynieji 
pacifistai. 

Pacifizmas turi ir platesnių konotacijų. 
Daugelis pacifistų atmeta prievartos nau- 
dojimą net tarpasmeninių santykių srityje, 
pavyzdžiui, kaip bausmės arba savigynos 
priemonę. Kai kurie mėgina neprievartos 
principą taikyti visai visuomenės organi- 
zacijai manydami, jog taip būtų panaikin- 
tos visos priespaudos ir išnaudojimo formos. 
Pacifizmas paprastai laikosi įsitikinimo, 

kad tikslą apibrėžia priemonės, todėl prie- 
vartinių priemonių padariniai visada bū- 
na prievartiniai. AFC 

Paine Thomas (1737-1809) — britų kilmės ra- 
dikalus publicistas ir tarptautinis revoliucio- 
nierius. Gimes Norfolke kvakeriy Seimoje 
Paine 'as,jo paties žodžiais, gavo „nepapras- 
tai gerą moralinį išsilavinimą ir pakenčia- 
mą žinių kiekį”. Jis išmėgino įvairias profe- 
sijas — dirbo jūrininku, virvių pynėju, 
mokesčių rinkėju ir krautuvininku, taip pat 
įgijo įvairių įgūdžių kaip debatų dalyvis ir 
pasaulietinis pamokslininkas. Pirmas jo 
pamfletas, parašytas, kai jam buvo tris- 
dešimt penkeri, gynė mokesčių rinkėjų rei- 
kalavimą padidinti jiems algas. Per keletą 
mėnesių, kuriuos praleido Londone ginda- 
mas šį reikalavimą, jis prarado savo šeimą, 
darbą ir krautuvę. 1775 m. Paine'as emigra- 
vo į Ameriką, įsidarbino viename Pensilva- 
nijos žurnale ir 1776 m. išleido Sveiką protą 
(Common Sense). Šiame pamflete buvo gi- 
nama Amerikos nepriklausomybės idėja 
tuomet, kai dar tik nedaugelis amerikiečių 
buvo linkę atvirai ją pripažinti. Pamfletas su- 
laukė stulbinamo pasisekimo - per metus 
išėjo dvidešimt penki jo leidimai. Vėliau 

Paine'as dalyvavo kuriant liberalios konsti- 
tucijos projektą Pensilvanijos valstijai (kur 
buvo numatyta visuotinė rinkimų teisė, kas- 
metiniai rinkimai, demokratinis atstovavi- 
mas, vienerių rūmų įstatymų leidybos orga- 
nas, visiška religijos laisvė), taip pat dirbo 
Vašingtono revoliucinėje kariuomenėje. 

1787 m. Paine'as nuvyko į Europą, kur 
iškart įsitraukė į revoliucinę veiklą Pran- 
cūzijoje ir Anglijoje. Jis stojo ginti savo 
radikalių bičiulių, kai jie 1791 m. tapo 
BURKE’o Apmąstymų apie Prancūzijos revo- 
liuciją puolimo objektu (Zr. BRITŲ RADI- 
KALAI). Paine'o Žmogaus teisės (Rights of 
Man; 1791 ir 1792) puolė paveldimąsias ir 
monarchines sistemas, pabrėžė tautos su- 
verenitetą ir individo teises, taip pat patei- 
kė triuškinamą Burke'o argumentų kritiką. 
Nenuostabu, kad britų valdžia jį paskelbė 
už įstatymo ribų kaip išdaviką, o prancū- 
zai išrinko į savo Nacionalinę asamblėją. 
Nors aistringai palaikė respublikonizmą, 
Paine'as pasisakė prieš jakobinų reikala- 
vimą įvykdyti mirties nuosprendį karaliui, 
taigi vėliau teroro laikais pats buvo įkalin- 
tas ir vos išvengė mirties bausmės. Būda- 
mas Prancūzijoje jis paskelbė savo deistinį 
traktatą Proto amžius (The Age of Reason; 
1794), kuris dėl išpuolių prieš įsitvirtinu- 
sią religiją jam pelnė skandalingą šlovę ir 
Bažnyčios pasmerkimą beveik iki XX am- 
žiaus pradžios, taip pat išleido savo radi- 
kaliausią politinį pamfleta Agrarinis teisin- 
gumas (Agrarian Justice; 1796). Galiausiai 
1802 m. Paine'as grįžo į Ameriką, kur tapo 
federalistinės spaudos juodinimo auka. Jis 
mirė apleistas ir vienišas 1809 m. 

Paine'as nebuvo labai nuoseklus ar ori- 
ginalus politinis mąstytojas, jis gana lais- 
vai interpretavo tuos autorius, kurių įtaką 
patyrė. Iš LOCKE'o jis sėmėsi medžiagos 
gindamas prigimtinių teisių idėją bei savo 
įsitikinimą, kad žmonės buriasi į visuome- 
nę siekdami savo teises įtvirtinti, o ne jų 
išsižadėti. Taigi valdžiai neleistina Žeisti 
mūsų prigimtines teises; vienintelė jos pa- 
reiga — garantuoti mums gyvybės, laisvės 
ir nuosavybės saugumą. Žmonės sutaria 

susiburti į visuomenę ir suteikia valdžiai 
tam tikrų galių visuomeninei tvarkai pa- 
laikyti; tačiau jie visada turi išlaikyti su- 
verenitetą -jie gali atsiimti valdžiai suteik- 
tus įgaliojimus ir savo kolektyviniu 
sprendimu sukurti kitą valdymo sistemą. 
Paine’as, be to, manė, jog griežtai vado- 
vaujasi Adamo SMITHo doktrina įrodinė- 
damas, kad žmonių norai ne sukelia inte- 
resų konfliktus, o veikiau natūraliai juos 
stumia į visuomenę, sieja juos tarpusavio 
priklausomybės ryšiais. Prekyba ir „nema- 
toma ranka“, kuri suderina interesus, ro- 
do, kad visuomeninis gyvenimas Žmogui 
yra natūralus. Tai patvirtina ir Žmogaus 
prigimčiai būdingos socialinės emocijos, 
kurios rodo, jog savo laimę Žmogus gali 
pasiekti tik visuomenėje. Tiesą sakant, 
anot Paine’o, visuomeniškumas žmonėms 
yra toks natūralus, kad valdžia apskritai 
beveik nereikalinga. 

Remdamasis šiomis prielaidomis, Pai- 
ne'as įnirtingai puolė monarchines ir aris- 
tokratines XVIII a. Europos politines siste- 
mas. Paveldimoji valdžia yra apgaulės 
valdžia - ji pagrįsta žmonių tamsumu ir 
prietaringumu: „paveldimų įstatymų leidė- 
jų idėja kaip ir idėja apie paveldimą mate- 
matiko kėdę ar paveldimą išmintį, juokin- 
ga kaip ir idėja apie paveldimą karaliaus 
rūmų poeto vietą“ (Žmogaus teisės, p. 105). 
Tokio valdymo principas yra iracionalus, 
taigi ir tokio valdymo praktika gali reikšti 
tik karus, išlaidas ir korupciją. Vienintelė 
valdymo sistema, kuriai negresia toks pikt- 
naudžiavimas valdžia, yra atstovaujamoji 
demokratija, grindžiama konstitucija, su- 
daryta ir patvirtinta visos tautos susirinki- 
mo. Paine'o siūlomas valdžios modelis bu- 
vo grindžiamas amerikietiskaja jo patirtimi, 
oir vėlesni jo rašiniai iš esmės ragino britų 
bei prancūzų tautas atsisakyti savo nepa- 
tikimų paveldimųjų sistemų ir Amerikos 
pavyzdžiu pakeisti jas respublikinio val- 
dymo formomis, kurios gintų asmens tei- 
ses ir sukurtų pigią, atsakingą ir nekaringą 
valdžią. Tokia valdžia, kadangi privalėtų 
visus savo veiksmus paaiškinti tautai, 

rinkimų būdu į savo gretas pritrauktų ge- 
riausių ir išmintingiausių Žmonių. 

Originaliausius Paine'o tekstus galima 
rasti antroje Žmogaus teisių dalyje bei Agra- 
riniame teisingume. Čia jis peržengia liber- 
tarinę minimalios valstybės idėją ir siūlo 
įteisinti gerovės valstybės sistemą bei pla- 
ną. Pirmajame jis siūlo britams sukurti vals- 
tybines sistemas — vargšų globos, neturtė- 
lių švietimo, senatvės pensijų, pašalpų 
mirties ir motinystės atvejais, vargingųjų 
įdarbinimo, - kurios visos turėtų būti finan- 
suojamos iš lėšų, atsiradusių monarchinį 
režimą pakeitus respublikiniu. Paine'as 
agitavo už tai, kad vartojimo mokesčiai bū- 
tų pakeisti progresyviniais turto mo- 
kesčiais. Tai turėjo lengvinti mokesčių 
naštą neturtėliams ir skatinti turtuolius ly- 
giau dalyti savo turtus vaikams, šitaip 
laužant nenatūralią pirmagimystės siste- 
mą. 

Agrariniame teisingume Paine'as pateikia 
principingesnį perskirstomojo apmokesti- 
nimo ir gerovės valstybės pateisinimo ar- 
gumentą. Kiekvienas žmogus gimsta turė- 
damas prigimtinę teisę į naudojimąsi žeme 
ir JOS vaisiais, ir nors Žmonės turi teisę į ver- 
tę, kurią sukuria savo darbu, toji teisė ne- 
reiškia jų nuosavybės teisės į žemę, kurioje 
jie dirba, taigi ši išlieka bendra nuosavybė. 
Be to, asmeninė nuosavybė įgyjama dau- 
giausia visuomenės dėka, 0 ne asmeninė- 
mis pastangomis. Taigi kaip nuomininkai 
ir iš dalies kaip turto turėtojai esame sko- 
lingi visuomenei, „kurios dėka atsirado vi- 
sa, ką turime“. Paine'as siūlo įvesti turto 
mokestį, išieškomą savininko mirties atve- 
ju, iš kurio būtų daromos vienkartinės 
išmokos kiekvienam asmeniui, sulauku- 
siam dvidešimt vienerių metų, taip pat 
teikiama kasmet išmoka penkiasdešimt- 
mečiams, akliesiems bei luošiesiems. Va- 
dovaujantis šiuo principu, kiekvienas 
asmuo turėtų vienodas pradines savo gy- 
venimo sąlygas ir paramos garantiją išti- 
kus nesėkmei, ir visa tai turėtų jam priklau- 
syti kaip prigimtinė jo teisė. 

Paine'o įtaka vėlesnėms kartoms pa- 

aiškinama ne tiek jo politinės minties origi- 
nalumu ar nuodugnumu, kiek jo įtaigos ga- 
lia skleidžiant visuomenėje politines idė- 
jas. Jis visada apeliavo į paprastą žmogų, 
paprastą prekeivį, kuris mėgina savo pa- 
dėtį gerinti savo pastangomis bei išgalėmis 
ir niekina paveldimo turto ir paveldimos 
valdžios sistemą. Jo demokratiniai princi- 
pai ir idėja, kad kiekvienas asmuo turi tei- 
sę spręsti, kaip jam geriausia naudotis sa- 
vo prigimtinėmis teisėmis, garantavo jam 
didžiulę auditoriją. Tai nereiškia, kad Pai- 
ne'ui pavyko šią auditoriją įtikinti respub- 
likinės sistemos pranašumu, tačiau jis įti- 
kino daugelį tų, kurie anksčiau nevaidino 
jokio vaidmens politikoje, kad jie turi teisę 
svarstyti politinius principus ir reikalauti 
politinių reformų. MP 

Pareto Vilfredo (1848-1923) - italų ekono- 
mistas ir politinis sociologas. Iš pradžių ga- 
vęs inžinieriaus išsilavinimą, Paretas nuo 
1870 m. ėmėsi verslo. 1889 m. pradėjo rašyti 
ekonomikos temomis. Nuo 1893 iki 1907 
m. buvo ekonomikos Lozanos universiteto 
profesorius. Svariausių rezultatų pasiekė 
pusiausvyros teorijos ir socialinio pasirin- 
kimo teorijos srityse. Pagrindinis sociolo- 

ginis jo darbas yra Bendrosios sociologijos 
traktatas (Trattato di Sociologica generale; 
1916), į anglų kalbą išverstas pavadinimu 
Protas ir visuomenė (The Mind and Society). 
Paretas buvo demokratijos ir socializmo kri- 
tikas, kartu su MOSCA padėjęs ELITIZMO 
teorijos pagrindus. 

Pareto elitų teorija yra reikšmingiausias 
jo indėlis į politinę teoriją, tačiau ji yra pla- 
tesnės socialinės jo koncepcijos dalis. Žmo- 
gaus veiklą jis suskirstė taip: į logiškos elg- 
senos komponentą, kai priemones ir tikslus 
sieja objektyvus ryšys, ir nelogiškos elgse- 
nos komponentą, kai tokio ryšio nėra. Lo- 
giška veikla būdinga mokslams, tarp jų ir 
ekonomikai. Tačiau didžioji socialinių 
veiksmų dalis ne logika grindžiama, o yra 
veikiau sukeliama neracionalių sąmonės 
būsenų. Taigi žmogaus elgseną daugiau- 
sia lemia psichologinės jėgos, tačiau Pare- 
tas tiesiogiai nenagrinėja psichologijos. 
Nors tikrosios veiksmo priežastys papras- 
tai yra impulsai ir jausmai, žmonės jsivaiz- 
duoja, kad jų veiksmai kyla iš racionalaus 
apmąstymo, grindžiamo teorija, kuri iš 
tikrųjų tėra racionalizacija. Teoriją sudaro 
du elementai. Vienas, kuris kinta priklau- 
somai nuo laiko ir vietos aplinkybių ir kurį 
sudaro įvairūs pateisinimai bei aiškinimai, 
vadinamas „derivacija“ (vediniu). Jis kildi- 
namas iš pastoviojo teorijos elemento, nu- 
sakančio giliuosius psichologinius impul- 
sus, vadinamo „rezidiumu“ (likučiu). 
Žmogaus elgsena aiškintina giliojo rezidiu- 
mo pagrindu, o ne apeliuojant į tas pa- 
viršutiniškas derivacijas, kurias išreiškia 
politinės filosofijos koncepcijos, metafizi- 
nės teorijos ar teologinės doktrinos. 

Paretas skyrė dvi pagrindines rezidiu- 
mų klases. I klasė yra „kombinavimo ins- 
tinktas“, vaizduotės ir išradingumo galia. 
II klasė yra „agregatų tvarumo“, inertiško- 
ji, konservatyvioji tendencija. Kiekviena 
klasė apibūdina platų nuostatų bei elgse- 
nos tipų spektrą, apibūdinantį visus socia- 
linius veiksnius, tarp jų ir elitą. 

Anot Pareto, visos visuomenės pasi- 
skirsto į lyderius (elitą) ir vedamuosius. Eli- 

tas aprėpia valdantjjj ir nevaldantįjį ele- 
mentą. Valdantysis elitas išlaiko savo 
valdžią prievartą derindamas su (manipu- 
liuojamu) valdomųjų sutikimu. Valdymui 
reikia labai skirtingų savybių: lankstumo, 
gudrumo, įtaigumo, taip pat pasiryžimo 
griebtis prievartos pasipriešinimui slopin- 
ti. Šios savybės atitinka du priešingus psi- 
chologinius tipus — I klasę, arba „lapes“, ir 
II klasę, arba „liūtus“, - kurie retai sude- 
rinami tame pačiame elite. Politinė kaita 
vyksta vienam elitui išstumiant kitą („elitų 
cirkuliacija“). Tai įvyksta dėl elito psicholo- 
ginio nepajėgumo susidoroti su įvykiais. 
„Lapės“, kurios puikiai geba politiniais ma- 
nevrais mobilizuoti sau pritarimą, negeba 
vartoti prievartos, kai to prireikia. Todėl šį 
elitą nustumia į šalį kontraelitas, pasižy- 
mintis II klasės savybėmis ir gebantis veikti 
ryžtingai. „Liūtai“ paprastai geba organi- 
zuoti prievartos aparatą, tačiau dėl savo po- 
linkio į konservatizma sustabarėja ir ati- 
trūksta nuo gyventojų. Taigijiems prireikia 
pagalbos tų, kurie pasižymi I klasės savy- 
bėmis; šių subjektų infiltracija į elitą trans- 
formuoja patį elitą. Istorija liudija pastovią 
šių elito tipų cirkuliacijos schemą. GP 


Literatūra 

+ Bobbio, N.: On Mosca and Pareto. Gene- 
va: Droz, 1972. 

+ Parry, G.: Political Elites. London: Allen 
& Unwin, 1969. 

+ Parsons, T.: The Structure of Social Action. 
Glencoe, Ill.: Free Press of Glencoe, 1949. 


Pareto, V.: The Mind and Society, trans. A. 
Livingston and A. Bongioro. 4 vols. New 
York: Harcourt Brace, 1935. 

—: Sociological Writings, ed. S. E. Finer. 
Oxford: Blackwell, 1976. 


Pascal Blaise (1623-1662) — prancūzų 
matematikas, fizikas ir religinis filosofas. Pa- 
scalis jau buvo sulaukes Sloves uz savo fizi- 
kos bei matematikos darbus, kai budamas 
trisdešimt vienerių metė juos į šalį ir įsto- 
jo į Port Rojalio vienuolyną. Iš daugybės 

įvairių jo rašinių filosofijos ir politinės teo- 
rijos požiūriu reikšmingiausia yra po mir- 
ties išleistoji knyga Mintys (Pensėes; 1670) — 
nebaigta, tačiau retoriškai labai įtaigi seri- 
ja aforistinių apmąstymų „religijos liudiji- 
mų“ tema. 

Pascalis mėgino ginti krikščioniškąjį 
tikėjimą tuo metu, kai tikėjimas vis ryžtin- 
giau buvo puolamas atgimusio filosofinio 
ateizmo bei moderniojo mokslo populiarin- 
tojų, kuriems atrodė, kad mokslas atsklei- 
dė begalinę, mechaninio priežastingumo 
dėsniais valdomą visatą, kurioje dieviška- 
sis veiksnys nereikalingas. Paskalio gyny- 
binė strategija buvo pripažinti šį pasaulio 
vaizdą ir kartu parodyti žmogaus gyveni- 
mo beprasmiškumą praradus religinį tikė- 
jimą. Pascalis atmeta teleologinius Dievo 
egzistavimo įrodymus, tačiau, naudodama- 
sis begalinės visatos idėja, jis atmeta ir filo- 
sofų pretenzijas rasti atsakymus - vadovau- 
jantis vien protu - į gyvenimo prasmės ar 
žmonijos gėrio prigimties klausimus. Juk 
būtent Dievo nebuvimas regimame pasau- 
lyje verčia žmogų, išgąsdintą savo būties 
beprasmiškumo, ieškoti Dievo. 

Pascalis, sekdamas MONTAIGNE'iu, ne- 
vertina žmogaus teisingumo, grindžiamo 
vien įpročiu ar prietaru. Valdžiai ir įstaty- 
mams dera paklusti ne todėl, kad jie teisin- 
gi, o tik todėl, kad jie padeda užkirsti kelią 
žemiškam pilietinio karo blogiui. Jokia 
valdžia nėra pajėgi nei sužadinti žmogaus 
dorybes, nei patobulinti žmogų; valdžia eg- 
zistuoja tik kaip žmonių — iš prigimties 
priešiškų vieni kitiems - konfliktų tarpinin- 
kė. Kiekvieno iš mūsų kaip individo esmi- 
nis atskirumas, kurį lemia mūsų mirtingu- 
mas, neleidžia susiklostyti tikrajai žmonių 
bendruomenei. 

Panašiai kaip Montaigne'is, Pascalis šai- 
posi iš tokių Žmogaus siekių kaip šlovė, 
pažinimas ir valdžia; tokios pastangos tėra 
mūsų mėginimas „atitraukti“ dėmesį nuo 
savo egzistencijos laikinumo ir beprasmiš- 
kumo. Tačiau, kitaip nei Montaigne'is, jis 
neigia žmogų galint susitaikyti su kome- 
diniu požiūriu į gyvenimą, kai nematoma 

jokio aukštesnio tikslo, išskyrus linksmi- 
nimąsi ir malonumus. Suvokdami vien 
žemiškojo gyvenimo beprasmiškumą žmo- 
nės „eina lažybų“, kad Dievas egzistuoja, 
net jei nėra jo egzistavimo įrodymų, ir sie- 
kia gyventi krikščionims deramą gyveni- 
mą tikintis išpirkimo. 

Pascalis veikiausiai buvo pirmas mąs- 
tytojas, kuris mėgino spręsti moderniosios 
mokslinės pasaulėžiūros ir žmogaus eg- 
zistencijos prasmės suderinamumo klau- 
simą. Jo pajauta, jog egzistuoja absurdiška 
disproporcija tarp tų prasmės reikalavimų, 
kuriuos Žmogaus dvasia kelia visatai, ir tos 
visatos begalybės ir betiksliškumo, kurie 
atsiskleidžia jo protui, iš naujo pasireiškė 
nihilistų bei egzistencialistų XIX ir XX 
amžių sąjūdžiuose, tačiau jau išsižadant 
Pascalio vilties, kad toji disproporcija gali 
būti įveikta tikėjimo (žr. EGZISTENCIA- 
LIZMAS). DLS 

Paternalizmas. Šiuolaikine vartosena šis 
terminas paprastai nusako tuos įstatymus 
bei viešosios politikos priemones, kurie ri- 
boja asmens laisvę siekiant pasitarnauti jų 
interesams. Paternalizmo šia prasme pa- 
vyzdžiu gali būti vartotojų gynimo įstaty- 
mai, kuriais siekiama, pavyzdžiui, atimti 
iš pirkėjų galimybę pirkti pigią, bet nesau- 
gią prekę, arba draudžiantys įstatymai, ri- 
bojantys kenksmingų medžiagų, tokių 

kaip narkotikai, alkoholis ir tabakas, var- 
tojimą. Paternalizmui galima iškelti du pa- 
grindinius teorinius klausimus: pirma, pa- 
gal kokius kriterijus idendifikuojamas 
paternalistinis tam tikrų įstatymų pobū- 
dis, ir, antra, koks galėtų būti šiuolaikinės 
valstybės paternalizmo pagrindimas? 

Identifikacijos problema atsiranda to- 
dėl, kad dažnai sunku nustatyti, ar tam tik- 
ras įstatymas yra iš esmės ar tik atsitiktinai 
paternalistinis. Pavyzdžiui, privalomo pen- 
sinio draudimo sistema gali versti žmones 
taupyti daugiau, nei šiaip jie būtų linkę tau- 
pyti, ir šia prasme ji galėtų būti laikoma pa- 
ternalistine; tačiau ji taip pat gali reikšti pa- 
jamų perskirstymą iš turtingesniųjų mažiau 
pasiturintiems, ir šia prasme būtų veikiau 
egalitaristinė. Minėtą paternalizmo api- 
brėžimą reikėtų papildyti išlyga, jog pa- 
ternalistinis yra tas įstatymas, kuriuo sie- 
kiama pagelbėti tik tiems, kurių laisvę 
apriboja. Ši išlyga taip pat kelia tam tikrų 
problemų, susijusių su įstatymų leidžiamo- 
sios valdžios ketinimų nustatymo sunku- 
mais. Vis dėlto turbūt verčiau mėginti do- 
rotis su šiomis problemomis negu rizikuoti 
išplėsti paternalizmo sąvoką taip, kad ji ap- 
imtų visus tuos įstatymus, kurie atsitikti- 
nai ar net nenumatomu būdu gali padėti 
žmonių interesams apribodami jų pasirin- 
kimo laisvę. 

Atrodo, kad paternalizmą ypač sunku 
pateisinti šiuolaikinėje liberalioje demokra- 
tinėje valstybėje. Paternalizmas prieštarau- 
ja pagrindinėms liberaliosios minties nuo- 
statoms, nes liberalai paprastai pabrėžia, 
jog kiekvienas asmuo pats geriausiai išma- 
no, kas paranku jo interesams (beje, čia de- 
ra pažymėti, jog kalbama apie geriausią, 
bet ne tobulą, ismanyma). Šį principą kėlė 
J.S. MILLis savo veikale Apie laisvę (1859) ir 
skelbė, kad vienintelė įstatymų bei valsty- 
binės prievartos paskirtis — neleisti daryti 
žalos kitiems; o ir šiuolaikinė gerovės eko- 
nomika, tęsianti klasikinio LIBERALIZMO 
tradiciją, individo gerovę paprastai tapati- 
na su jo paties pareikštomis preferencijo- 
mis. Vis dėlto net liberalių įsitikinimų au- 

toriai, tokie kaip H. L. A. Hartas (1963), 
pripažįsta, jog dėl tam tikrų tikslų ir tam 
tikromis aplinkybėmis paternalizmas gali 
būti pateisinamas. Jų požiūriu, prielaida, 
kad asmuo visada pats geriausiai išmano 
savo interesus, paprasčiausiai neteisinga, 
ir kad tam tikromis sąlygomis asmens lais- 
vės apribojimas gali būti pravartus ilgalai- 
keijo gerovei. 

Kadangi griebtis paternalizmo yra 
prieštaringas dalykas, tie liberalūs autoriai, 
kurie pripažįsta vienokios ar kitokios for- 
mos paternalizmo neišvengiamybę, mėgi- 
na rasti tokių jį pateisinančių kriterijų, ku- 
rie nesiremtų akivaizdžiai vertybiniais 
sprendimais ar idėja, kad egzistuoja vienin- 
telis gyvenimo idealas, kuriuo privalo va- 
dovautis visi individai. Šiuo požiūriu po- 
puliariausias kriterijus reikalauja, kad 
asmuo, kurio laisvė apribojama, galiausiai 
suprastų ir pripažintų tų apribojimų pagris- 
tumą. Šio kriterijaus problemiškumą lemia 
tai, kad jis neleidžia pateisinamo paterna- 
lizmo atskirti nuo manipuliuojamo. Taigi 
liberalui, pripažįstančiam paternalizmo bū- 
tinybę, nelieka kitos išeities kaip grįžti prie 
vertybinio pliuralizmo, postuluojančio, jog 
pasirinkimo laisvė ir interesai yra dvi skir- 
tingos vertybės, kurios įstatymų ir viešosios 
politikos srityje gali tarpusavyje nesutarti. 
Šiomis aplinkybėmis liberalas tegali tikė- 
tis, kad paternalistinės priemonės bus ri- 
bojamos institucinių saugiklių, neleidžian- 
čių pernelyg riboti asmens laisvę. APW 

Patriarchalizmas. Istoriškai tai yra teorija 
arba doktrina, kuri politinę valdžią kildi- 
na iš namų ūkio valdymo (arba ją suvokia 
kaip namų ūkio valdymą). Orientuodama- 
sis į išskirtines tėvo/vyro galias bei teises 
ir pabrėždamas valdžios egzistavimo 
„hatūralumą“ patriarchalizmas tradiciškai 
laikėsi absoliutistinių nuostatų. Jis siejamas 
pirmiausia su XVII a. vidurio anglų roja- 
listu seru Robertu FILMERiu ir jo knyga Pat- 
riarchia (išleista tik 1680), kurią savo Dvie- 
juose traktatuose kritikavo LOCKE'as. 
Patriarchalinių doktrinų elementų ga- 
lima rasti visoje Vakarų politinės minties 
istorijoje, ypač kvaziantropologinio po- 
būdžio teorijose, kurios politinę organizaci- 
ją kildina iš pirmykštės ir natūralios šeimos 
bendruomenės. Nuo Reformacijos laikų 
protestantai naudojosi Dekalogo įsaku 
„Gerbk savo tėvą ir savo motiną“ (Iš 20:12) 
aiškindami ir gindami klusnumo kiek- 
vienai vyresnybei - šeimininkams, moky- 
tojams, dvasininkams, valdovams - parei- 
gą. Ši doktrina visada buvo katechetinio 
švietimo dalis ir padėjo kurti pasaulio, har- 
moningai vienijančio šeimą, ekonomiką ir 
valstybę, vaizdą. Patriarchalinių pilietinės 
visuomenės koncepcijų paplitimas Angli- 
joje, kai ten valdė Stuartai, naudojęsi jomis 
kaip atsvara PRIGIMTINĖS BŪKLĖS bei 
VISUOMENĖS SUTARTIES teorijoms ir gin- 
dami ABSOLIUTIZMO dieviškosios teisės 
pretenzijas, rodė patriarchalizmo kaip 
bendros politinės pareigos teorijos susifor- 
mavimą; kaip tik šią teoriją galiausiai su- 
griovė Locke'o ir kitų kritika, nors ji ne- 
buvo nukreipta į antropologinę doktriną 
ir tradicinės šeimos ūkio sampratą. 
„Patriarchalizmo“ terminas, kaip jis var- 
tojamas šiuolaikinių socialinių kritikų, 
apibūdina vyro dominuojamą šeimos ins- 
tituciją ir visas tas neteisingas bei represy- 
vias platesnes visuomenės institucijas, ku- 
rios išjos atsiranda. Kritikų įsitikinimu, šios 

institucijos negali būti panaikintos netrans- 
formuojant pačios šeimos institucijos. GJS 

Patriotizmas - meilė savo tėvynei, reiškianti 
pasiryžimą ją ginti ir visokeriopai palaiky- 
ti. Nors patriotizmas dažnai painiojamas su 
NACIONALIZMU, jis išreiškia daug senesnę 
idėją ir turi mažesnį teorinį krūvį. Naciona- 
lizmas remiasi prielaida, kad tautos egzis- 
tuoja kaip realios atskiros būtybės, o patrio- 
tizmas gali reikšti tik prisirišimą prie 
konkrečios fizinės vietovės ar prie tam tikro 
gyvenimo būdo ir nebūtinai reiškia kokią 
nors abstrakčią „šalies“ idėją. 

Patriotizmas yra veikiau jausmas, o ne 
politinė idėja, tačiau jis gali pagelbėti labai 
įvairioms doktrinoms, ypač per karą. Iš pir- 
mo žvilgsnio atrodo, kad jis giminingas 
KONSERVATIZMUI, tačiau XX amžiuje bu- 
vo galima matyti, kaip socialistiniai režimai 
plačiai apeliavo į tėvynės meilę, pavyzdžiui, 
Sovietų Sąjunga per vadinamąjį Didįjį Tė- 
vynės (Antrąjį pasaulinį) karą. Tam tikruose 
kontekstuose patriotizmu galima naudotis 
kaip partiniu šūkiu, kaip XVIII a. Anglijoje, 
kur „patriotais“ buvo vadinami monarchiz- 
mo ideologai, tačiau tokios jo asociacijos tė- 
ra trumpalaikės. DLM 


Pažanga. Pažangos idėja yra viena iš svar- 
biausių Vakarų civilizacijos idėjų, atėjusi iš 
Senovės Graikijos ir Romos laikų. Kitoms 
civilizacijoms buvo pažinios tobulėjimo ir 
dorybių, išminties ir laimės siekimo idėjos, 
tačiau šios sąvokos buvo siejamos vien su 
individais, o ne su visa Žmonija ar ištiso- 

mis tautomis. Vakarietiška pažangos idėja 
išsiskiria tuo, kad ji yra siejama su visa Zmo- 
nija; manoma, jog Žmonijos istorija prasi- 
dėjo nuo neišmanymo, skurdo, baimės, ir 
nuo tada palengva nuolat kopė į menų bei 
mokslų, aplinkos įvaldymo ir apskritai į 
pažinimo aukštumas. Pažangos idėja yra 
daugiau negu laimės pažadas - kaip api- 
brėžė J. B. Bury, ji yra „praeities sintezė ir 
ateities pranašystė“, tai yra suvokimo bei 
minties karkasas. 

Nors linkstama manyti, kad pažangos 
idėja yra išimtinai šiuolaikinė, ji aki- 
vaizdžiai matoma senovės graikų ir romė- 
nų bei ankstyvųjų krikščionių mąstytojų 
darbuose. Protagoras, PLATONAS, Zeno- 
nas, Lukrecijus ir SENEKA rašė apie Zmo- 
nijos Zengima nuo primityvumo prie vis di- 
desnio menų ir mokslų pažinumo. Negana 
to, tvirtai buvo tikima, kad šis Zengimas ne- 
nutrūks ir ateityje — anot Senekos, tai vyks 
„tūkstančius šimtmečių“. Nors klasikinė 
mintis taip pat apima cikliško pasikartoji- 
mo ir nuopuolio ar smukimo po pirmap- 
radžio aukso amžiaus idėjas, graikams ir 
romėnams buvo žinoma ir nuolatinės lini- 
jinės pažangos idėja. 

Ją žinojo ir krikščioniškosios Bažny- 
čios tėvai, kurdami tai, ką vadiname 
krikščioniškuoju epu. Šv. AUGUSTINAS 
veikale Apie Dievo valstybę „Žmonių gimi- 
nės švietimą“ laikė esmine sąvoka; nega- 
na to, XXII šio veikalo knygoje jo požiūrį į 
šį amžius trunkantį švietimą galima laiky- 
ti iš esmės tokiu pat pasaulietišku kaip ir 
kurio nors graiko ar vėlesniųjų laikų va- 
kariečio filosofo. Didžiausias šv. Augusti- 
no nuopelnas, plėtojant pažangos idėją, bu- 
vo tas, kad jis pripažino jos būtinumą ir 
neišvengiamumą. Jis mums sako, kad žmo- 
gaus žinojimas — ir šventas, ir pasaulie- 
tiškas — darė pažangą aiškiai apibrėžtais 
etapais, be to, ši pažanga buvo būtina; būti- 
na dėl to, jog Dievas jau kurdamas apdova- 
nojo žmoniją tam tikromis galimybėmis. 
Pažymėtina, kad XII a. Joakimas Fiorietis 
Augustino tikėjimą dieviškąja pažanga ap- 
rašė kaip vyksmą, susidedantį iš trijų eta- 

pu — šis įvaizdis Vakarų mąstysenoje išsi- 
laikė šešis vėlesnius šimtmečius. 

Didžioji XVIII ir XIX a. pažangos filoso- 
fijos dalis yra paprastas Augustino krikščio- 
niškojo epo supasaulietinimas. Tokie įtakin- 
gi mąstytojai kaip Leibnitzas, KANTas, 
CONDORCET, HEGELis, COMTE'as ir 
MARXas perkelė į dabartį Augustino viziją 
apie vieningą ir progresuojančią Žmoniją, 
apie visai žmonijai bendrus laiko rėmus, ku- 
riuose visų žinomų tautų istorijos išsidėsčiu- 
sios kylančia tvarka, apie konfliktą kaip 
žmonijos pažangos variklį ir galiausiai apie 
visos raidos panoramos priežastingumą. 
Šiuo metu iš esmės matome dieviškosios bū- 
tinybės pavertimą vadinamąja prigimtine ar 
grynai žmogiška būtinybe. Marxui klasių ko- 
va Žmonijos istorijoje vaidina tokį patį 
priežastinį vaidmenį kaip Augustinui kova 
tarp Dviejų valstybių. 

Daugeliu atžvilgių pažangos idėja 
šiuolaikiniuose Vakaruose vartojama kaip 
pasaulio tautų klasifikacijos būdas. Nuo 
XVI a. buvo klausiama: kaip paaiškinti ir su- 
tvarkyti tautų bei jų kultūrų įvairovę, kurią 
misionierių ir tyrėjų pasakojimai atskleidė 
Vakarų žmonėms? Žinoma, buvo keli gali- 
mi atsakymai, tačiau vieną iš jų, tapusį po- 
puliariausiu, pateikė pažangos idėja. Geo- 
kultūrinius skirtumus paprasčiausiai buvo 
galima paaiškinti skirtingomis raidos stadi- 
jomis. Šį būdą TURGOT, Comte'as, Marxas, 
Tyloras ir kiti ankstesnieji bei dabartiniai vi- 
suomenės evoliucijos tyrėjai pasirinko 
aiškindami kiekvieną svarbesnį socialinį ir 
kultūrinį skirtumą tarp pasaulio tautų kaip 
skirtumą tarp pažangos lygio bendruose lai- 
ko rėmuose, kur, savaime suprantama, Va- 
karų Europa laikoma labiausiai išsivysčiu- 
sia ir pažangiausia. 

XVIII ir XIX a. mažai buvo skiriamos, 
jei apskritai buvo, žodžių „pažanga“, „evo- 
liucija“, „plėtra“ reikšmės. Tai tiko ir bio- 
logijos, ir visuomenės mokslų tyrimams. 
Condorcet, Comte'o, Hegelio, Marxo ir 
J. S. MILLio socialinės evoliucijos teorijos 
kilo iš iki Darwino vyravusių minties kryp- 
čių, nors antrojoje XIX a. pusėje atsirado 

žmonijos pažangos teorijų, pagrįstų kovos 
ir konflikto mechanizmu, kurios buvo pa- 
vadintos SOCIALDARVINIZMU. Darwinas 
be išlygų tikėjo pažangia biologinės evo- 
liucijos, kurią išdėstė 1859 m. išleistame vei- 
kale Rūšių atsiradimas (Origin of Species), 
kryptimi. Perskaičiusiam šį veikalą Marxui 
iš pradžių didelį įspūdį padarė Darwino ir 
jo paties teiginių panašumai (nors vėliau 
Marxo nuomonė buvo atsargesnė). Vis dėl- 
to Herbertas SPENCERis, vienu metu ir bio- 
logijos, ir socialinės evoliucijos skelbėjas 
bei pažangos visose srityse pranašas, ta- 
po galbūt žymiausiu XIX a. pažangos 
šaukliu. Jis teigė, kad pažanga dėl savo 
tvirtų šaknų grynai prigimtiniuose, žmo- 
giškuose procesuose „yra ne atsitiktinu- 
mas, o būtinybė”. 

XX a. požiūris, žinoma, yra kitoks. Ja- 
me tikriausiai rasime daugiau katastrofos, 
dekadanso, nuosmukio vizijų negu kada 
nors nuo senovės laikų. Vis dėlto net ir XX a. 
mąstyme, kaip ir klasikinės civilizacijos 
laikais, neatmetama pažangos idėja. Ji bu- 
vo oficiali pasaulėžiūra visose marksisti- 
nėse valstybėse; ją sušventino katalikas 
Teilhard'as de Chardinas, archeologas ir 
kartu pranašas; o ir visi dabartiniai „mies- 
telio“, „miesto“ ir „Metropolio“ tyrimai ro- 
do, kad tikėjimas Žmonijos pažanga, nors 
ir ne visada vienodai stiprus, išlieka. Tur- 
būt tiek pat raiškus yra ir vis augantis 
pažangos filosofijos, kuria daugeliu atve- 
jų nė nesuabejojama, įsitvirtinimas nacio- 
nalinėje ir tarptautinėje politikoje. Tai aki- 
vaizdžiausiai matoma ir toliau skirstant 
pasaulio tautas į „neišsivysčiusias“ ir 
„išsivysčiusias“ bei be skrupulų prista- 
tant savitą Vakarų plėtros būdą kaip vi- 
suotinį standartą. RN 

Pilietybe. Tai aktualus praktinis Graiki- 
jos miestų-valstybių klausimas, todėl svar- 
bus ir klasikinės politikos teoretikams. 
Mažos valstybės, kamuojamos vidinės ne- 
santaikos tarp turtuolių ir vargšų bei nesi- 
baigiančių karų su kaimynais, ieškojo so- 
cialinės taikos receptų: ar saugiau atiduoti 
valdžią į nedaugelio rankas, ar paskleisti 
ją plačiau; kas patikimiau - lengvai ar sun- 
kiai suteikti pilietybę užsieniečiams? PLA- 
TONAS, matydamas, kaip Atėnus valdo 
žudikiška Trisdešimties tironų valdžia ir 
permaininga demokratija, nuteisusios mirti 
savo mokytoją SOKRATĄ, bandė apeiti šį 
klausimą ir pasiūlė absoliutinės Sargybi- 
nių, arba „karalių filosofų“, valdžios recep- 
tą. Tačiau ARISTOTELIS pilietybės proble- 
mą vėl padarė svarbiausia ginčų tema. 
Politinė valdžia buvo aiški, nes tai bu- 
vo pareigūnų valdžia piliečiams, naudoja- 
ma pagal konstitucijos taisykles. Todėl ji bu- 
vo įprasta, ribota ir visai nepanaši į 
prigimtinę vyrų valdžią žmonoms ar abso- 
liutinę šeimininkų valdžią vergams. Pi- 
liečiai buvo lygūs pagal įstatymą, net jei vie- 
ni buvo turtingesni už kitus arba jei vienas 
ar kitas tuo metu turėjo pareigas. Apskritai 
buvo išmintinga plačiai paskleisti piliety- 
bę, kol turintieji politines teises buvo gana 

pasiturintys ir nesumanė pasinaudoti po- 
litine galia turtingiesiems apiplėšti. 

Tačiau pilietybės buvo neįmanoma su- 
teikti tam, kuris neturi pakankamai laisva- 
laikio, kad suprastų politines problemas, 
tam, kuris dirba mechanišką bei ribotą dar- 
bą, ir moterims, kurių tikroji vieta - namai, 
o ne agora. Pilietybės buvo neįmanoma su- 
teikti Persijoje ar šalto šiaurės klimato šaly- 
se, nes ten politika neįmanoma: dideliame 
karštyje žmonės aptingsta ir yra pasirengę 
despotizmui, didelis šaltis neleidžia rūpin- 
tis niekuo, išskyrus išlikimą. Valstybė ne- 
gali turėti labai daug piliečių, nes nustos 
buvusi valstybe; jei jų bus per dešimt tūks- 
tančių, jie nepažins vienas kito ir nejaus 
draugiškumo vienas kitam. 

Aptardamas pilietybę Aristotelis darė 
prielaidą, kad esminė problema yra garan- 
tuoti pastovų valdymą remiantis įstaty- 
mais; manyta, kad Žmonės iš prigimties 
nori turėti politines pareigas, ir bandyta 
nustatyti, kurie iš jų gali konkuruoti dėl 
pareigų, nesukeldami pilietinės nesantai- 
kos. Gyvenimas polyje buvo aukščiausia 
šio pasaulio gėrybė Žmogui, o gero piliečio 
meistriškumas buvo aukščiausio žmogaus 
meistriškumo dalis. Graikų miestų- 
valstybių nuosmukis, helenistinės ir Ro- 
mos imperijų iškilimas, intelektinis 
krikščionybės pranašumas nukreipė filo- 
sofų žvilgsnius į žmogaus vidų, arba į ki- 
tą gyvenimą. Žmonės tapo viso pasaulio 
arba Dievo valstybės piliečiais, tačiau 
žemiškoji pilietybė nebuvo svarbiausia ge- 
ro gyvenimo dalis. 

Klasikos teiginių atgimimo datos nega- 
lima tiksliai nurodyti. Tačiau tai, ką atgai- 
vino Renesanso Europa buvo labiau romė- 
niška negu aristoteliška. Romos piliečiai 
buvo MACHIAVELLI'o apmąstymų apie 
Romos respublikos istoriją herojai, nes jų 
virtu (dorybė) užtikrino Romos didybę. 
Priešpriešindamas Florencijos nestabilumą 
ir pažeidžiamumą Romos galiai ir stabilu- 
mui, Machiavelli klausė, kaip Roma taip 
ilgai išliko laisva, ir jos piliečių virtū buvo 
didelė to atsakymo dalis. Romos laisvė tu- 

rėjo du aspektus: ji nepasidavė kitų valsty- 
bių puolimui, neturėjo jokio individo ar kla- 
sės tironijos viduje. Tai, ką davė piliečių vir- 
tu, buvo savidisciplina, patriotizmas, 
paprastas pamaldumas ir noras aukoti pri- 
vačią naudą bendrojo gėrio vardan (žr. 
RESPUBLIKONIZMAS). 

Nors Hobbesas paneigė, o Locke'as ig- 
noravo klasikinio respublikonizmo idealus, 
piliečių dorybės problemos domino publi- 
cistus ir diskusijų dalyvius nuo XVI iki 
XIX a. Tai buvo „žvilgsnis atgal“ ta pras- 
me, kad politiniu idealu buvo laikoma 
Romos respublika; ir nepaisant Bernardo 
MANDEVILLE'io Pasakečios apie bites (Fable 
of the Bees; 1714) pamokos, kad „asmeninės 
ydos“ neša „visuomenės naudą“, jos gy- 
nėjai vangiai taikėsi su Vakarų Europoje 
atsirandančios komercinės ir individua- 
listinės visuomenės pozityviomis dorybė- 
mis. Iš tiesų net 1762 m. ROUSSEAU veika- 
las Apie visuomenės sutartį buvo atvirai 
priešiškas XVIII a. sudėtingumui, praban- 
gai ir individualizmui, o politinių idealų 
buvo ieškoma Spartoje ir Romoje. 

Rousseau žavėjosi ne senovės Žmonių 
kovingumu, bet jų gyvenimo paprastumu, 
nepajudinama viešumo dvasia ir pasiren- 
gimu savivaldai. Galima ginčytis, ar jis ma- 
nė, kad XVIII a. prancūzus galima paversti 
Romos piliečiais, bet apie 1800 m. buvo 
plačiai pripažinta, jog tai neįmanoma. Po 
aštuoniolikos metų Benjaminas CONS- 
TANT'as savo parašytoje Ese apie senovės ir 
dabarties žmonių laisvės palyginimą (Essai sur 
la libertė des anciens comparėe a celle des mo- 
dernes) iš Prancūzijos revoliucijos nesėkmės 
atkurti respublikonišką dorybę padarė išva- 
dą: senovės pilietybė ir senovės laisvė bu- 
vo politinės ir dalyvaujamosios, jos rei- 
kalavo asketiškumo ir paprastumo, galėjo 
gyvuoti tik mažose karinio pobūdžio vals- 
tybėse; šiuolaikinė LAISVĖ buvo privataus 
asmens, o ne piliečio laisvė, tai buvo laisvė 
ir nuo politikos, kaip ir laisvė politikoje. 
Šiuolaikinis žmogus kai ką prarado, bet 
daug laimėjo - pavyzdžiui, klestėjimą, in- 
dividualybę ir taiką. 

Diskusijos apie pilietybę netruko at- 
gimti. Lėtas, bet nepaliaujamas balsavimo 
teisės plitimas XIX a. reiškė, kad formali pi- 
lietybė apėmė ekonomiškai „priklauso- 
mus“, t. y. kitų samdomus, žmones. Kilo 
klausimas, ar jų pilietybė gali būti daugiau 
negu formali. MARXas, kuris politinio ir 
ekonominio, privataus ir viešo gyvenimo 
skirtumus suprato kaip į klases suskaldy- 
tos visuomenės susvetimėjimo aspektą, 
laukė, kad socialistinės pramonės ir socia- 
linės savivaldos formos leis sutaikyti grai- 
kų pilietinio dalyvavimo idealą su šiuo- 
laikiniu individualybės bei ekonominės 
gerovės siekiu. 

Šis idealas numatė revoliucines per- 
mainas, bet neohėgelininkai ir jų sekėjai 
laukė reformų, kurios panaikintų prarają 
tarp visuotinės pilietybės idealų ir tikro- 
vėje paplitusio skurdo bei priklausomybės. 
Panašus akstinas davė postūmį DURK- 
HEIMo Profesinei etikai ir pilietinei moralei. 
Iš esmės problema suprantama kaip kla- 
sinių skirtumų sumažinimas ir paprasto 
žmogaus integravimas į visuomenės val- 
dymą visais aspektais. Apskritai manoma, 
kad tam reikės dviejų rūšių valstybės re- 
miamų permainų: viena - sukurti gerovės 
valstybę, kita — išplėsti pramonės savival- 
dą. T. H. Marshallo esė Pilietybė ir sociali- 
ne klasė (Citizenship and Social Class) yra 
žinomiausias bandymas susieti gerovės 
valstybės skurdo puolimą su „visiškos pi- 
lietybės“ visiems idealu. AR 

Pilietinės laisvės -Ĵ tai laisvės, kurios yra 
arba turi būti ginamos įstatymo; pagrin- 
diniai pavyzdžiai yra kalbos, judėjimo ir 
asociacijų laisvė. Jos sudaro svarbią ŽMO- 
GAUS TEISIŲ poklasę, nors daug ginči- 
jamasi, ar jos yra svarbesnės už kitas tei- 
ses (ypač teises į įvairias materialines 
gėrybes). Pilietinių laisvių gynimas yra pa- 
grindinis LIBERALIZMO rūpestis. 


Pilietinė visuomenė. 1) Terminas kilęs iš 
bendro visuomenės ar valstybės termino, „po- 
litinės visuomenės“ sinonimas. 2) Naujesnė 
reikšmė: nevalstybiniai socialiniai ir ekono- 
miniai susitarimai, kodeksai, institucijos. 


1) Pilietinės visuomenės (iš lotynų civi- 
lis societas) terminas Europoje vartojamas 
maždaug nuo 1400 m. tomis prasmėmis, 
kaip ją apibūdino CICERONAS I a. pr. Kr. 
Jis apibūdino ne vien atskiras valstybes, bet 
ir sąlygas, kuriomis gyvena civilizuota po- 
litinė visuomenė, pakankamai pažangi, kad 
apimtų miestus, turinčius savus teisės ko- 
deksus (ius civile), pabrėždamas pilietišku- 
mą ir miestiškumą (barbarų visuomenės ir 
visuomenės, dar neturinčios miestų, ne- 
laikomos pilietinėmis), pilietinę partnerys- 
te — sutikimą gyventi ir būti valdomiems 
pagal pilietinius įstatymus - bei „pilietinio 
gyvenimo“ ir „komercinių menų“ tobu- 
linimą (žr. Adam Ferguson, Essay on the 
History of Civil Society, 1767). Politinio mąs- 
tymo, grindžiamo visuomenės sutarties 
principu, atstovai, ypač LOCKE’as, „politi- 
nę arba pilietinę visuomenę“ priešpriešino 
tėviškajam autoritetui ir PRIGIMTINEI BUK- 

LEI. Tuo buvo norima pasakyti, kad eko- 
nomikos, pagrįstos piniginiais mainais į 
laisvąją rinką panašiomis sąlygomis, tech- 
nologijų plėtojimo, leidžiančio sukurti 
daugiau patogumų ir geresnes gyvenimo 
sąlygas civilizuotiems ir protingiems as- 
menims, bei įstatymams paklūstančios po- 
litinės tvarkos padarinys yra patenkina- 
ma ir pažangi Žmogaus būtis. 

(2) HEGELis ir MARXas apvertė šio ter- 
mino numanomą moralinę prasmę. Pilie- 
tine visuomenė (bürgerliche Gesellschaft) 
reiškė iki šiol pažangių tautų pasiektą žmo- 
gaus vystymosi būseną, bet jos siekia nau- 
dos ir yra gobšios, joms trūksta šilumos bei 
moralinės darnos, būdingos primityviai vi- 
suomenei. Dabar ji ėmė reikšti ekonominę 
ir socialinę tvarką, kuri veikia pagal savo 
pačios principus, neatsižvelgdama į eti- 
nius įstatymų bei politinės santaros reika- 
lavimus. Marxas manė, kad pilietinėje vi- 
suomenėje įstatymas yra realiai palankus 
tik privilegijuotajai „buržuazijai“. Vis dėl- 
to terminą biirgerliche Gesellschaft taip pat 
buvo galima taikyti ikikapitalistinėms visuo- 
menėms, todėl atsiranda painiava, kai vie- 
nu atvejujis verčiamas kaip „buržuazinė vi- 
suomenė“, o kitu — kaip „pilietinė 
visuomenė“. Autoriams, kuriems Hegelio ir 
Marxo tradicijos padarė įtaką, pilietinė vi- 
suomenė reiškia šiuolaikinės vakarietiškos 
industrinės-kapitalistinės visuomenės so- 
cialinę, ekonominę ir etinę santvarką, nag- 
rinėjamą atskirai nuo valstybės. Dabar 
dažniausiai pilietinės visuomenės termi- 
nas neturi moralinių obertonų ir siejamas 
su šiuolaikinės visuomenės santvarkos ne- 
politiniais aspektais, pavyzdžiui, galima 
diskutuoti, ar pilietinė visuomenė atitinka 
valstybę, ar ne. AB 

PILIETINIS NEPAKLUSNUMAS 


Pilietinis nepaklusnumas dažniausiai 
reiškia sąmoningą nepaklusimą įstaty- 
mams dėl religinių, moralinių priežasčių ar 
politinių principų; tiksliausiai apibrėžtas 
pilietinis nepaklusnumas reiškia įstatymo, 
kurio esmė neteisinga, laužymą, tačiau ter- 
minas taip pat vartojamas norint įvardyti 
tokius protestus, kai įstatymų laužymas yra 
pasipriešinimo tam tikrai politikai arba 
spaudimo vykdyti politinę reformą šaluti- 
nis produktas. 

Amerikiečių autorius Henris Davidas 
THOREAU sukūrė „pilietinio nepaklusnu- 
mo“ terminą savo esė, kurią parašė 1848 m., 
antraštei. Jis aiškino, kodėl kelerius metus 
atsisakė mokėti mokesčius Masačusetso 
valstijai ir galiausiai praleido naktį kalėji- 
me. Šių veiksmų jis ėmėsi protestuodamas 
prieš dvi Jungtinių Amerikos Valstijų 
valdžios politikas: karą su Meksika ir tebe- 
trunkančią vergovę Pietuose. Thoreau tvir- 
tina, kad Žmonės jaučia poreikį priešintis 
neteisybei, kai ją vykdo jų pačių valdžia: 
vien balsavimo nepakanka. Pilietinio ne- 
paklusnumo pareiga yra besąlygiškai 
priešpriešinama pilietinio paklusnumo pa- 
reigai; politiniai filosofai pareigą paklusti 
įstatymams dažnai priima be įrodymų. 

Pilietinio nepaklusnumo teoriją ir prak- 
tiką beveik po šimtmečio ištobulino GAN- 
DIS plėtodamas nesmurtinę filosofiją ir ne- 
smurtinę kovą. Gerai žinomas pilietinio 
nepaklusnumo pavyzdys yra žygis prie jū- 
ros, kuriam jis vadovavo 1932 m., priešta- 
raudamas Britanijos kolonijinio režimo 
draudimui indams gaminti druską. Pasak 
Gandžio, pilietinis nepaklusnumas grįstas 
didžia pagarba įstatymui apskritai; tie, ku- 
rie jo griebiasi, turi jį vykdyti be smurto, 
viešai ir rodyti esą pasirengę priimti visas 
bausmes už įstatymo laužymą. Jis taip pat 
manė, kad pilietinio nepaklusnumo rei- 
kia imtis tik tada, kai išbandytos ir žlunga 
visos įtikinėjimo ir peticijų formos. Gandis 
skyrėsi nuo Thoreau, nes pabrėžė griežtą 
nesmurtinį pilietinio nepaklusnumo bend- 
ros pareigos pobūdį ir būtinumą pirmiau- 
sia išbandyti visas konstitucinių politinių 

veiksmų formas; Thoreau pozicijos tonas 
buvo labiau individualistinis ir nukreiptas 
prieš valdžią. 

Nesenose diskusijose dėl pilietinio 
nepaklusnumo dažniausiai buvo laiko- 
masi Gandžio koncepcijos. Pavyzdžiui, 
Johnas RAWLSas apibrėžia pilietinį nepa- 
klusnumą kaip „viešą, nesmurtinį, 
sąžiningą, bet politinį veiksmą, priešingą 
įstatymui, dažniausiai atliekamą siekiant 
pakeisti įstatymą ar valdžios politiką“ (A 
Theory of Justice, p. 364). 

Pilietinio nepaklusnumo pateisinimai 
apeliuoja į moralės įstatymų pirmenybę val- 
džios įstatymų atžvilgiu ir į poreikį priešin- 
tis neleistinam ŽMOGAUS TEISIŲ pažeidi- 
mui. Abu argumentus pateikia ir Thoreau. 
Be to, dažnai apeliuojama į aukštesnę nacio- 
nalinę ar TARPTAUTINĘ TEISĘ. Protestuo- 
tojai dėl pilietinių teisių JAV Tolimuosiuo- 
se Pietuose 1955-1963 m. galėjo remtis 
Amerikos Konstitucijos principais, 
laužydami vietos įstatymus, kurie prime- 
tė rasinę segregaciją. Demonstrantai prieš 
branduolinį ginklą ar Vietnamo karą kar- 
tais skelbė vadovaująsi tarptautine teise. 
Kitais pilietinio nepaklusnumo pateisini- 
mo argumentais kartais bandoma pa- 
aiškinti, kad, kilus pavojui Žmogaus gy- 
vybei, normalus demokratinis ir rinkimų 
procesas negali tinkamai ir sparčiai veik- 
ti, — tai nurodė Bertrand’as RUSSELLas 
kaip pilietinio nepaklusnumo prieš bran- 
duolinį ginklą priežastį. 

Vienas iš svarbiausių pilietinio nepa- 
klusnumo klausimų, dėl kurio dažnai neap- 
sisprendžia judėjimai, kurie jo imasi, yra 
pirminis tikslo nustatymas - įtikinti ar pri- 
versti. Jei demonstrantai siekia sudrama- 
tinti pasipriešinimą politikai ir parodyti įsi- 
tikinimų jėgą per pasirengimą kentėti dėl 
įsitikinimų, jie gali pakeisti kai kurių opo- 
nentų ar bendrapiliečių nuomonę. Toks įti- 
kinamas naudojimasis pilietiniu nepaklus- 
numu gali padėti greičiau išspręsti tam 
tikrą konfliktą ar padaryti politinę reformą. 
Jei, kita vertus, pilietinio nepaklusnumo 
imamasi, siekiant įgyvendinti tikslus ar sie- 

kiant, kad būtų neįmanoma įgyvendinti po- 
litikos, tada demonstrantai tiesiogiai 
spaudžia valdžią, sekindami jos išteklius, 
ir siekia neatidėliotinos pergalės. Prak- 
tiškai skirtumas neaiškus ir gali pa- 
prasčiausiai priklausyti nuo dalyvių 
skaičiaus, bet pilietinio nepaklusnumo tak- 
ba rinktis tiesioginį poveikį. Pavyzdžiui, de- 
monstrantai, kurie viešai pažeidžia karinės 
bazės teritoriją ir siūlosi suimami, pabrėžia 
opoziciją bazės tikslams, bet demonstran- 
tai, bandantys blokuoti tikras operacijas 
bazėje, rodos, siekia visiškai paralyžiuoti 
jos veiklą. 

Pilietinis nepaklusnumas yra tarpinis 
tarp konstitucinių politinio veiksmo formų 
ir maišto ar revoliucijos. Jį galima suprasti 
kaip radikalią, bet tam tikromis aplinkybė- 
mis priimtiną protesto formą tarp kitų poli- 
tinių metodų, naudojamų konstitucinėse ir 
demokratinėse valstybėse. Šią poziciją gin- 
ti lengviau, jei pilietinio nepaklusnumo 
tikslas yra įtikinamas, o jis pats įgyvendi- 
namas nesmurtiškai ir viešai. Tačiau pilie- 
tinis nepaklusnumas gali būti visiško pa- 
sipriešinimo esamam režimui pirmtakas ir 
sukelti smurtines protesto ir maišto formas. 
Nors apskritai sutinkama, kad visiškas pa- 
sipriešinimas pateisinamas prieš diktatū- 
rą, užsienio okupaciją ar iš esmės neteisin- 
gą režimą, tačiau dažniausiai smerkiama, 
jei jis vykdomas ten, kur žmogaus teisės yra 
gerbiamos ir kur valdžiai galima daryti įta- 
ką ar keisti ją iš apačios. Bet pasisakantys 
už ir prieš pilietinį nepaklusnumą gali ne- 
sutarti dėl to, kiek valdžia gerbia teises ir 
laisves, arba koks yra tikrosios demokra- 
tijos lygis. 

Šeštajame XX a. dešimtmetyje pilietinis 
nepaklusnumas tapo daugiau įprasta ir 
plačiau pripažįstama protesto forma Vaka- 
ruose. Tačiau daug Žmonių dar abejoja, ar 
pateisinama laužyti įstatymą, kai yra įma- 
nomos kitos teisėtos protesto ir spaudimo 
formos. Jie bijo, kad neteisėti veiksmai gali 
išplisti ir įsivyrauti politinės nuotaikos, 
mažinančios pagarbą demokratinėms pro- 

cedūroms. Tai ginčas, kurio tikriausiai ne- 
pavyks išspręsti. AFC 

Platonas (gr. Platon, lot. Plato; 427-347 pr. 
Kr.) - graikų filosofas. Platono Atėniečio po- 
litinė filosofija, kuri jau skyrėsi nuo 
SOKRATO politinės filosofijos, dėstytos anks- 
tyvuose Platono dialoguose, prasideda nuo 
Valstybės. Nieko nežinome apie Platono 
pažiūras į tuometinę politiką; kilęs iš aris- 
tokratiškos šeimos ir turėjęs ryšių su kai ku- 
riais aristokratais, nuvertusiais Atėnų de- 
mokratiją, jis vis dėlto neprisidėjo nei priejų 
režimo, nei prie to, kuris susiklostė atkūrus 
demokratiją. Keletas jo mokyklos, Akademi- 
jos, mokinių įvairiuose miestuose dalyvavo 
antidemokratiniuose perversmuose, tačiau 
nežinoma, kaip juos traktavo pats Platonas. 
Vadinamajame „Septintajame laiške“, kurio 
autorystė priskiriama Platonui, kalbama 
apiejo nusivylimą Atėnų demokratija ir ide- 
alistinį, tačiau sužlugusį jo mėginimą įsi- 
kišti į Sirakūzų politiką. Tačiau neturime pa- 
grindo manyti, kad bent vienas iš šių 
„Laiškų“ yra tikras, ar juo labiau jais remtis 
interpretuodami politinę dialogų teoriją. 
Valstybė pradedama Platono mėginimu 
rasti atsakymą į klausimą, kodėl aš, indivi- 
dualus asmuo, privalau būti teisingas. Pla- 
tonas atsako taip: vadovautis teisingumu 

galiausiai man yra naudinga; tačiau kad 
šis atsakymas būtų įtikinamas, turime išsi- 
aiškinti valstybės, „didesnio masto daly- 
ko“, TEISINGUMO prigimtį. Kitaip sakant, 
asmens teisingumą galime deramai suvok- 
ti tik esant idealioms teisingos valstybės sa- 
lygoms. Nėra svarbu, kad praktiškai ideali 
valstybė gali būti neįgyvendinamas daly- 
kas; net jeigu ji tėra „pavyzdys dangaus 
aukštybėse“, ji vertinga kaip pavyzdys 
sprendžiant asmens teisingumo klausimą. 
Teisinga visuomenė turi būti suderinama 
su Žmogaus prigimtimi; empirinis jos įgy- 
vendinamumas Platonui visiškai nerūpi. 
Tačiau turime prisiminti, kad jis piešia ne 
grynąją utopiją, bet veikiau reformuotą 
graikų miestą-valstybę, kuris būtų suderi- 
namas su teisingumu. Be to, jis mano, kad 
išliks tokie neidealūs bruožai kaip valsty- 
bių nesantaika bei karai, ir nebando gilin- 
tis į ekonominio gyvenimo pagrindus, tarp 
jų ir į vergovę. 

Valstybės, anot Platono, atsiranda dėl 
to, kad patys vieni negalime viskuo apsi- 
rūpinti. Darbo pasidalijimas rodo prigim- 
tinius gebėjimų skirtumus ir leidžia mums 
pakilus virš primityvaus gyvenimo patirti 
turtingesnį gyvenimą. Platonui atrodo aki- 
vaizdžios — todėl jis nesistengia įrodinėti — 
dvi prielaidos, kurios liberalams kelia įta- 
rimą. Žmones jis regi kaip iš prigimties so- 
cialines būtybes, kurioms natūralu gyven- 
ti politinėje bendruomenėje. Jam nekyla 
mintis, kad gali būti kokių nors problemų 
įteisinant POLITINĘ PAREIGĄ ar kad in- 
dividai gali turėti teisių, kurias jie praranda 
ar modifikuoja politinėje bendruomenėje. Be 
to, valstybę Platonas regi ne kaip išorinį apa- 
ratą, skirtą konfliktams reguliuoti, o kaip na- 
tūralų kontekstą, kuriame individai gali ug- 
dyti savo asmeniškas ir viešas dorybes. 

Valstybės teisingumas ypatingu būdu 
padeda suprasti asmens teisingumą: vals- 
tybė ir asmuo turi analogiškas dalis ir ana- 
logiškais būdais būna teisingi. Iš pradinės 
darbo pasidalijimo idėjos Platonas daro 
išvadą, kad kiekvienas privalo daryti tai, 
ką geriausiai moka. Manydamas, kad tik 

nedaugeliui būdingas tas teorinio ismany- 
mo bei gebėjimo vadovauti derinys, kurio 
reikia valdymui, jis radikaliai perskirsto 
valdymo galias. Nors visi pinigai palieka- 
mi gamintojų klasės rankose, miesto politi- 
nis gyvenimas tvarkomas tik „sargybinių“ 
(talkinant trečiajai, karinei, klasei, „pagal- 
bininkams”, kurių statusas nėra visiškai 
aiškus, nors gyvenimo būdas panašus į 
„sargybinių“). Sargybiniai gyvena grynai 
kolektyvinį gyvenimą, neturi jokios nuosa- 
vybės, jokio privataus ar šeimyninio gyve- 
nimo, asmeninių ambicijų. Platono tezė, jog 
tokios tvarkos reikia, kad miestas būtų tei- 
singas, grindžiama prielaida, jog tik „sar- 
gybiniai“ gali nešališkai rūpintis viso mies- 
to gerove, o paprasti žmonės negali pakilti 
aukščiau savo asmeninių tikslų; tik mieste, 
valdomame tų, kuriems rūpi tik bendrasis 
gėris, išnyks konfliktai ir įsivyraus toji vie- 
nybės ir teisingumo padėtis, kai „kiekvie- 
nas darys tai, kas jam priklauso“, t. y. at- 
liks vaidmenį, kuriam jis (arba ji — keista, 
bet į „sargybinių“ gretas Platonas priima 
ir moteris) iš prigimties tinka. 

Kartu su teisinga valstybe piešiamas tei- 
singo individo idealas. Asmuo yra teisingas, 
kai jo norus valdo ir tvarko nešališkas pro- 
tas, kuris atsižvelgia į asmens visumos gero- 
vę ir kuriam talkina pusiau racionali „dvasi- 
ne”, arba emocinė, žmogaus prigimties dalis. 
Vykstant šiai sąveikai klostosi vidinė harmo- 
nija, kai visos asmens dalys atlieka kas joms 
dera, patiria didžiausią pasitenkinimą kur- 
damos stabilų ir laimingą gyvenimą. Ir kal- 
bant apie valstybę, ir apie individą pabrėžia- 
mas beasmenis proto pobūdis; pasirodo, kad 
protas, kuriuo vadovaujasi teisingas žmogus, 
įgyjamas ilgo filosofinio lavinimo būdu ir pri- 
klauso nuo to, ką šis lavinimas galiausiai duo- 
da - įžvalgą į visatos gėrį. 

Gretindamas valstybę ir individą Pla- 
tonas susiduria su problema, tačiau jos ne- 
išsprendžia. Tam tikri individo norai pro- 
to yra lavinami ir koreguojami taip, kad 
nekelia juntamo pasipriešinimo individo 
kaip visumos gerovės siekiui. Tačiau, kal- 
bant apie valstybę, kyla klausimas, kokioje 

padėtyje atsiduria gamintojų klasės indi- 
vidai, kuriems tenka išsižadėti savo indi- 
vidualių tikslų dėl sargybinių nurodomo 
bendrojo gėrio. Kartais Platonas sako, jog 
tarnauti jiems bus laimė, tad susiklostys 
laiminga ir vieninga valstybė, kurioje visi 
būdami jiems deramose vietose jaus ir mąs- 
tys vienodai. Tačiau kartais jis piešia niū- 
resnį paveikslą: gamintojų klasė, pajėgi 
suvokti bendrąjį gėrį, turi būti valdoma 
prievartos ir retorinio įtikinimo priemonė- 
mis. Vadinasi, teisingoje valstybėje ne visi 
bus visiškai teisingi. Platonas neatkreipia 
dėmesio į latentines problemas, atsiran- 
dančias dėl pinigų atskyrimo nuo valdžios 
ir visos valdžios perleidimo tiems, kurie vis- 
ką išmano; jis telkia dėmesį į tuos, kurie va- 
dovaujasi vien teisingumu, t. y. į sargybi- 
nius, tad neatsitiktinai pradeda kalbėti taip, 
tarsi miestą sudarytų vien sargybiniai. 

Valstybėje Platonas reiškia įsitikinimą, 
kad žmonėms pasiekiamas racionalus su- 
pratimas, suteikiantis teisę valdyti tuos, ku- 
riems jo stinga, ir kad vienintelis būdas 
pasiekti politinį teisingumą — tai duoti ab- 
soliučią valdžią neabejotinai išmintin- 
giems ir teisingiems Žmonėms. Tad filoso- 
fai turi tapti karaliais. Institucinės reformos 
atmetamos kaip neveiksmingos, be to, idea- 
lioje valstybėje negali būti kokios nors išori- 
nės sargybinių kontrolės. Platono tikėjimas 
žmogaus prigimtimi yra pakankamai stip- 
rus, kad paremtų jo įsitikinimą, jog tokia 
sistema galėtų veikti; pavojų jai jis įžvelgia 
tik asmeninėse ir privačiose ambicijose, o 
ne politinėje valdžioje. 

Vėlesnė politinė Platono teorija teisin- 
gumą aiškina kaip idealą, o ne kaip prak- 
tiškai taikomą dalyką, tačiau joje pažymė- 
tini du esminiai poslinkiai. Vienas 
poslinkis — prarandamas tikėjimas, kad in- 
dividai gali tapti visiškai teisingi, t. y. to- 
kie, kuriems gali būti patikima absoliuti 
valdžia. Knygoje Politikas jis įrodinėja, kad 
nors ekspertas, toks kaip gydytojas, gali 
atšaukti savo paties nurodymus, jam ne- 
sant privalome laikytis jo nurodymų; pa- 
našiai, jei nėra filosofo karaliaus, kuris bū- 

damas išmintingas galėtų valdyti be įsta- 
tymų, turime tenkintis įstatymais. 

Tai reiškia, jog daroma svarbi nuolai- 
da. Idėja, kad valdymas grindžiamas eks- 
pertinėmis žiniomis, buvo patraukli tuo, 
kad ekspertas gali dorotis su kiekviena 
konkrečioje situacijoje iškylančia problema 
autoritetingu, tačiau kartu asmenišku ir 
lanksčiu būdu. Tuo tarpu įstatymai neiš- 
vengiamai yra bendri, ir jie mechaniškai tai- 
komi labai skirtingais atvejais. Net Politike 
Platonas šaiposi iš biurokratinės idėjos, kad 
gydymas ir kitokios profesinės paslaugos 
turi būti teikiamos pagal iš anksto nusta- 
tytas taisykles. Tačiau dabar Platonas jau 
labai rimtai traktuoja šią „antrą pagal 
gerumą“ alternatyvą. Kitaip nei pats gydy- 
tojas, gydytojo nurodymas negali prisitai- 
kyti prie poreikių kaitos, tačiau pasaulyje 
be gydytojo tas nurodymas yra daugiau- 
sia, ką galime gauti iš jo Žinių, ir tai yra 
geriau nei nieko arba nei spėliojimas. Priė- 
jus prie šios išvados, Platono domėjimasis 
idealiu filosofu karaliumi pradeda blėsti; 
jis vis labiau domisi, ar valstybėse laiko- 
masi įstatymų. Jeigu valstybė laikosi savo 
įstatymų, tai monarchija yra geriausia val- 
dymo forma; antra pagal gerumą yra 
mažumos valdymo forma, o blogiausia to- 
ji, kai valdo dauguma. Tačiau jei valstybė 
nesilaiko įstatymų, tai daugumos valdžia 
yra geriausia, nes mažiausiai pasiduoda 
piktnaudžiavimui; antra pagal gerumą yra 
mažumos valdžia, o blogiausia — monar- 
chija. Platono požiūris į skirtingas valdymo 
formas yra blaivus ir pragmatinis. 

Taigi bendri įstatymai yra nelankstūs, 
tačiau jie yra racionalios minties produk- 
tas, taigi jiems paklusdami mes bent jau 
artėjame prie racionaliai ir patikimai tvar- 
komos valstybės idealo. Tiesą sakant, vė- 
lesniuose savo darbuose Platonas pernelyg 
susižavi stabilumu bei autoritetingumu, 
kuriuos gali suteikti įstatymai. Paskutinis 
jo darbas, Įstatymai, vaizduoja idealią vals- 
tybę, kurioje kiekviena gyvenimo smulkme- 
na reglamentuojama įstatymų (graikų kal- 
bos žodis nomoi reiškia ne tik formalų 

įstatymą, bet ir įvairų kitokį reglamenta- 
vimą). Įstatymus dabar kuria ir palaiko 
išminčiai, priklausantys Naktinei tarybai 
(kuri, be kita ko, „perauklėja“ arba likvi- 
duoja bedievius). Tačiau šiai tarybai sutei- 
kiami tik likučiai tos galios, kuria naudojo- 
si sargybiniai atlikdami savo funkciją 
valstybėje. Ekspertų galiai lieka kur kas 
mažiau erdvės tokioje valstybėje, kurioje 
kiekvienas asmens gyvenimo aspektas pra- 
dedant gimimu ir baigiant laidotuvėmis 
griežtai reglamentuojamas. Piešiamas kur 
kas labiau suvaržytas ir autoritariškai kon- 
troliuojamas, bet kartu ir labiau egalitari- 
nis gyvenimas nei Valstybėje; individai, gi- 
nami daugybės įstatymų, čia gali jaustis 
saugūs dėl savo valdovų aktyvumo. Nega- 
na to, įveikdamas savo ankstesnį priešišku- 
mą biurokratams kaip kliūčiai naudotis 
ekspertų žiniomis, Platonas jau pripažįsta 
demokratinių Atėnų praktiką, kur daugy- 
bės pareigūnų pareiga buvo nuolatinė kitų 
pareigūnų priežiūra. 

Taigi Platonas sukeičia savo priorite- 
tus: mūsų racionalus supratimas turi 
užleisti vietą kolektyvinei išminčiai, ku- 
rią išreiškia įstatymai, ir veikti netiesiogiai 
per juos; skiriamąja gero piliečio dorybe 
tampa savitvarda, kuri būtina paklūstant 
įstatymui visais gyvenimo atvejais. Tai liu- 
dija ankstesnio optimistinio požiūrio į 
žmogaus prigimtį praradimą; daugelis Įs- 
tatymų reikalavimų yra griežti ir rodo pe- 
simistinį požiūrį į žmogų. Tačiau knygos 
nuostata yra nuosaikesnė, nes pripažįsta- 
ma mūsų poreikių įvairovė ir kompromi- 
sų būtinumas. Platonas čia pirmą kartą 
mėgina įveikti politinių problemų kom- 
pleksiškumą, o ne jį neigti. 

Antras svarbus Platono minties poslin- 
kis yra jo susidomėjimas politine istorijos 
reikšme. Užuot a priori vertinęs idealią 
politinę organizaciją, Platonas atsigręžia į 
praeitį. Apibrėžiant valstybės valdymo me- 
ną knygoje Politikas naudojamasi aukso 
amžiaus mito versija (reikia pripažinti, jog 
tai yra ypač keista idėjos, esą praeityje gy- 
venimas buvęs tobulas, versija: aukso 

amžius yra atvirkštinis mūsų amžiui, nes 
žmonės jame gyvena atgal — nuo kapo iki 
lopšio). Įdomiame nebaigtame veikale Kri- 
tijas nepaprastas Atlantidos mitas pa- 
verčiamas savotišku istoriniu padavimu 
apie Atlantidą bei senovės Atėnus ir juo 
naudojamasi doroviniams pamokymams. 
Šios idealios valstybės projekcijos į praeitį 
yra išmoningos, sudėtingos ir dažnai sun- 
kiai suprantamos. Lengvesniu keliu Zengia- 
ma Įstatymų III knygoje, kurioje dėstoma 
Tvano priešistorė ir vėlesnioji istorija no- 
rint nustatyti tuos pageidautinus bruožus, 
kuriais turėtų pasižymėti idealioji valsty- 
bė. Platono istorija yra nepatikima, selekty- 
vi ir teoriškai tendencinga; tačiau ji aiškiai 
liudija Valstybei būdingos nuostatos 
išsižadėjimą. Dabar politikas turi mokytis 
iš praeities politinių sėkmių ir nesėkmių, ku- 
rias mums atskleidžia istorija; ir svarbiau- 
sia jos pamoka yra ta, kad miestai žlunga, 
jei išsižada savo pirmykščių įstatymų, ir kad 
„Mišri“ valdymo forma sukuria stabilumą, 
tuo tarpu priespaudos ir savivalės kraštuti- 
nybės skatina nestabilumą. Ir metodas, ir 
realistinės išvados jau padeda įžvelgti 
ARISTOTEL], kuris pabrėžia gerų institucijų 
svarbą ir savo politinę teoriją grindžia išsa- 
mia valstybių raidos praeityje analize. Svar- 
biausias jų skirtumas yra tas, kad prieš 
teikiant teorijas Platonui mažiau nei Aristo- 
teliui rūpi surinkti ir patikrinti faktus. JEA 

Pliuralizmas - ideologija, nepripažįstanti 
kaip idealo jokios atskiros doktrinos, 
tačiau pati pasireiškianti labai įvairiais bū- 
dais. Ji teikia alternatyvą konkuruojan- 
čioms komunitarizmo ir individualizmo 
ideologijoms, kurios grynąja forma yra 
ydingos kaip gero gyvenimo receptai. 
Komunitarizmas ydingas, nes jo priemo- 
nės, kuriomis siekiama visuomenę suvie- 
nyti, daugelio Žmonių bus aiškinamos 
kaip prievarta, žeidžianti jų individualias 
teises, nepaisanti jų interesų ir prieštarau- 
janti jų teisingumo jausmui. Individualiz- 
mas ydingas, nes nors jis siekia visuotinio 
pripažinimo aukštindamas individo tei- 
ses bei interesus, tačiau nesuvokia, jog ins- 
titucinė sąranga, kurios tam reikia, remia- 
si bendrais įsitikinimais ir bendra valia, o 
tai reiškia, kad individas nėra gero gyve- 
nimo šaltinis ir tikslas. 

Pliuralizmas apibrėžiamas įvairiai — 
kaip gero gyvenimo idealas, kaip Vakarų 
kapitalistinės demokratijos politikos api- 
brėžimas, kaip etinė teorija, kuria grindžia- 
ma liberalių demokratijų politika, kaip 
kultūrinės įvairovės doktrina, kuri neteikia 
nei reliatyvistinių, nei monistinių alterna- 
tyvių kultūrų vertinimų. 

Galima laikytis kurio nors vieno iš šių 

apibrėžimų nepripažįstant kitų, tačiau 
dauguma „pliuralistų“ pripažįsta bent ke- 
letą. Bene glaudžiausiai susijusi pliuralistų 
etikos teorija su jų gero gyvenimo idealu. 
Etikoje pliuralistas laikosi nuostatos, kad 
nors deontologiniai individualizmo varian- 
tai nėra pajėgūs sukurti adekvačią etinę 
teoriją, nėra vieno tikslo ar vieno gėrio, ku- 
riuo privalo vadovautis visi racionalūs 
žmonės. Veikiau yra labai įvairių vertybių, 
kiekviena iš kurių gali būti racionaliai gi- 
nama ir kurios visos turi būti pripažįsta- 
mos kaip individo pasirinkimo galimybės 
(tarp jų ir laisvo pasirinkimo galimybė). 
Pliuralistinė visuomenė skatina vertybių 
pliuralizmą ir kiekvieną iš vertybių riboja 
tik tiek, kiek būtina siekiant palikti vietos 
kitoms. Sakoma, jog pliuralistinė politika de- 
rina LOCKE'oindividualizmo ir DEWEY da- 
lyvavimo etikos bruožus su BURKE’o pa- 
brėžiamomis tęstinumo bei stabilumo 
dorybėmis. 

Aktyviai įsitraukus į įvairius dalinius su- 
sivienijimus lengviau ugdyti racionalias ir eti- 
nes asmens galias; į tokius susivienijimus as- 
muo gali kreiptis gindamas savo interesus ir 
teises. Šie susivienijimai savo įvairiausiais rū- 
pesčiais, vertybėmis, interesais apipila vals- 
tybę, turinčią svarstyti ir spręsti. Pliuralizmas 
naudingas ir visuomenei kaip visumai. Dau- 
gybė tarpinių institucijų, su kuriomis indivi- 
dai susisieja, yra savotiškos užkardos iracio- 
nalumui: jei dauguma individų priklauso 
daugiau nei vienam susivienijimui, individo 
sąmonė tampa tarsi arena, kurioje internali- 
zuojami skirtingų susivienijimų nesutarimai; 
ir jei kiekvienas susivienijimas turi siekti ki- 
tų paramos, kad įgytų tam tikros galios rea- 
lizuoti savo radikaliausius reikalavimus, jis 
dažnai patirs, jog reikia atsisakyti kai kurių 
savo reikalavimų bei prioritetų atsižvelgiant 
į svarbiausius potencialių savo sąjungininkų 
prioritetus. Pliuralizmas kuria stabilumą per 
daug nepriklausydamas nuo tiesioginio prie- 
vartinio valstybės kišimosi ar nuo visuome- 
nės vienybės. 

Tačiau teorija taip pat teigia, jog pliu- 
ralistinė politika toleruoja naujoves ir kai- 

tą. Į politikos areną gali įžengti naujos 
grupės, susidarančios, pavyzdžiui, dėl eko- 
nominės padėties kaitos ar dėl žmonių kar- 
tos įgytos patirties, ir keisti jėgų pusiausvy- 
rą, eidamos į kompromisą su pliuralizmu. 
Pliuralizmas lėtina kaitą, tad senesnioji kar- 
ta netampa pernelyg svetima jaunesniajai; 
tačiau toji kaita yra ganėtinai sparti, kad 
jaunesnioji karta galėtų pasižymėti savo 
ateities gaires. 

Sunku prieštarauti tokiam idealui, ypač 
jei atmetamos grynosios individualizmo ir 
komunitarizmo formos. Todėl ginčai dėl 
pliuralizmo paprastai kyla dėl to, kokiu 
mastu šis idealas realizuojamas kapitalis- 
tinių Vakarų demokratijų. Tačiau šiuose 
ginčuose išryškėjo skirtingos pliuralizmo 
interpretacijos. Kritikai, teigiantys, kad ka- 
pitalistinė demokratija neprilygsta šiam 
idealui, gali būti suskirstyti į keletą tipų. 
Yra manančių, jog atsiradusi gerovės vals- 
tybė bei su ja susijęs viešojo gyvenimo biuro- 
kratizavimas suteikė per daug teisių prie- 
vartinei valdžios galiai, pliuralistinių 
susivienijimų ir valstybės aparato jėgų pu- 
siausvyrą nusverdami valstybės pusėn. Yra 
teigiančių, jog tolydžio vis ryškesnis kapi- 
talo pobūdis lėmė, kad kapitalas įgijo per- 
nelyg daug galios valstybės aparatui. Yra 
įsitikinusių, kad dvigubas santykis — tarp 
valstybės ir ekonomikos bei tarp valstybės 
ir elektorato — sukelia visą aibę prieštara- 
vimų, kurie silpnina valstybės pajėgumą 
deramai reaguoti į jai keliamus pliuralisti- 
nius reikalavimus nustatant tų reikalavimų 
tenkinimo pirmenybę. Yra manančių, jog 
pamatinis sutarimas, kuriuo remiasi pliu- 
ralistinė visuomenė, iširo ir todėl formuo- 
jasi monolitinės tam tikrų interesų grupės, 
kurios kaip visuma yra nevaldomos tra- 
dicinėmis pliuralizmo priemonėmis. Yra 
neigiančių, jog pliuralistinės institucijos ga- 
li pasiekti savo tikslą ir kad šis akligatvis, 
nors oficialiame politiniame dialoge nėra 
matomas, tačiau reiškiasi įvairiomis 
priešinimosi esamai tvarkai formomis (to- 
kiomis kaip šešėlinė ekonomika, skyrybų 
skaičiaus, nusikalstamumo didėjimas); jų 

manymu, būtina keisti tikslus, kuriais va- 
dovaujasi politinė ekonomija, kad būtų 
įmanoma atgaivinti pliuralistinę politiką. 

Pliuralistinio idealo patrauklumą rodo 
tai, kad dauguma pliuralizmo kritikų — 
dešinieji, kairieji ir centristai — jį pripažįsta 
kaip idealą. Tačiau kritikai nesutaria dėl 
santykinės įvairių pliuralistinio idealo su- 
dedamųjų dalių vertės. Kai kurie iš jų pa- 
brėžia pliuralistų teikiamą reikšmę įvairo- 
vei; kiti vertina jo siūlomas stabilizavimo 
priemones; treti pritaria, kad jis gina tei- 
ses; ketvirti atkreipia dėmesį į jo politikos 
atvirumą ir kūrybiškumą; penkti vertina jo 
pasiryžimą mažinti nelygybę suteikiant vi- 
siems suaugusiems gyventojams galimybę 
kaip piliečiams dalyvauti politikoje; dar kiti 
vertina jį už tai, kad siekiama konsensuso 
dėl bendrų tikslų. 

Yra dar viena aplinkybė, kurią pripa- 
žinusi ši doktrina, jau ir šiaip gana sudė- 
tinga, tampa dar sudėtingesnė. Bandant 
įveikti nesutarimą tarp tų, kurie laikosi 
kultūrinio reliatyvizmo doktrinos, ir tų, 
kurie tiki specifinės kultūros pranašumu 
visų kitų atžvilgiu, gali būti pateikta kul- 
tūrinio pliuralizmo teorija. Pasak jos, esa- 
ma socialinių formų, kurios gali puoselėti 
tam tikras vertybes bei normas, vertas 
žmogaus pagarbos, kartu pajungdamos ki- 
tas. Žmogaus egzistencijos pobūdis, taip 
pat ir reikalavimas, kad bet kuris gyveni- 
mo būdas neišvengiamai turėtų nustaty- 
tus tam tikrus apribojimus kai kuriose sri- 
tyse, kad pats galėtų klestėti kitose, 
priartina šį rezultatą. 

Tokia kultūrinio pliuralizmo doktrina 
pripažįsta, jog gero gyvenimo idėjos, kurių 
laikosi tam tikra pliuralistinė visuomenė, 
neišvengiamai aukoja dalį tų vertybių, ku- 
rioms leistų reikštis kitoks gyvenimo būdas. 
Ši idėja verčia pliuralistą suvokti tuos įvai- 
rovės apribojimus, kuriuos pliuralizmas nu- 
stato kiekvienoje šalyje, taip pat ji ragina per- 
mąstyti būdus, kuriais pliuralistinėse 
visuomenėse apibrėžiamas ir traktuojamas 
„kitoniškumas“, skatina suvokti įvairovės 
apribojimų kaštus, taip pat reikalauja pliu- 

ralizmo idealą taikyti ne tik santykiams vi- 
suomenėje, bet ir santykiams tarp visuome- 
nių. Kartą suvokus šį pliuralizmo sudėtin- 
gumą, jau negalima jo traktuoti tik kaip 
dvimatę doktriną, kurios, pavyzdžiui, lai- 
kėsi Jamesas MADISONas. Pliuralizmas ne 
tik siekia tramdyti tam tikrus interesus dėl 
politinio stabilumo ar siaurų individo tei- 
sių, bet ir juda į priekį skirtingais lygmeni- 
mis, kiekvienas iš kurių yra svarbus mūsų 
politinio bei etinio gyvenimo kokybei. WEC 

Polibijas (Polybios; prieš 200-po 118 pr. 
Kr.) - graikų ir romėnų istorikas. Savo kar- 
jerą Polibijas pradėjo nuo žemesnių kari- 
nių bei politinių pareigų Achajų sąjungoje. 
Sąjunga buvo sukurta III a. pr. Kr. ir apėmė 
didžiąją dalį pietų Graikijos. Per pirmą stam- 
bią karinę romėnų intervenciją į graikų pa- 
saulį, kai 200 m. pr. Kr. buvo užpulta Make- 
donijos karalystė, Achajų sąjunga, kurį laiką 
dvejojusi, stojo jų pusėn. Po trisdešimties me- 

tų, kai Makedonija paskutinį kartą paban- 
dė atsikratyti priklausomybės nuo Romos, 
Achajų sąjunga pamėgino šiek tiek atitolti 
nuo Romos politikos. Viskas baigėsi tuo, 
kad Makedonijai pralaimėjus Polibijas ir 
daugelis kitų buvo deportuoti į Italiją ir in- 
ternuoti. Ten lemtis jam buvo daug palan- 
kesnė nei kitiems jo tėvynainiams, nes su- 
sibičiuliavo su Romos elito atstovais. Tam 
neabejotinai padėjo intelektiniai jo gebėji- 
mai ir tuomet prasidėjęs romėnų domėjima- 
sis graikų kultūra. 

Polibijas greitai sumanė parašyti dar- 
bą, kuriame būtų paaiškinta, kaip Roma 
užvaldė visą žinomą pasaulį; iš pradžių 
jis ketino aprašyti laikotarpį nuo romėnų 
išsilaipinimo Sicilijoje 264 m. iki visiško 
Makedonijos pralaimėjimo 167 m., tačiau 
vėliau nusprendė tęsti aprašymą iki Kar- 
taginos sunaikinimo 146 m. norėdamas 
sukaupti medžiagos, kuri leistų įvertinti 
Romos valdymo kokybę (žr. ROMĖNŲ 
POLITINĖ MINTIS). 

Polibijo Istorijy branduolys yra šeštoji 
knyga, kurioje jis aprašo Romos politinę 
sistemą jos kulminacijos metu. Jo Romos 
koncepcija apima ne tik grynai politinės, 
bet ir karinės Romos sistemos aiškinimą. 
Kadangi savo darbą skyrė ir graikams, Po- 
libijas siekė Romą aprašyti bendrame grai- 
kų literatūros apie politines santvarkas 
kontekste ir nagrinėjo ją remdamasis teo- 
rinėmis graikų koncepcijomis apie valsty- 
bių raidą. 

Veikiausiai savo bičiulių romėnų veikia- 
mas Polibijas įrodinėjo, kad Romos politi- 
nė sistema susikūrė kaip ilgų kolektyvinių 
bendruomenės pastangų rezultatas. Kita 
vertus, jis norėjo Romos politinės sistemos 
istoriją susieti su dviem graikų kilmės 
teorinėmis koncepcijomis. Viena jų teikė 
hipotezę, kad valstybių raida yra ciklinis 
procesas: monarchija išsigimsta į tironiją, 
kurią keičia aristokratija; ši savo ruožtu išsi- 
gimsta į oligarchiją, kurią keičia demokra- 
tija; šiai išsigimus į ochlokratiją, minios 
valdžią, prasideda anarchijos laikotarpis, 
kurio pabaigoje atgimsta pirmykštė monar- 

chija. Tačiau Polibijas taip pat naudojosi 
sąvokine sistema, paremta gimimo, augi- 
mo, brandos, senėjimo ir mirties analogijo- 
mis iš gyvūnijos ir žmonių pasaulio. Be to, 
jis buvo linkęs tikėti, kad Romos valstybei 
kokiais nors būdais pavyko ištrūkti iš 
cikliškumo dėsnio ir biologinio modelio 
gniaužtų. Roma jam buvo tobulas monar- 
chijos, aristokratijos ir demokratijos deri- 
nys, nors Polibijas niekur nepaaiškina, kaip 
jis atsirado. 

Ši mišrios valdymo formos idėja ilgai išli- 
ko vėlesnėje politinės minties istorijoje, 
tačiau svarbu pažymėti, kad Polibijas siūlė 
ne STABDŽIŲ IR ATSVARŲ sistemą, atski- 
riančią ir supriešinančią vykdomosios, teis- 
minės ir įstatymų leidžiamosios valdžios 
šakas, o sistemą, kurios kiekviena sude- 
damoji dalis turi savo tam tikrą veiklos val- 
dą. Šios valdos ribas apibrėžia kitų dviejų 
valstybės sudedamųjų dalių valdos; 
pažymėtina ir tai, jog tam tikromis aplin- 
kybėmis dviejų arba visų trijų valdžios su- 
dedamųjų dalių bendradarbiavimas būti- 
nas, kad apskritai galėtų būti atlikti kokie 
nors veiksmai. MHC 

Politika. Politika galima glaustai apibrėžti 
kaip procesą, kuriam vykstant grupė žmo- 
nių, besivadovaujančių skirtingais įsitikini- 
mais ir interesais, prieina prie kolektyvinių 

sprendimų, tos grupės laikomų privalomais 
ir įtvirtinamų bendromis jos pastangomis. 
Apibrėžimas susideda iš kelių dalių, kurias 
reikia aptarti atskirai norint suvokti politi- 
kos sąvokos sudėtingumą. 


(1) Politika numato skirtingus požiūrius 
arba į galutinius tikslus, arba į tinkamiausias 
priemones jų siekiant. Jei žmonės sponta- 
niškai sutaria dėl bendrų veiksmų arba, kas 
yra dar svarbiau, geba susitarti laisvai dis- 
kutuodami, jiems politikos neprireikia. Bičiu- 
lių grupės arba mokslinės draugijos gali pri- 
artėti prie šio apolitinio sutarimo idealo; 
grožinėje literatūroje, pavyzdžiui, Swifto Gu- 
liverio kelionėse (Gulliver's Travels) tai padary- 
ti pavyksta tobulai racionaliems Igagams. Po- 
litika atsiranda tada, kai tokio sutarimo nėra 
ir grupė turi imtis bendrų veiksmų. 


(2) Politika iš dalies numato būdus, ku- 
riais siekiama kolektyvinių sprendimų. Pa- 
prastai ji naudoja tris priemones - įtikinėji- 
mą, derėjimąsi ir vienokį ar kitokį galutinio 
sprendimo mechanizmą. Įtikinėjimas 
reiškia mėginimą patraukti savo pusėn tam 
tikro sprendimo priešininkus aiškinant 
jiems — remiantis pagrįstais ar nepagrįstais 
argumentais — jo privalumus; čia pasi- 
reiškia politikai būdingas bruožas — reto- 
rika. Derėjimasis reiškia, kad sutinkate 
patenkinti tam tikrus savo oponentų reika- 
lavimų aspektus mainais už jų nuolaidas 
kitais aspektais. Po įtikinėjimo ir derėji- 
mosi, kurių santykinė reikšmė gali keistis, 
daromas sprendimas. Vienu kraštutiniu at- 
veju jis gali būti daromas naudojantis for- 
maliu mechanizmu, pavyzdžiui, demok- 
ratiniu balsavimu; kitu kraštutiniu atveju 
sprendimas gali atsirasti visiškai neforma- 
liai, pavyzdžiui, kaip autokratinio monar- 
cho pareikštoji valia, suformuota jo dva- 
riškių lobistinėmis pastangomis. Tačiau 
politikos atmetamas būdas — tai nesutari- 
mų sprendimas gryna jėga. Žmogų, nutai- 
kiusį šautuvą į pašnekovų galvas ir tokiu 
būdu gaunantį jų sutikimą vykdyti savo va- 
lią, sieja su jais ne politinis santykis. 

Įtikinėjimas ir derėjimasis dažnai yra 
gana nešvari veikla: oponentų apgaudi- 
nėjimas ir principų išsižadėjimas siekiant po- 
litinės naudos yra gana būdingi politikos 
bruožai. Tuo paaiškinamos negatyvios Zo- 
džio „politika“ konotacijos, kurios įamžin- 
tos Britanijos nacionalinio himno posme: 


Suardyk jų politiką, 
Atskleisk jų niekšiškas gudrybes ... 


(3) Tačiau politika reikalauja, jog kartą 
padarytas (kad ir kokiais nešvariais būdais) 
sprendimas tam tikros grupės laikomas au- 
toritetingu, arba privalomu. Jis tampa 
politika (policy) - anglų kalbai būdingas ter- 
minas, tačiau kitose kalbose, tarp jų lietuvių, 
prancūzų ir vokiečių, neskiriamas nuo po- 
litikos (politics). Šiuo aspektu politika atro- 
do patrauklesnė, nes rodo tvirtą nuostatą 
siekti rezultatų, kurie naudingi visai gru- 
pei. Ji atkreipia mūsų dėmesį į tikslus, ku- 
rie pasiekiami tik sutartiniais kolektyvi- 
niais veiksmais. 


(4) Nors politika neįsivaizduojama be 
AUTORITETO, praktiškai ji neatskiriama 
nuo GALIOS, nuo sprendimų primetimo ne- 
klusniems nariams. Šis politikos aspektas 
kelia pasibjaurėjimą libertarams; o ir tos 
ideologijos, kurios pranašauja visišką po- 
litikos išnykimą, būtent ANARCHIZMAS ir 
MARKSIZMAS, turi omeny pirmiausia šį 
prievartinį jos aspektą. 


Atsižvelgiant į šias keturias ypatybes 
nesunku suprasti, kodėl pagrindinė politi- 
kos arena šiuolaikiniame pasaulyje yra 
VALSTYBĖ. Kadangi valstybė turi didžiau- 
sią galią iš visų esamų autoriteto šaltinių, 
ji yra ta institucija, kuriai labiausiai verta 
daryti įtaką įtikinėjimu bei derybomis. Ši 
aplinkybė kai kuriuos analitikus skatina 
„politiką“ analitiškai susieti su valstybe; ir 
išties įprastai politikas suvokiamas kaip 
tas, kuris arba valdo valstybę, arba mėgina 
nušalinti esamus valdytojus; „politinis“ 
išties gali reikšti „susijęs su valstybės rei- 

kalais“. Vis dėlto ne mažiau „politikos“ ter- 
minas vartojamas, kai kalbama apie korpo- 
racijų, profesinių sąjungų, universitetų bei 
kitokių subvalstybinių institucijų politiką. 
Kadangi visais šiais atvejais būdingos ke- 
turios minėtos ypatybės — pažiūrų įvairo- 
vė, sprendimų priėmimo mechanizmas, 
sprendimų privalomumas ir jų kaip ben- 
dros politikos įtvirtinimas - tokia vartose- 
na atrodo pagrįsta ir įtikinama. 

Kita vertus, reikėtų vengti pernelyg 
plačiai vartoti terminą „politika“. Šiuolai- 
kinėje feminizmo literatūroje paplito šūkis 
„Kas asmeniška, tas politiška“. Šūkio pras- 
mė neaiški. Jeigu ji reiškia, kad asmeniniai 
dalykai - vyrų ir moterų teisės jų tarpusavio 
santykiuose — turi tapti politinio (t. y. valsty- 
binio) dėmesio ir veiksmo objektu, tai ji gali 
būti pagrįsta, tačiau tik ta prasme, kad bet 
kuris dalykas — nykstančių gyvūnų veislių 
globa ar tunelio per Lamanšo sąsiaurį staty- 
ba — gali pagrįstai tapti politiniu. Jeigu ji 
reiškia, kad asmeniniai santykiai yra politi- 
niai santykiai, tada galbūt siekiama nevy- 
kusiu būdu atkreipti mūsų dėmesį į tą galią, 
kurią vyrai (kaip įprasta) turi moterims. 
Tačiau nors visi politiniai santykiai susiję 
su disponavimu galia, atvirkštinė priklau- 
somybė negalioja: nei vergvaldžio santykis 
su vergu, nei karininko santykis su kareiviu 
nėra politinis santykis. „Kas asmeniška, tas 
politiška“ praktiškai turbūt reiškia maždaug 
tokią mintį: asmeniniai santykiai, gyvenimo 
būdas ir pan. turi didžiulę reikšmę, ir jų ne- 
turi nustumti į šalį įprastoji politika. Net jei 
tai tiesa, ji neturi būti formuluojama išple- 
čiant politikos sąvoką taip, kad ši netektų 
apibrėžtos prasmės. DLM 

Politinė pareiga. Moderniosios politinės 
minties (po XVI a.) istorija — tai daugiau- 
sia mėginimai išspręsti politinės pareigos 
problemą. Problema turi tris svarbiausius 
aspektus: (1) Kam turiu politinių pareigų? — 
t. y. politinės valdžios identifikavimo klau- 
simas; (2) Kokiu mastu ir kokiais aspek- 
tais turiu pareigų tiems, kuriems priklauso 
politinė valdžia? - t. y. politinės pareigos 
masto klausimas; (3) Kodėl privalau atlikti 
šias politines pareigas ar net apskritai ko- 
dėl privalau atlikti kokias nors politines 
pareigas? — t. y. politinės valdžios šaltinio 
klausimas. 

Politinės pareigos sąvoka yra susijusi 
su politinio AUTORITETO sąvoka. Tarkim, 
jei privalau veiksmą x atlikti arba nuo jo 
susilaikyti, tai turi būti kas nors kitas (arba 
kiti), kuris turi teisę iš manęs reikalauti 
veiksmą x atlikti arba nuo jo susilaikyti ir 
kuris x atžvilgiu yra man autoritetas. Papras- 
tai politiniu autoritetu laikoma valstybė, 
valdžia arba jos atstovai. Tačiau aš esu po- 
litiškai įpareigotas ne visoms valstybėms, 
o tik tai, kurios narys esu (nors kaip užsie- 
nietis galiu turėti tam tikrų politinių parei- 
gų kitoms valstybėms). Faktas, jog mano 
politinės pareigos yra tokiu būdu „parti- 
kuliarizuotos“, dažnai laikomas kliuviniu 
pastangoms politines pareigas kildinti iš 
aukštesnių bendrųjų moralinių principų, 
tokių kaip bendras naudingumas arba 
teisingumas. Juk toli gražu nėra akivaiz- 
du, kad tokie principai visada geriausiai 
tenkinami paklūstant savo valstybės rei- 
kalavimams. Tuo paaiškinamas ir „kon- 
traktarinių“ politinės pareigos teorijų pa- 
trauklumas, nepaisant jų trūkumų, - teorijų, 
kurios teigia, jog mano pasižadėjimas arba 
sutikimas paklusti mano valstybės įsaky- 
mams įpareigoja mane butent jos, o ne kurių 
nors kitų valstybių atžvilgiu. 

Tiek, kiek valstybė, manoma, turi politi- 
nį autoriteto savo nariams, paprastai lei- 
džia suprasti, kad turi išimtinę teisę leisti 
įstatymus ir monopolistiškai naudoti jėgą 
jiems įgyvendinti. Taigi mažiausia, kas įei- 
na į mano politines pareigas — paklusti ne 
vien tam ar kitam mano pasirinktam įstaty- 
mui, bet visiems įstatymams. Taip pat daž- 
nai manoma, kad, be klusnumo pareigos, 
dar turime ir pilietiškumo pareigą palaiky- 
ti pagrindines valstybės institucijas, pa- 
vyzdžiui, dalyvaudami rinkimuose, pri- 
siekusiųjų teismuose, atlikdami karo 
prievolę. Tačiau liberaliosios tradicijos fi- 
losofai paprastai pabrėžia, kad individo po- 
litinės pareigos daugeliu požiūrių yra ri- 
botos. Pirmiausia jos tėra viena iš daugelio 
moralinės privalomybės atmainų - šalia, 
pavyzdžiui, šeimyninių, profesinių ar reli- 
ginių pareigų. Be to, moralinės pareigos tu- 
ri būti skiriamos nuo moralinio įsiparei- 
gojimo, t. y. nuo to, ką asmuo privalo daryti 
besąlygiškai. Taigi jei privalau daryti x, tai 
x yra man moraliai privalomas veiksmas. 
Tačiau jei x yra mano pareiga, ją gali nu- 
sverti svarbesnės pareigos arba aukštesni 
moraliniai reikalavimai (žr. PILIETINIS 
NEPAKLUSNUMAS). Todėl liberaliosios 
teorijos paprastai neteikiamos kaip galu- 
tiniai atsakymai, apibrėžiantys mūsų pa- 
reigas valstybės atžvilgiu. Antra vertus, 
kai kurie liberalizmo kritikai įrodinėja, 
kad politinės pareigos laikymasis yra 
aukščiausioji moralinė asmens pareiga 
(žr. toliau). 

Maždaug iki XVI a. pradžios į klausi- 
mą, kaip įgyjame politines pareigas, buvo 
atsakoma taip: jas paprasčiausiai paveldi- 
me, panašiai kaip paveldime savo tėvus ir 
pareigas jiems, arba privalome jas pripažin- 
ti tiesiog kaip Dievo valią. Šiuolaikinės po- 
litinės filosofijos skiriamasis bruožas yra 
tas, kad ji atmeta senąją politinės valdžios 
neišvengiamumo idėją ir laikosi principo, 
jog visi pagrįsti įpareigojimai turi būti prisi- 
imti laisva valia. Kalbant apie tai, iškart ky- 
la pagrindimo klausimas: kodėl apskritai tu- 
rime prisiimti tokius įsipareigojimus? 

Atsakymai į šį esminį klausimą gali būti su- 
skirstyti į dvi pagrindines grupes: (1) ape- 
liuojama į savanaudiškumą — mums sie- 
kiant savo tikslų (fizinio saugumo ar 
nuosavybės saugumo), valstybė yra būti- 
noji priemonė; siekdami tikslo, siekiame ir 
priemonių; arba (2) apeliuojama į tam tik- 
ras pamatines moralines pareigas (tokias 
kaip žmogaus laimės didinimas ar teisin- 
gumo palaikymas), kurios negali būti įvyk- 
dytos be politinės valdžios mechanizmo. 
Laikantis liberalios tradicijos, požiūris, kad 
mūsų politinės pareigos turi būti mūsų pri- 
siimtos, dažnai, nors toli gražu ne viena- 
reikšmiškai ar net nuosekliai, siejamas su 
,radikaliu voliuntarizmu” — su idėja, jog 
valdžios teisėtumas turi būti ne vien pri- 
pažintas, bet ir sukurtas valios aktu. Mėgini- 
mai įtikinamai arba nuosekliai išreikšti šią 
idėją naudojantis VISUOMENĖS SUTARTIES 
modeliu arba utilitaristų, idealistų, demok- 
ratų bei anarchistų siūlomomis jo alternaty- 
vomis, apibrėžia šiuolaikinės politinės pa- 
reigos sąvokos filosofinės analizės istoriją. 


Besąlygiška pareiga: Kol vyrauja įsitikinimas, 
kad politinis autoritetas yra nepaneigiamas 
prigimtinis ar dieviškasis dalykas, net ne- 
galima kelti klausimo, ar mes iš tikrųjų 
turime kokias nors politines pareigas. Są- 
moningų pastangų apginti besąlygiškos 
politinės pareigos idėją buvo imtasi tik ta- 
da, kai pasikeitus aplinkybėms pradėta 
abejoti dėl valstybės pretenzijų į autorite- 
tą. Antai kilus politinei sumaiščiai, susi- 
jusiai su XVI a. religine Reformacija, LU- 
THERis atsakydamas visiems tiems, kurie 
skelbė individų teisę vadovautis savo 
sąžine visais atvejais, taip pat ir politinės 
pareigos klausimu, paprasčiausiai kartoda- 
vo griežtą šv. Povilo įsaką nuolankiai pa- 
klusti esamai valdžiai. Šimtmečiu vėliau 
FILMERis karaliaus valdžią vaizdavo kaip 
ypatingą tėvo autoriteto atmainą, tradicine 
pagarba „prigimtinei“ šeimos hierarchijai 
naudodamasis Stuartų absoliutinės monar- 
chijos pretenzijoms pagrįsti. Nė vienas iš 
šių argumentų, žinoma, negali įtikinti tu, 

kurie nėra linkę paklusti, todėl vėlesnieji 
besąlygiško klusnumo šalininkai papras- 
tai remdavosi HUME'u ir klusnumą valsty- 
bei grįsdavo argumentu, kad kiekvienos 
stabilios politinės valdžios sistemos teikia- 
ma nauda beveik visada didesnė už nuos- 
tolius, patiriamus ją destabilizuojant. 


Sąlyginė pareiga: Utilitaristai, kurie ne taip 
pesimistiškai kaip Hume'as įsivaizduoja 
galimus politinių naujovių padarinius, pa- 
prastai pateikia vienokią ar kitokią sąlygi- 
nių politinių pareigų koncepciją. Tačiau 
tokiems absoliutizmo šalininkams kaip 
Lutheris arba Filmeris istoriškai daugiau- 
sia nepritarė kontraktarinės politinio mąs- 
tymo tradicijos atstovai — tradicijos, kurios 
užuomazgų galima rasti PLATONO Kritiju- 
je, kurią nuo XVI a. nuolat plėtojo tokie 
mąstytojai kaip Buchananas, HOOKERis, 
ALTUZIJUS, GROCIJUS ir MILTONas ir ku- 
ria XVII a. vainikavo HOBBESo ir LOCKE’o 
klasikiniai veikalai. 

Klasikinės kontraktarinės pozicijos es- 
mė yra ta, kad politinė valdžia teisėta tik 
tuo atveju, jei grindžiama valdinių valia 
arba sutikimu ir tik jei yra ribotos apim- 
ties. Šias dvi skirtingas sąlygas sieja visuo- 
menės sutarties idėja. Kadangi žmonės ne- 
gali gyventi ar bentjau negali gyventi gerai 
be pilietinės tvarkos teikiamų patogumų, 
valstybė turi būti traktuojama kaip dari- 
nys, tarnaujantis ypatingam tikslui 
(PRIGIMTINĖS BŪKLĖS pavojams ir sunku- 
mams šalinti), o politinės valdžios veikla 
turi tenkintis tuo, kas būtina šiam tikslui 
pasiekti. Kadangi visi žmonės nori gyven- 
ti arba gyventi gerai, valdžia turi būti suvo- 
kiama tarsi kilusi iš bendro jų sutarimo 
išsižadėti kai kurių savo prigimtinių tei- 
sių ir perleisti jas politiniam suverenui. 
Nesigilinant į sąvokines perėjimo nuo pri- 
gimtinės būklės prie pilietinės visuomenės 
detales bei problemas, pakanka pažymėti, 
jog šiose koncepcijose į visuomenę įsitrau- 
kęs individas išlaiko bent dalį prigimtinės 
būklės sąlygomis turėtų teisių. Svarbiau- 
sias šių koncepcijų tikslas — nustatyti val- 

dinio arba piliečio pareigas valstybei nu- 
brėžiant griežtą sąvokinę ribą tarp 
valdžios veiklos srities ir individų teisių 
galiojimo srities. 

Taškas, per kurį brėžiama skiriamoji 
šių dviejų sričių linija, žinoma, priklauso 
nuo specifinės ŽMOGAUS PRIGIMTIES 
koncepcijos ir nuo to, kaip įsivaizduojami 
prigimtinės būklės nepatogumai, kitaip 
sakant, pirminės sutarties sąlygos. Hob- 
beso įsitikinimu, Žmonės yra iš prigimties 
nepatiklūs ir baikštūs, todėl prigimtinė 
būklė yra „visų karas su visais“, kurio ga- 
lima išvengti tik visiems išsižadant visų 
savo prigimtinių teisių, išskyrus vienintelę 
savigynos nuo tiesioginio užpuolimo tei- 
se. Šiuo esminiu susitarimu išsižadamų 
teisių perėmėjas tampa suverenu ir įgyja 
beveik absoliučią teisę veikti tokiu būdu, 
kuris jam atrodo tinkamas siekiant garan- 
tuoti savo valdinių saugumą, net teisę 
kontroliuoti jų nuosavybę ir sąžinę. Loc- 
ke'as, laikęsis mažiau desperatiško požiū- 
rio į žmogaus prigimtį, galėjo išlaikyti daug 
platesnę individo laisvės sritį. Locke’o teo- 
rijoje politinė valdžia sukuriama dviem eta- 
pais: pirmiausia žmonės vieningai sutaria 
jungtis į visumą, išsižadėdami savo prigim- 
tinės teisės vykdyti teisingumą jie sukuria 
politinę visuomenę; paskui daugumos taip 
susivienijusių individų sprendimu jie su- 
kuria tam tikros formos valdžią, kuriai pa- 
tiki galią palaikyti teisingumą. Patikėdami 
(bet neišduodami) savo prigimtines teises 
valstybei — tarp jų nuosavybės ir gyvybės 
gynimo teises — jie išlaiko teisę jas susi- 
grąžinti, jei valstybė nevykdo jai patikėtų 
užduočių arba elgiasi tironiškai; tiesa, Loc- 
ke'as nenurodo, kaip nustatomi tokie vals- 
tybės nusižengimai ir ar susigrąžinti teises 
turi nutarti individai ar politinės visuome- 
nės dauguma. 

Šis neapibrėžtumas yra svarbus. Nors 
kontraktualistai pabrėžia, kad politinis 
įpareigojimas turi priklausyti nuo to, ar 
valstybė vykdo jai patikėtas ribotas užduo- 
tis neperžengdama jų ribų, sąlygos, ku- 
riomis individas galėtų pagrįstai manyti 

esąs laisvas nuo politinio įpareigojimo, 
paprastai apibrėžiamos arba taip griežtai 
(Hobbesas), arba taip neapibrėžtai (Loc- 
ke'as), kad galiausiai individo sutikimas 
ar nesutikimas būna praktiškai negirdimas 
arba nereikšmingas. Be to, SUTIKIMO sąvo- 
ka paprastai apibūdinama labai plačiai ir 
sunku įsivaizduoti, kokiomis aplinkybėmis 
galima būtų teigti, jog toks sutikimas nu- 
traukiamas. Tiesą sakant, buvo įrodinėja- 
ma, kad sutarties sąvoka, kaip ją vartoja to- 
kie autoriai kaip Hobbesas ir Locke'as, 
potencialiai klaidina, nes politinę pareigą 
jie faktiškai įteisina ne remdamiesi sutiki- 
mu, o veikiau apeliuodami į pačios valsty- 
bės prigimtį — tardami, pavyzdžiui, kad ji 
teisinga ir todėl Žmonės privalo jai duoti 
savo sutikimą arba kad jie duotų sutikimą, 
jei būtų racionalūs ar moralūs. 

Šie klasikinės kontraktarinės teorijos 
sunkumai nulėmė jos raidą dviem krypti- 
mis: nuo ROUSSEAU prie šiuolaikinių mė- 
ginimų suteikti daugiau realumo sutiki- 
mo aktui, siejant jį su ypač demokratiniais 
procesais, ir nuo Hume'o prie utilitaris- 
tinių politinės pareigos teorijų. Tačiau abi 
šios kryptys susiduria su kliūtimis. Demo- 
kratinėms sutikimo teorijoms sunku pa- 
aiškinti nesutinkančių mažumų arba ne- 
patenkintų individų politinį įpareigojimą; 
utilitaristinės teorijos, kurios politinių su- 
sitarimų ir politinės ištikimybės praktiką 
grindžia bendros naudos sumetimais, ne- 
susidoroja ir su anksčiau minėtu „parti- 
kuliarumu”, ir su faktu, kad specifinis 
politinio autoriteto bruožas yra tas, jog 
valstybė iš savo piliečių reikalauja klus- 
numo įstatymui ne todėl, kad šis didina 
naudingumą, o paprasčiausiai todėl, kad 
įstatymui turi būti paklūstama (žr. DE- 
MOKRATIJA ir UTILITARIZMAS). 


Besąlygiška laisvė: Radikalioji idėja, kad 
individas neturi jokių pareigų valstybei, 
istoriškai reiškėsi dviem pagrindiniais pa- 
vidalais — kaip anarchizmas ir kaip revo- 
liucinis socializmas. MARKSIZMAS nea- 
bejotinai buvo įtakingiausia revoliucinio 

socializmo doktrina. Marksistai pateikia du 
skirtingus, nors ir retai skiriamus, argu- 
mentus prieš politinį autoritetą. Pirmas ar- 
gumentas: didžioji dauguma žmonių neturi 
jokių politinių pareigų, nes valstybė tėra 
tam tikros ekonominės mažumos (žem- 
valdžių, kapitalistų) įrankis, naudojamas 
dirbančių Žmonių klasei išnaudoti; tiesa, 
pripažįstama, kad darbininkai gali turėti 
politinio pobūdžio pareigų kitiems savo 
klasės nariams bendroje kovoje dėl valsty- 
bės formos pakeitimo, o taip pat teisingoje 
visuomenėje. Antras argumentas yra ra- 
dikalesnis: moraliniai principai, tarp jų ir 
politinės pareigos principai, neturi jokios 
nepriklausomos ir objektyvios galios. Jie tė- 
ra ideologinė klasių ekonominių interesų 
išraiška ir kinta priklausomai nuo ekono- 
minių bei politinių jėgų pusiausvyros po- 
kyčių. Neaišku, kokią prasmę šis redukcio- 
nistinis argumentas turėtų politinėms 
pareigoms porevoliucinėje darbininkų 
valstybėje arba neklasinėje komunistinėje 
visuomenėje. 

Politinio ANARCHIZMO pavyzdžiu 
gali būti tokių XIX a. anarchistų kaip 
PROUDHONas ir KROPOTKINAS rašiniai. 
Anarchistų požiūriu, jokia valstybinė val- 
džia nėra teisėta, nes valstybė yra iš esmės 
prievartinė institucija, o prievarta naudo- 
jama tik korumpuotose ir neteisingose vi- 
suomenėse. Kadangi individas turi mora- 
linę pareigą vadovautis teisingumu, jis 
privalo priešintis valstybei visais įmano- 
mais būdais ir siekti tokios visuomenės, ku- 
rios narius sietų teisingumo principais 
grindžiami savanoriško bendradarbiavimo 
ryšiai. Politinis anarchizmas atmeta ne visas 
autoriteto formas, o tik tas, kurios reiškia 
tariamąją teisę naudoti prievartą. Tačiau 
nors anarchistų propaguojama nepolitinė 
socialinio autoriteto forma nėra logiškai 
prieštaringa, politiniams anarchistams ne- 
pavyko įtikinamai ją paaiškinti. 

Radikalesnės pozicijos laikosi filosofi- 
nis anarchizmas, nes atmeta pačią teisėto 
autoriteto — politinio ar kitokio — idėją. Šios 
doktrinos ištakos siekia GODWINa, o pas- 

taraisiais metais ją plėtojo R. P. Wolffas. Šios 
pozicijos esmė yra ta, kad svarbiausia mo- 
ralinė individo pareiga — visada išlaikyti 
savo moralinę autonomiją, t. y. niekada ne- 
pajungti savo sprendimo kieno nors kito 
sprendimui; kadangi politinio autoriteto es- 
mę sudaro tai, kad valstybės imperatyvas 
„Daryk x!“ teikiamas kaip moralinis pa- 
grindas daryti x, moralinė autonomija ir 
politinė pareiga yra logiškai nesuderinami 
dalykai. Bene svarbiausia filosofinio anar- 
chizmo bėda - tai jo praktinių politinių im- 
plikacijų neapibrėžtumas. Juk net jei pri- 
pažintume tezę, jog valstybės įsakymas ką 
nors daryti niekada negali būti atitinkamo 
veiksmo moraliniu pagrindu, vis vien vals- 
tybės reikalavimai gali reikšti (ir neabejoti- 
nai dažnai reiškia) tuos pačius reikalavi- 
mus, kuriuos mums ir šiaip kelia moralė. 
Anarchizmo doktrina tuo vertinga, kad pri- 
mena mums rimtus moralinius pavojus, 
kuriuos kelia nesąmoningas, neapgalvotas 
kliovimasis politiniu autoritetu. 


Politinis klusnumas kaip apsisprendimas: 
Rousseau laikosi sudėtingos ir neviena- 
reikšmiškos pozicijos politinės pareigos 
idėjų istorijoje, nes nors vartoja tą pačią 
kontraktinę terminologiją kaip Hobbesas ir 
Locke’as, jo mintis juda ta trajektorija, ku- 
rią XIX a. ir XX a. pr. užbaigė tokie idealis- 
tai kaip HEGELis, GREENas ir 
BOSANQUETas, pateikdami griežtą libera- 
lios individualistinės tradicijos kritiką. Tur- 
būt svarbiausias bruožas, kuris Rousseau 
skiria nuo klasikinių visuomenės sutarties 
teoretikų, atsiskleidžia ginčuose dėl to, kad 
siekdami sukurti teisėtą politinį suvereną 
žmonės priversti išsižadėti visų teisių, ku- 
rias turi prigimtinės būklės sąlygomis. Šia 
prasme Rousseau skelbia besąlygišką po- 
litinio autoriteto pripažinimą. Tačiau jo ori- 
ginalumą lėmė idėja, jog šis radikalus tei- 
sių išsižadėjimas ne tik sukuria politinį 
autoritetą, bet ir transformuoja šios sutar- 
ties šalis ta prasme, kad individų valia mo- 
raliai susiliedama su suvereno valia pati 
modifikuojasi arba susilydo į BENDRĄJĄ 

VALIĄ. Ši tezė yra itin reikšminga. Juk jei 
įvyksta tokia asmens moralinė transforma- 
cija, tai visos tos priešpriešos, kuriomis va- 
dovaujasi liberalioji politinė teorija ir ku- 
rios sukuria klasikinę politinės pareigos 
„problemą“, įgyja visiškai kitokią prasmę. 
Žinoma, vis dar galima sakyti, kad indivi- 
das turi pareigų valstybei ar net kad jos yra 
svarbiausios individo pareigos. Tačiau tik 
individo racionalumas lemia, kiek jo indi- 
viduali valia sutampa su bendrąja valia, 
tad ir jo pareigos yra sau pačiam. Šiuo 
požiūriu svarbiausia politinės filosofijos 
problema jau nėra individo teisių ir politi- 
nio autoriteto sričių atskyrimo problema; 
pagrindine užduotimi veikiau tampa 
išsiaiškinti sąlygas, palankias individui 
pasiekti tikrąją laisvę, arba savivaldą, savo 
paties valią sulydant su bendrąja valia. 

Tai, kas Rousseau buvo daugiausia eti- 
nis moralinės savivaldos idealas, Hegeliui 
bei vėlesniems idealistams tampa nuoseklia 
filosofine liberaliosios politinės minties — 
ypač individualistinių bei empiristinių jos 
nuostatų - metafizinių pagrindų kritika (Zr. 
IDEALIZMAS). Vienas iš šios raidos padari- 
nių buvo tas, kad į šalį buvo nustumta po- 
litinės pareigos problema, kaip ji suvokia- 
ma liberalios tradicijos, nors tai buvo 
padaryta remiantis painiomis ir, daugelio 
teoretikų nuomone, visiškai nepamatuo- 
tomis filosofinėmis prielaidomis. Tiesa, 
reikia pažymėti, kad pastaraisiais metais 
kai kurie patirties turintys filosofai mark- 
sistai ėmėsi pastangų performuluoti šios 
tradicijos įžvalgas istorinio materializmo 
kalba. 


Garsus Oksfordo politinis filosofas septin- 
tajame XX a. dešimtmetyje rašydamas po- 
litinės pareigos tema jautė turįs atsiprašyti 
už mėginimą svarstyti dalyką, kuris tapo „se- 
namadiškas net Oksforde“. Tai, kad po Pir- 
mojo pasaulinio karo neabejotinai sumažėjo 
domėjimasis šia problema, gali būti įvai- 
riai aiškinama, tačiau bent iš dalies tai lė- 
mė poslinkiai logikoje ir epistemologijoje, 
nes pagrindinės ginčo šalys - visuomenės 

sutarties teorija ir politinis idealizmas 
smarkiai nukentėjo nuo pozityvistinių fi- 
losofų antpuolių (žr. POZITYVIZMAS). Po- 
litinį idealizmą palaužė Moore'o ir 
RUSSELLo loginis atomizmas, nes, kaip jie 
įrodinėjo, visuma visada gali būti redukuo- 
ta į sudedamąsias dalis, o bendroji valia 
tėra vedinys iš paskirų individų valių, va- 
dinasi, individų politinė pareiga negali 
būti dedukuota iš bendrosios valios nepa- 
tenkant į logiškai ydingą ratą. Penktajame 
ir šeštajame XX a. dešimtmečiuose įsi- 
viešpatavęs nihilistinis įprastosios kalbos 
filosofijos stilius griovė ne tik ambicingas 
metafizines idealizmo konstrukcijas, bet ir 
visuomenės sutarties teorijos pagrindus. 
Buvo įrodinėjama, kad politinės pareigos 
problemos yra visada konkrečios — kodėl 
turiu paklusti šiam įstatymui ar šiai 
valdžiai dabar? - tad ir jų sprendimas vi- 
sada bus konkretus (net jei bus sudėtin- 
gas empirine prasme ir sunkus moralės 
požiūriu) ir remsis alternatyvių sprendi- 
mų tikėtinų padarinių įvertinimu. Vadina- 
moji politinės pareigos problema esą kyla 
dėl to, kad filosofai pateikia pernelyg ben- 
dra klausimą - kodėl turiu paklusti įstaty- 
mui apskritai ar valstybei apskritai? Teik- 
dama tokį bendrą klausimą filosofija 
žengia loginiu klystkeliu, kuris baigiasi 
skambiomis, tačiau iš esmės tuščiomis ape- 
liacijomis į tokias fikcijas kaip prigimtinės 
teisės, prigimtinė būklė ar visuomenės su- 
tartis. Tačiau nuo septintojo XX a. dešimt- 
mečio vidurio visų atmainų pozityvizmui 
netenkant įtakos daugelyje filosofijos 
sričių teorija atgavo savo valdas; kartu at- 
gijo ir politinės pareigos problema. Bene 
akivaizdžiausiai tai liudija ambicinga ir 
didžiulę įtaką padariusi RAWLSo teisingu- 
mo teorija, kurios viena iš esminių sude- 
damųjų dalių yra teoriškai subtili ir rafi- 
nuota koncepcija, aiškinanti mūsų 
politinių pareigų apimtį ir ribas. GWS 

Politinė teorija — sisteminis mąstymas apie 
politinio valdymo prigimtį bei tikslus, pa- 
prastai aprėpiantis egzistuojančių politinių 
institucijų aiškinimą, taip pat mintis apie 
tai, kaip jos turi būti keičiamos (jei apskri- 
tai turi būti keičiamos). Ši intelektinė veikla 
prasidėjo tada, kai žmonės pirmąkart su- 
vokė, kad jų valdymo formos ir socialinės 
institucijos nėra visiškai diktuojamos nekin- 
tančios tradicijos ir gali būti modifikuoja- 

mos. Tačiau tik palyginti neseniai ši kriti- 
nių intelektinių pastangų sritis buvo įvar- 
dyta kaip „politinė teorija“ ir pripažinta kaip 
akademinė disciplina. Iki tol visi toje srityje 
dirbę laikė save filosofais arba mokslinin- 
kais; šiuo metu politinė teorija paprastai at- 
skiriama ir nuo politinės filosofijos, ir nuo 
politikos mokslų (žr. POLITINĖ TEORIJA IR 
POLITIKOS MOKSLAI). 

Si atskyrimą nulėmė bendras intelekti- 
nis persiorientavimas, įvykęs atsiradus 
šiuolaikiniam mokslui. Ypač dėl POZI- 
TYVIZMO įtakos pasidarė įprasta skirti, pir- 
ma, empirinius teiginius, kurių teisingumas 
ar klaidingumas nustatomas stebėjimu, an- 
tra, formalius teiginius, tokius kaip mate- 
matikos teoremos, kurių teisingumas ar 
klaidingumas priklauso tik nuo sudedamu- 
jų terminų prasmės, ir trečia, vertinamuo- 
sius teiginius, tokius kaip moralės impera- 
tyvai, apie kuriuos dažnai sakoma, kad jie 
apskritai nėra teisingi ar klaidingi ir bet ku- 
riuo atveju nėra nei empirinių, nei forma- 
lių teiginių vediniai. Pagal šią klasifikaciją 
mokslas yra disciplina, nagrinėjanti vien 
empirinius teiginius, o filosofija — discipli- 
na, analizuojanti vien formalius teiginius. 
Kadangi politinė teorija teikia vertinimus — 
rekomendacijas apie tai, kas darytina poli- 
tikoje, — ji negali būti laikoma nei mokslu, 
nei filosofija. 

Tačiau tokiu atveju sunku suprasti, 
kaip politinė teorija apskritai gali būti dis- 
ciplina, o ne vien subjektyvių vertinimų 
kratinys; dėl to kai kurie kritikai susku- 
bo rašyti jai nekrologus. Kitų reakcija bu- 
vo pastangos suteikti jai naują vaidmenį, 
kitokį nei tas, kurį jai suteikė klasikiniai 
politiniai teoretikai nuo Platono iki Mar- 
xo. Buvo pasiūlyta daugybė interpretaci- 
jų, tačiau nors kiekviena is jy turi tam tik- 
rų privalumų, vis dėlto nė viena nėra 
patenkinama. 


Politinė teorija kaip politinės minties istori- 
ja. Sitaip interpretuojama politinė teorija 
suvokiama kaip klasikinių autorių veika- 

lų studijavimas siekiant suvokti tikrąją tų 
tekstų prasmę ir atskleisti skirtingas po- 
litikos vizijas. Ši programa kartais 
grindžiama, tarkim, Leo Strausso įsitiki- 
nimu, kad šiuolaikinė politinė mintis — 
ypač šiuolaikiniai politikos mokslai — ro- 
do nuosmukį, palyginti su tomis politi- 
nės įžvalgos aukštumomis, kurias buvo 
pasiekę klasikiniai filosofai. 

Iš tiesų dauguma politinių teoretikų dalį 
savo laiko analizuoja pirmtakų darbus, ir 
tai yra pateisinama bent dėl dviejų prie- 
žasčių. Tokia analizė parodo galimas esant 
labai skirtingas politikos interpretacijas, ir 
kartu išsklaido iliuziją, kad politikos stu- 
dijos yra kumuliacinis mokslas, kuriame 
kiekviena teorija tėra savo pirmtakės pato- 
bulinimas. Be to, klasikiniai tekstai laiko- 
mi klasikiniais kaip tik dėl juose pateiktos 
analizės įžvalgumo, ir šios įžvalgos dažnai 
tampa pradiniu tašku produktyviai mąs- 
tyti apie dabartinę politiką. Vis dėlto kaip 
bendroji politinės teorijos programa istori- 
nė interpretacija nėra tinkama. 

Pirmiausia, jei iš tikrųjų daroma klaida, 
vertybinius sprendinius mėginant dedu- 
kuoti iš empirinių ar formalių teiginių, tai 
šios klaidos neįmanoma ištaisyti pa- 
brėžiant, kad ji dažnai buvo daroma praei- 
sakyta tiesiai, be istorinių užuolankų. Be to, 
implicitiškai egzistuoja įtampa tarp politi- 
nės minties istorijos kaip istorijos ir kaip po- 
litinės teorijos. Istorinis požiūris, kai siekia- 
ma išsiaiškinti autentišką tekstų reikšmę, 
neišvengiamai turi atsižvelgti į tą konkre- 
tų intelektinį kontekstą, kuriame jie atsira- 
do: turi būti žinoma auditorija, kuriai jie 
buvo skirti, autoriaus tikslai jam ape- 
liuojant į tą auditoriją, raiškos priemonės, 
kurias jis vartojo, ir t. t. (zr. Skinner). Kuo 
labiau aiškėja istorinis klasikinių darbų 
kontekstas, tuo sunkiau jais naudotis 
sprendžiant šiuolaikines problemas, išky- 
lančias visiškai kitokiame kontekste. Tad 
akademinėje disciplinoje atsiranda prieš- 
prieša tų, kurių pagrindinis siekis yra tiks- 
li istorinė interpretacija, ir tų, kurie siekia 

klasikais pasinaudoti savo tikslams nepai- 
sydami konteksto. 


Politinė teorija kaip sąvokų aiškinimas. Vienu 
iš alternatyvių požiūrių politinė teorija 
traktuojama kaip sąvokų analizė — kaip 
pastanga išsiaiškinti tokių terminų kaip de- 
mokratija, laisvė ir teisingumas, kurie var- 
tojami politinėse diskusijose, prasmę. Aki- 
vaizdu, kad tokio aiškinimo išties reikia, 
nes terminai dažnai vartojami taip, kad nu- 
slepiama pateikiamų argumentų struktū- 
ra: pavyzdžiu gali būti atvejai, kai prasmės 
pakeitimas padeda nuslėpti logines argu- 
mentacijos spragas. Kai kurie politiniai teo- 
retikai, lingvistinės filosofijos veikiami, 
savo užduotį suvokė vien kaip įprastoje, 
ikiteorinėje, kalboje vartojamų politinių 
sąvokų analizę (žr. Weldon). 

Šio požiūrio problemiškumą lemia tai, 
kad politinėse diskusijose vartojamų sąvo- 
kų dviprasmiškumas ir prieštaringumas 
matomas ir įprastoje, kasdienėje, kalboje. 
Be to, šie vartosenos ypatumai, regis, nėra 
atsitiktiniai, jie daugmaž rodo kalbančiojo 
politines pažiūras. Antai liberalas ir socia- 
listas paprastai visiškai skirtingai vartoja 
laisvės sąvoką — socialistas įžvelgia pančius 
asmens laisvei ten, kur liberalas mato tik 
įvairias natūralias kliūtis. Tai nereiškia, kad 
sąvokų aiškinti nėra prasmės, tačiau tai 
reiškia, kad to negalima daryti visiškai 
neutraliu būdu; ginant tam tikrą politinės 
sąvokos interpretaciją paprastai ginama 
tam tikra bendra ideologinė nuostata, su 
kuria toji interpretacija yra susijusi. Savo 
ruožtu tai reiškia, jog tie, kurie aiškina po- 
litines sąvokas, faktiškai imasi tokio paties 
politinio teorizavimo, kuris buvo būdingas 
klasikiniams autoriams. 


Politinė teorija kaip formalių modelių kūrimas. 
Trečias požiūris, paplitęs daugiausia 
Jungtinėse Valstijose, politinės teorijos uz- 
duotį suvokia kaip politinio proceso forma- 
lių modelių kūrimą; šia prasme mėgina- 
ma imituoti teorinę ekonomiką. Bendrais 
bruožais tokiuose modeliuose postu- 

luojama tam tikra racionalių veiksnių gru- 
pė, kurios kiekvienas narys siekia didinti 
savo naudą, tačiau yra saistomas tam tikrų 
procedūrinių taisyklių. Remiantis šiuo pos- 
tulatu modelyje nustatoma tikėtina įvairių 
veikėjų elgsena bei galutinis jų veiksmų re- 
zultatas. 

Tokie modeliai gali turėti du tikslus. Jie 
gali būti teikiami kaip aiškinamieji, kai jais 
siekiama schemiškai pavaizduoti mecha- 
nizmus, kurie valdo politinius realaus pa- 
saulio procesus. Antra vertus, jų tikslai ga- 
li būti normatyviniai, kai jais naudojantis 
mėginama parodyti, kokie bus tam tikrų 
taisyklių padariniai — pavyzdžiui, tu, ku- 
rios nustato kolektyvinio sprendimo priė- 
mimo procedūras. Aiškinamojo modelio 
pavyzdžiu gali būti Anthony Downso rin- 
kimų konkurencijos teorija, pagal kurią 
rinkėjai siekia didinti savo naudą iš rin- 
kimų rezultatų, o partijos stengiasi didinti 
savo laimėjimo galimybes. Downsas paro- 
do, kaip siekdamos patraukti savo pusėn 
rinkėjus partijos kuria savo politines ideo- 
logijas ir kaip — esant tam tikroms prielai- 
doms - visų partijų ideologijos nukreipia- 
mos į politinio spektro centrą. Šios teorijos 
pradininko idėjos buvo patobulintos kai 
kurių vėlesnių teoretikų. Panašiai išgarsėjo 
ir akivaizdžių normatyvinių tikslų, tiesa, 
veikiau neigiama prasme, turintis modelis, 
kurį pateikė Kennethas Arrow įrodydamas 
„negalimumo teoremą“. Arrow daro prie- 
laidą, kad tam tikrai rinkėjų grupei siūlo- 
ma pasirinkti vieną iš kelių alternatyvių 
politinių programų, kiekvienam rinkėjui 
suteikiant teisę jas surikiuoti pagal savo 
preferencijų skalę. Kokiu būdu šios rinkėjų 
preferencijos gali būti susietos siekiant nu- 
statyti, kuriai iš alternatyvių programų jie 
visi teikia kaip kolektyvas pirmenybę? Ar- 
row įrodė, jog šis klausimas neišsprendžia- 
mas nepažeidžiant tam tikrų elementarių 
reikalavimų (pvz., jei kiekvienas individas 
alternatyvą x vertina labiau nei alternaty- 
vą y, tai individų kolektyvas negali y ver- 
tinti labiau nei x). Ši teorema, be to, reiškia, 
jog ten, kur demokratinis sprendimas ren- 

kasi daugiau nei iš dviejų alternatyvų, jo 
rezultatui paprastai įtaką daro savavališkai 
pasirinkta sprendimų priėmimo procedū- 
ra; ši išvada turi kelti nerimą kiekvienai de- 
mokratijos teorijai. 

Nors formalus modeliavimas pasiekė 
reikšmingų rezultatų, jis turi bent jau vie- 
ną rimtą trūkumą. Jis remiasi prielaida, kad 
veikėjai vadovaujasi racionaliu naudos di- 
dinimo principu; tačiau ši prielaida politi- 
koje atrodo daug labiau abejotina nei eko- 
nomikoje. Politiniai veikėjai paprastai 
vadovaujasi principais bei įsipareigoji- 
mais, kurie riboja jų naudos didinimo sie- 
kius; o ir šie siekiai gali būti modifikuojami 
politinių įsitikinimų. Atrodo, daugelis po- 
litinių reiškinių — pavyzdžiui, charizmati- 
nių lyderių atsiradimas — nepasiduoda šio 
tipo formaliai analizei. 


Politinė teorija kaip teoriniai politikos moks- 
lai: XX amžiuje atsiradus „politikos moks- 
lams“ kai kurie jų atstovai politinę teoriją 
supaprastintai laikė teorine sudedamąja 
savo disciplinos dalimi (apie tai plačiau žr. 
POLITINĖ TEORIJA IR POLITIKOS MOKS- 
LAI). Esą ji sintezuoja tam tikrus stebėjimus 
bei žemesniojo lygmens empirinius apiben- 
drinimus į bendresnę aiškinamąją sistemą, 
panašiai kaip fizika, kuri teikia sisteminį 
mūsų kasdienės fizikinio pasaulio patirties 
paaiškinimą. Šiuo požiūriu normatyvinis 
tradicinės politinės teorijos aspektas - jos 
siūlytos politinės kaitos ar konservavimo 
rekomendacijos — tesąs neesminis jos moks- 
linio projekto priedėlis. 


Nors buvo sukurta keletas bendrų sąvoki- 
nių sistemų politiniams reiškiniams aiškin- 
ti, reikia pripažinti, kad empirinio tinkamu- 
mo požiūriu nė viena išjų neįsitvirtino kaip 
išties patikima. Be to, reikia pažymėti, kad 
kiekviena išjų turi tam tikrą bendrąją prak- 
tinę nuostatą politinio gyvenimo atžvilgiu. 
Tai ypač ryšku kalbant apie MARKSIZMĄ, 
kur kapitalistinių visuomenių politikos 
aiškinimas klasių konflikto terminais sie- 
jamas su praktine priešinimosi kapitaliz- 

mui nuostata. Taigi atrodo, jog visi mégi- 
nimai kurti politinę teoriją, nepriklauso- 
mą nuo normatyvinių elementų, yra pa- 
smerkti. Tai paaiškinama veikiausiai tuo, 
kad kiekvienas politinių įvykių aiškinimas 
yra grindžiamas jų dalyvių veiksmų bei 
tikslų interpretacija, o tokia interpretacija 
remiasi ginčytinomis prielaidomis apie 
žmogaus prigimtį bei motyvaciją, kurios 
savo ruožtu turi normatyvinių prasmių 
(žr. Taylor). 

Taigi nė vienas iš šiuolaikinių mėgini- 
mų perrašyti politinės teorijos programą 
nėra įtikinamas. Akivaizdžiai išlieka politi- 
nės teorijos — tradicine prasme - poreikis, ro- 
dantis norą gauti labiau reflektuotą politi- 
nių reiškinių aiškinimą nei tą, kurį teikia 
IDEOLOGIJA. Antra vertus, buvusį pasiti- 
kėjimą šia disciplina sugriovė pozityviz- 
mas, iškeldamas empirinių, formalių ir 
vertinamųjų teiginių atskyrimo idėją. Poli- 
tinės teorijos savigyna turi prasidėti nuo 
šios pozityvistinės idėjos kritikos. Ji turi pa- 
rodyti, kodėl humanitariniuose moksluo- 
se kiekvienas aiškinimas turi derinti empi- 
rinius ir normatyvinius elementus ir kodėl 
formalistinė politinių sąvokų analizė pri- 
klauso nuo šio pobūdžio aiškinimų. Pozi- 
tyvizmo įtakos socialiniams mokslams 
silpnėjimas palengvina šios gynybos 
užduotį. 

Didžiausia praktinė kliūtis, su kuria da- 
bar susiduria politinė teorija, yra šiuolai- 
kinių politikos mokslų sukauptos empiri- 
nės medžiagos perteklius. Klasikiniai 
politiniai teoretikai, dabartinių politikos 
mokslų požiūriu, buvo tik mėgėjai, savo 
Žinias rinkę iš atsitiktinių pastebėjimų bei 
nuogirdų, ojų paveldėtojams tenka doro- 
tis su sistemiškai renkamos informacijos 
tvanu. Nors per pastaruosius du dešimt- 
mečius politinės teorijos srityje išties buvo 
daug nuveikta — tai rodo, pavyzdžiui, 
OAKESHOTTo, RAWLSo, Nozicko ir 
Dworkino darbai, — reikia pripažinti, kad 
nė vienas iš šių darbų filosofinės politinių 
principų analizės reikiamai nesusieja su em- 
pirinėmis politinių procesų koncepcijomis. 

Šie darbai yra filosofiškai rafinuoti, tačiau 
nėra pakankamai pagrįsti empiriniais 
duomenimis, todėl lengvai tampa empiri- 
nio socialinio mokslo kritikos taikiniu. 
Pažangos šioje srityje tikimybė priklauso 
nuo to, ar pavyks suderinti abu minėtus 
dalykus; tačiau, nors šią užduotį nesun- 
ku nubrėžti, sunku bus įgyvendinti. DLM 

Politine teorija ir politikos mokslai. [ki 
aStuntojo XX a. deSimtmecio terminas ,,po- 
litinė teorija“ buvo vartojamas visur, išsky- 
rus Amerikos politikos mokslus, kaip ka- 
tegorija, nusakanti klasikinių tekstų nuo 
Platono iki Marxo kanoną ir jam artimą šiuo- 
laikinės literatūros žanrą tokiose srityse kaip 
filosofija, politikos mokslai ir istorija. 

Jungtinėse Valstijose politinė teorija iš es- 
mės buvo politikos mokslų padalinys; jei ir 
egzistavo kokia nors platesnė tarpdiscipli- 
ninė politinės teorijos sritis, tai ji rodė pro- 
blemas, kylančias politikos mokslų srityje. 
Padėtis radikaliai pasikeitė aštuntajame 
XX a. dešimtmetyje, kai bendra politinės teo- 
rijos sritis pradėjo įgauti institucinę formą. 

Nors daugelis dabartinių politinės teo- 
rijos vaizdinių bei problemų, kurios dabar 
sprendžiamos tam tikroje literatūroje, kilo 
iš Amerikos politikos mokslų, jo buvęs po- 
litinės teorijos padalinys dabar vis labiau 
tampa platesnės politinės teorijos mikro- 
kosmu. Nors esama politinės teorijų ele- 
mentų, kurie aiškiai rodo šiuolaikinių po- 
litikos mokslų tyrimų programą, taip pat 
„likučių“, kurie iš esmės priskirtini jos pro- 
blematikos sričiai, šio padalinio egzistavi- 
mas pagrindinėje disciplinoje tampa gana 
anomalinis. Be to, ir politinėje teorijoje, ir 
vyraujančiuose Amerikos politikos moks- 
luose esama stiprių separatizmo tendenci- 
jų. Tad kalbėti apie politikos mokslų politi- 
nę teoriją kaip apie ką nors daugiau nei 
plačiau suprantama politinė teorija, vadi- 
nasi, kalbėti šiek tiek pasenusia ir provin- 
cialia kalba. 

Nors svarbu atidžiai tirti dabartines or- 
todoksinių politikos mokslų politinės teori- 
jos koncepcijas (ar jų stygių), ne mažiau 
svarbu pabrėžti tai, kas ypatinga discipli- 
nai, one vien tai, kas rodo politinės teorijos 
bendros srities aspektus. Tačiau vienas 
ryškiausių dabartinių politikos mokslų 
bruožų yra tas, kad teorijai nebeteikiamas 
pagrindinis vaidmuo disciplinoje, o politi- 
nėje teorijoje toleruojamas pliuralizmas. Šį 
reiškinį, kurį galima pavadinti politinės teo- 
rijos devoliucija ir dispersija politikos moks- 
luose, nelengva paaiškinti, tačiau reikėtų at- 
kreipti dėmesį į du esminius vienas kitą 
papildančius pokyčius. Pirmas — aštuntojo 
XX a. dešimtmečio pradžioje beveik išblėso 
konfliktas tarp vadinamosios „tradicinės“ 
ir „mokslinės“ politinės teorijos. Antras — 
politinės teorijos tarpdisciplininės srities di- 
dėjantis diferenciavimasis, autonomizavi- 

masis ir institucionalizavimasis. Norint su- 
prasti šiuos pokyčius reikia pažvelgti į ben- 
drą politinės teorijos politikos moksluose 
kontekstą. 

Politikos mokslams atsiradus kaip at- 
skirai akademinei disciplinai (1903) su po- 
litine teorija kaip vienu iš šešių jos padali- 
nių, politinė teorija dar nebuvo suvokiama 
kaip specifinė teorinė disciplina. „Politinė 
teorija“ nusakė problematiką, kuri tradi- 
ciškai buvo priskiriama politikos mokslų 
sričiai antroje XIX a. pusėje. Politikos moks- 
lų atstovai savo tyrimų objektu laikė pir- 
miausia valstybę ir Hegelio stiliumi teoriją 
skyrė nuo praktikos, arba subjektyvų idėji- 
nį valstybės aspektą nuo jos objektyvaus 
institucinio aspekto. Politinė teorija taip pat 
buvo toji tradicinės universitetinės studijų 
programos dalis, kurioje buvo nagrinėjami 
klasikai, moralės filosofija bei etika, kiek šie 
dalykai susiję su politika ir valdymu. „Po- 
litinė teorija“ išreiškė rūšinę arba kategori- 
nę sąvoką, apibūdinančią tam tikro tipo 
koncepcijas, tam tikros rūšies literatūrą, taip 
pat politikos idėjas ir idėjas apie politiką. 

Amerikos politikos mokslai XIX a. 
pabaigoje ir XX a. pradžioje reiškė daugiau- 
sia „mokslinę“ — istorinę, evoliucionistinę, 
lyginamąją — politikos analizę, remiantis 
Hegelio, Comte’o ir Spencerio įžvalgomis. 
Tuo tarpu maždaug nuo amžių sandūros 
tokių autorių kaip Williamas Dunningas 
darbuose politinė teorija tapo politinės 
minties istorijos, pradedant graikų ir 
baigiant šiuolaikiniais autoriais, studijo- 
mis. Daugiausia buvo domimasi evoliuci- 
ne demokratinių idėjų plėtote ir pabrėžia- 
ma moksliškumo svarba aiškinant politikos 
reiškinius. Buvo tikimasi, kad politinės teo- 
rijos studijos sukurs analitinių sąvokų 
mokslinei politikos analizei, kuri bus su- 
vokiama kaip iš esmės taikomasis politi- 
nių reformų, socialinės kontrolės bei pilie- 
tinio lavinimo mokslas. Nuo trečiojo XX a. 
dešimtmečio pradžios vis labiau buvo sten- 
giamasi sukurti analitinį, aprašomąjį ir aiški- 
namąjį (bet toje „pažangos“ ideologijos 
epochoje praktinį) mokslą; tuo tarpu politi- 

nė teorija buvo studijuojama ir dėstoma pir- 
miausia kaip politinių idėjų istorija, susiju- 
si su politinėmis institucijomis skirtinguose 
socialiniuose bei istoriniuose kontekstuose. 

Trečiajame XX a. dešimtmetyje Charle- 
sas Merriamas, kuris daugeliu požiūrių 
laikytinas šiuolaikinių politikos mokslų 
pradininku, ragino kurti politikos teoriją, 
kuri galėtų tapti pagrindu objektyviems ir 
metodologiškai nuosekliems socialinių 
mokslų tyrimams. Jis ypač pabrėžė mėgini- 
mus naudotis tokių disciplinų kaip psicho- 
logija ir sociologija sąvokomis bei metodais, 
taip pat jis išskyrė kiekybinės analizės me- 
todiką, kuri padėtų dorotis su disciplinos 
sukaupta gausia faktologine medžiaga. 
Merriamo įsitikinimu, politikos mokslai pa- 
darė pažangą nuo apriorinės dedukcinės 
metodologijos, kuri jame vyravo pirmoje 
XIX a. pusėje, iki istorinės/lyginamosios 
metodologijos antroje XIX a. pusėje. Nors 
XX a. pradžioje toji pažanga reiškėsi kaip 
indukcinio mokslo plėtotė daugiausia dė- 
mesio kreipiant į empirinius stebėjimus bei 
kiekybinę analizę, ateityje ji turėjo pateikti 
labiau teorinę ir psichologiškai pagrįstą po- 
litikos bei politinės elgsenos analizę - kad 
būtų pateisintos disciplinos pretenzijos į 
moksliškumą ir pasiekti praktiniai demo- 
kratiniai jos tikslai. 

Verta atkreipti dėmesį į du šio laikotar- 
pio bruožus. Pirma, nepaisant stiprėjančios 
moksliškumo nuostatos, kurią reiškė tokie 
autoriai kaip Merriamas, beveik nebuvo 
įtampos tarp jų empirinės mokslinės teori- 
jos sampratos ir politinės minties istorijos 
studijų. Buvo manoma, jog šie dalykai tik 
papildo vienas kitą: vieni analizavo dabar- 
ties politinius procesus, kiti nagrinėjo ju rai- 
dą laikui bėgant. Antra, buvo pabrėžiamas 
mokslo praktiškumo reikalavimas. Moks- 
las turėjo prisidėti prie politinių reformų 
skatinimo bei viešosios politikos raciona- 
lizavimo tikslų. 

Vidaus bei tarptautinės ketvirtojo XX a. 
dešimtmečio problemos atitraukė dėmesį 
nuo metateorinių politikos mokslų klau- 
simų. Politinė teorija, plėtojama tokių 

autorių kaip George'as Sabine'as, išliko 
daugiausia kaip politinės teorijos istorijos 
studijos, ypač dėmesį telkiančios į libera- 
lias demokratines idėjas, jų istorinę raidą, 
nesuderinamuma su totalitariniais naciz- 
mo, fašizmo ir komunizmo iškrypimais ir 
kartu jų suderinamumą su moksliškumo 
principais. Merriamo tikslai nebuvo už- 
miršti, ir tuo laikotarpiu juos įgyvendinti 
ėmėsi Haroldas Lasswellas, nors prak- 
tiškai politinė teorija buvo suprantama pir- 
miausia kaip politinių idėjų istorija. 

Nors bihevioristinė „revoliucija“ ir 
„sąjūdis“, kuris septintojo XX a. dešimt- 
mečio viduryje išsikovojo vadovėlinių po- 
litikos mokslų statusą, susiformavo tik 
šeštajame XX a. dešimtmetyje, tačiau jo sie- 
kiai buvo reiškiami jau penktajame XX a. 
dešimtmetyje. Daugeliu požiūrių tie siekiai 
priskirtini Merriamui ir Lasswellui; tačiau 
buvo jaučiama, kad nebuvo didelės pažan- 
gos realizuojant tą moksliškumo idealą, ku- 
rį politikos mokslų atstovai pradėjo vis la- 
biau bent iš principo pripažinti. Pagrindinė 
biheviorizmo idėja, teikiama tokių autorių 
kaip Davidas Eastonas, buvo politikos 
mokslų plėtojimas vadovaujantis gamtos 
mokslų metodologija. Ši idėja toli gražu ne- 
buvo nauja, tačiau bihevioristai suteikė jai 
tam tikrų ypatingų bruožų. 

Pirma, dėl įvairių priežasčių (dėl šalto- 
jo karo ideologijos sukurtų sąlygų, dėl 
Amerikos pokario euforijos, dėl didėjančio 
reikšmingų tyrimų finansavimo) bihe- 
viorizmas išsižadėjo minties, kad politikos 
mokslai turi prisidėti prie praktinių refor- 
mų ir pilietinio švietimo tikslų, ir pradėjo 
teikti pirmenybę grynojo mokslo idėjai. Ant- 
ra, biheviorizmui pavyko iš esmės pakeisti 
politikos mokslų tyrimų programas įvedant 
sisteminės bei kiekybinės analizės meto- 
dus. Trečia, daugeliu požiūrių tai buvo teo- 
rinė revoliucija. Jos lyderiai daugiausia bu- 
vo individai, metę istorinę ir normatyvinę 
politinę teoriją; empirinės teorijos plėtotė 
buvo laikoma mokslinės pažangos garan- 
tu, tad daug pastangų buvo dedama tokiai 
teorijai kurti; buvo žadinama beprecedentė 

metateorinė savimonė mokslinės teorijos ir 
mokslinio aiškinimo klausimais; ir, svar- 
biausia, buvo ryžtingai atmesta politinių 
teorijų istorija kaip teorinis politikos moks- 
lų pagrindas. 

Kodėl po daugelio koegzistencijos me- 
tų istorinis ir mokslinis požiūriai į politinę 
teoriją pradėjo skirtis? Iš pirmo žvilgsnio 
todėl, kad bihevioristams politinės teorijos 
istorijos studijos simbolizavo humanitari- 
nį — atgyvenusį — požiūrį, tapusį kliuviniu 
mokslo pažangai ir įsitvirtinusį toje erd- 
vėje, kuri turėjo priklausyti teorijai, grin- 
džiamai empiriniais politinės elgsenos bei 
politinių procesų tyrimais. Tačiau nors po- 
litinės teorijos istorija galėjo tapti kritikos 
taikiniu paprasčiausiai dėl to, kad revoliu- 
cijai reikėjo rasti kokį nors puolimo objek- 
tą, buvo ir svarbesnė, nors retai įvardijama 
šio reiškinio priežastis. Nuo ketvirtojo XX a. 
dešimtmečio pabaigos reikšmingą įtaką po- 
litinei teorijai pradėjo daryti iš Vokietijos 
emigravę teoretikai, tokie kaip Leo Straus- 
sas, Ericas Voegelinas, Hannah ARENDT, 
Theodoras ADORNO ir Herbertas MAR- 
CUSE. Jų idėjos, nepriklausomai nuo jų 
priklausomybės kairiajam ar dešiniajam 
politinio spektro sparnui, buvo iš esmės 
priešingos toms pamatinėms vertybėms, 
kuriomis tradiciškai vadovavosi Amerikos 
politikos mokslai, - vertybėms, kurios įvar- 
dijamos kaip kliovimasis mokslu, liberalio- 
sios demokratijos išpažinimas ir tikėjimas 
istorijos pažanga. Tad biheviorizmo revo- 
liucija, nepaisant visų jos įgyvendintų dis- 
ciplinos tyrimų programų pokyčių, dauge- 
liu požiūrių buvo konservatyvi revoliucija, 
iš naujo įtvirtinusi pamatines tradicines 
disciplinos vertybes. 

Bihevioristų kritika, nukreipta į tai, ką 
jie vadino politinės teorijos „nuosmukiu“, 
kurios ėmėsi tokie autoriai kaip Eastonas, 
šeštajame ir septintajame XX a. dešimt- 
mečiuose sulaukė atsako — politinės teori- 
jos istorikai, tokie kaip Leo Straussas, 
pateikė kontratezę, jog kaip tik naujieji po- 
litikos mokslai yra tikrasis nuosmukio 
požymis ir jis ne tik rodo, bet ir didina 

bendrąją politinę Vakarų krizę dėl savo po- 
zityvistinių tendencijų ir negebėjimo spręsti 
normatyvinių problemų. Šeštajame XX a. 
dešimtmetyje ginčų dėlbiheviorizmo esmę 
ryškiausiai atskleidė diskusijos dėl politi- 
nės teorijos. Tie, kurie vadovavosi vertina- 
mosios ir norminamosios analizės prielai- 
domis, „didžiosios tradicijos“ bei klasikinio 
kanono studijomis, bihevioristų mokslišku- 
mą suvokė kaip grėsmę pačiai politinės teo- 
rijos egzistencijai, tuo tarpu bihevioristai 
įrodinėjo, kad tradicinė politinė teorija pa- 
siekė akligatvio galą ir tapo kliūtimi pažan- 
giai mokslinių tyrimų plėtrai. Iš šių disku- 
sijų kilo dauguma vėlesnių politinės teorijos 
savivokos įvaizdžių — pradedant pasauli- 
nėmis istorinėmis koncepcijomis, tei- 
kiančiomis politinio gyvenimo kritikos ir 
pertvarkos idėjų, ir baigiant grynai aiški- 
namojo mokslo idėja. 

Septintojo XX a. dešimtmečio viduryje 
biheviorizmas įsitvirtino politikos mokslų 
disciplinoje. Nors moksliškų ir tradicionalisti- 
nių politikos mokslų atstovų priešprieša 
truko dar dešimtmetį, galiausiai jie pradėjo 
vis labiau tolti vienas nuo kito skirtingais 
keliais. Biheviorizmo kritikai, tokie kaip 
Sheldonas Wolinas, politikos mokslų 
koncentravimąsi į metodologijos problema- 
tiką traktavo kaip politinės teorijos tikrojo 
„pašaukimo“ išdavystę. Daugelis teoreti- 
kų, tokių kaip Wolinas, nematė jokių per- 
spektyvų politinei teorijai išlikti politikos 
moksluose; savo ruožtu politikos mokslų 
atstovai, savo akademinės sėkmės paakin- 
ti, beveik liovėsi kritikavę politinę teoriją ir 
telkė dėmesį į savo mokslinius projektus. 
Septintojo XX a. dešimtmečio pabaigoje 
profesija oficialiai padalijo politinę teori- 
ją į tris dalis — istorinę, normatyvine ir em- 
pirinę. Tuo metu daugumai politikos 
mokslų atstovų bihevioristinė mokslinės 
teorijos vizija reiškė viena iš dviejų: arba 
abstrakčių „sąvokinių sistemų“ kūrimą, 
kurio pavyzdžiu gali būti Eastono ir Karlo 
Deutscho „sisteminė“ analizė, arba in- 
dukcinių teorijų kūrimą - Heinzo Eulau ir 
Roberto Dahlio pavyzdžiu — imantis to- 

lydžio platesnių apibendrinimų. Žavėji- 
masis mokslu bei pastangos kurti moksli- 
nes „tyrimų strategijas“ truko dar dešimt- 
metį, kol disciplinoje atsirado naujų 
poslinkių, pakeitusių jos požiūrį į teoriją. 

Septintojo XX a. dešimtmečio pabaigoje 
biheviorizmas tapo kritinių puldinėjimų 
objektu; jis buvo kaltinamas dėl „grynojo 
moksliškumo“ nuostatos ir nenoro matyti 
ir spręsti aktualias socialines bei politines 
to laikotarpio problemas. 1969 m. Eastonas 
paskelbė „naują revoliuciją“ politikos 
moksluose — „postbihevioristinę“ revoliu- 
ciją, kuri (bent iš pradžių) nustumdama į 
šalį mokslinio metodo bei mokslinės tech- 
nologijos problemas pabrėžtinai kreipė dė- 
mesį į disciplinos socialinę atsakomybę ir į 
būtinybę spręsti politines problemas. Šis 
disciplinos perorientavimas nuosekliai vy- 
ko aštuntajame XX a. dešimtmetyje ir tapo 
pagrindiniu jos savivokos įvaizdžiu devin- 
tajame XX a. dešimtmetyje. Šis poslinkis 
taip pat reiškė, kad mažiau dėmesio teko 
bendrosios empirinės teorijos kūrimui. Tam 
tikrose politikos mokslų srityse tokio teori- 
zavimo pastangų dar buvo, tačiau discipli- 
nos domėjimasis šiomis pastangomis pa- 
mažu blėso. 

Šį procesą spartino nauja tos mokslinės 
teorijos bei mokslinio aiškinimo modelio, 
kuriuo rėmėsi biheviorizmas, kritika. Mo- 
delis buvo kuriamas ir grindžiamas logi- 
nio pozityvizmo mokslo filosofija (Žr. 
POZITYVIZMAS); tačiau pradedant septin- 
tuoju XX a. dešimtmečiu jis tapo tokių teo- 
retikų kaip Thomasas Kuhnas kritikos ob- 
jektu. Ši kritika, taip pat socialinių mokslų 
filosofų (tokių kaip Peteris Winchas ir 
socialinio mokslo idėjai pradėjo skverbtis 
į politinę teoriją. Aštuntajame XX a. dešimt- 
metyje buvo plačiai diskutuojama metateo- 
riniais mokslinės socialinės teorijos bei 
mokslinio aiškinimo prigimties klausimais. 
Ankstesnioji biheviorizmo kritika vertė 
abejoti paties mokslo verte laikydamasi tos 
pačios pozityvistinės mokslo sampratos 
kaip ir bihevioristai, o naujoji kritika reiškė 

abejones ne tik dėl metodologinės visų 
mokslų vienybės, bet ir dėl vyraujančios 
gamtos mokslų sampratos adekvatumo. 
Šios diskusijos susilpnino pozityvisti- 
nių prielaidų įtaką disciplinai, tačiau lėmė, 
kad politikos mokslų atstovams pradėjo la- 
biau rūpėti jų tyrimų politinis aktualumas, 
o ne moksliškumo statusas. Tuo pačiu me- 
tu politinės teorijos atstovai ėmė kratytis po- 
litikos mokslų problemų ir vis labiau gili- 
nosi į savo metodologines bei dalykines 
problemas. Maždaug aštuntojo XX a. 
dešimtmečio pabaigoje politinė teorija ar 
bent jau kai kurie jos aspektai, tiesiogiai ne- 
susiję su vyraujančiais politikos mokslais, 
tapo pripažįstamu anklavu politikos moks- 
luose; bent dešimtmečiui ji pasinėrė į 
pačias įvairiausias tarpdisciplinines pro- 
blemas. Tą problematiką apibrėžė tokių au- 
torių kaip Jūrgenas HABERMASas, Johnas 
RAWLSas ir Robertas Nozickas darbai, taip 
pat įvairios kitos minties srovės toje to- 
lydžio gausėjančioje literatūroje, kuri dau- 
geliui simbolizavo politinės teorijos atgimi- 
mą postpozityvistiniame amžiuje. 
Dabartinė politinės teorijos padėtis ir 
ateities perspektyvos gali būti įvairiai verti- 
namos. Daugelis sveikina postpozityvizmo 
metais politinei teorijai būdingą pliuraliz- 
mą bei dinamizmą ir pritaria jos atsiskyri- 
mui nuo standartinės politinio mokslo pro- 
blematikos. Kiti mano, jog tos srities jau 
nevienija joks intelektinis bendrumas: net jei 
moksliškos ir tradicionalistinės politinės te- 
orijos nesutarimai buvo pagrįstai palaidoti, 
tie nesutarimai buvo užmiršti, bet ne sude- 
rinti, o politinė teorija išsižadėjo esminės sa- 
vo užduoties nustodama kritiškai vertinti 
politikos mokslus. Kiti dar tikisi, kad ir tam 
tikros politinės teorijos atšakos, ir politinė 
teorija bei politikos mokslai susivienys, ir ta- 
riasi įžvelgią tokio susitaikymo ženklų nu- 
rodydami, pavyzdžiui, politikos mokslų tei- 
kiamos viešosios politikos analizės ir 
normatyvinės politinės teorijos interesų 
supanašėjimą. Nedidelė mažuma pesimis- 
tiškai vertina šias tendencijas ir mano, kad 
tariamas politinės teorijos pliuralizmas bei 

dinamizmas faktiškai reiškia tik skaidymą- 
si, perprodukciją ir kad nepaisant naujų 
praktinio aktualumo siekių nedaug 
tepažengia sprendžiant aktualias politinės 
teorijos ir politikos santykio problemas. 

Politikos mokslai ir politinė teorija, kaip 
jo padalinys, iš esmės buvo Amerikos išra- 
dimas, ir nuo pat pradžių problemos, ky- 
lančios šiose srityse ir tarpjų, daugiausia bu- 
vo susijusios su politinio ir akademinio 
diskurso santykiu. Net tada, kai bihevioriz- 
mo epochoje politikos mokslai atsisakė tra- 
dicinės politikos mokslų praktiškumo idė- 
jos, ji išliko gyva politinėje teorijoje. Vis dėlto, 
nors atsirado politinės teorijos koncepcijų, 
pabrėžiančių savo aktualumą sprendžiant 
socialines problemas — pavyzdys gali būti 
Frankfurto mokyklos KRITINĖ TEORIJA, taip 
pat tas dėmesys, kurį į socialines problemas 
dabar telkia normatyviniai ir analitiniai teo- 
retikai, — politinės teorijos ir politikos santy- 
kio problema tebėra neišspręsta. Kai kurios 
iš šių problemų būdingos ir politikos moks- 
lų kaip politiškai aktualių mokslų idėjai, ir 
galbūt ši problematika galiausiai paskatins 
naują politinės teorijos ir politikos mokslų 
polemiką. JGG 

Politikos mokslai. Žr. POLITINĖ TEORIJA 
IR POLITIKOS MOKSLAI. 


Popper Karl Raimund (1902-1994) - filoso- 
fas. Gimęs Vienoje Popperis išvyko iš Aust- 
rijos prieš anšliusą; nuo 1937 iki 1945 m. 
dėstė filosofiją Naujojoje Zelandijoje, nuo 
1946 m. iki pensijos buvo Londono ekono- 
mikos mokyklos logikos ir mokslo metodo- 
logijos profesorius. Visiems pirmiausia 
žinomas kaip mokslo filosofas - tokių vei- 
kalų kaip Tyrimo logika (Logik der Forschu- 
ung; 1934) autorius - Popperis buvo karštas 
liberalių vertybių gynėjas, kurias, jo požiū- 
riu, įkūnijo geriausi mokslo darbai. 
Jaunystėje Popperiui įtakos turėjo mark- 
sizmas ir psichoanalizė - doktrinos, kurias 
vėliau atmetė kaip pseudomokslines. No- 
ras atskleisti jų trūkumus buvo viena iš pa- 
skatų, žadinusių norą dirbti mokslo filo- 
sofijos srityje. Tačiau tiesioginis Popperio 
indėlis į politinę filosofiją buvo jo Atviroji 
visuomenė ir jos priešai (The Open Society and 
Its Enemies; 1945) ir Istoricizmo skurdas (The 
Poverty of Historicism; 1957). Pirmas veika- 
las yra dvitomis, kurio pirmas tomas ski- 
riamas Platono, o antras — Hegelio ir Mar- 
xo kritikai. Istoricizmo skurdas kritikuoja 
idėją, kad egzistuoja „istorijos dėsniai“, ku- 
riuos turi atskleisti socialinis mokslas ir ku- 
riais turėtų vadovautis mūsų politika. Kny- 
ga dedikuojama nesuskaičiuojamoms 
fašistinio ir komunistinio tikėjimo neper- 
maldaujamais istorijos dėsniais aukoms. 
Atviroji visuomenė ir jos priešai pateisina 
savo pavadinimą; knygoje įrodinėjama, kad 
ir mokslas, ir laisvė gali klestėti tik tokioje 

visuomenėje, kuri yra atvira ta prasme, jog 
noriai priima naujas idėjas. PLATONO filo- 
sofija yra autoritarinė ir totalitarinė: Sargy- 
binių valdžia remiasi mitais, o ne intelekti- 
niu pranašumu. Platonas esąs uždaros 
visuomenės teoretikas, reakcionierius, 
mėginantis užkirsti kelią socialinei kaitai 
suteikiant absoliučias valdžios galias filo- 
sofiniam elitui. Tačiau labiausiai pri- 
bloškiantis Popperio argumentas yra tas, 
kad politikoje, pretenduojančioje į moks- 
liškumą, visada bus daroma esminė klai- 
da, jei bus keliamas klausimas „Kas mums 
garantuoja tikrumą?“ arba „Kokie valdo- 
vai geriausi?“ Vietoje to turėtų būti klau- 
siama „Kokiu būdu galime greičiausiai nu- 
statyti ir ištaisyti savo daromas klaidas?“ 
arba „Kaip galime sumažinti žalą, kurią 
daro blogi valdovai?“. 

Būtent šiuo požiūriu Atviroji visuomenė 
ir jos priešai smerkia HEGELį ir MARXa. He- 
gelis — išpuikėlis, pretenduojantis į Abso- 
liučios tiesos pažinimą, yra net paniekos 
nevertas. Tačiau Marxas buvęs rimtas socia- 
linis teoretikas. Popperis jį giria už tai, kad 
skiria „Žmogaus prigimtį“ — apie kurią be- 
veik nieko nežinome ir kuri nepadeda su- 
prasti žmonių veiksmų konkrečiose situa- 
cijose — nuo motyvų, kuriais individai 
vadovaujasi konkrečiomis aplinkybėmis. 
Tačiau Marxas buvo „holistas“ ir deter- 
ministas, teorinį aiškinimą pajungęs prana- 
šavimams — skelbęs „neišvengiamą“ kapi- 
talizmo žlugimą ir kartu, prieštaraudamas 
pats sau, raginęs savo sekėjus įgyvendinti 
šią neišvengiamybę revoliuciniu sukilimu. 

Marxo (ir daugelio kitų) daromų klaidų 
aiškinimas pateikiamas Istoricizmo skurde, 
kur Popperis nubrėžia skirtumą tarp dės- 
nių ir istorinių tendencijų. Negali būti jokių 
„istorijos proceso“ kaip visumos dėsnių, nes 
istorija yra vienakartis reiškinys, o ne atvi- 
ra pasikartojančių reiškinių serija; visi va- 
dinamieji dėsniai, tokie kaip „didėjančios 
kapitalo koncentracijos dėsnis“ geriausiu 
atveju tėra tendencijų, bet ne dėsnių iš- 
raiška. Kaip Žinoma, visos tendencijų eks- 
trapoliacijos turi labai menką prognostinę 

galią. Tad istoristų pasitikėjimas savimi ne- 
suderinamas su jų prognozių nepatikimu- 
mu (Zr. taip pat ISTORIZMAS). 

Pozityvios Popperio nuostatos mažiau 
žinomos. Apskritai jis išpažįsta tokias ver- 
tybes kaip individo neliečiamumas bei tei- 
sinė visų lygybė, taip pat teikia mintį, kad 
valdžiai derėtų rūpintis veikiau tuo, kaip 
sumažinti vargą, o ne tuo, kaip pasiekti kuo 
didžiausią gerovę. Šiuo požiūriu jis žengia 
toliau nei LIBERALIZMAS, kuris valstybės 
funkcijas apriboja prievartos ir apgaulės 
šalinimų; vis dėlto jis nesiūlo valstybei im- 
tis kokių nors konkrečių ilgalaikių ekono- 
minių planų siekiant įgyvendinti šį tikslą. 
Jo pabrėžiamas Žmogaus veiklos nenuma- 
tomumas bet kokiu atveju liudija skeptišką 
jo požiūrį į visus centrinio planavimo pro- 
jektus. Daugeliu požiūrių jo liberalizmas 
primena KANTo liberalizmą, kuris pa- 
brėžia ĮSTATYMO VIRŠENYBĖS ir individo 
neliečiamumo principus valstybei palikda- 
mas vienintelę pozityvią „kliūčių geram 
gyvenimui šalinimo“ funkciją. AR 

Populizmas. Terminas vartojamas labai 
įvairiomis prasmėmis, kurias galima sugru- 
puoti į dvi bendras kategorijas: „agrarinis 
populizmas“, arba radikalių sąjūdžių bei 
socioekonominių doktrinų visuma, ginanti 
valstiečių bei smulkiųjų ūkininkų interesus, 
ir „politinis populizmas“, arba visuma 
nuostatų bei veiklos būdų, kurie grindžia- 
mi apeliacijomis į „tautą“. Kiekviena iš šių 
kategorijų aprėpia aibę skirtingų reiškinių. 

Agrarinis populizmas 

Du paradigminiai jo atvejai — amerikiečių ir 
rusų populizmas — labai skirtingi. Paskuti- 
niame XIX a. dešimtmetyje Jungtinių Vals- 
tijų liaudies partija, kurios šalininkai su- 
kūrė populizmo terminą, atsirado kaip 
masinis sąjūdis, išreiškiantis ekonomines 
vakarinių ir pietinių valstijų fermerių nuos- 
kaudas. Skelbdami siekį „atiduoti respubli- 
kos valdymą į „paprastų žmonių“ rankas“ 
populistai smerkė finansininkus ir reika- 
lavo valstybės paramos smulkiems gamin- 
tojams, o pirmiausia kalti sidabro monetas 
defliacijai įveikti. Sąjūdis žlugo, kai 1896 m. 
prezidento rinkimus pralaimėjo demokra- 
tų kandidatas W. J. Bryanas, savo rinkimų 
kampaniją grindęs populistų platforma. 

Tuo tarpu narodnicestvo (populizmas) 
buvo XIX a. Rusijos revoliucinio judėjimo 
tarpsnis, kai radikalieji intelektualai idea- 
lizuodami valstietiją tikėjosi naują socialis- 
tinę visuomenę sukurti remdamiesi bend- 
ruomenine žemėvalda, išlikusia Rusijos 
kaime. Judėjimo aukščiausio pakilimo lai- 
kais, 1874 m., jauni intelektualai pradėjo 
„ėjimą į liaudį“ — vyko į kaimus skelbti ag- 
rarinio socializmo evangelijos. Susidūrę su 
valstietijos pasyvumu kai kurie iš narod- 
nikų griebėsi terorizmo, jiems net pavyko 
nužudyti carą. 

Terminas „populizmas“ taip pat taiko- 
mas labai skirtingiems sąjūdžiams bei teo- 
rijoms, atskleidžiantiems modernizacijos 
sukeltas smulkių žemės ūkio gamintojų 
problemas. Šio pobūdžio judėjimai dažnai 
idealizuoja bendruomenines kaimo gyve- 
nimo tradicijas ir siekia rasti vidurio kelią 
tarp korporacinio kapitalizmo ir biuro- 
kratinio socializmo. Nors populistų idealai 
gali svyruoti tarp plačiai paskleistos pri- 
vačios nuosavybės sistemos ir decentrali- 
zuoto socializmo tvarkos, jie atmeta hierar- 
chinę organizaciją ir siekia tokių santykių, 
kurie grindžiami lokalinio lygmens ben- 
dradarbiavimu tarp lygiateisių asmenų. 
Pagal šį kriterijų prie populizmo priskirti- 
ni PROUDHONas, GANDIS, Nyerere, distri- 
butizmas, daugeliu požiūrių Romos kata- 

likų socialinė doktrina, „žaliųjų“ judėjimai 
Rytų Europoje po Pirmojo pasaulinio karo. 
Šio pobūdžio populizmas sužadino įvai- 
rias ekonomines koncepcijas, dažniausiai 
skirtas trečiojo pasaulio problemoms spręsti 
(žr., pvz., Schumacher). Kitchingas kriti- 
kuoja šias koncepcijas. 


Politinis populizmas 
Kaip politinė nuostata, populizmas pir- 
miausia reiškia apeliavimą į „tautą“, pa- 
prastai nukreiptą prieš elitą ir dažnai prieš 
autsaiderius bei svetimšalius. Esama labai 
įvairių jo pavidalų. Pasitikėjimas tauta ga- 
li reikštis tiesiogiai — populistinės DE- 
MOKRATIJOS forma, kai priešinamasi atsto- 
vavimo idėjai ir mėginama kuo daugiau 
valdžios galių palikti paprastiems pi- 
liečiams. Institucinės priemonės, kurioms 
ji paprastai teikia pirmenybę, yra referen- 
dumai dėl atstovaujamojo susirinkimo 
priimtų sprendimų; vadinamoji tautos ini- 
ciatyva, kuria naudodamiesi rinkėjai, apei- 
dami savo atstovus, gali inicijuoti įstaty- 
mų priėmimą referendumo būdu; ir 
atšaukimo procedūra, kuri numato atsto- 
vų priešlaikinį perrinkimą jų rinkėjams pa- 
reiškus nepasitenkinimą. Dėl populistų 
spaudimo XX a. pradžioje daugelis JAV 
valstijų numatė konstitucines šio pobūdžio 
garantijas. Populizmas šia prasme gali bū- 
ti laikomas kraštutine demokratijos forma. 
Tačiau tiesioginis apeliavimas į tautą 
gali būti nevienareikšmis dėl savo padari- 
nių, tad populistais taip pat laikomi cha- 
rizmatiniai diktatoriai, kurie įgyja valdžią 
apeliuodami tiesiogiai į mases, apeidami 
įprastus politinius kanalus, papirkdami jas 
„duonos ir žaidimų“ pažadais. Klasikiniu 
pavyzdžiu dažnai laikomas Perono iškili- 
mas į valdžią Argentinoje; tačiau populis- 
tais buvo vadinami ir Hitleris bei de Gaul- 
le'is. Parlamentinėse sistemose politikai gali 
būti kaltinami populizmu tais atvejais, kai, 
žeisdami liberalųjį elito susitarimą, naudo- 
jasi egzistuojančiais prietarais svetimšalių, 
sektantų ar tautinių mažumų atžvilgiu. Po- 
pulizmas šia prasme daro negatyvių užuo- 

minų įteigdamas reakcingas pažiūras, 
nepakantumą įvairovei, priešiškumą indi- 
vidualizmui, intelektui ir kultūrai. 

Kitas apeliavimo į „tautą“ būdas - tai 
susitelkimas į tą šio daugiaprasmio termi- 
no prasmę, kuri „tautą“ nusako kaip tam 
tikrą visumą, pabrėždama jos integracines 
konotacijas. Politikai gali būti vadinami po- 
pulistais, jei vengia ideologinių įsiparei- 
gojimų ir skelbiasi kalbą visos tautos, o ne 
kokių nors klasių ar frakcijų, vardu, arba 
priklauso „visos tautos partijoms“, kurios 
stokoja principų ir yra eklektinės savo po- 
litikoje. Populistinė retorika tokiais atvejais 
dažnai vartojama siekiant išvengti įsipa- 
reigojimų sprendžiant konkrečias proble- 
mas; tačiau ji taip pat gali teikti galimybę 
reikšti požiūrius bei interesus, kurie negali 
pasireikšti įprastais politinės raiškos 
būdais. Todėl populistinės politikos turi- 
nys gali būti labai įvairus, priklausomai 
nuo esamos politinės sistemos, — kartais 
imamasi agrarinio populizmo temų, tačiau 
kitais atvejais apie jas visai nekalbama. 

Nors populizmo provaizdžių galima 
rasti istorijos glūdumose, populizmas iš es- 
mės yra modernybės reiškinys, kurio ag- 
rarines formas generuoja ekonominė mo- 
dernizacija, o politines formas — politinė 
masių mobilizacija. Per pastarąjį pusšimtį 
metų populistinių nuostatų bei idėjų sta- 
tusas akademiniuose sluoksniuose smar- 
kiai pasikeitė. XX a. viduryje agrarinį po- 
pulizmą atmetė liberalieji ir marksistiniai 
ekonomistai; politinis populizmas buvo 
siejamas su nacizmu ir makartizmu; todėl 
jis kėlė baimę intelektualams. Tačiau nuo 
septinto XX a. dešimtmečio pradėjus 
domėtis trečiojo pasaulio problemomis vėl 
aktualios pasidarė agrarinio populizmo 
idėjos; tuo metu kilusi „demokratinio eli- 
tizmo” kritika vėl padarė madingas tokias 
institucines priemones kaip referendumai. 
Vienas iš šios raidos padarinių — buvo pra- 
dėta pozityviau vertinti, ypač Amerikoje, 
populistinių sąjūdžių istorija (Žr., pvz., 
Goodwyn). MEC 

Poreikiai. Žr. INTERESAI ir TEISINGUMAS. 


Pozityvizmas. Įvairiais laikais įvairūs indi- 
vidai bei grupės įvairiai apibrėžė pozityviz- 
mą. Todėl labai sunku spręsti, kuriuos mąs- 
tytojus derėtų laikyti pozityvistais. Daugelį 
tų, kurie save vadina antipozityvistais dėl 
to, kad nepritaria vienokiai ar kitokiai su 
pozityvizmu siejamai tezei, kritikai vis vien 
laiko pozityvistais (Zr. Stockman). Termi- 
nas „pozityvizmas“ bendriausia dabartine 
prasme reiškia tik sąmoningą pastangą lai- 
kytis moksliškumo reikalavimų. Tačiau be 
papildomų skiriamųjų bruožų toks apibū- 
dinimas nepadeda pozityvizmo atskirti 
nuo kitų doktrinų, kurios irgi pretenduoja 
į moksliškumą, pavyzdžiui, nuo realizmo 
socialinių mokslų filosofijoje arba 
MARKSIZMO politinėje mintyje. Skirtingas 
pozityvizmo atmainas dažniausiai (nors ne 
visada) nusako skirtingos moksliškumo 
sampratos. 

„Pozityvizmas“ yra „pozityviosios filo- 
sofijos“ santrumpa; šį terminą sukūrė 
COMTE'as ir juo apibūdino savo atliktą sis- 
teminę mokslinio pažinimo istorijos re- 
konstrukciją. Tačiau Comte'as nebuvo pir- 
mas iškėlęs tas idėjas, kurios siejamos su 

pozityvizmu. Temos, kuriomis remdama- 
sis jis parengė savo istorinę rekonstrukciją, 
ateina iš PRANCŪZŲ ŠVIETIMO EPOCHOS 
ir dar ankstesnių laikų. Galima net teigti, 
atsižvelgiant į nuoseklų HUME’o empiriz- 
mą, jog kaip tik jis buvo pirmasis grynas 
pozityvistas (žr. Kolakowski), nes vienokios 
ar kitokios formos empirizmas yra esminė 
daugumos pozityvizmo atmainų, tarp jų ir 
Comte'o, sudedamoji dalis. Empirizmas ap- 
skritai reiškia idėją, kad žinių apie faktus 
patikimumą gali garantuoti tik jų pagrindi- 
mas stebėjimo ar patirties duomenimis. 
Comte'o pozityvizmas šią idėją papildė 
dviem kitomis idėjomis. Pirma, mokslų rai- 
dos studijų jis ėmėsi norėdamas įrodyti 
mokslo vieningumo tezę — tezę, kad visos 
mokslo disciplinos, gamtamokslinės ir so- 
cialinės, gali būti (ir galiausiai bus) integ- 
ruotos į vieningą pažinimo sistemą, nes jas 
skiria ne principiniai skirtumai, o tik tai, 
kiek jos priartėja prie pozityvaus mokslo 
idealo - visų reiškinius valdančių nekinta- 
mų gamtos dėsnių atradimo. Antra, Com- 
te’o pastangas sukurti socialinę fiziką ar- 
ba sociologiją — pozityvų mokslą apie 
visuomenę - ir šitaip prisidėti prie vienti- 
sos empirinių mokslų sistemos kūrimo ska- 
tino praktinė tezė: mokslinis pažinimas tei- 
kia būtinų priemonių gamtai ir visuomenei 
valdyti. 

Vadovaudamasi šiomis trimis tezėmis — 
empirizmo, mokslo vientisumo ir valdymo 
idėjomis — XIX a. pozityvistinė mintis kry- 
po ne į valstybę ar kurią nors kitą specifiškai 
politinę instituciją, bet veikiau į visuomenę 
kaip visumą mėgindama pozityvųjį visuo- 
menės mokslą taikyti esamoms socialinėms 
blogybėms šalinti bei geresnei ateičiai kur- 
ti. Laikantis šios bendros nuostatos buvo 
iškeltos labai skirtingos SAINT-SIMONo, 
Comte'o ir SPENCERio politinės progra- 
mos. Tačiau jas vienijo bendras siekis poli- 
tiniams sprendimams suteikti tvirtą moks- 
linį pagrindą. 

XX a. pr. domėjimasis socialinėmis bei 
politinėmis kosmologijomis pradėjo blėsti, 
o tos, kurios dar traukė dėmesį, buvo 

grindžiamos pozityvizmui priešingomis idė- 
jomis, pirmiausia marksistinėmis. Tačiau 
kartu pradėjo ryškėti kita pozityvistinė min- 
tis, kita moksliškumo samprata. Savo išta- 
komis ji siekė XVII a. politinę aritmetiką, o 
peno jai teikė XIX a. filantropų, administra- 
torių bei reformatorių išpopuliarinta socia- 
linė statistika. Moksliškumą ji aiškino kaip 
kiekybinių duomenų rinkimo ir apdorojimo 
užduotį ir skatino statistikos plėtrą visose 
srityse. Veikiama šios pozityvistinės idėjos 
politinė mintis save suvokė kaip gamta- 
mokslinį politinių veiksmų bei institucijų ty- 
rimą renkant ir statistiškai analizuojant įver- 
tintus politinius faktus. Žr. POLITINĖ 
TEORIJA IR POLITIKOS MOKSLAI. 

Kiek kitokia forma pozityvizmą trečia- 
jame ir ketvirtajame XX a. dešimtmečiuose 
atgaivino grupė filosofų, matematikų bei 
gamtamokslininkų, susibūrusių į vadina- 
maji Vienos būrelį. Jo filosofinė programa, 
įvardyta kaip loginis pozityvizmas, rėmėsi 
fenomenalizmu (radikalia empirizmo at- 
maina, kuri empiriniu mokslo pagrindu lai- 
ko vien pojūčius) ir logine analize; savo tiks- 
luji skelbė mokslo suvienijimą (žr. Neurath 
et al.). Jutiminė patirtis teikia visą mokslo 
turinį, logika — formalią kalbą, kurios 
priemonėmis siejame tarpusavyje patirties 
aprašymus ir konstruojame dėsnius bei teo- 
rijas. Šią empirizmo ir loginės analizės są- 
Saja išreiškia verifikacijos principas. Pagal 
jo nustatytą taisyklę mokslas, kurio visi tei- 
giniai turi būti redukuoti į bazinius, empi- 
riškai patikrinamus teiginius, gali būti at- 
skirtas nuo metafizikos, kuri stokodama 
tiesioginio empirinio pagrindo laikytina be- 
prasmiška. Ankstyvieji loginiai pozityvistai 
buvo redukcionistai, nes bazinius teiginius, 
reiškiančius tiesioginį patyrimą, reikalavo 
formuluoti vieno bazinio žodyno (iš pra- 
džių fizikos) terminais. 

Politinei minčiai loginis pozityvizmas 
turėjo dvejopos įtakos (žr. POLITINĖ TEO- 
RIJA). Pirmiausia verifikacijos principas su- 
teikė peno idėjai, kad politika — tai meta- 
fizinė, nemokslinė savavališkų sprendimų 
bei iracionalių įsitikinimų sritis, nes moks- 

las mums sako tik tai, kas esant tam tik- 
roms sąlygoms įvyks, tačiau jis nieko nesa- 
ko apie tai, kas turėtų būti. Ši nuostata 
ryškiai skyrėsi nuo XIX a. pozityvistų įsiti- 
kinimo, kad politika gali tapti moksline. 
Antrą, priešingą, loginio pozityvizmo įta- 
ką lėmė tuomet vyraujanti jo padėtis moks- 
lo filosofijoje bei paplitęs įsitikinimas, jog 
moksliškumą apibrėžia tie mokslo aspek- 
tai, kuriuos loginis pozityvizmas laiko es- 
miniais - pavyzdžiui, kad vientiso mokslo 
paradigma yra fizika arba kad mokslas ju- 
da induktyviai nuo stebinių prie dėsnių. 
Didelį poveikį padarė Hempelis, įtraukęs 
aiškinimo logiką į savo dedukcinę nomo- 
loginę schemą ir paskleidęs idėją, kad aiški- 
nimas ir numatymas — paskirus reiškinius 
aprėpdamas bendrais dėsniais — turi ta 
pačią formalią struktūrą. Visos šios idėjos 
labai palaikė statistinį pozityvizmą, kuris 
jau buvo pasiekęs svarbių techninių laimė- 
jimų duomenų operacionizavimo, kvanti- 
fikavimo bei analizės srityje, suteikdamas 
reikiamų analitinių priemonių statisti- 
kams, mėginusiems savo apklausas bei sta- 
tistinius duomenis teikti kaip gamtamoks- 
linių kontrolinių eksperimentų analogą 
keliant ir verifikuojant socialinius bei poli- 
tinius dėsnius. Šios idėjos kartu su reduk- 
cionizmo idėja teikė paramą biheviorizmui, 
skatino telkti dėmesį į regimus ir apčiuopia- 
mus individų veiklos bei institucijų funk- 
cionavimo aspektus nepaisant tokių ne- 
apčiuopiamų dalykų kaip socialinės 
prasmės — dalykų, kurių ypatingą reikšmę 
kėlė pozityvizmo priešininkai, brėžiantys 
radikalią takoskyrą tarp hermeneutinių hu- 
manitarinių mokslų ir gamtamokslinių dis- 
ciplinų. 

Ankstyvoji loginė pozityvistinė moks- 
lo filosofija patyrė daugybę modifikacijų 
mėgindama išspręsti savo vidines proble- 
mas. Socialinių mokslų teoretikai beveik ne- 
reagavo į šiuos pasikeitimus, išskyrus ne- 
bent POPPERio darbus, kuriuose jų 
autorius skelbėsi esąs antipozityvistas, 
nors kritikai jį laikė pozityvistu. Popperiui 
pavyko plačiai išgarsinti savąją hipotetinio- 

dedukcinio modelio sampratą, pagal kurią 
atmetama dėsnių indukcinio verifikavimo 
idėja, o vietoj jos pateikiama hipotetiškai for- 
muluojamų dėsnių empirinio falsifikavimo 
idėja. Šia samprata vadovaujasi empiriniai 
politiniai teoretikai, kai mėgina hipotezes tik- 
rinti kontrolinių testų priemonėmis. 

Šiuo metu pozityvizmas nėra populiarus; 
ji puola (a) realizmas, kuris atmeta empiriz- 
mą ir reiškinių paaiškinimo ieško realiuose 
mechanizmuose, kurie priežastiškai atsakin- 
gi už mūsų stebinius; (b) hermeneutika, kuri 
atmeta mokslų vientisumo tezę socialiniuo- 
se moksluose pabrėždama esminį prasmės 
struktūrų, persmelkiančių visą socialinį pa- 
saulį, vaidmenį; (3) KRITINĖ TEORIJA, kuri 
atmeta kontrolės bei valdymo tezę ir teikda- 
ma savo interpretacinę visuomenės analizę 
siekia žmogaus emancipacijos. PH 

Prancūzų Švietimo epocha. Istorijos lai- 
kotarpis, prasidėjęs 1715 m., pasibaigus 
absoliutizmui ir mirus Liudvikui XIV, ir 
trukęs iki 1789 m., iki Prancūzijos revoliu- 
cijos, kurią, kaip dažnai sakoma, jis ir su- 
kėlė. Prancūzų Švietimo epocha buvo ideo- 
loginio brendimo ir jaudulio laikas, kai les 
philosophes ėmė traukti pagarbų beveik vi- 
sų visuomenės sluoksnių dėmesį. Jis ne- 
pagimdė tokių didžių originalių mąstyto- 
jų kaip Descartes'as, Spinoza, Hobbesas 
ar Locke'as, o buvo greičiau antrasis Pro- 
to amžiaus etapas, kai nepaprastais lite- 
ratūriniais gabumais apdovanoti intelek- 
tualai naudojosi XVII a. racionalizmo 
metodais prieš tradicines religijos, visuo- 
menės ir kultūros idėjas bei pritaikė XVII a. 
empirizmo novatoriškumą populiarioms te- 
orijoms, grindžiamoms „mokslu“, plėtoti. 

Philosophes nuomonės skyrėsi kur kas 
labiau, negu įprasta manyti, tačiau bendra 
jiems buvo filosofijos kaip orientuotos į 
veiksmą veiklos koncepcija; ir nors kai ku- 
rie buvo deistai, ateistai, negriežti katali- 
kai ar skeptiški protestantai, visi buvo an- 
tiklerikalai, kuriuos vienijo priešiškumas 
„prietarams“ ,iracionaliai ir netolerantiškai 
Bažnyčios politikai, pasaulietinės valdžios, 
siekiančios jėga įtvirtinti Bažnyčios moky- 
mą, Ziaurumul. Visi jie buvo reformai at- 
sidėję humanistai. 

Prancūzų Švietimo epochos politinius 
teoretikus galima skirstyti į tris pagrindi- 
nes konkuruojančias mokyklas: rojalistai, 
vadovaujami VOLTAIRE’o, parlamentaris- 
tai, vadovaujami MONTESQUIEU, ir respub- 
likonai, vadovaujami ROUSSEAU. Ir parla- 
mentaristų, ir rojalistų mokyklas įkvėpė 
Anglijos filosofija. Abi jos žiūrėjo į Angli- 
jos valdžios sistemą kaip į „laisvės veidro- 
dj”. Tačiau jie rėmėsi skirtingais anglų fi- 
losofais ir nevienodai suprato Anglijos 
valdžią. Montesguieu ir jo šalininkai įkvė- 
pimo sėmėsi iš LOCKE’o, o Anglijoje buvo 
žavimasi 1689 m. Revoliucinio susitarimo 
(Revolutionary settlement) įvesta konstitu- 
cija. Voltaire’as ir jo draugai labiau rėmėsi 
Francisu BACONu, 0 Anglijoje juos žavėjo 

ne tiek parlamentinio valdymo metodai, 
kiek pilietinės laisvės ir religinės toleranci- 
jos sistema. Montesguieu siūlė Prancūzijai 
pritaikyti vigų suvereniteto padalijimo tarp 
vykdomosios, įstatymų leidžiamosios ir 
teismų valdžios politiką. Voltaire'as troško 
Prancūzijoje įgyvendinti Bacono mokslo ir 
technikos pažangos garantuojamo proto 
suvereniteto, valdžios centralizavimo ir 
prietarų sunaikinimo svajonę. 

Tam tikru mastu nesutarimai tarp 
Montesquieu ir Voltaire'o rodė XVIII a. 
minties seną ir giliai įsišaknijusį politinį 
antagonizmą. Į Montesguieu, kilmingą 
aristokratą ir vienu metu provincijos teis- 
mo, parlement, pirmininką, galima žiūrėti 
kaip į savo klasės ideologa; jo teorija šiuo- 
laikiškais terminais pakartoja senąją thèse 
nobiliaire (aristokratišką tezę), pagal ku- 
rią Prancūzijos senoji santvarka skelbė 
karalių ne kuo kitu, o pirmuoju karalys- 
tės peru, paklūstančiu įstatymui, kurį nu- 
stato parlements kilmingieji magistratai ir 
Bažnyčios skelbiami Dievo įsakymai. Ga- 
lima manyti, kad Voltaire'as taip pat kar- 
tojo senąją thėse royale (karališkąją tezę), 
pagal kurią karalius buvo įstatymo auto- 
rius ir kaip kiekvieno iš savo valdinių at- 
stovas stovėjo aukščiau už visus kitus ka- 
ralystės luomus bei institucijas, kad 
valdytų karalystės, kaip visumos, gero- 
vės vardan. 

Vis dėlto, nors Montesquieu ir Voltai- 
re'o teorijų ideologinis turinys šiuo požiū- 
riu tęsė dvi XVII a. théses, abu filosofai savo 
idėjoms pagrįsti sukūrė naujų argumen- 
tų, atitinkančių naują situaciją. XVII a. 
Prancūzija tapo nuolatinio karališkojo ab- 
soliutizmo plėtimosi aristokratijos ir kitų 
tarpinių luomų sąskaita liudininke, todėl 
thėse nobiliaire šalininkai galėjo remtis tik- 
tai blėstančiais atsiminimais ir mirštančia 
tradicija. Vienas XVIII a. pradžios įvykis 
leido noblesse de robe (bajorijai) pradėti vi- 
siškai naują gyvenimą: regentas Orleano 
hercogas nusprendė, jog būtina sušaukti 
parlements, kad šie paskelbtų negaliojančiu 
Liudviko XIV testamentą, kuris atimtų iš 

jo siekiamą valdžią. Taip netikėtai atgai- 
vintas parlamentinis luomas ištisus vėles- 
nius dešimtmečius kovojo dėl vis dides- 
nės galios. Montesquieu tapo teoretiku 
genijumi, pateisinančiu šiuos reikalavi- 
mus. 

Iš dalies nauja Monteguieu argumentuo- 
se buvo tai, kad jis nesirėmė įstatymais. Jo 
metodą galima laikyti to, kas vėliau buvo 
vadinama „politine sociologija“, pranašu. Jis 
ieškojo bendrųjų socialinės organizacijos 
dėsnių, kurie leistų nustatyti, kokios konsti- 
tucinės formos ir politinės institucijos geriau- 
siai tinka tam tikrai visuomenei ir kokios prie- 
monės duos numatytą poveikį. Remdamasis 
šiais tyrimais Montesguieu padarė išvadą, 
kad laisvė būtų labiausiai apsaugota tokio- 
je valstybėje, kurioje joks valdžios organas 
negalėtų monopolizuoti galios ir tapti des- 
potišku. Taigi jis išvedė suvereniteto pada- 
lijimo formulę bei STABDŽIŲ IR ATSVARŲ 
bei VALDŽIŲ PADALIJIMO sąvokas. Šių iš- 
vadų svarba Prancūzijos situacijai buvo aki- 
vaizdi. 

Voltaire'o ir jo draugų rojalizmas reiš- 
kėsi ne mažiau moderniais terminais. Vol- 
taire'as, drovus ir išdidus buržua, neap- 
simetinėdamas jautė priešiškumą visų 
rangų aristokratams, ypač noblesse de robe, 
kuri naudojosi savo galia parlamentuose, 
kad galėtų deginti knygas ir kankinti ereti- 
kus; tačiau kaip mąstytojas, „mokslinin- 
kas“, skatinantis Enciklopedijos (Encyc- 
lopėdie) „mokslinių“ tomų bendradarbius, 
jis pabrėžė racionalius ABSOLIUTIZMO 
bruožus. Baconas, į kurį Enciklopedijos re- 
daktoriai DIDEROT ir d’ALEMBERT’as 
kreipėsi kaip į savo sumanymo pranašą, 
siuntė dvigubą pranešimą: pirma, iškilmin- 
gai siūlė taikyti mokslines programas žmo- 
nių gyvenimui žemėje gerinti; antra, įvesti 
centralizuotą valdžią šioms programoms 
įgyvendinti, tokią valdžią, kurią galėtų su- 
kurti galingas monarchas, netrukdomas 
bažnytininkų, teismų ir parlamentų. Papras- 
tai Švietimo epocha palaikė protą; kol kiti, 
„Senamadiški“, absoliutizmo šalininkai rei- 
kalavo laikytis tradicijų, enciklopedistai 

stengėsi monarcho pretenzijas į absoliučią 
valdžią paremti protu. 

„Apšviestasis despotizmas“ nėra tiks- 
lus pavadinimas to, apie ką galvojo Vol- 
taire'as, Diderot, d’Alembert’as ir jų 
bendradarbiai, kai šaukėsi apšviestojo ab- 
soliutizmo, nes ištikimybę Bacono politi- 
niam projektui jie derino su liberaliu arba 
Locke'o tikėjimu prigimtinėmis individo 
teisėmis į gyvenimą, laisvę ir nuosavybę. 
Montesquieu rašė į Enciklopediją, ir jaunes- 
nieji philosophes pripažino jį kaip Švietimo 
epochos teorijos patriarchą, lygų Voltaire'ui, 
bet kai šeštajame XVIII a. dešimtmetyje bu- 
vo išleisti pirmieji Enciklopedijos tomai, tik 
nedaugelis jos bendradarbių pritarė Mon- 
tesquieu atstovaujamiems parlamentinių 
luomų reikalavimams. Kai 1753 m. Liud- 
vikas XV, nusileisdamas karaliaus dvaro 
reikalavimams, uždraudė Paryžiaus par- 
lamentą, enciklopedistai neprotestavo. Jie 
labiau rūpinosi Paryžiaus teatro ir pran- 
cūzų muzikos reforma, nes manė, kad sko- 
nio revoliucija yra žingsnis minties revo- 
liucijos link. 

Maždaug tuo metu Švietimo epochos 
politinėje mintyje kaip alternatyva moder- 
nizuotoms thèse royale ir thèse nobiliaire pra- 
dėjo reikštis trečia pagrindinė kryptis, va- 
dinamoji thèse républicaine. Svarbiausias jos 
atstovas Rousseau tuo metu buvo artimas 
Diderot draugas ir aktyvus Enciklopedijos 
bendradarbis. Jo RESPUBLIKONIZMO, taip 
pat kaip Montesquieu parlamentarizmo ar 
Voltaire’o rojalizmo, formuluotės buvo ra- 
cionalistinės. Be to, jos buvo jaučiamos anks- 
tyvuosiuose Montesquieu darbuose. 

1721 m. Iš persų laiškų (Les Lettres persa- 
nes) Montesquieu išreiškė respubliko- 
niškos valdžios ilgesį ir, be abejonės, laikė 
ją aukščiausiu idealu, kol akivaizdžiai pa- 
matė Venecijos ir Olandijos respubliko- 
niškųjų valdžių veiklą, kuria nusivylė, ir 
kol jį džiugiai nustebino laisvės klestėji- 
mas Anglijos konstitucinės monarchijos 
sąlygomis, kas visiškai pakeitė jo nuomo- 
nę. Montesquieu susidarė respubliko- 
niškos dorybės vaizdą, skaitydamas apie 

senovės respublikas; šis vaizdas neišlai- 
kė išbandymo patirtimi, kuria, kaip jis ma- 
nė, turėjo pasikliauti moksliškai protau- 
jantis žmogus. 

Antra vertus, Rousseau sėmėsi respub- 
likoniško įkvėpimo moderniajame pasau- 
lyje — Ženevos mieste-valstybėje, kurioje gi- 
mė ir augo. Tik peržengęs ketvirtą dešimtį 
Rousseau įsigilino į liberaliąją Ženevos 
santvarką ir įžvelgė joje slypintį negailes- 
tingą paveldimos aristokratijos viešpata- 
vimą. Jo pavyzdinė respublika buvo tokia, 
kokią XVI a. kūrė mintyse Calvinas, o ne ta, 
kuri egzistavo XVIII a., tačiau Rousseau 
išplėtojo šį modelį taip iškalbingai, kad res- 
publikoniška valstybė tapo gyvu ir galin- 
gu XVIII a. vaizduotės idealu. 

Rousseau thèse républicaine pateikimas 
buvo sėkmingas iš dalies dėl to, kad jis 
nepasikliovė tik Ženevos pavyzdžiu ir ne- 
įtraukė kokių nors protestantizmo elemen- 
tų. Jis papildė Ženevos modelį Spartos ir 
Romos bruožais bei pilietinio humanizmo 
etika. Taip Rousseau patraukė skaitytojus, 
įgijusius klasikinį išsilavinimą. Ironiška 
tai, kad XVIII a. Prancūzijoje Katalikų 
bažnyčia, kurią visomis įmanomomis 
priemonėmis gynė Burbonų karaliai, nemo- 
kė savo mokinių garbinti monarchiją, o siū- 
lė žavėtis graikų poliu ir Romos respubli- 
kos laimėjimais. Rousseau idėjos prigijo 
dirvoje, kurią išpureno Bažnyčia. 

Montesguieu vigų pavyzdžio teorija, 
kuri, 1755 m., jam mirus, laikinai buvo 
nemadinga, atsigavo po kelerių metų, kai 
karaliaus ministrai Versalyje ėmėsi griežtų 
veiksmų prieš parlements. Tada enciklope- 
distai suskilo į kandžias priešiškas stovyk- 
las: vieni, pavyzdžiui, HOLBACHas ir Di- 
derot, rėmė Montesguieu suvereniteto 
padalijimo kaip vienintelės apsaugos nuo 
despotizmo argumentus; kiti, Voltaire'o 
vadovaujami, ragino karalių priešintis re- 
akcingų parlamentų ir dvasininkijos reika- 
lavimams bei valdyti vienam. 

Aštuntajame XVIII a. dešimtmetyje 
Amerikos revoliucijos sėkmė paskatino iš 
naujo žavėtis respublikoniška valdžia. 

CONDORCET, jauniausias iš didžiųjų en- 
ciklopedistų, susirašinėjo su keliais Ame- 
rikos intelektualais, kurie plėtojo mintis 
apie tai, kokia santvarka labiausiai tiktų to- 
kiai didelei respublikai kaip Jungtinės Ame- 
rikos Valstijos. Europiečių protuose res- 
publikoniška valdžia daugiau nebuvo 
siejama tik su graikų miestais-valstybėmis 
ar Šveicarijos konfederacijos kantonais. 
Rousseau teiginį, kad tiktai maža valstybė 
gali būti tikrai respublikoniška, sugriovė 
įvykiai. Po to, kas įvyko Amerikoje, respub- 
likonizmą galima buvo svarstyti kaip vie- 
ną iš Prancūzijos galimybių. 

Prancūzijos monarchija, išleidusi 
didžiules sumas padėdama Amerikos su- 
kilėliams prieš Anglijos karalių, kad nu- 
baustų britus už Kanados užgrobimą, ne- 
trukus suprato, jog sukėlė mintis, kurios 
verčia abejoti jos pačios teise valdyti; o tam 
tikri teoretikai, kurie nesiryžo eiti iki galo ir 
siūlyti respublikonišką valdžią Prancūzi- 
joje, abejojo karaliaus teise vykdyti impera- 
toriaus vaidmenį užsienyje. 

Prancūzų Švietimo epocha išaukštino 
„kilnųjį laukinį“: Rousseau nebuvo pirma- 
sis ar vienintelis philosophe, teigęs, kad pus- 
nuogiai Šiaurės Amerikos miškų ar Pietų 
Ramiojo vandenyno salų gyventojai yra to- 
kie pat protingi, o moraliai kur kas pra- 
našesni už rafinuotus Europos miestų 
gyventojus. Šią mintį teikė tyrėjas Bougain- 
ville'is, be Rousseau, tai patvirtino tuzinai 
skaitomų rašytojų; Diderot ir Raynalis nu- 
ėjo dar toliau ir pareikalavo, kad Europos 
valdovai neatiminėtų iš „kilniųjų lauki- 
nių“ nuosavybės į gimtąsias žemes, 
neužkariautų jų kaip ispanai ir netvirkin- 
tų kaip olandai, įvesdami prekybą bei sės- 
lias gyvenvietes. 

Kiti švietėjai griežtai laikėsi Bacono 
pažangos ideologijos. Prekybos, pramonės 
ir šiuolaikinės medicinos plitimas už Eu- 
ropos ribų kituose žemynuose buvo sveiki- 
namas ir skatinamas kaip pergalės prieš 
gamtą dalis ir mokslo triumfas prieš ne- 
mokšiškumą. Vietoje misionierių su bibli- 
jomis šie philosophes įsivaizdavo technolo- 

gus, teikiančius visas Europos civilizacijos 
gėrybes laukiniams, kurių įgimtas kilnu- 
mas savaime apsaugos nuo Europos ištvir- 
kimo blogybių. 

Tikėjimas egzotiškų laukinių nekaltybe 
nereiškė pasitikėjimo žemesniųjų klasių 
žmonėmis tėvynėje. Rousseau ir Voltaire'as 
išgarbino Ženevos santvarkos demokra- 
tinius elementus, bet tik todėl, kad visuoti- 
nė viešojo švietimo sistema išmokslino vi- 
są Ženevos darbo žmonių klasę. Apskritai 
Rousseau palaikė liaudies dalyvavimą įs- 
tatymų leidyboje, bet ne vyriausybėje, o Vol- 
taire'as net nepageidavo, kad Prancūzijoje 
būtų įvestas visuotinis švietimas, ką jau 
kalbėti apie demokratiją. Jei tarp enciklo- 
pedistų buvo demokratijos šalininkas, tai 
tik Condorcet, bet netgi jis siūlė apriboti 
liaudies vaidmenį politikoje atstovų balsa- 
vimu, kuris savo ruožtu garantuotų, kad 
įstatymus ir politiką kurtų tik aukšto inte- 
lekto asmenys. Švietimo epochos politinėje 
mintyje visada gyvavo specialisto įvaizdis 
kaip supaprastintas PLATONO filosofo- 
teisėjo variantas; o Condorcet raštuose 
demokratijos koncepcija siejama su kul- 
tūringos ir visuomenei tarnaujančios 
valstybės tarnybos, kuri tvarko valstybę 
bendrajam gėriui, idėja; šis idealas, jei 
TOCOUEVILLE'io ancien rėgime analizė bu- 
vo teisinga, nenutolo nuo to, kaip save įsi- 
vaizdavo Burbonų karaliams tarnavusi 
buržuazinė biurokratija. 

Voltaire'as garsiajame romane Kandidas 
(Candide) pašiepė optimizmą, tačiau 
Švietimo epocha buvo optimizmo amžius; 
nors 1755 m. Lisabonos žemės drebėjimas 
sukrėtė tikėjimą geranoriška dievybe, atro- 
dė, kad niekas negali paveikti enciklope- 
distų tikėjimo pažanga. Netgi HELVECIJUS, 
kuris suvokė žmogų kaip pagal standarti- 
nius pavyzdžius sukonstruotą mašiną, lau- 
kė nuolatinio jos tobulinimo; o Condorcet, 
1793 m. laukdamas, kada bus suimtas Te- 
roro agentų, paskelbė neišvengiamą Zmo- 
gaus tobulumo artėjimą. 

Tačiau nė vienas iš philosophes pakanka- 
mai racionaliai nepagrindė savo optimizmo. 


PRANCŪZŲ ŠVIETIMO EPOCHA 


Galima tikėtis, kad būsimo tobulėjimo 
pranašystes empirikai pagrįs tobulėjimo 
praeityje įrodymais. Tačiau didžioji dalis 
Švietimo epochos literatūros vaizduoja 
žmogaus praeitį kaip žlugimo istoriją. 
Rousseau skelbė, kad žmogus iš prigimties 
yra geras, bet tik todėl, kad galėtų pridurti, 
jog nuo to laiko, kai ištrūko iš prigimtinės 
būklės, visa žmogaus patirtis yra vis didė- 
jantis ištvirkimas. Condorcet sakė, kad 
žmonių rasė Žingsnis po Žingsnio artėja 
prie tobulybės, tačiau jis pavaizdavo, kaip 
klasikinės antikos laimėjimus pakeitė tam- 
sybės ir regreso tūkstantmetis. 
Nesutariantys vienas su kitu dėl politi- 
nių teorijų philosophes ne mažiau skyrėsi ir 
pažiūromis į ekonomiką. Vėlgi įkvėpimo 
jie dažnai ieškodavo Anglijos teoretikų dar- 
buose, bet vieni sekė Locke'o merkantilis- 
tiniu mokymu, o kiti laisvos prekybos dok- 
trina. François Quesnay, fiziokratizmo 
mokyklos įkūrėjas, buvo svarbiausias tarp 
pastarųjų (Zr. MERKANTILIZMAS ir FIZIO- 
KRATIJA). Jis teigė, kad kiekvienas žmogus 
vadovaujasi savanaudiškais sumetimais, 
tačiau gamtos harmonijos dėsnis garantuo- 
ja, kad išlaisvinta privati veikla sukurs 
bendrąjį gėrį. Paradoksalu, kad tuo pačiu 
metu dauguma fiziokratų palaikė Voltai- 
re'o švietėjiško absoliutizmo politiką; jie 
norėjo laissez-faire ekonomikoje, bet dirigis- 
me (nurodymų) politikoje, bent jau kaip 
priemonės uždrausti tradiciškai įsigalėju- 
sius prekybos apribojimus. Septintajame 
XVIII a. dešimtmetyje Liudviko XV vyriau- 
sybės priimtos laisvos prekybos politikos 
praktiškai įrodyta nesėkmė tarnauti kieno 
nors, išskyrus godžių pirklių, interesams pa- 
skatino kai kuriuos Švietimo epochos filo- 
sofus, t. y. Galieni, Diderot ir Holbachą, pa- 
sisakyti už valstybinę ekonomikos kontrolę; 
tuo tarpu kiti, kaip Turgot, Morellet ir Mer- 
cier de la Rivičre'as, vėl pakartojo fiziokrati- 
nius ekonomikos laisvės argumentus. 
Daug buvo ginčijamasi dėl tokio daly- 
ko kaip prabanga, šiuo klausimu philoso- 
phes irgi nesutarė. Prabangos šalininkai 
teigė, kad ji buvo pramonės pažangos va- 

riklis, didinantis ir vartojima, ir gamina- 
mų prekių kokybę. Priešininkai tvirtino, 
kad ji nukreipia pramonę nuo visiems rei- 
kalingų daiktų prie nereikalingų, tik ne- 
daugeliui malonumą teikiančių objektų 
gamybos. Vieni bandė atskirti ekonominę 
teoriją nuo svarstymų apie moralę, o kiti 
juos sutaikyti. Godumas, šykštumas, pa- 
vydas buvo netgi sveikinami esą skatinan- 
tys ekonomiką, ragindami žmones veikti. 
Voltaire'o mylimoji ponia du Châtelet, ku- 
ri į prancūzų kalbą išvertė MANDEVILLE į, 
ir netgi pats Voltaire’as Pasauliečio gynime 
(La Dėfense du mondain) noriai palaikė min- 
tį, kad asmeninės ydos gali duoti visuo- 
meninę naudą. 

Rousseau buvo iškalbingiausias iš tų, 
kurie puolė prabangą, tačiau jis nebuvo vie- 
nintelis. Moralinį pasipiktinimą tuo, kad 
skatinamas turtingųjų nuolaidžiavimas 
silpnybėms, o varguoliai paliekami badau- 
ti, Diderot atmiešė tam tikru kartėliu. Netgi 
prabangiai gyvenęs Holbachas smerkė pra- 
bangos doktriną. Kai kurie kritikai, pulda- 
mi ją, metė iššūkį net privačiai nuosavybei; 
vienas jų buvo abatas Mably, sukritikavęs 
fiziokratus 1768 m. išleistoje knygoje Abejo- 
nės, skiriamos filosofams ekonomistams (Doutes 
proposės aux philosophes ėconimistes), kitas — 
Gamtos kodekso (Code de la nature) autorius; 
nelabai pagrįstai šis veikalas priskiriamas 
abatui Morelly. Šios knygos nebuvo svarbios 
Švietimo epochai, tačiau vėliau pripažintos 
kaip neabejotini XIX a. socializmo teorijos 
pirmtakai (Zr. KOMUNIZMAS). 

Viena tendencija, akivaizdžiai neegzis- 
tavusi prancūzų Švietimo epochos teorijo- 
se, yra konservatizmas. Kaip nuogąstavo 
Holbachas, galima buvo tikėtis, kad religi- 
nis ir filosofinis skepticizmas sukels skep- 
tišką požiūrį į politikos reikalus bei socia- 
lines reformas ir paskatins konservatyvų 
požiūrį. Tačiau iš tikrųjų prancūzų Švieti- 
mo epochoje nebuvo nuoseklios konserva- 
tyvios minties, tokios kaip Davido HUME’o 
škotų ar Alexanderio HAMILTONO ameri- 
kiečių Švietimo epochoje. Tai buvo visuoti- 
nio nerimo Prancūzijoje rodiklis. Galų ga- 

le Hume'as ir Hamiltonas buvo postrevo- 
liuciniai teoretikai - Hume'as gyveno tokio- 
mis sąlygomis, kurios nusistovėjo Britų sa- 
lose po 1689 m. akto, o Hamiltonas - 
Amerikoje po Nepriklausomybės karo; abu 
galėjo būti konservatyvūs, nes abu turėjo 
tai, ką reikėjo išsaugoti, t. y. laisvę. Prancū- 
zų Švietimo epochos teoretikai neturėjo to- 
kio motyvo: jei ir nesutarė dėl laisvės sam- 
pratos, jie sutartinai manė, kad laisvė yra 
tai, ko jie dar neturi. MC 

Price Richard (1723-1791) - britų moralis- 
tas. Price'as buvo etinis racionalistas, ku- 
rio Didžiąją Prancūzijos revoliuciją ginan- 
tis pasisakymas Pokalbis apie mūsų šalies 
meilę (Discourse on the Love of Our Country; 
1789) sulaukė pagarsėjusio BURKE’o puo- 
limo. Žr. BRITŲ RADIKALAI. 


PRIGIMTINĖ BŪKLĖ 


Priestley Joseph (1733-1804) - britų che- 
mikas, teologas ir filosofas. Jo Esė apie pag- 
rindinius valdymo principus (Essay on the First 
Principles of Government; 1768) turėjo įtakos 
atsirasti BENTHAMo utilitarizmui. Vėliau 
Priestley papiktino visuomenės nuomonę už- 
sipuldamas BURKE’a. Žr. BRITŲ RADIKALAI. 


Prieštaravimas. Žr. DIALEKTIKA. 


Prigimtinė būklė — klasikinis terminas, var- 
tojamas VISUOMENĖS SUTARTIES teoretikų 
apibūdinti padėčiai, kai nesama jokios įt- 
virtintos politinės valdžios. Šios sąvokos 
vaidmuo gali būti pateisinti valstybės egzis- 
tavimą, neigti jos būtinumą, lyginti civilizuo- 
to žmogaus padėties palaimą su laukinio 
vargais arba atvirkščiai. Šį terminą randa- 
me HOBBESo, LOCKE’o, PUFENDORFo, GRO- 
CIJAUS, ROUSSEAU, KANTo ir daugelio kitų 
XVII-XVIII a. mąstytojų darbuose. Prigimti- 
nės būklės vaidmuo jų teorijose apibrėžia 
skirtingas prigimtinės būklės koncepcijas: 
ar tai visuomeninė nepolitinė ar nevisuome- 
ninė būklė? Ar tai taikos ar karo būklė? Ar 
tai grynai hipotetinė ar reali kai kurių zmo- 
nių dabartyje arba praeityje būklė? Ar tai iš 
esmės juridinė ar faktinė sąvoka? Į visus 
šiuos klausimus įvairūs autoriai teikia la- 
bai skirtingus atsakymus. Tačiau jie visi su- 
taria, kad žmonės, nepripažįstantys jokios 
bendros politinės valdžios, yra vienokios ar 
kitokios prigimtinės būklės vienas kito 
atžvilgiu; dauguma sutaria, jog tai reiškia, 
kad suverenių valstybių valdovai yra pri- 
gimtinės būklės vienas kito atžvilgiu. 
Hobbesas vienintelis ryžtingai gina te- 
zę, kad prigimtinė būklė yra karo būklė; net 
GROCIJUS, kuris pateisina stipresniųjų 
valdžią silpnesniųjų atžvilgiu, yra linkęs 
manyti, kad prigimtinės būklės sąlygomis 
galioja prigimtinė teisė. Iš dalies šis nesuta- 
rimas yra tik tariamas, nes Hobbesas karą 
apibrėžia kaip tvarios taikos nebuvimą, tuo 
tarpu beveik visi kiti autoriai karą apibrėžia 
kaip realų arba gresiantį smurtą, o taiką — 

kaip realaus karo nebuvimą. Vis dėlto juri- 
diškai šis nesutarimas yra realus, nes 
Hobbesas pabrėžia, kad karo sąlygomis 
prievarta ir apgaulė yra svarbiausios do- 
rybės, taigi būtų kvaila tikėtis kitokio elge- 
sio iš užsienio valstybių ir iš tų, kurie nėra 
pavaldūs kokiai nors suvereniai galiai. 
ROUSSEAU prigimtinės būklės koncepci- 
ja išsiskiria savo nuodugnumu ir subtilu- 
mu, taip pat ir tuo, kad prigimtinę būklę jis 
traktuoja kaip antropologinę, o ne vien kaip 
juridinę sąvoką. Todėl Rousseau pabrėžia, 
kad „realioji“ prigimtinė būklė yra kur kas 
svetimesnė mūsų dabartinei būklei, nei įsi- 
vaizdavo Hobbesas ar Locke'as. Žmonės, 
atėję iš gamtos prieglobsčio, neturėjo nei 
kalbos, nei proto, nei moralės, nesuvokė lai- 
ko; jie buvo visiškai vieniši - motinos ir vai- 
kai klajojo kartu, tačiau nepažinojo jokios 
šeimos. Tai, ką Hobbesas ir Locke'as vadi- 
na prigimtine būkle, jau yra socialinė būk- 
lė. Hobbeso visų karas su visais gali kilti 
tik tarp būtybių, kurios jau turi kalbos do- 
vaną, savimonę ir moralės supratimą - tik 
tada jos galėtų rungtyniauti tarpusavyje ar 
piktintis viena kitos elgesiu. 

Vis labiau domintis istoriniais ir socio- 
loginiais politinės raidos aspektais prigim- 
tinės būklės sąvoka pasidarė nemadinga. 
HUME'as neigė, kad žmogus kada nors bu- 
vo prigimtinės būklės, kaip ją įsivaizdavo 
Hobbesas; ir nors tai nėra triuškinamas 
smūgis Hobbesui, kuris puikiausiai gali ja 
naudotis kaip hipotetine sąlyga siekdamas 
atskleisti politinės valdžios logiką, o ne 
faktinę jos genezę, tai reiškia, kad galimos 
kitokios, intelektualiai įtaigesnės idėjos 
formuluotės. Žinoma, tokie autoriai kaip 
BENTHAMas bei jo utilitariniai sekėjai at- 
metė prigimtinės būklės idėją ir dėl to, kad, 
jų manymu, istoriniai klausimai painioja- 
mi su moraliniais, ir dėl to, kad ją siejo su 
kontraktarinėmis ir prigimtinių teisių 
valdžios teorijomis, kurias jie puolė iš utili- 
tarizmo pozicijos. Atsiradus mokslinei ir 
pozityvistinei antropologijai bei sociologi- 
jai ši koncepcija galėjo būti tik dar labiau 
diskredituota. Tačiau gana netikėtai ji atgi- 

mė pastaraisiais metais. Johno RAWLSo Tei- 
singumo teorijoje (Theory of Justice) ji atgijo 
kartu su kontraktariniu požiūriu į teisin- 
gumo problematiką, o Rawlso kritikas Ro- 
bertas Nozickas ja naudojasi Anarchijoje, 
valstybėje ir utopijoje (Anarchy, State and Uto- 
pia) spręsdamas tradicinį klausimą: „jeigu 
neturėtume suvereno, tai ar būtume privers- 
ti jį sukurti?“ Šie atvirai hipotetiniai klau- 
simai atgaivina „prigimtinės būklės teori- 
ją“ kartu atsikratydami jos istorinių 
konotacijų balasto; todėl jai tampa nebai- 
sus Hume’o ir kitų kritikų argumentai, esą 
žmonės tampa žmonėmis tik visuomenėje, 
o ne uZ jos ribų, ir kartu ji gali pasinaudoti 
tokių disciplinų kaip ekonomika ir lošimų 
teorija idėjomis, kurių panašumas į dauge- 
lį Grocijaus argumentų, ką jau kalbėti apie 
Hobbeso ir Locke'o idėjas, yra pernelyg aki- 
vaizdus, kad dar reikėtų jį pabrėžti. AR 

Prigimtinė teisė. Žr. TEISĖ / ĮSTATYMAS / 
DĖSNIS. 


Prigimtinės teisės. Žr. ŽMOGAUS TEISĖS. 


Privatumas. Domėjimasis privatumu - toks 
pat senas kaip ir gyvenimas visuomenėje; 
vis dėlto ginčai dėl jo sąvokos ir raginimai jį 


443 


ginti prasidėjo palyginti neseniai. Šiuo me- 
tu visų pripažįstama, kad privatumas yra 
svarbus žmonių santykių elementas, ir dėl 
jo apsaugos sutarta daugelyje tarptautinių 
dokumentų, kuriuose vardijamos visuotinai 
pripažįstamos Žmogaus teisės. 

Sąvokos aprėptis yra ganėtinai priešta- 
ringa, tačiau visi sutinka, kad ji susijusi su 
informacijos, nuošalumo ir dėmesio proble- 
momis. Kai kurie į šį sąrašą įtraukia ir tokias 
problemas kaip veiksmų „privačiais“ klau- 
simais laisvė, asmens pristatymas kitiems 
klaidinančiu būdu, vardo ar atpažįstamų 
bruožų (tokių kaip balsas ar atvaizdas) var- 
tojimas kitiems, dažniausiai komerciniams, 
tikslams bei priklausymas nuo nepageidau- 
jamo garsų, kvapų ar reginių poveikio. To- 
dėl konceptualių ribų apibrėžimas iš dalies 
neišvengiamai priklauso nuo prielaidų. 

Privatumo sąvoka iš esmės apima klau- 
simus, susijusius su informacijos apie asme- 
nybę gavimu, apdorojimu ir platinimu, taip 
pat su individo galia išlaikyti anonimišku- 
mą. Visa tai tarpusavyje susiję, bet sudaro 
atskiras privatumo sąvokos dalis. Ši pagrin- 
dinė sąvoka skiria privatumą nuo slaptumo 
ir sieja pirmąją vien su asmenimis, o komer- 
cinių organizacijų ar valdžios slaptumas nė- 
ra siejamas su privatumo klausimais. 

Vartojant terminus „privatumas“ ir „pri- 
vatus” nuolat atsiranda aprašomojo ir nor- 
matyvinio požiūrio dviprasmybė, kurią 
turime išnagrinėti, jei norime išvengti nesu- 
sipratimų. Taigi „privatus“ kartais gali reikšti 
tai, „kas faktiškai nežinoma (nesužinoma)“, 
o kartais „tai, kas neturėtų būti žinoma“ — 
arba pagal egzistuojančias, arba pagal tas 
normas, kurias tikisi ginti kalbantysis. Dau- 
gumoje ginčų apie pageidaujamą apsaugos 
aprėptį nepagrįstai pereinama nuo ap- 
rašomojo prie normatyvinio požiūrio. Kitais 
atvejais pateikiami aptakūs argumentai, be 
perspėjimo šokinėjama nuo egzistuojančių 
prie idealių normų (pavyzdžiui, teigiant, kad 
privatumo reikalavimas nėra teisėtas tais at- 
vejais, kai veiksmas vyksta viešoje vietoje). 

Šiuolaikinis padidėjęs dėmesys priva- 
tumui, susijusiam su informacija, kyla, pir- 

ma iš naujų, didesnių pavojų privatumui 
derinio ir, antra, iš stiprėjančio supratimo, 
kad privatumas susijęs su reikšmingais as- 
menybės ir visuomenės idealais. Padidėję 
pavojai iš dalies sietini su technologijos 
raida. Dabar labai pagausėjo sudėtingų in- 
formacijos gavimo priemonių (tokių kaip 
elektroninio sekimo ir klausymosi ar foto- 
grafavimo dideliu atstumu) įvairovė. Kom- 
piuteriai teikia beveik neribotų galimybių 
informaciją išlaikyti, kaupti, apdoroti, su- 
sieti ir rasti. Be to, akimirksniu visame pa- 
saulyje informaciją galima išplatinti ir at- 
kreipti į ją dėmesį. Tam tikrais kitais 
atžvilgiais mūsų visuomenės yra privates- 
nės negu tos, kuriose gyveno mūsų pro- 
tėviai: didžiuma mūsų turi daugiau anoni- 
miškumo, negu galėtų tikėtis (ar galbūt 
trokšti). Vis dėlto naujų technologinių pa- 
vojų prigimtis reiškia, kad įprastų atsar- 
gumo priemonių, kurių mes imamės, siek- 
dami apsaugoti savo privatumą nuo kitų, 
gali nepakakti, jei susiduriame su ryžtingu 
bandymu pažeisti privatumą. Taigi būtinai 
reikia kokių nors reguliuojančių taisyklių. 
Ne visi pripažįsta, jog privatumas ta 
prasme, kad asmuo gali kontroliuoti infor- 
maciją, prieigą ir dėmesį, yra iš tiesų idea- 
lus atvejis: kai kurių įsitikinimu, šiuolaiki- 
nis rūpestis dėl privatumo yra dar viena 
pavojingo individualizmo, vieno iš SU- 
SVETIMĖJIMO aspektų, apraiška. Kitų ma- 
nymu, pagrindinė privatumo funkcija yra 
palengvinti apgaulę: žmonėms nereikia pri- 
vatumo, jei jie neturi ko slėpti. Tačiau dau- 
guma mokslininkų sutinka, jog privatumo 
ir viešumo pusiausvyra yra esminė tiek in- 
divido idealams - tokiems kaip autonomi- 
ja, psichinė sveikata, kūrybiškumas, augi- 
mas, mokymasis bei gebėjimas užmegzti 
santykius, tiek visuomenės idealams - to- 
kiems kaip atvira, laisva ir demokratiška 
visuomenė. Naujas susidomėjimas priva- 
tumu grindžiamas supratimu, kad tik jį 
puoselėdami galėsime išugdyti pageidau- 
jamas asmenybes ir institucijas. 
Privatumo problema atsiranda drauge 
su pageidavimų ar interesų konfliktu dėl 

informacijos, kurią apie individą turėtų 
gauti kiti, kiekio ir kokybės. Būdingi kon- 
fliktai įsiplieskia tais atvejais, kai žmonės 
reikalauja informacijos kaip pagrindo, ku- 
riuo remdamiesi galėtų padaryti vieną ar 
kitą sprendimą, kai jiems liepiama arba 
leidžiama tai padaryti, arba kai jie nori pa- 
tenkinti savo „teisę Žinoti“, nors asmuo, iš 
kurio to reikalaujama, arba neigia tokios in- 
formacijos būtinumą, arba ginčijasi, kad jo 
ar jos privatumo interesas svarbiau už vis- 
ką. Šitokių konfliktų apskritai negalima 
išspręsti galvoje turint vien norą ir jo pa- 
tenkinimą. Sprendžiant konfliktus reikia 
peržengti norų ribas ir atsižvelgti į intere- 
sus bei vertybes, kurių reikšmę, patenkinus 
tuos norus, galima paremti. 

Šiuo metu daugelis teisinių sistemų lai- 
kosi požiūrio, kad privatumas yra tinkamas 
objektas teisinei apsaugai — šitaip išspren- 
džiama ilgalaikė prieštara šiuo klausimu 
tarp mokslininkų. Teisinė apsauga apima 
ir moralinio konflikto sprendimą, ir pri- 
pažinimą, kad įstatymas yra tinkamas bū- 
das ginant šį sprendimą. Vienos teisinės sis- 
temos gina privatumą, o kitos — privatumo 
sritis kitais pavadinimais. Reglamentuojant 
kompiuterinių duomenų bankus, siekiama 
apriboti beatodairišką informacijos platini- 
mą bei nustatyti jos gavimo, prieigos bei išlai- 
kymo ribas. Reglamentuojama ne vien dėl 
privatumo, siekiama ir duomenų tikslumo, 
atnaujinimo bei visapusiškumo. Įstatymai 
taip pat apibrėžia būdus, kuriais informaci- 
ją gauna ir teisėsaugos pareigūnai, ir priva- 
tūs asmenys. Teisė neteikti įrodymų prieš 
save iš dalies pateisina norą apsaugoti as- 
mens privatumą ir jo palaikomas vertybes. 
Pasiklausymas, kratos ir konfiskavimas, pri- 
valoma medicinos apžiūra — visa tai kliudo 
privatumui. Tam tikrais atvejais įstatymas 
numato konfidencialumo ir garantijų prie- 
voles, kad privatumas būtų išlaikytas. 
Prieštaringiausias klausimas yra, kaip re- 
guliuoti teisingos informacijos apie indivi- 
dus platinimą, kai tai prieštarauja žodžio 
laisvei, kuri jau savaime aprėpia privatumo 
idealus, ypač - demokratiją. RG 

Proletariatas. Vargingiausią visuomenės 
klasę apibūdinantis terminas, turintis ver- 
tinimo atspalvį; juo šios klasės atstovai api- 
būdinami kaip vos pragyvenantys ir nega- 
lintys naudotis visais pilietybės teikiamais 
pranašumais. Marksistai tapatina proleta- 
riatą su miesto darbininkų klase, skiria jį 
nuo valstiečių ir pan., tačiau kiti mąstyto- 
jai šį terminą vartoja apibendrintai, juo api- 
būdindami visus „atstumtuosius“. Žr. 
KLASĖ, MARKSIZMAS. DLM 


Proletariato diktatūra. Šią frazę kartais 
vartojo MARXas ir kur kas dažniau 
LENINAS; ji apibūdina tuoj po proletarinės 
revoliucijos prasidedantį laikotarpį, kai 
darbininkų klasė naudoja valstybės galią 
kapitalistų klasei nuslopinti ir socialistinei 
ekonomikai sukurti (žr. MARKSIZMAS). 


Protagoras (Protagoras; apie 490-apie 415 
pr. Kr.) - graikų filosofas. Vienas žymiausių 
sofistų, pagarsėjęs skeptišku požiūriu į ab- 
soliutų pažinimą, ir vienas pirmųjų politi- 
kos filosofų. Žr. GRAIKŲ POLITINĖ MINTIS. 


Proudhon Pierre-Joseph (1809-1865) - pran- 
cūzų anarchistas. Proudhonas, bankruta- 


445 


vusio ir nuolat teismuose besibylinėjančio 
kubiliaus sūnus, užaugo Bezansone. Dėl 
šeimos nepriteklių priverstas atsisakyti 
mokslų vietos aukštojoje mokykloje jis tapo 
spaustuvininku ir toliau lavinosi skaityda- 
mas korektūras, tarp kurių būta vieno Fou- 
rier veikalo. 1839 m. gavęs stipendiją iš Be- 
zansono akademijos Proudhonas metus 
praleido Paryžiuje. Kurį laiką padirbėjęs at- 
sakingu baržų kompanijos valdininku Lio- 
ne, kur suartėjo su radikaliais miesto au- 
dyklų darbininkais, jis grįžo į Paryžių ir 
ten gyveno iki mirties, neskaitant tremties 
Antrosios imperijos laikais. 

Pirmą kartą Proudhonas atkreipė į save 
visuomenės dėmesį, aktyviai dalyvauda- 
mas 1848 m. revoliucijoje. Jis buvo išrink- 
tas į Steigiamąjį susirinkimą ir būdamas 
populiaraus laikraščio redaktorius išmo- 
ningai kritikavo visus revoliucijos vadovus. 
Turbūt pats Žinomiausias jo kaip deputato 
veiksmas buvo balsavimas prieš susirin- 
kimo priimtą konstituciją „vien dėl to, kad 
tai konstitucija“. Iki 1848 m. Proudhonas 
išleido kelias skaitytojų nepastebėtas kny- 
gas. Vienoje iš jų Kas yra nuosavybė? (1840- 
1841) yra jo garsioji sentencija „Nuosavy- 
bė yra vagystė“. Tačiau didžiausi jo kaip 
teoretiko laimėjimai teko šeštajam XIX a. 
dešimtmečiui, kai nusivylęs politika po re- 
voliucijos žlugimo jis parašė du veikalus: 
Bendra revoliucijos devynioliktame amžiuje 
idėja (1851) ir Apie teisingumą revoliucijos 
metais ir Bažnyčią (1858), kuriuose pateikia- 
ma pirma sisteminga argumentacija už 
ANARCHIZMĄ. Proudhonas mirė 1865 m. 
kaip tik tuo metu, kai švelnino savo anar- 
chizmą, ieškodamas sąjungos su darbinin- 
kų judėjimu ir pripažindamas minimalios 
valstybės būtinumą. 

Svarbiausias Proudhono įnašas į politi- 
nę teoriją yrajo iškelti kaltinimai teisinei val- 
džiai ir geros „savitarpiškos“ visuomenės, 
kurioje socialinis bendradarbiavimas užtik- 
rinamas be valstybės prievartos, modelis. Ir 
jo kritika, ir siūlymai rodo tvirtą tikėjimą 
visuomeniniu individu, tikslu, bendru ir 
kitiems anarchistams, kurie siekia susieti 

kuo didžiausią bendruomeninę vienybę 
su visišku savarankišku asmenybės tobu- 
lėjimu. 

Jo argumentai prieš teisinę valdžią pra- 
dedami požymiais, būdingais visoms tei- 
sinėms valdžioms, parodoma, kaip šie 
požymiai stabdo individų vystymąsi ir 
griauna bendruomeninius ryšius. Teisinę 
valdžią apibūdina valdžios sutelkimas ran- 
kose visuomenės pareigūnų, kurie kontro- 
liuoja elgesį pagal nustatytas bendras tai- 
sykles, primetamas grasinant fizinėmis 
bausmėmis. Proudhonas ypač domėjosi su- 
telkta valdžia ir šitokios tvarkos prievarti- 
niu pobūdžiu, kuris daro ją nepriimtiną, 
bet ne bendrosiomis taisyklėmis. Suteik- 
dama valdžią - teisę įsakinėti - mažam 
skaičiui pareigūnų, teisinė valdžia ne- 
leidžia paprastiems žmonėms veikti pagal 
savo nepriklausomą nuomonę. Kadangi 
Proudhonui savarankiško tobulėjimo ir 
bendruomeninio solidarumo pagrindas 
buvo minties nepriklausomumas, jis turėjo 
nedviprasmiškai atmesti teisinę valdžią. 

Vis dėlto Proudhonas pripažino teisi- 
nės valdžios naudą palaikant visuomeni- 
nę santvarką. Todėl jo savitarpiškos visuo- 
menės, turinčios perimti valdymą, schema 
apima ne vien bendruomeninės asmenybės 
vystymosi, bet ir taikos palaikymo planus. 
Atmesdamas rinką už tai, kad ji yra išnau- 
dotojiška ir prievartinė, tačiau visų pirma 
už tai, kad jos buvimo sąlyga yra teisinė 
valdžia, Proudhonas vietoj jos savo gero- 
sios visuomenės organizuojamuoju me- 
chanizmu manė esant derybų procesą. 
Kiekvienas savitarpiškos visuomenės in- 
dividas ir kiekviena grupė tiesiogiai dera- 
si tarp savęs dėl to, ko jiems reikia, kol su- 
derina priimtinas susitarimo sąlygas. 
Kadangi laisvai besiderantys žmonės va- 
dovaujasi savo nepriklausoma nuomone, 
savitarpiška visuomenė, pasirodo, yra to- 
kia tvarka, kurioje klesti bendruomeninė 
individualybė. 

Vis dėlto Proudhonas pripažįsta dau- 
gelį derybų proceso trūkumų, neleidžiančių 
jam tapti vieninteliu organizuojamuoju 

mechanizmu visuomenės, kuri būtų ir lais- 
va, ir saugi. Jo savitarpiškumo teorija pasi- 
rodo esanti įžvalgiausia tose vietose, kurio- 
se apibrėžiama, kaip turi būti reguliuojamos 
derybos, kad būtų užtikrinta jų žadama, bet 
sunkiai pasiekiama nauda. Nesaugumas 
yra akivaizdžiausias pavojus visuomenei, 
organizuojamai derybų principu, kadangi 
tokia visuomenė neapsaugo derybų partne- 
rių, turinčių mažai vertybių, dėl kurių gali- 
ma derėtis, nuo varžovų smūgių. Kad būtų 
apsaugoti visi savitarpiškos visuomenės 
partneriai, Proudhonas pateikia reikalavi- 
mą, jog visi jie turėtų maždaug vienodą ga- 
lią, jog jų būtų daug, įvairių ir ganėtinai eko- 
nomiškai savarankiškų, nes jie turi būti 
abipusiškai, bet ne iš esmės priklausomi vie- 
nas nuo kito. Tokios struktūros visuomenės 
partneriai turi daugiau paskatų derėtis, o 
ne kovoti dėl daiktų, kurių siekia, nes jie no- 
ri, bet negali, daryti poveikį savo varžovams. 
Vis dėlto Proudhonas, nepasitikėdamas pa- 
skatų struktūra, kuri padarytų savitarpišką 
visuomenę saugią, remiasi ir moraliniu 
principu, reikalaudamas iš visų partnerių 
laikytis komutatyvaus teisingumo, įpa- 
reigojančio kiekvieną derybininką mainytis 
ekvivalentiškai. Taigi savitarpiškos visuo- 
menės narius riboja tiek pareigos, tiek ir in- 
teresas saugiai veikti vadovaujantis savo 
nepriklausoma nuomone. 

Susidūręs su praktine problema, kaip 
supriešintame pasaulyje pasiekti savitar- 
piškumą, Proudhonas svyravo tarp ne- 
veiksmingų strategijų, derančių jo tikslui, 
ir daugiau perspektyvų turinčių strategi- 
jų, kurios nepriimtinos jo tikslui. Iš 
pradžių jis bandė remtis tik protingais ar- 
gumentais. Vėliau paeiliui mėgino įgyven- 
dinti laisvo kreditavimo projektą, ben- 
dradarbiauti su Liudviku-Napoleonu 
Bonapartu, o po 1863 m. siūlė savitarpišku- 
mo šalininkams pasitraukti į savo susikur- 
tas pavyzdines institucijas. 1855-1863 m. 
jis menkai gilinosi į strategiją, tenkinda- 
masis mintimis apie artėjančią revoliuciją 
ir teo-rinių knygų rašymu. 

Proudhono asmenybę tyrėjai visada 

vertino prieštaringai. Iš pradžių jis buvo lai- 
komas revoliucinės lygiavos šalininku. 
MARXas išjuokė jį kaip smulkiaburžuazinį 
privačios nuosavybės apologetą. Dešinių- 
jų katalikų šalininkai, sekdami Charlesu 
MAURRASu, garbino jį už tai, kad gynė 
tradicines vertybes. Net būta bandymo 
apšaukti Proudhoną fašistu. Proudhonas 
taip įvairiai interpretuojamas iš dalies dėl 
to, kad polemiškai ir diskursyviai garsiai 
mąstė spaudoje daugeliu temų - nuo verty- 
binių popierių biržos spekuliacijų iki reli- 
gijos ir meno. Tačiau sutelkus dėmesį į po- 
litinius jo rašinius, akivaizdžiai matyti jų 
vienovė ir darna. Jo aprašyta ir ginama vi- 
suomenė, kurioje nepriklausomus spren- 
dimus darantiems asmenims pasiekiama 
saviraiška ir socialinė vienybė, suteikia 
Proudhonui vietą tarp pačių įtaigiausių 
anarchizmo atstovų. AIR 

Pufendorf Samuel (1632-1694) — vokiečių 
prigimtinės teisės filosofas. Pufendorfas 
gimė liuteroniškoje Saksonijoje, studijavo 
Leipcige ir Jenoje, dėstė Heidelberge (1660— 
1667) ir Lunde (1667-1686), o vėliau iki pat 
mirties buvo Prūsijos kurfiursto Frydricho 
Vilhelmo globojamas Brandenburgo rūmų 
istorikas. Svarbiausi jo veikalai apie prigim- 
tinę teisę yra Universaliosios jurisprudencijos 
elementai (1660), bandymas geometrijos 
samprotavimus pritaikyti politinei bei mo- 
ralinei filosofijai, ir du Žymiausi kūriniai: 
monumentalusis Apie prigimtinę ir tautų teisę 
(1672), buvęs pagrindiniu Europos teisės 
ir filosofijos studentų vadovėliu daugiau 
kaip šimtą metų, bei jo kūrybos viršūnė Apie 
žmogaus ir piliečio pareigą prigimtinės teisės 
požiūriu (1673). Atsakydamas į pasipylu- 
sią Aristotelio ir scholastų sekėjų prigimti- 
nės teisės teorijos kritiką, jis parašė seriją 
straipsnių, kurie buvo paskelbti pavadini- 
mu Skandinaviškoji polemika (Scandinavian 
Polemics; 1686). Be to, Pufendorfas parašė 
prieštaravimų sukėlusią susiskaldžiusios 
Vokietijos analizę Apie Vokiečių imperijos 
santvarką (1667) ir gynė ją leidinyje Rinkti- 
nės mokslinės apybraižos (1675). Vėlesniame 
savo veiklos tarpsnyje jis daugiausia rašė 
istorijos ir religijos temomis: paskaitas [va- 
das į šiuolaikinės Europos didžiųjų imperijų ir 
valstybių istoriją (1682-1685), savo laikų 
Švedijos politikos istoriją, protestantiškus 
apmąstymus apie religijos politiką atšau- 
kus Nanto ediktus Apie krikščioniškojo gy- 
venimo ryšį su pilietiniu gyvenimu (1686), o 
po jo mirties paskelbta Frydricho III istori- 
ja, kurioje, be kita ko, buvo ginama 1688- 
1689 m. Šlovingoji Anglijos revoliucija. 
Kaip ir daugelis politinių XVII a. idėjų, 
Pufendorfo teorija buvo atsakas ir prakti- 
niu požiūriu — į Trisdešimties metų karo 
baisumus bei į suverenių merkantiliškų 
valstybių konsolidaciją, ir intelektiniu 
požiūriu — į bendrą tiek aristoteliškų scho- 
lastinių, tiek humanistinių postulatų Zlu- 
gimą dėl skeptiškosios krizės, kurią pradė- 
jo MONTAIGNE'S ir Pierre'as Charronas. 
Pufendorfas sekė GROCIJUMI, rekonstruo- 

damas politinę teoriją minimalios prigim- 
tinės teisės į savisaugą pagrindu. Tuo pa- 
grindu galima drąsiai apibrėžti natūralias 
savigynos ir nuosavybės gynimo pareigas, 
ojos savo ruožtu gali būti naudojamos kaip 
moraliniai standartai, nustatant kurio nors 
veiksmo ar socialinio ryšio teisingumą, ne- 
teisingumą arba neutralumą. Buvo mano- 
ma, kad ši minimali išlikimo sąvoka at- 
spari moralinių skeptikų atakoms, 
priimtina visoms tarpusavyje kovo- 
jančioms Europos krikščionių frakcijoms ir 
nepriklausoma nuo aukštesnių moralinių 
siekių, būdingų senosioms teorijoms, ku- 
rios, pasak Pufendorfo, vedė į religinius ka- 
rus. Išlikimo pareiga padėjo pamatus šiuo- 
laikinei TARPTAUTINĖS TEISĖS teorijai. Be 
to, ji pateisino nesektantišką absoliučių 
monarchų vidaus ir išorės gynybą bei nau- 
jąją merkantilišką politiką, saugančią gy- 
ventojų stiprybę ir galią. 

Atsakydamas į racionalistinę Grocijaus 
išvadą, kad prigimtinė teisė egzistuotų net 
jei Dievo nebūtų, Pufendorfas atgaivino 
požiūrį į sankcijas kaip į esminę sudėtinę 
teisės dalį, todėl prigimtinė teisė esanti pri- 
valoma dėl dieviškosios bausmės baimės 
ir dieviškojo atlyginimo vilties. Taigi Die- 
vo baimė tampa esminiu moralinės-politi- 
nės tvarkos požymiu. Negana to, prigimti- 
nės teisės sumenkinimas iki savisaugos 
teisių ir pareigų pakirto bet kokį distribu- 
tyvaus teisingumo pateisinimą, kaip įrodė 
HOBBESas veikale Apie pilietį (De cive). To- 
dėl Pufendorfas pasiūlė mintį, kad, esant 
tam tikroms aplinkybėms, „netobulos“ tei- 
sės (besiskiriantys nuo pagrindinių porei- 
kių moraliniai reikalavimai) gali tapti tei- 
sėtais reikalavimais, ir šitaip sudarė 
galimybę didinti apsaugančios valstybės 
vaidmenį. | 

Pufendorfas taip pat atsakė į trikdantį 
Hobbeso argumentą, kad žmogui būdinga 
turėti tik teises be jokių pareigų, iškelda- 
mas didžiulę įtaką turėjusią tezę, jog visos 
teisės būtinai koreliuoja su pareigomis. Pa- 
reigas Žmogui užkrauna natūralus socia- 
lumo akstinas, ir šis stoicizmo išradimas 

atsveria epikūrietiškąjį savanaudiškumo 
motyvą, kurį teisingai atskleidė Hobbesas. 

Galiausiai Pufendorfas pateikė logiškai 
ir istoriškai išsamesnį perėjimo iš prigimti- 
nės būklės į besiformuojančią valstybę ap- 
rašymą, kuris leido išmoningiau ginti po- 
žiūrį, kad absoliutinės monarchijos Europoje 
susiformavo, Zmonems individualiai išsi- 
žadant savisaugos teisių, o ne deleguojant 
jas monarchui. Net tokie autoriai kaip LO- 
CKE’as ir ROUSSEAU, siekę pakeisti šią tra- 
diciją, rėmėsi bendrąja Pufendorfo schema. 

Pufendorfo įtaka XVIII a. buvo didžiu- 
lė. Ypač nusipelnė Jeanas Barbeyracas, ku- 
ris pakartotinai išleido svarbiausius jo 
veikalus prancūzų ir lotynų kalbomis su 
kruopščiai parengtomis pastabomis bei 
komentarais. Šie tekstai padėjo išsamų 
Pufendorfo prigimtinės teisės tradicijos 
aiškinimą perteikti ŠVIETIMO EPOCHOS 
mąstytojams. JT 

Racionalumas. Racionalumas ir iraciona- 
lumas pirmiausia siejamas su žmonėmis ir 
žmonių įsitikinimais bei veiksmais. Kalbant 
apie istorinių procesų, institucijų, kolekty- 
vinio sprendimų darymo metodų ir t. t. ra- 
cionalumą arba iracionalumą, kiekvienu 
konkrečiu atveju reikia interpretacijų ir vi- 
sada jos turi būti laikomos geriausiu atve- 
ju abejotinomis. 

Racionalumas žmogui priskiriamas re- 
miantis tuo, kad jis geba protauti ir veikti 
protavimo pagrindu. Teigti, kad individua- 
lus asmuo yra racionalus, reiškia teigti, jog 
tas asmuo tenkina minimalius reikalavi- 
mus, kuriais grindžiama šio gebėjimo prie- 
laida. Racionalumo stoka leidžia apriboti 
asmens juridines teises ir paprastai sieja- 
ma su jo priežiūra ar net laisvės apriboji- 
mu. Šia prasme racionalumas yra poliari- 
nė sąvoka. Tačiau ji taip pat gali būti 


vartojama kaip skaliarinė sąvoka. Šia pras- 
me Žmonės, kurie tenkina pirmąjį kriterijų, 
gali būti apibūdinami kaip daugiau ar 
mažiau racionalūs. Antai apie žmogų, ku- 
ris prieš pradėdamas veikti visada ilgai 
svarsto ir skaičiuoja, gali būti sakoma, kad 
jis pernelyg racionalus. Racionalumas, kal- 
bant apie savo naudos siekį, yra apdairu- 
mas — dorybė, kurios taip pat gali būti per 
daug. „Žmogaus, kuris pernelyg toli žvel- 
gia į priekį rūpindamasis ateitimi, širdis vi- 
są mielą dieną graužiama mirties, skurdo 
ir nelaimių baimės ir jo nerimas neduoda 
jam nei poilsio, nei atvangos, nebent mie- 
gant“ (Leviatanas, d. 1, sk. 12, p. 122). 
Nagrinėjant racionalumo sąvoką būti- 
na nuoroda į prota, o žodžiai „protas“ (rea- 
son) ir „racionalus“ (rational) kildinami iš 
tos pačios lotynų kalbos šaknies ratio. 
Praeityje „racionalus“ ir „protingas“ galėjo 

būti vartojami kaip sinonimai: HOBBESas 
rašė, jog „vaikai ... vadinami protingomis 
būtybėmis, nes akivaizdu, kad ateity jie su- 
gebės samprotauti“ (d. 1, sk. 6, p. 66). 
Tačiau šie žodžiai vėliau buvo taip dife- 
rencijuoti, kad protingumas dabar nusako 
veikiau tam tikrą socialinę dorybę, o ne ra- 
cionalumą. Oksfordo anglų kalbos žody- 
nas taip apibūdina šiuolaikinę „protingas“ 
(reasonable) vartoseną: „gebantis daryti pa- 
matuotus sprendimus, išmintingas, blai- 
vus“; taip pat pažymi, jog šia prasme jis 
ekvivalentiškas vienai iš „racionalus“ pra- 
smių, kuri irgi „nereikalauja per daug”. 
Ryšys tarp protingumo (reasonableness) šia 
antrąja prasme ir racionalumo apskritai, 
matyt, yra toks, kad konfliktuose dėl socia- 
linio bendradarbiavimo sąlygų noras 
išklausyti kitų argumentus reiškia atviru- 
mą jų perspektyvoms bei interesams. „Ne- 
reikalavimas per daug“ gali būti supranta- 
mas kaip šio atvirumo ženklas (jei ne 
kriterijus). Priešingybę „racionalumui“ di- 
dina šiuolaikinės vartosenos polinkis ra- 
cionalumą tapatinti veikiau su apdairumu 
(prudence), o ne su nuostata apskritai vado- 
vautis argumentais. 

Įsitikinimo ir veiksmo racionalumas yra 
gebėjimas naudotis racionalumo galia kon- 
krečiu atveju. Įsitikinimo laikomasi racio- 
naliai, jei asmuo, kuris jo laikosi, gali pa- 
teikti argumentų to įsitikinimo naudai ir 
yra pasirengęs jį peržiūrėti atsiradus 
priešingų argumentų. Įsitikinimo raciona- 
lumas su tiesa taip susijęs, kaip nešališkas 
teismas susijęs su teisingu nuosprendžiu. 
Teisingo nuosprendžio tikimybė didesnė, 
jei teismas nešališkas, o ne jei teismas 
procedūriškai ydingas, tačiau nešališkas 
teismas kartais gali padaryti neteisingą 
nuosprendį, o teisingas nuosprendis kar- 
tais gali būti padarytas procedūriškai ydin- 
go teismo. Racionalumas nusako būdą, ku- 
riuo laikomasi įsitikinimo; įsitikinimus jis 
apibūdina tik eliptiškai. Joks įsitikinimas 
(t. y. galimas teiginio turinys) nėra racio- 
nalus ar iracionalus pats savaime. Galime 
tik sakyti, jog atsižvelgiant į kitus asmens 

įsitikinimus, į vyraujančius pagrindimo 
kanonus ir t. t. asmens įsitikinimas laikyti- 
nas racionaliu arba iracionaliu. Pavyzdžiui, 
„tikėjimą raganomis (XVI ir XVII a. Euro- 
poje) galime laikyti iracionaliu ne todėl, kad 
jis klaidingas, o todėl, kad jis buvo nesude- 
rinamas su kitais tų Žmonių, kurie jo laikė- 
si, įsitikinimais“ (MacIntyre, p. 248). 
Veiksmo racionalumas yra gebėjimo for- 
muluoti veiksmo motyvus ir veikti pagal 
juos išraiška. Kadangi veiksmo motyvų for- 
mulavimas remiasi įsitikinimais apie situa- 
ciją, kurioje veikiama ir numatomi alterna- 
tyvių veiksmų padariniai, iš čia išplaukia, 
jog racionalus veiksmas yra išvestinis ra- 
cionalaus įsitikinimo atžvilgiu. Joks veiks- 
mas negali būti racionalesnis už įsitiki- 
nimus, kuriais jis remiasi. Tas, kuris 
įsivaizduoja padarytas iš stiklo, gerai daro 
vengdamas staigių susidūrimų su kietais 
paviršiais. Tačiau toks apdairus jo elgesys 
toli gražu nėra racionalus tout court. Racio- 
nalumas nei garantuoja sėkmę, nei yra sėk- 
mės garantuojamas. Panašiai kaip raciona- 
lus įsitikinimas gali būti klaidingas, o 
racionalus veiksmas nesėkmingas; panašiai 
kaip iracionalus įsitikinimas gali būti tei- 
singas, o iracionalus veiksmas sėkmingas. 
Paprasčiausias ir neginčytinas veiksmo 
motyvas — siekis patenkinti kokį nors savo 
norą. Šiuo požiūriu racionalus veiksmas yra 
tas, kuris veikėjui padeda pasiekti tam tikrą 
tikslą. Tai reiškia, kad veikėjas vadovaujasi 
racionaliais įsitikinimais (aukščiau apibrėžta 
eliptine prasme) apie savo situaciją ir turi- 
mas alternatyvas, kad jis pasirenka tą alter- 
natyvą, kuri teikia daugiausia galimybių 
geidžiamam tikslui pasiekti, ir iš tikrųjų at- 
lieka būtent tą veiksmą, kurį siūlo šis svars- 
tymo procesas, o ne kokį nors kitą, su juo 
nesuderinamą, veiksmą. Ši vadinamojo ins- 
trumentinio (priemonių-tikslų) racionalu- 
mo paradigma turi būti plėtojama taip, kad 
būtų suderinama su dviem reiškiniais: su 
tikslų įvairove ir su veiksmų ryšio su pada- 
riniais netikrumu. Paprasčiausiais atvejais 
toks plėtojimas įmanomas. Pavyzdžiui, jei 
kitos sąlygos vienodos, tai jei viena alterna- 

tyva pasiektų tikslą, o kita pasiektų tą ir dar 
kitą tikslą, tuomet derėtų rinktis antrą al- 
ternatyva; ir jei viena alternatyva turi dau- 
giau galimybių pasiekti tikslą negu kita, de- 
ra rinktis būtent ją (tai yra RAWLSo antrasis 
ir trečiasis „racionalaus pasirinkimo prin- 
cipai“, p. 412-413; pirmasis jau buvo minė- 
tas kalbant apie vieną tikslą: reikia rinktis 
veiksmingiausias priemones, p. 411—412). 
Dėl sudėtingesnių atvejų esama neišspręs- 
tų (galbūt neišsprendžiamų) problemų. 

Pavyzdžiui, Rawlsas ir Brandtas patei- 
kė mintį, jog racionalus tikslų pasirinkimo 
principas reikalauja, kad individas kurtų 
harmoningą ir jį labiausiai tenkinančią tiks- 
lų sistemą. Tačiau, pasak kritikų, toks prin- 
cipas praktiškai neįgyvendinamas (žr. 
Copp and Zimmerman). Mažiau reiklus ir 
įtikinamesnis yra norų neprieštaringumo 
reikalavimas. Geras pragmatinis šio reika- 
lavimo pagrindas yra tai, kad jei individas 
teikia pirmenybę alternatyvai a prieš b, al- 
ternatyvai b prieš c ir kartu alternatyvai c 
prieš a, tai jis patenka į ydingą ratą, kuria- 
me sukdamasis eikvos savo laiką ir pini- 
gus tik dėl to, kad grįžtų prie to, nuo ko 
pradėjo (žr. Barry and Hardin kn. epilogą). 

Per pastaruosius tris dešimčius filoso- 
fai ir sprendimų teorijos atstovai labai do- 
mėjosi, kaip daryti sprendimus netikrumo 
sąlygomis, tačiau vis dar išlieka nesutari- 
mų dėl pamatinių racionalaus pasirinkimo 
kriterijų. Allanas Gibbardas mėgino per- 
kirsti šį Gordijo mazgą teigdamas, jog ra- 
cionalumas gali būti tapatinamas su „pras- 
mingumu“. Šiuo požiūriu jei, tarkime, 
Bayeso šalininkai ir priešininkai nesutaria 
dėl to, kas gali būti prasmingai daroma ne- 
tikrumo sąlygomis, tai jie nesutaria dėl 
pačios racionalumo sąvokos. Nors galime 
sakyti, kad racionalus veiksmas yra tas, ku- 
ris mums naudingiausias, kiekviena spren- 
dimų darymo taisyklė savaime išreiškia 
tam tikrą naudingumo sampratą. Nėra jo- 
kio nepriklausomo arba objektyvaus racio- 
nalumo kriterijaus. 

Nors Gibbardas skelbiasi tikįs, jog 
ginčai dėl veiksmų racionalumo tebėra 

svarbūs, sunku suprasti — sutikus su jo 
požiūriu — dėl ko tie ginčai vyksta, nebent 
dėl to, ką daryti! Bet juk racionalumo kon- 
cepcijos mums žadėjo pasakyti, ką daryti, 
o ne mums kartą apsisprendus, ką daryti, 
suteikti racionalaus pasirinkimo statusą 
šiam apsisprendimui. Vis dėlto įprastoji ra- 
cionalumo sąvokos vartosena nenukenčia, 
nes remiasi neginčijamais kriterijais. Dau- 
giausia, ko netenkame, tai vilties, jog racio- 
nalumo sąvoka padės išspręsti tas norma- 
tyvines problemas, kurių negebame įveikti 
tiesioginiais argumentais. 

Kitos nesutarimų sritys: kiek Žmonės 
išties yra iracionalūs ir ką žmogaus infor- 
macijos apdorojimo trūkumai reiškia vie- 
šajai politikai (Zr. Slovik et al.); kiek reikia 
vadovaujantis racionalumu mėginant su- 
prasti kurią nors kultūrą (žr. Hollis and 
Lukes); ar prielaida, kad individai yra ge- 
riausi savo interesų teisėjai, gali būti so- 
cialinių tyrimų strategijos pagrindu (Žr. 
Popkin); kiek individams taikoma racio- 
nalumo sąvoka galėtų būti plečiama ir tai- 
koma bendruomenėms, pavyzdžiui, 
nagrinėjant abipusio pralaimėjimo tikimy- 
bę „kalinio dilemos“ situacijose arba ne- 
tranzityvinio socialinio pasirinkimo grėsmę, 
atsirandančią dėl tranzityvinių individua- 
lių sprendimų kaupimo į visumą (žr. Bar- 
ry and Hardin). BMB 

Radikalai, britų. Žr. Britų radikalai. 


Radikalizmas. Radikalizmą galima api- 
brėžti kaip nusiteikimą kritiškai analizuoti 
ir vertinti esamą institucinę tvarką ir siū- 
lyti ją reformuoti arba panaikinti, jeigu ji 
iš principo nepateisinama. Tad jis išreiškia 
veikiau nuostatą, o ne konkretų politinį 
įsitikinimą; faktinis jo turinys priklauso 
nuo politinių aplinkybių, su kuriomis su- 
siduria radikalai. Dauguma radikalų bu- 
vo liberalai arba socialistai, tačiau galima 
kritinė nuostata ir dėl institucijų, kurios 
jau yra liberalaus arba socialistinio po- 
būdžio; todėl tokios doktrinos kaip fašiz- 
mas gali būti apibūdinamos kaip radika- 
liosios dešinės ideologijos. Tikroji 
radikalizmo priešprieša yra KONSERVA- 
TIZMAS, arba įsitikinimas, jog politinis 
veiksmas Žmogaus padėtį gali pagerinti 
tik neesminiais aspektais. Apie svarbiau- 
sias politinių radikalų mokyklas žr. LEVE- 
LERIAI, FILOSOFINIS RADIKALIZMAS, 
BRITŲ RADIKALAI, RIKARDIŠKIEJI SOCIA- 
LISTAI. DLM 

Rasizmas. Kaip politinė teorija ir kaip tam 
tikrų istorijos teorijų prielaida rasizmas ta- 
po realiu antrosios XIX a. pusės Europos 
istorijos veiksniu. Kaip politinė jėga jis 
iškilo antisemitizmo pavidalu XIX a. pa- 
baigoje ir vėliau tapo intelektiniu naciz- 
mo pagrindu. 

Rasistinių Žmogaus pasaulio aiškinimų 
ištakos siekia XVIII a., kai atsirado antro- 
pologija - nauja mokslo šaka, mėginusi em- 
piriniais metodais nustatyti žmogaus vie- 
tą gamtos pasaulyje. Žmonės buvo stebimi, 
lyginami, vertinami. Tuo pačiu metu Zmo- 
gaus gyvenimo vienybės ir harmonijos sie- 
kis teikė pagrindą tikėti kūno ir dvasios vie- 
nybe. Buvo manoma, jog šią vienybę galima 
stebėti ir vertinti. 

Nors didieji XVIII a. gamtamokslinin- 
kai bei antropologai — tokie kaip Lamar- 
ckas (1744-1829), Philosophie zoologigue 
(1809) autorius, kurio rūšių mutacijos ty- 
rimai išpranašavo Darwino idėjas, arba 
Buffonas (1707-1788), garsiosios Histoire 
naturelle de l’homme (1778) autorius, - tei- 
kė materialistinius rasinių skirtumų aiški- 
nimus, jų klasifikacijos kriterijai jau buvo 
labai subjektyvūs. Itin plačiai pradėta 
naudotis stereotipais; fizinių savybių va- 
riacijos buvo traktuojamos kaip dvasinių, 
psichologinių ir kultūrinių skirtumų liu- 
dijimas. XIX a. pradžioje daugelis gamtos 
mokslo ir antropologijos tekstų jau buvo 
atvirai rasistiniai. Naujieji mokslai apie 
žmogų, visomis išgalėmis mėgindami imi- 
tuoti didžiulį autoritetą turinčius fiziki- 
nius mokslus, dvasinėms arba moralinėms 
savybėms paprastai teikė tokį patį pavel- 
dimo nekintamumo statusą, koks buvo 
skiriamas fizinėms savybėms. Esą kadan- 
gijuodieji yra juodi dėl jų paveldimos pri- 
gimties, jie turi būti iš prigimties „tingūs 
ir apsileide”. 

Visą XIX amžių šis siekis perprasti dva- 
sią per kūną buvo skiriamasis rasizmo 
bruožas. Europoje tada plačiai paplito dvi 
idėjos: pirma, kad skirtingos rasės iš esmės 
skiriasi psichologinėmis savybėmis ir, an- 
tra, kad tik to paties „kraujo“ žmonės gali 

turėti tą patį kultūros ir intelekto paveldą. 
Kylantis NACIONALIZMAS, siekęs atrasti 
objektyvius tautinių kolektyvų apibrėžimo 
kriterijus ir pabrėžęs tautinės istorijos bei 
kalbos svarbą, taip pat ilga kova Europoje 
su Prancūzijos revoliucija ir racionalisti- 
niu Švietimo epochos paveldu padėjo su- 
kurti sąlygas, kuriomis rasizmas galėjo 
tarpti bei galiausiai tapti specifinės istori- 
jos teorijos pagrindu, o kartu realia politi- 
nejėga. 

Kalbant apie tai, reikėtų atkreipti dėme- 
sį į HERDERio darbą. Daugeliu požiūrių 
jis buvo racionalistas ir humanistas, atme- 
tantis žmonių klasifikaciją į rases, vis dėlto 
kaip tik jis su savo Volksgeist idėja suvaidi- 
no esminį vaidmenį skatinant Europos na- 
cionalizmą ir netiesiogiai rasistines idėjas. 
Pasak Herderio, tautos prigimtį išreiškia is- 
toriškai nekintanti jos dvasia. Tautos gy- 
venimo ir kultūros vienybę esą lemia tam 
tikri pirmy kščiai gaivalai, teikiantys jai gy- 
vybinių jėgų. Anot Herderio, Volksgeist 
išreiškia mitai, liaudies dainos, sagos. Šie 
dalykai tautai teikia sąsajų su savo ištako- 
mis, puoselėjami jie atjaunina tautos dva- 
sią. Ši organiška tautos samprata padarė 
didžiulį poveikį Europos partikuliarizmo 
plėtrai ir suteikė peno gentiniam žemės ir 
protėvių — „kraujo ir žemės“ (Blut und Bo- 
den) — nacionalizmui. 

Rasistinės idėjos XIX a. susistemintos 
Arthuro de Gobineau Essai sur l'inégalité des 
races humaines (1853-1855), sintetiniame ir 
tarpdisciplininiame veikale, grindžiamame 
istorijos, antropologijos ir kalbotyros duo- 
menimis. Gobineau pateikė tezę, jog rasių 
skirtumai leidžia aiškinti praeitį, dabartį ir 
ateitį, jie taip pat lemia civilizacijų ateitį. 
Bet kurios civilizacijos nuosmukis aiškin- 
tinas kaip rasių susimaišymo padarinys. 
Kiekviena rasė ilgainiui tampa nepajėgi 
išlaikyti savo grynumą, ir kuo labiau ji 
mišrėja, tuo labiau išsigimsta. 

Pasak Gobineau, yra trys pagrindinės 
rasės: geltonoji, juodoji ir baltoji. Geltonoji 
rasė vadovaujasi materialistiniais intere- 
sais, ji stokoja vaizduotės, jos kalba nėra 

pajėgi išreikšti metafizinę mintį. Juodoji 
rasė stokoja intelekto. Iš baltųjų išsiskiria 
arijų rasė, kuri pirmiausia buvo Indijos eli- 
tas, o paskui sukūrė teutoniškąjį paveldą, 
išlaikė aukštuomenei būdingas dorybes: 
laisvės siekį, garbę ir dvasingumo kultą. 
Gobineau nebuvo antisemitas ir smerkė 
vergovę, tačiau aiškindamas visuotinę is- 
toriją rasistinėmis sąvokomis ir teigdamas 
arijų pranašumą davė peno pangerma- 
niškajam sąjūdžiui, kuris jo teorija grindė 
savo nacionalizmą ir antisemitizmą. 

Anglija irgi turėjo savąjį Gobineau — Ro- 
bertą Knoxą (1798-1862), kurio knyga Žmo- 
nių rasės (Races of Men; 1850) teigė dviejų 
ariškų rasių — saksų ir slavų (šiuo požiūriu 
jis buvo unikalus) pranašumą ir žydų ne- 
visavertiškumą. Jamesas Huntas (1833- 
1869), Knoxo gerbėjas ir Londono antropo- 
logų draugijos steigėjas bei prezidentas, 
padėjo skleisti rasizmą mėgindamas moks- 
lą išvaduoti nuo tokių „prietarų“ kaip žmo- 
gaus teisių teorija arba tikėjimas žmonių ly- 
gybe. Abujie manė, kad rasinės savybės yra 
įgimtos, nekintamos ir nusako ne tik fizi- 
nes, bet ir moralines bei intelektines indi- 
vido savybes. 

Istorijos samprata, pabrėžianti etninių 
veiksnių svarbą civilizacijų raidoje, pada- 
rė didelę įtaką kai kuriems žymiausiems in- 
telektinio elito atstovams antroje XIX a. 
pusėje. Tuo metu Hippolyte'as Taine'as 
(1828-1893) neabejotinai buvo iškiliausia 
figūra intelektiniame prancūzų gyvenime. 
Didžiuliame savo veikale Anglų literatūros 
istorija (Histoire de la littėrature anglaise; 1863) 
jis teigia, jog; civilizaciją visada kuria trys 
svarbiausi elementai: rasė, aplinka ir laiko 
tarpsnis. Jo įsitikinimu, Žmones pirmiau- 
sia suvienija „kraujo ir dvasios bendrumas“. 
Taine'ą įprasta laikyti pozityvistu ir libera- 
lu — kaip ir kitą tuometinio prancūzų inte- 
lektinio pasaulio milžiną Ernestą Renaną, 
kuriam didelį poveikį padarė Gobineau. 

Vis dėlto tik tada, kai rasistinė mintis 
perėmė SOCIALDARVINIZMO doktriną, 
rasizmas sukūrė nuoseklią politinę teori- 
ją. Rasizmo teoretikai iškart nusigriebė 

„natūraliosios atrankos“, kovos dėl būvio 
ir „labiausiai prisitaikiusių išlikimo“ idė- 
jų; biologinio determinizmo taikymas so- 
cialiniuose moksluose jiems tapo norma tei- 
sinant esamą nelygybę arba įvedant naujas 
nelygybės formas ir tokiu būdu atkuriant 
natūralią tvarką, suardytą liberalizmo, de- 
mokratijos, Prancūzijos revoliucijos arba 
marksizmo. 

XIX a. pabaigoje ši socialdarvinizmo ir 
rasizmo sintezė Europoje jau buvo plačiai 
paplitusi. Tipiškiausiu pavidalu ji reiškėsi 
„antroposociologų“ prancūzo Georgeso 
Vacher de Lapouge’o ir vokiečio Otto Am- 
mono darbuose. Jie ne tik teigė absoliutų 
fizinį, moralinį ir socialinį arijų pranašumą 
(savo tezę grįsdami kaukolės matavimais, 
taip pat kitokiais socialiniais, antropologi- 
niais ir ekonominiais rodikliais), bet ir tei- 
kė naują Žmogaus prigimties sampratą bei 
žmonių santykių idėją. Ammono ir Vacher 
de Lapouge'o įsitikinimu, žmonių sociali- 
nę padėtį lemia griežtas determinizmas ir 
niekas negali atmesti rasės diktuojamos 
lemties. Būtent ariškasis gaivalas neša is- 
torijos naštą, kuria civilizaciją, menus ir 
mokslą, atranda naujas šalis ir visur skati- 
na ekonominį aktyvumą. Pasak šios mokyk- 
los atstovų, egzistuoja absoliuti koreliacija 
ne tik tarp organizmo ir dvasinės veiklos, 
bet ir tarp Žmonių fizinių savybių bei jų 
dvasinio dinamizmo lygio, arba tarp jų kau- 
kolės dydžio ir galimybių iškilti visuome- 
nėje. 

Socialdarvinizmo sąjunga su rasizmu 
reiškė žmonių desakralizavimą ir sociali- 
nės būties sulyginimą su fiziniu egzistavi- 
mu. Tokiems rasistams visuomenė tėra or- 
ganizmas, valdomas tų pačių dėsnių, 
kuriems paklūsta visi gyvi organizmai; 
žmonių giminė tėra gyvūnų rūšis, pavaldi 
gyvūnijos dėsniams, o žmogaus gyvenimas 
tėra nesibaigianti kova dėl būvio. Pasaulis, 
jų įsitikinimu, priklauso stipriausiems, ku- 
rie kartu yra ir geriausi; iš čia turėjo atsi- 
rasti nauja moralė (kurią Vacher de Lapou- 
ge'as vadino „selekcionistine“ ), pakeisianti 
krikščioniškąją moralę. 

Žmonių etninės nelygybės idėja visiškai 
įsivyravo šimtmečių sandūroje. Pasirodė 
daugybė rasistinių ir dažnai antisemitinių 
darbų, išreiškiančių rasizmo ir socialdarvi- 
nizmo sintezę. Kai kurie iš jų tapo labai 
populiarūs: darvinistinio „monizmo“ kūrėjo 
Ernsto Haeckelio Pasaulio mįslė (Die 
Weltrūtsel; 1899), Juliuso Langbehno Rem- 
brandtas kaip auklėtojas (Rembrandt als Erzie- 
her; 1890) Vokietijoje ir Drumonto La France 
juive (1886) Prancūzijoje. Gustave'o Le Bo- 
no socialinės psichologijos darbai, kuriuose 
ypač pabrėžiamas rasinis veiksnys, buvo 
išversti į šešiolika kalbų. Drumontui, kaip 
ir Lagarde'ui, Vokiečių raštai (Deutsche Schrif- 
ten; 1876) autoriui, arba Wagneriui, kuris pa- 
rašė Judentum in der Musik (1850), žydas yra 
amžinas priešas, negailestingai kariaujantis 
su ariju. 

Šią idėją skelbė ir garsiausias rasizmo teo- 
retikas, suvokietėjęs anglas Houstonas Ste- 
wartas Chamberlainas, knygos Pagrindinės 
XIX a. sąvokos (Die Grundlagen des XIX Jahr- 
hunderts; 1899) autorius, kuris kartu su aust- 
ru Otto Weiningeriu, parašiusiu Lytis ir 
charakteris (Geschlecht und Charakter; 1903), tie- 
siogiai paveikė Hitlerį. Chamberlainas buvo 
įsitikinęs, jog žydai simbolizuoja absoliutų 
blogį, o vokiečiai yra išrinktoji tauta. Civili- 
zacijos likimas priklauso nuo arijo ir semito 
kovos baigties. Žydo pergalė reikštų civiliza- 
cijos žlugimą; arijo pergalė taptų dvasinės re- 
voliucijos postūmiu, dabarties išsigimimo pa- 
baiga ir naujos eros pradžia. 

Tariamai mokslinių rasizmo idėjų, tarp 
ju ir idėjos, jog žydų nevisavertiškumas gali 
būti moksliškai įrodytas, plitimas suvaidi- 
no esminį vaidmenį griaunant tą politinę 
kultūrą, kuri buvo grindžiama racionaliz- 
mo, individualizmo ir žmogaus teisių idė- 
jomis. Rasizmo idėjos įsivyravo ne tik Vo- 
kietijoje, bet ir kitose šalyse, tokiose kaip 
Italija, kur 1938 m. buvo priimti rasistiniai 
įstatymai, arba Prancūzija, kur įvedus Viši 
režimą buvo priimti įstatymai, analogiški 
vokiečių Niurnbergo įstatymams. ZS 

Rawls John (1921-2002) - amerikiečių fi- 
losofas. 1971 m. Rawlsas išleido knygą Tei- 
singumo teorija (A Theory of Justice), kuri per 
penkiolika metų nuo jos išleidimo tapo įta- 
kingiausiu veikalu angloamerikiečių poli- 
tinėje filosofijoje. Ankstesni Rawlso straips- 
niai akademiniuose žurnaluose jau buvo 
nužymėję pagrindines tos knygos temas, o 
vėlesniuose straipsniuose bei paskaitose 
buvo padaryta tam tikrų teorijos pataisų. 
Filosofiniu požiūriu pagrindinis Rawlso 
nuopelnas yra tas, kad jis pateikė UTILI- 
TARIZMUI alternatyvią etinę teoriją. Poli- 
tiškai jo teisingumo samprata laikoma 
LIBERALIZMO amerikiečių požiūriu arba 
SOCIALDEMOKRATIJOS europiečių požiū- 
riu pagrindimu. 

Rawlso knyga kartais suprantama kaip 
VISUOMENĖS SUTARTIES tradicijos politi- 
nėje filosofijoje atgaivinimas, tačiau iš tik- 
rųjų Rawlso tikslai ir metodai labai skiriasi 
nuo pagrindinių tos tradicijos atstovų tikslų 
bei metodų. Jį tiesiogiai domina ne politi- 
nio autoriteto, bet socialinio TEISINGUMO 
principų pagrindimo klausimas. Jį spręs- 
damas Rawlsas taria, jog žmonės esti pa- 
dėtyje, kurią jis vadina „pradine pozicija“. 
Tai grynai hipotetinė situacija, kurioje Zmo- 
nės nieko nežino apie savo talentus, gebė- 
jimus ar vietą visuomenėje. Šioje pozicijoje 
jiems siūloma suformuluoti paskirstymo 
principus, kuriais jie vadovautųsi grįžda- 
mi į normalią visuomenę. Jie nežino savo 
konkrečių tikslų gyvenime, tačiau Žino, jog 
naudinga turėti įvairių „pirminių gėrybių“, 
kurias Rawlsas apibūdina kaip teises ir lais- 
ves, galimybes ir galias, pajamas ir turtą bei 
tam tikrą savigarbos pagrindą. Tariama, 
kad kiekvienas ir visi nori kuo daugiau šių 
gėrybių, tačiau dėl nežinios, kuri jiems pri- 
metama pradinėje pozicijoje, jie priversti 
siūlyti paskirstymo principus, kurie yra 
gana bendri. 

Rawlso įsitikinimu, ši konstrukcija 
išvengia pagrindinio utilitarizmo trūkumo — 
leidžia atskirų individų interesus aukoti 
bendrai visumos gerovei — ir kartu teikia 
teisingumo principus, kurie rodo stipriau- 
sius mūsų įsitikinimus. Abi tezės gali būti 
ginčijamos. Kai kurie kritikai įrodinėja, kad 
pradinės pozicijos prielaidos faktiškai ve- 
da į utilitarizmą; kitų manymu, principai, 
kuriuos Rawlsas iš jos kildina, prieštarauja 
bent kai kuriems stipriausiems mūsų įsiti- 
kinimams. Štai tie principai: 


(1) Kiekvienas asmuo turi turėti lygias 
teises į didžiausią įmanomą laisvę, suderi- 
namą su tokia pat kitų laisve. 

(2) Socialinė ir ekonominė nelygybė tu- 
ri būti tvarkoma taip, kad ji (a) būtų nau- 
dingiausia blogiausioje padėtyje esantiems 
ir (b) būtų siejama su padėtimis bei parei- 
gomis, prieinamomis visiems esant lygioms 
galimybėms. 

Pirmas principas išreiškia žinomą libe- 
ralią idėją, tačiau Rawlso konstrukcijoje ji 
turi tris specifinius bruožus. Pirma, jis ga- 
na siaurai interpretuoja „laisvę“ ją suvok- 
damas kaip teisiškai apibrėžtas laisves, to- 
kias kaip judėjimo, žodžio ir dalyvavimo 
politiniame procese laisvės (Zr. taip pat 
LAISVĖ). Antra, pripažindamas, jog tokios 
laisvės vertė kiekvienam asmeniui priklau- 
so nuo materialių išteklių, kuriais jis dis- 
ponuoja, Rawlsas vis dėlto reikalauja tik to, 
kad pati laisvė, o ne jos vertė, būtų paskirs- 
toma lygiai. Trečia, laisvės principui jis tei- 
kia pirmenybę prieš antrąjį principą, bent 
jau ekonomiškai išsivysčiusiose šalyse. 
Laisvė niekada neturi būti aukojama ma- 
terialios gerovės didinimo sumetimais. 

Pirmas principas atskleidžia liberalią 
Rawlso nuostatą, o antras, ir ypač (a) dalis — 
vadinamasis „skirtumo principas“ — jo teo- 
rijai, regis, suteikia egalitaristinį atspalvį. 
Skirtumo principas reikalauja, kad sociali- 
nė nelygybė būtų reguliuojama taip, jog tie, 
kurie turi mažiausiai materialių gėrybių 
(pajamų, turto ir kitų savigarbos šaltinių), 
vis dėlto gautų kuo didesnę jų dalį. Rawl- 
sas pasisako už rinkos ekonomiką, kurioje 
materiali nelygybė veikia kaip ekonominė 
paskata, padedanti sukurti didesnę bendrą 
paskirstomų gėrybių visumą. Praktiškai jo 
principas reiškia, kad turi būti naudojama 
progresyvinių mokesčių sistema, leidžian- 
ti perskirstyti gėrybes blogiausioje padėty- 
je esantiems tol, kol perskirstymo mastas 
pradeda neigiamai veikti visuminio pro- 
dukto augimą. 

Kiek Rawlso principų taikymo padari- 
niai bus egalitariniai, priklauso nuo empi- 
rinių Žmogaus psichologijos faktų. Jo kriti- 
kai iš kairės čia įžvelgia silpnąją teorijos 
vietą ir įrodinėja, kad paskatų būtinybė nė- 
ra nuogas faktas, o yra bent iš dalies nu- 
lemta vyraujančių ekonominių institucijų. 
Ir priešingai, jo kritikai iš dešinės įrodinė- 
ja, jog tie, kurie sėkmingai veikia konkuren- 
cinės rinkos sąlygomis, turi teisę į savo pa- 
jamas, net jei minėtas jų apmokestinimas 
ekonomiškai būtų veiksmingas. 

Rawlso teorija buvo kritikuojama ir iš 
esmės. Kai kurie kritikai jo pirminių gė- 
rybių sampratoje įžvelgia nepateisinamą 
individualizmą: atrodo, kad joje neat- 
sižvelgiama į vertę, kurią dauguma mūsų 
teikia kolektyviniams socialinio gyvenimo 
aspektams (tokiems kaip gyvenimas har- 
moningoje visuomenėje). Kiti įrodinėja, 
kad jo teorija, mėginanti teisingumo prin- 
cipus kildinti vien iš bendrų prielaidų apie 
žmogaus tikslus, yra nepateisinamai ne- 
istorinė. Rawlsas atsakė į šią kritiką vėles- 
niuose darbuose, ypač Tannerio ir Dewey 
paskaitose. Vėliau savo teisingumo teori- 
ją jis ėmė laikyti ne amžinąja tiesa, o tik 
„Šiuolaikinės demokratinės valstybės tra- 
dicijų“ išraiška. Pirminės gėrybės turi bū- 
ti interpretuojamos „kantiškąja“ prasme, 
asmenis traktuojant kaip moralines būty- 
bes, gebančias laikytis viešųjų teisingumo 
principų ir kartu kuriančias bei realizuo- 
jančias savo gero gyvenimo idealus. 

Nors Rawlso teorija sulaukė nedaug vi- 
siškai ištikimų šalininkų, tačiau paskatino 
didžiulį kritinės literatūros politinėje filo- 
sofijoje srautą; o liberalių arba socialdemok- 
ratinių pažiūrų politikams ji yra patraukli 
kaip filosofinis jų politinių įsitikinimų pa- 
grindimas. LM 

Reformacijos politinė mintis. Reformacija 
yra periodizacija, retrospektyviai taikoma 
religinių reformų sąjūdžiams, kurie prasi- 
dėjo maždaug 1520 m. ir vėliau sparčiai 
konsolidavosi į atskiras bažnyčias. Savo sie- 
kius jie suvokė kaip „Evangelijos gynimą“ 
ir tikrojo tikėjimo „atkūrimą“, „atnaujini- 
mą“, „restituciją“ ir „reformaciją“ — kaip 
grįžimą ad fontes, prie nesuterštų pir- 
mykščių biblinės krikščionybės šaltinių. 
Pagrindinis pirmųjų reformatorių (pir- 
miausia Lutherio, Melanchtono, Zwingli, 
Oecolampadiuso, Bucero ir Farelo) tikslas 
buvo vidinis asmens atsivertimas iš „klai- 
dingos“ į „teisingą“ religiją. Jų įsitikinimu, 
tai, kas jų laikais buvo laikoma religija, bu- 
vo tik aristoteliškųjų (taigi pagoniškųjų) 
dorybių ir popiežių klastočių kratinys. Pa- 
sak reformatorių — jų aiškinimas galbūt tu- 
rėjo tam tikrą pagrindą kaip liaudies įsitiki- 
nimų interpretacija, tačiau buvo scholastinės 
teologijos parodija, - Romos Bažnyčia ti- 
kinčiuosius mokė „pelnyti“ išganymą „ge- 
rais darbais“, kurie buvo apibrėžiami kaip 
tam tikri ritualai. Reformatorių požiūriu, 
šitaip buvo primetama neįvykdoma užduo- 
tis, nes tikrai geriems darbams reikia geros 
valios, kurios negali turėti puolę žmonės. 
Tikroji, biblinė, doktrina, jų įsitikinimu, 
reiškė tai, kad žmonės niekada negali pel- 
nyti išganymo kaip „atlygio“ už teisingą 
elgesį; priešingai, Dievas „atleidžia“ net 
nusidejeliams, teikdamas malonę del Kris- 
taus išperkamosios veiklos. Atsivertimas iš 
klaidingos religijos į teisingą įvyksta Evan- 
gelijos galia, kurią Dievo išrinktieji įgyja dėl 
savo kliovimosi ir tikėjimo (fides) išganin- 
gąja Dievo malone. Iš čia kildintini Refor- 
macijos raktažodžiai: išpirkimas „vien tikė- 
jimu“ ir „krikščioniškoji laisvė“ (vieno 
žinomiausių Lutherio 1520 m. pamflety pa- 
vadinimas): krikščionis išlaisvinamas nuo 
neįmanomų pareigų naštos, netikrų moky- 


tojų ir neteisėtų „autoritetų“. Vienintelė bū- 
tina „išorinė“ tikrojo tikėjimo sąlyga yra 
Dievo žodžio, kurį kiekvienas pats turi su- 
vokti, skelbimas ir skleidimas. Visi kiti 
„Išoriniai“ autoritetai, institucijos ir darbai 
turi reikšmės tik tiek, kiek padeda arba 
kliudo skleisti Žodį. 

Nors visi ankstyvieji reformatoriai mė- 
gino pritraukti prie Reformacijos valdovus, 
tačiau nemėgino kurti politinės bendruo- 
menės teorijos. Pagal paplitusią dichotomi- 
ją jiems rūpėjo „dvasiniai“, o ne „laikini“ 
(arba „pasaulietiniai“) reikalai, nors jų 
pačių praktika liudijo, kad į bet kurį reika- 
lą gali būti žiūrima abiem aspektais. Šią 
dvasiškumo /pasaulietiškumo dichotomija 
vėliau pakeitė tokia pat sunkiai apibrėžia- 
ma „religijos“ ir „politikos“ priešprieša (Zr. 
VIDURAMŽIŲ POLITINĖ MINTIS bei BAŽ- 
NYČIA IR VALSTYBĖ). 

Tačiau politinė bendruomenė ir religi- 
ja buvo neatskiriamai susiję dalykai to me- 
to institucinėse ir su pasaulėžiūra susiju- 
siose struktūrose. Antai nusikaltimas 
paprastai nebuvo skiriamas nuo nuodė- 
mės, todėl, pavyzdžiui, paleistuvavimas ir 
erezija buvo laikomi nusikaltimais, 
baudžiamais pagal pilietinius įstatymus. 
Valdinių pilietinių pareigų sąraše taip pat 
buvoreliginių pareigų, o pasaulietinių val- 
dovų kompetencija buvo rūpintis savo val- 
dinių tikėjimo ortodoksiškumu, dievobai- 
mingumu ir dorumu. Maža to, Bažnyčia 
buvo sudėtinė viešosios santvarkos dalis 
visose krikščioniškose valstybėse; ji turė- 
jo savo personalą, teismus ir įstatymus, ga- 
liojančius visiems krikščionims, jai taip pat 
buvo teikiamos įvairios privilegijos bei 
lengvatos. Tad kiekviena religijos reforma 
turėjo paveikti politinę krikščioniškųjų 
valstybių santvarką. 

Šis konfliktas iškart pasireiškė kaip „tik- 
rojo tikėjimo“ ir popiežiaus bei jo šalinin- 
kų konfliktas. Ir dvasinis, ir pasaulietinis 
popiežiaus institucijos autoritetas jau bu- 
vo rimtai pažeistas Didžiojo skilimo, kon- 
ciliarizmo sąjūdžio, realių ar tariamų po- 
piežiškosios bažnytinės hierarchijos 

nusižengimų mokymo, moralės ir ganyto- 
jiškos veiklos srityse, taip pat nuo seno vyk- 
domos pasaulietinių valdovų intervencijos 
į bažnytinius reikalus (žr. VIDURAMŽIŲ 
POLITINĖ MINTIS). Vis dėlto popiežiaus 
institucija visur dar išliko kaip regimas vi- 
suotinės, teritorines ribas peržengiančios 
Bažnyčios simbolis. Tad ji, žinoma, tapo 
klaidingos religijos irštva bei didžiausia 
kliūtimi Reformacijai, ir reformatoriai su- 
skubo neigti jos pretenzijas į dvasinę bei 
pasaulietinę valdžią. Jie aiškino, kad 
„Bažnyčia“ tikrąja evangeline prasme yra 
„kongregacija“, „bendruomenė“ arba „su- 
sirinkimas“ (vokiškai Gemeinde), vienijan- 
tis visus Išrinktuosius (žr. VIDURAMŽIŲ 
POLITINĖ MINTIS) tik jų bendro Kristaus 
vadovaujamo tikėjimo atžvilgiu. Šis api- 
brėžimas išlaikė Kristaus bažnyčios visuo- 
tinumą (biblinis postulatas) ir kartu neigė, 
kad popiežiškoji hierarchija yra būtinoji to 
visuotinumo prielaida. Reformatoriai atme- 
tė ir „romanistinį“ dviejų krikščionių kla- 
sių — valdančiosios (klierikų) ir valdomo- 
sios (pasauliečių) — idėją bei atitinkamą 
doktriną, kad vadinamasis „religinis“ (t. y. 
klierikų) gyvenimas „gero darbo“ vardą 
pelno labiau nei bet kokia kita teisėta 
krikščionio veikla. Visų krikščionių dvasi- 
nės lygybės tezę LUTHERis polemiškai su- 
formulavo kaip „visų tikinčiųjų dvasinin- 
kiskuma”. Išsilavinusi, Evangelijos žodį 
skelbianti dvasininkija būtina, tačiau svar- 
biausia jos paskirtis yra mokyti, tad negali 
būti pateisinama nei esama didžiulė klieri- 
kų populiacija, nei jų turtai, pasaulietinė 
galia ar juridinės privilegijos. Reformato- 
rių antiklerikalizmas sulaukė plačios vi- 
suomenės paramos. 

Bažnyčia šia prasme yra pagal api- 
brėžimą „nematoma“, peržengianti kiek- 
vienos šio pasaulio organizacijos ribas. 
Tačiau nieko nepasakyta apie „matomą 
Bažnyčią“ kaip apie organizuotą, žemišką 
kolektyvą, sudarytą iš tikrųjų ir nominalių- 
jų krikščionių (žr. AUGUSTINAS). Tai tik 
reiškia, jog tokia „Bažnyčia“ laikytina 
„kongregacija“ arba „bendruomene“, o ne 


hierarchija. Anabaptistams („radikalie- 
siems reformatoriams”) tai reiškė, jog tikroji 
Bažnyčia turi būti savanoriška organizaci- 
ja, sudaryta tik tų, kurie patyrė atsivertimą; 
iš Cia — suaugusiųjų krikštas arba, kaip tei- 
gė oponentai, „perkrikštas“ (anabaptiz- 
mas) kaip regimas išorinis narystės 
Bažnyčioje ženklas. Tokios Išrinktųjų „su- 
rinktos Bažnyčios“ buvo autonominės ben- 
druomenės, visiškai atsiribojančios ne tik 
nuo oficialiosios Bažnyčios, bet ir nuo pi- 
lietinės visuomenės. Anabaptistai pri- 
pažino valstybę kaip Dievo pramaną, 
tačiau skirtą neteisuoliams, todėl atmetė jos 
jurisdikciją savo kongregacijoms; tiesą sa- 
kant, kai kurie anabaptistai tvirtino, kad 
Kalavijas (simbolizuojantis valdžią) jau 
perėjo į Išrinktųjų rankas. Bažnyčios kaip 
savanoriškos organizacijos idėja prieštaravo 
visai esamai tvarkai ir vyraujantiems įsitiki- 
nimams; o jos giminingumas išpirkė- 
jiškoms, egalitarinėms ir konversionistinėms 
ortodoksinių ankstyvųjų reformatorių idė- 
joms (žr. LUTHER) leido reformatorių opo- 
nentams kaltinti juos dėl anabaptistinių 
sukilimų, valstietijos maištų ir apskritai dėl 
politinio neklusnumo. Atsakydami kriti- 
kams reformatoriai pabrėždavo savo pir- 
mykštę doktriną, kad pasaulietiškoji 
valdžia egzistuoja Dievo valia, kad politi- 
nis klusnumas esamai valdžiai yra 
krikščioniškoji pareiga ir kad pasyvus be- 
dievių valdovų įsakų nevykdymas yra dau- 
giausia, kas leistina krikščioniui (Žr. 
AUGUSTINAS); evangelinė krikščioniškosios 
laisvės doktrina ne tik negriauna pasau- 
lietinių valdovų autoriteto, bet veikiau jį 
didina pajungdama dvasininkiją, kaip ir 
visus kitus krikščionis, politinei valdžiai. 
Kanoniniai politiniai Reformacijos tekstai 
buvo Romėnų 13 ir 1 Petro 2. 

Tad pasaulietinė valdžia ortodoksi- 
niams reformatoriams buvo skiriamasis ir 
esminis politinės bendruomenės bruožas. 
Bet kokiu atveju nacionalinėse Europos kal- 
bose (kurias reformatoriai, ypač Lutheris ir 
Calvinas, tobulai mokėjo) politinės ben- 
druomenės buvo identifikuojamos pagal jų 

valdovus arba valdymo formą (imperija, 
karalystė, renkama valdžia, principatas, 
kunigaikštystė ir t. t.). Egzistavo, žinoma, 
ir abstraktesnių sąvokų, tokių kaip 
„Visuotinė gerovė“ (,,commonwealth”) ar 
„politinė bendruomenė“ („polity“); tačiau 
terminas „valstybė“ („state“), kaip politinės 
bendruomenės apibūdinimas, Šiaurės Eu- 
ropoje nebuvo žinomas iki septintojo XVI a. 
dešimtmečio, o Vokietijoje dar ilgiau. 
Žodžiu, pasaulietinių valdovų valdžia 
evangelikams buvo neginčijamas dalykas. 
Tuo tarpu „Bažnyčias“ Reformacijos 
teologai pripažino tik kaip „kongregaci- 
jas“,arba, kalbant būdinga polemine jų kal- 
ba, kaip neromanistines institucijas. Dėl to 
neaišku, kam priklausė bažnyčių reformos 
vykdymo galia arba kas galėtų joms atsto- 
vauti. Buvo galimi trys kandidatai: priva- 
tūs individai, dvasininkija arba valdovai. 
Privačių asmenų siūlomos reformos nuolat 
baigdavosi pilietiniais neramumais ir sek- 
tomis. Dvasininkijos viršenybę Bažnyčioje 
Reformacijos teologai atvirai neigė. Besiku- 
riančios Evangelikų bažnyčios priklausė 
nuo valdovų paramos ginantis nuo popie- 
žių išorėje ir nuo anabaptistų viduje; kiek- 
vienu atveju netikroji religija buvo įkūnyta 
įstatymuose ir institucijose, kurias organi- 
zuotai galėjo pakeisti tik pasaulietinė 
valdžia. Taigi buvo visiškai natūralu, kad 
kaip tik valdovams galiausiai atiteko 
užduotis vykdyti reformą. Nuo pat pradžių 
reformatoriai juos ragino imtis šios užduo- 
ties remdamiesi įvairiais ad hoc argumen- 
tais — interpretuodami valdovus kaip „ne- 
paprastosios padėties vyskupus“, kaip 
krikščioniškųjų kongregacijų „atstovus“ 
arba kaip krikščionis, atsidūrusius padė- 
tyje, kuri leidžia pasaulietine galia pasinau- 
doti dvasiniams tikslams. Jie taip pat įro- 
dinėjo, kad bažnytinė tvarka ir organizacija 
yra adiaphora, t. y. dalykas, apie kurį Biblija 
nieko nesako (išskyrus tai, kad reikalauja 
padorumo ir tvarkos) ir kuris priklauso pa- 
saulietinio valdovo, palaikančio „išorinę“ 
santaiką ir tvarką, kompetencijai. 
Valdžios palaikomai, ginamai arba glo- 


bojamai Reformacijai plėtojantis klostėsi 
politinės bendruomenės, nepripažinusios 
jokio aukštesniojo dvasinio autoriteto, 
išskyrus Bibliją, ir reikalavusios privalomos 
narystės Evangelikų bažnyčioje iš visų 
„evangelinių“ valdovų valdinių. Anksty- 
vosios Reformacijos teologija nereikalavo 
„Bažnyčios“ ir politinės bendruomenės 
koekstensyvumo. Ankstyvųjų reformato- 
rių siekis buvo reformuoti visą krikščio- 
niškąjį pasaulį: jie nenumatė „reformuo- 
tų“ ir „popiežiškų“ bendruomenių 
konfrontacijos ir nepripažino denomina- 
cinių skilimų tvarumo ar net teisėtumo sa- 
vo pačių gretose. Pirmasis žingsnis įteisi- 
nant šią padėtį buvo „krikščioniškosios 
sandraugos“ idėja (iškelta galbūt Melan- 
chtono). 

Evangelinė pasaulietinė valdžia dabar 
skyrė „savo“ bažnyčių personalą ir įsakais 
nustatinėjo, kurios doktrinos ar praktikos 
atitinka Šventąjį Raštą. Reformatoriai nie- 
kada neketino pasaulietinei valdžiai per- 
leisti galią spręsti religijos ar doktrinos 
klausimus: jie buvo įsitikinę, kad pats Šven- 
tasis Raštas neginčijamai nurodo unikalią 
„tikėjimo taisyklę“. Tik pavėluotai jie susi- 
vokė, kad jų bažnyčioms reikia tam tikros 
politinės nepriklausomybės, taip pat nepri- 
klausomų atstovų (reformuotų dvasinin- 
kų), veikiančių jų vardu. Tačiau valdovai 
jau nebuvo linkę išsižadėti įgytų Bažnyčios 
galių, o kongregacijos, patrauktos Reforma- 
cijos antiklerikalizmo, jau nenorėjo vėl tap- 
ti pavaldžios klerikalinei tvarkai, net ir 
„evangelinei“. 1531 m. Zwingli ir Oecolam- 
padius jau buvo mirę; Lutheris gyveno lauk- 
damas pasaulio pabaigos ir nesiėmė jokių 
aktyvių veiksmų; jo požiūris į bažnytines 
pasaulietinių valdovų galias visada buvo 
tolerantiškas. Sėkmingiausias (ir tai tik iš 
dalies) mėginimas atkurti tam tikrą baž- 
nyčių nepriklausomybę buvo CALVINo ir 
jo sekėjų pastangos, ypač Ženevoje, Pran- 
cūzijoje, Nyderlanduose ir Škotijoje. Jis sie- 
kė bendradarbiavimo daugmaž apylygėmis 
sąlygomis, tarp „Dievo tarnų“ ir „Dievo skir- 
tų valdovų“. Joks ortodoksinis reformatorius 

net nesvarstė Bažnyčios kaip privačios 
asociacijos idėjos. 

Iš pradžių atsivertimas iš netikros į 
tikrąją religiją buvo suvokiamas kaip Die- 
vo dovana - per apreikštąjį Žodį - indivi- 
do sielai be jokios prievartos. Tiesą sakant, 
Lutheris savo rašinyje Apie pasaulietinę 
valdžią (1523) pabrėžė, kad tikėjimas negali 
būti įbruktas jėga ir kad prievarta šioje sri- 
tyje nėra veiksminga. Tai galėjo tapti reli- 
ginės tolerancijos principu. Vis dėlto orto- 
doksiniai reformatoriai galiausiai, nors ir 
nenoriai, susitaikė su privalomos religijos 
idėja iš dalies dėl to, kad prievartos naudo- 
jimą jie visada galėjo pateisinti teigdami, 
esą Si yra ne prieš klaidingą doktriną, bet 
tik prieš žalingus jos padarinius visuome- 
ninei tvarkai. 

Kadangi katalikiškieji valdovai teigė tu- 
rį tokią pat teisę savo valdose drausti refor- 
mistinę doktriną, apeigas ir literatūrą, taip 
pat naikinti „erezijas“ net už savo jurisdik- 
cijos ribų, susiklostė prielaidos ilgalaikei re- 
liginių konfesijų priešpriešai ir religiniams 
persekiojimams. Šventojoje Romos imperi- 
joje visa tai 1555 m. nutraukė Augsburgo 
taika; principas, kad valdovo religija turi 
būti ir valdinių religija (cuius regio eius reli- 
gio), buvo suformuluotas tik šimtmečio pa- 
baigoje, tačiau jau buvo numatytas Pacifi- 
kacijos, kurią katalikiškoji kontrreformacija 
pasmerkė kaip politigue, t. y. kaip religijos 
pajungimą vien žemiškiems dalykams. 
Prancūzijoje vienas kitą keitė persekiojimų, 
tolerancijos ir pilietinio karo (nuo 1560 m. 
iki paskutinio amžiaus dešimtmečio) laiko- 
tarpiai. 

Reformatorių pabrėžiama krikščionių 
pareiga paklusti pasaulietiniams valdo- 
vams buvo principinė nuostata, tačiau jos 
ne visada buvo įmanoma laikytis. Dėl Eu- 
ropos šalių politinės jurisdikcijos neapib- 
rėžtumo ir persidengimo dažnai Reforma- 
cija sulaukdavo vienų šalies valdovų 
palankumo, o kitų priešiškumo. Tokiais at- 
vejais buvo svari priežastis tiek savisau- 
gos, tiek religiniais sumetimais mėginti pa- 
teisinti politinį (t. y. organizuotą ir dažnai 


ginkluotą) pasipriešinimą; kaip tik taip el- 
gėsi Lutherio ir Calvino sekėjai, sulaukę 
dviprasmiškos savo dvasinių vadovų pa- 
ramos. Dėl to atsirado problemų, seniai 
žinomų politinei teorijai, tačiau iš pradžių 
nepaisytų reformatorių. Pavyzdžiui, ta- 
rus, kad visa teisėta valdžia galiausiai yra 
iš Dievo, kyla klausimas, ar tai pasakyti- 
na apie instituciją ar apie asmenis ir ar 
tiesiogiai, ar per tarpininkus. Kiek kara- 
lius arba imperatorius turi galios ,,Zemes- 
niesiems valdovams“ ir „liaudžiai“ kaip 
visumai? Ieškant atsakymo į tokius klau- 
simus turėjo būti griebiamasi scholastinių 
teologų ir teisininkų tekstų, kuriuos refor- 
matoriai jau buvo atmetę laikydami Šven- 
tąjį Raštą atsakymu į visus, taip pat ir po- 
litinius, klausimus. 

Evangelijos argumentai, kuriais buvo 
grindžiamas pasipriešinimas, yra daugmaž 
panašūs. Pasipriešinimo klausimas buvo 
formuluojamas pirmiausia kaip teisinis is- 
torinis klausimas: kam ir kieno atžvilgiu 
priklauso teisėta valdymo galia. Buvo lai- 
komasi neginčijamos prielaidos, jog pozi- 
tyvioji (šiuo atveju paprotinė) Šventosios 
Romos imperijos ar Prancūzijos teisė evan- 
gelikams yra privaloma. Antai Frangois 
Hotmanas knygoje Francogallia (1573), 
išspausdintoje netrukus po šv. Balramie- 
jaus nakties skerdynių, daugiausia įro- 
dinėja, kad praeityje aukščiausioji valdžia 
Prancūzijos „karalystėje“ (terminas, deja, 
buvo neišvengiamas) priklausė Generali- 
niams luomams, kurie anksčiau net rink- 
davo karalius. Vadovaujamasi numanoma 
prielaida, kad „senoji teisė“ autoritetinges- 
nė už visus vėlesnius teisės aktus. Labai 
panašiu argumentu naudojosi liuteronai 
maždaug nuo ketvirtojo XVI a. dešimtmečio 
kalbėdami apie santykinę Šventosios Romos 
imperijos imperatoriaus, įstatymų, 
„Mažesniųjų valdovų“ ir imperijos institu- 
cijų valdžią. Calvinas vienintelėje savo Ins- 
titution eilutėje irgi leido „liaudies magist- 
ratams“ priešintis tironams, apdairiai 
apeliuodamas į Generalinių luomų preceden- 
tą. Prancūzų hugenotai septintajame XVI a. 

dešimtmetyje savo politinį ir karinį akty- 
vumą grindė šia „pasyvaus klusnumo“ 
išimtimi, nenoriai palaikomi Calvino, kol 
jis buvo gyvas, interpretuodami Generali- 
nius luomus ir Kraujo princus kaip „mažes- 
nius valdovus“, kuriems teisėtą galią tei- 
kia senieji Prancūzijos įstatymai. Tačiau 
net Hotmanas nesitenkino vien istorine ar- 
gumentacija ir aiškino senąją Prancūzijos 
santvarką kaip vietinę „mišraus valdymo“, 
kuriam teikė pirmenybę geriausi antikos fi- 
losofai, versiją. Kiti pasipriešinimo teorijos 
atstovai, Thėodore'as de Bėze (Calvino įpė- 
dinis Ženevoje), George'as Buchananas ir 
Philippe'as du Plessis-Mornay, įrodinėjo, 
kad karalystė, kaip ir kitos valdymo formos, 
kyla iš nelygios sutarties, pagal kurią „tau- 
ta“ sutinka paklusti valdovui, jei jis valdys 
pagal Dievo ir Žmogaus įstatymus; termi- 
nas „pagrindiniai įstatymai“ buvo sukur- 
tas šiame kontekste (jo autoriumi gali būti 
de Bėze) siekiant išskirti tuos įstatymus, ku- 
rie apibrėžia valdovo galias. Jeigu valdo- 
vas sulaužo šią sutartį, „liaudis“, arba vei- 
kiau jos atstovai, „mažesnieji magistratai“, 
gali atšaukti jam patikėtą valdžią. Klausi- 
mas, ar monarchija apskritai laikytina ge- 
ra valdymo forma, tebėra neatsakytas. 

Gana painios „priešinimosi tironijai“ 
doktrinos prasmės vėliau buvo reformistų 
ir nereformistų rutuliojamos SUVERENITE- 
TO ir dieviškosios paveldimos monarchi- 
jos (žr. DIEVIŠKOJI KARALIŲ TEISĖ) dok- 
trinose. HMH 

Reich Wilhelm (1897-1957) — austrų ir 
amerikiečių psichoanalitikas bei civiliza- 
cijos kritikas. Reichas gimė 1897 m. kovo 
24 d. Austrijos ir Vengrijos imperijos pa- 
kraštyje. Nors jis gimė žydų šeimoje, auklė- 
jamas buvo ne pagal žydų tradiciją. Jo mo- 
tina nusižudė 1911 m., o po trejų metų mirė 
tėvas. Nuo 1916 m. Reichas tarnavo Aust- 
rijos kariuomenėje, paskui studijavo psi- 
choanalizę Vienoje. Reichas mėgino derin- 
ti psichoanalizę su komunizmu, todėl 
buvo pašalintas ir iš profesinių psichoa- 
nalitikų, ir iš marksistų draugijų. Nuo 
1939 m. jis gyveno Amerikoje, mirė kalėji- 
me nuo širdies smūgio. Reichas nugyveno 
sunkų ir nelaimingą gyvenimą; kai kurios 
jo idėjos buvo labai ekstravagantiškos ir 
spekuliatyvios, ir jis dažnai laikomas eks- 
centriku, ypač dėl vėlyvųjų jo darbų. 
Pagrindinė Reicho tezė buvo ta, kad ci- 
vilizacijai grėsmę kelia seksualumo slopi- 
nimas, praradimas to, kas turėtų būti lais- 
vo, spontaniško džiaugsmo šaltinis. Sveika 
asmenybė, arba „genitalinis charakteris“, 
patiria tikrąjį orgazmą, t. y. instinktyviaja lais- 
vę. Toks asmuo nebūtinai iškart pasiduoda 

kokiam nors instinktyviam potraukiui, jis 
geba tvarkytis be jokios išoriškai primeta- 
mos „prievartinės moralės“. Genitaliniai 
charakteriai, kurie, pasak Reicho, dažniau- 
si pramonės darbininkų klasėje, pasižymi 
„natūraliu seksualumu“, todėl monogami- 
ja vargiai tikėtina, tačiau leidžia manyti, 
kad tikėtina, jog kiekvienas naujas intymus 
santykis bus tikras. 

Remdamasis Sia optimistine FREUDo 
idėjų interpretacija, Reichas teikia radika- 
lią šiuolaikinės civilizacijos kritiką. Daugu- 
ma civilizuotų žmonių kenčia nuo „charak- 
terio neurozės“ ir geba patirti geriausiu 
atveju tik tariamą orgazmą (arba džiaugs- 
mą), bet ne tą „vegetatyviai nevalingą at- 
sidavima”, kurį patiria genitalinis charak- 
teris. Jiems susiformuoja „charakterio 
šarvai“, kurie gali sukietėti į „raumenų 
šarvus“, kuriais jie ginasi nuo grėsmingų 
spontaninių potraukių. Raumenų atpa- 
laidavimas galinti paskatinti emocinį išsi- 
laisvinimą, ir čia analitikas atlieka svarbų 
vaidmenį. 

Ši patologinė savigyna dažnai turi pra- 
gaištingų padarinių, nes nepanaudota 
seksualinė energija pasireiškia destrukty- 
viomis nerimo, sadizmo ir agresyvumo for- 
momis. Biologinės energijos tramdymas su- 
kelia įvairių emocinių protrūkių, taip pat 
tokius masinio smurto reiškinius kaip FA- 
ŠIZMAS. Inertišką ir klusnią visuomenę pa- 
vergia gyvenimą neigiančios ideologijos. 

Toks procesas, kai žmonės praranda sa- 
ve iššvaistydami savo „pirmykštę kosminę 
energiją“, yra veikiau socialinio ir ekono- 
minio pobūdžio, o ne biologinio. Visuome- 
nė įvairiais savo aspektais kuria specifinę 
charakterio struktūrą, 0 jos pirmasis šalti- 
nis — autoritarinė šeima, kurioje dominuo- 
ja represinė tėvo figūra. Procesas praside- 
da vaikystėje nuo griežto auklėjimo ir 
masturbacijos draudimo. „Nuo vaikystės 
žmonės mokomi apsimestinio kuklumo, 
nusižeminimo ir mechaninio klusnumo, 
pratinami slopinti savo natūralią instink- 
tyvią energiją“ (Charakteris ir visuomenė). Šis 
jaunuomenės luošinimas turi paaiškinimą — 

„Vyresnioji karta baiminasi jaunųjų seksua- 
lumo ir kovingumo dvasios“ (Orgazmo funk- 
cija, 1927). Procesą baigia neišvengiamai 
nelaiminga buržuazinė santuoka, kurią 
drasko konfliktas tarp natūralaus poliga- 
minio seksualumo ir ekonominių reikala- 
vimų. Jaunimo maištas reikalaujant seksu- 
alinės laisvės Reichui buvo vienas iš kelių 
į laisvę. 

Didingos Reicho teorijos apie visuotinį 
konstruktyviųjų ir destruktyviųjų jėgų 
konfliktą, galbūt išsprendžiamą pasiekus 
asmens ir jo prigimties vienybę, negailes- 
tinga Vakarų civilizacijos kritika yra 
veikiau poeto ir pranašo, o ne mokslininko 
pastangų rezultatas. Rycroftas (p. 89) jo dar- 
buose įžvelgia „poeto iš prigimties išsilais- 
vinimo pastangą“. Juose nemaža taiklių 
pastabų apie civilizacijos kainą, taip pat 
konstruktyvių siūlymų, kaip ją mažinti - tir- 
pinant, pavyzdžiui, pacientų charakterio 
šarvus, užuot vaikantis nepagaunamos 
pasąmonės. Tačiau Reicho pretenzingu- 
mas, kai kurie absurdiški jo projektai (tokie 
kaip „orgono dėžė“ kosminei energijai 
kaupti), sunkus jo būdas lėmė, kad jo idė- 
jos buvo atmetamos be atrankos. GCD 

Reifikacija — toks mastymo procesas, kai 
zmoniy santykiai klaidingai interpretuoja- 
mi kaip daiktų santykiai suteikiant jiems 
tariamą objektyvumo ir nekintamumo sta- 
tusą. Marksistų ir ypač LUKACSo (kuris 
išpopuliarino šį terminą) požiūriu, reifika- 
cija yra esminis buržuazinės ideologijos 
atributas. DLM 

Renesanso politinė mintis. Renesanso po- 
litinės minties plėtra nuo XIII a. vidurio iki 
XVI a. buvo glaudžiai susijusi su nepriklau- 
somų miestų-valstybių atsiradimu Italijo- 
je. Jau nuo XII a. Italija skyrėsi nuo kitų šalių 
tuo, kad buvo pasidalijusi į miestus, val- 
domus kasmet renkamų konsulų, kilusių 
iš „plebso“, taip pat iš karinių sluoksnių; 
jau tada ši valdymo forma buvo apibūdi- 
nama kaip respublikinė. Nors tie miestai 
vis dar priklausė imperatoriaus jurisdikci- 
jai, ilga jų kova su Hohenstaufenais ir fak- 
tinė nepriklausomybė, išsikovota po Fryd- 
richo II mirties 1250 m., kai daugelyje jų 
įsisteigė „liaudies“ valdžia, jiems suteikė 
de facto SUVERENITETĄĄ. Dėl to šiems nau- 
jiems režimams atsirado keblumų, nes tuo- 
metinė politinė krikščioniškojo pasaulio 
mintis teikė pirmenybę monarchinei tvar- 
kai (žr. VIDURAMŽIŲ POLITINĖ MINTIS). Tai 
skatino naują susidomėjimą klasikiniu 
RESPUBLIKONIZMU su jo „politine“, arba 
mišriąja, valdymo forma, su jo humanisti- 
ne etika ir cikline istorijos teorija; kita ver- 
tus, būtinybė įteisinti de facto suverenitetą 
skatino plėtoti naujas idėjas apie „abso- 
liučią valdžią“, „suverenitetą“ ir „valsty- 
bę“, kurios gali būti laikomos originaliau- 
siu indėliu į šio laikotarpio politinės minties 
istoriją. Taigi Renesanso politinė mintis ne- 
gali būti traktuojama vien kaip klasikos gai- 
vinimas, į ją veikiau derėtų žvelgti kaip į 
naują sąvokinį darinį, kilusį tiek iš klasiki- 
nių, tiek ir iš viduramžiškų tradicijų. 
„Italijos respublikinės ideologijos“ rai- 
dą po to, kai apie 1260 m. buvo išversta 
ARISTOTELIO Politika, nagrinėjo C. T. Da- 
visas ir N. Rubinsteinas, kurie parodė, ko- 
kiu būdu viduramžių politinės minties 
prioritetai buvo apversti tokių autorių kaip 
Brunetto Latini (m. 1294), Ptolemėjus Lu- 
hietis (m. 1327) ir Remigio de’ Girolami (m. 
1319). Nors TOMO AKVINIEČIO veikalo 
Apie karaliavimo principus (De regimine prin- 
cipum) pirmoje knygoje (apie 1265), kur 
pripažįstamos trys valdymo formos, mato- 
ma Aristotelio įtaka, Tomas Akvinietis vis 
dėlto teikia pirmenybę tokiai tvarkai, kai 

vienas valdo daugumą, tiesa, pripažinda- 
mas kai kuriuos daugumos valdžios pri- 
valumus. Tačiau Brunetto Latini daugu- 
mos valdžią jau laiko „nepalyginti geresnę“ 
už monarchiją rašinyje Trėsor, kurį jis pa- 
rašė tremtyje Paryžiuje septintajame XIII a. 
dešimtmetyje, po to, kai atliko kanclerio pa- 
reigas pirmoje respublikinėje Florencijos 
vyriausybėje. Jo respublikonizmą sustipri- 
no Ptolemėjaus Lukiečio veikalo Apie 
karaliavimo principus tęsinys (apie 1302- 
1305), kur ne tik ginama respublikinė val- 
dymo forma, bet ir brėžiamos analogijos 
tarp graikų polio ir Italijos miestų „politi- 
nės tvarkos“ (žr. Rubinstein, p. 158). 
Dominikonų pamokslininkas Florenci- 
joje Fra Remigio de’Girolami respublikoniz- 
mo implikacijas aiškina savo traktatuose 
Apie bendrąjį gėrį (1302) ir Apie taikos gerybe 
(1304). Cituodamas Aristotelį jis rašo: „tas, 
kuris nėra pilietis, nėra Žmogus, nes „žmo- 
gus iš prigimties yra pilietinė būtybė“ ir 
šią savo mintį iliustruoja įsimenančiu 
įvaizdžiu, kai pilietis stovi prie savo sunai- 
kinto miesto, iš kurio liko tik „nutapyti 
vaizdiniai ir akmenų krūvos, nes jam pri- 
stigo ankstesnių laikų dorybių ir verž- 
lumo“; todėl — vėl cituojama Aristotelio 
Politika — „miestas pirmesnis už šeimą ir as- 
menį, nes visuma būtinai pirmesnė už jos 
dalis“, taip pat, cituojant Platoną pagal Ci- 
cerono De officiis, „siekdami piliečių visu- 
mos gerovės“ žmonės turi užmiršti savo 
pačių interesus, nes „esame gimę ne tik sau 
patiems, bet ir savo šaliai bei draugams“ 
(žr. Matteis, p. 5-8, 18, 61, 62). Remigio 
aukštinamas valstybės interesų prioritetas 
padėjo pamatus „valstybės interesų“ (rea- 
son of state) ir patriotizmo idėjai, kurią skel- 
bė MACHIAVELLI ir jo sekėjai XVI a. 
Priešingai šiam „organiniam“ korpora- 
tyvizmui, Florencijos gildijose tuo pačiu 
metu klostėsi kitokia, labiau egalitaristinė 
samprata. Vadovaujantis romėnų teisės 
principu „guod tangit omnes” buvo įrodinė- 
jama, jog visos gildijos privalo turėti vie- 
nodą balsą valdyme. Nors gildijų respub- 
likonizmui nebuvo lemta patirti 1378 m. 

vilnos karšėjų maištą, jis teikė alternaty- 
vią korporacinės politikos viziją, kuri ska- 
tino XIV a. politinius debatus (žr. Canning; 
Najemy). 

Esminę individo ir valstybės santykio 
problemą, kurią kėlė Remigio, dar aiškiau 
formuluoja MARSILIJUS PADUVIETIS veika- 
le Taikos gynėjas (Defensor pacis; 1324). Kaip 
ir Aristotelis laikydamas žmogų politine 
būtybe Marsilijus įrodinėja, kad įstatymai 
turi būti kuriami „visų Žmonių arba di- 
desnės jų dalies“, kad jų valia turi būti 
išreiškiama bendrame susirinkime ir kad 
šio susirinkimo valiai turi paklusti ir 
Bažnyčia. Ši liaudies suvereniteto teorija, 
atrodo, įžvelgė būsimas mažoritarizmo teo- 
rijas ir, pasak Skinnerio, „jai buvo lemta su- 
vaidinti esminį vaidmenį formuojantis ra- 
dikaliausiai naujųjų laikų pradžios 
konstitucionalizmo versijai“ (p. 65). 

Visi šie autoriai gyveno ne tik Italijoje, 
bet ir Prancūzijoje, tad juos veikė Paryžiaus 
universitete skleidžiamos idėjos; vis dėlto 
jų darbų specifiką daugiausia lėmė gyve- 
nimo susiskaidžiusiose Italijos bendruo- 
menėse patirtis. Kai dauguma šių bendruo- 
menių sužlugo ir tapo „despotijomis“, 
laisvė ir lygybė pasidarė svarbiausiomis 
respublikinės teorijos temomis. Nors „lais- 
vė“ XIV a. amžiuje paprastai reiškė laisvę 
nuo svetimųjų jungo, Florencijos humanis- 
tinių kanclerių Coluccio Salutati (m. 1406) 
ir Leonardo Bruni (m. 1444) darbuose ji su- 
vokiama kaip konstitucinė laisvė gyventi 
pagal įstatymus, „priimtus visų piliečių va- 
lia“, - kaip rašė Bruni 1402 m. savo Floren- 
cijos miesto pagyrime; lygybė buvo suvokia- 
ma kaip ypatinga apsauga, kurią valstybės 
įstatymai teikė neturtėliams prieš turtin- 
guosius ir galinguosius. Tačiau 1439 m. savo 
traktate Apie florentiečių santvarką Bruni pa- 
keitė savo ankstesnį Florencijos santvarkos 
apibūdinimą ir dabar ją įvardijo, kaip ir 
Aristotelis, kaip vidurinę arba mišriąją san- 
tvarką, kurioje tokius respublikinius 
bruožus kaip žemesnių pareigūnų renka- 
mumas nusveria oligarchinė įstatymų lei- 
dybos ir kariuomenės kontrolės galia. 

Respublikinė teorija Florencijoje buvo to- 
liau modifikuojama antroje XIV a. pusėje val- 
dant Medici dinastijai. Respublikinės lais- 
vės kaip įstatymo viršenybės idėją, kurią 
gynė Bruni, faktiškai apvertė vėlesnis Flo- 
rencijos kancleris Bartolomeo Scala (m. 
1497), kuris savo dialoge Apie įstatymus ir 
sprendimus (1483) įrodinėjo, kad lanksti vie- 
no gero ir išmintingo Žmogaus valdžia ge- 
resnė už nekintamų įstatymų viršenybę ir 
(įrodinėdamas kituose rašiniuose) kad spe- 
cializacija geresnė už pliuralizmą bei 
valdžios pareigų kaitą. Šiam naujam res- 
publikonizmui įtaką darė PLATONAS, ku- 
rio darbų vertimai nuo 1463 iki 1484 m. 
plačiai paskleidė platonizmo idėjas. Tačiau 
nors tokie florentiečiai kaip Machiavelli, 
Francesco Guicciardini (m. 1540) ir Fran- 
cesco Vettori (m. 1539) nušalinus Medici 
dinastiją atmetė platoniškąjį idealizmą ir 
jo vieton iškėlė naująjį realizmą, vis dėlto 
jų rašiniuose matyti neblėstanti platoniz- 
mo įtaka elitinei ankstyvojo modernybės lai- 
kotarpio politinei minčiai. 

XV amžius buvo vadinamojo „pilietinio 
humanizmo“ amžius, tuomet apie politinę 
žmogaus prigimtį plačiai pasklido idėjos, 
kurių buvo semiamasi iš minėtosios res- 
publikonizmo ir iš ars dictaminis tradicijų. 
Šiuo požiūriu „žmogus yra visų daiktų ma- 
tas“, jis reiškiasi kalba bei istorija. Politi- 
niai ginčai rodo, jog nuo trečiojo XV a. 
dešimtmečio pilietinis humanizmas tampa 
neatsiejama Florencijos politinės patirties 
dalimi: jis ne tik teikia retorikos meistrišku- 
mo valdančiajam elitui, „argumentuo- 
jančiam“ savo politikos privalumus ir 
„ĄĮtikinėjančiam“ bendrapiliečius, bet ir pa- 
sidaro naujo požiūrio į istoriją kaip į prak- 
tinį vadovą formuojant šią politiką šaltiniu. 

Naujasis požiūris į istoriją turėjo svar- 
bių padarinių politinei minčiai. Arabų ast- 
rologijos ir klasikinės istorijos veikiami 
Renesanso autoriai įtikėjo, jog „pasaulis su- 
tvarkytas taip, kad visa, kas egzistuoja da- 
bartyje, kitais vardais jau kada nors ir kur 
nors egzistavo praeityje“, tik reikia gebėti 
įžvelgti, pasak Guicciardini'o (Dialogo del 


465 


reggimento, p. 17), tam tikrus panašumus. 
Pagal šią ciklinę teoriją istorija ne tik ap- 
rašo Žmogų ir pasaulį, kuriame jis gyvena, 
bet ir gali parodyti, kas atsitiks ateityje; iš 
čia jos vertė politiniam teoretikui. Nors 
žmogų riboja charakterio bruožai, jam pri- 
mesti žvaigždžių išsidėstymo jo gimimo 
metu, taip pat „laikai, kurie bėga“ bei liki- 
mo išdaigos, istorija išmoko jį lankstumo 
ir pasirengimo veikti, kai ateina palankus 
metas (žr. MACHIAVELLI). Šio požiūrio de- 
terminizmas ir reliatyvizmas skyrėsi nuo 
krikščioniškojo požiūrio į istoriją kaip į Die- 
vo malonėto išpirkimo istoriją ir prisidėjo 
prie politinių vertybių revoliucijos Rene- 
sanso epochos pabaigoje. 

Šią revoliuciją paskatino politiniai įvy- 
kiai, pirmiausia valdovų arba „despotų“ 
(kaip juos vadino Bažnyčia ir jų oponentai) 
iškilimas. Tačiau šie nauji valdovai neretai 
atlikdavo gyvybiškai svarbų vaidmenį nu- 
traukiant bendruomenių tarpusavio vaidus. 
Reikėjo naujų argumentų, įteisinančių jų de 
facto valdžią. Tokiomis aplinkybėmis atsi- 
rado daug literatūros, šlovinančios vien- 
valdžių valdovų sukurtą taiką ir saugumą. 
Petrarca (m. 1374), nors skelbė respubliko- 
nizmą, teikė pirmenybę vieno asmens tiro- 
nijai prieš liaudies tironiją ir parašė pagi- 
riamąjį laišką, skirtą Francesco Carrara, 
Paduvos valdovui, apie tai, „Kaip valdovui 
dera valdyti savo miestą“. „Valdoviškoji“ 
literatūra, suklestėjusi condottieri valdovų — 
Visconti ir Sforza Milane, Gonzaga Mantu- 
joje ir Montefeltro Urbine — dvaruose, tapo 
atsvara respublikinei miestų panegirikai, 
kurios pavyzdys gali būti Bartolomeo Plati- 
na rašinys Apie valdovą, skirtas Gonzagai, ir 
analogiškas jo rašinys Apie geriausią pilietį, 
skirtas Medici valdovams Florencijoje. 
Tačiau tuo pačiu metu valdovų istorijose, 
tokiose kaip Simonetta Komentarai apie Fran- 
cesco Sforza gyvenimą, jau reiškėsi naujas 
realizmas, numatęs valdoviškojo modelio 
perversmą Machiavelli'o Valdove. 

Gausėjant dvaro literatūrai vis daugiau 
juristų ir politinių autorių reiškė šių naujų 
valdovų de facto valdžios pripažinimą. 

Svarbus žingsnis buvo žengtas teisininko 
Bartoluso iš Sasoferato (1357 m.), kai jis pa- 
reiškė, jog Italijos miestai „ir ypač Toska- 
nos miestai, kurie nepripažįsta jokių val- 
dovų“, yra iš tikrųjų laisvi „ir todėl turi 
merum imperium savo pačių atžvilgiu“. Pa- 
gal Bartoluso nubrėžtą skirtumą tarp tiro- 
nų ex defectu tituli (neturinčių teisėto titu- 
lo) ir tironų ex parte exercitii (veikiančių 
tironiškai), Obizzo d'Este, kuris bendru su- 
tarimu buvo paskirtas Feraros „nuolatiniu 
valdovu“ 1264 m., turėjo būti pripažintas 
kaip teisėtas valdovas, tuo tarpu Lorenzo 
de'Medici (1492 m.) abiem šiais požiūriais 
oponentų buvo smerkiamas kaip tironas. 
Kontrastas tarp Lorenzo akivaizdžios 
valdžios Florencijoje ir jo Konstitucinio 
teisėtumo stokos teikė paskatų naujoms po- 
litinėms idėjoms, kurios subrendo po jo 
mirties prasidėjusios krizės ir prancūzų in- 
vazijos į Italiją. 

1530 m. Machiavelli, Guicciardini ir Vet- 
tori sutarė, kad nėra esminio.skirtumo tarp 
respublikų ir tironijų ir kad nėra pagrindo 
tironu laikyti asmenį, neturintį teisėto val- 
dymo titulo. Trečiojo XV a. dešimtmečio 
pabaigoje Francesco Vettori bet kokią 
tiečių — smerkė kaip tironišką; jam pritarė 
Guicciardini: „visa politinė valdžia grin- 
džiama prievarta, nėra jokios teisėtos val- 
džios“ (Maxims, p. 119), o 1536 m. kaip tik 
jis teisino kunigaikščio Alessandro de' Me- 
dici absoliutizmą ir įrodinėjo, jog kartą 
įkurta valstybė turi neribotą galią. 1520 m. 
savo Samprotavimuose (Discursus) jam pri- 
tarė Machiavelli, teisindamas suverenias 
Medici galias Florencijoje. Taigi jų rašiniuo- 
se buvo ištrintas seniau pabrėžiamas gero 
ir blogo valdymo skirtumas. 

Iš šio naujo požiūrio į politiką atsirado 
naujų sąvokų. „Absoliučios galios“ sąvo- 
ka, kurią Viljamas OKAMAS XIV a. vartojo 
Dievo visagalybei apibūdinti, XV a. pra- 
dėta vartoti politinės valdžios pobūdžiui 
apibrėžti. Jai artima suvereniteto 
koncepcija, kuri, kaip teisingai pažymėjo 
Jeanas BODINas, buvo ne nauja koncepcija, 

o veikiau graikų polio „politinės santvar- 
kos”, Italijos bendruomenių signoria ir se- 
nosios Romos summum imperium atitikmuo, 
arba totalinė valdžia, kurią dabar Machia- 
velli ir Guicciardini pripažino kaip būti- 
nąjį efektyvaus valdymo bruožą (Methodus, 
p. 175). Savo ruožtu ji glaudžiai susijusi 
su valstybės idėja — su žodžiu, kuris XV- 
XVI a. buvo transformuotas iš „estate“, ar- 
ba „padėties“, ir pradėjo reikšti „respubli- 
ca”, arba visiškai suverenų visuomeninį 
junginį; Guicciardini „valstybės intere- 
są 'sutapatino su viešaisiais interesais, 
kurie buvo iškelti aukščiau krikščioniško- 
sios moralės: „Kai sakiau, jog reikia 
nužudyti arba įkalinti visus Pizos gyven- 
tojus, kalbėjau ne kaip krikščionis, o kaip 
tas, kuriam rūpi valstybės reikalai ir inte- 
resai“ (Dialogo del reggimento, p. 163). Nors 
Machiavelli nevartoja šio termino, tačiau 
irgi supriešina politinius valstybės inte- 
resus su privačia morale. Ši sąvoka pa- 
plito, kai 1589 m. pasirodė Giovannio Bo- 
tero Ragione di stato, kur kalbama apie 
politinės išminties maksimas, pade- 
dančias susikurti sveikai valstybei, 
tačiau, kaip matėme, ši sąvoka italų au- 
toriams jau buvo žinoma. 

Renesanso epochoje Italijoje iškilus nau- 
jiems valdovams, kritiškai nusiteikusiems 
Bažnyčios atžvilgiu, susiklostė palankios 
sąlygos tradiciniams valdžios ribojimo sai- 
tams silpnėti. XV a. pradžios Florencijos 
pirklio maksima, kad jokia valdžia ar vals- 
tybė, kaip ji tuomet buvo suvokiama, ne- 
gali būti saistoma krikščioniškųjų įsakų, 
buvo atkartota šimtmečiu vėliau Machia- 
velli'o ir Guicciardini'o, kurie ragino poli- 
tiką labiau atskirti nuo religijos. XVI a. 
pabaigoje, Venecijai įsivėlus į konfliktą su 
popiežiumi, Fra Paolo Sarpi pritarė Guic- 
ciardini’o idėjai, kad jeigu teisingumas vyk- 
domas nešališkai, valdymo forma neturi 
reikšmės; su tuo vėliau Prancūzijoje ir An- 
glijoje sutiko Bodinas ir HOBBESas. ABr 

Respublikonizmas. Terminas apibrėžia- 
mas kaip priešprieša monarchizmui. Tra- 
dicinis karalius disponuoja asmenine ga- 
lia savo valdiniams ir karalystę tvarko 
kaip privačią valdą, o respublikoje valdy- 
mas iš principo yra viešas piliečių reika- 
las (res publika), kurio jie imasi siekdami 
bendrojo gėrio. 

Nors monarchinis valdymas didžiąją 
istorijos dalį buvo norma, respublikinės 
idėjos buvo ryškios Europos politinėje min- 
tyje nuo pat jos atsiradimo Graikijos mies- 
tuose-valstybėse. Tačiau respublikos idėja 
tapo ideologijos pagrindu Romoje. Palygin- 
ti su asmenine karalių ir vėliau imperato- 
rių valdžia, Romos respublika oratorių, sa- 
tyrikų ir istorikų buvo paversta mitu, pagal 
kurį joje buvo suderinta karinė šlovė, lais- 
vė ir dorybė. „Laisvė“ šiame kontekste 
reiškė laisvę nuo savavališkos tironų 
valdžios ir piliečių teisę tvarkyti bendrus 
reikalus dalyvaujant valdyme (žr. PILIE- 
TYBĖ). „Dorybė“ reiškė patriotizmą ir visuo- 
meniškumo dvasią, herojišką pasirengimą 
aukoti savo arba savo šeimos interesus ben- 
drajam gėriui, kaip matyti iš Livijaus ir Plu- 
tarcho herojų žygdarbių. 

Daugelis respublikonų, pavyzdžiui, Sa- 
lustijus, Romos laisvę kildino iš jos piliečių 
dorumo, o tos laisvės praradimą aiškino 
kaip prabangaus gyvenimo nulemto do- 
rovinio išsigimimo padarinį. Kiti pateikė 
veikiau institucinius respublikos sėkmės 
aiškinimus pabrėždami Romos politinės 
sistemos ypatumus. Mišriosios santvarkos 
idealas, pirmąkart iškeltas PLATONO [sta- 
tymuose, plėtojamas ARISTOTELIO, įtaigiau- 
siai buvo išdėstytas POLIBIJO, kuris įrodi- 
nėjo, jog valdymo formos keičia viena kitą 
begaliniame nestabilumo cikle tol, kol šią 
kaitą sustabdo skirtingų pradų jose pusiau- 
svyra. Tad Romos didybę lėmė monarchi- 

nių, aristokratinių ir demokratinių elemen- 
tų pusiausvyra: ši idėja tapo esmine klasi- 
kinio respublikonizmo dalimi. 

Po daugelį šimtmečių trukusio krikš- 
čioniškojo monarchizmo viešpatavimo 
respublikonizmas atgimė vėlyvaisiais vi- 
duramžiais šiaurės Italijos miestuose- 
valstybėse. Jo šalininkai rėmėsi keliais skir- 
tingais teoriniais šaltiniais: MARSILIJUS 
PADUVIETIS, naudodamasis aristoteliško- 
mis sąvokomis, kėlė radikalią liaudies su- 
vereniteto idėją, ojuristai Bartolusas ir Bal- 
dusas aiškino, jog monarchinė ROMĖNŲ 
TEISĖS struktūra gali būti naudinga respub- 
likiniams tikslams, jei miestas traktuojamas 
kaip sibi princeps, teisėtas suverenas savo 
teritorijoje. Svarbiausia, kad Florencijos hu- 
manistai naudojosi Romos respublikos mi- 
tu iš naujo skelbdami, jog aukščiausias po- 
litinis idealas yra pilietinė savavaldžios 
respublikos laisvė (Zr. RENESANSO POLI- 
TINE MINTIS). 

Tačiau Renesanso respublikonizmui 
buvo lemta sulaukti tamsių laikų, nes Itali- 
jos miestai vienas po kito pasidavė valdo- 
vų valdžiai. XVI a. pradžioje jau buvo aišku, 
kad respublikinė laisvė yra retas ir trapus 
darinys, lengvai sugriaunamas likimo vin- 
gių. Atsakydami į klausimą, kaip išlaikyti 
pilietinę laisvę, Florencijos autoriai pabrėžė 
dvi viena kitą papildančias idėjas: mora- 
listinę ir institucionalistinę. Pirmiausia, 
kaip pabrėžė MACHIAVELLI ir Guicciardi- 
ni, stabili respublika negalima be patrioti- 
nių dorybių. Piliečiai privalo viešąjį gėrį 
kelti aukščiau savo privačių interesų, ypač 
turto siekio; jie turi susilaikyti nuo frakci- 
nių vaidų; turi būti pasirengę asmeniškai 
kautis dėl patria, nesinaudodami samdinių 
paslaugomis. Faktiškai ne krikščionybė, o 
patriotizmas, palaikomas aktyvaus daly- 
vaimo viešajame gyvenime, turi būti jų 
religija. 

Pabrėžiant pilietinių dorybių svarbą 
nebuvo užmirštas ir išmintingos santvar- 
kos vaidmuo. Daugelis respublikonų, pir- 
miausia Giannotti, Venecijos sėkmę ir sta- 
bilumą aiškino kaip jos santvarkos padarinį: 

dožai, Senatas ir Taryba galėjo būti nesun- 
kiai interpretuojami kaip klasikinis monar- 
chinių, aristokratinių ir demokratinių ele- 
mentų mišinys. Machiavelli, turėdamas 
omeny veikiau kunkuliuojančią Romą, o ne 
statinę Veneciją, teigė, jog dinaminėje siste- 
moje patricijų ir liaudies priešprieša fak- 
tiškai gali būti visumos stiprybės ir didy- 
bės pagrindas. 

1530 m. žlugus Florencijos respublikai 
respublikinės idėjos dviem šimtmečiams 
buvo nustumtos į Europos politinės min- 
ties pakraštį, nes dabar pirmiausia rūpėjo 
karaliaus ir valdinių santykiai. Per Angli- 
jos pilietinį karą HARRINGTONas parašė 
respublikonistinę utopiją Okeanija (1656), 
kurioje reiškė įsitikinimą institucinės san- 
daros pajėgumu garantuoti laisvę ir taikė 
klasikinį mišrios santvarkos modelį savo 
gyvenamojo meto analizei. Harringtono įta- 
ka iš dalies galima paaiškinti tą gana keis- 
tą pusinį respublikonizmą, būdingą XVIII a. 
anglų politinei minčiai. „Šalies partijos“ 
publicistai tuometinę politiką suvokė kla- 
sikinėmis sąvokomis: karalius parlamente 
jiems simbolizavo mišrią santvarką, savi- 
ninkai atitiko Romos piliečius, o dvaras ir 
jo prabanga, įgyta valstybės skolos būdu, 
jų požiūriu, pranašavo klasikinį išsigimi- 
mą, naikinantį visas laisvas valstybes. 
Amerikos revoliucionieriams ši interpreta- 
cija leido, — nepaisant tradicinės prielaidos, 
esą respublikinis valdymas tinka tik 
mažoms valstybėms, — respublikinę san- 
tvarką suvokti kaip savo problemų spren- 
dimą. 

Šis padėties pokytis buvo vienas iš bū- 
du, kuriuo respublikinė idėja transforma- 
vosi vykstant Prancūzijos ir Amerikos re- 
voliucijoms. Respublikonams nustojus 
mąstyti miesto-valstybės sąvokomis ir sie- 
kiant savivaldos visai tautai, tiesioginio pi- 
liečių dalyvavimo politiniame procese 
principas buvo pakeistas piliečių valios 
ATSTOVAVIMO idėja (tiesa, paradoksalu, 
tačiau taip atstovaujamiems Žmonėms 
buvo suteikta neribojamo suvereniteto ga- 
lia, į kurią anksčiau galėjo pretenduoti tik 

karaliai). Kitas svarbus pokytis buvo tai, kad 
klasikinį pesimizmą pakeitė modernusis 
optimizmas. Iki tol respublikos buvo laiko- 
mos retomis išimtimis įprastai monarchinei 
valdymo formai, nes jos esą sukuriamos tik 
esant itin palankioms aplinkybėms ir pa- 
prastai tik trumpai išsilaiko. Tačiau Ameri- 
kos sėkmė liudijo, jog respublika gali mesti 
sikinis respublikonizmas istoriją suvokė 
kaip ciklinį procesą, o jo paveldėtojai vado- 
vavosi tvirtu tikėjimu švietimo kuriama 
pažanga — tikėjimu, kuris (pavyzdžiui, To- 
mo PAINE’o atveju) kartu išreiškė nepasiti- 
kėjimą Bažnyčia ir karaliais. Šis tikėjimas 
buvo toks stiprus, kad jo nesugriovė net 
Prancūzijos revoliucijos nesėkmė. Tikra li- 
kimo ironija yra tai, kad pesimistas 
ROUSSEAU, tam tikra prasme paskutinis iš 
klasikinių respublikonų, tapo naujos pasau- 
lietinės religijos Saukliu — religijos, kuri vi- 
sas ateities viltis susiejo su suverenios tau- 
tos BENDRAJA VALIA. 

Kaip irjų klasikiniai pirmtakai, revoliu- 
cinės epochos respublikonai nesutarė dėl 
,dorybes” ir institucinės sistemos santyki- 
nės svarbos ginant laisvę. Prancūzų res- 
publikonizmas, sekdamas Rousseau, buvo 
daugiausia moralistinio pobūdžio. Robes- 
pieriere'ui ir Saint-Justui, kurie gražbyliau- 
dami apie dorybes ir pasiaukojimą savajai 
patrie suvokė save romėnų požiūriu, laisvė 
buvo pozityvus dalykas, kuris įgyjamas ko- 
lektyviniame, o ne individualiame gyveni- 
me. Net TOCOUEVILLE'is, pusamžiu vėliau 
šaltakraujiškai lygindamas klasikinius 
idealus su Amerikos realybe, pasinėrimą į 
privatų gyvenimą suvokė kaip grėsmę 
respublikinei laisvei, o visuomeniškumo 
dvasią, atsirandančią piliečiams dalyvau- 
jant politiniame procese, laikė atsvara 
šiam pavojui. 

Tačiau XVIII a. pabaigoje respubliko- 
nizmas jau galėjo įgyti labiau buržuazinių 
ir instrumentinių formų; vietoje herojinio 
patriotizmo pradedama labiau kliautis 
senąja STABDŽIŲ IR ATSVARŲ tradicija. 
Gindamas naująją Jungtinių Valstijų Kon- 

stituciją, grindžiamą daugiausia respubli- 
kine mišriojo valdymo teorija, MADISONas 
įrodinėjo, kad net piliečių vienybės siekis 
yra utopinė pastanga. Norint išvengti frak- 
cijų vaidų, kurie taip dažnai sugriaudavo 
respublikas, reikia sukurti tokias instituci- 
jas, kur priešingi interesai atsvertų ir neut- 
ralizuotų vienas kitą. Remdamasis pa- 
našiais argumentais ir dar mažiau dėmesio 
kreipdamas į pilietinių dorybių tradiciją 
BENTHAMas su savo sekėjais respubliką 
laikė praktiniu valdymo problemos spren- 
dimu. Savaime suprantamu dalyku laiky- 
dami politinį žmogaus savanaudiškumą, 
jie įrodinėjo, kad kiekviena neatskaitinga 
valdžia yra pavojinga, o gerą valdymą ga- 
lima bus sukurti tada, kai valdžia bus 
atstovauja. 

XIX a. respublikonizmas išliko kaip 
idealas kovojant su tradicinėmis monar- 
chijomis. XX a. jis praktiškai išnyko iš po- 
litinės darbotvarkės - iš dalies dėl to, kad 
neliko senojo stiliaus karalių, su kuriais 
reikėtų kovoti, bet taip pat ir dėl to, kad 
senoji laisvos respublikos idėja, numatanti 
viešųjų reikalų pirmenybę prieš piliečių 
privatų gyvenimą, neteko patrauklumo li- 
beralams, kurie laikėsi labiau negatyvios 
ir individualistinės laisvės sampratos. 
Tačiau naujausiais laikais klasikinio res- 
publikonizmo idealus ir ypač LAISVĖS 
kaip viešosios, o ne privačios veiklos idė- 
ja gaivino Hannah ARENDT. Be to, nau- 
jasis politikos tyrėjų pesimizmas ir jų pa- 
brėžiama politinės kultūros svarba 
palaikant laisvą viešąjį gyvenimą mena 
klasikines respublikonizmo temas: res- 
publikų trapumą ir viešųjų dorybių būti- 
nybę likimo vingiuose. MEC 

Revizionizmas. Terminas, vartojamas dau- 
giausia socialistinėje tradicijoje apibūdi- 
nant pažiūras tų, kurie mėgina keisti vy- 
raujančią ortodoksiją — paprastai didesnio 
jos nuosaikumo linkme. Terminą įvedė 
BERNSTEINo oponentai vokiečiai kritikuo- 
dami jį už tai, kad išsižadėjo kai kurių Mar- 
xo teiginių apie kapitalizmo raidą ir iš to 
padarė atitinkamas reformistines išvadas. 
LENINAS ir jo sekėjai (žr. SOVIETŲ KOMU- 
NIZMAS) šį terminą taikė individams ir par- 
tijoms, nukrypstančioms nuo bolševikų, o 
vėliau nuo Sovietų režimo politinės linijos. 
Vakarų socialistinėse partijose šiuo termi- 
nu buvo apibūdinami tie, kurie neigė ga- 
mybos priemonių nacionalizavimo būtiny- 
be. DLM 

Revoliucijos teorijos. Revoliucijos yra 
dramatiški politinės kaitos epizodai. Revo- 
liucija nėra atskiras įvykis, o sudėtingas 
procesas. Vykstant revoliucijai centrinė 
valdžia praranda pajėgumą reikšmingoje 
savo teritorijos dalyje vykdyti savo įstatymus. 

Įvairios grupės, tarp jų ir buvusi valdžia, 
kovoja tarpusavyje siekdamos įsitvirtinti 
centrinėje valdžioje; ši kova gali būti vi- 
suotinis pilietinis karas, greitas valsty- 
binis perversmas, ilgalaikė partizaninė ko- 
va. Oponentai mėgina kurti naujas politines 
(dažnai ir ekonomines) institucijas, pa- 
keičiančias senąsias. 

Šie trys revoliucijos aspektai — valsty- 
bės žlugimas, kova dėl centrinės valdžios 
ir naujų institucijų kūrimas — nėra atskiri 
ar nuosekliai vykstantys etapai. Kiekvienas 
aspektas daro įtakos kitiems. Valstybės žlu- 
gimas dėl valdžios bankroto ar karinio 
pralaimėjimo gali sukelti kovą dėl valdžios 
tarp skirtingų pretendentų; tokia įvykių rai- 
da buvo būdinga Anglijos, Prancūzijos ir 
Rusijos revoliucijoms. Kita vertus, kova dėl 
valdžios ir alternatyvių institucijų kūrimas 
gali sužlugdyti valstybę. Kovojantys dėl 
centrinės valdžios gali organizuoti savo 
šalininkus ir kurti naujas institucijas nedi- 
deliu mastu rengdamiesi ilgainiui mesti 
versti. Ši raida buvo būdinga Kinijos ir Ni- 
karagvos revoliucijoms. Tad valstybės Zlu- 
gimas, kova dėl centrinės valdžios ir naujų 
institucijų kūrimas sudaro revoliuciją, ne- 
lyg ataudai ir apmatai sudaro audinį arba 
atomai — molekulę: visumą sudaro sude- 
damųjų dalių sąveikaujantis derinys. 

Šie aspektai gali reikštis atskirai arba da- 
liniais junginiais: valstybės žlugimas be ko- 
vos dėl centrinės valdžios įvyksta per at- 
siskyrimo sąjūdžius, valstiečių sukilimus 
ir miestų riaušes; valstybės žlugimas ir ko- 
va dėl valdžios be mėginimų kurti naujas 
institucijas įvyksta per dinastinius pilieti- 
nius karus (pavyzdys gali būti Rožių ka- 
ras); kova dėl valdžios ir institucijų kūri- 
mas vyksta per valstybinius perversmus ir 
elito reformistinius sąjūdžius. Nuo kitų po- 
litinės prievartos formų revoliuciją skiria 
visų trijų aspektų derinys. 

Revoliucijos teorijos mėgina paaiškinti, 
kodėl tam tikru laiku ir tam tikroje vietoje 
įvyko revoliucija, siekia nustatyti veiksnius, 
lėmusius jos ypatingą kovos pobūdį ir re- 

zultatą. Dėl revoliucijos kompleksiškumo 
toks paaiškinimas visada yra gana sudė- 
tingas. Nagrinėdami istorines revoliucijas 
teoretikai dažnai nesutaria dėl revoliucijos 
pradžios ar pabaigos datų ir net dėl to, ku- 
rie istoriniai įvykiai laikytini „tikromis“ re- 
voliucijomis. Teoretikai ginčijasi ir dėl to, 
kurie revoliucijos aspektai laikytini esmi- 
niais, tad nesutaria dėl aiškinimo objekto. 
Todėl dauguma „revoliucijos teorijų“ fak- 
tiškai yra dalinės teorijos: mėginama pir- 
miausia paaiškinti ar valstybės žlugimą, ar 
naujų institucijų atsiradimą arba mėgina- 
ma nustatyti dėl valdžios kovojančių gru- 
pių ypatybes. 

PLATONAS aiškino, jog bet kuri valdžia 
neišvengiamai pereina tam tikrą kaitos cik- 
lą: aristokratiją keičia demokratija ir galiau- 
siai tironija. ARISTOTELIS jam prieštaravo 
teigdamas, jog valdžios keitimosi priežas- 
tys yra labai įvairios. Tiesa esanti maždaug 
per vidurį — revoliucijų priežastys skirtin- 
gos ir nėra visiškai vienodų revoliucijų, 
tačiau tam tikra bendra įvykių raida ir 
priežastinės priklausomybės schema nuo- 
lat pasikartoja. 

Tačiau po Aristotelio diskusijos dėl re- 
voliucijos priežasčių nutrūko dviem tūks- 
tančiams metų. Nuo Romos laikų iki pat 
XVIII a. revoliucijų teorijai rūpėjo ne ko- 
dėl, o kada revoliucijos įvyksta ir ar jos pa- 
teisinamos. Livijaus Romos istorija, Romos 
respublikos atsiradimą traktavusi kaip mo- 
ralitė dramą, kurioje dori romėnai galiau- 
siai nušalina tironiškus Tarkvino karalius, 
ištisam tūkstantmečiui nustatė diskusijų re- 
voliucijos tema toną. POLIBIJAS „revoliu- 
cijos“ idėją suprato kaip daiktų sudėlioji- 
mą iš naujo jiems derama tvarka - tironija 
yra iškrypimas, kurį revoliucija atitaiso at- 
kurdama teisingą ir deramai tvarkomą vi- 
suomenę. Viduramžiais tokie politiniai teo- 
retikai kaip Mikalojus Kuzietis svarstė 
klausimą, ar, jei manytume, kad karaliai yra 
Dievo patikėtiniai žemėje, valdiniai gali 
teisėtai sukilti prieš karalių, ir padarė išva- 
dą, kad sukilimas pateisinamas tik tada, 
kai monarchai praranda tokį pasitikėjimą. 

XVII a. LOCKE’as įrodinėjo, jog karaliai at- 
sakingi ne tik Dievui, bet ir savo valdiniams; 
sukilimas pateisinamas, jei karalius negi- 
na savo valdinių teisių. Kai anglai kara- 
liaus Jokūbo II nušalinimą 1688 m. pavadi- 
no Šlovingąja revoliucija arba kai 
šimtmečiu vėliau Šiaurės Amerikos kolo- 
nistai savo karą dėl nepriklausomybės va- 
dino Amerikos revoliucija, abiem atvejais 
tas žodis vis dar buvo vartojamas Polibijo 
prasme: revoliucija kaip atkūrimas deramos 
politinės tvarkos, kurią buvo suardes tiro- 
nas. BURKE'as įrodinėjo, jog Prancūzijos re- 
voliucija buvo neteisėta, nes monarchas bu- 
vo ne tironas, o teisėtai nuversta gali būti 
tik tironiška valdžia. 

Kai kurie politiniai teoretikai manė, kad 
visos revoliucijos neteisėtos: HOBBESas 
aiškino, jog revoliucijos chaosas ir kraujo 
praliejimas yra blogiau už Ziauriausiq tiro- 
niją. BODINas ir FILMERis manė, jog kara- 
liaus valdžia valdinių atžvilgiu kyla iš Die- 
vo, kaip ir tėvo valdžia vaikams, tad yra 
absoliuti ir neatšaukiama. MACHIAVELLI, 
mąstydamas pragmatiškai, revoliuciją suvo- 
kė kaip riziką, kurią pagrįstai užsitraukia 
silpni ir tironiški valdovai; jis aiškino, kad 
monarchas gali išsilaikyti valdžioje, jei 
išvengia lemtingo šių dviejų ydų derinio. 

Per Prancūzijos revoliuciją „revoliucija“ 
įgijo naują prasmę. Užuot vaizdavęsi, kad 
savo veiksmais siekia pašalinti laikiną 
iškrypimą ir atkurti tradicinę tvarką, Pran- 
cūzijos revoliucijos vadai siekė diskredituo- 
ti visą anciėn rėgime ir sukurti politines bei 
socialines institucijas, kurios atvertų kelią 
naujai epochai. Taigi nuo 1789 metų „re- 
voliucijos“ sąvoka jau reiškia ne vien pasi- 
priešinimą tironijai, bet ir visiškai naujos 
visuomeninės tvarkos sukūrimo pastangą. 

Senesniųjų socialinės organizacijos 
formų nuosmukio ir jų keitimo problema 
vyrauja dviejų įtakingiausių XIX a. revo- 
liucijos teoretikų — MARXo ir TOCQUE- 
VILLE'io mąstysenoje. Marxas (kartu su sa- 
vo bendražygiu ENGELSu) Europos raidą 
nuo viduramžių aiškino kaip besi- 
keičiančių gamybos būdų - feodalinio, ka- 


REVOLIUCIJOS TEORIJOS 


pitalistinio ir ateityje socialistinio — pažan- 
gos procesą. Jie postulavo, kad perėjimas 
nuo vieno prie kito gamybos būdo nebuvo — 
ir negalėtų būti — taikus, nes feodalizmo ir 
kapitalizmo sąlygomis vyrauja vienos kla- 
sės viešpatavimo santykiai. Viešpataujan- 
ti klasė turi būti nušalinta revoliuciniu 
būdu, kad galima būtų pereiti prie pažan- 
gesnio gamybos būdo. 1789 m. Prancūzi- 
jos revoliucija buvusi pavyzdinė revoliuci- 
ja, kuri siekė nuversti privilegijuotą 
feodalinę aristokratiją ir atverti kelią kapi- 
talizmui. Tačiau, pasak Marxo ir Engelso, 
konfliktas kils iš naujo, nes nuvertus aris- 
tokratiją naujos politinės laisvės ir ekono- 
minė nauda atiteko profesionalų ir versli- 
ninkų klasei — buržuazijai — įsivyravusiai 
naujoje kapitalistinėje visuomenėje: Pran- 
cūzijos revoliucija buvo iš esmės buržuazi- 
nė. Norint technologinės pažangos vaisius 
paskleisti visai visuomenei, reikia darbi- 
ninkų klasės revoliucijos. Ši darbininkų 
revoliucija įvyks tada, kai kapitalizmas ga- 
lutinai subręs ir kai kapitalistinis darbinin- 
kų išnaudojimas bus toks nepakeliamas, jog 
maištui neliks jokios kitos alternatyvos. 
Darbininkams perėmus į savo rankas ga- 
mybos priemonių kontrolę darbas bus or- 
ganizuojamas egalitarinių bendruomenių, 
komunų, funkcionavimo principais; vals- 
tybė, kurios svarbiausia paskirtis kapita- 
lizmo sąlygomis yra buržuazijos interesų 
gynimas, galiausiai „atmirs“. Pagrindinės 
šios koncepcijos prielaidos — kad revoliu- 
cija yra būtinas kaitos veiksnys ir kad tokia 
kaita veda į didesnę laisvę - išreiškė įsitiki- 
nimą, jog revoliucijos prisideda prie pažan- 
gos ir gerovės. 

Marxas buvo profesionalus filosofas, o 
Tocqueville’is — valstybės tarnautojas. Toc- 
queville’is taip pat buvo jsitikines, kad is- 
torinė tendencija didesnės lygybės link yra 
neišvengiama, tačiau jo išvados buvo vi- 
siškai kitokios. Jis pripažino, jog Prancūzi- 
jos revoliucija sunaikino senosios aristok- 
ratijos galią ir visą teisinę sistemą, susijusią 
su feodaline visuomene. Tačiau Marxas ir 
Engelsas feodalizmo pralaimėjimą laikė 

naujosios klasės — buržuazijos — triumfu, po 
kurio bus socialistinės revoliucijos triumfas, 
o Tocgueville'is šioje raidoje įžvelgė cen- 
tralizuotos valstybės triumfą. Tocguevil- 
le'io įsitikinimu, Prancūzijos revoliucija, 
panaikinusi visas klasines privilegijas ir 
padariusi visus žmones lygius prieš įsta- 
tymą, kartu pašalino visas kliūtis valsty- 
bės galių plėtrai. Iki revoliucijos šalia vals- 
tybės egzistavo galingos privilegijuotos 
grupės; po revoliucijos išliko tik valstybė, 
visas galias perėmusi į savo rankas. Mar- 
xas davė pradžią tai minties tradicijai, kuri 
revoliuciją suvokia kaip pažangos ir dides- 
nės gerovės veiksnį, o Tocgueville'is zadi- 
no budrumą pabrėždamas, jog revoliucijos 
dažniausiai tik sustiprina, o ne susilpnina 
valstybės galią. 

XIX a. pabaigoje-XX a. pradžioje teore- 
tikų dėmesį pradėjo traukti ne tiek institu- 
cinė kaita per se, kiek psichologinės ten- 
dencijos, kurios teikia paskatų smurtui ir 
politinei kaitai. DURKHEIMas įrodinėjo, 
kad šiuolaikinei visuomenei tampant vis 
sudėtingesnei individai vis labiau izoliuo- 
jami; prarasdami tradicines gaires jie yra 
labiau linkę pasiduoti nenuspėjamiems ir 
smurtiniams veiksmams. Le Bonas, 
kruopščiai nagrinėjęs revoliucinių minių 
elgseną, revoliucinį smurtą siejo su masių 
dezorientacija ir iracionalumu. FREUDas 
irgi įrodinėjo, kad revoliucinės minios el- 
giasi iracionaliai: siekdamos atsikratyti vi- 
dinio bejėgiškumo ir nepasitenkinimo 
jausmo jos glaudžiasi prie lyderio ir aklai 
seka paskui jį. WEBERis politinę istoriją 
traktavo kaip svyravimą tarp valstybių 
tendencijos tapti labiau racionalizuotomis 
bei biurokratizuotomis ir periodiškai išky- 
lančių charizmatinių lyderių, pateikiančių 
naujų visuomenės vizijų, patraukiančių 
savo pusėn mases ir mėginančių kurti nau- 
jas institucijas. Beveik per visą istoriją ka- 
raliai ir imperatoriai, kuriems pritrūkda- 
vo ryžto kare ar susidūrus su ekonominės 
kaitos problemomis, būdavo nuverčiami 
charizmatinių lyderių, žadančių įvesti 
naują tvarką. Tačiau Weberis pažymi, kad 

šiuolaikinė valdžia derina viską apiman- 
tį biurokratizavimą su sparčiai tobulė- 
jančia moksline komunikacijos priemonių 
ir gamybos technologija. Kaip ir Tocgue- 
ville'is, Weberis baiminosi, kad istorijos 
raida neišvengiamai veda į nepajudina- 
mą biurokratinę valstybę, kuri individus 
uždaro į biurokratinės valdžios „geležinį 
narvą“. 

1917 m. Rusijoje įvykus socialistinei re- 
voliucijai diskusijos kontekstas vėl pasikei- 
tė. Tai, kad socialistinė revoliucija įvyko 
Rusijoje - santykinai atsilikusioje šalyje, ku- 
rioje kapitalizmas žengė tik pirmuosius 
istorijos sampratai. Todėl teoretikai ėmėsi 
iš naujo tirti didžiąsias revoliucijas - Ang- 
lijos, Amerikos, Prancūzijos ir dabar Rusi- 
jos - mėgindami atrasti naujų dėsningumų. 
Brintonas, Edwardsas ir Pettee pateikė re- 
voliucijų „natūraliosios istorijos“ teoriją, 
kuri mėgino, iš dalies sėkmingai, nustatyti 
tam tikrus revoliucinės raidos dėsningu- 
mus. Jie ištyrė, kad senojo režimo tarnai 
paprastai būna ne akli ir užsispyrę konser- 
vatoriai, bet ryžtingi reformatoriai, suvo- 
kiantys savo problemas ir mėginantys jas 
spręsti. Deja, jų reformos dažniausiai ska- 
tindavo reikalauti dar radikalesnių pokyčių 
ir silpninti centrinės valdžios kontrolę. Be 
to, jie nustatė, kad svarbiausi revoliuciniai 
pokyčiai įvykdavo ne senojo režimo žlugi- 
mo metais. Vietoje Marxo naujos „klasės“, 
siekiančios reformų, opozicija senajam 
režimui buvo padalyta į „nuosaikiuosius“ 
ir „radikalus“. Tik tada, kai nuosaikieji, 
negebėdami susidoroti su problemomis, 
paveldėtomis iš senojo režimo, nusileidžia 
radikalams, įvyksta prievartinė visuome- 
nės pertvarka. 

Revoliucijų „natūraliosios istorijos“ 
teorijos pravertė aiškinant sudėtingus vals- 
tybių žlugimo, kovų dėl valdžios ir institu- 
cijų kūrimo procesus. Tačiau jos nedaug ką 
galėjo pasakyti apie revoliucijų priežastis. 
Tačiau revoliucijų protrūkis po Antrojo pa- 
saulinio karo paskatino mokslininkus iš 
naujo aiškinti revoliucijų priežastis. 

Dauguma tokių aiškinimų buvo varia- 
cijos Durkheimo tema: modernizacija su- 
kelia masių dezorientaciją ir nepasitenkini- 
mą. Daviesas, Gurras ir Feierabendai 
įrodinėjo, jog modernizacija, sparčiai skleis- 
dama švietimą ir komunikacijos priemones, 
žadina lūkesčius, pranokstančius materialią 
pažangą, o tai sukelia nusivylimą ir agresy- 
vumą. Smelseris ir Johnsonas įrodinėjo, kad 
ne tik individų lūkesčiai, bet ir visuomeni- 
nių — politinių, ekonominių, švietimo, kul- 
tūros — institucijų koordinacija pakriko kai 
kuriems sektoriams modernizuojantis 
sparčiau už kitus. Huntingtonas pateikė 
mintį, jog švietimas ir kultūrinė kaita skati- 
na žmonių norą dalyvauti politiniame pro- 
cese, todėl revoliucijos įvyksta tada, kai ma- 
sės, neturėdamos teisėtų dalyvavimo 
politiniame procese būdų, tokių kaip balsa- 
vimas, smurtinėmis priemonėmis reiškia sa- 
vo norą būti išgirstos ir išklausytos. 

Šios teorijos buvo gana įtakingos, tačiau 
netrukus sulaukė modifikacijų. Tilly atkrei- 
pė dėmesį į tai, jog neorganizuoti ir bejė- 
giai individai, kad ir labiausiai nepatenkinti, 
vargiai pradėtų maištauti. Pabrėždamas ko- 
vą dėl valdžios kaip skiriamąjį revoliucijų 
bruožą Tilly įrodinėjo, kad revoliucijos ti- 
kėtinos tik ten, kur atsiranda alternatyvūs 
pretendentai į valdžią, disponuojantys pa- 
kankamais ištekliais, kuriais galėtų svariai 
paremti savo pretenzijas. Modernizacija 
gali skatinti revoliuciją, tačiau tik perskirs- 
tydama išteklius ir sukurdama naujas į 
valdžią pretenduojančias grupes, o ne su- 
keldama difuzinį individų nepasitenkini- 
mą. Moore'as visiškai apvertė patį klausi- 
mą atlikdamas lyginamąjį modernizacijos 
tyrimą, kuriuo parodė, kad modernizacija 
nėra vienas vieningas procesas: skirtingos 
šalys mėgina modernizuotis skirtingais bū- 
dais. Moderniosioms valstybėms priskirti- 
nos demokratinės, fašistinės ir komunisti- 
nės valstybės; kiekvienas valstybės tipas 
nuėjo specifinį modernizacijos kelią ir tu- 
rėjo tam tikrą revoliucijos patirtį, priklau- 
somą nuo jo ikimodernios klasinės struk- 
tūros bei politinės organizacijos. Skocpol 

atkreipė dėmesį į tai, kad revoliucijos 
dažnai kildavo ne dėl revoliucinių są- 
jūdžių, organizuotų nepatenkintų grupių, 
bet prasidėdavo netikėtai, kai valstybės 
žlugdavo dėl patirtos karinės nesėkmės ar- 
ba finansinės krizės. Modernizacijos teore- 
tikai mažai domėjosi problemomis, su ku- 
riomis valstybės susidurdavo kilus 
tarptautiniams konfliktams, arba tuo, kaip 
valstybės su skirtingomis valdymo formo- 
mis ir ekonominio išsivystymo lygiu rea- 
guodavo į tokius konfliktus. Tačiau šie 
klausimai yra neabejotinai svarbūs. 

Skocpol darbuose pateikiama viena 
reikšmingiausių šiuolaikinių revoliucijos 
teorijų. Jos „sociostruktūrinėje“ teorijoje 
daugiausia kalbama apie tai, kaip skirtin- 
gos politinės ir socialinės institucijos daro 
įtaką valstybių pajėgumui dorotis su tarp- 
tautiniais konfliktais. Lygindama Prancū- 
zijos, Rusijos ir Kinijos revoliucijas ji 
pažymi, kad kiekviena iš jų įvyko tada, kai 
valstybė susidūrė su spaudimu, kilusiu dėl 
karo su labiau išsivysčiusiomis kapitalis- 
tinėmis valstybėmis. Skocpol taip pat 
pažymi, kad kiekvienoje iš šių šalių buvo 
tam tikras struktūrinių trūkumų derinys, 
ribojęs valstybės pajėgumą atlaikyti tarp- 
tautinį spaudimą ir kurstęs revoliucinių kri- 
zių potencialą: silpnas žemės ūkis, nepajė- 
giantis išlaikyti reikiamo galingumo karines 
pajėgas (Rusija); autonominis elitas, gebė- 
jęs blokuoti mėginimus didinti mokesčius 
arba kelti valdymo aparato efektyvumą 
(Prancūzija ir Kinija); arba autonominės 
valstiečių bendruomenės, galėjusios lengvai 
organizuotis prieš žemvaldžius susilpnėjus 
centrinei valdžiai (Prancūzija ir Rusija). Eko- 
nomiškai pajėgesnių valstybių karinis spau- 
dimas, struktūrinis valstybės veiksmų ribo- 
tumas, kaimo autonomija, sudaranti sąlygas 
sėkmingiems valstietijos sukilimams - toks 
derinys sukeldavo revoliucijas. 

Vėliau revoliucijos teorija buvo labai 
įvairiai papildyta: toliau glaustai aptarsi- 
me svarbiausius šiuolaikinius darbus (išsa- 
mią jų bibliografiją pateikia Goldstone'as 
ir Gurras). 

Skocpol teorija sulaukė kritikos. Gugleris, 
Bonnellas ir Dixas įrodinėjo, kad Skocpol rei- 
kiamai neįvertina miesto darbininkų vaid- 
mens revoliucijose. Eisenstadtas, Arjoman- 
das ir Sewellas pabrėžė, jog kultūriniai 
veiksniai, į kuriuos Skocpol nekreipia dė- 
mesio, atlieka svarbų vaidmenį apibrėžiant 
revoliucines galimybes. Goldstone'as įro- 
dinėjo, kad Skocpol teoriją turi papildyti il- 
galaikės ekonominės ir demografinės dina- 
mikos analizė. Jis pažymėjo, kad nors 
tarptautinis karinis spaudimas buvo beveik 
nuolatinis veiksnys Europos politikoje 
1500-1850 m., revoliucijos tuo laikotar- 
piu įvyko dviem pagrindinėmis bangomis — 
nuo 1550 iki 1650 m. ir nuo 1750 iki 1850 m. 
Pažymėdamas, kad per abu tuos laikotar- 
pius sparčiai gausėjo gyventojų, Goldsto- 
ne'as teikė mintį, jog tankiai apgyvendin- 
tose priešindustrinėse valstybėse spartus 
gyventojų skaičiaus augimas gali turėti nei- 
giamos įtakos kainų stabilumui, valstybės 
finansams, elito sandarai ir gyventojų pra- 
gyvenimo lygiui. Šių padarinių visuma ga- 
li trukdyti valdyti valstybę, paaštrinti kon- 
fliktus tarp grupių, konkuruojančių dėl 
valdžios ir aukštesnio statuso, ir kartu taip 
padidinti riziką, kad rutininiai karai arba 
vidaus konfliktai galėtų sukelti revoliuci- 
nes krizes. 

Šiuolaikiniuose revoliucijos teorijos 
darbuose nagrinėjamos ir konkretesnės 
problemos, imamasi istorinių bei lygina- 
mųjų studijų. Goldfrankas naudojosi Skoc- 
pol struktūriniu modeliu aiškindamas 
Meksikos revoliucijos ištakas; Abrahamia- 
nas, pasitelkęs panašų modelį, nagrinėjo Ira- 
no revoliuciją. Trimberger išplėtė struktū- 
rinę revoliucijų teoriją taip, kad ji apimtų 
„revoliucijos iš viršaus“ atvejus: ji pažymi, 
kad Japonija 1868 m. ir Turkija 1921 m. pa- 
tyrė valstybės žlugimą, naujų institucijų 
kūrimąsi, tačiau konfliktas dėl valdžios bu- 
vo santykinai trumpas ir pasireiškė dau- 
giausia tik elito vidaus konfliktu. Ji aiški- 
na, kad tokio pobūdžio elitinės revoliucijos 
kilo tose valstybėse, kurios patyrė labiau 
išsivysčiusių užsienio valstybių spaudimą, 

tačiau neturėjo tų struktūrinių ydų, kurias 
išskiria Skocpol; veikiau jos turėjo profesio- 
nalų biurokratinį elitą, pasiaukojusį vals- 
tybės tarnybai ir ganėtinai lankstų, kad vei- 
kiamas išorinio spaudimo gebėtų 
pertvarkyti savo institucijas. Wolfas, Pai- 
ge'as, Migdalas, Scottas ir Popkinas disku- 
tavo dėl veiksnių, kurie lemia valstietijos 
dalyvavimą revoliucijose: Scottas pabrėžė 
bendros valstietiškos kultūros svarbą, Pai- 
ge'as — ekonominius žemės darbininkų ir 
žemvaldžių santykius, Migdalas ir Wolfas — 
kapitalistinio verslo skverbimąsi į kaimą ir 
gyventojų skaičiaus didėjimą, Popkinas — 
valstiečių mėginimus įgyti pranašumą prieš 
savo bendrakaimiečius. Be abejo, visi šie 
veiksniai turėjo įtakos valstiečių elgsenai, 
tačiau santykinė jų reikšmė tam tikrose si- 
tuacijose liko neišsiaiškinta. Tačiau, atrodo, 
paaiškėjo vienas dalykas: komunistinių są- 
jūdžių populiarumą valstietijos sluoksniuo- 
se paaiškina ne ypatingas komunistinės 
ideologijos patrauklumas, o tai, kad komu- 
nistų partijos buvo jautresnės valstietijos 
idealams, lankstesnės ir nuoseklesnės orga- 
nizuodamos valstietiją nei ikikomunistinė 
valdžia. Rudė, tyrinėjęs policijos pranešimus 
apie revoliucines minias, priėjo prie išvados, 
kad tai buvo ne iracionalios Le Bono minios; 
jas veikiau sudarė solidūs darbininkai bei 
amatininkai, siekiantys apginti savo ekono- 
minius interesus. Kitos darbininkų sąjūdžių 
studijos, atliktos Traugotto, Calhouno ir 
Aminzade’s, parodė, kokiu būdu revoliuci- 
niai sąjūdžiai pasinaudodavo darbininkų 
pastangomis apginti savo tradicines teises. 
Rejai ir Phillipsas, tyrę revoliucinius lyde- 
rius, įrodinėjo, kad šie paprastai nebuvo 
charizmatinės figūros ir ne jie sukeldavo re- 
voliucijas; veikiau revoliucinės situacijos — 
valstybės žlugimas ir kovos dėl valdžios — 
atvėrė galimybes individams, kurie šiaip jau 
būtų laikęsi tradicinių profesijų, imtis revo- 
liucinių vaidmenų. 

Revoliucijos teoretikai vis labiau domi- 
si ilgalaikiais revoliucijų padariniais. 
ARENDT įrodinėjo, kad „tikromis“ revoliu- 
cijomis laikytini tik tie įvykiai, kurie veda į 

liberalią demokratiją, o dabar vyrauja su- 
tarimas, jog revoliucijų rezultatai gali būti 
labai įvairūs. Skocpol, Ecksteinas, Walto- 
nas ir Tardanico nustatė tam tikrą aibę 
veiksnių, darančių poveikį rezultatui. Jų 
požiūriu, socialistinės valdžios atsiradi- 
mas labiausiai tikėtinas tais atvejais, kai 
ekonominiai ištekliai sukaupti keliuose 
centruose, kuriuose yra daug kapitalo, kai 
masių mobilizavimas pasiekia aukštą ly- 
gi ir kai išorinis kapitalistinių šalių spau- 
dimas yra santykinai nedidelis; kapitalis- 
tinė valdžia labiau tikėtina priešingu 
atveju. Tačiau, kaip įrodinėja Kelley ir Klei- 
nas, nei socialistinės, nei kapitalistinės re- 
voliucijos negeba smarkiai sumažinti pa- 
jamų ar galimybių nelygybės, nebent tik 
labai trumpam. Socialinės stratifikacijos 
tendencijos stipriai reiškiasi visose Zmo- 
nių visuomenėse, net tose, kurios turi re- 
voliucijų patirties. 

Dabartinės revoliucijos teorijos pa- 
brėžia įvairovę. Nagrinėdamos įvairius re- 
voliucijų atvejus ir aprėpdamos daugelį 
problemų jos naudojasi daugiapriežasti- 
niais, polimorfiniais aiškinimo modeliais. 
Revoliucinių konflikty ir jų padarinių va- 
riantiškumą jos aiškina apeliuodamos į 
karinio spaudimo skirtingumus, į elitų ir 
valstietijos autonomijos laipsnio netolygu- 
mus, į valstybių išteklių nevienodumą, į 
ilgalaikius ekonominius ir demografinius 
poslinkius ir į valstybių, konkuruojančių 
tarpautinėje ekonomikoje, išsivystymo 
skirtingumus. JAG 

Ricardo David (1772-1823) - britų ekono- 
mistas. Ricardas pateikė sisteminį KLASI- 
KINĖS POLITINĖS EKONOMIJOS principų 
išdėstymą savo veikale Politinės ekonomijos 
ir apmokestinimo principai (Principles of Poli- 
tical Economy and Taxation; 1817), kuriuo 
rėmėsi ir kapitalizmo gynėjai, ir jo kritikai, 
tarpjų MARXas ir vadinamieji „rikardiškieji 
socialistai“. 


Rikardiškieji socialistai — grupė radikalių 
autorių, kurie 1820-1830 m. teikė mintį, kad 
kapitalistinėje sistemoje iš darbininkų netei- 
sėtai nusavinama tai (dalis to), kas jiems tei- 
sėtai priklauso. Kadangi patys „rikardiškieji 
socialistai“ savęs nevadino šiuo vardu, ky- 
la abejonių dėl termino adekvatumo. Nesu- 
tariama dėl atsakymo į tris tarpusavyje su- 
sijusius klausimus. Pirma, kas priskirtinas 
šiai grupei? Antra, kuria prasme jie yra „ri- 
kardininkai“? Trečia, ar jie buvo socialistai, 
ir jeigu taip, tai kuria SOCIALIZMO prasme? 

Terminas kilo iš E. Lowenthalio 1911 m. 
parašytos knygos pavadinimo. Tiesioginis 
Lowenthalio šaltinis buvo H. S. Foxwello 
1899 m. įvadas į Antono Mengerio veikalą 
Teisė į visą darbo produktą (The Right to the 
Whole Produce of Labour). Termino vartoji- 
mas buvo kildinamas būtent iš šių dviejų 
šaltinių, tačiau Noelis Thompsonas aptiko 
ankstesnį jo vartojimo atvejį vienoje kny- 
goje apie Malthusą, parašytoje 1895 m. 
Ankstyvasis termino vartojimas buvo 


RIKARDIŠKIEJI SOCIALISTAI 


grindžiamas įsitikinimu, jog kai kurie au- 
toriai, remdamiesi RICARDO politinės eko- 
nomijos (žr. KLASIKINĖ POLITINĖ 
EKONOMIJA) idėjomis, ypač tomis, kurios 
susijusios su vertės nustatymo klausimu, 
kritikuoja kapitalizmą ir gina darbo klasių 
interesus. Matyt, kaip tik ši antikapitalisti- 
nė jų nuostata buvo dingstis juos pavadinti 
socialistais, o ši jų idėjų kilmė leido taikyti 
jiems epitetą „rikardiškieji“. 

Tačiau naujesni tyrimai tik sustiprina 
čia paminėtas abejones. Pirma, grupės na- 
rystė negali būti apibrėžiama pagal pačių 
prisiimtą pavadinimą, nes šis terminas bu- 
vo vartojamas ne jų pačių, bet vėlesnių is- 
torikų. Daugybė įvairių autorių kritikavo 
savo meto ekonominę tvarką, ypač jos pa- 
darinius dirbančių žmonių klasėms. Kaip 
pažymėjo MARXas Filosofijos skurde (1847), 
tokių kritikų sąrašas būtų labai ilgas. Tad 
papildomas filtras, kuriuo naudojasi 
Thompsonas, - tų autorių analizės rafinuo- 
tumo lygis. Remdamasis šiuo kriterijumi, 
Thompsonas mano, kad grupei priskirtini 
keturi autoriai: Johnas Bray, Johnas Gray, 
Williamas Thompsonas ir Thomas Hodg- 
skinas. Šis ketvertas išties paprastai laiko- 
mas grupės branduoliu. Tiesa, Burkittas sa- 
vo studijoje apie radikalią politinę 
ekonomiją į šią grupę įtraukia ir Piercy Ra- 
venstone'ą kaip vieną iškiliausių rikar- 
diškųjų socialistų, o ENGELSas, kalbėda- 
mas apie Filosofijos skurdą minėjo gausią 
literatūrą, 


kuri dvidešimtaisiais metais pakreipė Ri- 
kardo vertės ir pridedamosios vertės 
teoriją proletariato interesais prieš kapi- 
talistinę gamybą, mušė buržuaziją jos 
pačios ginklu. Visas Oveno komunizmas, 
kiek jis stojo į ekonominę polemiką, 
remiasi Rikardo. Bet greta jo buvo dar 
ištisa eilė rašytojų, iš kurių Marksas jau 
1847 m. polemikoje prieš Prudoną [...] 
pateikia tik kai kuriuos: Edmondsą, 
Tompsoną, Hodskiną ir t. t. (Kapitalas, 
pratarmė, II t., p. 11). 

Burkittas, remdamasis Ricardo įtakos 
kriterijumi, į šią grupę įtraukia ir Marxą, o 
Thompsonas įrodinėja, jog vienintelis rikar- 
diškojo socializmo atstovas yra Marxas. 
Taip yra todėl, kad Marxas, kitaip nei mi- 
nėtieji autoriai, rėmėsi ne Adamo SMITHO, 
bet Ricardo vertės analize. O tai susiję su 
antrąja problema: kurie iš šių autorių adap- 
tavo Ricardo doktrinas arba adaptavosi 
prie šių doktrinų? Jei kalbėtume apie 
IŠNAUDOJIMO teorijas, kurias jie teikė (pa- 
tys nevartodami šio termino), tai turimi 
duomenys patvirtina Douglaso ir Thomp- 
sono tezę, kad juos tiksliau būtų vadinti 
„Adamo Smitho socialistais“. Jie pabrėžė, 
kad Adamo Smitho pateiktas ankstyvosios 
visuomenės modelis, pagal kurį gėrybės 
mainomos pagal į jas įdėto darbo kiekį, tu- 
ri būti taikomas ir šiuolaikinei visuomenei — 
nors jiems ir nebuvo visiškai aišku, kokiu 
būdu tas modelis galėtų būti praktiškai rea- 
lizuotas. Kai kurie iš jų ypač kritikavo tas 
pažiūras, kurios anot ju, priskirtinos Ricar- 
do. Netjei XIX a. istorikai tuos autorius sie- 
jo su Ricardo dėl to, kad šis buvo ryškus 
DARBINĖS VERTĖS TEORIJOS atstovas, jie pa- 
tys save siejo pirmiausia su Smithu. 

Net identifikavus svarbiausius grupės 
narius — pagal jų iškilumo arba analizės 
nuodugnumo kriterijus, — vis vien išlieka 
abejonių dėljų rikardiškumo. Tačiau lygiai 
taip pat išlieka abejonių dėl jų socializmo. 
W. Starkas supriešina Thomaso Hodgski- 
no egalitarinį liberalizmą su Williamo 
Thompsono libertariu komunizmu. Nors 
abu kritiškai vertino savo gyvenamojo me- 
to ekonominę sistemą, Hodgskinas pabrėžė 
rinkos ir nuosavybės teisių tobulinimo bū- 
tinybę: jis nesiekė panaikinti privačią ga- 
mybos priemonių nuosavybę, išskyrus at- 
vejus, kai kapitalas priklauso asmenims, 
kurie jo nesukūrė arba nenaudoja. Tuo tar- 
pu Thompsonas vylėsi, kad ateityje susi- 
kurs bendruomenės, kuriose bus panaikinti 
mainų santykiai. Gali būti, kad sutelkus dė- 
mesį į tai, kas šiuos autorius vienijo kaip 
identifikuojamą grupę, buvo nepastebėta, 
kas juos skiria. 

Kai kurių tyrėjų įsitikinimu, šių autorių 
įtaka visuomenės nuomonei truko ne ilgiau 
nei iki ketvirtojo XIX a. dešimtmečio vidu- 
rio. Vis dėlto jie išlieka svarbūs politinės 
ekonomijos istorikams ir politiniams teore- 
tikams dėl to, kad mėgino darbininkijos var- 
gų priežasties ieškoti pirmiausia ekonomi- 
nėje sistemoje (nors Hodgskinas galiausiai 
kaltino politinę sistemą, apibrėžiančią to- 
kias nuosavybės teises, kurios žeidžia pri- 
gimtinę teisę į nuosavybę). Nors nei indivi- 
dualiai, nei kolektyviai jie nesukūrė 
nuoseklios išnaudojimo teorijos, problemos, 
su kuriomis jie susidūrė, ir išeitys, kurias 
jie siūlė, yra gana pamokantys dalykai. Tam 
tikrais požiūriais šiuolaikinis RINKOS 
SOCIALIZMAS mėgina užglaistyti jų idėjų 
spragas. AWR 

Rinkos socializmas — SOCIALIZMO atmai- 
na, mėginanti derinti visuomeninę gamybos 
priemonių nuosavybę su plačiu rinkos 


ROMANTIZMAS 


mechanizmų naudojimu ekonomikoje - pa- 
vyzdžiui, telkiant gamybą autonominiuose 
ir tarpusavyje konkuruojančiuose darbinin- 
kų kooperatyvuose. Tikimasi, kad paskirs- 
tomieji ir demokratiniai socializmo tikslai 
gali būti pasiekti naudojant veiksmingumą 
skatinančias rinkos konkurencijos priemo- 
nes. DLM 

Romantizmas. Plačiai traktuojant sąvokinę 
romantinio mąstymo struktūrą ir jo istori- 
nes ištakas „romantizmą“ galima apibrėžti 
kaip įsitikinimą, jog menas turi esminę 
reikšmę Žmogaus gyvenimui ir kad jis atlie- 
ka paradigminę funkciją aiškinant visus kul- 
tūrinius bei socialinius reiškinius. Šios nau- 
jos meno ir meninės kūrybos reikšmės idėjos 
iš pradžių atsirado kaip reakcija į specifinę 
XVIII a. racionalizmo apraišką — neoklasiki- 
nę estetiką. Dirvą maištui paruošė jaus- 
mingumo kultas ROUSSEAU ir Richardso- 
no romanuose, jnirtingas Sturm und Drang 
sąjūdžio antiautoritarizmas ir religinis at- 
gimimas, susijęs su metodizmo ir pietizmo 
pakilimu. 

Šios estetinės kritikos pagrindai susifor- 
mavo Vokietijoje paskutiniame XVIII a. 
dešimtmetyje. Ankstyvuose brolių Friedri- 
cho Schlegelio (1772-1823) ir Augusto 
Wilhelmo Schlegelio (1767-1845), jų bičiu- 
lių ir literatūrinių bendradarbių Novalio 
(Friedricho von Hardenbergo, 1772-1801), 
Friedricho Schleiermacherio (1786-1834) ir 
Ludwigo Tiecko (1773-1853) darbuose var- 
tojant terminą „romantinis“ buvo sąmonin- 
gai siekiama atskirti „šiuolaikinės“ poezijos 
bruožus nuo klasikinės antikos teikiamo 
poezijos modelio ir suformuluoti meno būsi- 
mojo atgimimo programą. Išplėtota į viską 
apimančią šiuolaikinės civilizacijos teoriją ši 
naujoji poezijos samprata darė poveikį ro- 
mantiniams mąstytojams Anglijoje — 
COLERIDGE'ui (1772-1834), CARLYLE'iui 

(1795-1881) ir per Madame de Staël (1776— 
1817) sužadino romantinių idėjų sklaidą 
Prancūzijoje ir Italijoje. 

Atmesdami klasikinį taisyklių ir grynų- 
jų žanrų kanoną vokiečių romantikai pa- 
brėžė originalumą, spontaniškumą ir me- 
nininko vaizduotės galią kaip esminius 
kūrybinio proceso bruožus. Priešindamie- 
si antiistorinei estetikai, saistomai vienodų 
standartų ir būtinybės vergiškai mėgdžio- 
ti antikinius pavyzdžius, jie skelbė lygią, 
nes nebendramatę, visų meno formų, 
išreiškiančių skirtingų tautų genijų, vertę. In- 
dividualumas, įvairovė ir organinė vienybė 
tapo normatyvinėmis kategorijomis, kurios 
turėjo būti lemiamos ne tik meno, bet ir visų 
gyvenimo sričių, supratimui bei aiškinimui. 

Atmesdamas pagrindinius ŠVIETIMO 
EPOCHOS racionalizmo postulatus, roman- 
tizmas galėjo atrodyti kaip maištas prieš 
pačią modernybės idėją. Remdamasis tais 
pačiais argumentais, kuriais priešinosi 
kultūros reiškinių vertinimo standartizavi- 
mui, jis metė iššūkį metodologiniams New- 
tono mokslo pagrindams: romantiniai mąs- 
tytojai neigė fizikos ir asociacinės 
psichologijos laimėjimus, nes bendrų dės- 
nių paieška, postuluojanti visų reiškinių 
bendramatinimo galimybę, teikia nuskur- 
dintą, abstraktų Žmogaus vaizdą nepajėg- 
dama atskleisti intymių ir emocinių san- 
tykių, kurie jį sieja su gamta ir su kitais 
žmonėmis. Panteistine dvasia Schellingas 
(1775-1854), Schleiermacheris, Wordswort- 
has (1770-1850), Coleridge'as ir Shelley 
(1792-1822) žmogų ir gamtą vaizdavo kaip 
iš esmės suderinamas, integruotas gyvosios 
visatos dalis — visatos, kurią žmogaus pro- 
tas suvokia intuicijos ir empatijos būdu. 

Romantinei nuostatai buvo būdingas 
toks pat kritinis požiūris į modernaus ana- 
litinio mąstymo padarinius kitose pažini- 
mo srityse: atmesdami universalistinius 
Švietimo epochos natūraliosios religijos 
principus ir jos aiškinimą racionalia kalba 
Schleiermacheris ir Chateaubriandas 
(1768-1848) gynė asmeninį jausmą ir spon- 
tanišką bendravimą su dieviškumu kaip 

vienintelį autentišką religinio tikėjimo pa- 
matą. Adamas Miilleris (1773-1825), Cole- 
ridge’as ir Carlyle’is kritikavo KLASIKINES 
POLITINĖS EKONOMIJOS metodus dėl to, 
kad Žmogaus ekonominio gyvenimo mat- 
muo jos redukuojamas į griežtą piniginio 
išskaičiavimo schemą. Visi romantiniai 
mąstytojai kritiškai vertino supaprastintą 
sutartinį politinės pareigos modelį, vyra- 
vusį liberaliose ir demokratinėse doktrino- 
se (žr. VISUOMENĖS SUTARTIS). Aukščiau- 
sioji vertė, kurią jie teikė individualumui ir 
tautinių bei vietinių tradicijų įvairovei, pa- 
aiškina, kodėl romantikai priešinosi svar- 
biausiems politiniams jų meto pokyčiams. 
Jie smerkė biurokratinės racionalizacijos 
tendenciją (pasireiškusią mašinizuotoje 
Frydricho Prūsijos valstybėje), teisinio su- 
vienodinimo pastangas (pavyzdys gali bū- 
ti Savigny pateiktoji Napoleono kodekso kri- 
tika) ir labiausiai — revoliucinius lygių 
politinių teisių reikalavimus, grindžiamus 
klaidinga vieningos Žmogaus prigimties 
samprata. 

Tačiau kalbant apie praktines politines 
nuostatas romantizmas negali būti pa- 
prasčiausiai tapatinamas su konservatiz- 
mu ir reakciniu nacionalizmu. Estetinių 
vertybių vyravimas romantikų mąstyseno- 
je leido jiems laikytis lanksčios - arba, kaip 
kartais teigiama, iš esmės apolitinės — nuo- 
statos ir bet kurios ideologinės pozicijos 
tarp revoliucijos ir reakcijos polių. Antai 
Vokietijoje, pirmiausia dėl efektyvios Jau- 
nųjų vokiečių ir JAUNAHĖGELININKŲ po- 
lemikos, romantizmas praktiškai sutapo su 
reakcine Metternicho laikų politika. Kita 
vertus, Prancūzijoje ir Italijoje romantinės 
idėjos, siejamos su Napoleono kultu ir re- 
voliuciniu patriotizmu, galėjo natūraliai 
vienytis su liberaliomis jėgomis. Tokio pat 
masto nesutarimai skyrė politinius Ežerų 
poetų įsitikinimus nuo įsitikinimų, kuriais 
vadovavosi Shelley, Keatsas (1795-1821) ir 
Byronas (1788-1824). 

Nepaisant romantikų politinių idealų 
įvairovės, vis dėlto galima kalbėti apie spe- 
cifinį romantizmo indėlį į šiuolaikinę poli- 

tinę mintį. Susiedamas „valstybės“ ir „tau- 
tos“ sąvokas romantizmas išplėtė politinės 
argumentacijos sritį už institucinio teisės 
ir valdymo konteksto atkreipdamas dėmesį 
į įvairialypius neracionalius ir neformalius 
socialinės priklausomybės saitus, pasi- 
reiškiančius bendra kalba, religija, liaudies 
meno, papročių pavidalu. Be to, laikyda- 
masis organicistinių prielaidų romantizmas 
negalėjo pripažinti viešosios ir privačios 
srities skyrimo, kuris yra esminis liberalios 
politinės teorijos bruožas. Kitaip sakant, 
valstybės jis nelaikė nei teisėja ar individo 
teisių saugos garante, nei instrumentine vi- 
suomeninės gerovės kūrimo priemone. 
Valstybė jam veikiau įkūnijo aukščiausiąjį 
žmogaus tikslą, „žmogaus reikalų visumą“ 
(Mūller; kn. Reiss, p. 157). Šis įprastų poli- 
tikos ribų transcendavimas buvo akivaiz- 
dus jau romantikų požiūryje į Prancūzijos 
revoliuciją. Susižavėjimą Prancūzijos įvy- 
kiais — kurie iš pradžių buvo suvokiami 
kaip pranasingi greit įvyksiančio visiško vi- 
suomenės transformavimosi ženklai — ne- 
trukus pakeitė nusivylimas, kai paaiškėjo, 
jog pokyčiai buvo tik „politiniai“ ir susiję 
tik su išorinėmis bei formaliomis socialinio 
gyvenimo formomis. 

Panašus svyravimas tarp utopinių ir re- 
akcinių elementų matomas ir BENDRUO- 
MENĖS (Gemeinschaft) idėjoje, su kuria ro- 
mantinė mintis padarė bene didžiausią 
įtaką vėlesnėms politinėms doktrinoms. Ji 
postulavo visišką individo susitapatinimą 
su kolektyvu — be jokių nuorodų į konsti- 
tucines individų teisių garantijas ar į akty- 
vų piliečių dalyvavimą valstybės institucijų 
veikloje. „Bendruomenė“ veikiau apeliavo 
į ištikimybės bei priklausomybės visumai 
jausmus sulydydama į viena įvairialypius 
socialinius santykius: draugystės ir meilės 
intymumą; asmeninį priedermių pobūdį, 
kuris būdingas mažoms grupėms (tokioms 
kaip viduramžių manorinės bendrijos); 
emocinius bendro religinio tikėjimo saitus; 
patriotinių jausmų jėgą. 

Ankstyvieji romantiniai bendruomeni- 
nio gyvenimo projektai (Friedricho Schle- 

gelio ir Novalio „simpoezija“ ir simfiloso- 
fija, Coleridge'o ir Southey grupės „panti- 
sokratija“) kalba apie „menininkų kongre- 
gacijas“, vienijamas meilės ir draugystės 
saitais, kaip apie naujo pasaulio pradžią. 
Išlaisvinti asmeniniai santykiai — emanci- 
puojant moteris (ir vyrus) iš tradicinių lyčių 
santykių stereotipų - turėjo tapti vidinėmis 
ląstelėmis, iš kurių sklistų tikroji laisvė, ga- 
liausiai persmelkianti visą socialinį gyveni- 
mą. Romantiky žavėjimasis viduramžiais — 
„tamsiųjų amžių“ reabilitavimas — dažnai 
traktuojamas kaip siekis pabėgti į idilišką 
neginčijamų įsitikinimų ir stabilios hierar- 
chinės tvarkos pasaulį. Tačiau garsus No- 
valio rašinys Krikščionija arba Europa (Die 
Christenheit oder Europa; 1799) ragino ne 
grįžti į praeities aukso amžių, o veikiau poe- 
tiškai įsivaizduoti ateitį, kai Europa vėl bus 
vienijama bendro tikėjimo — analogiško, 
tačiau ne tapataus viduramžių katalikybei. 
Net ten, kur romantinė viduramžių revizi- 
ja buvo pastebimai siejama su politiškai 
motyvuota „feodalinių“ institucijų gynyba 
(pavyzdžiui, Adamo Mūllerio, Coleridge'o, 
Southey ir Carlyle'io rašiniuose), ji negali 
būti aiškinama vien kaip konservatyvi re- 
akcija į revoliuciją ir demokratiją. Ji, be to, 
buvo veiksmingas socialinės kritikos įran- 
kis. Idealizuotoje hierarchinėje tvarkoje, 
grindžiamoje asmeniniais tarnavimo ir rū- 
pinimosi santykiais, romantiniai autoriai 
atrado atspirties tašką vaizduodami pra- 
gaištingus visuomenės komercializavimo- 
si ir industrializavimosi padarinius bei de- 
maskuodami naujas išnaudojimo ir 
priespaudos rūšis, slypinčias už formaliai 
lygių teisių fasado. 

Nagrinėjant romantizmo ir NACIONA- 
LIZMO sąsajas svarbu nepamiršti, kad ro- 
mantinė valstybės idėja, pabrėžianti vei- 
kiau kultūrinius, o ne politinius jos 
aspektus, dar neturėjo tų politinės ekspan- 
sijos siekių, kurie būdingi vėlesnėms nacio- 
nalistinėms ideologijoms. Pagarba tauti- 
niams ypatumams, kurios romantikai 
išmoko iš HERDERio, buvo suderinama 
su pagarba kitoms nei jų tradicijoms. Tiesą 


ROMĖNŲ POLITINĖ MINTIS 


sakant, vienas iš tvariausių romantinės 
minties laimėjimų yra toji paskata, kurią ji 
suteikė lyginamosioms kalbų ir kultūrų stu- 
dijoms, aprėpiančioms platų istorinį ir geo- 
grafinį spektrą (taip pat ir neeuropines civi- 
lizacijas). Istorinėje teisės mokykloje ir 
istorinėje ekonomikos mokykloje veikiant 
romantizmui atsirado naujų metodų, ku- 
rie — kitaip nei klasikinė ekonomika ir tei- 
sinis pozityvizmas — ekonominių bei tei- 
sinių praktikų prigimtį suvokė 
atsižvelgdami į konkrečią istorinę jų rai- 
dą ir sąsajas su visomis kitomis visuome- 
nės institucijomis. 

Karai su Napoleonu suteikė progą at- 
kreipti dėmesį į siauriau traktuojamą tau- 
tiškumo idėją, kuri pabrėžė politinės vie- 
nybės ir karinės galios aspektus. Tačiau ir 
šiuo atveju romantizmo palikimas negali 
būti nusakytas paprasta formule. Idėjos, 
kurios įkvėpė tautinio apsisprendimo rei- 
kalavimus Lenkijoje (Mickiewitz, 1798- 
1855), buvo mistinės ir mesianistinės, 
pabrėžiančios nesugadintos valstietijos 
dorybes; Mazzini'o raginimas italų tautai 
nusimesti svetimšalių jungą rėmėsi liber- 
tariais ir egalitariniais įsitikinimais. Kita 
vertus, karo kaip tautinės savimonės kata- 
lizatoriaus aukštinimas (kai kurių vokiečių 
romantikų grupių) brandino agresyvias 
doktrinas, kuriose tautos unikalumo ir jos 
išskirtinės misijos idėja galėjo nustumti į 
šalį visuotines elgesio normas. 

Apmastant XX a. FASIZMO, RASIZMO ir 
militarizmo priežastis neabejotinai buvo 
padaryta svarbių įžvalgų į tai, kaip roman- 
tinė racionalizmo kritika, poleminė Ge- 
meinschaft ir Gesellschaft priešprieša bei or- 
ganicistinės koncepcijos, valstybę ir tautą 
suvokiančios kaip tikslus pačius savaime, 
galėjo būti panaudotos antimodernistinių 
ir antiliberalių ideologijų tikslams. Tačiau 
tokiu būdu romantikų politines idėjas at- 
skiriant nuo jų platesnių estetinių ir filoso- 
finių pagrindų, neįvertinamas tas mastas, 
kuriuo romantizmas revoliucionizavo mū- 
sų istorijos ir kultūros, taigi ir politikos pri- 
gimties sampratą. UV 

Romėnų politinė mintis. Jau Monarchijos 
ir, be abejo, Respublikos laikais nuo VI a. pr. 
Kr. romėnai mokėjo formuluoti argumentus, 
kuriais veiksmai teisinami apeliuojant į ben- 
dras moralines ir politines vertybes. Yra išlikę 
III a. pr. Kr. tekstų, aprašančių didžiųjų vy- 
rų gyvenimus, kurie teikia kai kurių įžvalgų 
į šias vertybes. Panašiomis vertybėmis va- 
dovavosi ankstyvosios Romos poezija, dra- 
ma ir epas. 

Nežinia, ko romėnai būtų pasiekę, jei 
būtų toliau žengę savo keliu. Tačiau III a. 
Romos aristokratija suartėjo su graikų pa- 
sauliu, turinčiu senas filosofinio tyrimo 
tradicijas. Ankstyvieji Romos poetai maž- 
daug 200 m. pr. Kr. jau eksperimentavo 
kurdami abstrakčius daiktavardžius loty- 
nų kalba. 

Tada svarbiausiu romėnų politinės min- 
ties bruožu tapo tai, kad jos atstovai — dau- 
giausia aktyvūs viešojo gyvenimo dalyviai — 
dėjo visas pastangas, norėdami susieti savo 
žinias apie GRAIKŲ POLITINĘ MINT] su jų 
įsivaizduojama Romos politinio proceso 
realybe. 

Ankstyvieji šios istorijos etapai skendi 
tamsoje. POLIBIJAS, graikas, aktyvus savo 
gimtosios bendruomenės politinis veikėjas, 
kuris 167 m. pr. Kr. buvo internuotas Ro- 
moje, mums paliko įtaigų Romos politinės 
sistemos aiškinimą. Deja, nėra duomenų, 
kad jį kas nors skaitė iki I a. pr. Kr. Vis dėl- 
to galima pažymėti, jog Polibijas laikėsi 
to paties požiūrio į Romos politinės sis- 
temos raidą kaip ir Katonas Cenzorius 
(234-149 pr. Kr.) ir vėliau CICERONAS: kad 
Romos politinė sistema, kiek jie ją pažino, 
buvo visos bendruomenės ilgalaikių ben- 
drų pastangų rezultatas. Šis požiūris 
raiškiai skiriasi nuo naivaus įsitikinimo, vy- 
ravusio graikų miestuose, kad jų santvar- 
ka sukurta jų individualių steigėjų pastan- 
gomis. Tikėtina, kad Polibijas ir Katonas 
savo teorijas rutuliojo bendrame II amžiaus 
pr. Kr. Romos elito diskusijų dėl kintančios 
Romos visuomenės pobūdžio kontekste. 

Svarbiausias Polibijo ryšių su romėnų 
elitu tarpininkas buvo Scipionas Emilianas 
Afrikietis P. (apie 185-129 pr. Kr.); Emilia- 
nas keliavo po pasaulį lydimas graikų stoi- 
ko Panaitijo. Pastarojo ryšys su Emilianu 
buvo lemtingas, nes Romoje galiausiai įsi- 
vyravo būtent stoikų filosofija, o ne kuri 
nors kita iš tuometinių trijų pagrindinių 
graikų pasaulio filosofinių mokyklų: 
PLATONO mokykla (vadinamoji Akademi- 
ja); ARISTOTELIO mokykla (peripatetikai) 
ir Epikūro (342/1-271 pr. K.) mokykla. 

Taip pat nedaug žinoma apie Panaitijo 
ir Emiliano ryšių pobūdį; tačiau kaip tik dėl 
šių ryšių Romoje jau galima rasti teorinių 
argumentų apie demokratijos ištakas ir 
teisėtumą, paremtų istoriniais graikų ir 
romėnų pavyzdžiais, užuomazgų. Tai bu- 
vo tribūnatų Tiberijaus Sempronijaus Grak- 
cho ir jo jaunesniojo brolio C. Sempronijaus 

Grakcho (133 ir 123-122 pr. Kr.) laikai. Abu 
mėgino, iš dalies sėkmingai, reformuoti tam 
tikrus Romos politinės sistemos aspektus 
ir dėl to neteko gyvybės. Būtent šie laikai 
paprastai laikomi revoliucijos, pakeitusios 
respubliką principatu, pradžia. Ši revoliu- 
cija neabejotinai vertė mąstyti apie indivi- 
dualių pareigūnų veiksmo laisvės ir kolek- 
tyvinės kontrolės būtinybę. Šių apmąstymų 
kulminacija buvo Cicerono darbai. 

Platesniame kontekste romėnams rei- 
kėjo refleksyviai suvokti savo imperiją, 
kuri II a. pr. Kr. aprėpė didžiąją Vi- 
duržemio pasaulio dalį. Polibijas jau tvir- 
tino, kad valstybė turi rūpintis, bent prag- 
matiniais sumetimais, savo valdinių 
gerove ir kad Romos valdiniai turi teisę 
kritikuoti jos elgesį. 

I a. pr. Kr. įvyko keletas didelių sukili- 
mų prieš Romos valdžią, ir kaip tik kalbant 
apie tai svarstytinas Poseidonijo (apie 135- 
50 pr. Kr.) - stoiko, Panaitijo mokinio, taip 
pat artimai bendravusiu su Romos elitu — 
darbas. Dauguma Poseidonijo veikalų pra- 
rasta, tačiau išlikę fragmentai liudija, kad 
jie aprėpė geografiją, etnografiją, gamtos 
mokslus ir etinę filosofiją; jis, be to, parašė 
Romos pasaulio istoriją nuo Polibijo Istori- 
jų pabaigos iki savo laikų. Poseidoniją do- 
mino valdovo ir valdinių santykio bei abie- 
jų to santykio pusių priedermių pobūdžio 
problema; tačiau jam ypač rūpėjo Romos 
imperijos ir jos valdinių bei Romos val- 
dančiojo elito padėties problemos. 

Šiuo požiūriu Poseidonijas nebuvo uni- 
kalus. Kaip ir Graikijoje, kur istorijos dar- 
bai buvo neatsiejami nuo filosofijos ir poli- 
tinės minties istorijos darbų (klasikinis 
pavyzdys — Tukididas), Romoje istorijos 
rašymas buvo vienas iš politinės analizės 
būdų. Tai ypač akivaizdu Poseidonijo ir Ci- 
cerono jaunesniojo amžininko, Romos is- 
toriko Salustijaus (86—34 pr. Kr.) atveju. Jis 
pasirinko du nesenos istorijos epizodus — 
Katilinos mėginimą užgrobti valdžią 63 m. 
pr. Kr. ir II a. pabaigos karą su Jugurta, 
nedidele Afrikos karalyste, - iš esmės siek- 
damas išsiaiškinti Romos elito elgesį šalies 

viduje ir užsienyje, taip pat apmąstyti 
priežastis, dėl kurių laipsniškai išnyko 
buvęs sutarimas tarp Romos elito ir Romos 
visuomenės. Savo bendrą tezę, esą dėl to 
kaltas politinės moralės nuosmukis, sukel- 
tas Viduržemio pasaulio turtų vaikymosi, 
jis aistringai, tačiau gana naiviai dėsto 
abiejų veikalų įvaduose. Tiesa, pavyzdžiui, 
Cezariui arba Marijui priskiriamose kalbo- 
se jis pateikia gana subtilią politinės 
valdžios pasiskirstymo valstybėje ir tole- 
rancijos ribų analizę. 

Cicerono laikais apskritai Roma buvo 
pajėgi imtis beveik visų graikų išrastų in- 
telektinės veiklos formų ir pirmąkart plačiu 
mastu pradėjo kurti naujas formas. Visa- 
pusiškas kūrybinis aktyvumas truko iki pir- 
mojo imperatoriaus Augusto laikų, tačiau 
vėliau beveik nutrūko. 

Tiesa, principato laikais plačiai, nors ne 
itin originaliais pavidalais, atgimė romėnų 
valdomo graikų pasaulio intelektinis akty- 
vumas. Čia taip pat pagrindinis analizės 
įrankis buvo istoriniai darbai. Graikų istori- 
kams, nuo Dionisijo iš Halikarnaso, Diodo- 
ro (abu gyveno I a. pr. Kr. antroje pusėje) ir 
Strabono (64/3 — po 23 po Kr.) Augusto lai- 
kais iki Diono II ir III a. po Kr. sandūroje, 
Romos imperija buvo gerai funkcionuoti sis- 
tema, kuriai nereikėjo jokio pateisinimo. To- 
kia nuostata buvo svetima lotynų istorikams 
ir praktiškai buvo jiems nežinoma. Apskri- 
tai jie naudojosi daugiausia ta graikų litera- 
tūra, kuri buvo prieinama jau Cicerono lai- 
kais. Jų interesai buvo visiškai kitokie. 

Principatas visais tais atvejais, kai buvo 
paveldėtojas, nuo pat pradžių buvo pavel- 
dimoji monarchija: despotizmas, švelnina- 
mas despotų nužudymų, kalbant Edwardo 
Gibbono žodžiais. Labai anksti susikūrė pa- 
togi fikcija, kad romėnų tauta savo aukščiau- 
siąją galią suteikia besikeičiantiems impera- 
toriams, o tai turėjo didelę įtaką romėnų 
požiūriui į teisės šaltinius (žr. ROMĖNŲ 
TEISĖ). Elitas, kuris respublikos laikais val- 
dė kolektyviai, neabejotinai prarado savo 
galią, nors, žinoma, principatas negalėjo išsi- 
versti be jo paslaugų. Įdomu, kad nauji Ro- 

mos elito nariai labai greitai perėmė tradici- 
nės aristokratijos idealus. Ankstyvajame 
principate nuolat reikšdavosi opozicija - ne 
vien siekiančių tik valdžios, - tiems impera- 
toriams, kurie buvo laikomi laisvės priešais. 
Tačiau viską lėmė imperatoriaus asmenybė 
ir gera valia. Tai paskatino SENEKĄ pateikti 
teorinį monarchui deramo elgesio aiškini- 
mą, o Tacitas dar kritiškiau analizavo įtam- 
pą tarp principato ir laisvės. 

Tacitas (apie 55-II a. pr.) savo Istorijas 
(iš pradžių apimančias 69-96 m.) ir Analus 
(apimančius laikotarpį nuo imperatoriaus 
Augusto mirties 14 iki 68 m.) parašė impe- 
ratoriaus Trajano viešpatavimo metais. Jo 
viešpatavimo pradžioje Plinijus Jaunesny- 
sis (61 arba 62 m.-II a. pr.) parašė Panegiri- 
ką, kurioje teigė, jog Trajanui pavyko sude- 
rinti principatą ir laisvę. Tačiau šis 
suderinimas neturėjo institucinio pagrindo 
ir rėmėsi tik imperatoriaus asmenybe. O 
vienintelė išvada, kurią galima padaryti iš 
Tacito darbų, yra tai, kad šiedu dalykai iš 
principo nesuderinami. Viename smulkes- 
nių jo darbų, Agrikoloje, giriamas žmogus, 
ištikimai tarnavęs tironiškam imperatoriui; 
Dialogas apie oratorius baigiamas išvada, kad 
oratorystės nuosmukis yra respublikos Zlu- 
gimo padarinys. Darydamas išvadą, jog Ro- 
mos elito narys turi tarnauti net blogam šei- 
mininkui, Tacitas priartėja, tiesa, kitu 
požiūriu prie graikų autorių nuostatos, kad 
Romos imperija turi būti pripažinta, nes jos 
sistema funkcionuoja gerai ir alternatyvos 
jokiu atveju negali jai būti. 

Tačiau įdomiausias II a. dokumentas — 
tai imperatoriaus Marko Aurelijaus, valdžiu- 
sio nuo 161 iki 180 m., Apmąstymai. Vaikys- 
tėje gavęs įprastą Romos elito nario išsilavi- 
nimą, septyniolikos metų jis buvo įsūnytas 
kaip paveldėtojas Antonino Pijaus, kuris ne- 
turėjo vyriškos lyties įpėdinių ir pats buvo 
įsūnytas kaip paveldėtojas imperatoriaus 
Hadriano. Toliau lavindamasis Markas ne 
tik perėmė stoikų filosofiją, atskiestu pavi- 
dalu žinomą kiekvienam apsišvietusiam ro- 
mėnui, bet ir išsamiai susipažino su pagrin- 
dinėmis jos doktrinomis. Stoiškoje utopijoje 

valdyti turėtų tik išminčiai. Tačiau Romos 
imperija nesanti utopija, ir kiekvienas Zmo- 
gus privaląs atlikti tas funkcijas, kurias api- 
brėžia jo padėtis visuomenėje. Jam pačiam 
likimas lėmė būti Romos imperatorium. Šio 
stoicizmo aspekto patrauklumą Romos eli- 
to nariams nesunku paaiškinti. Tai buvo pa- 
saulis su labai ribotomis kaitos galimybėmis, 
ir tie, kurie savo padėtimi buvo netoli visuo- 
meninės piramidės viršūnės, neabejotinai 
džiaugėsi atradę, kad jiems privalu pri- 
pažinti savo padėtį. Tačiau, kaip matome 
Apmąstymuose, Marką kankino silpnumo ir 
nevisavertiškumo pojūtis. Stebėtina, kaip 
plačiai jis naudojasi karinėmis metaforomis 
aprašinėdamas savo pašaukimą ir pareigą. 
Tokia kalba neabejotinai rodo vėlyvosios Im- 
perijos raidą, kai bet kokia valstybės tarny- 
ba buvo apibūdinama kaip militia. 

Taip pat įdomus atsainus ir net nieki- 
namas Marko požiūris į žmones, suda- 
rančius jo aplinką. Graikų pasaulyje dėl ne- 
deramo valdovo elgesio tradiciškai buvo 
kaltinami dvaro patarėjai — taip kaltę dėl blo- 
go institucijos funkcionavimo suverčiant ki- 
tiems veiksniams. Tačiau Romos imperato- 
riai, atrodo, prisiėmė visišką savo padėties 
atsakomybę. Kol Romos imperatoriai buvo 
pagoniai, nebuvo beveik jokių dieviškosios 
karalių teisės teorijos požymių. MHC 

Romėnų teisė. Perduota vėlesniems 
amžiams pirmiausia per vadinamąjį Cor- 
pus iuris, sudarytą VI a. Bizantijos impera- 
toriaus JUSTINIANO, romėnų teisė buvo be- 
veik tūkstantmečio nuoseklios teisinės 
raidos produktas, didžiausių aukštumų 
pasiekęs „klasikiniu laikotarpiu“, I-I a. Tai 
buvo visų pirma privatinė teisė, kuriai rū- 
pėjo privačių piliečių santykiai, o ne viešoji, 
valstybės organų veiklą reglamentuojanti 
teisė, kuri iki bizantiškojo laikotarpio buvo 
santykinai apleista. 

Ankstyvosios Romos respublikos teisė 
V a. pr. Kr. buvo daugiausia nerašytinė pa- 
protinė teisė, laikoma romėnų paveldo da- 
limi ir taikoma tik Romos piliečiams (ius 
civile, arba pilietinė teisė, taikoma cives, pi- 
liečiams). Tais atvejais, kai paprotinė teisė 
neteikė aiškaus atsakymo į teisinius klau- 
simus, lemiamas žodis priklausė šventi- 
kams (pontifikams), patricijų aristokratijos 
atstovams. Pagal tradiciją paprotinė teisė 
plebėjų reikalavimu buvo užrašyta susis- 
temintų taisyklių (leges) pavidalu Dvyliko- 
je lentelių ir patvirtinta liaudies susirinki- 
mo 451—450 m. pr. Kr. 

Nuo tada iki respublikos pabaigos įsta- 
tymų leidyba beveik neveikė privatinės tei- 
sės, kuri plėtojosi daugiausia teisminėje 
praktikoje. Teismo byla buvo svarstoma 
dviem etapais. Pirmame etape ginčo pusės 
kreipdavosi į kasmet renkamą magistratą, 
pretorių, kad būtų teisiškai suformuluota 
jų ginčo esmė; antrame etape privatus pilie- 
tis, pasirinktas abiejų pusių (vadinamasis 

iudex, savotiškas vienasmenis prisiekusy- 
sis), išklausęs liudijimų ir argumentų pri- 
imdavo sprendimą. Vėlyvojoje respubli- 
koje pretorius išdėstydavo bylą rašytine 
formuluote, kurioje iudex buvo nurodoma 
atsakovą nuteisti, jeigu pasitvirtintų tam 
tikri kaltinimai, ir jį išteisinti priešingu at- 
veju. Sistema leido pretoriui teikti naujas 
formuluotes ir šitaip kurti naujus ieškinių 
pagrindus. Jos būdavo išdėstomos edikte, 
kurį skelbdavo kiekvienas naujas preto- 
rius. 

Manoma, jog ši formuliarinė sistema su- 
siklostė nagrinėjant bylas, susijusias su ne- 
piliečiais, peregrines, kuriems negaliojo ius 
civile. Tokios bylos buvo sprendžiamos pa- 
gal ius gentium, tautų teisės, taisykles, ku- 
rios buvo laikomos galiojančiomis visoms 
civilizuotoms tautoms („tarpvalstybinių“ 
santykių teisės sąvoka antikoje neegzista- 
vo). Šios taisyklės galiojo vienodai ir pi- 
liečiams, ir peregrinams. Jos buvo suvokia- 
mos kaip sveiko proto, arba prigimtinio 
proto, reikalavimai, galiojantys visiems 
žmonėms; todėl ius gentium dažnai tapati- 
namas su prigimtine teise. 

Įdomu tai, kad, nepaisant techninio for- 
muliarinės sistemos pobūdžio, nei pretorius, 
nei iudex, nei pusėms atstovaujantys advo- 
katai (šie būdavo įvaldę retorikos meną) ne- 
buvo teisininkai. Tačiau nuo vidurinės res- 
publikos laikų atsiranda teisės ekspertų 
klasė - juristai, kurie, neturėdami jokio for- 
malaus vaidmens vykdant teisingumą, vis 
dėlto perėmė iš pontifikų teisės aiškinimo 
ginčo pusėms funkciją. Spręsdami pretorių, 
iudex bei ginčo pusių keliamas problemas 
juristai daugiausia vadovavosi precedento 
praktika pritaikydami teisę prie naujų sąly- 
gų, susidariusių dėl Romos ekspansijos į vi- 
są Viduržemio jūros pakrantę. Tad romėnų 
teisė, kaip ir anglų bendroji teisė, buvo plė- 
tojama teisės ekspertų aptariant konkrečias 
bylas ir tada skelbiant savo nuomones. Šių 
tekstų autoritetas priklausė nuo autoriaus 
reputacijos. 

Kai respubliką pakeitė imperija, leges 
praktika liaudies susirinkimo priimamų 

statutų prasme greit nutrūko. Imperato- 
riaus Hadriano (117-138 m.) įsaku preto- 
rių ediktus sukodifikavo juristas Julianas, 
ir šis tekstas tapo juristų komentarų pagrin- 
du. Pats imperatorius prisiėmė įstatymų 
leidybos galią, o „imperinės konstitucijos“ 
buvo laikomos teisės šaltiniu. Nors impe- 
ratorius kartais tiesiogiai skelbdavo įstaty- 
mus savo ediktu, jo konstitucijos dažniau- 
siai būdavo imperatoriaus kanceliarijos 
juristų parengti reskriptai, arba atsakymai 
į teisinius besibylinėjančių pusių arba pa- 
reigūnų paklausimus. Paprastai tokie re- 
skriptai tik aiškino egzistuojančią teisę ne- 
darydami esminių jos pakeitimų. 
Pagrindinis teisinės raidos veiksnys kla- 
sikiniu laikotarpiu buvo imperatoriškųjų 
bei kitų juristų rašiniai, edikto arba tradi- 
cinės teisės komentarai ir nuomonių apie 
realias arba hipotetines bylas rinkiniai. Kla- 
sikinių juristų pastangomis romėnų teisė 
tapo techniškai labai rafinuota, tačiau kar- 
tu labai sudėtinga, todėl II a. viduryje juris- 
tas Gajus, teisės mokytojas, apie kurį ne- 
daug Žinoma, studentų patogumui sukūrė 
„institucinę“ (Institutiones) sistema. 
Gajaus sistema visą teisę suskirstė į tris 
dalis, siejamas atitinkamai su asmenų, 
daiktų ir veiksmų kategorijomis. Asmenų 
kategorijai priskiriamos taisyklės, api- 
brėžiančios įvairių rūšių statusą, traktuo- 
jamą trimis aspektais: laisvė (laisvieji 
žmonės ir vergai), pilietybė (piliečiai ir pe- 
regrinai) ir padėtis šeimoje (nepriklausomi 
ir priklausomi šeimos nariai). Daiktų kate- 
gorija turi pagrindinį klasifikacijos krūvį. 
Jai priskiriama visa tai, kas gali būti išma- 
tuojama pinigais. Gajus pripažino kūniškus 
ir nekūniškus daiktus. Pastarajai kategori- 
jaijis priskyrė, pirma, įsipareigojimus, trak- 
tuojamus kaip kreditorių valdomą turtą, 
kurie atsiranda dėl sutarčių arba dėl delik- 
tų (privačiam asmeniui padaromos žalos), 
ir, antra, daiktų visumą, kuri pereina en bloc 
iš vieno asmens kitam asmeniui; pavyzdys 
gali būti mirusio asmens paveldo, perei- 
nančio kaip visuma jo paveldėtojams, atve- 
jis. Trečioji kategorija aprėpia procedūras 

ir pateikia veiksmų rūšių klasifikaciją. Nors 
iš pradžių ši schema nepadarė ypatingo po- 
veikio, ilgainiui ji buvo priimta kaip visos 
privatinės teisės struktūra ir padarė įtaką 
šiuolaikiniams civilinės teisės kodeksams. 

Klasikinis romėnų teisės laikotarpis 
baigėsi III a. kartu su didžiaisiais sistemi- 
niais Paulo ir Ulpiano - turėjusių aukščiau- 
sias imperines pretorių perfektų pareigas — 
komentarais. Vėliau, pradėjus krikti valdy- 
mui, nutrūko tolesnė teisės raida. Per kitus 
tris šimtmečius, arba vadinamuoju postkla- 
sikiniu laikotarpiu, įvyko teisės mokslo 
nuosmukis, klostėsi vadinamoji „vulgarioji 
teisė“, t. y. romėnų teisė, modifikuota pagal 
specifinius jos provincijų poreikius. Admi- 
nistraciniais sumetimais imperija buvo pa- 
dalyta į dvi dalis, valdomas Romos ir Kons- 
tantinopolio, padaugėjo biurokratijos. 
Formuliarinę procedūrą pakeitė cognitio 
procedūra: buvo atsisakyta neprofesiona- 
laus elemento ir valstybės paskirtas teisė- 
jas vedė visą bylą spręsdamas ir teisės, ir 
fakto klausimus. Perimta Bažnyčios teismų 
ši procedūra tapo viduramžių romėniško- 
sios kanoninės procedūros pagrindu: su 
jos profesionaliais teisėjais, smulkme- 
niškais rašytiniais pusių pareiškimais, vi- 
sų liudijimų pateikimu rašytine forma (žr. 
KANONŲ TEISĖ). 

V a. Vakarų Romos imperija žlugo ne- 
atsilaikiusi prieš germanų gentis, kurios jos 
teritorijoje sukūrė savo valstybes. Jos perė- 
mė personalistinį teisės principą, kuriuo vi- 
są tūkstantmetį vadovavosi patys romėnai 
ir nemėgino taikyti germaniškos gentinės tei- 
sės savo romanizuotiems valdiniams. Jiems 
buvo sudaromi romėnų teisės rinkiniai, 
grindžiami supaprastintomis postklasiki- 
nėmis klasikinių juristų rašinių redakcijo- 
mis ir ištraukomis iš imperatoriškųjų kon- 
stitucijų, pirmiausia iš Teodozijaus 
kodekso (438 m.). Svarbiausias iš šių rinki- 
nių buvo Lex Romana Visigothorum, paskelb- 
tas 506 m. vestgotų karaliaus Alariko II. Šis 
gališkosios vulgariosios teisės rinkinys Va- 
karuose išliko kaip svarbiausias romėnų 
teisės pažinimo šaltinis iki pat XI a. 

Rytų Romos imperija, kurioje dabar vy- 
rauja graikų kalba, išsilaikė iki 1453 m. Jus- 
tinianas, pasinaudojęs tuo, kad teisės moks- 
las atgimė Konstantinopolio ir Beiruto 
teisės mokyklose, 527 m. pavedė savo mi- 
nistrui Tribonianui susisteminti visą teisę. 
Svarbiausia šio kodekso dalis yra Digesta, 
arba Pandectae, ištraukų iš klasikinių juris- 
tų antologija, kurios trečdalį sudaro ištrau- 
kos iš Ulpiano ir šeštadalį iš Paulo. Ją su- 
darė 50 knygų, suskirstytų pagal tam tikras 
temas į atskirus pavadinimus ir fragmen- 
tus. Jos apimtis pusantro karto viršija Bib- 
lijos apimtį, tačiau pateikia tik maždaug 
dvidešimtadalį referuojamos medžiagos. 
Pavadinimai dėstomi ediktams būdinga 
tvarka, o fragmentų tvarka nėra tokia aiški. 
Sudarytojams buvo įsakyta nurodyti kiek- 
vieno fragmento šaltinį, tačiau kartu daryti 
pakeitimus, šalinant pasenusią medžiagą, 
pasikartojimus ir prieštaravimus. Šių va- 
dinamųjų interpoliacijų, arba emblemata 
Triboniani, mastas nuo XVI a. yra ginčo ob- 
jektas. Kodeksas yra imperatoriškųjų kon- 
stitucijų, grindžiamų Teodozijaus kodek- 
su, sąvadas, papildytas daugiausia paties 
Justiniano konstitucijomis — kai kurios iš 
jų išsprendė nuo klasikos laikų išlikusius 
nesutarimus. Konstitucijos dėstomos chro- 
nologine tvarka pagal pavadinimus ir su- 
daro 12 knygų. Šiuos du pagrindinius rin- 
kinius papildo Institutes, keturios knygos, 
grindžiamos Gajaus tekstu. Visą veikalą, 
kuris vėliau buvo pavadintas Corpus iuris 
civilis, dar papildė novellae constitutiones, ar- 
ba Novelos, Justiniano įstatymai, priimti po 
to, kai 534 m. Kodeksas buvo baigtas. 

Šia kodifikacija Justinianas visai teisei 
suteikė statutinį pavidalą. Kaip jis teigė, 
padarė ją visiškai savą, ir visos jos dalys 
(net Institutes) nuo tol turėjo vienodą juri- 
dinę galią. Nuorodos į ankstesnę medžia- 
gą, taip pat ir komentarai buvo uždrausti. 
Faktiškai šis didis veikalas, parašytas dau- 
giausia lotynų kalba, nepadarė esminio po- 
veikio graikiškai kalbantiems rytų imperi- 
jos teisininkams (nors IX a. buvo paskelbta 
graikiškoji jo versija, Basilica). To paties 

amžiaus pabaigoje Kodekso egzemplioriai, 
matyt, buvo išsiųsti į Italiją, tačiau dėl ap- 
imties ir sudėtingumo Kodeksas ten buvo 
ignoruojamas iki pat teisės mokslo atgimi- 
mo XII a. Bolonijoje. 

Bolonijos juristai Justiniano kodeksą 
traktavo taip pat pagarbiai kaip Šventąjį 
Raštą; jų viso Corpus iuris komentarai bei 
interpretacijos buvo surinkti Didžiojoje 
Accursiuso glosoje (apie 1240). Kadangi be 
šios Glosos originalūs tekstai buvo beveik 
nesuprantami, ji buvo laikoma tokia pat 
svarbi ir visada buvo kopijuojama kartu su 
originalu. Glosatoriai buvo įsitikinę, kad 
Corpus iuris teikia atsakymus į visus gali- 
mus teisės ar valdymo klausimus. Svar- 
biausia buvo rasti atsakymą tekste, nors jis 
galėjo būti randamas bet kurioje Corpus 
iuris vietoje. 

Vėlesnės juristų kartos Corpus iuris teks- 
tą traktavo kaip kasyklą, kurioje galima 
iškasti įvairiausių argumentų, dažnai ne- 
paisant pirmykščio jų konteksto. Pavyz- 
džiui, garsioji maksima quod omnes tangit, 
„kas susiję su visais, tas turi gauti visų pri- 
tarimą“, atėjo iš Justiniano konstitucijos, 
kur kalbant apie kelių globėjų santykius to 
paties globotinio atžvilgiu pabrėžiama, kad 
veikdami savo globotinio vardu jie turi va- 
dovautis bendru sutarimu (Cod. 5.59.5.2). 

Digestų ir Kodekso privalumas — nuo- 
dugniai argumentuota teisinių atvejų ana- 
lizė. Tik nedaugelyje vietų aiškiai kalbama 
apie teisės šaltinius, tačiau toli gražu ne vie- 
nu balsu. Vienas tekstas (Dig. 1.3.32.1) 
leidžia paprotį laikyti teise: įrodinėjama, jog 
kadangi statutai galioja dėl to, kad žmonės 
jiems pritaria formaliu balsavimu, tai ir tos 
nuostatos, kurioms Žmonės pritaria savo el- 
gesiu, nesuformuluodami to pritarimo 
raštu, irgi turi galioti. Tačiau kitas tekstas 
(Cod. 8.52.8) sako, kad paprotys teisiškai 
galioja tik tais atvejais, kai neprieštarauja 
įstatymui arba protui. Arba Cod. 1.14.4 sa- 
ko, kad imperatorius privalo pasiskelbti 
paklūstąs įstatymui, kadangi jo valdžia pri- 
klauso nuo įstatymų valdžios. Kita vertus, 
Dig. 1.3.31, kur kalbama apie imperato- 

riškąją individų atleidimo nuo tam tikrų įs- 
tatymų vykdymo praktiką, imperatorių 
apibūdina kaip legibus solutus, „atleistą nuo 
įstatymų“, o Dig. 1.4.1 pr. skelbia, kad im- 
peratoriaus noras turįs įstatymo galią. 

XIV ir XV a. komentatoriai, vadovaujami 
Bartoluso iš Sasoferato, nustatė principus, 
neva latentiškai glūdinčius tekstuose, tačiau 
aiškiai neišreikštus. Romėnų teisės pagrin- 
du jie sukūrė ano meto Europai mokslinę 
„bendrąją teisę“ (ius commune), kuri šalia ka- 
nonų teisės buvo vienintelė teisė, dėstoma 
universitetuose (tarp jų Oksfordo ir Kemb- 
ridžo) iki XVIII a., ir ja buvo remiamasi tais 
atvejais, kai vietos paprotinės teisės nepa- 
kakdavo. Tokia romėnų teisės „recepcija“ 
kartais teisinama, esą tai buvo imperinė at- 
gaivintos Šventosios Romos imperijos teisė, 
tačiau dažniausiai teisinama tuo, kad jos 
doktrinos buvo racionalesnės ir rafinuotes- 
nės už bet kurią alternatyvą. Skatinamas Ro- 
mos kanoninės procedūros paplitimo zemy- 
ninėje Europoje recepcijos procesas vyko 
skirtingais laikotarpiais ir skirtingai sparčiai 
skirtingose šalyse - lėtai ir sporadiškai Pran- 
cūzijoje, greitai ir ir beveik visuotinai Vokie- 
tijoje (apie 1500). Anglija prisitaikė kai ku- 
rias romėnų teisės kategorijas iš BRACTONo 
traktato XIII a., o ir vėliau valstybės kancle- 
ris rėmėsi romėnų doktrina plėtodamas sa- 
žiningumo teisę, tačiau dėl Anglijos bend- 
rosios teisės įtakingumo ji nesulaukė tokio 
bendro pripažinimo, kurio XVI ir XVII a. su- 
laukė Škotijoje dėl vietos teisės silpnumo. 
PGS 

Rousseau Jean-Jacques (1712-1778) - 
moralinis ir politinis prancūzų filosofas. 
Turbūt jokio kito rimto filosofo asmeninis 
gyvenimas nesulaukė tokio visuomenės su- 
sidomėjimo kaip Jean-Jacque’o Rousseau. 
Kai motina mirė gimdydama, iš pradžių jis 
buvo auginamas tėvo, vėliau giminaičių. Bū- 
damas paaugliu 1728 m. pabėgo iš gimto- 
sios Ženevos - pėsčiomis vienmarškinis lei- 
dosi ieškoti savo likimo. Savamokslis 
Rousseau tapo vienu iš ryškiausių Europos 
mąstytojų ir rašytojų: jis buvo kompozito- 
rius ir muzikos kritikas, romanistas, botani- 
kas, eseistas, taip pat rimtų politinės ir mo- 
ralinės filosofijos darbų autorius. 

Tapęs ponios de Warens, katalikų pro- 
zelitės, globotiniu ir meilužiu ėmėsi sa- 
višvietos — ypač viešėdamas jos namuose 
prie Samberio. 1742 m. persikėlęs į Paryžių 
Rousseau trumpai (1743-1744) dirbo Pran- 
cūzijos ambasadoriaus Venecijoje sekreto- 
riumi; grįžęs į Prancūzijos sostinę suartėjo 
su Diderot ir kitais iškiliausiais to meto in- 
telektualais. 

1749 m. vykdamas aplankyti Diderot, 
kuris buvo kalinamas Vincene už savo ar- 
domuosius rašinius, Rousseau perskaitė 
skelbimą, kuriame Dižono akademija skel- 
bė esė konkursą, ir tada, jo paties žodžiais, 
jam staiga atėjo į galvą „kilnios ir liūdnos 
sistemos“ idėja, paaiškinanti visą žmonijos 
raidą, vargus ir neteisingumo priežastis 
(vadinamasis „Vinceno praregėjimas“). 
Konkursui parašytas Samprotavimas apie 
mokslus ir menus (1750) jam pelnė ne tik 
Dižono premiją, bet ir šlovę visuomenėje. 

Būdamas ženevietis, kurio karjera 
klostėsi pirmiausia Prancūzijoje, socialine 
prasme Rousseau buvo „marginalas“. Dėl 
savo nepaprastai jautrios — kai kurių ma- 

nymu, paranojinės — prigimties ir iš dalies 
dėl Samprotavimo apie mokslus ir menus jis 
susipyko su pagrindiniais PRANCŪZŲ 
ŠVIETIMO EPOCHOS veikėjais, vadinamai- 
siais philosophes; persikėlęs iš Paryžiaus į 
kaimą galiausiai liovėsi bendravęs su savo 
bičiuliu Diderot. Kai jo Emilis (1762) ir Apie 
visuomenės sutartį (Du contrat social; 1762) 
buvo pasmerkti Paryžiuje ir Ženevoje, jis 
paliko Prancūziją ir keletą metų praleido 
ieškodamas ramaus prieglobsčio Šveicari- 
joje, Prūsijoje ir Anglijoje. Įtikėjęs prieš jį 
rengiamu samokslu Rousseau 1764-1770 m. 
parašė autobiografinę knygą Išpažintys, kuri 
stulbina autoriaus atvirumu kalbant apie 
asmeninį gyvenimą; netrukus pasirodė dar 
du autobiografiniai rašiniai: Dialogai (Dia- 
logues; parašyti 1772-1776) ir Vienišo svajo- 
tojo pasivaikščiojimai (Rėveries d un promeneur 
solitaire; parašyti 1776-1778). 

Nors biografiniai faktai gali paaiškinti 
akivaizdžius Rousseau minties prieštarin- 
gumus, jie neatskleidžia nei jo patirties 
masto, nei filosofinės savivokos gelmių. 
Būdamas kvintesenciniu „marginalu“ 
Rousseau nepaprastai gerai suvokė ir in- 
divido izoliacijos skausmą, ir socialinės 
harmonijos malonumus. Jo neįprastai plati 
patirtis aprėpė gyvenimą skirtingose šaly- 
se, skirtinguose socialiniuose sluoksniuo- 
se su skirtingais gyvenimo būdais. Nepai- 
sant ekscentriškos Rousseau asmenybės 
ir išskirtinės patirties, kurią jis atskleidžia 
autobiografiniuose rašiniuose, pagrindi- 
niai darbai, kuriuose jis išdėstė tai, ką va- 
dino savo „sistema“, tapo posūkio gaire Va- 
karų politinės ir socialinės minties raidoje. 

Rousseau indėlį į moralinę filosofiją iš 
esmės nusako įžvalgos, išdėstytos jo dvie- 
juose Samprotavimuose. Pirmame, prizą 
laimėjusiame Samprotavime apie mokslus ir 
menus, Rousseau teigia, kad mokslinės ir 
literatūrinės veiklos plėtra turėjo neigiamų 
moralinių padarinių visuomenei. Antrame — 
Samprotavime apie nelygybės kilmę (1755) — 
jis dėsto šios Švietimo epochos kritikos pa- 
grindus ir įrodinėja, kad Žmonės išsivystė 
iš gyvuliškos „prigimtinės būklės“, kuriai 

esant taikiai sugyveno izoliuoti ir nepro- 
tingi individai. Iš prigimties žmonės buvo 
lygūs ir laisvi, vadovavosi savisaugos ir 
gailestingumo jausmais; padėties, turto ir 
politinės galios nelygybė atsirado dėl isto- 
rinės „prigimtinio žmogaus“ (kuris buvo 
„geras“ nebūdamas nei racionalus, nei do- 
rovingas) transformacijos į konkuruojantį 
ir savanaudišką „socialinį žmogų“, ge- 
bantį sąmoningai kenkti kitiems (žr. taip 
pat ŽMOGAUS PRIGIMTIS). 

Taigi šimtmečiu anksčiau už Darwiną 
Rousseau padėjo evoliucinius politinės 
minties pagrindus. Jis atmetė ir tradicinę, 
iš antikos atėjusią „prigimtinio socialumo“ 
doktriną, ir moderniąją, arba Hobbeso, idė- 
ją, kad Žmonės iš prigimties yra antagonis- 
tinės, savanaudiškos būtybės. Galbūt dar 
svarbiau yra tai, kad atmesdamas vyrau- 
jančią prielaidą, jog istorinė kaita yra 
pažangos ir tobulėjimo procesas, Rousseau 
laikėsi pesimistinio požiūrio į istoriją. Pir- 
mykštės visuomenės, tokios kaip Amerikos 
arba Afrikos čiabuvių bendruomenės, jam 
buvo „geriausios žmogui“; civilizacija nė- 
ra jokia palaima, nes jos kaina visada nu- 
sveria jos naudą. 

Šios prielaidos buvo sąmoningai radi- 
kalios. Jos leido mesti iššūkį visoms egzis- 
tuojančioms institucijoms, kadangi jos yra 
iš esmės nenatūralios: cituojant garsią 
veikalo Apie visuomenės sutartį (I, ii, p. 138) 
frazę, „Žmogus gimsta laisvas, tačiau vi- 
Sur jis yra supančiotas“. Keldamas šias ra- 
dikalias tezes Rousseau kartu aukština 
pagoniškųjų antikos miestų-valstybių 
„dorybes“. Sparta ir respublikinė Roma jam 
buvo pavyzdžiai, nes tik tokiose nedidelė- 
se bendruomenėse piliečiai gali būti moko- 
mi bendruomenės gėriui teikti pirmenybę 
prieš asmeninius interesus. 

Rousseau pozityvioji politinė doktrina, 
kuri glaustai dėstoma Emilyje ir plačiau 
Apie visuomenės sutartį, iš pirmo žvilgsnio 
prieštarauja tai žmogaus prigimties sam- 
pratai, kuri dėstoma antrajame Sampro- 
tavime. Tačiau iš tikrųjų prieštaravimo čia 
nesama. Istorijos pradžioje po miškus kla- 

jojantys izoliuoti žmonės buvo iš esmės ly- 
gūs. Moralinis pagedimas ir neteisingumas 
kyla iš socialinės nelygybės ir dėl jos atsi- 
randančios vienų individų priklausomybės 
nuo kitų. Šalinant šias blogybes būtina, kad 
žmonių įstatymai visus individus traktuo- 
tų lygiai ir teiktų kiekvienam bendruo- 
menės nariui balsavimo dėl visų įstatymų 
garantiją. 

Rousseau politiniai principai grindžia- 
mi problemiška BENDROSIOS VALIOS są- 
voka. Be savo asmeninio intereso (pri- 
vačios valios), pilietis turi kolektyvinį 
bendruomenės gerovės interesą. Tad įsta- 
tymo ir pačios politinės visuomenės išta- 
kas Rousseau kildina iš „bendrosios va- 
lios“: piliečiai, veikdami kaip visuma 
laisvai, priima taisykles, vienodai galio- 
jančias kiekvienam individui. Įžvelgdama 
XX a. ekonomistų „kolektyvinių gėrybių“ 
racionalaus pasirinkimo teoriją, ši politinės 
teisės samprata pabrėžia laisvai pasirink- 
tų socialinių įsipareigojimų kaip pilietinės 
dorybės pagrindo reikšmę. 

Taigi Rousseau metė radikaliai „demo- 
kratinį“ iššūkį politiniams ancien régime 
principams. Iš jo principų išplaukia, kad 
piliečių visuma yra vienintelis teisėtas po- 
litinės bendruomenės „suverenas“. Tais lai- 
kais, kai terminas „suverenas“ buvo pa- 
prastai taikomas Prancūzijos karaliui ir 
kitiems sostą paveldintiems valdovams, 
Rousseau tautą kaip „suvereną“ atskyrė nuo 
„Valdžios“ kaip tautos valios vykdytojos. 

Iš Rousseau bendrosios valios principo 
taip pat išplaukia, kad teisėtai valdomoje 
visuomenėje politiniai sprendimai turi ati- 
tikti įstatymus, priimtus suverenios tautos 
ir vienodai galiojančius visiems piliečiams. 
Taigi, kad piliečiai galėtų paklusti viešojo 
intereso vardu daromiems sprendimams ir 
nebūtų pajungti kitų valiai, teisinės taisyk- 
lės turi būti taikomos be išimčių visiems 
vienodai. Tik tokiu būdu, pasak Rousseau, 
kiekvienas pilietis galėtų, neprieštarauda- 
mas savo paties interesams ir poreikiams, 
laisvai balsuoti ir paklusti įstatymui kaip 
bendrojo gėrio išraiškai. 

Kadangi visi valdžios veiksmai turi būti 
pavaldūs demokratiškai priimtiems įstaty- 
mams ir kadangi visi įstatymai kiekvienam 
piliečiui turi būti taikomi vienodai, Rous- 
seau įsitikinimu, jo „politinės teisės princi- 
pai“ gali paaiškinti, kodėl racionalus ir sa- 
vo naudos žiūrintis individas vienytųsi su 
kitais į politinę bendruomenę. Rousseau ma- 
nė, kad tokiu būdu jis išsprendė HOBBESo 
iškeltą žmogaus savanaudiškumo ir kolek- 
tyvinio intereso dilemą neneigdamas - kaip 
Hobbesas - pozityvios arba aktyvios pilie- 
tinės laisvės, grindžiamos pasiaukojimu tei- 
sėtai politinei bendruomenei, egzistavimo. 

Ši politinė filosofija daugeliui skaitytojų 
atrodo paradoksali. Viena vertus, Rousseau 
kėlė pagrindinius modernybės principus — 
laisvę ir lygybę — visa žmonių karta anks- 
čiau, nei jie buvo įkūnyti Prancūzijos revo- 
liucijos šūkiuose; kita vertus, jis kritikavo ti- 
piškai moderniąją politinės ir ekonominės 
pažangos idėją siūlydamas vietoje jos anti- 
kinį miesto-valstybės modelį kaip doros po- 
litinės bendruomenės pavyzdį. Tačiau šis 
paradoksas kyla ne dėl Rousseau mąstymo 
nenuoseklumo ar painiavos; veikiau priešin- 
gai, Rousseau matė — o to nematė daugelis 
jo kritikų, - jog tai, ką europiečiai vadina is- 
torine pažanga, įgyjama socialinės nelygy- 
bės, smurto, vietinių Afrikos ir Naujojo Pa- 
saulio gyventojų pavergimo kaina. 

Būtų nepateisinama apsiriboti Rousseau 
politinėmis idėjomis nenurodant jo plates- 
nio indėlio į Vakarų kultūrą. Tokie darbai 
kaip Emilis, Išpažintys ir Vienišo svajotojo pa- 
sivaikščiojimai ne mažiau pakeitė daugelio 
žmonių jauseną, negu jo politiniai darbai 
pakeitė žmonių mąstyseną. Galima sakyti, 
kad J.-J. Rousseau iš naujo atrado „prigim- 
ti“; pabrėždamas prigimtinių jausmų pirmu- 
mą, dorovės smukimo priežastimi jis laikė 
socialinius susitarimus, racionalumą ir po- 
litinio gyvenimo vingrybes. Jo Emilis prisi- 
dėjo prie radikalių auklėjimo reformų, šia- 
me veikale reikalaujama, kad auklėjimas ir 
mokymas atitiktų natūralų asmens vysty- 
mosi procesą ir kad mechaninį Žinių kali- 
mą bei formalizuotą mokymo programą pa- 

keistų „daiktinės pamokos“ ir „negatyvus 
mokymas“. 

Labiau autobiografiniai Rousseau dar- 
bai — ypač Išpažintys ir Vienišo svajotojo pa- 
sivaikščiojimai - aukštindami „asmenybę“ ir 
kūrybišką menininką, padarė didelį povei- 
kį grožinei literatūrai. Jis taip pat parašė 
labai populiarų romaną Julija, arba Naujoji 
Eloyza (Julie ou la Nouvelle Hėloise; 1761), ku- 
riame daugelis jo principų buvo pateikta 
menine forma ir kuris padarė didelį povei- 
kį įteisinant jausmą kaip atsvarą protui. 
Kaip ir jo filosofinė civilizacijos, kalbos bei 
Švietimo epochos kritika, vykdoma „pri- 
gimties“ vardu, šie veikalai metė iššūkį ra- 
cionalizmui jausmo vardu. 

Atsižvelgiant į Rousseau erudicijos 
mastą, refleksijos nuodugnumą ir interesų 
įvairumą, nenuostabu, kad jo įtaka laikui 
bėgant labai kito. XVIII a. jis buvo Švietimo 
epochos enfant terrible, neigiantis status guo 
teisėtumą ir pažangos idėją. XIX a. jis 
dažniau buvo traktuojamas kaip Prancū- 
zijos revoliucijos apaštalas arba kaip ro- 
mantizmo sąjūdžio pradininkas (zr. 
ROMANTIZMAS). XX amžiaus kritikoje jis 
dažnai giriamas kaip Vakarų demokratinės 
tradicijos pradininkas, bet taip pat smer- 
kiamas kaip totalitarizmo pirmtakas. To- 
kia interpretacijų įvairovė liudija, kad jo 
minties negalima redukuoti į vieną stereo- 
tipą ar kategoriją: Rousseau — kaip Plato- 
nas, Hobbesas ir Marxas - laikytinas vie- 
nu iš nuodugniausių ir sudėtingiausių 
politinių mąstytojų Vakarų istorijoje. RDM 

Ruskin John (1819-1900) — britų meno kriti- 
kas ir socialinis filosofas. Kritiko ir rašytojo 
reputaciją Ruskinui pelnė trys jo knygos apie 
meną ir architektūrą: Šiuolaikiniai dailininkai 
(Modern Painters; 1843-1860), Septyni archi- 
tektūros žibintai (The Seven Lamps of Architectu- 
re; 1849) ir Venecijos akmenys (The Stones of Ve- 
nice; 1851-1853). Jose Ruskinas įrodinėjo, kad 
visuomenių charakterį rodo jų menas ir visų 
pirma architektūra. Architektūrai reikia vi- 
suomenės ir darbo organizavimo. Jo įsitiki- 
nimu, sugedusi visuomenė ir nužmogintas 
darbas negali sukurti nei meno, neijokių kitų 
vertybių. Todėl būdamas keturiasdešimties 
metų jis paliko sritį, kurioje buvo susikūręs 
reputaciją ir ėmėsi socialinės kritikos. Jis pra- 
dėjo skelbti, kad kapitalizmas, atmetantis tra- 
dicines vertybes, griauna meną, civilizaciją 
ir visuomenę. Ši tema vyravojo darbuose nuo 
1859 m., kai buvo paskelbti Du keliai (The Two 
Paths), iki gyvenimo pabaigos. Veikalas Unto 
This Last, kuriame pateikta svarbiausia socia- 
linė jo analizė, buvo paskelbtas 1862 m. Šalia 

nebaigtos autobiografijos Praeterita (1885— 
1889) paskutinis reikšmingas jo darbas buvo 
Fors Clavigera arba Laiškai Didžiosios Britani- 
jos darbininkams (Letters to the Workmen and 
Lobourers of Great Britain; 1871-1884). 

Savo socialinėje Viktorijos laikų Angli- 
jos analizėje Ruskinas įnirtingai puolė jos 
vertybes ir ekonomistų „prakeiktąjį melą“ 
apie materialaus atlygio, turtų vaikymosi 
ir savanaudiškos konkurencijos svarbą. Jo 
socialinę kritiką ir ankstesnius darbus me- 
noir architektūros temomis vienija pastan- 
ga susieti krikščioniškąjį mokymą, moralę, 
teisingumą, tiesą ir socialinius santykius. 
Šią negailestingą kapitalizmo kritiką įkvė- 
pė Ruskino įsitikinimas, kad kapitalizmas 
griauna solidarumo ir tarpusavio atsako- 
mybės ryšius, kuriais turi remtis visi nor- 
malūs socialiniai santykiai. Kritikuodamas 
ekonomikos mokslą jis kaltino jį dėl pikt- 
naudžiavimo „vertės“ ir „turto“ terminais 
ir įrodinėjo, panašiai kaip Marxas, kad var- 
tojamoji vertė svarbesnė už mainomaja ver- 
tę ir kad tikrasis turtas yra tai, kas turtina 
gyvenimą. Mechanizavimo ir kuo didesnio 
efektyvumo vaikymosi padariniai, jo ma- 
nymu, pragaištingi: vyksta ne darbo pasi- 
dalijimas, bet žiaurus darbininko padaliji- 
mas, atskiriant protą nuo darbo. 

Ruskinas nedėjo jokių vilčių į socialisti- 
nį egalitarizmą manydamas, kad jis tik dar 
plačiau paskleistų kapitalizmo vertybių 
užkratą. Kai nėra revoliucinės krizės, vienin- 
telis sprendimas — vertybių pervertinimas 
įtikinėjimo ir švietimo priemonėmis; be to- 
kio pervertinimo politinis veiksmas būtų be- 
prasmis, o demokratija neveiksminga. Rus- 
kino moralinis paternalizmas reikalavo, kad 
elitas prisiimtų didesnę socialinę atsakomy- 
bę ir didesnę auką, nes jo turtai tėra kitų 
žmonių darbo išnaudojimo rezultatas. 

Ruskino įtaka buvo didelė, nors ilgai- 
niui kiek išblėso. Ją patyrė Williamas 
MORRISas ir GANDIS, kurie tęsė kitokią nei 
marksizmo radikaliąją tradiciją ir padėjo 
susiformuoti gerovės valstybės idėjai. PDA 

Russell Bertrand (1872-1970) - britų filo- 
sofas. Russello krikštatėvis buvo Johnas 
Stuartas MILLis. Daugumą devynias- 
dešimt aštuonerių savo gyvenimo metų 
jis nugyveno gindamas ir propaguoda- 
mas savo krikštatėvio širdžiai mielas idė- 
jas - moterų emancipacija, švietimo refor- 
mą, pasiturinčiųjų galios ribojimą ir 
didesnę socialinę laisvę. Paskutinius pen- 
kiolika savo gyvenimo metų jis skyrė 
daugiausia kovai su branduolinio karo 
grėsme: jo kampanija prieš branduolinę 
ginkluotę ir didžiųjų valstybių abipusio 
branduolinio šantažo politiką vedė jį, vie- 
na vertus, prie didėjančio nusivylimo įp- 
rastąja politika ir, kita vertus, prie įsiti- 
kinimo, kad Jungtinės Valstijos tapo 
didžiausia grėsme pasaulinei taikai. To- 
dėl paskutiniais savo gyvenimo metais 
Britanijoje jis buvo siejamas su neprie- 
vartine PILIETINIO NEPAKLUSNUMO poli- 
tika ir su pasauliniu pasipriešinimu Ame- 
rikos karui Vietname. Šeštajame XX a. 
dešimtmetyje jis tikėjo, kad ramus įtikinė- 
jimas gali būti veiksmingas būdas skati- 
nant didžiąsias galybes atsisakyti bran- 
duolinių ginklų; tuo tikslu įsteigė Pagvošo 

konferenciją, kuri tapo nuolatiniu svars- 
tymo ir propagandos forumu su šia pro- 
blema susijusiems mokslininkams. 

Russellas gimė liberalių aristokratų šei- 
moje: jo senelis buvo lordas Johnas Russel- 
las, kuris Bendruomenių rūmuose prastūmė 
Pirmąjį reformų bilį, o ir pats buvo „pažan- 
gus liberalas“ nuo 1890 iki 1914 m., t. y. pa- 
laikė Asquitho vyriausybės žingsnius gero- 
vės valstybės link ir net buvo šiek tiek uz ja 
radikalesnis keldamas moterų rinkimų tei- 
sių klausimą bei siūlydamas įvesti didžiu- 
lius mokesčius žemvaldžiams. Tačiau jis ta- 
po nepalenkiamas Pirmojo pasaulinio karo 
priešininkas ir vis labiau nusivylė įprastąja 
politika. Jis skelbėsi esąs neryžtingas socia- 
listas — prijautė GILDIJŲ SOCIALIZMUI, tačiau 
nemanė, kad šis patrauktų mases; buvo su- 
sižavėjęs idėja švietimo priemonėmis taip 
pakeisti vaikų mąstymą, kad pati karo idėja 
jiems būtų nesuvokiama. Taigi savo knygo- 
je Socialinės rekonstrukcijos principai (Princip- 
les of Social Reconstruction; 1916) jis ragino 
ugdyti „kūrybinį impulsą“, kuris, jo įsitiki- 
nimu, formuoja laimingą ir atvirą asmeny- 
bę, atsparią agresyvumo instinktams. 
Trečiajame XX a. dešimtmetyje jis kartu su 
antrąja savo žmona Dora įsteigė Bekon Hilo 
mokyklą ir vadovavo jai mėgindamas prak- 
tiškai realizuoti idėjas, kurias dėstė rašiniuo- 
se Apie švietimą (On Education; 1926) bei Švie- 
timas ir visuomeninė tvarka (Education and the 
Social Order; 1932). 

Russellas visada buvo priešiškas 
MARKSIZMUI, nors pripažino Marxo idė- 
jų patrauklumą. Tačiau nuo pat pirmosios 
savo knygos, Vokiečių socialinė demokratija 
(German Social Democracy; 1896), Russellas 
įrodinėjo, kad marksizmas tėra religija, o 
ne mokslas, ir kad kataklizminis kapita- 
lizmo nuvertimas yra nepateisinamai de- 
struktyvus kelias į socializmą. Šią mintį 
jam patvirtino Rusijos 1917 m. revoliuci- 
ja, kurią jis sveikino dėl to, kad ji Rusiją 
išvedė iš karo, tačiau savo knygoje Bol- 
ševizmo teorija ir praktika (The Theory and 
Practice of Bolshevism; 1920) smerkė ją kaip 
despotizmą, ne mažesnį už tą, kurį ji 

nušalino. Russellas niekada neišsižadėjo 
šio įsitikinimo, išskyrus nebent paskuti- 
nius savo gyvenimo metus, kai jo prie- 
šiškumas Amerikos brutalumui Vietname 
įtikino jį, kad Sovietų Sąjunga galiausiai 
yra laisvės šalininkų stovykloje. 

Nuo 1914 m. Russellui politikoje svar- 
biausia buvo siekis užkirsti kelią dar vie- 
nam pasauliniam karui; jis nekentė karo, 
kurį laikė išpuikimo, nuobodulio ir godu- 
mo išraiška. Jis ieškojo vienokios ar kito- 
kios pasaulinės valdžios formos, kuri re- 
formuotoms nacionalinėms valstybėms 
galėtų nustatyti jų piliečių perauklėjimo ka- 
nonus. Depresijos apimtas jis įsivaizdavo, 
kad Jungtinės Valstijos užvaldys pasaulį jė- 
ga ir jam primes savotišką Pax Romana, ar- 
ba Pax Americana, tarnaujancia Amerikos 
kapitalizmui. Optimistiškai nusiteikęs jis 
vylėsi, kad didesnę galią įgis Jungtinės Tau- 
tos. Jis visada laikėsi šaltos realistinės nuo- 
statos, kad pasaulinė valdžia, jog jos būtų 
paisoma, turi disponuoti prievartos galia. 

Dėl šio savo realizmo 1945 m. ir keletą 
kartų vėliau Russellas kėlė idėją, kad Jung- 
tinės Valstijos, tuomet turėjusios branduo- 
linio ginklo monopolį, priverstų Sovietų Sa- 
jungą nusiginkluoti. Jis pripažino, kad 
Sovietų Sąjunga tam veikiausiai pasipriešin- 
tų ir įvyktų karas, tačiau tai jam atrodė 
mažesnė blogybė nei totalinis susinaikini- 
mas, kuris būtų branduolinio karo baigtis. 
Laikydamasis tos pačios nuostatos 1936 m. 
jis propagavo visiško PACIFIZMO poziciją 
Hitlerio Vokietijos atžvilgiu. Visada didžiau- 
sioji vengtina blogybė jam buvo Europos 
civilizacijos žlugimas: 1936 m. atrodė, kad 
pacifizmas yra jos gelbėjimo būdas (jis pa- 
keitė savo nuomonę 1941 m., kai tapo aki- 
vaizdu, jog nacizmas pranoksta blogiausias 
jo prognozes), tuo tarpu 1945 m. ir dar kele- 
tą metų atrodė, kad tą būdą teikė branduo- 
linio šantažo politika. Tikslas niekada nesi- 
keitė, keitėsi tik priemonės. Russellas buvo 
dažnai kritikuojamas dėl nuomonių kaitos, 
tačiau pats nuoširdžiai stebėjosi tokia kri- 
tika: protingas Žmogus keičia savo nuomo- 
nę keičiantis aplinkybėms. 

Kai abi didžiosios galybės įsigijo bran- 
duolinį ginklą, aplinkybės vėl pasikeitė. 
Branduolinio šantažo ir prevencinio smūgio 
galimybė išnyko, taigi racionalia veiksmų 
strategija tapo būdų, kaip sumažinti atsitik- 
tinumo nulemto karo riziką, paieška. Lai- 
kui bėgant Russellas vis labiau įsitikino, kad 
valdžia yra taikos priešas ir kad joje 
dažniausiai įsivyrauja bepročiai; vis dėlto 
jo pateikti būdai, kaip užkirsti kelią karui, 
paprastai būdavo labai praktiški — jis buvo 
vienas iš tų, kurie pirmieji reikalavo 
uždrausti branduolinius bandymus atmo- 
sferoje, ragino sudaryti branduolinių ginklų 
neplatinimo paktą ir manė, kad apribojus 
branduolinių ginklų paplitimą didžiosio- 
mis valstybėmis, šios galėtų tartis dėl jų su- 
mažimo, taip padėdamos taikos reikalui. 
Tačiau šis teorinis nuosaikumas jam nekliu- 
dė smerkti politinę didžiųjų valstybių mo- 
ralę: vienoje garsiausių savo tezių jis pa- 
reiškia, kad šiuolaikiniai valstybiniai 
veikėjai yra blogesni už Hitlerį. Paskutinį 
savo gyvenimo dešimtmetį jis išties pelnė jam 
taikomą KEYNESo aforizma: „Jis mano, jog 
pasaulis baisus, nes jame gyvena vien be- 
pročiai; laimė, turime paprastą būdą - jie 
turi elgtis padoriau“. AR 

Saint-Simon Claude-Henri de Rouvroy 
(1760-1825) — prancūzų socialistas. Aris- 
tokratų kilmės Saint-Simonas perėmė 
XVIII a. ŠVIETIMO EPOCHAI būdingą do- 
mėjimąsi filosofija ir mokslo žinių taiky- 
mo socialinėms problemoms spręsti idėją. 
Tačiau jo paties mintys šiais klausimais 
spaudoje pasirodė tik pirmajame XIX a. 
dešimtmetyje, kai Amerikos ir Prancūzi- 
jos revoliucijų smurto patirtis įtikino jį, 
kad skubiai reikia sisteminio visuomenės 
pertvarkymo programos. Tad jis ėmėsi no- 
vatoriškos veiklos kuriant „socialinę fizio- 
logiją“, mokslinę Žmogaus ir visuomenės 
pažinimo discipliną. Jo kaip socialinio re- 
formatoriaus siūlymai iš pradžių beveik ne- 
siskyrė nuo liberalių doktrinų, tačiau vėliau 
pamažu jis nutolo nuo ortodoksinio libera- 
lizmo keldamas „industrializmo“ teoriją, 
kurioje buvo daug socializmo elementų. 

Vienas reikšmingiausių Saint-Simono 
„Socialinės fiziologijos“ bruožų yra jos 
teikiama istorijos samprata. Įkvėptas niu- 
toniškojo mechanistinio pasaulio determi- 
nizmo ir Švietimo epochos filosofijos opti- 
mistinio tikėjimo PAŽANGA Saint-Simonas 
mėgino atskleisti nepajudinamą istorinės 
kaitos dėsningumą ne tik praeityje ir da- 
bartyje, bet ir remdamasis mokslo žiniomis 
prognozuoti jį ateityje. Šioje perspektyvoje 
jis pabrėžė mokslo (teorinio pažinimo) ir 
pramonės (kuri jo laikais reiškė kūrybinę 
veiklą, ne tik gamybą) santykius kaip pa- 
grindinius veiksnius, formuojančius skir- 
tingus visuomenės tipus žmogaus evoliu- 
cijoje nuo pirmykščių iki šių laikų. 


Saint-Simonas buvo vienas pirmųjų 
mąstytojų, prabilusių apie INDUSTRINĖS VI- 
SUOMENĖS (arba „industrinės sistemos“) at- 
siradimą ir mėginusių parodyti, kokiu bū- 
du tokia visuomenė susiklosto žlugus 
feodalizmui. Svarbiausias šiame jo projekte 
buvo argumentas, jog kiekvienas visuome- 
nės tipas remiasi tam tikra įsitikinimų siste- 
ma; tiems įsitikinimams praradus įtaigumą 
turi žlugti ir atitinkama socialinė santvar- 
ka. Saint-Simono požiūriu, feodalinės siste- 
mos žlugimą iš esmės nulėmė Švietimo 
epochos smogtas smūgis teologijai; iš čia 
išplaukė, kad tik nauja, alternatyvi įsitikini- 
mų sistema — šiuolaikinis „pozityvus“ moks- 
las — gali sukurti pofeodalinės, pramoninės 
tvarkos pagrindus. Tai gali įvykti tik tuo at- 
veju, jei senosios valdančiosios žemvaldžių 
ir dvasininkų klasės (du feodalizmo 
ramsčiai) bus pakeistos naujomis, kylančio- 
mis mokslininkų, inžinierių, menininkų (in- 
telektinėje srityje) ir verslininkų, pramoni- 
ninkų, gamintojų (praktiškesnėje politikos 
ir valdymo srityje) klasėmis. Toks šiuolaiki- 
nės visuomenės įvaizdis gali būti siejamas 
su technokratijos idėja arba laikomas varia- 
cija kapitalistinio utilitarizmo tema. Abi šios 
interpretacijos turi tam tikrą pagrindą, ka- 
dangi Saint-Simonas neabejotinai tikėjosi 
profesionalius ekspertus iškelti į valdžios 
pozicijas, kur jų paskirtis būtų rūpintis žmo- 
nių gerove išliekant iš esmės kapitalistinė- 
je sistemoje, ginančioje privačios nuosavy- 
bės teises. Tačiau būtina atsižvelgti ir į 
kolektyvistines Saint-Simono minties ten- 
dencijas, kurios ypač išryškėjo 1820-1825 m. 

darbuose: Apie pramones sistemą (Du système 
industriel), Pramonininkų katekizmas (Catėchis- 
me des industriels), Naujoji krikščionybe (Nou- 
veau christianisme). 

Siuose darbuose kritikuojamas indivi- 
dualistinis LIBERALIZMAS dėl griežtai le- 
galistinio ir metafizinio požiūrio į sociali- 
nes problemas. Pasak Saint-Simono, toks 
požiūris yra pernelyg negatyvus ir nepa- 
kankamai dinamiškas, kad galėtų tapti 
naujos, pažangios socialinės tvarkos pa- 
grindu. Rimčiausias liberalizmo trūkumas 
esąs jo negebėjimas pagerinti didžiosios 
žmonių daugumos - dirbančių žmonių kla- 
sių — padėtį; jie patiria daug vargo ir ne- 
priteklių, nors tiesiogiai sukuria didžiau- 
sią visuomenės turto dalį. Bažnyčia (ypač 
Katalikų bažnyčia) taip pat turinti prisiim- 
ti dalį atsakomybės už šią padėtį, nes jos 
skelbiama moralė niekuo neprisidėjo didi- 
nant žmonių lygybę, nors paties Kristaus 
mokymas gali būti interpretuojamas kaip 
raginimas visuomenei įsikišti ginant nepa- 
siturinčius ir išnaudojamus. 

Paskutinio Saint-Simono veikalo pava- 
dinimas — Naujoji krikščionybė (Nouveau 
christianisme; 1825) — rodo jo moralinio ar- 
gumento pobūdį: turi būti sukurta nauja re- 
ligija, krikščioniškos dvasios, tačiau va- 
dovaujama ne teologų, o išmaningiausių 
visuomenės mąstytojų (pirmiausia moksli- 
ninkų ir menininkų), kurie galėtų formuluoti 
ir skleisti šiuolaikinei visuomenei aktualius 
įsitikinimus — visuomenei, gebančiai įval- 
dyti mokslo ir pramonės jėgas bei sukurti 
žemiškąjį rojų, kuriame būtų patenkinti visi 
svarbiausi Žmogaus poreikiai. Produktyvu- 
mas turi tapti svarbiausiu visuomeniniu 
tikslu, o politinis valdymas, atliekamas pa- 
tyrusių administratorių, būtų ne daugiau 
kaip taikomasis gamybos mokslas. 

Saint-Simonas nurodė klasių kovą kaip 
svarbų socialinės pažangos veiksnį, tačiau 
jis nemanė, kad naujaisiais laikais ji turi 
reikštis smurto formomis. Jis nekėlė būsi- 
mos neklasinės visuomenės idėjos, veikiau 
vadovavosi prielaida, kad bet kurioje visuo- 
menėje turi egzistuoti žmonių pasiskirsty- 

mas pagal įvairius funkcinius vaidmenis. 
Pavyzdžiui, „industrializmo“ sąlygomis 
dirbančių žmonių klasės tam tikra prasme 
būtų pavaldžios savo „natūraliems“ lyde- 
riams, tačiau kartu jų interesai būtų har- 
moningai integruojami į visuminį sociali- 
nės gerovės planą. Be to, visi dirbantys 
žmonės, pradedant darbininkais ir baigiant 
verslininkais, priskiriami tai pačiai produk- 
tyvių gamintojų klasei, kuri siekia taikios 
reformos būdu iš visuomenės pašalinti vi- 
sas neproduktyvias grupes. Kartą tai pa- 
siekus natūrali visų produktyvių visuome- 
nės sluoksnių interesų harmonija padėtų 
naują pagrindą visuomenės solidarumui. 

Kartu su FOURIER ir OWENu Saint-Si- 
monas tradiciškai laikomas vienu iš šiuo- 
laikinio SOCIALIZMO pirmtakų. Saint-Si- 
monui mirus grupė jo mokinių įsteigė 
Saint-Simono mokyklą, kuri netrukus vir- 
to religine sekta, propaguojančia visišką ko- 
lektyvizmą. Kitas Saint-Simono sekėjas, 
Auguste'as COMTE'as, ėmėsi plėtoti pozi- 
tyvaus mokslo bei pozityvios filosofijos idė- 
jas ir tai, ką jis laikė nauju „sociologijos“ 
mokslu. Žr. POZITYVIZMAS. KT 

Sartre Jean-Paul (1905-1980) - prancūzų 
filosofas, dramaturgas ir romanistas. Sat- 
re'as buvo garbinamiausias ir galbūt net 
įtakingiausias mūsų meto intelektualas. 

Baigęs Ecole Normale Supérieure 1929 m., dės- 
tytojavo įvairiuose licėjuose nuo 1931 iki 
1945 m., išskyrus trumpą tarnavimo ka- 
riuomenėje ir buvimo karo nelaisvėje lai- 
kotarpį. Sartre'o darbuose derinamas belet- 
ristinis ir filosofinis požiūris į nagrinėjamas 
problemas. Ankstyvuose filosofiniuose jo 
rašiniuose nagrinėjamos emocijų, vaizduo- 
tės ir asmenybės prigimties temos; jos vy- 
rauja ir pirmame jo romane Šleikštulys (La 
Nausėe; 1938), kuriame atsiskleidžia beveik 
instinktyvus jo priešiškumas buržuazinei 
visuomenei. Simone'os de Beauvoir ir Ray- 
mondo Arono liudijimu, prieš karą Sartre'as 
visiškai nesidomėjo politika. Jo romanų 
Laisvės keliai (Les Chemins de la liberté; 1945— 
1949) serija liudija didėjantį jo įsitraukimą 
į politiką, remiantis asmenine karo ir daly- 
vavimo Pasipriešinimo sąjūdyje patirtimi. 
Svarbiausias filosofinis jo veiklalas Būtis ir 
Niekas (L’Etre et le Néant) buvo paskelbtas 
1943 m. Jame buvo žadama, jog netrukus 
pasirodys etikos traktatas, tačiau pažadas 
nebuvo ištesėtas — veikiausiai dėl to, kad 
Sartre'as pasinėrė į politiką. Tačiau dauge- 
lį etikos problemų jis gvildena tuo metu pa- 
rašytose dramose: Prie užrakintų durų (Huis 
clos; 1945), Nešvarios rankos (Les Mains sales; 
1948) ir Velnias ir Viešpats Dievas (Le Diable 
et le bon dieu; 1952). Sartre'as ilgai flirtavo 
su įvairiomis politinėmis grupuotėmis, pir- 
miausia su Prancūzijos komunistų partija, 
vėliau su Italijos komunistų partija. Pagrin- 
diniame teoriniame jo veikale politikos 
klausimais Dialektinio proto kritika (Critigue 
de la raison dialectigue; 1960) mėginama 
EGZISTENCIALIZMĄ derinti su MARKSIZMU. 
Tai buvo didžiulis, sudėtingas, intriguojan- 
tis ir nepavykęs veikalas. Paryžiaus inte- 
lektualai suprato, jog Sartre'as susipainio- 
jęs individualistinėse kategorijose, taigi 
savo simpatijas skiria įvairiems struktū- 
ralistiniams mąstytojams, kurie skelbia 
visiškai priešingą idėją — kad subjekty- 
vumas tėra iliuzija ir netgi buržuazinė 
iliuzija! Paskutiniais gyvenimo metais 
Sartre'as toliau svarstė Žmogaus situaci- 
jos ir pasirinkimo antinomiją. Žodžiuose 

(Les Mots; 1963) jis pateikė nuostabiai 
skaidrų savo jaunystės aprašymą, o Flau- 
bert e (Flaubert; 1971-1972) labai plačiai 
nagrinėjo vieno prancūzų romanisto gy- 
venimo laikotarpį. 

Sartre'o šedevras yra Būtis ir Niekas. 
Husserlio įtaką liudija fenomenologinė 
veikalo nuostata, o HEIDEGGERio poveikį 
rodo dėmesys „būčiai“; kitaip sakant, 
mums aiškinama, ką reiškia jaustis gyvam. 
Gyvenimas susijęs su nebūtimi, nes mūsų 
vaizduotė visada leidžia įsivaizduoti, jog 
bet kuri situacija galėtų būti kitokia. Gy- 
vename gryno atsitiktinumo pasaulyje, 
tad turime jame įvesti vienokią ar kitokią 
tvarką; nėra jokių apriorinių esmių, tad pa- 
saulio pobūdis priklauso nuo mūsų valios. 
Sartre'o pasaulio vizija yra didžiai pesi- 
mistinė. Jo genijus aiškiausiai pasireiškia 
ten, kur jis aprašo, kokiais būdais daugu- 
ma Žmonių išsisukinėja nuo būtinybės 
prisiimti atsakomybę už savo veiksmus: 
„bloga valia“ ir „saviapgaulė“ yra noras 
atsikratyti laisvės naštos. Toks atsakomy- 
bės vengimas laikomas ypač buržuaziniu, 
tačiau Sartre'as įrodinėja, jog kitų egzista- 
vimo faktas mums nuolat primena mūsų 
pačių ribotumą (kaip jis parodo savo įtai- 
gioje sadizmo ir mazochizmo analizėje). 
Sartre'o pateiktas tarpasmeninių santykių 
aprašymas primena Prousto tekstus, ta- 
čiaujam pritrūksta didžiojo romanisto hu- 
moro. Sakydamas „pragaras — tai kiti žmo- 
nės“ jis kalbėjo ne perkeltine prasme. Ši 
pesimistinė vizija aiškiai nusveria tą mo- 
ralinį pakilumą, kuris pasireiškia knygos 
pabaigoje ir kuris turėjo būti jo veikalo 
apie etiką svarbiausias motyvas. Jis įrodi- 
nėja, kad individas privalo visada ir bet 
kuria kaina prisiimti atsakomybę už savo 
veiksmus; asmens gyvenimas turi tapti 
projektu, kuris gali būti kvestionuojamas 
bet kuriuo metu. Ši pozicija buvo dažnai 
kritikuojama remiantis tuo, kad toks nesta- 
bilumas sugriautų tą pasitikėjimą, kuris yra 
socialinio gyvenimo per se galimybės są- 
lyga: galėčiau žmogų autentiškai mylėti 
šiandien, tačiau ryt taip pat autentiškai jį 

mesti. Tačiau rimtesnis Sartre'o vizijos 
trūkumas yra tai, kad ji neteikia jokios so- 
cialumo sampratos. Laisvė — tai visada 
laisvė nuo kitų kišimosi, niekada ne ben- 
dradarbiavimo su jais galimybė. 

Dialektinio proto kritika (Critigue de la rai- 
son dialectigue) vienu lygmeniu teikia isto- 
rijos filosofiją. Kalbama apie dialektinio 
proto tipą, pagal kurį kiekvieno individo 
projektas gali būti suvokiamas kaip istori- 
jos visumos dalis. Tačiau Sartre'o individo 
koncepcija žlugdo šį platesnį tikslą, kurio 
išsamus pagrindimas paliekamas antram 
tomui (kuris vėlgi niekada nepasirodė). 
Tačiau antruoju traktato lygmeniu Sartre'as 
vėl sušvyti tikro moralisto spalvomis. Nu- 
brėžiama pagrindinė priešprieša tarp Zmo- 
nių, įtrauktų į „serijas“, ir Žmonių „gru- 
pinio susiliejimo“. Kalbėdamas apie 
„serijas“ — kurias jis, gana keista, parodo 
kaip autobuso laukiančių Žmonių eilę, — 
Sartre'as turi omeny kasdienį žmonių gyve- 
nimą —betikslį ir bevalį „blogos valios“ plū- 
duriavimą, kai žmonių tarpusavio sąsajos 
atsiranda tik atsitiktinai sutapus norams. 
„Grupinio susiliejimo“ pavyzdžiais laiko- 
mos revoliucinės grupės, kurių nariai pa- 
siekia autentišką moralinę LAISVĘ daly- 
vaudami bendrame istorijos kaitos procese. 
Įdomu, kad savo politinėje teorijoje Sartre'as 
daugiausia domisi „būties problema”, o ne 
tam tikromis priemonėmis, kurios galėtų pa- 
gerinti neturtėlių ir engiamųjų padėtį. Šiuo 
argumentu jis keistai pateisina SMURTA. 
Kadangi „bloga valia“ tūno taip arti indi- 
vido paviršiaus, kiekvienas, kuris išsižada 
„grupinio susiliejimo“ reikalavimų, pra- 
randa savo teises. Kolektyvinės vizijos rea- 
lizavimo pastanga gali būti tik prievartinė, 
nes Sartre'as neturi kitokių teorinių socia- 
lumo paaiškinimo priemonių. Sartre'o pa- 
brėžiamas autonominio individo silpnu- 
mas primena ROUSSEAU poziciją; tačiau 
Sartre'o atveju nematome ekvivalentiškos 
pagarbos įstatymui. 

Sartre'o politinės idėjos yra išties labai 
įdomios. Prancūzijoje po Rousseau jis 
reiškė bene labiausiai individualistines ir 

puritoniškas idėjas; tačiau jos mums pade- 
da suvokti ir politikos, neturinčios socialu- 
mo koncepcijos, ribotumą. JAH 

Savitarpiškumas — socialinė teorija, kurią 
skelbė PROUDHONas ir daugelis jo sekėjų 
Prancūzijoje, mėginusių rasti vidurio kelią 
tarp privačios NUOSAVYBĖS principų ir 
KOMUNIZMO, grindžiamo darbininkų koo- 
peratyvais ir kredito bendrijomis. Savitar- 
piškumo doktrinos atstovai buvo daugiau- 
sia anarchistinių pažiūrų ir propagavo 
evoliucinę, o ne revoliucinę visuomenės 
transformaciją. Žr. ANARCHIZMAS. 


Schiller Friedrich, von (1759-1805) — vo- 
kiečių poetas ir dramaturgas. Schilleris bu- 
vo karo gydytojo, tarnavusio Marbache, 
Vokietijos pietuose, antras vaikas. Nelai- 
mingi metai, praleisti Štutgarto karo aka- 
demijoje (1773-1780), jam įdiegė nepakan- 
tumą tironijai ir laisvės bei respublikinių 
idealų ilgesį, kas buvo būdinga ankstyvo- 
sioms jo dramoms - pirmiausia Plesikams 
(Die Rūuber; 1781). Kaip aistringa maištin- 
gos „audros ir veržimosi“ (Sturm und 
Drang) dvasios apraiška, šios dramos šoki- 
ravo ir žavėjo teatro žiūrovus visoje Vokie- 
tijoje (ir 1792 m. pelnė Schilleriui Prancūzi- 

jos respublikos garbės piliečio vardą). Po 
dramatiško pabėgimo iš gimtojo Viurtem- 
bergo jis galiausiai apsistojo Jėnoje, netoli 
Veimaro, kuris kaip Goethe's, Wielando ir 
Herderio gyvenamoji vieta tuomet darėsi 
Vokietijos kultūros centru. 

Brandiems Schillerio darbams įtakos 
turėjo KANTo filosofija, o labiausiai drau- 
gystė (nuo 1794) su Goethe. Kūrybinis jų 
aljansas davė pradžią beprecedenčiam vo- 
kiečių literatūros suklestėjimui, žinomam 
Veimaro klasicizmo vardu. Schillerio indė- 
lis — be tokių jo šedevrų kaip Valensteinas 
(Wallenstein; 1796-1799), Marija Stiuart (Ma- 
ria Stuart; 1800) ir Vilius Telis (Wilhelm Tell; 
1804), — buvo jo estetinė teorija, kurioje mė- 
ginama meną sistemiškai susieti su morale 
ir politika. 

Dviejuose originaliuose rašiniuose — 
Laiškai apie estetinį žmogaus ugdymą (Uber 
die ūsthetische Erziehung des Menschen, in ei- 
ner Reihe von Briefen; 1795) ir Apie naiviąją ir 
sentimentaliąją poeziją (Uber naive und senti- 
mentalistische Dichtung; 1795-1796) — Schil- 
leris svarsto LAISVĖS padėtį tuometinėje 
visuomenėje. Prancūzijos revoliucijos ne- 
sėkmė išryškino dilemą, kurią jis įžvelgė ir 
Kanto dualistinėje moralinio veiksmo kon- 
cepcijoje: neatitikimą tarp žmogaus laisvės 
siekio ir žmogaus, kaip juslinės būtybės, 
nepajėgumo veikti pagal proto reikalavi- 
mus. „Kaip tik per grožį žengiama į laisvę“ 
(Laiškai apie estetinį žmogaus ugdymą, p. 28): 
Schillerio įsitikinimu, būtent estetinė galia, 
kurią išreiškia Spieltrieb, yra pajėgi įveikti 
šį atotrūkį. Tik pasiekęs charakterio vienti- 
sumą (Totalität des Charakters), harmonin- 
ga visų žmogaus galių sąveiką — išsilais- 
vindamas iš vienpusės tiek moralinių 
imperatyvų, tiek išorinės būtinybės tironi- 
jos - žmogus tampa pajėgus būti raciona- 
lios valstybės piliečiu. 

Be to, Fergusono darbo pasidalijimo idė- 
ja (Žr. ŠKOTŲ ŠVIETIMO EPOCHA) ir 
ROUSSEAU suformuluotas civilizacijos pa- 
radoksas suteikė Schilleriui priemonių, pa- 
dedančių susieti individualią patirtį su svar- 
biausiais tuometinio socialinio ir politinio 

gyvenimo konfliktais. Nors, kaip daugelis 
kitų jo laikų vokiečių autorių, harmonijos ir 
totalumo idealų Schilleris ieškojo antikinėje 
Graikijoje, jis visiškai naujaip apibrėžė tra- 
dicinį klasikinės ir šiuolaikinės civilizaci- 
jos kontrastą. Užuot pastarojoje matęs tik 
išsigimimo ir nuosmukio ženklus, jis įžvel- 
gė istorinės pažangos dinamiką „viską skai- 
dančiojo intelekto“ veikloje, žadančioje at- 
kurti žmonijos vienybę nauju ir aukštesniu 
lygiu. 

Performuluodamas modernybės patir- 
tį — proto ir jausmo dichotomiją, specializa- 
ciją ir pažinimo fragmentaciją, individo ir 
valstybės atskyrimą — Schilleris SUSVETI- 
MĖJIMO ir atgimimo dialektikos sąvokomis 
atvėrė naujus filosofinės ir politinės ar- 
gumentacijos būdus; taigi jo įtakos esama 
vokiečių ROMANTIZMO evoliucijoje, HE- 
GELio Fenomenologijoje ir ankstyvuose 
MARXo darbuose. UV 

Schumpeter Joseph Alois (1883-1950) - 
austrų ekonomistas ir socialinis teoretikas. 
1908 m. Schumpeteris paskelbė reikšmin- 
gą veikalą apie ekonominės teorijos prigim- 
tį (Teorinės ekonomikos prigimtis ir esmė; Eco- 
nomic Doctrine and Method), kuris jam pelnė 
gabiausio jaunesnės austrų ekonomistų 
kartos atstovo šlovę. Jo mokytojai buvo Men- 
geris ir BOhm-Bawerkas. Iš pradžių 
Schumpeteris dirbo Černovicų universitete, 
o 1911 m. tapo ekonomikos profesoriumi 
Graco universitete. Jo garsioji Ekonominės 
raidos teorija (Theory of Economic Develop- 
ment) pasirodė 1912 m. Daugelyje vėlesnių 
savo darbų apie ekonominius ciklus ir apie 

KAPITALIZMO evoliuciją SOCIALIZMO link 
jis naudojasi bendromis minėtos knygos 
idėjomis bei analizės principais. Jai pasi- 
rodžius paaiškėjo, kad Schumpeteris ne- 
gali būti traktuojamas vien kaip ekonomis- 
tas. Jo mąstyme reiškėsi platesni istoriko 
ir socialinio teoretiko interesai. 

Schumpeterio kapitalizmo interpretaci- 
joje svarbiausias yra verslininkas, kurian- 
tis naujas gamybos veiksnių kombinacijas. 
Jis yra ekonominės kaitos ir plėtojimosi no- 
vatorius bei katalizatorius. Kapitalizmo 
pakilimo ir nuosmukio procesas taip pat 
glaudžiai siejamas su verslininku. Naujovės, 
kurias įgyvendina nedaugelis gabiųjų, kur- 
damos naujas technologijas, naujus pro- 
duktus, atverdamos naujas rinkas, sukelia 
trumpalaikius ir ilgalaikius naujus ekono- 
minio gyvenimo ciklus, o ilgainiui juos pra- 
deda mėgdžioti daugelis kitų. Dėl konku- 
rencinės iliuzijos vyksta perinvestavimo ir 
kredito plėtros procesas. 

1932 m. Schumpeteris tapo Harvardo 
universiteto profesoriumi. 1939 m. pasiro- 
dė didelis jo veikalas Verslo ciklai (Business 
Cycles); 1942 m. jis paskelbė knygą Kapita- 
lizmas, socializmas ir demokratija (Capita- 
lism, Socialism and Democracy), kurioje pra- 
našavo laipsnišką kapitalizmo nuosmukį 
ir žlugimą. Ši prognozė grindžiama idėja, 
kad raidą socializmo link lemia ne kas ki- 
ta kaip pati ekonominė kapitalizmo sėk- 
mė. Pasak Schumpeterio, ne ekonominiai, 
o veikiau socialiniai veiksniai lemia struk- 
tūrinę visuomenės organizacijos kaitą. 

Schumpeterio požiūriu, kapitalistinės 
ekonomikos varomoji jėga yra „kūrybinio 
naikinimo“ procesas. Jis reiškiasi naujų rin- 
kų atsiradimu, naujais gamybos metodais, 
naujais produktais ir naujais verslo orga- 
nizavimo būdais, kurie nepaliaujamai iš vi- 
daus modifikuoja ekonominę struktūrą. 
Konkurencinį kapitalizmo pobūdį api- 
brėžia veikiau šis kūrybinio naikinimo pro- 
cesas, o ne vadovėlinė konkurencija, pagal 
kurią lemiamą vaidmenį vaidina kainos. 

Schumpeteris nepaprastai vertino ka- 
pitalizmo dinamizmą ir jo produktyvųjį pajė- 


498 


gumą. Gretindamas statinį išteklių pasi- 
skirstymo optimumą tobulos konkurencijos 
sąlygomis su dinaminiu monopolistinių 
struktūrų efektyvumu (ypač novatoriškos 
veiklos požiūriu) jis atvirai pasisakė už mo- 
nopoliją ir oligopoliją reikšdamas panieką 
konkurencijos laisvei. Jis atmetė teoriją, pa- 
gal kurią mažėjančios investavimo galimy- 
bės ir technologinės kaitos lėtėjimas baigsis 
stagnacija ir galiausiai kapitalizmo žlugi- 
mu. Dabartinis ekonominio atgimimo klima- 
tas, naujų technologijų naudojimas, naujų 
produktų atsiradimas (ir bendra optimisti- 
nė nuotaika) rodo, kad šiuo požiūriu Schum- 
peteris galbūt yra teisus. 

Tačiau kodėl kapitalizmo sėkmė turi 
sukelti kapitalizmo žlugimą? Todėl, kad 
kapitalizmas, anot Schumpeterio, naiki- 
najį ginantį socialinį kevalą. Šį kevalą su- 
daro feodalinės sistemos likučiai ir dau- 
gybė smulkių verslovių bei ūkių. Jiems 
nykstant silpnėja politinė buržuazijos po- 
zicija. Buržuazijos pamatus griauna ir 
verslininko socioekonominės funkcijos 
nunykimas, ypač didelėse korporacijose, 
kuriose techninė kaita rutiniška, o vady- 
ba biurokratinama didėjant viešojo sek- 
toriaus įtakai. Galiausiai kapitalizmas su- 
kuria armiją kritiškai nusiteikusių ir 
nusivylusių intelektualų, kurių negaty- 
vistinė nuostata padeda atsirasti tokioms 
nuotaikoms, kai privati nuosavybė ir 
buržuazinės vertybės tampa žurnalistų 
bei politinių veikėjų kasdienio puldinėji- 
mo objektu. Prisimenant bendras politi- 
nes septintojo ir aštuntojo XX a. dešimt- 
mečių nuotaikas reikia pripažinti, kad 
Schumpeterio vizija bent iš dalies pasi- 
tvirtino. 

Tačiau atrodo, jog kalbant apie techni- 
nes galimybes yra kur kas daugiau erdvės 
pažangiam verslui, ypač veikiant ne tokiu 
dideliu mastu, kaip numatė Schumpeteris. 
Be to, socializmas tolydžio vis mažiau atro- 
do kaip patraukli kapitalizmo alternatyva. 

Viena iš svarbiausių Schumpeterio, kaip 
socialinio teoretiko, naujovių buvo jo nu- 
brėžtas skirtumas tarp politinio ir metodo- 

loginio INDIVIDUALIZMO. Atrodo, kad me- 
todologinio individualizmo ideja turi esmi- 
ne reikSme analizuojant visus socialinius 
reiškinius, ne vien rinkos mechanizmus. 
Metodologinis individualizmas kaip ana- 
lizės metodas reikalauja, kad būtų prade- 
dama nuo individų, kai norima paaiškinti, 
pavyzdžiui, politinio proceso kaitą arba 
grupių elgseną. Šiuo požiūriu Schumpeterio 
mąstysena svarstant socialines problemas 
yra visiškai priešinga MARXui, kuris mąs- 
to klasių kovos kategorijomis. Šiuolaikinė 
viešojo pasirinkimo teorija, kuri politikų ir 
biurokratų asmeninės naudos didinimo 
siekį laiko jų socialinės elgsenos, taigi ir 
valdžios elgsenos, aiškinimo pagrindu, tie- 
siogiai remiasi metodologinio individualiz- 
mo prielaidomis. 

Su šia idėja glaudžiai susijusi ekonomi- 
nė DEMOKRATIJOS teorija, kurios pirmta- 
kas yra Schumpeteris. Jo požiūriu, demo- 
kratija yra toks institucinis politinių 
sprendimų darymo metodas, kai tam tikri 
individai įgyja sprendimų darymo galią 
laimėję konkurencinę kovą dėl rinkėjų bal- 
sų. Kitaip sakant, Schumpeteris pateikia 
idėją, kad demokratija yra horizontaliosios 
koordinacijos atmaina viešajame sektoriu- 
je, palyginama su rinkos mechanizmo vei- 
kimu privačiame ekonomikos sektoriuje. 
Politinis procesas traktuojamas kaip sa- 
votiškas rinkos procesas, kai rinkėjai yra 
vartotojai, o politikai ir biurokratai yra 
tiekėjai. Ši idėja sėkmingai taikoma tiek teo- 
rijoje, tiek praktikoje, patvirtindama Schum- 
peterio, kaip reikšmingo socialinio ir eko- 
nominio teoretiko, šlovę. AH 

Selden John (1585-1654) - anglų juristas 
ir filosofas. Smulkaus ūkininko Sasekse sū- 
nus, studijavo Oksfordo universitete, tapo 
profesionaliu teisininku ir grupės aristok- 
ratų šeimų politiniu patarėju. Jų remiamas 
trečiajame, o vėliau ir penktajame XVII a. 
dešimtmetyje buvo išrinktas į parlamentą, 
kur pirmą kadenciją vadovavo Karolio I 
oponentams, o antrą buvo įtakingas nuo- 
saikiųjų parlamentarų grupės veikėjas. Jo 
prestižas parlamente buvo toks didelis, 
kad net po 1649 m. Cromwellis, kaip buvo 
kalbama, svarstė klausimą, ar pasiūlyti jam 
rašyti naujosios respublikos konstituciją. 
Seldenas turėjo daug bičiulių, tarp jų Cla- 
rendoną ir HOBBESa, su kuriuo artimai ben- 
dravo ir kuris buvo vienas iš paskutinių 
aplankiusių jį prieš mirtį. 

Seldeno indėlis į politinės minties isto- 
riją — tai jo kalbos parlamente, kurios buvo 
plačiai skleidžiamos, taip pat du bendro- 
sios politinės teorijos veikalai — Mare clau- 
sum (1635; atsakas į GROCIJAUS Mare libe- 
rum) ir De iure naturali et gentium juxta 
disciplinam ebraeorum (1640). Be to, jis parašė 
įvairių kitų darby iš Anglijos ir klasikinės 
istorijos, dažniausiai turėjusių politinių tiks- 
lų (pavyzdžiui, Tyteso istoriją; History of Tyt- 
hes; 1617), kurioje ginama erastianistinė 
Bažnyčios valdymo doktrina). Seldenas bu- 
vo savotiškas anglų Grocijus, kritiškai nusi- 
teikęs ir tradicinio aristotelizmo, ir naujojo 
skepticizmo atžvilgiu, priešiškas bet ko- 
kioms Bažnyčios pretenzijoms į valdžią ir 

gynęs visų sandorių tarp Žmonių teisėtu- 
mą (net savanorišką vergovę). Veikale Ma- 
re clausum kai kurie Grocijaus argumentai 
nukreipti prieš jį patį navigacijos laisvės 
klausimų; tuo tarpu De iure naturali patei- 
kia visiškai naują prigimtinės teisės sam- 
pratą. 

Seldenas įrodinėjo, kad Žmonės iš prin- 
cipo visiškai nepaisytų jokių moralinių 
saitų, jei nebijotų už tam tikro pobūdžio 
veiksmus būti nubausti viršesnės galios 
(pirmiausia Dievo). Prigimtinis protas nė- 
ra pajėgus sudaryti tokių veiksmų sąrašą — 
tam reikalingas visiems Žmonėms Dievo 
paskelbtas ir istoriškai užrašytas žodis ar- 
ba tiesioginis apreiškimas. Tokį užrašą jis 
tarėsi radęs Talmude pateikiamuose Dievo 
santykių su Zmonemis po Tvano ap- 
rašymuose - vieninteliame universalių mo- 
ralinių nurodymų šaltinyje (nes Dekalogas 
buvęs skirtas tik žydams). Šis ekscentriškas 
požiūris vis dėlto buvo gerbiamas dauge- 
lio XVI a. pabaigos-XVII a. pradžios auto- 
kad (pavyzdžiui) aristoteliškosios dory- 
bės ar Dekalogo įsakai gali būti raciona- 
liai dedukuoti iš žmogaus prigimties; Sel- 
denas veikiausiai buvo vienas iš pirmųjų 
autorių, aiškiai pareiškusių, kad esminis 
žmogaus būties bruožas yra absoliuti mo- 
ralinė laisvė. RFT 

Seneka Lucijus Anejus (Seneca Lucius 
Anneaus apie 4 pr. Kr.-65) - Romos filosofas 
ir politinis veikejas. Gimes Kordoboje (Ispa- 
nija) mokytojo šeimoje, Seneka anksti išvyko 
į Romą siekti politinės karjeros; romanizuo- 
toje provincijoje tai buvo įprastas sprendimas 
aukštesniųjų sluoksnių atžalai. Vos išvengęs 
mirties bausmės Gajaus valdymo laikais ir 
ištremtas valdant Klaudijui, jis vis dėlto ga- 
liausiai tapo Nerono, 54 m. pakeitusio Klau- 
dijų, mokytoju. Iš pradžių buvęs pagrindinis 
Nerono patarėjas, Seneka laipsniškai prara- 
dojo palankumą. 65 m., įtartas dalyvavęs sa- 
moksle prieš Neroną, Seneka nusižudė. 

Seneka parašė du grynai politinius trak- 
tatus — satyrinę Klaudijaus dievinimo kri- 
tiką ir rašinį apie gailestingumą, taip pat 
daugybę filosofinių traktatų ir eiliuotų dra- 
mų. Jei minėtoje satyroje apskritai galima 
rasti nuoseklią politinę mintį, tai ją nusako 
savavališkos valdžios kritikos idėja, tačiau 
jos pavadinimas Apocolocyntosis divi Clau- 
di, kuris gali būti išverstas kaip Sudievinto- 
jo Klaudijaus sutešlagalvėjimas, rodo, kad ji 
neturi būti traktuojama per daug rimtai. 

Naudojimosi valdžia tema tęsiama trak- 
tate Apie romumą (De clementia). Veikalas, 
skirtas Neronui, ir buvo parašytas dar ne- 
praradus jo palankumo, matyt, po to, kai 
Neronas nužudė savo įbrolį Britaniką. Ver- 
tindami šį darbą turime pradėti nuo fakto, 
kad gailestingumas — tai dorybė, priklau- 
santi neribotą valdžią turinčiam monar- 
chui, kuris gali ta valdžia naudotis kaip 
tinkamas. Seneka, žinoma, patarė Neronui 
laikytis gailestingumo politikos, tačiau rei- 
kia pabrėžti, kad tokia politika gali būti 
grindžiama tik viltimi. 

Politinės analizės elementų galima rasti 
bendresniuose filosofiniuose Senekos dar- 
buose, nors jie daugiausia skirti moraliniams 
pamokymams. Jis svarsto respublikinio ir 
imperinio valdymo, vergovės ir bendrosios 
socialinės tvarkos problemas. Tačiau nors 
Seneka nagrinėja išties svarbias savo gyve- 
namojo laikotarpio problemas, jis visada 
grįžta prie indvidualių valdovų moralinių 
savybių ir konkrečių politikų moralinio ko- 


501 


dekso. Realiai jis nemėgina sieti individo elg- 
senos su jo institucine aplinka. MHC 

Senoves konstitucija. XVI-XVII a. buvo 
labai paplitusi Europos politinės minties 
idėja, kuria dažniausiai siekiama atremti 
karališkojo ABSOLIUTIZMO pretenzijas. Se- 
novės konstitucijos idėja teigia, kad kara- 
liaus galios kyla iš esminės konstitucijos 
(ir todėl yra ribotos), kurios priėmimas 
pražuvo istorijos rūkuose. Tačiau jos nuo- 
statų galima įžvelgti paprotinėje teisėje, kuri 
apriboja karaliaus išimtines teises. Angli- 
joje senovės konstitucija dažnai nukeliama 
į anglosaksų laikotarpį ir supriešinama su 
„Normanų jungu“, kurį Vilhelmas L ir jo pali- 
kuonys uždėjo žmonėms ant sprando. 

Shaw George Bernard (1856-1950) — britų 
dramaturgas ir publicistas. Kaip iškiliausias 
fabianininkų draugijos narys jis redagavo 
Fabianininkų esė apie socializmą (Fabian Essa- 
ys on Socialism; 1889). Žr. FABIANIZMAS. 


Sidgwick Henry (1838-1900) - britų filoso- 
fas. Sidgwickas, Kembridžo universiteto 
moralinės filosofijos profesorius 1883- 
1900 m., vis dar laikomas pilkąja neryžtin- 
gos vėlyvosios Viktorijos epochos figūra; 
šią reputaciją jam sukūrė jaunesnioji 

Kembridžo karta, kuri mėgino atskirai 
spręsti tas problemas, kurias jis laikė vien- 
tisos etinės-politinės sistemos dalimis. 
Sidgwickas yra paskutinis iš pripažintų 
filosofų, méginusiu, kaip J. S. Millis, pateik- 
ti išsamių darbų iš etikos, ekonomikos ir 
politikos: Etikos metodai (The Methods of Et- 
hics; 1874); Politinės ekonomijos principai (The 
Principles of Political Economy; 1883); Politi- 
kos pagrindai (The Elements of Politics; 1891); 
vis dėlto kartu jis išliko kaip Benthamo tiesų 
griovėjas, kaip Marshallo teorijos nepalies- 
tas ekonomistas ir kaip politinis teoretikas, 
nepatyręs pomarksistinės sociologijos įtakų. 
Garsioji niekinamoji Keyneso frazė: 
„Visa jo veikla tebuvo aiškinimasis, ar 
krikščioniškoji doktrina teisinga, įrodinėji- 
mas, kad ji nepagrindžiama, ir tikėjimasis, 
kad ji gali būti pagrįsta“ (cituojama pagal 
Skidelsky, p. 34), taip pat Skidelsky’io cha- 
rakteristika: „Jis lengvai, nors galbūt skaus- 
mingai, judėjo tarp atskirų Viktorijos 
epochos Angst pasaulių“ (p.-34) visiškai ne- 
adekvačiai įvertina aktyvią bei produkty- 
vią Sidgwicko karjerą, nes jo įsitraukimas į 
intelektinę ir politinę diskusiją nesibaigė, 
kaip XX a. buvo įprasta, sociologiniais 
apibendrinimais, o padarė pradžią nuo- 
dugniam politinio mąstymo prielaidų 
svarstymui, turinčiam išliekamąją vertę. 
Sidgwickas gimė evangelikų dvasinin- 
ko šeimoje; mokėsi Regbio mokykloje kartu 
su T. H. GREENu ir priklausė tai energingai 
ir kūrybiškai kartai, kuri septintajame- 
aštuntajame XIX a. dešimtmečiuose įvykdė 
Oksfordo ir Kembridžo reformą mėginda- 
ma priartinti universitetus prie naujosios 
demokratijos poreikių ir sukurti tam tikrą 
pilietinę etiką, kuri galėtų pakeisti įtaką 
prarandančią apreikštąją religiją. 
Religiniuose ir politiniuose septintojo 
XIX a. dešimtmečio ginčuose dienos šviesą 
išvydo Etikos metodai (The Methods of Ethics), 
kuriuose svarstomas egoizmo kaip utilitaris- 
tinės etikos pagrindo (žr. UTILITARIZMAS) 
neadekvatumas. Ką reikštų, klausia Sid- 
gwickas, jei didžiausias bendrasis gėris bū- 
tų pasiekiamas tik asmens pasiaukojimu 

(problema, kurią jis pats patyrė 1869 m. at- 
sisakydamas akademinio posto)? Šioje kny- 
goje — iš dalies taip pat vėlesniuose ekono- 
mikai ir politinei filosofijai skirtuose 
darbuose — Sidgwickas analizuoja apriori- 
nių moralinių bei politinių aksiomų santy- 
kį su visuomeninio naudingumo sumeti- 
mais ir atitinkamais valdžios veiksmais. Jo 
amžininkai, iš kurių Jamesas Bryce'as bu- 
vo tipiškas atstovas, suvokė, jog Sidgwicko 
indėlio savitumas buvo tai, kaip jis trakta- 
vo įprastas etinių ir politinių samprotavi- 
mų sąvokas: „studentas, šiek tiek jau išma- 
nantis dalyką ... gaudavo labai daug, nes 
atskleisdavo galybę klaidų, kuriomis grįs- 
tos tuomet vartojamos sąvokos, taip pat ga- 
lybę nepamatuotų prielaidų, kurios gali 
slypėti už bendrųjų teiginių“ (p. 333). 
Rūpestinga tokių sąvokų kaip „teisin- 
gumas“, „autoritetas“, „sutarties laisvė“ 
analizė teikia išliekamąją vertę ekonomi- 
nėms ir politinėms jo studijoms, kurių re- 
zultatus geriau perteikia jo esė negu pa- 
grindiniai darbai. Nors Sidgwickas buvo 
paskutinis autoritetingas ekonomistas, 
nesinaudojęs matematiniais metodais, 
Alfredas Marshallas gyrė jo pateiktą 
valdžios funkcijų ekonomikoje traktuotę 
kaip „geriausią iš visa, kas iki šiol buvo 
parašyta bet kuria kalba“, o jo pranešimą 
„Apie ekonomines laissez-faire išimtis“, 
skaitytą Britų asociacijoje, pavadino „ma- 
žąja klasika“. Sidgwicko Politinės ekono- 
mijos principai (The Principles of Political 
Economy) užsitraukė Mančesterio mokyk- 
los rūstybę, nes knygoje buvo įrodinėja- 
ma, kad ekonominiam efektyvumui, va- 
dovaujantis net griežtai utilitariniais 
sumetimais, gali reikėti plataus masto 
valstybės kišimosi; tačiau šį tariamą jo ra- 
dikalizmą modifikavo jo abejonės dėl de- 
mokratijos pajėgumo vykdyti tokią eko- 
nominę intervenciją. Politikos pagrinduose 
(The Elements of Politics), kuriuose insti- 
tucijas mėginama kildinti iš principų, 
pabrėžiamas kvalifikuotos ir nešališkos 
valdžios poreikis, tačiau, kitaip nei 
PARETO ir MOSCA, Sidgwickas nepatei- 

kė sociologinės teorijos, paaiškinančios 
tokio elito hegemoniją. Ši nuostata atiti- 
kojo poziciją vėlesniais gyvenimo metais: 
„liberalūs principai torių balsais“; tada 
jis buvo įtakingas liberalaus unionizmo 
veikėjas ir būsimojo konservatorių prem- 
jero Arthuro Balfouro svainis. Nors Sid- 
gwickas pelnė skeptiko reputaciją, jo kaip 
energingo universitetų reformos veikėjo 
karjera, politinės kritikos universalumas 
labai prisidėjo kuriant pamatus konsen- 
susu paremtam XX a. etatizmui. CTH 

Sieyės Emmanuel Joseph (1748-1836) - 
prancūzų publicistas ir politikas. Gimęs pa- 
siturinčioje buržuazinėje šeimoje, Sieyėsas 
buvo išauklėtas jėzuitų, tapo dvasininku ir 
iki revoliucijos ėjo įvairias bažnytines pa- 
reigas, nepaisant skeptiškos jo nuostatos 
tradicinės teologijos atžvilgiu ir potraukio 
pasaulietinei filosofijai. 1788 m. rugpjūtį 
karalius paskelbė kitų metų gegužę įvyk- 
siant Generalinių luomų susirinkimą. Sieyėsas 
parašė keturis pamfletus (Esė apie privilegi- 
jas; Kas yra trečiasis luomas? Požiūris į tai, 
kokiomis priemonėmis gali pasinaudoti pran- 

cūzų tauta ir Svarstymų planas), kurie buvo 
paskelbti tarp lapkričio ir vasario, juose jis 
suformulavo trečiojo luomo reikalavimus. 
Šie pamfletai, ypač antrasis, pelnė Sieyėsui 
politinę šlovę ir rinkimuose padėjo tapti Pa- 
ryžiaus atstovu Generalinių luomų susirin- 
kime. Birželio įvykiuose jis suvaidino es- 
minį vaidmenį vienijant tris atskirus luomus 
į Nacionalinį susirinkimą ir daug prisidė- 
jo kuriant 1791 m. Konstituciją. Vėliau, Res- 
publikos laikais ir per Napoleono karus, jo 
politinė reikšmė sumažėjo, o įtaka, nors kar- 
tais lemiama, buvo tik epizodinė. Sieyėso 
politinis gyvenimas pasibaigė 1816 m., kai 
Napoleonui galutinai pralaimėjus jis pasi- 
traukė į Briuselį. 

Sieyėso intelektualumas kartu su aro- 
gantiškumu ir nepakantumu kritikai iš da- 
lies paaiškina jo kaip politiko — ir galbūt 
kaip politinio teoretiko — ribotuma. Iš es- 
mės jis buvo publicistas, gebėjęs politinės 
krizės akimirką pagauti ir išreikšti visuo- 
menės lūkesčius bei idėjas ir taip padėjęs 
suformuoti revoliucinės politikos ideologi- 
ją bei retoriką. 

Svarbiausios 1788-1789 m. jo pamfletu 
temos buvo teisinių privilegijų kritika, tau- 
tos suvereniteto ir atstovaujamosios 
valdžios idėjų gynimas bei NACIONALIZ- 
MO propaganda. Kiekviena išties socialinė 
valstybė turi būti grindžiama Žmonių tei- 
sinės lygybės principu; visos teisinės pri- 
vilegijos gadina visuomenę. Jos sukuria 
privilegijuotąsias klases, pajungia valdžią 
šių klasių interesams, skatina išpuikimą ir 
tuštybę, paniekina realius dirbančių Zmo- 
nių nuopelnus. Privilegijuotieji luomai ne 
tik nėra tauta ar jos atstovai — jie yra už tau- 
tos. Tautą sudaro trečiasis luomas - visi tie, 
kurie prisideda prie socialinės gerovės kū- 
rimo - ir atstovaujama turi būti tik tautos 
valia. Visuomenė atsirado dėl individų no- 
ro veikti kolektyviai ir atitinkamo susitari- 
mo veikti vadovaujantis bendrąja valia. Gy- 
ventojams gausėjant gali prireikti kurti 
atstovaujamąsias institucijas, tačiau tautos 
valia vis vien išlieka aukščiausioji valia, pir- 
miausia ta prasme, kad ji gali bet kada keisti 

politinę santvarką. Nėra aišku, kokiu mas- 
tu Sieyėso tautos suvereniteto idėja pastū- 
mėjo jį į visišką demokratiją; tačiau žinoma, 
jog dar prieš išblėstant jo susizavejimui vi- 
suotiniais rinkimais, paskutinio XVIII a. 
dešimtmečio pabaigoje, jis palaikė tokius 
konstitucinius sumanymus kaip aktyvaus 
ir pasyvaus pilietiškumo priešpriešą, kuri 
reiškė, kad ir varguomenė, ir aukštuomenė 
iškeliamos už tautos ribų. Vis dėlto jis sutei- 
kė prancūzų nacionalizmui demokratinę 
išraišką. Tautiškumą grįsdamas ne kultūra, 
kalba arba tradicija, bet piliečių dalyvavi- 
mu formuojant tautos valią, Sieyėsas, kaip 
MONTESOUIEU ir ROUSSEAU, patriotizmą 
siejo su dalyvavimu politiniame procese. JL 

Sindikalizmas - teorija, susiklosčiusi iš 
prancūzų profesinių sąjungų judėjimo pa- 
tirties. Terminas kildinamas iš prancūzų 
kalbos žodžio syndicat ir kartais vartojamas 
bendrąja prasme profsąjungų judėjimui 
apibūdinti. Tačiau dažniau juo apibūdina- 
ma tam tikra socialistinė teorija, teigianti, 
kad darbininkų klasės kovai su kapitaliz- 
mu turi vadovauti profesinės sąjungos ar- 
ba kitos grynai darbininkiškos organizaci- 
jos ir kad ji turi vykti ne politinėmis ar 
valstybinėmis, bet tiesioginio veiksmo — 
streikų ir visuotinių streikų - formomis. Ra- 
dikalesnės jos atmainos kartais vadinamos 
anarchosindikalizmu. 

Antipolitinę sindikalizmo nuostatą iš 
pradžių paskatino Fėdėration Nationale des 
Syndicats žlugimas 1894 m., kai dėl Jules 
Guesde'o marksistinės Parti Ouvrier prie- 
šinimosi perniek nuėjo visi Mėginimai pri- 
imti rezoliuciją, palaikančią visuotinį strei- 
ką. Todėl tais pačiais metais buvo įkurta 


SINDIKALIZMAS 


Confėdėration Gėnėrale du Travail, kuri kartu 
su anksčiau įsteigta Fėdėration des Bourses 
du Travail (darbininkų valdomomis darbo 
biržomis) išjudino sindikalizmo sąjūdį. 
Nepaliaujamas vyriausybės, kuriai pri- 
klausė ir ministras socialistas Millerandas, 
biržų veiklos trukdymas bei brutalus strei- 
kų slopinimas stiprino antietatistines sin- 
dikalizmo nuostatas. Be to, nors Prancūzi- 
ja turėjo labai centralizuotą ir įmantrią 
politinę bei administracinę sistemą, jos 
ekonomika buvo santykinai atsilikusi ir jai 
buvo būdinga amatininkų pasaulėžiūra; 
tad nepaisydami Marxo argumentų sindi- 
kalistai manė, kad ekonomikos centraliza- 
vimo galima išvengti. Jie veikiau vadova- 
vosi įsitikinimu, kad jei laisvos darbininkų 
sąjungos telks savo dėmesį į ekonominę 
veiklą ignoruodamos politiką, tai sindika- 
lizmas išlaikys savo ryšius su vietos tra- 
dicijomis ir su decentralizuota vietos sa- 
vivalda. 

Panašiomis aplinkybėmis sindikaliz- 
mas klostėsi kitose Viduržemio jūros šaly- 
se. Italijoje jį organizavo Unione Sindicale, 
ir jis išliko populiarus, kol jį perėmė ir pri- 
sitaikė fašistai. Ispanijoje Confederación Na- 
cional de Trabajo (įsteigta 1911) pirmomis 
respublikos dienomis turėjo daugiau nei 
milijoną narių. Ji išliko stipri Ispanijos pi- 
lietinio karo metais, tačiau išnyko 1939 m., 
kai į valdžią atėjo Franco. Kitose, labiau 
industrinėse šalyse, sindikalizmas nepa- 
plito. Jungtinėse Valstijose organizacija In- 
dustrial Workers of the World (IWW) įsteigta 
1905 m., savo geriausiais laikais teturėjo 
60 000 narių. Ir nors ji surengė daug sėk- 
mingų vietos lygmens visuotinių streikų, 
joje neproporcingai gausiai buvo atstovau- 
jama anglų kalba nekalbantiems darbinin- 
kams arba nemiesto darbininkų grupėms, 
tokioms kaip šachtininkai arba medkirčiai 
vakaruose. Kita vertus, IWW turėjo tam tik- 
ros įtakos dokininkams ir Amerikoje, ir ki- 
tur (ypač Australijoje per Pirmąjį pasauli- 
nį karą). 

IWW ir kitos sindikalistinės grupės 
dažnai siejamos su smurtu ir sabotažu, 

tačiau sindikalizmo teorija iš tikrųjų yra 
nuosaikesnė, nei paprastai įsivaizduojama. 
Fernandas Pelloutier, prancūzų Bourses fe- 
deracijos vadovas ir vienas pagrindinių 
sindikalizmo kūrėjų, 1902 m. įrodinėjo, kad 
„kruvinos revoliucijos nieko neduoda ir yra 
naudingos tik buržuazijai”. 

Pelloutier revoliuciją įsivaizdavo veikiau 
kaip didijį atsisakymą, kaip masių nusi- 
gręžimą nuo galingųjų, vykdomą visuotinio 
streiko pavidalu. George'as SORELis, kuris 
nedaug kuo buvo susijęs su oficialiuoju 
sindikalizmu, bet kurio Rėflexions sur la vio- 
lence (1908) yra bene rafinuočiausias sindi- 
kalizmo teorijos išdėstymas, pateikė visuo- 
tinio streiko idėją ir teigė, kad toks streikas 
„iš esmės skiriasi“ nuo ankstesnių revoliu- 
cijų. Esą proletarinė prievarta turi vidinius 
stabdžius brutalumui, nes sindikalistai at- 
sisako naudotis valstybės galia savo tikslams 
pasiekti. Taigi Soreliui „prievarta“ reiškė tik 
maištą prieš egzistuojančias institucijas, tuo 
tarpu „smurtas“ reiškė egzistuojančių ins- 
titucijų vykdomas represijas. Būsimai pro- 
letarinei revoliucijai nereikės naudotis 
valstybės mechanizmu, nes agresyviai an- 
tiintelektinė darbininkų nuostata užkerta 
kelią pastangoms siekti utopinių projektų; 
realybės nereikės „maigyti“ pagaljai prime- 
tamą išankstinį planą. Bet kuriuo atveju re- 
voliucijai neprireiks tokių planų, nes socia- 
listinė visuomenė jau egzistuoja darbininkų 
cechuose, Bourses de Travail tipo organizaci- 
jose, profesinėse sąjungose. 

Tačiau reali praktika kartkartėmis pa- 
sirodydavo labiau smurtinė, nei pranašavo 
Sorelis, ir daugelyje šalių įvyko žiaurių dar- 
bininkų ir valdžios susirėmimų. Visuotinio 
streiko Britanijoje žlugimas 1926 m. gero- 
kai diskreditavo sindikalizmo taktiką, nors 
tam streikui vadovavo ne sindikalistai. Ne- 
pasiteisino ir antietatistinė sindikalizmo 
nuostata, kurią veikiant Trečiojo internacio- 
nalo jėgoms galiausiai pakeitė Europos so- 
cialistiniy sąjūdžių politizavimasis. JLS 

Smith Adam (1723-1790) - britų moralinis 
filosofas ir politinis ekonomistas. Smithas 
gimė Škotijoje, Kerkaldyje, valstybės tarnau- 
tojo šeimoje. Išsilavinimą gavo vietos mokyk- 
loje ir vėliau Glazgo koledže (1737-1740), 
kuriame jam daugiausia įtakos padarė Fran- 
cis Hutchesonas. Dar šešerius metus jis pra- 
leido Oksforde, Baliolio koledže. Tada grįžo 
į Škotiją, kur Edinburge skaitytų jo viešųjų 
paskaitų apie retoriką ir belle lettres sėkmė 
1750 m. jam pelnė logikos katedrą Glazgo 
universitete. Po dvejų metų perėjo į morali- 
nių mokslų katedrą ir joje dirbo, kol 1764 m. 
atsistatydino. Smitho etikos, juris- 
prudencijos ir politikos paskaitos padėjo pa- 
matus dviem svarbiausiems spausdintiems 
darbams — Moralinių jausmų teorijai (Theory 
of Moral Sentiments; 1759) ir Tautų turto pri- 
gimties ir priežasčių tyrimui (An Inguiry into 
the Nature and Causes of the Wealth of Nations; 
1776), - nors norint geriau suprasti jo stu- 
dentams dėstytą ambicingą žinių sistemą, 
galima pridurti ir studentiškus jo juris- 
prudencijos paskaitų užrašus. Smithas pa- 

liko Glazgą ir tapo hercogo Buccleucho mo- 
kytoju; taip jam atsirado galimybė aplanky- 
ti Prancūziją ir Ženevą, kur susipažino su 
prancūzų ekonomistais ir philosophes. Kaip 
tik per šią kelionę jis pradėjo rašyti veikalą, 
kuris buvo išleistas po dvylikos metų Tautų 
turto (Wealth of Nations) pavadinimu. Ypač 
dėl pripažinimo, kurį jam pelnė šis veika- 
las, Smithas buvo paskirtas muitų komisa- 
ru Edinburge, ir jo profesinė patirtis ekono- 
mikos klausimais buvo skirta tokiems 
valstybės veikėjams kaip Pittas, Northas ir 
Shelburne'as. 

Nors vėliau Smithas labiausiai garsėjo 
kaip KLASIKINĖS POLITINĖS EKONOMIJOS 
mokyklos, kuriai priskiriami Malthus, Ri- 
cardo, J.S. MILLis ir MARXas, pagrindėjas, 
pirmiausia jis buvo moralinis filosofas, ku- 
rio pažiūros į etiką ir jurisprudenciją turi 
esminę reikšmę norint suprasti jo politiką 
ir ekonomiką. Garsioji „prigimtinės laisvės 
ir tobulo teisingumo sistema“, kuri dėsto- 
ma Tautų turte, kartu yra aiškinamasis ir 
normatyvinis žmogaus elgesio modelis 
ekonominiame gyvenime. Mėginama paro- 
dyti, jog nevaržomas individų savanau- 
diškumas konkuruojant gali (jam turi būti 
leista) sukurti harmoningą visuomeninę 
tvarką, kur ekonominio augimo ir efekty- 
vumo nauda - pirmiausia didėjančių atly- 
ginimų ir mažesnių kainų bei pelnų pavi- 
dalu - plačiausiai pasklis visuomenėje. 
Visuomenės turtėjimas traktuojamas kaip 
nenumatytas individų veiklos padarinys 
jiems siekiant savo siaurų asmeninių tiks- 
lų ir vadovaujantis nepaliaujamu noru pa- 
gerinti asmenines gyvenimo sąlygas bei so- 
cialinę padėtį. Ekonominiai gerovės 
didinimo mechanizmai yra rinkų plėtra, dėl 
darbo pasidalijimo didėjantis produktyvu- 
mas ir kapitalo kaupimas, kurį skatina in- 
dividų taupumas esant politiniam stabi- 
lumui ir saugumui. Tad Tautų turtas teikia 
išplėstinį argumentą, nacionaliniu ir kos- 
mopolitiniu aspektu ginantį laisvą preky- 
bą ir konkurencinę rinką; jį papildo „labai 
griežta kritika“, nukreipta prieš valstybės 
įvedamus merkantilistinius suvaržymus ir 

jos teikiamas monopolines privilegijas (Zr. 
MERKANTILIZMAS). 

Tačiau, kitaip nei vėlesni, radikalesni 
laissez-faire individualizmo atstovai, į ins- 
titucines tokio socialiai naudingo rezultato 
prielaidas Smithas kreipė ne mažiau dėme- 
sio nei į vidines pačios ekonominės veik- 
los sąveikas. Kitaip nei šiuolaikinė ekono- 
mika, jis nesirėmė racionalaus ekonominio 
žmogaus postulatais; ir jam ne mažiau rū- 
pėjo politiniai bei moraliniai ekonominės 
veiklos komercinėje visuomenėje padariniai 
nei materiali gerovė pati savaime. Tiesą 
sakant, dėl pastarosios jo nuostata buvo 
aiškiai skeptiška ir asketiška. 

Smitho indėlį į socialinę bei politinę mintį 
geriausia nagrinėti kaip originalią variaciją 
škotų moralinės filosofijos temomis, kurias 
pirmasis pateikė Hutchesonas, ir kaip nuo- 
seklesnę plėtotę tų jurisprudencijos bei poli- 
tikos idėjų, kurias galima atrasti jo artimo 
bičiulio Davido HUME’o darbuose (žr. taip 
pat ŠKOTŲ ŠVIETIMO EPOCHA). Kaip ir Hu- 
me'as, Smithas laikėsi niutoniškojo, arba na- 
tūralistinio, požiūrio į moralę ir politiką, at- 
metė VISUOMENĖS SUTARTĮ kaip valdžios 
kilmės paaiškinimą. Vietoje tokių raciona- 
listinių darinių Smithas POLITINĘ PAREIGĄ 
siekia paaiškinti kaip tam tikrų psichologi- 
nių nuostatų, veikiančių visose visuomenė- 
se, padarinį pabrėždamas žmonių įprotį pa- 
garbiai traktuoti įsitvirtinusią valdžią ir 
nusiteikimą, kad stabilios valdymo formos 
padeda visuomenės gerovei. Todėl politinis 
klusnumas jo siejamas su tuo, kas socio- 
logijoje vadinama rangų pripažinimu, ir 
susitaikymu su vyraujančia visuomenės 
„Nuomone“ — nesvarbu, ar reiškiama at- 
stovaujamųjų institucijų ar kitokiais bū- 
dais. 

Kitaip nei labiau individualistinės visuo- 
menės ir valdžios aiškinimo koncepcijos, 
Smitho Moralinių jausmų teorija remiasi „sim- 
patijos“ idėja mėgindama paaiškinti, kaip 
galime siekti kitų Žmonių pritarimo savo 
tikslams, tad ir formuoti objektyvias mora- 
lines normas bei teisingumo taisykles kaip 
vidines ir išorines elgesio gaires. Šis dėme- 

sys socialiai įgyjamiems įpročiams, įtvirti- 
namiems papročių bei institucijų, kurios ski- 
riasi priklausomai nuo vietos ir laiko, ryškus 
ir Smitho pirmeiviškame teisės bei valdžios 
traktavime, kuriame šios institucijos aiški- 
namos kaip istoriniai reiškiniai, atsiradę 
procese, kuris gali būti suskirstytas į ketu- 
rias pakopas pagal vyraujantį pragyvenimo 
priemonių pobūdį: medžioklinę, ganyklinę, 
žemdirbišką ir komercinę fazes. Paskutinė 
iš šių pakopų, apibūdinama kaip komerci- 
nė arba PILIETINĖ VISUOMENĖ, esanti toji 
forma, kuri susiklostė naujųjų laikų Euro- 
poje įvykus tyliai revoliucijai, sugriovusiai 
feodalinių institucijų pamatus. Šios revoliu- 
cijos paaiškinimas dėstomas trečioje Tautų 
turto knygoje; vieningumo visam veikalui 
suteikia komercinės visuomenės prigimties 
ir jos reikšmės laisvei aiškinimas. 

Kaip ir Hume'o, Smitho laisvės sampra- 
ta yra pirmiausia teisinė. Dėmesys telkia- 
mas į asmens saugumo ir nuosavybės ne- 
liečiamumo teises sistemoje, grindžiamoje 
įstatymo viršenybės principu; TEISINGU- 
MAS čia apibrėžiamas kaip susilaikymas 
nuo veiksmų, žeidžiančių kitų žmonių tei- 
ses. Kalbama veikiau apie tiksliai apibrėžia- 
mas negatyvias komutatyvinio teisingumo 
taisykles, o ne apie pozityvias, sunkiau ko- 
difikuojamas, tad ir sunkiau jgyvendina- 
mas, moralės normas, kuriomis grindžia- 
mas geravališkumas ir distributyvinis 
teisingumas. Jokia socialinė būtis negalima 
be tokių negatyvių taisyklių, tačiau jų ak- 
tualumas išryškėja esant nelygybei, atsiran- 
dančiai dėl nuosavybės, didėjant potencia- 
lios žalos, kuri gali būti padaroma, mastams. 
Taigi laisvė šiuolaikine prasme yra pačios 
civilizacijos proceso produktas, priklausan- 
tis nuo stiprios centralizuotos valdžios pa- 
jėgumo veiksmingai ir nešališkai palaikyti 
teisingumą. 

Kartu su šalies gynyba teisingumo pa- 
laikymas yra viena svarbiausių suvereno 
pareigų; ir visiškai akivaizdu, jog Smithas 
buvo įsitikinęs, kad įstatyminė ir teisminė 
intervencija būtina siekiant šią pareigą de- 
ramai atlikti. Jis dažnai apeliavo į neteisin- 

gumo ir priespaudos — ne vien į ekonomi- 
nio neefektyvumo - idėjas kritikuodamas 
valdžios mėginimus reguliuoti ekonominį 
gyvenimą, ypac jei tai buvo siejama su ypa- 
tingų privilegijų teikimu tam tikriems vi- 
suomenės sluoksniams arba grupėms. Jis 
buvo įsitikinęs, kad šiuolaikinėje valstybė- 
je nukrypimus nuo prigimtinio teisingumo 
dažniausiai lemia valdžiai daromas preky- 
bininkų ir gamintojų grupių spaudimas. 
Tiesą sakant, Smithas ypač pabrėžė, kad 
tokioms grupėms neleistina daryti įtakos 
įstatymų leidybai, nes joje turi vyrauti 
bendrojo gėrio interesai. 

Smithas taip pat buvo įsitikinęs, kad 
valdžiai priklauso svarbios funkcijos švie- 
timo srityje, taip pat tam tikri viešieji dar- 
bai, kurie negali būti patikėti privačiam ver- 
slui. Antai valstybės palaikomas švietimas 
esąs ypač svarbus kaip vaistas nuo nega- 
tyvių darbo pasidalijimo padarinių - 
plačiųjų gyventojų sluoksnių dvasinių, 
moralinių, socialinių ir politinių galių 
silpnėjimo. Taigi Smithas manė, kad gero- 
vei kylant valdžios pareigų daugės ir pati 
valdžia didės; kartu jis siekė rasti priemo- 
nių, kurios leistų valstybei atlikti būtinąsias 
socialines funkcijas neužkraunant visuome- 
nei per didelės naštos mokesčių ir „nepro- 
duktyvios“ veiklos didėjimo pavidalu. 

Smitho dėmesys instituciniams mecha- 
nizmams, kurie gali padėti tvardyti kenks- 
mingus polinkius ir pajungti privačios ini- 
ciatyvos energiją bendrajam gėriui, buvo 
grindžiamas jo šaltai realistiniu požiūriu į 
žmogaus prigimtį, pabrėžiant jo puikybę, 
savanaudiškumą ir norą progai pasitaikius 
primesti kitiems savo valią. Visa tai Smitho 
politikos sampratai suteikia neidealistinį, 
arba griežtai antiutopinį, pobūdį, kuris ge- 
riausiai apibūdinamas Moralinių jausmų 
teorijoje, kurioje kritikuojamas „sistemos 
žmogus“, siekiantis realizuoti idealų val- 
dymo planą, nepaisydamas individų ir 
sluoksnių, sudarančių pilietinę visuome- 
nę sujai būdinga santvarka, motyvų bei in- 
teresų. Valstybę ir pilietinę visuomenę sie- 
ja abipusės įtakos ryšys. „Įstatymų leidėjo 

mokslo“ žinios naudingos tuo, kad žadina 
visuomeniškumo dvasią ir skatina nuosta- 
tas, būdingas valstybės veikėjui, ne vien po- 
litikui; tačiau turi būti remiamasi teisiniais 
bei kitokiais mechanizmais siekiant su- 
tramdyti antisocialinį elgesį ir garantuoti 
privačių bei viešų interesų darną. 

Smithas nesitikėjo, kad jo „prigimtinės 
laisvės sistema“ galėtų būti įgyvendinta 
kaip visuma, ir niekada neteikė ilgalaikių 
prognozių. Vis dėlto jis buvo kritikuojamas 
arba už apologetiką, arba už negebėjimą 
numatyti daugelio vėlesnio, labiau indust- 
rializuoto kapitalizmo bruožų — reikiamai 
neįvertino technologijos vaidmens ir fabri- 
kinės gamybos būdų plėtros, — taip pat vi- 
sų jų padarinių, tariamai sukėlusių didė- 
jančią nelygybę ir išnaudojimą. Šiek tiek 
pagrįsčiau jis gali būti kritikuojamas už 
perdėtą tikėjimą konkurencinės rinkos 
savireguliavimo galia. Kartais pateikiamas 
kaltinimas, kad dėl Smitho kaltės politinis 
diskursas nukrypo į ekonomiką bei socio- 
logiją ir atitolo nuo platesnių moralinių kla- 
sikinio politinio diskurso problemų. Šis kal- 
tinimas gali būti susietas su bendresne jo 
neidealistinės, natūralistinės pozicijos kri- 
tika. Smitho politinėms idėjoms gali būti 
priekaištaujama ir dėl to, kad jos per daug 
kliaunasi „nuomonės“ galia ir visuomenės 
susisluoksniavimo pripažinimu, užtikri- 
nančiu valdžios stabilumą ir teisėtumą. 
Kitaip sakant, jo politinės vizijos patikimu- 
mui metė iššūkį tos pačios socialinio di- 
namizmo jėgos, kurios, jo manymu, buvo 
sveikintinas ekonominės pažangos pada- 
rinys; jos sukūrė tokių situacijų, kai politi- 
nis klusnumas ir socialinė hierarchija, at- 
rodo, jau nestiprina vienas kito. 

Pozityvumo/normatyvumo priešprieša 
nėra visiškai tinkamas įrankis mėginant su- 
prasti Smitho poziciją, nes, kaip ir kitiems 
prigimtinės teisės tradicijos besilaikantiems 
autoriams, patogi sąvokos „prigimtinis“ 
dviprasmybė jam leido laisvai judėti tarp 
to, kas paprastai vyksta realiomis salygo- 
mis, ir to, kas turėtų būti esant tam tikroms 
idealioms sąlygoms. Taigi savo laisvės ir 

teisingumo idealais, nors ir gana realisti- 
niais, Smithas naudojosi ir ieškodamas pa- 
aiškinimų, kodėl žmogaus reikalai klosto- 
si taip, kaip jie realiai klostosi. Tačiau būtent 
šis Smitho mėginimas suderinti socialinio 
mokslininko ir politinio moralisto pozici- 
jas vėlesnėms kartoms gali tapti svarbiau- 
siu domėjimosi Smithu šaltiniu. DNW 

Smurtas. Bendrąją prasme smurtas reiškia 
žalą žmonėms, juos žudant, luošinant ar 
sužeidžiant. Šią prasmę galima tiek išplės- 
ti, kad ji apimtų grasinimą padaryti tokią 
žalą, tiek psichologinę, tiek fizinę. Į smurto 
apibrėžimą galima įtraukti ir nuosavybės 
naikinimą. Kai kurie politinių veikalų au- 
toriai taip išplėtė smurto sąvoką, kad ji ap- 
ima politinės, socialinės ar ekonominės 
priespaudos sistemas, kurios daro žalą jų 
valdiniams. 

Politinėje teorijoje domimasi organizuo- 
tu valstybės smurtu ir smurtiniu maištu 
prieš valstybę. Paprastai policija atsako už 

vidaus neramumų malšinimą, o karinės 
pajėgos — už kovą su išorės priešais. Smur- 
tas prieš valstybę apima riaušes, gatvių 
kautynes, žudynes, partizaninį, pilietinį 
karus ir revoliuciją. Todėl politinį požiūrį į 
abiejų rūšių smurtą veikia požiūris į vals- 
tybę arba į tam tikras valstybės formas. 

Pagrindinė Vakarų politinės minties 
srovė smurtą laiko netinkama, tačiau kar- 
tais būtina priemone siekiant politinių 
tikslų. Minimalus valstybės smurtas gali 
būti pateisinamas poreikiu palaikyti vi- 
suomeninę tvarką, tačiau tik nenusižen- 
giant įstatymui ir tik tuo atveju, jei režimą 
remia dauguma. Smurtinį maištą irgi gali- 
ma pateisinti, bet tik prieš tironiją. Karų 
reikia kiek įmanoma vengti naudojantis 
diplomatija, prekyba ir tarptautine teise, 
tačiau jie yra teisėti ginant nacionalinį sau- 
gumą arba palaikant tam tikrus principus 
(žr. TEISINGAS KARAS). 

Tačiau kai kurios politinės ideologijos 
smurtinius veiksmus laiko pozityviu gė- 
riu. FAŠIZMAS šlovino karą už tai, kad šis 
yra priemonė išplėsti valstybės didybę, ir 
už tai, kad jis gali įkvėpti didvyriškumui, 
pasiaukojimui bei kovinei bičiulystei. Kai 
kurios kairiosios ideologijos irgi giria 
smurtinį maištą, nes smurtas psicholo- 
giškai išlaisvina, skatina drąsą ir išdidu- 
mą bei skatina sukilti kitus. Šių idėjų gali- 
ma rasti viename iš svarbiausių traktatų 
apie smurtinį maištą, Georgeso SORELio 
knygoje Apmąstymai apie maištą (Rėflexions 
sur la violence), kuri pirmą kartą buvo išleis- 
ta 1908 m.; joje pateisinamas darbininkų 
klasės smurtinis sukilimas visuotinio 
streiko pavidalu, siekiant nuversti deka- 
dentišką buržuazinę visuomenę (žr. taip 
pat SINDIKALIZMAS). 

Smurtine revoliucija idealizavo ir nacio- 
nalinio issivadavimo siekiantys judéjimai. 
Frantzas FANONas, kuris rašė Alžyre vyks- 
tant karui su prancūzais septintojo XX a. 
dešimtmečio pradžioje, yra žinomiausias 
smurtinio maišto prieš kolonializmą apvalo- 
mųjų ir išlaisvinamųjų padarinių šalininkas. 

Galima skirti instrumentinę ir ekspre- 

syvią smurto formas. Instrumentinis smur- 
tas yra planuojamas racionaliai, kai siekia- 
ma konkrečių tikslų darant nepriimtiną 
žalą arba kuriant atgrasinamąjį įspūdį. 
Smurtas kaip individuali ar kolektyvinė sa- 
viraiškos forma yra savitikslis, ir vertinti- 
nas greičiau parodytu didvyriškumu, o ne 
pasiektais rezultatais. 

Politiškai reikėtų matyti skirtumą tarp 
spontaniškų ir suplanuotų smurto aktų, 
tarp smurto, kuris kyla iš masinių protes- 
tų, ir smurto, kurį organizuoja tam tikra 
grupė, taip pat atsižvelgti į padarytos 
žalos dydį ir smurto objektų pobūdį. Pa- 
vyzdžiui, policijos ir streikuojančių pike- 
tuotojų susidūrimas neturi tokių politinių 
padarinių kaip bandymas išsprogdinti 
svarbiausius vyriausybės ministrus. 
Tačiau abiem galima priklijuoti politinio 
smurto etiketę. 

Svarbus teorinis klausimas - kaip smur- 
tas susijęs su GALIA. Dauguma teoretikų 
smurtą laiko vienu iš galios realizavimo ele- 
mentų. Tačiau, pasak Hannah'os ARENDT, 
smurtas yra galios priešingybė, nes galia 
atsiranda iš masinio bendradarbiavimo 
veiksmų, o smurtas priklauso ne nuo žmo- 
nių skaičiaus, o nuo technologijos, kuri ga- 
li padidinti naikinamąją galią. 

Smurto apibrėžimai paprastai kuriami, 
kad pateisintų vieną smurto formą ir pa- 
smerktų kitas. Organizuotas valstybės 
smurtas kartais apibūdinamas kaip jėga, 
kuri priešpriešinama politinio smurto prieš 
valstybę veiksmams. Daugeliui tokį api- 
brėžimą vartojančių šis skirtumas rodo, kad 
jėga yra teisėta, o smurtas — ne, tačiau Sore- 
lis, pasitelkęs tą patį apibrėžimą, padarė 
priešingas išvadas. Visą politinę ir sociali- 
nę sistemą apibūdinant kaip smurtinę, kaip 
daro Fanonas smerkdamas kolonializmo 
smurtą, norima pasakyti, jog smurtinis 
maištas prieš ją yra pateisinamas. 

Apibrėžimas, kuriame vartojamas tas 
pats žodis — smurtas, skirtas griaunamie- 
siems veiksmams, kuriuos vykdo valstybės 
arba jos priešininkų veikiančios jėgos, turi 
ir politinių poteksčių, tačiau jis aiškesnis 

ir skatina atkreipti dėmesį į veiksmą, o ne 
į veikiančią jėgą, o tada daryti moralinį 
sprendimą, ar veiksmas pateisinamas. At- 
rodo, kad apibrėžimas, apsiribojantis vien 
fiziniu smurtu, neįvertina žalos, kurią daro 
kai kurios socialinės sistemos, ir pervertina 
smurto, naudojamo kaip protesto priemonė, 
svarbą. Vis dėlto siauresnis apibrėžimas 
yra aiškesnis, o žmonių patiriamai psicho- 
loginei ir socialinei žalai aprašyti yra kitų 
sąvokų. AFC 

Socialdarvinizmas. Socialiniy ir politiniy 
mąstytojų Mėginimai grindžiant savo teori- 
jas remtis Darwino biologijos autoritetu pa- 
prastai apibūdinami terminu „socialdarvi- 
nizmas“: šia prasme socialdarvinizmo 
teorijos klestėjo paskutiniame XIX a. ketvir- 
tyje. Tačiau čia būtina padaryti kelias svar- 
bias išlygas. Biologiniai visuomenės ana- 
logai, įvairios organicizmo atmainos, taip 
pat termino „evoliucija“ vartojimas siekiant 
nusakyti istorinės kaitos aspektus - visa tai 
buvo plačiai paplitę dalykai, tačiau daugu- 
ma atvejų jų ryšys su tikruoju darvinizmu 
buvo gana silpnas. Šio pobūdžio teoretiza- 
vimą ir evoliucionistinio diskurso plitimą 
įkvėpė Herbertas SPENCERis, kurio evoliu- 
cionistinės doktrinos kildintinos pirmiau- 
sia iš Lamarcko. Kartais teorijos, preten- 
duojančios į „socialinės evoliucijos“ 
aiškinimą, buvo ne kas kita kaip kai kurių 

XIX a. istoristinių idėjų pervardinimas ma- 
dingaisiais „moksliškais“ terminais. 

Terminas „socialdarvinizmas“ labiau- 
siai tinka apibūdinti mėginimams rasti so- 
cialinių analogų Darwino natūraliosios 
atrankos (arba, kaip buvo sakoma vėliau — 
„geriausiai prisitaikiusių išlikimo“) dės- 
niui ir jais paaiškinti žmonių istorijos raidą. 
Tokios teorijos paprastai buvo teikiamos 
kaip istorijos filosofijos doktrinos, dažnai 
deterministinės, konfliktą arba konkuren- 
ciją traktuojančios kaip tos raidos „dėsnį“ 
arba lemiantį veiksnį. Po Rūšių atsiradimo 
pirmasis toks mėginimas buvo Walterio 
BAGEHOTo Fizika ir politika (Physics and 
Politics; 1869); vėliau per tris ar keturis 
dešimtmečius pasipylė ištisas srautas to- 
kio pobūdžio literatūros, pradedant nuo 
kraštutinių laissez-faire, individualistinių 
variacijų Spencerio temomis, kurių pavyz- 
dys gali būti amerikiečių sociologo Willia- 
mo Grahamo Sumnerio (1840-1910) dar- 
bai, ir baigiant labiau kolektyvistine anglo 
Benjamino Kiddo (1858-1916) interpreta- 
cija bei rasine austro Ludwigo Gumplowic- 
ziaus (1838-1910) versija. Rusų anarchis- 
tas Piotras KROPOTKINAS (1842-1921) 
savo veikale Tarpusavio parama (1902) ben- 
dradarbiavimui, o ne konkurencijai skyrė 
socialinės evoliucijos variklio vaidmenį, o 
žinomiausias darviniškojo evoliucionizmo 
biologijoje propaguotojas T. H. Huxley sa- 
vo Evoliucijoje ir etikoje (Evolution and Et- 
hics; 1893) vienas pirmųjų pateikė griežtą 
socialdarvinizmo kritiką. 

Teorinio sutarimo požiūriu socialdarvi- 
nistai niekada neprilygo darvinistų biologi- 
joje sutarimui. Socialdarvinizmas buvo vei- 
kiau tam tikras Žodynas ir tam tikra 
argumentacinių bei aiškinamųjų tendencijų 
socialinėje teorijoje aibė, o ne nuosekli teori- 
nė paradigma. Socialdarvinistų argumenta- 
cijos pobūdį XIX a. pabaigoje formavo keturi 
istoriniai ir intelektiniai veiksniai, kurie pa- 
deda suprasti jos populiarumą: 


(1) sociologijos kaip disciplinos atsiradi- 
mas ir poreikis suteikti jai teorinį pagrindą; 

(2) individualistinių ir kolektyvistinių 
teorijų priešpriešos vyravimas politinėje 
diskusijoje (Zr. INDIVIDUALIZMAS); 

(3) imperializmas ir socialdarvinizmo 
palaikoma, net jeigu jo nesukurta, tenden- 
cija traktuoti globalinius reiškinius kvazi- 
biologiniais terminais kaip rasių konfliktą 
arba konkurenciją (Zr. RASIZMAS); 

(4) tarptautinė įtampa Europoje, ginkla- 
vimosi varžybos, pasiekusios kulminaciją 
1914 m. įsiliepsnojus karui. 


Nepaisant polinkio į deterministinę 
kalbėseną ir pretenzijų į „mokslišką“ 
socialinės kaitos aiškinimą, socialdarvi- 
nistų argumentai retai buvo teikiami gry- 
nai aiškinamuoju pavidalu. Beveik nekves- 
tionuojamas socialinės evoliucijos 
tapatinimas su pažanga ir frazės „geriau- 
siai prisitaikiusių išlikimas“ vartojimas bu- 
vo tik apdaras, po kuriuo slypėjo patys įvai- 
riausi politiniai įsitikinimai. Teorinės 
dviprasmybės sprendžiant klausimą, kokie 
vienetai (individai ar kolektyvai) konkuruo- 
ja tarpusavyje, buvo vartojamos polemi- 
niais tikslais, o socialdarvinizmas galėjo 
būti individualistinis, socialistinis, rasisti- 
nis arba militaristinis. Polemika iš esmės 
vyko dėl klausimo, kurios konkurencijos 
formos priimtinos ir kurios atmestinos - dėl 
klausimo, kuris darvinistinei biologinei 
teorijai yra neaktualus ir nesuprantamas. 

Socialdemokratija. Socialdemokratijos idė- 
ja yra gana sudėtinga ir paini; iš pradžių 
buvusi dogmatinio MARKSIZMO atmaina, 
ilgainiui ji įgijo visai kitokią prasmę. Norint 
paaiškinti šią kaitą, reikia pažvelgti į social- 
demokratijos istoriją ir institucinę jos raidą, 
ypač į jos santykius su SOCIALIZMU ir nau- 
juoju liberalizmu. 

Socialdemokratijos šiuolaikine prasme 
ištakos siekia frakcijų kovą Vokietijos so- 
cialdemokratų partijoje, kuri buvo sukurta 
1875 m. LASSALLE'io reformizmo ir ortodok- 
sinio marksizmo sandoros pagrindu. Go- 
tos programa, kurioje buvo išdėstyta nau- 
josios partijos pasaulėžiūra, sulaukė 
griežtos MARXo kritikos Gotos programos kri- 
tikoje (1875); čia galime rasti pagrindinius 
bruožus, kurie socialdemokratiją skiria nuo 
marksizmo. Programoje, Marxo požiūriu, 
buvo padaryta įvairių klaidų, tačiau dvi iš 
jų turi didžiausią teorinę reikšmę. Pirma — 
ta valstybės teorija, kuria rėmėsi Programa. 
Joje propaguojama laisvos valstybės kūri- 
mo idėja naudojant visuotinių rinkimų, tie- 
sioginės įstatymų leidybos, pilietinių teisių 
ir liaudies milicijos instrumentus, kartu da- 
rant prielaidą, kad šie pokyčiai galimi tai- 
kiu būdu. Marxas įrodinėjo, kad tai 
reiškia grįžimą prie hėgeliškos idėjos, esą 
valstybė iškyla virš ekonominių ir socia- 
linių visuomenės jėgų ir yra visuotinis 
neutralus instrumentas, kuriuo — perė- 
mus į savo rankas politinę valdžią - gali- 
ma pasinaudoti įgyvendinant socializmo 
tikslus. Marxui valstybė buvo klasinio 
viešpatavimo įrankis, o socializmas ga- 
lėjo būti pasiektas tik revoliucinės trans- 
formacijos būdu. 

Antra svarbi Programos tema, kurią at- 
metė Marxas, buvo mėginimas socializmą 
apibrėžti bent iš dalies socialinio teisingu- 
mo sąvokomis arba tuo, kas Programoje va- 
dinama „teisingu darbo vaisių paskirsty- 
mu“. Marxo požiūriu, toks reikalavimas 
griauna istorinio materializmo arba „moks- 
linio“ socializmo pagrindus, nes teigiama, 
kad moralinės vertybės, tokios kaip teisin- 
gumas ar sąžiningumas, gali turėti įtakos 

nepriklausomai nuo vyraujančių klasinių 
santykių. Tokiu atveju demokratinė socia- 
listinė valdžia galėtų savo politiniais veiks- 
mais garantuoti teisingą ir sąžiningą visuo- 
meninio produkto paskirstymą. Tačiau 
Marxui moralinės vertybės yra ideologinio 
antstato dalis ir negali funkcionuoti kaip 
nepriklausomi politiniai motyvai reformuo- 
jant pamatinę visuomenės struktūrą. 

Šiuos klausimus iš socialdemokratijos 
pozicijų aiškino BERNSTEINas, vienas 
žymiausių socialdemokratų partijos narių 
ir Engelso literatūrinio palikimo tvarkyto- 
jas. Bernsteinas ėmėsi radikalios marksis- 
tinės kapitalizmo analizės revizijos; iš čia 
atsirado terminas „revizionizmas“. Jam ne- 
rimą kėlė tai, kad dauguma Marxo kapita- 
lizmo raidos pranašyčių paprasčiausiai 
nepasitvirtino, ir jis įrodinėjo, jog šių pra- 
našyčių nesėkmės rodo analizės, kuria jos 
rėmėsi, silpnumą. Nuo Vokietijos reicho 
sukūrimo 1870 m. prasidėjo spartaus eko- 
nominio augimo laikotarpis, kurio naudą, 
pasak Bernsteino, patyrė visos klasės, ne 
tik kapitalistai ir darbininkų klasės vado- 
vai. Marksizmo teorija, žinoma, galėjo pri- 
pažinti, kad tam tikruose kapitalizmo rai- 
dos etapuose galimi santykinio klestėjimo 
laikotarpiai, tačiau tokio klestėjimo vaisiai 
visada atitenka patiems kapitalistams ir gal- 
būt darbininkų klasės elitui, kurio revoliu- 
cinis entuziazmas tokiu būdu „išperka- 
mas”. 

Revizuodamas marksizma Bernsteinas 
rado spragų ne tik jo ekonominės kaitos teo- 
rijoje. Jis įrodinėjo, kad Marxo doktrina 
negali paaiškinti atitinkamų pokyčių so- 
cialinėje struktūroje. Marxo manymu, ka- 
pitalizmui plėtojantis didės klasių poliari- 
zacija, klostysis vis ryškesnė priešprieša 
tarp engiamo ir išnaudojamo proletariato 
ir išnaudotojų kapitalistų. Pasak Bernstei- 
no, tokia poliarizacija neįvyko. Priešingai, 
didėjo socialinės struktūros diferenciaci- 
ja: prekyboje, pramonėje, biurokratinėse 
struktūrose augo vidurinis sluoksnis. 

Klasių poliarizacijos ir tolydžio didė- 
jančio darbininkų klasių nuskurdimo 

prognozės buvo plačiai suvokiamos kaip 
kertinės Marxo revoliucijos teorijos idėjos. 
Dėl šių dviejų veiksnių kapitalizmo priešta- 
ravimai turėjo pasiekti tokį įtampos laips- 
nį, kuris galiausiai sugriauna sistemą. Ka- 
dangi šios pranašystės, Bernsteino 
įsitikinimu, nepasitvirtino, revoliucijos 
klausimas negalėjo būti keliamas. Be to, teo- 
rijos pranašyčių nesėkmė griovė analizės, 
kuria jos grindžiamos, pretenzijas į moks- 
liškumą, taigi savo svarbioje paskaitoje Kaip 
galimas mokslinis socializmas? (1901) Bern- 
steinas atmetė mokslinį socializmą, kuris 
buvo laikomas skiriamuoju Marxo sistemos 
bruožu. Bernsteinas įrodinėjo, kad socia- 
lizmas nėra neišvengiamas kapitalizmo 
raidos padarinys, veikiau jis yra moralinis 
idealas, dėl kurio būtina kovoti. 

Bernsteino kritika turėjo aiškių prakti- 
nių padarinių. Revoliucija tapo nereikalin- 
ga, kadangi prielaidos, kuriomis buvo 
grindžiamas jos būtinumas, nepasitvirtino; 
todėl kova dėl socializmo galėjo tapti laips- 
niška ir reformistine. Politiškai tai reiškė, 
kad turi būti siekiama visiškos demokra- 
tijos; ekonomiškai, kad politinės galios 
priemonėmis ir profesinių sąjungų spau- 
dimu turi būti siekiama, jog darbininkų 
klasė perimtų į savo rankas gamybos 
priemonių kontrolę. Ekonominės galios 
socializavimą Vokietijoje, Bernsteino ma- 
nymu, lengvino ekonominių kartelių at- 
siradimas, sumažinęs ekonominės galios 
visuomenėje difuziją. Tad užduotis buvo 
kovoti dėl dalinių ir konkrečių socialisti- 
nių tikslų, o ne laukti akimirkos, kai iš 
istorijos įsčių pasirodys galutinai subren- 
dęs socializmas. 

Socialinei demokratijai Britanijoje atsi- 
rasti akstiną davė naujojo liberalizmo teo- 
retikai, tokie kaip HOBHOUSE'as ir Walla- 
sas. Wallasas rašinyje Fabianininkų esė 
(Fabian Essays; 1889) savo politinį tikslą 
apibūdino kaip „eksperimentinę ir ribotą 
socialdemokratiją“, o Hobhouse'as savo 
Socialinėje evoliucijoje ir politinėje teorijoje 
(Social Evolution and Political Theory; 1911) 
liberalizmą susiejo su socialdemokratija. 


512 


Senasis, arba klasikinis, liberalizmas sie- 
kė panaikinti apribojimus ir suvaržymus, 
ypač pilietinių santykių ir prekybos srity- 
se, 0 „naujajam“ liberalizmui pirmiausia 
rūpėjo socialinis teisingumas ir teisinges- 
nis ekonominės veiklos rezultatų paskirs- 
tymas — siekiant didesnės laisvės pozity- 
via, o ne vien negatyvia prasme. Šio tikslo 
įgyvendinimo mechanizmas turėjo būti 
valstybės įsikišimas į ekonomiką. Tad šia 
prasme yra sąsajų tarp revizionizmo, skel- 
biamo, pavyzdžiui, Bernsteino, ir naujojo 
liberalizmo — nes abu valstybę ir politinę 
reformą suvokė kaip instrumentus, kuriais 
naudodamasi tinkama politinė valia galė- 
tų įgyvendinti socialinius tikslus, o šie tiks- 
lai savo ruožtu buvo suvokiami morali- 
niais terminais. Iš pradžių kai kurie 
fabianininkai, pirmiausia Webbai, nekėlė 
socialistinės partijos kūrimo užduoties — 
nes pirmutinis tikslas buvo įsiskverbti į jau 
egzistuojančių partijų vadovybę - ir visų 
pirma patraukti savo pusėn pažangiuo- 
sius Liberalų partijos elementus - taip, kad 
socializmas būtų įgyvendintas kaip ilga- 
laikių kumuliacinių socialinės reformos 
pastangų rezultatas (zr. FABIANIZMAS). 
Tad socializmas nereikalauja radikaliai 
nutraukti ryšius su kapitalistine visuome- 
ne, tačiau, kaip įrodinėjo Cole'as ir Postga- 
te'as, socializmo sukūrimas bus „logiška 
pažangių socialinių reformų baigtis“ (p. 
410). Vienalaikis fabianizmo ir naujojo li- 
beralizmo atsiradimas Britanijoje paska- 
tino nemarksistinio pobūdžio socializmą — 
tokie autoriai kaip P. F. Clarke'as knygoje 
Liberalai ir socialdemokratai istorinėje per- 
spektyvoje (Liberals and Social Democrats in 
Historical Perspective; 1978) ir Alanas War- 
de'as knygoje Konsensusas ir po konsensuso 
(Consensus and Beyond; 1982) socialdemok- 
ratinę tradiciją Britanijoje siejo veikiau su 
šia raida, o ne su vidine marksizmo per- 
žiūra. Socializmas socialdemokratijos 
požiūriu buvo politinės demokratijos, 
gerovės valstybės, švietimo prieinamumo 
ir didesnio socialinio teisingumo derinys, 
plėtojamas esant mišriai ekonomikai. Šios 

temos buvo plėtojamos vėlesnėje britų so- 
cialdemokratijos raidoje. 

Ketvirtajame XX a. dešimtmetyje social- 
demokratinė pozicija sulaukė reikšmingos 
teorinės paspirties pasirodžius Keyneso 
Bendrajai užimtumo, palūkanų ir pinigų teori- 
jai (General Theory of Employment, Interest 
and Money; 1936). Nors Keynesas buvo li- 
beralas, jo argumentus perėmė tokie social- 
demokratai kaip Durbinas knygoje Demo- 
kratinio socializmo politika (The Politics of 
Democratic Socialism; 1940), Douglasas 
Jay’us knygoje Socializmo byla (The Socialist 
Case; 1938) ir interpretavo juos kaip naują 
Marxo kapitalistinės visuomenės analizės 
klaidingumo įrodymą. Atrodė, kad Keyneso 
siūlytos ekonominės politikos priemonės 
galėtų padėti įveikti kapitalizmo priešta- 
ravimus, jei tik būtų išrinkta valdžia, geban- 
ti jas įgyvendinti. Pavyzdžiui, Jay'aus 
argumentacija buvo tokia įtaigi, kad ket- 
virtajame XX a. dešimtmetyje ji įtikino britų 
marksistų patriarchą Johną Strachey'ų atsi- 
sakyti marksizmo ir savo knygoje Programa 
pažangai (Programme for Progress; 1940) per- 
eiti prie socialdemokratams artimos pozi- 
cijos. Tuo laikotarpiu dar ir kiti veiksniai 
lėmė socialdemokratijos pergalę prieš mark- 
sizmą, ypač Jameso Burhamo tezė knygoje 
Valdymo revoliucija (The Managerial Revolu- 
tion; 1941) apie kapitalo nuosavybės ir jos 
valdymo funkcijų atsiskyrimo kapitalisti- 
nėse įmonėse politinę reikšmę, — tezė, kurią 
daugelis suvokė kaip Marxo kapitalizmo 
analizės dalinį paneigimą. 

Pokariu ypač Britanijoje ir Vokietijoje 
socialdemokratijos idėjos įsivyravo poli- 
tinio spektro kairėje. 1959 m. Bad Godes- 
bergo konferencijoje Vokietijos socialde- 
mokratų partija savo doktrinoje atsisakė 
marksizmo likučių ir visiškai perėmė so- 
cialdemokratijos principus; Britanijoje lei- 
boristų partija, vadovaujama Hugho Gait- 
skello, jei ne savo doktrinoje, tai praktikoje, 
vis labiau artėjo prie socialinės demokra- 
tijos idėjų, ypač lygybės ir socialinio tei- 
singumo klausimais. Šį procesą labai pa- 
spartino pasirodžiusios knygos: C. A. R. 

CROSLANDo Socializmo ateitis (The Future 
of Socialism; 1956) ir Douglaso Jay’aus So- 
cializmas ir naujoji visuomenė (Socialism and 
the New Society; 1962). Rašydamas Bern- 
steino dvasia Croslandas įrodinėjo, jog Ke- 
yneso ekonomikos reguliavimo priemo- 
nės, kurių 1945-1951 m. ėmėsi leiboristų 
vyriausybės ir kurias tęsė vėlesnė konser- 
vatorių vyriausybė, leido įveikti daugumą 
kapitalizmo prieštaravimų. Gamybos prie- 
monių nuosavybė buvo labiau išskaidyta, 
jos valdymas perėjo į profesionalių vady- 
bininkų rankas; profesinės sąjungos su- 
stiprino savo galią; karo metai visai šaliai 
parodė, kaip valstybės galia, esant politi- 
nei valiai, gali būti naudojama bendrajam 
gėriui; sumažėjo skurdo mastai; pagrindi- 
nės pramonės šakos, tokios kaip dujų pra- 
monė, energetika, geležinkeliai ir šachtos, 
buvo nacionalizuotos; susiklostė plati ge- 
rovės valstybė. Croslando požiūriu, šie po- 
kyčiai padarė tokį didžiulį poveikį galios 
pasiskirstymui visuomenėje ir šalies eko- 
nomikos pobūdžiui, kad Britanija nustojo 
būti kapitalistine visuomene, kaip šį ter- 
miną suprato Marxas. Tad socialdemok- 
ratas savo įkvėpimo turėjo semtis kitur — 
tokiose vertybėse kaip socialinis teisingu- 
mas, lygybė ir politinės galios išsklaidy- 
mas. Iš šių vertybių Croslandas ypač pa- 
brėžė LYGYBĖS idėją (apie jo pateiktą šios 
idėjos interpretaciją žr. CROSLAND). 
Didesnės lygybės turėjo būti siekiama 
dviem pagrindiniais būdais. Pirmas ir ben- 
driausias buvo ekonominis augimas. Cros- 
lando požiūriu, demokratinėje visuomenė- 
je didesnę lygybę mažesne socialinės 
įtampos kaina galima pasiekti lygybės kar- 
tele keliant veikiau aukštyn, o ne leidžiant 
žemyn: fiskaliniai augimo dividendai leis- 
tų labiau pasiturintiems išlaikyti savo 
absoliutų pragyvenimo lygį kartu pagerin- 
dami santykinę mažiausiai pasiturinčių vi- 
suomenės narių padėtį. Kita svarbiausia 
didesnės lygybės priemonė turėjo būti vi- 
suotinis švietimas, siekiant ne tik atverti 
žmonėms platesnes išsilavinimo galimy- 
bes, bet ir suburti skirtingų sluoksnių ir 

nevienodų gebėjimų vaikus į tą pačią švie- 
timo aplinką. 

Nepaisant Croslando ir Jay'aus pastan- 
gų, žymi leiboristų partijos dalis išliko 
priešiška socialdemokratijos idėjai. Šešta- 
jame XXa. dešimtmetyje šie nesutarimai pa- 
sireiškė Gaitskello ir Bevano frakcijų kova 
partijos viduje; ji pasiekė apogėjų 1959 m. 
partijai pralaimėjus rinkimus, kai jos kon- 
ferencijoje Gaitskellas pamėgino keisti par- 
tijos įstatus taip, kad pagal penktąjį įstatų 
straipsnį partija nebūtų įsipareigojusi vi- 
suotinei nacionalizacijai. Nors Sis jo mėgi- 
nimas nepavyko, vėlesnės leiboristų vy- 
riausybės praktiškai vadovavosi veikiau 
socialdemokratiniais principais negu tais, 
kurie buvo suformuluoti partijos įstatuo- 
se. Pažiūrų priešiškumas vėl išryškėjo 
aštuntojo XX a. dešimtmečio pabaigoje, kai 
1981 m. susikūrė Socialdemokratų partija. 
Nors nėra veikalo, lygiaverčio Socializmo at- 
eičiai, kuris apibrėžtų naujosios partijos fi- 
losofiją devintajam XX a. dešimtmečiui, so- 
cialdemokratai parašė daug teorinio 
pobūdžio veikalų. Pavyzdys gali būti Da- 
vido Oweno Veidu į ateitį (Face the Future; 
1981), kur tradicinės temos derinamos su 
mišriosios ekonomikos ir turto perskirsty- 
mo didesnės lygybės labui idėjomis. Kartu 
čia pabrėžiama, ko nebuvo šeštojo ir sep- 
tintojo XX a. dešimtmečių darbuose, politi- 
nės ir pramoninės decentralizacijos svarba. 

Kaip rodo socialdemokratijos istorija, 
politinės ideologijos nesileidžia griežtai 
apibrėžiamos. Mėginant apibūdinti socia- 
listinę kairę turbūt verta nubrėžti skirtumą 
tarp marksizmo, demokratinio socializmo 
ir socialdemokratijos. Šiuo požiūriu mark- 
sizmas susijęs su istorinio materializmo 
pripažinimu, tad ir kapitalistinių visuome- 
nių politinės kaitos galimybių ribotumu; 
demokratinis socializmas, kaip ir marksiz- 
mas, pirmiausia pabrėžia gamybos priemo- 
nių suvisuomeninimo būtinybę, tačiau pri- 
duria, kad šis tikslas gali būti pasiektas 
demokratinėmis priemonėmis; socialdemo- 
kratija, kaip ir demokratinis socializmas, 
pripažįsta demokratiją, tačiau atmeta ga- 

mybos priemonių suvisuomeninimo būti- 
nybę, kurią pabrėžia marksistai bei demo- 
kratiniai socialistai, ir socializmą apibrėžia 
pirmiausia kaip perskirstymo bei didesnės 
lygybės siekį esant mišriajai ekonomikai. 
RP 

Socializmas. Kaip pripažinta idėjų visu- 
ma socializmas išplito Europoje XVIII a. pa- 
baigoje kaip atsakas į industrializaciją. Su- 
siformavus bendriems jo bruožams, imtasi 
pastangų išsiaiškinti istorinius jo preceden- 
tus; sulaukus XX a. neliko pasaulio dalies, 
kur nebūtų pasireiškę vienokie ar kitokie 
socializmo elementai. Vis dėlto jo ištakos 
išlieka Europos idėjų plotmėje, ypač idėjų, 

pirmąkart iškilusių Prancūzijoje, Vokieti- 
joje ir Britanijoje — pirmose trijose pagrin- 
dinėse pramoninėse šalyse. 

Socializmas yra veikiau daugelio susi- 
jusių argumentų rinkinys negu atskira 
doktrina. Tiek akademiniai aiškintojai, tiek 
politiniai socializmo šalininkai ir oponen- 
tai nesutaria dėl jo tapatumo ar „esminių“ 
bruožų. Taip pat nesutariama dėl įvairių so- 
cializmo argumentų santykinio pirmumo. 
Vis dėlto turbūt visi socialistai Žmogaus 
veiklą sutartinai traktuoja pirmiausia socia- 
linių santykių, o ne individų veiksmų kate- 
gorijomis, tiesa, neatmesdami ir pastarųjų 
svarbos. Šia samprata remiasi jų įsitikini- 
mas, kad jokių gėrybių ar paslaugų tieki- 
mas negali būti laikomas atskiro individo 
nuopelnu, nes bet kuris gaminys yra visuo- 
menės kaip visumos darbo produktas. To- 
dėl atlygio už pagamintą produktą paskirs- 
tymo teisė priklauso visuomenei kaip 
visumai ir lygiai visiems jos nariams, 0 ne 
atskiriems individams. Pagrindinės socia- 
listinės minties temos, nors jos nebūtinai 
apibūdina visus socialistus, yra šios: 


Nuosavybė ir darbas: Gėrybių ir paslaugų, 
traktuojamų kaip socialinis produktas, vi- 
suomeninės kontrolės reikalavimas yra 
pagrindinis socializmo reikalavimas, todėl 
socialistų argumentai beveik iškart krei- 
piami į NUOSAVYBĖS klausimą. Kalbėda- 
mi apie nuosavybę socialistai paprastai tu- 
ri omeny privačią nuosavybę ir ypač 
gamybos priemonių privačią nuosavybę. 
Šia „nuosavybės“ prasme socializmas yra 
jos priešybė, todėl kartais laikomas padė- 
ties, kai gamybos priemonės suvisuome- 
nintos nepaliekant nuosavybės įprastąja 
prasme, sinonimu. Tačiau socialistai ne- 
sutaria dėl priemonių, kurias naudojant 
nuosavybė suvisuomeninama - ar tai turi 
būti suvalstybinimas (nacionaliniu ar vie- 
tos valdžios lygiu), ar gamintojų asociavi- 
masis, ar tam tikros gamybos formos gamin- 
tojų ir vartotojų organizavimasis. Svarbią 
priešpriešą suformulavo anarchistas 
PROUDHONas nuosavybę skirdamas nuo 

valdymo. Nuosavybė nusako galutines tei- 
ses tam tikro kapitalo atžvilgiu, o valdy- 
mas išreiškia jo einamojo naudojimo tei- 
ses. Socialistai dažnai rasdavo būdų, kaip 
performuluoti ir realizuoti pirmosios tei- 
ses, tačiau jų siūlymai antrųjų atžvilgiu bu- 
vo mažiau apibrėžti. 

Be to, nuosavybė yra tik viena gamy- 
bos sudedamoji dalis, kita dalis yra darbas. 
Nuosavybės problema buvo ta, kad ji ne- 
teisingai paskirstoma; darbo problema — 
kad jis neteisingai atlyginamas. Todėl 
FOURIER ir MARXas mėgino atlygį už pro- 
duktą sieti su darbo įdėjimais. Šis mėgini- 
mas rėmėsi ankstesnėmis liberaliomis dar- 
bo teorijomis, ir jis turi ne tik socialistinių, 
bet ir individualistinių reikšmių, nes sten- 
giamasi nustatyti individualų indėlį į vi- 
suomeninį produktą. 

Siekis atlyginti visuomenei ir siekis at- 
lyginti darbą gali nuvesti skirtingomis 
kryptimis. O ir nustatyti atlygį už darbą nė- 
ra paprastas uždavinys. Valstiečių ar net 
amatininkų visuomenėje bet kurios gėry- 
bės gamybos procesą įmanoma susieti su 
konkretaus individo darbu, taigi gamybos 
pastangų ir gamybos rezultatų sąsaja atro- 
do tiesioginė ir paprasta. Tačiau pramoni- 
nė gamyba ir darbo pasidalijimas sugriau- 
na šį paprastumą; atsakomybė už produktą 
tampa išsklaidyta. Šią bėdą buvo mėginta 
įveikti trimis būdais: buvo ieškoma būdų 
atlygį vis dėlto sieti su darbo pastangomis 
įvedant vienokią ar kitokią darbininkų ga- 
mybos valdymo formą; pertvarkyti gamy- 
bą taip, kad gamybos vienetai taptų papras- 
ti, tiesioginiai ir autonominiai, kaip siūlė 
anarchistai ir tokie socialistai kaip Willia- 
mas MORRISas; arba atsisakyti pačios idė- 
jos ir grjzti prie visuomenės kaip visumos 
atlyginimo įvedant vienokios ar kitokios 
formos centralizuotą socializmą. 

Kita problema yra ta, kad socialistinė 
gamybos koncepcija paprastai telkia dėme- 
sį į pramoninę gamybą ir darbą suvokia 
kaip veiklą, kurios imamasi už piniginį at- 
lyginimą. Tačiau socialistinio feminizmo 
atstovai atkreipė dėmesį į tai, kad didelę 

gėrybių ir paslaugų bet kurioje visuomenė- 
je dalį sukuria namų ūkyje dirbančios mo- 
terys, kurios už darbą negauna jokio pini- 
ginio atlyginimo. Namų ūkio darbo ir darbo 
jėgos reprodukavimo tema ypač sustiprėjo 
XX a. antrosios pusės socialistų diskusijo- 
se dėl gamybos organizavimo. 


Lygybė ir teisingumas. Socialistiniai siūlymai 
dažnai grindžiami lygybės idėja, kuri for- 
muluojama įvairiai: 

(1) egzistuoja tam tikros esminės arba 
amžinos žmogaus teisės — šį argumentą pir- 
mieji radikaliai formulavo Babeufas ir Buo- 
narottis Prancūzijos revoliucijos lygybės 
šūkiuose; 

(2) visi žmonės turi bendrą žmogiškąją 
esmę, kuri teikia gyvenimui prasmę - šis 
požiūris aiškiausiai formuluojamas Mar- 
xo SUSVETIMĖJIMO teorijoje; 

(3) politinės lygybės doktrina, kuria re- 
miasi liberalioji demokratijos samprata, lo- 
giškai veda į didesnę socializmo lygybę; 

(4) socialinis gyvenimo ir gamybos 
pobūdis reikalauja, kad atlygis būtų skirs- 
tomas po lygiai ir kolektyviai, o ne indivi- 
dualia tvarka; 

(5) visi žmonės yra lygūs Dievo vaikai - šį 
argumentą kėlė anglų socialistas R. H. TAW- 
NEY‘is. 

Socialistinė lygybės idėja buvo veikiau 
moralinė, o ne empirinė - teigiama ne tai, 
kad visi žmonės lygūs, o tai, kad jų teisės 
lygios. Antai Louisas Blancas gebėjimų ne- 
lygybę traktavo ne kaip nelygaus atlygio 
pateisinimą, bet kaip nevienodo indėlio pa- 
aiškinimą — iš čia jo dažnai cituojamas afo- 
rizmas: „Iš kiekvieno pagal gebėjimus, 
kiekvienam pagal poreikius.“ 


Bendradarbiavimas ir brolybė. Socializmas 
siekia kapitalizmą ir individualizmą pa- 
keisti bendruomeninėmis ir kooperacinė- 
mis gamybos bei paskirstymo formomis. Jis 
siekia pakeisti ne tik visuomenės organi- 
zaciją, bet ir ją sudarančių narių elgsenos 
motyvaciją: savanaudiškumą nori keisti al- 
truizmu, konkurenciją - bendradarbiavimu. 


516 


Todėl visada buvo socialistų, kurie savo ar- 
gumentus grindė moralinėmis, psichologi- 
nėmis ar net religinėmis prielaidomis. To- 
kiais atvejais jie dažnai priartėja prie 
ANARCHIZMO argumentų. Jungtinėje Kara- 
lystėje Edwardas Carpenteris propagavo vi- 
suomenės transformaciją pagal bendruome- 
ninio gyvenimo modelį, Williamas Morrisas 
piešė komunistinę visuomenę, grindžiamą 
brolybės principais ir teikiančią kūrybinio 
darbo malonumą, Oscaras Wilde'as kalbėjo 
apie „Žmogaus sudvasinimą“ socializmo są- 
lygomis. Kiti britų socialistai savo įsitikini- 
mus apibūdino kaip „religiją“, kalbėjo apie 
„atsivertimą“ į socializmą; Tawney'is, rem- 
damasis protestantiškąja krikščionybe, smer- 
kė kapitalizmo formuojamą „gobšuolišką“ 
žmogaus charakterį. Taip pat buvo teikia- 
mos Žmogaus prigimties transformavimo 
kuriant naujas institucijas koncepcijos. Ro- 
bertas OWENas atmetė idėją, kad charakte- 
ris formuojamas individualiai; kritikuoda- 
mas pramoninio kapitalizmo poveikį 
žmogaus charakteriui jis kartu siūlė refor- 
muotą pramoninių santykių sistemą, kuri 
pagerintų žmogaus prigimtį. 


Darbo pobūdžio transformavimas. Siekdamas 
darbą padaryti malonų Charlesas FOURIER 
siūlė falangose, į kurias savo plane jis su- 
skirstė visuomenę, įvesti rotacinę darbų kai- 
tos sistemą. Šis dėmesys darbo pobūdžiui 
arba kokybei buvo pasikartojanti, nors ir ne 
svarbiausia, socializmo tema; ją plėtojo Mar- 
xas savo rašiniuose apie susvetimėjimą, 
Morrisas, taip pat įvairūs darbininkų savi- 
valdos sąjūdžiai, ypač Tawney’is ir Cole'as, 
reiškę GILDIJŲ SOCIALIZMO idėjas. 


Socialdemokratija. Socializmas buvo vaizduo- 
jamas ir kaip logiška liberaliosios demokra- 
tijos baigtis, ir kaip jos priešybė. Socializ- 
mui rūpi tiek „formalios“ politinės, tiek 
„realios“ ekonominės ir socialinės laisvės 
bei galios. Siekdamas pirmųjų jis palaiko de- 
mokratiją; siekdamas antrųjų arba reikalauja 
socialdemokratijos, arba atmeta demokratiją 
kaip „buržuazinę“ laisvę. 

Reikia taip pat skirti tuos socialistus, ku- 
riems demokratinė valstybė gali būti prie- 
monė siekiant socialistinių tikslų, nuo tų, 
kuriems geriausiu atveju ji gali būti tik lai- 
kina institucija. Pastarojo požiūrio laikėsi 
Marxas, tad jam — ir ypač tokiems jo se- 
kėjams kaip LENINAS - grynai socialde- 
mokratinės programos nepakako; bet ku- 
riuo atveju demokratiniai metodai 
darbininkų klasei neleistų perimti į savo 
rankas valstybinį aparatą, nes tas aparatas, 
kiek jis veikia konstitucinėje struktūroje, 
yra grynai kapitalistinė institucija. Kitokį 
požiūrį į socializmą kaip į savaime vertin- 
gą santvarką, kurią galima pasiekti per agi- 
tacinę ir rinkiminę politiką, grindžiamą 
darbininkų klasės galia, reiškė Ferdinan- 
das LASSALLE'is. Visuotinė rinkimų teisė 
suteikė darbininkams galią naudojantis 
valstybe skatinti gamintojų kooperatyvų 
kūrimą ir tokiu būdu suteikti jiems galimy- 
bę gauti visą savo darbo produktą. Kartu, 
įkandin HEGELio, valstybę jis traktuoja kaip 
(potencialiai) aukščiausiąją bendruomeni- 
nės būties formą. 

Jungtinėje Karalystėje ryškiausi social- 
demokratijos atstovai buvo fabianininkai 
(Zr. FABIANIZMAS), Vokietijoje ją gynė Ed- 
wardas BERNSTEINas. Ypač fabianinin- 
kų traktuotėje socialdemokratija reiškė ne 
vien demokratinę valstybės kontrolę, bet ir 
naudojimąsi ta kontrole plečiant liaudies 
galias už politinių institucijų ribų į plates- 
nes socialinio ir ekonominio visuomenės 
gyvenimo sritis. 


Darbininkų klasės galia. KLASĖS sąvoka yra 
pati svarbiausia socialistinėje kapitalizmo 
analizėje. Kapitalizmas yra visuomenė, 
kuri išsiskiria į išnaudotojų ir išnaudoja- 
mųjų klases; šiuo požiūriu darbininkų kla- 
sės nariai yra kapitalizmo aukos, tačiau 
kartu ir pasipriešinimo jam bazė bei ga- 
liausiai jo „duobkasiai“. Socializmas rė- 
mėsi ir prielaida, kad geidžiami pokyčiai 
bus darbininkų klasės įtakos bei jos atėji- 
mo į valdžią padarinys, ir prielaida, kad 
galių suteikimas darbininkų klasei pats 

savaime yra vienas iš sveikintinų socia- 
lizmo tikslų. Šis dvilypumas tarp darbinin- 
kų tiesioginio valdymo, kuris galėjo būti 
suvokiamas kaip laisvės išraiška, ir jų val- 
dymo per valstybę, kuris kėlė paternaliz- 
mo pavojų, aiškiai matomas XIX a. prancū- 
zų socialisto Louiso Blanco siūlymuose. Jis 
agitavo individualistinę kapitalistinę ga- 
mybą keisti „visuomeninėmis dirbtuvė- 
mis“, kurias iš pradžių finansuotų ir 
prižiūrėtų valstybė, bet kurios galiausiai 
taptų autonominėmis bendruomeninėmis 
įmonėmis. Taip pat Prancūzijoje Georgesas 
SORELis įrodinėjo, kad darbininkai gali 
valdžią perimti į savo rankas, vienydamie- 
si į sąjungas ir SINDIKALIZMO siūlomu bū- 
du jie galiausiai surengtų visuotinį streiką, 
kuris nuverstų kapitalizmą ir įtvirtintų dar- 
bininkų santvarką. Jungtinėje Karalystėje 
neprievartinį galių suteikimo darbininkų 
klasei gamyboje būdą siūlė gildijų socia- 
lizmas, mėginęs derinti atrastą darbo ma- 
lonumo idėją su decentralizuotų gamintojų 
galia ir koordinaciniais bei reglamentaci- 
niais rekonstruotos valstybės uždaviniais. 
XX a. įvairios darbininkų savivaldos reali- 
zavimo formos nuolat patraukdavo socia- 
listų dėmesį; kai kurie iš jų sėmėsi įkvėpi- 
mo iš šių schemų realizavimo patirties 
Jugoslavijoje, kai ten įsitvirtino Tito 
režimas. 

Keblumų atsiranda ir sprendžiant klau- 
simą, kas yra darbininkų klasės nariai: ar 
jai priklauso tik samdomi pramonės darbi- 
ninkai, ar ir paslaugų sektoriaus darbuo- 
tojai? Ir net jei darbininkų klasės sąvoka gali 
būti apibrėžta, išlieka nesutarimas tarp tų, 
kurie savo argumentus grindžia apeliaci- 
jomis į darbininkų klasę, kokia ji realiai eg- 
zistuoja kapitalizmo sąlygomis, ir tų, ku- 
rie viltis deda į politiškai sąmoningesnę 
darbininkų klasę. Antroje XX a. pusėje daug 
socialistinės energijos buvo išeikvota esa- 
mos arba buvusios darbininkų klasės kul- 
tūrai apibūdinti. Tokie socialistai kaip 
George'as Orwellas, kurie rėmėsi realiai eg- 
zistuojančios darbininkų klasės dorovi- 
niais įsitikinimais vaizduodami galimą 

socialistinę ateitį, buvo kritikuojami dėl to, 
kad nesuvokia socializmo radikalumo ir jį 
per daug sugretina su konservatizmu. Kita 
vertus, tie, kurie apeliavo į tokią darbinin- 
kų klasę, kokia ji turėtų būti, buvo kritikuo- 
jami dėl to, kad apeliuoja ne į darbininkų 
klasę, o į visai kitokios socialinės kilmės po- 
litinį elitą. 


Racionalizavimas ir efektyvumas. Socialistų 
požiūriu, kapitalistinė pramoninė gamy- 
ba neefektyvi ir kenksminga, todėl jie siū- 
lė įvairių jos reorganizavimo būdų, kurie 
padarytų ją nekenksmingesnę, racionales- 
nę arba „veiksmingesnę“. Owenas, vado- 
vaudamasis savo įsitikinimu, kad žmo- 
gaus charakterį formuoja aplinka, siūlė 
išnaudotojišką ir individualistinę gamy- 
bos sistemą keisti reguliuojama ir harmo- 
ninga aplinka, kurioje būtų puoselėjamos 
socialinės dorybės. SAINT-SIMONas pro- 
pagavo racionalų pramoninės gamybos 
organizavimą, vadovaujamą intelektualų 
ir mokslininkų elito. Jo nuomonė, kuri 
reiškė gamybos visuomeninio pobūdžio 
pripažinimą, rėmėsi „brolijos“ idėja ir pa- 
brėžė fizinį darbą dirbančių darbininkų in- 
dėlį; ji dažnai laikoma vienu pagrindinių 
šiuolaikinio socializmo šaltinių. Jis taip 
pat kėlė idėją — kuri tapo įprasta vėlesnių 
socialistų tema, — jog darbas būtų efekty- 
vesnis, jei visuomenė būtų organizuojama 
iš viršaus profesionalaus elito, tam tikra 
prasme atstovaujančio visų interesams. Po 
Saint-Simono socializmo kaip racionalios 
ekonominių išteklių naudojimo sistemos 
idėja vedė į fabianizmo technokratinį eli- 
tizmą, 0 po Pirmojo pasaulinio karo - į agi- 
taciją už centrinį planavimą kaip ekono- 
minio efektyvumo ir ekonominės lygybės 
didinimo priemonę; įkvėpimo semtasi iš 
tariamų Sovietų Sąjungos laimėjimų. 


Kultūra. XX a. vidurio revizionistas CROS- 
LANDas pabrėžė, kad bet kuri socialistinės 
visuomenės vizija turi ypač kreipti dėmesį 
į kultūrą — turėdamas omenyje ne elitinę 
aukštąją kultūrą, bet kasdienio žmonių gy- 

venimo būdą. Domėjimasis kultūra dar la- 
biau sustiprėjo intelektinio ir politinio 
Naujosios kairės sąjūdžio metais (šeštojo 
XX a. dešimtmečio pabaigoje-aštuntojo 
pradžioje). Remdamiesi anarchizmo tradi- 
cija, tokiais autoriais kaip Morrisas, taip 
pat ankstyvaisiais Marxo rašiniais apie 
susvetimėjimą, Vakarų Europos ir Šiaurės 
Amerikos socialistai estetiniuose ir jusli- 
niuose gyvenimo bei darbo aspektuose 
pradėjo įžvelgti svarbias socialistinės kri- 
tikos temas ir socialistinių rekomendacijų 
ištakas. Šiose rekomendacijose buvo pra- 
bilta ir apie gyvenimo turtinimą nauja pa- 
tirtimi, ir apie jo konsolidavimą grįžtant 
prie darbininkų klasės kultūros vertybių. 
Jos ne visada derėjo tarpusavyje, ypač jei 
pirmosios buvo teikiamos kaip pažangios, 
libertarios ir eksperimentinės, o antrosios — 
kaip tradicinės, proletarinės ir herojinės. 


Anapus darbininkų klasės. Naujoji kairė kri- 
tinį ir kūrybinį socializmo žvilgsnį atkrei- 
pė į labai įvairias žmogaus veiklos formas. 
Frazė „kas privatu, tas politiška“, kuri pa- 
prastai siejama su moterų judėjimu, reiškė 
ne tai, kad privatūs ir asmeniniai santykiai 
turi tapti politinės kovos arena, o tai, kad 
bet kuri žmogaus veikla turi ir individua- 
lių, ir kolektyvinių aspektų, taigi yra kartu 
ir privati, ir politinė. „Privatūs“ ir „indivi- 
dualūs“ vyrų ir moterų sprendimai pri- 
klauso nuo tokių institucijų kaip kapitaliz- 
mas bei patriarchija lygiai taip pat kaip 
„Andividualus“ darbininko sprendimas su- 
tikti dirbti už tam tikrą atlyginimą gamyk- 
loje. Todėl lyčių, viešpatavimo ir ekonomi- 
niai santykiai šeimoje — visa tai turi būti 
politinio dėmesio ir politinio poveikio ob- 
jektas (Zr. FEMINIZMAS). Todėl paskutinį 
XX a. ketvirtį socializmo dėmesį traukė 
padėtis žmonių, kurie apibrėžiami pagal 
kitokius požymius nei priklausymas sam- 
domujy fizinio darbo darbininkų klasei, 
pirmiausia tai lytis ir etniškumas. 


Planavimas, laisvė ir rinka. Vėliau atgijo toji 
socializmo srovė, kuri įtariai žvelgdama į 

centralizuotą nacionalinę valstybę mėgina 
artikuliuoti, arba naujaip formuluoti, nuo- 
savybės, rinkos ir individo laisvės vietą so- 
cializmo sistemoje. Nors socializmas atme- 
ta individualizmą, jame išlieka stiprių 
liberalizmo elementų. Kaip teigia Alecas 
Nove’as, tos rūšies liaudies valdžia ir dar- 
bininkų savivalda, kurią socializmas pa- 
laiko, lengviausiai pasiekiama, kai yra pu- 
siausvyra tarp valstybės, atstovaujančios 
visiems vienodai, ir mažesnių asociacijų, 
kurios atstovaudamos žmonių kolekty- 
vams neatstovauja visiems žmonėms. Šis 
„praktiškas socializmas“ mėgina derinti in- 
teresus tų, kurie siekė tiesioginės ir todėl 
decentralizuotos darbininkų valdžios dar- 
bo vietoje, ir tų, kurie manė, kad galima 
išplėsti pasirinkimo laisvę naudojant rin- 
kos mechanizmus. Tačiau čia socialistams 
iškyla sunkumų, kurių jie dabar paprastai 
vengia: kaip išspręsti materialiųjų išteklių 
valdymo ir kontrolės, kurie numatyti nuo- 
savybės sąvokoje, klausimą? 


Taigi esama rimtų nesutarimų dėl bū- 
do, kuriuo socializmas turėtų būti plėtoja- 
mas kaip socialinės organizacijos forma. 
Tačiau jie rodo ne negebėjimą apibrėžti ar- 
ba suvokti socializmo esmę, o veikiau so- 
cializmo tradiciją sudarančių elementų skir- 
tingumą ir prieštaringumą. RB 

Sokratas (Sokratés; 469-399 pr. Kr.) - grai- 
ku filosofas. „Šį kaltinimą ir raštišką paro- 
dymą su priesaika teikia Meletas, Meleto iš 
Pitoso sūnus, prieš Sokratą, Sofronisko iš 
Alopekės sūnų; Sokratas kaltas, nes nepri- 
pažįsta dievų, kuriuos pripažįsta miestas, 
ir įveda naujus dievus. Jis taip pat kaltas 
dėl to, kad tvirkina jaunimą. Reikalaujama 
bausmė - mirtis“ (Diogenes Laertius, Li- 
ves of the Philosophers, II, 40). Sokratas Atė- 
nietis buvo teisiamas bendrapiliečių teis- 
mo ir nuteistas mirčiai 399 m. pr. Kr. Tada, 
kaip ir dabar, buvo manoma, jog kaltini- 
mas labai miglotas, o religinis motyvas 
dirbtinis. Sokratas buvo pasmerktas 
mirčiai veikiau dėl savo filosofinės veiklos, 
kuriai visuomenė nepritarė. Sokrato meta- 
foros žodžiais tariant, atėniečiai užmušė 
gylį, kuris juos erzino, nes viskuo abejojo 
ir iš Žmonių reikalavo, kad jie grįstų savo 
įsitikinimus (Apologija 30d-31a). Tačiau 
Atėnai buvo demokratija, kuri gyrėsi savo 
tolerancija; Sokrato likimas, kaip ir jo idė- 
jos, pateikia neatsakytų klausimų apie 
grėsmę, kurią valstybei kelia intelektualai; 
ir tai skatina labai įvairiai interpretuoti jo 
gyvenimą. Standartiniai aiškinimai yra 
pernelyg paprasti: Sokratas buvo vertina- 
mas ir kaip individualistas liberalas (Zr. 
POPPER), ir kaip autoritarinis reakcionierius 
(zr. Wood and Wood). Pastarasis požiūris 
remiasi neginčijamu faktu, kad jo įtaką pa- 
tyrė daugelis tų aristokratų, kurie vadova- 
vo sąmokslui prieš demokratiją. Tačiau 
mes mažai žinome apie asmeninę jo po- 
ziciją; net nėra aiški socialinė Sokrato pa- 
dėtis (jo tėvas buvo mūrininkas, tačiau yra 
tam tikrų duomenų, kad nors iš pradžių jis 
buvo pasiturintis žmogus, savo gyvenimą 
baigė skurde). Sokrato asmeninio gyvenimo 

raidos neįmanoma rekonstruoti iš vėles- 
nės hagiografijos klodų, o kadangi jis pats 
nieko nerašė, neišvengiamai tenka jo idė- 
jas rekonstruoti iš Ksenofonto ir PLATONO 
ankstyvųjų dialogų. Pirmasis jį vaizduoja 
kaip niekuo neišsiskiriantį mąstytoją; Pla- 
tonas mus ragina jį suvokti kaip intelekti- 
nį iššūkį. 

Sokratas, Platono nuomone, nuolat pa- 
brėžia, kad išmintis politikoje yra tam tik- 
ras įgūdis; ir kaip kiekvienas kitas įgūdis jis 
remiasi intelektiniu to, kas daroma, supra- 
timu bei gebėjimu ją perteikti kitiems. Savo 
meto politiką Sokratas laiko iš esmės klai- 
dinga dėl dviejų priežasčių. Pirma, svarbūs 
sprendimai priimami balsų dauguma, nors 
dauguma Žmonių, jo įsitikinimu, neturi nei 
laiko, nei gebėjimų pasiekti reikiamą 
sprendžiamų klausimų intelektinio supra- 
timo lygį. Antra, net politikos lyderiai, norė- 
dami būti išrinkti, turi paisyti daugumos 
nuomonės; tad nors miestas reikalauja de- 
ramos intelektinės savo gydytojų ar archi- 
tektų kvalifikacijos, politikų galia remiasi ne 
intelektu ir ismanymu, bet vien jų patrauk- 
lumu rinkėjams. Sokratas dažnai vaizduo- 
jamas kaip iškilių visuomenės figūrų inte- 
lektinio bejėgiškumo skleidėjas. Jis taip pat 
vaizduojamas šokiruojantis graikus jauni- 
mo raginimais nesivelti į politiką. Jauni 
žmonės kišdamiesi į politiką, jo požiūriu, 
tik kenkia sau ir kitiems; iš pradžių būtina, 
kad jie patys susivoktų ir kritišku filosofi- 
tikinimus pasiektų bent tą supratimo lygį, 
kurį pasiekė Sokratas: „Žinau, jog nieko 
nežinau“. Vien praktinė kapanojimosi iš 
sunkių situacijų patirtis, neturint jokios in- 
telektinės atramos, laikytina yda žvelgiant 
akimis tų, kurie siekia tapti politikais Sokra- 
to apibrėžta tikrąja politiko prasme: jie tu- 
ri disponuoti žiniomis, kurios reikalingos 
sprendžiant politinius klausimus. Iš čia 
sąmoningai provokacinė tezė (Gorgias 
473c-474a, 521d), kad Sokratas, neišma- 
nęs net susirinkimų pirmininkavimo pro- 
cedūros, buvo vienintelis tikras politikas 
Atėnuose. 

Pabrėždamas filosofiškai pagrįstų 
žinių svarbą Sokratas griauna įsitikinimą, 
kad demokratija yra efektyvus arba teisin- 
gas valdymo būdas; ir čia galime įžvelgti 
Platono idėjos, jog politinė valdžia turi pri- 
klausyti išminčiams, užuomazgą. Tačiau 
paties Sokrato pozicija tokių Žinių priei- 
namumo klausimu vaizduojama kaip apo- 
retinė. Žinios labai svarbios, o diskusijų ir 
veiksmo laisvė neturi savaiminės vertės; 
Sokratas kandžiai kritikuoja atėniečių lais- 
ves. Meneksene jis išjuokia garsiausią tų 
laisvių panegiriką — Periklio laidotuvių 
kalbą, kaip ją perteikia Tukididas; Gorgi- 
juje jis kritikuoja Atėnų politikus už tai, 
kad jie kuria tik „šiukšles“ išorinės pra- 
bangos ir spindesio pavidalu. Jam labiau 
patinka griežtos Spartos ir Kretos oligar- 
chijos, kur esą labiau rūpinamasi dorovi- 
niu auklėjimu bei drausme. 

Vis dėlto Sokratas atliko visas pilietines 
pareigas, tarp jų ir tarnybos kariuomenėje 
prievolę. O Kritone aprašoma, kaip svars- 
tydamas siūlymą bėgti jis prieina išvadą, 
kad turi laikytis Atėnų įstatymų ir paklus- 
ti nuosprendžiui. Tai mus turėtų stebinti. 
Čia iškyla dar viena problema: kaip sude- 
rinti Sokrato poziciją Kritone su jo teiginiu 
Apologijoje (29c-d), jog jis vykdytų jam Die- 
vo skirtą pareigą filosofuoti, net jei teismas 
jam įsakytų liautis. Šiuo klausimu tyrėjų 
nuomonės labai skiriasi. Tačiau, nepriklau- 
somai nuo to, ar Kritonas suderinamas su 
kitur dėstoma Sokrato politine filosofija, 
šiame dialoge formuluojami keli svarbiau- 
si politinio klusnumo apibūdinimai. 


(1) Valstybė traktuojama pagal analogiją 
su tėvu; piliečiai privalo paklusti valstybei 
tiek dėl gaunamos naudos, tiek dėl natūra- 
laus, nepasirinkto jų priklausomybės vals- 
tybei fakto. 

(2) Valstybės ir piliečio santykis yra toks 
pat asimetrinis kaip tėvo ir vaiko arba net 
pono ir vergo santykis; antrasis negali at- 
sakyti smūgiu į smūgį, o turi susitaikyti su 
šia nelygybe. 

(3) Pasilikimas mieste turint galimybę 

iš jo išvykti traktuojamas kaip nebylus su- 
tikimas laikytis jo įstatymų. 

(4) Nepaklusimas kiekvienam įstaty- 
mui traktuojamas kaip nusiteikimo nepa- 
klusti visai įstatymų sistemai išraiška. 


Galime suprasti, kodėl Sokratas šiuos tei- 
ginius manė esant pagrįstus idealiomis są- 
lygomis; tačiau tebėra mįslė, kodėl jis ma- 
nė, kad juos pagrindžia Atėnų įstatymai. JEA 

Solidarizmas — reformistinė doktrina, ku- 
ri du dešimtmečius iki Pirmojo pasaulinio 
karo praktiškai buvo tapusi oficialiąja Pran- 
cūzijos Trečiosios respublikos ideologija. 
Atmesdama laissez-faire liberalizmą, mark- 
sistinį kolektyvizmą, katalikiškąjį korpo- 
ratyvizmą ir anarchosindikalizmą ji skel- 
bė valstybinį intervencionizmą, socialiai 
orientuotą politiką, propagavo savano- 
riškas asociacijas. Atmesdama klasių ko- 
vos ir socialinės rekonstrukcijos idėjas ji vis 

dėlto simpatizavo SOCIALIZMUI, kurį mė- 
gino neutralizuoti praktiškai. SL 


Sorel Georges (1847-1922) — prancūzų 
SINDIKALIZMO teoretikas, raSinio Réfle- 
xions sur la violence ir daugelio kity darby 
jvairiomis temomis autorius. Gimes Ser- 
bure, Sorelis 1867 m. baigé Ecole Polytech- 
nique ir dirbo kelių inžinieriumi, daugiau- 
sia Perpinjane, iki 1892 m. Tada su savo 
drauge Marie-Euphasie David persikėlė į 
Bulonę, prie Paryžiaus, kur gyveno iki pat 
mirties. 

Sorelio politinės simpatijos kito, tačiau 
jis teigė, kad didysis viso jo gyvenimo pa- 
stangų tikslas buvęs „moralės istorinės ge- 
nezės“ tyrimas. Savo „ankstyvuose“ dar- 
buose (pirmą darbą jis paskelbė būdamas 
trisdešimt devynerių) jis suformulavo tris 
istorinius principus, kuriais esą grindžia- 
ma tvirta moralės sistema: darnios šeimos 
struktūra; „kario“ nuostata, formuojama ka- 
re su gerbiamu priešu arba darbininkų ko- 
voje su priešiškomis klasėmis, arba pikto- 
mis gamtos jėgomis; ir „epinė nuostata“, 
kylanti iš socialinės poezijos arba „mito“, ku- 
ri palaiko kario pasaulėjautą, priešinasi fi- 
losofinio racionalizmo vilionėms ir neleidžia 
kaimietiškai karių ir amatininkų bendruo- 
menei degeneruoti į dekadentinę vartoto- 
jišką visuomenę, valdomą intelektualų hie- 
rarchijos. Knygose Le procės de Socrate (1889) 
ir La ruine du monde antique (1894, 1901) So- 
relis įrodinėjo, jog klasikinės civilizacijos Zlu- 
gimą lėmė šių trijų principų pakrikimas. 

Kai 1892 m. Sorelis tapo socialistu, įvai- 
riuose rašiniuose apie gamtos mokslus plė- 
tojo darbininkų kovos su gamta temą. Jis 
atmetė senesnę racionalistinę vieningo 
mokslo idėją, pagal kurią mokslas galiau- 
siai bus pajėgus visose srityse, tarp jų ir 
socialinėje, teikti tokias pat tikslias prog- 
nozes kaip astronomijoje. Sorelis įrodinėjo, 
kad skirtingi mokslai operuoja skirtingo 
tikslumo sąvokomis. Įkvėptas VICO ir 
MARXo jis teigė, kad tikslesnieji mokslai 
žinių semiasi iš to, ką žmonės kuria ir 

gamina: fizikoje praktikai konstruoja eks- 
perimentinius modelius kurdami „dirbti- 
nę gamtą“, atskirtą nuo visos kitos gamtos 
(„gamtinės gamtos“). Toks atskyrimas 
neišvengiamai keičia gamtą ir mums teikia 
tik dalinį ir fragmentiska reiškinių vaizdi- 
nį; todėl neįmanomas joks vieningas gam- 
tos ar visuomenės mokslas. 

Fizikos modelių „gamyba“ taip pat 
reiškia, kad tolydžio mažėja skirtumas 
tarp fizikos laboratorijos ir gamyklos, ar- 
ba tarp mokslininko ir darbininko. Abiem 
atvejais, pasak Sorelio, energijos kiekis, 
kuris išeikvojamas „dirbtinei gamtai“ at- 
skirti nuo „gamtinės gamtos“, yra apytik- 
ris praktiko vertės rodiklis. Herojinio pra- 
do esama ir darbininkų pastangose įveikti 
savo pačių „gamtinę prigimtį“, t. y. polin- 
kį į atsipalaidavimą ir aplaidumą, kuris 
yra analogiškas entropijos, arba energijos 
praradimo, dėsniui antrajame termodina- 
mikos dėsnyje. 

Marksizmui skirtuose darbuose, tokiuo- 
se kaip Socialiniai šiuolaikinės ekonomikos pa- 
grindai (Insegnamenti sociale della economica 
contemporanea; 1906), Sorelis gyrė kai ku- 
riuos Marxo darbus, tačiau kitus kritikavo 
dėl to, kad juose remiamasi pasenusia 
unitarine pažinimo samprata, kurią jis at- 
metė. Sorelis atmetė Marxo teorijas apie 
klasių kovos ir proletariato nuskurdimo 
„Nneišvengiamumą“; ypač niekinamai žvel- 
gė į pastangas šiuos vadinamuosius dės- 
nius transformuoti į totalistinį utopizmą, 
numatantį istorijos pabaigą. Tokios idėjos 
užliūliuotų proletariatą, atitrauktų jį nuo 
klasių kovos tikintis, kad „istorijos pažan- 
ga“ automatiškai įvykdys revoliuciją. 

Knygoje Les illusions du progrės (1908) 
PAŽANGOS ideologijos atsiradimą Sorelis 
sieja su pastangomis įteisinti valstybės ga- 
lios plėtrą XVIII a. Prancūzijoje — su reiški- 
niu, prisidėjusiu prie senojo režimo Zlugi- 
mo. Jau 1902 m. Sorelis numatė panašią 
socializmo raidą: Marxo dialektinė pažan- 
gos versija, jeigu ji įgytų politinę galią, pa- 
kirstų darbininkų organizacijų gyvybingu- 
mą ir jas pakeistų neproduktyvia teoretikų 

ir politikų aristokratija, kuri visuomenę val- 
dytų „magiškąja valstybės galia“. Todėl So- 
relis atmetė politinį socializmą ir vietoje jo 
pateikė sindikalizmo idėją — idėją, kad so- 
cializmas būtų realizuojamas autonominių 
darbininkiškų organizacijų, operuojančių 
streikų ir tiesioginio veiksmo, o ne politinės 
veiklos priemonėmis. Savo sindikalistiniuo- 
se darbuose Sorelis gyrė tuos Marxo rašinius, 
kuriuose pabrėžiama praktinė socializmo 
pusė. Ši marksizmo „atvirkščioji pusė“ esan- 
ti iš esmės pragmatinė sveiko proto doktri- 
na, suvokianti, kad uždaviniai visada pri- 
klauso nuo jau egzistuojančių sprendimų; 
kad socializmas jau egzistuoja darbininkų 
organizacijose, taip pat darbininkų širdyse 
irjų moralinėje energijoje. 

Knygoje Rėflexions sur la violence (1908) 
Sorelis nagrinėja „socialinę poeziją“, kuri 
yra šios moralinės energijos šaltinis: „vi- 
suotinio streiko mitas“ nuolatinę darbinin- 
kų kovą su kapitalistais sieja su nesibai- 
giančia jų kova su gamta ir paverčia darbą 
bei kovą kūrybiniais aktais. Tokie mitai nė- 
ra pasyvūs ar utopiniai vaizdiniai, jie yra 
„valios išraiška“ arba pergalių būsimose 
epinėse kovose lūkesčio išraiška. Mitai yra 
aktyvusis pradas, kvietistinės filosofinės 
pažangos idėjos poetinis atsvaras; jie tei- 
kia veiksmui būtiną tikrumo pojūtį. 

Laikantis šios pragmatinės nuostatos 
Soreliui rūpėjo ne tiek šio mito detalės ir 
ne klausimas, ar išties įvyks materialioji 
revoliucija, kiek tai, ar tas mitas esamas 
darbininkiškas organizacijas išties pada- 
ro karingesnes. Po 1908 m., sindikalisti- 
nėms organizacijoms patyrus daugybę 
pralaimėjimų, Sorelis prarado tikėjimą 
proletarinių sąjūdžių ateitimi. Trumpam 
įtikėjęs, jog rojalizmas yra vienintelis są- 
jūdis Prancūzijoje, galintis įkvėpti socia- 
linį ir moralinį atgimimą, 1914 m. jį atme- 
tė kaip etatistinį ir reakcingą. Po Pirmojo 
pasaulinio karo Sorelis padarė keletą pa- 
reiškimų, kurie atrodė palankūs Musso- 
lini'ui, tačiau šis palankumas buvo labai 
sąlyginis, ir jis smerkė fašistų pradėtą gat- 
vių terorizmą. Paskutiniais gyvenimo 

metais Sorelis palaikė Rusijos revoliuciją 
remdamasis (klaidingu) įsitikinimu, kad 
ji įkūnijo nepriklausomų, savavaldžių dar- 
bininkų tarybų sąjūdį. JLS 

Sovietų komunizmas - oficialioji Sovietų 
Sąjungos ideologija, kurios ištakos siekia 
XIX a. pabaigą, kai MARKSIZMAS pradėjo 
daryti poveikį rusų intelektualams. Netvir- 
ta ir engėjiška, tačiau ekonominiu požiūriu 
dinamiška Rusijos imperija buvo palanki 
dirva revoliucinėms idėjoms. Carinė valsty- 
bė skatino pramonės plėtrą, todėl Rusija jau 

galėjo daugmaž apylygiai konkuruoti su 
didžiausiomis Europos galybėmis. Susikū- 
rė buržuazija, proletariatas ir vidurinė pro- 
fesionalų klasė. Tačiau režimui nepavyko 
rasti kompromiso su naujų socialinių kla- 
sių siekiais ir patenkinti valstietijos, kuri su- 
darė beveik 80 proc. šalies gyventojų, eko- 
nominius reikalavimus. Taigi revoliucija 
atrodė vienintelis kelias į priekį, iš pradžių 
tik mažumai kiekvienoje klasėje, tačiau ga- 
liausiai visai tautai. 

Marxo idėjos pradėjo plisti radika- 
liuose sluoksniuose žlugus POPULIZMUI, 
nesulaukusiam masių paramos. Plechano- 
vas (1856-1918), buvęs populistas, 1883 m. 
aiškino, kad pramoninė samdomųjų dar- 
bininkų klasė (arba proletariatas) taps pagrin- 
dine revoliucine Rusijos jėga. Valstietija jau 
nebuvo vienalytė potencialiai revoliucinė 
klasė, nes kapitalizmo veikiama ji skilo į 
išnaudotojų ir isnaudojamujy grupes. Pas- 
kutiniame XIX a. dešimtmetyje šią Plecha- 
novo poziciją perėmė LENINAS, kurio bro- 
lis buvo pakartas 1887 m. už pasikėsinimą 
į carą. 

Šimtmečių sandūroje marksizme atsira- 
do dvi srovės, kurios ėmė tolti nuo Plecha- 
novoir Lenino pozicijos. Pirmoji, kuriai pri- 
klausė Struvė, Tugan-Baranovskis ir kiti 
„revizionistai“,jų oponentų buvo pramin- 
ta „legalistiniu marksizmu“, nes jie apsiri- 
bojo rašiniais, legaliai spausdinamais Ru- 
sijoje. Jie įrodinėjo, kad kapitalizmo plėtra 
Rusijoje laikytina pažangiu reiškiniu. To- 
limoje ateityje, po ilgo kapitalizmo raidos 
laikotarpio, evoliuciniu, o ne revoliuciniu 
būdu, pasak jų, susikurs socializmas. Kita 
grupė, kuriai priklausė Kuskova ir jos vy- 
ras Prokopovičius, oponentų buvo pramin- 
ta „ekonomistais“, nes ji įrodinėjo, kad dėl 
Rusijos atsilikimo darbininkams reikėtų ap- 
siriboti kova dėl geresnių ekonominių sa- 
lygų paliekant politinę kovą su autokratija 
vidurinėms klasėms. Šis požiūris buvo po- 
puliarus 1897-1899 m. Sankt Peterburgo 
darbininkų grupėse. 

Šios naujos srovės išseko, kai Zymiau- 
si ,marksistai legalistai“ ir „ekonomistai“ 

perėjo į konstitucinio liberalizmo pozici- 
jas, kai revoliucinės politinės idėjos ėmė 
plačiai plisti darbininkų klasėje, o Leni- 
nas sukėlė galingą kampaniją prieš revi- 
zionizmą. 1905 m. revoliucijos išvakarėse 
dėl darbininkų ir valstiečių paramos 
varžėsi dvi pagrindinės revoliucinės par- 
tijos: socialistų revoliucionierių (SR, ese- 
rų) ir Rusijos socialdemokratinė darbo 
partija (RSDDP). Eserų partija, sukurta 
1901 m., tęsė savo populistinių pirmtakų 
valstietiškojo revoliucionizmo ir terorizmo 
politiką. RSDDP, formaliai įkurta 1898 m. 
suvažiavime, tačiau galutinai susiforma- 
vusi tik antrajame suvažiavime 1903 m., 
laikėsi plechanoviškų tradicijų. 

1903 m. RSDDP suvažiavime revizioniz- 
mas buvo sutriuškintas, tačiau partijoje 
prasidėjo naujas skilimas — į Lenino „kie- 
tosios“ linijos šalininkus ir Martovo (1873— 
1923) bei Axelrodo (1849/50-1928) „nuo- 
saikiuosius“. Pagrindinė suvažiavimo 
diskusijų tema buvo partijos nario parei- 
gos. Leninas reikalavo „asmeninio dalyva- 
vimo kurioje nors partinėje organizacijoje“, 
o Martovas -tik „reguliarios asmeninės pa- 
ramos kuriai nors iš partijos organizacijų“. 
Lenino siūlymas buvo atmestas, tačiau su- 
važiavime jo grupei galiausiai pavyko išsi- 
kovoti daugumą - kai žydų Bundo atsto- 
vai, negavę pritarimo savo organizacinės 
autonomijos reikalavimui, paliko suvažia- 
vimą. Nuo tada „kietuosius“ ir nuosaikiuo- 
sius pradėta vadinti „bolševikais“ ir „men- 
ševikais“ (pagal rusų kalbos žodžius, 
reiškiančius „daugumą“ ir „mažumą“). Ši 
diskusija buvo simptomiška. Carinės prie- 
spaudos sąlygomis bolševikai agitavo už 
centralizuotą, slapta veikiančią profesiona- 
lių revoliucionierių partiją. Menševikai tei- 
kė pirmenybę platesnei ir palaidesnei 
struktūrai. 

Šis nesutarimas dėl organizacijos netru- 
kus virto rimtesniu dviejų grupių nesuta- 
rimu dėl politinės strategijos. Bolševikų įsi- 
tikinimu, RSDDP turėjo nebendradarbiauti 
su liberaliąja buržuazija kovoje su auto- 
kratija, o veikti visiškai nepriklausomai. 

1905 m., būdami įsitikinę, jog Rusijos 
buržuazija per daug silpna ir bevalė, kad 
galėtų nuversti autokratiją, bolševikai agi- 
tavo už RSDDP vadovaujamos darbininkų 
klasės ginkluotą sukilimą, kuris įtvirtintų 
demokratinę respubliką. Leninas taip pat 
įrodinėjo (ir čia jis atsiskyrė nuo Plechano- 
vo), kad ir valstietijos mases galima įtraukti 
į proletariato vadovaujamą revoliucinę 
veiklą. Laimėjus ginkluotam sukilimui, 
RSDDP kartu su eserais įtvirtintų „revoliu- 
cinę demokratinę proletariato ir valstieti- 
jos diktatūrą“, kuri įvykdytų demokratines 
reformas. Bolševikai siekė tik „buržuazi- 
nes—demokratines”, o ne socialistinės revo- 
liucijos. Jie laikėsi klasikinės doktrinos, kad 
socializmas negalės būti sukurtas valstie- 
tiškoje Rusijoje, kol nesulauks paramos 
iš proletarinės revoliucijos kurioje nors 
pažangesnėje šalyje. 

Menševikai nesutarė dėl strategijos. 
Tačiau jie buvo linkę manyti, kad liberalio- 
ji buržuazija yra vyraujanti politinėje ko- 
voje ir kad RSDDP turėtų tik stiprinti pro- 
letariato politinę galią ir sąmoningumą. 
Proletariatas iškilsiąs į politinės arenos 
centrą tik po tam tikro pramonės plėtros de- 
mokratijos sąlygomis laikotarpio. Todėl per 
1905 m. revoliuciją menševikai laikėsi 
nuostatos, kad „socialdemokratija neturi 
siekti valdžios ar ja dalytis su Laikinąja vy- 
riausybe, o turi išlikti radikalios revoliu- 
cinės opozicijos partija“ (apie Trockio pro- 
paguotą „permanentinę revoliuciją“ Žr. 
TROCKIS). 

Kilus Pirmajam pasauliniam karui tai, 
kas anksčiau atrodė kaip įkyrus Lenino 
polemizmas, tapo stebėtinu gebėjimu at- 
skirti oportunistus nuo tikrų revoliucio- 
nierių. Vieningas bolševikų oponavimas 
savo šalies valdžiai ir priešinimasis impe- 
rialistiniam karui bolševikus išskyrė iš 
daugumos kitų Europos socialistinių gru- 
pių. Menševikai suskilo dėl savo požiūrio 
į karą. Martovas jį smerkė, tačiau daugelis 
menševikų, tarp jų ir Plechanovas (kuris 
po 1905 m. perėjo į menševikų stovyklą), 
palaikė rusų patriotus. 

1917 m. Vasario revoliucijai nuvertus 
autokratiją tarp bolševikų vėl atsirado ne- 
sutarimų. Partijos dauguma palaikė Le- 
nino raginimą pereiti prie proletariato ir 
kaimo varguomenės revoliucijos, kurios es- 
mę išreiškė 1917 m. rudens šūkis „Visa 
valdžia - taryboms!“ (tarybos, arba sovie- 
tai, buvo masių savo darbo vietose tiesio- 
giai renkamų atstovų tarybos). Tačiau iki ir 
po bolševikų Spalio revoliucijos 1917 m. 
įvairios ir besikeičiančios bolševikų gru- 
pės, kurias galbūt galima laikyti ankstyvą- 
ja „dešiniąja opozicija“, ragino ieškoti kom- 
promiso ir susitarimo su tais menševikais 
ir eserais, kurie priešinosi karui ir palaikė 
tolesnes revoliucines permainas. Šiam 
,deSiniajam sparnui“ priklausė tokie 
žymūs veikėjai kaip Zinovjevas (1881- 
1938), Kamenevas (1883-1936), Rykovas 
(1881-1938) ir Lunačarskis (1875-1933). 
Pagrindinis bruožas, kuris juos skyrė nuo 
Lenino, buvo jų įsitikinimas, kad dėl Rusi- 
jos pramonės darbininkų klasės silpnumo 
bolševikai, remiami daugiausia darbinin- 
kų klasės, nepajėgs vieni išlaikyti savo ran- 
kose valdžią. Šios pozicijos, žinoma, laikė- 
si visi menševikai. 

Pilietinio karo ir užsienio intervencijos 
1918-1920 m. laikotarpiu visi bolševikai ir 
daugelis menševikų bei eserų stojo Sovie- 
tų pusėn. Bolševikų partijoje oficialiosios 
linijos kritika kilo daugiausia iš kairės. 
1918 m. pavasarį „kairieji komunistai“, va- 
dovaujami Bucharino (1888-1938), reikala- 
vo tęsti revoliucinį karą priešindamiesi Le- 
nino siūlymui sudaryti taikos sutartį su 
Vokietija. „Kairieji komunistai“ taip pat 
nepritarė kai kuriems vidaus politikos 
bruožams: perdėtai sprendimų priėmimo 
centralizacijai, naudojimosi buržuaziniais 
specialistais idėjai ir renkamų komitetų kei- 
timui vienvaldžiais vadovais pramonėje. 
Šios kritikos liniją 1920-1921 m. tęsė „de- 
mokratiniai centristai“ ir „darbininkiškoji 
opozicija“. Besikeičianti opozicija šiuos ofi- 
cialiosios politikos bruožus laikė revoliu- 
cijos išsigimimo — dėl valstietijos masių 
įtakos — požymiais. Leninas savo ruožtu 

nerealias „kairuolių“ idėjas vadino tipiško 
smulkiaburžuazinio svyravimo apraiško- 
mis. Lenino įsitikinimu, dėl karinio Sovie- 
tų valdžios silpnumo Taikos sutartis buvo 
reikalinga; dėl Rusijos darbininkų klasės 
nepatyrimo reikėjo kapitalistinių kartelių 
patirties valdant ekonomiką; o kontrevo- 
liucijai atremti reikėjo didesnės politinės 
kontrolės. Bolševikai užgrobė valdžią 
žinodami, kad Rusijos proletariatas silp- 
nas, o jos ekonomika atsilikusi; tad Leni- 
nas mėgino prisitaikyti prie šių sąlygų. 
Tačiau jis tikrai nemanė, kad ta griežtos 
politinio gyvenimo kontrolės tvarka, kai 
visi administratoriai ir vadovai skiriami iš 
centro, taps esminiu ir pastoviu Sovietų sis- 
temos bruožu. 

Bolševikams laimėjus pilietinį karą par- 
tija, kuri nuo 1918 m. buvo žinoma kaip 
„Komunistų (bolševikų) partija“, išlaikė ir 
net sustiprino savo valdžios monopolį; 
sugriežtėjo ir jos vidaus drausmė. Šios prie- 
monės buvo laikomos būtinomis esant 
priešiškai kapitalistinei aplinkai, o pačioje 
Sovietų Rusijoje vis dar vyraujant indivi- 
dualių valstietiškų ūkių sistemai. Tačiau 
Naujoji ekonominė politika (NEP), pradėta 
1921 m., leido valstiečiams laisvai teikti sa- 
vo produkciją rinkai, o savavališką tos pro- 
dukcijos valstybinio rekvizavimo politiką 
pakeitė stabilaus apmokestinimo politika. 
Leninas ir jo šalininkai vadovavosi jsitikini- 
mu, kad darbininkų ir valstiečių sąjungos 
atkūrimas suteiks pagrindą laipsniškai 
pereiti į socializmą - laukiant ekonominės 
paspirties Rusijai iš socializmo pergalės 
pažangesnėse šalyse. Dėl pražūtingos 
šalies ūkio padėties ir didėjančio sociali- 
nio nepasitenkinimo NEP 1921 m. nesulau- 
kė didesnio pasipriešinimo partijoje. 
Tačiau 1923 m. rudenį „kairioji opozicija“, 
vadovaujama Trockio, teisingai įžvelgusi di- 
dėjantį partijos biurokratizmą, padarė klai- 
dingą išvadą, kad tai bus stabdys šalies in- 
dustrializacijai ir socialinei transformacijai. 

1924 m. Leninui mirus sovietų politinė- 
je ideologijoje pamažu įsivyravo Stalinas 
(1879-1953), kuriam vadovaujant buvo 

pasiekta industrializacijos triumfu, įvyko 
ketvirtojo XX a. dešimtmečio bado ir „valy- 
mų“ baisybės, taip pat nuožmi kova su na- 
cių invazija 1941-1945 m. 

Stalino sukurtoji ideologija turėjo esmi- 
nę reikšmę konsoliduojant sovietų režimą. 
Jau 1924 m. balandį savo paskaitose Apie 
leninizmo pagrindus jis įrodinėjo, kad leni- 
nizmas yra ne marksizmo atmaina, tinkanti 
tik valstietiškai šaliai, o „imperializmo ir 
proletariato diktatūros eros marksizmas“, 
galiojantis pasauliniu mastu. Lenino demo- 
kratinis socializmas (žr. LENINAS) dabar 
įgijo naują skambesį: Stalinui partija buvo 
ne tik „vadovaujantis ir organizuojantis 
darbininkų klasės būrys“, bet ir „valios vie- 
nybės įkūnijimas“, kuris „stiprėja apsiva- 
lydamas nuo oportunistinių elementų“. 
Lenininis darbo stilius derino „rusų revo- 
liucinius užmojus“ su „amerikiečių efek- 
tyvumu“. Keletą mėnesių vėliau Stalinas, 
palaikomas Bucharino ir kitų, nepaisyda- 
mas TROCKIO, Zinovjevo ir Kamenevo prie- 
šinimosi, paskelbė tezę, kad Sovietų Sąjun- 
goje galima sukurti socializmą net be 
socialistinės revoliucijos kitose šalyse. 

Stalino „socializmo vienoje atskiroje 
šalyje“ versija Politbiuro daugumą ne- 
trukus atskyrė nuo Bucharino, Rykovo ir 
kitų „dešiniojo nukrypimo“ atstovų. Bu- 
charinas, išsižadėjęs savo ankstesnio kai- 
ruoliškumo ir entuziastingai palaikęs NEP, 
manė, kad taikus bendradarbiavimas su 
valstietija leis laipsniškai sukurti socializ- 
mą. Tačiau Stalinas 1928 m. iškėlė tezę, 
kad šaliai žengiant į socializmą klasių ko- 
va stiprės, o vėliau dar paskelbė, jog perė- 
jimo prie socializmo laikotarpiu proletari- 
nė valstybė ne tik neatmirs, bet, priešingai, 
dėl kapitalistinės apsupties turės būti stip- 
rinama. 

Šia Stalinui būdinga ideologija buvo 
grindžiamas industrializacijos vajus ir 
prievartinė žemės ūkio kolektyvizacija. 
Ketvirtajame XX a. dešimtmetyje Sovietų 
„socializmo“ samprata buvo reikšmingai 
modifikuota. Iki tol visi marksistai manė, 
kad „socializmas“, nors ir išlaikydamas 

„buržuazinį“ atlyginimo pagal darbą 
principą, reikalauja visuomeninės visų ga- 
mybos priemonių nuosavybės, taip pat pa- 
naikinti prekybą ir įvesti vienokios ar ki- 
tokios formos nepiniginę ekonomiką. 
Tačiau nuo ketvirtojo XX a. dešimtmečio 
vidurio sovietų marksistai iškėlė idėją, kad 
asmeninis kolūkiečio ūkis ir su juo susiju- 
si rinka yra socialistinės ekonomikos su- 
dedamoji dalis ir kad piniginė ekonomika 
išliks iki susikuriant KOMUNIZMUI. 1931 m. 
birželį Stalinas taip pat pasmerkė smulkia- 
buržuazinį „egalitarizmą“ kaip socializmui 
svetimą reiškinį. Nelygybės kaip efektyvu- 
mo didinimo priemonės pripažinimas 
prieštaravo ankstesnės „socializmo“ sam- 
pratos dvasiai, jei ne raidei. 

Remdamasis šia nauja socializmo sam- 
prata 1936 m. gruodį Stalinas galėjo pa- 
skelbti, kad Sovietų Sąjungoje socializmas 
„Iš principo“ jau sukurtas. Klasinis išnau- 
dojimas buvo panaikintas, jį pakeitė dviejų 
neantagonistinių klasių — valstybinės 
pramonės darbininkų ir kolūkinės valstieti- 
jos - sąjunga. Taigi 1936 m. Konstitucija So- 
vietų Sąjungą apibūdino kaip „darbinin- 
kų ir valstiečių valstybę“. Tačiau Stalinas 
reikalavo, kad valstybinis visuomenės val- 
dymas išliktų darbininkų klasės rankose. 
Todėl valstietija ir toliau buvo jaunesnysis 
šios sąjungos partneris. 

1936-1938 metais valymų laikotarpiu, 
Stalinas iškėlė tezę, kad antagonistinių 
prieštaravimų socialistinėje visuomenėje ne- 
buvimas reiškia, jog visi priešiški įsitikini- 
mai ir veiksmai kyla už tos visuomenės ri- 
bu. Prieš pat mirtį jis šiek tiek modifikavo 
šią griežtą doktriną ir pripažino, kad gamy- 
biniai santykiai socialistinėje visuomenėje 
gali atsilikti nuo gamybinių jėgų vystymosi 
(žr. MARKSIZMAS), taip pat pabrėžė „nuo- 
monių susidūrimo“ marksizme svarbą. Gal- 
būt net galima sakyti, kad pats Stalinas at- 
sargiai mėgino, tiesa, nesėkmingai, pradėti 
sovietų ideologijos destalinizavimą. 

Stalino ir „asmenybės kulto“ kritika, 
pradėta Chruščiovo 1956 m., iš esmės ne- 
pakeitė nei Sovietų „socializmo“ sampra- 

tos, nei doktrinos, kad politinei sistemai turi 
vadovauti viena monolitinė partija. Tačiau 
griežtos kritikos sulaukė Stalino idėja apie 
„Klasių kovos stiprėjimą“ perėjimo į socia- 
lizmą laikotarpiu. Šeštojo XX a. dešimt- 
mečio pabaigoje Chruščiovas ir jo patarėjai 
nuo praeities kritikos perėjo prie pozityvių 
šviesios ateities kūrimo planų. 1936 m. Kon- 
stitucija Sovietų Sąjungą apibrėžė kaip 
„darbininkų ir valstiečių valstybę“, o 
1961 m. priimta ilgalaikė partijos progra- 
ma buvo pagrįsta Chruščiovo doktrina, esą 
darbininkų klasės diktatūrą pakeitė „visa- 
liaudinė valstybė“. Pasak Chruščiovo, 
1961 m. Sovietų Sąjungoje „visiškai ir galu- 
tinai” triumfavo socializmas ir prasidėjo 
„komunizmo kūrimo“ laikotarpis; progra- 
moje buvo neapdairiai paskelbta, jog komu- 
nizmas Sovietų Sąjungoje bus sukurtas iki 
1980 m. Su šiuo nepamatuotu optimizmu 
sietini ir kiti utopiniai programos bruožai. 
Anot Chruščiovo, „visaliaudinės valsty- 
bės“ susikūrimas ir perėjimas prie komu- 
nizmo reiškia prievartinės kontrolės iš 
viršaus mažėjimą, gerokai aktyvesnį liau- 
dies dalyvavimą valdymo procese ir spar- 
tėjantį švietimo bei kultūros funkcijų per- 
leidimą iš valstybės rankų savanoriškoms 
arba „visuomeninėms“ („obščestvennyje“) 
organizacijoms. Valstybės nunykimas, 
išskyrus grynai gynybines jos funkcijas, vėl 
tapo praktine galimybe. 

Brežnevo (1906-1982) valdymo laikais — 
jis buvo partijos generalinis sekretorius nuo 
1964 m. iki mirties — Sovietų Sąjungos kaip 
„Visaliaudinės socialistinės valstybės“ api- 
brėžimas išliko galioti ir buvo įtvirtintas 
1977 m. Konstitucijoje. Platesnio liaudies 
dalyvavimo valdyme šūkiai buvo nuolat 
kartojami, tačiau galiausiai nunyko ne vals- 
tybė, o utopinės Chruščiovo viltys. 1966 m. 
pabaigoje, praėjus dvejiems metams po 
Chruščiovo nušalinimo, tezė, kad Sovietų 
Sąjunga įžengė į „komunizmo kūrimo“ lai- 
kotarpį, buvo pakeista teze, kad įžengta į 
naują „išsivysčiusio socializmo“ („razvi- 
toj socializm”) tarpsnį, kuris buvo įterptas 
tarp „socializmo statybos užbaigimo“ 

tarpsnio ir komunizmo. 1982 m. Andropo- 
vas (1914-1984), prieš trumpam tapdamas 
Brežnevo paveldėtoju, paskelbė svarbų pra- 
nešimą apie tai, kad socializmo „vystyma- 
sis“ bus „ilgas istorinio proceso tarpsnis“, 
kuris savo ruožtu turės „savo tam tikrus lai- 
kotarpius, savo augimo pakopas“. Jis pri- 
pažino „įvairių socialinių grupių interesų 
nesutapimo“ galimybę ir laikydamasis ofi- 
cialiosios pozicijos juos vadino „neantago- 
nistiniais“, tačiau kartu pripažino būtinybę 
kurti mechanizmus, padėsiančius „regist- 
ruoti, lyginti ir derinti įvairius interesus“. 
Visa tai teikė tam tikrą pagrindą politinei 
analizei ir reformai. Tačiau Sovietų komu- 
nizmo savianalizę visada ribojo jo „tuneli- 
nis“ mąstymas. Ji iš esmės nepaaiškina dvie- 
jų svarbiausių Sovietų socializmo bruožų, 
kurių nenumatė nei Marxas, nei Leninas: 
sprendimų priėmimo galios koncentracijos 
Politbiure ir elito, disponuojančio didelėmis 
socialinėmis bei ekonominėmis privilegijo- 
mis, viešpatavimo Sovietų politikoje ir vi- 
suomenėje. 

Vis dėlto politinės ir ekonominės refor- 
mos klausimai devintajame XX a. dešimt- 
metyje išliko Sovietų darbotvarkėje. Tų me- 
tų spausdintos diskusijos buvo susijusios 
su tokiomis svarbiomis temomis kaip vals- 
tybės galių centralizacija, vienvaldystė ir 
partijos funkcijos. Dar daugiau buvo ne- 
spausdinta. Solidarumo iškilimas Lenkijo- 
je 1981 m. reiškė, kad permainų jėgos taip 
pat slypi už santykinai ramaus Sovietų po- 
litinio gyvenimo paviršiaus. Net pats Po- 
litbiuras pripažino reformos būtinybę. 
„Mes negalime gaišti, negalime laukti; ne- 
bėra laiko dvejonėms, jis visas iššvaistytas 
praeityje“ (Gorbačiovas, 1985 m. birželis). 
RWD 

Spence Thomas (1750-1814) - britų eko- 
nominis reformatorius ir radikalus Zurna- 
listas. Jis garsėjo daugiausia išpuoliais 
prieš privačią žemės nuosavybę. Žr. BRITŲ 
RADIKALAI. 


Spencer Herbert (1820-1903) - britų filo- 
sofas ir sociologas. Vienintelis vaikas šei- 
moje, Spenceris užaugo griežtoje nekonfor- 
mistinėje industrializuoto Derbio aplinkoje. 
Tėvo įtaka buvo lemiama formuojantis sa- 
varankiškam, individualistiniam jo charak- 
teriui, polinkiui į radikalizmą politikoje ir 
domėjimąsi gamtos mokslais bei technolo- 
gija. Gavęs daugiausia techninį išsilavini- 
mą pradėjo dirbti geležinkelio inžinieriumi, 
vėliau — žurnalo The Economist apžvalgi- 
ninku. Tuo laikotarpiu Spenceris įsitraukė 
į viešas diskusijas, rašė straipsnius įvairio- 
mis viešojo gyvenimo temomis ir klojo pa- 
matus teorinėms doktrinoms, kurioms sky- 
rė visą savo gyvenimą. Nuo 1853 m., kai 
gavo keletą palikimų, Spenceris išsilaikė 
kaip nepriklausomas autorius, rašė straips- 
nius į įvairius Žurnalus ir rengė savo Sinte- 
tine filosofiją (Synthetic Philosophy), kuri bu- 

vo spausdinama dalimis nuo 1860 iki 
1896 m. Savo šlovės viršūnę Spenceris pa- 
siekė devintajame XIX a. dešimtmetyje, 
tačiau vėlyvuosius jo gyvenimo metus ap- 
kartino ligos priepuoliai ir polemika, kuri 
kenkė jo kaip principinio ir nuoseklaus 
mąstytojo reputacijai. 

Įnirtinga polemika, kuri taip apkartino 
Spencerio gyvenimo pabaigą, rodo faktą, 
būdingą daugeliui politinių filosofų, kad 
brandžios jo pažiūros labai skiriasi nuo 
ankstyvųjų spausdintų jo pažiūrų. Ar šie 
skirtumai tėra akcentų skirtumai, ar rodo 
esminę teorinės pozicijos kaitą — yra ginči- 
jamas klausimas. Be abejo, negatyvistinis 
arba minimalistinis jo požiūris į valstybės 
vaidmenį ir laissez-faire idėjų propaganda 
išliko nuolatinėmis temomis nuo anksty- 
viausių iki vėlyviausių jo politinių darbų. 
Tačiau keitėsi šios pozicijos pagrindimo 
būdas. Spencerio politinį teorizavimą vie- 
nija racionalistinis moksliškai pagrindžia- 
mos moralės siekis. Tuo tarpu dualistinį jo 
pobūdį lemia pamatinių prielaidų, iš ku- 
rių toji moralė kildinama, pokytis. 

Ankstyvoji politinė teorija ypač nuosek- 
liai dėstoma pirmame Socialinės statikos (So- 
cial Statics; 1850) leidime, kuriame remda- 
masis „lygios laisvės principu“ Spenceris 
plėtoja prigimtinių teisių doktriną. Pri- 
pažindamas, kad jo mėginimai šį pamatinį 
politinės moralės principą pagrįsti evoliu- 
cinės adaptacijos sąvokomis nėra galuti- 
niai, Spenceris vis dėlto parodo, jog iš jo 
išplauka visa aibė individo teisių, kurios 
numato visuotinę rinkimų teisę, vaikų tei- 
ses, privačią nuosavybę ir laissez-faire, 
žemės nacionalizavimą bei „teisę ignoruo- 
ti valstybę“. Net šiame darbe jaučiama tam 
tikra įtampa tarp jo bręstančio evoliucio- 
nizmo ir iš esmės normatyvinio individua- 
lizmo. Tačiau adaptacinių galių univer- 
salumas Spenceriui leido įvairias 
socialines negeroves aiškinti kaip neteisė- 
tų asmens laisvės suvaržymų ir gamtos 
išteklių, į kuriuos visi turi lygias teises, pri- 
vataus pasisavinimo padarinį. Ankstyva- 
jam Spenceriui prigimtinės teisės nubrėžia 

ribas, kuriose individams leistina naudo- 
tis savo galiomis kitų sąskaita. 

Vėlesnis Spencerio perėjimas į SOCIAL- 
DARVINIZMO pozicijas buvo toks procesas, 
kai sociologinės jo idėjos galiausiai užgožė 
radikalius politinius įsitikinimus. Svarbus 
šio proceso veiksnys buvo tolydžio stiprė- 
jantis jo domėjimasis natūraliąja atranka 
kaip adaptacinės kaitos mechanizmu. So- 
cialinę evoliuciją nuo karingojo barbarizmo 
iki civilizuoto industrializmo skatina didė- 
janti tarpasmeninė socioekonominių funk- 
cijų diferenciacija. O ji labai priklauso nuo 
mažiau gabių individų interesų pajungimo 
gabesniųjų naudai. Valstybės pastangos sa- 
vo įstatymais švelninti skaudžius labiausiai 
prisitaikiusių išlikimo tendencijos padari- 
nius tik trikdo šią švelnią istorinę pažangą, 
nes negabieji ir tingieji izoliuojami nuo savo 
neproduktyvumo padarinių ir egzistuoja 
darbščiųjų bei būsimųjų kartų sąskaita. 

Vadovaudamasis šia evoliucine per- 
spektyva Spenceris savo brandžioje poli- 
tinėje teorijoje atsisako išplėsti visuotinę 
rinkimų teisę, nes tai skatintų minėtąją „įs- 
tatymų perprodukciją“. Remdamasis ne 
tokiais aiškiais motyvais jis atmeta ir 
žemės nacionalizavimo idėją. Šias atmes- 
tas teises dabar jis laiko „absoliučios eti- 
kos“ reikalavimais, tačiau ši etika, nors 
idealiai pagrįsta, turi užleisti vietą prag- 
matiškiems „santykinės etikos“ reikala- 
vimams, kol visuomenė nepasieks tokio 
išsivystymo lygio, kai šių egalitarinių rei- 
kalavimų pripažinimas nekels pavojaus 
tolesnei visuomenės pažangai. Apskritai 
diferencijuotos politinės ir juridinės teisės 
atitinka Žmogaus charakterio evoliucinio 
formavimosi reikalavimus, kurie dėstomi 
kitose Spencerio darbo dalyse. Dabar jie 
suvokiami kaip Žmogaus gerovės didini- 
mo priemonės, o ne kaip ankstesni simet- 
riniai tokių priemonių apribojimai. Taigi 
brandžioji teorija rodo Spencerio antie- 
tatizmo pagrindo pasikeitimą - vado- 
vaujamasi jau ne teisingumo, o istoriškai 
įvertinamo socialinio naudingumo sume- 
timais. HS 

Spengler Oswald (1880-1936) — vokiečių is- 
torikas ir filosofas. Spengleris mokėsi Miun- 
cheno, Berlyno ir Halės universitetuose; 
trumpai mokytojavo, vėliau pasirinko pri- 
vataus mokslininko gyvenimą. Šlovę jam 
pelnė dviejų tomų veikalas Europos saulėly- 
dis (Der Untergang des Abendlandes: Umrisse 
einer Morphologie der Weltgeschichte; I: Gestalt 
und Wirklichkeit (1918); II: Welthistorische Per- 
spektiven (1922), kuris vos pasirodęs susi- 
laukė daug dėmesio Vokietijoje. 

Spengleris pateikė ciklinę istorinės kai- 
tos teoriją ir suformulavo lyginamąjį kul- 
tūros tyrimų metodą, kurį vadino „morfo- 
loginiu“. Veikalo sąvokinę schemą nusako 
tai, kad istorijos analizei taikomos biologi- 
nės gyvųjų formų sąvokos. Spenglerio 
požiūriu, kiekviena kultūra yra organiz- 
mas, turintis pavasarį, vasarą, rudenį ir Zie- 
mą. Tradicinį istorijos periodizavimą į an- 
tiką, viduramžius ir modernybę Spengleris 
keičia kitokia klasifikacija, skirdamas Ki- 
nijos, Babilono, Egipto, Indijos, „apolo- 
niškąją“ (graikų-romėnų), „magiškąją“ 
(iraniečių, hebrajų ir arabų), Meksikos ma- 
jų ir „faustiškąją“ (Vakarų) kultūras - nors 
išsamiai nagrinėjo tik graikų-romėnų ir Va- 
karų kultūras. Būtent Vakarų Europos 
kultūros analizė sulaukė daugiausia 
plačiosios visuomenės dėmesio. 

Nei kaip istorinis tyrimas, nei kaip filo- 
sofija, nei kaip socialinė teorija Spenglerio 
veikalas neatlaiko kritikos. Tačiau kaip li- 
teratūrinis kūrinys jis yra nepaprastai vy- 
kęs; vyraujant pralaimėjimo nuotaikoms 
Vokietijoje po Pirmojo pasaulinio karo, jo 
piešiama Vakarų civilizacijos neišvengia- 
mos baigties vizija, pesimizmas, determi- 
nizmas ir maištavimas prieš protą buvo la- 
bai populiarūs. 

Pasak Spenglerio, „faustiškoji“ kultūra 
susiformavo X a. Ją rodo feodalinės sanklo- 
dos formos ir romaniškojo architektūros sti- 
liaus atsiradimas. Po gotikinės architektū- 
ros ir viduramžių scholastikos triumfo 
„faustiškoji“ kultūra paskendo vidiniuose 
prieštaravimuose. Renesansas baigėsi ne- 
sėkme; Reformacija ženklino Europos urba- 
nizavimąsi ir jos jaunystės pabaigą. Naujos 
miestų visuomenės „faustiškoji“ kultūra gy- 
veno savo vasarą; XVIII a. buvo jos ruduo, o 
XIX a. prasidėjo Vakarų žiema. Ją rodo ma- 
terializmo, skepticizmo, socializmo, parla- 
mentarizmo ir piniginių santykių triumfas. 

Tačiau XX a. atsiskleidžia naujas „faus- 
tiškosios“ dvasios aspektas. Kraujo ir ins- 
galiai. Individualizmo, liberalizmo ir demo- 
kratijos, humanizmo ir laisvės viešpatavi- 
mo era baigiasi. Naujoji era bus cezarizmo 
ir didžiųjų karų era. Bejėgės Žmonių ma- 
sės pripažins cezarių valdžią ir bus pasi- 
rengusios paklusti stipriems vadams. 
Gyvenimas nusmuks iki visuotinio konfor- 
mizmo, vėl atgims primityvizmas. 

Autoritarizmo pranašas ir vokiečių apo- 
kalipsės regėtojas, kupinas neapykantos ra- 
cionalizmui, Spengleris atliko esminį vaid- 
menį diskredituojant liberalias ir 
demokratines Veimaro respublikos idėjas. 
Net jei jis negali būti laikomas vienu iš tie- 
sioginių nacizmo pirmtakų, jo įtaka formuo- 
jant tokias moralines nuotaikas, kai nacių įsi- 
galėjimas tampa įmanomas, buvo didesnė 
net už tą įtaką, kurią darė „konservatyvūs 
revoliucionieriai“,tokie kaip Arthuras Moe- 
lleris van den Bruckas, knygos Das Dritte 
Reich (1923) autorius, arba vokiečių iracio- 

nalizmo šauklys Julius Langbehnas, Remb- 
radt als Erzieher (1890) autorius, nepapras- 
tai išpopuliarėjęs paskutiniais XIX a. metais. 
ZS 

Spinoza Baruch (Benedict; 1632-1677). Gi- 
mes žydų pabėgėlių iš Ispanijos šeimoje, be- 
veik visą savo trumpą gyvenimą Spinoza 
praleido Nyderlanduose. Jis rašė politikos, 
metafizikos ir etinės teorijos temomis, susi- 
rašinėjo su žymiausiais Europos filosofais; 
pragyvenimui užsidirbo iš kuklaus linzių 
poliravimo verslo. Jo politiniai rašiniai iš pir- 
mo žvilgsnio atrodo kaip religinių, moks- 
linių ir politinių koncepcijų, perimtų iš 
klasikinės, viduramžių bei naujųjų amžių 
literatūros, koliažas. Jis sieja MACHIAVELLI 
su HOBBESu, ARISTOTEL Į su Descartes'u, da- 
lyvauja Olandijos politiniame gyvenime, yra 
ŠVIETIMO EPOCHOS pirmtakas ir net 
„buržuazijos ideologas“. Vis dėlto Spinozą 
turime laikyti vienu žymiausiu politiniu fi- 
losofu, nes jis išties susintetino visas šias 
skirtingas temas, peržengė savo idėjų istori- 
jos ribas ir sukūrė darnią žmogaus kaip po- 
litinio gyvūno realybės ir potencialo viziją. 

Spinoza yra iš esmės moralinis filoso- 
fas. Kartu su Aristoteliu ir HUME’U jis pri- 
skiriamas tai neredukcionistų, natūralistų, 
„emotyvistų“ teoretikų mokyklai, kuri žmo- 
gaus vertybes kildina iš jo biologinės pri- 
gimties. Mūsų kaip rūšies prigimtis ir pir- 
miausia mūsų rūšiai būdinga emocinė 
sistema lemia ne mūsų veiksmus, o tai, kas 
mums bus geriau ir blogiau. Šią vertės teo- 
riją Spinoza pateikia pradėdamas metafi- 
zika ir baigdamas politine teorija. 

Metafizinė realybė yra vienybė, kuri vie- 
nodai gali būti traktuojama ir kaip sąvoki- 
nė, ir kaip materiali sistema. Vadinama 
„Substancija“, „Dievu“ arba „gamta“, ji yra 
grynasis faktas, egzistuojantis be jokio tiks- 
lo ir lemiamas nesąmoningų vidinių būti- 
nybių. Iš esmės tai yra mūsų šiuolaikinių 
gamtos mokslų pasaulis. Kiekvienas sude- 
damasis šios totalinės sistemos elementas 
turi savo veikimo principą ir kiekvienas — 
vandenilio atomai, bacilos, lapės, žmogus — 
turi savo prigimtį, kuri būtybę verčia kovo- 
ti dėl jai būdingos būties išlikimo, o prirei- 
kus — netgi nepaisant visų kitų būtybių. Šį 
konfliktiškumo modelį, būdingą daugumai 
naujųjų laikų mąstytojų nuo Machiavelli'o 
ir Adamo SMITHo laikų iki šių dienų, Spi- 
noza taiko aiškindamas aistrų konfliktą 
kiekviename žmoguje ir tarp Žmonių poli- 
tinėje arenoje. 

Žmonių giminė yra „gamtos dalis, ne 
atskira viespatija”. Jos esmė, prigimtis yra 
šiai rūšiai būdinga emocijų struktūra. Mes 
realizuojame savo prigimtį tenkindami šias 
emocijas. Deja, kadangi „visi geri dalykai 
yra reti ir sunkiai pasiekiami“, mums šiuo 
požiūriu ne itin sekasi. Pirma, visi kiti gam- 
tos elementai juda savais keliais visai ne- 
sirūpindami mumis. Žmogui kelia grėsmę 
plėšrieji žvėrys, bakterijos, meteorologiniai 
reiškiniai, abejinga aplinka. Mokslinis gam- 
tos jėgų pažinimas gali mums padėti pail- 
ginti ir palengvinti savo gyvenimą. Antra, 
žmogus menkai pažįsta savo ir kitų Zmo- 
nių prigimtį. Nežinojimas yra nesėkmių ir 
vargo priežastis, o žinojimas teikia bent tam 
tikrų sėkmės ir laimės galimybių. 

Mūsų laimė iš esmės priklauso nuo to, 
ar patenkiname svarbiausias pastovias sa- 
vo aistras. Tačiau žmones dažnai klaidina 
nereikšmingos ir efemeriškos aistros; jie 
neįvertina ir savo veiksmų padarinių būsi- 
miems jausmams. Klaidingi arba netikslūs 
jų tikrovės vaizdiniai formuoja tą nepasi- 
tenkinimo ar liūdesio nuostatą, kurią lai- 
kome normalia. Pažinimas ir savitvarda 
yra mūsų trumpiausi keliai į laimę. Spino- 
zos bendros išvados iš esmės nesiskiria 
nuo išvadų tos tradicijos, kurios ryškiau- 
si atstovai yra SOKRATAS, Epiktetas ir 
Hume'as. 

Etinė filosofija yra tokia pat amžina kaip 
ir socialinis susvetimėjimas, kuris ją skati- 
na. Tuo tarpu politinė filosofija galima tik 
tada, kai atsiranda politinė viltis, kaip tai 
buvo Spinozos laikais. Nors kai kurie žmo- 
nės visada geba surasti asmeninį išgany- 
mą bet kurioje visuomenėje, tokią individo 
sėkmę labai menkina tai, kad esame iš es- 
mės socialinės būtybės ir savo kilme, ir 
natūraliais jausmais. Kadangi individų ga- 
lia, tad ir laimė, padidėja socialinėse gru- 
puotėse, turime įsipareigojimą palaikyti 
bendrąją gerovę palaikydami socialines bei 
politines institucijas. 

Socialinė gerovė skiriasi nuo individo 
gerovės. Bendruomenės gali talkinti arba 
kliudyti savo nariams įgyti tikrosios filo- 
sofijos Žinių, tačiau negali jų įgyti pačios. 
Didžiumos Žmonių supratimo lygis vi- 
siškai neprilygsta tam lygiui, kurio reikia 
racionaliai ir laimingai bendruomenei su- 
sikurti, o tikimybė, kad išmintingieji taps 
valstybės veikėjais, tokia menka, jog nega- 
lima tikėtis jokio staigaus ar viską ap- 
imančio politikos pagerėjimo. Etinio filoso- 
fo kaip politinio mąstytojo užduotis — 
nagrinėjant istorinę patirtį išsiaiškinti, ko- 
kio pobūdžio politika bus sėkminga ir ko- 
kia nesėkminga, bei parodyti, kokios poli- 
tinės institucijos kokiomis sąlygomis 
geriausiai atitinka Žmogaus prigimties ir 
aplinkos ribotumus bei potencialą. 

Spinozą ypač domino tai, kad nefilo- 
sofinė dauguma pasaulį suvokia ir veikia 

vadovaudamasi poetinėmis metaforomis 
arba mitais, pavyzdžiui, religiniais. Mitai 
yra visuomenės galimybės sąlyga, kita ver- 
tus, jie kelia didžiausią grėsmę ir visuome- 
nei, ir filosofams. Religija, suvokiama ir 
kaip ideologija, ir kaip tam tikra kultūra, 
atlieka gyvybiškai svarbų vaidmenį ugdant 
socialines dorybes bei solidarumą; tačiau 
ji nustoja tai daryti, kai dvasininkai įgyja 
politinių galių, o mitai pradedami traktuo- 
ti kaip tikrovė. 

Iš žymiausių politinių filosofų Spinoza 
vienintelis tvirtai gina demokratiją. Jis 
įrodinėja, kad ji geriausiai sutelkia visų pi- 
liečių jėgas ir todėl gali efektyviausiai ten- 
kinti jų interesus. Tačiau demokratinės ins- 
titucijos yra idealas, nes jos reikalauja 
žmonių charakterio nuosaikumo, stiprios 
tradicinės kultūros, ganėtinai aukštų išsi- 
lavimo bei pragyvenimo lygio standartų. 
Kol šie reikalavimai nėra patenkinti, gali 
tekti susitaikyti su monarchija arba aristok- 
ratija; kiekviena iš jų gali būti taip sudary- 
ta, kad būtų sumažintos prigimtinės ydos, 
o žmonės būtų parengti demokratijai. 

Duffas taip apibūdina Spinozos politi- 
nę teoriją: „Remdamasis Valdovo prielaido- 
mis jis prieina išvadą, analogišką Civitas Dei 
išvadai; o ant Hobbeso absoliutizmo pama- 
tų jis pastato patikimesnį nei Locke'o ar 
Rousseau Žmogaus laisvių antstatą“ (p. 11). 
Spinozos politinė mintis nebuvo taip nuo- 
dugniai tiriama kaip kai kurių kitų auto- 
rių, tačiau joje gali būti daugiau įžvalgų, 
praversiančių mums šiandien. RJMcS 

Stabdžiai ir atsvaros. Daugelis Anglijos 
rašytojų, kaip antai BOLINGBROKE’as ir 
BLACKSTONF'as, išreiškė mintį, kad laisva 
valdžia išsaugoma tada, kai vieną valdžios 
dalį atsveria ir kontroliuoja kita. Karalius, 
Lordy ir Bendruomenių rūmai - trys ka- 
ralystės luomai — suprantami kaip atsto- 
vaujantys skirtingiems principams (mo- 
narchijos, oligarchijos ir liaudies), kurių 
koegzistavimas gali išlaikyti konstitucijos 
ir valdinių laisvių pusiausvyrą (tezė, kurią 
ginčijo Jeremy BENTHAMas). Bendroji teisė 
ir natūralaus teisingumo idėja taip pat su- 
prantamos kaip nežabotos vykdomosios 
valdžios apribojimai. Atrodo, kad šios idė- 
jos padarė įtaką Amerikos konstitucinei 
doktrinai, kurioje buvo suderintos gana skir- 
tingos valdžios šakų funkcinio padalijimo 
idėjos, paimtos iš MONTESOUIEU (žr. taip 
pat VALDŽIŲ PADALIJIMAS). GM 

Stalinas Josifas Visarionovičius (J. V. 
Džugašvilio slapyvardis; 1879-1953) — 
sovietų politinis lyderis. Stalino, iš pradžių 
LENINO sekėjo, svarbiausias intelektinis 
laimėjimas buvo MARKSIZMO versijos, įtei- 
sinusios sovietų režimą, kurio vienvaldžiu 
lyderiu jis tapo, sukūrimas. 

Terminas „stalinizmas“ kritikų vartoja- 
mas apibūdinti Stalino bei sovietų režimo, 
kuriam jis vadovavo, idėjoms bei politikai 
(žr. SOVIETŲ KOMUNIZMAS). Jis taip pat 
vartojamas platesne prasme apibūdinant 
represinius kitų komunistinių partijų bei 
režimų bruožus. DLM 

Stirner Max (Johanno Casparo Schmidto 
slapyvardis; 1806-1856) — vokiečių filoso- 
fas. Stirneris skelbė radikalųjį egoizmą kny- 
goje Individas ir jo nuosavybė (1844); padarė 
įtakos MARXui ir individualistinei ANAR- 
CHIZMO srovei, taip pat vėlesniems deši- 
niojo politinio sparno mąstytojams. Žr. 
JAUNAHEGELININKAI. 


Suarez Francisco (1548-1617) - ispanų fi- 
losofas ir teologas. Zymiausio kataliky 
kontrreformacijos politinio filosofo Suare- 
ZO teises ir politikos filosofija déstoma Trak- 
tate apie įstatymus ir Dievą kaip įstatymų lei- 
dėją (1612), kuris grindžiamas jo 
paskaitomis Koimbros universitete, kuria- 
me jis vadovavo teologijos katedrai. Be to, 
Suarezas analizavo suvereniteto ir priešini- 
mosi tironijai problemas rašinyje Katali- 
kiškojo ir apaštališkojo tikėjimo gynimas nuo 
anglikonų sektos paklydimų (Defensio fidei 
Catholicae et Apostolicae adversus Anglicanae 
Sectae errores; 1612). Šiame rašinyje jis pa- 
teikė garsųjį argumentą, kad anglų tauta 
kaip korporatyvi visuma turi teisę priešin- 
tis ereziniams karaliaus Jokūbo I mėgini- 
mams reikalauti ištikimybės priesaikos. 
Suarezo politinė filosofija yra atsakas į 
dvi praktines problemas: į būtinybę rasti 
pateisinimą kontrreformacijos kovai su ka- 
ringuoju protestantizmu (žr. REFORMA- 
CIJOS POLITINE MINTIS) ir į būtinybę su- 
kurti teoriją, kuri paaiškintų suverenių 
valstybių (ypač Ispanijos, pirmosios moder- 
niosios valstybės ir globaliosios imperium) 
atsiradimą, jų tarpusavio santykius ir pa- 
valdumą visuotinei popiežiaus jurisdikci- 
jai. Spręsdamas šias užduotis jis rėmėsi 
dviem didžiosiomis scholastinės politinės 
filosofijos mokyklomis — tomizmu (via an- 
tiqua; iš šv. TOMO AKVINIEČIO. Zr. TOMIS- 
TU POLITINE MINTIS) ir okamizmu (via mo- 
derna; iš Viljamo OKAMO). Okamizmas, 
pabrėžiantis individualias, subjektyvias 
teises ir liaudies suverenitetą (žr. 
KONCILIARIZMAS), klestėjo XV-XVI a. pr. 
Tačiau XVI a. pr. Francisco de VITORIA at- 

gaivino Akviniečio absoliučios monarchi- 
jos ir prigimtinės teisės teoriją kaip objekty- 
vų ir racionalų teisingumo standartą, visai 
neminėdamas subjektyvių teisių. Amžiaus 
viduryje šis požiūris triumfavo Trento su- 
sirinkime, kuriame buvo suformuluota 
kontrreformacijos ideologija. 

Nors okamizmas buvo diskredituotas, 
daugiausia dėl to, kad juo rėmėsi protes- 
tantų mąstytojai, Suarezas jo galutinai ne- 
atmetė ir formulavo savo poziciją neotomis- 
tiniais terminais. Okamizmas buvo jau 
įsitvirtinęs katalikybėje, ypač Portugalijoje 
ir ispanų valdomuose Nyderlanduose; kaip 
parodė Suarezas, subjektyviųjų teisių sąvo- 
ka leido juridiškai įprasminti ankstyvąją 
moderniąją komercinę veiklą neneigiant to- 
mistinių pozityviųjų pareigų pirmenybės; 
be to, patys katalikai reikalavo priešinimo- 
si protestantų monarchams teisės. 

Todėl Suarezas mėgino subjektyviąsias 
teises integruoti į prigimtinės teisės siste- 
mą taip, kad pozityviosios paskirstomojo 
teisingumo pareigos išliktų pirminės, o pri- 
gimtinė teisė nebūtų redukuota vien į ne- 
gatyvias žalos kitiems nedarymo pareigas 
(kaip Hugo GROCIJAUS ir Thomaso 
HOBBESo atveju). Si sinkretinė politinė 
teorija nepaplito protestantiškoje Europo- 
je, tačiau darė ir daro įtaką politinei teori- 
jai ir praktikai iberų Europoje ir ypač Loty- 
nų Amerikoje. 

Suarezo teorija yra „juridinė“, teise 
grindžiama teorija, ir jam, kitaip nei Lut- 
heriui, prigimtinė teisė yra visų Žmogaus 
įstatymų ir santykių pagrindas (žr. TEISĖ / 
ĮSTATYMAS / DESNIS). Okamistams prigim- 
tine teisė yra teisinga ir privaloma, nes 
išreiškia Dievo valią - taigi pabrėžiama Jo 
laisvė; tuo tarpu tomistams ji teisinga ir 
privaloma, nes išreiškia Dievo supratimą — 
taigi pabrėžiamas Jo protas. Suarezas su- 
sieja abi doktrinas teigdamas, jog prigim- 
tinės teisės ir bet kurio tikro įstatymo turi- 
nys yra racionalus ir susijęs su Dievo 
protu, tačiau prigimtinės teisės privalomu- 
mą lemia tai, kad ji yra Dievo, įstatymų 
kūrėjo, valios išraiška. 

Antra, užuot TARPTAUTINE TEISE trak- 
tavęs paprasčiausiai kaip prigimtinės tei- 
sės dalį, Suarezas ją interpretuoja veikiau 
kaip pozityviąją arba Žmogaus teisę, kuri 
grindžiama papročiu ir tik netiesiogiai sie- 
jama su prigimtine teise. Todėl nors karas 
ir vergovė, kaip ir privati nuosavybė, nėra 
būtini prigimtinės teisės principai, jie yra 
įprastoji valstybių praktika, kuri nepriešta- 
rauja teisingumui, nes neprieštarauja pri- 
gimtinei teisei. 

Trečias ir svarbiausias Suarezo teorijos 
ypatumas yra jo SUVERENITETO samprata. 
Suverenitetas yra galia skelbti ir įtvirtinti 
įstatymus baudžiant už neklusnumą net 
mirties bausme - kai siekiama bendrojo gė- 
rio ir veikiama laikantis prigimtinės teisės. 
Šia galia disponuoja valstybės monarchas, 
kuris yra absoliutus ir nepavaldus įstaty- 
mui, tačiau priklauso netiesioginei, prievar- 
tinei ir visuotinei popiežiaus jurisdikcijai. 
Jo galia kyla iš žmonių bendruomenės ta 
prasme, kad Dievas ją įduoda bendruome- 
nei kaip korporatyviam arba mistiniam kū- 
nui, kuris vėliau sutinka ją perleisti, o ne pa- 
vesti, monarchui. Neigdamas, kad tam tikri 
žmonės kada nors gali turėti politinę galią, 
Suarezas nukirto revoliucines okamiškojo 
liaudies suvereniteto implikacijas, kurias 
išrutuliojo, pavyzdžiui, kalvinistas Geor- 
ge'as Buchananas savo veikale Karalystės tei- 
sė Škotijoje (De jure regni opud Scotos; 1579). 

Bendruomenė savo politinę galią per- 
leidžia valdovui, todėl jau negali jos atsi- 
imti ir ja pasinaudoti, tarkime, maišto pa- 
vidalu, net jei monarchas piktnaudžiauja 
savo galia. Tačiau Suarezas Gynime įrodi- 
nėja, kad yra du atvejai, kai priešinimasis 
tironui yra pateisinamas, ir jie yra susiję su 
bendruomenės prigimtine ir subjektyvia 
teise gintis nuo sunaikinimo. Pirmuoju at- 
veju turime reikalą su tironu, uzurpavusiu 
valdžią be bendruomenės sutikimo ir ke- 
liančiu pavojų jai išlikti. Čia net tam tikra 
bendruomenės dalis turi teisę priešintis. 
Antruoju atveju, jei sutikimo būdu sukur- 
tas suverenas tampa tironiškas ir pradeda 
naikinti bendruomenę, tai bendruomenė 

kaip visuma, vadovaujama jos prigimtinių 
lyderių ir atsižvelgdama į rūpestingai pa- 
svertą teisėtų karalystės atstovų nuomonę, 
gali pasinaudoti prigimtine savigynos tei- 
se. Ši idėja, kurią Suarezas taikė Anglijai 
Jokūbo I valdymo metais, tapo anachroniz- 
mu jau Locke'o laikais. JT 

Sumner William Graham (1840-1910) — 
Amerikos sociologas. Veikiamas Spencerio 

idėjų Sumneris atkakliai gynė ekonominį 
individualizmą (žr. SOCIALDARVI- 
NIZMAS). Reikšmingiausias jo kaip socio- 
logo veikalas yra Liaudies papročiai (Folkways; 
1907). 


Susvetimėjimas — pagrindinė šiuolaikinės 
socialinės ir politinės teorijos, teologijos, so- 
ciologijos bei psichologijos sąvoka. Papras- 
tai kalbant, susvetimėjimas siejamas su at- 
skyrimo ar atitolimo būsena. Terminas kilo 
iš lotyniško veiksmažodžio alienare - atskir- 
ti, pašalinti, išvežti. Iš pradžių susvetimėji- 
mo terminas reiškė vieno Žmogaus nuosa- 
vybės perdavimą kitam, bet ilgainiui jis 
pradėtas plačiau taikyti bei sieti su tokio ne- 
materialaus turto kaip teisės ir laisvė per- 
davimu ar neperdavimu bei tokiais bruožais 
ir savybėmis, kurie, kaip tvirtinama, yra 
bendri mums kaip piliečiams ir žmonėms. 
Vadinasi, XVIII a. vartotas terminas „neat- 
imama teisė“ reiškia tokią teisę, kuri negali 
būti atimta, t. y. ismainyta, perduota, par- 
duota ar kitaip atiduota, perimta paveldė- 
tojų. Šios ankstesnės teisės reikšmės išliko 
juridinėje kalboje, kur dar sakoma, kad nuo- 
savybė yra nusavinama. Tačiau šiuolaiki- 
nėje socialinėje teorijoje terminas vartojamas 
ne šia reikšme. Per tris pastaruosius šimt- 
mečius „susvetimėjimas“ įgijo kitų reikšmių. 
Kai kurios iš jy aptariamos toliau. Šiuolaiki- 
nių reikšmių populiarumas ir vartosena pa- 
lyginti nesenas reiškinys. Pvz., 1930 m. ,,So- 
cialinių mokslų enciklopedijoje“ yra 
straipsnis „Nuosavybės susvetimėjimas“, 
jame kalbama apie „susvetimėjimą“ senes- 
ne teisine reikšme, bet nepateikta nė viena 
šiuolaikinė filosofijos, psichologijos ar so- 
ciologijos „susvetimėjimo“ reikšmė. Vėles- 
nėje „Tarptautinėje socialinių mokslų encik- 
lopedijoje“, priešingai, „susvetimėjimas“ 
aprašomas plačiai (žr. Lichtheim). 

Vis dėlto pastaraisiais metais „susve- 
timėjimo“ sąvoka nukentėjo dėl reikšmių 
gausumo. Vieniems tai analitinės sociolo- 
gijos sąvoka, kitiems — neapibrėžtų jausmų, 
kaip angst ar net ennui, sinonimas, tretiems — 

svarbiausia kritinės teorijos sąvoka. Šios 
reikšmės tapo tokios įvairios ir skirtingos, 
kad kai kurie šiuolaikiniai aiškintojai nu- 
rodo, jog šis terminas dabar jau bereikšmis. 
Tai žodis fetišas, kurio vartoseną Žmonės 
su džiaugsmu plečia. „Terminą „susveti- 
mėjimas“ vartoti ir nepaaiškinti, kas turi- 
ma omenyje, šiandien reiškia ne daugiau 
negu skimbčioti šaukšteliu į taurę per po- 
būvį; abu veiksmai tik patraukia dėmesį“ 
(Schacht, p. 244—245). Kai kurie kritikai net- 
gi siūlė visiškai atsisakyti šio termino. 

Toks siūlymas yra kraštutinis ir nebūti- 
nas. Nors tiesa, kad susvetimėjimą skirtin- 
gai apibūdina krikščionių teologai, Hege- 
lis ir Marxas, šiuolaikiniai egzistencialistai, 
psichologai bei sociologai, šiuos apibūdi- 
nimus galima lyginti, priešinti ir vertinti pa- 
gal tai, kaip kiekvienas iš jų atsako į šiuos 
klausimus: kas tiksliai atskiriama ir nuo ko? 
Kokiu atveju arba dėl kokių priežasčių at- 
skiriama? Koks šio nutolinimo būsenos 
rezultatas? Ar tokia būsena gera, bloga ar 
nei viena, nei kita? Ar jos atsiradimas būti- 
nas, ar jos galima išvengti? Ar galima su- 
svetimėjimo būseną ištaisyti ar įveikti? Tar- 
kim, susvetimėjimą galima įveikti, kaip tada 
pasireikš nesusvetimėjimas? Skirtingi su- 
svetimėjimo apibūdinimai visiškai skirtin- 
gai atsako į šiuos klausimus. 

Pavyzdžiui, tradiciniame krikščioniško- 
sios teologijos variante susvetimėjimas 
reiškia žmogaus nutolimą nuo Dievo. Tokį 
atskyrimą sukelia ir palaiko nuodėmė. 
Žmogus jaučiasi nelaimingas ir trokšta vie- 
nybės su Dievu. Nors nepageidautina, bet 
žmonėms ši būsena neišvengiama. Tačiau 
ją galima įveikti maldaujant Dievą atleidi- 
mo ir pripažįstant Kristų kaip savo išga- 
nytoją. Kaip pasireikštų nesusvetimėjimas, 
niekas iš tikrųjų pasakyti negali, nes žmo- 
gus nepajėgus patirti šiame gyvenime to- 
kią palaimą ir harmoniją. Žinoma, yra 
daug skirtingų šios temos variantų. 

Daugelyje neteologinių susvetimėjimo 
versijų žmogus nutolsta nuo savęs paties, 
nuo kitų Žmonių ir/ar nuo tam tikrų zmo- 
gaus galimybių. HEGELis ir MARXas pateikia 

du svarbesnius ir reikšmingesnius apibū- 
dinimus. 

Pasak Hegelio, sąmonė, arba dvasia 
(Geist), įgyja vis aukštesnę formą per vie- 
ną po kito einančius atsiskyrimus arba 
„susvetimėjimus“. Žmogaus istorija yra ne 
kas kita kaip tik dvasios tobulinimosi per 
atsiskyrimą ir nutolimą nuo savęs istorija. 
Ši dvasinė odisėja, atsiskleidžianti laike ir 
beveik nepriklausanti nuo individualių ke- 
tinimų ir tikslų, gali būti tam tikrais aspek- 
tais lyginama su dvasine ir psichologine 
individualių žmonių raida. Pavyzdžiui, kū- 
dikis negeba atskirti savęs nuo motinos. 
Palengva, sąmoningai nė neketindamas to 
daryti, jis pradeda suvokti save kaip būty- 
bę, kurios norai ir poreikiai skirtingi nuo 
tėvų norų bei poreikių. Šis perėjimas iš 
kūdikystės į vaikystę yra pirmas iš kelių 
„susvetimėjimų“, per kuriuos vystosi indi- 
vido asmenybė. Kaip individualioje biog- 
rafijoje, taip ir Žmonijos istorijoje žmonių 
giminė ugdo tam tikras savybes per vienas 
po kito einančius atsiskyrimus nuo savęs, 
kurių kiekvieną išreiškia, esmingai apibū- 
dina ir susieja (tie keli, kurie yra filosofai) į 
nuoseklius istorinės raidos etapus. Todėl 
Hegeliui istorijos filosofija yra apibūdini- 
mas šių saitų, kuriuos iš tikrųjų galima su- 
prasti kaip dvasios atsiskleidimo pažangos 
tarpines ataskaitas Žmogaus istorijoje. Pa- 
kartotinai atsiskirdama nuo ankstesnių sa- 
vo apraiškų, dvasia nuolat perauga save 
pačią taip, kaip ji to nenumatė ir negalėjo 
numatyti. Pasak Hegelio, toks atsiskyrimas 
ar susvetimėjimas yra būtinas istorijos ir 
žmonių pažangos bruožas. 

Marxas žvelgia į susvetimėjimą isto- 
riškai. Anot jo, susvetimėjimas (Entfrem- 
dung) skirtingose istorinėse epochose įgy- 
ja įvairių formų ir reikšmių. Kapitalistinėje 
visuomenėje darbininkų klasės nariai su- 
svetimėja keturiomis tarpusavyje susiju- 
siomis prasmėmis. Pirma, darbininkas 
atskiriamas nuo savo darbo produkto, jis 
priverstas parduoti savo darbo jėgą, todėl 
jam nepriklauso tai, ką pagamina; vadina- 
si, jo produktas tampa „svetimas“. Antra, 

kadangi darbininkas negali pripažinti sa- 
vo darbo kaip Žmogaus galios kūrybiškai 
transformuoti išraišką ar įkūnijimą, jis at- 
skiriamas nuo gamybos proceso, t. y. nuo 
darbinės veiklos. Trečia, kapitalistinėje vi- 
suomenėje darbininkas nutolinamas nuo 
galių ir galimybių, kurios ženklina jo gi- 
minės būtį, ypač nuo laisvos kūrybos ir 
mėgavimosi gražiais daiktais. Ketvirta, ka- 
pitalistinė gamybos sistema su jos konku- 
rencijos etosu ir darbo padalijimu atitolina 
darbininką nuo jo draugų. Marxas taip at- 
sako į anksčiau užduotus klausimus: pro- 
letariatas atitolinamas nuo savo produkto, 
gamybos proceso, viso žmogaus potencia- 
lo ir kitų darbininkų. Šį keturgubą susveti- 
mėjimą sukelia kapitalistinės gamybos sa- 
lygos. Jo rezultatas yra tai, kad darbininkas 
tampa deformuotu žmogaus kiautu. Šią pa- 
dėtį galima įveikti tik revoliuciniu būdu, 
nuverčiant kapitalistinę sistemą. Galų ga- 
le vyrai ir moterys, galintys laisvai išreikšti 
ir įkūnyti įvairialypį žmogaus potencialą, 
nustos gyvenę fragmentiškai, patirs savo 
darbo bei būties pilnatvę. 

Nors šis „humanistinis“ Marxo mąsty- 
mo aspektas ypač akivaizdus ankstyvuo- 
sejo darbuose, jis visiškai nepranyko ir vė- 
lesniuose. Iki 1932 m. neišleisti ir iki šeštojo 
XX a. dešimtmečio pabaigos neišversti į an- 
glų kalbą ankstyvieji Marxo darbai, vadi- 
namieji 1844 m. Paryžiaus rankraščiai, da- 
rė didelį poveikį daugeliui Europos ir 
anglų bei amerikiečių mąstytojų po Ant- 
rojo pasaulinio karo. Marxo susvetimėji- 
mo apibūdinimas atrodė tinkamas ginklas 
norintiems kritikuoti kapitalizmą, bet nu- 
sivylusiems komunizmu, kuris plėtojosi 
Sovietų Sąjungoje ir Rytų Europoje. Todėl 
Vakaruose susvetimėjimo sąvoka tapo ker- 
tiniu „kritinio“, arba „humanistinio“, 
marksizmo akmeniu. 

Susvetimėjimo tema, o dažnai ir pats 
žodis, plačiai minimi pokario rašytojų, 
dažnai (teisingai ar klaidingai) vadinamų 
„egzistencialistais“ (žr. EGZISTENCIALIZ- 
MAS), kaip antai Jeanas-Paulis SARTRE'as, 
Albert'as CAMUS ir kt. literatūriniuose ir 

filosofiniuose svarstymuose. Daugeliui eg- 
zistencialistų susvetimėjimas (atitolimas 
nuo kitų ir net nuo paties savęs) yra ne šia 
diena apibrėžta būsena, o nesunaikinamas 
žmogaus egzistencijos bruožas. Kiekvienas 
žmogus gyvena ir miršta vienas, svetimas 
pats sau ne mažiau negu kitiems. Susveti- 
mėjimo ar nutolimo tema vyrauja Sartre'o 
knygoje Keliai į laisvę (1945), Camus Sveti- 
mas (1942), Colino Wilsono Autsaideris 
(1956). Šiems rašytojams, kaip ir Hegeliui, 
toks susvetimėjimas yra kaina, kuri moka- 
ma už žmogaus laisvę. Tačiau, ne taip kaip 
Hegelis ir Marxas, jie viliasi, kad kada nors 
šią žmogaus būsenos ypatybę galima bus 
įveikti. Anot garsiojo Sartre'o posakio, mes 
esame pasmerkti būti laisvi. Tikėti ar viltis, 
kad iš šios padėties galima išsivaduoti, va- 
dinasi, nusikalsti „neištikimybe“. 

Nors svarbiausi ir įtakingiausi, be abe- 
jo, yra Hegelio, Marxo ir egzistencialistų 
susvetimėjimo apibūdinimai, jie toli gražu 
nėra vieninteliai plačiai vartojami pasta- 
raisiais metais. Kitokių susvetimėjimo va- 
riantų galima rasti tokių skirtingų mąsty- 
tojų kaip Karlas Jaspersas, Gabrielis 
Marcelis, Martinas HEIDEGGERis ir Eri- 
chas Frommas darbuose bei daugybėje so- 
ciologinių bei psichologinių tyrimų. Tur- 
būt dėl nerūpestingo ir per dažno 
vartojimo populiarioje kalboje, ypač sep- 
tintajame-aštuntajame XX a. dešimt- 
mečiuose, terminas „susvetimėjimas“, at- 
rodo, tapo nepatikimas, prarado kritinį 
aštrumą ir analizės galią. TB 

Sutikimas. Sutikimo savoka politikos 
teorijoje vartojama bent trimis skirtingais 
budais: 


(1) POLITINES PAREIGOS teorijoje - mas- 
tytojų, kurie nori apibūdinti pareigas, ku- 
rias piliečiai turi valstybei pagal sutikimą. 

(2) Demokratinėje teorijoje - manančių, 
kad skirtumą tarp demokratinės ir nede- 
mokratinės valdžios sudaro tai, kad demo- 
kratinėje valdžioje politinis elitas valdo 
valdomujy sutikimu. 

(3) Vertinant santykius tarp piliečių 
politinėje visuomenėje, ypač seksualinius 
ir ekonominius santykius, kai gali būti svar- 
bu apibrėžti sutikimo kriterijus. 


Visais šiais atvejais pabrėžiama, kad su- 
tikimas turi būti tuo pačiu moraliniu pa- 
grindu. Reikalavimas, kad politiniai susi- 
tarimai ir socialiniai santykiai būtų susiję 
su sutikimu, reiškia, kad išlieka asmenų au- 
tonomija ir saviraiška. Asmenys negali bū- 
ti politiškai ar moraliai įtraukti į susitari- 
mus, kurių jie nenori. 

Kadangi politikos teorijai tai svarbu, 
dera žinoti, ką reiškia sutikimo idėja. Tiks- 
lus termino apibrėžimas padėtų aiškiau 
apibūdinti sutikimo veiksmą ir tiksliau 
nustatyti, kada kas su kuo sutiko, ir kokie 
gali būti to padariniai. Dabartinių diskusijų 


SUVERENITETAS 


kryptis yra viena: nagrinėti sutikimą kaip 
tam tikrą kalbos veiksmą: tai reiškia komu- 
nikaciją, kai kalbėtojas stengiasi padaryti 
tam tikrą poveikį komunikantams. Tas kal- 
bos veiksmas panašus į pažadą. Kai mes 
žadame, tai pranešame kitam žmogui, kad 
kažką padarysime. Kai mes sutinkame, tai 
nurodome kitiems, jog neprieštaraujame, 
kad jie ką nors darytų, ir nesikišime į tai, 
kąjie darys. Pavyzdžiui, jei aš sutinku, kad 
kaimynas už sienos rengs triukšmingą puo- 
tą, kuri vyks visą naktį, aš leidžiu jam tikė- 
tis, kad antrą valandą nakties nepakviesiu 
policijos. 

Kaip ir pažadas, sutikimo veiksmas su- 
sijęs su teisių ir įsipareigojimų perdavimų; į 
šį perdavimą galima žiūrėti dvejopai. Pir- 
ma, sutikimas yra paprastas būdas, kuriuo 
mes įgaliojame kitą ką nors daryti ar nuo ko 
nors susilaikyti. Šiuo atveju sutikimas yra 
tam tikra vaidinimo rūšis, kai pagal jo tai- 
sykles ar sutartiniu būdu vienas asmuo per- 
duoda kitam teises. Tai galima vadinti nor- 
matyvine sutikimo analize. Antra, sutikimas 
reiškia ne daugiau kaip ketinimo perdavi- 
mą, kad tie, su kuriais komunikuojame, ga- 
lėtų pasitikėti, jog mes nesikišime į jų pasiū- 
lytų veiksmų eigą. Visi iškylantys moraliniai 
reikalavimai remiasi tolesniais principais, 
kad mes neturime apvilti tų, kuriems sukė- 
lėme pasitikėjimą. Tai gali būti pavadinta 
natūralistine sutikimo analize. Abi interpre- 
tacijas galima pagrįsti. Pavyzdžiui, norma- 
tyvinė analizė, atrodo, geriau paaiškina fak- 
tą, kad pirminis sutikimo tikslas yra leisti 
kitiems ką nors daryti, o ne įtikinti juos, kad 
mes nesikišime į tai, ką jie daro. Antra ver- 
tus, natūralistinė interpretacija, rodos, ge- 
riau paaiškina tai, jog asmenys, turintys tam 
tikrą padėtį organizacijoje, gali sutikti, kad 
kas nors vyktų, net neturėdami įgaliojimų 
duoti sutikimą. Kas nors gali perduoti keti- 
nimą neduoti sutikimo. Kas nors gali per- 
duoti ketinimą nesikišti, nenurodydamas, ar 
jis turi įgaliojimą sutikti. 

Pagal abi anksčiau pateiktas perdavi- 
mo interpretacijas, kad būtų kokie nors mo- 
raliniai padariniai, reikia, jog faktiškas su- 

tikimas būtų pateiktas aiškiai išreikšta for- 
ma. Tačiau daugelis autorių pažymi, kad 
šiuolaikinėje visuomenėje nedaug atvejų, 
kai piliečių sutikimo atsiklausiama. Tuo- 
met apeliuojama į tylaus sutikimo idėją. Ji 
paprastai suprantama kaip nusistatymo 
nesikišti arba neveikimo ar neprieštaravi- 
mo kokiomis nors priemonėmis, arba vei- 
kiant taip, kad numatomi (kad ir nenorimi) 
veikimo padariniai leistų suprasti kitiems, 
jog nebus kišamasi, komunikacija. Šia pras- 
me balsavimą laisvuose ir nešališkuose rin- 
kimuose galima laikyti tyliu sutikimu su jo 
rezultatais. Atrodo, panaši yra hipotetinio 
sutikimo idėja. Šiuo atveju manoma, kad 
su tam tikrais politiniais susitarimais Zmo- 
nės sutiktų, jei racionaliai mąstytų. Tačiau 
taip per daug nutolstama nuo sutikimo są- 
vokos esmės - autonomijos idealo, kurį ge- 
riausia apibūdinti kaip savo nuomonę apie 
socialinių ir politinių santykių teisingumą 
ar nešališkumą. APW 

Suverenitetas — galia, nusakanti požymius 
aukščiausiojo arbitražo subjekto — vieno as- 
mens arba grupės asmenų, — tam tikroje 
politinėje hierarchijoje turinčio teisę tam tik- 
ra prasme priimti galutinius sprendimus 
ir spręsti ginčus. Tokių sprendimų priė- 

mimo galimybė reiškia nepriklausomybę 
nuo išorės galių ir autoritetą arba viršeny- 
bę vidaus grupių atžvilgiu. Suverenas yra 
asmuo arba asmenų grupė (ja gali būti at- 
stovų susirinkimas), disponuojanti suve- 
renitetu. 

Pirmas suvereniteto požymis yra vieta 
hierarchijoje: suverenitetas yra aukščiausio- 
ji galia tam tikroje politinėje-teisinėje hie- 
rarchijoje. Antras bruožas yra seka: jis yra 
paskutinė arba galutinė sprendimų priėmi- 
mo instancija tam tikroje politinėje-teisinėje 
hierarchijoje. Trečias suvereniteto bruožas 
yra veiksmingumas: jis apima tam tikrą po- 
veikio bendrumą visam veiksmų srautui. 
Ketvirtas suvereniteto požymis yra autono- 
mija: suverenas turi būti nepriklausomas 
bendraudamas su kitais (vidaus ar išorės) 
subjektais. 


Aukščiausioji galia. Suverenitetas priklau- 
so aukščiausiajam hierarchijos elementui; 
jis nėra tapatus visai politinei-teisinei sis- 
temai. Dauguma sistemoje priimamų 
sprendimų - pavyzdžiui, transporto poli- 
cininko, vietos tarybos narių ar miesto me- 
ro — nėra tiesiogiai diktuojami iš viršaus, 
net jeigu jie turi tokį pat poveikį kaip tie, 
kurie diktuojami. Sprendimai, ateinantys 
tiesiogiai iš hierarchijos viršaus, sudaro 
tik nedidelę visų joje priimamų sprendi- 
mų dalį. Suverenitetas yra tas taškas, kuris 
pasiekiamas, kai veikiant apeliacijų būdu 
nelieka jokio aukštesnio autoriteto, į kurį 
dar būtų galima apeliuoti. 

Elementariausiu lygiu ši aukščiausio- 
sios galios idėja įkūnijama individualaus 
valdovo asmenyje. Sprendžiant bet kokį 
reikšmingą klausimą lipama aukštyn 
sprendimų priėmimo pakopomis, kol pa- 
siekiamas asmuo, turintis galią jį spręsti. 
Šiuolaikinė valdžios sistema ir suvereni- 
tetas tokioje sistemoje prarado — jei apskri- 
tai kada nors turėjo — šį paprastumą. Suve- 
renitetas kaip teisinė sąvoka įgijo loginio 
cikliškumo ir difuzijos bruožų. 

Pirma, ieškodami autoriteto šiuolaikinė- 
je demokratinėje valstybėje lipame nuo 

žemesnių iki aukštesnių valdžios pakopų. 
Tačiau kai pasiekiame aukščiausiąją 
valdžią (prezidento, premjero, pirmininko), 
pamatome, kad yra dar aukštesnė valdžia — 
„tauta“, „le pays réel”, arba paprasčiausiai 
elektoratas, kuris tuo pat metu yra ir politi- 
nės hierarchijos pamatas. Dėl to atsiranda 
cikliškumas. Antra, judėdami nuo žemes- 
nės prie aukštesnės valdžios, ypač federa- 
cinėse valstybėse, nerandame jokio asmens 
ar grupės, kurie turėtų galią spręsti visus 
svarbius klausimus: prisiekusiųjų teismai, 
administraciniai tribunolai, parlamenti- 
niai komitetai, įprastieji teismai, vietos (ir 
ypač valstijų) valdžia, specialiųjų tyrimų 
organai, privačios korporacijos — visi šie 
dariniai turi didesnę ar mažesnę autono- 
miją ir negali visi būti kontroliuojami iš vie- 
no centro. Dėl to atsiranda difuziškumas. 
Galbūt XVIII a. monarchijoje, kai Liudvikas 
XIV skelbė „l'état, c'est moi” (valstybė — tai 
aš), aukščiausioji galia (autoritetas) galėjo 
būti tiksliai lokalizuojama. Sudėtingoje fe- 
deracinėje demokratijoje, tokioje kaip Jung- 
tinės Valstijos, „aukščiausioji“ galia 
dažniausiai redukuojama į „paskutinę“: 
sprendimų procedūra gali vesti į skirtingus 
galios centrus. 


Paskutinė instancija. Suverenitetas apima ga- 
lutinės hierarchijos kontrolės galią. Abso- 
liuti galia (tokia, kokia disponavo Karalius 
Saulė) gali būti galutinė, tačiau galutinė 
galia nebūtinai turi būti absoliuti. Kadangi 
suverenas gali taisyti ar net atšaukti bet ku- 
rį savo anksčiau priimtą įstatymą, galuti- 
numas nėra nepakeičiamumas. Suvereno 
sprendimas yra galutinis ta prasme, kad 
joks žemesnis (pavaldus) hierarchijos agen- 
tas negali (neturi teisės) jį atšaukti. Kur su- 
verenitetas yra kolektyvinis arba „demokra- 
tinis“, ten sunkiau nustatyti, ar tam tikras 
sprendimas yra galutinis, ar tam tikras klau- 
simas juo baigiamas. Tačiau netiesa, kad 
kolektyvinio suvereno atveju jokie spren- 
dimai nėra galutiniai. Galutinumą dažnai 
lemia laikas: sprendimas įkalinti kaltinamą- 
ji, pastatyti užtvanką, nesaugoti nykstančių 

augalijos ar gyvūnijos rūšių, pradėti karą 
gali būti galutiniai ta prasme, jog kartą to- 
kius sprendimus padarius, nepaisant to- 
lesnių debatų bei apeliacijų galimybės, kal- 
tinamasis jau gali sėdėti kalėjime, užtvanka 
būti pastatyta, nykstančios rūšys išnyku- 
sios, o karas (gal net branduolinis) jau 
pradėtas. 

Kur suverenitetas priklauso individui, 
ten galutinio sprendimo galia skiriasi nuo 
tos, kuria disponuoja kolektyvinis suvere- 
nas. Individo disponuojama galutinio 
sprendimo galia gali būti absoliuti; dispo- 
nuojama kolektyvo ji negali būti absoliuti. 
Kolektyvinis (arba „tautos“) suverenas gali 
prieiti prie tų pačių išvadų ir priimti tuos 
pačius sprendimus kaip ir individualus 
suverenas. Tačiau procedūros skirtumai 
yra tokie, kad šiedu suverenai negali būti 
tapatinami. Procedūriškai individualus su- 
verenas priimdamas sprendimą neprivalo 
konsultuotis su kitais, o kolektyvas, norė- 
damas vien išsiaiškinti, ką jis pats „galvo- 
ja „neišvengiamai turi pripažinti viešosios 
diskusijos arba debatų (kad ir kokių iracio- 
nalių) būtinybę ir todėl laikytis tam tikrų 
principų, pavyzdžiui, tokių kaip „daugu- 
mos nuomonės viršenybė“ arba „laisvi ir 
visapusiški debatai“. Jis yra įstatymų šalti- 
nis, tačiau negali besąlygiškai savęs iškelti 
aukščiau įstatymų. 


Poveikio bendrumas. Individualaus suvere- 
no atveju gali būti nubrėžiamas skirtumas 
tarp asmens ir pareigybės (pavyzdžiui, tarp 
karaliaus ir karūnos) tokiu būdu, kad indi- 
vidualus suverenas priima daugelį spren- 
dimų, kurie nėra „suverenūs“ — tarkime, 
sprendimai vykti medžioklėn, sėsti prie 
vaišių stalo, eiti miegoti ir t. t. Panašus 
skirtumas būdingas ir kolektyvams; tačiau 
čia nėra sprendimų, kurie nebūtų suverenūs, 
t. y. „vieši“. Individualus suverenas, būda- 
mas individas, priima įvairius konkrečius 
sprendimus, kurie ne tik nėra, bet ir negali 
būti nurodymais valdiniams. Kolektyvinis 
suverenas, priešingai, yra suverenas tik bū- 
damas kolektyve, t. y. tik būdamas 

„Viešas“, ir todėl beveik negali priimti 
sprendimų, nedarančių tam tikro bendro 
poveikio. Poveikio bendrumas gali nusa- 
kyti poveikio mastą (pavyzdžiui, nustatant 
procedūrą) arba rezultatą (siekiant, tarkim, 
konkretaus substancinio viešojo tikslo). 


Nepriklausomybė. Joks socialinis ar politinis 
darinys nėra visiškai ar absoliučiai nepri- 
klausomas nuo kurio nors kito. Kaip indi- 
vidai, mes galime būti aistrų, madų, ideo- 
logijų ir t. t. vergai. Kai kurios tautos gali 
imituoti kitas; jas gali sieti įvairiausi tarpu- 
savio priklausomybės saitai. Vienos tautos, 
žinoma, turi daug didesnę galią nei kitos. 
Autonomija politikoje nereiškia tokių są- 
veikų neigimo. Ji veikiau byloja specifinę 
šių sąveikų formą - kad sąveikos vyksta 
tarp politinių vienetų, kiekvienas iš kurių 
turi savo hierarchiją — su savo specifine 
viršūne, galutine sprendimų priėmimo ga- 
lia ir jos poveikio bendrumu. 

Buvo pabrėžiamas teisinio ir politinio su- 
vereniteto skirtumas (Dicey), tačiau šiuo at- 
veju jis nėra labai svarbus. Juk politika (pa- 
vyzdžiui, konkurencija per rinkimus) 
atrenka tuos, kurie priima įstatymus ir jais 
manipuliuoja. Savo ruožtu įstatymai (nusta- 
tantys, pavyzdžiui, rinkimų taisykles — pro- 
porcinį ar mažoritarinį atstovavimą) akty- 
viai formuoja kontekstą — toli gražu ne 
neutralų, - kuriame vyksta politinis gyveni- 
mas. Kiekvienoje valstybėje veikia stiprios 
grupės, siekiančios privilegijų, įtakos bei val- 
dymo galių. Daugelis išorinių grupių (ir be- 
ne pirmiausia kitos valstybės) siekia panašių 
tikslų. Suverenios (nepriklausomos) valsty- 
bės priklausomybė nuo nesuverenių įtakų 
dar nereiškia, kad dėl to ji praranda savo 
suverenitetą ir nepriklausomybę — panašiai 
ir individas, veikiamas kitų individų įtakų, 
netampa vien dėl to nuo jų priklausomas. 
Vis dėlto kyla klausimas, kada įtakos mas- 
tas suverenui pasiekia tokį lygį, kai jo jau 
negalima vadinti „suverenu“. 

Suvereniteto temai skirta daug literatū- 
ros. Joje pateikiami bent trys klausimai: pir- 
ma, kas yra politinė valdžia, antra, kas (bet 

kurioje sistemoje) valdo, trečia, kas turi val- 
dyti. Bene svarbiausi šia tema rašę autoriai 
nuo Renesanso laikų yra Jeanas BODINas, 
Thomas HOBBESas, Jean-Jacquesas ROUS- 
SEAU ir Johnas AUSTINas. Sie autoriai (ir 
daugelis kitų) nesutaria dėl klausimo, kas 
valdo ir kas turi valdyti. Tačiau jie sutaria 
dėl suverenios valdžios prigimties ir 
požymių. Šį sutarimo elementą galima 
apibūdinti kaip „tradicinę“ suvereniteto 
doktriną — doktriną, kuri pabrėžia abso- 
liučios, totalios, neribojamos ir nedalomos 
galios koncentraciją viename centre. 

Bodino įsitikinimu, išskyrus monarchi- 
ją, visos kitos valstybės organizavimo for- 
mos yra iš esmės ydingos. Valstybės stabilu- 
mą, vienybę ir taiką garantuoja suverenas, 
tačiau jis negali šios funkcijos deramai at- 
likti nebūdamas atskiras individas. Hobbe- 
sas, kitaip nei Bodinas, bent jau pripažįsta 
(atvirai), kad suverenas gali būti ne tik in- 
dividas, bet ir grupė. Tačiau šis pripažini- 
mas tėra nominalus. Juk Hobbeso argu- 
mentai reiškia, kad kolektyviniai suverenai, 
jei yra suverenūs, iš tikrųjų redukuojami į 
kurio nors tam tikro atstovo valią ir kad 
demokratija (šia redukcionistine prasme) 
galiausiai yra tokia pat absoliuti kaip ir 
monarchija. Tad ir Hobbesas monarchiją 
laikė geriausia valdymo forma - vieninte- 
le patikima taikos ir vienybės garantija. 
Austinas optimistiškiau vertino kolekty- 
vinio suvereno galimybes. Tačiau, kaip ir 
Rousseau (kuris pateikė pirmą rimtą de- 
mokratinio suvereno galimybės pagrindi- 
mą), jis vis dar laikėsi įsitikinimo, kad su- 
vereni galia turi būti neribojama. 
Pažymėtina, kad net naujesni autoriai pri- 
pažįsta, tiesa, paprastai su tam tikromis 
išlygomis, neribotą parlamento galią. Šio 
požiūrio išlikimą paaiškina tai, kad rei- 
kiamai neatsižvelgiama į individualaus ir 
kolektyvinio suvereniteto skirtumą, kuris 
taip pat apibūdina monarchinių ir demo- 
kratinių suverenų skirtumą. 

„Klasikinė“ suvereniteto doktrina pasi- 
rodė pernelyg absoliutistinė, kad galėtų 
išsamiai paaiškinti demokratinių valstybių 

tvarką. Tvarką ji suvokė vien kaip vadova- 
vimo/klusnumo santykį. Pasak jos, spren- 
dimų galutinumas galimas tik tokiomis sa- 
lygomis, kai tam tikras agentas vadovauja 
visiems kitiems. Klasikiniu požiūriu demo- 
kratinę valstybę sunku kvalifikuoti kaip 
išties „suverenią“, nes mūsų „demokra- 
tijos” sąvoka aprėpia tokius dalykus kaip 
valdžių padalijimas, apribojimas ir įstaty- 
mo viršenybė. Suvereni demokratinė vals- 
tybė (jeigu ji gali būti vertinama kaip suve- 
reni) yra būtinai ribojama tam tikrų 
taisyklių, kurių ji negali laisvai keisti. 

Pripažindami, kad suvereniteto požy- 
mius autonominėje valstybėje nusako 
aukščiausioji, galutinė ir bendriausioji ga- 
lia (autoritetas), mes atmetame jo preten- 
zijas į totalią, neribojamą, amžiną ir neda- 
lomą galią. Svarbiausias suvereniteto 
požymis yra ne nedalomumas (paprastai 
įkūnijamas monarcho asmenyje), bet 
sprendimų galutinumas. Suverenitetas ga- 
li būti dalijamas skirtingiems agentams (įs- 
tatymų leidėjams suvereniame susirinki- 
me, skirtingoms valdžios šakoms ar tam 
tikroms „valstybėms“ valstybių federaci- 
joje) nemenkinant sprendimų galutinumo 
principo. PK 

Swift Jonathan (1667-1745) - satyrikas, 
pamfletistas ir poetas. Swiftas gimė (ir mi- 
rė) Dubline, mokėsi Dublino šv. Trejybės 
koledže, galiausiai tapo Dublino šv. Patri- 
ko katedros dekanu, tačiau pats save laikė 
anglu. Kaip ir dauguma vėlesnių jo rašinių, 
pirmas reikšmingas spausdintas jo darbas 
Ginčai ir vaidai Atėnuose ir Romoje (The Con- 
tests and Dissentions in Athens and Rome; 
1701) peržengia tipiškai politizuotą kon- 
tekstą. Pamfletuose Pasaka apie statinę, Kny- 
gy mūšis, Dvasios veikimo mechanizmas 
(išleistuose vienu leidiniu 1704) išjuokia- 
mas (restauracijos laikų antipuritoniškos 
burleskos Hudibras stiliumi) piktnaudžia- 
vimas moksliškumu ir religingumu. Iki 
1710 m. Swiftas palaikė glaudžius ryšius su 
iškiliais vigais (Sommersu, Halifaxu, Ad- 
disonu ir Steelu, kurio leidinyje Tatler 
spausdino savo esė, poemas ir projektus), 
nors vigų religinės tolerancijos politika jam 
kėlė daug abejonių, kurias išreiškė Laiške 
apie sakramentinį patikrinimą (A Letter Con- 
cerning the Sacramental Test; 1709), ironiška- 
me Argumente prieš krikščionybės panaikini- 
mą (Argument against Abolishing Christianity; 
1711) ir Anglikono jausmuose (The Sentiments 
of a Church-of-England Man; 1711). Swifto 
perėjimas į torių stovyklą 1710 m. atėjus į 
valdžią Harley'io torių kabinetui buvo 
grindžiamas principiniais, ne pragmati- 
niais sumetimais; straipsniuose torių Žur- 

nale The Examiner (1710-1711), rašiniuose 
Sąjungininkų elgesys (The Conduct of the Al- 
lies; 1711) ir Vigų visuomeniškumo dvasia (The 
Publick Spirit of the Whigs; 1714) jis gynė vy- 
riausybę, smerkė Marlborough'ą ir ankstes- 
nį kabinetą rengdamas tautą Utrechto tai- 
kos sutartims (1713). Dienoraštyje Stelai 
(Journal to Stella; 1710-1713; skirtas Swifto 
artimiausiai draugei Esterai Johnson) ap- 
rašomas šis intensyvaus jo gyvenimo laiko- 
tarpis. Harley 'io vyriausybei 1714 m. Zlu- 
gus, Swifto politinė įtaka sumažėjo; tačiau 
XVIII a. trečiajame dešimtmetyje jis vėl įsit- 
raukė į viešus ginčus ir stojo ginti Airijos 
interesų. Gelumbininko laiškuose (Drapier's 
Letters; 1724, 1735), parašytuose prasčioko 
gelumbininko vardu, Swiftas įtaigiai agituo- 
ja boikotuoti nuvertinamas monetas, kurias, 
gavęs Walpole'o patentą, Airijoje kaldino 
kažkoks Williamas Woodas. Swifto iš da- 
lies pelnyta proairiškoji reputacija kildinti- 
na iš šio ir kitų airių problemoms skirtų 
rašinių, ypač tokių kaip Kuklus pasiūlymas 
(Modest Proposal; 1729), kuriame plėtojant an- 
glų „prarytos“ Airijos temą rimtai dėstomas 
siūlymas spręsti skurdo problemą parduo- 
dant airių neturtėlių vaikus turtingųjų vaišių 
stalui. Guliverio kelionėse (Gulliver s Travels; 
1726) satyriškai išjuokiamos įvairios politi- 
nės institucijos bei jų moralinės prielaidos, 
ypač kolonializmas, siaurakaktis nacionaliz- 
mas, sektantizmas, mokslinčių arogantišku- 
mas ir propagandininkų kalbos darkymas. 

Kai kurie aiškintojai atkreipia dėmesį į 
libertarius Swifto pozicijos elementus, ku- 
rie ypač ryškūs Eilese apie Dr. Swifto mirtį 
(1731, paskelbtos 1739), taip pat epitafijoje, 
kuriąjis sau parašė (,,imitare si poteris Stre- 
nuum pro virili Libertatis Vindicatorem“ ). 
Kiti tai laiko tik epizodiniu sentimentalumo 
proveržiu ir pabrėžia Swifto autoritarizmą 
bei bekompromisj jo satyros pobūdį. DE 

Škotų Švietimo epocha. 1740-1790 m. Ško- 
tijoje įvyko koncentruotas intelektinės veik- 
los proveržis, dabar įvardijamas kaip škotų 
Švietimo epocha. Davidas HUME'as ir Ada- 
mas SMITHas buvo ryškiausios žvaigždės 
šioje mąstytojų galaktikoje, kuriai priskiria- 
mi Adamas Fergusonas, Francisas Hutche- 
sonas, Williamas Robertsonas, lordas Kame- 
sas, Thomas Reidas, seras Jamesas Steuartas 
ir Johnas Millaras. Jie aprėpė plačią proble- 
matiką - nuo metafizikos iki gamtos mokslų; 
tačiau žinomiausi ir būdingiausi škotų Švie- 
timo epochos laimėjimai buvo istorijos, mo- 
ralinės ir politinės filosofijos bei politinės eko- 
nomijos srityje, kuri tuomet buvo vadinama 
„Visuomenės pažangos“ tyrimų sritimi. 
Platesniame, Europos ŠVIETIMO EPO- 
CHOS, kontekste škotų Švietimo epocha tu- 
rėjo atrodyti „provincialus“, panašiai kaip 
Švietimo epocha Prancūzijos provincijose 
arba provincinėse XVIII a. Italijos ir Vokieti- 
jos valstybėse. Škotų mąstytojai, žinoma, pa- 
laikė ryšius su Paryžiumi, Švietimo epochos 
metropolija, tačiau jų interesai buvo artimes- 
ni veikiau tolimosios Neapolio karalystės fi- 
losofų reformatorių interesams. Dėmesys 
ekonominiam augimui, noras suprasti mo- 
ralines bei politines jo prielaidas, taip pat jo 
padarinius buvo vienodai būdingas škotų 
ir neapolitiečių minčiai ir rodė esminius Eu- 
ropos provincijų patirties panašumus. 
Tačiau XVIII a. Škotijos patirtis, forma- 
vusi škotų mintį, vis dėlto daugeliu požiū- 
rių skyrėsi nuo kitų provincijų patirties. Lė- 
tas, bet realus ekonominis Škotijos augimas 
Švietimo epochos laikotarpiu škotų mąsty- 


tojams leido labai tiesiogiai pažinti ekono- 
minį augimą ir socialinius jo padarinius. 
1707 metų sąjunga su Anglija, kai škotai 
savo parlamento nepriklausomybę iškeitė 
į prekybos su Anglija ir jos imperija laisvę, 
nebuvo vienintelė Škotijos ekonominio ki- 
limo priežastis ar jos Švietimo epochos įkvė- 
pimo šaltinis. Tačiau ji natūraliai atkreipė 
dėmesį į santykį tarp institucijų ir ekono- 
minės plėtros. Religinė liberalizacija (fa- 
natiški XVII a. presbiterijonai prijaukina 
Williamo Robertsono vadovaujamus 
„Nnuosaikiuosius“ dvasininkus), universi- 
tetų reforma (iškėlusi Edinburgo, Glazgo, 
Aberdino ir St Andrews universitetus į ge- 
riausių protestantiškosios Europos uni- 
versitetų gretas), savanoriškų draugijų ir 
klubų, tokių kaip Rinktinė draugija Edin- 
burge, steigimas — visa tai, žinoma, sudarė 
sąlygas Švietimo epochai. Jos taip pat su- 
formavo tokią aplinką, kurioje škotų mąsty- 
tojai mokėsi suprasti moralinių ir kultūri- 
nių institucijų svarbą bei jų sąsajas su 
materialiąja pažanga. Be to, nė vienas iš šių 
skiriamųjų škotų patirties aspektų neskati- 
nojų švietimo radikalumo. Nors ir nebūda- 
mi status guo gynėjai ir siekę įvairiais būdais 
daryti įtaką savo šalies raidai, škotų mąsty- 
tojai buvo gana optimistiškai nusiteikę savo 
energiją skirti daugiausia supratimui, o ne 
reformoms. Tai buvo išties reta proga, ku- 
rios škotų Švietimo epocha nepraleido. 
Škotija savo mąstytojams suteikė ne tik 
specifinės, nepaprastai sėkmingos provin- 
cinės patirties. Ji, be to, buvo intelektualiai 
kosmopolitinė XVII a. tapdama vis atviresnė 

naujoms Europos minties srovėms. Ško- 
tijoje, kaip ir kitur, niekas taip plačiai ne- 
išplėtė intelektinio horizonto kaip niuto- 
nizmo triumfas gamtos moksluose. 
Niutoniškosios filosofijos įtaka Škotijoje (iš- 
skyrus Hume'ą) dar nėra pakankamai iš- 
tirta, vis dėlto akivaizdu, kad Hume'as bu- 
vo ne vienintelis, kurį ji įkvėpė sukelti 
panašią revoliuciją moksle apie žmogų ir 
visuomenę. Medžiagos tokiam mokslui ško- 
tai sėmėsi iš visų svarbiausių Europos mo- 
ralinės ir politinės minties tradicijų. 
PUFENDORFo ir LOCKE'o prigimtinės tei- 
sės jurisprudencija ir Shaftesbury'io mora- 
linė filosofija buvo ypač įtakinga universi- 
tetuose. Hutchesono, Glazgo moralinės 
filosofijos profesoriaus, paskaitose jos bu- 
vo suvienytos akademiniame diskurse, tei- 
kusiame visų socialinių reiškinių aiškini- 
mo sistemą. Naujų įžvalgų taip pat teikė 
institucionalistinės ir moralinės klasikinio 
arba pilietinio humanizmo idėjos. Šiuo po- 
žiūriu svarbiausia figūra buvo Anthony 
Fletcheris, kurio ekscentriški, kompromi- 
sų nepripažįstantys pamfletai skatino atsi- 
rasti mažiau formalistinio stiliaus politinį 
diskursą. Akademinis ir politinis diskursai 
XVIII a. Škotijoje nebuvo priešybės, abu 
buvo atviri Europos minčiai. Neapolio is- 
torikas Giannone (bet ne Vico), prancūzų 
philosophes MONTESQUIEU, VOLTAIRE’as, 
ROUSSEAU, Quesnay ir Turgot Skotams bu- 
vo gerai žinomi. Tačiau škotiškos to diskur- 
so idiomos atsiradimas rodė jų intelektinį 
pasitikėjimą savimi ir leido škotų mąstyto- 
jams atsiliepti į savo amžininkų Europoje 
darbus bei įnešti savo ypatingą indėlį. 

Atidėjus į šalį metafizikos ir gamtos 
mokslų sritis ir telkiant dėmesį į „visuome- 
nės pažangos“ tyrimus galima išskirti tris 
sritis, kuriose škotų Švietimo epocha dau- 
giausia pasiekė. 

Pirmiausia pažymėtina visuomenės bei 
valdžios ištakų ir jos raidos analizė. Įkan- 
din Hume'o nė vienas škotų mąstytojas ne- 
pripažino juridinės idėjos, kad visuomenė 
ir valdžia susikūrė pirmykštės visuomenės 
sutarties pagrindu. Hume'ui ir Smithui bu- 

vo nepriimtina apriorinė teologinė prielai- 
da, esą „prigimtinis dėsnis“ reikalauja lai- 
kytis sutarčių; ir visi škotų mąstytojai suta- 
rė, kad tokios sutarties aiškinimai, pateikti 
ankstesnių jurisprudencinių mąstytojų, pir- 
miausia Locke'o, istoriškai nepagrindžia- 
mi. Hume'as savo Traktate apie žmogaus pri- 
gimtį (Treatise of Human Nature; 1739-1740) 
pateikė mintį, jog visuomenė išsirutuliojo 
iš šeimos, o valdžia — iš asmens ir nuosa- 
vybės saugumo poreikių. Šią idėją nuodug- 
niausiai plėtojo naujos istorinės koncepci- 
jos, kurias Smithas dėstė savo Paskaitose apie 
jurisprudenciją (Lectures on Jurisprudence; 
1762-1763, 1766), Fergusonas rašinyje Esė 
apie pilietinės visuomenės istoriją (Essay on the 
History of Civil Society; 1767) ir Millaras 
knygoje Luomų skirtumų ištakos (Origin of the 
Distinction of Ranks; 1770). Smithas pateikė 
klasikine tapusią teoriją, jog visuomenės 
raida pereina keturias skirtingas fazes, ku- 
rias apibrėžia pragyvenimo priemonių po- 
būdis: medžioklinę, ganykline, žemdirbinę 
ir komercinę; kiekvienoje fazėje valdymo 
pobūdį lemia nuosavybės pobūdis ir jos 
mastai. Fergusonas taip pat pabrėžė istori- 
nį nuosavybės vaidmenį, tačiau siūlė kito- 
kią socialinių formų klasifikaciją pateikda- 
mas įtaigią laukinių ir barbariškų 
visuomenių karinės kultūros analizę. Lor- 
das Kamesas Istoriniuose teisės traktatuose 
(Historical Law Tracts; 1758) teisės raidą ypač 
siejo su visuomenės pažanga, o Williamas 
Robertsonas naudodamasis šiomis naujomis 
teorijomis kūrė savo istorinius pasakojimus, 
pirmiausia knygos Karolio V istorija (History 
of Charles V; 1769) įvade „Požiūris į visuome- 
nės pažangą Europoje“. 

Transformuodami senąjį jurisprudencinį 
modelį škotai neišvengė tam tikrų analiti- 
nių nuostolių. Mažiau dėmesio buvo krei- 
piama į Locke'o ir kitų pastangas atrasti 
standartą, pagal kurį galėtų būti vertinamas 
visuomeninių nuosavybės bei valdymo ins- 
titucijų teisetumas. Tačiau nauja istorinė per- 
spektyva leido į visuomenę pažvelgti kaip į 
sąveikaujančių dalių sistemą ir tokiu būdu 
padėjo mokslo apie visuomenę pamatus. 

Antras svarbus škotų indėlis buvo jų pa- 
teiktoji moralės bei institucijų analizė pas- 
kutinėje, komercinėje, visuomenės raidos 
fazėje. Čia klasikinio humanizmo sąvokos 
susipynė su prigimtinės teisės idėjomis, tai- 
gi nuomonių skirtumas buvo didesnis. 
Hume'as atsakydamas MANDEVILLE'iui 
perėjo į puolimą išjuokdamas klasikinį įsi- 
tikinimą, kad prabanga veda į dorovės 
nuosmukį. Savo garsiose Esė (Essays) jis įro- 
dinėjo, kad prabanga naudinga ir ekono- 
miškai, ir moraliai, nes ji skatina tolygesnį 
visuomenės susisluoksniavimą ir ugdo ra- 
finuotesnes asmenines ir viešąsias vertybes. 
Tuo tarpu klasikinis dorybės idealas esąs 
nenatūralus ir pavojingas. Įkandin Hume'o 
Smithas savo Dorovinių jausmų teorijoje 
(Theory of Moral Sentiments; 1759) įrodinė- 
jo, kad pagarba nuosavybei yra civilizuo- 
tai visuomenei deramas standartas, taip pat 
kad šiuolaikinė luomų hierarchija, skatin- 
dama didesnius lūkesčius, prisideda prie 
visų gerovės. Vis dėlto Smithas priduria, 
kad žavėjimasis turtais ar padėtimi gali tu- 
rėti neigiamos įtakos žmonių dorovei. 

Ne tokie įsitikinę dėl dorovinių preky- 
bos padarinių buvo Kamesas, Millaras ir 
Fergusonas. Savo Ese (Essay) Fergusonas 
įrodinėjo, kad profesijų specializavimasis 
beviltiškai pažemino žemesnius komerci- 
nės visuomenės sluoksnius ir iškėlė doro- 
vinio aukštesniųjų sluoksnių pagedimo 
grėsmę. Priešindamasis skepticizmui mo- 
ralės filosofijoje Fergusonas atkakliai gynė 
klasikinį dorybės idealą ir kėlė piliečių mi- 
licijos, kaip jos ugdymo priemonės, idėją. 

Fergusonui rūpėjo doroviniai komerci- 
nės visuomenės padariniai, bet ne jos ins- 
titucijos. Kaip ir dauguma kitų škotų mąs- 
tytojų, jis buvo linkęs manyti, kad valdymo 
institucijos natūraliai ir daugmaž adekva- 
čiai prisitaiko prie ekonominės ir sociali- 
nės kaitos, ir jis pabrėžtinai atmetė pirmo- 
jo įstatymų leidėjo idėją. Institucijomis 
labiau domėjosi Hume'as ir Smithas. Jų įsi- 
tikinimu, komercinės visuomenės atsi- 
radimas pateikia naujų reikalavimų insti- 
tucijoms, į kuriuos turi būti reaguojama 

konstruktyviai. Pirmiausia būtina suma- 
žinti valdymo naštą apribojant valdžios 
funkcijas minimaliais gynybos, teisingumo 
palaikymo ir viešųjų darbų uždaviniais; taip 
pat reikia ilgainiui išplėsti piliečių dalyva- 
vimo politiniame procese galimybes. Hu- 
me’as, kuriam kėlė abejonių britų valdymo 
sistemos stabilumas, pateikė federacinės res- 
publikos kaip komercinei visuomenei tin- 
kamiausios valdymo formos idėją. Smithas 
laikėsi parlamento suvereniteto principų ir 
siūlė utopinį Britanijos ir Amerikos imperi- 
nės sąjungos modelį. Nei Hume’as, nei Smit- 
has nesukūrė šiuolaikinės valstybės teori- 
jos, ji atsirado tik XIX a. Tačiau jų analizė 
parodė, jog instituciniai klausimai jau turi 
būti siejami su ekonominiu gyvenimu, ir 
įtaigiai atskleidė tam tikras šios sąsajos reikš- 
mes asmeninei ir politinei laisvei. 

Trečias ir svarbiausias škotų Švietimo 
epochos laimėjimas - politinės ekonomijos 
sukūrimas. Škotams politinė ekonomija bu- 
vo platesnio „visuomenės pažangos“ tyri- 
mo dalis. Ji rėmėsi istorine visuomenės rai- 
dos komercinės fazės koncepcija, suponavo 
moralinę prabangos analizę bei pripa- 
žinimą, kad Žmonių lūkesčiai jau negali bū- 
ti analizuojami atsižvelgiant vien į išliki- 
mo ir pragyvenimo poreikius. Galiausiai ji 
rėmėsi tam tikra institucinių ekonominės 
veiklos sąlygų samprata. Tačiau politinė 
ekonomija nebuvo paprasčiausia šios isto- 
rinės, moralinės ir politinės analizės rezul- 
tatų suma. Esminė įžvalga, iš kurios škotai 
sukūrė politinės ekonomijos statinį, buvo 
ta, kad ekonominis gyvenimas yra savire- 
guliuojantis procesas ir kad ekonomikos 
augimas yra dinaminis, savaeigis. Ir šiuo 
požiūriu pirmeivis buvo Hume'as, įžiebęs 
diskusiją savo provokacinėmis, tiesa, kiek 
fragmentiškomis esė ekonominėmis temo- 
mis. Seras Jamesas Steuartas mėgino atrem- 
ti Hume'o argumentus ir nuosekliai išdės- 
tyti dalyką savo Politinės ekonomijos 
principuose (Principles of Political Oeconomy; 
1767). Deja, Steuartui nepasisekė: jo dar- 
bą netrukus visiškai nustelbė 1776 m. pa- 
sirodęs Smitho Tautų turtas (Wealth of Na- 

tions). Šiame veikale buvo atskleistas natū- 
ralus, savireguliuojantis rinkos mechaniz- 
mas ir pateiktas sisteminis ekonominio au- 
gimo modelis, paaiškinantis darbo 
pasidalijimo ir kapitalo, žemės ūkio ir pra- 
monės indėlį į šį procesą. Smithas politinę 
ekonomiją vis dar galėjo laikyti paprasčiau- 
sia „valstybės veikėjo arba įstatymų leidėjo 
mokslo atšaka“; tačiau iš tikrųjų Tautų tur- 
tas gali būti interpretuojamas nepriklauso- 
mai nuo tokio mokslo. Geriau organizuotas, 
suprantamesnis, įtaigesnis ir paprasčiausiai 
protingesnis, palyginti su Steuarto Princi- 
pais — ar su Europos alternatyvomis, tokio- 
mis kaip Quesnay Ekonomikos lentelė (Tableau 
ėconomigue; 1758-1759) ir Genovesio Lezioni 
di commercio (1765), — jis padėjo pamatus sa- 
varankiškam politinės ekonomijos mokslui. 

Smitho mirties data — 1790 metai - sutar- 
tinai laikoma škotų Švietimo epochos baig- 
ties data. Škotijoje, kaip ir visoje Europoje, 
Prancūzijos revoliucija transformavo inte- 
lektinio gyvenimo sąlygas ir pamatinius įsi- 
tikinimus. 1790-1830 m. nauja škotų mąsty- 
tojų karta, remdamasi savo Švietimo epochos 
paveldu, ryžosi duoti atsaką naujojo politi- 
nio radikalizmo iššūkiui. Dugaldas Stewar- 
tas, Edinburgo moralinės filosofijos profeso- 
rius, mėgino sintetinti Thomaso Reido 
„Sveiko proto“ moralinę filosofiją su Smitho 
istorine ir ekonomine teorija. Jo mokiniai, li- 
teratūriniai Edinburgh Review milžinai, ban- 
dė gaivinti vigų politinę ideologiją. Laiky- 
damasis konservatyvesnės nuostatos seras 
Walteris Scottas savo romane Vaverlis (Wa- 
verley) škotų Švietimo epochos istorinę per- 
spektyvą derino su vokiečių įkvėptu tauti- 
nės kultūros aukštinimu. Tvariausia škotų 
Švietimo epochos paveldo dalis buvo 
KLASIKINĖ POLITINĖ EKONOMIJA, kuria po 
1800 m. buvo vadovaujamasi Anglijoje. Malt- 
huso, Ricardo ir jų sekėjų politinė ekonomija 
buvo plėtojama beveik neatsižvelgiant į tą 
platesnį istorinių, moralinių ir politinių są- 
vokų kontekstą, kuriame ją suvokė škotai; 
ir jeigu ten išvis ji buvo siejama su kokia 
nors politine teorija, tai pirmiausia su 
FILOSOFINIU RADIKALIZMU. Ir vis dėlto jo- 

je aiškiai įžvelgiamas Adamo Smitho ir ško- 
tų Švietimo epochos pradas. JCR 

Švietimo epocha - intelektinių permainų 
sąjūdis, XVIII a. apėmęs visas Europos vals- 
tybes (ir Ameriką). Svarbiausias jo tikslas bu- 
vo išlaisvinti žmogaus protą iš varžtų bei 
prietarų (ypač iš įsitvirtinusios Bažnyčios) 
vergovės ir panaudoti jį socialinės bei poli- 
tinės reformos tikslams. Visi švietėjai tikėjo 
PAZANGA, tačiau kitais atžvilgiais jų politi- 
niai įsitikinimai smarkiai skyrėsi: vieni buvo 
apšviestojo despotizmo šalininkai, kiti val- 
džios oponentai, pavyzdžiui, GODWINas, 
kurie manė, kad apsišvietusiam protui ne- 
reikės jokio politinio autoriteto. Apie di- 
džiausias Švietimo epochos mąstytojų mo- 
kyklas žr. PRANCUZU ŠVIETIMO EPOCHA, 
ŠKOTŲ ŠVIETIMO EPOCHA. Kitų šalių žy- 
mūs atstovai buvo BECCARIA, BENTHAMas, 
FRANKLINas, KANTas ir PAINE’as. DLM 

Tarptautinė teisė — taisyklių bei papročių 
visuma, reguliuojanti santykius tarp vals- 
tybių. „Tarptautinė teisė“ gali turėti ketu- 
rias prasmes (nors galimi ir jų deriniai). 


(1) Pozityvioji tarptautinė teisė - visuma 
tam tikrų susitarimų (sutarčių, konvenci- 
jų, deklaracijų, protokolų), kuriuos valsty- 
bės sudaro ir kurių laikytis jos formaliai įsi- 
pareigoja. 

(2) Tarptautinė paprotinė teisė - nerašytos 
įprasto elgesio taisyklės, kurios grindžia- 
mos istoriniais liudijimais ir kurių laiko- 
masi neformaliu sutarimu. 

(3) Tarptautinės teisės principai - idealūs 
principai, tokie kaip „žmogiškumas“ karo 
teisėje, kurie laikomi tiek paprotinės, tiek 
pozityviosios tarptautinės teisės pagrindu. 

(4) Tarptautinės teisės teorija — tyrimų sri- 
tis, priskiriama vadinamiesiems „publicis- 
tams“, kuri yra analogiška „jurisprudencijai“ 
valstybės vidaus teisėje. 


Deramai suprastos šios keturios kate- 
gorijos nusako ne tam tikrus tarptautinės 
teisės tipus, o veikiau skirtingus to paties 
dalyko aspektus, arba, kaip rašoma Tarp- 
tautinio teismo statuto 38 straipsnyje, - ke- 
turis teisės šaltinius, kuriais naudojamasi 
sprendžiant konkrečias bylas. Tačiau šie 
keturi aspektai nėra formaliai lygiaverčiai: 
tarptautinės teisės principais remiasi tiek 
pozityvioji, tiek paprotinė teisė, o tarptau- 
tinės teisės specialistų rašiniuose pateikia- 
mi sisteminiai teoriniai kitų trijų aspektų 
tarpusavio santykių komentarai bei pa- 


aiškinimai, kaip jie taikytini konkrečiais 
atvejais. 

Siauriausia — pozityviosios teisės — pras- 
me tarptautinės teisės sankcijos ir jų atli- 
kėjai tiksliai apibrėžiami susitarimuose; be 
to, aiškinti šių susitarimų prasmę palieka- 
ma susitariančioms valstybėms, išskyrus 
atvejus, kai ginčo pusės sutinka paklusti 
trečiosios pusės sprendimams (bylose, ku- 
rios pateikiamos Tarptautiniam teismui), 
taip pat arbitražo atvejais, kai kuriai nors 
kitai valstybei arba grupei valstybių, nepri- 
klausančių ginčo šalims, suteikiama teisė 
tą ginčą spręsti. Tai nėra pozityvioji teisė 
ta prasme, kurią Georgas Schwarzenberge- 
ris vadino „jėgos teise“ — kai aukščiausioji 
valdžia kuria įstatymus savo valdiniams ir 
disponuodama prievartos galia priverčia 
juos paklusti jos nustatomoms elgesio tai- 
syklėms. Tarptautinėje teisėje nėra tokios 
vieningos aukščiausios valdžios, tad gali- 
mybė panaudoti jėgą primetant geidžiamą 
tarptautinės elgsenos struktūrą visada pri- 
klauso nuo to, ar valstybės, disponuo- 
jančios reikiama jėga, tarpusavyje susitars 
ją naudoti šiuo tikslu. 

Tiesą sakant, net valstybių vidaus tei- 
sėje „jėgos teisės“ idealas pasiekiamas tik 
totalitarinėms arba autoritarinėms visuo- 
menėms, kur valdantysis individas arba 
partija turi neribotas galias. Visuomenėse, 
kur teisė grindžiama - kaip ir tarptautinės 
teisės atveju — valdomųjų sutikimo princi- 
pu, irgi esama elementų, kuriuos Schwar- 
zenbergeris vadino „koordinacijos teise“ 
ir „abipusiškumo teise“; beveik visą 

tarptautinę teisę faktiškai nusako šiedu tei- 
sės elementai. 

„Koordinacija“ čia reiškia visų valsty- 
bių pastangų derinimą joms siekiant bend- 
rų tikslų; šią funkciją galima aiškiai įžvelg- 
ti tokiose teisinėse institucijose kaip GATT 
(General Agreement on Tarriffs and Trade), 
tarptautinėse laivybos taisyklėse, taip pat 
pastangose tarptautiniu mastu kontroliuoti 
aplinkos taršą. Jei nekalbėsime apie sank- 
cijas, kurios tiksliai numatomos konk- 
rečiuose susitarimuose, numatomos tokios 
„koordinacijos teisės“ sankcijos yra būtent 
tie nepageidaujami padariniai, kurie atsi- 
rastų žlugus koordinavimo pastangoms. 
Pastarosios yra visiškai realios, nors nėra 
įvedamos kokios nors aukščiausios 
valdžios. 

Abipusiškumas tarptautinėje teisėje 
dažniausiau reiškiasi kaip negatyvus prin- 
cipas, iš valstybių reikalaujantis susilaikyti 
nuo veiksmų, darančių žalos kitoms valsty- 
bėms, kurioms tokiais atvejais suteikiama at- 
sakomųjų veiksmų teisė. Koordinacijos prin- 
cipas susijęs su atvejais, kai visos šalys gali 
turėti naudos derindamos pastangas ir kai 
vienašališki veiksmai padaro žalos jų dary- 
tojui, o abipusiškumo principas susijęs su 
atvejais, kai vienašališki veiksmai gali duo- 
ti naudosjų darytojui. Tokiais atvejais egois- 
tinę elgseną tramdo atsakomosios reakcijos 
baimė. Tarptautinė teisė, ypač karo teisė, 
daugiausia remiasi prevencine tokios bai- 
mės galia. Antai Jungtinių Tautų Chartija (2 
ir 51 straipsnis) aiškiai numato nacionalinės 
arba regioninės savigynos teisę, nes jei jos 
nebūtų, kai kurios valstybės įgytų agresy- 
vaus elgesio paskatų. Garantijos, kurias tei- 
kia Ženevos konvencija, remiasi abipusišku- 
mo principu. Antai karo belaisvių žudymas 
kartais galėtų būti pateisinamas kariniais su- 
metimais, jei nebūtų pavojaus, kad priešas 
lygiai taip pat pasielgs su savo karo belais- 
viais. Abipusiškumo principo taikymo tarp- 
tautinėje teisėje pavyzdžiais, šalia karo tei- 
sės, gali būti konvencijos, garantuojančios 
pasiuntinių neliečiamumą ir abipusį valsty- 
bių sienų pripažinimą. 


TARPTAUTINĖ TEISĖ 


Nors tarptautinę teisę šiandien faktiškai 
pripažįsta visos pasaulio tautos, ji yra iš es- 
mės Vakarų kultūrinės patirties ir tos pa- 
tirties refleksijos produktas. Giliausios jos 
šaknys siekia klasikinę epochą ir ypač tas 
teisines tarptautinių santykių koncepcijas, 
kurios susiformavo vėlyvosios Romos im- 
perijos laikais (žr. ROMĖNŲ TEISĖ). Taip pat 
viduramžiais ir pasaulietiniai, ir bažnyti- 
niai teisininkai rėmėsi prigimtinės teisės 
(ius naturale) ir tautų teisės (ius gentium) idė- 
jomis, kurias paveldėjo iš Romos civiliza- 
cijos. Naujesnioji TEISINGO KARO teisės tra- 
dicija, tiesioginė šiuolaikinės karo teisės 
pirmtakė, įtraukė daugelį teigiamų šios re- 
fleksijos rezultatų. Ius gentium ir ius natura- 
le idėjos išlaikė savo įtaką naujaisiais lai- 
kais, ir tokie ankstyvieji „publicistai“ kaip 
VITORIA, SUAREZas IR GROCIJUS, perfor- 
muluodami viduramžiškąjį paveldą padėjo 
sąvokinius šiuolaikinės tarptautinės teisės 
pagrindus. Viduramžių bažnytiniai teisi- 
ninkai bei teologai buvo įsitikinę, kad pri- 
gimtinę teisę galima suprasti pažįstant to- 
kius jos šaltinius kaip hebrajų ir romėnų 
teisė, bet taip pat atsižvelgiant į apreiški- 
mą, nes apreikštoji teisė esą aprėpia ir pri- 
gimtinę teisę. Vėlesnieji teoretikai atmetė 
pastarąją tezę; Grocijui geriausia atodan- 
ga į prigimtinę teisę buvo romėnų teisė bei 
teisinė praktika, taip pat Žinios, kurių jis 
turėjo apie primityvesnių šalių praktiką. Jo 
požiūriu, prigimtinė teisė nustato tik mini- 
malius elgsenos ribojimo standartus. Nuo 
Vattelo laikų prigimtinės teisės teorijai ski- 
riama švelnesnė užduotis — teikti bendruo- 
sius principus, pagal kuriuos galėtų būti 
formuluojami tam tikri pozityvūs įstatymai. 
Kai šiuolaikinis autorius, toks kaip Myres 
McDougalas, vartoja terminą „Žmogišku- 
mo principas“, jis remiasi ta prigimtinės tei- 
sės samprata, kurią teikia Vattelas ir kuri 
smarkiai skiriasi nuo ankstesnės Grocijaus 
sampratos. 

Jus gentium patyrė analogišką transfor- 
macija. Romenai ja suprato kaip tas speci- 
fines teisines taisykles, kuriomis vadova- 
vosi įvairios su romėnais bendravusios 

gentys bei tautos. Imperija toleravo įvairiau- 
sias jure gentii atmainas, jeigu jos nežeidė 
romėnų teisės ar papročių. Tačiau vidu- 
ramžiais, taip pat vėliau dar aiškiau Groci- 
jaus darbuose ius gentium, „tautų teisė“, 
pradėjo reikšti „dėsnius“, pagal kuriuos 
elgėsi Europos valstybės. Būdama siaures- 
nė už ius naturale, ši paprotinė teisės ir tei- 
singumo sąvoka buvo vis dėlto platesnė už 
esančių konkrečių susitarimų tarp suvere- 
nų arba valstybių visumą. Šia prasme ter- 
minas įsitvirtino šiuolaikinėje vartosenoje: 
kai šiuolaikinis tarptautinės teisės atstovas 
kalba apie ius gentium, jis turi galvoje tarp- 
tautine paprotine teise. 

Terminą „tarptautinė teisė“ pirmasis 
pradėjo vartoti BENTHAMas, tačiau idėja, 
kad galimos taisyklės, kuriomis vadovau- 
damiesi suverenūs subjektai derintų tarpu- 
savio santykius, yra daug senesnė. Bene se- 
niausias tarptautinės teisės elementas yra 
reikalavimas, kad pasiuntiniai, vykdantys 
savo misiją būtų neliečiami; tačiau pati pir- 
moji šiuolaikinės tarptautinės teisės sude- 
damoji dalis yra karo teisė, tiesiogiai kildin- 
tina iš ankstesnės teisingo karo tradicijos. 
Šiuolaikinių tarptautinės organizacijos idė- 
jų pirmtakų galima rasti einant per vidu- 
ramžių krikščionybę prie pax Romana; tačiau 
tikresnis (ir daug vėlesnis) šios tarptautinės 
teisės dalies šaltinis yra įvairios „amžino- 
sios taikos“ schemos, kurios buvo keliamos 
Švietimo epochoje. Turbūt pirmasis sistemi- 
nis suverenių agentų susitarimo dėl tarpu- 
savio santykių precedentas buvo Italijos 
miestų — valstybių sandora tarp viduramžių 
pabaigos ir naujųjų laikų pradžios. 

Tiesioginiai dabartinės tarptautinės tei- 
sės pirmtakai ateina daugiausia iš XIX a. 
Jūrų karo teisė bei neutralių šalių teisių ir 
pareigų sistema buvo pradėta kurti Napo- 
leono laikais. Pamatiniai principai, kuriais 
grindžiama tarptautinė jūrų karo teisė, bu- 
vo pirmąkart suformuluoti Paryžiaus de- 
klaracijoje (1856), o karo teisės kodifikacija 
prasidėjo nuo Jungtinių Valstijų kariuome- 
nės General Orders No. 100 (1863) ir pirmo- 
sios Ženevos konvencijos (1864). Visi šie 

tarptautinės teisės aspektai dabar yra tapę 
daug aiškesni, palyginti su pirminėmis jų 
formuluotėmis. Pavyzdžiui, karo teisė (ar- 
ba, kaip dabar ji vadinama, „ginkluotų kon- 
fliktų teisė“) gerokai pažengė nuo paproti- 
nio bei moralinio pobūdžio taisyklių iki 
pozityvių tarptautinių susitarimų kon- 
krečiais karo konfliktų klausimais. 

Šalia čia išvardytų sudedamųjų, suda- 
rančių tradicinę tarptautinės teisės dalį, svar- 
bus poslinkis XX a. tarptautinėje teisėje bu- 
vo ŽMOGAUS TEISIŲ (kitokių nei asmens 
kaip tam tikros valstybės piliečio teisių) api- 
brėžimas ir pastangos remiantis šiomis tei- 
sėmis garantuoti individų saugumą. 

Struktūriniu požiūriu šiuolaikinės tarp- 
tautinės teisės raidoje gali būti pažymėtos 
dvi šiek tiek priešiškos tendencijos. Viena 
iš jų reiškiasi kaip pastanga nustatyti ir įt- 
raukti į pozityvius susitarimus tarptauti- 
nės paprotinės teisės elementus bei tarp- 
tautinės teisės principus. Žodžiu, siekiama 
ius naturale ir ius gentium paversti pozity- 
Viaja teise. Šią tendenciją aiškiausiai iliust- 
ruoja karo teisės ir vėliau jūrų teisės raida. 
Ši raidos linija apskritai prisiima tęsti da- 
bartinę suverenių valstybių sistemą ir 
išlieka joje. Antroji tendencija, priešingai, 
reiškiasi pastangomis plėsti tarptautinę 
tvarką (arba „pasaulinę tvarką“) silpnin- 
dama nacionalinį suverenitetą. Šios dvi ten- 
dencijos nėra visiškai nesuderinamos, tačiau 
aiškiai rodo dvi skirtingas sampratas, kas 
įmanoma tautų tarpusavio santykiuose ir 
kaip teisiškai juos reglamentuoti. JTJ 

Tawney Richard Henry (1880-1962) - bri- 
tų socialinis filosofas ir ekonomikos istori- 
kas. Gimė Indijoje, studijavo Regbyje ir Oks- 
fordo Baliolio koledže. Krikščioniškasis 
socialinis Tawney moralizmas ir visuoti- 
nis domėjimasis „socialiniais klausimais“ 
iš pradžių pastūmėjo jį į šviečiamąjį socia- 
linį darbą Toinbio Hole, Londono Ist Ende. 
Tačiau netrukus įsitikinęs, kad socialinė 
rekonstrukcija yra svarbesnė negu labda- 
ringa socialinė pagalba, jis vis labiau ėmė 
domėtis švietimu, ekonominiais ir sociali- 
niais tyrimais bei politika. Taip prasidėjo 
visą jo gyvenimą trukęs bendradarbiavi- 
mas su Darbininkų švietimo asociacija, Lei- 
boristų partija ir profsąjungų judėjimu (jis 
parašė daug politinių dokumentų Leiboris- 
tų partijai, atstovavo profsąjungoms Anglių 
pramonės Sankey komisijoje), taip pat su 
Londono ekonomikos mokykla, kurioje jis 
buvo Ekonominės istorijos katedros vedėjas. 
Jo aštuoniasdešimtmečio proga The Times 
rašė: „Nė vienas gyvas Žmogus neturi dau- 
giau dvasinių ir intelektualinių skolininkų 
negu Richardas Henry's Tawney...” 

Iš dalies toks pareiškimas rėmėsi asme- 
ninėmis Tawney savybėmis ir moraline tvir- 
tybe. Tačiau dar labiau jis rėmėsi Tawney 

įnašu į Britanijos socialinės minties raidą 
pirmojoje XX a. pusėje. Didelę įtaką pa- 
dariusių knygų serijoje jis siekė parodyti 
moralinį britų kapitalistinės visuomenės 
pakrikimą (Kaupiančioji visuomenė, The Acqui- 
sitive Society; 1921), ištirti tokios visuome- 
nės istorinę kilmę (šiuo požiūriu Zymiau- 
sia jo knyga Religija ir kapitalizmo iškilimas, 
Religion and the Rise of Capitalism; 1926), api- 
brėžti alternatyvios, socialistinės žmonių 
socialinės organizacijos formos pagrindą 
(Lygybė, Equality; 1931). Šiuos svarbiausius 
jo darbus papildo esė, kalbos, straipsniai 
apie švietimą, socialinę reformą, krikščio- 
niškąją socialinę mintį ir socializmą. Dalis 
šios medžiagos pateikiama rinkiniuose Puo- 
limas ir kiti darbai (The Attack and other pa- 
pers; 1953) ir Radikali tradicija (The Radical 
Tradition; 1964). Visuose Tawney darbuo- 
se pagrįstai pateikiamas įtakingiausias au- 
tentiškas XX a. pradžios britų SOCIALIZMO 
apibendrinimas. 

Toks socializmas atkreipė dėmesį į vi- 
suotines žmonių vertybes ir socialinę jų 
išraišką, parodė krikščioniškąjį Tawney hu- 
manizmą. Todėl tai buvo ne klasių galios, 
ekonominio sąlygotumo ar istorinio neiš- 
vengiamumo socializmas. Tawney istori- 
nės kapitalizmo raidos studijos giminingos 
marksizmui, o kaltinamasis jo aktas kapi- 
talizmui ir socialistinių projektų pristaty- 
mas remiasi skirtingais dalykais. Pastabo- 
se Kasdieniškai knygai (Commonplace Book), 
parašytai prieš pat Pirmąjį pasaulinį karą, 
Tawney teigė, kad visuomenė „serga, nes 
nėra moralinių idealų“. Kaip tik šis mora- 
linis negalavimas tapo tema knygos Kau- 
piančioji visuomene, nagrinėjančios vi- 
suomenę, kurioje pramonė ir nuosavybė 
atitrūko nuo visų funkcijos ar tikslo princi- 
pų (tai reikšminiai Tawney žodžiai) ir todėl 
apsigyveno moralinio beteisiškumo karalys- 
tėje, o joje kaupimas bei „industrializmas“ 
pasirodė nevaržomi. Kapitalistinės visuo- 
menės sutrikimai, jaučiami ekonominiame 
gyvenime, kuris yra „nuolatinėje liguisto 
susierzinimo būsenoje“, turi būti supran- 
tami kaip neišvengiamas moralinio jos 

vakuumo padarinys. Prieš tokią visuome- 
nę Tawney pateikė funkcionalios nuosavy- 
bės ir bendro socialinio tikslo doktriną. 

Istoriniame darbe Tawney rūpėjo ištir- 
ti, kaip kapitalistinė ekonomika tapo auto- 
nomiška nuo bendros moralinės tvarkos, 
pademonstruoti, kad tai buvo istoriškai at- 
sitiktinis procesas, kuriam jau anksčiau bu- 
vo alternatyva, be to, potencialiai yra al- 
ternatyva, kuri jį pakeis. Tokiai alternatyvai 
reikia, kad žmonės pasirinktų socialines ver- 
tybes ir toliau valingai jų siektų. Savo švie- 
čiamojoje veikloje Tawney skatino aktyvų 
pilietiškumą, kuris padėtų įgyvendinti šį 
projektą. 

Kaupiančiojoje visuomenėje kapitalizmo 
moralės sutrikimai pateikiami kaip pramo- 
nės sutrikimų ir socialinių tokių visuome- 
nių negalių šaltinis. Panaši priežastinė 
grandinė ginama ir Lygybėje. Joje lygaus ver- 
tingumo moralinė doktrina yra išryškina- 
ma kaip svarbiausia vertybė (vadinasi, šis 
argumentas remiasi kitokiu pagrindu ne- 
gu liberalūs argumentai apie paskirstomą- 
jį teisingumą) ir tiriamos šios vertybės so- 
cialinio taikymo prasmės bei padariniai. Ji 
numato ne aritmetinę LYGYBĘ ar elgesio 
vienodumą, o „bendrą civilizacijos turtų 
(priemonių) išsklaidymą“, kuris išplėstų 
laisves, skatintų savarankiškai tobulėti ir 
„Siaurintų erdvę tarp visuomenės slėnių ir 
viršūnių“. Socialinės organizacijos lygybę 
implikuoja lygaus Žmonių vertingumo sa- 
voka, bet tokia socialiné organizacija savo 
ruožtu sukurs sąlygas bendrai kultūrai at- 
sirasti. Todėl bendra kultūra „negali būti su- 
kurta vos jos panorėjus. Ji turi remtis prakti- 
nės socialinės organizacijos pagrindu“. 

Tai verčia pasidomėti nuolatiniu Taw- 
ney socialinės minties rūpesčiu. Pagal ang- 
lų tradiciją, kuriai priklauso Arnoldas, 
RUSKINas ir MORRISas, Tawney tyrinėjo 
bendros kultūros idėją. Socialinio vientisu- 
moir solidarumo svarba įsismelkusi į jo mąs- 
tymą. Kapitalizme trūko socialinės vienybės, 
nes nebuvo ir negalėjo būti moralinės vie- 
nybės, nukreiptos į bendrą tikslą. Socia- 
lizmas galiausiai naudojosi galimybe iš 

naujo sukurti moralią ir integruotą aktyvių 
piliečių, siekiančių bendrų tikslų, visuome- 
nę. Tokios visuomenės požymis būtų jos 
puoselėjamų socialinių santykių pobūdis ir 
kokybė, tai būtų „draugiška“ (dar vienas 
reikšminis žodis socialistiniame Tawney 
žodyne) visuomenė, kurioje piliečiai gy- 
ventų glaudžiai bendradarbiaudami, tai- 
gi galėtų palaikyti ir plėtoti tikrą BEND- 
RUOMENE. 

Tawney kritikai nurodo analizės tikslu- 
mo trūkumą. Pavyzdžiui, jie pabrėžia bend- 
rų visuomenės tikslų apibrėžimo problemą, 
ypač bandant ją suderinti su demokratiniu 
PLIURALIZMU, taip pat sunkumus, su ku- 
riais susiduriama verčiant „lygaus vertin- 
gumo“ ar „funkcijos“ sąvokas socialinės 
organizacijos veikimo principais. Be to, abe- 
jojama, ar Tawney egalitarizmas pajėgus 
generuoti vienijančios socialinės energijos 
rūšį, kurią aprašo. Tačiau neabejojama ne- 
nugalima Tawney argumentų, - kad visuo- 
menės organizacija yra iš esmės kolektyvi- 
nis moralės projektas, „bendra visiems 
rūpinti iniciatyva“, — jėga, kuri nesusilpnė- 
jo per pusę šimtmečio. AWW 

Teisė / įstatymas / dėsnis (law) Terminas 
(law — teisė, įstatymas, dėsnis) vartojamas 
dviem visiškai skirtingomis prasmėmis; pir- 
ma, jis nusako tai, kas apibrėžia tam tikrą 
normatyvinę racionalių būtybių santykių 
tvarką (šia prasme kalbama apie šalies, Die- 
vo, dorovės įstatymus arba golfo taisykles); 
antra, jis nusako tam tikrus bendrus gamti- 
nių arba socialinių procesų dėsningumus, 
arba būtinąsias priklausomybes (šia pras- 
me kalbama apie judėjimo, termodinamikos, 
pasiūlos ir paklausos arba mažėjančio pel- 
no dėsnius). Pirmuoju atveju kalbama apie 
„normatyvinius“ įstatymus, o antruoju — 
apie „aprašomuosius“ arba „mokslinius“ 
dėsnius. Klausimas, ar tai vien žodžio law 
dviprasmybė, ar du tos pačios idėjos aspek- 
tai, yra jurisprudencijos, teisės filosofijos ir 
mokslo filosofijos ginčo objektas. Nuo seno 
ginčijamasi ir dėl to, ar „dėsniai“ abiem šio- 
mis prasmėmis egzistuoja ir ar jie yra 
pažinūs. 

Vienas iš populiariausių požiūrių į 
šiuos klausimus reikalauja griežtai skirti 
normatyvinius įstatymus ir aprašomuosius 
dėsnius, o vienas iš įtaigiausių tokio požiū- 
rio pavyzdžių yra vadinamasis „teisinis 
pozityvizmas“. Teisinių pozityvisty įsiti- 
kinimu, normatyvinių įstatymų egzistavi- 
mas visada priklauso nuo tam tikro racio- 
nalaus veiksnio arba tam tikros racionalių 
veikėjų grupės, arba bendruomenės valios 
ir sąmoningos praktikos. Įstatymai norma- 
tyvine prasme yra normos, taisyklės ar stan- 
dartai, kurie nustato, kaip žmonės turi elg- 
tis bendruomenėje. Jie pasireiškia žmonių 
ir bendruomenių praktikoje, ir jų atsiradi- 
mas bei išlikimas priklauso tik nuo zmo- 
nių valios. Tik kol išlieka tam tikra valia 
arba praktika, įstatymas egzistuoja ir val- 
do elgseną; įstatymas, kuris nepriklauso 
nuo šio valingo palaikymo, yra tik taria- 
mas įstatymas. Šiuo požiūriu yra griežtas 
skirtumas tarp normatyvinių įstatymų ir 
mokslo dėsnių; pastarieji nusako visuoti- 
nius gamtos ar socialinio pasaulio dėsnin- 
gumus, kurie gali būti patikrinti remiantis 
empiriniais duomenimis. 

Mokslo dėsniai kartais vadinami „gam- 
tos dėsniais“; tačiau terminas „gamtos dės- 
nis“ turi dar ir kitą prasmę. Ši kita termino 
prasmė nusako taisyklę, kuri yra kartu ir 
normatyvinė, ir gamtinė, arba kitaip sakant, 
tokį objektyviai teisingo elgesio principą ar 
principus, kurių teisingumą imanentiškai 
laiduoja žmogaus arba daiktų prigimtis. Jei 
tokie objektyvūs ir imanentiniai principai 
egzistuoja, tai privalomasis visų Žmogaus 
nustatomų normų pobūdis priklauso nuo 
to, ar jos gali būti kildinamos iš šių pamati- 
nių principų (arba bent jau su jais suderi- 
namos). Prigimtinės teisės teorija yra viena iš 
tokių doktrinų, kurios Žmonių sukurtus įs- 
tatymus vienaip ar kitaip kildina iš prigim- 
tinio dėsnio ar laiko priklausomais nuo jo. 

Kai kurie prigimtinės teisės teoretikai 
yra linkę nesureikšminti normatyvinių įs- 
tatymų ir aprašomųjų dėsnių skirtumo, nes 
laikosi požiūrio, kad pamatiniai teisingu- 
mo principai išreiškia pamatines tiesas apie 
žmogaus egzistenciją, panašiai kaip „daik- 
tų prigimties“ arba „gamtos dėsniai“ yra 
pamatinės tiesos apie gamtos pasaulio pro- 
cesus. Tačiau prigimtinės (normatyvinės) 
teisės teorijos atstovai paprastai nemano, 
kad yra koks nors abipusės implikacijos 
ryšys tarp aprašomųjų ir normatyvinių 
„prigimtinių dėsnių“. Prigimtinės teisės 
teoretikus pozityvistai kartais kaltina tuo, 
kad jie daro šią klaidą, tačiau nors kai ku- 
rie išjų išties ją darė, ji nėra būdingas pačios 
prigimtinės teisės teorijos bruožas. 

Pozityvizmo ir prigimtinės teisės atsto- 
vų ginče dėmesys atkreiptinas į jų nesuta- 
rimą dėl teisės ir moralės santykio. Pozity- 
vistų įsitikinimu, teisės normų egzistavimas 
ir jų galiojimas yra vienas dalykas, visai kas 
kita -jų moralinė vertė. Klausimas, paklusti 
ar nepaklusti normai, yra moralinio pasi- 
rinkimo dalykas; tačiau klausimas, ar nor- 
ma galioja, yra techninis klausimas, kurį 
spręsti reikia tik priklausomai nuo teisinių 
kriterijų, nuo to, ar ji gali būti kildinama iš 
tam tikros teisinių prielaidų aibės. Kaipjau 
buvo sakyta, prigimtinės teisės teorijos re- 
miasi idėja, kad teisė turi būti pamatinių 

moralės principų vedinys arba specifinis 
atvejis. Kur atsiranda tiesioginis konfliktas 
tarp įteisintų normų ir moralinės tvarkos, 
ten teisėtumas praranda savo esminę su- 
dedamąją dalį. 

Tokie nesutarimai savo ruožtu gali būti 
aiškinami kaip nesutarimai dėl normatyvi- 
nio dėsnio „normatyvumo“ esmės. Minima- 
listinė normatyvumo koncepcija bet kokį el- 
gesio vertinimo standartą, kad ir koks 
hipotetinis jis būtų, laiko norma. Taigi bet ko- 
kia pozityviosios teisės tvarka žmonių visuo- 
menėje gali teikti, galbūt hipotetiškai, tokius 
standartus; kitaip sakant, ja remiantis visa- 
da galima nustatyti, koks būtų teisinis tam 
tikros elgsenos vertinimas ir kokia elgsena 
tam tikru atveju būtų teisiškai privaloma. Vis 
dėlto čia neatsakoma į klausimą, ar privalu 
besąlygiškai pripažinti tokį vertinimą ir ati- 
tinkamai elgtis. Prigimtinės teisės teoretikų 
požiūriu, būtina žengti toliau ir pripažinti, 
jog ši hipotetinio normatyvumo sąvoka tėra 
vedinys iš daug svarbesnės idėjos, kuri yra 
beišlygų privaloma žmonėms. Taigi teisė yra 
„normatyvinė“ tik tada, kai siekia nustatyti 
arba nustato tikrąją, moraliai privalomą, tei- 
singų santykių tarp Žmonių tvarką. 

Normatyvumas — ir toje koncepcijoje, ku- 
rią čia priskyrėme pozityvizmui, ir toje, ku- 
rią priskyrėme prigimtinės teisės tradicijai, — 
yra labai ginčijama sąvoka. Įvairios teisi- 
nės koncepcijos, kurios apibendrintai va- 
dinamos „realistinėmis“, teigia, kad nor- 
matyvumas abiem šiomis prasmėmis tėra 
iliuzija. Realumo statusą realizmas teikia tik 
fiziniams objektams ir jų savybėms, atmes- 
damas normas, kaip jos suvokiamos teisi- 
nio pozityvizmo ar prigimtinės teisės teore- 
tikų. Be abejo, egzistuoja psichologiškai 
aiškintini „privalomybės pojūčio“ reiški- 
niai; ir šie pojūčiai gali būti veiksmo 
priežastimis arba motyvais. Tačiau vadina- 
mieji „normatyviniai“ įstatymai realiai 
egzistuoja, jei daro realų poveikį elgsenai. 
Taigi, realistų požiūriu, normatyvinio dės- 
ningumo teiginiai galioja kaip moksliniai 

Toks Žmogaus elgsenos numatymo 
teisingumas gali būti patikrintas. Taigi rea- 
lizmas nulemia aprašomųjų dėsnių ir 
normatyvinių įstatymų supanašėjimą, 
kuris skiriasi nuo supanašėjimo, aprašyto 
anksčiau kalbant apie prigimtinės teisės 
teorijos nuostatas. 

Ši normatyvių teisės teiginių redukcija į 
hipotetines prognozes, jeigu ji būtų pagrįs- 
ta, išties labai sumažintų atotrūkį tarp nor- 
matyvinių įstatymų ir aprašomųjų dėsnių. 
Tačiau kaip tik čia gali būti pateiktas vie- 
nas rimčiausių argumentų prieš vadina- 
mąjį „realizmą“. Nors žvelgiant iš tam tik- 
ros abstrakčios socialinių mokslų 
perspektyvos teisės taisykles iš esmės gali- 
ma būtų laikyti sutartinėmis prognozėmis, 
vargu ar tai būtų įmanoma žvelgiant iš tei- 
sės veiksnių perspektyvos. Žinodami tam 
tikrą teisės taisyklę galbūt galime numaty- 
ti, kaip elgsis teisėjas spręsdamas bylą, 
tačiau tik jei teisėjas teisės taisyklę traktuo- 
ja normatyviai, o ne vien kaip savo būsi- 
mos elgsenos prognozę. Suvokus šią mintį, 
paaiškėjo, kad teisė gali, o dažnai ir turi 
būti vertinama tuo požiūriu, kuris kartais 
vadinamas „požiūriu iš vidaus“. Ir jeigu, 
kaip daugelis mano, toks „požiūris iš vi- 
daus“ yra išties esminis norint suprasti 
normatyvinį dėsningumą, tai iš čia išplau- 
kia, kad vienoks ar kitoks hermeneutinis jo 
aiškinimas yra būtinas norint jį teisingai 
suprasti. Ginčytina, ar toks aiškinimas bū- 
tinai turi versti mus galvoti apie teisę mo- 
ralės terminais, ar jis palieka specifiškai tei- 
sinio normatyvumo, kuris skirtųsi nuo 
moralinio normatyvumo, galimybę. 

Kitas šio ginčo aspektas susijęs su pri- 
valomumo ir prievartos santykiu. Teisinis 
normatyvumas paprastai suvokiamas tu- 
rint galvoje, kad teisės taisyklių laikyma- 
sis yra ne laisvas pasirinkimas, o privalėji- 
mas. Privalėjimas Žmonių visuomenėse 
glaudžiai susijęs su prievarta. Privalėti ką 
nors daryti reiškia neturėti pasirinkimo da- 
ryti ką nors kita. O paprasčiausias būdas 
neduoti žmogui pasirinkimo galimybės — 
panaudoti prieš jį prievartą - priversti ka 

nors daryti arba nedaryti. Akivaizdu, kad 
šiuolaikinių valstybių pozityviosios teisės 
reikalavimai, kaip ir feodalinių monarchi- 
jų teisiniai reikalavimai arba imperatyvai, 
iš esmės remiasi prievartos sankcijomis. 
Šis prievartinis jų pobūdis mažiau būdin- 
gas kitokioms teisės rūšims, pavyzdžiui, 
TARPTAUTINEI TEISEI, paprotinei pir- 
mykščių bendruomenių teisei arba KA- 
NONŲ TEISEI. Tačiau tie, kurie prievartą lai- 
ko esminiu teisinės privalomybės bruožu, 
šias teisės atmainas geriausiu atveju trak- 
tuoja kaip pagalbines arba neesmines. 

Požiūriui, kad teisės privalomumas su- 
sijęs su prievartinių sankcijų taikymo grės- 
me, galima priešpriešinti dvi visai kitokias 
idėjas. Anot pirmos, teisinės sankcijos yra 
išties teisinės tik tuo atveju, jei taikomos tų, 
kurie turi teisę jas taikyti. Vadinasi, ne vi- 
sas teisinis privalomumas šį savo statusą 
įgyja dėl sąsajos su sankcijomis. Be to, aki- 
vaizdu, kad toli gražu ne visos teisės tai- 
syklės uždeda kokias nors pareigas. Dau- 
gelis taisyklių suteikia galių arba teisių ir 
reglamentuoja naudojimąsi jomis. Tokios 
taisyklės puikiausiai gali būti teisės normo- 
mis, nors jos nėra palaikomos prievarta ar 
tiesiogiai su ja siejamos. Ši mintis nebūti- 
nai yra galutinė, nes dauguma tų, kurie ją 
puoselėja, pripažįsta, kad naudojimasis to- 
kiomis galiomis neišvengiamai skatina tei- 
sinės padėties pokyčius, kuriuos apginti ga- 
lima tik prievartinėmis priemonėmis. 
Tačiau net ir tokiu atveju teisinė aukščiau- 
siojo lygmens privalomybė nėra sankcio- 
nuojama prievartos, taigi ši privalomybė tu- 
ri būti aiškinama kitaip, apeliuojant galbūt 
į teisės taisyklių kaip elgesio motyvų svar- 
ba arba jsakmuma. Elgesio motyvų jsakmu- 
mo idėja gali būti plėtojama pozityvistiniais 
terminais, nebūtinai susijusiais su kokiu 
nors moraliniu turiniu. 

Alternatyvi idėja pripažįsta, kad priva- 
lomumas aiškintinas tik praktinio proto ter- 
minais; tačiau ji Zengia toliau ir gindama 
praktinį moralės pirmumą įrodinėja, jog 
privalomasis teisės pobūdis turi remtis mo- 
raliniu privalomumu. Tik jei teisė turi šią 

moralinio įsakmumo savybę, ji gali būti iš 
tikrųjų (o ne neva) privaloma. Šiuo prigim- 
tinės teisės teorijos požiūriu teisinis priva- 
lomumas tampa specifinis ir išvestinis, jei 
yra politinio privalomumo problema, kitaip 
sakant, norint išspręsti teisės prigimties pro- 
blemą, reikia spręsti valdžios teisėtumo pro- 
blemą. Ne teisės įtvirtinimo prievartinis po- 
būdis grindžia jos privalomumą, o veikiau 
teisės privalomumas grindžia prievartą. 

Jei kalbama apie prievartinį teisinių 
priemonių įgyvendinimo pobūdį, tai papil- 
doma specifine teisės charakteristika, bent 
jau šiuolaikinėje valstybėje, laikoma tai, kad 
ji yra keliomis prasmėmis institucionali- 
zuota. Pirmiausia teisės apibrėžimui ir jos 
įtvirtinimui arba administravimui reikia or- 
ganizuotų socialinių institucijų, tokių kaip 
įstatymų leidybos susirinkimai, teismai bei 
vykdomoji valdžia. Be to, visa taip atsiran- 
danti teisinio administravimo struktūra ga- 
li būti traktuojama kaip „institucinių“ fak- 
tų atmaina. Tam tikrais svarbiais aspektais 
teisinės sistemos yra institucinės sistemos. 
Taigi politikos mokslų požiūriu teisinės sis- 
temos institucijų analizė bei interpretacija 
yra viena svarbiausių teorinių jų užduočių. 

Gali būti paprieštarauta, jog toks išskir- 
tinis dėmesys instituciniams teisės aspek- 
tams nepagrįstai atitraukia dėmesį nuo vie- 
no iš svarbiausių teisinės tvarkos bruožų, 
t. y. gali būti priekaištaujama, jog tokiu bū- 
du nustumiamas į šešėlį faktas, kad bet kuri 
teisinė tvarka egzistuoja tam tikru unika- 
liu pavidalu žmonių TEISĖMS ginti. Žmo- 
nių teisės čia gali būti suprantamos pir- 
miausia kaip individų ar žmonių 
kolektyvų teisės arba kaip abiejų šių rūšių 
teisės. Kiekvienu atveju galima teigti, jog tei- 
sių apsauga yra visos teisinės sistemos eg- 
zistavimo prasmė. Be to, kai kurių teoreti- 
kų įsitikinimu, teisė, ginanti individų arba 
kolektyvų teises, negali būti redukuota iki 
teisės, uždedančios teisines prievoles žmo- 
nėms. Jų įsitikinimu, Žmonių teisės yra pa- 
grindas, kuriuo remiantis gali būti užde- 
damos teisinės prievolės, šios teisės nėra 
tik teisinės prievolės rezultatas. 

Šias pažiūras nesunku susieti su ap- 
tartąja prigimtinės teisės teoretikų pozici- 
ja. Jei galima tarti, kad žmonės turi tam tik- 
ras pamatines teises, kurias turėtų net 
PRIGIMTINĖS BŪKLĖS salygomis (žr. 
ŽMOGAUS TEISĖS), tada galima nesunkiai 
įrodyti, jog esminė teisės funkcija yra tokių 
teisių gynimas. Tada neišvengiamai turi- 
me pripažinti, kad Žmogaus teisės egzis- 
tuoja nepriklausomai nuo to, ar egzistuoja 
kokios nors valstybinės institucijos. Tokiu 
atveju teisinė tvarka kaip individų ar jų 
kolektyvų teisių gynimo institucija yra lo- 
giškai pirmesnė už teisinę tvarką kaip 
institucionalizuotą sistemą. 

Teorijos, kurios teisinės tvarkos funkci- 
ją sieja su Žmogaus teisių gynimu, nebūti- 
nai remiasi prigimtinės teisės doktrinų pos- 
tulatais. Teisė gali būti interpretuojama 
kaip institucionalizuotas instrumentas, ku- 
ri leidžia individams apginti savo teises 
nuo utilitaristinės politikos, siekiančios 
didžiausios laimės kuo didesniam žmonių 
skaičiui (žr. UTILITARIZMAS). Tokią inter- 
pretaciją grindžiantis argumentas (raiškiau- 
siai jį formuluoja Ronaldas Dworkinas) ge- 
riausiai atsiskleidžia nagrinėjant praktinio 
proto vaidmenį teisiniame procese. Teisi- 
nei argumentacijai būdinga apeliuoti į prin- 
cipus, o ne į politinius sumetimus. Ši prin- 
cipinių ir politinių sumetimų priešingybė 
suvokiama kaip teisių ir naudingumo 
priešingybė. Teisės yra individualizuotos 
gėrybės, kurios teikiamos tam tikriems in- 
dividams vadovaujantis teisingumo prin- 
cipais, o politinės priemonės tarnauja ben- 
driems visuomenės tikslams. Siekiant 
nustatyti teises, kurias garantuoja tam tik- 
ra teisinė sistema, būtina rekonstruoti poli- 
tines moralės sistemą, o ji geriausiai atitin- 
ka tos sistemos taisykles bei institucijas. 
Būtent tokia institucinės moralės sistema 
laikoma teisinės sistemos pagrindu. Sako- 
ma, kad ši interpretacija, jei išties yra pa- 
grįsta, griauna pozityvizmo doktriną, kuri 
pozityviąją teisę kildina iš žmogaus valios 
ir praktikos. 

Ar ji iš tikrųjų ją griauna, galima ginčy- 

tis. Kad teisė yra praktinė sąvoka, kurios 
prasmę daugeliu esminių atžvilgių api- 
brėžia jos vieta praktinio proto sistemoje, 
yra labai svarbi įžvalga. Tačiau tai dar ne- 
reiškia, kad ji nesuderinama su pozityvisti- 
ne teisės šaltinių interpretacija. Tiesą sakant, 
institucinės moralės esmė yra tai, kad ji yra 
toji moralės teorija, kuri kuriama pagal tai- 
sykles, kildinamas iš tų šaltinių ir galiau- 
siai nustatomas pagal tai, ką H. L. A. Har- 
tas vadina „pripažinimo taisykle“. Be to, 
nors principais grindžiami argumentai 
išties svarbūs teisiniuose samprotavimuo- 
se ir gali būti tam tikrais požiūriais su- 
priešinami su utilitariniais argumentais, iki 
šiol nėra įrodymų, kad teisiniai principai 
visada nusako tik teises, o ne, pavyzdžiui, 
laisves, galias ar pareigas. Nors šiuolaiki- 
nių debatų dėmesys pakrypo į praktinio 
proto problematiką, tai dar nereiškia, kad 
pozityvistai negali pateikti adekvataus 
praktinio proto vaidmens teisėje paaiški- 
nimo. Žmogaus teisių sąvoka grindžiamos 
teorijos tiek savo institucionalistiniu, tiek 
prigimtinės teisės doktrinų pavidalu nėra 
neginčytinos šiuolaikinės teisinės minties 
lyderės. 

Teisės, kaip jos aiškinamos prigimtinės 
būklės teorijose (net jei prigimtinė būklė jo- 
se traktuojama tik hipotetiškai), teikia pa- 
grindą vienai iš svarbiausių vidinių teisės 
dichotomijų. Gana įprastas dalykas, ypač 
civilinėse teisinėse sistemose, griežtai skir- 
ti privatinę ir viešąją teisę. Privatinę teisę 
iš esmės sudaro tos teisės, kurios hipote- 
tiškai žmonėms gali priklausyti net neeg- 
zistuojant valstybei. Ji apima, pavyzdžiui, 
asmens fizinio neliečiamumo, tarpasmenių 
santykių sąžiningumo, šeimos santykių, 
taip pat nuosavybės teises. Jei valstybė eg- 
zistuoja, jos funkcija privatinės teisės požiū- 
riu turi būti šių teisių pripažinimas ir gy- 
nimas. Privatinė teisė yra ,,PILIETINEI 
VISUOMENEI“ priklausanti sritis, kurią 
valstybė palaiko, nors valstybė nėra būti- 
na, kad ši sritis atsirastų. 

Viešoji teisė apibrėžia ir sudaro valstybės 
egzistavimą, taip pat tas teises, kurias pi- 

liečiai gali turėti valstybės atžvilgiu arba 
atvirkščiai. Taigi viešajai teisei priskiriama 
konstitucinė ir administracinė teisės, mo- 
kesčių bei socialinės rūpybos teisinis regu- 
liavimas ir, daugelio teoretikų požiūriu, 
baudžiamoji teisė. Aiškiai matyti, kad vi- 
dinį teisės skirstymą į dvi šakas, iš kurių 
viena yra deliktinė teisė, sutarčių ir nuosa- 
vybės teisė, o kita administracinė ir 
baudžiamoji teisė (tai yra standartinis 
skirstymas teisinėje praktikoje ir juo labiau 
akademinių teisės studijų srityse), nulėmė 
kadaise įtakinga, tačiau šiuo metu įtaką 
praradusi teisinė ir socialinė teorija. Skirs- 
tymas išlieka suprantamas, net jei atmeta- 
mi pirminiai intelektiniai jo pagrindai. O 
jie turi būti atmesti, jei pripažįstama pozi- 
tyvistinė teisės koncepcija. Juk pagal šią 
koncepciją negali būti esminio skirtumo 
tarp teisinio reguliavimo formų, apibrėžia- 
mų pagal jų objektą arba privatų ar viešąjį 
statusą tų asmenų, kuriems jos taikomos. 
Jei vis dėlto teigiama, kad privatinės ir 
viešosios teisės skirtumas yra realus arba 
tokiu laikomas Žmonių kaip socialinių 
subjektų, tada galima pateikti kontratezę, 
kad tai liudija tik žmonių, kurie naudojasi 
teise, tarpusavio susvetimėjimą. Žmonėms, 
atsikračiusiems to SUSVETIMEJIMO, glū- 
dinčio klasinėje visuomenėje, nereikėtų 
bendraujant vadovautis tarpusavio teisių 
pripažinimu, steigti valstybės institucijų, 
kurios šias teises gintų kartu leisdamos 
išnaudoti tuos, kuriuos toji sistema stumia 
į nepalankiausią padėtį. Pateikiant šią 
kontratezę keliamas vienas iš svarbiausių 
teisės klausimų — ar teisė yra esminis žmo- 
nių visuomenių bruožas, ar ji, būdama nor- 
matyvinė, tėra specifinės visuomenės 
bruožas. Negalima tikėtis patikimų pozi- 
tyvių arba negatyvių atsakymų į šį klausi- 
mą, nebentjei vadovaujamasi prielaida, kad 
žmonių visuomenės yra valdomos kitokia, 
galbūt aprašomąja, teisės prasme. Tačiau 
normatyvinė teisė atrodo labiau patikima 
nei prigimtinė, bent jau aprašomąja pras- 
me. Kita vertus, argumentai, kuriuos patei- 
kia kritiškai nusiteikę teisininkai, atstovau- 

jantys marksistinėms srovėms arba teikian- 
tys kitokių sociologinių ar antropologinių 
įžvalgų, mums primena pavojų, kad nag- 
rinėdami specifinius konkrečių visuome- 
nių bruožus galime klaidingai juos traktuoti 
kaip bendrus ar net universalius žmogaus 
patirties bruožus. 

Net jei tiesa, kad esant tam tikroms 
žmonijos egzistavimo sąlygoms teisė ir 
valstybė kaip prievartinės institucijos ga- 
li nunykti, vis dėlto tam tikri šiuolaikinės 
Vakarų teisės elementai visada turės Zmo- 
nėms išliekamąją vertę. Žmonių santy- 
kiams reikia stabilios institucinės tvarkos, 
o žmonių tarpusavio lūkesčių patikimu- 
mas labai palengvina koordinaciją ir ko- 
munikaciją. ĮSTATYMO VIRŠENYBĖS idea- 
las, kuris pabrėžia teisinių taisyklių 
patikimumą ir numatomumą, taikymo 
visuotinumą bei savivalės netrikdomą 
nešališkumą, santykinį pastovumą bei vi- 
dinį neprieštaringumą ir, svarbiausia, ofi- 
cialios bei privačios individų elgsenos pa- 
valdumą bendrai taisyklei, yra išties 
vertingas šiuolaikinių visuomenių idea- 
las, nepriklausomai nuo to, ar jis apibrėžia 
teisės esmę, kaip teigė L. L. Fulleris. Atro- 
do, kad tos garantijos, kurias jis teikia žmo- 
gaus gyvenimui, turi vertės bet kuriomis 
žmogaus egzistencijos sąlygomis. Tačiau 
tai nereiškia (ir tai nėra tiesa), kad galimy- 
bė naudotis teise žmogui visada turi pozi- 
tyvią vertę ar kad gėrybės, kurias ji teikia, 
visada atsveria tas blogybes, kurias ji gali 
sukelti. NMaC 

Teisės. Politinėje filosofijoje šis terminas 
vartojamas trim pagrindinėm prasmėm: 


(1) apibūdinant tam tikras institucijas, 
kurios garantuoja teisinę interesų apsaugą 
ir teisinį pasirinkimų įtvirtinimą arba su- 
teikia individams tam tikras garantuotas 
gėrybes ar laisves; 

(2) reiškiant pagrįstą reikalavimą, kad 
tokios institucijos būtų steigiamos, palai- 
komos ir gerbiamos; 

(3) apibūdinant specifinį šio reikalavi- 
mo pagrindą, t. y. svarbų moralinį princi- 
pą, pabrėžiantį tam tikrų pamatinių verty- 
bių, tokių kaip lygybė, autonomija arba 
pasirinkimo laisvė, reikšmę. 


Terminas „juridinė teisė“ nusako pir- 
mąją prasmę, terminas „moralinė teisė“ (ir 
senesne vartosena — „prigimtinė teisė“) — 
dvi kitas prasmes. Terminas „Žmogaus tei- 
sės“ gali būti vartojamas bet kuria iš šių 
prasmių. Kai kurie autoriai, pirmiausia Je- 
remy BENTHAMas, siūlė termino „teisės“ 
vartojimą apriboti tik pirmąja prasme; jis 
įrodinėjo, kad teisės reikalavimas pats sa- 

vaime nėra teisė — panašiai kaip alkanojo 
maldavimas nėra duona - ir kad šį mora- 
linį teisių aspektą galima aiškiau išreikšti 
pareigų ir naudingumo terminais. Tačiau 
šiems siūlymams nebuvo pritarta, o pas- 
taraisiais metais pasipylė ištisas srautas 
literatūros, skirtos teisių teorijai ir „teisių 
idėja grindžiamoms“ politinėms teorijoms. 

Net apsiriboję pirmąja „teisių“ prasme, 
matome, jog terminas „teisė“ nėra viena- 
reikšmis. Juristai, sekdami W. N. Hohfel- 
du, skiria keturis pagrindinius juridinius 
santykius, kurie gali būti apibūdinami kaip 
„teisės“: 


(a) privilegijos arba laisvės, kai tariama, 
kad asmuo neturi pareigos (konkretaus as- 
mens ar žmonių apskritai atžvilgiu) nesi- 
imti tam tikrų veiksmų - pavyzdžiui, as- 
muo, kuris yra puolamas, turi teisę gintis; 

(b) teises-reikalavimai, kai tariama, kad 
asmens atžvilgiu kitas asmuo arba žmonės 
apskritai turi pareigų, - pavyzdžiui, asmuo 
turi neliečiamumo teisę; 

(c) galios, kai asmuo gali atlikti tam tik- 
rus veiksmus, keičiančius jo juridinius san- 
tykius su kitais žmonėmis, — pavyzdžiui, 
savininkas turi teisę testamentu palikti bet 
kam savo turtą; 

(d) imunitetas, kai asmens juridinis sta- 
tusas negali būti pakeistas kito naudojama 
galia - pavyzdžiui, savininkas turi teisę, kad 
valstybė nenusavintų jo nuosavybės. Juri- 
dinės arba Žmogaus teisės gali būti nagrinė- 
jamos kaip šių elementarių teisinių santy- 
kių deriniai arba „pluoštai“. Politinėje 
teorijoje daugiausia dėmesio kreipiama į 
santykį (b), arba į teises-reikalavimus, taip 
pat į individo teisių santykį su pareigomis, 
kurias jos uždeda kitiems Žmonėms, ypač 
valdžiai. 


Paprasčiausią teisių ir pareigų santykį 
nusako koreliatyvumo idėja: X teisė į tam tik- 
rą gėrybę yra Y pareiga tą gėrybę X parū- 
pinti. Šiuo požiūriu, kuris kartais vadina- 
mas „gavėjo teorija“ (benefit theory), turėti 
teisę reiškia būti kito pareigos „gavėju“. 

Kai kurie filosofai atmeta šią teisių teo- 
riją ir vietoj jos teikia „pasirinkimo teoriją“. 
X turi teisę, tik jei Y pareiga yra pareiga bū- 
tent jam ta prasme, kad X turi galią panorė- 
jęs Y nuo jos atleisti. Pavyzdžiui, pažado 
gavėjas turi teisę ne tik ta prasme, kad jam 
pasižadėjęs asmuo turi pareigą tesėti įsi- 
pareigojimą, bet ir ta prasme, kad gavėjas 
gali atleisti jį nuo šios pareigos. Šiuo 
požiūriu teisės būtinai yra tai, ko galima 
atsisakyti; nėra neatskiriamų teisių ta 
prasme, kad jas turintis asmuo jų negalė- 
tų atsisakyti. 

Ginčas dėl teisių atskiriamumo nesibai- 
gia nuo pat šios sąvokos atsiradimo šiuo- 
laikinės politinės minties apyaušryje. Jei tei- 
sės nėra neatskiriamos, tai tironija ir vergija 
gali būti ginamos pasinaudojant sutarties 
idėja; tačiau jei teisės yra neatskiriamos, 
kaip Johno LOCKE’o politinėje teorijoje, tai 
jų negali būti išsižadama sudarant VISUO- 
MENĖS SUTARTĮ. Šiuolaikinėse diskusijo- 
se ši problema svarbi tuo, jog daro poveikį 
mūsų mąstymui svarstant tokias temas 
kaip vaikų teisės, paternalistiniai įstatymai 
ir sutarties laisvė. 

Šiek tiek kitokį požiūrį, palyginti su 
griežta teisių ir pareigų koreliatyvumo 
idėja, siūlo „intereso teorija“: individas tu- 
ri tam tikrą teisę, jei tam tikras jo intere- 
sas pats savaime laikomas gana svarbiu, 
kad kitiems būtų uždedama pareiga jį vie- 
naip ar kitaip tenkinti. Šiuo požiūriu tei- 
sės ir pareigos nėra tik koreliatyvios; vei- 
kiau teisės generuoja pareigas. Tie, kurie 
laikosi šio požiūrio, neteigia, jog kiekvie- 
nas interesas gali būti ginamas kaip teisė. 
Taip formuluojama ši tezė tėra formali ir 
turi būti papildoma substancine teorija, 
kuri nurodytų, kurie interesai laikytini pa- 
kankamai svarbiais, kad taptų pareigų ge- 
neravimo pagrindu. Pagal šią koncepciją 
teisių teorijos paskirtis — nustatyti esmi- 
nius individo interesus ir suteikti jiems po- 
litinį pirmumą visų kitų interesų atžvil- 
giu (žr. Dworkin). 

Ginčas tarp „gavėjo“, „pasirinkimo“ ir 
„intereso“ teorijų susijęs su ginču dėl teisių 

diskurso formos. Esminiai klausimai susiję 
su teisių pagrindimo, teisių idėja grindžia- 
mos politikos ir teisių santykio su kitais mo- 
raliniais reikalavimais problemomis. 

Pagrindimo problemos kyla pirmiausia 
dėl to, kad juridinės teisės yra brangios 
valdžiai ir visiems tiems, kurių veiksmų 
laisvę jos riboja. Jos brangios ne tik todėl, 
kad yra kliūtys politinei galiai ir priva- 
čioms ambicijoms, bet ir todėl, kad iš įstaty- 
mų leidėjų reikalaujama teikti individams 
tvirtas garantijas, nors visuomeninė tokių 
garantijų nauda bėgant laikui gali smar- 
kiai svyruoti. Viena vertus, teisės diktuoja 
griežtą jų administravimo sistemą, kuri ne- 
gali lengvai prisitaikyti prie besikeičiančių 
aplinkybių: pavyzdžiui, tokios priemonės 
kaip internavimas be teismo arba teismas 
be prisiekusiųjų išskirtinėmis Šiaurės Airi- 
jos sąlygomis būtų neįsivaizduojamos 
Amerikoje, kur įtariamieji turi garantuotą 
teisę į tam tikras teismines procedūras. Ki- 
ta vertus, ten, kur teisės gina pasirinkimą, 
atsiranda netikrumo ir nenumatomumo 
problemų jas administruojant: tėvų teisė pa- 
sirinkti mokyklą, kurioje mokysis jų vaikai, 
sudaro sunkumų švietimo pareigūnams 
veiksmingai spręsti patalpų ir mokytojų 
darbo problemą. Net tie teoretikai, kurie po- 
litiką mėgina grįsti teisių idėja, paprastai 
pripažįsta, kad teisės negali būti vieninte- 
lis politinių sprendimų darymo pagrindas. 
Teisės turi būti ypač pabrėžiamos tose ypa- 
tingose gyvenimo srityse, kur išties svarbu, 
kad Žmonės turėtų patikimas garantijas, 
nepaisant net socialinių aplinkybių, atsi- 
randančių dėl nuolat kintančių ekonomi- 
nių ir politinių sąlygų. 

Dėl šių priežasčių paprastai manoma, 
kad UTILITARIZMO teorijos negali pagrįsti 
individų teisių. Bendros gerovės siekiai 
kintančiomis sudėtingos visuomenės egzis- 
tavimo sąlygomis reikalauja pragmatinio 
lankstumo, bet, kita vertus, pajėgumo pla- 
nuoti kolektyvinius veiksmus, kuriems, 
kaip jau pažymėjome, gali kliudyti indivi- 
dų teisės. Nesunku įsivaizduoti atvejus, kai 
daugiau preferencijų būtų patenkinama ir 

visuomenė gautų daugiau naudos, jei įta- 
riamieji teroristai būtų ne teisiami, o pa- 
prasčiausiai internuojami; arba jei būtų cen- 
tralizuotai planuojamas aprūpinimas 
būstais, užimtumas ar švietimas atimant iš 
žmonių teisę patiems spręsti šias proble- 
mas; arba jei, užuot garantavus kiekvienam 
minimalų pajamų lygį, būtų laikinai susi- 
taikoma su kai kurių Žmonių nepritekliu- 
mi ir skurdu. Kai kurie utilitaristai tokią 
padėtį laiko priimtina: kartu su Benthamu 
jie paprasčiausiai neigia, kad žmonės gali 
turėti moralinę teisę į kokias nors garanti- 
jas, negrįstas utilitariniais išskaičiavimais. 
Mūsų „intuicijas“, kurios priešinasi šiai te- 
zei, jie atmeta kaip diskredituotų morali- 
nių teorijų psichologinius likučius. Kiti lai- 
kosi šiek tiek lankstesnės pozicijos ir 
įrodinėja, kad net jei „veiksmų“ utilitariz- 
mas negali pagrįsti tų garantijų, kurių rei- 
kalauja teisės, jas galbūt gali pagrįsti kai ku- 
rios kitos šiuolaikinės „netiesioginio“ 
utilitarizmo atmainos (šiuo klausimu žr. 
UTILITARIZMAS). 

Analogiškų problemų kyla nagrinėjant 
teisių santykį su DEMOKRATIJA. Jei politi- 
niai sprendimai daromi pagal daugumos 
principą, tai nėra garantijos, kad dauguma 
neprimes nepriimtinų prievolių arba nepa- 
darys nuostolių mažumai. Kai kuriose šaly- 
se (pavyzdžiui, Jungtinėse Valstijose) Teisių 
biliai riboja sprendimus, kurie gali būti pa- 
daryti daugumos atstovų. Daugumos požiū- 
riu, tokie apribojimai yra antidemokratiniai, 
nes kliudo tenkinti visuomenės narių dau- 
gumos politines preferencijas. Tačiau kai ku- 
rie autoriai įrodinėjo, kad tokie apribojimai 
suderinami su rafinuotesne demokratijos 
samprata. Teisės gina pačią demokratiją nuo 
pavojaus susinaikinti demokratiniu spren- 
dimu; teisės ne tiek riboja patį daugumos 
principą, kiek priverčia daugumą rimtai 
atsižvelgti į savo sprendimų padarinius vi- 
siems visuomenės nariams. Tačiau tai, atro- 
do, pasakytina tik apie kai kurias, konstitu- 
ciškai ginamas, teises. 

Jeigu nei utilitarizmas, nei demokratijos 
teorija negali pagrįsti individo teisių, tai 

kaip jos gali būti pagrįstos? Istoriškai 
dažnai buvo apeliuojama į prigimtinę teisę 
arba į dieviškuosius įstatymus. Pavyzdžiui, 
Johno Locke'o manymu, kadangi visi esa- 
me Dievo kūriniai, bendraudami turime lai- 
kytis tam tikrų principų ir šie principai yra 
mūsų neatskiriamų teisių pagrindas. 
Tačiau dabartiniais laikais apreiškimas 
kaip politinės moralės pagrindas traktuo- 
jamas skeptiškai, o „prigimtinių“ teisių idė- 
ja kelia abejonių dėl sąsajų su ginčijama 
ŽMOGAUS PRIGIMTIES sąvoka ir su metae- 
tikoje diskredituotais natūralistiniais argu- 
mentais. 

Naujosios teorijos mėgina išsiaiškinti es- 
mines vertybes bei principus, kuriais grin- 
džiama teisių idėja, nemėgindamos ieškoti 
prigimtinių jos pagrindų. Įdomiausios išjų 
yra tos, kurios moralines teises grindžia 
laisvės, autonomijos ir lygybės idėjomis. 

Pasak H. L. A. Harto ir kitų, teisės ski- 
riasi nuo kitų moralinių idėjų tuo, kad jos 
gina žmogaus LAISVĖS interesą. Teisės vie- 
nintelės iš visų moralinių vertybių susiju- 
sios su idėja, kad jų įtvirtinimas jėga yra mo- 
raliai pateisinamas; ir jei laisvė gali būti 
ribojama tik dėl laisvės, tai šis teisių 
bruožas liudija jose įkūnijamų laisvės ver- 
tybių svarbą. Be to, daugelis tų, kurie tei- 
ses sieja su laisve, taip pat laikosi „pasirin- 
kimo teorijos“ (Zr. anksčiau): teisę turintis 
individas suvokiamas kaip aktyvus pradas, 
o ne vien kaip pasyvus kito pareigos ati- 
tikmuo. Todėl šiuo požiūriu teisės negali 
būti priskiriamos gyvūnams ar embrio- 
nams, nes tokios būtybės nedaro sprendi- 
mų ir nesinaudoja ta laisve, kurią gina tei- 
sės. Kai kurie iš šių teoretikų taip pat atmeta 
vadinamąsias „socioekonomines“ teises — 
teisę į socialinį aprūpinimą, švietimą, darbą 
(su mokamomis atostogomis) ar minimalų 
medicinos aprūpinimą, - kurias skelbia to- 
kie dokumentai kaip Visuotinė žmogaus tei- 
sių deklaracija. Esą tokios „teisės“ ne tik yra 
utopinės, turint omeny daugelio šalių ištek- 
lių ribotumą, jos taip pat nėra pakankamai 
susietos su laisvės idėja, kad pelnytų „tei- 
sių“ vardą (žr. ŽMOGAUS TEISĖS). 

Pastaraisiais metais ši laisvės idėja grin- 
džiama teisių koncepcija darosi vis mažiau 
populiari. Daugelis autorių jau netiki, kad 
„pasirinkimo teorija“ adekvačiai reiškia tei- 
sių sąvokos logiką. Nebepripažįstama ir idė- 
ja, kad tik laisvė turi esminį ryšį su teisių 
sąvoka. Manoma, kad daugelis laisvių (to- 
kių kaip laisvė važiuoti automobiliu gatve, 
kurią planuojama paversti pėsčiųjų alėja) 
nėra vertos tokios apsaugos, o tos, kurios jos 
vertos (tokios kaip religijos laisvė ar politi- 
nė laisvė), turi būti nuojų skiriamos remian- 
tis kitokiomis vertybėmis nei laisvė. 

Pastaruoju metu kai kurie autoriai tei- 
ses mėgina kildinti iš Žmogaus autonomi- 
jos idėjos, siejamos su KANTo moralės filo- 
sofija. Pagrindinė jų mintis yra ta, kad teisės 
laikytinos ne pagrindiniais mūsų morali- 
nės sistemos principais, o veikiau būtino- 
mis moralinio mąstymo ir veiksmo sąlygo- 
mis. Žmogaus moraliniam mąstymui, 
pasirinkimui ir veiksmui trukdoma, jei, pa- 
vyzdžiui, grasinama jo gyvybei, radikaliai 
apribojamos jo pasirinkimo galimybės, jei 
jis kankinamas arba turi desperatiškai 
grumtis dėl išlikimo. Nors pagarba žmo- 
gaus autonomijai susijusi su laisvės ver- 
tybėmis, laisvė čia suvokiama pozityvesne 
prasme - kaip tai, ko turi būti siekiama ir 
kas turi būti ugdoma, o ne tai, kas laikyti- 
na tik žmogaus gyvenimo realybe. Šios idė- 
jos turi svarbių sąsajų su LIBERALIZMO po- 
litine tradicija ir liberaliuoju požiūriu į 
teisingumą: teisingumo teorijos paskirtis — 
padėti Žmonėms tarpusavio susitarimu įtei- 
sinti tam tikrą jiems tenkančios naudos ir 
naštos paskirstymo tvarką, o teisės gali būti 
traktuojamos kaip tie pamatiniai pagarbos 
asmeniui principai, kuriuos suponuoja to- 
kio įteisinimo pastanga. 

Su šiuo argumentu susijusi trečioji — ly- 
gybės — idėja. Liberalų įsitikinimu, įteisi- 
nant socialines ir politines institucijas rei- 
kia, kad valdžia vienodai pagarbiai 
traktuoty visus savo piliečius, nepaisyda- 
ma jų talentų ar nuopelnų skirtingumo. 
Galbūt moralines teises galima kildinti iš 
šios pamatinės priedermės, pavyzdžiui, tuo 

būdu, kuriuo RAWLSas dedukuoja laisvės 
ir socialinio paskirstymo principus iš ega- 
litaristinių savo teisingumo teorijos prielai- 
dų. Ronaldas Dworkinas kėlė mintį, jog uti- 
litaristinis naudos išskaičiavimas galbūt 
gali išreikšti lygios pagarbos visiems pi- 
liečiams principą, tačiau tik tuo atveju, jei 
nebus atsižvelgiama į tai, ką jis vadina 
išorinėmis preferencijomis, t. y. į Žmonių 
preferencijas dėl to, kaip turėtų būti trak- 
tuojami kiti žmonės. Jis teigia, kad dauge- 
lis teisių gali būti suvokiamos kaip apribo- 
jimai naudingumo argumentams (kaip 
„koziriai“ jų atžvilgiu) tais atvejais, kai sun- 
ku atriboti ir neutralizuoti išorines prefe- 
rencijas. Tebevyksta ginčai dėl šio „išori- 
nių“ ir „asmeninių“ preferencijų skirtumo 
ir dėl teisių teorijos, kurią Dworkinas mė- 
gina kurti šio skirtumo pagrindu. 

Ne visi pripažįsta, kad teisių idėja turi 
esminę reikšmę moralinei arba politinei fi- 
losofijai. Net daugelis tų, kurie tokią jos 
reikšmę pripažįsta, nemano, kad teisės 
išsprendžia moralės problemas. Viena ver- 
tus, atrodo, kad teisės teikia tik individua- 
listines vertybes. Apie teises prabylame ta- 
da, kai manome, jog tam tikra gėrybė turi 
būti parūpinta tam tikram individui arba 
daugeliui atskirų individų. Tačiau, kalbant 
apie gėrybes, kurių vertė negali būti suvok- 
ta, jei atsižvelgiama tik į tam tikrų indivi- 
dy vertinimus — pavyzdys gali būti tokios 
kolektyvinės vertybės kaip BROLYBĖ arba 
BENDRUOMENĖ, - apeliavimas į teises ne- 
atrodo įtikinamas. Kai kurie socialistinių 
įsitikinimų autoriai žengia toliau ir įrodi- 
nėja, kad teisės išreiškia burZuazinio egoiz- 
mo politinę moralę ir kad tikroji socialisti- 
nė moralė nepaisytų šių individualistinių 
pretenzijų. Tačiau su tuo sunku sutikti: nors 
moralė, kurią sudarytų tik teisių reikalavi- 
mai, neatrodo itin patraukli, kiekviena teo- 
rija, išskyrus fanatiškiausias kolektyvisti- 
nes doktrinas, turi pripažinti, kad moralės 
požiūriu ne tik leistina, bet ir privalu ginti 
tam tikrus individų interesus. JJW 

Teisėtumas (legitimumas). Kiekviena su- 
dėtinga Žmonių bendruomenės forma 
vienaip ar kitaip susiduria su teisėtumo 
problema, su klausimu, ar tam tikra visuo- 
meninė tvarka pelno - ir jeigu taip, tai ko- 
dėl — jos narių pripažinimą. Problema yra 
dar ryškesnė ir visuotinesnė šiuolaikinėse 
visuomenėse. Galbūt čia pravers problemos 
formuluotė, kurią pateikė ROUSSEAU nau- 
jųjų laikų pradžioje. 

Žmogus gimsta laisvas, tačiau jis visur yra 
supančiotas. Kaip įvyko tokia permaina? 
Nežinau. Kas galija įteisinti? Manau, kad 
į šį klausimą galėsiu atsakyti. Bet visuo- 
meninė būklė yra šventa teisė, sudaranti 
visų kitų teisių pagrindą. Tačiau ši teisė 
nėra prigimtinė, vadinasi, pagrįsta susi- 
tarimais. Reikia išsiaiškinti, kokie tai susi- 
tarimai (Apie visuomenės sutartį, kn. 1, 
sk. 1, p. 138-139). 


Šis manifestas, gana radikalus net jo pa- 
skelbimo laikais, prieš keletą šimtmečių ap- 
skritai negalėjo būti paskelbtas. Tada pa- 
saulis vis dar buvo suvokiamas kaip 
kosminė tvarka, kuriame žmonėms numa- 
tyta apibrėžta vieta ir paskirtis. Tokiame 
pasaulyje paprotys išreiškė dieviškąjį tiks- 
lą, o politinė galia apeliavo į platesnę kos- 
minę tvarką. Rousseau vartojamos tarpu- 
savyje susijusios laisvės, teisėtumo, valios, 
intereso, pritarimo ir susitarimo sąvokos 
dar nebuvo įtrauktos į politinį diskursą. Jo 
paskelbtąją nepriklausomybę nuo senojo 
pasaulio ženklų ir prasmių lydi sustiprėjęs 
visuomeninio gyvenimo „nelaisvės“ pojū- 
tis. Šiame manifeste jau glūdi esminis šiuo- 
laikinio SUSVETIMĖJIMO, ANOMIJOS ir 
teisėtumo krizės suvokimas. Juk jei įsitvir- 
tinusi visuomenės tvarka nerodo kosminės 
tvarkos, tai visos jos taisyklės, visi draudi- 
mai ir reikalavimai yra kėsinimasis į laisvę 
— kėsinimasis į mano ir mūsų laisvę. Prieš 
žmonių valią įvesti apribojimai tampa 
grandinėmis; tokie apribojimai dabar gali 
tapti teisėti, tik jei remiasi žmonių valia. 

Nors šiandien niekas iš mūsų nepri- 
pažįsta Rousseau pateiktojo problemos 
sprendimo - BENDROSIOS VALIOS teorijos, — 
teisėtumo problematiką visi suvokiame 
bendrame jo vartojamų sąvokų kontekste. 
O tai kelia įtarimą, kad jo sprendimo ne- 
priimtinumas gali ne tik reikšti konkrečios 
teisėtumo koncepcijos nepriimtinumą, bet 
ir byloti apie svarbesnį šios sąvokinės sis- 
temos problemiškumą. 

Šiuolaikinės teisėtumo koncepcijos gali 
būti suskirstytos į tris tipus. Kai kurios jų 

mėgina atkurti prarastojo pasaulio aspek- 
tus, esamus papročius bei normas vertin- 
damos kaip tradicijas, paženklintas dievy- 
bės arba rodančias imanentinį visatos 
tikslą; jos mėgina, kalbant Hannah 
ARENDT žodžiais, atkurti doktriną, kuri 
„teisėtumą kildina iš žmogaus veiklos 
neužterštų šaltinių“ (p. 82). Kitos koncep- 
cijos pripažįsta konvencinį šiuolaikinio 
gyvenimo pobūdį, tačiau teisėtumo klau- 
simą mėgina apriboti tomis konvencijomis, 
kurios nusako piliečių santykius su vals- 
tybe, ir tą teisėtumą grįsti piliečių raciona- 
liu sutikimu. Be to, yra koncepcijų, kurios 
pateikia tezę, jog normų ir standartų kon- 
vencionalumas persmelkia visas gyveni- 
mo sritis, ir kurios mėgina diskursyvaus 
sutikimo kriterijų taikyti visoms gyvenimo 
sritims. 

George'as Katebas pateikia vieną iš šiuo- 
laikinių antrojo tipo koncepcijų. Modemybė 
reiškia gamtos desakralizavimą, gyvenimo 
konvencionalizavimą, valstybės kristalizavi- 
mąsi ir pilnametystės sulaukusio individo 
pirmumą sprendžiant teisėtumo klausimą; 
tačiau teisėtumo klausimas susijęs tik su pi- 
liečių sutarimu dėl pamatinių konstitucinių 
valstybės valdymo principų. Kritikuodamas 
demokratinės kapitalistinės visuomenės tei- 
sėtumo krizės teorijas Katebas neranda jokių 
„esminių ir visuotinai paplitusių jausmų ar 
įsitikinimų, išreiškiančių nepasitenkinimą 
<...> konstitucine atstovaujamąja demokra- 
tija“ (p. 180). Nors daugelyje gyvenimo sričių 
gali būti susvetimėjimo reiškinių, ši aplinky- 
bė tėra šiuolaikinės laisvės ir konvenciona- 
lumo idėjos dalis; ji nėra valstybės neteisė- 
tumo ženklas ir negali būti pašalinta 
nesugrįžtant prie tos mistifikuotos padėties, 
kur prigimtis arba Dievas teikia išorinius tei- 
sėtumo standartus. 

Kita tradicija, kuriai vadovauja Jūrge- 
nas HABERMASas, teigia, kad šiuolaikinė- 
se visuomenėse sritis, kurioje kyla teisėtu- 
mo klausimų, yra daug platesnė. Tie 
papročiai, normos bei standartai, kurie 
anksčiau buvo laikomi beasmenės tradici- 
jos ar rinkos dariniais, šiose visuomenėse 

vis labiau, be to, pagrįstai suvokiami kaip 
konvencijos, kurias formuoja politika ir po- 
litinė galia. Kai šios konvencijos prieštarau- 
ja reflektuotai individo valiai, jos arba klai- 
dina (ir šitaip didina nelaisvę), arba yra 
suvokiamos kaip nepakenčiami su- 
varžymai, o ne kaip laisvės priemonės. Vals- 
tybės teisėtumas — nors nebūtinai gebėjimas 
palaikyti tvarką — priklauso nuo jos gebėji- 
mo šias konvencijas pritaikyti prie reflektuo- 
tos piliečių valios, diskursyviai formuoja- 
mos atviruose, demokratiniuose procesuose. 
Tokie dalykai kaip pajamų pasiskirstymas, 
darbo veiklos struktūra, socialinė vartojimo 
struktūra, gamtinės aplinkos pobūdis, dar- 
bo pasidalijimas tarp lyčių, tėvų ir vaikų 
santykiai, nusenusių Žmonių traktavimas — 
dalykai, kurie anksčiau nebuvo priskiriami 
valios, konvencijos, politikos ir teisėtumo 
problemų sričiai, dabar vis labiau į ją įtrau- 
kiami; ir sunku įsivaizduoti, kaip visuome- 
nė, veikianti modernybės prielaidų pagrin- 
du, gali atsispirti šiai raidai nesigriebdama 
autoritarinių (neteisėtų) priemonių. 

Dabar galima suprasti, kokie motyvai 
nulemia tipinius atsakymus sprendžiant 
šiuolaikinę teisėtumo problemą: konserva- 
toriai ir neokonservatoriai mėgina rasti bū- 
dų, kaip dekonvencionalizuoti ištisas gy- 
venimo sritis sugrąžinant prie apribojimų, 
kuriais remiasi kapitalistinė-konstitucinė 
demokratija, natūralumo arba būtinumo 
pojūtį; liberalai politinio teisėtumo klausi- 
mą stengiasi riboti konstituciniais valsty- 
bės santvarkos principais, nubrėždami 
griežtas skiriamąsias linijas tarp valstybės 
ir ekonomikos bei taikydami šioms sritims 
skirtingus teisėtumo kriterijus; o radikalai 
bando įsivaizduoti dar daugiau konven- 
cijų, pelnysiančių visos visuomenės narių 
reflektyvų pripažinimą. Kiekvienas iš šių 
atsakymų susiduria su rimtomis problemo- 
mis: konservatyvioji restauracija dažnai su- 
vokiama kaip mėginimas mistifikuoti 
šiuolaikinės epochos konvencijas; libera- 
lusis politikos atskyrimas nuo ekonomi- 
kos atrodo dirbtinis ten, kur valdžia ir po- 
litika vis labiau skverbiasi į ekonomiką (ir 

atvirkščiai); radikaliosios vizijos viltis, 
kad visuomenė vieningai pritaps prie vi- 
siškai naujos konvencijų sistemos, atrodo 
kaip utopinė svajonė. Kūrybiškai mąstant 
apie teisėtumą reikia rimčiau gilintis į tą 
episteminį kontekstą, kuriam priskiriama 
šiuolaikinė teisėtumo problematika. WEC 

Teisingas karas. Plačiausia prasme termi- 
nas nusako ištisą Vakarų kultūros minties 
ir praktikos tradiciją, kuri mėgina nustatyti, 
kokiais atvejais siekiant politinių tikslų pa- 
teisinamas jėgos naudojimas, ir nubrėžti ri- 
bas net pateisinamam jos naudojimui. Šia 
prasme raiškos būdai aprėpia religinę bei 
filosofinę moralinę mintį, teisės teoriją, šalių 
vidaus ir tarptautinę paprotinę bei pozity- 
viąją teisę, taip pat karo teoriją ir praktiką. 
Tačiau įvairiomis aplinkybėmis terminas 
vartojamas daug siauresne prasme. Viena 

iš šių siauresnių prasmių terminas nusako 
tik viduramžiais iškeltą klasikinę teisingo 
karo teoriją, kurioje vartojami skirtingi ter- 
minai kitiems šios platesnės tradicijos rai- 
dos tarpsniams nusakyti. Antai tarptauti- 
nės teisės atstovai, tokie kaip J. B. Scottas, 
(viduramžiškąją) teisingo karo teoriją ir (mo- 
derniąją) tarptautinę teisę laiko dviem tos 
pačios nenutrūkstamos minties tradicijos 
raidos stadijomis (žr. taip pat TARPTAUTINĖ 
TEISĖ); panašiai W. V. O'Brienas kalba apie 
„teisingo karo-ribojamo karo tradiciją“, pa- 
sak jo, ribojamo karo idėja yra šiuolaikinė 
teisingo karo idėjos išraiška. Teologinės eti- 
kos atstovai, tokie kaip Paulas Ramsey, var- 
todami šį terminą turi omeny tą platesnės 
tradicijos sudedamąją dalį, kuri kildintina 
iš krikščioniškosios teologijos šaltinių, o Ro- 
mos katalikų autoriai jį paprastai vartoja dar 
siauresne prasme, kai kalba apie katalikų 
moralinės teologijos „teisingo karo tradici- 
ją“. Bendroji tradicija bei jos nenutrūksta- 
mumas gali būti pripažįstamas ir tada, kai 
termino „teisingas karas“ reikšmė susiauri- 
nama šiais ar dar kitokiais būdais. Žr. John- 
son, Ideology, Reason, and the Limitation of War 
ir Just War Tradition. 


Teisingo karo tradicijos turinys 

Teisingo karo tradicija stebėtinai įvairiai 
prisitaiko prie konkrečių laiko ir vietos po- 
reikių bei karų pobūdžio kaitos. Tai nėra 
vieninga teorija ar doktrina, o veikiau ben- 
dra mąstymo nuostata, kurios laikosi įvai- 
rios teorijos bei doktrinos. Neblėstantį jos 
aktualumą lemia nepaliaujami ginčai dėl 
skirtingų teisingo karo kriterijų reikšmės 
ir turinio. J. F. Childressas šiais kriterijais 
laiko „prima facie pareigas“, kurias moralė 
uždeda jėgos naudojimui, išreikšdamas 
bendrąją nuostatą, būdingą Vakarų mora- 
liniams svarstymams apie karą. 

Klasikine forma, kuri įsivyravo vidu- 
ramžių pabaigoje, teisingo karo tradiciją su- 
darė dvi sudedamosios dalys, paprastai api- 
būdinamos lotyniškais terminais ius ad bellum 
ir ius in bello, atitinkamai sprendžiant klau- 
sima, ar konkrečiu atveju pateisinamas jė- 

gos naudojimas, ir klausimą, kokių reikala- 
vimų privalu laikytis, jei jėgos naudojimas 
pateisinamas. Abi šios sudedamosios dalys 
toliau skirstomos pagal įvairius kriterijus. 

Teisingo karo tradicijoje ius ad bellum įt- 
raukti tokie reikalavimai: jėgos naudojimui 
turi būti pateisinama priežastis; jos naudoji- 
mą turi inicijuoti deramas autoritetas; šalis, 
naudojanti tokią jėgą, turi vadovautis tei- 
singa intencija; jėgos naudojimas turi būti 
proporcingas (neturi būti daroma daugiau 
žalos negu naudos); jėgos naudojimas turi 
būti kraštutinė priemonė; jos tikslas turi būti 
taikos atkūrimas; jėgos naudojimo sėkmės ga- 
limybės turi būti pakankamai didelės. Vi- 
duramžiais buvo pripažįstamos trys patei- 
sinamos priežastys: atsiimti tai, kas buvo 
neteisingai paimta, bausti blogį, gintis nuo 
planuojamos arba vykdomos agresijos. Vi- 
sas tris idėjas galima rasti romėnų karo 
teisėje bei praktikoje vėlyvosios klasikos 
epochoje. XX a. tarptautinėje teisėje pagrin- 
dinė jėgos naudojimą pateisinanti priežas- 
tis buvo gynimasis nuo ginkluoto užpuoli- 
mo; tačiau joje pabrėžiamas arbitražo 
būtinumas prieš griebiantis „kraštutinės 
priemonės“ linksta griauti kitus klasikinius 
jėgos naudojimo pateisinimo argumentus. 
„Deramas autoritetas“ romėnams reiškė 
aukščiausiąją pilietinę valdžią; vėlyvaisiais 
viduramžiais jis reiškė kilminguosius, nepa- 
valdžius aukštesnei feodalinei valdžiai; nau- 
jaisiais laikais jį nusako compėtence de guerre, 
kuri priklauso valstybei ir besąlygiškai suve- 
renui (asmeniui ar parlamentiniam susirin- 
kimui), kuris tą valstybę valdo; tiesa, šiuolai- 
kinė tarptautinė teisė jau pripažįsta tam tikras 
„deramo autoriteto“ teises revoliucinėms su- 
kilėlių grupėms. „Teisinga intencija“ yra spe- 
cifiškai moralinė sąvoka; jos autoriaus šv. AU- 
GUSTINO supratimu, šis reikalavimas užkerta 
kelią „žalos darymo siekiui, keršto Ziauru- 
mui, nevaldomam ir nepermaldaujamam 
priešiškumui, maištavimo siautuliui, viešpa- 
tavimo geiduliui ir panašiai“. 

Tai yra pagrindinės teisingo karo tradi- 
cijos ius ad bellum sąvokos; kitos iš esmės 
yra pragmatinio pobūdžio ir išlieka tos 

pačios per visą istoriją. Tačiau verta atkreipti 
dėmesį į dvi išimtis: pirmoji (kaip jau 
pažymėta) — tarptautinė teisė sugriežtino 
„kraštutinės priemonės“ kriterijų pabrėžda- 
ma arbitražą kaip moralės požiūriu priimti- 
nesnį tarptautinių nesutarimų sprendimo 
būdą; antroji — branduolinio ginklo naiki- 
namasis potencialas reiškia, kad branduoli- 
nio karo atveju proporcingumo kriterijus bū- 
tų neišvengiamai pažeistas. Šio požiūrio 
laikosi „branduolinis pacifizmas“, „šiuolai- 
kinio karo pacifizmas“ ir „teisingo karo 
pacifizmas“. Šis požiūris nėra tikrojo PA- 
CIFIZMO atmaina, jis veikiau išreiškia mo- 
ralinę nuostatą šios specifiškai šiuolaikinės 
karo atmainos atžvilgiu, ją vertindamas iš 
teisingo karo tradicijos perspektyvos. 

Ius in bello apibrėžiamas dviem pagrin- 
diniais principais — priemonių proporcingu- 
mo principu, kuris reikalauja, kad nebūtų 
griebiamasi jėgos priemonių, darančią ne- 
numatytos ar šiaip nereikalingos žalos, ir 
diskriminacijos, arba nekariaujančių neliečia- 
mumo, principu, pagal kurį nedalyvaujan- 
tys kare turi būti kiek įmanoma saugomi 
nuo karo negandų ir bet kuriuo atveju jie 
neturi būti tiesioginės ir sąmoningai daro- 
mos žalos objektu. Klasikiniais laikais bu- 
vo labai nedaug apribojimų in bello; kaip 
pažymėjo GROCIJUS, svarbiausias apribo- 
jimas in bello, kurį pripažino klasikinė anti- 
ka, buvo toks: užuot žudę nugalėtuosius 
(ir kovos dalyvius, ir nedalyvius), nugalė- 
tojai gali juos paversti savo vergais. Iki pat 
industrinės epochos priemonių proporcin- 
gumo principo laikymąsi iš dalies lėmė ka- 
ro tikslams prieinamų išteklių stygius. Da- 
bar terminas „jėgos ekonomija“ perteikia 
pagrindinę „priemonių proporcingumo“ 
idėją. Vienu metu viduramžiais ir daug kar- 
tų vėliau buvo mėginama uždrausti kai ku- 
rių tipų ginklus kaip neišvengiamai dispro- 
porcinius. Tokios pastangos yra reikšminga 
XX a. tarptautinės teisės ypatybė, rodanti 
moralinių svarstymų karo tema rezultatus. 

Viduramžių „nekariaujančių neliečiamu- 
mo“ principas „nekariaujančius“ apibrėžė 
pagal du kriterijus — pagal socialinę funkciją 

ir pajėgumą eiti karo tarnybą. Bažnyčios tar- 
nai, keliaujantys maldininkai, miestelėnai ir 
valstiečiai savo žemėse buvo nekariaujantie- 
ji pagal pirmąjį kriterijų; moterys, vaikai, nu- 
senusieji ir neįgalieji — pagal antrąjį. Tačiau 
abiejų kategorijų asmenys galėjo netekti savo 
neliečiamumo teisės, jei imdavosi ginklo. Šiuo- 
laikinėje tarptautinėje teisėje — tai ypač byloja 
įvairios Ženevos konvencijos - dedama daug, 
pastangų apibrėžti nekariaujančiųjų sąvoką 
ir nustatyti jų teises; deja, XX a. nekariau- 
jančių toli gražu neaplenkė karų negandos. 
Tiesą sakant, vienas iš branduolinės atgra- 
sos priemonių strategijos elementų - šių gin- 
klų keliama grėsmė civiliams gyventojams, 
net jei nominaliai jie nukreipiami į karinius 
objektus. 


Istorinė teisingo karo tradicijos raida 

Teisingo karo tradicijos ištakos glūdi klasi- 
kinėje hebrajų, graikų ir romėnų karo prak- 
tikoje bei jos svarstymuose. Klasikinės epo- 
chos pabaigoje, romėnų teisės teorijoje ir 
praktikoje buvo suformuluoti pateisinamos 
priežasties, deramo autoriteto bei būtinumo 
atsižvelgti į karo veiksmų naudos ir žalos 
balansą (proporcingumo) principai. 
Krikščionių teoretikai, tokie kaip šv. Ambra- 
ziejus Milanietis ir šv. Augustinas, perėmė 
šias idėjas, papildė jas hebrajiškąja idėja apie 
Dievo įsakytą karą (šventąjį karą) ir numatė 
švelninančių išlygų, implikuojamy krikščio- 
niškosios caritas (meilės). Ir Ambraziejus, ir 
Augustinas pabrėžė, kad nuo karo neturi 
kentėti nekaltieji, tačiau nei jie patys, nei jų 
laikų romėnų teisė neturėjo aiškios nekariau- 
jančiųjų neliečiamumo sampratos. 

Visų šių karinės jėgos naudojimo apribo- 
jimų Vakaruose buvo nepaisoma nuo Augus- 
tino laikų (V a.) iki pat Dieviškosios taikos ir 
Dieviškųjų paliaubų (X ir XI a.). Kaip ir anks- 
tesnė klasikinė šios tradicijos raida, anksty- 
vųjų viduramžių pastangos nubrėžti elgse- 
nos kare taisykles nesukūrė nuoseklios 
teisingo elgesio kare teorijos. Sistemiškumo 
raida prasidėjo nuo Graciano Decretum (apie 
1148) - įspūdingo KANONŲ TEISĖS sąvado, 
kuriame pagal temas buvo surinkti visos 

krikščioniškosios tradicijos fragmentai. Plė- 
todamos šią karo tematiką dvi vėlesnės ka- 
nonininkų kartos (dekretistai ir dekretalistai) 
ir tokie teologai kaip Petras Paryžietis ir 
TOMAS AKVINIETIS rėmėsi Gracianu. 
Maždaug tuo pat metu pasaulietiniai teoreti- 
kai reabilitavo kai kuriuos romėnų teisės ele- 
mentus; kartu riterių klasėje formavosi rite- 
riškumo kodeksas, nustatantis tam tikrus 
apribojimus naudojant karinę jėgą. Per Šim- 
tametį karą šios įvairios tendencijos jau susi- 
liejo į visuotinę karo sampratą, kurioje buvo 
visi mūsų minėti pagrindiniai struktūriniai 
teisingo karo teorijos elementai. 

XVI ir XVII a. visa virtinė teoretikų, tokių 
kaip VITORIA, SUAREZas, Gentili ir 
GROCIJUS, transformavo paveldėtąją teisin- 
go karo tradiciją dėdami teorinius pagrin- 
dus šiuolaikinei tarptautinei teisei. Tais 
pačiais laikais riterių kodeksas buvo pertvar- 
kytas į privalomas karinės disciplinos tai- 
sykles. XVIII a. ši disciplina drauge su stra- 
teginiais dalykais pradėjo klasikinę 
taisyklių ribojamo karo erą. Tame amžiuje 
parašyti Vattelo tarptautinės teisės darbai 
rodo ir ankstesniųjų teoretikų, tokių kaip 
Grocijus, įžvalgas, ir tuometinę ribojamo ka- 
ro praktiką. XIX ir XX a. pozityvioji tarptau- 
tinė teisė paaiškino šią paveldėtą tradiciją 
iš dalies (kaip matėme) ją modifikuodama. 

XX a. teisingo karo tradiciją iš naujo at- 
rado moralistai. Istoriniai darbai (žr. Scott; 
Vanderpol) pradėti rašyti per Pirmąjį pasau- 
linį karą. Po Antrojo pasaulinio karo prasi- 
dėjęs branduolinės ginkluotės amžius 
sužadino normatyvinio pobūdžio ginčus dėl 
jėgos naudojimo moralinio pateisinamumo: 
tokie teologai kaip Johnas Courtney’us Mur- 
ray'us ir Paulas Ramsey'us, taip pat filoso- 
fai, pavyzdžiui, Elizabeth Anscombe, pra- 
dėjo atvirai taikyti teisingo karo principus 
kaip moralinės analizės įrankius. Panašiai 
jais naudojasi tokie žymūs politiniai teoreti- 
kai kaip Michaelas Walzeris ir Williamas 
V. O'Brienas. Istoriniai darbai buvo tęsiami 
(Žr. Johnson, Ideology, Reason, and the Limita- 
tion of War ir Just War Tradition; Russell) krei- 
piant daugiau dėmesio į teisingo karo argu- 

mentų taikymą sprendžiant šiuolaikines 
problemas (žr. Childress; Johnson, Can Mo- 
dern War Be Just?). Kitos šiuolaikinės teisin- 
go karo tradicijos tąsos kryptys - tai tarp- 
tautinės karo teisės plėtimas bei karinių 
kodeksų tobulinimas. JT] 

Teisingumas. Bent jau nuo Platono laiky 
paciy jvairiausiy jsitikinimy politiniai teo- 
retikai teisingumą laiko viena iš svarbiau- 
sių geros politinės tvarkos ypatybių. Tiesą 
sakant, esama pagundos teisingumą laikyti 
visa apimančia politine dorybe ir taip gerą 
visuomenę sutapatinti su teisinga visuome- 
ne. Vis dėlto šiai pagundai nederėtų pasi- 
duoti. Teisingumo idėja atkreipia mūsų dė- 
mesį į tam tikrą bruožą - žmonės kaip 
individai traktuojami taip, kaip dera juos 
traktuoti. Tuo jis skiriasi nuo kitų pagei- 
dautinų bruožų, ypač tų, kurie nusako vi- 
suminį tam tikros bendruomenės pobūdį — 
šalis gali klestėti ekonomiškai, sėkmingai 
kariauti arba pirmauti kultūroje nesilaiky- 
dama teisingumo. Geriausias teisingumo 
apibrėžimas iki šiol yra tas, kurį pateikė Jus- 
tinianas: teisingumas yra pastovus ir nekin- 
tantis pasiryžimas kiekvienam atseikėti tai, 
kas jam priklauso. 

Pirmasis skirtumas, į kurį reikia atkreip- 
ti dėmesį plačiau kalbant apie šį apibrėžimą, 
yra skirtumas tarp to, kas asmeniui priklau- 
so kaip gėrybės, ir to, kas jam priklauso kaip 
BAUSMĖ. Kad bausmė būtų teisinga, reikia, 
kad būtų patenkintos trys sąlygos: 

(1) bausmė turi būti taikoma tik tiems, 
kurių kaltė buvo nustatyta pagal deramas 
procedūras; 

(2) bausmė turi būti taikoma visiems 
vienodai, t. y. bausmių skirtumai visada tu- 
ri rodyti nusikaltimų skirtumus; 

(3) bausmių dydis turi būti proporcingas 
nusikaltimo sunkumo laipsniui, t.y. jos ne- 
turi būti nei per griežtos, nei per švelnios. 


Trečiosios sąlygos aiškinimas priklau- 
so nuo to, kaip apskritai traktuojama baus- 
me — pavyzdžiui, kaip prevencijos prie- 
monė arba kaip atpildas, - tad ji yra labiau 
ginčytina nei dvi pirmosios. 

Bausmės, kurios pažeidžia šiuos tris rei- 
kalavimus, yra neteisingos; ne taip aišku, 
kokios nuostatos laikytis tuo atveju, kai šie 
reikalavimai patenkinti, tačiau nusikaltė- 
lis atleidžiamas nuo dalies arba nuo visos 
jam priklausančios bausmės. Tradiciškai 

tai suvokiama kaip gailestingumas arba 
malonė, tačiau abejotina, ar leistina teisin- 
gumą šitaip nustumti į šalį. Kai kurie filo- 
sofai siūlė idėją teisingumui nustatyti tik 
viršutines bausmės ribas, neužkertant ke- 
lio gailestingumui, kuris tik patobulina 
teisingumą, arba, kaip vaizdžiai šią mintį 
išreiškė Shakespeare'as, „Žemiškoji galia ta- 
da atrodo dieviškiausia,/ Kai gailestingu- 
mas sušildo teisingumą“. Kiti laikėsi KANTO 
nuostatos, kad teisingumo reikalavimai tu- 
ri būti vykdomi besąlygiškai: „Net jei pilieti- 
nė visuomenė rengtųsi suskilti ... paskutinis 
kalėjime sėdintis žudikas turėtų būti pir- 
miausia pakartas, kad kiekvienas deramai 
sulauktų to, ką savo veiksmais pelnė...“ (The 
Metaphysical Elements of Justice, p. 102). 

Nagrinėdami platesnį klausimą, kokie 
teisingumo reikalavimai srityse, nesusiju- 
siose su nusikaltimu, susiduriame su 
didžiausia nuomonių įvairove. Istoriškai 
būta stiprios tendencijos teigti glaudžią tei- 
singumo ir teisės sąsają valstybės 
institucijai ar asmeniui — būti teisingam 
reiškia paklusti įstatymui. Įstatymas for- 
muluoja bendras taisykles, nurodančias, 
kaip Žmonės turi elgtis vienas su kitu, kon- 
krečiai nustatydamas, kokia ir kam pri- 
klauso nuosavybė, paslauga ir t. t. Teisin- 
gumas reiškia šių taisyklių laikymąsi. Vis 
dėlto daugumai šios tradicijos mąstytojų 
atrodo, jog įstatymas turi tenkinti tam tik- 
rus moralės reikalavimus, kad galėtų būti 
laikomas teisingu. Ši nuostata dažnai 
reiškiama prigimtinės teisės terminais: už 
pozityvaus įstatymo slypi protu suvokia- 
mas moralinis dėsnis, ir tarp jų kilus kon- 
fliktui pastarasis apibrėžia teisingumą. 
Tačiau nors ši doktrina leido kritiškai ver- 
tinti žmonių įstatymus, paprastai ji buvo 
aiškinama taip, tarsi turėtų konservatyvią 
prasmę. Dažniausiai buvo vadovaujama- 
si prielaida, kad egzistuojantys įstatymai 
tik išplėtoja prigimtinius dėsnius. Tad ir 
teisingumas buvo konservatyvaus po- 
būdžio. Jis buvo toji dorybė, kuri gynė to- 
kią socialinę tvarką, kai kiekvienam nu- 
statoma įstatymo apibrėžta vieta. 

Tačiau dar iki naujųjų laikų ši vyrau- 
janti teisingumo samprata koegzistavo su 
kitomis idėjomis, kurios iš dalies numatė 
šiuolaikinę socialinio teisingumo sam- 
pratą. Rinkos mainai gėrybėmis bei pa- 
slaugomis negalėjo būti visiškai reglamen- 
tuojami įstatymo, tačiau jie, atrodo, kėlė 
mainytojų santykių teisingumo problemą. 
ARISTOTELIS nagrinėjo komercinio teisin- 
gumo problemą. Jo supratimu, kad mainai 
būtų sąžiningi, reikia bendro vertės mato, 
pagal kurį galėtų būti nustatoma maino- 
mų gėrybių vertė. Viduramžiais panašia 
idėja buvo grįsta kainos koncepcija. Teisin- 
gumo netenkino tai, kad mainai vyksta lais- 
vai ir pagal įstatymą. Iš mainytojų buvo rei- 
kalaujama savo prekes pardavinėti už 
teisingą kainą; tačiau atsakymas į klausi- 
mą, kaip tokią kainą nustatyti — ar remian- 
tis tradicija, ar stebint kainų judėjimą rin- 
koje, — viduramžių teoretikams buvo ne 
visai aiškus. 

Antra idėja, kurią pirmasis pateikė irgi 
Aristotelis, buvo tokia — tam tikromis sąly- 
gomis gėrybės turi būti skirstomos pagal 
nuopelnus. Jis turėjo omeny pirmiausia 
viešųjų lėšų skirstymą, nors galėjo kalbėti 
ir apie naudos paskirstymą privačiuose klu- 
buose ar bendrijose. Toks viešųjų lėšų skirs- 
tymo principas, be abejo, labiau tiko res- 
publikai, tokiai kaip Atėnai, kurios visi 
gyventojai buvo nominaliai lygūs, negu vė- 
lesnėms feodalinėms visuomenėms, kur 
svarbiausiais paskirstymo kriterijais tapo 
hierarchija ir tradicija. 

Viduramžių teisingumo koncepcijose 
labiau buvo įsitvirtinusi poreikio idėja. 
Nors parama vargšams buvo paprastai 
pripažįstama kaip labdaros pareiga, 
dažnai buvo keliama mintis, esą teisingu- 
mo vardan Žmonės su pertekliniais turtais — 
turtais, viršijančiais tuos, kurių jiems rei- 
kia išlaikyti turimą padėtį visuomenėje, — pri- 
valo pasidalyti su vargdieniais. TOMAS 
AKVINIETIS žengė dar toliau įrodinėdamas, 
kad visiškai nuskurdęs Žmogus, stengda- 
masis išlikti gyvas, turi teisę pasisavinti ki- 
to Žmogaus nuosavybę. 

Akivaizdu, kad teisingumo koncepcijos 
rodė vyraujančius socialinius santykius, 
kuriuos savo ruožtu jos pačios padėjo for- 
muoti. Žvelgiant į naujuosius laikus, svar- 
biausia naujovė buvo socialinio teisingumo 
idėjos atsiradimas. 


Socialinis teisingumas ir jo kritikai 

Kalbant apie „socialinį teisingumą“, gali- 
ma manyti, jog bendrąją visuomenės pa- 
skirstymo struktūrą įmanoma organizuoti 
taip, kad ji atitiktų teisingumo principus. 
Terminas pirmąkart atsirado XIX a. pradžios 
politiniuose ginčuose (jį vartojo ir Johnas 
Stuartas MILLis) ir plačiai paplito. Idėja re- 
miasi dviem prielaidomis: pirma, sociali- 
nius procesus valdo, bent jau bendrais 
bruožais, dėsniai, kuriuos galima pažinti ir 
jais remiantis mėginti visuomenę tikslingai 
pertvarkyti; antra, galima rasti galios šalti- 
nį - paprastai valdžioje, — kuris būtų pajė- 
gus atlikti tokią pertvarką. Pagrindinės so- 
cialinio teisingumo sampratos yra dvi, iš 
kurių viena remiasi nuopelno idėja, o kita 
apeliuoja į poreikius ir lygybę. 

Pagal pirmąją koncepciją kiekvieno as- 
mens socialinė padėtis ir materialus atly- 
gis turi kuo labiau atitikti jo nuopelnus; 
tokia idėja taip pat išreikšta „talentams at- 
virų kelių“ ir „galimybių lygybės“ reikala- 
vimuose. Ji reiškia, kad turi būti panaikin- 
tos paveldimos privilegijos ir žmonės 
atviroje visuomenėje turėtų galimybę at- 
skleisti savo gebėjimus bei būti vertinami 
pagal nuopelnus. Tokios bendros idėjos 
laikosi visi šios koncepcijos atstovai; tačiau 
jų pažiūros dažnai skiriasi sprendžiant 
klausimą, ką reiškia „nuopelnas“ ir kaip 
jis gali būti praktiškai nustatomas. Kai ku- 
riems nuopelnas reiškia tam tikrą indėlį — 
kokių talentų asmuo turi ir kaip veiksmin- 
gai jais naudojasi. Kitų manymu, talentas 
pats savaime neturi nieko bendra su nuo- 
pelnu — Žmonės nusipelno tik už dedamas 
pastangas ir galbūt uz tai, kad jas kreipia 
daugiau ar mažiau naudinga linkme. Jei 
kalbame apie nuopelno dydžio vertinimą, 
tai liberalūs teoretikai laisvąją rinką dažnai 

traktuoja kaip geriausią praktinį atlygio 
pagal nuopelnus mechanizmą ir įrodinėja, 
jog kaina, kurią asmuo gali gauti už savo 
produktą ar paslaugą, yra gana patikimas 
jų sukuriamos vertės rodiklis. Socialistiniai 
jų kritikai atkreipia dėmesį į tai, kad paja- 
mos rinkoje dažnai veikiamos tokių veiks- 
nių kaip atsitiktinumas ar socialinė kilmė, 
kurie neturi nieko bendra su nuopelnu; kai 
kurie iš jų samprotauja, jog nuopelnas turi 
būti įvertinamas ne rinkos, o tiesiogiai, pa- 
vyzdžiui, viešajai valdžiai nustatant fiksuo- 
tus atlyginimus planinėje ekonomikoje. 
Pagal antrąją koncepciją gėrybės turi būti 
skirstomos pagal individų poreikius. Tai 
glaudžiai susiję su LYGYBĖS idėja, nes pro- 
grama, kuri sėkmingai tenkina poreikius, 
žmones padaro materialiai lygius vienu 
svarbiu aspektu. Deja, kaip gerai Žinoma, 
poreikio sąvoką labai sunku apibrėžti (Zr. 
taip pat INTERESAI). Poreikis turi būti ski- 
riamas nuo noro ar preferencijos, nes šios 
sąvokos gali būti susijusios su grynu 
įgeidžiu; kita vertus, individų poreikiai 
neišvengiamai skiriasi priklausomai nuo pa- 
matinių jų gyvenimo tikslų. Nors yra tam 
tikras biologinis poreikio sąvokos branduo- 
lys, į kurį įeina maisto, apsirengimo ir būs- 
to poreikiai, yra ir jos periferija, kurioje po- 
reikiai kinta priklausomai nuo kultūros 
požiūriu apibrėžtos gyvensenos. Dėl tokio 
variantiškumo poreikiais besiremiančios so- 
cialinio teisingumo koncepcijos vadovauja- 
si viena iš dviejų strategijų. Radikalesnioji 
strategija, siūloma KOMUNIZMO, leidžia 
kiekvienam individui pačiam apibrėžti sa- 
vo poreikius ir teigia, jog galima sukurti pa- 
kankamai išteklių, kuriuos naudojant būtų 
patenkinti visi jų apibrėžti poreikiai. Atsar- 
gesnė strategija, kuri būdinga SOCIALDE- 
MOKRATIJAI, teigia, kad poreikius turi api- 
brėžti viešoji valdžia pagal tam tikrus 
standartus, kurie vyrauja konkrečiame lai- 
ke ir erdvėje. Šis požiūris neatmeta reikala- 
vimų pagal poreikius ir reikalavimų pagal 
nuopelnus kompromiso - kai kurie sociali- 
niai ištekliai gali būti skirstomi gerovės vals- 
tybės pagal poreikius, kiti pasiskirsto pagal 


TEISINGUMAS 


nuopelno principą ekonominėje rinkoje ar- 
ba per biurokratinį mechanizmą. Šiandien 
Vakaruose tai yra populiariausias sociali- 
nio teisingumo aiškinimas. 

Kai kurie socialinio teisingumo teoreti- 
kai vengia teikti pirmenybę vien nuopel- 
nui ar vien poreikiui. UTILITARIZMO 
požiūriu visi paskirstymo klausimai turi 
būti sprendžiami atsižvelgiant į jų padari- 
nius; socialiai teisingas paskirstymas yra 
tas, kuris sukuria didžiausią visuminį pa- 
sitenkinimą. Johno Stuarto Millio Utilitariz- 
me (1861) pateikiamas bene įtikinamiausias 
šios pozicijos pagrindimas. RAWLSas iškė- 
lė alternatyvią teoriją, kurios skiriamasis 
bruožas yra principas, kad gėrybių paskirs- 
tymo nelygybė leistina, jei — ir tik jei — ji 
padeda mažiausiai pasiturintiems visuo- 
menės nariams. Socialinio teisingumo sa- 
voka šiuo atveju įgyja egalitarinį atspalvį, 
tačiau ji leidžia nukrypti nuo lygybės, jei 
tai (pavyzdžiui) teikia paskatų kurti dau- 
giau gėrybių, kurios galėtų būti paskirsty- 
tos mažiausiai pasiturintiems. 

Radikalesnį reikalavimą kelia tokie kri- 
tikai kaip HAYEKas ir Nozickas (žr. LIBER- 
TARIZMAS), kurie apskritai atmeta sociali- 
nio teisingumo sąvoką ir ragina grįžti prie 
tradicinės teisingumo sampratos, pa- 
brėžiančios įstatymo viršenybę ir individo 
teises. Jų argumentai remiasi kitomis filo- 
sofinėmis prielaidomis, kurias apibūdina 
trys pagrindinės tezės. Pirma, socialinio tei- 
singumo idėja reiškia, kad egzistuoja tam 
tikra institucija, kuri atsako už gėrybių 
paskirstymą visuomenėje; tačiau iš tikrųjų 
šis paskirstymas vyksta kaip nekoordi- 
nuojamas visuminis daugelio subjektų, 
nesiekiančių jokio bendro tikslo, veiklos re- 
zultatas. Antra, socialinio teisingumo rei- 
kalavimai apima rinkos mechanizmo pa- 
keitimą biurokratiniu mechanizmu, kuris 
mėgina (visada nesėkmingai) kontroliuoti 
visą išteklių pasiskirstymo tarp individų 
srautą. Trečia, socialinio teisingumo siekiai 
susipynę su esminiu asmens LAISVĖS 
pažeidimu, nes norint išlaikyti pageidau- 
jamą visuminę paskirstymo schemą, žmo- 

nėms turi būti neleidžiama tvarkyti savo 
išteklius savo pačių nuožiūra. Teisingu- 
mas, šių neoliberalų požiūriu, yra veikiau 
proceso, o ne rezultatų savybė. Teisingu- 
mas apibrėžia tam tikrus gėrybių įgijimo ir 
jų perdavimo būdus; jei jie taikomi, visiškai 
beprasmiška teisingu ar neteisingu vadin- 
ti susiklostantį išteklių pasiskirstymą. 
Nors šie argumentai įtaigūs, tačiau nėra 
neatremiami. Socialinio teisingumo sąvoka 
nenumato vieno išteklių paskirstymo subjek- 
to, o tik nustato, kad paskirstymo struktūra 
priklauso nuo socialinių institucijų, kurios 
gali būti keičiamos politiniu sprendimu. Pa- 
vyzdžiui, darbdavių ir samdomų darbuoto- 
jų santykinės pajamos iš dalies priklauso nuo 
to, kaip įstatymas apibrėžia kiekvienos san- 
dėrio šalies teises, o tai lemia politinis spren- 
dimas. Ši pastaba leidžia atremti antrąjį ir 
trečiąjį argumentus. Nors socialinio teisingu- 
mo koncepcijos siekia institucinės pertvarkos, 
tai nebūtinai reiškia, kad visus išteklius turi 
skirstyti centralizuota biurokratija. Pa- 
vyzdžiui, galima leisti, kad dauguma gėry- 
bių būtų skirstomos per rinkos mechanizmą, 
tačiau institucines jo sąlygas (tokias kaip mo- 
kesčių bei nuosavybės santykių sistema) reg- 
lamentuoti taip, jog bendroji išteklių pasi- 
skirstymo struktūra atitiktų pamatinius 
nuopelno arba poreikio principo reikalavi- 
mus. Taigi kiekvienam asmeniui būtų sutei- 
kiama gana didelė, tačiau ne beribė, naudoji- 
mosi ištekliais laisvė ir nebūtų išsižadama 
teisingo visuminio paskirstymo principų. 
Ginčai dėl socialinio teisingumo rodo 
bendrąjį mūsų apmąstymų apie teisingu- 
mą prieštaringumą. Teisingumas siejamas 
su taisyklėmis bei būdais — ir tada reikia, 
kad atitinkamos taisyklės žmonėms būtų 
taikomos nešališkai. Antra vertus, teisin- 
gumas siejamas su rezultatais - žmonės tu- 
ri gauti pagal nuopelnus arba pagal porei- 
kius. Dilema atsiranda tada, kai būdai, 
kurie visuotinai laikomi teisingais, suku- 
ria rezultatus, kurie atrodo neteisingi. Čia 
blaškomės tarp teisingumo, kaip nuosek- 
laus tam tikrų taisyklių taikymo proceso, ir 
teisingumo, kuris reikalauja atmesti arba 

taisyti taisykles, jeigu jų rezultatai mums 
atrodo nepriimtini. Argumentuota teisingu- 
mo teorija šią dilemą turi įveikti. DLM 

Teisinis pozityvizmas. Žr. TEISĖ / ĮSTATY- 
MAS / DĖSNIS. 


Terorizmas - politinio smurto forma, nu- 
kreipta prieš valdžią, bet dažnai įtraukian- 
ti paprastus piliečius. Jos tikslas — sukurti 
baimės atmosferą, kuri priverčia konkrečią 
valdžią įgyvendinti teroristų tikslus. Kar- 
tais terminas vartojamas apibūdinti val- 
džios veiklą, kuria siekiama valdiniams 
įvaryti baimės. Ir apibrėžimo klausimas, ir 
terorizmo keliamos esminės politinės pro- 
blemos atitinka tas, kurias apskritai kelia 
SMURTAS. DLM 


THOREAU 

Thelwall John (1764-1834) — radikalus bri- 
tų pamfletistas ir paskaitininkas. Paskuti- 
niame XVIII a. deSimtmetyje kaip Londono 
(Neakivaizdinės) draugijos vadovas jis 
gynė suaugusių vyrų rinkimų teises. Žr. 
BRITŲ RADIKALAI. 


Thoreau Henry David (1817-1862) - ameri- 
kiečių radikalas, gimęs Konkorde, Masaču- 
setso valstijoje. Thoreau siejamas su Nau- 
josios Anglijos transcendentalistais, ypač 
su Emersonu. Eklektiškasis Thoreau savo 
darbuose naudojosi graikų ir romėnų kla- 
sika, Rytų šventraščiais, Amerikos indėnų 
žiniomis, asmeniškais savo regiono gam- 
tos ir papročių stebėjimais. Thoreau nebu- 
vo nuoseklus mąstytojas, o spausdinti jo 
darbai atsirado iš žurnalų straipsnių bei 
paskaitų. 

Vienijantis Thoreau minties elementas 
yra radikalusis individualizmas. Jis 
reiškiamas įvairiai: romantiškais gamtos 
reiškinių spontaniškumo ir unikalumo ap- 
rašymais, pritarimo valdžiai politiniais ter- 
minais, sąžinės ir materialios nepriklauso- 
mybės teiginiais. Thoreau individualizmas 
kreipė jį dviem kryptimis. 

Viena kryptis buvo apolitiška. Voldenas 
(Walden; 1854), parašytas po dvejus metus tru- 
kusio Thoreau eksperimento gyvenant prie 
Voldeno tvenkinio, yra pasakojimas apie at- 
siskyrėlišką panirimą į gamtą ir literatūrinę 
kūrybą. Tai asmeniškos nepriklausomybės 
nuo filisteriškos visuomenės taisyklių ir ins- 
titucijų pareiškimas. Individualizmas jam bu- 
vo ekonomiškas savarankiškumas, nusirami- 
nimas ir atsiskyrimas. 

Radikalusis Thoreau individualizmas 
traukė jį ir prie „principingo veiksmo“, po- 
litinio užsiangažavimo bei pasipriešinimo 


TIESIOGINIS VEIKSMAS 


valdžiai. Veikale Pilietinis nepaklusnumas 
(Civil Disobedience; 1849) Thoreau siūlo pi- 
lietinį nesutaikomumą su vergovės blogiu 
ir pasiryžimą atsisakyti atsakomybės „už 
sklandų jo mechanizmo darbą“ (žr. PILIE- 
TINIS NEPAKLUSNUMAS). Jo pareiškimas, 
kad „vienintelė pareiga, kurią turiu teisę 
pripažinti, yra bet kuriuo metu daryti tai, 
ką manau esant teisinga“, kyla ir iš sąžinės, 
ir iš SUTIKIMO principo. Thoreau kalba ir 
kaip Žmogus, ir kaip demokratinės 
valstybės pilietis. Kartu su kitais reformis- 
tiniais Thoreau rašiniais ši esė papildo li- 
teratūrą apie pareigos kilmę ir ribas. Jis pa- 
teikia išsamesnių klausimų apie tai, į kokias 
visuomenes, kaip sakoma, mes įsitraukia- 
me ir kas sudaro narystę politinėje ben- 
druomenėje. Be to, jis prisideda prie disku- 
sijų apie tai, kiek demokratija turėtų 
toleruoti pasitraukimą į privatų gyvenimą 
ir atsisakymą dėl įsitikinimų. 

Thoreau politinė vizija suderino dvi po- 
zicijas: atsiskyrėlišką pasitraukimą ir prin- 
cipingą veiksmą. Thoreau supranta atsisky- 
rimą ne kaip idealą, o kaip galingą socialinės 
kritikos formą. Savęs tobulinimą jis apibū- 
dina kaip būdą „naudotis visa asmens įta- 
ka“, norint lemti tai, kas vyksta už balsavi- 
mo ir kolektyvinio politinio veiksmo, ir tai, 
kas skatina reformą. Jis įsivaizduoja libera- 
lią demokratiją ne kaip komercinę ar teisinę 
visuomenę, bet kaip herojiškų individualis- 
tų įsitvirtinimo areną. NLR 

Tiesioginis veiksmas - politinio nepa- 
klusnumo forma, kai pasipriešinimo daly- 
viai bando tiesiogiai siekti tikslo, t.y. fiziškai 
trukdo vykdyti politiką, kuriai prieštarau- 
ja, o ne veikia politinio lobizmo ar simboli- 
nio protesto būdais. Žr. PILIETINIS NEPA- 
KLUSNUMAS. 


Tironija žr. DESPOTIZMAS. 


Tocqueville Alexis de (1805-1859) — pran- 
cūzų politikos teoretikas, sociologas ir is- 
torikas. Tocgueville'is gimė aristokratiškoje 
rojalistų šeimoje. Jo tėvas, kuriam vos pa- 
vyko išvengti jakobinų bausmės, tarnavo 
prefektu monarchijos restauracijos metais, 
ir nenuostabu, kad Alexis 1827 m. pradėjo 
dirbti valstybės tarnyboje. 1830 m. revoliu- 
cija užklupo jį besiplėšantį tarp jausmų ir 
proto; dėl šeimos lojalumo jis nenorėjo pri- 
siekti ištikimybę naujajai Orleano monar- 
chijai, tačiau netikėjo, kad Burbonų restau- 
racija yra įmanoma. Tokioje prieštaringoje 
situacijoje jam šovė mintis aplankyti Jung- 
tines Amerikos Valstijas kartu su draugu 
Gustave'u de Beaumont'u. Tariamas kelio- 
nės, trukusios nuo 1831 m. pavasario ligi 
1832 m., tikslas buvo susipažinti su Ame- 
rikos baudžiamąja sistema, ir abu draugai 
1833 m. kartu išleido veikalą Apie JAV 
baudžiamąją sistemą ir jos taikymą Prancūzi- 
joje (Du système pénitentiaire aux États-Unis 
et de son application en France). Tačiau jie- 
du turėjo platesnių tikslų, kuriuos Beau- 
mont'as įgyvendino romane Marie, o Toc- 
gueville'is didžiuliame darbe Apie demokratiją 
Amerikoje (De la dėmocratie en Amėrigue), ku- 
rio dvi dalys pasirodė 1835 ir 1840 m. Vei- 
kalas greitai pelnė autoriui nacionalinį ir 
tarptautinį pripažinimą. Netrukus jis buvo 
išverstas ir išleistas Amerikoje, Anglijoje bei 
Vokietijoje; o išleidus antrą dalį Tocgue- 
ville'is buvo išrinktas Prancūzijos akade- 
mijos nariu. 

Grįžęs iš Amerikos, Tocgueville'is iškart 
pasitraukė iš valstybės tarnybos, vėliau 

ėmėsi politikos. 1839 m. jis buvo išrinktas 
savo gimtojo Valonjė srities Normandijoje 
deputatu ir išbuvo rūmuose iki 1848 m. 
Nors buvo aktyvus deputatas, jis nepasie- 
kė politinių aukštumų iš dalies dėl to, kad 
nebuvo oratorius, iš dalies dėl to, jog laikė- 
si tarpinės politinės pozicijos tarp Guizot 
administracijos ir opozicijos. Šią poziciją 
jis pats suvokė kaip nepriklausomą, tačiau 
kitiems ji atrodė dviprasmiška. Didesnį 
vaidmenį jis suvaidino Antrosios respub- 
likos politikoje. Po 1848 m. vasario revoliu- 
cijos jis buvo išrinktas į Įgaliotąjį susirinki- 
mą dirbti dviejose komisijose, rengusiose 
respublikos konstituciją. 1849 m. buvo 
išrinktas į naująjį Įstatymų leidžiamąjį su- 
sirinkimą, tapo jo viceprezidentu ir trum- 
pam (1849 m. birželio-spalio mėn.) užsie- 
nio reikalų ministru. Tocqueville’io politinė 
karjera baigėsi Luji Napoleono perversmu, 
kuriam jis triukšmingai ir su kartėliu 
priešinosi. Likusį gyvenimą Tocgueville'is 
skyrė seniai puoselėtam planui įgyven- 
dinti — parašyti revoliucijos ir imperijos 
istoriją, kurioje būtų nagrinėjamos už po- 
litinio pasakojimo slypinčios ideologinės 
ir socialinės srovės. Tačiau jis parašė tik 
XVIII a. revoliucijos fono studiją, kurią išlei- 
do 1856 m. antrašte Senasis režimas ir revo- 
liucija (L Ancien rėgime et la rėvoliution). 

Nepaisant skirtingų dviejų pagrindinių 
Tocgueville'io darbų objektų ir metodų, ilgo 
laiko tarp jų išleidimo ir politinės jo karjeros 
pokyčių, vis dėlto jo idėjų tęstinumas ir ryšys 
tarp idėjų bei politinių siekių akivaizdus. 
Abiejose Amerikos ir Prancūzijos istorijos stu- 
dijose jis bandė aptarti ir aprašyti atsiradimą 
bei poveikį to, ką vadino DEMOKRATIJA. 
Tačiau šios studijos jam buvo reikšmingos 
praktiškai; jomis ketinta parodyti, kas poli- 
tiškai būtina, kad laisvė, kuriai pavojų kėlė, 
kaip jis manė, besiformuojanti demokratija, 
būtų išsaugota. Ir intelektualiniam, ir politi- 
niamjo gyvenimui nuoseklumo suteikė įsiti- 
kinimas, jog teorija ir praktika yra vieningos, 
bei aistringas troškimas pasinaudoti teorija, 
kad būtų apsaugota, tai, kas jam buvo „šven- 
tas dalykas“, - laisvė. 


TOCOUEVILLE 


Kaipgi jis suprato demokratiją? Kokius 
pavojus ji kėlė tuometiniam pasauliui? Ir 
kokių veiksmų reikėjo imtis priešinantis 
šiems pavojams? 

Terminui „demokratija“ jis suteikė dvi 
prasmes. Politiniame kontekste jį vartojo 
žymėti atstovaujamajai sistemai, pagrįstai 
išplėtota balsavimo teise; tačiau daug 
dažniau ir reikšmingiau juo vadino socialde- 
mokratiją, kurią suprato kaip visuomenę, ku- 
rioje lygybė visų pripažįstama kaip svarbiau- 
sia socialinė vertybė. Pastarajame kontekste 
jo demokratijos analizės tikslas buvo pa- 
rodyti, kaip toks įsipareigojimas lygybei 
gali paveikti bendrą socialinę galvoseną. 
Šiuos poveikius jis apibendrino terminu 
INDIVIDUALIZMAS, suteikdamas jam, 
priešingai nei kiti liberalūs mąstytojai, men- 
kinamąjį atspalvį. Jis nurodė du pagrindinius 
demokratinės visuomenės individualaus po- 
būdžio aspektus: tikėjimą individualiu pro- 
tu kaip vieninteliu nuomonės ir įsitikinimo 
pagrindu bei orientavimąsi į egocentriškus 
ir egoistiškus asmeninius tikslus. 

Maištą prieš intelektualų autoritetą ir in- 
dividualaus proto galių įtvirtinimą jis suvo- 
kė kaip natūralią demokratinę poziciją. Fi- 
losofiniu lygmeniu tai pasireiškė kaip 
kartezininkų revoliucija. Socialinių požiū- 
rių lygmeniu tą pačią svarbiausią poziciją 
jis įžiūrėjo Amerikos papročiuose, kurie priė- 
mė kartezininkų filosofiją visuomenėje, ne- 
pažįstančioje Descartes'o. Jis suvokė, kad de- 
mokratinėje Amerikoje vyrauja neginčytina 
bendra prielaida, jog visos idėjos, kad ir ko- 
kie garsūs būtų jų puoselėtojai, kad ir kaip 
giliai jos būtų įsišaknijusios tradicijose, turi 
būti išbandomos individualaus proto ir jog 
kiekvienas turi gebėjimą atlikti tokius ban- 
dymus. Šių prielaidų rezultatas buvo ypa- 
tinga demokratijos forma, tikėjimas intelek- 
tualia lygybe, jis ugdė ypatingą individo 
vertės ir orumo sampratą. Tai reiškėsi ir ypa- 
tinga mąstymo forma, skatino bendrus, abst- 
rakčius ir visapusiškus žmonių reikalų aiški- 
nimus, kuriems reikėjo labai mažai 
individualių Žinių bei samprotavimų, todėl 
jie buvo visiems suprantami. 


TOCQUEVILLE 


Kitas demokratinio individualizmo as- 
pektas buvo viska apimantis egoizmas, 
išplitusi tendencija Salintis visuomenės rei- 
kalų ir susitelkti į materialinę šeimos ge- 
rovę kaip į galutinį gyvenimo tikslą. Šis 
egoizmas iš dalies reiškėsi perdėtomis as- 
meninėmis ambicijomis ir konkurencija. Vi- 
suomenėje, kurioje į varžybas dėl valdžios 
ir turto galėjo įsitraukti visi (arba taip bu- 
vo manoma), o nesėkmės negalima buvo 
pateisinti prigimtiniais trūkumais, kova 
neišvengiamai turėjo būti įnirtinga. Ideo- 
loginis rezultatas buvo lygių galimybių pa- 
tvirtinimas, tačiau kartu ir apmaudas dėl 
kitų sėkmės, nes atrodė, kad demonstruo- 
jama gebėjimų nelygybė. Egoizmas, be to, 
reiškėsi siauru materializmu. Ši daugiau- 
sia vidurinės klasės aistra materialiniam 
saugumui (kaip tai suprato Tocgueville'is) 
buvo natūrali visuomenėje, kurioje kai ku- 
rie buvo taip nuskurdę, kad nebepuoselėjo 
vilčių dėl materialinės gerovės, o kai kurie — 
taip saugiai turtingi, jog galėjo užmiršti 
skurdo grėsmę. Materializmas ir melancho- 
lija buvo neišpainiojamai susiję; turto troš- 
kimo neįmanoma numalšinti — laimėjimas 
po laimėjimo, o troškimai vis didėja. 

Kaip šie individualistiniai požiūriai 
reiškėsi politikoje? Bendriausiu požiūriu, 
Tocqueville’io manymu, jie sudaro grėsmę 
individualiai laisvei, nes gali skatinti pa- 
taikavimą visuomenės nuomonei, valsty- 
bės galios plėtrą ir koncentraciją. 

Demokratinė ideologija pabrėžė intelek- 
tinę individo nepriklausomybę. Tačiau kiek- 
vienai visuomenei reikalingas intelektinis 
autoritetas, koks nors vienybės šaltinis, o 
demokratinė visuomenė rado jį visuomenės 
nuomonėje, „daugumos tironijoje“ . Sis pri- 
sitaikymas prie visuotinai pripažintų nuo- 
monių ir standartų iš dalies buvo socialinių 
sankcijų įvedimo rezultatas. Kai Tocguevil- 
le'is kaip tikras prancūzas klausdavo, ko- 
dėl Amerikoje negalima sutikti ateistų, jam 
dažniausiai buvo atsakoma, kad atviri atei- 
stai nerastų darbo arba klientų. Tačiau jis 
manė, jog šis reiškinys turi gilesnes psicho- 
logines šaknis. Kiekvienas individas įsivaiz- 


574 


davo esąs intelektu lygus su visais kitais, 
tačiau susidūręs su jam lygios daugumos 
nuomone, pasijusdavo bejėgis. Jei kiekvie- 
nas yra pats sau, ir nė vienas negali preten- 
duoti į tiesos monopolį, dauguma turi būti 
teisi. Šitaip internalizuojamos prisitaikymo 
normos, ir pats individas pradeda tikėti, kad 
nepritarimo pozicija yra neteisinga. Ne- 
svarbu, kaip tuo galima pasinaudoti poli- 
tikoje, pats savaime šis prisitaikėliškas 
požiūris yra individo autonomijos sunai- 
kinimas. 

Dar aiškesnis pavojus laisvei slypi tiki- 
mybėje, kad individualistinis požiūris ska- 
tins plėsti centrinės valdžios galias. Demo- 
kratinis privilegijų, feodalinių individų, 
grupių ir korporacijų laisvių puolimas 
neišvengiamai vyksta per valstybę ir baigia- 
si nuo centrinės valdžios nepriklausomų ga- 
lios centrų išnykimu. Bendras noras, kad su 
visais būtų elgiamasi lygiai ir vienodai, dėl 
to atsirandantis nepakantumas regioni- 
niams skirtumams irgi skatina centralizaci- 
ją, pasak Tocgueville'io, „demokratinį ins- 
tinkta”. Egoistinis visuomenės pobūdis dar 
paspartina šį procesą. Pripratimas prie as- 
meniškos naudos ir abejingumas visuome- 
niniams įsipareigojimams gali sužadinti no- 
rą palikti politiką politikams bent jau tol, kol 
jie užtikrina pastovumą bei tvarką. Be viso 
to, iš individualistinių požiūrių kylantis vi- 
suomenės susiskaldymas gali sukurti tokią 
situaciją, kai valstybė liks vienintelis socia- 
linės organizacijos šaltinis ir kolektyvinių 
veiksmų iniciatorius. 

Galimas padarinys būtų „naujos rūšies 
despotizmas”. Jis būtų naujas, nes veiktų 
ne per tironiją ir priespaudą, o per įkyrią 
labdarą, mielai priimamą individų, bi- 
jančių prieštarauti visuomenės nuomonei, 
pernelyg užsiėmusių asmeniniais rū- 
pesčiais, kad dalyvautų visuomeninėje 
veikloje, gerai žinančių ekonominę tvarkos 
vertę, kad keltų netvarką. Tokia sistema su- 
silpnintų ne tik laisvę, bet ir norą ją turėti. 

Tokie buvo politiniai socialdemokratijos 
pavojai, tačiau juos galima atremti. Tocgue- 
ville'is buvo vaizduojamas kaip mąstytojas, 

piešiantis neišvengiamą ateitį, jis, žinoma, ti- 
kėjo, kad socialdemokratijos tendencijos, ku- 
rių bruožus pamatė Amerikoje, yra neišven- 
giama Europos ateities dalis. Tačiau jis 
visada buvo ryžtingas istorinės būtinybės te- 
orijų priešininkas, o jo socialinės demokra- 
tijos analizės tikslas buvo ne šiaip sau at- 
skleisti, kaip naujoji visuomenė suvaržys 
politinius veiksmus, o apibrėžti jos siūlomas 
politinių galimybių alternatyvas. Prieš gali- 
mą naujos rūšies despotizmą jis pateikė nau- 
jos demokratinės laisvės sistemą. 

Visos institucinės Tocgueville'io reko- 
mendacijos turėjo realizuoti tą galimybę. Iš 
dalies šios rekomendacijos grindžiamos se- 
nesniais liberaliais teiginiais, sudarančiais 
atsvarą valdžiai; tačiau jie turi palaikyti ir 
laisvės troškimą. Šis poveikio, kurį insti- 
tucinė sistema gali daryti pilietiniam švieti- 
mui, suvokimas ryškiausiai skiria Tocgue- 
ville'io teorijas nuo ankstesnės liberaliosios 
minties (žr. LIBERALIZMAS). 

Veiksmingiausias iš Tocgueville'io siū- 
lomų vaistų nuo galimų socialdemokratijos 
ligų buvo politinė demokratija. Jis matė 
daugybę atstovaujamosios demokratijos 
trūkumų centrinės valdžios lygmeniu: per 
ilgesnį laiką ji skatina politikos nenuosek- 
lumą, nesukuria stipraus politinio vadova- 
vimo ir, be viso to, gali suteikti papildomą 
formalų politinį svorį Visuomenės nuomo- 
nei. Tačiau, be šių trūkumų, ji turi svarbią 
šviečiamąją vertę: įtraukia Žmones į politi- 
nį gyvenimą, skatina visuomenę suvokti 
problemas ir diskusijas dėl jų, puoselėja 
dalyvavimo įprotį, kuris atsveria polinkį į 
politinį abejingumą. Nors centrinio lyg- 
mens demokratija yra būtina demokratinės 
laisvės sąlyga, jos, žinoma, nepakanka. 
Tocgueville'is dar energingiau gynė admi- 
nistracinių funkcijų perdavimą ir vietos sa- 
vivaldą. Jis matė daugybę tokios sistemos 
privalumų, palyginti su centralizuota 
Prancūzijos administracija, tačiau vėl pa- 
brėžė vietos savivaldos teikiamą svarbiau- 
sią galimybę - platesnį dalyvavimą politi- 
niame gyvenime. 

Tomis pačiomis viltimis jis grindė tar- 

pinių savanoriškų asociacijų gynybą ir jų 
laisvės reikalavimą. Pliuralistiniam aristok- 
ratinės visuomenės galios išsklaidymui 
reikėjo pakaitalo, kurį galima buvo rasti 
stiprioje savanoriškų asociacijų sistemoje. 
Jos galėjo veikti kaip atsvara valstybės ga- 
liai; išgryninti ir paskelbti nuomones bei in- 
teresus, kurie kitaip nebūtų išgirsti; skatinti 
kolektyvinę tarpusavio pagalbą, o ne pri- 
klausomybę nuo valstybės iniciatyvos; be 
to, veikti kaip pilietinės mokyklos, įtrau- 
kiančios žmones į bendras iniciatyvas, 
griaunančios socialinę izoliaciją, skati- 
nančios plačiau suprasti socialinę atsako- 
mybę. Laisvos politinės partijos buvo svar- 
biausia savanoriškos asociacijos forma, o 
laisva spauda - svarbiausia išankstinė 
veiksmingos asociacijų sistemos sąlyga. 
Tocgueville'is vadino save „naujuoju li- 
beralu“. Toks jo tvirtinimas teisingas. Žino- 
ma, jo pagarba individualiai laisvei nebu- 
vo nauja. Tačiau naujų jai gresiančių 
pavojų suvokimas ir politinė vaizduotė, ku- 
ri atsiskleidė siūlymuose, kaip įveikti tuos 
pavojus, pateisina jo tvirtinimą. JL 

Tolerancija — tai sąmoningas pasirinki- 
mas nedrausti nepriimtino elgesio, nekliu- 
dyti jam ir nesikišti į jį, kai turima tam būti- 
nų galių ir žinių. Tolerancija yra individų, 
institucijų ir visuomenių požymis. Nepri- 
tarimas gali būti moralinis arba ne morali- 
nis (kai nepatinka). Kai veiksmui ar prakti- 
kai moraliai nepritariama, dažniausiai 
manoma, kad jų toleravimas yra ypatinga, 
netgi paradoksali problema: atrodo, kad to- 
lerancija — tai pripažinimas, jog teisinga 
leisti tai, kas neteisinga. Jeigu nėra galios 
įsikišti į nepriimtiną elgesį, vis tiek galima 
atskirti polinkį toleruoti nuo bejėgiško su- 
tikimo. Tačiau toks nesikišimas, kuris yra 
tiesiog nežinojimo, kad elgiamasi nedera- 
mai, rezultatas, nėra tolerancija. 

Nėra visiškai aiškiai apibrėžta, kiek įky- 
rus ir varžantis gali būti kišimasis į ne- 
priimtiną elgesį, kad neprieštarautų tole- 
rancijai. Vienas kraštutinumas — vien tik 
pastangos racionaliais argumentais įkalbė- 
ti veikėją atsisakyti nepriimtino elgesio bus 
visiškai suderinamos su veikėjo elgesio 
toleravimu. Kitas kraštutinumas — fizinė 
veikėjo prievarta arba teisinis veiksmo drau- 
dimas akivaizdžiai nesuderinami su toleran- 
cija. Labai dažnai aplinkybės ir kontekstas 
lemia, kiek įvairios atgrasinimo formos kaip 
kaina už nepriimtiną elgesį, pvz., neforma- 
lus socialinis ostrakizmas ar mokesčiai, tik 
ne prievarta ar draudimas, suderinamos su 
tolerancija. Akivaizdu, kad kuo labiau to- 
kios atgrasinimo priemonės priartėja prie 
draudimo ar prievartos, tuo mažiau jos de- 
ra su tolerancija. Paprastai tolerancija esti 
tam tikras pusiausvyros lygis, kai pada- 
romi atsargūs sprendimai, nekliudantys 
reikštis tam tikram nuomonių skirtumui. 

Ginčytina, ar atsisakymas kištis į nepri- 
imtiną elgesį vien dėl atsargumo ar egois- 

tiškų paskatų turėtų būti suprantamas kaip 
tolerancija, nes jis nekyla iš tolerancijos kaip 
vertybės pripažinimo. Iš esmės ginčas su- 
sijęs su klausimu, ar toleranciją reikia su- 
prasti kaip moraliai neutralią aprašomąją 
sąvoką, ar kaip moralinį idealą. Abi varto- 
senas sankcionuoja ir kasdienė, ir politinė 
kalba. Politinę teoriją, ypač LIBERALIZMO 
tradiciją, paprastai labiausiai domino tole- 
rancija, suprantama kaip moralinis idealas. 
Tačiau realiame politiniame gyvenime vien 
atsargumo ir egoistiniai argumentai už 
toleranciją paprastai būdavo patys veiks- 
mingiausi. Ir KONSERVATIZMAS, ir SO- 
CIALIZMAS, kad ir kiek tolerancijos juose 
yra, supranta ją kaip tik šia prasme. 
Tolerancija priešpriešinama daugeliui 
neigiamų sąvokų, tarp jų netolerancijai, 
nuolaidžiavimui ir abejingumui. Netole- 
rancija yra sąmoninga pastanga panaikin- 
ti nepriimtiną elgesį prievartiniais būdais, 
paprastai energingai ar net beatodairiškai 
(persekiojimas). Antra vertus, nuolaidžia- 
vimą galima suprasti kaip tolerancijos per- 
teklių. Abejingumas priešinamas su tole- 
rancija, nes tuo atveju leidžiamam elgesiui 
nei pritariama, nei nepritariama, abejingu- 
mas numato visišką pasyvumą, o toleran- 
cijai reikia aktyvaus susilaikymo. Verti- 
nančių toleranciją kaip vertybę požiūriu, 
tai yra vidurkis tarp netolerancijos (atsisa- 
kymo toleruoti tai, ką reikia toleruoti) ir nuo- 
laidžiavimo (toleravimo to, ko nereikia 
toleruoti), nepasiduodant abejingumui (at- 
sisakymui teisti tai, kas teistina). Daugely- 
je ginčų dėl tolerancijos kalbama apie tai, 
kokia turėtų būti jos aprėptis ir ribos. Tai 
savo ruožtu dažniausiai susiję su skirtin- 
gu moralinio pagrindo apibūdinimu ar to- 
lerancijos pateisinimu. Pvz., vien dėl atsar- 
gumo ir egoistinių pateisinimų tolerancijos 
ribos nustatytos ten, kur tam tikromis ap- 
linkybėmis jų reikia atsargumui ar egoiz- 
mui. Tačiau įdomiausi yra tie tolerancijos 
apibūdinimai, kuriais bandoma ją pateisin- 
ti moralinės teorijos ar principų sąvokomis. 
Tarp įtakingiausių moralinių argumen- 
tų, pateiktų tolerancijai ginti, yra tie, kurie 

pasitelkia naudingumo, neutralumo ir pa- 
garbos asmenims principus. Utilitari- 
stinius tolerancijos pateisinimus ne visa- 
da lengva atskirti nuo atsargumo ir 
egoizmo diktuojamų argumentų, nes 
UTILITARIZMAS linkęs aiškinti moralę tie- 
siog kaip kolektyvaus atsargumo (protin- 
gumo) atmainą. Utilitarinė tolerancijos gy- 
nyba tvirtina, kad jos nauda didžiausios 
laimės, gerovės ar kokios kitokios naudos 
išraiška apskritai nusveria panašiai su- 
prastą žalą. Tolerancijos ribos turi būti nu- 
statytos taip, kad jos duodamas pelnas ne- 
nusvertų daromos žalos. Tačiau, kaip ir kiti 
utilitaristiniai pateisinimai, tokia toleran- 
cijos gynyba neišvengiamai yra sąlyginė 
daugelio ginčytinų ir istoriškai bei kultū- 
riškai kintančių empirinių teiginių teisin- 
gumo atžvilgiu. Dėl šios priežasties utilita- 
rizmas pateikia nepagrįstą ir netikrą 
tolerancijos pateisinimą, labai priklausantį 
nuo atsitiktinių socialinių aplinkybių. Nors 
kai kurie utilitaristai, ypač J. S. MILLis, buvo 
tarp karščiausių tolerancijos gynėjų, kiti, to- 
kie kaip J. S. Millio bendraamžis J. F. Stephe- 
nas, buvo neabejotinai netolerantiški. Iš tik- 
rųjų utilitaristams labai sunku pagrįsti 
toleranciją tada, kai jos labiausiai reikia, t. y. 
tada, kai bendruomenę sudaro kovingai ne- 
tolerantiška dauguma. 

Liberalai labai žavėjosi neutralumo ir 
pagarbos asmenims principais. Neutralu- 
mo principą jie ypač pabrėžė nesenose li- 
beralų teorijose apie tinkamą valstybės 
vaidmenį. Šiuo principu reikalaujama, kad 
valstybė tam tikra prasme būtų neutrali įvai- 
rių gėrio koncepcijų, kurių laikosi ir pagal 
kurias elgiasi piliečiai, atžvilgiu. Valstybė 
neturėtų nei siūlyti, nei drausti kurią nors 
moralinę ar religinę pasaulėžiūrą ir turėtų 
vienodai toleruoti skirtingus gyvenimo bū- 
dus. Buvo siūlomi įvairūs šio principo aiški- 
nimai, tačiau pasirodė, kad juos sunku su- 
formuluoti taip, kad būtų apibrėžtos ir 
tolerancijos ribos, ir jos reikalavimai. Labiau 
įsigilinus paaiškėja, jog neutralumo princi- 
pas yra ne tiek argumentas už toleranciją, 
kiek paprastas jos pageidaujamumo patvir- 

tinimas. Dažnai po neutralumo principu 
slypi kokia nors moralinio skepticizmo ar 
reliatyvizmo forma, bet neaišku, ar kuri nors 
iš šių doktrinų būtinai palaiko toleranciją. 
Pavyzdžiui, nuomonė, kad vienas gyveni- 
mo būdas yra toks pats geras kaip ir kitas, 
nors derinasi su tolerancijos politika, tačiau 
taip pat dera ir su netolerantišku vieno gy- 
venimo būdo primetimu visiems. 

Tačiau pagarbos asmenims principas 
nurodo priežastį, kodėl neteisinga trukdyti 
kitiems asmenims laisvai pasirinkti. Šis 
principas, kurio ištakos KANTo moralinė- 
je filosofijoje, teigia, kad moraliniai asme- 
nų sprendimai rodo jų kaip autonomiškų 
ir protingų veikėjų prigimtį. Todėl pagar- 
ba asmenims kaip autonomiškiems ir pro- 
tingiems veikėjams reiškia, jog reikia tole- 
rancijos savarankiškiems jų veiksmams. 
Tolerancijos ribas nustato tas pats princi- 
pas, nes pasirinkimai, kurie nerodo pagar- 
bos asmenims, neturi būti toleruojami. 
Rimta šio principo problema - miglotu- 
mas. Tokios sąvokos kaip autonomija ir 
RACIONALUMAS yra esminės šiam prin- 
cipui, tačiau jos gali būti įvairiai aiškina- 
mos, o jei jas suprasime labai siaurai, tai 
tolerancijos aprėptis gali smarkiai su- 
mažėti. Pavyzdžiui, feministiniai argu- 
mentai, kad pornografija žemina moteris, 
dažnai sukelia tokį pagarbos asmenims 
principo variantą, kuriuo reikalaujama neigti 
toleranciją pornografijai. Tačiau, nepaisant 
sunkumų, kai kurie pagarbos asmenims 
principo variantai atrodo esantys tinka- 
miausia pateisinimo kryptis iš šiuo metu 
paplitusių alternatyvų. 

Istoriškai tolerancija siejama visų pir- 
ma su religine praktika bei įsitikinimais, ji 
atsirado Žiaurių religinių prieštaravimų ir 
kovų suskaldytoje Europoje kaip ypač svar- 
bi idėja Reformacijos laikotarpiu. Daugelis 
XVI ir XVII a. politinių teoretikų išplėtojo 
religinės tolerancijos argumentus, tarp jų 
buvo BODINas, ALTUZIJUS, MILTONas ir 
SPINOZA. Tačiau tikriausiai garsiausias ar- 
gumentas yra LOCKE'o Laiškas apie toleran- 
ciją (Letter Concerning Toleration; 1689). Tarp 

svarbiausių Locke'o teiginių buvo pareiški- 
mas, kad religinis įsitikinimas negali būti 
veikiamas išorinės prievartos, nes jam rei- 
kia sąžiningo sutikimo; taip pat tvirtinimas, 
jog tikroji valstybės funkcija yra palaikyti 
viešąją tvarką ir saugumą, todėl religinė ne- 
tolerancija pateisinama tik tada, kai reikia 
pasiekti šį tikslą. Pamažu tolerancijos idė- 
ja plėtėsi ir apėmė kitas pilietinės bei mora- 
linės prieštaros sritis. ŠVIETIMO EPOCHA 
ir JAV Konstitucijos teorija bei praktika pa- 
darė svarbų poveikį J. S. Millio veikalui Apie 
laisvę (On Liberty; 1859), turbūt geriausiai 
pagrįstai ir iškalbingiausiai tolerancijos gi- 
namajai kalbai, kokia tik buvo iki šiol 
sukurta. Šiame darbe Millis įrodinėja, kad 
plačiai paplitusi tolerancija būtina ir socia- 
linei, ir mokslo pažangai, ir moraliniam bei 
dvasiniam individo tobulėjimui. 
Tolerancijai niekada netrūko kritikų ir 
pavyduolių. Nors prieštaravimai buvo įvai- 
rūs, jie paprastai blogiausiu atveju rėmėsi 
argumentu, kad toleruoti moraliai nepriim- 
tiną elgesį tolygu jį atleisti. Dažnai buvo 
nuoširdžiai baiminamasi, jog tolerancijos 
padarinys gali būti moralinis chaosas ir so- 
cialinė suirutė. Svarbiausių šio amžiaus 
ginčų sritys apėmė religinius įsitikinimus, 
seksualinę praktiką, politinę opoziciją, ra- 
sių ir dar visai neseniai lyčių klausimus. JPH 

Tolstojus Levas (1828-1910) - rusų rašyto- 
jas ir visuomenės veikėjas. Aristokratiškos 
kilmės. Tolstojus kurį laiką studijavo Ka- 
zanės universitete; šeštajame XIX a. dešimt- 
metyje dalyvavo karo veiksmuose Kauka- 
ze ir Kryme, tuo laiku pasirodė ir pirmieji 
(autobiografiniai) spausdinti jo darbai. 
Septintajame XIX a. dešimtmetyje jis sukū- 
re Karą ir taiką, o aštuntajame Ang Kareniną; 
to paties dešimtmečio pabaigoje vidinė kri- 
ze pastūmėjo jį radikaliai performuluoti re- 
ligines pažiūras, darbą ir vaidmenį visuo- 
menėje. Kuklus kaimo namas Jasnaja 
Polianoje (į pietus nuo Maskvos) tapo dau- 
gybės sekėjų dėmesio centru; tai padidino 
įtampą šeimoje, dėl kurios 1910 m. rudenį 
jis išėjo iš namų ir po dešimties dienų mirė 
Astapovo geležinkelio stotyje. 

Be abejo, Tolstojus geriausiai žinomas 
kaip romanų Karas ir taika (1868-1869), Ana 
Karenina (1875-1877), Prisikėlimas (1899) bei 
daugybės apsakymų ir kelių pjesių auto- 
rius. Tačiau beveik taip pat plačiai pasau- 
lyje ypač paskutiniais gyvenimo metais jis 
pagarsėjo kaip mąstytojas. Jis buvo labai 
produktyvus ne tik grožinės literatūros au- 
torius: pusę iš devyniasdešimties jo raštų 
tomų sudaro dienoraščiai ir susirašinėji- 
mas. Labai sunku arba visai neįmanoma 
atskirti „literatūrinį“ Tolstojų nuo Tolsto- 
jaus publicisto, istoriko, švietėjo, moralis- 
to, menotyrininko, žemės ūkio ir visuome- 
nės reformatoriaus, religijos pagrindėjo; to 
jis ir pats jokiu būdu nenorėtų, nes visada 
siekė (nors tekdavo nusivilti), kad visa jo 
veikla būtų nuoseklaus ir moraliai leistino 
modelio dalis. Iš prigimties jis buvo ir po- 
pulistas, ir aristokratas: jis nebuvo toleran- 
tiškas nei buržua, nei intelektualų atžvilgiu. 

Publicistinis ir didaktinis Tolstojaus 
vaidmuo reiškėsi dar gerokai prieš „atsi- 
vertimą“, kurį jis išgyveno apie penkias- 
dešimtuosius savo gyvenimo metus, nors 
tik vėliau smarkiai išaugo ir iš tikrųjų nulė- 

mė visą jo gyvenimą. Karo ir taikos skaityto- 
jus labai glumino tai, kad romanu naudo- 
jamasi kaip įrankiu ir iliustracija įrodyti is- 
torijos teoriją, kuri akivaizdžiai dėstoma 
įvairiose dalyse ir kuriai skirta visa baigia- 
moji dalis; beveik taip pat įkyriai teorizuo- 
jama kaimo temomis Anoje Kareninoje. Isto- 
rijos teorija siekia nuvertinti vadinamų 
„didžiųjų Žmonių“ vaidmenį ir laisvo 
veiksmo erdvę; priešingai, valstietijai bū- 
dingas natūralus supratimas, kaip iš tiesų 
viskas vyksta ir kaip reikia gyventi. Pasak 
Tolstojaus, išsigimimas slypi visuose mies- 
to, pinigų, išsilavinusių Žmonių reikaluo- 
se; vadinamieji visų visuomenės sluoksnių 
ekspertai — apgavikai; teisingumas — apga- 
vystės ir smurto kaukė; valstybė — žiaurus 
išnaudojimo turtuolių naudai įrankis. Jis 
smerkė šį blogį taip tulžingai, kad jam pri- 
lygti negalėtų nė vienas marksistas, tačiau 
manė, kad nei konstruktyvi politinė veikla, 
nei revoliucijos smurtas neatveria geresnio 
kelio. Jis gali atsirasti tik iš individualaus 
atgimimo — instinktyviai patirto religinio 
jaudulio, susijusio su paprastomis sąžinin- 
go darbo dorybėmis. | 

Nors Tolstojus skelbėsi nesąs tolstoji- 
ninkas (panašiai kaip vyresnio amžiaus 
būdamas Marxas siekė atsiriboti nuo mark- 
sizmo), bet energingai propagavo savo 
krikščionybės variantą, tokį išgrynintą, 
kad tapo beveik nauja religija. Atmesda- 
mas visą Bažnyčios mokymo mistiką, ri- 
tualus, tamsuoliškumą ir hierarchiją, iš 
evangelijų jis išsunkė, kaip pats manė, eti- 
nęjų prasmę („nesipriešink blogiui“, „ne- 
teisk, ir nebūsi teisiamas“). Jis užtarė ir rė- 
mė „duchoborų“ sektą. Tolstojaus 
laimėjimai negali būti sumenkinti: tolsto- 
jininkų yra dar ir šiandien, nors komunos, 
sukurtos jo mokymui įgyvendinti, nesu- 
klestėjo, o jo nesmurtinio pasipriešinimo 
doktrina tiesiogiai paveikė jaunąjį GAND], 
su kuriuo jis susirašinėjo. 

Tolstojaus negalima vadinti politiniu 
mąstytoju tiesiogine prasme, tačiau visos 
istorinės, religinės, estetinės ir publicistinės 
jo idėjos turi politinius matmenis ir sociali- 

nes politines potekstes. Jo talentas labiau 
atsiskleidė puolant esamą blogį: karą, pat- 
riotizmą, valstybę, mirties bausmę, šiuolai- 
kinį mokslą, turtą, tinginystę, mėsos valgy- 
mą, alkoholį ir dar daug ką, negu realiai 
nurodant kelius į ateitį arba geresnės poli- 
tinės bei socialinės tvarkos bruožus. Tai pa- 
našu į ANARCHIZMĄ, - taip dažnai ir ma- 
noma, — nors Tolstojus būtų pasipriešinęs 
tokiam apibūdinimui; be to, jo valstietiško- 
je geros visuomenės vizijoje yra patriarcha- 
liškumo ir primityvumo. Tiksliems jo pa- 
mokymams būdingas įtaigumas, tačiau 
jiems trūksta tikslumo: „<...> jūs nepriva- 
lote daryti to, ko iš jūsų reikalauja caras, 
gubernatorius, policininkas, Dūma ar ko- 
kia nors politinė partija, o privalote daryti 
tik tai, kas natūralu Žmogui, ko reikalauja 
Galia, atsiuntusi jus į pasaulį...“ (Ką dary- 
ti?, 1902). Svarbiausias politinis jo idealas 
buvo „broliškumas“ — šia prasme jam kaip 
reta didelę įtaką darė filosofas utopistas 
N. Fiodorovas. Dar labiau Tolstojų paveikė 
Rousseau. Visi pastarojo laimėjimų aspek- 
tai buvo svarbūs Tolstojui; kaip tik jie ir įŽie- 
bė šviečiamąją veiklą Jasnaja Polianos vals- 
tiečių mokykloje. 

Publicistiniai Tolstojaus straipsniai 
dažnai atrodo perdėti, destruktyvūs, nai- 
vūs ar tiesiog keisti, tačiau retai juose 
trūksta autoriteto, ryžtingų argumentų, 
akivaizdžiai naujoviško supratimo (to, kas 
taip įsimintinai pavartota grožiniuose jo 
kūriniuose — „defamiliarizacijų“). Jis lai- 
kė dorybe argumentų dėstymą iš pačių 
pagrindų, vengdamas apeliacijų į autori- 
tetus. Labiausiai tai galima pasakyti apie 
knygos apimties esė Kas yra menas? (1898), 
kurioje kartu išreikšti svarbiausi Tolstojaus 
ideologijos klausimai. „Užkrečiama“ me- 
nų jėga suteikia jiems ypatingą svarbą ku- 
riant žmonių broliškumą, tačiau „klaidin- 
go meno“ — išnaudotojiško, nenatūralaus, 
nešvaraus, neteisingo, pretenzingo - yra vi- 
sur, net Tolstojaus darbai neišvengia šio 
prakeikimo. Tačiau, kaip ir visada, net labai 
provokuodamas ir pranašaudamas Tolsto- 
jus kreipiasi į sveiką protą, naudingumą ir 

gyvenimišką patirtį; šis keistas Žmogus ge- 
riausiai pritampa ne prie rusų inteligenti- 
jos, ne prie XIX a., kurio šviesuliu pats tapo, 
bet prie XVIII a. pabaigos - Rousseau, Dide- 
rot ir Voltaire'o laikų. RRM-G 

Tomas Akvinietis (Thomas Aquinus; 1224- 
1274) - teologas ir filosofas. Gimė netoli Ne- 
apolio kilmingoje ir galingoje Pietų Italijos 
šeimoje. Akvinietis prieš šeimos norą įstojo į 
naują susiformavusį Dominikonų ordiną. 
Kaip vienuolis buvo nusiųstas studijuoti į 
Paryžių pas Albertą Didįjį, kurį jis vėliau 
lydėjo į Kelną. Grižęs į Paryžių ir vėliau po- 
piežiaus rūmuose Romoje, paskui vėl Pa- 
ryZiuje jis dalyvavo didžiuosiuose to meto 
filosofijos ir teologijos ginčuose. Jis laimėjo 

lemiamą kovą, po kurios ARISTOTELIO dar- 
bai buvo įtraukti į universiteto studijų pro- 
gramas. Jis buvo iš pirmosios kartos, kuri 
naudojosi Viljamo iš Merbekės lotyniškuo- 
ju Aristotelio Politikos vertimu, ojo Vakaruo- 
se nebuvo galima gauti nuo antikos laikų. 

Tomas Akvinietis gerai Zinojo to laiko 
politinę padėtį, nors jo požiūris į politiką 
iš pradžių buvo teorinis. Jis stengėsi sude- 
rinti racionalias klasikinio pasaulio įžval- 
gas su atskleistomis krikščioniškomis tie- 
somis. Tačiau savo rašiniuose jis bandė 
pateisinti Dominikonų ordino vaidmenį 
Bažnyčios hierarchijoje ir dėl to buvo įtrauk- 
tas į Paryžiaus universiteto vienuolių ir ne- 
vienuolių dvasininkijos ginčus. Pastaroji, 
pavydėdama pranciškonams ir dominiko- 
nams popiežiaus suteiktų privilegijų uni- 
versitete, bandė išmesti vienuolius iš uni- 
versiteto magistrų korporacijos, tačiau 
jiems nepavyko. 

Labiausiai Tomas Akvinietis žinomas 
turbūt kaip geriausios viduramžių katali- 
kiškos teologijos ir filosofijos sintezės Teo- 
logijos suma (Summa theologia; 1266-1273) 
autorius. Be to, jis parašė Aristotelio Politi- 
kos ir Etikos, taip pat pirmosios „veidrodžių 
valdovams“ knygos, žinomos pavadinimu 
Apie karaliavimo principus (De regimine prin- 
cipum), komentarus. Kaip teologijos baka- 
lauras pagal pareigas jis taip pat komenta- 
vo Petro Lombardo Sentencijas, standartinį 
tų dienų teologijos vadovą, ir parašė Sumą 
prieš pagonis (Summa contra gentiles) bei dar- 
bą Žydų valdymas. 

Politinės Tomo Akviniečio idėjos is- 
blaškytos visuose jo darbuose, o pažiūros 
dėstomos standartine scholastine klausi- 
mo, prieštaraujančios nuomonės pristaty- 
mo ir išvados formomis. Jo tikslas buvo pa- 
teikti visą katalikų tikėjimo, moralės, 
mąstymo ir praktikos sistemą, kaip ją su- 
prato viduramžių krikščionybė. Ji turėjo bū- 
ti pagrįsta ne tik kasdiene praktika, bet ir 
Biblijos autoritetu bei krikščionybės tėvų, 
tokių kaip AUGUSTINAS, Jeronimas ir Chri- 
zostomas, filosofija bei ROMĖNŲ ir 
KANONŲ TEISĖS tradicijomis. Tomas Ak- 

vinietis perinterpretavo vyraujantį Augus- 
tino istorijos ir politikos aiškinimą ir pada- 
rė išvadą, kad valstybė savaime turi vertę, 
o ne tiktai užtikrindama taiką, bet ir 
išreikšdama Dievo apvaizdą bei žmonijos 
valią. Jis gynė krikščioniškų idealų prisod- 
rintos visuomenės programą, nes valstybė 
yra natūralus reiškinys, o ne Adomo nuo- 
dėmės rezultatas. Žmogus išreiškia save 
dviem būdais: kaip geras pilietis ir kaip 
išganymo siekiąs krikščionis. Todėl Akvi- 
nietis laikomas filosofu, sutaikiusiu pago- 
niškąjį aristotelizmą ir krikščionybę. Malo- 
nė, teigė jis, ne naikina, o tobulina prigimtį. 

Politikoje Tomas Akvinietis pripažįsta 
slypinčią moralinę atsakomybę, sąmoningą 
žmogaus proto vadovavimą valiai visoje 
socialinėje veikloje. Politinis apdairumas 
yra teisingų priemonių pasirinkimas mo- 
raliniam tikslui — visos bendruomenės ar- 
ba valstybės gerovei — pasiekti. Dievas su- 
teikė žmonėms gebėjimą pažinti gėrį, ir jie, 
nors linkę klysti, gali siekti gėrio. Nuopuo- 
lis nepakenkė protui, tačiau susilpnino 
žmogaus valią. Žmogus gali pats pažinti 
gėrį, bet jis Žino ir tai, kad išganymui jam 
reikia antgamtinės pagalbos. Tačiau proto 
valdose, t. y. politikoje, žmogus gali daryti 
gera; Zmogaus vertybių ir tiesų nesunaikina 
aukštesnių vertybių atskleidimas, o natū- 
ralų mąstymą išaukština beveik tobulos ci- 
vilizacijos kūrimas, pripažįstant natūralią 
proto ir etikos vertybių sritį, tinkamą vi- 
siems Žmonėms - ir krikščionims, ir pago- 
nims. Šis protu suvokiamas teisingumo 
standartas įkūnytas prigimtinėje teisėje (Zr. 
TEISĖ / ĮSTATYMAS / DĖSNIS). 

Teologijos suma (toliau ST) apima tracta- 
tus de legibus (traktatą apie įstatymus), ku- 
riame Tomas Akvinietis aptaria: 1) amžinąjį 
įstatymą; 2) dieviškąjį įstatymą; 3) prigim- 
tinę teisę; 4) Žmogaus sukurtą pozityviąją 
teisę. 


1) Amžinasis įstatymas yra Dievo, kaip 
visų sukurtojo kosmoso veiksmų ir jude- 
sių valdovo, išmintis. Šis dieviškasis įsta- 
tymas yra pavyzdys dėsnio, reguliuojančio 

sukurtosios visatos judėjimą; iš jo kyla vi- 
sos kitos ribotesnės įstatymo formos. Ka- 
dangi amžinasis įstatymas yra Dievo val- 
dymo planas, tai visi įstatymai kyla iš jo 
tiek, kiek dera su teisingu protu (ST I II O. 
93 art. 3 concl.). 

2) Dieviškasis įstatymas, išdėstytas 
Šventajame Rašte kaip Dievo įsakymai, yra 
papildomos gairės prigimtinės teisės prie- 
sakams, kuriuos Žino visi protingi žmonės. 

3) Žmogui ir viskam, kas sukurta, bū- 
dingas bendras polinkis į gera: jis automa- 
tiškai siekia save apsaugoti. Be to, Žmonės 
turi ypatingų bendrų su gyvūnais polinkių: 
pavyzdžiui, lytinį instinktą auginti palikuo- 
nis. Svarbiausi ir unikaliausi įgimti žmo- 
gaus polinkiai yra Žinoti tiesą apie Dievą ir 
gyventi visuomenėje. Todėl žmonės yra so- 
cialiniai ir politiniai gyvūnai, be to, iš pri- 
gimties religingi. Prigimtinė teisė būdinga 
tiktai jiems kaip sąmoningoms, protin- 
goms, moralioms ir socialioms būtybėms, 
moko juos vengti nemokšiškumo, neįžeis- 
ti bei nežaloti tų, su kuriais tenka bendrau- 
ti. Taigi visiems žmonėms yra vienas tie- 
sos ir teisingumo standartas, kurį visi 
vienodai iš prigimties žino. Tačiau jei kal- 
bėtume apie išvadas, kurios daromos iš to- 
kių amžinųjų moralės principų, tai ypatin- 
gos jų taikymo aplinkybės skiriasi, nors 
tiesos standartas išlieka nekintamas. Kin- 
tant istorijai, iš nekaitomų pirmųjų mora- 
lės principų padaryti antriniai priesakai ar 
išvados tam tikrais atvejais irgi kinta. Pri- 
gimtinė teisė ne keičiama, o plėtojama. 

4) Tinkamai drausmės priemonėmis lavi- 
nant natūralų žmogaus polinkį į dorovingą 
veiksmą, galima jį paversti nuolatiniu do- 
rovingu elgesiu. Pozityvioji teisė kaip toks 
lavinimo būdas veikia neleisdama žmogui 
daryti blogio, kad bendruomenės gyvenimas 
būtų taikus. Todėl reikėjo priimti pozityvius, 
protingus Žmonių įstatymus. 


Žmonių teisė kaip pozityvus potvarkis 
įgauna įstatymo savybių tik tada, jei vei- 
kia protingai. Tai reiškia, kad valdovas, 
kaip bet kuris kitas žmogus, savanoriškai 

paklūsta protui ir prigimtinei teisei. Todėl 
jeigu suvereno priimtas pozityvus įstaty- 
mas skiriasi nuo prigimtinės teisės ir pro- 
to, tai jis nėra teisėtas ir iškraipo teisę (ST I 
II O. 95 art. 2 concl.). Įstatymo galiojimas 
priklauso nuojo teisingumo, t. y. protingu- 
mo. Prigimtinė teisė nustato, kad jos 
pažeidėjai bus nubausti, o pozityvus žmo- 
nių įstatymas reguliuos konkrečią bausmę. 
Pozityvioji teisė toliau skirstoma į tautų tei- 
sę (t. y. bendras normas, reguliuojančias 
pirkimą, pardavimą ir kitas socialinės są- 
veikos formas visose šalyse) ir civilinę teisę 
(ypatingą prigimtinės teisės pritaikymą vie- 
tose). 

Visa Žmogaus teisė turi sutartinai veik- 
ti miesto ar valstybės labui. Žmonių sukur- 
tą teisę skelbia valdovas pagal tam tikro po- 
litinio režimo taisykles. Tomas Akvinietis 
labiausiai palaikė monarchiją, tačiau tokią, 
kurios valdymo pobūdis mišrus, t. y. ją su- 
kuria ir jai pataria diduomenė, ji reiškia 
išminčių, turtuolių ir visos liaudies nuo- 
mones. Šios valstybės teisė gauna bendrą 
diduomenės ir liaudies pritarimą. Geriau- 
sia valdžios sistema įgyvendinama mieste 
ar karalystėje, kuriuose yra viena vadovau- 
janti galva, bet valdiniai dalyvauja val- 
dančiųjų rinkimuose (ST I II O. 105 art. 1). 

Ankstyvuosiuose darbuose Tomas Ak- 
vinietis teigė, kad neprotingi įstatymai, 
priimti ne bendruomenės reikalais besirū- 
pinančių valdovų, o savanaudiškų tironų, 
yra neprivalomi, ir tokios valdžios nuverti- 
mas yra girtinas darbas, o ne maištas. 
Tačiau Sumoje jis prideda, kad jei netvarka 
ir skandalai, kylantys bendruomenei 
verčiant tironą, gali padaryti dar daugiau 
žalos ir dar labiau ardyti tvarką, negu jau 
yra, valdžią versti nepatartina. Joks asmuo 
neturi teisės nušalinti ar žudyti tironus, to- 
kius veiksmus gali daryti tik viešoji valdžia. 

Nors atrodo, kad Tomas Akvinietis api- 
brėžia autonominę prigimties ir proto sri- 
tį, kurioje veikia pasaulietinė politika, jis 
teigia ir tai, jog gamtos ir žemiškosios 
valdžios sritis vis dėlto pavaldi dvasinei. 
Bendrus tikinčiųjų interesus ir dvasinę jų 

gerovę jis priskiria Bažnyčiai kaip švietė- 
jai, skatinančiai gyventi dorovingai, ir to- 
dėl pasisako už dviejų jurisdikcijų — 
BAŽNYČIOS IR VALSTYBĖS — harmoniją 
krikščioniškoje valstybėje. Žemiška laimė 
turi būti taip skatinama, kad atvestų į 
dangiškąją laimę. 

Jis mato, kad materialių daiktų turėji- 
mas žmonėms yra natūralus, todėl privati 
NUOSAVYBĖ leistina. Bendruomenės pada- 
lijimas į privačios nuosavybės sritis yra 
naudingas taikai bei prekybai ir kyla iš 
žmonių susitarimo, šventai saugomo pozity- 
viosios teisės. Bet patenkinus ribotus po- 
reikius ir gavus kuklų pelną, turimas gau- 
sus perteklius pagal prigimtinę teisę 
priklauso vargšams ir turi būti naudojamas 
bendrai gerovei. Pasirūpinti vargšais iš sa- 
vo turto turi patys individai, išskyrus nea- 
tidėliotinus atvejus, kai badaujantis asmuo 
gali imti tai, kas teisėtai priklauso kitam, ir 
tai nebus laikoma plėšikavimu. Privačią 
nuosavybę riboja svarbesnė prigimtinė bū- 
tinybė ir moralė. Perdėtas pelno siekimas 
yra smerktinas, nors prekyba ir nuosaikus 
pelnas namų ūkiui išlaikyti, vargšams šelpti 
ar bendruomenės gerovei priimtinas. Lu- 
pikavimas neleistinas, nes pinigai tiesiog 
palengvina mainus ir yra naudingi tiek, kiek 
naudojami ar leidžiami. 

Iš pradžių Tomas Akvinietis buvo tik 
labai gerbiamas dominikonų teologas, vie- 
nas iš scholastikos amžiaus korifėjų. 
Tačiau ypač XIX a. jis tapo katalikų orto- 
doksijos šaukliu. Šventuoju paskelbtas 
XIV a. Jo valstybės teorija padėjo politinei 
Europos minčiai pakilti į naują plotmę, ku- 
rioje pasaulietiniai valdovai vadovavosi 
protingu racionalumu ir turėjo autonomi- 
ją. Žmonėms ne tik reikia valstybės, valsty- 
bė yra pirmasis moralus ir natūralus žmo- 
nių žingsnis amžinos palaimos keliu. JC 

Tomistų politinė mintis — tai bendras ter- 
minas, žymintis visuomenės ir socialinės 
etikos teorijas, kurias įkvėpė šv. Tomo Ak- 
viniečio darbai XIII a., ypač Teologijos suma 
(Summa theologiae), Apie aukščiausiąjį princi- 
pa (De regimine principium) ir jo parašyti 
Aristotelio Nikomacho etikos bei Politikos ko- 
mentarai. Nuo XIX a. pabaigos pagrindi- 
nis šios tradicijos atstovas yra politinis 
neotomizmas, kuris skelbiasi sekąs „ange- 
liškojo daktaro dvasios kupina“ „amžiną- 
ja filosofija“. Politinį neotomizmą Romos 
katalikų mintis išplėtojo kaip atsaką į poli- 
tines ir socialines kylančių industrinių vi- 
suomenių problemas. Nors jis turi daug 
įvairių sekėjų iš visų politinio spektro da- 
lių, ryškiausiai atsiskleidė oficialiuose po- 
piežiaus ir kurijos pranešimuose. Ši įtaka 
akivaizdžiai sumažėjo po antrojo Vatika- 
no susirinkimo (1962-1965), kurio nuomo- 
nė apie tomizmą buvo nevienareikšmė. 


Teorijos turinys 

Neotomistų politinė mintis į žmogaus pri- 
gimtį žiūri kaip į savo valstybės ir socia- 
linės etikos doktrinos pagrindą. Jo esmę 
sudaro įsitikinimas, kad žmogus sukur- 
tas kaip Dievo atvaizdas. Taigi, kaip ma- 
noma, žmogui dera gyventi organizuotoje 
visuomenėje, kurioje vyrauja etinės ir in- 
telektinės tobulybės siekis. Pasiekti tokią 
tobulybę, vadinasi, pasiekti Gerą gyveni- 
mą, kurio visi žmonės trokšta. Tai yra ARIS- 
TOTELIO doktrinos, pagal kurią visi Zmo- 
nių veiksmai iš esmės yra laimės (eudaimonia) 
siekis, sukrikščioninimas. Pasak Akvinie- 
čio ir daugumos jo sekėjų, toks siekis bū- 
dingas įgyvendinant tris svarbiausius 
prigimtus polinkius: asmens savisaugą, 

rūšies išsaugojimą ir protingą gyvenimą. 
Šis trečiasis impulsas apima troškimą 
žinoti tiesą apie Dievą, taip pat gyventi vi- 
suomenėje siekiant individualaus ir bend- 
rojo gėrio. Tai yra prigimtinių įstatymų, 
kaip juos supranta ši tradicija, šerdis. Nors 
civilinės teisės negalima tiesiogiai išvesti 
iš prigimtinių įstatymų, ji praranda savo 
privalomąjį pobūdį, jei pažeidžia pasta- 
rųjų principus. Jos tikslas - sukonkretinti 
prigimtinių įstatymų reikalavimus tam tik- 
rai visuomenei (žr. TEISĖ / ĮSTATYMAS / 
DĖSNIS). 

Pasak politinio neotomizmo, civilinės 
teisės funkcija ir valstybės galia turi užtik- 
rinti visuomenės gyvenimą, palaikydamos 
politinę tvarką ir paskirstydamos kiekvie- 
nam „tai, kas jam tikrai priklauso“. Tai ga- 
rantuoja taiką ir leidžia siekti bendrojo gė- 
rio. Už bendrojo gėrio palaikymą atsako 
kiekvienas visuomenės narys, ypač tie, ku- 
rie teisiškai įpareigoti atstovauti kitų poli- 
tiniams ir etiniams interesams: įstatymus 
gali kurti arba visa bendruomenė, arba bet 
kuri institucija, pripažinta teisėtu jos atsto- 
vu. Visuotinė gerovė apima ne tik Dievą 
kaip aukščiausią Žmogaus tikslą, bet ir tam 
tikrus visuomenės kultūros aspektus bei 
materialines ir ekonomines sąlygas, pade- 
dančias visuomenės nariams visomis jėgo- 
mis siekti Gero gyvenimo. Todėl socialines 
ir valstybines institucijas, taip pat ir nacio- 
nalinę bei tarptautinę politinę veiklą reikia 
suprasti kaip tikslo siekimo priemones, o 
ne kaip tikslus. Tikslas, kuriam jos tarnau- 
ja, yra žmogaus asmenybė ir jos aukščiau- 
sia tobulybė — „asmenybės principas“. Šis 
principas, taip pat „solidarumo“ ir „įga- 
liojimų paskirstymo“ principai palaiko ati- 
tinkamai Žmogaus orumą, lygybę bei laisvę. 

„Solidarumo principas“ teigia, kad po- 
litinė veikla turi būti grindžiama prielaida, 
jog Gero gyvenimo negali būti be abipusio 
individo ir visuomenės įsipareigojimo. Iš 
to turėtų išeiti, kad privati nuosavybė, ypač 
gamybinė, ne tik teikia naudą jos savinin- 
kui, bet ir prisideda prie bendrojo gėrio. 
Tai nėra radikalus iššūkis privačios 

nuosavybės socialinėms šaknims, tačiau 
praktiškai politinis neotomizmas teigia, kad 
valstybė neišvengiamai turi kištis naudo- 
jant ir skirstant privačią nuosavybę. „Įga- 
liojimų paskirstymo principas“ irgi sako, 
kad kiekvienam individui ir visuomenės 
sektoriui turi būti suteiktos galimybės at- 
likti jiems skiriamas užduotis. Jie turi atlik- 
ti tai, ką gali, niekas kitas neturi to daryti 
vietoj kitų. Todėl valstybiniu lygmeniu kai 
kurie neotomistai gina tam tikras federa- 
lizmo formas. Visi jie tvirtina, kad visuo- 
menė negali atimti iš individo galimybės 
reikšti gebėjimus, priešingai, turi sudaryti 
sąlygas juos plėtoti. Valstybė privalo pa- 
sirūpinti pagalba sau, gindama mažesnių- 
jų visuomenės narių, ypač šeimos, teises, ir 
šitaip užtikrindama apsisprendimo teisę. 


Istorija 

Neotomistinė politinė mintis įsigalėjo ofi- 
cialioje Bažnyčioje nuo Leono XIII encikli- 
kos Aeterni Patris (1879) ir modernizmo 
pasmerkimo. Vienu metu neotomizmas 
buvo formaliai ginamas KANONŲ TEISĖS, o 
Tomo Akviniečio mokymu dažniau ir ne taip 
eklektiškai buvo naudojamasi popiežiaus 
enciklikose apie socialinius reikalus bei ki- 
tuose jo kreipimosi atmainose (pvz., Rerum 
Novarum, 1891; Ouadragesimo Anno, 1931; Pi- 
jaus XII kalboje per radiją penkiasdešimtų- 
jų Rerum Novarum metinių proga 1941 m. ir 
Humani Generis, 1950). Neotomizmo politinė 
mintis buvo, be to, sudėtinė Cursus Thomis- 
ticus, anksčiau svarbiausios teologinių stu- 
dijų disciplinos katalikų universitetuose ir 
seminarijose, dalis. Neotomizmo įtaka stip- 
po Antrojo Vatikano susirinkimo. 

Iš pradžių sistemingą neotomistinę po- 
litinę teoriją savo darbuose konstruoti dau- 
giausiai bandė Thomas Meyeris (1821- 
1913)ir Victoras Cathreinas (1845-1931). Jų 
mintys vėliau buvo plėtojamos ypač vo- 
kiškai kalbančiose šalyse, tačiau ne kaip vi- 
duramžių minties studijų rezultatas, o kaip 
atsakas į sociologijos, teisės ir ekonomikos 
plėtrą, taip pat į Antrojo pasaulinio karo 

laikotarpio politines sąlygas. Tokie rašyto- 
jai kaip Eberhardas Welty's (1902-1965), 
Johannesas Messneris (1891-1984) ir Oswal- 
das von Nell-Breuningas (g. 1890) papildy- 
davo jj elementais, kurie tam tikrais atžvil- 
giais priartino politinį neotomizmą prie 
krikščioniškojo socializmo. Tačiau tuo laiku 
daugiausia sekėjų Prancūzijoje, Anglijoje ir 
Amerikoje pritraukė „atviras tomizmas“, 
iškeltas Jacques’o Maritaino (1882-1973). Jo 
pastangos išrutulioti „krikščioniškąją filo- 
sofiją“ apėmė „naujos civilizacijos formos“ 
teoriją ir „Naująjį krikščioniškąjį pasaulį“, 
grindžiamą „teocentrišku integraliu huma- 
nizmu“, kurių negalima vienareikšmiškai 
priskirti pagrindinei neotomizmo krypčiai. 
Maritainas skatino sukurti naują „Sociali- 
nę“ visuomenę, pakeisiančią buržuazinį ka- 
pitalizmą. Jos tikslas būtų sukurti laisvę, 
kuri taptų priežastimi išsipildymo, ana- 
logiško „palaimingam“ susiliejimui su 
Dievu. Tokia visuomenė turėtų būti pliu- 
ralistinė ir demokratiška, kad užtikrintų 
asmeninę laisvę ir teisę į darbą bei vieny- 
tų krikščionis ir nekrikščionis kaip brolius 
ir draugus. 

Po Antrojo pasaulinio karo neotomistų 
grupės naudojosi šūkiu „Trečiasis kelias“, 
palaikydamos politinę teoriją, kuri neturė- 
jo būti nei marksistinė, nei neosocialistinė, 
bet pliuralistinė ir demokratiška, apimanti 
sampratą tvarkos, grindžiamos prigimtine 
teise kaip svarbiausia sudėtine dalimi. Šios 
krypties, be kitų, laikėsi Arthuras Fridolin 
Utzas (1908-2001) iš Fribūro neotomistų 
mokyklos, kuris daug artimesnis Mokyklų 
neotomizmui negu Maritaino teorijos. Kai 
kurie pagrindiniai neotomizmo principai, 
nors ir be nuorodų į Tomą Akvinietį, išliko 
socialinėse popiežių Jono XXIII (Mater et 
Magistra, 1961; Pacem in Terris, 1963), Pau- 
liaus VI (Populorum Progressio, 1967), Jono 
Pauliaus II (Laborem Exercens, 1981) encik- 
likose, taip pat Antrojo Vatikano susirin- 
kimo skelbime Gaudium et Spes (1965). 

Neotomizmo politinė mintis darė povei- 
kį ir katalikų socialinių judėjimų, atsiradu- 
sių Didžiojoje Britanijoje, Europoje bei 

Amerikoje XX a. pradžioje, teologiniam pa- 
grindui. Britanijoje jos įtaka jaučiama ne tik 
Katalikų socialistinėje gildijoje, sekusioje 
Charleso Platerio (1875-1921) pėdomis, bet 
ir Skirstytojų lygoje, įkurtoje 1926 m. Poli- 
tinio neotomizmo elementai būdingi vei- 
kėjų, susijusių su distributizmu, kaip antai 
G. K. Chestertono (1874-1936) ir Vincento 
McNabbo (1868-1943), pažiūroms. Pa- 
vyzdžiui, laikydamiesi etiškos politikos, jie 
ragino atmesti menkavertę industrializmo 
moralę ir praktiką. 

Vis dėlto, kadangi politinis neotomizmas 
visuomenės tikslus ir priežastis kildina iš 
gamtos kaip nekintamo kūrinio sąvokos, jis 
vargu ar gali išvengti esencializmo, pasak 
kurio, istorija socialinės ir racionalios pri- 
gimties žmogui yra visiškai atsitiktinė. Šis 
iš dalies formalus požiūris reiškia, kad po- 
litiniam neotomizmui kyla pavojus tapti la- 
bai atvirų teiginių rinkiniu, kuriuo tam tik- 
rais atvejais vargu ar dera naudotis. MHW 

TOTALITARIZMAS 


Totalitarizmas - šiuolaikinė sąvoka, nors 
vartojama ir senovės, ir šiuolaikiniams re- 
žimams apibūdinti. Į pirmąjį Socialinių moks- 
lų enciklopedijos (Encyclopedia of Social Scien- 
ces; 1933) leidimą šis terminas nebuvo 
įtrauktas, o Oksfordo anglų kalbos žodynas 
(Oxford English Dictionary) pateikia pirmą 
citatą iš 1928 m. balandžio mėn. Contempo- 
rary Review. Šis žodis buvo taip paplitęs iki 
Antrojo pasaulinio karo, kad net kino fil- 
muose galima jį išgirsti, pavyzdžiui, Gab- 
rielio Pascalio ekranizuotame Shaw veika- 
le Majorė Barbara (Major Barbara) ir filme 
Neįtariama (Above Suspicion), kuriame Joan 
Crawford apibūdina nacių kankinimus 
kaip „totalitarinį manikiūrą“. 

Kadangi terminas buvo vartojamas tuoj 
po karo, buvo stengiamasi tobulinti tradi- 
cines klasifikacijos schemas, pagrįstas dik- 
tatūros, DESPOTIZMO bei tironijos termi- 
nais. Pirminis tikslas — rasti bendrinį 
terminą kairuoliškiems ir dešiniesiems 
režimams, kurie, kaip manyta, turėjo dau- 
giau bendro, negu atskleidė tradicinė KO- 
MUNIZMO ir FAŠIZMO ideologijų poliari- 
zacija. Totalūs Stalino valstybės bruožai 
buvo tokie panašūs į nacių valstybės bruo- 
žus, kad net leido vienodai kritikuoti ir bu- 
vusius karo priešus, ir buvusius karo sa- 
jungininkus, tapusius priešais naujame 
šaltajame kare. Karlas POPPERis naudojosi 
radikalia Platono, Hegelio ir Marxo kriti- 
ka, kad apkaltintų modernius Vokietijos ir 
Rusijos „totalitarinius“ režimus tuo, ką jis 
vadino „utopiška socialine inžinerija“; taip 
pat neseniai pasielgė Andrė Glucksmanas, 
Bernardas Heri-Lėvy ir kiti „naujieji Euro- 
pos filosofai“, nusivylę XX a. marksizmo 
įsikūnijimu Sovietų Sąjungoje ir kitur. Tie- 
są sakant, Popperis nuo pat ideologinės to- 
talitarizmo idėjos vartosenos pradžios da- 
vė toną, ir ši idėja tapo reikšmingu ginklu 
Vakarų politinės retorikos arsenale. 

Nors vargu ar socialinių mokslų ats- 
tovai buvo atsparūs ideologijai, tačiau jie 
vis dėlto pabandė suteikti „totalitarizmui“ 
vertybiškai neutralaus režimo indikato- 
riaus reikšmę. Priešingai nei Hannah 


TOTALITARIZMAS 


ARENDT netradicinė analizė, kuri telkė dė- 
mesį į „totalinę baimę“ kaip totalitarizmo 
esmę, lyginamojo valstybės valdymo tyrė- 
jai, pvz., Friedrichas ir Brzezinskis, suteikė 
terminui fenomenologinį apibrėžimą, ap- 
imantį tokius bruožus kaip totalitarinė ideo- 
logija, vienos partijos valstybė, slaptosios 
policijos hegemonija, ekonomikos, kultūros 
ir informacinių visuomenės struktūrų vals- 
tybinė monopolija. Šiuos bruožus sieja to- 
talitarizmo kaip režimo formos idėja, kuri 
pagal Ecksteino ir Apterio apibrėžimą „pa- 
naikina visas ribas tarp valstybės ir visuo- 
menės grupių, netgi tarp valstybės ir indi- 
vidualios asmenybės“ (p. 434). Aštuntojo 
XX a. dešimtmečio pradžioje lyginamieji 
valstybių tyrimai nekritiškai absorbavo ter- 
miną kaip standartinį lyginimo rodiklį. 
Šiuo laikotarpiu terminas buvo vis la- 
biau kritikuojamas (Zr., pvz., Barber), tačiau 
komparatyvistai toliau jį vartojo kaip stan- 
dartinį įrankį. Tačiau svarbiausia, kad jis 
išliko kaip konceptualinės ir ideologinės 
kovos ginklas. 1976 m. Jean-Frangois Reve- 
lis išleido Totalitarinį gundymą (The Totalita- 
rian Temptation), čia jis iš ankstesnių darbų 
apie „totalitarizmo“ psichologiją paimtus 
argumentus derino su aistringu kaltinimu 
stalinizmui. Kairiuosius marksistinius to- 
talitarinius režimus atskirti nuo kairiųjų 
fašistinių jų giminaičių toliau stengėsi Jean- 
ne Kirkpatrick savo pagarsėjusioje esė Dvi- 
gubi diktatūros standartai, kurioje ji tvirtino, 
kad „autoritariniai“ (dešinės) režimai, buvę 
Vakarų sąjungininkai, skiriasi (yra geresni) 
nuo „totalitarinių“ (kairės) režimų labiau- 
sia tuo, jog autoritarinės sistemos tariamai 
pasiduoda augančiai demokratizacijai - po- 
linkis, kurį kaip dominuojantį įrodymą liu- 
dijo šių režimų priešiškumas komunizmui. 
Reagano administracija, kuriai vėliau 
tarnavo Kirkpatrick, nustojo vartoti termi- 
ną „totalitarizmas“ apibūdindama tiro- 
niškus sąjungininkus, bet išplėtė ir pritai- 
kė jį įvairiems neaiškiai kairuoliškiems 
priešams, pvz., sandinistų režimui Nika- 
ragvoje, kuriai 1984 m. buvo priklijuota 
„komunistinės totalitarinės valstybės“ eti- 

ketė. Taigi ironiška, kad tai, kas atsirado 
kaip fašizmo apibūdinimas ir įsigalėjo kaip 
sąvoka, jungianti dešiniąsias ir kairiąsias 
šiuolaikiško centralizuoto autoritarizmo 
formas, galiausiai tapo komunizmo apibū- 
dinimu. Todėl šios sąvokos raida pokario 
ideologijos istoriją atskleidžia labiau negu 
lyginamoji politinių režimų studija. 

Tai akivaizdžiai rodo su terminu susiju- 
si koncepcijų painiava. Netgi bešališkiausi 
totalitarizmo teoretikai iš esmės nesutaria 
dėl jo santykių su tokiomis idėjomis kaip 
DEMOKRATIJA, modernybė ir POLITIKA. 
Pavyzdžiui, Wolfe'as, Moore'as ir Friedri- 
chas tvirtina, kad totalitarizmą reikia 
priešpriešinti demokratinėms valdymo for- 
moms; tačiau Talmonas ir kiti taip pat karštai 
įrodinėja, jog totalitarizmas yra ypač pavo- 
jinga demokratijos forma, prilygindami jį mi- 
nios Žmogaus ar masinės visuomenės poli- 
tikai ir teigdami, kad „daugelis masinės 
demokratijos sąlygų taip pat yra totalitariz- 
mo sąlygos“ (Eckstein ir Apter, p. 437). 

Panašiai teigiama ir kad totalitarizmas 
nurodo tik šiuolaikinei industrinei visuo- 
menei būdingą režimo formą (Eckstein ir 
Apter), ir kad tai tokia forma, kurios „pa- 
grindinė koncepcija... kilo prieš indust- 
rializmą ir nepriklausomai nuo industria- 
lizmo“ (Moore, p. 74). Taip pat nesutariama, 
ar terminas žymi valdymo forma ir yra iš 
esmės politinis, ar visuomenės formą ir dėl 
to yra socialinė ekonominė idėja. 

Kadangi nesutariama dėl šių klausimų, 
tai sunku nustatyti, ar totalitarizmas priskir- 
tinas liberalų (valstybės apribojimo šalinin- 
kų) bei demokratų (gerovės valstybės gynėjų) 
ginčo dėl valstybės veiklos masto sferai, ar 
ginčams tarp demokratų ir autoritaristų dėl 
valdžios teisėtumo bei tautos suvereniteto. 

Paini totalitarizmo idėjos istorija, atro- 
do, turėtų rodyti, kad tai ne šiaip sau iš 
esmės ginčytina laisvės ar demokratijos 
modelio sąvoka ar vertybinė normatyvi- 
nė idėja kaip kitos reikšmingos politinės 
idėjos, o terminas, kurio pirminės reikš- 
mės ir vartosenos yra išimtinai ideologi- 
nės. Kadangi terminas vartotas apibūdin- 

ti tokiems skirtingiems režimams kaip na- 
cistinės Vokietijos, stalinistinės Rusijos, 
Platono valstybės, Ciny dinastijos, fašis- 
tinės Italijos, sandinistinės Nikaragvos, In- 
dijos Maurijų dinastijos laikais, Diokle- 
tiano valdomos Romos imperijos, Calvino 
Ženevos, imperatoriaus Meijo Japonijos, 
senovės Spartos ir ne tik 1960 bet ir 1840 me- 
tų Jungtinių Amerikos Valstijų, tai jis, at- 
rodo, neturi jokios vertingos socialinės 
mokslinės prasmės. Tačiau jis vis dėlto yra 
neįkainojamas šaltojo karo ideologijos, o 
kartu pokario epochos Žinių sociologijos 
raktas. BRB 

Tradicija. Tiesiogine prasme tradicija ap- 
ima mūsų kultūroje viską, kas buvo per- 
duota ar paveldėta iš praeities. Šia plačiąja 
prasme vieninteliai netradiciniai dalykai 

kultūroje yra akivaizdžiai nauji ir laikini 
reiškiniai. Tačiau kasdienėje vartosenoje 
tradicija vadinami ne šiaip seni papročiai, 
ceremonijos, tikėjimai ir institucijos, o to- 
kie, kuriems dabar priskiriama ypatinga 
vertė. Paprastai tai moralinė ar religinė, 
tačiau gali būti politinė ar šviečiamoji ver- 
tė. Kad ir kaip būtų, verta šio pavadinimo 
tradicija yra kultūros elementas, kuris, nors 
yra senas, dabar vertinamas dėl funkciona- 
lių ar ritualinių priežasčių. 

Daugiausia dėmesio tradicija sulaukė 
XIX a. pradžioje. Tuo laiku dviejų didžiųjų 
revoliucijų (demokratinės ir industrinės) 
padariniai, rodos, sukėlė daugelio senųjų 
Vakarų kultūros ir socialinio paveldo dalių 
eroziją, jei ne tiesiogiai jas sugriovė: aki- 
vaizdžiausiai nukentėjo šeima ir artimieji, 
vietos bendruomenė, parapija, gildija, ama- 
tai, taip pat aristokratija bei monarchija. Va- 
karuose įsigalėjo prasmingas skirtumas tarp 
„tradicijos“ ir „modernumo“. Literatūroje, 
menuose, filosofijoje galima rasti rėksmingos 
ir dažnai veiksmingos revoliucijos ir refor- 
mų, netgi „modernybės“ kaip kategorijos kri- 
tikos. Tai darė „tradicionalistai“, o ketvirta- 
jame XIX a. dešimtmetyje - nauji politikoje 
ir kultūroje pasiskelbę „konservatoriai“. 

Rūpintis tradicija ir istorine praeitimi 
anksčiau buvo daugiausia antikvarų ir 
sentimentalistų reikalas. XIX a. susidomė- 
jimas tradicija tapo besiformuojančių socia- 
linių mokslų, ypač antropologijos, sociolo- 
gijos, lyginamosios kalbotyros ir folkloro 
tyrimų svarbiausiu elementu, daugiausia 
kaip reakcija į iš prigimtinių teisių kylantį 
individualizmą. Išsamios svarbių tradici- 
jų studijos dabar buvo suvokiamos kaip 
langas į praeitį. 

Žodis „tradicija“ padėjo sukurti vieną 
iš svarbiausių Vakarų socialinės minties 
tipologijų XIX ir XX a. „Tradicinis versus 
šiuolaikiškas“ įgavo labai aiškią tipologinę 
prasmę įvairiose srityse, pradedant poli- 
tika ir baigiant menu. Negana to, ypatin- 
gas perėjimas nuo vieno prie kito XVIII a. 
pabaigos Vakarų Europoje buvo išplėto- 
tas į paradigmą, tinkamą praeities ir dabarties 

pasauliui. Todėl į MAINE’o „būvis versus 
sutartis“, TOCQUEVILLE ‘io „tradicija versus 
demokratija“, MARXo „feodalinis versus 
buržuazinis“, Weberio „tradicinis versus 
racionalus“ ir DURKHEIMo „mechaniškas 
versus organiškas“ galima žvelgti kaip į 
konceptualiai kylančius iš didžiosios Va- 
karų transformacijos. 

Šios sąvokos apima ir dinamiką: poteks- 
tėje slypi mintis, kad plėtra iš tradiciško į 
šiuolaikišką vyksta natūraliai ir normaliai, 
oapsišvietęs valstybės veikėjas atsako už tai, 
jog būtų pasinaudota visomis įmanomomis 
priemonėmis šiam procesui palengvinti. 
COMTE’as, Marxas ir Lesteris Wardas - visi 
slapčia manė, kad visur veikia nepakeičia- 
mas dėsnis, kuris tradicinę visuomenę keičia 
šiuolaikiška, vadinama įvairiai — kapitalis- 
tine, socialistine, technologine, demokra- 
tine, individualistine ir t. t. Nepastebimai 
skirtumas tarp tradiciško ir šiuolaikiško įgi- 
jo užgaulų pobūdį; tradiciški dalykai pa- 
saulyje tapo blogesni, jiems reikėjo pagal- 
bos. Dauguma Vakarų ekonomistų 
vadovavosi prielaida, kad modernizacija 
yra viso pasaulio „tradicinių“ tautų sa- 
vaiminis siekis ir politikos tikslas; Vaka- 
rų pagalbos trečiojo pasaulio šalims šak- 
nys giliai glūdi šioje etnocentriškoje 
tipologijoje, o šiandien akivaizdžiausiai 
reiškiasi Pasaulio banko veikloje (Zr. taip 
pat PAŽANGA). RN 

Trockis Leonas (Levo Davidoviciaus Bron- 
Steino slapyvardis; 1879-1940) — rusy mark- 
sistas, politinis mastytojas ir revoliucionie- 

rius. Jaunystėje tapes marksistu Trockis įsi- 
traukė į revoliucinę veiklą ir 1905 m. iškilo 
kaip Žymiausias Sankt Peterburgo tarybos 
vadovas. Jis buvo suimtas ir išsiųstas į Sibi- 
rą, bet pabėgo ir dešimtmetį iki 1917 m. pra- 
leido Europoje. Grįžęs po Vasario revoliuci- 
jos Trockis prisidėjo prie LENINO ir 
bolševikų, kartu su jais tapo Spalio sukili- 
mo lyderiu bei tolesnės revoliucijos archi- 
tektu. Kaip užsienio reikalų komisaras jis 
vedė taikos derybas su vokiečiais Brest Li- 
tovske, o kaip karinis komisaras sukūrė 
Raudonąją armiją ir pergalingai jai vadova- 
vo pilietiniame kare. Tačiau po Lenino mir- 
ties 1924 m. jis buvo izoliuotas ir nustumtas 
partijos, o vėlesnis jo kritimas buvo toks pat 
spartus ir įspūdingas kaip ankstesnis kili- 
mas į valdžią. 1929 m. Trockis buvo ištrem- 
tas iš Sovietų Sąjungos ir po klajonių po lai- 
kinus prieglobsčius 1937 m. pagaliau įsikūrė 
Mechike. Čia 1940 m. jis buvo nužudytas, 
tikriausiai tiesioginiu Stalino nurodymu. 

Trockis yra viena iš dramatiškiausių ir 
patraukliausių XX a. revoliucijos istorijos 
asmenybių. Puikus oratorius ir organiza- 
torius, turintis aktoriaus gabumų, jis buvo 
charizmatinis daugelio lemtingų įvykių 
lyderis, nors labai netinkamas kasdieniam 
partiniam ir politiniam darbui, o dėl įžei- 
džiamo, dažnai arogantiško elgesio bei pa- 
niekos Zemesniesiems neturėjo politinių 
sekėjų arba užnugario, dėl ko jį lengvai ga- 
lėjo pažeisti manipuliuoti gebantys asme- 
nys. Tačiau ir pralaimėti jis mokėjo drą- 
siai, buvo ligi galo aktyvus ir atviras, o 
ketvirtajame XX a. dešimtmetyje subūrė 
žmones ir tapo šaukliu Žmonių, gyvenusių 
už Sovietų Sąjungos sienų ir išlikusių išti- 
kimų 1917 m. idealams, kurie manė, kad 
stalinizmas yra revoliucijos „išsigimi- 
mas“. Tačiau trockistų judėjimas nebuvo 
veiksmingas, ir paskutinius metus Troc- 
kis praleido gelbėdamas herojiškos epo- 
chos trupinius: jei jo balsas buvo girdimas, 
tai tik kaip balsas tyruose. 

Nepaisant nuomonių apie politinę Troc- 
kio karjerą ir istorinį vaidmenį, jis nusipel- 
no būti prisimenamas labiau dėl bendrų 

politinių bei socialinių savo idėjų (jis ne- 
paprastai daug rašė) ir ypač dėl socialisti- 
nės revoliucijos atsilikusioje visuomenėje 
analizės. Jau 1906 m. Trockis suformula- 
vo Rusijos revoliucijos koncepciją, kuria at- 
metamas tuo metu tarp jo draugų marksis- 
tų vyravęs įsitikinimas, kad tokia 
visuomenė kaip Rusijos pirmiausia turi pa- 
tirti kapitalizmo raidą ir buržuazinę revo- 
liuciją, prieš svarstydama tolesnį, socialis- 
tinį, etapą. Jo visiškai originali koncepcija, 
dabar žinoma kaip „permanentinės revo- 
liucijos teorija“, grindžiama vadinamuoju 
„Nnetolygios ir kombinuotos plėtros dėsniu". 
Pasak Trockio, į tokias dažniausiai neiš- 
sivysčiusias ir atsilikusias kaip Rusijos vi- 
suomenes vis dėlto prasiskverbia Vakarų 
įtaka; jos pasinaudoja tam tikrais pažan- 
giausiais ekonominės gamybos ir santykių 
metodais, o šios plėtros salelės arba kišenės 
savo ruožtu sukuria didelius urbanistinius 
centrus, stiprų proletariatą, vakarietišką in- 
telektinį elitą bei radikalias politinės opo- 
zicijos ir veiklos formas. Kadangi indust- 
rializaciją iš viršaus diegia valstybė, tai 
buržuazija būna silpna, o liberalizmas 
neveiksmingas. Iš to kylantys šios visuo- 
menės prieštaravimai — šalia egzistuojan- 
tys bei priešiški vienas kitam atsilikimas ir 
modernybė - sukelia augančią įtampą ir ne- 
stabilumą, o ilgainiui - tiesioginį naujų ra- 
dikalių jėgų susidūrimą su senuoju režimu. 
Šią konfrontaciją galima įveikti iš esmės tik 
staigiu šuoliu į pokapitalistinę erą. Tačiau 
Trockis labai puikiai suprato, kad didžiulė 
valstiečių masė, kuriai geriausiu atveju rū- 
pi tik įsigyti Žemės, neleis darbininkams eiti 
radikaliu keliu. Jis postulavo bendrą revo- 
liucinio gaisro pradžią Europoje ir darė 
išvadą, kad jei šis kiltų, tai Rusijos darbi- 
ninkų valdžia galėtų remtis išorine pagal- 
ba ir toliau keisti savo ekonomiką bei nu- 
galėti reakcines valstietijos tendencijas. 
Trockis manė, jog tokiu būdu „plėtros ne- 
tolygumas” baigtųsi „kombinuota plėtra“, 
t. y. dviejų istorinių socialinės ir ekonomi- 
nės plėtros tarpsnių sujungimu. 

1917 m. įvykiai, Trockio nuomone, pa- 

tvirtinojo teorinės analizės, kurią iš pradžių 
skeptiškai nusiteikęs Leninas galiausiai iš 
dalies pripažino, pagrįstumą. Tačiau Euro- 
pos revoliucija, žinoma, neįvyko, todėl vė- 
liau dėl šios nesėkmės Trockis vis labiau kal- 
tino Stalino „revoliucijos vienoje šalyje“ 
doktriną, nes šios tikslas buvo palikti liki- 
mo valiai pasaulinę revoliuciją ir nesio- 
rientuoti į tarptautinį socializmą, o vietoj to 
atiduoti pirmenybę išimtinai vidiniams so- 
vietų tikslams (žr. SOVIETŲ KOMUNIZMAS). 
Daugelyje ketvirtojo XX a. dešimtmečio dar- 
bų Trockis nagrinėja stalinizmą kartais pa- 
kaitomis, o kartais tuo pat metu kaip „bona- 
partizmą“, „termidorą“, biurokratinį 
kolektyvizmą, tiesiog „išdavystę“ ar net pro- 
to aptemimą. Kaip liudija Trockio painioja- 
mos kartais prieštaringos analizės kategori- 
jos, visa tai nebuvo labai įtikinama; jis vargu 
ar žinojo, kuo paaiškinti faktą, kad Stalinas 
tuo metu vykdė visišką sovietų visuomenės 
pertvarkymą -nors pats Trockis kaip ir dau- 
gelis kitų prisidėjo demaskuodamas ir at- 
skleisdamas nematytus Stalino siaubus ar, 
kaip jis juos vadino, „nusikaltimus“. 
Pozicija, kurios Trockis laikėsi, teoriškai 
ir politiškai buvo silpna, nes jis, nepaisyda- 
mas Stalino, toliau gynė Spalio revoliucijos 
laimėjimus, o labiausiai dėl to, kad atsisakė 
pripažinti sąsajas tarp to, kas atsirado val- 
dant Stalinui, ir pradinės lenininės-bolševi- 
kinės partijos bei politikos koncepcijos, iki 
galo tvirtindamas, jog šie du dalykai nėra 
susiję. Ironiška, kad Trockis iš pradžių (dar 
1903) paskelbė, jog bolševizmas yra „dikta- 
tūros proletariatui“ formulė, o Leninas - į 
Robespierrą panašus sąmokslininkas, pla- 
nuojantis sužlugdyti demokratinį socialis- 
tinį judėjimą Rusijoje. Faktiškai šie anksty- 
vieji darbai, kurie 1903-1917 m. lėmė visišką 
jo atskilimą nuo Lenino, iki šiol yra geriau- 
sia santykių tarp atsilikimo ir bolševizmo 
analizė, aiškinanti tai, kas šiandien apibū- 
dinama kaip struktūrinis reiškinys, kai 
mažas socialinių institucijų skaičius leidžia 
politikai ir valstybei autonomiškai domi- 
nuoti visuomenėje. Susitaikęs su Leninu 
1917 m. Trockis daugiau niekada nekėlė to, 

ką taip nedviprasmiškai buvo suvokęs ir 
analizavęs anksčiau. Turint galvoje jo poli- 
tinius suvaržymus trečiajame ir ketvirtaja- 
me XX a. dešimtmečiuose, tai suprantama; 
tačiau procesui plėtojantis jis jau nepajėgė 
suvokti, kad jo permanentinės revoliucijos 
teorija remiasi bolševizmu ir kad jis dėl to 
nenoromis tapo Stalino bendrininku. 

Vis dėlto Trockio atlikta atsilikimo so- 
ciologijos ir politikos, tam tikros istorinės 
evoliucijos siūlomų įvairialypių galimybių 
bei revoliucinio kismo dinamikos analizė ge- 
rokai pakeitė marksizmo reikšmę XX a.: iš 
teorijos, kuria iš pradžių buvo ketinama 
aiškinti Europos kapitalizmo ateitį, į kitą, 
tinkamesnę, ne Europos ir „neišsivysčiu- 
sioms“ visuomenėms, kaip bent iš dalies pa- 
rodė vėlesnė istorija. Su marksizmo vėliava 
ikikapitalistiniame pasaulyje atsirado nau- 
ja KOLEKTYVIZMO rūšis, nors ji ir maža ben- 
dro turi su Trockio įsivaizduota visuomene. 
Trockis sėkmingiau negu kuris kitas pa- 
aiškino istorinę kolektyvizmo logiką, nors 
jo paties likimas simbolizuoja politinės min- 
ties, kaip ir šio kolektyvizmo, ribotumą. BK 

Trockizmas - marksizmo variantas, iš es- 
mes išdėstytas Trockio raštuose, ypač vė- 
lesniuose, kritikuojančiuose stalinizmą 
Sovietų Sąjungoje. Jis išlaiko pradinį mark- 
sizmo pasiaukojimą darbininkų revoliuci- 
jai, tačiau nepripažįsta Sovietų Sąjungos ir 
Rytų Europos režimų kaip autentiškų so- 
cializmo įsikūnijimų. Kai kurie trockistai 
liko ištikimi Trockio pirminiam Sovietų Są- 
jungos kaip degeneravusios darbininkų 
valstybės apibūdinimui; kiti šį režimą 
apibūdina radikaliau — kaip VALSTYBINĮ 
KAPITALIZMĄ. DLM 


Tucker Benjamin R. (1854-1939) - Ameri- 
kos anarchistas, leidėjas ir Žurnalistas. 
Tuckeris buvo tapęs svarbiausiu individua- 
listinio ANARCHIZMO skelbėju. 


Turgot Anne-Robert-Jacques (1727-1781) - 
prancūzų ekonomistas. Jam darė įtaką 
bendrosios PRANCŪZŲ ŠVIETIMO EPO- 
CHOS idėjos, ypač ekonominės FIZIOKRA- 
TIJOS doktrinos. Pastarosios pritraukė jį prie 
LAISSEZ-FAIRE ekonominės politikos, ku- 
rią jis (nesėkmingai) bandė diegti tuo trum- 
pu laikotarpiu, kai dirbo Liudviko XVI vy- 
riausiuoju inspektoriumi. Žinomiausias jo 
darbas Apmąstymai apie turtų susidarymą ir 
paskirstymą (1766). DLM 

Utilitarizmas — pavadinimas etinės teori- 
jos, kuri tiesiogiai ar netiesiogiai vertina 
veiksmų, politikos, sprendimų ir pasirin- 
kimų teisingumą pagal jų tendenciją su- 
teikti kuo daugiau laimės tiems, kurie yra 
jų veikiami. Jis siejamas su Jeremy o 
BENTHAM o ir Johno Stuarto MILLio var- 
dais, iš vėlesnių autorių — su Henry’u 
SIDGWICKu ir G. E. Moore'u, o iš dar vė- 
lesnių — su J. J. C. Smartu ir R. M. Hare’u. 
Nuo Benthamo ir Millio laikų utilitarizmas 
visad buvo svarbiausias tarp moralinių teo- 
rijų, o šiandien, plačiai paplitus taikoma- 
jai etikai, kurios kiekvienoje srityje utilita- 
rizmas pagrindžia vieną iš konkuruojančių 
požiūrių, jis ėmė daryti didelį poveikį mo- 
ralinėms daugelio žmonių nuostatoms. 
Benthamo manymu, veiksmai yra tei- 
singi, jei turi polinkį didinti laimę, ir netei- 
singi, jei linksta kurti laimės priešingybę; 
laimingumą reikia suprasti kaip malonu- 
mą, o nelaimingumą — kaip skausmą arba 
malonumo nebuvimą. Malonumus ir 
skausmus galima įvertinti ir pasverti lai- 
mės matavimo metodais (pavyzdžiui, pa- 
gal jų intensyvumą, trukmę ir artumą), 
kurie leidžia skirti malonumams ir skaus- 
mams vienetus arba reikšmes, o juos gali- 
ma sumuoti. Šis skaičiavimas objektyvus 
asmens atžvilgiu, nes jį galima taikyti įvai- 
riems skirtingų žmonių malonumams, ir at- 
sižvelgiantis į intensyvumą, nes juo gali- 
ma išreikšti įvairius skirtingų Žmonių 
malonumo lygius. Svarbi skaičiavimo dalis 
buvo apimtis, arba bendras skaičius asme- 
nų, kuriems veiksmas daro poveikį. Taigi 


teisingumas buvo nustatomas sumuojant 
vienetus arba reikšmes įvairių malonumų 
ir skausmų, kuriuos skirtingiems žmonėms 
sukėlė veiksmas: veiksmas buvo teisingas, 
jei sukėlė bendrojo malonumo persvarą 
prieš skausmą. Svarbiausias tikslas buvo 
didinti malonumą, tai yra sukurti didžiau- 
sią bendrojo malonumo persvarą prieš 
skausmą visumai paveiktųjų. Formulė 
„didžiausia laimė didžiausiam skaičiui 
žmonių“ išreiškė šį tikslą, įr būrelis apie 
Benthamą susispietusių socialinių, poli- 
tinių ir teisinių reformatorių taikė šią for- 
mulę pokyčiams visuomenėje (Žr. 
FILOSOFINIS RADIKALIZMAS). 

Nepaisant kai kuriy islygu, Johnas 
Stuartas Millis pritarė bendrosioms Bent- 
hamo pažiūroms, taip pat ir Benthamo he- 
donizmui bei jo poziuriui, kad musy veiks- 
mus skatina vien tik malonumas ir 
skausmas. Tačiau Millis norėjo skirti ne tik 
malonumų kiekybes, bet ir kokybes, jis kalbė- 
jo apie aukštesniuosius ir Zemesniuosius 
malonumus, o dėl to atsirado keblumų. Nes 
neaišku, ar skirtumą tarp malonumų koky- 
bės galima pagrįsti (samprotaujant, kad 
malonumas yra malonumas, nors jį gali su- 
kelti įvairios priežastys) ir įtraukti į skaičia- 
vimą, kurio vienetai ar reikšmės priskiria- 
mi malonumams, kad galima būtų žmonių 
malonumus sumuoti ir lyginti. 

Klasikinis Benthamo ir Millio utilitariz- 
mas yra veiksmų utilitarizmo forma (nors 
kartais buvo abejojama dėl tokio Millio teo- 
rijos interpretavimo), ir šiai utilitarizmo 
rūšiai, pagal kurią veiksmas yra teisingas, 

jei jo padariniai yra bent jau tokie pat geri 
kaip ir kitos alternatyvos, šiandien prieš- 
priešinami kitų rūšių utilitarizmai, tokie 
kaip taisyklių utilitarizmas bei utilitarinis 
apibendrinimas (be to, motyvų utilitariz- 
mas). Pagal taisyklių utilitarizmą veiksmas 
yra teisingas, jei suderintas su taisykle, ku- 
rios visuotinis laikymasis turėtų (arba tu- 
ri) gerų padarinių. Šios rūšies teorijos, kuri 
egzistuoja daugeliu pavidalų, esmė ta, kad, 
atsisakant veiksmo padarinių vaidmens 
sureikšminimo, pabrėžiamas taisyklių lai- 
kymosi (padarinių) vaidmuo, nustatant 
veiksmo teisingumą. Pagal utilitarinį api- 
bendrinimą veiksmas yra teisingas, jei jo 
padariniai geri, jei jis atliekamas visų (ar- 
ba dažniausiai). Šios rūšies teorijų esmė — 
veiksmo teisingumą padaryti ne faktinių jo 
padarinių funkcija, o funkcija jo padarinių 
hipotetinėje situacijoje, kurioje šis veiksmas 
būtų atliekamas visų (ar dažniausiai). Dis- 
kutuojama ir dėl to, ar utilitarinis apibend- 
rinimas yra taisyklių utilitarizmo varian- 
tas, ar taisyklių utilitarizmą galima apriboti 
veiksmų utilitarizmu (žr. Lyons). 

Taigi „utilitarizmas“ reiškia ne vienin- 
ga teoriją, o galybę teorijų, kurios yra va- 
riacijos viena tema. Ši tema apima keturias 
sudedamąsias dalis: 


(1) padarinių sudedamoji, kuri reiškia, 
kad teisingumas kokiu nors būdu susijęs 
su gerų padarinių gavimu; 

(2) vertės sudedamoji, kuri reiškia, kad 
padarinių gerumas ar blogumas turi būti 
vertinamas naudojantis kokiu nors esmi- 
nio gerumo standartų; 

(3) apimties sudedamoji, kuri reiškia, 
kad nustatant, tarkim, veiksmo teisingumą 
atsižvelgiama į visus, kuriuos jis paveikia, 
o ne vien į jo padarinius atlikėjui; 

(4) naudingumo principas, kuris reiškia, 
kad reikia stengtis maksimizuoti tai, kas pa- 
gal gerumo standartą yra esminis gėris. 


Veiksmų utilitarizmo požiūris, esą 
veiksmai yra teisingi arba neteisingi vien 
dėl jų padarinių gerumo ar blogumo, turi 

keturias sudedamąsias dalis. Padarinių 
sudedamąją sudaro konsekvencializmas, 
arba požiūris, jog veiksmas tampa geru ar- 
ba blogu vien dėl jo padarinių. Dėl paties 
konsekvencializmo daug diskutuojama ir 
jis kritikuojamas visai nepriklausomai nuo 
bendrų sunkumų, kurių gali kilti nusakant, 
kada prasideda ir baigiasi veiksmo padari- 
niai, ir apibrėžiant, koks, pavyzdžiui, yra 
aplinkybių vaidmuo konsekvenciškai ver- 
tinant teisingumą. Viena, yra problemų, ku- 
rios kyla nepriklausomai nuo konsekven- 
cializmo įtraukimo į veiksmų utilitarizmą. 
Anksčiau jos buvo sutelktos į konsekven- 
cializmo gynimą nuo konkuruojančių aiški- 
nimų, kas teisingą veiksmą daro teisingą, 
ir nuo kaltinimų, jog konsekvencializmas 
reiškia iškreiptą sąmonę (jis nelaiko blo- 
gais jokių veiksmų nepriklausomai nuo jų 
padarinių) ir daro asmenį priklausomą 
nuo blogų Žmonių (jiems tereikia alterna- 
tyvių veiksmų padarinius padaryti bloges- 
nius negu to veiksmo, kurį norėtų, kad as- 
muo atliktų). Tačiau vis daugiau šių 
problemų radosi dėl labai ginčytino kalti- 
nimo, esą konsekvencializmas atplėšia 
žmogų nuo daugelio jo sumanymų, įsipa- 
reigojimų ir ryšių, kartu ir nuo jo inte- 
gralumo, kadangi niekas negali rūpintis 
savo reikalais labiau negu kitų, nebent tai 
diktuotų padariniai (žr. Williams; kn.: 
Smart ir Williams). 

Antra vertus, yra problemų, kurios ky- 
la dėl veiksmų utilitarizmo, kadangi į jį įt- 
raukiamas konsekvencializmas. Vienu me- 
tujos buvo labiausiai siejamos su moralinių 
ir socialinių taisyklių prigimtimi, vieta bei 
reikšme veiksmų utilitarizmo sistemoje, o 
dabar labiausiai su moralinių asmenybės 
TEISIŲ prigimtimi, vieta ir reikšme apskri- 
tai visų utilitarizmų sistemoje. Konsekven- 
cializmui svarbu padariniai, o ne tai, kas 
juos patiria, ar kokie malonumai kam ten- 
ka, todėl asmenybės atžvilgiu objektyvūs 
teisumo skaičiavimai buvo kaltinami už tai, 
kad per mažai atsižvelgė į asmenų skirtu- 
mus, t.y., kad nepakankamai dėmesio krei- 
pė į Žmones kaip į savaime autonomiškas 

asmenybes, kurioms būdinga individua- 
lybė, sumanymai, rūpesčiai ir įgimtos ver- 
tybės. Karštai ginčijamasi, kiek įtikinamas 
šis kaltinimas utilitaristams; tačiau jis pa- 
plitęs ir tai paskatino individualių morali- 
nių teisių sistemų, turinčių apsaugoti indi- 
vidus, plėtrą (žr. Dworkin). 

Visi veiksmų utilitarizmai (kaip ir ap- 
skritai visi utilitarizmai) turi turėti esminio 
gerumo standartą, kad galėtų įvertinti 
veiksmo padarinių gerumą. Apskritai kal- 
bant, galima nubrėžti skirtumą tarp hedo- 
nistinių ir nehedonistinių, arba idealiųjų, 
standartų, nors kiekvienoje iš šių stovyklų 
egzistuoja skirtumai. Hedonizmas gali ap- 
imti vien fizinį malonumą arba, kaip teigė 
Benthamas, tokius (reikia pripažinti, sli- 
džius) dalykus, kaip nauda ir pranašumas. 
Ir Millis, ir Sidgwickas naudojosi malonu- 
mo standartais, tačiau skirtingai: Millis sky- 
rė malonumų kokybę, o Sidgwickas įvedė 
papildomą teisingumo principą, nepriklau- 
somą nuo malonumo standarto, siekdamas 
savo teorijoje parodyti domėjimąsi ne vien 
malonumo didinimu, bet ir jo paskirstymu. 
Idealių standartų stovykloje taip pat esa- 
ma skirtumų. W. T. Stace'as savo standartą 
suformulavo remdamasis laimės sąvoka, 
kuri apima malonumą, bet ne vien jį; o Has- 
tingsas Rashdallas ir G. E. Moore'as teigė, 
kad, be malonumų ir (arba) laimės, daugy- 
bė dalykų yra gėris pats savaime (pa- 
vyzdžiui, grožio potyriai). Abi stovyklos 
sutinka dėl identiškumo daiktų, kurie iš 
esmės geri, — tai yra tam tikros proto ar są- 
monės būsenos, įvardijamos kaip „malo- 
numas“, „laimė“ ar pan. 

Pastaruoju metu nuo požiūrio į vertę ir 
naudingumą kaip sąmonės būseną pereina- 
ma prie interesų derinimo požiūrio, čia „in- 
teresai” yra apibendrinamasis terminas, ap- 
imantis visą troškimų ar preferencijų 
įvairovę. Tuomet esminiu tampa klausimas, 
kuriuos troškimus — dabartinius, būsimus, 
racionalius — reikia labiau tenkinti, ir tie, 
kurie laikosi šio požiūrio, susidūrę su da- 
barties ir ateities troškimų problemomis, 
galiausiai dėmesį telkia į racionalius, arba 


UTILITARIZMAS 


informacija grįstus, troškimus. Prireikia išsa- 
mios verčių teorijos, kurioje būtų patikslinti 
racionalūs troškimai; ją tenka ginti. Ir sąmo- 
nės būsenos, ir racionalių troškimų požiū- 
riu skaičiuojant vertę bei naudingumą turi 
būti galimybė palyginti skirtingų asmenų, 
tarkim, laimę arba troškimų patenkinimą; tai 
tebėra labai diskutuotinas klausimas, nors 
utilitaristai ir ekonomistai pradėjo naujus ir 
svarbius šios srities tyrimus. 

Apimties sudedamosios dalys veiksmų 
utilitarizme aprėpia visus individus, ku- 
riuos paveikė veiksmas; jis apima juos vie- 
nodai, priklausomai nuo to, kiek stipriai jie 
buvo paveikti. Ar įtraukti gyvūnus? Bent- 
hamo manymu, taip, nes jie gali jausti 
skausmą; tačiau perėjus prie troškimų ten- 
kinimo, ne taip jau akivaizdu, kad gyvū- 
nai turi racionalių troškimų. Tai nėra aišku 
ir tokiais atvejais, kaip kūdikių, žmonių, tu- 
rinčių rimtų protinių sutrikimų ar esančių 
komos būsenos (pastarieji neatitinka ir 
Benthamo standarto). Dalis sunkumų atsi- 
randa, kaip aiškėja iš prieštaringų nuomo- 
nių apie abortus, iš to, ką ar nuo kada gali- 
ma laikyti asmenybe; tam reikia diskutuoti 
ginant asmeniškumo kriterijus. 

Laikantis naudingumo principo, reikia 
kokio nors esminio gerumo standarto, nes 
abstraktus teiginys „Nuolat didinti bend- 
rąjį naudingumą“ nepaaiškina, ką didinti. 
Gerumo standartas leidžia sukurti konk- 
rečią, pritaikomą formuluotę, pavyzdžiui, 
„nuolat maksimaliai tenkinti bendruosius 
troškimus“. Naudingumo principas yra di- 
dinimo (maksimizuojamasis) principas, lie- 
piantis jo šalininkams didinti pasaulyje bet 
ką, ką jų standartas pripažino esant esmi- 
niu gėriu; o veiksmų utilitarizmo atveju šis 
principas tiesiogiai taikomas veiksmams. 

Dėl paskutinio teiginio atsiranda sunku- 
mų: nuosekliai taikant principą vienas po 
kito vykstantiems veiksmams gali (a) atsi- 
rasti prieštaravimas „įprastiniams morali- 
niams įsitikinimams“ (konkrečiu atveju nau- 
dingumas gali būti padidintas, pavyzdžiui, 
kam nors padarant žalos) ir (b) nepadidė- 
ti visuminis naudingumas, nors jis bus 

padidintas kiekvienu atskiru atveju (žmo- 
gus, norintis tapti geru mylios bėgiku, kas- 
kart, kai ateina laikas treniruotis, gali pasi- 
justi labiau trokštąs daryti ką nors kito, todėl, 
nors kiekvienu tam tikru atveju jis maksi- 
maliai tenkina savo troškimus, tačiau nie- 
kad nepadidins savo visuminio troškimo 
išmokti greitai nubėgti mylią). Kad išvengtų 
šių ir kitų sunkumų, R. M. Hare'as ir kiti 
utilitaristai perėjo prie dviejų lygių moralaus 
mąstymo apskaitos, kuris intuityviu, arba 
pirmuoju, lygiu yra taisyklių utilitarizmo at- 
maina, kai atsižvelgiama į moralės taisyk- 
les bei teises; o kritiniu, arba antruoju, lygiu 
yra veiksmų utilitarizmo atmaina. Esminė 
Hare'o dviejų lygių teorijos dalis yra ta, ku- 
rioje kalbama, jog Žmogus kritinio lygio 
veiksmų utilitarizmą vartoja norėdamas in- 
tuityviu lygiu pasirinkti gaires, kuriomis va- 
dovausis gyvenime; ir pasirinktos gairės bus 
tos, kurios leis didinti naudingumą. Taigi 
jei tarsime, kad šios gairės buvo pasirinktos 
atsižvelgiant į visas situacijas, kuriose, gali- 
mas daiktas, mums teks atsidurti, tikėtina, 
jog veiksmai pagal šias gaires duos didžiau- 
sią galimybę pasielgti teisingai, t. y. atlikti 
veiksmą, kurio visuminiai padariniai yra 
bent jau ne blogesni negu bet kurio alterna- 
tyvaus veiksmo. Hare'o teorija yra tik netie- 
siogiai konsekvencialistinė tuo, kad ji intui- 
tyviu lygiu atmeta visokius bendrus veiksmo 
padarinių pateisinimus, o tai leidžia iš es- 
mės išvengti konfliktų su „bendrąja nuomo- 
ne“. Kadangi ši teorija intuityviu lygiu ne- 
taiko naudingumo principo nuosekliai 
vienas po kito vykstantiems veiksmams, ji 
išvengia ir kitų problemų, atsirandančių del 
tokio jos taikymo. RGF 

Utopizmas. Utopija (Utopia) — garsios sero 
Thomas'o MORE’o knygos (1516) pavadi- 
nimas: jo naujadaras utopija susijęs su vie- 
ta, kuri yra ir gera, ir niekur — žodžių Zais- 
mas, grindžiamas graikų kalbos žodžių 
„geras“ (eu) ir „ne“ (ou) panašumu. Nuo 
1516 m. šis terminas buvo vartojamas 
žymint idealią visuomenę arba menkina- 
maja prasme — pramanytą visuomenę, ar- 
ba abi kartu. Utopijos dažnai buvo atmeta- 
mos arba niekinamos paprasčiausiai dėl to, 
kad nėra grindžiamos šiuolaikine realybe. 
Tačiau utopijos vaidina du svarbius vaid- 
menis politinėje mintyje: pirma, jos atvirai 
kritikuoja esamą politinę ir socialinę san- 
tvarką greičiau iš radikalios nei iš refor- 
mistinės perspektyvos; o antra, jos siūlo 
naujus idealus ir iliustruoja, kaip šie gali 
būti įgyvendinti kitokioje visuomenėje. 
Daugelis mąstytojų utopistų siekia kelti 


595 


individų gerovę ir laimę, išsamiai ap- 
rašydami socialines institucijas ir asme- 
ninio gyvenimo formas, padedančias tai 
įgyvendinti; dėl to jie nutolsta nuo pagrin- 
dinių politinių teorijų, kurios pabrėžia po- 
litinius aspektus ir dažnai neatsižvelgia į 
asmeninius. 

Ne visada lengva atpažinti utopinį 
mąstymą. Akivaizdžios utopijos yra tos, 
kurios literatūriškai vaizduoja idealias vi- 
suomenes: romanai apie tobulas ateities ar 
praeities visuomenes arba apie idealizuo- 
tas, esančias „kažkur“. Bet yra ir ne gro- 
žinės literatūros veikalų: idealūs teisės ko- 
deksai, kuriuos sudarė Švietimo epochos 
mąstytojai, tokie kaip Morelly, ir išsamūs 
pasiūlymai kurti eksperimentines bendruo- 
menes, tokie kaip OWENo. Kai kurie politi- 
niai mąstytojai linksta į utopizmą; tai gali- 
ma atpažinti, kai jie gina kokį konkretų 
idealą - tokį kaip bendra turto nuosavybė, — 
iš kurio kyla daugybė svarbių visuomeni- 
nės ir politinės santvarkos padarinių. Bet 
utopizmas nėra vien idealo propagavi- 
mas - jei taip būtų, visi politiniai mąstyto- 
jai vienokiu ar kitokiu požiūriu būtų uto- 
pistai. Jį sudaro idealo arba idealų taikymas 
visiems socialinio gyvenimo aspektams, jis 
sukelia revoliucinius visuomenės reorga- 
nizavimo padarinius. Aišku, utopizmas 
nėra ideologija (nepaisant „-1zmo“), nes bu- 
vo įsivaizduota įvairiausių utopijų, kairių- 
jų ir dešiniųjų, visai kitokių nei šios kate- 
gorijos. Tai yra unikalus metodas apmąstyti 
politiką ir visuomenę, juo ieškoma tobulos, 
geriausios ar laimingiausios visuomenės 
formos, neatsižvelgiant į egzistuojančias 
socialines institucijas. 

Tarp garsiausių ir pavyzdinių utopijų 
galima paminėti PLATONO Valstybę — tai 
ideali valstybė, valdoma karalių filosofų 
(„Sargybinių“), kurie gyvena bendrai be 
privačios nuosavybės ir leidžia laiką mąs- 
tydami apie gėrį ir tiesą, įgyvendinamus jų 
dekretais; More’o Utopiją (Utopia) — tai sa- 
loje įsikūrusi bendruomenė, kurios organi- 
zacija grindžiama kolektyviniu gyvenimu, 
bendruomenine nuosavybe, materialiniu 

saugumu ir prievole dirbti; BACONo Nau- 
jaja Atlantidą (New Atlantis; 1627) - tai vi- 
suomenė, valdoma mokslininkų pagal 
švietėjiškus, mokslinius principus; Cam- 
panella'os Saulės miestą (Civitas Solis; 1602) — 
miestas, pastatytas pagal koncentriškų 
apskritimų planą, kurio piliečiai atsidėję 
mokslui ir dievobaimingam gyvenimui; 
įvairias sensualistines arba teisines Švieti- 
mo epochos mąstytojų Mably, Morelly, Bre- 
tonne’o ir DIDEROT utopijas; ankstyvųjų so- 
cialistų, tokių kaip Owenas, FOURIER ir 
Cabet, pateiktus utopinių bendruomenių 
projektus; Edwardo Bellamy Zvilgsnj atgal 
(Looking Backward; 1888), kuriame ap- 
rašomos technologizuotos ir socialistinės 
JAV 2000 metais, ir Williamo MORRISo Žinias 
iš niekur (News From Nowhere; 1891) - idi- 
lišką, kaimišką amatininkų bendruomenę, 
valdomą marksistiniais principais. 
Pripažintų utopijomis veikalų yra dau- 
gelis tūkstančių (Zr. Sargent), todėl nejma- 
noma daryti apibendrinimų apie utopijų tu- 
rinį. Vis dėlto verta pažymėti kelias nuolat 
pasikartojančias temas ir struktūras. Labai 
daug utopijų siūlo kokią nors suvisuome- 
ninto turto ar bendros nuosavybės formą 
ir daug kalba apie žalingus turto valdymo 
bei privačios nuosavybės padarinius (žr. 
KOMUNIZMAS). Dauguma tokių utopijų iš 
principo yra egalitarinės, nors ir ne visais 
atžvilgiais. Nuolat garbinant bendras, ar- 
ba kolektyvines, nuosavybes, netiesiogiai 
ar tiesiogiai imtos kritikuoti pačių autorių 
gyvenamos visuomenės, kuriose privati 
nuosavybė (žemės arba kapitalo) buvo do- 
minuojanti socialinė institucija, ir todėl at- 
rodė esanti pirminė socialinių blogybių 
priežastis (XIX a. tarp JAV utopistų atsira- 
do srovė, kurios daugybė rašytojų įsivaiz- 
davo „pagerinto kapitalizmo“ utopijas - ka- 
pitalizmą be kapitalistų! —- zr. Negley ir 
Patrick). Antra tema susijusi su kokiu nors 
geranoriškai diktatorišku būdu įgyvendin- 
tu utopiniu idealu: More'o Utopijoje didy- 
sis valdovas Utopas prieš 900 metų išlei- 
do idealius įstatymus, kurie vis dar saugo 
Utopijos gyventojų taiką ir gerovę. Natūralu, 

kad iki XIX a. (tai yra ikidemokratinėse) 
utopijose mieliausiai buvo pasirenkamas 
apsišvietęs despotas. Kitos utopijos šaukia- 
si elito valdžios — pavyzdžiui, apsišvietu- 
sios filosofų arba mokslininkų, arba pramo- 
nininkų klasės. XIX ir XX amžių utopijos 
dažniau įkūnija idealiai demokratiškas ins- 
titucijas, tačiau išlieka ir aukštesniojo elito 
valdžios žavesys, pavyzdžiui, H. G. Well- 
so utopijose. Šis tikėjimas protu ir (arba) 
techniniu išmanymu įkvėpė ir antiutopijas, 
tokias kaip Huxley’o Šaunų naująjį pasaulį 
(Brave New World; 1932). Utopijos, besire- 
miančios elito valdžia, neišvengiamai yra 
visuomenės su socialiniais skirtumais ir ko- 
kia nors klasių sistema - tai rodo utopiniy 
mąstytojų netikėjimą Žmonių lygybe. Pla- 
tono trijų klasių Valstybė buvo pirmoji šio 
žanro utopija ir pavyzdys vėlesniems uto- 
pistams. Taigi yra didelių skirtumų tarp to, 
ką šiandien galėtume vadinti „socialistinė- 
mis“ ir „nesocialistinėmis“ utopijomis, bei 
tarp egalitarinių ir elitinių utopijų. Tačiau 
yra egalitarinių utopijų, kuriose išlaikoma 
privati nuosavybė, ir utopijų, kuriose val- 
do elitas, bet nuosavybė — bendruomenės. 
Tai leidžia manyti, kad utopiniai autoriai 
konceptualiai skiria išteklių paskirstymą ir 
nuosavybę nuo valdymo formos, ir jiems 
tai nėra tarpusavyje susiję reiškiniai, kaip 
teigtų Marxas. 

Įkvėpimas kurti kokią nors utopiją atsi- 
randa iš nepasitenkinimo egzistuojančia vi- 
suomene. Suvokdamas neteisingumą ar 
žmogaus vargą mąstytojas priverstas įsi- 
vaizduoti organizacinę formą, kuri išnai- 
kintų visuotinai pripažintas šių blogybių 
priežastis. Čia utopiniam teoretikui atsive- 
ria dvi strategijos priklausomai nuo to, ku- 
rios iš dviejų hipotezių laikysis. Jei socialinės 
blogybės yra esminio žmogaus prigimties 
blogio rezultatas, tai išsigelbėjimo bus 
ieškoma steigiant institucijas, kurios 
griežčiau kovoja su antivisuomeninėmis 
tendencijomis. Bet jei socialinės ydos lai- 
komos rezultatu blogų institucijų, kurios 
iškraipo ar užgniaužia natūralius mūsų 
polinkius, tai išsigelbėjimo bus ieškoma 

projektuojant liberalesnes bei huma- 
niškesnes institucijas ir skatinant individą 
tobulėti. Utopistai, kurie pritaria pirmai pe- 
simistinei hipotezei, siekia sukurti veiks- 
mingas socialinės kontrolės institucijas ir 
numato žiaurias bausmes už nusižengi- 
mus. Tie, kurie laikosi antrojo požiūrio, 
daugiausia dėmesio kreipia į asmeninį bei 
moralinį tobulėjimą ir bando mažinti so- 
cialinę kontrolę. Pastarieji buvo apibūdinti 
kaip „perfektibilistai“: tai yra mąstytojai, ku- 
rie tiki, kad Žmogaus prigimtis nėra nepa- 
taisomai bloga ar suteršta prigimtinės nuo- 
dėmės, kad žmogus gali gerėti ar net siekti 
tobulybės. Jiems tik rūpi, kaip sukurti tokias 
socialines institucijas, kurios skatintų ir 
spartintų tokį tobulėjimą. Šiai grupei priski- 
riami daugelis XVIII a. utopistų, utopiniai 
socialistai Fourier, Owenas ir SAINT-SI- 
MONas, anarchistai, tokie kaip GODWINas, 
BAKUNINAS ir KROPOTKINAS, kai kurie 
marksistai ir šiandieniai utopiniai feminis- 
tai. Anarchisty prielaidos, kad Žmonės iš 
prigimties yra geri, logiška išvada buvo ta, 
jog reikia visiškai panaikinti politines ins- 
titucijas ir kliautis „prigimtine morale“ pa- 
laikant socialinę tvarką bei išsaugant indi- 
vido laisvę. Kiti, tokie kaip Owenas, tikėjo, 
kad įmanoma sukurti įstatymus, kurie ati- 
tiktų Žmogaus troškimus, o ne kliudytų 
jiems. Šių mąstytojų pateikiama žmogaus 
tobulėjimo ir pasitenkinimo analizė teikia 
naują produktyvų matavimą, kuris retai ap- 
tinkamas pagrindinėse politinėse teorijose. 
Vis dėlto utopizmui ir kitoms politinėms 
teorijoms bendra yra tai, kad jie grindžiami 
žmogaus prigimties ir žmogaus gėrio kon- 
cepcija, kuri diktuoja pranašesnes politinės 
organizacijos formas. Nuo žmogaus kon- 
cepcijos racionaliai žengiama konkrečios 
visuomenės koncepcijų link. 

Kaip jau buvo minėta, ryškus utopinio 
mąstymo bruožas yra tas, kad jis apima ne 
vien politinį, bet ir ekonominį, socialinį 
bei privatų gyvenimą (įskaitant meilės, ve- 
dybų ir vaikų auklėjimo klausimus). Kal- 
bant apie tai, įdomu, kad daugelis utopistų 
sumenkina politikos (tai yra politikos, lai- 

komos konfliktų sprendimu ir politiniais 
debatais) vaidmenį ar iš viso eliminuoja po- 
litiką iš savo idealių visuomenių. Žinoma, 
yra nemažai utopijų, aprašančių idealias 
valstybės institucijas — karalius filosofus, 
pavyzdinius parlamentus, nekintamus tei- 
sės kodeksus, — bet daugelis kitų rodo prie- 
laidą, jog visuomenė su tobulomis sociali- 
nėmis ir ekonominėmis institucijomis 
galėtų veikti harmoningai be valdžios įsi- 
kišimo ar politinio dialogo. Ši prielaida tu- 
ri keturias priežastis. Pirma, kai kurios 
įsivaizduojamosios visuomenės yra izo- 
liuotos nuo kitų visuomenių (salose, už ne- 
pereinamų kalnų ir pan.), taigi neturi jokių 
sunkumų dėl išorinio bendravimo, o kitos 
laikomos apimančiomis visą pasaulį, bet 
rezultatas tas pats. Šitaip eliminuojama pir- 
mine valdžios funkcija — kai kurie pasaky- 
tų, ją sukūrusi funkcija - užsienio santy- 
kių palaikymas. Antra, „apolitiškosios“ 
utopijos grindžiamos prielaida, kad yra vie- 
nintelis Gėris ir vienintelis kelias į Gerą Gy- 
venimą, kurį įmanoma atrasti, ir utopinis 
teoretikas juos atrado bei įkūnijo utopijoje. 
Taigi įstatymų ir institucijų aibė, rodanti 
šias socialines ir moralines tiesas, būtų ne- 
diskutuojama, nekvestionuojama bei priim- 
tina visiems utopijos gyventojams. Taip 
dingsta būtinybė politikos (demokratinės 
ar kitokios) kaip politinių sprendimų priė- 
mimo priemonės. Trečia, socialinis vie- 
nalytiškumas ir harmoningas individų 
bendrabūvis pasiekiamas per institucijų 
tobulumą ir (arba) utopijos gyventojų mo- 
ralinį tobulėjimą. Todėl politika kaip inte- 
resų konfliktų sprendimo priemonė tampa 
nereikalinga. Darant ypač šią išvadą, rei- 
kia nepaprastai pasitikėti žmogaus prigim- 
timi; prielaida, kad mūsų gentainių ben- 
dradarbiavimas ir taikus bendrabūvis iš 
tiesų įmanomas, verčia abejoti šios rūšies 
utopinėmis teorijomis, ypač tradicinius po- 
litinius teoretikus, kurie dažnai vadovau- 
jasi Hobbeso požiūriu į žmogaus prigimtį. 
Paskutinė politikos nesvarbumo utopijoje 
priežastis yra ta, jog tobula visuomenė pa- 
gal apibrėžimą yra tobula; bet koks pokytis 

neišvengiamai padarys ją ne tokią tobulą. 
Taigi nėra politinės sistemos, kuri imtųsi 
permainų poreikio. Šis stagnacinis būvis, 
be to, leidžia kritikuoti utopinį mąstymą: 
prieštaraujama - ir teisingai, — kad visuo- 
menė be pokyčių ir istorijos bent jau ilgą 
laikotarpį yra nesuvokiama. Tikriausiai ne- 
teisinga taip kritikuoti daugelį utopistų, ku- 
rie iš tiesų nenorėjo, kaip sakė Lapouge'as, 
„įkalinti laiko“. Jų tikslas buvo aprašyti 
idealią visuomenę dabarčiai; sunku būtų 
tikėtis, kad jie, be to, dar aprašytų visuome- 
nės ateities istoriją! Kai kurie utopistai at- 
Viral pripažįsta, jog su istorijos pažanga net 
idealios visuomenės transformuosis. 
Reikia pažymėti, kad net ir po to, kai 
demokratija buvo plačiai pripažinta kaip 
geriausia valdymo forma, daug utopistų 
pranašumą teikė ekspertų valdymui arba 
visai atsisakė valdžios. Gali atrodyti, jog 
tai stiprina utopizmo kaltinimą „apoli- 
tiškumu“. Atsikertant galima pasakyti, kad 
utopistai politiką greičiau išplėtė, o ne pa- 
naikino. Tik iš ribotos perspektyvos, kai į 
politiką žiūrima kaip į varžovų demokra- 
tiją arba kaip į prievartinį autoritarizmą, 
kai ji suvokiama griežtai formaliose insti- 
tucijose, utopistai gali būti laikomi pavo- 
jingai ar nusikalstamai apolitiškais. 
Svarstymus apie politiką ir valdžią tiek 
politinėse, tiek ir apolitinėse utopijose 
griežtai kritikavo šiuolaikiniai mąstytojai, to- 
kie kaip POPPERis, HAYEKas, OAKES- 
HOTTas ir Talmonas, kurie prieštaravo 
„uždarai“ ir išgalvotai utopinės visuome- 
nės kilmei. Pasak jų, utopinis mąstymas yra 
tam tikras totalitarinio mąstymo atvejis, 
kurio liberalūs demokratai turi išsižadėti. 
Sakoma, kad esminis totalitarizmo ir utopiz- 
mo panašumas tas, jog abu propaguoja vie- 
nintelę neginčijamą tiesą, kuri turi būti pri- 
mesta visiems, įskaitant ir netikinčius ja; 
totalitarinėje arba utopinėje visuomenėje 
ginčai dėl priemonių yra neleistini, o ką jau 
kalbėti apie diskusijas dėl tikslų. Popperiui 
Platonas buvo pirmasis „atviros visuome- 
nės“ (kitaip sakant, liberalios demokra- 
tinės visuomenės) priešininkas dėl to, kad 

numatėelitinę valdymo instituciją, kuri pri- 
metajai vienintelei prieinamas politines „tie- 
sas“. Marxas, jo manymu, to paties plauko 
kaip visi kiti utopistai. Hayekas prieštarau- 
ja utopistų „konstruktyviam racionaliz- 
mui“, kai jie akivaizdžiai kuria planus, jis 
aiškina, kad Žmonių gerovė gali atsirasti tik 
spontaniškai plėtodamasi. Oakeshottas lai- 
kosi panašios nuomonės, tikėdamas, kad vi- 
suomenės išsilaiko kaupdamos tradicijas, o 
ne racionalios rekonstrukcijos ar revoliuci- 
jos būdu. Popperis, gindamas laipsnišką 
pažangą, „Socialinės inžinerijos“ priešingy- 
bę, reiškia panašias nuostatas apie sponta- 
niškumo pranašumus ir visuomenės bei 
žmogaus laimės nemanipuliuojamą prigim- 
tį. Utopinį mąstymo būdą nuo šių kritikų 
galima ginti įvairiai: pavyzdžiui, įrodant, 
kad racionalistinis požiūris ir ištikimybė 
vienintelei tiesai turi pranašumų, kurių 
trūksta empiriniam, laipsniškam, „atviram“, 
laissez-faire požiūriui, kurį gina Popperis ir 
kiti. Taip pat galima įrodyti, jog antitotalita- 
riniai ir antiutopistiniai mąstytojai apsigau- 
na pateikdami liberalią demokratinę visuo- 
menę kaip paradigmiškai atvirą. Galbūt 
pats įtaigiausias faktas prieš Popperio ti- 
radą yra tas, kad didžioji dauguma utopi- 
nių mąstytojų nesiūlė savo projektų įgyven- 
dinti revoliucijos ar prievartos būdu: 
švietimas, nedidelės apimties eksperimen- 
tas ar net demokratiškas pasirinkimas buvo 
patys mėgstamiausi būdai siekti utopijos. 
Popperis ir kiti kritikai aklai bijo MARK- 
SIZMO kaip pačios grėsmingiausios šiuo- 
laikiniame pasaulyje totalitarizmo formos. 
Marksizmas subrendo kaip utopinė teorija 
pačia blogiausia prasme, kurią įmanoma 
realizuoti tik praktikuojant totalitarizmą. 
Bet ar marksizmas yra utopiškas? Pats 
MARXas kritikavo utopinius socialistus. 
Praktinis šio puolimo pagrindas buvo tas, 
kad šie atitraukė darbininkų klasę nuo vie- 
ningų veiksmų prieš kapitalizmą, skaldy- 
dami juos į sektas (pvz., sensimonininkai) 
arba propaguodami darbininkų buržuazė- 
jimą, kaip tai darė Owenas. Marxas teo- 
riškai kaltino utopistus, kad šie buvo ra- 

cionalistiniai atgyvenusios Švietimo epo- 
chos stiliaus mąstytojai, bandantys primes- 
ti pasauliui intelektinę sampratą, pa- 
miršdami objektyvią realybę ir istorijos 
dialektiką. Jie neturėjo klasių kovos sąvo- 
kos ir kvailai svajojo suvienyti visas klases 
— tai Marxas laikė negalimu dalyku. Taip 
pat, pasak Marxo, jie neturėjo istorijos teo- 
rijos (nepaisant to, kad už istorinę analizę 
jis pats buvo skolingas Saint-Simonui). To- 
dėl Marxsas savo teoriją atskyrė nuo utopi- 
nio socializmo, pavadindamas ją „moksli- 
niu socializmu“ ir vengdamas utopinių 
programų. Dėl to jo sekėjai, savo liūdesiui, 
liko be komunistinės visuomenės organi- 
zacijos modelių. Marxo priešininkai laiko 
jį utopistu, nors dauguma marksistų tai nei- 
gia. Vis dėlto vokiečių filosofas Blochas tei- 
gė, kad marksizme yra šaltoji (mokslinė, 
metodologinė), bet kartu ir šiltoji (utopinė, 
humaniška) srovė; pastaroji aptinkama 
ankstyvuosiuose Marxo raštuose apie ne- 
susvetimėjusį darbą bei žmogaus tobulėji- 
mą. Pagal pačius objektyviausius kriterijus 
Marxas nėra utopistas, tačiau tokie mark- 
sizmo mąstytojai kaip Blochas ir MARCUSE 
išplėtojo jo teoriją utopinėmis kryptimis. 

Įtakingą utopizmo teoriją pasiūlė 
MANNHEIMas veikale Ideologija ir utopija 
(Ideology and Utopia; 1929). Utopines idėjas 
jis apibrėžė kaip „nesutampančias su rea- 
lybe“, kurios, jei būtų paverstos veiksmais, 
siektų nuversti egzistuojančią socialinę 
santvarką. Ideologiją sudaro idėjos, taip pat 
nesutampančios su realybe, kurios siekia 
išlaikyti esamą sistemą. Pagal šį api- 
brėžimą akivaizdu, jog sykį įgyvendintos 
utopinės idėjos bematant taps ideologinė- 
mis. Skirtinguose kontekstuose taip atsiti- 
ko liberalioms ir marksistinėms idėjoms. 
Mannheimas apverkė „utopinio mentalite- 
to“ praradimą, kuris, jo požiūriu, buvo dar- 
bininkų asimiliacijos liberalioje visuome- 
nėje padarinys. Jis apgailestavo, kad jo 
laikais žmonių mintims ir veiklai trūksta 
įkvėptumo, kuris buvo būdingas utopiz- 
mui, dimensijos. 

Mannheimo požiūriu, utopinė mintis 

dažnai buvo grindžiama socialiniais są- 
jūdžiais. Daugelis utopizmo tyrėjų irgi ma- 
no, kad neįmanoma atskirti utopizmo nuo 
daugelio socialinių eksperimentų, kurie pa- 
siekė kulminaciją XIXa. JAV. Vis dėlto utopi- 
nė teorija, kaip ir bet kuri kita, yra tam tikro 
mąstytojo produktas. Tam tikra visuomenės 
nuomonė gali sukelti individams minčių 
apie tam tikras utopijas, bet utopinės teori- 
jos paprastai atsiranda nepriklausomai nuo 
judėjimų, o vėliau kokia nors grupė jas peri- 
ma kaip socialinio eksperimento ar politi- 
nių veiksmų pagrindą. Kai kurie eksperi- 
mentinių bendruomenių nariai aprašė savo 
įspūdžius, pvz., Noyes'as, Oneidos bend- 
ruomenės (1848-1881) įkūrėjas, bet tai jau 
ne utopizmas, o eksperimento kronika. 
Taigi utopizavimas visų pirma yra in- 
telektinė ir teorinė veikla. Dėl to kyla klau- 
simas, kaip utopinės teorijos pritampa prie 
pagrindinės politinės minties srovės. Jų for- 
mos, aišku, skiriasi; kai kurie teoretikai rašo 
ne apie įsivaizduojamas visuomenes, bet 
apie abstrakčius egzistuojančios visuome- 
nės elementus, norėdami juos tobulinti, pa- 
teisinti ar kritikuoti. Tačiau turiniu dauge- 
lio utopistų idėjos panašios į kitų teoretikų 
idėjas. Akivaizdu, jog socializmas vienu 
metu buvo pateiktas ir kaip utopinė, ir kaip 
ortodoksali idėja. Įdomu, kad būtent uto- 
pinės minties struktūra skiriasi nuo kitų 
teorijų trimis atžvilgiais. Pirma, utopinis 
bandymas visapusiškai pavaizduoti visuo- 
menę atkreipia dėmesį į gausybę socialinių 
detalių, kurių kiti teoretikai paprastai ne- 
paiso. Svarbu parodyti visuomenės ir 
priežastinių ryšių tarp politinio, socialinio 
bei asmeninio gyvenimo visumą, kaip tai 
daro utopistai. Antra, aiškus utopistų 
troškimas sukurti geriausią įmanomą vi- 
suomenę, vadovaujantis žmogaus laimės 
kriterijais, daro jų teorijas ambicingesnes ir 
visapusiškesnes negu įprastinės teorijos. 
Trečia, idealios bendruomenės įsivaiz- 
davimo procesas, kuris neišvengiamai 
grindžiamas neidealiais egzistuojančių vi- 
suomenių aspektais, atitolina utopines 
teorijas nuo realybės, o tai daro jas didesnę 

įtaką turinčia kritikos priemone negu dau- 
gelis ortodoksinių politinių teorijų. Dėl šių 
priežasčių politinės minties moksle reikė- 
tų rimtai žvelgti į utopizmą. 

Bet kodėl, atsižvelgiant į utopinių teori- 
jų vertingumą, XX a. jų atsiranda mažiau 
negu XIX a.? Peršasi kelios priežastys. 
Mannheimas gali būti teisus manydamas, 
kad politinių teisių iškovojimas apmalšino 
darbininkų aistrą utopijoms. Tačiau dauge- 
lio praeities utopijų nei rašė, nei skaitė rin- 
kimų teisės neturinčios neprivilegijuotos 
grupės — tai darė greičiau intelektualai. Pa- 
našesnis į tiesą aiškinimas, kad, plėtojantis 
socialinių mokslų specializacijai universi- 
tetuose, pasidarė nepriimtina grožine ar spe- 
kuliatyvia forma pateikti politinės ir socia- 
linės filosofijos sistemas. Tikimasi, jog, 
politiniai teiginiai bus išdėstyti griežtų ir ar- 
gumentuotų tezių pavidalu, kad iš karto pa- 
sidarytų prieinami racionaliu lygmeniu 
mokslininkams bei studentams ir apsiribotų 
tam tikra mokslo sritimi. Taip atmetami išsa- 
mūs kasdienio gyvenimo ir platesni apmąs- 
tymai apie gyvenimo prasmę, mirtį ar laimę, 
būdingi daugeliui utopijų. „Iškrypusios“ po- 
litinio teorizavimo formos paprasčiausiai ig- 
noruojamos ir šalinamos iš politinių bei 
mokslinių ginčų. Panašiai atmetamas utopi- 
nis mąstymo „metodas“, nes jis pateikia tei- 
ginius, kurie, būdami už esamos patirties vi- 
sumos ribų, empiriškai nepatikrinami. 

Bendra utopijų trūkumo priežastis gali 
būti ta, kad įvairūs XX a. siaubai paskatino 
pesimistinę pasaulėžiūrą, kuri neatsižvel- 
gia į perfektibilizma ar idealizmą, jei jie susi- 
je su žmonėmis kaip būtybėmis. Pagrindi- 
nę šio amžiaus įsivaizduojamąją utopinio 
pobūdžio produkciją sudaro tokie veikalai 
kaip Zamiatino Mes (We; 1920), Huxley'o 
Šaunus naujasis pasaulis ir Orwello 1984 
(1949). Kartais jie vadinami distopijomis, t. y. 
blogiausio įmanomo pasaulio atvaizdais, 
tačiau geriau būtų juos vadinti „antiutopi- 
jomis“, kūriniais, kurie puola utopijos zan- 
rą, priimdami, bet apversdami jo sąlygišku- 
mą. Grožinėje literatūroje jie daro tą patį, 
ką Popperis ir kiti mokslinėje literatūroje. 

Vis dėlto yra požymių, kad utopizmas 
tebėra gyvas ir sveikas. Radikali septintojo 
XX a. dešimtmečio politika sukėlė naują 
susidomėjimą utopiniu mąstymu. Moksli- 
niu lygiu pasirodė daug naujų utopizmo 
tyrimų. Amerikoje klesti utopinės minties 
tyrimų bendrija ir šia tema rengiama vis 
daugiau tarptautinių konferencijų. Dar 
svarbiau yra tai, kad utopinis būdas varto- 
jamas naujoms radikalioms idėjoms gene- 
ruoti. Išleista ekologinių utopijų, tokių kaip 
Callenbacho Ekotopija (Ecotopia). Be to, iš 
feministinio judėjimo atsirado nemažai 
grožinių utopijų, kurių Žinomiausios — Le- 
guin Netekusi palikimo (The Dispossessed; 
1974) ir Piercy Moteris ant laiko briaunos (Wo- 
man on the Edge of Time; 1976). Reikia 
pažymėti, kad rašytojai feministai vartoja 
utopines priemones, kad išreikštų feminis- 
tinius idealus — pavyzdžiui, susitaikymo 
ir rūpinimosi, - kurie ne taip lengvai prigy- 
ja ortodoksinėje, „vyriškoje“ politinėje teo- 
rijoje. Feministai, be to, yra įsitikinę, jog „kas 
asmeniška, tas yra politiška“ ir todėl reikia 
platesnės aprėpties, kurią suteikia utopiz- 
mas, kad galėtų visiškai išreikšti savo vi- 
suomenės koncepciją. Tokie mąstytojai var- 
toja utopinį būdą dėl panašių priežasčių į 
tas, kurios paskatino More ą jį išrasti: to- 
dėl, kad tam tikros radikalios hipotezės ir 
siekiai, pateikti įprastine forma, bus iš kar- 
to atmesti (nes jie kelia grėsmę galingoms 
interesų grupėms), kad grožinė literatūra 

turi didesnę auditoriją negu mokslinė po- 
lemika ir galiausiai todėl, kad kai kurias 
tiesas stipriausiai galima išreikšti simbo- 
liškai ar iliustruojančiais pavyzdžiais. Tai 
yra utopinės minties pranašumai prieš įp- 
rastinę politinę teoriją, o kartu ir priežas- 
tys, kurios leidžia tikėtis, jog utopijos bus 
rašomos ir ateityje. BG 

Valdžių padalijimas. Doktrina, kad skir- 
tingos valdymo funkcijos turi būti atskiria- 
mos, fragmentiškai buvo formuluojama 
įvairių autorių, tarp jų Johno LOCKE'o ir 
MONTESQUIEU; šiuolaikiniu pavidalu ją 
išdėstė FEDERALISTŲ RAŠTŲ autoriai, į ją 
įtraukę ir kai kuriuos anglų konstitucinės 
STABDŽIŲ IR ATSVARŲ idėjos elementus. 
Savo gryniausia forma, kuri beveik reali- 
zuota Jungtinėse Valstijose, valdžių pada- 
lijimo doktrina teigia: 


(1) Vykdomoji, įstatymų leidžiamoji ir 
teisminė valdžia turi būti konstituciškai pa- 
skirstoma skirtingiems asmenims ir insti- 
tucijoms. 

(2) Valdžios šakos turi būti laikomos 
lygiavertėmis ir autonominėmis; nė viena 
išjų negali būti pavaldi arba atskaitinga ku- 
riai nors kitai (pavyzdžiui, įstatymų lei- 
džiamoji valdžia negali nušalinti vykdo- 
mosios valdžios, vykdomoji valdžia negali 
paleisti įstatymų leidžiamosios valdžios). 

(3) Nė viena valdžios šaka iš principo 
negali disponuoti galia, kuri konstitucijos 
priskiriama kitoms šakoms (pavyzdžiui, įs- 
tatymų leidžiamoji valdžia negali deleguoti 
visas savo galias vykdomajai valdžios šakai 
arba jai suteikti neapibrėžtą taisyklių nu- 
statymo galią; teisminė galia tegali priklau- 
syti teisminei valdžios šakai). 

(4) Teisminė valdžia veikia nepriklau- 
somai nuo politinių įtakų ir negali būti 
nušalinta per savo kadenciją. Jai gali būti 
suteikta teisė skelbti įstatymus konstitu- 
ciškai negaliojančiais (nors, išskyrus Jungti- 


nes Valstijas, ši teisė nėra visuotinai laiko- 
ma valdžių padalijimo doktrinos vediniu). 


Dauguma konstitucijų kai kuriuos iš šių 
reikalavimų įtvirtina, o kai kurių ne. Net 
Jungtinėse Valstijose valdžios šakų galios 
gana dažnai susipina tarpusavyje. Prezi- 
dentas, kaip vykdomosios valdžios vado- 
vas, atlieka tam tikrą vaidmenį įstatymų lei- 
dyboje. Senatas atlieka tam tikrą vaidmenį 
formuojant vykdomąją valdžią ir sudarant 
sutartis. Apkaltos būdu abi įstatymų lei- 
džiamosios valdžios atšakos gali nušalin- 
ti prezidentą ir teisėjus nuo pareigų. Be to, 
vykdomosios valdžios agentūroms suteikia- 
ma gana didelė taisyklių nustatymo galia. 

Prancūzijoje teisminės ir įstatymų lei- 
džiamosios valdžios atskyrimo idėja trak- 
tuojama kitaip — kaip draudimas teisminei 
valdžiai prižiūrėti ar anuliuoti teisės ak- 
tus. Australijoje konstitucinis valdžios 
galių padalijimas skirtingoms valdžios da- 
lims smarkiai apriboja parlamento galimy- 
bes deleguoti savo galias ir kurti tarpinin- 
kavimo arba arbitražo organus. GM 

Valstybė. Žodis „valstybė“ gali reikšti is- 
torinį darinį, filosofinį idealą, amžinąją 
žmonių bendrabūvio formą arba ypač mo- 
dernų reiškinį. Šios skirtingos reikšmės 
nebūtinai yra nesuderinamos tarpusavyje, 
tačiau jas vis dėlto būtina skirti. 

Bene įprasčiausia „valstybę“ tapatinti su 
politine bendruomene, suvokti ją kaip tai, 
kas egzistavo per visą istoriją pačiais įvai- 
riausiais pavidalais, o jos mutacijos tradi- 
ciškai yra svarbiausias istorijos mokslo ob- 
jektas. Tik pirmykštė klajoklinė politinės 
bendruomenės forma paprastai nėra laiko- 
ma valstybe, nes nutarta, kad tokioms ben- 
druomenėms trūksta tos griežtai apibrėžtos 
tvarkos, kuri siejama su valstybės sąvoka. 
Valstybei reikalinga pastovi sąsaja tarp ben- 
druomenės ir teritorijos. 

Bendra prasme vartojamas šis terminas 
reiškia idėją, kad politinė bendruomenė pa- 
sižymi tam tikrais universaliais, visur ir vi- 
sada pasireiškiančiais bruožais, pa- 
vyzdžiui, kad graikų polis, viduramžių 
regnum ir naujųjų laikų respublika turi tam 
tikrą bendrą kokybę. Kaip galima būtų tiks- 
liau apibrėžti šią kokybę? Žinoma, api- 
brėžimas, kuris valstybę traktuoja kaip ko- 
kią nors amžiną ir nekintančią substanciją 
arba daiktą, kartu traktuoja istorinius jos 
kaitos ir plėtros procesus kaip bereikšmį 
šešėlių Žaismą. Taigi validus apibrėžimas 
turi būti formuluojamas kitokiais — veiks- 
mo - terminais. Valstybė kaip universalus 
reiškinys yra tam tikra veikla arba pastan- 
ga, kuri, kaip rodo istorija, neišvengiamai 
primetama žmogui. Pasikartojantys šios 
veiklos bruožai, matyt, yra šie. Pirma, ji for- 
muoja pastovius santykius tarp žmonių 
kartu su jų nuosavybe, arba, kitaip sakant, 
ji sukuria žmonių bendriją elementariau- 
sia šio termino prasme. Taigi valstybės tiks- 

las arba siekis yra ypač esminis. Antra, ji 
numato tam tikrą žmonių valdymo formą, 
arba valdymo ir pavaldumo santykį. Tad 
valstybės sukurta bendrija yra sutampanti 
su tam tikra hierarchija, nors nebūtinai to- 
kia pati kaip ji. Trečia, veikla, kuria valsty- 
bė sukuriama ir palaikoma, yra visada 
išskirtinė ir partikuliaristinė, apibrėžiama 
priešprieša kitiems, nesantiems tam tikros 
bendrijos nariais. 

Ši valstybės samprata, pagal kurią ji 
apibrėžiama kaip išskirtinė valdančiųjų ir 
valdomųjų visuma, nustatant tam tikrus 
santykius tarp žmonių ir daiktų, menkai te- 
perteikia valstybės kaip tam tikros žmo- 
gaus veiklos formos bruožus. Kartu ji nu- 
rodo kitą valstybės bruožą, naują jos 
aspektą. Kadangi ši veikla siejama su tiks- 
lais, neišvengiamai kyla klausimas dėl jos 
tikslų ir naudojamų priemonių pagrįstumo 
arba teisėtumo. Ar įvesta teisinga visuome- 
nės tvarka? Ar teisėta valdymo forma? Ar 
išoriniai valstybės santykiai grindžiami tei- 
singais principais? Žvelgiant į valstybę šiuo 
aspektu, neatrodo, kad ji yra vien kaip žmo- 
gui primesta būtinybė arba veiklos forma, 
į kurią jis norom nenorom įtraukiamas - ji 
tampa problema, teisingumo problema. 
Valstybė nusako ne tik pastangą įvesti ko- 
kią nors tvarką vietoje anarchijos, bet tokią 
tvarką, kuri būtų tikra, patikima ir teisin- 
ga, o ne iškreipta, tuščia ir despotinė. 

Didieji klasikiniai politinės teorijos dar- 
bai - Platono, Aristotelio, Hobbeso ar He- 
gelio — gali būti suvokiami kaip mėginimai 
apibrėžti valstybę, kokia ji turėtų būti, va- 
dovaujantis jos vidine logika. Jie kaip įma- 
nydami stengėsi atskirti valstybę nuo kitų 
žmonių bendrabūvio formų, su kuriomis 
empirinėje arba istorinėje realybėje ji buvo 
gretinama ar suplakama. ARISTOTELIS sa- 
vo garsųjį darbą Politika pradeda tuo, kad 
politinės bendruomenės valdymo formą at- 
skiria nuo ūkio valdymo. Panašiai XVII a. 
šį skirtumą pabrėžė LOCKE'as. Jo požiūriu, 
politinė bendruomenė nėra padidinta šei- 
ma, o politinis valdymas nėra tėvo valdy- 
mas. Politinės bendruomenės skirtumas 

nuo religinės arba dvasinės bendruomenės 
ypač išryškėjo vykstant Reformacijos sukel- 
toms religinėms kovoms. Antai HOBBESas 
atsidėjęs įrodinėjo, kad bažnytinė valdžia 
pati savaime nėra politinė; ji yra ne valdy- 
mo, komandavimo ar prievartos atmaina, 
o mokymo ir įtikinėjimo forma. Bažnytinė 
organizacija negali turėti teisės valdyti vals- 
tybę. Priešingai, tik valstybės aktais religinė 
doktrina gali įgyti politinį statusą. XVIII a. 
pabaigoje-XIX a. pradžioje po industrinės 
ir Prancūzijos revoliucijų išryškėjo dar vie- 
nas skirtumas — valstybės ir visuomenės 
skirtumas. Visuomenė šiame kontekste 
reiškia ne valstybės sukurtą pamatinę žmo- 
nių bendriją, o tam tikrą individų, sie- 
kiančių savais būdais tam tikrų savo tiks- 
lų, tarpusavio sąveikos ir mainų tinklą. 
HEGELis vienas pirmųjų aiškiai prabilo 
apie šį skirtumą Teisės filosofijos apmatuose 
įrodinėdamas, jog valstybė siaurąja žodžio 
prasme neturi būti painiojama su 
„PILIETINE VISUOMENE“. 

XX a. „totalitarinė“ valstybė gali būti su- 
vokiama kaip pastanga pašalinti šiuos is- 
toriškai susiklosčiusius skirtumus. Visuo- 
menę kaip spontaninės veiklos areną 
praryja valstybė, o valstybė pajungiama 
partijai, pasižyminčiai tam tikrais būdin- 
gais religinio sąjūdžio bruožais ir dažnai 
vadovaujamai paternalistinio lyderio (žr. 
TOTALITARIZMAS). 

Pastaruoju metu matoma tendencija 
valstybę apibrėžti kur kas siauriau ir labiau 
instrumentiškai nei klasikinėje politinėje 
teorijoje. Daugelis dabar ją suvokia vien 
kaip valdymo aparatą, kurio skiriamasis 
bruožas yra tas, kad jis turi prievartos mo- 
nopolį, anot WEBERio „teisėto jėgos nau- 
dojimo monopolį“. Skirtumas tarp valsty- 
bės ir DESPOTIZMO pasidaro beveik 
neapčiuopiamas. 

Ši tendencija kyla iš įvairių šaltinių. Vie- 
nas iš jų — pozityvizmo metodologija, pa- 
brėžianti, kad tikrasis mokslas apie visuo- 
menę turi vengti metafizikos ir vertybinių 
sprendinių, apsiriboti faktų analize ir dės- 
ningumų, kuriuos jie išreiškia, aiškinimu 

(žr. POZITYVIZMAS). Kitas toks šaltinis ne- 
abejotinai buvo sociologija apskritai — del 
jos sąsajų su pozityvizmu ir tendencijos 
valstybines institucijas traktuoti kaip socia- 
linių klasių veiksnius. Geras pavyzdys — 
Oppenheimerio „sociologinė“ valstybės 
idėja. Svarbus veiksnys buvo MARKSIZMAS, 
ypač lenininė jo versija. Marksistinėse teo- 
rijose valstybė tėra laikinas reiškinys, kla- 
sinės visuomenės produktas, ir jai lemta 
nunykti, kai komunizme klasės bus panai- 
kintos. LENINAS skelbė, kad valstybė yra 
ne kas kita kaip prievartos aparatas, nau- 
dojamas vienos klasės kitai klasei engti, ir 
jo apibrėžimas atlieka esminį vaidmenį at- 
skiriant jo sekėjų politinę taktiką nuo so- 
cialdemokratų taktikos nekomunistiniuo- 
se režimuose. Pagaliau tas radikalusis 
LIBERALIZMAS, kuris tapo populiarus Va- 
karuose pastaraisiais dešimtmečiais, pa- 
prastai priešpriešina valstybę, įkūnijančią 
prievartą, visuomenei, įkūnijančiai laisvus 
ir spontaninius individų mainus, ir įrodi- 
nėja, kad valstybės veiklos sritys turi būti 
kuo labiau siaurinamos iki visiško mini- 
mumo. Pastarąją tendenciją gerai iliustruo- 
ja HAYEKo idėjos. Liberalizme visada buvo 
antivalstybinė srovė. 

Abejotina, ar kuri nors iš šių ideologijų 
ar doktrinų gali paaiškinti valstybę kaip 
žmonių visuomenės nuolat reprodukuoja- 
mą reiškinį, orientuojamą, stiprinamą ir to- 
bulinama jos teisingos sandaros idėjų. Gal- 
būt reikšminga tai, kad net rusų teoretikai 
vėliau mėgino nuo Lenino redukcionisti- 
nės valstybės teorijos žengti prie konstruk- 
tyvios jos analizės. 

Valstybė kaip universalus istorinis 
reiškinys ir valstybė kaip filosofinė sąvo- 
ka turi būti papildyta valstybės kaip ypač 
modernaus reiškinio analize. Gana daug 
istorikų ir politinių teoretikų mano, kad 
terminas „valstybė“ turi būti vartojamas 
tik kalbant apie tokius politinius darinius, 
kurie susiklostė Europoje po Renesanso ir 
Reformacijos, kad valstybės teorija yra šių 
politinių darinių teorija ir kad vartojant šį 
terminą kaip plačią sąvoką, apibūdinančią 

visas politinių darinių atmainas, iškrei- 
piamas ir supainiojamas istorinės raidos 
procesas. 

Tokią vartoseną paremia žodžio etimo- 
logija. Žodis „valstybė“ (state) įgijo bendri- 
nio termino, apibūdinančio politinę bend- 
ruomenę, prasmę per ilgą laikotarpį, nuo 
XIV iki XVII a. pabaigos. Pasak Magerio, jo 
šaknys veikiausiai buvo status, kuris nusa- 
kė valdovo padėtį, galią, pareigybę, paja- 
mas arba kilmingumą (status regalis), ir sta- 
tus, kuris reiškė politinės bendruomenės 
formą arba santvarką. 

Tačiau tezė, jog valstybė yra naujųjų lai- 
kų sąvoka, remiasi ne vien etimologija. Ji 
pirmiausia grindžiama idėja, kad valstybė 
atsiranda kartu su SUVERENITETO sąvoka 
ir kad valstybė, kuri nėra suvereni, nėra tik- 
ra valstybė. Kitaip sakant, valstybė privalo 
turėti - kaip skelbia BODINo ir Hobbeso XVI 
ir XVII a. iškeltos doktrinos - valstybinę in- 
stituciją arba asmenį, disponuojantį ne- 
ginčijama teise ir galia priimti galutinį 
sprendimą ekstremaliomis sąlygomis. Šia 
prasme jis turi būti savo nuožiūra veikian- 
tis ir nepriklausomas veiksnys. Tai negali 
būti veiksnių konglomeratas, susivienijęs 
tik pareikštu arba tyliu susitarimu, nes jis 
gali subyrėti in extremis. Jis negali priklau- 
syti nuo kitų veiksnių sprendimo, jei kyla 
krizė. Suverenitetas reiškia, kad labiau at- 
skiriamos viešoji ir privačioji politinės ben- 
druomenės sritys, taip pat įvairios politi- 
nės bendruomenės. Jis reiškia ir tai, kad 
politinės bendruomenės teisė tampa kur kas 
labiau „pozityvioji“, arba valdovo sukur- 
toji teisė, nei kada nors anksčiau. 

Kartu su suvereniteto idėja — ir iš dalies 
kaip jos priešybė - iškilo kita idėja, kuri irgi 
apibrėžia valstybę kaip modernų reiškinį, 
būtent kad teisėta politinės bendruomenės 
valdymo forma yra ta, kurią pasirenka ir 
sudaro liaudis arba tauta kaip visuma. Šią 
idėją plėtojo Prancūzijos ir Amerikos revo- 
liucijos, įtvirtinusios atstovaujamąjį valsty- 
binių institucijų pobūdį, taip pat iškėlusios 
idėją, kad viena svarbiausių šių institucijų 
funkcijų — ginti individualių piliečių teises. 

Tad valstybė kaip modernybės reiškinys 
gali būti apibrėžiama kaip tautos valiai at- 
stovaujanti institucija, turinti galią efekty- 
viai veikti ir normaliomis, ir ekstremalio- 
mis sąlygomis garantuodama visumos 
saugumą ir gerovę, gindama jos narių tei- 
ses — ir save pačią kaip ypatingą veiklą. 

Idėja, kad valstybė yra ypač modernus 
reiškinys, nebūtinai prieštarauja dviem 
ankstesnėms valstybės koncepcijoms. Tie, 
kurie šį žodį vartoja siaurąja „moderniosios 
politinės bendruomenės“ prasme, vis dėl- 
to turi rasti bendrinį terminą, kuris apibū- 
dintų ankstesnes politinės bendruomenės 
formas, ir kažin ar jie gali paneigti, kad ne- 
paisant pokyčių, kuriuos sukėlė suvereni- 
teto doktrina, išliko tam tikras šių formų 
tęstinumas. Valstybė kaip universalus is- 
torinis reiškinys, valstybė kaip ypač mo- 
dernus reiškinys, valstybė kaip filosofinė 
sąvoka — visos šios idėjos yra viena kitą 
papildančios pamatinio Žmogaus būties 
matmens suvokimo. MGF 

Valstybinis kapitalizmas. Klasikine prasme 
šis terminas nusako privačią kapitalistinę 
ekonomiką, kontroliuojamą valstybės; juo 
dažnai buvo apibūdinama per Pirmąjį pasau- 
linį karą kontroliuojama didžiųjų valstybių 
ekonomika. Sovietų marksistai terminą „vals- 
tybinis kapitalizmas“ dabar paprastai varto- 
ja apibūdinti naujausiai kapitalizmo fazei, kai 
valstybė naudojasi savo galia proteguodama 
stambius monopolius smulkiųjų kapitalistų 
ir gyventojų masės nenaudai. Taikydamas šį 
terminą Sovietų Rusijai po proletarinės revo- 
liucijos LENINAS 1918 m. balandį teigė, kad 
„Valstybinis kapitalizmas“ gali būti kontro- 
liuojamas arba buržuazinės, arba proletari- 
nės valstybės; Rusijoje privatus kapitalizmas, 
kontroliuojamas proletarinės valstybės, bū- 
siąs pereinamoji fazė į grynai socialistinę eko- 
nomiką. 1921 m., po pilietinio karo suirutės, 
Leninas agitavo už „valstybinį kapitalizmą“ 
užsienio kapitalistams teikiamų koncesijų pa- 
vidalu, kad būtų galima pagerinti ekonomi- 
nę valstietijos padėtį, tačiau šis planas nebu- 
vo realizuotas. 

1925 m. Leningrado „opozicija“, vado- 
vaujama Zinovjevo ir Kamenevo, mėgino 
atgaivinti Lenino 1918 m. idėją ir teigė, kad 
sovietų ekonomika vis dar esanti „valsty- 
binis kapitalizmas“. Partijos dauguma at- 
metė šią formulę motyvuodama tuo, kad 
trečiojo XX a. dešimtmečio viduryje socia- 
listinė nuosavybės forma Sovietų Sąjungo- 
je jau buvo vyraujanti. 

Ketvirtojo XX a. dešimtmečio pabaigoje 
vienas iš trockininkų sąjūdžio sparnų pa- 
teikė idėją, kad tuometinė sovietų sistema 
buvo „valstybinis kapitalizmas“ (arba „biu- 
rokratinis valstybinis kapitalizmas“). Šiuo 
požiūriu, nors gamybos priemonės yra 
valstybės nuosavybė, „biurokratija“ naudo- 
jasi valstybės galia darbininkams išnaudo- 
ti ir kapitalui kaupti; taigi ji atlieka tą pačią 
funkciją, kurią privatus kapitalistas atlie- 

ka kapitalistinėje ekonomikoje. Pasak vie- 
nos iš šios teorijos versijų, sovietų ekono- 
mika verčiama kaupti kapitalą ne dėl vidi- 
nių paskatų, o spaudžiama tarptautinio 
karinio lenktyniavimo. RWD 

Vattel Emmerich de (1714-1767) - šveicarų 
teisininkas. Svarbiausias jo darbas Tautų tei- 
sė (1758) turėjo didelę įtaką nušviečiant 
TARPTAUTINĖS TEISĖS principus. 


Vico Giambattista (1668-1744) - italų filo- 
sofas, istorikas ir teisininkas. Mažai žino- 
mas tarptautiniu mastu, Vico gyveno ir mi- 
rė Neapolyje, kur nuo 1699 iki 1741 m. 
vadovavo universiteto Retorikos katedrai. 
Tarptautinis susidomėjimas jo darbais kilo 
XIX ir XX amžiais, iš pradžių dėl to, kad jį 
labai propagavo prancūzų istorikas Miche- 
let, vėliau — per italų filosofą CROCE. 

Iš svarbesnių ankstyvųjų Vico darbų - 
Mūsų laikų studijų metodai (On the Study Met- 
hods of our Time; 1709); čia atsiskleidžia jo 
susidomėjimas įstatymų leidėjų švietimu ir 
politinės išminties prigimtimi, bet veikale 
Apie senovinę italų išmintį (On the Ancient 
Wisdom of the Italians; 1710) dėmesys pir- 
miausia kreipiamas į nedekartinę pažinimo 
teoriją. Nuoseklesnis domėjimasis politikos 
teorija pirmą kartą pasireiškia veikale Apie 
teisininko nuoseklumą (On the Coherence of the 
Jurist; 1721), tačiau vėliau ši tema kitaip plė- 
tojama mokslo apie humanizmo principus 
kontekste — tai jo šedevro Naujasis mokslas 
(The New Science) tema. Yra trys skirtingi šio 
veikalo leidimai (1725, 1730 ir 1744), ku- 
riuose, ypač pirmuose dviejuose, yra esmi- 
nių formos skirtumų. 

Pagrindiniai Vico politinės minties 
bruožai yra dviejų skirtingų tezių išvados. 
Pirma, kad tautos vystosi vienodu būdu, ku- 
ris kinta, kai tam tikros svarbiausios sąvo- 
kos, visų pirma tiesos ir teisingumo, atsiran- 
da ir plėtojasi vykstant žmonių tarpusavio 
sąveikai visuomenėje. Antra, kad valstybės 
ir jos valdžios forma turi prisitaikyti prie 
valdomų Žmonių prigimties. Iš šių tezių 
matyti, kad valstybės ir jos valdymo formos 
atitinkamai keisis kintant šioms svarbiau- 
sioms sąvokoms. 

Vico plėtoja šiuos teiginius pateikdamas 
teoriją — „idealią amžinąją istoriją“ — apie 
būtiną kultūrinės, socialinės ir politinės rai- 
dos bei nykimo procesą, kuris tam tikro- 
mis sąlygomis gali vykti kiekvienos tautos 
istorijoje. Pirmoje šio proceso fazėje, arba 
eroje, tiesiog mistišku būdu regimas poe- 
tiškas arba įsivaizduojamas socialinis ir fi- 
zinis pasaulis kaip skirtingi Dievo arba die- 
vų aspektai. 

Nuosavybė priklauso tiesiogiai Dievui, 
bet tarpininkauja tie, kurie pareiškia teisę 
interpretuoti Jo norus, daro aukas, kad pa- 
lenktų tautą Jo pusėn ir praneštų jai Jo įs- 
tatymus. Iš tam tikrų savo prielaidų apie 
šeimų vystymąsi Vico daro išvadą, jog šiai 
fazei tinkanti valstybės forma yra teokra- 
tinis despotizmas, kuriame visos valdymo 
teisės perduodamos šeimos tėvui, ojam bū- 
dingos visos trys žynio funkcijos, iš jo per- 
einančios artimiausiam giminaičiui. 

Antroje eroje valdymo formą lemia tėvo 
palikuonių noras išlaikyti plačias paveldė- 
tas valdas, pateisinant tai pusdievių statu- 
su, t. y. tuo, kad jie gimė iš mirtingųjų santy- 
kių su dievais. Aiškindamas šią valdymo 
formą, Vico daro dvi tolesnes prielaidas. Pir- 
ma - klasių skirtumai atsirado pirminėse šei- 
myninėse valstybėse, kai į jas buvo įsileisti 
klajūnai iš išorės, neturintys pusdievio sta- 
tuso, taigi jokių pilietinių teisių. Antra - ska- 
tinami bundančio natūralaus teisingumo 
jausmo ir kylančių racionalių abejonių dėl 
pusiau dieviško valdančiųjų aristokratų ar- 
ba „herojų“ statuso, vergai ilgą laiką kovoja 
dėl geresnės teisinės ir pilietinės būklės. Ga- 

liausiai, norėdami išlaikyti savo privilegi- 
jas, didvyriai būna priversti perleisti dalį sa- 
vo suvereniteto aukščiausiajam senatui, ku- 
rio nariais gali būti tik jie patys — kad galėtų 
išlaikyti jėga tai, ko nebegali išlaikyti vien 
savo kilmingumu. 

Trečioje, „visiškai Zmogiskoje”, eroje 
protas, manoma, tiek išsivystė, jog geba su- 
prasti tikrąją daiktų prigimtį, o žmonėms 
tai reiškia pilietinę lygybę. Tai apibrėžia 
valdymo formą, o valdžia bus arba demo- 
kratija, arba šį principą palaikanti monar- 
chija. Vico nelabai pasitiki šios valstybės 
formos gebėjimu išsilaikyti ir baigia seką 
paskutine era, „minties barbarybe”, kurioje 
socialiniam glaudumui deranti galvosena 
nusileidžia esminiam Žmogaus savanau- 
diškumui, ir kartu pilietine anarchija, su- 
darydama sąlygas sekai pasikartoti. 

Vienas Vico teorijos padarinys yra tas, 
kad atsiranda galimybė atmesti teorijas, 
grindžiančias POLITINĘ PAREIGĄ jėga ar- 
ba susitarimu, kurie jo sekoje laikomi tik 
konkrečios eros ypatybėmis. Išankstinė vi- 
sos Vico sekos prielaida yra principas, kad 
politinė pareiga grindžiama tuo, kas laiko- 
ma tinkama ar teisinga, o šių sąvokų turi- 
nys priklauso nuo tam tikro laikotarpio są- 
monės vystymosi arba „sveiko proto“. Šia 
prasme jo teorija yra liberalesnė negu besi- 
varžančios su ja, net jei iš jos daroma išva- 
da, kurią Vico atvirai pripažįsta, kad tam 
tikrais laikotarpiais tironų valdžia pateisi- 
nama. 

Tačiau reikėtų paminėti du sunkumus. 
Pirma, teorija iš anksto daro išlygas, jog tie- 
sos ir pilietinės lygybės sąvokos būtinai turi 
plėtotis. Pats Vico pateikia a priori ir a po- 
steriori argumentus, palaikančius šį teigi- 
nį, tačiau tebėra neaišku, kaip pastarieji gali 
pagrįsti teigiamą būtinybę; o pirmuosius 
silpnina tai, kad Vico teorija leidžia many- 
ti, jog jo paties tiesos ir lygybės apibrėžimai 
rodo ne ką daugiau nei vietinių įsitikini- 
mų apraišką. 

Antra, jei Vico tiki, kad racionalioji era 
negali atsilaikyti prieš Žmogaus savanau- 
diškumą, kuriam jis suteikia atsinaujinimo 

veiksmingos priežasties vaidmenį, tuomet 
neaišku, kodėl šis savanaudiškumas nega- 
lėtų pakirsti ankstesnės proto raidos, nuo 
kurios priklauso visos įvykių raidos kryp- 
tis, nes proto gebėjimas vystytis ir logiš- 
kumas turi būti toks pat. Tai perša mintį, 
kad Vico klysta manydamas, jog jo teorija 
nustato anarchijos ir sekos pasikartojimo 
neišvengiamumą, o ne skirtingų raciona- 
lumo formų ir naujų socialinių bei politi- 
nių formų plėtrą. LP 

Viduramžių politinė mintis — svarbus in- 
telektinės katalikiškųjų Vakarų istorijos as- 
pektas, susijęs su Žmogaus ir socialinės 
organizacijos problema nuo Romos impe- 
rijos žlugimo iki XVI a. Reformacijos. Ji ro- 
do visuomenių, kurios žlugus Romai su- 
siskaidė ir patyrė ekonominį, socialinį bei 
struktūrinį nuosmukį, pastangas senąsias 
pagoniškąsias nuostatas sutaikyti su al- 

ternatyviomis ir dažnai priešingomis 
krikščionybės doktrinomis. Šio ilgo laiko- 
tarpio tekstų (daugelis kurių priskiriama 
istoriniam arba teologiniam žanrui) 
neįmanoma suprasti nežinant materiali- 
nių bei ekonominių sąlygų, kurios kartu 
su tuometiniais įsitikinimais bei tradici- 
nėmis idėjomis nuo V iki XVI amžiaus api- 
brėžė kasdienio gyvenimo realybę Vakarų 
Europoje. 


Ankstyvieji viduramžiai 
Maždaug tarp 500 ir 1000 m. politiniam mąs- 
tymui pirmiausia rūpėjo išlaikyti filosofinius 
bei institucinius ikikrikščioniškosios antikos 
aspektus, ypač universalistinę ROMĖNŲ 
TEISĘ, juos siejant su filosofiniais ir teologi- 
niais Bažnyčios tėvų, tokių kaip AUGUS- 
TINAS ir Jeronimas, darbais, taip pat su par- 
tikuliaristinėmis ir vietinėmis, paprastai 
nerašytinėmis įvairių barbariškų tautų tra- 
dicijomis. Imperinė teisė, pritaikyta skirtin- 
goms imperijos tautoms valdyti, dažnai at- 
rodė neaktuali Vakaruose įsikūrusioms 
agrarinėms barbarų visuomenėms, kurių 
svarbiausias rūpestis buvo fizinis išlikimas. 
Žemės nuosavybės reglamentavimas ir ati- 
tinkama jurisdikcinė bei administracinė ga- 
lia, kadaise buvusi Romos centrinės valdžios 
prerogatyva, agrarinės ekonomikos sąlygo- 
mis suskilo į aibę decentralizuotų valdų, ku- 
rių Kunigaikščiai nuolat kariavo tarpusavy- 
je gindami savo klanus. Beraštė paprotinė 
politika ir gentinės teisės neuniversalumas 
sumenkino, tačiau galutinai nesužlugdė 
romėnų teisės. Bizantija rytuose išlaikė se- 
nosios imperijos tradiciją bei praktiką 
Bažnyčios galva skirdama imperatorių (ce- 
zaropopiežystė); tačiau politiškai susi- 
skaidžiusiuose Vakaruose vienintelė daug- 
maž universali organizacija buvo Bažnyčia, 
kuri faktiškai valdė Romos miestą ir per sa- 
vo parapinę organizaciją, vadovaujamą Ro- 
mos vyskupijos, palaikė visos Europos vie- 
nybę apeliuodama veikiau į vieningą 
dvasinį, o ne į politinį autoritetą. 
Ankstyvųjų viduramžių politinė min- 
tis susitelkė į trejetą veiksnių, formavusių 

visuomenę bei jos idealus: į institucinę, 
hierarchinę Bažnyčią ir į jos galvą Romos 
vyskupą, popiežių; į imperinės romėnų 
teisės bei jos institucijų įtakos mažėjimą; ir 
į germanų barbarų keliamą sudievinto 
karaliaus idėją, kai pabrėžiama ištikimybė 
karaliaus asmeniui, 0 ne jo pareigoms. Ro- 
ma reikalavo ištikimybės idėjai; barbarų Eu- 
ropa — ištikimybės genčiai ir asmeniškai jos 
vadui. Popiežiaus institucija, palaikoma to- 
kių teologų kaip Augustinas, reikalavo išti- 
kimybės galiausiai tik Dievui, o ne žmo- 
nėms ar žemiškoms institucijoms. 

Augustinas, rašęs tais laikais, kai Romos 
valstybė buvo tik ką oficialiai priėmusi 
krikščionybę, atmetė pagoniškąją Cicerono 
respublikos idėją ir įrodinėjo, kad tikroji, 
teisinga žmonių bendruomenė yra tik toji, 
kuri deramai pagerbia Dievą. Tačiau netru- 
kus tas argumentas buvo desakralizuotas 
ir nepagrįstai klaidingai aiškinamas kaip 
siūlymas jurisdikciją ir dominium (valdymą) 
padalyti tarp dviejų veikiančių institucijų, 
BAŽNYČIOS IR VALSTYBĖS, krikščioniškąjį 
pasaulį suvienijant pagal tariamai harmo- 
ningus dvasinio ir žemiškojo autoriteto 
principus. V a. rašte Bizantijos imperato- 
riui popiežius Gelazijus pabrėžė, jog pa- 
saulį valdo dvi galios — šventoji dvasinin- 
kijos ir karališkoji. Dvasininkija turi 
didesnę atsakomybę, nes Paskutiniame teis- 
me atsako už karalius. Anot Gelazijaus, im- 
peratoriaus pareigos įsteigtos dieviškuoju 
sprendimu, ir nors viešosios tvarkos srityje 
dvasininkija paklūsta imperatoriaus įsta- 
tymams, imperatorius paklūsta dvasinin- 
kams, kuriems patikėta administruoti 
šventųjų sakramentus. Ši plačiai aptarinė- 
ta Gelazijaus teorija, faktiškai įduodanti du 
pasaulio valdymo kalavijus ir žemiškąją 
valdžią galiausiai pajungianti dvasinei 
valdžiai, padėjo pamatus ilgalaikiam 
Bažnyčios ir valstybės, sacerdotium ir reg- 
num, t. y. dviejų politinių galių vienoje vi- 
suomenėje, konfliktui. 

Su šia koncepcija varžėsi germanų die- 
viškosios karalystės idėja - karalystės, ku- 
rią VII ir VIII a. pradėjo kontroliuoti 

Bažnyčia per dvasininkų atliekamas ka- 
rūnavimo ceremonijas. Karališkoji valdžia 
tapo krikščioniškąja, o germanų karaliai 
buvo suvokiami Senojo Testamento sąvo- 
komis. Karolis Didysis, frankų karalius, ga- 
lingiausias iš visų Vakarų valdovų, buvo 
karūnuotas Romos popiežiaus; Vakaruose 
tai atgaivino Romos imperijos idėją Karolį 
Didijį traktuojant ir kaip frankų karalių, ir 
kaip Vakarų imperatorių. Bažnyčia įrodi- 
nėjo, kad jai priklauso imperatoriaus sky- 
rimo teisė. 

Išskyrus Augustino darbus ir Bažnyčios 
susirinkimų pareiškimus, papildytus Baz- 
nyčios tėvų teologiniais bei instituciniais 
teiginiais, ankstyvieji viduramžiai nesukū- 
rė savo intelektinės tradicijos; galima net 
sakyti, kad Karolio laikų praktika teikė ga- 
limybių tik apologetinei polemikai, reiškia- 
mai imperine ir teologine kalba. Karolio 
Didžiojo teismas Aachene, veikęs kaip ad- 
ministracinis ir kartu Europos (daugiausia 
airių ir anglų) intelektualų centras, padėjo 
sukurti krikščioniškąją imperiją su vienin- 
ga teisės, švietimo bei liturginių apeigų sis- 
tema. Tačiau ji buvo trumpaamžė. Karolio 
imperiją pasidalijus jo sūnums, IX a. pabai- 
ga ir X a. tapo tikraisiais „tamsiaisiais 
amžiais“, o madjarų ir vikingų invazijos 
visiškai sunaikino tas trapias civilizuotos 
visuomenės struktūras, kurios buvo sukur- 
tos Bažnyčios ir germanų karalysčių. Kaip 
tik šios suirutės laikais atgimė imperiniai 
norai valdyti dvasinius ir pasaulietinius vi- 
suomenės gyvenimo aspektus (valdant Oto- 
nui III, Xa. pabaigoje) sukeldami Bažnyčios 
pasipriešinimą klastojant dokumentus, 
tarp jų garsiąją KONSTANTINO DOVANĄ. 

X ir XI a. karališkoji valdžia žlugo viso- 
je Europoje užleisdama vietą FEODALIZ- 
MUI; vasaliniai kunigaikščiai ir grafai tapo 
vietos valdymo ir saugos garantais, o vi- 
suomenėje įsivyravo Dovanos teorija, t. y. 
Bažnyčios valdomos krikščioniškos ben- 
druomenės teorija. Karaliai save suvokė 
kaip pavaldumo piramidžių, siejamų as- 
meninės ištikimybės saitais, siuzerenus. 
Vietiniai feodalai prisiėmė teisę tvarkyti sa- 

vo valdinių elgesį bei nuosavybę - vykdyti 
teisingumą, bausti, rinkti mokesčius, gauti 
savo rentą ir tam tikras valdinių paslau- 
gas. Savo teritorijoje esančias bažnyčias bei 
vienuolynus jie traktavo kaip nuosavų val- 
dų dalį ir vyskupų bei abatų pareigoms sky- 
rė sau artimus žmones, kuriems dažnai ne 
itin rūpėjo dvasiniai jų institucijos uždavi- 
niai. Tiesą sakant, visoje Europoje karaliai 
pasirinkdavo vyskupus, dovanodavo jiems 
žemės valdas (lenus) bei teikdavo simboli- 
nius jų dvasiškosios pareigos atlikimo įran- 
kius - žiedą ir lazdą. Šiam decentralizuoto 
politinio bei administracinio valdymo ir 
Bažnyčios dvasinio dominavimo režimui 
pirmiausia kėlęs vienuolynų gyvenimo re- 
formų, o paskui vienuolynų ir vietos feoda- 
lų santykių reformų reikalavimus. Kliuni 
vienuolyno (Burgundijoje) chartija 910 m. 
nustatė, kad vienuoliai turi teisę rinkti sa- 
vo abatus ir kad jiems negalioja joks autori- 
tetas, išskyrus popiežiaus — vienintelio au- 
tonominės galios šaltinio feodalinėje 
visuomenėje. Paskui prasidėjo popiežiaus 
institucijos atgimimas — vykstant vidinei jos 
reformai, Mėginant ją išgryninti atimant iš 
popiežiaus imperines bei feodalines jo 
galias. 


XI ir XII amžiai 

Nuo XI a. viduramžių politinę teoriją bei 
praktiką daugeliu požiūrių lėmė periodi- 
niai Bažnyčios reformavimo sąjūdžiai, mė- 
gine realizuoti Bažnyčios ir valstybės idea- 
lus. GINCAS DĖL INVESTITUROS sužadino 
beprecedentį politinės pamfletistikos srau- 
tą, suteikusį naujų atodangų viduramžių 
politinei minčiai. Išlikęs tikėjimas antgam- 
tine karalių galia buvo ganėtinai stiprus, 
kad prieš jį galiausiai palūžtų radikalios 
politinės popiežiaus sosto pretenzijos. Svar- 
biausias klausimas buvo, ar yra apibrėžtos 
dvasinių ir žemiškųjų valdovų galių ribos. 
XI a. Grigaliaus reforma padėjo pamatus 
tam, ką Gracianas galiausiai susistemino 
kaip KANONŲ TEISĘ - distiliatą iš dauge- 
lio šimtmečių Bažnyčios susirinkimų nuta- 

rimų, Bažnyčios tėvų teologijos tezių bei po- 
piežių įsakų, kuriais buvo siekiama įtvir- 
tinti centralizuotą popiežiaus valdžią ad- 
ministruojant bažnytinį aparatą. Tuo pat 
metu vokiečių imperatoriai, ypač Frydri- 
chas I (Barbarossa), energingai skatino ro- 
mėnų imperinės teisės atgimimą: glosų bei 
komentarų Justiniano kodeksui (žr. RO- 
MĖNŲ TEISĖ) rašymą, taip įteisindami tas 
esmines teorines naujoves (šalia XI a. at- 
rastų ARISTOTELIO etinių bei politinių 
raštų), atitinkančias ekonominę visuome- 
nės raidą, kurios vėliau padėjo transfor- 
muoti viduramžių politinę mintį bei prak- 
tiką. Taigi nuo XI a. romėnų ir kanonų teisė 
tampa bendru pamatu politinėms teori- 
joms, teikiančioms labai skirtingus valdžios 
bei jos valdomo Žmogaus prigimties aiški- 
nimus. Nuodėmingo, priklausomo, iracio- 
nalaus Augustino žmogaus modelį keičia 
racionalesnio ir natūralesnio žmogaus, ku- 
rio proto nebetemdo Nuopuolis, modelis. 
XI a. pabaigoje svarbiausiu feodalizmo 
sistemos irimo veiksniu tapo miestų atgi- 
mimas ir su tuo susijęs tarptautinės pre- 
kybos pagyvėjimas. Kartu su mėginimais 
kodifikuoti bei standartinti paprotinę feo- 
dalinę praktiką bendrus standartus taikant 
tolydžio didesnėms teritorijoms klostėsi 
korporatyvus požiūris į bendruomenę, 
praktiškai grindžiamas amatininkų gildijų 
patirtimi ir teoriškai patvirtinamas romėnų 
teisės pripažįstamomis laisvėmis savano- 
riškiems Žmonių susivienijimams. Kated- 
rų mokyklos užleido vietą universitetams, 
kuriuose buvo rengiami ne tik dvasininkai, 
bet ir pasaulietinės valdžios administrato- 
riai bei kitokie profesionalai. Universitetai, 
tokie kaip Paryžiaus arba Oksfordo, buvo 
mokytojų korporacijos, kiekvienas mokyto- 
jas turėjo gauti Bažnyčios licenciją dėstyto- 
jauti — kūrėsi pasaulietinė dvasininkija, tu- 
rinti švietimo ir nuoseklaus lavinimo 
paslaugų monopolį. Prie jų šliejosi Pran- 
ciškonų bei Dominikonų ordinų nariai. Bai- 
gę universitetą daugelis šių ordinų narių 
tapdavo klerkais besiplečiančioje kara- 
liškosios valdžios biurokratijoje. Panašiai 

kaip JONAS SOLSBERIETIS, jie rašė „veid- 
rodžius valdovams“ siekdami diegti mo- 
narchams mokslines, „mokyklines“ 
pažiūras į politinę bendruomenę kaip į or- 
ganizmą, kurių patys sėmėsi iš Cicerono 
bei romėnų teisės. Būtent iš šios teisinės 
tradicijos — romėnų ir kanonų - XII a. atsi- 
rado tokios sąvokos kaip prigimtinė teisė, 
sveikas protas, lex regia, lygybė, taip pat ki- 
lo diskusijos dėl karaliaus vaidmens pa- 
protinės teisės kontekste. 

Galima matyti atsirandant argumentų, 
kuriais įrodinėjama, jog monarcho ar im- 
peratoriaus galia remiasi liaudies sutikimu, 
taigi ir jos suverenitetu. Tačiau ar ši suve- 
reniteto idėja reiškia, kad pripažindama 
monarchą liaudis visiškai ir galutinai išsi- 
žada savo galių (žr. JONAS SOLSBERIETIS ir 
Henry de BRACTON)? Šiuo požiūriu buvo 
pasiektas kompromisas tarp feodalinės tei- 
sės ir romėnų teisinės teorijos. Panašiai ir 
kanonų teisės raida rėmėsi civilinės teisės 
tradicija, taigi kaip ir romėnų teisė supona- 
vo visų žmonių lygybę. Tokios institucijos 
kaip vergovė ir privati nuosavybė buvo su- 
vokiamos kaip Nuopuolio padariniai. Su- 
vereni valdžia, skirta arba perleista valdo- 
vui, tiek bažnytinės, tiek valstybinės 
jurisdikcijos buvo suvokiama kaip prievar- 
tine valdžia — kaip neišvengiamas žmogaus 
nuodėmingumo padarinys. Šią sąvoką vė- 
liau pakeitė idėja, kad teisė tik įtvirtina pri- 
gimtinius žmogaus doros pradus. Kanonų 
teisės aiškintojai (DEKRETISTAI) popiežių 
vaizdavo kaip instituciją, turinčią galią 
žmones įpareigoti arba atleisti iš pareigų — 
t. y. galią, kurią Kristus perleido Bažnyčiai 
šv. Petro asmenyje. Diskusijos dėl 
„Bažnyčios“ sąvokos prasmės - ar 
Bažnyčia yra tik popiežius ir vyskupai, ar 
visa dorų ir tikinčių žmonių bendruome- 
nė? — išryškino nesutarimą tarp ankstes- 
nės feodalinės hierarchinės tvarkos sam- 
pratos ir atgimstančios romėniškosios 
korporacijų teorijos, taikomos Bažnyčiai 
kaip mistiniam kūnui. Panašiai kaip XII a. 
autoriai, aiškinęsi žemiškosios valdžios ga- 
lių ribas ir tironijos esmę (t. y. ar karalius 

pavaldus paprotinei teisei, ar jis yra už ją 
viršesnis?), kanonininkai susidūrė su sun- 
kumais ieškodami atsakymo į klausimą, 
ar popiežius gali būti ribojamas Šventojo 
Rašto tiesų, Bažnyčios susirinkimų nutari- 
mų ar Bažnyčios tėvų pareiškimų; ar gali 
būti nušalintas eretikas popiežius? Daugu- 
ma dekretistų įrodinėjo, kad susirinkimas 
turi daugiau galių nei popiežius 
sprendžiant tikėjimo dalykus, nes esą kor- 
poracinis sprendimas išreiškia bendrąją 
nuomonę, jeigu jis ratifikuojamas dalyvau- 
jant korporacijos vadovui, popiežiui. 

Taip pat kai kuriose monarchijose (pa- 
vyzdžiui, Henriko II Anglijoje) didėjanti 
administracinė bei biurokratinė centraliza- 
cija ir ypač gynybos politikos poreikiai, ku- 
rie karalių vertė papildomai apmokestinti 
valdinius, skatino atsirasti pirmąsias at- 
stovaujamąsias institucijas. Šiuos parla- 
mentus iš pradžių sudarė karaliai su savo 
patarėjais, vėliau galingiausi ir turtingiau- 
si karaliaus vasalai, kurie grįžę namo pri- 
valėdavo pranešti vietos bendruomenėms 
apie karaliaus parlamento priimtą spren- 
dimą. Laipsniškai XIII a. pabaigoje ir dar 
akivaizdžiau XIV a. karalius pradedamas 
traktuoti ne vien kaip karalystės papročių 
gynėjas ir aukščiausioji apeliacinė instan- 
cija vieningoje šalies teisinėje sistemoje, bet 
ir kaip valdąs daugmaž sutartinai su kil- 
mingais ir nekilmingais savo valdiniais, 
kurių pritarimas karališkajai politikai bu- 
vo esminis, nes būtent jie savo mokesčiais 
dengė karališkąsias sąskaitas. XIV a. An- 
glijoje tai liudija didėjantis Parlamento Ben- 
druomenių rūmų vaidmuo. Viduramžiško- 
ji atstovavimo ir korporacinė teorija bei 
praktika leidžia istorikams svarstyti, kokiu 
mastu Europos demokratija kildintina iš vi- 
duramžių. 


XIII amžius 

XIII a. stiprūs karaliai, kurie pasiturinčiuose 
ir geografiškai suvienytuose regionuose 
mėgino centralizuoti jurisdikciją bei admi- 
nistraciją, susidūrė su virtine stiprių ir tei- 
siškai išprususių popiežių — Inocentu III, 


611 


Grigaliumi IX ir Inocentu IV. Inocentas III 
savo popiežiškame dekrete Per venerabilem 
(1202) įrodinėjo, kad popiežius turi teisę 
tvirtinti rinkimus į imperatoriaus sostą, nes 
Karolio Didžiojo laikais popiežiaus insti- 
tucija perdavė imperiją iš Bizantijos graikų 
germanams. Nors tai nebuvo tiesioginė pre- 
tenzija į popiežiaus suverenitetą pasaulie- 
tinės valdžios atžvilgiu, dekrete Novit bu- 
vo žengta toliau — skelbiant popiežiaus 
galią teisti tarpusavyje kariaujančius ka- 
ralius, pro ratione peccati, t. y. kadangi 
Bažnyčios kompetencijai priklauso tie at- 
vejai, kai daromos nuodėmės. Taigi galėjo 
būti įteisinta neribota popiežiaus galia 
kištis į pasaulietinius reikalus. Kai kurie 
popiežiui palankūs teoretikai įrodinėjo, 
kad popiežiaus galia yra de jure, o pasau- 
lietinė valdžia turi tik de facto galią imtis 
visuomenėje prievartinių veiksmų, tiesą 
sakant, Bažnyčios nurodymu. Taigi erezi- 
jas turėjo nustatyti Bažnyčia, tačiau už jas 
bausti kaip už pilietinius nusikaltimus 
turėjo pasaulietiniai valdovai. Bažnyčios 
„du raktai“ reiškė tai, kad siekiant teisin- 
gumo galiausiai turi būti kreipiamasi į po- 
piežių, nes imperatorius arba monarchas 
nėra pavaldūs jokiai žemiškai galiai. Tik 
santykinai stipriose monarchijose, tokiose 
kaip Kapetingų Prancūzijoje ir Angevinų 
Anglijoje, monarchai gebėjo išlaikyti vietos 
paprotinės teisės sistemas ir išplėsti kara- 
liškosios jurisdikcijos valdas, feodalinius 
vasalus ilgainiui remiantis vadinamuoju 
„teisiniu precedentu“ pakeisdami centra- 
lizuotais karaliaus teismais; tik šios mo- 
narchijos pajėgė mesti iššūkį popiežiaus 
dominavimui. Vokietijai ir Italijai šiuo 
požiūriu mažiau pasisekė. Moderniosios 
autonominės pasaulietinės valstybės kon- 
cepcijos pradmenų jau buvo galima rasti 
Prancūzijoje ir Anglijoje, tų monarchijų 
publicistų rašiniuose. 

XIII a. iškilo dvi priešingos valstybės ir 
suvereniteto kilmės teorijos: viena gynė au- 
tonominę monarchiją kaip Dievo valios 
apraišką žmonių visuomenėje karalių trak- 
tuodama kaip Dievo galios atstovą, kita pa- 

brėžė liaudies suvereniteto idėją ir ją aiškino 
kaip bendruomenės, gildijos ar miesto sa- 
vivaldą arba kaip tam tikro kolektyvo pir- 
minių galių perleidimą proktoriui, atsto- 
vaujančiam kolektyvo daugumos 
nuomonei. Pastaroji teorija kildinama iš 
senųjų germanų papročio, pripažinusio 
priešinimosi karaliaus savivalei teisę ir vė- 
liau susiliejusio su romėnų teisės princi- 
pais. Ją taip pat palaikė miestelėnų prakti- 
ka, pavyzdžiui, Prancūzijoje ir Šiaurės 
Italijoje, pirklių ir amatininkų buržuazijai 
kuriant iš pradžių savivaldos vienetus ver- 
slo apsaugos sumetimais, o vėliau ir kolek- 
tyvinio bendruomenės valdymo instituci- 
jas. Tuo pačiu metu abatijos, kanauninkų 
chartijos ir elgetaujantys ordinai toliau 
laikėsi abatų, vyskupų arba atitinkamų 
bendruomenių atstovų rinkimo praktikos; 
tiesą sakant, buvo net įrodinėjama, kad 
Bažnyčios turtas yra kolektyvinė nuosa- 
vybė, tad vyskupai ar net popiežius veikia 
tik kaip bendruomenėms suteiktos nuosa- 
vybės prižiūrėtojai, o popiežius tvarko 
šiuos materialius dalykus visos bendruo- 
menės labui. Bendrojo gėrio idėja tiek dva- 
siniais, tiek žemiškais reikalais buvo galu- 
tinai įteisinta atradus politinius bei etinius 
Aristotelio veikalus. 

Visa ši raida padėjo įsitvirtinti romėnų 
viešosios teisės principui, pagal kurį kara- 
lius yra viešasis asmuo, privaląs siekti ben- 
druomenės gerovės. Buvo suformuluotas 
argumentas, kad viešoji valdžia, kurią 
išreiškia karalius, turi teisę reikalauti val- 
dinių indėlio bendriems reikalams — kara- 
lystę ištikus negandai ar prireikus gintis 
nuo užpuolikų ir apskritai bendriems ka- 
ralystės reikalams. Tik XIII a. atsiranda 
žodis status, daugmaž atitinkantis anksty- 
vosios šiuolaikinės valstybės sąvoką ir 
nusakantis bendrąjį vienodos teisės ir vie- 
nodų papročių tinklą, geografiškai api- 
brėžiamą jurisdikcijos galios, į kurią turi 
teisę apeliuoti visi bendruomenės nariai, 
nesvarbu kokia jų padėtis socialinėje hie- 
rarchijoje. Suverenius monarchus prade- 
dama traktuoti — ir jie patys pradeda save 

traktuoti - kaip aukščiausiąją bendruome- 
nės įstatymų leidybos galią, nors buvo įro- 
dinėjančių, kad karaliaus valia yra įstaty- 
mas ir kad jis yra saistomas tik savo paties 
sąžinės, o ne prievolės paisyti bendruome- 
nės poreikių kuriant su savo patarėjais nau- 
jus įstatymus; kiti įrodinėjo, jog įstatymus 
kuria bendruomenė ir karalius juos tik įt- 
virtina, palaiko veikdamas bendruomenės 
vardu. Asmeninės ištikimybės karaliui pa- 
reigą pradėjo vis labiau atsverti paties mo- 
narcho kaip valstybės pareigūno pareigos. 
Bractonas net įrodinėjo, kad karalius netu- 
ri teisės išsižadėti juridinių bei administ- 
racinių karūnos funkcijų. Vis dažniau ape- 
liuojama, ypač dėl augančių finansinių 
karūnos poreikių, į nekilmingus karalys- 
tės valdinius, kurie XIII a. pabaigos parla- 
mente jau buvo traktuojami kaip atitinka- 
mų bendruomenių atstovai, turintys plena 
potestas (visus įgaliojimus). 

Popiežiai taip pat naudojosi šia prok- 
torinių atstovų institucija bažnytinės hie- 
rarchijos korporacijose. Tačiau, nepaisant 
atstovaujamųjų valdymo institucijų gausė- 
jimo Bažnyčioje ir valstybėje, popiežius ir 
monarchas beveik visą šį laikotarpį turėjo 
lemiamąjį balsą. Abu ryžtingai tolo nuo 
feodalizmo pripažindami suvereniteto, do- 
minium, teisėtumo, politinės pareigos sąvo- 
kas, grindžiamas Aristotelio teorija, esą 
žmogus iš prigimties yra politinė būtybė, 
jam natūralu gyventi bendruomenėje, 
peržengiančioje siauras šeimos ir kaimo 
bendruomenių ribas, o tos natūralios 
bendruomenės svarbiausias bruožas - racio- 
nalumas. TOMAS AKVINIETIS savo kartai 
ir vėlesniems laikams bene geriausiai teo- 
riškai paaiškino tuometinius karalystės ir 
gero valdymo idealus. Bene įdomiausia tai, 
kad politinė teorija nuosekliausiai buvo plė- 
tojama teologų, kuriems šio scholastikos 
klestėjimo laikais buvo įprasta viename vei- 
kale, sumoje, pateikti žmogaus žinių ir 
dieviškųjų tiesų visumą ne tik politikos, bet 
ir Zmogaus anapusinio tikslo, išpirkimo, 
klausimais. Šioje teologinėje tradicijoje 
pirmąkart iškyla politikos srities sampra- 

ta, liudijanti atpažįstamus šiuolaikinės 
pasaulietinės valstybės aspektus. Regnum 
turi teisę egzistuoti; tai yra Dievo sankcio- 
nuotas reiškinys, prisidedantis prie indi- 
vidų gerovės ir bendro visų gėrio. Lojalu- 
mas apibrėžiamas pagal jo objektą - 
bendrąjį gėrį, kuris nėra vien individų ge- 
roves suma. Nuo XIII a. prasideda regnum 
transformacija iš to, kas buvo laikoma vie- 
ningos krikščioniškosios bendruomenės 
atšaka, į sau pakankamą, autonominę, sa- 
ve legitimuojančią korporacinę instituciją. 


XIV amžius ir vėliau 

Šiam racionalistiniam, pasaulietiniam argu- 
mentui daugiausia priešinosi popiežiaus 
institucija, kelianti dar didesnes savo plena 
potestas pretenzijas tiek dvasiniais, tiek 
žemiškais reikalais. Popiežius dabar buvo 
apibrėžiamas kaip Dievo vietininkas žemė- 
je, buvo pabrėžiamas Kristaus kaip kara- 
liaus įvaizdis. Išsamiausiai šią popiežiškąją 
hierokratinę valdymo teoriją savo politi- 
niuose rašiniuose (De ecclesiastica potestate; 
1301) išdėtė augustinų kanauninkas Gile- 
sas iš Romos ir veikale Unam sanctam (1302) 
popiežius Bonifacas VIII. Mėginimams gai- 
vinti Augustino teisėtos valdžios sampra- 
tą, pagal kurią Bažnyčia sankcionuoja ir 
nuosavybę, ir pasaulietinę valdžią, pasi- 
priešino JONAS PARYZIETIS, kurio ne 
mažiau radikaliuose raštuose keliama min- 
tis, jog individo teisė į privačią nuosavybę 
yra pirmesnė už valdžios ar kokios nors 
bažnytinės organizacijos atsiradimą. Šią 
idėją dar labiau radikalizavo MARSILIJUS 
PADUVIETIS, kuris valstybės tikslą apibrėžė 
kaip taikos ir materialios gerovės užtikri- 
nimą valdiniams. Suverenios liaudies tei- 
sinė tvarka yra pranašesnė už vieno žmo- 
gaus sukurtą tvarką, tad suverenitetas 
priklauso kolektyvinei liaudies išminčiai ir 
patirčiai. Valdovas tik vykdo liaudies va- 
lią - valią, kuri būdama teisiškai suformu- 
luota, yra vienintelė teisėtos prievartos vi- 
suomenėje šaltinis. Galia, kurią liaudis 
perleidžia valdovui, nėra neatšaukiama. Be 
to, politika laikoma autonomine sritimi, ki- 

tokia nei religinio, neprievartinio, švietimo 
sritis. Dvasininkija yra regnum dalis; 
Bažnyčią sudaro visų tikinčiųjų visuma, o 
pasaulietinės valdžios pareiga skirti dva- 
sininkus ir net tvarkyti ekskomunikavimo 
reikalus. 

Šią regnum transformaciją į autonominę 
valstybę skatino ne tik Aristotelio ir romėnų 
teisės įtaka, bet ir visoje Europoje didėjanti 
apsišvietusios, pasiturinčios, administra- 
ciškai kompetentingos buržuazijos politinė 
galia. XIV a. pradėjo silpnėti Bažnyčios mo- 
nopolis švietimui, o dėl to ir įtaka administ- 
ravimui. Kolektyvinė visuma, valstybė, jau 
traktuojama kaip turinti savo pačios išliki- 
mo teisę, o suvereniam valdovui galia imtis 
nepaprastųjų priemonių bendrajam gėriui 
buvo teikiama daug anksčiau nei MACHIA- 
VELLI XVI a. raison d'etat doktriną padarė 
pagrindiniu savo „naujosios politikos“ prin- 
cipu. Valstybė kaip abstrakcija, iškylanti 
aukščiau valdančiųjų ir valdomųjų, turinti 
tikslą, pranokstantį paskirų individų jos te- 
ritorijoje tikslus, atsirado būtent tuo metu, 
ypač italų juristų tokių kaip Bartolusas 
rašiniuose. Tačiau iki šiol nėra aišku, ar to- 
kia abstrakti visuma egzistuoja kaip nors ki- 
taip kaip fizinis šios savotiškos korporaci- 
jos atstovų susirinkimas. 

Viešosios teisės idėja — teisės, išky- 
lančios aukščiau privatinės teisės ir privačių 
interesų, — pradeda klostytis silpnėjant vie- 
tos feodalų galiai ir stiprėjant centralizuo- 
tai valstybės valdžiai, kurios saugumo in- 
teresai „nepripažįsta jokio įstatymo“ ir kur 
valdovas veikia kaip valstybės atstovas. 
Vėlyvųjų viduramžių miestai faktiškai bu- 
vo savo pačių valdovai. Korporacijos teori- 
ja kartu su visuomenės sekuliarizavimu 
(kuris nereiškia, kad Žmonės tapo mažiau 
religingi), etikos atskyrimas nuo politikos, 
o lygia greta ir konstitucinių idėjų plėtotė 
bažnytinėje ir pasaulietinėje politinėje teo- 
rijoje — visi šie poslinkiai dar labiau su- 
stiprėjo ieškant konciliaristinių Didžiojo 
skilimo Bažnyčioje sprendimų XIV a. pa- 
baigoje (Zr. KONCILIARIZMAS). Pagrindi- 
nis prieštaravimas, iškylantis teigiant ne- 

ginčijamą suvereno galią ir kartu pripažįs- 
tant neginčijamą bendruomenės teisę gin- 
tis nuo piktnaudžiavimo valdžia, kartu 
buvo ir svarbiausias akstinas Bažnyčios 
ir valstybės konstitucinės teorijos plėtotei 
iki pat XVII a. Viduramžių teoretikai pa- 
dėjo pamatus vėlesnei „sutikimo“ teorijai; 
XIV a. iš esmės jau egzistavo teorija, kad 
bendruomenė turi teisę kurti savo valdžią 
nepriklausomai nuo Bažnyčios sankcijos 
(žr. Viljamas OKAMAS) arba keisti valdy- 
mo formą pati nesikeisdama kaip bendruo- 
menė (žr. JONAS PARYŽIETIS). Su ja kon- 
kuruojanti doktrina, kildinusi hierarchiją 
iš dangaus aukštybių, taip pat išliko iki 
pat XVII a. Pagrindiniai ginčai dėl teisėtu- 
mo ir suvereniteto šaltinių, dėl politinės 
pareigos prigimties, dėl pasipriešinimo tei- 
sės ir dėl valdžios funkcijų, išlikę XII a. ir 
vėlesniuose teologiniuose, bažnytiniuose 
ir pasaulietiniuose tekstuose, buvo žino- 
mi Reformacijos mąstytojams (Žr. 
REFORMACIJOS POLITINĖ TEORIJA) ar pir- 
miesiems šiuolaikinės valstybės teoreti- 
kams XVII a. JC 

Visuomenės sutartis. Visuomenės sutar- 
ties teorija remiasi idėja, kad teisėta valdžia 
yra dirbtinis savanoriško laisvų moralinių 
subjektų susitarimo padarinys — kad nėra 
jokios „natūralios“ politinės valdžios. Tai- 
gi Michaelis Oakeshottas yra teisus kontr- 
ak-tarizmą vadindamas „valios ir išmonės“ 
doktrina; tiesą sakant, teoriją galima apibū- 
dinti LOCKE'o teiginiu, kad „politinę galią 
valdovams suteikia laisvas susitarimas“. 
Nors visuomenės sutarties teorijos požymių 
galima rasti antikos ir viduramžių politi- 
nėje mintyje ir nors ją atgaivina kai kurie 
šiuolaikiniai liberalai, visuomenės sutarties 
teorijos aukso amžius buvo 1650-1800 m., 
pradedant HOBBESo Leviatanu ir baigiant 
KANTo Teisės metafizikos pagrindais. 

Kodėl voliuntarizmas įgijo tokią reikš- 
mę Vakarų politinėje mintyje, yra ginčija- 
mas klausimas. Gali būti, kad antikinės ge- 
ro valdymo ir žmogaus prigimtinės vietos 
visuomenėje teorijos, veikiamos krikščiony- 
bės, užleido vietą mąstymui „gerų darbų“ 
kategorijomis: panašiai kaip „geri darbai“ 
reikalauja ir gėrio suvokimo, ir valios jį įgy- 
vendinant, taip politika reikalauja morali- 
nio sutikimo, arba individo įsitraukimo į 

politiką savo valia. Laisvė savo noru pa- 
klusti absoliutiems standartams visada 
buvo svarbi krikščioniškosios doktrinos da- 
lis, o Reformacija neabejotinai sustiprino 
individo pasirinkimo ir atsakomybės pra- 
dą moralinėje mąstysenoje kartu susilpnin- 
dama moralinio autoriteto galią. Tad gana 
natūraliai „protestantiškoji“ individo mo- 
ralinės autonomijos idėja pasklido iš teo- 
logijos į moralinę filosofiją ir politiką su- 
teikdama intelektinį pagrindą visuomenės 
sutarties teorijai. Išsirutuliojus esminėms 
socialinėms Reformacijos idėjoms joks ins- 
titucijos tobulumas pats savaime negalėjo 
jos įteisinti; tam jau reikėjo individualių 
žmonių, kaip jos autorių, pritarimo ir suti- 
kimo. Kad ir kokiu būdu atsirado voliun- 
tarizmas ir visuomenės sutarties teorija, 
neabejotina, kad geros valstybės idėjas pa- 
mažu pradėjo išstumti teisėtos valstybės 
idėjos; o nuo XVII a. šis teisėtumas vis 
dažniau siejamas su valia. 

Lemiamas posūkis Vakarų socialinės 
minties voliuntarizavimo procese įvyko dėl 
šv. AUGUSTINO, kuris perėmė iš CICERO- 
NO ir SENEKOS bona voluntas sąvoką ir 
pavertėją pagrindine moralės idėja. Nors ir 
nebūdamas voliuntaristas arba kontrak- 
tualistas, savo aiškiai politiniuose rašiniuo- 
se, moralinėje teorijoje Augustinas įtvirtino 
griežtą sutikimo ir valios sąsają, be kurios 
būtų neįsivaizduojama visuomenės sutar- 
ties teorija. Šis voliuntarizmas tapo labiau 
tiesioginis, aiškiai politiškas kai kurių 
krikščioniškųjų filosofų, Akviniečio įpėdi- 
nių, pirmiausia Viljamo OKAMO ir Mika- 
lojaus Kuziečio darbuose, kuriuose įro- 
dinėjama, kad teisėta politinė valdžia 
priklauso nuo valdinių sutikimo. 

Tačiau nuodugniausią ir rafinuočiausią 
politinio voliuntarizmo formą, dar iki atsi- 
randant visuomenės sutarties teorijai, sufor- 
mulavo Francisco SUAREZas savo didžiaja- 
me veikale Traktatas apie įstatymus ir Dievą kaip 
įstatymų leidėją (Tractatus de legibus ac Deo le- 
gislatore). Suarezui laisva valia ir politinis su- 
tikimas yra panašūs ar net lygiagretūs daly- 
kai; valia yra valstybės „tiesioginė priežastis“. 

Apibendrindamas savo doktriną Suarezas 
pažymi, jog „žmogaus valia būtina, kad žmo- 
nės susivienytų į atskirą tobulą visuomenę“ 
ir jog „Žmonės kaip individai iš prigimties 
turi galią įsteigti arba sukurti tobulą visuo- 
menę“. Akivaizdu, kad Suarezui toji galia yra 
valia: žmonės gali būti suburti į vieną politi- 
nį kūną tik „tam tikru valios aktu, arba suti- 
kimu“; ir žmonės gali išreikšti sutikimą, „tik 
jeigu jie veikia savo valia“. 

Modernioji kontraktarinė pozicija 
išreiškia būtent šį siekį politinį teisėtumą 
traktuoti kaip sutikimo vedinį, politinę 
pareigą ir autoritetą suvokiant kaip kiek- 
vieno pirmykštės laisvės ir atsakomybės 
vedinį, kaip kiekvieno valios, moralinės 
priežasties padarinį. Žinoma, kontrak- 
tarizmą galima aiškinti nuosaikesnėmis są- 
vokomis: kaip tam tikrų viduramžiškų idė- 
jų apie valdovų ir valdinių sandorį tąsą, 
kaip konciliarizmą (labai išdidintą) arba 
kaip teoriją apie racionalias valdymo ribas 
(žr. POLITINĖ PAREIGA). Tačiau tokių nuo- 
saikesnių traktuočių trūkumas yra tas, kad 
jose nepakankamai matyti krikščioniškųjų 
idėjų sukelta revoliucija politinėje ir mo- 
ralinėje filosofijoje, todėl nepakankamai 
įvertinami etiniai kontraktarizmo aspektai, 
tokie kaip autonomija, atsakomybė, parei- 
ga, įgaliojimų suteikimas ir valia. 

SUTIKIMAS, arba valios aktu grindžia- 
mas sutarimas, traktuojamas kaip morali- 
nė galia, XVII, XVIII a. ir XIX a. pradžioje 
buvo toks reikšmingas politinėje filosofijo- 
je kaip niekada anksčiau. Pavyzdžiui, 
HOBBESas Leviatane (1651) pabrėžia, kad 
„Visų suverenų teisė kyla iš kiekvieno, 
kuris bus valdomas, sutikimo“ (42 sk.) ir 
kad žmonių valia yra „visų sandorių es- 
mė“ (40 sk.). Negana to, savo ankstesnia- 
me darbe, Apie pilietį (De cive; 1642), jis rašo: 
„Teigiu, kad ... žmogus privalo laikytis su- 
sitarimy, t. y. privalo atlikti tai, ką pasizade- 
jęs; tuo tarpu įstatymas jį saisto, t. y. verčia 
tesėti pažadą grasindamas jame numatyta 
bausme už netesėjimą“ (14 sk., $ 2). Čia 
Hobbesas aiškiai pabrėžia, kad pareigos 
kildinamos iš pasižadėjimų, susitarimų, 

kurių esmė yra valia, o ne iš bausmės bai- 
mės, kuri tik sustiprina pažadu išreikštą 
intenciją. Peršokę Locke'ą, kuriam „sava- 
noriškas sutikimas suteikia ... valdovams 
politinę galią valdomųjų atžvilgiu“, ir 
stabtelėję prie ROUSSEAU, randame, kad 
„aš nesu nieko skolingas tiems, kuriems 
nieko nežadėjau ... įsijungimas į piliečių 
asociaciją yra pats savanoriškiausias ak- 
tas pasaulyje. Kadangi kiekvienas Žmogus 
gimsta laisvas ir pats sau šeimininkas, nie- 
kas jokia dingstimi negali jo pavergti be jo 
paties sutikimo“ (Apie visuomenės sutartį, 
kn. 4, sk. 2, p. 231). Ši ištraukia aiškiai ro- 
do, kaip susiejamos sutikimo, susitarimo ir 
veiksmo laisvės sąvokos. Kantas savo vei- 
kale Teisės metafizikos pagrindai (Rechtsleh- 
re; 1797) įrodinėja, kad būtų teisinga kil- 
mingųjų sluoksniui leisti pamažu išmirti, 
nes žmonės niekada negalėjo sutikti būti 
valdomi paveldimosios klasės, neužsitar- 
navusios savo padėties, ir kad visi teisėti 
įstatymai turi būti tokie, jog racionalūs 
žmonės galėtų su jais sutikti. Net HEGELis 
atvirai įrodinėja, kad nors „antikos vals- 
tybėse subjektyvus tikslas paprasčiausiai 
sutapdavo su valstybės valia“, naujaisiais 
laikais „mes pirmenybę teikiame privačiam 
sprendimui, privačiai valiai ir privačiai są- 
monei“. Kai daromas visuomenės sprendi- 
mas, — tęsia Hegelis, - „aš noriu“ turi būti 
ištartas paties žmogaus. 

Tačiau, nepaisant Hegelio voliuntariz- 
mo, jis buvo įtakingas kontraktarinės vals- 
tybės teorijos kritikas. Praėjus daugiau nei 
šimtmečiui po jo mirties, 1831 m., visuo- 
menės sutarties teoriją nustelbė UTILITA- 
RIZMAS ir, kita vertus, įvairios istorinės 
valstybės teorijos, kilusios daugiausia iš pa- 
ties Hegelio, kurių įtakingiausia išraiška 
buvo MARKSIZMAS. Ji buvo atgaivinta tik 
pastaraisiais metais, pirmiausia Johno 
RAWLSo, kuris mėgina teisingumo princi- 
pus pateikti kaip „principus, kuriuos pra- 
dinėje lygybės padėtyje priimtų kaip pama- 
tines savo bendrabūvio sąlygas laisvi ir 
racionalūs asmenys, siekiantys savo intere- 
sy” (p. 11). Rawlsas tiesiogiai nesprendžia 

politinės valdžios teisėtumo problemos ir 
nedaug kur aiškiai naudojasi valios ir su- 
tikimo idėjomis, tačiau jo mėginimas 
teisingą visuomenę konceptualizuoti 
kaip „savanoriško bendradarbiavimo sche- 
mą“ jį aiškiai sieja su visuomenės sutarties 
teorijos tradicija. Taigi atrodo, kad politinė 
idėja, kurios šaknys siekia Augustiną ir kuri 
vyravo Švietimo epochos laikais, sulaukė 
stebėtino atgimimo. PR 

Vitoria Francisco de (Franciscus de Victo- 
ria; 1483?-1546) — ispanų teologas, anks- 
tyvasis tarptautinės teisės teoretikas. Gimęs 
Vitorijos mieste, Baskų šalies Alavos pro- 
vincijoje, Francisco ankstyvoje jaunystėje 
įstojo į Dominikonų ordiną. Iš kitų išsis- 
kyrė intelektu, todėl 1506 m. jis buvo išsiųs- 
tas studijuoti į Paryžių, kur dėstė domini- 
konų koledže. 1521 ar 1522 m., gavęs 
teologijos licenciato laipsnį Sorbonoje, jis 
buvo paskirtas vyresniuoju teologijos dės- 
tytoju dominikonų koledže Valjadolide, tuo 
metu mėgstamoje Ispanijos karaliaus dva- 
ro rezidencijoje, ir Vest Indijos pasitarimų 
vietoje. 1526 m. Vitoria buvo pasirinktas Sa- 
lamankos universiteto Teologijos katedros, 
tuo metu garsiausio Ispanijos universite- 
to pagrindinės teologijos katedros, prima- 
rijumi. Šias pareigas jis ėjo ligi pat mirties. 
Pagrindinė jo pareiga buvo dėstyti Tomo 
Akviniečio ir Petro Lombardo mokymus, 
tačiau tuo jis neapsiribojo ir taikydamas 
scholastinę teologiją nagrinėjo savo laiko 
problemas viešose paskaitose. Tarp jų bu- 
vo ir tos, kurios padarė esminį įnašą į TARP- 
TAUTINĘ TEISĘ: Apie indėnus (De Indis) ir 
Apie karo teisę (De jure belli), abi parengtos 
1532 m. Abiejose paskaitose ankstesnė TEI- 
SINGO KARO tradicija buvo taikoma klau- 
simui apie ispanų karines teises Naujojo 
Pasaulio indėnų atžvilgiu. Vitoria darė įta- 
ką ir imperatoriui Karoliui V, kuris ketu- 
ris kartus su juo konsultavosi (du kartus 
1539 ir du kartus 1541) dėl valstybės rei- 
kalų. Tarp Vitoria studentų buvo Domin- 
go de Soto ir Francisco SUAREZas, abu jie 
irgi pasižymėjo kaip teisingo karo tradici- 
jos ir tarptautinės teisės teoretikai. 
Vitoria darbai svarbūs ir turiniu, ir me- 
todologija, kurią jis vartojo. O dėl pastaro- 
jo dalyko, tai Vitoria sistemino išblaškytą 
teisingo viduramžių karo tradicijos pavel- 
dą, pritaikydamas jį konkrečiam karinių tei- 
sių Naujajame Pasaulyje klausimui. Tuo 
pačiu metu, kadangi indėnai nebuvo krikš- 
čionys, Vitoria turėjo pertvarkyti šią tradi- 
ciją grynai prigimtinės teisės pagrindu. Vė- 
lesni teoretikai naudojosi abiem jo įnašais. 

GROCIJUS ir vėlesni autoriai, aprašydami 
šiuolaikinės tarptautinės teisės kilmę iš tei- 
singo viduramžių karo teorijos, labai verti- 
no Vitoria. 

O dėl Vitoria teorijos esmės, tai jis atmetė 
religines priežastis kaip „teisėtą pagrindą“ 
karui ir teigė, kad tik iš prigimtinės teisės 
kylančios priežastys gali būti teisėtos; 
pasak jo, valdovai prieš eidami į karą turė- 
tų klausti kitų Žmonių patarimo, kad atsa- 
kingai pasinaudotų „teisėta valdžia“; be to, 
jis pažymėjo, kad dažnai per konfliktą ne- 
aišku, kas teisus, ir ragino kariautojus skru- 
pulingai laikytis proporcingumo bei gerbti 
nekovojančiųjų teises. Pirmas ir trečias tei- 
giniai vėliau tapo pagrindinėmis tarptau- 
tines karo teisės ypatybėmis, o antras ro- 
do netikėtą demokratinę įžvalgą Žmogaus, 
gyvenusio monarchijų epochoje. JTJ 

Voltaire François-Marie Arouet (1694- 
1778) — prancuzy filosofas. Voltaire’as 
Prancuzijai ir visam pasauliui pateike 
Angliją kaip „laisvės veidrodį“. Tačiau, ne 
taip, kaip MONTESQUIEU, kuris garbino 
Angliją beveik tais pačiais žodžiais, Vol- 
taire'as netikėjo, kad Prancūzija turėtų ko- 
kiu nors būdu mėgdžioti Anglijos konsti- 
tucinę sistemą. Politinės Voltaire'o idėjos 
buvo „angliškos“ tik ta prasme, kad kilo 
skaitant Franciso BACONo ir Johno 
LOCKE’o kūrinius. Bacono paveiktas, Vol- 
taire'as sukūrė tai, ką jo kritikai laikė rafi- 
nuotesne XVII a. burboniškosios thèse roya- 
le (karališkosios tezės) versija: tezę, kad 
gera, teisinga ir pažangi valdžia įmanoma 

tik centralizuotoje modernioje monarchi- 
joje, nesuvaržytoje viduramžiškos obstruk- 
cijos liekanų ir savanaudiškų interesų. 
Voltaire'o požiūriu, svarbiausios iš šių 
„liekanų“ Prancūzijoje buvo Bažnyčia, 
aukštuomenė ir suverenūs magistratų teis- 
mai, vadinamieji parlements, kurie, kaip 
dažnai nurodydavo Voltaire'as, neturi nie- 
ko bendra su parlamentu - renkamu įsta- 
tymų leidžiamuoju susirinkimu Anglijo- 
je. Montesguieu į parlements ir Bažnyčią 
žiūrėjo kaip į užkardas karaliaus despo- 
tizmui, o Voltaire'as matė juose pagrindi- 
nes Prancūzijos priespaudos institucijas. 
Magistratai ir dvasininkija, o ne karaliaus 
valdžia, kankino ir baudė mirtimi religi- 
nius atskalūnus, degino jų knygas ir per- 
sekiojo tokius autorius kaip jis. 
Prancūzijos aukštuomenės pažemintas 
per konfliktą, jaunystėje kilusį tarp jo ir Ro- 
han-Chaboto, Voltaire'as visą gyvenimą 
buvo aristokratijos privilegijų priešininkas 
ir nesigėdydamas stojo buržuazijos pusėn. 
Jo priešiškumas Bažnyčiai buvo palyginti 
nuosaikesnis; nors jis išjuokė Bažnyčios 
institucijas, niekada nebuvo ateistas, grei- 
čiau deistas - ir netgi gynė jėzuitus, kai Jė- 
zaus draugija buvo uždrausta. Voltaire'o 
bandymas Prūsijos karaliaus Frydricho II 
dvare, kuriame tikėjosi vaidinti filosofo 
vaidmenį greta apsišvietusio monarcho, 
baigėsi nesėkme; jis pamatė, jog karaliui rei- 
kia ne patarimų, o meilikavimo. Vis dėlto 
Voltaire'as išliko rojalistas ir aštuntajame 
XVIII a. dešimtmetyje nuolat ragino Pran- 
cūzijos karalių panaikinti parlements, kai 
tuo metu liberali Prancūzijos visuomenės 
nuomonė apskritai buvo už magistratus. 
Vėlesniais savo gyvenimo metais, kai 
gyveno arba Ženevoje, arba netoli jos, Vol- 
taire'as tapo aktyviu demokratinių judėji- 
mų šiame mieste rėmėju. Jis nepritarė, kad 
Prancūzijoje būtų demokratinė valdžia, ne 
ką labiau, tiesą sakant, simpatizavo res- 
publikoniškai valdžiai - tačiau Voltaire’as 
tikėjo, jog mažame Šveicarijos mieste-vals- 
tybėje, turinčiame senas liaudies valdymo 
tradicijas, demokratija yra pati geriausia 

sistema. Jis paeiliui palaikė tai vidurinės 
klasės miestiečių reikalavimus Ženevą 
valdžiusiems patricijams, tai žemesniosios 
klasės gyventojų pretenzijas dėl vidurinės 
klasės piliečių dominavimo. Šiomis aplin- 
kybėmis Voltaire'as sukūrė daugybę „kai- 
riosios pakraipos“ ir egalitarinių pamfletu, 
kurie, įsidėmėtina, skirti ženeviečiams, o ne 
prancūzams. Būtų klaida laikyti juos įrody- 
mu, kad Voltaire'as tapo respublikonu ir de- 
mokratu savo šalies valdžios atžvilgiu. 
Didžiausias Voltaire'o įnašas į savo me- 
to politinį mąstymą buvo TOLERANCIJOS 
ir Zmogaus teisių propagavimas. Kaip filo- 
sofas jis nebuvo originalus, argumentuo- 
damas tenkinosi Locke'o teorine baze, ne- 
paisydamas prieštaravimo tarp Locke'o 
vigiškos politikos ir antro savo mokytojo 
anglo Bacono etatizmo. Tačiau originalu- 
mo ir nuoseklumo trūkumą daugiau negu 
su kaupu atpirko Voltaire'o iškalba, ener- 
gija bei stilius. Turbūt jis buvo skaitomiau- 

sias ir įtakingiausias savo meto rašytojas. 
Prieš mirtį 83 metų amžiaus Voltaire'ą Pa- 
ryžiaus operos teatre gerbėjai „karūnavo“ 
kaip literatūros imperijos imperatorių; Vol- 
taire'as šią imperiją laikė didesne ir visuoti- 
nesne negu kuri nors politinė karalystė. Žr. 
taip pat PRANCŪZŲ ŠVIETIMO EPOCHA. MC 

Webb Beatrice (1858-1943) ir Webb Sidney 
(1859-1947). Britų socialiniai reformatoriai, 
garsūs Fabiano draugijos nariai Webbai 
ypač pasižymėjo bendrais ekonomikos ir 
socialinės istorijos tyrimais. Žr. FABIA- 
NIZMAS. 


Weber Max (1864-1920) — vokiečių politi- 
nis ekonomistas ir sociologijos teoretikas. 
Po ankstyvųjų komercinės teisės studijų 
Weberis tapo vienu iš žymiausių paskuti- 
nio XIX a. dešimtmečio naujosios kartos is- 
torinių politinių ekonomistų Vokietijoje. 
1898 m. asmeninė krizė privertė jį atsisaky- 
ti aukštojo mokslo dėstytojo karjeros, bet ne- 
sustabdė jo rašinių srauto pačiomis įvai- 
riausiomis temomis. Juos vienijo dėmesys 
teisinių, politinių ir kultūrinių formacijų 
sąsajoms su ekonomine veikla. Jo domėji- 
masis šiais dalykais vis labiau įgavo teori- 
nį pobūdį, aprėpė pagrindinių socialinio 
ir politinio gyvenimo kategorijų, tiek visuo- 
tinių, tiek apibūdinančių specifinius mo- 
dernios Vakarų civilizacijos bruožus, sis- 
teminimą. Be to, Weberis aktyviai ir kartais 
prieštaringai prisidėjo sprendžiant Vilhel- 
mo II laikų Vokietijos politinius klausimus, 
remdamasis pažangia nacionalliberalia 
pasaulėžiūra; ta veikla padėjo jam susikurti 
savitą požiūrį į visuomenės mokslo ir poli- 
tinės praktikos skirtumus bei vertės spren- 
dimų vietą pirmojoje. Palyginti vėlai Webe- 
ris ėmė mąstyti apie savo darbą kaip apie 
„sociologiją“, dėl to jis tapo Žinomas kaip 
vienas iš sociologijos „tėvų“. Tačiau jo dar- 


bai per daug įvairiapusiški, kad būtų leng- 
vai klasifikuojami — ir mokslo disciplinos, 
ir konkrečios minties mokyklos požiūriu. 

Pirmiausia Weberis susikūrė reputaci- 
ją studija apie kapitalistinio darbo organi- 
zavimo poveikį žemdirbystės dvaruose į ry- 
tus nuo Elbės ir jo padarinius užtrukusiam 
junkerių dominavimui Vokietijos politinia- 
me gyvenime. Tačiau labiausiai jis išgarsė- 
jo daug išsamesniu kapitalizmo prigimties 
tyrimu Protestantiškoji etika: ir kapitalizmo 
dvasia (Die protestantische Ethik und der Geist 
des Kapitalismus; 1904-1905). Svarbiausia 
šio veikalo tezė buvo ta, kad buržuazijai 
ypač būdingas pelno didinimas, kurį gali- 
ma paaiškinti visiškai išsivysčiusio kapi- 
talizmo sąlygomis, kai to būtinai reikia dėl 
konkurencijos, negali būti taip aiškinamas 
ankstesnėse kapitalizmo raidos stadijose. 
Tai buvo istoriškai unikalaus autonominio 
impulso kaupti gerokai daugiau, negu rei- 
kia asmeninėms reikmėms, padarinys. Jo 
ištakas Weberis aptiko reformuotosios 
krikščionybės „pasaulietiškame asketiz- 
me“, kuriam būdingas dvigubas imperaty- 
vas — metodiškas darbas laikomas svarbiau- 
sia pareiga gyvenime, o pasitenkinimas to 
darbo vaisiais ribojamas. Nenumatytas to- 
kios etikos, sukeliančios socialinį ir psicho- 
loginį spaudimą tikinčiajam, kad šis įro- 
dytų savo teisę į išganymą (bet ne pelnytų 
ji), padarinys buvo turto kaupimas investi- 
cijoms. 

Ankstyvieji Weberio tezių kritikai jas ne- 
teisingai suprato kaip grynai kultūrinį ka- 
pitalizmo aiškinimą, neva „Sibiro baptistas 

arba Saharos gyventojas kalvinas” neišven- 
giamai turi tapti klestinčiu verslininku. Iš 
tiesų Weberis puikiai suvokė ir pradinių 
kapitalizmo materialinių sąlygų svarbą, ir 
socialinių interesų būtinybę palaikant nau- 
jų idėjų plitimą. Esminis Weberio tezės 
klausimas buvo tas, ar samdomojo darbo 
naudojimas, iš principo leidęs neribotai 
kaupti, neišvengiamas ir praktiškai; tai yra, 
ar į protestantišką etiką reikia žiūrėti kaip 
į kapitalistinį kaupimą motyvuojantį veiks- 
nį, ar greičiau legitimuojantį jį atsižvelgiant 
į vyraujančias vertybes, kurios skatina 
išskirtinį nedirbančios klasės vartojimą. Į 
šį klausimą tikriausiai neįmanoma išsa- 
miai atsakyti, nes visi vėlesni kapitalis- 
tinio starto pavyzdžiai buvo veikiami pir- 
mojo. Tačiau Weberio veikalas teoriškai 
cionistiniams bandymams laikyti idėjas 
tiesiog materialių interesų atvaizdu, o ne 
gilintis į abipusę jų sąveiką, ir socialinių 
pokyčių aiškinimams neatsižvelgiant į da- 
lyvaujančių socialinių veikėjų motyvaciją, 
net jei padariniai gali būti ne tokie, kokių 
jie tikėjosi. 

Protestantiškoji etika ir kapitalizmo dvasia 
buvo tik pirmas iš daugybės veikalų apie 
pagrindinių pasaulinių religijų ekonominę 
etiką; jų tikslas — ne, kaip buvo teigiama, 
pagrįsti kapitalizmo dvasios tezę, įrodant, 
jog kitur jos nėra, o greičiau išryškinti spe- 
cifinį šiuolaikinio Vakarų racionalizmo 
pobūdį. O instrumentinis RACIONALU- 
MAS, anot Weberio, yra visuotinė sociali- 
nio veiksmo ypatybė, tik šiuolaikiniuose 
Vakaruose jis tapo apibendrintu, rezultatą 
didinančiu veiksmingiausių priemonių tam 
tikram tikslui pasiekti skaičiavimu. Kai ki- 
tos kultūros bandė daryti pasaulį supran- 
tamą, kurdamos rafinuotas teodicėjas ar 
sudarinėdamos iš esmės suderintas etikos 
arba teisės sistemas, skiriamieji Vakarų ra- 
cionalizmo bruožai buvo mokslinė prie- 
laida, kad visus daiktus galima protu su- 
vokti, ir požiūris į praktinį meistriškumą 
kaip į priemonę pajungti pasaulį žmogaus 
kontrolei (pasiekimo etika). Brandžiuose 

Weberio darbuose kapitalizmas pateikia- 
mas tik kaip viena šio „racionalizavimo“ 
proceso išraiškų, o ne kaip unikumas. Su- 
prasti modernizavimo istoriją — vadinasi, 
matyti sudėtingų tarpusavyje susijusių 
pokyčių nuo „tradicinių“ iki „racionalių“ 
formacijų aibę visose socialinio gyvenimo 
sferose. 

Politikoje Weberio „racionalumą“ suda- 
ro išskirtinis AUTORITETĄ legitimuojantis 
principas, kuris taip pat apibrėžia teisės ir 
administracijos formas. Tradicinėse vi- 
suomenėse TEISĖTUMAS įkūnytas valdovo 
ar monarcho asmenyje per paveldėjimą; 
valdymo būdas buvo labai personalizuo- 
tas ir ribojamas tradicinių normų bei įsipa- 
reigojimų. Priešingai „tradicinei“ valdžiai, 
„racionalus“ teisėtumo principas grindžia- 
mas beasmenėmis taisyklėmis, kurios atski- 
ria pareigas nuo jas einančio asmens ir 
išlaisvina iš šeimos ar namiškių keliamų 
apribojimų. Taip pat ir galiojančios teisės 
kriterijus yra ne substantyvus jos turinys, o 
procedūrinis jos institucijų tvarkingumas, 
išlaisvinant įstatymų kūrimo procesą nuo 
tradicinių normų suvaržymų. Galiausiai 
,racionalizuota” administracija — tai nuo- 
latinė veikla mokytų profesionalų, parink- 
tų pagal nuopelnus, o ne atsitiktinai pa- 
skirtų už tarnystę politiniam vadui. Visais 
šiais atžvilgiais „racionalizavimas“ Zyme- 
jo politinių ir administracinių sistemų ap- 
rėpties bei prisitaikomumo transformacijas. 

Weberio „racionalizacijos“ analizė at- 
skleidė ir negatyvius jos kaip proceso aspek- 
tus. Jo požiūriu, procedūrinė instrumenti- 
nio racionalumo norma turi tendenciją 
atsiskirti nuo tikslų, su kuriais ji turėtų bū- 
ti susijusi, ir tampa savaime dominuojančia 
socialine vertybe, o organizacinės formos, 
skirtos žmogaus galimybėms plėsti, pačios 
įgyja sunkiai įveikiamą galią. Čia ir glūdi 
racionalios organizacijos iracionalumas. 
Weberis tikėjo, kad socialinė hierarchija 
neišvengiama ir kad ją tiriant reikia nagri- 
nėti ryšius, esančius tarp analitiškai išskir- 
tų statuso, nuosavybės bei politinių ir orga- 
nizacinių galių. Visuomenių skirtumus 

galima išryškinti nurodant, kuris matmuo 
vyrauja tarp kitų. Ankstyvajame kapitaliz- 
me tas matmuo buvo nuosavybė, o bran- 
dziame kapitalizme — organizacinė galia. 
Būtent pagal jos, o ne pagal nuosavybės 
imperatyvus darbininkas tampa pavaldus 
darbo vietoje, todėl toks pavaldumas vy- 
rauja socialinės nuosavybės sistemoje. Pa- 
grindinis Weberio socializmo kritikos 
buožas - tai, kad bandymas panaikinti rin- 
kos „anarchiją“ ir socialiniu planavimu 
sukurti didesnę lygybę baigsis milžinišku 
biurokratinių galių išplėtimu, dėl to bus 
prarasta laisvė ir įsivyraus ekonominė 
stagnacija. Jo požiūriu, rinką ir privačią 
nuosavybę išlaikyti būtina tam, kad vyktų 
pliuralistinė konkurencija tarp socialinių 
galių ir taip būtų garantuota individo 
laisvė. 

Todėl Weberiui kilo vienas svarbus 
praktinis klausimas - kaip apriboti BIURO- 
KRATIJOS plėtrą. Kitas klausimas - kaip pa- 
jungti biurokratinę administraciją politinei 
kontrolei. Tas klausimas buvo esminis jo 
konkuruojančių lyderių demokratijos teori- 
jai. Weberio politinėje sociologijoje, be „tra- 
dicinio“ ir „racionalaus“ principo, yra ir 
trečiasis — „charizmatinis“. Jis apibūdina 
autoritetą, kylantį iš lyderio asmenybės ir 
jo kalbos įtaigumo, nepriklausomo nuo 
tradicijos ar konkrečių einamų pareigų tai- 
syklių. Tai ypač naujoviška, nekasdienė so- 
cialinio gyvenimo jėga. Todėl siekiant kon- 
troliuoti biurokratinę administraciją ir 
priešpriešinant naujoves konservatyvioms 
jos tendencijoms esminiu klausimu tampa 
charizmatinio principo galimybių politinia- 
me procese įtvirtinimas. Weberio įsitikini- 
mu, tai galima padaryti visuotiniais rin- 
kimais. Jis stebėjo, kaip ten, kur galioja 
visuotinė balsavimo teisė, rinkimai tampa 
tam tikra forma plebiscito, kuriuo pasisa- 
koma už arba prieš partijų lyderius ir kuris 
didina jų galimybes nustatyti politiką apei- 
nant parlamento atstovus bei partijos sekė- 
jus. Weberio manymu, būtent dėl tos pa- 
skatos, kurią gauna politiniai lyderiai už 
savo savybes ir iniciatyvą, galima patei- 

sinti masinę demokratiją, o ne vadovau- 
jantis kokiu nors tautos suvereniteto prin- 
cipu, kuris, anot jo, yra fiktyvus. 

Weberio demokratijos kaip politinių ly- 
derių formavimo būdo pamatas buvo es- 
minė filosofinė prielaida, kad politiniai 
principai ar vertybės negali būti grįsti pro- 
tu ar istoriniais procesais, bet yra subjekty- 
vių įsipareigojimų bei įsitikinimų reikalas. 
Toks po Nietzsche's atsiradęs požiūris 
turėjo svarbių padarinių daugelyje jo min- 
ties sričių. Iš to išsirutuliojo LIBERALIZMO 
teorija, kurioje svarbiausia buvo ne prigim- 
tinių teisių, o institucijų ar veikimo būdų, 
leidžiančių visuomenėje reikštis konkuruo- 
jančių vertybių pliuralizmui ir garantuo- 
jančių jų suderinamumą, doktrina. Meto- 
dologiniu lygmeniu dėl tokio požiūrio 
atsirado radikalus grynai subjektyvios ver- 
tybinių sprendimų sferos atskyrimas nuo 
objektyvių empirinio mokslo būdų ir išva- 
dų. Weberiui socialinių mokslų idealas bu- 
vo vertybių laisvė. Tačiau jis pripažino ir 
tai, kad tyrimo bei koncepcijų formavimo 
kryptis priklauso nuo jų atitikimo sociali- 
nėms vertybėms, o šios istoriškai kinta. Ga- 
lima diskutuoti, kiek šis vertybių atitikimo 
kriterijus kenkia vertybių laisvės tikslui ar 
visiškam socialinio mokslo ir politinės 
praktikos atskyrimui, ką tikėjosi padaryti 
Weberis. 

Visais anksčiau aptartais klausimais 
Weberio poziciją galima priešpriešinti 
MARKSIZMUL Jo darbai dažnai apibūdina- 
mi kaip „buržuazinis atkirtis“ MARXui. Iš 
tikrųjų tuomet, kai Weberis atvirai mesda- 
kuodavo primityvias jo laikais populiarias 
versijas, ir galima atrasti nemažai suderi- 
namumo atvejų abiejų autorių darbuose. 
Weberis nebuvo paprastas „metodologinis 
individualistas“, o, kaip ir Marxas, siekė 
struktūros, kultūros bei socialinių interesų 
integracijos aiškinant istoriją; jo idealių ti- 
pų metodas pernelyg nesiskyrė nuo Mar- 
xo abstrahavimosi metodo ir taip pat pa- 
brėžė istorinę specifiką; kaip ir Marxui, jam 
socialinių galių ir klasių santykiai buvo 

svarbiausi klausimai norint suprasti visuo- 
menę. Tačiau išliko pagrindiniai jų kapi- 
talizmo apibūdinimų ir jo svarbos sociali- 
nėje teorijoje vertinimų skirtumai, kurie 
rodo socialistinio ir liberalaus požiūrio, 
taip pat laikotarpio ir vietos skirtumus. 
Marxo kapitalizmo modelis kilo iš Bri- 
tanijos liberalaus kapitalizmo klestėjimo 
laikų, o Weberio biurokratijos modelis at- 
sirado Vokietijoje tuo metu, kai kapitaliz- 
mas vis labiau įgavo organizuotą ir mo- 
nopolistinę formą. Weberio asmeninių 
mokslinių tyrimų poslinkį nuo kapitaliz- 
mo tyrimų prie racionalizavimo ir nuo biu- 
rokratinio organizavimo bei politinės eko- 
nomijos prie sociologijos galima laikyti 
bendro visuomenės mokslo dėmesio cen- 
tro persikėlimo ženklu, atsižvelgiant į 
svarbiausius istorinius to laikotarpio po- 
kyčius. DB 

Weil Simone (1909-1943) - prancūzų so- 
cialine ir religinė mąstytoja. Nors anksti mi- 
rė, Simone'a Weil padarė nemažą poveikį 
filosofinei, religinei ir politinei pokario min- 
čiai. Gimusiai ir išsilavinimą gavusiai 
Paryžiuje, jai didelę įtaką darė mokytojas, 
filosofas Alaine'as (Ėmile'is Chartier, 1868- 
1951), iš kurio ji perėmė savitą filosofinį 
požiūrį, susiformavusį remiantis Descartes'u, 
SPINOZA, ROUSSEAU ir KANTu. Studijas ji 
baigė Ecole Normale Supérieure, bet po trum- 
po bandymo dėstytojauti atsisakė akademi- 
nės karjeros. Ji stengėsi suprasti juodadar- 
bius ir pagyventi jų sąlygomis, taigi 1934 m. 
devynis mėnesius įvairiuose fabrikuose dir- 
bo nekvalifikuota darbą. Sis patyrimas ją ne- 
paprastai sukrėtė, nes pasijuto „gavusi 
amžiną vergijos įspaudą“. Šiuo laikotarpiu 
ji parašė keletą apybraižų apie tuometinę 
Europos politiką ir fabrikų darbo sąlygas, 
svarbiausia iš jų buvo Apmąstymai apie so- 
cialinės laisvės ir priespaudos priežastis (Réfle- 
xions sur les causes de la liberté et de l'oppres- 
sion sociale; 1955). 

Kilus Antrajam pasauliniam karui, ji su 
savo žydų kilmės šeima iš pradžių, 1940 m., 
persikėlė į Marselį, o galiausiai, 1942 m., — 
į Jungtines Amerikos Valstijas. 1942 m. lap- 
kritį jos noras būti kiek įmanoma arčiau 
kenčiančiųjų Europoje buvo patenkintas, 
ir ji Londone prisidėjo prie „Laisvosios 
Prancūzijos“ judėjimo, kuriam parašė savo 
garsiausią veikalą Įsišaknijimas (L 'Enraci- 
nement; 1949) apie problemas, su kuriomis 
turės susidurti prancūzai, pokariu atgaivin- 
dami savo dvasines šaknis. Weil sveikata 
jau buvo prasta dėl daugybės pačios nusi- 
statytų suvaržymų ir ligų, o Londone, kur 
ji atsisakė valgyti ką nors daugiau, negu jos 
tevynainiai tuo metu gaudavo Prancūzijo- 
je pagal korteles, jai dar labiau pablogėjo. 
Weil mirė 1943 m. rugpjūčio mėn. sanato- 
rijoje Kente. Po karo daugiau kaip penkio- 
lika jos raštų tomų buvo išleista Prancūzi- 
joje, o dauguma išversta ir į anglų kalbą. 

Simone'os Weil kūrinius galima skirs- 
tyti į du laikotarpius, nors tarp jų išlieka 
gana ryškus tęstinumas. Pirmą laikotarpį 

galima būtų pavadinti „racionalistiniu“;jis 
išsiskiria reikšminga juodadarbio darbinin- 
ko sąlygų visuomenėje analize ir marksiz- 
mo bei technologinės pažangos kritika. Ant- 
rą laikotarpį po 1937 m. galima būtų 
vadinti „mistiškuoju“, nors Weil nė aki- 
mirkai nesulaužė ištikimybės racionaliam 
protui. Šiame vėlesniame tarpsnyje Weil 
keistu būdu išsiugdė svarbias senovinės 
filosofijos ir krikščionybės įžvalgas, dėl to 
pelnydama rimtą krikščionių mistikės repu- 
taciją, nors, būdama ištikima savo įsitikini- 
mams, atsisakė krikšto. Socialiniuose ap- 
mąstymuose ji pabrėžė dvasinę fizinio darbo 
reikšmę, pateikė pokapitalistinės visuome- 
nės, kurioje nebus skirtumo tarp fizinio ir 
protinio darbo, apibūdinimą ir išplėtojo po- 
litinę teoriją, grįstą pareigomis vietoje teisių, 
o tos pareigos, pasak jos, turinčios tenkinti 
didžiausius dvasinius poreikius. FR 

Winstanley Gerrard (apie 1609-1660) - radi- 
kalus britų pamfletininkas. Digerių lyderis 
per Anglijos pilietinį karą. Žymiausias jo 
veikalas buvo Laisvės įstatymai ant platfor- 
mos (The Laws of Freedom in a Platform; 1652). 
Žr. LEVELERIAI. 

Wollstonecraft Mary (1759-1797) — politi- 
nemis ir socialinėmis temomis rašiusi britų 
rašytoja, romanų autorė, apžvalgininkė ir 
apybraižininkė. Mary Wollstonecraft ilgai 
buvo laikoma intelektualia šiuolaikinio 
FEMINIZMO pradininke. Garsiausias jos 
veikalas Moterų teisių apgynimas (A Vindica- 
tion of the Rights of Woman; 1792), kol pasiro- 
dė J. S. MILLio Moterų pavergimas (The Sub- 
jection of Women; 1869), tarp lyčių lygybės 
šalininkų neturėjo varžovų. Sunkus, donki- 
chotiškas asmeninis jos gyvenimas (at- 
skleistas jos vyro, Williamo GODWINo po 
mirties išleistuose atsiminimuose) ir šokira- 
vo, ir žavėjo bendraamžius, įkvėpė parašyti 
tuzinus jos biografijų. Per du šimtmečius, 
praėjusius nuo šios moters mirties, ji ir jos 
veikalai įgavo simbolinę reikšmę, kuriai ne- 
prilygsta jokia to meto vėlesnių kartų Bri- 
tanijos feministė. 

Vis dėlto keista, kad nepaisant to, o gal- 
būt kaip tik dėl to tikrasis Wollstonecraft po- 
litinės ir socialinės minties turinys tebėra 
neištirtas. Net ir paties Apgynimo argumen- 
tai - sudėtingi, fragmentuoti, iš dalies išves- 
tiniai ir vis dėlto stulbinamai naujoviški — 
retai sulaukdavo ko nors daugiau negu api- 
bendrintų vertinimų; kitais jos veikalais 
(tarp kurių yra du romanai, atsakymas į Bur- 
ke'o Apmąstymus apie revoliuciją Prancūzijoje 
ir Didžiosios Prancūzijos revoliucijos isto- 
rija) buvo rimtai susidomėta. Politinės min- 
ties istorijos darbuose ji minima, jei apskri- 
tai minima, tik kaip krypties, kuri įvairiai 
apibūdinama kaip Locke'o liberalizmas, pri- 
gimtinių teisių radikalizmas arba „savinin- 
kiškas individualizmas“, antraeilė figūra; 
panašiai ir jos feminizmas dažniausiai ver- 
tinamas kaip paprasčiausias klasikinio li- 
beralizmo egalitarinio požiūrio taikymas 
moters padėčiai. Daugeliu atvejų feminiz- 
mą tiriantys istorikai nekritiškai priėmė šį 
vertinimą, papildydami jį (marksistiniu ar- 
ba kvazimarksistiniu) požiūriu į XVIII a. 
liberalizmą kaip kylančios buržuazijos 
ideologiją: taip kuriamas Wollstonecraft 
kaip vidurinės klasės reformatorės, besi- 
stengiančios garantuoti savo lyčiai vienodą 

galimybę turėti tų privilegijų, kurių siekia 
jos klasės vyrai, įvaizdis. 

Toks vertinimas visiškai negali atskleis- 
ti nei politinio ir socialinio radikalizmo, iš 
kurio kilo feminizmas, stiliaus (žr. BRITŲ 
RADIKALAI), nei specifinio paties feministi- 
nio diskurso pobūdžio. Pagrindinė Moterų 
teisių apgynimo tema — ne vidurinės klasės 
moterų, kaip priklausomų naujos kylančios 
klasės narių, padėtis ir netgi (nepaisant an- 
traštės) ne tai, kad ištisa lytis neturi teisinių, 
politinių ar ekonominių teisių. Greičiau, 
kaip ir daugelyje Wollstonecraft veikalų, tai 
yra labai sudėtinga paties moteriškumo stu- 
dija; painus tyrimas to, ką ji vadina „lyčių 
skirtumu“, ir jo įtakos socialinei ir subjekty- 
viai moterų patirčiai. Visų pirma Apgynimas, 
parašytas tais laikais, kai moters prigimtis 
ir gebėjimai buvo beveik visiškai tapatinami 
su seksualinėmis jos funkcijomis, yra skau- 
di polemika prieš moters indvidualybės įka- 
linimą moteriškajame seksualume. Wollsto- 
necraft teigia, kad smegenų pajungimas 
kūnui, sielos - jausmingumui pavergia ir 
gadina moteris, o per jas ir visą visuomenę. 
Prieštaraudama vyraujančiam „amžinosios 
Ievos“ apibrėžimui, Wollstonecraft siūlo sa- 
vo alternatyvią viziją iš prigimties belytės 
dvasios — racionalios, moralios kiekvieno 
individo esmės, kurios išlaisvinimas iš dirb- 
tinai primesto jausmingumo pakels visą pri- 
klausomą moteriją ligi visiškos nepriklau- 
somybės veiksnumo - į „asmenybę kaip 
žmogų“, jos pačios žodžiais tariant, „kad ir 
kokia būtų jos lytis“. 

Tai nebuvo vien tik Wollstonecraft pla- 
nai, greičiau vienas iš ankstyvąją feminis- 
tinę tradiciją kaip visumą apibrėžiančių 
bruožų. Formali lygybė su vyrais, nors, 
žinoma, pagrindinis tikslas, apskritai bu- 
vo laikomas pagalbiniu, radikaliai transfor- 
muojant patį moteriškumą; darant „moterų 
manierų revoliuciją“, kuri, Wollstonecraft 
žodžiais, pakeis visą subjektyvųjį vyro ir mo- 
ters santykių matavimą. 

Nagrinėjant feministinius Wollstone- 
craft planus šiuo požiūriu, daug labiau 
išryškėja jos ryšys su tuo laiku egzistavu- 
siomis intelektinėmis tradicijomis. Kaip po- 

litinė ideologė, Wollstonecraft palaikė tą įsi- 
vaizduojamą pasaulio atnaujinimo sie- 
kiančią demokratinio radikalizmo atšaką 
(smarkiai paveiktą ROUSSEAU), labiausiai 
pasireiškusią godviniečių jakobinų būrely- 
je, kuriam priklausė Wollstonecraft. Vienas 
iš mažiausiai tirtų šios krypties radikaliz- 
mo bruožų buvo pastangos teisingai sutvar- 
kyti skirtingų lyčių santykius kaip esminę 
sąlygą kuriant teisingą visuomeninę san- 
tvarką (siekis, kuris perėjo į ROMANTIZMA, 
o vėliau — į utopinį socializmą). Aišku, kad 
Wollstonecraft požiūris į moteris buvo dalis 
šio platesnio lyčių santykių plano, kurio lai- 
kėsi dauguma jos gyvenamojo meto radika- 
lų, to plano, kuris kylant kontrrevoliucinei 
panikai Britanijoje tapo smarkių konserva- 
tyvių užsipuolimų taikiniu. Ypač Wollsto- 
necraft tapo tokių šmeižtų auka; devintaja- 
me XIX a. dešimtmetyje daugelis feministų 
nenoriai pripažino ją savo politine pirm- 
take, o jei ir pripažino, tai statė į vieną greta 
su tuo metu itin autoritetinga liberalų politi- 
kos tradicija, labai vengdami tų jos radika- 
lizmo ypatybių, kurios išėjo iš tokios politi- 
kos ribų. Tačiau dabartiniai tyrimai, 
veikiami šiuolaikinio moterų judėjimo, pa- 
lengva atgaivina Wollstonecraft feministinį 
radikalizmą - ir jo turinį, ir jo saitus su XX a. 
feminizmo problemomis. BGT 

Z 


Zmogaus prigimtis. Gali atrodyti, kad 
žmogaus prigimties teorija yra būtinoji 
kiekvienos politinės teorijos dalis. Juk po- 
litinė teorija inter alia yra teorija apie tai, 
kaip socialinė ir politinė organizacija vei- 
kia visuomenės narių gerovę: kaip galime 
žinoti, kas yra visuomenės narių gerovė ar 
kokias institucijas jie gali susikurti, jei 
nežinomejų „prigimties“? Neįmanoma pa- 
statyti tilto nežinant medžiagų savybių, tad 
kaip galima nustatyti socialinės ir politi- 
nės organizacijos principus nepažįstant 
žmonių, iš kurių ji bus sudaryta? 

Šis argumentas atrodė įtikinamas dau- 
gybei autorių nuo pat antikinės Graikijos 
laikų. Tačiau šiam inžinerine analogija 
grindžiamam argumentui dažnai priešina- 
masi pateikiant tokį pat paprastą ir beveik 
tokį pat seną argumentą. Medžio, akmens 
ir metalo prigimtis yra pastovi, geležies sa- 
vybės tokios pačios ir Atėnuose, ir Persijo- 
je, antikoje ji turėjo tas pačias savybes kaip 
ir šiandien. Žmones iš esmės veikia aplin- 
ka. Šį atradimą padarė graikai. Herodotas 
pasakoja istoriją apie tai, kaip karalius Da- 
rijus paprašė graikus ir indus apibūdinti sa- 
vo laidojimo papročius; pasirodė, kad sa- 
vo mirusiuosius graikai degindavo, o indai 
suvalgydavo, ir vieni baisėjosi kitų pa- 
pročiais. Moralas buvo akivaizdus: jei Zmo- 
nių mąstymas taip skiriasi svarbiausiais 
klausimais, tai kaip žmonių elgesys tam tik- 
roje erdvės ir laiko atkarpoje gali liudyti 
žmogaus prigimtį? Žmonės gali siekti da- 
lykų, kurie kitiems atrodo žeidžiantys „pri- 
gimti“; arba net gali būti, kad jie apskritai 


neturi pastovios „prigimties“, o yra veikia- 
mi tik lokalinių norų bei įsitikinimų. 
Skirtinguose PLATONO ir ARISTO- 
TELIO požiūriuose į šį reliatyvizmą susipy- 
nė dvi problemos. Pirma - ar prigimtis turi 
būti aiškinama normatyviai, t. y. ar prigim- 
tinė tvarka laikytina deramo elgesio orien- 
tyru. Platonas šiuo požiūriu laikėsi dvipras- 
miškos nuostatos: regimybės pasaulis 
apgaulingas, tik protu suvokiamame pa- 
saulyje matoma tvarka. Taigi empirinė mus 
supančio pasaulio patirtis menkai tepade- 
da suprasti, kaip „reikia gyventi“. Vis dėl- 
to empirinė pasaulio tvarka liudija egzis- 
tuojant giliai glūdintį, matematiškai 
suvokiamą pasaulį, ir būtent iš jo tvarkos 
bei organizacijos mes gauname normas. 
Aristotelis vengia tokių griežtų regimojo ir 
racionalaus kosmoso skirtumų. Kitaip nei 
Platonas, į pasaulį jis žvelgia panašiai kaip 
biologas, bandantis suvokti, kokio po- 
būdžio gėris dera skirtingoms būtybių 
rūšims. Empirinis patyrimas svarbus sie- 
kiant sužinoti, kas yra geras gyvenimas ir 
kaip politika gali mums padėti jį susikurti. 
Tačiau ir Platonas, ir Aristotelis laikosi te- 
leologinės pasaulio sampratos; norėdami 
visiškai pažinti pasaulį, turime Žinoti, kas 
yra gėris kiekvienai iš jame esančių būtybių. 
Antra problema, kuri išlieka atvira net 
susidorojus su pirmąja, — ar tas gėris yra 
nekintamas. Aristotelis klausia: „Ar teisin- 
gumas toks pat vienodas kaip laužas, lieps- 
nojantis čia ir Persijoje?“ ir atsako, kad tei- 
singumas visur vienodas. Tačiau, kitaip nei 
Platono, Aristotelio gėrio samprata nėra 

monistinė. Aristotelis mato, kad skirtingų 
žmonių gėris gali skirtis; be to, kadangi gali 
nebūti vieningo vertybių mato, pagal kurį 
vertinamos skirtingų žmonių vertybės, jam 
nekyla klausimas - kuris būtinai kyla Pla- 
tonui — ar skirtingi jų gėriai yra geresni ar 
blogesni pagal tai daugiau ar mažiau jie da- 
lijasi Gėriu. Aristotelis, aišku, neabejoja, 
kad vyrai yra pranašesni už moteris, laisvi 
žmonės — uz vergus ir graikai — už barba- 
rus; vis dėlto galimas geras moters gyveni- 
mas, kuris nėra tik blyški gero vyro gyve- 
nimo kopija. Ir net jeigu teisingumas yra 
vienas, jis leidžia reikštis lokaliam varian- 
tiskumui. Į Žmogaus prigimtį Aristotelis 
žvelgia veikiau kaip biologas nei kaip ma- 
tematikas, pripažindamas gėrio ir blogio 
įvairovę bei įvairovę būdų, kuriais gyvybė 
siekia pirmojo ir vengia antrojo. 

Iš Platono darbų matyti, kaip sunku nu- 
statyti, kokią reikšmę tam tikra politinė teo- 
rija teikia žmogaus prigimties teorijai. Pla- 
tono Valstybės prielaida, kad žmonės gimsta 
būti dailidėmis, kariais arba valdovais, iš 
pirmo žvilgsnio atrodo kaip prielaida apie 
žmogaus prigimtį; taip pat ir jo prielaida, 
būdinga daugumai graikų mąstytojų, jog 
dora ir laimė sutampa su mūsų prigimties 
poreikiais, vėlgi tapatina Žmogaus klestėji- 
mo idėją su bet kurios kitos natūralios 
gamtos būtybės, tokios kaip gyvūnas ar 
augalas, klestėjimo idėja. Tačiau Valsty- 
bės X knygoje tezė, kad doras gyvenimas 
mums yra gėris, ginama apeliuojant į sie- 
los nemirtingumą ir jos gerovę begalinėje 
gyvenimų serijoje. O tai jokia tiesiogine pras- 
me nėra „natūralistinis“ požiūris į „žŽmo- 
gaus prigimtį“. 

Tačiau kaip tik ši idėja sieja Platono eti- 
ką ir politinę filosofiją su AUGUSTINU ir 
krikščioniškąja Europos tradicija. Krikščio- 
niškoji šiapusinio pasaulio politikos sam- 
prata, pateikta Augustino veikale Apie Die- 
vo valstybę, sunkiai suderinama su 
Aristotelio idėja, jog Žmogui iš prigimties 
skirta gyventi polyje; ji veikiau susijusi su 
mintimi, kad tikrieji mūsų namai yra kitur 
ir kad ZemiSkieji mūsų ištikimybės saitai 

tėra laikina užuovėja nuo blogybių, kurios 
mus supa puolusiame pasaulyje. Platono 
idėja, kad filosofai niekada nebus karaliais, 
kad jie turi tik stengtis atlaikyti gyvenimo 
audras, pasikartoja Augustino dvejonėse 
dėl žemiškosios politikos vertės. Dievo vals- 
tybėje nėra jokios politikos; rinkimai, komi- 
tetai, įstatymo viršenybė ir panašūs daly- 
kai jame nei teoriškai, nei praktiškai neturi 
prasmės. Vis dėlto pernelyg nešališka nuo- 
stata dėl šiapusinio pasaulio turi savų pa- 
vojų. Neturime laikytis antinomizmo ir an- 
tisocialiai siekti vien asmeninio išpirkimo. 
Mums reikia žemiškojo teisingumo užuo- 
vėjos, mes turime pareigų ne tik kaip 
dieviškosios valstybės, bet ir kaip žemiško- 
sios valstybės piliečiai. 

Net jeigu tiesa, kad niekas, kas vyksta 
žemiškoje politikoje, neturi reikšmės, pa- 
lyginti su mūsų santykiu su Dievu, netie- 
sa, jog Zemiskoji politika apskritai neturi 
reikšmės. Po pirmykščio nuopuolio joks 
žmogus negali elgtis gerai niekieno ne- 
varžomas. Reikia įstatymo, kad jis laikytų- 
si doros kelio. Išganymas yra Dievo dova- 
na, ir jis nepasiekamas gerais darbais; vis 
dėlto šiame pasaulyje privalome elgtis tei- 
singai, ir įstatymas yra būtinoji priemonė 
siekiant šio tikslo. Nors tikroji valdžia ga- 
liausiai yra Dievo valdžia, Dievo taip pat 
nustatyta, jog turi egzistuoti žemiškosios 
valdžios; jos turi laikytis teisingumo, kad 
galėtų apeliuoti į mūsų sąžinę - nes jei vals- 
tybė nepaiso teisingumo, ji tėra paprasčiau- 
sia plėšikų gauja. Tad krikščionybė - bent 
jau Augustino supratimu - turi Žmogaus 
prigimties koncepciją, tačiau pažymėtina, 
kad ji nėra nei natūralistinė, nei politinė. 

Problema, kokia reikšmė politinėje teo- 
rijoje turi būti teikiama Žmogaus prigimties 
koncepcijoms, labai raiškiai keliama 
MACHIAVELLI’o darbuose. Machiavelli 
priskirtinas tai minties srovei, kuri nebūti- 
nai atmesdama minėtąją inžinerijos analo- 
giją vis dėlto pripažįsta politinio manipu- 
liavimo tomis savybėmis, kurias turime „iš 
prigimties“, problemą. Garsusis Machia- 
velli'o realizmas Žmogaus prigimtį laiko ri- 

bota, tačiau tai nereiškia, kad politiko pa- 
reiga — valdyti atsižvelgiant į tos prigim- 
ties reikalavimus ar juo labiau kad egzis- 
tuoja prigimtiniai valdovai ir prigimtiniai 
valdiniai. Kaip ir kiti krikščioniškieji mąs- 
tytojai, žmogaus nuodėmingumą Machia- 
velli laiko savaime suprantamu dalyku, 
tiksliau, jis teigia, kad „Žmonės iš prigim- 
ties yra blogi“, tad netvardomi daro tai, kas 
jiems atrodo gera, ir nepaiso nei teisingu- 
mo, nei doros. Politinė valdžia kuria insti- 
tucijas, tramdančias šiuos blogus žmogaus 
polinkius; tiesą sakant, ji net pasinaudoja 
tais polinkiais kurdama valstybės saugu- 
mą ir suteikdama jai galimybę blogiausiu 
atveju bentjau išlikti, o geriausiu — pasiekti 
šlovę. 

Ar ši koncepcija apskritai laikytina žmo- 
gaus prigimties teorija? Ji visiškai nepanaši 
nei į Platono, nei į Aristotelio koncepcijas; 
šiedu antikiniai filosofai akivaizdžiai rėmė- 
si prielaida, kad prigimtis mums suteikia 
specifinių galių pasiekti tam tikrus tikslus, 
kuriuos pasiekę susikuriame laimę. Ma- 
chiavelli tokių prielaidų nepripažįsta. Jei 
apskritai koks nors veiksnys paaiškina, ko- 
dėl Žmonės siekia specifinių tikslų, tai tas 
veiksnys yra jų patiriamas socialinės ap- 
linkos poveikis — aristokratai yra išdidūs ir 
siekia valdžios, o paprasti žmonės yra kuk- 
lūs ir siekia saugumo; tačiau niekur jo dar- 
buose nekeliama mintis, kad socialinė Se- 
novės Romos ar XVI a. Florencijos struktūra 
rodo „prigimtį“. Kita vertus, Machiavelli'o 
metodas yra stebėtinai natūralistinis. Net 
jei Žmogaus prigimties idėja jo politikos 
sampratoje beveik nevaidina jokio vaid- 
mens, „daiktų prigimtis“ joje yra labai svar- 
bi. Valdovas, kilęs iš prastuomenės, turi bū- 
ti pasirengęs aukštuomenės pavydui ir 
neapykantai; jokia Žmogaus prigimties 
koncepcija negali pagrįsti šio teiginio, tad 
Machiavelli remiasi tik pastebėjimu, jog, 
taip būna beveik visada ir jog politikos pri- 
gimtį nusako tai, kad taip bus visada. Prie- 
laida, kurią jis išpažįsta kartu su krikščio- 
nių moralistais, esą Žmonės 
neišvengiamai darys blogį, jei nebus tram- 

domi, — jo darbe vaidina ne tą patį vaid- 
menį, kurį galėtų vaidinti kitų autorių dar- 
buose. Ji tėra saitas pagoniškajai grobikišku- 
mo ir šlovės siekio politikai, bet ne pamatinė 
Machiavelli'o politinės teorijos prielaida. 

Machiavelli'o ir HOBBESo palyginimas 
tai patvirtina. Hobbeso Žmogaus prigimties 
samprata, kaip žinome, yra ne tik neklasi- 
kine, bet veikiau antiklasikinė, o tam tik- 
rais svarbiais aspektais net nekrikščioniška, 
nors Hobbesas išmoningai gynėsi nuo 
dažnų jo amžininkų kaltinimų „ateizmu“. 
Hobbesas pabrėžia, kad norėdami supras- 
ti suvereniteto, autoriteto, valdžios, teisės, 
tad ir to, ką dabar vadiname valstybe, pri- 
gimtį turime iš pradžių suprasti žmogaus 
prigimtį. Tiesą sakant, turime pradėti nuo 
minimalistinės Žmogaus prigimties sam- 
pratos, žvelgdami į Žmones taip, tarsi jie 
kaip grybai būtų tik ką išdygę iš žemės — 
nesocializuoti ir neišlavinti socialinės ir po- 
litinės tarpusavio sąveikos. Teikdamas šią 
mintį Hobbesas neigė Aristotelį. Ir tai bu- 
vo ne tik abejojimo tuo, ką Aristotelis sakė 
apie žmogaus prigimtį, išraiška, bet ir pa- 
matinių Aristotelio prielaidų apie visą pri- 
gimtį neigimas. Hobbesas atmetė Aristote- 
lio teleologiją; jo supratimu, bet koks 
aiškinimas, apeliuojant į tikslus ar tiksli- 
nes priežastis, apskritai nieko nepaaiški- 
na. Norėdami paaiškinti kokios nors būty- 
bės elgseną, turime ištirti jos sandarą ir 
motyvacines jėgas. Entelechiją turi pakeis- 
ti mechanizmas. 

Taigi Hobbesui valstybė nėra gamtinis, 
natūralus (prigimtinis), dalykas; „prigim- 
tinės būklės“ laikais žmonės gyveno be įs- 
tatymų, be valdžios, be priemonių, pade- 
dančių tramdyti tarpusavio agresyvumą. 
Moksliniu požiūriu kiekvienas žmogus yra 
savaeigis mechanizmas, kuris griebiasi bet 
kokių priemonių savo egzistencijai išlaiky- 
ti. Tarp ankstyvųjų ir vėlyvųjų savo darbų 
Hobbesas modifikavo Žmogaus savanau- 
diškumo koncepciją: knygoje Apie pilietį jis, 
regis, remiasi prielaida, jog žmonės vado- 
vaujasi vien tik egoistiniais motyvais; Levia- 
tane jis kalba tik apie tai, kad visi jų tikslai 

galiausiai yra šiek tiek susiję su asmenine 
nauda; tačiau jis visur pabrėžia, jog indivi- 
das elgtųsi neracionaliai, jei atsisakytų sa- 
vo išlikimo priemonių nebūdamas įsitiki- 
nes, kad lygiai taip pat pasielgs visi kiti. 
Kitaip nei Aristotelis, kuris įsivaizduoja, 
kad į politinę bendruomenę įsitraukiame 
skatinami visiems bendro gero gyvenimo 
siekio, Hobbesas į mus žvelgia kaip į būty- 
bes, kurių prigimtiniai polinkiai skatina vi- 
sų karą su visais. Kiekvienas esame visų 
kitų priešas ne todėl, kad esame „nuodė- 
mingi“ iš prigimties - Hobbesas atmeta šią 
nuodėmės idėją, — o todėl, kad esame bai- 
lūs ir pavydūs. Baimė skatina mus smogti 
varžovui net nesulaukus jo smūgių; pavy- 
das skatina mus pranokti kitus, o tai savo 
ruožtu kelia jiems baimę. Kurti valdžią, tu- 
rinčią absoliučią galią, yra vienintelis bū- 
das išspręsti šią painią situaciją. 
Hobbesas turėjo įtakos daugeliui politi- 
nės teorijų debatų dėl skirtingų „prigimti- 
nio žmogaus“ koncepcijų. ROUSSEAU įsiti- 
kinimu, pavydus ir baikštus Hobbeso 
žmogus yra ne prigimtinis, o šiuolaikinės 
visuomenės žmogus; „visų su karo visais“ 
būklė yra ne prigimtinė, o šiuolaikinė so- 
cialinė būklė. Prigimtinis, visuomenės 
nepaveiktas žmogus būtų nelyg orangu- 
tangas, arba „trūkstamoji grandis“ iš ke- 
liautojų pasakojimų - būtybė, nemokanti 
kalbos, vieniša, nesuvokianti laiko ir netu- 
rinti savimonės. Ir pavojaus nuojauta, ir ag- 
resyvumo nuostata tokiai būtybei būtų vi- 
siškai svetima. Anksčiau ši idėja buvo 
dažniausiai suvokiama kaip pirmosios 
nuodėmės idėjos puolimas, nors Rousseau 
apdairiai pabrėžė, kad jo teikiamas prigim- 
tinio zmogaus įvaizdis tėra hipotetinis ir 
nekonkuruoja su Pradžios Knyga. Rousseau 
pateiktoji prigimtinio žmogaus vizija bu- 
vo jo nekaltumo vizija, o kai kurie jo 
amžininkai žengė toliau gindami prigimti- 
nį žmogaus gerumą. DIDEROT Supplément 
aux voyages de Bougainville iš dalies buvo tik 
šmaikštavimas, nukreiptas prieš Katalikų 
bažnyčią. Vis dėlto idėja, esą polineziečiai 
buvo laimingi, seksualiai laisvi, nekanki- 

nami religinės nesantaikos, tapo argu- 
mentu tezėms, kad civilizuotas žmogus nu- 
tolo nuo savo prigimties ir dėl to tapo ne- 
laimingas. 

Tačiau Rousseau paskleidė dar vieną 
idėją — esą Žmogaus prigimtis taip ryškiai 
skiriasi nuo visko gamtoje, kad galbūt ap- 
skritai beprasmiška kalbėti apie Žmogaus 
prigimtį. Iš visų kūrinių tik Žmonės turi is- 
toriją; beždžionės subręsta per keletą mė- 
nesių, beždžionė 500 m. pr. Kr. charakte- 
riu nesiskiria nuo 1800 metų beždžionės, o 
žmogaus kūdikis labai pasikeičia sulaukęs 
brandos metų ir gali smarkiai keistis vėliau, 
žmonių giminė mūsų eros 1800 m. yra vi- 
siškai kitokia nei buvo 500 m. pr. Kr. Gali 
būti, kad Žmogaus prigimtis tokia plastiška, 
jog neverta apskritai kalbėti apie jo prigim- 
tį. Inžinerinė analogija, nuo kurios pradė- 
jome, visiškai sugriūtų, jei pasirodytų, kad 
visuomenės pačios sukuria tai, ką jų nariai 
įsivaizduoja esant „Žmogaus prigimtį“. 
Rousseau taip toli nenužengė. Tai padarė 
DURKHEIMas, sąmoningai remdamasis 
Rousseau įžvalgomis. 

Rousseau rimtai vertino mūsų prigimčiai 
daromą istorijos poveikį. Šiuo požiūriu juo 
sekė HEGELis, tiesa, atmesdamas daugumą 
kitų jo idėjų. Tačiau Hegelis tvirtino, be to, 
kad istorija yra sąmonėjimo — ne kurio nors 
atskiro individo, bet Žmonijos kaip visu- 
mos, — procesas. Jis vadovavosi KANTo Vi- 
suotines istorijos idėja pasaulio pilietijos požiū- 
riu. Tačiau Kantas pateikė idėją, kad 
galutinis istorijos tikslas yra tobulinti žmo- 
gaus gebėjimus, ir ją suvokė tik kaip „proto 
idėją“, o Hegelio įsitikinimu, filosofija įro- 
dojos teisingumą. Istorijos filosofija yra lais- 
vės filosofija; žmogaus esmė yra laisvė, ir 
istorija galiausiai tai atskleidžia kartu kur- 
dama tokią socialinę ir politinę mūsų gyve- 
nimo aplinką, kurioje atsiveria galimybė vi- 
siškai pasireikšti mūsų laisvei. Kažin ar 
Hegelis tai vadintų žmogaus prigimties teo- 
rija, nes jis siekė XVIII a. fantazijas apie Zmo- 
gaus prigimtį atskirti nuo savo griežtos filo- 
sofinės argumentacijos; tačiau kažin ar 
galima neigti, kad politinė ir istorinė jo teorija 

reiškia (istorizuotą) žmogaus prigimties kon- 
cepcija. 

Sunku pasakyti, kiek MARXas ir MARK- 
SIZMAS apskritai išsiverčia be žmogaus pri- 
gimties koncepcijos. Dažnai visai pagrįstai 
pabrėžiama, jog Marxas turėjo Žmogaus 
emancipacijos viziją, kuri gali būti prasmin- 
ga tik tuo atveju, jei Žmoguje esama tam 
tikro prado, kuris prašosi būti laisvai reali- 
zuotas; tačiau taip pat dažnai nurodoma, 
kad Marxas smerkė visas apeliacijas į „pri- 
gimtį“ kaip iš esmės reakcingas — kai kon- 
krečios vietos ir laiko daiktų tvarka verti- 
nama kaip amžinųjų prigimties 
imperatyvy padarinys, - ir labai priešiškai 
žvelgė į tai, kaip KLASIKINĖ POLITINĖ EKO- 
NOMIJA aiškina rinkos ekonomikos egzis- 
tavimą — apeliuodama į prigimtinį žmonių 
polinkį mainikauti. Adamo SMITHo „pa- 
prastoji prigimtinės laisvės sistema“, jo 
įsitikinimu, nebuvo nei paprasta, nei pri- 
gimtinė, nei libertarinė. Be to, Marxo socio- 
loginis „holizmas“ visuomenės narių įsiti- 
kinimus bei nuostatas aiškina kaip 
socialinių įtakų padarinį, o ne kaip zmo- 
gaus prigimties išraišką. Nenuostabu, jog 
kai kurie energingi Marxo gynėjai tvirti- 
no, esą skiriamasis jo darbų bruožas - 
„Struktūralistinė“ ir „antihumanistinė“ 
nuostata. Žinoma, tai jau yra perlenkimas. 
Marxas galėjo manyti, kad žmogaus pri- 
gimtis nedaug ką paaiškina, palyginti su 
socialinių, ekonominių bei politinių siste- 
mų diktatu, tačiau kažin ar jis būtų išnau- 
dojimo, darbo viršvalandžių ir skurdo kri- 
tikas, jei neturėtų Žmogaus prigimties, kurią 
šie dalykai žeidžia, vizijos. Jis veikiau tyčio- 
jasi iš savo oponentų teikiamų Žmogaus pri- 
gimties koncepcijų neadekvatumo - įsimin- 
tinai smerkdamas, pavyzdžiui, Benthamą 
kaip „liežuvingą buržuazijos apaštalą“, - o 
ne iš to, kad jie apskritai teikia žmogaus 
prigimties koncepcijas. 

Taip pat Durkheimo teiginys, esą socia- 
liniai mokslai negali būti išties socialiniai, 
jei aiškindami socialinę elgseną apeliuoja į 
žmogaus prigimtį, nėra tolygus teiginiui, 
kad nesama tokio dalyko kaip žmogaus pri- 

gimtis ar kad Žmogaus laimė visai nesusiju- 
si su ta prigimtimi. Durkheimo įsitikinimu, 
žmogaus prigimtis ir jo socialumas nėra ne- 
suderinami dalykai. Žmogaus prigimtis, o 
ne atsitiktinis socializacijos faktas lemia tai, 
kad norime gyventi visuomenėje, kurios ins- 
titucijos tenkina mumyse slypinčius teisin- 
gumo jausmus. Gamta teikia tik žmogaus 
egzistencijos žaliavą; visuomenė ją padaro 
žmogaus prigimties išraiška. 

Daugeliu požiūrių mes vis dar gyvena- 
me XIX a. socialinių teoretikų šešėlyje. Vie- 
na iš pastangų tęsti jų darbą buvo „socio- 
biologijos“ tyrimų programa, méginanti 
pasinaudoti evoliucinės biologijos įžvalgo- 
mis žmogaus elgsenai aiškinti. Kol kas ši 
programa nepasistūmėjo toliau pirmųjų 
Darwino sekėjų, tokių kaip Leslie'is Stephe- 
nas; kitaip sakant, nebuvo pasiūlyta ko nors 
daugiau nei hipotetiniai aiškinimai, kaip 
mums pažįstamos moralinės nuostatos bei 
pažįstami politinės organizacijos bruožai 
galėjo atsirasti kaip išlikimo problemos spren- 
dimo būdai. Sociobiologijos kritikai kaltino 
ją esant primityviai deterministinę ir reduk- 
cionistinę, taip pat smerkė ją dėl to, kad bu- 
vo paranki konservatizmui, panašiai kaip 
Marxas smerkė klasikinę politinę ekonomi- 
ją. Tie, kurie neturi parti pris, sutaria, jog vie- 
ną gražią dieną socialiniai mokslai neišven- 
giamai atras sąsajų su biologiniais mokslais; 
ir kai tai įvyks, mokslinė Žmogaus prigim- 
ties analizė išties taps galima. Tačiau sun- 
ku patikėti, kad toji diena jau išaušo. O iki 
jai išauštant skaitytojai griebsis Aristotelio, 
Hobbeso, Rousseau arba Marxo veikalų ne 
vien iš antikvarinių paskatų. AR 


Literatūra 


+ Aristotelis: Nikomacho etika // Rinktiniai 
raštai, vertė J. Dumčius. Vilnius: Mintis, 1990. 
Augustine, St: The City of God, ed. D. Know- 
les, trans. H. Bettenson. Harmondsworth: 
Penguin, 1972. 

+ Benthall, J. ed.: Human Nature. London: 
Allen Lane, 1974. 


Durkheim, E.: Sociologijos metodo taisyklės, 
vertė J. Karazijaitė. Vilnius: Vaga, 2001. 


ŽMOGAUS TEISĖS 


+ Hobbes, T.: Leviatanas, vertė K. Raste- 
nis. Vilnius: Pradai, 1999. 


Machiavelli, N.: Samprotavimai // Rinktiniai 
raštai, vertė P. Račius. Vilnius: Mintis, 1992. 
Platonas: Valstybė, 2 leid., vertė J. Dum- 
čius. Vilnius: Pradai, 2000. 


Rosenberg, A.: Sociobiology and the Pre- 
emption of Social Science. Oxford: Blackwell, 
1981. 


Rousseau, J.-J.: The First and Second Dis- 
courses together with the Replies to Critics, 
and Essay on the Origin of Languages, ed. 
and trans. V. Gourevitch. London: Har- 
per & Row, 1986. 

Wilson, E. D.: Sociobiology: the New Synt- 
hesis. Cambridge, Mass.: Belknap, 1975. 


Žmogaus teisės — teisės, kurias žmogus 
turi paprasčiausiai kaip žmogus. Terminas 
„Žmogaus teisės“ pradėtas plačiai vartoti 
tik šiame šimtmetyje; anksčiau šios teisės 
paprastai buvo vadinamos „prigimtinėmis 
teisėmis“. 

Ne kiekviena epocha ar civilizacija turėjo 
žmogaus teisių ar apskritai kokių nors teisių 
sąvoką. Ginčijamasi, pavyzdžiui, ar ši sąvo- 
ka vaidino svarbų vaidmenį Senovės Graiki- 
jos arba Romos teisinėse sistemose. Neseniai 
pasirodZiusioje studijoje Tuckas teigia, jog tei- 
sės sąvoka Europoje pasirodė tik XII a., tačiau 
jau XIV a. atsirado sisteminė prigimtinių tei- 
sių teorija, kaip liudija Gersono ir su juo susi- 
jusių autorių darbai. Teorija faktiškai iš nau- 
jo buvo išrutuliota XVII a. pradžioje, 
pirmiausia Hugo GROCIJAUS darbuose. Vė- 
liau iškilo dvi skirtingos prigimtinių teisių 
interpretacijos mokyklos. Konservatyvioji, ku- 
riai atstovavo SELDENas ir HOBBESas, teikė 
praktiškai neribotą laisvės teisę „prigimti- 
nes”, t. y. ikipolitinės, būklės žmonėms, tačiau 
manė, jog tos teisės beveik visiškai išsižada- 
ma žmonėms įžengiant į pilietinę visuome- 
nę. Tad šiuo požiūriu prigimtinių teisių pri- 
pažinimas buvo visiškai suderinamas su 
absoliučių valdžios galių pripažinimu. Ra- 
dikaliųjų teoretikų požiūriu, nors siekiant vi- 
suomeninės taikos kai kurios teisės perleidžia- 

mos valdžiai, dalis jų išlieka ir žmonės gali 
jomis pasinaudoti priešindamiesi engėjiškai 
valdžiai. Šia prasme į prigimtines teises bu- 
vo apeliuojama ginant tiek 1640 metų revo- 
liuciją, tiek ir 1688 metų sukilimą Anglijoje. 
Būtent ši radikalioji teorija tapo vyraujančia 
žmogaus teisių teorija. Lemiamą įtaką ji įgijo 
XVII a. pabaigoje suformuluota Johno 
LOCKE'o darbuose. 

Anot Locke'o, dieviškasis prigimtinis 
dėsnis numato, kad „niekas negali kėsin- 
tis į kito asmens gyvybę, sveikatą, laisvę ar 
turtą“. Tad galima sakyti, jog tas dėsnis 
kiekvienam suteikia prigimtinę teisę į gy- 
vybe, laisvę ir nuosavybę, nors ir skiria kiek- 
vienam prigimtinę pareigą gerbti kitų gy- 
vybę, laisvę bei nuosavybę. Prigimtinės 
būklės žmonės taip pat turi teisę imtis veiks- 
mų, būtinų ginant savo ir kitų prigimtines 
teises. Būtent ši „vykdomoji prigimtinė tei- 
sė“ būtų konfliktų prigimtinėje būklėje šal- 
tinis, tad siekdami taikos Žmonės turėtų per- 
leisti ją visų pripažįstamam autoritetui ir 
šitaip sukurtų politinę bendruomenę. Loc- 
ke'as ypač pabrėžia, jog tai nereiškia, kad 
jie išsižadėtų savo prigimtinių teisių į gy- 
vybe, laisvę ir nuosavybę. Priešingai, visa 
politinės bendruomenės kūrimo prasmė 
yra tai, kad šios teisės bus veiksmingiau 
ginamos. Jos yra neatskiriamos nuo as- 
mens — joks žmogus neturi moralinės ga- 
lios savo gyvybę ar laisvę visiškai patikėti 
kitam (nors jis gali savo prigimtines teises 
„Išduoti“ pažeisdamas kitų teises). 

Iš prigimtinių teisių idėjos Locke’o teo- 
rijoje išplaukia trys padariniai. Pirma, ka- 
dangi Žmonės turi lygias teises esant pri- 
gimtinei būklei, niekas negali tapti kito 
valdiniu, jei su tuo nesutinka. Antra, palai- 
kyti ir ginti prigimtines teises yra pagrindi- 
nė valdžios užduotis. Trečia, prigimtinės 
teisės nubrėžia valdžios galių ribas, tad bet 
kuri valdžia, pažeidžianti piliečių teises, 
praranda teisę reikalauti klusnumo ir gali 
būti teisėtai nušalinta. 

Taip pat ir vėliau šios trys politinės išva- 
dos išliko glaudžiai susijusios su prigimti- 

nių teisių idėja. Pavyzdžiui, Amerikos Ne- 
priklausomybės deklaracija (1776) skelbia 
kaip akivaizdžias tiesas, kad „visi žmonės 
sukurti lygūs, kad Kūrėjas visus juos ap- 
dovanojo tokiomis neatimamomis teisėmis 
kaip teisė į Gyvybę, Laisvę ir Laimės sie- 
kį“. Toliau skelbiama, jog valdžia kuriama, 
kad būtų ginamos šios teisės, ir žmonės turi 
teisę nušalinti valdžią, kuri šias teises 
pažeidžia. Prancūzijos Žmogaus ir piliečio 
teisių deklaracija (1789) tokį pat statusą su- 
teikia joje išvardytoms „prigimtinėms ir ne- 
atimamoms” teisėms. 

XX a. Žmogaus teisių doktrinos yra tie- 
sioginės liberaliosios prigimtinių teisių 
teorijos paveldėtojos. Tiesą sakant, dauge- 
lyje jų terminai „prigimtinės teisės“ ir 
„Žmogaus teisės“ vartojami kaip sinonimai. 
Žmogaus teisių idėja tebesiejama su įsiti- 
kinimu, jog tokios teisės yra „prigimtinės“ 
ta prasme, kad jos nusako moralinį žmo- 
nių statusą, kuris priklauso jiems tiesiog 
kaip būtybėms, o ne kaip kokių nors speci- 
finių socialinių darinių nariams, paval- 
diems specifinės teisinės sistemos jurisdik- 
cijai. Nors į žmogaus teises gali būti 
apeliuojama ginantis nuo privačių indivi- 
dų ir asociacijų, tokių kaip įmonės ar pro- 
fesinės sąjungos, jų kontekstas iš esmės 
išlieka politinis: jos nusako minimalius pa- 
garbos Žmogui reikalavimus, kuriuos 
valdžia privalo ginti ir gerbti. 

XVIII ir XIX a. prigimtinių teisių dekla- 
racijas XX amžiuje atitinka Žmogaus teisių 
deklaracijos, pirmiausia 1948 m. Jungtinių 
Tautų Žmogaus teisių deklaracija bei įvai- 
rios vėlesnės JT konvencijos, taip pat Eu- 
ropos Zmogaus teisių konvencija. Šios tei- 
sės dabar dažnai deklaruojamos valstybių 
konstitucijose, ir jei jos deklaruojamos ne 
kaip sukurtos, o kaip pripažįstamos teisės, 
jos vis tiek priskirtinos tai pačiai tradicijai. 

Kokios teisės paprastai laikomos žmo- 
gaus teisėmis? Formalias deklaracijas gali- 
ma suskirstyti į šešias kategorijas. Pirmiau- 
sia — teisė į gyvybę. Ji gali būti įvairiai 
aiškinama - kaip teisė nebūti žudomam ar 
fiziškai užpuolamam arba kaip žudomo ir 

puolamo teisė būti ginamam, arba kaip tei- 
sė gauti materialų pragyvenimo minimu- 
mą ir minimalią sveikatos apsaugą (Zr. to- 
liau). Antra, teisių deklaracijose visada 
daug dėmesio kreipiama į LAISVĘ. Kartais 
ji deklaruojama kaip teisė į laisvę bendrąja 
prasme, kartais kaip teisė į konkrečias lais- 
ves, ypač minties, žodžio, religijos, asocia- 
cijų bei judėjimo. Trečia, teisė į NUOSA- 
VYBĘ, kurią ypač pabrėžė ankstyvosios 
teisių deklaracijos, išlieka ir daugelyje XX a. 
deklaracijų, nors dabar ji dažnai suvokia- 
ma labiau kaip ribota teisė, pirmiausia tais 
atvejais, kai varžo viešąją politiką. Ketvir- 
ta, yra teisių, kurių individas turi kaip 
pilietis, pavyzdžiui, teisė į tautybę ir de- 
mokratinės teisės. Penkta, teisės, api- 
brėžiančios valdžios elgseną, ypač susiju- 
sios su ĮSTATYMO VIRŠENYBĖS principu, 
pavyzdžiui, teisė nebūti savavališkai su- 
laikomam ir teisė į nešališką teismą. Pasta- 
rųjų dviejų kategorijų teisės būtų nesupran- 
tamos pirmykščiame prigimtinių teisių 
kontekste, nes šiomis teisėmis žmonės nau- 
dojasi „prigimtinės“ būklės, kuri iš esmės 
neturi valdžios. Tačiau jos yra supranta- 
mos kaip natūralios žmogaus teisės, nes 
moralinis individų statusas gali turėti 
reikšmės tam, kaip jie bus traktuojami poli- 
tinių institucijų bei privačių asociacijų. 
Galiausiai žmogaus teisėmis laikomi 
tam tikri socialinės, ekonominės bei kultū- 
rinės gerovės reikalavimai. JT deklaracijo- 
je, pavyzdžiui, nurodoma, inter alia, žmo- 
gaus teisė į išsilavinimą, darbą, socialinį 
aprūpinimą, poilsį bei laisvalaikį ir pragy- 
venimo lygį, reikalingą sveikatai ir gero- 
vei palaikyti. Nors šio pobūdžio teisių rei- 
kalavimai nėra visiškai beprecedenčiai, jie 
iškilo daugiausia XX a. su žmogaus teisių 
tradicija. O ir jų kaip Žmogaus teisių sta- 
tusas atrodo ginčytinas — iš dalies dėl to, 
kad teisės pateikia ginčytinus klausimus 
dėl socialinio TEISINGUMO, ir iš dalies dėl 
to, kad abejojama, ar prasminga laikyti jas 
žmogaus teisėmis. Daugeliui trečiojo pa- 
saulio šalių dabar paprasčiausiai trūksta 
išteklių, kad galėtų parūpinti minėtųjų 

gėrybių. Ar prasminga kalbėti žmonėms 
apie jy teisę į gėrybes, kurių negalima jiems 
parūpinti? Ir ar ne absurdiška pripažinti 
žmonėms, gyvenantiems skirtingose pa- 
saulio dalyse arba skirtingu metu, skirtin- 
gas žmogaus teises? Kitas abejotinas socio- 
ekonominių „Žmogaus“ teisių bruožas yra 
tai, kad kiekvienam tokios teisės turėtojui 
pareiga parūpinti reikiamą gėrybę užkrau- 
nama tam tikrai valstybei, todėl teisė į tokią 
gėrybę veikiau atrodo individo kaip kon- 
krečios visuomenės nario, o nejo vien kaip 
žmonių giminės nario teisė. Tačiau net jei 
deklaracijų kūrėjai ne itin gerai suvokė, kuo 
žmogaus teisės skiriasi nuo siektiny socia- 
linių tikslų, socioekonominių teisių kritika 
nėra neatremiama. Teisė gali būti prasmin- 
gai traktuojama kaip teisė, net jeigu ją reali- 
zuoti galima tik pagal aplinkybes. Ji taip 
pat gali būti laikoma visuotine, net jei tam 
tikras individas turi teisę, o atitinkama pa- 
reiga tenka konkrečiai institucijai, tokiai 
kaip valstybė. Galiausiai, kad ir kokie keti- 
nimai būtų tų, kurie kūrė teisių deklaraci- 
jas, nėra logiškai beprasmiška laikytis įsitiki- 
nimo, kad visi žmonės turi jausti globalią 
atsakomybę už kiekvieno ekonominę gerovę. 

Kaip grindžiamos žmogaus teisės? Tei- 
sių deklaracijos kartais skelbiamos kaip aki- 
vaizdžios tiesos, kurias tereikia paskelbti, 
kad būtų pripažintos. Šis požiūris geriau- 
siu atveju nėra įtikinamas ir leidžia tokių 
teisių kritikams jas atmesti kaip gryną prie- 
tarą. Praeityje prigimtinės teisės paprastai 
buvo laikomos prigimtinio dėsnio vedi- 
niais, tad jos priskiriamos bendrajai prigim- 
tinio dėsnio teorijai ir išlieka arba žlunga 
kartu su juo (žr. TEISĖ / ĮSTATYMAS / 
DĖSNIS). Nors ši interpretacija išlieka kaip 
viena iš galimų, žmogaus teisių sąvoka vis 
labiau atsiejama nuo tradicinės prigimti- 
nių teisių sampratos. Šiuolaikiniai mora- 
lės bei politiniai filosofai veikiau mėgina 
žmogaus teises grįsti apeliuodami į tokias 
pamatines vertybes kaip laisvė, autonomi- 
ja arba lygybė, taip pat į vertybes, susiju- 
sias su Žmonių gerovės minimumo reika- 
lavimais (žr. TEISĖS). Kokių pavidalų tokie 

argumentai įgyja? Žmonės, kaip ir jų gyve- 
nimo aplinkybės, yra ganėtinai sudėtingi. 
Tad nėra pagrindo manyti, jog žmogaus tei- 
ses grindžianti teorija turi būti ar gali būti 
paprasta. Taip pat nėra priežasčių manyti, 
kad tik viena moralinių principų grupė ar 
tik viena moralinių argumentų forma gali 
būti žmogaus teisių idėjos šaltiniu. Be to, 
neturime priežasties manyti, kad skirtingi 
jų pagrindimo būdai subrandins tokį patį 
teisių sąrašą. Tad Žmogaus teisių teorijos 
gali būti kur kas įvairesnės ir rafinuotes- 
nės, nei paprastai įsivaizduoja jų kritikai. 
Tačiau ši aplinkybė taip pat liudija, kad nė- 
ra jokio apriorinio pagrindo manyti, jog 
žmogaus teisių gynėjai būtinai turi sutarti 
dėl Žmogaus teisių šaltinio ar jų turinio; tad 
bendras jų tikslas pateikti vieningą, visuo- 
tinai pripažįstamą Žmogaus teisių sąrašą 
gali būti nepasiekiamas. 

Nors Žmogaus teisių idėja populiari, ji 
toli gražu nėra visuotinai pripažįstama. Kar- 
tais ji atmetama dėl to, kad atmetamas ben- 
drasis požiūris į moralę ir politiką, kuris re- 
miasi teisių idėja. Kito pobūdžio kritika 
nukreipiama konkrečiai į žmogaus teises. 
Vienas nuolatinio abejojimo jomis šaltinis — 
tai epistemologinis jų statusas. BENTHAMO 
šalininkai nuolat atkreipia dėmesį į tai, kad 
prigimtinės arba Žmogaus teisės ginamos 
taip, tarsi jos egzistuotų taip pat kaip juridi- 
nės teisės. Ortodoksinis prigimtinių teisių 
teoretikas į tai galėtų atsakyti, jog prigimti- 
nis Dievo įstatymas ir teisės, kurias jis pri- 
pažįsta, yra toks pat pasaulio faktas kaip ir 
juridinės Žmonių institucijų nustatomos tei- 
sės. Tačiau šiandieną dauguma Žmogaus 
teisių teoretikų pripažįsta, kad esama skir- 
tumo tarp empirinio teiginio „A turi juridi- 
nę teisę daryti x ir moralinio reikalavimo 
„A turi Žmogaus teisę daryti x”. Jei šis skir- 
tumas pripažįstamas, tai tezė, jog Žmonės 
turi teisių paprasčiausiai kaip Žmonės, nė- 
ra mažiau pagrindžiama nei kuris nors ki- 
tas moralės teiginys. 

Tačiau žmogaus teisių doktrinos kriti- 
kai pasinaudojo ir ta aplinkybe, kad būti- 
na atsižvelgti į socialinio gyvenimo deta- 

les bei jo sudėtingumą. Antai BURKE’as 
skundėsi, kad visos prancūzų revoliucio- 
nierių skelbtos teisės buvo „kraštutinumo 
išraiška“, o realiai valstybėms visada ten- 
ka siekti priešingų interesų ir vertybių pu- 
siausvyros bei nuosaikaus jų kompromiso, 
derinančio tarpusavyje konkuruojančias 
gėrybes ir blogybes. Iš tikrųjų kuo labiau 
politiniai sprendimai suvokiami kaip su- 
dėtingų ir priešiškų interesų suderinimo 
sprendimai, tuo mažiau tikimybės, kad bus 
pripažįstamos teorijos, reikalaujančios 
gerbti daugiau ar mažiau neliečiamų tei- 
sių sąrašą. 

Galiausiai universalistinė nuostata, ku- 
ria remiasi žmogaus teisių koncepcijos, ke- 
lia nerimą tiems, kurie baiminasi kultūrinio 
imperializmo. Jei viso pasaulio individai 
turi „Žmogaus teises“, tai, atrodo, šio ypa- 
tingo europietiško kultūrinio darinio entu- 
ziastams leidžiama primesti kitoms kultū- 
roms jų nepripažįstamą gero gyvenimo ir 
teisingos visuomenės sampratą. PJ 

Blackwell leidyklos „E minties enciklope- 


dija“ — tai pats išsami iciklopedinis ziny- 
nas, apžvelgiantis visą istorijos ir teorijos 
spektrą nuo Sokrato so. 350 straipsnių - 


parengė 120 tarptautinio lygio specialistų kolekty- 
vas. Pagrindinės politinės minties sąvokos čia api- 
brėžiamos ir nagrinėjamos, o ideologijos aptaria- 
mos siejant jas ir su istoriniu kontekstu, ir su 
dabarties politika. Daugiausia medžiagos patei- 
kiama iš.Vakarų politinės minties tradicijos, tačiau 
yra išsamių apžvalginių straipsnių apie-indų, kinų, 
islamo politinę mintį. i 
~, k 4 
ty 

ALK - serija verstinių Knygų, kurias leidžia įvairios 
leidyklos, remiamos Atviros Lietuvos fondo. Serijos 
tikslas — supažindinti skaitytojus su šiuolaikiniais 
humanitarinių ir socialinių mokslų veikalais. x 

